
APOCALYPSIS. 


CAPUT  IX. 


T  quintus  angelus  clanxit,  et  vidi  stellam  e  caelo 
delapsam  in  terrain,  et  data  ei  clavis  putei 
abyss  i. 


2.  Et  aperuit  puteum  abyssi,  et  ascendit  fumus  e 
puteo  sicut  fumus  fornacis  magnae,  et  obscuratus  est 
sol  et  aer  e  fumo  putei. 

3.  Et  e  fumo  exiverunt  locustae  in  terram,  et  data 
illis  potestas  sicut  habent  potestatem  scorpii  terrae. 

4.  Et  dictum  illis  ne  laederent  gramen  terrae,  neque 
ullum  viride,  neque  ullam  arborem,  nisi  homines  solos, 
quicunque  non  haberent  sigillum  Dei  in  frontibus  suis. 

5.  Et  datum  illis  ut  non  occiderent  illos,  sed  ut  cru- 
ciarent  menses  quinque  ;  et  cruciatus  illarum  sicut  cruci- 
atus  scorpii  cum  percutit  hominem. 

6.  Et  in  diebus  illis  quaerent  homines  mortem  et 
hon  invenient  illam,  et  cupient  mori  et  fugiet  mors  ab 
illis. 

7.  Et  similitudines  locustarum  similes  equis  paratis 
ad  bellum,  et  super  capitibus  illarum  sicut  coronae  simi- 
les auro ;  et  facies  illarum  sicut  facies  hominum. 

8.  Et  habebant  capillos  sicut  capillos  mulierum,  et 
dentes  illarum  sicut  leonum  erant. 

9.  Et  habebant  thoraces  sicut  thoraces  ferreos;  et 
vox  alarum  illarum  sicut  vox  curruum  equorum  mul- 
torum  currentium  in  bellum. 

10.  Et  habebant  caudas  similes  scorpiis,  et  aculei 

erant  in  caudis  illarum ;  et  potestas  illarum  laedere 
homines  mensibus  quinque. 

11.  Et  habebant  super  se  regem,  angelum  abyssi ; 
nomen  ei  Hebraice  Abaddon,  et  in  Graeca  nomen  habet 
Apollyon. 

12.  Yae  unum  praeteriit,  ecce  veniunt  adhuc  duo 
vae  post  haec. 

1 3.  Et  sextus  angelus  clanxit,  et  audivi  vocem  unam 
ex  quatuor  cornibus  altaris  aurei  quod  coram  Deo, 

14.  Dicentem  sexto  angelo  qui  habebat  tubam,  Solve 
quatuor  angelos  vinctos  ad  flumen  magnum  Euphratem. 

1 5.  Et  soluti  sunt  quatuor  angeli,  qui  parati  in  horam 
et  diem  et  mensem  et  annum,  ut  occiderent  tertiam  par- 
tem hominum. 

16.  Et  numerus  exercituum  equitatus,  duae  myria- 
des  myriadum  ;  et  audivi  numerum  illorum. 

17.  Et  ita  vidi  equos  in  visione,  et  sedentes  super 
illis,  habentes  thoraces  igneos  et  hyacinthinos  et  sul- 
phureos  ;  et  capita  equorum  sicut  capita  leonum  ;  et  ex 
oribus  illorum  exivit  ignis  et  fumus  et  sulphur. 

18.  A  tribus  his  occisa  est  tertia  pars  hominum,  ex 
igne  et  ex  fumo  et  ex  sulphure  exeunte  ex  oribus  illo- 
rum. 

19.  Nam  potestas  illorum  in  ore  illorum  erat,  nam 
caudae  illorum  similes  serpentibus,  habentes  capita,  et 
in  his  laedunt. 

20.  Et  reliqui  homines,  qui  non  occisi  sunt  in  plagis 
his,  neque  paenitentiam  egerunt  ex  operibus  manuum 
suarum,  ut  non  adorarent  daemonia,  et  idola  aurea  et 
argentea  et  aerea  et  lapidea  et  lignea,  quae  neque  videre 
possunt,  neque  audire,  neque  ambulare. 

21.  Et  non  egerunt  paenitentiam  ex  homicidiis  suis, 
neque  ex  incantationibus  suis,  neque  ex  scortationibus 
suis,  neque  ex  furtis  suis. 


CAP.  IX.,  VERS.  I. — N.  535. 


EXPLICA  TIO. 

VERSUS  I,  2. 

533*  "E*  quintus  angelus  clanxit,  et  vidi  stellam  e  caelo  delapsam  in  terram,  et 
data  ei  claw's  putei  abyssi.  Et  aperuit  puteum  abyssi,  et  ascendit  fumus  e  puteo  sicut  fumus 
fornacis  magnae,  et  obscuratus  est  sol  et  aer  a  fumo  putei." 

1.  "  Et  quintus  angelus  clanxit,"  significat  influxum  e  caelo  manifestantem 

station  ecclesiae,  quod  plane  immtttatus  sit  [n.  534]  ;  "et  vidi  stellam  e 
caelo  delapsam  in  terram,"  significat  cognitiones  veri  falsificatas  et  sic 
versas  in  falsa  [n.  535]  ;  "et  data  ei  clavis  putei  abyssi,"  significat  com- 
municationem  et  conjunclionem  cum  infernis  [n.  536]. 

2.  "Et  aperuit  puteum  abyssi,"  significat  communicationem  et  conjuiulionem 
•    cum  infernis  ubi  et  unde  /alia  falsa  [n.  537,  538]  ;  "et  ascendit  fumus 

e  puteo  sicut  Wfumus  fornacis  magnae,"  significat  inde  densa  falsa  ex 
malis  amorum  terrestrium  et  corporeorum  [n.  539,  540]  ;  "et  obscura~ 
tus  est  sol  et  aer  a  fumo  putei,"  significat  quod  lux  veri  a  Domino 
caligo  facia  sit  per  falsa  infernalia  [n.  541]. 

534*  \Vers.x^  "Et  quintus  angelus  clanxii." — Quod  signifi- 
cet  influxum  e  caelo  manifestantem  statum  ecclesiae ,  quod plane 
immtttatus  sit,  constat  ex  significatione  "clangere  tuba," 
quod  sit  influxus  e  caelo,  et  mutatio  status  ecclesiae  (de 
qua  supra,  n.  $02[a]) ;  hie  quod  status  ecclesiae  plane  immuta- 
tus  sit,  quia  de  tribus  his  ultimis  vicibus,  quibus  clange- 
rent  angeli,  mox  supra  dictum  est,  "Vae,  vae,  vae  habi- 
tantibus  super  terra  ex  reliquis  t2)vocibus  tubae  trium  an- 
gelorum  futurorum  clangere."  Immutatio  quae  in  nunc 
sequentibus  describitur,  est  quod  omne  verum  deperditum 
sit,  et  quod  falsum,  quod  loco  ejus,  aperuerit  inferna,  unde 
falsa  effluunt. 

535.  "Et  vidi  stellam  e  caelo  delapsam  in  terram." — Quod 
significet  cognitiones  veri  falsificatas  et  sic  versas  in  falsa, 
constat  ex  significatione  "stellarum,"  quod  sint  cognitio- 
nes boni  et  veri  (de  qua  supra,  n.  72,  402)  ;  et  ex  significatione 
"labi"  et  "cadere  e  caelo,"  quod  sit  perire  ;  et  cognitio- 
nes veri  pereunt  cum  negantur  et  cum  falsificantur  ;  hie 
cum  falsificantur,  nam  in  hoc  Libro  non  agitur  de  illis  qui 
negant  vera,  sed  de  illis  qui  falsificant  ilia  :  qui  enim  ne- 
gant  vera,  non  sunt  inter  illos  qui  in  priori  caelo  sunt,  et 
inde  die  ultimi  judicii  dejiciuntur  in  infernum  ;  hi  enim  sta- 
tim  post  mortem  illuc  conjiciuntur  :  at  illi  qui  falsificant 
vera  ex  variis  causis,  sunt  de  quibus  in  hoc  Libro  agitur, 
quoniam  illi  fecerunt  sibi  caelum  quod  postea  destruclum 
est.    Illi  cognitiones  veri  et  boni,  quae  ex  Verbo,  falsifi- 

cant,  qui  agnoscunt  Verbum  sed  illud  applicant  ad  favo- 
rem  suorum  amorum,  et  ad  favorem  principiorum  quae  ex 
propria  intelligentia,  ita  vertunt  vera  Verbi  in  falsa;  sic 
cognitiones  boni  et  veri  apud  illos  pereunt.  Ex  his  con- 
stare  potest  quod  per  "stellam  e  caelo  delapsam  in  terram" 
significetur  quod  cognitiones  veri  falsificatae  sint,  et  sic 
versae  in  falsa  (similiter  ac  supra,  n.  517).  Quod  "delabi"  seu 
"cadere  e  caelo  in  terram"  significet  perire,  hoc  est,  non 
locum  amplius  habere  in  caelo,  sed  inde  dejici  et  conjungi 
inferno,  patet  a  sequentibus,  ubi  dicitur  quod  "data  ei  sit 
clavis  putei  abyssi,"  et  quod  "aperuerit  ilium;"  per  "  pu- 
teum  abyssi"  significatur  infernum  ubi  et  unde  falsa  mali. 
Simile  significatur  per  "cadere  e  caelo  in  terram"  supra 
in  Apocalypsi, 

"Et  stellae  caeli  ceciderunt  in  terram"  (vi.  13)  ; 

et  alibi, 

Draco  cauda  sua  "  traxit  tertiam  partem  stellarum  caeli,  et  projecit  eas 
in  terram  "  (xii.  4) ; 

apud  Danielcm, 

Cornu  hirci  caprarum  "  crevit  usque  ad  exercitum  caelorum,  et  dejecit 
in  terram  de  exercitu,  et  de  stellis,  et  conculcavit  ilia"  (viii.  10) ; 

apud  Matthaeum, 

"Statim  post  affliiftionem  dierum  istorum  sol  obscurabitur  et  stel- 
lae cadent  de  caelo  "  (xxiv.  29). 

Simile  significatur  per  Domini  verba  apud  Lucam, 

Dixit  Jesus,  "  Vidi  satanam  sicut  fulmen  e  caelo  cadentem  "  (x.  l'H8) : 

per  "satanam"  intelligitur  omne  falsum  quod  destruit 
verum  ;  inferna  enim  ubi  talia  falsa,  et  unde  ilia,  vocantur 
"satanas;"  at  inferna  ubi  et  unde  sunt  mala  quae  destru- 
unt  bona,  vocantur  "diabolus:"  quare  per  quod  "satanas 
sicut  fulmen  e  caelo  ceciderit,"  intelligitur  quod  omne  fal- 
sum, quod  destruxit  verum  Verbi,  e  caelo  dejeclum  sit : 
similiter, 

Quod  dejeclus  sit  draco  magnus  in  terram,  et  angeli  illius  cum  illo,  et 
quod  locus  eorum  non  inventus  sit  amplius  in  caelo  ([A/>oc]  xii. 
8,  9). 

Ex  his  constare  potest,  quod  "labi,"  "cadere"  et  "dejici 
e  caelo  in  terram,"  significet  non  amplius  habere  locum  in 
caelo,  sed  in  inferno,  ita  perire:  per  "terram"  etiam  ibi 

Slgnificatur    damnatum   (ut  supra,  n.  3O4O]  ad  finem,  ostensum  est). 

Quod  illi  qui  falsificant  vera  Verbi  per  interpretationes  ad 
confirmandum  mala  vitae,  se  avertant  a  caelo  et  convertant 
ad  infernum,  est  quia  per  Verbum  est  conjunctio  caeli  cum 
homine  :  caelum  enim  est  in  sensu  Verbi  spirituali,  et  homo 
est  in  sensu  ejus  naturali  ;  quare  caeli  cum  mundo  est  con- 
junctio  per  Verbum  :  ideo  etiam  Verbum  vocatur  "foedus," 
ac  foedus  est  conjunclio.  Ex  eo  est,  quod  qui  Verbum 
applicant  ad  mala  vitae  et  ad  principia  falsa  quae  ex  pro- 
pria intelligentia,  non  possint  conjungi  caelo  :  et  qui  non 
conjun'cti  sunt  caelo,  illi  conjunguntur  inferno  ;  nam  homo 
vel  erit  in  caelo  vel  erit  in  inferno ;  non  licet  ei  inter 
utrumque  pendere.  At  qui  applicant  Verbum  ad  talia  falsa 
quae  non  discordant  cum  bono  vitae,  qualia  sunt  apud 
gentes  probas  quae  non  habent  Verbum,  et  apud  simpli- 
ces  in  ecclesia  qui  credunt  in  Dominum  et  bene  vivunt, 
illorum  falsa,  quia  ex  illis  spectant  bonum,  etiam  a  Domino 
applicantur  ad  bonum,  et  vertuntur  ad  caelum  :  essentiale 
enim  in  caelo  est  bonum  vitae,  quod  idem  est  cum  bono 
amoris  in  Dominum,  et  cum  bono  charitatis  erga  proximum  ; 
nam  secundum  id  bonum  est  cuivis  ibi  perceptio  veri,  in- 
telligentia et  sapientia.  Ex  his  constare  potest  quid 
intelligitur  per  falsificationem  veri  ex  Verbo,  quae  hie  sig- 
nificatur  per  "stellam  e  caelo  delapsam  in  terram." 

536.  "Et  data  ei  clavis  putei  abyss/." — Quod  significet 
communicationem  et  conjunilionem  cunt  infernis,  constat  ex 
significatione  "  clavis,"  quod  sit  aperitio  (de  qua  sequitur) ;  et 
ex  significatione  "putei  abyssi,"  quod  sint  inferna  ubi  et 
unde  falsa  mali  (de  qua  in  sequentibus  anicuiis).  Quod  dicatur  quod 
"data  sit  stellae  e  caelo  delapsae  in  terram  clavis  putei 
abyssi,"  est  quia  per  "stellam"  significantur  cognitiones 
veri  ex  Verbo  falsificatae  per  applicationes  ad  mala  et 
inde  falsa  ;  et  mala  falsi  et  falsa  mali,  quae  sunt  apud  ho- 
minem,  aperiunt  inferna  ubi  similia  mala  et  falsa  :  sed  quid 
per  aperire  inferna  intelligitur,  etiam  dicetur  in  sequente 
articulo ;  nam  mox  dicitur,  "et  aperuit  puteum  abyssi." 
Quod  "clavis"  significet  aperitionem,  est  ex  apparentia  in 
mundo  spirituali :  sunt  ibi  domus  et  conclavia  ;  sunt  januae 
per  quas  intrant,  et  sunt  serae  et  claves  per  quas  aperi- 
untur ;  et  singula  ilia  significant  talia  quae  sunt  apud  ho- 
minem :  ipsa  domus  corrcspondet  interioribus  quae  ejus 

animi  et  mentis  sunt,  conclavia  similiter  ;  et  januae  corre- 
spondent communicationibus  quae  sunt  inter  interiora 
mentis  et  animi,  et  clavis  correspondet  admissioni  et  ape- 
ritioni  ab  una  parte  in  alteram  ;  verbo,  singula  domus,  in 
qua  habitant  angeli  et  spiritus,  correspondent  singulis  quae 
in  illis.  Pauci  ex  spiritibus  id  norunt,  ex  causa  quia  pauci 
sciunt  aliquid  de  correspondentiis  ;  sunt  enim  in  illis,  quare. 
non  refleftunt  super  ilia.  Se  habet  hoc  sicut  in  mundo 
apud  homines,  quod  pauci  sciant  quales  sunt  affeftiones 
et  cogitationes  suae,  quia  sunt  in  illis,  et  inde  non  reflec- 
tunt  super  illas  ;  cum  tamen  sunt  innumerabilia,  ut  con- 
stare  potest  ex  analyticis,  quae  a  pluribus  eruditis  detecta 
sunt,  quae  omnia  sunt  operationes  mentis.  Ex  his  sciri 
potest  unde  est  quod  dicatur  "clavis,"  et  quod  ilia  signifi- 
cet  admissionem  et  aperitionem.  Similiter  alibi  in  Ver- 
bo : — Ut  apud  Mattkaeum, 

Jesus  dixit  Petro,  "  Dabo  tibi  claves  regni  caelorum"  (xvi.  19) ; 
(quod  explicatum  videatur  supra,  n.  206:)    tum   apud  Esaiani  (cap. 

xxii.  [I]20,  22),  ubi  de  Eliakimo  simile  dicitur  (quod etiam  expli- 
catum est  supra,  n.  206) :  ut  et  in  A pocalypsi, 

"  Ego  habeo  claves  inferni  et  mortis  "  (i.  18) ; 
(de  quo  supra,  n.  86  :)  alibi, 

"Haec  dicit  Sanctus  Verus,  habens  clavem  Davidis,  aperiens  et  nemo 
claudit,  et  claudens  et  nemo  aperit "  (Apoc.  iii.  7) ; 

(de  quibus  supra,  n.  205,  206 :)  et  alibi, 

"Vidi  angelum  descendentem  e  caelo,  qui  habebat  clavem  abyssi,  et 
catenam  magnam  super  manu  sua,  et  comprehendit  draconem, .  . .  . 
et  vinxit  ilium  mille  annis  "  (xx.  I,  2/ ; 

(quae  in  sequentibus  explicabuntur :)  et  apud  LuCdtfl, 

"Vae  vobis  legisperitis,  Wquia  portatis  claves  caeli,  ipsi  non  ingredi- 
mini,  et  ingredientes  prohibetis"  (xi.  52): 

"legisperiti"  di6li  fuerunt  qui  scrutati  sunt  Scripturas,  et 
docuerunt  quomodo  intelligenda  sunt  quae  ibi ;  et  quia 
Scriptura  Sacra  seu  Verbum  est  per  quod  communicatio  et 
inde  conjunctio  est  cum  caelo,  ut  in  mox  superiori  articulo 
di6lum  est,  et  quia  vera  sunt  quae  aperiunt  communica- 
tionem  et  bona  veri  quae  faciunt  conjunclionem,  at  vera 
falsificata,  quae  in  se  sunt  falsa  mali,  quae  disjunftionem, 

ideo  dicitur  quod  "portent  claves  caeli,"  hoc  est,  quod  per 
vera  aperire  possint  communicationem  cum  caelo  illis  quos 
docent  ;  at  quia  perverterunt  Verbum  per  applicationes  ad 
suos  amores  et  inde  ad  principia  falsa,  ideo  dicitur  quod  "  non 
ipsi  ingrederentur,"  et  quod  "  ingredientes  prohiberent." 
Ex  his  quoque  constare  potest  quod  "clavis  quae  aperuit 
puteum"  significet  communicationem  et  conjunctionem 
cum  infernis  per  falsa  in  quae  versa  sunt  vera  Verbi  ab 
illis  qui  falsificant  ilia  applicando  ad  mala  vitae,  et  ad  prin- 
cipia falsa  inde  capta. 

537[rj].  [Vers.  2.]  "Et  aperuit  puteum  abyssi." — Quod  sig- 
ficet  communicationem  ct  conjunctionem  cum  infernis  ubi  ct 
unde  talia  falsa  stint,  constat  ex  significatione  "aperire," 
quod  hie  sit  communicare  et  conjungere  (de  qua  sequitur) ;  et 
ex  significatione  "putei  abyssi,"  quod  sit  infernum  ubi  et 
unde  talia  falsa  sunt.  Quod  ilia  dicantur  "putei  abyssi," 
est  quia  "puteus"  significat  Verbum  in  sensu  litterae,  et 
inde  verum  doclrinae,  at  in  opposito  sensu  Verbum  falsi- 
ficatum  et  inde  falsum  doclrinae,  ac  "abyssus"  ac  "pro- 
fundum  maris"  significat  infernum:  quod  significet  infer- 
num ubi  illi  qui  falsificaverunt  vera  Verbi  applicando  ad 
mala  vitae,  est  quia  ilia  inferna  apparent  illis  qui  supra 
sunt  sicut  maria,  ac  illi  ibi  in  fundis  eorum.  Ilia  maria 
seu  inferna  etiam  mihi  visa  sunt,  et  quoque  visi  qui  in  fun- 
dis ;  et  inde  quoque  mecum  locuti  sunt,  qui  dixerunt  quod 
non  in  aquis  sint,  sed  in  sicco  :  inde  patuit  quod  aquae 
illorum  marium  sint  apparentiae  correspondentes  falsis  in 
quibus  sunt ;  aquae  illorum  marium  sunt  crassiores  et  den- 
siores  secundum  falsificationes,  et  quoque  profunditates 
variae  secundum  mala  quae  falsificaverunt.  Sed  de  signi- 
ficatione "abyssi"  in  Verbo  dicetur  infra.  Quod  "aperire 
puteum  abyssi"  significet  communicationem  et  conjuncti- 
onem cum  talibus  infernis,  est  quia  inferna  non  aperiuntur 
nisi  quando  intrant  spiritus  mali,  quod  fit  cum  tempus  in 
mundo  spirituum  egerunt  :  non  enim  licet  alicui  malo  spi- 
ritui  ex  inferno  exire  postquam  semel  illuc  conjectus  est ; 
si  exit,  usque  illuc  actutum  relabitur.  At  unusquisque 
homo  conjunc"tus  est  spiritibus  qui  in  mundo  spirituum 
sunt,  talibus  qualis  ipse  est  ;  quare  homo  qui  falsificat 
Verbum,  applicando  ad  mala  vitae  et  ad  falsa  confirmantia 
ilia,  conjungitur  similibus  spiritibus,  et  per  illos  conjungitur 

infernis  quae  in  similibus  falsis  sunt.  Unusquisque  homo 
post  mortem  fit  spiritus,  et  tunc  alligatur  statim  vel  so- 
cietatibus  infernalibus  vel  societatibus  caelestibus,  secun- 
dum vitam  suam  in  mundo  ;  et  omnes  spiritus,  antequam 
in  infernum  dejiciuntur  vel  in  caelum  elevantur,  sunt  pri- 
mum  in  mundo  spirituum,  et  tunc  apud  homines  qui  in 
mundo  vivunt  ;  mali  spiritus  apud  malps,  ac  boni  apud 
bonos  :  per  hos  habet  homo  communicationem  et  conjunc- 
tionem  vel  cum  infernis  vel  cum  caelis.  Inde  patet  quod 
per  "aperire  puteum "  non  significetur  aperire  infernum, 
sed  communicationem,  et  per  communicationem  habere 
conjunctionem  cum  inferno.  Ex  singulis  infernis  etiam 
exhalantur  falsa  mali  in  multa  copia,  in  quibus  sunt  spiri- 
tus qui  in  mundo  spirituum  sunt,  et  simul  homines  qui  in 
similibus  falsis  in  nostro  mundo  sunt :  non  alibi  potest 
spiritus  et  homo  esse  quam  ubi  ejus  vitae  amor  est ;  quod 
enim  homo  amat  hoc  vult,  hoc  cogitat,  et  hoc  spirat. 

(Quid  mundus  spirituum,  videatur  in  opere  De  Caclo  et  Inferno,  n.  421-431,  seq.) 

Quod  "puteus"  significet  Verbum  et  verum  doclirinae,  et 
in  opposito  sensu  Verbum  falsificatum  et  inde  falsum  doc- 
trinae,  est  quia  putei  continent  aquas;  et  "aquae"  signi- 
ficant vera,  et  in  opposito  sensu  falsa,  ut  supra  (n.  71,  483, 
518)  ostensum  est.  Quod  "puteus"  haec  et  ilia  signifi- 
cet, constare  potest  ex  sequentibus  locis  in  Verbo  : — Apud 
Mo  sett, 

"  Profecli  sunt  in  Beer  :  hie  puteus  de  quo  dixit  Jehovah  Mosi,  Collige 
populum  et  dabo  I'Jillis  aquas.  Tunccecinit  Israel  canticum  hoc, 
Ascende,  putee,  respondete  ex  eo :  puteum  foderunt  eum  princi- 
pes,  effoderunt  spontanei  populi  per  Legislatorem  baculis  suis" 
(Num.  xxi.  16-1S)  : 

quod  hie  "puteus"  significet  verum  doctrinac  ex  Verbo, 
constare  potest  ex  cantico  quod  Israel  de  eo  cecinit ;  quod 
"ascenderet  puteus,"  et  "  responderent  ex  eo,"  significat 
quod  doctrina  ex  Verbo  doceret  verum,  et  quod  illi  reci- 
perent  id  ;  evocatio  veri  significatur  per  "Ascende,  putee  ;" 
ac  rcccptio  et  instru6lio  per  "  Respondete  ex  eo  :"  "  puteum 
foderunt  principes,  effoderunt  spontanei  populi  per  Le- 
gislatorem baculis  suis, ".significat  quod  illi  qui  in  veris  et 
in  bonis  veri  sunt  illustrentur  a  Domino,  et  cx  Ipso  per 
Verbum  pervestigent  et  colligant  doctrinam  ;  "principes" 
significant  illos  qui  in  veris  sunt,  "spontanei  populi"  illos 

qui  in  bonis  veri ;  "fodere"  significat  pervestigare  et  colli- 
gere ;  "Legislator"  significat  Dominum  quoad  Verbum 
et  quoad  doclxinam  ex  Verbo,  et  "baculi"  significant  po- 
tentiam  et  vires  mentis  ;  hie  a  Domino  per  Verbum,  quia 
dicitur  "per  Legislatorem :"  inde  patet  quid  "puteus" 
ibi  significat.  Quod  de  eo  cecinerit  Israel  canticum,  erat 
quia  Beer  in  lingua  originali  significat  puteum,  et  "puteus" 
in  spirituali  sensu  significat  Verbum  et  doctrinam  ex  Verbo  ; 
similiter  "  Beerscheba,"  quae  in  historicis  Verbi  pluries 
nominatur.    Simile  significat 

Puteus  Jacobi,  ad  quem  Dominus  consedit,  et  locutus  est  cum  muliere 
Samaritide,  et  dixit,  "Si  scires  donum  Dei,  et  quis  sit  qui  dicit 

tibi, .  . .  .tu  peteres  ab  Eo  "  aquam,  "  et  daret  aquam  viventem  

quae  fiet..fons  aquae  salientis  in  vitam  aeternam  "  {Joh.  iv.  6-15) : 

quod  Dominus  ibi  locutus  sit  cum  muliere  Samaritide  ad 
ilium  puteum,  erat  quia  per  "mulierem  Samaritidem" 
intelligebatur  ecclesia  instauranda  apud  gentes  ;  et  per 
"Samaritas,"  qui  etiam  alibi  memorantur,  intelliguntur 
gentes  quae  recepturae  doctrinam  ab  Ipso  et  de  Ipso  :  per 
"puteum  "ilium  significatur  do6trina  ex  Verbo,  per  "aquam  " 
verum  doctrinae,  et  per  "  Dominum  sedentem  ad  ilium 
puteum"  Verbum  seu  Divinum  Verum  :  quod  per  Divinum 
Verum  ex  Verbo  a  Domino  sit  salus,  significatur  per 
quod  "aqua  quam  Ipse  daret,  fiet  fons  aquae  salientis  in 
vitam  aeternam."  Simile  quod  per  "puteum  Jacobi,"  etiam 
significatur  per 

Puteos  quos  foderunt  servi  Abrahami  et  servi  Isaci,  de  quibus  rixati 
sunt  cum  servis  Abimelechi  {Gen.  xxi.  25  ;  cap.  xxvi.  15,  18-22,  25, 

32): 

per  "puteos"  quos  foderunt  servi  Abrahami  et  servi  Isaci 
significantur  vera  doclrinae,  quia  per  "  Abrahamum,"  "  Isa- 
cum"  et  "Jacobum"  in  Verbo  intelligitur  Dominus;  per 
"  Abimelechum  "  autem,  regem  Geraris  seu  Philisthaeorum, 
intelliguntur  qui  in  solis  veris  absque  bono  vitae  ponunt 
salutem,  similiter  ac  faciunt  hodie  qui  in  sola  fide.  Et  quia 
omne  verum  est  ex  bono,  seu  omne  fidei  est  ex  charitate, 
et  illi  qui  separant  et  excludunt  bonum  a  vero,  seu  chari- 
tatem  a  fide,  non  aliquod  verum  genuinum  doctrinae  pos- 
sident,  sed  est  omne  verum  Verbi  apud  illos  sicut  sensus 
vocum  absque  perceptione  rei,  ita  sicut  putamen  absque 
nucleo,  ideo  de  veris  fidei  rixantur :  hoc  repraesentatum 

et  significatum  est  per  rixationes  servorum  Abimelechi 
cum  servis  Abrahami  et  Isaci  de  puteis.  Sensus  interims 
spiritualis  est  aeque  in  historicis  Verbi  ac  in  propheticis 
ejus,  ut  constare  potest  ex  A  reams  Caelestibus,  ubi  his- 
torica,  quae  continentur  in  Genesi  et  in  Exodo,  quoad  sen- 
sum  internum  spiritualem  explicata  sunt,  etiam  de  puteis 
Abrahami  et  Isaci,  quae  videantur.  Ad  quid  alioqui  his- 
torica  de  puteis  in  Verbo  ?    Apud  Lucam, 

"Cujus  vestrum  aut  asinus  aut  bos  in  puteum  incidit,  quern  non  statim 
extrahitis  in  die  Sabbathi?"  (xiv.  5  :) 

quod  hoc  statutum  fuerit  apud  gentem  Israeliticam  et  Ju- 
daicam,  erat  propter  sensum  spiritualem  qui  illi  inest  ; 
omnia  enim  statuta,  judicia  et  praecepta  data  filiis  Israelis 
significabant  spiritualia  quae  sunt  caeli  et  ecclesiae  ;  hoc 
itaque  statutum  significabat  quod  si  aliquis  labitur  in  fal- 
sum  et  in  malum,  educendus  sit  per  verum  quod  docetur 
die  Sabbathi  a  Domino:  per  "puteum"  ibi  significatur  fal- 
sum  et  malum  falsi;  per  "asinum"  et  "bovem"  significa- 
tur verum  et  bonum  naturalis  hominis  ;  per  "incidere  in 
puteum"  significatur  in  falsum  et  in  malum  falsi ;  per  "ex- 
trahi  in  die  Sabbathi"  significatur  instrui  et  sic  ab  illis 
educi :  "dies"  enim  "  Sabbathi  "significat  ibi  Dominum  quoad 
instruftionem  et  doctrinam  ;  quare  Se  vocat  "Dominum 

Sabbathi."  (Quod  "asinus"  signified  verum  naturalis  hominis,  videatur  in 
Arcanis  Caelestibus,  n.  2781,  5741 ;  et  quod  "bos"  signified  bonum  naturalis  homi- 
nis, n.  2180,  2566,  l')gi34,  ibi.) 

[&.]  Similem  paene  sensum  spiritualem  continent  haec 
apud  Mo  sen, 

"Cum  aperuerit  vir  foveam,  vel  cum  foderit  vir  foveam  et  non  operu- 
erit  earn,  et  ceciderit  in  illam  bos  aut  asinus,  dominus  foveae  re- 
pendet,  argentum  reddet  ^domino  ejus,  et  mortuum  erit  sibi" 

(Exod.  xxi.  33,  34) : 

"cum  aperuerit  vir  foveam"  significat  si  quis  falsum,  quod 
apud  se,  propalaverit  ;  "vel  cum  foderit  vir  foveam"  sig- 
nificat si  vel  falsum  finxerit  aut  excluserit ;  "et  ceciderit 
illuc  bos  vel  asinus"  significat  quod  pervertit  bonum  et 
verum  in  naturali  quod  apud  alterum  ;  "dominus  foveae 
rependet"  significat  quod  is  a  quo  falsum  emendabit ;  "ar- 
gentum reddet  [2|domino  ejus"  significat  per  verum  apud 
ilium  cujus  et  verum  et  bonum  in  naturali  perversum  est  ; 
"et  mortuum  erit  sibi"  significat  quod  malum  aut  falsum 

apud  eum  maneat  :  (sed  haec  plenius  explicata  videantur  in  Arcanis  Cae- 

lestUus,  n.  9084-9089 :)  hie  " fovea "  simile  significat  quod  "pu- 
teus."    Similiter  apud  Matthacum, 

"  Duces  caeci  caecorum  ;  quando  caecus  caecum  ducit,  ambo  in  foveam 
incidunt  "  (xv.  14  ;  Luc.  vi.  39) : 

haec  Dominus  dixit  ad  Scribas  et  Pharisaeos,  qui  tametsi 
habebant  Verbum,  ubi  omnia  Divina  vera  sunt,  usque  nihil 
veri  intellexerunt  ;  et  quia  docebant  falsa,  et  quoque  a 
populo  credebantur  falsa,  vocantur  "duces  caeci  caecorum  :" 
"caeci"  in  Verbo  dicuntur  qui  non  intelligunt  verum  ;  et 
quia  "fovea"  significat  falsum,  dicitur  quod  ambo  in  illam 
incidant.    Apud  Davidem, 

"Eripe  me  e  luto  ne  submergar  ;  eripiar  ab  osoribus  meis,  et  e  profun- 
ditatibus  aquarum  ;  ne  obruat  me  fluclus  aquarum,  neque  absor- 
beat  me  profunditas,  nec  claudat  super  me  puteus  os  suum  "  (Ps. 
lxix.  15,  16  [B.A.  14,  15]): 

quod  "puteus"  significet  infernum  ubi  et  unde  falsa,  hie 
manifeste  patet  ;  nam  dicitur  "  ne  claudat  super  me  puteus 
os  suum,"  hoc  est,  ne  infernum  unde  falsa,  seu  ne  falsa  ab 
inferno  me  totum  occupet,  ut  non  evadam  :  per  "eripere 
e  luto  ne  submergar"  significatur  e  malo  falsi  ne  peream  : 
"eripiar  ab  osoribus,  et  e  profunditatibus  aquarum,"  sig- 
nificat liberari  a  malis  et  falsis  quae  ab  infernis  ;  "osores" 
sunt  mala  inde,  et  "  profunditas  aquarum  "  sunt  falsa  inde  : 
"ne  absorbeat  me  profunditas"  significat  ne  infernum  ubi 
falsa  mali,  seu  ne  falsa  mali  quae  ab  inferno.  Apud  eun- 
dem, 

"  Blandum  faciunt  ut  butyra  os  suum,  et  cum  appropinquat  cor  cujus- 
vis,  mollia  sunt  verba  ejus  prae  oleo,  cum  ilia  stricli  gladii ;. . . . 
et  Tu,  Deus,  dejicies  eos  in  puteum  foveae  "  (Ps.  lv.  W22,  24  [£.  A. 
21,23]): 

haec  difta  sunt  de  illis  qui  simulant  affeftiones  bonas,  dum 
loquuntur  falsa  per  quae  seducunt  :  "blandum  facere  sicut 
butyra  os  suum"  significat  simulatum  bonum  per  affe6lio- 
nes  ;  " butyra "  significat  bonum affectionis externae  :  "mol- 
lia sunt  verba  ejus  prae  oleo"  significant  similia  ;  "oleum" 
est  bonum  affe6lionis  internae  :  "cum  ilia  stricl:i  gladii" 
significant  cum  tamen  sunt  falsa  destruentia  bonum  et 
verum  ;  "gladii  strifli"  sunt  falsa  destruentia  :  "Tu,  Deus, 
dejicies  eos  in  puteum  foveae,"  significat  in  infernum  ubi 

falsa  destru6tiva  illius  generis.  Quoniam  "foveae"  in 
Verbo  paene  similia  cum  "puteis"  significant,  sunt  enim 
sicut  putei,  velim  aliqua  loca  etiam  de  illis  adducere : — 
Apud  Jeremiatn, 

"Magnates  illorum  miserunt  minorennes  suos  ad  aquas  ;  venerunt  ad 
foveas,  non  invenerunt  aquas,  reversi  sunt  vasis  suis  vacuis"(xiv. 

3): 

per  "magnates"  intelliguntur  qui  alios  ducunt  et  docent, 
per  "  minorennes  "  qui  ducuntur  et  docentur,  et  per  "aquas  " 
vera;  inde  constat  quid  significatur  per  quod  "magnates 
illorum  miserint  minorennes  ad  aquas  :"  per  "foveas  in  qui- 
bus  non  aquae"  significantur  doctrinalia  in  quibus  non 
vera;  inde  constat  quid  significatur  per  quod  "venerint 
ad  foveas,  non  invenerunt  aquas :"  quod  illis  non  aliqua 
scientia  nec  intelleclus  veri,  significatur  per  quod  "reversi 
sint  vasis  suis  vacuis ;"  "vasa"  in  Verbo  significant  recipi- 
entia  veri,  et  inde  scientifica  et  intellectualia.  Apud  Sacha- 
riam, 

"  Per  sanguinem  foederis  tui  emittam  vinclos  e  fovea,  in  qua  non  aqua" 
(ix.  ii): 

haec  dicta  sunt  de  liberatione  fidelium  a  Domino,  qui  in 
terra  inferiore  usque  ad  adventum  Ipsius  detenti  sunt ;  et 
quoque  de  illustratione  gentium  quae  in  falsis  ex  ignoran- 
tia  fuerunt :  per  "sanguinem  foederis  tui"  significatur  Divi- 
num  Verum  procedens  a  Domino,  ita  Verbum  ;  hoc  "foe- 
dus"  vocatur  quia  per  id  est  conjundtio  ;  "foedus"  significat 
conjunclionem  :  per  "vinctos  in  fovea  in  qua  non  aqua" 
intelliguntur  illi  qui  in  falsis  ex  ignorantia  sunt;  "fovea" 
est  doflrina  non  veri,  et  quoque  est  terra  inferior  ubi  illi 
qui  in  falsis  ex  ignorantia  usque  ad  adventum  Domini 
detenti  fuerunt;  "ubi  non  aqua"  est  ubi  non  verum;  illi 
"vindti"  dicuntur  quia  a  falsis  non  liberari  potuerunt  quam 
a  Domino.    Apud  Jeremiam, 

"  Duo  mala  fecit  populus  meus  ;  Me  deseruerunt,  fontem  aquarum  viva- 
rum,  ad  excidendum  sibi  foveas,  foveas  fracflas  quae  non  continere 
possunt  aquas"  (ii.  13): 

per  "excidere  foveas,  foveas  fraflas  quae  non  continent 
aquas,"  significatur  excludere  doftrinalia  ex  propria  intel- 
ligentia,  quae  quia  ex  proprio  sunt,  falsa  sunt;  nam  pro- 
prium  hominis  non  est  nisi  quam  malum  ;  et  quia  est  malum, 

ex  eo  etiam  producitur  falsum,  malum  enim  non  producere 
potest  nisi  quam  falsum  ;  sed  haec  videantur  explicata 
supra  (n.  483^]).    Apud  eundem, 

"Jehovah,  qui  ascendere  fecit  nos  e  terra  Aegypti,  qui  duxit  nos  in 

deserto,  in  terra  solitudinis  et  foveae,  in  terra  siccitatis  et  umbrae 
densae,  per  quam  non  transiit  vir  nec  habitavit  homo"  (ii.  6): 

quod  per  "desertum,"  in  quo  ducti  sunt  filii  Israelis,  re- 
praesentatus  et  significatus  sit  primus  status  ecclesiae 
instaurandae  apud  illos  qui  in  mera  ignorantia  boni  et  veri 
sunt,  ostensum  est  in  Arcanis  Caclestibus,  in  quibus  expli- 
cata est  Exodus ;  et  quia  ille  status  per  errores  illorum  in 
deserto  repraesentatus  et  significatus  est,  ideo  dicitur  quod 
"Jehovah  duxerit  illos  in  terra  solitudinis  et  foveae,  in 
terra  siccitatis  et  umbrae  densae:"  per  "terram  solitudi- 
nis et  siccitatis"  intelligitur  hie  ut  alibi  in  Verbo  status 
non  perceptionis  boni;  et  per  "terram  foveae  et  umbrae 
densae"  intelligitur  status  ignorantiae  veri,  et  inde  falsi- 
tatis :  "per  quam  vir  non  transiit,  neque  homo  habitavit," 
significat  ubi  non  aliquis  intelleclus  veri  nec  aliqua  per- 
ceptio  boni;  per  "  virum  "  in  Verbo  significatur  intelleclus 
veri,  et  per  "hominem"  perceptio  boni,  et  per  utrumque 
non  ecclesia  quoad  verum  nec  quoad  bonum.  Apud 
Esaiam, 

"Festinabit  educens  ut  aperiatur  ;  non  autem  moriatur  in  fovea,  nec 
deficiat  panis  ejus"  (li.  14): 

hie  de  Domino  ;  adventus  Ipsius  intelligitur  per  "festina- 
bit educens  ;"  liberatio  a  falsis  ex  ignorantia  significatur 
per  "  ne  moriatur  in  fovea;"  quare  simile  per  "foveam" 
hie  intelligitur  quod  supra  per  "foveam  in  qua  vincli :" 
quod  non  deficiet  instructio  et  nutritio  spiritualis,  signifi- 
catur per  "ne  deficiat  panis  ejus  ;"  per  "panem"  enim  in- 
telligitur omnis  cibus  spiritualis,  et  per  cibum  spiritualem 
intelligitur  instructio  in  veris  et  bonis,  unde  intelligentia 
et  sapientia.    Apud  EzccJiulem, 

"Ecce  Ego  adducens  super  te  alienos.  violentos  gentium,  qui  evagi- 
nabunt  gladios  suos  super  pulchritudinem  sapientiae  tuae,  et  pro- 
fanabunt  splendorem  tuum,  in  foveam  demittent  te,  et  morieris 
mortibus  confossorum  in  corde  marium"  (xxviii.  7,  8): 

haec  de  principe  Tyri,  per  quern  intelliguntur  illi  qui  ex 
propria  intelligentia  excludunt  falsa,  per  quae  cognitiones 

veri  et  boni  destruuntur ;  illorum  interitus  per  sua  falsa 
significatur  per  "Ecce  Ego  adducens  super  te  alienos  vio- 
lentos  gentium  ;"  "alieni"  significant  falsa  quae  destruunt 
vera,  et  "violenti  gentium"  mala  quae  destruunt  bona: 
quod  destruentur  per  sua  falsa  quae  ex  propria  intelligen- 
tia,  significatur  per  quod  *  *  i  Hi  evanginabunt  gladios  suos 
super  pulchritudinem  sapientiae  tuae,  et  profanabunt  splen- 
dorem  tuum  ;"  "gladii"  sunt  falsa  destruentia  vera:  [[llim- 
mersio  illorum  in  falsa  infernalia,  ac  interitus  et  damnatio 
per  falsa  in  inferno,  significatur  per]  "  in  foveam  demittent 
te,  et  morieris  mortibus  confossorum  in  corde  marium  ;" 
"fovea"  significat  falsum  infernale,  simile  quod  "puteus;" 
"confossi"  significant  illos  qui  pereunt  per  falsa,  et  "cor 
marium"  significat  infernum  ubi  et  unde  ilia  falsa,  simile 
quod  "abyssus."    Per  "foveam" 

In  quam  demiserunt  Jeremiam  prophetam,  et  e  qua  Ebed-melech  et  viri 
cum  illo  per  veteramenta  extractorum  et  veteramenta  detritorum 
extraxerunt  ilium  {Jerem.  xxxviii.  6-13), 

significatur  verum  doctrinae  falsificatum  ;  per  "prophetam " 
verum  doclrinae,  et  per  "demitti  in  foveam"  falsificari : 
per  "veteramenta  extra£lorum  et  veteramenta  detritorum," 
quibus  extraxerunt  ilium,  significatur  vindicatio  veri  doc- 
trinae et  restitutio  per  talia  bona  et  vera  sensus  litterae 
Verbi  quae  non  percepta  et  intellecla  sunt,  et  ideo  ne- 
gle&a  et  rejecla  ;  haec  per  "  veteramenta  "  ilia  significantur; 
quid  alioqui  foret  quod  in  Verbo  Divino  memoraretur  quod 
per  talia  extracius  sit  ?  Ex  his  paucis  constare  potest 
quid  per  "puteum"  et  per  "foveam"  in  Verbo  significatur; 
quod  nempe  Verbum  ac  verum  doctrinae,  ac  in  opposito 
sensu  Verbum  falsificatum  et  inde  falsum  doclrinae.  Ali- 
quibus  in  locis  etiam  simile  significatur  per  "puteum"  et 
"foveam"  quod  per  "fontem,"  de  cujus  significatione  in 
utroque  sensu  videatur  supra  (n.  483). 

538[«].  Quod  autem  "abyssus"  significet  inferna  ubi 
et  unde  falsa,  est  quia  ilia  inferna,  ubi  falsa  mali  regnant, 
apparent  sicut  maria,  in  quorum  profundis  est  turba  infer- 
nalis  quae  in  falsis  mali  est ;  quod  appareant  sicut  maria, 
est  quia  inde  continuo  effluunt  falsa,  et  falsa  apparent  sic- 
ut aquae,  quapropter  "aquae"  in  Verbo  etiam  significant 
falsa.    Ex  ipsis  aquis  etiam  cognoscitur  quale  ibi  falsum 

est,  falsa  enim  sunt  plurium  generum,  quot  nempe  mala  ; 
falsa  ex  gravibus  malis  apparent  super  infernis  illis  sicut 
aquae  crassae  et  nigrae,  ac  falsa  ex  malis  amoris  sui  sicut 
aquae  rubrae  ;  ex  crassitudine  et  colore  apparet  quale  ge- 
nus falsi  est.  Tenendum  quod  in  mundo  spirituali  etiam 
vera  appareant  sicut  aquae,  sed  sicut  aquae  tenues  et  purae. 
Causa  est  quia  tres  gradus  vitae  hominis  sunt,  sicut  tres 
caeli.  1 11  i  quibus  tertius  gradus  apertus  est,  sunt  in  atrao- 
sphaera  pura  sicut  aetherea  ;  in  tali  sunt  illi  qui  in  tertio 
seu  intimo  caelo  sunt :  illi  autem  quibus  modo  secundus 
gradus  apertus  est,  sunt  in  atmosphaera  sicut  aerea  ;  in 
tali  sunt  illi  qui  in  secundo  seu  medio  caelo  sunt :  at  illi 
quibus  modo  primus  gradus  apertus  est,  sunt  in  atmosphaera 
sicut  aquea,  tenui  et  pura  ;  in  tali  sunt  illi  qui  in  primo  seu 
ultimo  caelo  sunt.  Causa  est  quia  perceptiones  et  cogi- 
tationes  interiores,  quia  perfe£tiores,  correspondent  simili 
puritati  atmosphaerae  in  quali  illae  sunt ;  effundunt  enim 
se  ab  unoquovis  angelo,  et  magis  ab  unaquavis  societate 
angelica,  et  sistunt  sphaeram  correspondentem,  quae 
sphaera  apparet  in  simili  puritate  in  qua  sunt  perceptiones 
et  cogitationes  angelorum,  seu  in  qua  est  intelligentia  et 
sapientia  illorum  ;  sphaera  ilia  apparet  sicut  atmosphaera, 
sicut  atmosphaera  aetherea  in  intimo  caelo,  sicut  aerea 
in  medio  caelo,  et  sicut  tenuis  aquea  in  ultimo  caelo,  ut 
dictum  est.  Inde  patet  quod  atmosphaera  sicut  aquea 
correspondeat  cogitationi  et  perception!  naturali ;  sed  sicut 
tenuis  aquea,  cogitationi  et  perceptioni  spirituali  naturali 
in  qua  sunt  angeli  ultimi  caeli  ;  at  sicut  crasse  aquea, 
vergens  vel  ad  nigrum  vel  ad  rubrum,  correspondet  cogi- 
tationi naturali  in  qua  nihil  spirituale  est :  et  cogitatio 
naturalis  in  qua  nihil  spirituale,  est  illis  qui  sunt  in  infernis 
ubi  falsa  regnant  ;  nam  omnes  qui  ibi  sunt,  mere  naturales 

et  Sensuales  sunt.  (Quod  tres  gradus  vitae  horaini  sint,  sicut  tres  caeli,  et 
quod  differant  puritate,  videatur  in  opere  De  Caelo  et  Inferno,  n.  33,  34,  208,  209,  ail.) 

Ex  his  constare  potest,  unde  est  quod  ilia  inferna  in  Verbo 
dicantur  "maria"  et  "abyssi;"  "maria"  quia  apparent  ut 
maria,  et  "abyssi"  ex  profunditate  illorum.  Quod  per 
"  maria,"  "  profunditates  "  et  "  abyssos  "  significentur  inferna 
ubi  et  unde  falsa  mali  sunt,  constare  potest  ex  sequentibus 
locis  in  Verbo  : — Apud  Mosen, 

"  Currus  Pharaonis  et  exercitum  ejus  projecit  in  mare  abyssi  ob- 

texerunt  eos ;  descenderunt  in  profunditates  sicut  lapis:  e 

vento  narium  tuarum  coacervatae  sunt  aquae  ;  constiterunt  sicut 
cumulus  fluenta  ;  congelatae  sunt  abyssi  in  corde  maris"  (Exod. 
xv.  [4,]  5.  8): 

haec  in  Cantico  Mosis  de  Pharaone  et  exercitu  illius, 
postquam  submersi  sunt  in  Mari  Suph  ;  per  :'Pharaonem 
et  exercitum  ejus  "  significantur  1 1 1  i  qui  in  falsis  ex  malo 
sunt,  et  per  "Mare  Suph"  significatur  infernum  ubi  ilia 
falsa  sunt;  inde  patet  quod  per  "obtexerunt  illos  abyssi," 

significetlir  quod  illferna.  (Quid  reliqua  in  sensu  spirituali  significant, 
videatur  in  Arcanis  Caelestibvs,  n.  8272-8279,  et  8286-8289,  ubi  explicata  sunt.)  Si- 

milia  significantur  per  haec  apud  Davidem, 

"  Increpavit  Mare  Suph  ut  exsiccaretur,  et  duxit  eos  per  abyssos,  sicut 
in  deserto  ;.  . .  .obtexerunt  aquae  hostes  Weorum  "  (Ps.  cvi.  9,  11) ; 

apud  Esaiam, 

"  Nonne  Tu  Ille  qui  exsiccavit  mare,  aquas  abyssi  magnae?  qui  posuit 
profunditates  maris  in  viam,  ut  transirent  redempti  ?"  (li.  10,  15  ;) 

apud  eundem, 

"Qui  discidit  aquas  coram  illis,  qui  duxit  eos  per  abyssos,  sicut 

equus  in  deserto,  non  offenderunt"  (lxiii.  [12,]  13): 

per  "filios  Israelis,"  coram  quibus  exsiccabatur  Mare  Suph, 
et  per  quod  exsiccatum  tuti  transibant,  intelliguntur  om- 
nes  qui  in  veris  ex  bono  sunt,  quos  tutatur  Dominus,  ne 
falsa  mali,  quae  jugiter  ab  infernis  ascendunt,  damno  affi- 
ciant ;  hoc  intelligitur  per  quod  "  exsiccaverit  mare,  aquas 
abyssi  magnae,"  et  per  quod  "posuerit  profunditates  ejus 
in  viam  ut  transirent  redempti,"  turn  per  quod  "  duxerit 
eos  per  abyssos  ;"  falsa  enim  ab  infernis  exhalata  continue 
obstipant  hominem,  proinde  inferna,  (nam  sive  dicas  falsa 
ab  illis,  vel  ilia,  idem  est,)  at  Dominus  jugiter  dissipat  ea 
apud  illos  qui  in  veris  ex  bono  ab  Ipso  sunt ;  hoc  itaque  est 
quod  significatur  per  "exsiccare  mare,"  et  "ducere  eos  per 
abyssos  ;"  ill!  qui  in  veris  ex  bono  a  Domino  sunt,  intelli- 
guntur per  "redemptos."  Simile  significatur  per  "exsic- 
care abyssum  et  arefacere  fluvios"  apud  Esaiam, 

Jehovah  "dicit  Hierosolymae,  Habitaberis  ;  et  urbibus  Jehudae,  Aedi- 
ficabimini ;  et  vastitates  ejus  erigam  ;  dicens  abysso,  Exsiccare, 
et  tluvios  tuos  arefaciam  "(xliv.  26,  27) : 

per  "  Hicrosolymam"  significatur  ecclesia  Domini;  et  per 
"urbes  Jehudae"  significantur  bona  et  vera  doclxinae ; 

restauratio  ecclesiae  et  doclxinae  significatur  per  "habi- 
tari"  et  "aedificari  ;"  dissipatio  malorum  et  falsorum  quae 
ab  infernis,  ac  tutatio  ab  illis,  significatur  per  "exsiccare 
abyssum  et  arefacere  fluvios  "  (ut  supra).  Simile  significatur 
apud  SacJiariam, 

Israel  "transibit  per  mare  angustiae,  sed  percutiet  in  mari  fluctus,  et 
exsiccabunturomnes  profunditates  fluminis,  et  dejicietur  superbia 
Aschuris,  et  baculus  Aegypti  recedet "  (x.  11): 

quod  qui  in  veris  ex  bono  sunt  tutati  a  Domino  vivent, 
tametsi  falsa  ab  infernis  circumfundunt,  significatur  per 
quod  "  Israel  transibit  per  mare,  et  percutiet  in  mari  flu6tus, 
et  exsiccabuntur  omnes  profunditates  fluminis  ;"  per  "  Israe- 
lem"  intelliguntur  qui  in  veris  ex  bono  sunt,  per  "mare" 
significatur  infernum  et  omne  falsum  inde,  per  "fluclus  ma- 
ris" significantur  ratiocinationes  ex  falsis  contra  vera,  per 
"exsiccare  omnes  profunditates  fluminis"  significatur  dis- 
sipare  omnia  falsa  mali  etiam  profundiora,  "flumen"  Nilus 
significat  scientificum  falsum  :  quare  sequitur,  quod  "deji- 
cietur superbia  Aschuris,  et  baculus  Aegypti  recedet  ;"  per 
"  Aschurem  "  significatur  ratiocinatio  ex  falsis  contra  vera, 
et  per  "Aegyptum"  scientificum  applicatum  ad  confir- 
manda  falsa  ;  "superbia  Aschuris  "  quae  dejicietur  significat 
propriam  intelligentiam  ex  qua  ratiocinatio,  et  "baculus 
Aegypti"  qui  recedet  significat  potentiam  quae  ratiocina- 
tion! accedit  per  scientifica  quae  applicantur  ad  confir- 
mandum.    Apud  Ezechielem, 

"In  die  quo  descensurus  est  in  infernum,  lugere  faciam,  obtegam  super 
eo  abyssum  "  (xxxi.  15) : 

haec  de  Pharaone  et  Aschure,  et  per  "Pharaonem"  signi- 
ficatur simile  quod  per  "Aegyptum,"  nempe  scientificum 
destruens  verum  ecclesiae  per  applicationem  ad  falsa,  et 
per  "Aschurem"  significatur  ratiocinatio  ex  illis;  quod 
illi  qui  tales  dejicientur  in  infernum  ubi  talia  falsa  et  ratio- 
cinia  ex  falsis  sunt,  significatur  per  quod  "descendet  in 
infernum  et  obtegetur  abysso  ;"  inde  etiam  patet  quod 
"abyssus"  sit  infernum  ubi  et  unde  falsa  mali.  Apud  Mi- 
c/iam, 

Deus  "revertetur,  miserebitur  nostri,  supprimet  iniquitates  nostras,  et 
projiciet  in  profunditates  maris  omnia  peccata  "  nostra  (vii.  19): 

quia  "profunditates  maris,"  aeque  ac  " abyssi,"  sunt  inferna 

ubi  et  unde  mala  et  falsa,  ideo  dicitur  quod  "projiciet  in 
profunditates  maris  omnia  peccata"  nostra.  Apud  Ezechi- 
elem, 

"Cum  dedero  te  urbem  desolatam,  sicut  urbes  quae  non  habitantur  ; 
cum  ascendere  fecero  contra  te  abyssum,  et  obtexerint  te  aquae 
multae  ;  et  fecero  descendere  te  cum  descendentibus  in  foveam 
ad  populum  saeculi  ;  et  habitare  te  fecero  in  terra  inferiorum  in 
desolationibus  a  saeculo,  cum  descendentibus  in  foveam,  ut  non 
habites"  (xxvi.  19,  20) : 

haec  de  Tyro,  per  quam  significatur  ecclesia  quoad  cogni- 
tiones  veri  et  boni ;  seu  quoad  vera  naturalis  hominis,  nam 
vera  naturalis  hominis  sunt  cognitiones  veri  et  boni:  hie 
agitur  de  vastatione  ecclesiae  quoad  ilia;  "dare  Tyrum 
urbem  desolatam,  sicut  urbes  quae  non  habitantur,"  signi- 
ficat  doclrinam  ejus  absque  veris  et  sicut  doctrinas  quae 
sunt  absque  bono,  nam  vera  doctrinae  absque  bono  non 
sunt  vera,  quia  omnia  vera  sunt  boni;  "ascendere  facere 
contra  Tyrum  abyssum,  ut  obtegant  illam  aquae  multae," 
significat  immersionem  in  falsa  ab  inferno  in  pluri  copia 
("abyssus"  est  infernum,  "aquae  multae"  sunt  falsa  in  pluri 
copia):  "cum  descendentibus  in  foveam  ad  populum  sae- 
culi" significat  ad  illos  in  inferno  qui  ibi  fuerunt  ab  Anti- 
quissima  Ecclesia  mox  ante  diluvium  ;  illi  vocantur  "populus 
saeculi"  quia  ab  antiquo,  et  in  diris  falsis  prae  aliis  :  ex 
quibus  patet  quid  significatur  per  "facere  habitare  in  terra 
inferiorum  in  desolationibus  a  saeculo,  cum  descendentibus 
in  foveam,  ut  non  habites  ;"  "non  habitare"  hie  significat 
non  in  aliquibus  veris  esse,  quia  non  in  bono  ;  illi  etiam  non 
habitant  in  domibus,  sed  in  foveis. 

[7>.]  Similia  significantur  apud  SacJiariam, 

"  Ecce  I'ljehovah  depauperabit  Tyrum,  et  excutiet  in  mare  opes  ejus,  et 
ipsa  igne  comederetur  "  (ix.  4) : 

"excutere  in  mare  opes  ejus"  significat  conjicere  in  infer- 
num falsa;  "mare"  est  infernum  ubi  falsa  mali,  et  "opes" 
sunt  ipsa  falsa.    Apud  Ezechielem, 

"  In  aquas  multas  deduxerunt  te  contemnentes  te,  ventus  orientalis  fregit 
te  in  corde  marium  ;  opes  tuae,  negotiationes  tuae,  mercatus  tuus, 
nautae  tui  et  naucleri  tui  confirmantes  fissuram  tuam,  et  negotiantes 
negotiationem  tuam,  et  omnes  viri  belli  tui  qui  in  te,  et  in  omni 
congregatione  tua,  quae  in  medio  tui,  cadent  in  cor  marium  in  die 
casus  tui "  (xxvii.  26,  27) : 

haec  etiam  de  Tyro,  et  dicta  sunt  de  "  navibus"  ejus,  per 

quas  significantur  cognitiones  boni  et  veri,  seu  vera  natu- 
ralis  hominis  quae  sibi  comparant  et  quae  venditant  ;  hie 
autem  falsitates :  per  "cor  marium"  in  quo  ventus  orien- 
talis  fregit  illam,  et  in  quod  cadent  die  casus  sui,  simile 
significatur  cum  abysso,  nempe  infernum  unde  falsa  doc- 
trinae  ;  "ventus  orientalis"  est  influxus  e  caelo,  et  "dies 
casus  ejus"  est  ultimum  judicium  :  per  "opes"  significantur 
falsitates;  per  " negotiationes"  et  "mercatus"  significan- 
tur illarum  acquisitiones  et  communicationes,  per  "  nautas" 
ministri,  per  "naucleros"  antistites  qui  ducunt  et  docent, 
per  "viros  belli"  qui  defendunt,  et  per  "  congregationem  " 
falsa  doclrinalia.    Apud  Jonam, 

"E  ventre  inferni  vociferatus  sum,  exaudivisti  vocem  meam  ;  projeceras 
me  in  profunditatem  usque  in  cor  marium,  et  flumen  circumdedit 
me  ;  omnes  fluiftus  tui  et  undae  super  me  transiverunt, . . .  .circum- 
dederunt  me  aquae  usque  ad  animam,  abyssus  circumcinxit  me, 
alga  alligata  capiti  meo  ;  ad  excisiones  montium  descendi,  terrae 
vecles  super  me  in  aeternum  ;  nihilominus  ascendere  fecisti  e  fovea 
vitam  meam  "  (ii.  [3,]  4,  6,  7  [B.  A.  2,  3,  5,  6]) : 

quod  per  Jonam,  quod  fuerit  in  ceto  tribus  diebus  et  tribus 
noftibus,  repraesentatum  sit  quod  Dominus  ita  esset  in 
corde  terrae,  docet  Ipse  apud  Matthaeum  (cap.  xii.  39,  40; 
cap.  xvi.  4 :  Luc.  xi.  29,  30)  ;  et  per  haec  verba  Jonae  de- 
scribuntur  dirae  tentationes  Domini.  Et  quia  tentationes 
existunt  per  inundationes  malorum  et  falsorum,  quae  ascen- 
dunt  ex  inferno  et  quasi  submergunt,  dicitur  quod  "ex 
ventre  inferni  vociferatus  sit,"  et  quod  "projectus  sit  in 
profunditatem  usque  in  cor  marium,"  per  quae  significatur 
infernum;  per  "flumen"  et  per  "aquas"  quae  circumdede- 
runt,  et  per  "fluclus  et  undas"  quae  transiverunt,  signifi- 
cantur mala  et  falsa  inde  ;  per  "abyssum"  quae  circumcinxit, 
significantur  inferna  ubi  et  unde  falsa;  per  "excisiones 
montium"  ad  quas  descendit,  significantur  inferna  ubi  et 
unde  mala :  quod  ab  illis  sicut  vinctus  fuerit,  significatur 
per  "algam  alligatam  capiti,"  et  per  "ve6t.es  terrae  qui 
super  ilium  ;"  quod  sicut  vin6tus  per  falsa  significatur  per 
"algam,"  et  quod  sicut  vinctus  per  mala  per  "ve6r.es  ter- 
rae :"  vi6toria  super  illis  ex  propria  potentia,  significatur 
per  "nihilominus  ascendere  fecisti  e  fovea  animam  meam  ;" 
dicitur  "ascendere  fecisti,"  sed  cum  de  Domino,  intclligi- 
tur  quod  Ipse  ex  suo  Divino  Se  ascendere  fecerit,  ita 
ex  propria  potentia.    Similia  significantur  per  sequentia 

apud  Davidem, 

"  Abyssus  ad  abyssum  clamat,  ad  vocem  canalium  tuorum  ;  omnes  con- 
fractiones  tuae  et  fludlus  tui  super  me  transiverunt "  (Ps.  xlii.  8 

[A  A.i\)  ; 

apud  eundem, 

"Venerunt  aquae  usque  ad  animam  ;  submersus  sum  in  luto  profundi- 
tatis,  nec  consistens  ;  veni  in  profunditates  aquarum,  et  fluctus 

obruit  me  Eripe  me  e  luto  ne  submergar  ;  eripiar  ab  osoribus, 

et  e  profunditatibus  aquarum,  ne  obruat  me  fluctus  aquarum  

nec  claudat  super  me  fovea  os  suum  "  (Ps.  lxix.  2,  3, 15[,  16]  [B.  A. 
i,  2,  14.  15]): 

apud  eundem, 

"Revertere,  vivifica  me;  et  ex  abyssis  terrae,  revertere,  ascendere  fac 

me"  (Ps.  lxxi.  20); 

apud  eundem, 

"  Reputatus  sum  cum  descendentibus  in  foveam,.  ..  .inter  mortuos  ne- 
glectus,  sicut  confossi  cubantes  in  sepulchro,  quorum  non  memi- 
nisti  amplius,  quique  a  manu  tua  excisi  sunt ;  posuisti  me  in  fovea 
inferiorum,  in  tenebris,  in  profunditatibus  "  (Ps.  lxxxviii.  5-7  [B.  A. 
4-6]). 

Tentationes  Domini  quando  fuit  in  mundo,  per  quas  sub- 
jugavit  inferna  et  glorificavit  Humanum  suum,  etiam  per 
ilia  apud  Davidem  describuntur :  per  "fluctus"  et  "undas" 
significantur  mala  et  falsa;  et  per  "abyssos"  et  "profun- 
ditates maris,"  turn  per  "foveam,"  significantur  inferna  ubt 
et  unde  ilia  ;  nam,  ut  supra  diclum  est,  tentationes  sunt 
quasi  immersiones  in  inferna,  et  obsessiones  a  malis  et 
falsis.  Haec  significantur  per  lamentationes  apud  Davidem 
pluribus  in  locis,  et  quoque  apud  Prophctas  ;  in  sensu  enim 
spirituali  Verbi  multis  agitur  de  tentationibus  Domini, 
per  quas  subjugavit  inferna,  ac  disposuit  omnia  in  ordinem 
in  caelis  et  in  infernis,  et  per  quas  glorificavit  Humanum 
suum  ;  illae  praecipue  intelliguntur  per  "quae  apud  Pro- 
phetas  et  in  Psalmis  Davidis"  praedicla  sunt  de  Domino 
et  impleta  ab  Ipso,  apud  Lucam  (cap.  xxiv.  44).  Per 
"abyssum"  et  per  "mare"  et  ejus  "profunditates"  etiam 
significantur  inferna  in  sequentibus  locis  : — Apud  Jeremiam, 

"  Fugite,  averterunt  se,  in  profundum  demiserunt  se  habitatores  Dedanis 

 et  Chazoris"  (Mxlix.  8,  30); 

apud  weundem, 

"Ascendit  supra  Babelem  mare,  multitudine  flucluum  ejus  obtecta  est  " 
(H-42); 

apud  Amos, 

"Videre  fecit  me  Dominus  Jehovih,  et  ecce  vocans  ad  Mcontendendum 
per  ignem,. . .  .comedit  abyssum  magnam  "  (vii.  4) ; 

apud  Davidem, 

"  Viderunt  Te  aquae,  Deus,  viderunt  Te  aquae,  extimuerunt,  etiam  com- 
motae  sunt  abyssi  "  (Ps.  lxxvii.  17  [B.  A.  16]) ; 

apud  eundem, 

"Non  timebimus  cum  mutabitur  terra,  et  cum  movebuntur  montes  in 
corde  marium,  tumultuabuntur,  turbabuntur  aquae  ejus"  (Ps.  xlvi. 
3,  4  [B.  A.  2,  3]) ; 

apud  Mosen, 

"Hoc  ipso  die  disrupti  sunt  omnes  fontes  abyssi  magnae,  et  cataraclae 
caeli  apertae  sunt "  .{Gen.  vii.  11) ; 

et  postea, 

"Et  obturati  sunt  fontes  abyssi  et  cataractae  caeli"  {Gen.  viii.  2) ; 

apud  Hiobum, 

"Sapientia  unde  invenitur?  et  quis  est  locus  intelligentiae  ?    Non  novit 

homo  pretium  ejus  Abyssus  dicit,  Non  in  me  ilia;  et  mare 

dicit,  Non  mecum"  (xxviii.  12,  [13,]  14); 

apud  eundem, 

"Num  venisti  ad  fletus  maris,  et  in  pervestigatione  abyssi  ambulasti? 
Num  revelatae  sunt  tibi  portae  mortis,  et  portas  umbrae  mortis 
videras?"  (xxxviii.  16,  17  ;) 

apud  Evangelistas, 

"Qui  scandalizaverit  unum  parvorum  istorum  credentium  in  Me,  expedit 
ei  ut  suspendatur  mola  asinaria  ad  collum  ejus,  et  demergatur  in 
profundum  maris  "  {Matth.  xviii.  6  ;  Marc.  ix.  42  ;  Luc.  xvii.  2) ; 

et  alibi  apud  eosdem, 

Daemones,  qui  obsiderunt  virum,  rogarunt  Jesum  ut  non  mandaret  illis 
in  abyssum  abire  ;  ideo  permisit  illis  ingredi  porcos  {Luc.  viii.  31, 
33  ;  Matth.  viii.  32) ; 

et  in  sequentibus  in  Apocalypsi, 

"  Bestia  quae  ascendit  ex  abysso  et  fecit  bellum  "  (xi.  7)  ; 

"Bestia,  quam  vidisti,  erat  et  non  est,  et  ascensura  est  ex  abysso"  (xvii. 

8); 

"  Vidi  angelum  descendentem  e  caelo,  qui  habebat  clavem  abyssi,  et  cate- 

nam  magnam  super  manu  sua  ;  et  vinxit  draconem  mille  annos, 

et  conjecit  eum  in  abyssum  "  (l-'xx.  1-3) : 

in  his  locis  etiam  per  "abyssum "  et  per  "profundum  maris  " 
significatur  infernum  ubi  et  unde  falsa  mali ;  ex  causa  quia 
illi  spiritus,  qui  ibi,  dum  in  mundo  vixerunt  homines,  in 
falsis  mali  fuerunt,  in  fundo  sicut  marium  apparent  habi- 

tare,  et  ibi  eo  profundius,  quo  malum  ex  quo  falsum  gravius 
fuit. 

[c.]  Sicut  per  "abyssos"  significantur  inferna  ubi  et 
unde  falsa,  ita  quoque  per  "abyssos"  significantur  ultima 
caeli,  ubi  et  unde  cognitiones  veri,  quae  sunt  vera  natu- 
ralis  hominis.  Causa  est  quia  ultima  caeli  etiam  apparent 
sicut  in  aquis,  sed  tenuibus  et  Claris ;  nam,  ut  supra  dictum 
est,  atmosphaera  supremi  caeli  est  sicut  aetherea,  atmo- 
sphaera  medii  caeli  est  sicut  aerea,  et  atmosphaera  ultimi 
caeli  est  sicut  aquea :  quod  haec  sit  sicut  aquea,  est  quia 
vera  apud  illos  sunt  vera  naturalis  hominis,  et  naturalis 
hominis  atmosphaera  est  sicut  aquea.  Inde  quoque  sunt 
apparentiae  fluviorum,  lacuum  et  marium  in  mundo  spiri- 
tuali.  Quare  per  "maria"  etiam  significantur  cognitiones 
et  scientifica  in  communi  seu  in  omni  complexu :  quod 
haec  quoque  per  "maria"  significentur,  videatur  supra 
(n.  275,  342).  Similia  etiam  significantur  per  "abyssos"  in 
sequentibus  locis  : — Apud  Moscn, 

"Jehovah  Deus  tuus  deducens  te  ad  terram  bonam,  terram  fluviorum 
aquae,  fontium  et  abyssorum  exeuntium  e  valle  et  e  monte  "  (Deutr. 
viii.  7) ; 

(quae  explicata  videantur  supra,  n.  5  l8[a]  :)  apud  eundem, 

Deus  benedicet  Josepho  "benedictionibus  caeli  desuper,  benediclionibus 
abyssi  cubantis  infra"  (Gen.  xlix.  25  ;  et  Deutr.  xxxiii.  13) ; 

(quae  quoque  supra,  n.  44-8["].  explicata  sunt:)  apud  DctVldem, 

"  Per  Verbum  Jehovae  caeli  facli  sunt,  et  per  spiritum  oris  Ipsius  Womnis 
exercitus  illorum  ;  colligens  sicut  cumulum  aquas  maris,  dans  in 
thesauris  abyssos"  (Ps.  xxxiii.  6,  7) ; 

(videatur  supra,  n.  275|T]),  ubi  explicata:)  apud  eundem, 

"  Abysso  sicut  veste  obvelasti  terram  "  (Ps.  civ.  6) ; 

(de  his  etiam  videatur  supra,  n.  27$[&]  :)  apud  eundem, 

"Laudate  Jehovam  e  terra,  balaenae  et  omnes  abyssi"  (Ps.  cxlviii.  7): 

per  "abyssos"  in  illis  locis  significantur  ultima  caeli,  in 
quibus  sunt  angeli  spirituales  naturales.     Similiter  apud 

Ezechiclem, 

"Aquae  crescere  fecerunt  ^earn,  abyssus  altam  fecit  earn"  (xxxi.  4). 

1  De  hoc  videatur  supra,  n.  51 8[q.)  Praeterea  per  "abyssos"  etiam 
significantur  Divina  vera  in  copia,  et  arcana  sapientiae 
Divinae  : — Ut  apud  Davidem, 

"  Diffidit  petram  in  deserto,  et  bibere  fecit  abyssos  magnas  "  (Ps.  lxxviii. 
15); 

et  apud  eundem, 

Jehovah,  "  justitia  tua  abyssus  magna"  (Ps.  xxxvi.  7  [B.  A.  6]) ; 

et  alibi. 

539 1/']  •  ascendit  fumus  e  puteo  sicut  fumus  fornacis 
magnae." — Quod  significet  inde  dcnsa  falsa  ex  malts  amo- 
rum terrestrium  et  corporeorum,  constat  ex  significatione 
"fumi,"  quod  sit  falsum  mali  (de  qua  sequitur) ;  ex  significatione 
"  putei  abyssi,"  quod  sit  infernum  ubi  sunt  qui  falsificaverunt 
Verbum  (de  qua  supra,  n.  537),  et  ex  significatione  "fornacis 
magnae,"  quod  sint  mala  amorum  terrestrium  et  corpore- 
orum, ex  quibllS  talia  falsa  erumpunt  (de  qua  in  sequente  articulo). 

Quod  "fumus"  significet  falsum  mali,  est  quia  procedit  ex 
igne,  et  "ignis"  significat  amores  sui  et  mundi,  et  inde 
omnia  mala ;  quare  etiam  inferna  quae  in  falsis  sunt  ex 
malis  illorum  amorum,  et  magis  ubi  sunt  qui  falsificaverunt 
Verbum  applicando  ad  favorem  illorum  amorum,  apparent 
in  igne  sicut  fornacis  magnae,  e  qua  densus  fumus  com- 
mixtus  igni  ascendit.  Visa  etiam  mihi  sunt,  et  patuit  quod 
amores  illi  apud  illos  sistant  apparentiam  talis  ignis,  et 
quod  falsa  inde  effluentia  apparentiam  fumi  igniti :  sed  talia 
non  apparent  illis  qui  inibi  sunt ;  sunt  enim  in  amoribus 
illis  et  in  falsis  inde  ;  est  vita  illorum  in  illis  :  ex  his  usque 
cruciantur  multis  modis,  et  non  ex  ignibus  et  fumis,  quales 

sunt  in  mundo  nOStl'O  naturali  (ut  melius  constare  potest  ex  articulo 
in  opere  De  Caelo  et  Inferno,  n.  566-575,  ubi  agitur  de  Igne  Infernali  et  de  Stridore 

Dentium.)  Quod  "  fumus "  significet  densum  falsum  quod 
profluit  ex  malo,  constare  potest  ex  sequentibus  locis  : — 
Apud  Mosen, 

Abraham  "prospexit  contra  facies  Sodomae,  et  Amorae,  et  contra  omnes 
facies  terrae  planitiei,  et  vidit  et  ecce  ascendit  fumus  terrae  sicut 
fumus  fornacis  "  {Gen.  xix.  28) : 

per  "Sodomam  et  Amoram"  in  sensu  spirituali  intelligun- 
tur  illi  qui  prorsus  in  amoribus  sui  sunt ;  quare  per  "  fumum," 
qui  e  terra  eorum  post  combustionem  visus  Abrahamo  est, 
significatur  densum  falsum  quod  est  illis  qui  prorsus  in  eo 
amore  sunt ;  qui  enim  se  super  omnia  amant,  illi  in  maxima 
caligine  sunt  quoad  spiritualia  et  caelestia,  sunt  enim  mere 
naturales  et  sensuales,  et  separati  prorsus  e  caelo ;  et  tunc 
non  solum  negant  Divina,  sed  etiam  excogitant  falsa  quibus 

destruant  ilia:  haec  falsa  sunt  quae  significantur  per  "fu- 
mum"  visum  ex  Sodoma  et  Amora.    Apud  eundem, 

"  Et  sol  occidit,  et  caligo  fada  est,  et  ecce  furnus  fumi  et  fax  ignis,  quae 
transivit  inter  segmenta  ilia"  {Gen.  xv.  17) : 

haec  dicta  sunt  de  posteritate  Abrahami  ex  Jacobo,  ut 
constare  potest  ex  praecedentibus  in  illo  capite ;  quod 
"sol  occidit"  significat  extremum  tempus  cum  consum- 
matio ;  "et  caligo  facta"  significat  cum  loco  boni  malum, 
et  loco  veri  falsum  ;  "ecce  furnus  fumi"  significat  densis- 
simum  falsum  a  malis  ;  "fax  ignis"  significat  aestum  cupidi- 
tatum  ;  "transivit  inter  segmenta"  significat  quae  separa- 

verunt  illos  a  Domino.    (Sed  haec  amplius  explicata  videantur  in  Arcanis 

Caelestibus,  n.  1858-1862.)    Apud  eundem, 

"  Exire  fecit  Moses  populum  obviam  Deo  e  castris,  et  constiterunt  in 
inferioribus  montis  ;  et  Mons  Sinai  fumabat  totus  ille,  propter  quod 
descendit  super  ilium  Jehovah  in  igne,  et  ascendit  fumus  sicut 
furnus  fornacis  ;  et  tremiscebat  totus  mons  valde  "  {Exod.  xix.  17, 
18); 

et  dein, 

"  Et  omnis  populus  videntes  voces  et  faces,  et  vocem  buccinae,  et  mon- 
tem  fumantem  ;  et  vidit  populus,  et  commoti  sunt,  et  steterunt  e 
longinquo,  et  dixerunt  ad  Mosen,  Loquere  tu  cum  nobis  et  audie- 
mus,  et  ne  loquatur  cum  nobis  Deus,  ne  forte  moriamur"  {Exod. 
xx.  15,  16  [B.A.  18,  19]): 

per  haec  repraesentabatur  qualis  ille  populus  fuit ;  nam 
Jehovah,  hoc  est,  Dominus,  apparet  unicuivis  secundum 
quale  ejus  ;  illis  qui  in  veris  ex  bono  sunt  ut  lux  serena,  at 
ill  is  qui  in  falsis  ex  malo  sunt  ut  fumus  ex  igne  :  et  quia 
populus  ille  in  amoribus  terrestribus  et  corporeis  fuit  et 
inde  in  falsis  mali,  ideo  Dominus  e  Monte  Sinai  illi  appa- 
ruit  sicut  ignis  comedens,  et  sicut  fumus  fornacis.  (Quod 

tales  fuerint  filii  Jacobi,  multis  ostensum  est  in  Arcanis  Caelestibus,  ex  quibus  Col- 
legia videantur  in  Doclrina  Novae  Hicrosolymae,  n.  248  ;  et  quod  Dominus  appareat 
unicuivis  secundum  quale  ejus,  ut  ignis  vivificans  et  recreans  illis  qui  in  bono  sunt, 
ac  ut  ignis  consumens  illis  qui  in  malo,  in  Arcanis  Caelestibus,  n.  934,  1861,  6832, 
8814,  8819,  9434,  10551  ;  quid  reliqua  in  allatis  locis  significant,  videatur  explicatum 
in  Arcanis  Caelestibus  quae  super  Exodum.) 

[&.]  Simile  significatur  per  "fumum"  et  per  "ignem" 
apud  Davidem, 

"  Quando  exarsit  Illi, .  . .  .ascendit  fumus  ex  naso  Ipsius,  et  ignis  ex  ore 
Ipsius  comedit,  prunae  arserunt  ex  Ipso,  et  inclinavit  caelum  et 
descendit,  et  caligo  sub  pedibus  Ipsius"  (Ps.  xviii.  [8,]  9,  10  [B. 
A.  7-9]  ;  2  Sam.  xxii.  8,  9): 

non  intelligitur  quod  ascendent  fumus  et  ignis  comedens 

ex  Ipso,  quia  non  Ipsi  ira ;  sed  ita  dicitur  quia  talis  appa- 
ret  Dominus  illis  qui  in  falsis  et  malis  sunt,  nam  spe£tant 
Ipsum  ex  suis  falsis  et  malis.  Similia  significantur  per 
haec  apud  eundem, 

"Qui  speclat  terram,  et  contremiscit,  tangit  montes  et  fumigant"  (Ps. 
civ.  32) ; 

apud  eundem, 

"Jehovah,  inclina  caelos  tuos  et  descende,  tange  montes  ut  fumigent" 
(Ps.  cxliv.  5). 

Apud  Esaiani, 

"Ejula  porta,  clama  urbs,  liquefacla  est  Philisthaea  tu  tota  ;  quia  a  sep- 
tentrione  fumus  venit"  (xiv.  31): 

per  "portam"  significatur  verum  introducens  in  ecclesi- 
am  ;  per  "  urbem  "  doctrina  ;  per  "  Philisthaeam  "  fides  ;  inde 
per  "Ejula  porta,  clama  urbs,  liquefacla  Philisthaea  tu 
tota,"  significatur  vastatio  ecclesiae  quoad  verum  doftrinae, 
et  inde  quoad  fidem :  per  "  septentrionem "  significatur 
infernum  ubi  et  unde  falsa  doctrinae  et  falsa  fidei,  ac 
per  "fumum"  ilia  falsa;  inde  per  "a  septentrione  venit 
fumus"  significatur  falsum  vastans  ex  infernis.  Apud 
NaJium, 

"  Ecce  Ego  accendam  fumo  currum  ejus,  et  leones  juvenes  tuos  come- 
det  gladius  "  (ii.  14  [B.  A.  13) : 

agitur  ibi  etiam  de  vastatione  ecclesiae  ;  et  per  "accendere 
fumo  currum"  significatur  pervertere  omnia  vera  do6lrinae 
in  falsa;  "fumus"  est  falsum,  et  "currus"  est  doctrina  : 
et  per  quod  "leones  juvenes  comedet  gladius"  signi- 
ficatur quod  falsa  destruent  vera  principalia  ecclesiae ; 
"  leones  juvenes  "  sunt  ecclesiae  vera  principalia  et  tutan- 
tia,  et  "gladius"  est  falsum  destruens  verum.  Apud  Jo- 
elem, 

"  Dabo  prodigia  in  caelis  et  in  terra,  sanguinem  et  ignem  et  columnas 
fumi"  (iii.  3  [B.  A.  ii.  30]): 

haec  de  ultimo  judicio ;  et  per  "sanguinem,  ignem  et 
columnas  fumi,"  significatur  verum  Verbi  falsificatum,  bo- 
num  ejus  adulteratum,  et  inde  mera  falsa;  "sanguis" 
est  verum  Vcrbi  falsificatum,  "ignis "est  bonum  ejus  adul- 
teratum, et  "columnae  fumi"  sunt  inde  mera  ac  densa 
falsa.    Apud  Davidem, 

"  Impii  peribunt,  et  hostes  Jehovae  sicut  gloria  agnorum  consumentur, 
in  fumo  consumentur"  (Ps.  xxxvii.  20): 

quod  impii  et  hostes  Jehovae  "consumentur  fumo,"  signi- 
ficat  quod  perituri  per  falsa  mali ;  "impii"  dicuntur  qui  in 
falsis,  "hostes"  qui  in  malis,  et  "fumus"  est  falsum  mali. 
Apud  eundem, 

"  Secundum  impellere  fumum,  impelles  ;  sicut  liquefied  ceram  coram 
igne,  peribunt  impii  coram  Deo"  (Ps.  lxviii.  3  [£.  A.  2]): 

interitus  impiorum  comparatur  fumo  qui  ab  aere  impelli- 
tur,  ac  cerae  quae  coram  igne  liquescit,  quia  "fumus"  sig- 
nificat  falsa,  et  "ignis"  mala.    Apud  Esaiam, 

"Caeli  sicut  fumus  evanescent,  et  terra  sicut  vestis  veterascet"  (li.  6): 

per  "fumum"  etiam  hie  significatur  falsum,  quo  perituri 
sunt  qui  in  priori  caelo  ;  et  per  "  veterascentem  vestem" 
significatur  verum  deperditum  per  falsa  mali :  comparatio 
fit  cum  fumo  evanescente  et  cum  veste  veterascente,  quia 
comparationes  in  Verbo  etiam  sunt  correspondentiae,  et 
aeque  significant.    Apud  Hoscheam, 

"Addunt  peccare,  et  faciunt  sibi  fusile  ex  argento  suo,  in  intelligentia 
sua  idola,  opus  artificum  totum  ;.  . .  .propterea  erunt  sicut  nubes 
matutae,  et  sicut  ros  mane  cadens,  abiens,.  .  .  .a  turbine  abigitur 
ex  area,  et  sicut  fumus  ex  fumario  "  (xiii.  2,  3) : 

ita  describuntur  dorjtrinalia  quae  ex  propria  intelligentia, 
in  quibus  mala  falsi  et  falsa  mali ;  talia  doclxinalia  signi- 
ficantur  per  "fusilia  ex  argento"  et  per  "idola;"  "argen- 
tum  illorum"  significat  id  quod  ex  propria  intelligentia, 
ac  "opus  artificum"  significat  illam  ;  quare  etiam  dicitur 
"In  intelligentia  sua  fecerunt  sibi  idola,  opus  artificum 
totum  :"  quod  ilia  doctrinalia,  quia  falsa,  transitura  sint, 
significatur  per  quod  "abibunt  sicut  fumus  ex  fumario;" 
quod  etiam  "sicut  nubes  matutae,  sicut  ros  mane  cadens, 
et  sicut  ex  area,"  est  quia  ecclesia  in  suo  principio  est  sicut 
nubes  matutae,  sicut  ros  mane  cadens,  et  sicut  frumentum 
in  area,  per  quae  significantur  vera  boni  et  bona  veri ; 
quae  tamen  successive  transeunt  et  vertuntur  in  falsa  mali 
et  in  mala  falsi.  Per  "fumum"  etiam  significatur  falsum 
alibi  in  Apocalypsi ;  ut', 

"Ex  ore"  equorum  "exivit  ignis  et  fumus  et  sulphur,  et  ex  his  occisi 
sunt  tertia  pars  hominum,  ab  igne  et  a  fumo  et  a  sulphure"  (ix. 

17, 18) ; 

alibi, 

"  Fumus  cruciatus  eorum  ascendit  in  saecula  saeculorum"  (xiv.  11)  ; 

et  alibi, 

"Fumus"  ex  Babylone  "ascendit  in  saecula  saeculorum"  (Mxix.  3). 

Quoniam  "ignis"  significat  amorem  in  utroque  sensu,  tarn 
amorem  caelestem  quam  amorem  infernalem,  et  inde  "fu- 
mus" significat  id  quod  profluit  ex  amore,  falsum  quod  ex 
amore  infernali,  et  verum  quod  ex  amore  caelesti,  ideo 
"fumus"  etiam  in  bono  sensu  significat  sanctum  verum; 
hoc  significat  "fumus"  ex  igne  suffituum,  de  quo  videatur 
supra  (n.  494),  et  quoque  in  sequentibus  locis : — Apud 
Esaiam, 

"  Creabit  Jehovah  super  omne  habitaculum  Montis  Zionis,  et  super  con- 
vocationes  ejus,  nubem  interdiu,  ac  fumum  et  splendorem  ignis 
flammae  noctu  ;  nam  super  omni  gloria  obtegumentum  "  (iv.  5)  ; 

(quae  explicata  videantur  supra,  n.  294O],  [2l5O40]  :)    apud  eundem, 

"Commoti  sunt  postes  liminum  voce"  clamantium  seraphorum,  "et 
domus  impleta  est  fumo  "  (vi.  4): 

in  Apocalypsi, 

"Impletum  est  templum  fumo  ex  gloria  Dei  et  virtute  Ejus"  (xv.  8) ; 

et  alibi, 

"Ascendit  fumus  suffituum  precibus  sanctorum  de  manu  angeli  coram 
Deo  "  (viii.  4). 

540 [rt].  Quoniam  dicitur  quod  "  ascendent  fumus  e 
puteo  sicut  fumus  fornacis  magnae,"  et  hactenus  ostensum 
est  quod  "fumus"  significet  densum  falsum,  interest  ut 
etiam  ostendatur  quod  "fornax"  significet  mala  amorum 
terrestrium  et  corporeorum,  ct  sic  quod  "fumus  sicut  fu- 
mus fornacis  magnae"  significet  densa  falsa  ex  illis  amo- 
ribus.  Quod  "fornax"  illos  amores  significet,  est  quoque 
ex  apparentiis  in  mundo  spirituali ;  inferna  enim  in  quibus 
illi  amores  regnant,  quando  inspiciuntur,  apparent  sicut 
fornaccs  candentes  igne,  ac  supra  ilia  apparent  fumi  quales 
ascendunt  ex  fornacibus,  et  quales  conspiciuntur  in  incen- 
diis :  inde  est  quod  in  Verbo  "fornaccs"  significent  vel 
inferna,  vel  coetum  hominum,  vel  ipsum  hominem,  in  qui- 
bus tales  amores  et  cupiditates  regnant  ;  seu  quod  idem, 
ubi  mala  ex  illis  scaturientia.  Haec  significantur  per 
"fornaccs,"  "furnos,"  "caminos"  et  "clibanos"  in  sequen- 
tibus iocis  : — Apud  Matthaeum, 

"Mittet  Filius  hominis  angelos  suos,  qui  colligent  e  regno  Ipsius  omnia 
offendicula,  et  eos  qui  faciunt  iniquitatem,  et  mittent  eos  in  cami- 

num  ignis  In  consummatione  saeculi  exibunt  angeli,  et  sepa- 

rabunt  malos  e  medio  justorum,  et  conjicient  illos  in  caminum 
ignis  ;  ibi  erit  ploratus  et  stridor  dentium  "  (xiii.  41,  42,  49,  50) : 

quod  hie  per  "caminum  ignis"  seu  fornacem  intelligantur 
inferna,  patet ;  "consummatio  saeculi"  est  ultimum  tem- 
pus  ecclesiae,  quando  judicium  ;  quod  tunc  mali  separandi 
sint  a  bonis,  et  illi  in  infernum  conjiciendi,  significatur  per 
quod  "angeli  colligent  omnia  offendicula,  et  eos  qui  fa- 
ciunt iniquitatem,"  et  quod  "separabunt  malos  e  medio 
justorum,  et  illos  conjicient  in  caminum  ignis:"  infernum 
vocatur  "caminus  ignis"  quia  apparet  ignitum  ex  amori- 
bus  sui  et  mundi ;  quod  cruciatus  ex  his  amoribus  intelli- 
gatur  per  "ignem  infernalem,"  videatur  in  opere  De  Caclo 
et  Inferno  (n.  566-575)-    Apud  MalacJiiam, 

"  Ecce  dies  veniens  ardens,  sicut  clibanus,  quo  erunt  omnes  insolenter 
peccantes  et  omnis  operator  malitiae  stipula  ;  et  accendet  eos  dies 
veniens  "  (iii.  19  [B.  A.  iv.  1]) : 

haec  quoque  dicla  sunt  de  ultimo  tempore  ecclesiae,  et 
de  ultimo  judicio  tunc  ;  "dies  veniens"  hoc  et  illud  signi- 
ficat :  per  "clibanum"  etiam  intelligitur  infernum  ubi  illi 
qui  confirmant  se  doftrina  in  falsis  et  vita  in  malis  ex 
amoribus  terrestribus  et  corporeis  ;  quod  illi  ex  suis  amo- 
ribus perituri  sint,  intelligitur  per  quod  "omnes  insolenter 
peccantes  et  omnis  operator  malitiae  erit  stipula,  et 
accendet  eos  clibanus;"  "insolenter  peccantes"  sunt  qui 
confirmant  se  doclrina  in  falsis,  et  "  operator  malitiae  "  sunt 
qui  confirmant  se  vita  in  malis.    Apud  HoscJieam, 

"  Per  malitiam  suam  laetincant  regem,  et  per  mendacia  sua  principes  ; 
omnes  adulterantes  sicut  clibanus  incensus  a  pistore  ;  cessat  exci- 

tator  a  subigendo  massam  usque  ad  fermentationem  ejus  

Quando  converterint  sicut  clibanus  animum  suum  in  insidiari  suo, 
tota  noc~le  dormiens  pistor  eorum,  mane  ille  ardens  sicut  ignis  flam- 
mae  :  omnes  incalescunt  sicut  clibanus,  et  comedent  judices  suos, 

omnes  reges  eorum  cadent,  non  clamans  inter  eos  ad  Me  

Ephraim  faclus  collyra  non  conversa"  (Mvii.  3-8) : 

per  haec  in  sensu  spirituali  describuntur  filii  Jacobi,  quod 
ex  amoribus  sui  et  mundi  converterint  omne  bonum  in 
malum,  et  inde  omne  verum  in  falsum  :  per  "regem"  quern 
per  malitiam  laetificant,  significatur  omne  falsum  ex  malo, 
"rex"  enim  significat  verum  ex  bono,  ac  in  opposito  sensu 
falsum  ex  malo;  et  per  "principes"  quos  per  mendacia 

laetificant,  significantur  principalia  falsa  :  quod  ex  amori- 
bus  suis  perverterint  bona  et  vera,  significatur  per  quod 
"omnes  adulterantes  sicut  clibanus  incensus  a  pistore  ;'' 
"adulterari"  significat  pervertere  bonum  et  inde  verum  ; 
comparatur  hoc  "clibano  incenso  a  pistore,"  quia  com- 
pingunt  falsa  sicut  in  massam  faventia  suis  amoribus  :  et 
quia  mala  et  falsa  non  separantur  a  bonis  et  veris  quae  ex 
Verbi  sensu  litterae,  sed  cohaerent,  ideo  dicitur,  "Cessat 
excitator  a  subigendo  massam  usque  ad  fermentationem  ;" 
"fermentatio"  significat  separationem,  hie  quod  non  sepa- 
ratio,  quia  dicitur  "Cessat  a  subigendo  massam  ad  fermen- 
tationem :"  simile  significatur  per  quod  "Ephraim  fa&us 
sit  coljyra  non  conversa ;"  "Ephraim"  est  intelleetus  veri : 
quod  inde  non  nisi  quam  mala  quae  amorum  illorum,  qui- 
bus  falsa  favent,  significatur  per  "  Tota  nofte  dormiens 
pistor,  mane  ille  ardens  sicut  ignis  flammae,  omnes  inca- 
lescunt  sicut  clibanus  ;"  comparantur  pistori  et  clibano, 
quia  compingunt  ex  falsis  doctrinam,  sicut  pistor  facit 
panes  et  collyras  in  clibano :  quod  sic  omnia  bona  et  vera, 
quae  illis  ex  Verbo  sunt,  deperdant,  significatur  per  quod 
"  comedent  judices  suos,  et  omnes  reges  eorum  cadent ;" 
"judices"  significant  bona  veri,  et  "reges"  ipsa  vera  :  quod 
hoc  illis  fiat,  quia  non  a  Domino  sed  a  semet  volunt  sapere, 
significatur  per  "Non  clamans  inter  eos  ad  Me."  Quod 
similia  per  ilia  verba  intelligantur,  solum  ex  communi 
intuitione  videri  potest  ;  sed  quod  singula  significent  et 
describant  talia,  non  videri  potest  quam  per  sensum  inter- 
num ;  ut  quod  per  "reges,"  "  principes,"  "judices "  et  "adul- 
terantes," turn  per  "clibanum"  et  "pistorem,"  ilia  quae 
dicl:a  sunt  intelligantur  ;  illi  quoque  qui  compingunt  vera 
aut  falsa  ut  cohaereant,  etiam  in  mundo  spirituali  apparent 
ut  pistores  subigentes  massam,  juxta  quos  etiam  est  cli- 
banus.   In  Threnis, 

"  Cutes  nostrae  sicut  J'lclibanus  denigratae  sunt,  propter  procellas  famis  " 
(v.  10) : 

lamentatio  super  deprivatione  veri  ac  inundatione  falsi ; 
"fames"  significat  deprivationem  et  defectum  veri  (videatur 
supra,  n.  386[c]),  ac  "procellae  famis"  summum  defectum,  et 
quoque  inundationem  falsi,  nam  ubi  non  vera  ibi  sunt  falsa  ; 
"  procellae  "  in  Verbo  simile  significant  cum  "  inundatione  :" 

"cutes  nostrae  sicut  '"'clibanus  denigratae  sunt,"  significat 
quod  naturalis  homo  absque  luce  veri  sit,  et  inde  in  tene- 
bris  falsi;  etiam  hie  "clibanus"  significat  confectionem 
doclrinae  ex  falsis  et  non  ex  veris  (sed  videatur  supra,  n.  3860], 

ubi  haec  amplius  explicata  sunt). 

[&].  Apud  EzecJiielcm, 

"  Facfti  sunt  Mihi  domus  Israelis  in  scoriam,  omnes  illi  aes  et  stannum 
et  ferrum  et  plumbum  in  medio  fornacis  ;  scoriae  argenti  facli  sunt : 
. . .  .ecce  Ego  congregans  vos  in  medium  Hierosolymae  congrega- 
tionem  argenti  et  aeris  et  ferri  et  plumbi  et  stanni  "  congregabo  vos 
"in  medium  fornacis,  ad  sufflandum  super  illo  ignem  ad  fundendum ; 
sic  congregabo  in  ira  mea  et  in  excandescentia  mea,  et  relinquam 
et  fundam  vos  ;. . .  .juxta  fusuram  argenti  in  medio  fornacis,  sic 
fundemini  in  medio  ejus  "  (xxii.  18-22) : 

per  haec  describuntur  falsa  doctrinalia  quae  Judaei  et  Isra- 
elitae  compegerunt  ex  sensu  litterae  Verbi,  quern  sibi  solis 
et  amoribus  suis  applicuerunt ;  quae  "scoriae  argenti" 
vocantur,  quia  "argentum"  significat  verum  Verbi,  ac 
"scoria"  nihil  veri  seu  abstra6tum  a  vero  quod  rejicitur : 
ilia  quae  sensus  litterae  Verbi  sunt,  significantur  per  "aes, 
stannum,  ferrum  et  plumbum,"  quia  per  ilia  significantur 
bona  et  vera  naturalis  hominis,  pro  quo  homine  sunt  ilia 
Verbi  quae  continentur  in  sensu  litterae  ejus ;  et  quia  ex 
illo  compegerunt  sua  do£trinalia  falsa,  quae  erant  "tra- 
ditiones,"  dicitur  quod  "fundentur  una:"  et  quia  applicata 
erant  amoribus  eorum,  qui  erant  amores  sui  et  mundi, 
dicitur  quod  "  congregaret  illos  in  medium  fornacis  ad 
sufflandum  super  ilia  ignem  ad  fundendum  ;"  "ignis"  sig- 
nificat illos  amores:  et  quia  intelliguntur  doctrinalia  illo- 
rum,  dicitur,  quod  "  congregaturus  eos  in  medium  Hiero- 
solymae ;"  per  "  Hierosolymam  "  significatur  ecclesia  quoad 
doctrinam,  ita  quoque  doftrina  ecclesiae.    Apud  Moscn, 

"  Sol  occidit,  et  caligo  facta  est,  et  ecce  furnus  fumi  et  fax  ignis,  quae 
transivit  inter  segmenta  ilia  "  (Gen.  xv.  17) : 

quod  falsa  mali  et  mala  falsi  scaturientia  ex  spurcis  amoribus 
apud  gentem  Judaicam  et  Israeliticam  hie  per  "furnum 
fumi"  et  per  "facem  ignis,  quae  transivit  inter  segmenta," 
intelligantur,  videatur  in  superiori  articulo  :  Abraham  enim 
cupivit  ut  posteritas  sua  dominatura  sit  super  totam  terram 
Canaanem  ;  et  quia  praevidit  Dominus  quod  apud  illam 
gentem  ecclesia  institueretur,  ideo  pepigit  cum  Abrahamo 
foedus  :  sed  usque  quales  illi  futuri  essent,  per  illud  visum 

praedicitur.    Apud  Nahum, 

"Aquas  obsidii  hauri  tibi,  confirma  munimenta  tua,  intra  in  caenum 
et  calca  bitumen,  repara  fornacem  lateritiam  ;  ibi  comedet  te  ignis, 
exscindet  te  gladius"  (iii.  14,  15): 

per  haec  describitur  destruftio  veri  per  falsa  mali ;  "aquae 
obsidii"  sunt  falsa  per  quae  conantur  destruere  vera;  per 
"confirmare  munimenta,"  significatur  munire  ilia  per  talia 
quae  apparent  sicut  vera;  per  "intrare  in  caenum  et  cal- 
care  bitumen"  significatur  facere  ut  appareant  cohaerere 
("bitumen  "  est  falsum  ex  malo  conjungens)  ;  per  "  reparare 
fornacem  lateritiam"  significatur  reparare  do6lrinam  com- 
paclam  ex  falsificatis  veris  et  figmentis,  "  lateres  "  enim  sig- 
nificant falsa  quae  finguntur,  et  non  cohaerent  cum  veris  ; 
per  "comedet  te  ignis,"  significatur  quod  perituri  per  mala 
amorum  suorum  ;  et  per  quod  "exscindet  te  gladius,"  sig- 
nificatur quod  perituri  sint  per  falsa.    Apud  Jcrcmiam, 

"Sume  in  manu  tua  lapides  magnos,  et  absconde  eos....in  fornace 

lateritia,  quae  ad  ostium  domus  Pharaonis  Accipiam  regem 

Babelis  ponam  thronum  ejus  super  lapides  hos  quos  Wabs- 

condisti ;. . .  .veniet  et  percutiet  terram  Aegypti,.  . .  .et  incendam 
ignem  in  domibus  [deorum]  Aegypti....;  tandem  induet  sibi 
terram  Aegypti,  sicut  induit  pastor  vestem  suam  "  (xliii.  9-12) : 

per  haec  repraesentata  est  profanatio  veri  per  ratiocinia  ex 
scientificis  false  applicatis :  per  "lapides  magnos  abscon- 
ditos  in  fornace  lateritia"  significantur  vera  Verbi  falsifi- 
cata  per  figmenta  quae  ex  propria  intelligentia  ;  "  lapides  " 
sunt  vera  Verbi,  "  fornax  lateritia"  est  doftrina  compacta 
ex  fiflitiis :  per  "domum  Pharaonis"  significatur  naturalis 
homo  quoad  scientifica  ibi,  "ostium"  est  scientificum  sen- 
suale  per  quod  introitus  est  in  naturalem  hominem  ;  per 
id  wfiunt  falsificationes :  per  "regem  Babelis"  significatur 
profanatio  veri;  quod  "ille  thronum  ponet  super  lapides 
illos,  et  percutiet  Aegyptum,  et  incendet  ignem  in  domi- 
bus ejus,"  significat  quod  per  scientifica  naturalis  hominis 
pervertet  omnia  vera  doctrinae,  ac  profanabit  ilia :  quod 
subjiciet  sibi  naturalem  hominem  quod  omnia  ibi,  quod  fit 
per  confirmationes  falsorum  ex  scientificis,  significatur  per 
quod  "induet  sibi  terram  Aegypti  sicut  pastor  vestem:" 
quod  omnia  naturalis  hominis  sic  peritura  sint  per  mala 
amorum  terrestrium  et  corporeorum,  significatur  per  "In- 
cendam ignem  in  domibus  Aegypti."    Quoniam  per  "Ae- 

gyptum"  significatur  naturalis  homo  quoad  scientificum 
ibi,  et  per  "fornacem  ferri"  similiter,  ideo  Aegyptus  in 
Verbo  vocatur  "fornax  ferri:" — Ut  apud  Jcremiam, 

"Quo  die  eduxi  t'leos  ex  Aegypto,  ex  fornace  ferri  "(xi.  4) ; 

apud  Mosen, 

"  Eduxit  Wvos  ex  fornace  ferri,  ex  Aegypto  "  {Deutr.  iv.  20) ; 

in  Libro  Primo  Regum, 

"Is'Eduxisti  ex  Aegypto  e  medio  fornacis  ferri  "  (viii.  51)  ; 

apud  Davidem, 

"Removi  ab  onere"  Aegypti  "humerum"  Israelis,  "  manus  ejus  a  for- 
nace, transiverunt "  (Ps.  lxxxi.  7  [£.  A.  6]) : 

naturalis  homo  quoad  scientificum  significatur  per  "for- 
nacem ferri;"  "fornax"  est  naturalis  homo;  et  "ferrum" 
est  scientificum,  ibi  scientificum  falsum  quia  dicitur  quod 
"edufti  sint ;"  naturalis  enim  homo,  nisi  ducatur  a  spiri- 
tuali  homine,  est  in  falsis  et  in  malis,  ex  causa  quia  non 
aliqua  lux  illi  est  e  caelo  ;  lux  enim  e  caelo  influit  per 
spiritualem  hominem  in  naturalem,  ac  illustrat,  docet  et 
ducit :  contrarium  prorsus,  quando  naturalis  homo  non 
sub  auspicio  spiritualis  hominis  cogitat  et  agit ;  tunc  etiam 
in  servitute  est,  nam  cogitat  et  agit  ex  falsis  et  malis  quae 
ab  inferno;  hoc  significatur  per  quod  dicantur  "edu6li  ex 
domo  servitutis,"  dum  "ex  Aegypto  ;"  omne  enim  liberum 
cogitandi  et  agendi  est  ex  spirituali  homine,  quoniam  is 
cogitat  et  vult  e  caelo  a  Domino,  et  duci  a  Domino  est 
liberum.  Ex  his  constare  potest  unde  est  quod  Aegyptus 
dicatur  "fornax  ferri,"  et  quod  dicatur  "  domus  servitutis  ;" 
quae  servitus  etiam  significatur  per  "Removi  ab  onere 
Aegypti  humerum  Israelis."    (Quod  " ferrum 11  significet  scientificum 

quod  est  naturalis  hominis,  videatur  supra,  n.  1 76.)     Quoniam  pleraque 

in  Verbo  etiam  sensum  oppositum  habent,  ita  quoque 
"clibanus;"  ut  apud  Esaiam, 

"Dictum  Jehovae,  Cui  focus  est  in  Zione,  et  clibanus  Ipsi  in  Hiero- 

solyma"  (xxxi.  9) : 

per  "focum"  significatur  bonum  amoris,  per  "clibanum" 
verum  ex  illo  bono,  ita  verum  doctrinae  ;  similia  etiam 
per  "Zionem"  et  "  Hierosolymam,"  per  "Zionem"  eccle- 
sia  quoad  bonum  amoris,  et  per  "  Hierosolymam"  ecclesia 
quoad  verum  doclrinae.    Similiter  per  "clibanum"  apud 

Moscn,  ubi  agitur 

De  mincha  preparanda  vel  in  clibano,  vel  in  sartagine,  vel  in  cacabo 
(Levil.  ii.  4,  5,  7) ; 

(quae  explicata  sunt  in  Arcanis  Caelestibus  :)  similiter  per  "  Caminum  " 

supra  in  Apocalypsi, 

Pedes  Filii  hominis  "similes  chalcolibano  tanquam  in  camino  igniti" 
(i.  15) 

(de  quibus  supra,  n.  69). 

541.  "Et  obscuratus  est  sol et  aer  a  fumo putei." — Quod  sig- 
nificet  quod  lux  veri  a  Domino  caligo  facia  sit  per  falsa 
tnfernalia,  constat  ex  significatione  "obscurari  sol  et  aer," 
quod  sit  quod  lux  veri  a  Domino  caligo  facta  sit  (dequasequi- 
tur) ;  et  ex  significatione  "a  fumo  putei,"  quod  sit  a  densis 
falsis  quae  ab  inferno,  ita  per  falsa  infernalia.   (Quod  "  fumus " 

signified  densa falsa,  et  quod  "  puteus  abyssi  "  inferna  ubi  et  unde  ilia,  videatur  supra, 

n.  536-539.)  Quod  "obscuratus  sol  et  aer"  significet  quod 
lux  veri  a  Domino  caligo  facia  sit,  est  quia  Dominus  in 
caelo  angelico  est  Sol,  et  Divinum  Verum  procedens  a 
Domino  ut  Sole  sistit  omnem  lucem  ibi,  ac  illuminat  an- 
gelorum  tarn  visum  quam  intelleflum ;  quare  cum  ille  Sol 
ibi  obscuratus  est,  fit  lux  veri,  quae  a  Domino,  caligo  ; 
falsa  ab  inferno  obscurant  ilium.  Ex  luce  caeli  facta  cali- 
gine  per  falsa  mali,  est  omnis  negatio  Divini  ac  Divinorum 
ab  illis  qui  mere  naturales  sunt ;  spectant  enim  Divina  in 
caligine  et  inde  sicut  caliginem,  quare  negant  ilia.  Etiam 
lux  caeli,  quando  influit  apud  illos  qui  in  falsis  mali  sunt, 
in  mundo  spirituali  fit  aftualiter  caligo ;  inde  itaque  est 
quod  mali  non  solum  non  videant  et  intelligant  spiritua- 
lia,  hoc  est,  ilia  quae  caeli  et  ecclesiae  sunt,  sed  etiam  * 

quod  COrde  negent  ilia.  (Quod  Dominus  in  Caelo  Angelico  appareat  ut 
Sol,  et  quod  Divinum  Verum  procedens  a  Domino  ut  Solesistat  omnem  Lucem  Caeli, 
ita  omnem  intelligentiam  et  sapientiam  quae  est  Angelis,  videatur  in  operc  De  Caelo 

et  inferno.,  n.  116-125,  ct  n.  126-140.)  Quod  etiam  dicatur  quod  "aer 
obscuratus  sit,"  est  quia  intelligitur  lux  veri;  "aer"  enim 
lucet  a  sole.  Simile  per  "aetheres"  significatur  apud 
Davidcm, 

"Jehovah,  in  caelis  misericordia  tua,  Veritas  tua  usque  ad  aetheres  "  (Ps. 
xxxvi.  6  [£.  A.  5]  ;  Ps.  lvii.  n  [B.  A.  10]  ;  Ps.  cviii.  5  [B.  A.  4]) : 

"misericordia"  significat  Divinum  Bonum  Divini  Amoris, 
et  "Veritas"  Divinum  Verum;  et  quia  Divinum  Verum 
est  lux  caeli,  ut  modo  dictum  est,  ideo  dicitur  "Veritas 

tua  usque  ad  aetheres  ;"  per  "aetheres"  itaque  in  plurali 
significatur  Divina  lux  usque  ad  caelum  supremum,  ubi  est 
in  summo  gradu. 

(Similia  significantur  per  "aetheres,"  Psalm.  Ixxvii.  18  [£.  A.  17]  ;  Ps. 
lxxviii.  23,  24.) 


versus  3-12. 

54-^*  "£t  e  fumo  exiverunt  locustae  [in  terram];  et  data  illis  potestas  sicut  habent 
potescatem  scorpii  terrae.  Et  dictum  illis  ne  laederent  gramen  terrae,  neque  ullum  uiride, 
neque  ullam  arborem,  nisi  homines  solos,  quicunque  non  haberent  sigillum  Dei  in  frontibus 
skis.  Et  datum  illis  ut  non  occiderent  illos,  sed  ut  cruciarent  menses  quinque ;  et  cruciatus 
illarum  sicut  cruciatus  scorpii  cum  percutit  hominem.  Et  in  diebus  illis  quaerent  homines 
mortem  et  non  inuenient  illam,  et  cupient  mori  et  fugiet  mors  ab  illis.  Et  similitudines 
locustarum  similes  equis  paratis  ad  bellum,  et  super  capitibus  illarum  sicut  coronae  similes 
auro ;  et  fades  illarum  sicut  fades  hominum.  Et  habebant  capillos  sicut  capillos  mulierum, 
et  dentes  illarum  sicut  leonum  erant.  Et  habebant  thoraces  sicut  thoraces  ferreos ;  et  box 
alarum  illarum  sicut  vox  curruum  equorum  multorum  currentium  in  bellum.  Et  habebant 
caudas  similes  scorpiis,  et  aculei  erant  in  caudis  illarum ;  et  potestas  illarum  laedere  homi- 
nes mensibus  quinque.  Et  habebant  super  se  regem,  angelum  abyssi ;  nomen  ei  Hebraice 
Abaddon,  et  in  Graeca  nomen  habet  Apollyon.  Vae  unum  praeteriit,  ecce  ueniunt  adhuc  duo 
vae  post  haec." 

3.  "Et  e  fumo  exiverunt  locustae  in  terram,"  significat  quod  ex  falsis  infer- 

nalibus  facli  sini  sensuales  corporei  in  ecclesia  [n.  543]  ;  "et  data  illis 
potestas  sicut  habent  potestatem  scorpii  terrae,"  significat  pcrsuasi- 
vnm  illorum,  ac  ejus  effect  um  et potentiam  [n.  544]. 

4.  "Et  dictum  illis  est  ne  laederent  gramen  terrae,  neque  ullum  viride,  neque 

ullam  arborem,"  significat  quod  non  damno  afficcrent  aliquod  scientific 
cum  veru7n  et  vivuin  ex  Verbi  sensu  lit/erae,  nec  aliquas  cognitiones 
veri  et  boni  ibi  [n.  545]  ;  "nisi  homines  solos,  quicunque  non  haberent 
sigillum  Dei  in  frontibus  suis,"  significat  quod  modo  intelleclum  veri  et 
perceptionem  boni  apud  illos  qui  non  in  veris  ex  bono  a  Domino  sunt 
[n.  546]. 

5.  "Et  Wdatum  illis  ut  non  occiderent  illos,"  significat  quod  non  dcprivarentur 

facilitate  intelligendi  verum  et  percipiendi  bonum  [n.  547]  ;  "sed  ut 
cruciarent  menses  quinque,"  significat  quod  intelleclus  a  falsis  mali 
caligaret  et  abstraheretur  a  videndo  verum  quamdiu  in  illo  statu  sunt 
[n.  548];  "et  cruciatus  illarum  sicut  cruciatus  scorpii  cum  percutit 
hominem,"  significat  quod  caligatio  et  abslraclio  a  videndo  verum  sit  a 
persuasione  qua  mens  infatuatur  [n.  549]. 

6.  "Et  in  diebus  illis  quaerent  homines  mortem  et  non  invenient  illam"  sig- 

nificat quod  tunc perdere  veliut  facultatcm  intelligendi  verum,  sed  quod 
usque  non possint  [n.  550] ;  "et  cupient  mori  et  fugiet  mors  ab  illis," 
significat  quod  veliut  perdere  facultatcm  percipiendi  bonum,  quae  est 
vitae  spiritualis,  sed  incassum  [n.  551]. 

7.  "Et  similitudines  locustarum  similes  equis  paratis  ad  bellum,"  significat 

quod  homo  sensualis  f actus,  sit  ratiocinans  sicut  ex  intellciflu  veri  [n. 
552];  "et  super  capitibus  illarum  sicut  coronae  similes  auro,"  signi- 
ficat quod  appareant  sibi  cum  ratiocinantur  sicut  sapienles  et  viclores 
[n-  553];  "er  fades  illarum  sicut  fades  hominum,"  significat  quod 
appareant  sibi  sicut  affectiones  veri  spiritualcs  [n.  554]. 

8.  "Et  habebant  capillos  sicut  capillos  mulierum,"  significat  quod  ctiam  appa- 

reant sibi  sicut  affecliones  veri  Wnaturales  [n.  556];  "et  dentes  illarum 
sicut  leonum  erant,"  significat  quod  scnsualia  quae  sunt  ultima  vitae 
intelleclualis  sini  illis  appa renter  sicut  in  poleutia  super  omnia  [n.  556]. 

9.  "Et  habebant  thoraces  sicut  thoraces  ferreos,"  significat persuasiones  qui- 
bus  se  accingunt  ad  pugnas,  contra  anas  vera  rationales  spiritualis 
kominis  non  valent  [n.  557];  "et  vox  alarum  illarum  sicut  vox  cur- 
ruum  equorum  multorum  currentium  in  bellum,"  significat  ratiocina- 
tiones  sicut  ex  veris  doclrinae  e  Verio  intelleclis,  pro  quibus  ardenter 
pugnandum  [n.  558]. 

10.  "Et  habebant  caudas  similes  scorpiis,"  significat  scicntijica  scnsualia  quae 
persuasive  [n.  559];  "et  aculei  erant  in  caudis  illarum,"  significat 
astutias  fallendi per  ilia  [n.  560];  "et  potestas  illarum  laedere  homi- 
nes mensibus  quinque,"  significat  quod  stuporem  inducerent  intellcchti 
veri  et  perception!  boni  quamdiu  in  Mo  statu  sunt  [n.  561]. 

ir.  "Et  habebant  super  se  regem,  angelum  abyssi,"  significat  quod  influxum 
reciperent  ab  inferno,  ubi  Mi  sunt  qui  in  falsis  mali  et  mere  sensuales 
[n.  562] ;  "nomen  ei  Hebraice  Abaddon,  et  in  Graeca  nomen  habet 
Apollyon,"  significat  quale  ejus,  quod  sit  perdens  omne  verum  et  bonum 
[n.  563]. 

12.  "Vae  unum  praeteriit,  ecce  veniunt  adhuc  duo  vae  post  haec,"  significat 
lamentalionem  unam  super  devastations  ecdesiae,  et  quod  lamentatio 
super  ulteriore  devastatione  ejus  sequatur  [n.  564]. 

543 [a],  [Vers.  3  ]  "Et e  fumo  exiveruni  locustae  in  terram." — 

Quod  significet  quod  ex  falsis  infer nalibus  facli  sint  sen- 
suales corporeiin  ecclesia,  constat  ex  significatione  "fumi," 
quod  sit  falsum  infernale  (de  qua  supra,  n.  539)  ;  (quod  sit  fal- 
sum  infernale  quod  per  "fumum"  hie  significatur,  est  quia 
mox  supra  dicitur  quod  fumus  ille  "ascendent  ex  puteo 
abyssi,"  et  per  "puteum  abyssi"  significatur  infernum,  ubi 
et  unde  sunt  falsa  mali  quae  falsificant  vera  Verbi  ;)  ex 
significatione  "  locustarum,"  quod  sit  ultimum  sensuale 
hominis  quod  in  falso  mali  (de  qua  sequitur) ;  et  ex  significa- 
tione ".exire  in  terram,"  quod  sit  in  ecclesiam,  nam  "  terra" 
significat  ecclesiam;  etiam  ilia  quae  in  Apocalypsi  conti- 
nentur,  de  ecclesia  et  ejus  statu  praedicta  sunt.  Quod 
"locusta"  significet  ultimum  sensuale  hominis  quod  in 
falso  mali  est,  constare  potest  ex  omnibus  et  singulis  quae 
in  hoc  capite  usque  ad  vers.  12  dicuntur ;  a  quorum  expli- 
catione  constare  potest  quod  non  aliud  per  "locustas" 
intelligatur.  Sed  hie  primum  dicetur  quid  intelligitur  per 
ultimum  sensuale  hominis.  Non  intelligitur  sensuale  visus, 
auditus,  olfaclus,  gustus  et  tactus,  haec  enim  propria  cor- 
poris sunt  ;  sed  ultimum  cogitationis  et  affectionis  quod 
primum  apud  infantes  aperitur,  quod  tale  est  ut  non  cogi- 
tent  aliud,  nec  afficiantur  aliis  objectis,  quam  quae  unum 
faciunt  cum  sensibus  nominatis.  Discunt  enim  infantes 
cogitare  per  sensus,  et  affici  objectis  secundum  ilia  quae  sen- 
sibus placuerunt ;  quare  primum  internum,  quod  aperitur 

apud  illos,  est  sensuale  quod  vocatur  ultimum  sensuale 
hominis,  et  quoque  sensuale  corporeum :  postea  autem, 
dum  infans  adolescit  et  fit  puer,  aperitur  sensuale  inte- 
rius,  ex  quo  cogitat  naturaliter  et  quoque  afficitur  natu- 
raliter :  demum  cum  fit  adolescens  et  juvenis,  aperitur 
sensuale  ejus  adhuc  interius,  ex  quo  cogitat  rationaliter, 
et  si  in  bono  charitatis  et  fidei  est,  spiritualiter,  et  quoque 
afficitur  rationaliter  et  spiritualiter.  Haec  cogitatio  et 
affcctio  est  quae  vocatur  rationalis  et  spiritualis  homo, 
prior  autem  naturalis  homo,  et  prima  sensualis  homo. 
Apud  unumquemvis  hominem  aperiuntur  interiora,  quae 
sunt  cogitationis  et  affectionis  ejus,  sucessive,  et  hoc  per 
influxum  e  caelo  a  Domino  continuum :  per  ilium  primo 
formatur  sensuale  proxime  adhaerens  corpori,  unde  homo 
fit  sensualis  ;  deinde  naturale,  unde  fit  naturalis  ;  et  postea 
rationale  et  cum  illo  spirituale,  unde  fit  rationalis  et  spi- 
ritualis homo ;  sed  hie  quantum  homo  cogitat  de  Deo,  ac 
de  Divinis  quae  a  Deo  ;  ac  formatur  et  perficitur  quantum 
afficitur  illis,  hoc  est,  quantum  vult  et  vivit  secundum  ilia: 
sed  si  hoc  non  fit,  tunc  spiritualis  homo  aperitur  commu- 
niter,  sed  non  formatur,  minus  perficitur.  Per  quod  spiri- 
tualis homo  aperiatur  communiter,  fit  homini  facultas 
cogitandi,  et  ex  cogitatione  rationaliter  loquendi,  hoc 
enim  est  communis  effectus  influxus  caeli  apud  unum- 
quemvis hominem.  Inde  constare  potest  quod  cogitatio- 
nes  et  affe6liones  hominis  dentur  spirituales,  turn  naturales, 
et  quoque  sensuales  ;  et  quod  cogitationes  et  affe&iones 
spirituales  dentur  apud  illos  qui  cogitant  ex  Deo  de  Deo 
et  de  Divinis ;  at  quod  solum  cogitationes  et  affe6liones 
naturales  dentur  apud  illos  qui  non  cogitant  ex  Deo  de 
Deo  et  de  Divinis,  sed  modo  ex  se  aut  ex  mundo  de  se 
aut  de  mundo.  At  sciendum  est  quod  ex  se  aut  ex  mundo 
cogitare  non  sit  ex  illis  sed  ex  inferno ;  nam  qui  non  cogi- 
tat ex  Deo,  cogitat  ex  inferno ;  non  aliquis  potest  cogitare 
simul  ex  utroque.  Illi  autem  qui  negant  Deum,  et  inde 
Divina  quae  caeli  et  ecclesiae  sunt,  et  se  confirmant  con- 
tra ilia,  fiunt  omnes  sensuales  homines  plus  aut  minus 
secundum  confirmationes  ;  cogitant  modo  falsa  cum  de 
spiritualibus,  et  afficiuntur  malis ;  et  si  cogitant  aliqua 
vera,  sive  sint  spiritualia,  sive  moralia,  sive  civilia,  est 
modo  ex  scientia  talium  quae  insunt  memoriae ;  et  ultra 

causas  proximas,  quas  etiam  confirmare  possunt,  nihil 
vident :  et  si  afficiuntur  bonis,  est  modo  ex  jucundo  prop- 
ter se  aut  mundum,  ita  ex  cupiditate  quae  est  amoris  sui, 
aut  quae  est  amoris  mundi.  Cogitatio  sensualis  hominis 
est  quae  vocatur  cogitatio  materialis,  et  affectio  ejus  quae 
vocatur  affectio  corporea,  quae  est  cupiditas. 

[b.]  Porro  sciendum  est  quod  omnia  mala  quae  homo 
trahit  a  parentibus,  quae  mala  hereditaria  vocantur,  insi- 
deant  ejus  naturali  et  sensuali  homini,  non  autem  spiri- 
tuals Inde  est  quod  naturalis  homo,  et  maxime  sensualis, 
sit  oppositus  spirituali  homini.  Spiritualis  enim  homo  ab 
infantia  est  occlusus,  et  aperitur  modo  ac  formatur  per 
Divina  vera  recepta  intellectu  et  voluntate ;  et  quantum 
ac  qualiter  ille  aperitur  et  formatur,  tantum  removentur 
mala  naturalis  et  sensualis  hominis,  et  loco  illorum  implan- 
tantur  bona.  Quia  omnia  mala  insident  naturali  et  sen- 
suali homini,  sequitur  quod  etiam  falsa,  ex  causa  quia 
omnia  falsa  sunt  mali ;  homo  enim  dum  ex  malo  cupit  et 
vult,  ex  falso  cogitat  et  loquitur :  malum  enim  voluntatis, 
cum  format  se  in  cogitatione,  ut  manifestetur  aliis  aut  sibi 
quale  est,  vocatur  falsum  ;  quare  falsum  est  forma  mali, 
sicut  verum  est  forma  boni.  Ex  his  constare  potest  quis 
et  qualis  est  homo  qui  vocatur  sensualis  homo  ;  et  quod 
homo  sensualis  fiat,  quando  mala,  in  quae  nascitur,  actu 
persequitur,  et  eis  plura  ex  se  superaddit :  quantum  hoc 
facit,  et  se  in  illis  confirmat,  tantum  homo  spiritualis  clau- 
sus  tenetur ;  quo  clauso,  naturalis  et  sensualis  homo  negat 
Divina  quae  caeli  et  ecclesiae  sunt,  et  solum  agnoscit  ilia 
quae  mundi  et  Naturae  sunt ;  immo  sensualis  homo  tunc 
tarn  caecus  est  ut  nihil  credat  nisi  quod  oculis  videt  et 
manibus  tangit.  Tales  sunt  multi  ex  eruditis,  utcunque 
putantur  intelligentes  et  sapientes,  quia  loqui  possunt  ex 
scientiis  quae  insunt  memoriae,  et  hoc  apparenter  sicut 
rationalis  homo ;  quia  spiritualis  mens  apud  illos,  ut  apud 
unumquemvis  hominem,  communiter  apertus  est,  ut  supra 
dictum  est.  Quoniam  in  nunc  sequentibus  in  hoc  capite 
multis  agitur  de  "locusta,"  et  per  illam  significatur  sen- 
suale,  quod  est  ultimum  seu  extremum  naturalis  hominis, 
interest  ut  plene  sciatur  quid  et  quale  est  illud  sensuale, 
et  inde  quis  et  qualis  est  sensualis  homo ;  propterea  velim 
ex  Arcanis  Caelestibus  hie  afferrc  quae  de  illo  dicta  et 

ostensa  sunt,  quae  sunt  sequentia : — 

Quod  sensuale  sit  ultimum  vitae  hominis  adhaerens  et  inhaerens 
corporeo  ejus,  n.  5077,  5767,  [,192i2,  9216,  9331,  9730.  Quod  is  sensu- 
alis  homo  dicatur  qui  omnia  judicat  ex  sensibus  corporis,  et  qui  nihil 
credit  nisi  quae  oculis  videre  et  manibus  tangere  potest,  haec  dicens 
esse  aliquid,  cetera  rejiciens,  n.  5094,  7693.  Quod  talis  homo  cogitet  in 
extremis,  et  non  interius  ex  aliqua  luce  spirituali,  n.  5089,  5094,  6564, 
7693.  Quod  interiora  mentis  ejus,  quae  videt  ex  luce  caeli,  clausa 
sint,  ut  ibi  nihil  veri  quod  est  caeli  et  ecclesiae  videat,  n.  6564,  6844, 
6845.  Verbo,  quod  in  crasso  lumine  naturali  sit,  et  quod  sic  nihil 
percipiat  quod  e  luce  caeli,  n.  6201,  6310,  6564,  6844,  6845,  6598,  6612, 
6614,  6622,  6624.  Quod  inde  interius  sit  contra  ilia  quae  caeli  et  ec- 
clesiae sunt,  n.  6201,  W631 7,  6844,  6845,  6948,  6949.  Quod  eruditi 
qui  confirmaverunt  se  contra  vera  ecclesiae  sensuales  sint,  n.  6316. 
Quod  sensuales  homines  ratiocinentur  acriter  et  solerter,  quia  cogi- 
tatio  illorum  est  tarn  prope  loquelam  ut  paene  in  ilia,  et  quia  in 
loquela  ex  sola  memoria  ponunt  omnem  intelligentiam,  n.  195,  196, 
5700,  10236 ;  sed  quod  ex  fallaciis  sensuum  ratiocinentur,  quibus  cap- 
tatur  vulgus,  n.  5084,  6948,  6949,  7693.  Quod  sensuales  homines 
astuti  sint  et  malitiosi  prae  reliquis,  n.  7693,  10236.  Quod  avari, 
adulteri,  voluptuosi,  et  dolosi  imprimis  sensuales  sint,  n.  6310.  Quod 
interiora  eorum  sint  foeda  et  spurca,  n.  6201.  Quod  per  ilia  com- 
municent  cum  infernis,  n.  631 1.  Quod  illi  qui  in  infernis  sunt  sensu- 
ales sint,  et  eo  plus  quo  profundius  ibi,  n.  4623,  631 1 .  Quod  sphaera 
spirituum  infernalium  se  conjungat  cum  sensuali  hominis  a  tergo,  n. 
6312.  Quod  illi  qui  ratiocinati  sunt  a  sensuali,  et  inde  contra  genuina 
vera  fidei,  ab  antiquis  dicli  fuerint  serpentes  arboris  scientiae,  n.  195, 
196,  197,  6398, 6949, 10313.  Porro  sensuale  hominis  et  sensualis  homo 
describitur,  n.  10236.  Et  extensio  sensualis  apud  hominem,  n.  9731. 
Quod  sensualia  ultimo  loco  esse  debeant,  non  primo;  et  quod  apud 
hominem  sapientem  et  intelligentem  ultimo  loco  sint  et  subjecta 
interioribus ;  at  quod  apud  hominem  insipientem  primo  loco  sint, 
et  dominantia;  hi  sunt  qui  proprie  vocantur  sensuales,  n.  5077,  5125, 
5128,  7645.  Si  sensualia  ultimo  loco  sunt,  quod  per  ilia  aperiatur 
via  ad  intelleclum,  ac  elimentur  vera  per  modum  extraclionis,  n.  5580. 
Quod  sensualia  ilia  hominis  proxime  exstent  mundo,  et  admittant 
quae  e  mundo  alluunt,  et  quasi  cribrent  ilia,  n.  9726.  Quod  exter- 
nus  seu  naturalis  homo  per  ilia  communicet  cum  mundo,  et  per  ra- 
tionalia  cum  caelo,  n.  4009.  Quod  sensualia  sic  subministrent  ilia 
quae  inserviunt  interioribus,  quae  sunt  mentis,  n.  5077,  5081.  Quod 
sint  sensualia  subministrantia  parti  intellecluali,  et  subministrantia 
parti  voluntariae,  n.  5077.  Quod  nisi  cogitatio  a  sensualibus  eleva- 
tur,  homo  parum  sapiat,  n.  5089.  Quod  sapiens  homo  supra  sensuale 
cogitet,  n.  5089,  5094.  Quod  homo,  cum  cogitatio  ejus  supra  sen- 
sualia elevatur,  in  lumen  clarius  veniat,  et  tandem  in  lucem  caeles- 
tem,  n.  6183,  6313,  6315,  9407,  9730,  9922.  Quod  elevatio  supra  sen- 
sualia et  abduclio  ab  illis,  antiquis  nota  fuerit,  n.  6313.  Quod  homo 
spiritu  suo  videre  possit  quae  in  mundo  spirituali,  si  abduci  possit 
a  sensualibus  quae  ex  corpore,  et  elevari  in  lucem  caeli  a  Domino, 
n.  4622.  Causa  est  quia  npn  corpus  Mcogitat,  sed  spiritus  hominis 
in  corpore:  et  quantum  in  corpore,  tantum  crasse  et  obscure,  ita  in 
tenebris,  ^cogitat;  at  quantum  non  in  corpore,  tantum  clare  et  in 
luce,  n.  4622,  6614,  6622.  Quod  ultimum  intelleclus  sit  scientificum 
sensuale,  et  quod  ultimum  voluntatis  sit  jucundum  sensuale,  de  qui- 

bus,  n.  9996.  Quae  differentia  inter  sensualia  communia  cum  bestiis, 
et  inter  sensualia  non  communia  cum  illis,  n.  10236.  Quod  sint  sen- 
suales  non  mali,  quia  interiora  eorum  non  ita  clausa  sunt;  de  quo- 
rum statu  in  altera  vita,  n.  631 1. 

[c]  Quod  non  aliud  per  "locustam"  significetur  quam 
id  sensuale  hominis  quod  nunc  descriptum  est,  constare 
etiam  potest  ex  aliis  locis  in  Verbo  ubi  "locusta"  memo- 
ratur  : — Ut  apud  Moscn, 

"Extendit  Moses  baculum  suum  super  terram  Aegypti,  et  Jehovah  ad- 

duxit  ventum  orientalem  tota  die  et  tota  node  :  cum  primum 

mane  factum  est,  ventus  orientalis  produxit  locustam  :  et  ascendit 
locusta  super  omnem  terram  Aegypti,  et  conquievit  in  omni  ter- 
mino  Aegypti,  gravis  valde  ;  ante  illam  non  fuit  talis  locusta,  nec 
post  illam  futura  est  talis  :  et  obtexit  superficiem  omnis  terrae,  ut 
obtenebraretur  terra  :  et  comedit  omnem  herbam  terrae,  et  omnem 
fructum  arboris,  quern  residuum  fecit  grando,  ita  ut  non  residuum 
esset  ullum  viride  in  arbore  et  in  herba  agri  in  omni  Aegypto." 
Et  implevit  locusta  domum  Pharaonis,  et  domum  omnium  servorum 
ejus,  et  domum  omnium  Aegyptiorum  {Exod.  x.  13-15,  6) : 

omnia  miracula  in  Aegypto,  prout  omnia  miracula  in  Verbo 
memorata,  involvunt  et  significant  spiritualia  quae  caeli 
et  ecclesiae  sunt,  ita  plagae  Aegyptiacae  plagas  spiritua- 
ls ;  haec  plaga,  nempe  locustarum,  destructionem  totius 
naturalis  hominis  per  irruptionem  mali  et  falsi  e  sensuali ; 
per  "  Aegyptum  "  significatur  naturalis  homo  quoad  scienti- 
ficum  et  quoad  volupe  ibi,  et  per  "locustam"  falsum  et 
malum  sensualis  hominis  vastans  naturalem  hominem,  hoc 
est,  omne  verum  et  bonum  ecclesiae  inde  expellens  et  ibi 
destruens;  ideo  dicitur  quod  "ascendent  locusta  super 
omnem  terram  Aegypti,  et  conquieverit  in  termino  ejus ;" 
per  "terram  Aegypti"  significatur  naturale  apud  homines 
ecclesiae,  et  per  "terminum  ejus"  significatur  sensuale 
apud  illos,  nam  sensuale  est  ultimum  seu  extremum  na- 
turalis, quare  est  terminus  ejus;  "locusta"  est  falsum  et 
malum  ibi.  Quia  falsum  et  malum  sensualis  hominis  est 
gravissimum,  est  enim  id  corporeum  et  terrestre,  ideo  di- 
citur quod  locusta  ilia  esset  "gravis  valde,"  et  quod  "ante 
illam  non  fuerit  talis,  et  post  illam  non  ventura  talis  ;"  et 
hoc  ex  causa  quia  Aegyptii  fuerunt  in  scientia  corre- 
spondentiarum,  et  inde  sciverunt  spiritualia  quae  caeli 
sunt,  at  ilia  verterunt  in  magica.  Quia  falsum  et  malum 
ibi,  cum  inde  irrumpit  in  naturalem  hominem,  eum  totum 
depopulatur,  perdendo  omne  verum  et  omne  bonum  ibi, 

ideo  dicitur  quod  "locusta  obtexerit  omnem  superficiem 
terrae,  ut  obtenebraretur  terra,  et  comederit  omnem  her- 
bam  '"'agri,  et  omnem  fructum  arboris  ;"  "  terra  Aegypti "  est 
naturale  apud  homines  ecclesiae,  "herba  [,1agri"  est  verum 
ibi,  et  "fru&us  arboris"  est  bonum  ibi.  Simile  etiam  in- 
telligitur  per  quod  "locusta  impleverit  domum  Pharaonis, 
servorum  ejus,  et  omnium  Aegyptiorum;"  nam  per  "  domum 
Pharaonis,  servorum  ejus,  et  omnium  Aegyptiorum  "  signifi- 
catur  mens  naturalis  in  tota  sua  extensione  ;  "  domus  "  enim 
in  Verbo  significat  interiora  hominis  quae  ejus  mentis  et 
animi  sunt,  hie  ilia  quae  mentis  naturalis  sunt.  Dicitur  quod 
hie  per  "locustam  ascendentem  super  omnem  terram  Ae- 
gypti" significetur  irruptio  falsi  et  mali  e  sensuali  homine 
in  naturalem ;  cum  tamen  naturalis  homo  est  interior  et 
sensualis  exterior,  et  non  datur  irruptio  seu  influxus  ab  ex- 
teriore  in  interiorem,  sed  ab  interiori  in  exteriorem :  quare 
sciendum  quod  per  irruptionem  seu  influxum  sensualis 
hominis  in  naturalem  intelligatur  obstipatio  naturalis  ho- 
minis usque  ut  similis  sit  sensuali,  unde  extensio  mali  et 
falsi  major,  et  uterque  similiter  corporeus  et  terrestris. 
Alioqui  discit  homo  ab  infantia  separare  sensualem  homi- 
nem  a  naturali  per  loqui  verum  et  facere  bonum,  tametsi 
ex  sensuali  homine  cogitat  falsum  et  vult  malum,  et  hoc 
usque  dum  prorsus  separantur,  quod  fit  quando  homo  re- 
formatur  ac  regeneratur  a  Domino ;  si  vero  non  separan- 
tur, homo  non  potest  aliter  quam  insane  cogitare  et  velle, 
et  inde  insane  Mloqui  et  facere.  Quoniam  per  "locustam" 
ibi  significatur  sensuale  quoad  falsum  et  malum,  seu  quod 
idem,  falsum  et  malum  sensualis  hominis,  ideo  simile  per 
"locustam"  et  "bruchum"  significatur  apud  Davidem, 

"Misit  in  eos  colluviem  quae  consumpsit  eos,  et  ranam  quae  perdidit 
eos,  et  dedit  brucho  proventum  eorum,  et  laborem  eorum  locustae" 
(Ps.  lxxviii.  45,  46) ; 

et  apud  eundem, 

"Dixit  ut  veniret  locusta  et  bruchus,  et  non  numerus,  qui  comedit  om- 
nem herbam  in  terra  eorum,  et  comedit  fru&um  terrae  eorum  " 
(Ps.  cv.  34,  35) ; 

sed  hie  per  "locustam"  significatur  falsum  sensualis  ho- 
minis, et  per  "bruchum"  malum  ejus,  seu  falsum  et  malum 
in  sensuali  homine  et  ex  illo ;  quod  hoc  significetur  per 
"  bruchum  "  et  illud  per  "  locustam,"  est  quia  bruchus  etiam 

est  locusta ;  quod  patet  ex  eo  quod  ilia  a  Davide  di6ta 
sint  de  locustis  in  Aegypto,  et  tamen  apud  Mosen  dicitur 
solum  "locusta"  et  non  bruchus.  Simile  per  "locustam" 
et  "bruchum"  significatur  apud  Joelem, 

"Residuum  erucae  comedit  locusta,  et  residuum  locustae  melolontha,  et 
residuum  melolonthae  comedit  bruchus  :  expergiscimini  ebrii,  et 
flete  ;  et  ejulate,  omnes  potantes  vinum,  propter  mustum  quod 
excisum  est  ex  ore  vestro"  (i.  4,  5) ; 

et  alibi  apud  eundem, 

"  Plenae  erunt  areae  frumento  puro,  et  exundabunt  torcularia  mustum 
et  oleum,  et  compensabo  vobis  annos  quos  consumpsit  locusta, 
melolontha,  et  bruchus  et  eruca,  exercitus  meus  magnus,  quern 
misi  inter  vos  "  (ii.  24,  25) : 

quod  per  noxia  ilia  animalcula  significentur  falsa  et  mala 
vastantia  seu  consumentia  vera  et  bona  apud  hominem 
ecclesiae,  patet,  quoniam  dicitur  quod  "ejularent  omnes 
potantes  vinum  propter  mustum  quod  excisum  est  ex  ore 
vestro;"  per  "vinum"  et  "mustum"  significatur  verum 
ecclesiae:  turn  quia  dicitur  quod  "plenae  erunt  areae  fru- 
mento, et  exundabunt  torcularia  mustum  et  oleum  ;"  per 
"aream"  enim  significatur  do£trina  ecclesiae,  per  "frumen- 
tum"  et  "oleum"  bona  ejus,  et  per  "mustum"  vera  ejus. 
Similiter  apud  Nalaim, 

"Comedet  te  ignis,  exscindet  te  gladius,  comedet  te  sicut  bruchus; 
multiplica  te  sicut  bruchus,  multiplica  te  sicut  locusta  :  multiplicasti 
mercatores  tuos  prae  stellis  caelorum  :  bruchus  diffudit  se  et  avola- 
vit,  coronati  tui  sicut  locusta,  et  imperatores  tui  sicut  locusta  lo- 
custarum  ;  Wquae  consident  in  maceriis  die  frigoris,  sol  oritur,  ita 
avolat,  ut  non  noscatur  locus  ejus  ubi  illae"  (iii.  15-17)  : 

haec  dicta  sunt  de  "urbe  sanguinum,"  per  quam  significa- 
tur doftrina  conflata  ex  falsificatis  veris,  ita  ex  falsis : 
interitus  illorum  qui  in  fide  et  vita  secundum  illam  doctri- 
nam  sunt,  significatur  per  "  Comedet  te  ignis,  exscindet 
te  gladius;"  per  "ignem"  qui  comedet  significatur  malum 
destruens  bonum,  et  per  "gladium"  falsum  destruens 
verum  :  et  quoniam  intelligitur  malum  et  falsum  ex  sen- 
suali  homine,  ideo  dicitur,  "Comedet  te  bruchus,  multiplica 
te  sicut  bruchus,  multiplica  te  sicut  locusta,  multiplicasti 
mercatores  tuos  prae  stellis  caelorum ;"  quod  dicatur 
multiplicatio  sicut  "bruchi"  et  sicut  "  locustae,"  est  quia 
falsificationes  Verbi  in  maxima  copia  fiunt  ab  illis  qui  sen- 
suales  sunt,  ita  a  sensuali  homine,  nam  hie  per  "  bruchum" 

et  "locustam"  significatur,  ut  supra  dictum  est.  Causa 
quod  sensualis  homo  prae  aliis  falsificet  Verbum,  est  quia 
ultimus  sensus  Verbi,  qui  est  sensus  litterae  ejus,  est  pro 
naturali  et  sensuali  homine,  at  interior  sensus  pro  spirituali 
homine  ;  inde  est,  quod  homo  cum  non  est  spiritualis  homo, 
sed  naturalis  et  sensualis  qui  in  malo  et  inde  falsis,  non 
videat  vera  et  bona  ibi,  sed  applicet  ultimum  Verbi  sensum 
ad  confirmandum  sua  falsa  et  mala.  "  Mercatores"  signifi- 
cant illos  qui  falsificant,  ac  communicant  et  venditant ;  "  co- 
ronati  tui  sicut  locusta,  et  imperatores  tui  sicut  locusta  locus- 
tarum,"  significat  quod  primaria  et  principalia  doctrinae 
(quae  est  "urbs  sanguinum")  sint  falsa  mali,  et  ex  his  etiam 
falsa  mali:  "[l]quae  consident  in  maceriis  in  die  frigoris" 
significat  in  veris  Verbi,  quae  non  apparent  ut  vera,  quia  fal- 
sificata,  et  quia  ex  malo  sunt;  "maceriae"  sunt  vera  non 
apparentia  quia  falsificata,  et  "dies  frigoris"  est  status 
amoris  mali:  "sol  oritur  et  avolat,  ut  non  noscatur  locus 
ejus  ubi  illae,"  significat  quod  consumant  omne  verum  et 
bonum,  ut  non  sit  residuum. 

Simile  per  "  multiplicationem  sicut  locustae"  significatur  apud  Jere- 
miatn  (cap.  xlvi.  20,  22,  23),  turn  in  Libro  Judicum  (cap.  vi.  5  ;  cap. 

Falsum  in  extremis,  seu  densissimum  falsum,  etiam  signi- 
ficatur per  "locustam"  apud  Mosen, 

"Semen  multum  educes  in  agrum,  sed  parum  colliges,  quia  consumet 
illud  locusta"  (Deutr.  xxviii.  38); 

inter  maledictiones  si  non  custodirent  et  facerent  praecepta 
Jehovae :  per  "semen  agri"  intelligitur  verum  Verbi,  et 
per  "locustam"  densum  falsum  e  sensuali  homine,  quod 
consumet  et  destruet. 

Simile  significatur  per  "locustam"  apud  Amos  (cap.  t-Wii.  1,  2),  apud 
Esaiam  (cap.  xxxiii.  3,  4),  et  apud  Davidem  (Ps.  cix.  22,  23). 

[d.]  Quoniam  sensuale  hominis  est  ultimum  et  infimum 
vitae  cogitationis  et  affectionis  hominis,  ut  supra  dictum 
est,  et  quia  infimum  spectatum  ab  illis  qui  in  loco  supe- 
riori  et  eminentiori  sunt,  est  parvum,  ideo  hoc  compara- 
tur  locustis  : — Ut  apud  Esaiam, 

Jehovah  "  qui  habitat  super  circulo  terrae,  et  habitatores  ejus  sicut  locus- 
tae" (xl.  I3I22) ; 

per  quod  etiam  significatur  quod  homines  quoad  intelli- 
gentiam  in  infimis  sint,  et  Dominus  in  supremis.  Similiter 
homines,  spectati  ab  illis  qui  in  persuasione  suae  eminen- 
tiae  super  alios  sunt,  comparantur  locustis,  apud  Moseu, 

Exploratores  terrae  Canaanis  dixerunt,  "Vidimus  Nephilim  filios  Ena- 
kim  de  Nephilim,  et  fuimus  in  oculis  nostris  sicut  locustae,  et  sic 
fuimus  in  oculis  eorum  "  {Num.  xiii.  33): 

quod  per  "Nephilim"  et  "Enakim"  in  Verbo  significentur 
ill!  qui  in  maxima  persuasione  suae  eminentiae  ac  sapien- 
tiae  sunt  prae  aliis,  et  in  sensu  abstraclodiraepersuasiones, 
videatur  in  Arcanis  Caelestibus  (n.  311,  567,  581,  1268, 1270, 1271, 
1673. [-13686, 7686) ;  quod  visi  fuerint  et  sibi  et  illis  "sicut  locus- 
tae" est  secundum  apparentias  in  mundo  spirituali ;  nam 
ibi  quando  illi  qui  in  persuasione  suae  eminentiae  sunt 
speclant  alios,  vident  illos  sicut  parvos  et  viles,  et  quo- 
que  hi  tunc  videntur  sibi  tales.  Quoniam  per  "  locustam" 
significatur  sensuale,  quod  est  ultimum  vitae  cogitationis 
hominis,  seu  ultimum  in  quod  desinit  et  super  quo  subsis- 
tit  intellectus,  inde  hoc  ultimum  est  sicut  basis  et  funda- 
mentum  super  quo  consistunt  interiora  seu  superiora,  quae 
sunt  intelleclus  et  voluntatis  hominis ;  similiter  interiora 
et  superiora,  quae  spiritualia  et  caelestia  vocantur,  in 
Verbo  ;  et  quia  omnia  fundanda  sunt  ut  consistant  et  subsis- 
tant,  ideo  sensus  litterae  Verbi,  quae  est  ultimus  et  basis,  est 
naturalis  et  sensualis,  et  quoque  in  bono  sensu  intelligitur 
per  "locustam,"  proinde  etiam  verum  et  bonum  ejus.  Ex  eo 
est  quod  Johannes  Baptista  comederit  locustas,  et  quod 
filiis  Israelis  concessum  sit  illas  edere.  De  Johanne  Bap- 
tista dicitur, 

Quod  habuerit  indumentum  ex  pilis  cameli,  et  cingulum  coriaceum  cir- 
cum  lumbos,  et  comederit  locustas  et  mel  agreste  (Alatlli.  iii.  4  ; 
Marc.  i.  6) : 

quod  Johannes  Baptista  ita  indutus  fuerit,  erat  quia  reprae- 
sentabat  Verbum,  simile  quod  Elias  ;  et  per  "indumentum 
ex  pilis  cameli,"  perque  "cingulum  coriaceum,"  ac  per 
esum  "locustae  et  mellis  agrestis,"  repraesentabat  ejus 
ultimum  sensum,  qui,  ut  didtum,  est  naturalis  sensualis, 
quia  pro  naturali  sensuali  homine.  Per  "  vestimentum" 
significatur  verum  induens  bonum;  per  "pilos  cameli" 
significatur  ultimum  naturalis  hominis,  quod  est  sensuale: 

per  "locustam  et  mel  agreste"  etiam  significatur  ultimum 
illud  quoad  appropriationem,  seu  sensuale  ;  per  "locustam " 
sensuale  quoad  verum,  per  "mel  agreste"  sensuale  quoad 
bonum,  et  per  "  comedere  "  appropriari.  Sciendum  est  quod 
antiquis  temporibus,  quando  ecclesiae  erant  ecclesiae  re- 
praesentativae,  omnes  in  ministeriis  vestiti  fuerint  secundum 
repraesentationes  suas,  et  quoque  quod  secundum  illas 
comederint.  Quod  concessum  fuerit  filiis  Israelis  come- 
dere locustas,  constat  ex  his  apud  Mosen, 

"Omne  reptile  avis,  quod  incedit  super  quatuor  pedibus,  erit  abomina- 
tio  :. . .  .at  quod  incedit  super  quatuor,  cui  crura  super  pedes  ejus 
ad  saltandum  illis  super  terra,  comedetis  :"  inter  quae  etiam  nomi- 
natur  locusta  {Lcvit.  xi.  20-22) : 

quod  ideo  concessum  sit  locustas  comedere,  quia  locustis 
sunt  "crura  super  pedibus  ad  saltandum,"  est  quia  "crura" 
significant  bonum  naturale  conjunftum  bono  spiritual!,  et 
"pedes"  verum  naturale  ex  illo  bono;  et  omne  verum 
quod  ex  bono  appropriari  et  conjungi  debet  homini,  non 
autem  verum  quod  non  ex  bono,  hoc  enim  verum  con- 
junctum  est  cum  aliquo  malo ;  quare  dicitur  quod  "reptile 
avis  incedens  super  quatuor,"  cui  non  crura  super  pedibus, 
"abominatio"  esset :  dicitur  etiam  "ad  saltandum  super 
terra,"  quia  per  "  saltare  "  cum  de  avibus  significatur  vivere, 
aeque  ac  per  "ambulare"  cum  de  animalibus  terrae,  et 
vivitur  spiritualiter  ex  veris  quae  ex  bono,  quae  signifi- 
cantur  per  "saltare  pedibus  super  quibus  sunt  crura;"  at 
spiritualiter  mori  est  ex  veris  conjunctis  malo,  quod  sig- 
nificatur per  "incedere  super  quatuor  pedibus"  super  qui- 
bus non  sunt  crura ;  quare  dicitur  quod  ilia  comedere  sit 
"abominatio."  Quia  per  "equum"  significatur  intelleclu- 
ale,  et  per  "locustam"  sensuale,  quod  ultimum  intellectus 
est,  ac  intellects  vivit  dum  est  in  suo  ultimo,  ideo  antiqui 
de  equis  dixerunt  "  saltare"  et  "subsaltare  sicut  locustae  ;" 
ut  apud  Hiobwu, 

"Num  das  equo  robur?  num  induis  collum  ejus  emotione?  num  facis 
ut  subsultet  sicut  locusta?  gloria  naris  ejus  terror"  (xxxix.  19,  20) ; 

describitur  hie  intellectus  per  "equum,"  qualis  est;  quod 
nempe  similiter  ac  equus  sit  robustus,  emoveat  et  incurvet 
collum,  et  subsultim  ambulet ;  et  quia  ultimum  intellectus 
est  sensuale,  et  hoc  significatur  per  "  locustam,"  et  intel- 

lectins  vita  in  hoc  ultimo  per  "saltare"  et  "subsultim  ambu- 
lare,"ideo  dicitur  quod  equus  "subsultet  sicut  locusta."  An- 
tiquissimi  libri,  inter  quos  est  Hiobus,  scripti  erant  per 
meras  correspondentias  ;  scientia  enim  correspondentiarum 
tunc  fuit  scientia  scientiarum,  et  illi  prae  reliquis  aestimati 
fuerunt  qui  per  plures  et  significantiores  correspondentias 
libros  concinnare  potuerunt :  talis  est  Liber  Hiobi ;  sed 
sensus  spiritualis  ex  correspondentiis  ibi  collectis  non 
agit  de  sanclis  caeli  at  ecclesiae,  sicut  sensus  spiritualis 
apud  Prophetas ;  quare  ille  Liber  non  est  inter  Libros 
Verbi ;  sed  usque  ex  illo  adducuntur  loca  propter  corre- 
spondentias, quibus  est  plenus. 

544.  "Et  data  illis  potestas  sicut  habent  potestatem  scorpii 
terrae." — Quod  significet  persuasivum  illontm,  ac  ejus  ef- 
fectual et  potentiam,  constat  ex  significatione  "scorpii," 
quod  sit  persuasivum  infatuans  et  suffocans  (de  qua  sequitur) ; 
et  ex  significatione  "  potestatis,"  quod  sit  potentia  et 
effeftus,  hie  potentia  sensualis  hominis  ex  persuasivo, 
et  effectus  quod  infatuet  et  suffocet.  Quid  et  quale  hoc 
persuasivum  est,  quod  per  "scorpium"  significatur,  vix 
aliquis  in  mundo  adhuc  novit,  ex  causa  quia  est  persuasi- 
vum spiritus  hominis  sensualis,  in  quo  est  quando  fit  spiri- 
tus,  non  autem  quando  vivit  homo  in  mundo.  Causa  est 
quod  homo  in  mundo  raro  eloquatur  quod  ejus  spiritus 
cogitat  et  intime  amat ;  doctus  enim  est  ab  infantia  ore 
producere  talia  quae  vitae  civilis  et  moralis,  immo  etiam 
spiritualis  sunt,  tametsi  spiritus  ejus,  qui  interius  cogitat 
et  vult,  ad  aliud  inclinat :  spiritus  hominis,  dum  in  corpore 
manet.  profert  talia  coram  mundo,  quia  aliter  non  potest 
captare  animos,  ut  ejus  spiritus  obtineat  fines  quos  inten- 
dit,  qui  sunt  praecipue  honores  et  lucra,  ac  nomen  et 
famam  propter  ilia.  Haec  causa  est  quod  in  mundo  nesci- 
atur  quid  et  quale  est  persuasivum  infatuans  et  suffocans, 
quod  significatur  per  "scorpium:"  illud  tamen  usque  est 
talc  apud  spiritus,  quibus  id  persuasivum  est,  ut  infundat 
se  in  alterius  animum  et  mentem,  ac  sopiat  et  paene  ex- 
stinguat  ejus  rationale  et  intelle&uale ;  unde  non  scire 
aliter  potest  quam  quod  verum  sit  quod  loquitur,  tametsi 
foret  falsissimum.  Qui  in  tali  persuasivo  sunt,  non  loquun- 
tur  ex  aliqua  ratione,  sed  ex  caeca  fide  absque  ratione, 
quia  ex  ultimo  sensuali ;  in  hoc  enim  non  datur  ratio,  sed 

modo  fides  persuasiva  ex  talibus  quae  ex  corpore  ascen- 
dunt  et  ex  mundo  influunt,  insufflata  ab  igne  amoris  sui ; 
hie  ignis  est  qui  insufflat,  educit,  et  in  alterum  infundit : 
quapropter  illi  imprimis  in  eo  persuasivo  sunt,  qui  imbue- 
runt  falsa  ex  amore  sui,  et  se  crediderunt  sapientes  prae 
aliis.  Hoc  persuasivum  dicitur  infatuans,  quia  stuporem 
inducit  intellectui ;  et  dicitur  suffbeans,  quia  respirationem 
liberam  alterius  tollit ;  quisque  enim  respirat  conformiter 
cogitationi  suae  mentis.  Sed  quia  tale  persuasivum  maxi- 
me  noxium  et  perniciosum  est,  quia  inducit  quasi  deliquium 
menti  alterius,  usque  ut  non  videre  possit  aliquid  rationa- 
liter,  ideo  spiritibus  severe  prohibitum  est  illo  uti ;  et  qui 
utuntur,  separantur  ab  aliis,  et  vel  castigantur  vel  demit- 
tuntur  in  infernum  ;  nam  in  mundo  spirituali  licet  cuivis  con- 
firmare  sui  animi  sensa,  sive  vera  sive  falsa  sint,  per  ratio- 
nalia  et  intellectualia  ;  non  autem  per  aliquam  fascinationem 

persuasivam.  (Sed  plum  de  hoc  persuasivo  videantur  in  Arcanis  Caclestibus  : 
ut,  Quod  illi,  qui  ab  eo  perstringuntur,  interius  vincli  sint,  n.  5096.  Quod  qui  illo  per- 
suasivo utuntur,  occludant  rationale  aliorum,  et  quasi  suffocent  illos,  n.  3895,  5128. 
Quod  Nephilim,  Enakim  et  Rephaim,  qui  in  Verbo  memorantur,  in  diris  persuasio- 
nibus  falsi  prae  aliis  fuerint,  n.  581,  1268,  1270,  1271,  1673,  7686:  quod  illi  ante  ad- 
ventum  Domini  per  diras  suas  persuasiones  infestaverint  omnes  in  altera  vita,  et  eorum 
vitam  spiritualem  paene  exstinxerint,  n.  7686:  quod  a  Domino,  cum  fuit  in  mundo, 
conjecti  sint  in  infernum  ;  et  quod  infernum  illud  adhuc  appareat  sicut  sub  petra 
nimbosa,  et  quod  in  deliquium  cadant  qui  illuc  accedunt,  n.  311,  581,  1268,  1270,  7686: 
experientia  propria  ex  aliquibus  diabolis  inde,  quibus  permissum  fuit  apud  me  influ- 
ere,  n.  1268-1271.  Persuasio  falsi,  quam  damnosa,  n.  794,  806.  Quod  plura  genera 
persuasionum  falsi  sint,  n.  1673,  1675  fin.)     Quod   letale  persuasivum 

significetur  per  "scorpium,"  est  quia  scorpius,  dum  pun- 
git  hominem,  winducit  simile  deliquium  menti  ejus,  ac  inde 
mortem  si  non  sanatur.  Persuasiones  necativae  etiam 
per  "scorpios"  significantur  in  sequentibus  locis : — Apud 
Lucam, 

Jesus  dixit  ad  septuaginta  quos  emiserat,  "Vidi  satanam  sicut  fulmen 
e  caelo  cadentem  ;  ecce  do  vobis  potestatem  calcandi  super  ser- 
pentes  et  scorpios,  et  super  omnem  potentiam  inimici,  ut  nihil 
quicquam  noceat "  (x.  18,  19): 

quod  hie  per  "serpentes"  et  "scorpios"  non  intelligantur 
serpentes  et  scorpii,  patet ;  nam  dicit  Dominus,  quod  "vi- 
derit  satanam  sicut  fulmen  e  caelo  cadentem,"  et  quod  "det 
illis  potestatem  super  omnem  potentiam  inimici ;"  quare 
per  "serpentes"  et  "scorpios"  in  sensu  interno  significatur 
turba  satanae,  quae  in  astu  et  in  diro  persuasivo  falsi  fue- 
rat,  quo  spiritualiter  necantur  homines  post  mortem,  nisi 


CAP.  IX.,  VERS.  3— N.  544. 


I369 


tutentur  a  Domino.  Antediluviani  qui  "Nephilim"  vocati 
sunt,  in  tali  persuasivo  fuerunt  prae  aliis ;  quos  nisi  Do- 
minus,  cum  fuit  in  mundo,  subjugaverit  et  conjecerit  in 
infernum,  et  id  occluserit,  nemo  mortalium  potuisset 
salvari  ;  nam  infestabant  et  paene  necabant  quemcunque 
obvium  in  mundo  spirituali :  quod  Dominus  mundum  spi- 
ritualem  ab  illis  et  similibus  liberaverit,  intelligitur  per 
quod  "viderit  satanam  e  caelo  cadentem,"  et  quod  daret 
illis  qui  in  veris  ex  bono  sunt  a  Domino  "potestatem  cal- 
candi  super  serpentes  et  scorpios."  Per  "scorpios"  etiam 
significatur  dirum  persuasivum  apud  EzecJiielem, 

"Fili  hominis,  ne  timeto  tibi  ab  illis,  et  a  verbis  eorum,  nam  refraclarii 
et  spinosi  tecum,  et  inter  scorpios  tu  habitas  ;  a  verbis  eorum  ne 

timeto  tibi,  et  a  faciebus  eorum  ne  consternator  ;"  sunt  "duri 

faciebus  et  obfirmati  corde  "  (ii.  6,  4) : 

per  "  habitare  inter  scorpios"  intelligitur  inter  illos  qui 
persuaserunt  sibi  et  fortiter  persuadent  aliis  falsa,  et  non 
admittunt  aliquod  verum  ;  quare  vocantur  "  refraclarii  et 
spinosi,"  turn  "duri  faciebus  et  obfirmati  corde:"  sunt 
etiam  interiora,  quae  mentis  rationalis  sunt,  apud  illos 
qui  in  forti  persuasione  falsi  sunt,  occlusa ;  et  ideo  solum 
ex  sensuali  ultimo  cogitant  et  loquuntur :  hoc  sensuale, 
quando  accensum  est  igne  amoris  sui,  durum  et  obfirmatum 
est,  et  quoque  indurat  et  obfirmat  interiora  aliorum  quos 
alloquuntur ;  nam  in  mundo  spirituali  est  animorum,  hoc 
est,  cogitationum  et  affe6tionum,  communicatio,  et  ab  illis 
qui  in  persuasivo  illo  sunt,  infusio ;  inde  sunt  effeclus 
supramemorati.    Apud  Mosen, 

Jehovah  Deus  "  te  ducens  per  desertum  magnum  et  formidabile,  ser- 
pentis,  presteris  et  scorpii"  (Deutr.  viii.  15) : 

per  itinera  et  errores  filiorum  Israelis  quadraginta  annis 
in  deserto  repraesentatae  et  significatae  sunt  tentationes 
fidelium ;  quae  quia  fiunt  per  injectiones  et  persuasiones 
falsorum  a  spiritibus  malis,  dicitur  quod  ducli  "per  deser- 
tum formidabile,  serpentis,  presteris  et  scorpii."  Praeterea 
per  "serpentes"  in  genere  significatur  ultimum  sensuale 
hominis,  et  per  varias  species  serpentum  significantur  varii 
status  illius  sensualis  quoad  mala  et  falsa  ;  sunt  enim  sen- 
suales  homines  prae  reliquis  malitiosi  et  astuti,  ac  credunt 
ipsi,  et  inducunt  aliis  credere,  quod  ingenio,  intellectu  et 


1370 


APOCALYPSIS  EXPLICATA. 


judicio  polleant ;  sed  asseverare  possum  quod  nihil  intel- 
lects et  judicii  illis  sit,  sed  quod  tantum  stupidi  sint  in 
talibus  quae  essentialia  fidei  et  vitae  sunt,  quantum  inge- 
niosi  sunt  ad  machinandum  mala  et  ad  persuadendum 
falsa:  et  malitia,  ut  notum  est,  non  est  sapientia ;  sapien- 
tia  enim  est  veri  ex  bono,  at  malitia  est  falsi  ex  malo ;  ac 
falsum  ex  malo  destruit  verum  ex  bono,  quia  sunt  opposita, 
et  oppositum  destruit. 

545.  [  Vers.  4  ]  "Et  dictum  illis  est  ne  laederent  gramen  terrae, 
neque  ullum  viride,  neque  ullam  arborem." — Quod  significet 
quo d  non  damno  afficerent  ullum  scientificuvi  verum  et  vivum 
ex  sensu  litterae  Verdi,  nec  aliquas  cognitiones  veri  et  boni 
ibi,  constat  ex  significatione  "non  laedere,"  quod  sit  non 
damno  afficere  ;  ex  significatione  "  graminis  "  quod  sit  scien- 
tificum  verum,  et  ex  significatione  "viridis"  quod  sit  scientifi- 
cum  vivum  (de  quibus  supra,  n.  507)  ;  et  quia  omne  scientificum 
verum  et  vivum  ex  Verbo  est,  inde  per  "  non  laedere  gramen 
terrae  neque  ullum  viride"  significatur  scientificum  verum 
et  vivum  ex  Verbo:  et  ex  significatione  "arborum,"  quod 
sint  cognitiones  veri  et  boni,  etiam  ex  Verbo  (de  qua  supra, 
n.  109,420).  Per  scientifica  ex  Verbo  intelliguntur  omnia 
sensus  litterae  ibi,  in  quibus  non  apparet  doclrinale  ;  per 
cognitiones  autem  veri  et  boni  intelliguntur  omnia  sensus 
litterae  Verbi,  in  quibus  et  ex  quibus  est  doclrinale.  Per 
hoc,  quod  non  damno  afficerent  aliquod  scientificum  verum 
et  vivum,  nec  cognitiones  veri  et  boni  ex  Verbo,  intelli- 
gitur,  quod  sensualis  homo  per  suum  persuasivum  non 
pervertet  aliquem  sensum  litterae  Verbi,  negando  quod 
verum  sit ;  nam  si  hoc  facit,  actum  est  cum  illo,  quia  tunc 
non  aliqua  spes  reformationis  ejus  est,  nec  facultas  intel- 
ligendi  verum  ecclesiae :  qui  enim  negat  Verbum  esse 
Divinum  in  omni  sensu  litterae,  rumpit  nexum  cum  caelo, 
quoniam  per  Verbum  est  conjunclio  homini  cum  caelo 

( videatur  in  opere  De  Caelo  et  Inferno,  n.  303-310).    DeSCribitur  hie  qualis 

status  hominis  ecclesiae  est  circa  finem,  quod  nempe  ab 
interno  seu  spirituali  fiat  externus  et  sensualis  ;  sed  usque 
ne  prorsus  pereat,  providetur  et  cavetur  a  Domino  ne 
damno  afficiat  aliquid  in  Verbi  sensu  litterae,  negando 
illud  esse  verum  et  vivum,  hoc  est,  Divinum,  tametsi  per 
sensum  litterae  sua  falsa  et  mala  confirmat :  quamdiu 
enim  non  negat  Divinum  in  Verbo,  usque  legit  aut  audit 

illud,  et  per  id  in  aliqua  conjunctione  est  cum  caelo.  Inde 
patet  quod  per  ilia  verba  significetur  quod  hoc  ecclesiae 
adhuc  remansurum  sit;  at  per  sequentia,  quod  "laederet 
solos  homines  quicunque  non  haberent  sigillum  Dei  in 
frontibus,"  significatur  quod  ultimum  illud  sensuale  modo 
damno  afficiat  intellectum  veri  apud  illos  qui  non  in  veris 
ex  bono  a  Domino  sunt. 

546.  "Nisi  homines  solos,  quicunque  non  haberent  sigillum  Dei 
in  frontibus  suis." — Quod  significet  quod  modo  intellectual  veri 
et  pcrceptioncm  boni  apud  illos  qui  non  in  veris  ex  bono  a 
Domino  sunt,  constat  ex  significatione  "hominis,"  quod  sit 
affectio  veri  et  inde  intelligentia  et  sapientia  (de  qua  supra,  n. 
280),  hie  intellectus  veri  et  perceptio  boni  (de  qua  sequitur) ; 
et  ex  significatione  "sigillum  Dei  habere  in  frontibus," 
quod  sit  in  veris  ex  bono  esse  a  Domino  (de  qua  supra,  n.  427). 
Quod  per  "hominem"  significetur  intellectus  veri  et  per- 
ceptio boni,  est  quia  homo  est  homo  ex  illis ;  quare  cum 
dicitur  in  Verbo  "homo,"  in  sensu  spirituali  intelligitur  id 
ex  quo  homo  est  homo,  hoc  enim  est  spirituale  ejus.  Sunt 
homini  binae  facultates,  in  quibus  omnis  ejus  vita  consis- 
tit,  intellectus  et  voluntas ;  qualis  itaque  est  ei  intellectus 
et  voluntas,  talis  est  homo.  Si  ei  est  intellectus  veri  et 
voluntas  boni,  est  vere  homo,  nam  verum  et  bonum  sunt 
a  Domino,  et  a  Domino  solo  est  quod  homo  sit  homo  (ut 

constare  potest  ex  illis  quae  in  opere  De  Caelo  et  Inferno,  n.  59-102,  ostensa  sunt)  : 

at  si  ei  non  intellectus  veri  et  voluntas  boni  est,  sed  loco 
veri  falsum,  et  loco  boni  malum,  tunc  quidem  vocatur 
homo,  sed  usque  non  est  homo  ;  nisi  solum  ex  eo,  quod 
ei  facultas  intelligendi  verum  et  percipiendi  bonum  sit  (de 

qua  facultate  in  sequenti  articulo).     Ex  his  Constare  potest  quod  per 

"homines"  in  Verbo  intelligantur  ilia  ex  quibus  sunt  homi- 
nes ;  hie  itaque  intellectus  veri  et  perceptio  boni.  Quod 
intellectus  veri  et  perceptio  boni  hie  per  "homines"  intel- 
ligantur, constare  potest  ex  eo,  quod  dicatur  de  locustis 
quod  "homines  laederent,"  et  "non  gramen  terrae,  viride, 
et  arbores,"  et  per  "locustam"  significatur  ultimum  vitae 
hominis  quod  vocatur  sensuale  :  hoc  quando  in  persuasione 
falsi  est,  cum  legit  aut  audit  Verbum,  usque  non  laedit 
seu  damno  afficit  aliquid  Verbi  in  sensu  ejus  litterae,  nam 
hoc  pro  naturali  sensuali  homine  est ;  hoc  credit,  tametsi 
applicat  ad  confirmandum  sua  falsa:  sed  laedit  et  damno 

afficit  intelle&um  veri  et  perceptionem  boni ;  nam  sensu- 
alis  homo  non  cogitationem  suam  supra  sensum  litterae 
Verbi  potest  elevare ;  si  conatur  elevare,  vel  labitur  in 
falsum,  vel  perit  ei  fides  persuasiva  de  Verbo.  Ex  his 
nunc  sciri  potest  quid  intelligitur  per  ilia  verba,  quod 
locustae  "non  laederent  gramen  terrae,  nec  ullum  viride, 
neque  ullam  arborem,  nisi  homines  solos  quicunque  non 
haberent  sigillum  Dei  in  frontibus  suis." 

547.  [Ferj.,5.]  "Et  b]datum  illis,  ut  non  occiderent  illos." — 
Quod  significet  quod  non  deprivarcntur  facilitate  intelligendi 
verum  ct  pcrcipiendi  bonum,  constat  ex  significatione  "ho- 
minum,"  quod  sint  intclleclus  veri  et  perceptio  boni  (de  qua 
mox  supra,  n.  546) ;  et  ex  significatione  "occidere  illos,"  quod 
sit  perdere  quoad  vitam  spiritualem  (de  qua  supra,  n.  315);  hie 
autem  deprivare  facultate  intelligendi  verum  et  percipiendi 
bonum.  Quod  hoc  significetur  hie  per  "occidere  homines," 
est  quia  unusquisque  homo  nascitur  in  facultatem  intelli- 
gendi verum  et  percipiendi  bonum,  est  enim  ilia  facultas 
ipsum  spirituale,  per  quod  omnis  homo  distinguitur  a  bes- 
tiis.  Hanc  facultatem  homo  nusquam  perdit  ;  nam  si  illam 
perdit,  non  amplius  est  homo  sed  bestia.  Apparet  quidem 
sicut  sensualis  homo  qui  in  falsis  mali  est  perdiderit,  quia 
non  intelligit  verum  et  percipit  bonum  dum  legit  Verbum 
aut  audit  id  ab  aliis ;  sed  usque  non  perdiderat  ipsam 
facultatem  intelligendi  et  percipiendi,  sed  modo  intellectum 
veri  et  perceptionem  boni,  quamdiu  est  in  falsis  in  quibus 
se  ex  malo  confirmaverat ;  tamdiu  enim  aversatur  audire 
verum,  quod  apparet  sicut  non  posset  intelligere  ;  at  si 
removeretur  persuasio  falsi  quae  obstat,  tunc  intelligit  et 
percipit  quod  verum  sit  verum,  et  quod  bonum  sit  bonum, 
sic  ut  homo  rationalis  spiritualis.  Quod  ita  sit,  ex  multa 
experientia  mihi  datum  est  scire  :  fuerunt  enim  plures  ex 
infernali  turba,  qui  se  confirmaverunt  in  falsis  contra  vera 
et  in  malis  contra  bona,  qui  inde  tales  fa6li  sunt  ut  nihil 
veri  audire  minus  intelligere  vellent  ;  de  quibus  ideo  alii 
captarunt  opinionem  quod  verum  non  possent  intelligere  ; 
sed  iidem,  cum  persuasio  falsi  illis  remota  est,  venerunt 
in  potcntiam  et  facultatem  intelligendi  verum  prorsus  sicut 
illi  qui  in  intelleflu  veri  et  in  perceptione  boni  fuerunt:  at 
illico  cum  relapsi  sunt  in  pristinum  statum,  apparuerunt 
iterum  sicut  non  possent  intelligere  verum ;  immo  indig- 

nati  sunt  valde  quod  intellexerint,  dicentes  tunc  quod 
usque  non  verum  esset.  Affectio  enim  quae  est  voluntatis 
facit  omnem  intellectum  qui  est  apud  homines,  nam  ipsa 
vita  intellects  est  inde.  Expende  num  aliquis  cogitet 
absque  affe&ione,  et  annon  affe&io  sit  ipsa  vita  cogitatio- 
nis,  proinde  vita  intellectus.  Dicitur  afteclio,  ac  intelligi- 
tur  affeclio  quae  est  amoris,  seu  amor  in  suo  continuo.  Ex 
his  patet  quod  homo  quidem  intellectum  veri  et  perceptio- 
nem  boni  possit  perdere,  quod  fit  per  falsa  mali,  sed  quod 
usque  non  ideo  perdat  facultatem  intelligendi  verum  et 
percipiendi  bonum  ;  si  illam  perdit,  non  amplius  est  homo, 
ipsum  enim  humanum  in  ilia  facultate  consistit ;  ex  ilia  est 
quod  homo  vivat  post  mortem,  et  quod  appareat  tunc 
sicut  homo ;  Divinum  enim  cum  ilia  facultate  conjunctum 
est.  Inde  est,  quod  tametsi  homo  quoad  binas  suas  vitas, 
quae  sunt  vita  intellectus  et  vita  voluntatis,  a  Divino  aver- 
sus  sit,  usque  per  id  quod  possit  intelligere  verum  et  per- 
cipere  bonum  conjunctionem  cum  Divino  habeat,  et  inde 
vivat  in  aeternum.  Ex  his  nunc  constare  potest  quod  per 
[quod]  "datum  sit  locustis  ut  non  occiderent  homines," 
significetur  quod  usque  non  deprivarentur  facultate  intel- 
ligendi verum  et  percipiendi  bonum. 

548.  "Sed  ut  cruciarent  menses  quinque." — Quod  signi- 
ficet  quod  intellectus  a  falsis  mali  caligaret  et  abstrahcre- 
tur  a  videndo  verum  quamdiu  in  illo  statu  sunt,  constat  ex 
significatione  "cruciare,"  quod  sit  quoad  intellectum  cali- 
gare  et  abstrahi  a  videndo  verum  (de  qua  sequitur) ;  et  ex 
significatione  "mensium  quinque,"  quod  sit  quamdiu  in  illo 
statu  sunt.  Quod  "cruciare"  hie  significet  caligare  quoad 
intellectum,  et  abstrahi  a  videndo  verum,  est  quia  hoc 
dicitur  de  locustis  et  illarum  potestate  laedendi,  quae  sicut 
scorpii ;  et  per  "locustas"  intelligitur  ultimum  vitae  homi- 
nis,  quod  vocatur  sensuale,  et  per  "potestatem  laedendi, 
sicut  scorpii,"  significatur  persuasivum,  quod  tale  est  ut 
aufcrat  intellectui  lucem  veri,  ac  inducat  tenebras  inferna- 
les ;  quare  sequitur  nunc  quod  "cruciatus  illarum  esset 
sicut  cruciatus  scorpii  cum  pcrcutit  hominem,"  per  "scor- 
pium  "  enim  significatur  tale  persuasivum  (videatii*  supra,  n.  544). 
Dicitur  hoc  "cruciare,"  quia  supra  dicitur  quod  "locustae 
laederent  homines,"  at  "non  occiderent;"  et  qui  laedit  et 
non  occidit,  is  cruciat ;  et  quoque  persuasivum,  quod  est 

sensuali  homini  qui  in  falsis  mali  est,  laedit  intellectum 
caligando  et  abstrahendo  a  videndo  verum,  tametsi  ilium 
non  deprivat  facultate  intelligendi  et  percipiendi :  et  quia 
comparatur  cum  dolore  a  scorpio,  dum  percutit  hominem, 
dicitur  "cruciare."  Quod  "menses  quinque"  l,1significent 
quamdiu  homines  in  illo  statu  sunt,  est  quia  "mensis" 
significat  statum,  et  "quinque"  significant  aliquid,  et  inde 
quoque  tamdiu.  Quod  "menses"  significent  status,  est 
quia  omnia  tempora  in  Verbo,  sicut  "saecula,"  "anni," 
" septimanae,"  "dies,"  "horae,"  significant  status  vitae 

(videatur  in  opere  De  Caelo  et  Inferno,  n.  162-166)  ;    inde  quoque  "  men- 

ses."  Quod  "quinque"  significent  aliquid,  constare  potest 
a  locis  in  Verbo  ubi  is  numerus  occurrit  ;  numeri  enim 
"decern,"  "centum,"  "  mille,"  significant  multum  et  omne  ; 
inde  "quinque"  significant  aliquid;  exsurgunt  enim  111! 
numeri  qui  significant  multum,  a  numero  quinque  qui  sig- 
nificat aliquid,  et  numeri  compositi  et  derivati  trahunt 
suam  significationem  a  numeris  simplicibus  a  quibus  per 
multiplicationem  componuntur  et  derivantur  (videatur  supra,  n. 
429, 4301V]).  Quod  "quinque"  etiam  significent  quamdiu, 
est  quia  dicitur  "menses  quinque,"  et  per  "menses"  ibi 
significatur  status  durationis.  Quod  hoc  per  "  menses  quin- 
que" significetur,  apparet  remotum,  ex  causa  quia  homo, 
quamdiu  vivit  in  mundo,  est  in  cogitatione  naturali ;  et 
cogitatio  naturalis  trahit  suas  ideas  ex  spatiis  et  tem- 
poribus,  et  quoque  ex  numeris  et  mensuris ;  haec  enim 
propria  Naturae  sunt,  quia  in  Natura  sunt  omnia  determi- 
nata  per  ilia  ;  spiritualis  autem  cogitatio  est  absque  idea 
determinata  spatii,  temporis,  numeri  et  mensurae :  inde 
est  quod  appareat  sicut  remotum  et  alienum  homini  in 
mundo  quod  "menses  quinque"  significent  quamdiu  ille 
status  est,  hoc  est,  quamdiu  status  persuasionis  falsi  est ; 
nam  tamdiu  intelledlus  caligat  et  abstrahitur  a  videndo 
verum ;  at  cum  persuasio  falsi  removetur,  venit  homo  in 
facultatem  videndi  verum,  si  videre  vult,  quae  facultas 
cuivis  homini  datur.  Quod  "quinque"  in  Verbo  significent 
aliquid  et  aliquos,  turn  omnes  tales,  ac  similia,  constare 
potest  a  sequentibus  locis  : — Apud  Matthaeitm, 

Jesus  dixit,  quod  regnum  caelorum  simile  sit  decern  virginibus,  quarum 
"quinque  erant  prudentes,  quinque  stultae  "  (xxv.  1,  2); 

quod  Dominus  comparaverit  regnum  caelorum  decern  vir- 

ginibus,  est  quia  "regnum  caelorum"  significat  ecclesiam, 
similiter  "virgo;"  et  "decern  virgines"  significant  omnes 
qui  ab  ecclesia :  quod  dixerit  quod  "quinque  essent  pru- 
dentes  et  quinque  stultae,"  erat  quia  "quinque"  significant 
quosdam  ex  illis,  seu  omnes  qui  tales  ab  una  parte.  Quod 
"virgo"  significet  ecclesiam,  constare  potest  ex  pluribus 
locis  in  Verbo  ubi  dicitur  "virgo  Zion,"  "virgo  Hieroso- 
lyma,"  "virgo  Israel,"  per  quas  significatur  ecclesia.  Simile 
significatur  per  "decern"  et  "quinque"  in  parabola  Domini 

De  homine  nobili  qui  dedit  minas  servis  suis  ut  negotiarentur,  et  quod 
unus  ex  mina  acquisiverit  decern  minas,  et  quod  alter  ex  mina  ac- 
quisiverit  quinque  minas,  et  quod  ideo  potestatem  habituri  super 
tot  urbes  {Luc.  xix.  13-20)  : 

numerus  decern  et  numerus  quinque  dicti  sunt  a  Domino, 
quia  "decern"  significant  multum,  et  "quinque"  aliquid  ; 
per  "  negotiationem "  autem  illorum  significatur  acquisitio 
et  comparatio  intelligentiae  caelestis ;  et  per  "potestatem 
super  urbes"  significatur  intelligentia  et  sapientia,  "urbs" 
cnim  in  Verbo  significat  doclrinam,  at  potestatem  super 
illam  habere  significat  intelligens  et  sapiens  esse,  et  "su- 
per decern  urbes"  significat  multum,  et  "super  quinque" 
aliquid.  Etiam  aliqui  et  omnes  qui  tales  significantur  per 
"quinque"  in  parabola  Domini 

De  divite  et  Lazaro,  quod  dives  dixerit  Abrahamo  se  habere  quinque  fra- 
tres,  et  rogaverit  ut  Lazarus  ad  illos  mitteretur  {Luc.  xvi.  27,  23) : 

dixit  dives  quod  haberet  quinque  fratres,  quia  per  "quin- 
que" significantur  omnes  qui  tales  sunt.  Similiter  in  para- 
bola Domini  de  illis  qui  invitati  ad  cenam  magnam, 

Quod  unus  se  excusaverit,  quia  emerat  quinque  juga  bourn,  ad  quae  pro- 
banda abiret  (Luc.  xiv.  19)  : 

per  "boves"  in  Verbo  significantur  affecliones  naturales, 
et  per  "quinque  juga  bourn"  significantur  omnes  illae 
affectiones,  seu  cupiditates  quae  abducunt  a  caelo  ;  caelum 
et  ecclesia  quoad  nutritionem  spiritualem  seu  instru<5tionem 
significatur  per  "cenam  magnam,"  ad  quam  invitati  sunt. 
Quis  non  videre  potest  quod  numerus  "quinque"  in  qua- 
tuor  illis  parabolis  arcanum  involvat,  quia  a  Domino  didtus 
est  ?    Similiter  apud  Esaiam, 

"  In  die  iilo  erunt  quinque  urbes  in  terra  Aegypti  loquentes  labiis  Cana- 

anis,  et  jurantes  Jehovae  Zebaoth  : ...  .in  die  illo  erit  altare  Jehovae 
in  medio  terrae  Aegypti  "  (xix.  18,  19) : 

"in  die  illo"  significat  adventum  Domini;  et  "quinque 
urbes  in  terra  Aegypti  loquentes  labiis  Canaanis"  signifi- 
cat quod  aliqui  tunc  qui  naturales  sunt  fient  spirituales,  et 
agnoscent  genuinae  doctrinae  vera,  et  quod  ex  bono  cha- 

ritatis  Colent  Dominum  ;  (sed  haec  singillatim  explicata  videantur  supra, 

n.  223M;)  hie  itaque  dicuntur  "quinque  urbes,"  ut  intelli- 
gantur  aliqui  tunc,  et  quoque  vera  doclrinae  aliqua.  Apud 
eundem, 

"  Relinquentur  in  eo  racemationes  sicut  in  decussione  oleae,  duae  tres 
baccae  in  capite  rami,  quatuor  quinque  in  ramis  fructiferae  "  (xvii. 

6); 

et  apud  Lucam, 

Jesus  dixit,  "Erunt  ex  nunc  quinque  in  domo  una  divisi,  tres  contra 
duos,  et  duo  contra  tres  "  (xii.  52) : 

quod  in  his  locis  "quinque"  etiam  significent  aliquos  et 
omnes  qui  tales,  videatur  supra  (n.  532),  ubi  bina  ilia  loca 
explicata  sunt.    Lex  lata  est  apud  filios  Israelis, 

Quod  qui  bovem  furatus  fuerit,  vel  maclaverit,  vel  vendiderit^  rependet 
quinque  boves  (Exod.  xxi.  [1)37  SJ3.  A.  xxii.  1]) : 

per  "bovem"  ibi  in  sensu  spirituali  intelligitur  bonum  natu- 
ralis  hominis  ;  quod  "rependet  quinque  boves  pro  bove" 
significat  quod  emendabit  quantum  satis  quae  perverterat 
et  exstinxerat ;  "furari"  est  auferre,  "maftare"  est  exstin- 
guere,  et  "  vendere  "  est  pervertere.  Per  "  partem  quintam  " 
etiam  significatur  quantum  satis 

Levis,  v.  16,  24  [B.  A.  16,  vi.  5]  ;  cap.  xxii.  14  ;  cap.  xxvii.  13,  15,  19,  27, 
3 1  :  Num.  v.  6-8  : 

similiter  per  "quintas" 

Quas  Pharao  sumeret  ex  terra  Aegypti  in  septem  annis  saturitatis  (Gen. 
xli.  34  ;  cap.  xlvii.  '=124) : 

pariter  per  "ad  quintam," 

Ad  quarft  Abnerus  percussit  Asahelem  posteriore  hastae  parte  (2  Sam. 
ii.  23) ; 

"ad  quintam"  significat.  quantum  satis  ad  mortem;  idem 
enim  numerus  qui  significat  aliquid  et  omne  quod  ab  una 
parte,  etiam  significat  quantum  satis  cum  praedicatur  de 
quantitate,  et  tamdiu  quando  predicatur  de  tempore.  Quia 

numerus  ille  significat  aliquid  et  omne  unius  partis,  inde 
etiain  significat  parum  et  paucos  cum  sequitur  aut  prae- 
cedit  quantitas  magna  etiam  per  numeros  designata ;  nam 
tunc  omne  unius  partis  est  respective  paucum  : — Ut  apud 
Esaiam, 

"  Mille  unum  coram  increpatione  unius,  coram  increpatione  quinorum 
fugietis"  (xxx.  17) ; 

et  apud  Mosen, 

Quod  quinque  persequerentur  centum,  et  centum  myriadem,  inter  male- 
dicliones  (Levi/,  xxvi.  8) ; 

et  apud  Evangclistas, 

Quod  Dominus  cibaverit  quinque  millia  hominum  ex  quinque  panibus 
et  duobus  piscibus  (Mattk.  xiv.  15-22;  Marc.  vi.  3S-43  ;  Luc.  ix. 
13-16  ;  Joh.  vi.  9-13) : 

quod  tunc  sustulerint  "  duodecim  cophinos  fragmentorum" 
significat  plenum,  ita  plenam  instru£tionem  et  plenam 
benedictionem.  Per  "quinque"  etiam  significantur  pauci 
apud  Lucam, 

"Nonne  quinque  passeres  venduntur  assariis  duobus?  unus  tamen  ex 
illis  non  est  oblivioni  datus  coram  Deo:.  . .  .ideo  ne  timete,  multis 
passeribus  praestatis  "  (xii.  6,  7) : 

quod  dicantur  "quinque  passeres"  est  quia  intelligitur  pau- 
cum et  parvi  pretii  respective  ad  homines,  nam  sequitur 
quod  illi  "  multis  passeribus  praestent."  Quisque  videre  pot- 
est, quod  is  numerus  toties  a  Domino  non  diftus  fuisset 
nisi  esset  significativus.  Quoniam  "quinque"  significant 
omne  unius  partis,  ideo  quoque  mandatum  est 

Ut  super  habitaculum  facerent  decern  aulaea,  et  quinque  aulaea  essent 
conjuncfla  quodvis  ad  alteram,  et  quinque  aulaea  essent  conjuncta 
quodvis  ad  alteram  (Exod.  xxvi.  r,  3) ; 

quod  "decern"  significent  omnia  in  toto  complexu,  et 
"quinque"  omne  unius  et  alterius  partis,  videatur  in  Ar- 
canis  Caelestibas  (n.  9595  et  9604). 

549.  "Et  cruciatus  illarum  sicut  cruciatus  scorpii  cum 
percutit  hominem." — Quod  significet  quod  caligatio  et  abs- 
traclio  a  videndo  vcrum  sit  a  pcrsiiasione  qua  mens  infatu- 
atur,  constat  ex  significatione  "cruciatus,"  quod  sit  mentis 
caligatio  et  abstraclio  a  videndo  verum  (dc  qua  mox  supra,  n. 
548);  et  ex  significatione  "scorpii,"  quod  sit  persuasivum 
infatuans  et  suffocans  (de  qua  etiam  supra,  n.  544) :  quare  per 

quod  "cruciatus '^illarum  sicut  cruciatus  scorpii  cum  percu- 
tit  hominem"  significatur  quod  caligatio  et  abstraclio  a 
videndo  verum  sit  a  persuasione  qua  mens  infatuatur.  De 
persuasivo  quod  infatuat  et  quasi  suffbcat,  quale  illud  et  unde, 
supra  (n.  1=1544)  di&um  est.  Quod  persuasivum  illud  dica- 
tur  infatuans,  est  quia  aufert  rationis  usum,  usque  ut  ratio 
seu  mens  rationalis  nihil  videat  quam  id  quod  ille  qui  in 
eo  persuasivo  est,  loquitur ;  excitat  enim  momento  omne 
quod  consentit,  et  obvelat  omne  quod  dissentit ;  unde 
mens  infatuatur  per  id  quod  in  caligine'sit  et  in  abstradtione 
a  videndo  verum.  Quod  persuasivum  illud  dicatur  suffo- 
cans,  est  quia  deprivat  intelle6lum  facultate  cogitandi  libere, 
et  extendendi  visum  undequaque,  ut  fit  ab  omni  rationali 
homine,  et  cum  hoc  fit  respiratio  laborat :  nam  respiratio 
voluntaria  trahit  omne  suum  ab  intellectu  ;  quare  etiam  ilia 
se  cogitationi  ejus  accommodat ;  sicut  motus  cordis  omne 
suum  trahit  a  voluntate,  et  ejus  affectioni  se  accommodat. 
Quod  respiratio  pulmonum  correspondeat  intellectui  et 
ejus  cogitationi,  ac  motus  cordis  voluntati  et  ejus  affectioni, 
videatur  in  Arcanis  Caelestibus  (a.  1119,  3883-3896,  9281).  Quod 
forte  persuasivum  non  modo  vim  infatuandi  sed  etiam  suf- 
focandi  habeat,  ab  ipsa  experientia  scire  datum  est. 

550.  [Vers.  6.]  "  Et  in  diebus  illis  quaerent  homines  mortem 
et  non  invenient  illam." — Quod  significet  quod  tunc  perdere 
velint  facultatem  intclligcndi  verum,  scd  quod  usque  non 
possint,  constat  ex  significatione  "in  diebus  illis,"  quod  sit 
tunc,  nempe  cum  homo  ecclesiae  ab  interno  faftus  sit  ex- 
ternus,  seu  a  rationali  sensualis  ;  ex  significatione  "quae- 
rere  mortem,"  quod  sit  velle  perdere  facultatem  intelligendi 
verum  (de  qua  sequitur) ;  et  ex  significatione  "non  invenire 
illam,"  quod  sit  non  posse  perdere.  Quod  per  "quaerere 
mortem,"  hie  significetur  velle  perdere  facultatem  intelli- 
gendi verum,  patet  a  praecedentibus,  quia  est  consequens ; 
diftum  enim  est  quod  "locustae  laederent  homines  solos 
quicunque  non  haberent  sigillum  Dei  super  frontibus  suis," 
et  dein  quod  "datum  illis  sit  ut  non  occiderent  illos,  sed 
cruciarent,"  per  quae  significatur  quod  modo  damno  affice- 
rent  intelleflum  veri  et  .perceptionem  boni  apud  illos  qui 
non  in  veris  ex  bono  a  Domino  sunt ;  at  quod  usque  non 
deprivarentur  facultate  intelligendi  verum  et  percipiendi 
bonum,  videatur  supra  (n.  546,  547) :  inde  nunc  sequitur 

quod  per  "mortem"  quam  quaerent,  et  quam  cupient,  sig- 
nificetur  privatio  facultatis  intelligendi  verum  et  percipiendi 
bonum  ;  nam  hanc  et  illam  perdere,  est  vitam  proprie  hu- 
manam,  sic  enim  homo  non  amplius  homo  est,  sed  bestia, 
ut  supra  dictum  est ;  inde  patet  quod  privatio  illius  vitae 
sit  quae  per  "mortem"  hie  significatur.  Quod  velint  per- 
dere binasTacultates  vitae  vere  humanae,  est  quia  sensuales 
homines,  ex  persuasione  de  falsis  mali  in  quibus  sunt,  non 
volunt  intelligere  verum  et  percipere  bonum ;  deleclantur 
enim  suis  falsis  mali,  et  inde  ex  jucundo  falsi  cogitare,  et  ex 
jucundo  mali  velle  ;  quare  ad  verum  et  ad  bonum,  quia  op- 
posita  sunt,  se  avertunt ;  quidam  contristantur,  quidam  ad 
ilia  nauseant,  et  quidam  ilia  rejiciunt  cum  ira,  quisque  se- 
cundum quale  et  quantum  falsi  quod  sibi  persuasit :  [l,verbo, 
sensualis  homo  talis  non  admittit  rationes  ex  intellectu 
contra  falsa  mali  in  quibus  est,  ita  non  vult  intelligere  et 
rationalis  fieri,  tametsi  potest  fieri,  quia  est  homo.  Hoc 
itaque  est  quod  significatur  per  quod  "quaerent  mortem  et 
non  invenient  illam." 

551.  "Et  cupient  mori  et  fugiet  mors  ab  Mis." — Quod  sig- 
nificet  quod  velint  perdere  factdtatem  percipiendi  bonum, 
quae  est  vitae  spiritualis,  scd  incassum,  constat  ex  signi- 
ficatione  "  mori,"  quod  hie  sit  perdere  facultatem  percipi- 
endi bonum  (de qua sequitur) ;  et  ex  significatione  "fugiet  mors 
ab  illis,"  quod  sit  quod  non  possint  perdere,  ita  quod  in- 
cassum velint.  Quod  hie  per  "mori"  significetur  perdere 
facultatem  percipiendi  bonum,  ac  quod  supra  per  "mori" 
significetur  perdere  facultatem  intelligendi  verum,  est  quia 
binae  vitae  cuivis  homini  sunt,  vita  intelleftus  et  vita 
voluntatis;  vita  intellectus  est  facultas  intelligendi  verum, 
ac  vita  voluntatis  est  facultas  percipiendi  bonum  ;  inde 
"mors"  est  deprivatio  unius  et  alterius.  Quod  "mors"  in 
primo  loco  significet  deprivationem  facultatis  intelligendi 
verum,  et  in  secundo  loco  deprivationem  facultatis  percipi- 
endi bonum,  est  quia  in  praecedentibus  de  utraque  ilia  vita 
actum  est,  et  quia  in  Verbo  ubi  agitur  de  vero  etiam  agi- 
tur  de  bono,  propter  conjugium  boni  et  veri  in  singulis 

ejus   (de  qua  re  videatur  supra,  n.  238,  288[fi],  484)  ;    inde  COnstare 

potest  quod  hie  per  "mortem"  significetur  deprivatio 
facultatis  percipiendi  bonum :  ex  ilia  causa  est  quod  paene 
similia  bis  dicantur,  et  quoque  "quaerere  mortem"  prae- 


1380 


APOCALYPSIS  EXPLICATA. 


dicatur  de  illis  quae  intellectus  sunt,  et  "cupere  mortem" 
de  illis  quae  voluntatis  sunt.  Quia  vita  spiritualis  homini 
propria  in  binis  illis  facultatibus  consistit,  ideo  etiam  sig- 
nificatur  quod  vitam  spiritualem  velint  perdere.  Data 
etiam  est  cuivis  homini  facultas  percipiendi  bonum,  sicut 
est  data  facultas  intelligendi  verum ;  nam  verum  amat 
bonum,  et  bonum  amat  verum,  et  ideo  continuo  volunt 
conjungi,  et  conjunguntur  sicut  voluntas  et  intellectus,  aut 
sicut  affectio  et  cogitatio.  Quando  conjuncta  sunt,  tunc 
intellectus  cogitat  verum  ex  affe6t.ione  cogitandi  illud,  et 
tunc  intelleclus  videt  illud,  et  voluntas  percipit  illud.  Per- 
cipere  verum  ex  affectione  voluntatis  est  percipere  bonum  ; 
vertitur  enim  verum  in  bonum  dum  homo  vult  seu  affici- 
tur  illo,  hoc  est,  dum  amat  illud,  ex  causa  quia  omne  quod 
amatur  vocatur  bonum. 

552.  [  /  'ers.  7  ]  "Et  similiiudines  locustarum  similes  equis  para- 
tis  ad  bellum." — Quod  significet  qtiod  homo  sensualis  U]fac- 
tus,  sit  ratiocinans  sicut  ex  intclleilu  vert,  constat  ex  sig- 
nificatione  "locustarum,"  quod  sint  homines  ecclesiae 
sensuales  facli  per  falsa  quae  ex  malo  (de  qua  supra,  n.  543) ; 
ex  significatione  "equorum  paratorum  ad  bellum,"  quod 
sint  ratiocinationes,  hie  sicut  ex  intelleclu  veri,  quia  dici- 

tur  quod  "similes"  illis;  (quod  per  "  equos "  significetur  intellectus, 
videatur  supra,  n.  355'  3^4;    et  °mn>s  intellectus  est  veri;)    et   quia  per 

"bellum"  in  Verbo  significatur  pugna  spiritualis,  quae  est 
falsi  contra  verum  et  veri  contra  falsum,  ideo  per  "equos 
paratos  ad  bellum"  significantur  ratiocinationes,  hie  sicut 
ex  intelle£lu  veri ;  per  ratiocinationes  enim  fiunt  pugnae 
spirituales.  Agitur  in  nunc  sequentibus,  usque  ad  vers.  12, 
de  sensuali  homine  qui  in  falsis  ex  malo  est,  qualis  ille  est 
quoad  intcllectum  et  voluntatem,  et  describitur  ille  per 
"locustas"  et  varias  illarum  apparentias ;  omnes  enim 
affecliones  et  inde  cogitationes  hominis  repraesentantur  in 
mundo  spirituali  per  varias  bestias  terrae  et  aves,  ac  sis- 
tuntur  in  talibus  formis  quae  correspondent  ;  et  bestiae  ibi 
repraesentatae  secundum  affecliones  spirituum,  ex  quibus 
illae,  apparent  similes  bestiis  in  nostro  mundo,  sed  quan- 
doque  cum  successiva  mutatione  et  varietate  accedente  ad 
formas  compositas  ex  aliis  bestiis ;  praeter  quod  etiam 
variis  insignibus  amiciantur  et  decorantur  quoad  capita  et 
quoad  corpora :  talia  mihi  saepius  visa  sunt,  ex  quibus 
patuit  mihi  quales  illorum  affecliones  et  inclinationes  erant. 

Quia  affecliones  et  inde  cogitationes  repraesentantur  in 
mundo  spirituali  per  bestias  et  aves,  ideo  etiam  per  "bes- 
tias"  et  "aves"  in  Verbo  similia  significantur.  Quod  sen- 
suales  homines,  qui  in  falsis  ex  malo  sunt,  repraesententur 
et  inde  significentur  per  locustas,  supra  (n.  543)  ostensum 
est;  nunc  describitur  quales  illi  sunt  per  varias  illarum 
formas  et  per  varia  insignia;  sicut  quod  "similes  essent 
equis  paratis  ad  bellum,"  quod  "super  capitibus  illarum 
essent  coronae  similes  auro,"  quod  "facies  illarum  sicut 
facies  hominum,"  quodque  "  capilli  sicut  mulierum,"  "den- 
tes  sicut  leonum,"  quod  haberent  "thoraces,"  et  plura ; 
quae  omnia  sunt  repraesentativa  qualia  sunt  in  mundo  spi- 
rituali, correspondentia  falsis  ex  malo  et  persuasivo  sen- 
sualis  hominis ;  quae  tamen  nemo  scire  potest  nisi  cui 
datum  est  nosse  correspondentias,  turn  qualis  est  sensualis 
homo,  et  quale  ejus  persuasivum.  Quod  sensualis  homo, 
qui  in  falsis  ex  malo  est,  ratiocinetur  sicut  ex  intellectu 
veri,  est  quia  est  in  persuasione  quod  falsum  sit  verum,  et 
malum  sit  bonum  ;  et  quamdiu  in  ilia  persuasione  est,  non 
rationaliter  et  intelleclualiter  aliquid  videre  potest,  sed 
credit  id  summae  rationis  et  eminentis  intellects  esse, 
quod  sibi  persuaserat ;  est  enim  apud  ilium  rationale  et 
intellectuale  occlusum,  et  inde  in  persuasiva  fide  est  de 
illis  quae  cogitat  et  loquitur.  Quod  sensualis  homo  ratio- 
cinetur acriter  et  solerter,  quoniam  cogitatio  ejus  est  tarn 
prope  loquelam  ut  paene  sit  in  ilia,  et  quia  in  loquela  ex 
sola  memoria  ponit  omnem  intelligentiam,  videatur  in 
Arcanis  Caelestibus  (n.  195,  196,  5700, 10236). 

553.  "Et  super  capitibus  illarum  sicut  coronae  similes  auro. " — 
Quod  significet  quod  apparcant  sibi  cum  ratiocinantur  sicut 
sapientes  et  viclores,  constat  ex  significatione  "capitis," 
quod  sit  sapientia  et  intelligentia  (de  qua  sequitur) ;  et  ex  sig- 
nificatione "coronae  ex  auro,"  quod  sit  vicloriae  praemium 
(de  qua  supra,  n.  358).  Quod  "  corona  similis  auro"  significet 
victoriae  praemium,  est  quia  reges  antiquis  temporibus, 
quando  in  pugnis  cum  hostibus  fuerunt,  gerebant  coronas 
ex  auro  super  capitibus  suis,  praeter  plura  insignia  quae 
tunc  fuerunt  regibus :  causa  erat  quia  reges  repraesenta- 
bant  Dominum  quoad  Divinum  Verum,  et  Divinum  Verum 
pugnat  ex  Divino  Bono  ;  hoc  itaque  repraesentabatur  per 
coronam  ex  auro,  et  ipsa  sapientia  et  intelligentia  per 

caput  super  quo  corona.  Inde  fuerunt  coronae  martyribus  ; 
hi  enim,  contra  falsa  ex  malo  quae  ex  inferno,  ex  Divino 
Vero  pugnarunt,  et  victores  evaserunt,  quia  usque  ad  mor- 
tem, quam  nec  timuerunt.  Ex  his  constare  potest  quod 
per  "super  capitibus  sicut  coronae  similes  auro"  significe- 
tur  quod  illi,  qui  sensuales  homines  sunt,  ex  persuasione 
falsi  in  qua  sunt,  appareant  sibi  sicut  sapientes  et  viclores. 
Quoniam  describuntur  locustae  quoad  capita,  quoad  facies, 
quoad  pectora  super  quae  thoraces,  et  quoad  caudas,  et 
quoad  capillos  et  dentes,  interest  scire  quid  per  "capita" 
eorum  significatur,  et  dein  quid  per  reliqua.  Per  "caput" 
in  Verbo  significatur  sapientia  et  intelligentia,  quia  resi- 
dent in  illo  ;  at  quando  agitur  de  illis  qui  non  in  aliqua 
sapientia  et  intelligentia  sunt,  quia  in  falsis  ex  malo  sunt, 
tunc  per  "caput"  significatur  stultitia  et  insania,  ex  causa 
quia  falsa  et  mala  sunt  ibi  et  inde  :  hie  autem,  ubi  agitur 
de  illis  qui  sensuales  sunt  et  in  persuasione  falsi,  per 
"caput"  proprie  significatur  stultitia  et  insania;  nam  illi 
vident  falsa  sicut  vera,  ac  mala  sicut  bona,  sunt  enim  per- 
petuo  in  visionibus  ex  fallaciis :  inde  est  quod  de  illis  dica- 
tur  quod  "super  capitibus  eorum  essent  sicut  coronae 
similes  auro,  et  facies  sicut  facies  hominum,"  et  plura  quae 
sequuntur,  quae  omnia  fuerunt  apparentiae  ex  phantasia 
apud  illos ;  quare  dicitur  "sicut"  coronae,  et  "similes" 
auro ;  unde  patet  quod  apparentiae  illae  non  essent  appa- 
rentiae reales  sed  fallaces.  Apparentiae  enim  omnes  quae 
in  caelis  existunt  sunt  reales,  quia  sunt  correspondentiae  ; 
interiora  enim  quae  sunt  affeclionum  et  inde  cogitationum 
apud  angelos,  dum  transeunt  ad  visum  oculorum  illorum, 
induuntur  formis  quales  apparent  in  caelis  ;  et  quia  visibiles 
sunt  vocantur  apparentiae,  et  dicuntur  correspondentiae, 
et  sunt  reales  quia  ex  creatione.  Aliter  autem  apparen- 
tiae in  quibusdam  infernis,  ubi  sunt  illi  qui  in  persuasioni- 
bus  falsi  ex  malo  sunt ;  ex  persuasionibus  illis  existunt 
visiones  phantasticae,  in  quibus  intus  nihil  reale  est ;  quare 
etiam  evanescunt,  dum  modo  radius  e  luce  caeli  influit : 
tales  apparentiae  sunt  quae  de  "locustis"  hie  memorantur. 

(Ast  de  apparentiis  in  mundo  spiritual,  tarn  realibus  quam  non  realibus,  videatur  in 
opere  De  Caelo  et  Inferno,  n.  [O170-176  ;  utet  supra,  in  explicatione,  n.  369.  395  M  ) 

554.  "Et  facias  illarum  sicut  facies  hominum." — Quod 
significet  quod  appareant  sibi  sicut  affecliones  veri  spiri- 

tualcs,  constat  ex  significatione  "facierum,"  quod  sint 
interiora  quae  mentis  et  affeclionis  sunt  (de  qua  supra,  n.  412) ; 
et  ex  significatione  "hominis,"  quod  sit  affe6tio  veri  spiri- 
tualis,  et  inde  intelligentia  et  sapientia  (de  qua  etiam  supra,  n. 
280) :  et  quia  facies  sunt  typi  interiorum  hominis,  inde 
per  "facies '"simile  significatur  quod  per  ipsos  homines, 
nempe  affecliones  veri  ;  hie  autem  quod  appareant  sibi 
sicut  affecliones  veri,  et  inde  intelligentes  et  sapientes,  quia 
dicitur  de  locustis  quod  illarum  facies  visae  sint  "sicut"  fa- 
cies hominum.  Quod  tali  facie  apparuerint  locustae,  est 
ex  forti  persuasivo  in  quo  sunt  sensuales  homines  qui  in 
falsis  ex  malo  sunt,  qui  per  "locustas"  significantur  ;  ipsum 
persuasivum  sistit  talem  apparentiam,  sed  modo  coram  se 
ipsis  et  coram  aliis  qui  etiam  in  falsis  ex  malo  sunt,  non 
autem  coram  angelis  caeli ;  causa  est  quia  hi  angeli  in  luce 
caeli  sunt,  et  quicquid  vident  ex  ilia  luce  vident ;  et  lux 
caeli,  quia  est  Divinum  Verum,  dissipat  omne  phantasticum 
quod  ex  persuasivo.  Quod  sensuales  homines  sibi  appa- 
reant tales,  est  quia  sensuales  homines  persuadent  sibi  quod 
in  veris  ex  bono  sint  prae  aliis,  tametsi  in  falsis  ex  malo 
sunt ;  non  enim  possunt  interius  ex  caelo  aliquid  perspicere, 
sed  solum  exterius  ex  mundo  ;  et  qui  solum  ex  mundo,  ii 
solum  ex  fatuo  lumine  vident,  ex  quo  putant  se  intelli- 
gentes et  sapientes  esse  prae  aliis  ;  non  enim  sciunt  quid 
intelligentia  et  sapientia,  et  unde  ilia.  Ex  hac  fide  per- 
suasiva  est  quod  credant  se  in  affeclione  veri  spirituali 
esse:  hoc  itaque  est  quod  significatur  per  quod  "facies 
locustarum  visae  essent  sicut  facies  hominum."  Sed  haec 
illustranda  sunt  per  experientiam  e  mundo  spirituali.  Om- 
nes  qui  in  caelis  sunt,  homines  sunt  quoad  facies  et  quoad 
reliqua  corporis  ;  sunt  enim  in  affeclione  veri  spirituali,  et 
ipsa  affeclio  veri  spiritualis  est  homo  in  forma,  ex  causa 
quia  ilia  affeclio  est  a  Domino,  qui  est  solus  Homo,  et  quia 
ex  Ipso  universum  caelum  conspirat  ad  formam  humanam ; 
inde  est  quod  angeli  sint  formae  affeclionum  suarum,  quae 
etiam  apparent  ex  faciebus  illorum.   (Sed  haec  ample  exposita  sunt 

in  opere  De  Caelo  et  Inferno,  n.  59-102.)    In  inferno  autem,  ubi  OITineS 

sunt  externi  et  sensuales,  quia  in  falsis  ex  malo,  appa- 
rent etiam  sibi  sicut  homines,  etiam  quoad  facies,  sed  modo 
inter  suos :  at  quando  conspiciuntur  in  luce  caeli,  apparent 
sicut  monstra,  facie  dira,  et  quandoque  loco  faciei  modo 


i384 


APOCALYPSIS  EXPLICATA. 


crinitum,  aut  cum  crate  dentium  horribili ;  quandoque  luri- 
dum  sicut  mortuum,  in  quo  non  aliquod  vivum  humanum  ; 
sunt  enim  formae  odiorum,  vindictarum  et  saevitiarum,  in 
quibus  est  mors  spirituals,  quia  in  opposito  ad  vitam  quae 
a  Domino.  Quod  inter  se  appareant  facie  sicut  homines, 
est  ex  phantasia  et  inde  persuasione.    (Sed  de  his  apparemiis 

videatur  etiam  in  opere  De  Caelo  et  Inferno,  n.  553.) 

555 [/*']•  IVors.  8  ]  "Et  habebant  capillos  sicut  capillos  mulie- 
rum." — Quod  significet  qtiod etiam  appareant  sibi  affcclioncs 
vcri  naturales,  constat  ex  significatione  "  capillorum,"  quod 
sint  ilia  quae  naturalis  hominis  sunt,  et  in  specie  vera  scien- 
tifica  ibi  (de  qua  supra,  n.  66;;  et  ex  significatione  "mulierum," 
quod  sint  affeftiones  (de  qua  sequitur).  Quod  "  capilli "  signi- 
ficent  ilia  quae  naturalis  hominis  sunt,  est  quia  "caput" 
significat  ilia  quae  spiritualis  hominis  sunt,  ac  omnia  natu- 
ralis hominis  investiunt  omnia  spiritualis  hominis,  sicut  ca- 
pilli caput  ;  etiam  caput  correspondet  spiritualibus,  et  capilli 
correspondent  naturalibus,  inde  etiam  ilia  significant.  Ex 
correspondentia  ilia  est  quod  angeli  appareant  pulchre 
comati,  et  quod  secundum  comarum  ordinatam  pendentiam, 
decorem  et  'nitorem,  sciatur  qualis  correspondentia  est 
naturalis  hominis  cum  spirituali  apud  illos.  Nunc  quia 
"mulieres"  significant  affecl:iones,  constare  potest  quod  per 
quod  "haberent  capillos  sicut  capillos  mulierum"  signifi- 
cetur  quod  appareant  sibi  sicut  affecliones  [veri]  naturales : 
quod  haec  significentur,  etiam  ex  serie  patet,  nam  per 
"fades  sicut  facies  hominum"  significatur  apparentia  sicut 
essent  spirituales  affectiones  veri ;  inde  nunc  sequitur  quod 
per  "capillos  sicut  capillos  mulierum"  significetur  appa- 
rentia sicut  essent  naturales  affectiones  veri ;  mox  etiam 
dicitur  de  dentibus,  quod  illi  essent  "sicut  dentes  leonum," 
et  per  illos  significantur  ultima  naturalis  hominis  quoad 
scientiam  et  quoad  potentiam.  In  Verbo  Prophetico  mul- 
toties  dicitur  "mulier,"  et  quoque  "filia"  et  "virgo;"  sed 
ha&enus  ignotum  fuit  quid  per  illas  significatur  ;  quod  non 
mulier,  nec  filia  et  virgo  intelligantur,  clare  patet,  nam  nomi- 
nantur  ubi  agitur  de  ecclesia  ;  quid  autem  per  ilia  significa- 
tur, videri  potest  ex  serie  rerum  de  quibus  agitur,  in  sensu 
spirituali.  Quod  per  "  mulierem"  significetur  ecclesia  quoad 
affectionem  veri,  et  inde  affectio  veri  ecclesiae,  constare  pot- 
est a  sequcntibus  locis  in  Verbo  : — Apud  Jcrcmiam, 

"Quare  facitis  malum ...  .contra  amimas  vestras,  ad  exscindendum 
vobis  virum  et  mulierem,  infantem  et  laclentem,  e  medio  t'ljehu- 
dae  ?"  (<2lxliv.  7  ;) 

apud  eundem, 

"Dispergam.  ..  .virum  et  mulierem,  dispergam  senem  et  parvum, 

et  dispejgam  juvenem  et  virginem"  (li.  22); 

apud  EzccJiiclcm, 

"Senem,  juvenem,  virginem,  infantem  et  mulieres  occidite  ad  perditio- 
nem  "  (ix.  6) ; 

et  in  Tkrenis, 

"Mulieres  in  Zione  compresserunt,  virgines  in  urbibus  Jehudae,  princi- 
pes  manu  eorum  suspensi  sunt,  facies  senum  non  honoratae  sunt" 
(v.11,12): 

hie  per  "virum  et  mulierem,"  "senem  et  infantem,"  "juve- 
nem et  virginem"  non  intelliguntur  vir,  et  mulier,  senex, 
infans,  juvenis  et  virgo,  sed  omnia  quae  ecclesiae  sunt ; 
per  "virum  et  mulierem"  verum  et  ejus  affectio,  per  "se- 
nem et  infantem"  sapientia  et  innocentia,  per  "juvenem 
et  virginem"  intelligentia  veri  et  affeclio  boni :  quod  ilia 
significentur,  constat  ex  eo,  quod  in  illis  capitibus  agatur 
de  ecclesia,  et  de  ejus  desolatione  quoad  verum  et  bonum 
ibi ;  quare  per  nomina  ilia  significantur  talia  quae  ecclesiae 
sunt.  Verbum  enim  interius  est  spirituale,  quia  est  Divi- 
num  ;  quare  si  per  "virum  et  mulierem,"  "senem  et  infan- 
tem," "juvenem  et  virginem,"  intelligeretur  illi,  foret 
Verbum  naturale  et  non  spirituale  ;  at  tunc  fit  spirituale 
cum  per  "virum  et  mulierem"  significatur  ecclesia  quoad 
verum  et  ejus  affectionem,  per  "senem  et  infantem"  ecclesia 
quoad  sapientiam  et  innocentiam,  ac  per  "juvenem  et 
virginem"  ecclesia  quoad  intelligentiam  et  ejus  affeclionem. 
Etiam  homo  est  homo  quia  in  eo  est  ecclesia,  et  ubi  eccle- 
sia ibi  caelum;  quare  cum  "homo  senex,"  "  homo  juvenis," 
"homo  infans,"  "homo  vir,"  "mulier"  et  "virgo,"  dicitur, 
intelligitur  id  quod  est  ecclesiae  correspondens  aetati, 
sexui,  inclinationi,  affeclioni,  intelligentiae  et  sapientiae, 
quae  apud  illos.  Quod  per  "  mulierem"  significetur  ecclesia 
quoad  affectionem  veri,  seu  affe6tio  veri  ecclesiae,  etiam 
constare  potest  ex  his  apud  Esaiam, 

"Tunc  apprehendent  septem  mulieres  virum  unum  in  die  illo,  dicendo, 
Panem  nostrum  comedemus,  et  veste  nostra  induemus  nos ;  tan- 
tum  modo  nominetur  nomen  tuum  super  nos,  collige  opprobrium 
nostrum  "  (iv.  1) : 

agitur  ibi  de  fine  ecclesiae,  quando  non  verum  amplius, 
nam  praecedit, 

"Homines  tui  gladio  cadent,  et  robur  tuum  in  bello  "  ([cap.  iii.  25]), 

per  quae  significatur  quod  intellectus  veri  per  falsa  destru- 
etur,  ut  non  resistentia  in  pugnis  amplius  ;  et  sequitur, 

"  In  die  illo  erit  germen  Jehovae  in  decus  et  gloriam  "  ([cap.  iv.  2]), 

per  quae  significatur  quod  verum  in  ecclesia  e  novo  enas- 
cetur,  quia  ilia  dicta  sunt  de  adventu  Domini.  Per  quod 
"septem  mulieres  apprehendent  unum  virum"  significatur 
quod  ex  affectione  desideraturi  et  quaesituri  sint  verum, 
sed  non  inventuri ;  per  "virum"  significatur  verum,  per 
"  mulieres  "  affe6liones  seu  desideria  ad  verum,  et  per  "sep- 
tem "sanctum  :  quod  non  inventuri  instruclionem  in  genui- 
nis  veris  et  sic  nutritionem  spiritualem,  significatur  per 
quod  dicent  "  Panem  nostrum  comedemus,  et  veste  nostra 
induemus  nos  ;"  "panis"  significat  instruflionem  et  nutri- 
tionem spiritualem,  et  "vestis"  verum  induens  bonum  ; 
quod  modo  sit  verum  quod  applicari  possit,  et  per  appli- 
cationem  conjungi,  significatur  per  "tantum  modo  nomine- 
•tur  nomen  tuum  super  nos  :"  et  quia  omne  decus  est  ex 
affeclione  spirituali  veri  et  inde  conjunctione,  et  alioqui 
non  decus,  ideo  dicitur  "Collige"  seu  tolle  "opprobrium 
nostrum."    Apud  Jcrcmiam, 

"  Revertere,  virgo  Israel,  revertere  ad  urbes  tuas  [has]  ;  quousque  circum- 
vagaberis. . .  .  ?  quia  creavit  Jehovah  novum  in  terra,  femina  cir- 
cumdabit  virum  "  (xxxi.  21,  22) : 

agitur  hie  de  captivitate  spirituali,  in  qua  fuit  ecclesia  ante 
Domini  adventum.  Ecclesia  dicitur  in  captivitate  spirituali 
esse  quando  non  verum  et  usque  desideratur ;  in  tali  cap- 
tivitate fuerunt  gentes  apud  quas  ecclesia  instaurata  est. 
"Revertere,  virgo  Israel,  revertere  ad  urbes  tuas,"  signifi- 
cat quod  redituri  sint  ad  vera  doftrinae  ;  "virgo  Israel" 
est  ecclesia,  et  "urbes  ejus"  sunt  vera  doclrinae  :  "quia 
creavit  Jehovah  novum  in  terra,  femina  circumdabit  virum," 
significat  quod  instauranda  sit  nova  ecclesia,  in  qua  verum 
conjungctur  suae  affectLoni ;  "creare  novum  in  terra"  est 
instaurarc  novum  illud,  "femina"  est  ecclesia  quoad  affectio- 
nem  veri,  "vir"  est  verum,  et  "circumdare"  est  conjungi. 
Apud  Esaiam, 

"Quasi  mulierem  desertam  et  afflicflam  spiritu  vocavit  te  Jehovah,  et 
mulierem  juventutis,  cum  repudiata,  dixit  Deus  tuus  ;  momento 
parvo  deserui  te,  sed  cum  miserationibus  magnis  recolligam  te  " 
(liv.  6,  7) : 

etiam  hie  per,  "mulierem  desertam  et  afflictam  spiritu" 
intelligitur  ecclesia  quae  non  in  veris,  sed  usque  in  affec- 
tione  seu  desiderio  ad  ilia;  "mulier"  est  ecclesia,  quae 
"deserta"  dicitur  cum  non  in  veris,  et  "afflicta  spiritu" 
cum  in  dolore  ex  affeftione  seu  desiderio  ad  vera :  per 
"mulierem  juventutis"  intelligitur  Ecclesia  Antiqua,  quae 
fuit  in  veris  ex  affeclione  ;  et  per  "repudiatam"  intelligitur 
Ecclesia  Judaica,  quae  non  in  veris  ex  aliqua  affeclione 
spirituali :  quod  instauranda  sit  a  Domino,  et  liberanda  a 
captivitate  spirituali,  intelligitur  per  "Momento  parvo 
deserui  te,  sed  cum  miserationibus  magnis  recolligam  te." 
[b.]  Apud  Jeremiam, 

"Audite,  mulieres,  verbum  Jehovae,  et  percipiat  auris  vestra  verbum 
oris  Ipsius,  ut  doceatis  Wfilios  vestros  luctum,  et  mulier  sociam 
suam  lamentationem  ;  quia  ascendit  mors  per  fenestras,  venit  in 
palatia  nostra,  ad  exscindendum  infantem  e  platea,  et  juvenem  e 
vicis  "  (ix.  19,  20  [£.  A.  20,  21]) : 

quod  dicatur  ad  "mulieres"  quod  audirent  et  perciperent, 
est  quia  per  illas  significatur  ecclesia  ex  affectione  et  re- 
ceptione  veri :  per  "[2]filios"  quos  mulieres  docerent  luclum, 
et  per  "sociam"  quam  mulier  doceret  lamentationem,  sig- 
nificantur  omnes  qui  ab  ecclesia;  per  "[3lfilios  "  qui  in  veris 
ecclesiae,  per  "sociam"  quae  in  bono  ejus,  "lu6lus"  et 
"lamentatio"  significat  propter  vastatam  ecclesiam  quoad 
vera  et  quoad  bonum :  "mors  ascendit  per  fenestras,  venit 
in  palatia  nostra,"  significat  quod  falsum  infernale  intrave- 
rit  in  intelleclum  et  inde  in  omnia  cogitationis  et  affec- 
tionis ;  "fenestrae"  significant  intelleclum,  et  "palatia" 
omnia  cogitationis  et  affeclionis  :  "ad  exscindendum  in- 
fantem e  platea  et  juvenem  e  vicis,"  significat  vastationem 
veri  nascentis  et  veri  nati ;  "  infans  in  platea"  est  verum 
nascens,  et  "juvenis  in  vicis"  est  verum  natum.  Apud 
Ezcchiclem, 

"  Duae  mulieres  filiae  unius  matris,  quae  scortatae  sunt  in  Aegypto,  in 
adolescentia  sua  scortatae  sunt ;. . .  .nomen  majoris  natu  Ohola,  et 

nomen  sororis  ejus  Oholiba,. . .  .et  pepererunt  filios  et  filias  

Samaria  est  Ohola,  et  Hierosolyma  est  Oholiba"  (xxiii.  2-4) : 


quoniam   per  "Samariam,"  metropolin   Israelitarum,  in 

Verbo  significatur  ecclesia  spiritualis,  et  per  "  Hierosoly- 
mam,"  metropolin  Judaeorum,  ecclesia  caelestis,  utraque 
quoad  doctrinam,  ideo  vocantur  "  mulieres  ;"  et  quia  utra- 
que ilia  ecclesia  unum  agit,  ideo  dicuntur  "filiae  unius 
matris,"  "mater"  enim  etiam  significat  ecclesiam  ;  et  quo- 
que  "  Ohola  et  Oholiba,"  seu  "  tentorium  "  seu  "  habitaculum  " 
Dei,  hoc  enim  significat  caelum  ubi  Divinum  Verum  et 
Divinum  Bonum,  et  inde  quoque  ecclesiam,  quia  ecclesia 
est  caelum  Domini  in  terris.  Quod  "  scortatae  sint  in 
Aegypto  in  adolescentia  sua"  significat  quod  tunc  in  nullis 
veris  fuerint,  sed  in  falsis  ;  non  enim  in  Aegypto  fuit  illis 
Verbum  ;  hoc  per  Mosen  et  prophetas  postea  illis  datum 
est,  et  sic  instituta  est  apud  illos  ecclesia:  "scortari  in 
Aegypto"  significat  falsificare  vera  per  scientifica  quae 
naturalis  hominis  ;  et  falsificare  vera  ibi,  est  vertere 
sancta  in  magica,  ut  fecerunt  Atgyptii  ;  "  filii  et  filiae  "  quos 
pepererunt,  significant  falsa  et  mala  ecclesiae.  Apud 
Mickam, 

"Tunicam  extrahitis  a  transeuntibus  secure,  reducibus  belli:  mulieres 
populi  mei  expellitis  e  domo  deliciarum  ejus  "  (ii.  8[,  c.]) : 

"  tunicam  extrahere  a  transeuntibus  secure,  reducibus  belli," 
significat  deprivare  veris  omnes  qui  in  veris  sunt  et  pug- 
narunt  contra  falsa;  "  transeuntes  secure"  significant  om- 
nes qui  in  veris  sunt,  et  "reduces  belli"  illos  qui  in  tenta- 
tionibus  fuerunt  et  pugnarunt  contra  falsa:  "mulieres 
populi  expellere  e  domo  deliciarum  ejus"  significat  affec- 
tiones  veri  destruere,  et  sic  amoena  et  felicia  caeli ;  "mu- 
lieres populi"  sunt  affectiones  veri,  "  domus  deliciarum" 
significat  amoena  et  felicia  caeli,  haec  enim  sunt  affectiones 
boni  et  veri.    Apud  Sachariam, 

"  Congregabo  omnes  gentes  ad  Hierosolymam  in  bellum,  et  capietur 
urbs,  et  Wderipientur  domus,  et  mulieres  vim  patientur"  (xiv.  2): 

per  "omnes  gentes"  significantur  mala  et  falsa  omnis 
generis,  per  "Hierosolymam"  ecclesia,  per  "urbem"  doc- 
trina,  per  "domum"  omne  sanftum  ecclesiae,  per  "muli- 
eres" affectiones  veri;  quod  hae  "vim  patientur"  significat 
quod  vera  pervertentuf  et  inde  affectiones  veri  periturae. 
Apud  eundem, 

"In  die  illo  crescet  plancflus  in  Hierosolyma, . .  .  .et  planget  terra  et  sin- 
gulae  familiae  seorsim  ;  familia  domus  Davidis  seorsim  et  mulieres 

eorum  seorsim  ;  familia  domus  Nathanis  seorsim  et  mulieres  eorum 
seorsim  ;  familia  domus  Levi  seorsim  et  mulieres  eorum  seorsim  ; 
familia  domus  Schimeonis  seorsim  et  mulieres  eorum  seorsim  ; 
omnes  familiae  reliquae,  singulae  familiae  seorsim  et  mulieres  eo- 
rum seorsim"  (xii.  11-14) : 

quid  per  "  Davidem  "  et  ejus  domum,  turn  quid  per  ["Na- 
thanem,"]  "Levin"  ac  "Schimeonem"  et  eorum  domus 
significatur,  supra  in  explicationibus  ostensum  est ;  quod 
nempe  per  "Davidem"  Divinum  Verum,  per  "Nathanem" 
doctrina  veri,  per  "Levin"  bonum  charitatis,  et  per  "Schi- 
meonem "  verum  et  bonum  quoad  perceptionem  et  obedi- 
entiam :  quod  dicatur  quod  "familiae  plangent  seorsim  et 
mulieres  seorsim,"  est  quia  per  "familias"  significantur 
vera  ecclesiae,  et  per  "mulieres"  affectiones  veri,  quae 
"plangunt  seorsim"  quando  verum  plangit  quod  ei  affeftio 
non  sit,  et  affectio  quod  ei  verum  non  sit :  haec  di<5ta  sunt 
de  planctu  super  omnia  et  singula  ecclesiae,  quod  vastata 
et  destrudta  sint ;  omnia  enim  et  singula  ecclesiae  signifi- 
cantur per  "omnes  reliquas  familias,"  per  quas  intelliguntur 
tribus ;  quod  per  "duodecim  tribus"  significentur  omnia 
ecclesiae  in  complexu,  videatur  supra  (n.  4300,*],  43 1 ) :  "Hi- 
erosolyma"  significat  ecclesiam  et  ejus  doctrinam.  Apud 
Matthaeum, 

"Tunc  duo  erunt  in  agro,  unus  assumetur  et  alter  derelinquetur ;  duae 
molentes  in  mola,  una  assumetur,  et  altera  derelinquetur  "  (xxiv. 
40,  41): 

per  "duos"  intelliguntur  viri,  et  per  "duas"  feminae,  et 
per  "viros"  significantur  qui  in  veris  sunt,  et  per  "femi- 
nas"  qui  in  bono  ex  affe&ione  veri ;  hie  quoque  per  "viros" 
qui  in  falsis,  et  per  "feminas"  qui  in  malis  ex  affeftione 
falsi;  quia  dicitur  quod  unus  et  una  "assumentur"  ac  alter 
et  altera  "  derelinquentur,"  hoc  est,  quod  salvabuntur  qui 
in  veris  ex  affedtione,  et  condemnabuntur  qui  in  malis  ex 
affec~tione :  "ager"  significat  ecclesiam,  "molere"  signifi- 
cat comparare  sibi  vera  doctrinae  ex  Verbo ;  et  qui  appli- 
cant ilia  ad  bonum  significantur  per  illos  qui  "assumentur," 
at  qui  applicant  ilia  ad  malum  significantur  per  illos  qui 

"derelinquentur."    (Sed  hoc  explicatum  videatur  in  Arcanis  Caelestibus,  n. 

4334. 4335  )    Apud  Mosen, 

"  Fraclurus  sum  vobis  baculum  panis,  ut  coquant  decern  mulieres  panem 
vestrum  in  furno  uno,  et  referant  panem  vestrum  in  pondere,  et 
comedatis  sed  non  satiemini  "  (Lcvit.  xxvi.  26) : 

per  haec  in  sensu  spirituali  intelligitur  quod  deficiet  verum 
ex  bono,  quo  spiritualiter  nutriantur,  "panis"  enim  signifi- 
,  cat  omnem  cibum  spiritualem,  quo  homo  ecclesiae  nutritur  ; 
et  per  "mulieres"  significantur  qui  ab  ecclesia  in  affecTiione 
veri  sunt:  quod  "decern  mulieres  coquent  panem  in  furno 
uno "  significat  quod  indagaturi  verum  quod  conjungatur 
bono,  sed  quod  non  inventuri  nisi  perparum,  "coquere" 
enim  significat  praeparare  et  conjungere  ut  serviat  usui 
vitae :  "referre  panem  in  pondere"  significat  quod  rarum 
sit;  ac  "comedere  et  non  satiari "  significat  quia  verum 
ex  bono  tarn  paucum  et  rarum  est  quod  vix  cessurum 
alicui  nutritioni  pro  anima.    Apud  eundem, 

"Non  erit  vestis  viri  super  muliere,  neque  induet  vir  vestem  mulieris, 
nam  abominatio  Jehovae  Dei  tui  quisquis  faciens  ilia"  {Deuir.  xxii. 
5): 

per  "  virum"et  ejus  vestem  significatur  verum,  ac  per  "muli- 
erem  "  et  ejus  vestem  significatur  affectio  veri ;  haec  distinfta 
sunt  apud  unumquemvis  hominem  sicut  intellectus  et 
voluntas,  seu  sicut  cogitatio  quae  est  intellectus  et  affectio 
quae  est  voluntatis ;  quae  nisi  distin£la  essent  confunde- 
rentur  sexus,  et  non  daretur  conjugium,  in  quo  vir  est 
verum  quod  cogitationis,  et  mulier  affectio. 

[c]  Quod  uterque,  vir  et  mulier,  ita  creati  sint,  ut  duo 
sint  et  tamen  unum,  constat  ex  Libro  Geneseos,  in  quo  de 
creatione  utriusque  haec  dicuntur, 

"  Et  creavit  Deus  hominem  in  imaginem  Ipsius,  in  imaginem  Dei  crea- 
vit  ['Jillum,  masculum  et  feminam  creavit  illos  "  (Gm.  i.  27  ;  cap.  v. 

2); 

et  postea, 

"  Dixit  homo,  Hac  vice  os  de  ossibus  meis,  et  caro  de  carne  mea ;  prop- 
ter hoc  vocabitur  uxor,  quia  ex  viro  sumpta  est:  propterea  relin- 
quet  vir  patrem  suum  et  matrem  suam,  et  adhaerebit  uxori  suae, 
et  erunt  in  carnem  unam  "  (Gen.  ii.  23,  24 ;  Marc.  x.  6-9) : 

per  "hominem"  ibi  intelligitur  ecclesia  in  communi  et  in 
particulari ;  ecclesia  in  particulari  est  homo  ecclesiae,  seu 
homo  in  quo  ecclesia:  quod  "Deus  creaverit  hominem  in 
'imaginem  Ipsius"  significat  quod  in  imaginem  caeli ;  per 
"Deum"  enim,  seu  "  Elohim,"  in  plurali,  significatur  Divi- 
num  procedens  quod  facit  caelum,  et  homo  qui  est  eccle- 
sia est  caelum  in  minima  forma,  nam  correspondet  omnibus 

Caeli  (videatur  in  opere  De  Caelo  et  Inferno,  n.  7-12,  51-58)  :   per  "  maSCU- 

lum"  significatur,  hie  ut  supra,  verum  quod  est  intellectus, 
et  per  "feminam"  bonum  quod  est  voluntatis  ;  quod  uxor 
dicatur  esse  "os#ex  ossibus  et  caro  ex  came"  viri,  signifi- 
cat  quod  bonum  quod  est  "uxor"  sit  ex  vero  quod  est 
"vir;"  "os"  significat  verum  antequam  vivificatum  est, 
hoc  est,  conjunclum  bono,  quale  verum  est  verum  memo- 
riae apud  hominem  ;  et  quia  omne  bonum  formatur  ex 
veris,  dicitur  "quia  ex  viro  sumpta  .est :"  quod  "vir  relin- 
quet  patrem  et  matrem,  et  adhaerebit  uxori  suae,"  signifi- 
cat quod  verum  erit  boni,  et  quod  inde  ambo  fient  unum 
bonum  ;  hoc  significatur  per  quod  "erunt  in  carnem  unam  ;" 
"caro"  significat  bonum,  et  quoque  hominem.  Sed  haec 
quae  nunc  dicta  sunt,  non  intrant  intellectum  hominis,  nisi 
paucorum,  nisi  sciatur  quod  in  binis  capitibus  primis  Gene- 
scos  agatur  de  nova  creatione  seu  de  regeneratione  homi- 
num  ecclesiae ;  in  primo  capite  de  regeneratione  illorum, 
et  in  altero  de  intelligentia  et  sapientia  illorum  :  ac  per 
"  masculum  et  feminam,"  seu  per  "virum  et  uxorem,"  in- 
telligitur  in  spirituali  sensu  conjunctio  veri  et  boni,  quae 
conjugium  caeleste  vocatur,  in  quod  conjugium  venit  homo 
cum  regeneratur  et  fit  ecclesia ;  et  tunc  homo  regeneratus 
est  et  factus  ecclesia  quando  in  bono  et  inde  veris  est, 
quod  intelligitur  per  quod  "vir  relinquet  patrem  et  matrem, 
et  adhaerebit  uxori,  et  erunt  in  carnem  unam."    (Sed  ciarior 

adhuc  idea  de  his  haberi  potest  ex  illis  quae  in  Doclrina  Novae  Hierosolymae  dicta 
sunt  De  Bono  et  Vero,  n.  11-19;  De  Voluntate  et  Intelledtu,  n.  28-33;  De  Regene- 
ratione, n.  173-182 ;  turn  de  bono  ex  quo  vera,  n.  24.)    Quoniam.per  "  virum 

et  mulierem"  significatur  conjun6lio  veri  et  boni,  ideo 

Dixit  Moses,  cum  vidit  quod  filii  Israelis  captivas  sumpserint  ex  Midia- 
nitis  hostibus  suis,  quod  occiderent  omnem  mulierem  quae  cogno- 
verat  virum  concubitu  maris,  at  quod  vivificarent  illas  feminas  quae 
non  cognoverunt  {Num.  xxxi.  16-1S) : 

haec  mandata  sunt,  quia  "  femina  non  conjunfta  viro" 
significabat  ecclesiam  quoad  affectionem  ad  verum  seu  ad 
conjunctionem  cum  vero,  at  "  mulier  conjuncta  viro  Midi- 
anitae "  significabat  bonum  adulteratum  ;  nam  Midianitae 
repraesentabant  et  inde  significabant  verum  quod  non  ve- 
rum quia  non  ex  bono,  ita  falsum :  inde  erat  quod  occide- 
rentur  mulieres  quae  cognoverunt  virum,  et  vivificarentur 
quae  non  cognoverunt.  Quod  "mulieres  Midianitides"  sig- 
nificaverint  conspurcationem  boni  per  falsa,  et  inde  bonum 
adulteratum  et  profanatum,  quod  est  foedum  adulterium, 

constat  ex  illis  quae  de  scortatione  filiorum  Israelis  cum 
mulieribus  Midianitarum  {Num.  cap.  xxv.)  memorantur. 
Qui  non  scit  quod  "mulier"  signified  affeftionem  veri 
spiritualem,  turn  qui  non  scit  quod  mala  et  falsa,  quae 
unicuivis,  sint  in  naturali  homine  et  non  aliqua  in  spiritu- 
ali,  non  scire  potest  quid  significant  haec  de  muliere  cap- 
tiva,  apud  Mosen, 

"Si  videris  in  captivitate  mulierem  pulchram  forma"  ex  hostibus,  "et 
desideraveris  illam  in  uxorem,  deduces  earn  in  medium  domus  tuae, 
ubi  tondebit  caput  suum,  et  faciet  ungues  suos,  deinde  removebit 

vestem  capitivitatis  suae  desuper  se  et  deflebit  patrem  suum 

et  matrem  suam  mense  dierum :  postea  intrabis  ad  illam,  et  cog- 
nosces illam,  et  erit  tibi  in  uxorem  "  (Deuir.  xxi.  11-13) : 

per  "mulierem"  significatur  ecclesia  quoad  affectionem 
veri  spiritualem,  seu  affe6tio  veri  spiritualis  quae  homini 
ecclesiae  ;  sed  per  "mulierem  captivam  pulchram  forma" 
significatur  religiosum  apud  gentes  quibus  est  desiderium 
seu  affeclio  veri:  quod  "deducetur  in  medium  domus,  et 
ibi  tondebit  caput,  faciet  ungues,  et  postea  removebit 
vestem  captivitatis,"  significat  quod  ducetur  in  ecclesiae 
interiora  seu  spiritualia,  et  per  ilia  rejiciet  mala  et  falsa 
naturalis  et  sensualis  hominis  ;  "medium  domus"  signifi- 
cat interiora  quae  spiritualia,  "capilli  capitis"  quos  tondebit 
significant  falsa  et  mala  naturalis  hominis,  et  "ungues" 
quos  faciet  falsa  et  mala  sensualis  hominis,  et  "vestis  cap- 
tivitatis" significat  falsum  religionis  in  quo  sicut  captivus 
tenetur  qui  ex  affectione  desiderat  verum  ;  haec  et  ilia  ita- 
que  rejiciet,  quia  sunt  in  naturali  et  sensuali  homine,  ut 
supra  dictum  est :  quod  "deflebit  patrem  et  matrem  mense 
dierum"  significat  quod  oblivioni  tradentur  mala  et  falsa 
suae  religionis:  quod  vir  "postea  intraret  ad  illam,"  "cog- 
nosceret  illam,"  et  quod  "ilia  esset  ei  in  uxorem,"  significat 
quod  sic  conjungi  possit  verum  quod  "vir"  cum  affeflione 
ejus  quae  "uxor."  Ouare  hoc  statutum  datum  est,  nemo 
scire  potest  nisi  ex  sensu  spirituali  sciat  quid  significat 
"mulier  captiva  ex  hostibus,"  quid  "medium  seu  intimum 
domus,"  quid  significant  "capilli,"  "ungues"  et  "  vestes 
captivitatis,"  et  nisi  sciat  aliquid  de  conjunctione  veri  et 
boni ;  nam  super  ilia  fundantur  omnia  praecepta  in  Verbo 
de  conjugiis.  Ecclesia  quoad  affeclionem  veri  significatur 
ctiam 

Per  mulierem  circumdatam  sole,  parturientem,  ad  quam  draco  stetit  cum 
peperit  masculum  ;  et  quae  postea  fugit  in  desertum  (Apoc.  xii.  I 
ad  fin.)  : 

quod  ibi  per  "mulierem"  significetur  ecclesia,  et  per  "mas- 
culum "  quern  peperit  doctrina  veri,  videbitur  in  explica- 
tione  infra. 

[d.]  Quoniam  per  "mulierem"  significatur  ecclesia 
quoad  affeclionem  veri  ex  bono,  seu  affeclio  veri  ex  bono 
quae  homini  ecclesiae,  etiam  in  opposito  sensu  per  "  muli- 
erem" significatur  cupiditas  falsi  ex  malo ;  pleraque  enim 
in  Verbo  etiam  opposita  significant.  Hoc  per  "mulierem" 
et  per  "mulieres"  significatur  in  sequentibus  locis  : — Apud 
Jeremiam, 

"Nonne  tu  vides  quid  illi  facientes  in  urbibus  Jehudae  et  in  plateis  Hie- 
rosolymae?  Filii  colligunt  ligna,  et  patres  accendunt  ignem,  et 
mulieres  depsunt  massam,  ad  faciendum  placentas  melecheth  cae- 
lorum,  simul  ad  libandum  libamina  diis  aliis"  (vii.  17,  18) : 

quid  haec  prophetica  involvunt,  non  sciri  potest,  nisi  scia- 
tur  quid  significant  "urbes  Jehudae,"  "  plateae  Hierosoly- 
mae,"  quid  "filii,"  "patres,"  "mulieres,"  et  quid  "colligere 
ligna,"  "accendere  ignem,"  "depsere  massam,"  quid  "pla- 
centae," "melecheth  caelorum,"  et  "libamina."  Dum  sci- 
tur  quid  ilia  significant,  et  ea  loco  illorum  assumuntur, 
resultat  inde  sensus  spiritualis,  quern  ilia  prophetica  invol- 
vunt. Per  "  urbes  Jehudae  "  significantur  doftrinalia  eccle- 
siae ;  per  "plateas  Hierosolymae "  vera  illorum,  hie  falsa; 
"filii"  sunt  illi  qui  in  veris  doctrinae,  hie  qui  in  falsis,  qui 
"colligere  ligna"  dicuntur  cum  comparant  sibi  falsa  ex 
malis  ;  "patres"  sunt  illi  qui  in  bonis  ecclesiae,  hie  qui  in 
malis,  qui  "accendere  ignem"  dicuntur  cum  ex  amore 
mali  approbant  et  excitant;  "mulieres"  sunt  affedliones 
veri  ex  bono,  hie  cupiditates  falsi  ex  malo,  quae  "depsere 
massam"  dicuntur  cum  doctrinam  ex  illis  et  secundum  ilia 
conflant :  "ad  faciendum  placentas  melecheth  caelorum" 
significat  ad  colendum  omnis  generis  mala  infernalia ; 
"  facere  placentas"  est  colere  ex  malis,  "melecheth  cae- 
lorum" sunt  omnia  mala  in  complexu,  "melecheth"  enim 
"caelorum"  simile  significat  cum  "exercitu  caelorum:" 
"libare  libamina  diis  aliis"  significat  colere  ex  falsis;  "  dii 
alii"  sunt  falsa  infernalia,  "Deus"  enim  in  bono  sensu  sig- 
nificat Divinum  Verum  procedens,  at  "dii  alii"  falsa  infer- 

nalia,  quae  sunt  falsa  ex  malo.    Apud  Esaiam, 

"Quoad  populum  meum,  exadtores  ejus,  infantes  et  mulieres  dominan- 
tur  Willis  ;  popule  mi,  dudtores  tui  seducentes,  et  viam  semitarum 
tuarum  deleverunt"  (iii.  12): 

per  "exactores,"  "infantes"  et  "mulieres,"  significantur 
illi  qui  vera  violant,  ignorant  et  pervertunt ;  per  "exaclo- 
res"  qui  vera  violant,  per  "infantes"  qui  ilia  ignorant,  et 
per  "mulieres"  cupiditates  quae  pervertunt:  "ductores 
tui  seducentes"  significant  illos  qui  docent :  "viam  semi- 
tarum delere"  significat  ut  non  sciatur  verum  ducens. 
Apud  eundem, 

"Quando  exarescit  messis  ,  confringentes,  mulieres  venientes  incen- 

dent  illam,  non  enim  populus  intelligentiarum  ille"  (xxvii.  n): 

haec  de  vastata  ecclesia  ;  per  "  messem  exarescentem  "  sig- 
nificantur vera  boni  deperdita  per  amores  malos  ;  per 
"mulieres"  quae  "incendent  illam"  significantur  cupidita- 
tes falsi  quae  prorsus  consumunt.    Apud  eundem, 

"Mulieres  securae  consistite,  audite  vocem  raeara,  Mfilij  confidentes  au- 
ribus  percipite  sermonem  meum  ;. . .  .consumetur  vindemia,  collec- 
tio  non  veniet"  (xxxii.  9,  10) : 

per  "mulieres  securas"  significantur  cupiditates  quae  sunt 
illis  quibus  nihil  curae  est  quod  ecclesia  vastetur ;  per 
"wfilios  confidentes"  significantur  falsitates  quae  sunt  illis 
quibus  fiducia  est  in  propria  intelligentia ;  per  "mulieres" 
et  per  "wfilios"  significantur  omnes  in  ecclesia  qui  tales,  sive 
viri  sint  sive  feminae  :  per  "vindemiam  quae  consumetur," 
et  per  "  colleclionem  quae  non  veniet,"  significatur  quod 
ecclesiae  verum  non  erit  amplius,  simile  enim  per  "vinde- 
miam" significatur  quod  per  "vinum,"  nempe  verum  eccle- 
siae ;  inde  patet  quid  intelligitur  per  "colleclionem"  ejus. 
Apud  Esechielem, 

"  Vir  justus ....  qui  super  montibus  non  comedit,  et  non  oculos  suos  attol- 
lit  ad  idola  domus  Israelis,  et  uxorem  socii  non  polluit,  et  ad  mu- 
lierem  menstruatam  non  accedit"  (xviii.  5,  6) : 

describitur  justus,  quod  sit  qui  non  "super  montibus  come- 
dit," per  quod  significatur  cui  non  cultus  ex  amoribus 
infernalibus  ;  nam  "  sacrrficare  super  montibus,"  et  "ex  sacri- 
ficatis  comedere,"  id  significat:  "qui  non  oculos  attollit  ad 
idola  domus  Israelis  "  significat  cui  non  cultus  ex  falsis 
doctrinae  ;  nam  "idola "  significant  falsa  doctrinae,  " domus 

Israelis"  est  ecclesia  perversa  ubi  ilia  falsa  :  "qui  uxorem 
socii  non  polluit  "  significat  qui  non  adulterat  bonum  eccle- 
siae  et  Verbi :  "  qui  aS  mulierem  menstruatam  non  accedit  " 
significat  qui  non  conspurcat  vera  per  cupiditates  falsi.  In 
Threnis, 

"Manus  mulierum  misericordium  coxerunt  liberos  suos  ut  fierent  in  ci- 
bum  illis,  in  confracHonem  filiae  populi  mei "  (Wiv.  10): 

per  haec  significatur  destructio  veri  et  boni  doctrinae  ex 
Verbo  per  falsa,  ac  horum  appropriatio,  et  inde  vastatio 
ecclesiae  ;  per  "mulieres  misericordes  "  significantur  affec- 
tiones  falsi  sicut  veri;  per  "coquere  liberos"  significatur 
per  falsa  destruere  vera  et  bona  doctrinae  ex  Verbo  ;  per 
"fieri  in  cibum  illis"  significatur  appropriare  falsa;  et  per 
"  confra6tionem  filiae  populi"  significatur  vastatio  ecclesiae. 
Per  "mulieres"  etiam  significantur  cupiditates  malae  in 

ApOCalypsi  Cap.  xiv.  4;  Cap.  Xvii.  3  (de  quibus  infra  in  explicatione). 

556[«],  "Et  denies  illarum  sicut  leonum  erant." — Quod 
significet  quod  sensualia  quae  sunt  ultima  vitae  intelleclua- 
lis  sint  illis  apparenter  sicut  in  potentia  super  omnia,  con- 
stat ex  significatione  "dentium,"  quod  sint  sensualia,  quae 
sunt  ultima  vitae  naturalis  quoad  intelleclum  (de  qua  sequimr) ; 
et  ex  significatione  "leonum,"  quod  sint  vera  ecclesiae 
quoad  potentiam,  hie  autem  falsa  destruentia  vera,  ita 
quoque  quoad  potentiam  (de  qua  supra,  n.  278) ;  quod  hie  sint 
falsa,  est  quia  per  "locustas"  significantur  sensuales  cor- 
porei  qui  in  falsis  mali  sunt.  Quod  appareant  sibi  in 
intellectu  et  inde  in  potentia  super  omnia,  est  quia  ipsum 
persuasivum,  de  quo  supra  actum  est,  residet  in  sensuali 
quod  est  ultimum  vitae  naturalis  ;  hoc  enim,  seu  homo  sen- 
sualis,  est  in  confidentia  sui  et  in  fide  quod  prae  omnibus 
sapiat,  non  enim  expendere  et  explorare  se  potest,  quia 
non  interius  cogitat ;  et  cum  id  sibi  persuadet,  tunc  in 
omnibus  quae  loquitur  est  ilia  confidentia  et  fides.  Inde 
loquela,  quia  ex  illis  sonat,  fascinat  et  infatuat  mentes 
aliorum  ;  sonus  enim  confidentiae  et  fidei  talem  effe<5lum 
edit,  quod  imprimis  se  manifestat  in  mundo  spirituali,  ubi 
homo  ex  spiritu  suo  loquitur ;  nam  affectio  confidentiae 
sui,  et  inde  fidei  quod  ita  sit,  est  in  spiritu  hominis,  et  spi- 
ritus  hominis  ex  affeftione  loquitur :  aliter  in  mundo  natu- 
rali ;  in  hoc  spiritus  hominis  per  corpus  sermocinatur,  et 

propter  mundum  producit  talia  quae  non  affe6tionis  ejus 
spiritus  sunt,  quae  raro  propalat,  ne  sciatur  qualis  est : 
inde  quoque  est  quod  in  mundo  nes'ciatur  quod  detur  per- 
suasivum  infatuans  et  suffocans,  quale  inest  spiritui  sensu- 
alis  hominis,  qui  credit  se  prae  aliis  sapere.  Ex  his  con- 
stare  potest  unde  est  quod  per  "dentes  illarum  sicut 
leonum "  significetur  quod  sensuales  homines  appareant 
sibi  sicut  in  intellectu  et  inde  potentia  esse  super  omnia. 
Quod  "dentes"  significent  sensualia  quae  sunt  ultima  vitae 
naturalis  quoad  scientiam,  constare  potest  ex  correspon- 

dentia  dentium  (de  qua  in  opere  De  Caelo  et  Inferno,  n.  575  ;  et  in  Arcanis 

Gi<f/«rti»j, n. 5565-5568).  Quod  "dentes"  ilia  significent  con- 
stare  potest  ex  sequentibus  locis  in  Verbo : — Apud  Da- 

vidern, 

"  Anima  mea  in  medio  leonum  cubo,  dentes  eorum  hasta  et  tela,  et 

lingua  eorum  gladius  acutus  "  (Ps.  lvii.  5  [£.  A.  4]) : 

per  "leones"  significantur  qui  per  falsa  destruunt  vera 
ecclesiae  ;  "  dentes  eorum  "  quae  "  hasta  et  tela,"  significant 
scientifica  quae  applicant  ad  confirmandum  falsa  et  mala, 
et  sic  ad  destruendum  vera  et  bona  ecclesiae;  "lingua 
eorum  gladius  acutus"  significat  astuta  ratiocinia  ex  falsis, 
quae  vocantur  "gladius  acutus"  quia  "gladius"  significat 
falsum  destruens  verum.    Apud  eundem, 

"  Deus,  destrue  dentes  eorum  in  ore  eorum  ;  molares  leonum  juvenum 
Waverte  "  (Ps.  lviii.  7  [B.  A.  6]) : 

"dentes  in  ore  eorum"  significant  scientifica  ex  quibus 
falsa  producunt ;  "molares  leonum  juvenum"  significant 
vera  Verbi  falsificata,  quae  in  se  sunt  falsa,  per  quae  maxime 
destruere  valent  vera  ecclesiae.    Apud  Joelem, 

"Gens  ascendit  super  terram  meam,  robusta  et  non  numerus  ;  dentes 
ejus  dentes  leonis,  et  molares  leonis  immanis  illi  ;  [%edigit  vitem 
meam  in  vastitatem,  et  ficum  meam  in  spumam  "  (i.  6,  7) : 

per  "gentem"  quae  "ascendit  super  terram"  significatur 
malum  devastans  ecclesiam  ("gens"  est  malum,  et  "terra" 
est  ecclesia)  ;  "robusta  et  non  numerus"  significat  potens 
et  multiplex  ("robustum"  praedicatur  de  potentia  mali,  et 
"non  numerus"  de  potentia  falsi);  "dentes  ejus  dentes 
leonis"  significant  falsa  destruentia ;  "molares  leonis  im- 
manis" significant  falsificata;  "blredigit  vitem  in  vastita- 
tem, et  ficum  in  spumam,"  significat  destruens  vera  spiri- 

tualia  et  naturalia  ;  vera  spiritualia  sunt  ilia  quae  sunt 
sensus  spiritualis  Verb^  et  vera  naturalia  quae  sunt  sensus 

litterae    ejus.      (Videatur  etiam  supra,  n.  403[*],ubi  hoc  explicatum  est.) 

Per  "dentes  leonum"  in  his  locis  similia  significantur  quae 
per  "dentes  sicut  leonum"  hie  in  Apocalypsi.  Per  "den- 
tes" proprie  significantur  ilia  quae  solum  memoriae  insunt 
et  inde  depromuntur,  nam  ilia  quae  insunt  memoriae  sen- 
sualis  hominis  correspondent  ossibus  et  dentibus.  Apud 
Danielem, 

Ascendit  e  mari  "  bestia  secunda  similis  urso  ; . . .  .  tres  costae  in  ore  ejus 
inter  dentes  ejus  ;  cui  dicebatur,  Surge,  comede  carnem  multam. 
. . .  .Postea  ascendit  bestia  quarta,  terribilis  et  formidabilis  et  ro- 
busta  valde,  cui  dentes  ferri  magni,  comedit  et  contrivit,  et  reli- 
quum  pedibus  conculcavit"  (vii.  5,  7): 

per  "bestiam  e  mari"  intelligitur  amor  dominii,  cui  inser- 
viunt  sancta  pro  mediis  ;  et  per  "quatuor  bestias  "  signifi- 
cantur incrementa  ejus  successiva :  per  "secundam  hanc 
bestiam  similem  urso"  significatur  secundus  status,  quando 
dominium  illud  confirmatur  per  Verbum  ;  qui  id  faciunt, 
etiam  in  mundo  spirituali  apparent  similes  ursis  :  "tres 
costae  in  ore  inter  dentes "  significat  omnia  Verbi  quae 
applicant,  quae  non  intelligunt  nisi  secundum  litteram ; 
"tres  costae"  sunt  omnia  Verbi,  "in  ore"  est  quae  appli- 
cant docendo,  "inter  dentes"  est  quae  non  intelligunt 
nisi  quoad  litteram,  hoc  est,  qualiter  homo  sensualis : 
"cui  dicebatur,  Surge,  comede  carnem  multam,"  significat 
quod  multa  applicarent,  et  per  id  genuinum  sensum  Verbi. 
perderent :  per  "quartam  bestiam  ascendentem  e  mari, 
terribilem,  formidabilem  et  robustam  valde,"  significatur 
quartus  et  ultimus  status,  quando  per  sancta  ut  media  sta- 
biliverunt  sibi  dominium  super  caelum  et  terram  ;  qui 
status,  quia  profanus  et  valens,  dicitur  "terribilis,  formida- 
bilis et  robustus  valde  :"  "  cui  dentes  ferri  magni  "  significat 
cui  falsa  e  sensuali  homine  dura  contra  vera  et  bona  eccle- 
siae :  "comedit  et  contrivit"  significat  pervertit  et  de- 
struxit :  "et  reliquum  pedibus  conculcavit  "  significat  quae 
non  pervertere  et  destruere  poterant  quod  conspurcaverint 
et  deleverint  per  mala  amorum  naturalium  et  corporeorum. 

(Reliqua  de  his  bestiis  videantur  explicata  supra,  n.  $l6[c].)     Apud  MoSCIl, 

"Dentem  bestiarum  immittam  in  eos  cum  veneno  reptilium  terrae" 
(Deutr.  xxxii.  24) : 

inter  plura  etiam  hoc  malum  denuntiatum  est  populo  Isra- 
elitico  et  Judaico,  si  non  custodirent  et  facerent  statuta 
et  praecepta :  per  "dentem  bestiarum  "  significantur  falsa 
ex  malis  omnis  generis,  et  per  "venenum  reptilium  ter- 
rae"  significantur  ilia  necantia  et  prorsus  exstinguentia 
vitam  spiritualem  ;  per  "bestias"  in  Verbo  significantur 
talia  quae  sunt  naturalis  hominis,  et  per  "  reptilia  terrae  " 
quae  sunt  sensualis  hominis  :  haec  et  ilia  quando  separata 
sunt  a  spirituali  homine  sunt  mere  falsa  ex  malis,  quia 
solum  talia  quae  sunt  corporis  cui  adhaerent,  et  quae  sunt 
mundi  cui  proxime  exstant  ;  et  ex  corpore  et  mundo  est 
omnis  caligo  in  spiritualibus.    Apud  Davidem, 

"Surge,  Jehovah  ;  serva  me,  Deus  mi  ;  quia  percutis  omnes  hostes  meos 
maxillam,  dentes  impiorum  confringes"  (Ps.  iii.  8) : 

"percutere  hostes  maxillam"  significat  destruere  falsa  in- 
teriora  apud  illos  qui  contra  bona  et  vera  ecclesiae  sunt  ; 
hi  et  eorum  falsa  mali  in  Verbo  intelliguntur  per  "hostes  :" 
et  "confringere  dentes  impiorum  "  significat  destruere  falsa 
exteriora,  quae  sunt  quae  fundantur  super  fallaciis  sensuum 
et  per  illas  confirmantur. 

[b.]  Quoniam  apud  Davidem  dicitur  "percutere  maxil- 
lam" et  "confringere  dentes,"  et  per  ilia  significatur  de- 
struere falsa  interiora  et  exteriora,  constare  potest  quid 
intelligitur  per  "impingere  alapam  in  maxillam"  apud 
Matthaeum, 

"Audivistis  quod  dic"lum  sit.  Oculum  pro  oculo,  et  dentem  pro  dente : 
Ego  vero  dico  vobfe,  non  resistendum  .esse  malo  ;  sed  quicunque  tibi 
impegerit  alapam  in  dextram  tuam  maxillam,  obverte  il Li  etiam 
alteram  ;  et  si  quis  velit  te  in  jus  trahere,  et  tunicam  tuam  auferre, 
permitte  illi  etiam  pallium  :  quisquis  te  adegerit  ad  milliare  unum, 
abito  cum  illo  duo:  omni  a  te  petenti,  dato  ;  et  cupienti  mutuum 
accipere  a  te,  ne  averseris  "  (v.  38-42) : 

quod  haec  non  secundum  litteram  intelligenda  sint,  cuivis 
patet ;  quis  enim  ex  amore  Christiano  tenetur  obvertere 
sinistram  maxillam  ei  qui  impingit  alapam  in  dextram,  et 
dare  pallium  ei  qui  auferre  vult  tunicam  ?  verbo,  quis  est 
cui  non  licet  resistere  malo  ?  Sed  quia  omnia  quae  Dominus 
locutus  est,  in  se  Divina  caelestia  fuerunt,  constare  potest 
quod  sensus  caelestis  his  verbis,  sicut  reliquis  quae  Dominus 
locutus  est,  insit.  Quod  apud  filios  Israelis  ilia  lex  fuerit 
quod  darent  "  oculum  pro  oculo,  dentem  pro  dente"  (Exod. 

xxi.  23,  24  ;  Lcvit.  xxiv.  20  ;  Deutr.  xix.  21),  fuit  causa,  quia 
externi  homines  erant,  ft  inde  solum  in  repraesentativis 
caelestium,  et  non  in  ipsis  caelestibus ;  inde  nec  in  chari- 
tate,  misericordia,  patientia,  et  in  aliquo  bono  spirituali : 
ideo  erant  in  jure  talionis ;  nam  lex  caelestis  et  inde  lex 
Christiana  est  quam  Dominus  docuit  apud  Evangclistas, 

"  Omnia  quaecunque  volueritis  ut  faciant  vobis  homines,  sic  et  vos  facite 
illis  ;  haec  est  Lex  et  Prophetae"  (Maith.  vii.  12  ;  Luc.  vi.  W31) : 

quia  haec  lex  in  caelo  est,  et  ex  caelo  in  ecclesia,  inde 
etiam  omne  malum  secum  poenam  correspondentem  habet, 
quae  poena  mali  vocatur,  et  inest  sicut  conjundta  malo ; 
ex  hoc  fluit  poena  talionis,  quae  dictata  fuit  filiis  Israelis, 
quia  externi  homines  et  non  interni  erant.  Interni  homi- 
nes, ut  sunt  angeli  caeli,  non  volunt  retributionem  mali 
pro  malo,  sed  ex  charitate  caelesti  condonant :  sciunt  enim 
quod  Dominus  tutetur  omnes  qui  in  bono  sunt  contra  malos  ; 
et  quod  tutetur  secundum  bonum  apud  illos ;  et  quod  non 
tutaretur,  si,  ex  malo  quod  sibi  faciunt,  accenderentur  ini- 
micitia,  odio  et  vindicla,  haec  enim  avertunt  tutelam. 
Haec  itaque  sunt  quae  involvunt  ilia  quae  Dominus  dixit ; 
quid  autem  significant,  ordine  dicetur.  "  Oculus  pro  oculo, 
et  dens  pro  dente,"  significat  quantum  aliquis  alteri  aufert 
intellectual  veri  et  sensum  veri,  tantum  illi  auferrentur ; 
per  "oculum"  significatur  intellectus  veri,  et  per  "dentem" 
sensus  veri,  nam  "dens"  significat  verum  et  falsum  quale 
est  sensuali  homini ;  quod  ille  qui  in  bono  Christiano  est, 
permittet  ut  malus  ilia  auferat  quantum  potest,  describitur 
per  ilia  quae  Dominus  de  eadem  re  respondit :  "non  re- 
sistendum  esse  malo"  significat  non  repugnandum  nec 
retribuendum  illi;  angeli  enim  non  pugnant  cum  malis, 
minus  retribuunt  malum  pro  malo  ;  sed  permittunt  ut  fa- 
ciant, quia  tuti  sunt  a  Domino,  et  inde  non  aliquod  malum 
ab  inferno  illis  damnum  potest  inferre  :  "quicunque  tibi 
impegerit  alapam  in  dextram  tuam  maxillam,  obverte  illi 
etiam  alteram,"  significat,  si  quis  damnum  inferre  vult  per- 
ception! et  intellectui  veri  interioris,  ut  permittatur  quan- 
tum tentat ;  per  "maxillam"  significatur  perceptio  et 
intellectus  veri  interioris  ;  per  "  maxillam  dextram"  affe<5r.io 
et  inde  perceptio  ejus,  et  per  "maxillam  sinistram  "  intel- 
lects ejus;  et  quia  dicitur  "maxilla,"  ideo  etiam  dicitur 

"alapam  infligere,"  per  quod  intelligitur  damnum  inferre ; 
omnia  enim  quae  oris  sunt,  prout  guttur,  os,  labia,  maxillae, 
dentes,  significant  talia  quae  perceptionis  et  intellectus 
veri  sunt,  quia  illis  correspondent ;  quare  per  ilia  in  sensu 
litterae  Verbi,  qui  ex  meris  correspondentiis  consistit, 
exprimuntur:  "si  quis  velit  te  in  jus  trahere,  et  tunicam 
auferre,  permitte  etiam  pallium,"  significat  si  quis  auferre 
vult  verum  interius  quod  apud  te,  ut  liceat  etiam  auferre 
verum  exterius ;  "tunica"  significat  verum  interius,  et 
"pallium"  verum  exterius;  hoc  quoque  faciunt  angeli 
quando  apud  malos  sunt,  mali  enim  nihil  veri  et  boni  pos- 
sunt  angelis  auferre,  sed  possunt  illis  qui  propterea  flagrant 
inimicitia,  odio  et  vindidta,  nam  haec  mala  avertunt  et 
rejiciunt  tutationem  a  Domino:  "quisquis  te  adegerit  ad 
milliare  unum,  abito  cum  illo  duo,"  significat  qui  vult  ab- 
ducere  a  vero  ad  falsum  et  a  bono  ad  malum,  ut  non 
obstet,  quia  non  potest;  per  "milliare"  simile  significatur 
quod  per  "viam,"  nempe  id  quod  abducit  et  ducit :  "omni 
a  te  petenti,  dato"  significat  ut  permittatur :  "et  cupienti 
mutuum  accipere  a  te,  ne  averseris,"  significat  si  desiderat 
instrui,  ut  instruat ;  nam  mali  hoc  desiderant  ut  pervertant 
et  deprivent,  sed  usque  non  possunt.  Hie  est  sensus  spi- 
ritualis  illorum  verborum,  in  quibus  recondita  latent  quae 
nunc  dicta  sunt,  quae  imprimis  sunt  pro  angelis,  qui  Ver- 
bum  modo  secundum  sensum  ejus  spiritualem  percipiunt ; 
sunt  etiam  pro  hominibus  in  mundo  qui  in  bono  sunt, 
quando  mali  illos  tentant  seducere.  Quod  tales  sint  mali 
contra  illos  quos  Dominus  tutatur,  ex  pluri  experientia 
scire  datum  est ;  continuo  enim  ac  omni  modo  et  nisu 
allaborarunt  me  deprivare  veris  et  bonis,  sed  incassum. 
Ex  allatis  etiam  aliquantum  constare  potest  quod  per 
"dentem"  significetur  verum  aut  falsum  in  sensuali,  quod 
est  ultimum  vitae  intellectualis  apud  hominem ;  quod  id 
per  "dentem"  significetur,  patet  a  responso  Domini,  in  quo 
agitur  de  perceptione  et  intellect  veri,  quae  mali  inten- 
tant  bonis  auferre. 

[c]  Quod  per  "dentes"  ilia  significentur,  adhuc  con- 
stare  potest  a  sequentibus  : — Apud  Jeremiam, 

"In  diebus  illis  non  dicent  amplius,  Patres  comederunt  labruscam,  ac 
dentes  filiorum  hebetati  sunt :  sed  quisque  in  iniquitate  sua  morie- 
tur  ;  omni  homini  qui  comederit  labruscam,  hebetabuntur  dentes  " 
(xxxi.  29,  30  ;  Ezech.  xviii.  2-4) : 

quod  hoc  involvat  quod  filii  ac  posteri  non  luent  poenam 
propter  mala  parentum,  sed  quod  quisque  propter  suum 
malum,  patet  ;  per  "comedere  labruscam"  significatur  ap- 
propriare  sibi  falsum  mali,  "labrusca"  enim,  quae  est  uva 
amara  et  mala,  significat  falsum  mali,  et  "comedere"  sig- 
nificat  appropriare  sibi ;  et  per  "  hebetari  dentes  "  significatur 
in  falso  mali  inde  esse,  "dentes"  enim  hie  ut  supra  signi- 
ficant falsa  in  ultimis  seu  in  sensuali  homine,  in  quo  im- 
primis latent  mala  parentum.  quae  hereditaria  vocantur, 
apud  liberos,  et  "hebetari"  significat  appropriationem  falsi 
ex  malo  :  homo  enim  propter  hereditaria  mala  non  punitur, 
sed  propter  sua,  et  quoque  si  hereditaria  facit  aflualia  apud 
se  ;  quare  dicitur  quod  "  quisque  in  iniquitate  sua  morietur, 
et  omni  homini  qui  comederit  labruscam,  hebetabuntur 
dentes."    Apud  Hiobum, 

"  Abominanturme  omnes  homines,.  . .  .cuti  meae  et  carni  meae  adhaeret 
os  meum,  evasi  cum  cute  dentium  meorum  "  (xix.  19,  20)  : 

per  haec  in  sensu  litterae  intelligitur  quod  tarn  macilentus 
et  macer  faftus  sit ;  sed  in  spirituali  sensu  significatur  quod 
tentationes  suppresserint  interiora  mentis  ejus,  ut  sensualis 
factus  sit,  et  modo  cogitet  in  extremis ;  at  usque  non  falsa 
sed  vera:  hoc  significatur  per  "Evasi  cum  cute  dentium 
meorum,"  nam  "  dentes "  absque  cute  significant  falsa,  ast 
cum  cute  non  falsa,  quia  usque  aliqualiter  vestiti.  Apud 
Amos, 

"Ego  dedi  vobis  vacuitatem  dentium  in  omnibus  urbibus  vestris,  et  de- 
fectum panis  in  omnibus  locis  vestris  "  (iv.  6) : 

"  vacuitas  dentium  in  urbibus"  pro  penuria  veri  in  dodlri- 
nis,  et  "  defedtus  panis  in  [omnibus]  locis"  pro  penuria  boni 
ex  illis  in  vita.    Apud  Sachariam, 

"  Removebo  sanguines  ejus  ex  ore  ejus,  et  abominationes  ejus  ab  inter 
dentes  ejus  "  (ix.  7) : 

haec  de  Tyro  et  Sidone,  per  quas  significantur  cognitiones 
veri  et  boni,  hie  illae  falsificatae  ;  per  "sanguines  ex  ore" 
significantur  falsificationes  cognitionum  veri;  et  per  "abo- 
minationes ab  inter  dentes"  significantur  adulterationes 
cognitionum  boni ;  cognitiones  boni  sunt  etiam  vera,  nam 
cognoscere  bona  fit  ex  intelleclu,  ac  intellects  est  veri. 
Apud  Davidcm, 

"  Aquae  submersissent  nos  aquae  superbi  transivissent  super  animam 

nostram  ;  benediclus  Jehovah,  qui  non  tradidit  nos  rapinam  denti- 
bus  eorum  "  (Ps.  cxxiv.  4-6)  : 

per  "aquas"  quae  submersissent,  significantur  falsa  quae 
inundant  et  quasi  submergunt  hominem  dum  in  tentatio- 
nibus  est;  quare  dicitur,  "Benediftus  Jehovah  qui  non 
tradidit  nos  rapinam  dentibus  eorum,"  hoc  est,  infernis 
quae  per  falsa  destruunt  vera,  ita  falsis  destruentibus.  Apud 
Hiobam, 

"Confregi  molares  iniqui,  et  e  dentibus  ejus  eripui  praedam  "  (xxix.  17)  : 

haec  Hiobus  de  se  ;  quod  pugnaverit  contra  falsa  et  vicerit 
ilia,  significatur  per  "Confregi  molares  iniqui ;"  "molares" 
significant  scientifica  ex  Verbi  sensu  litterae  applicata  ad 
confirmandum  falsa,  per  quae  destruunt  vera ;  et  quod 
liberaverit  alios  a  falsis  instruendo,  significatur  per  "E 
dentibus  ejus  eripui  praedam."  Quoniam  "dentes"  signi- 
ficant falsa  in  extremis,  inde  per  "frendere  dentibus"  sig- 
nificatur ex  falsis  cum  vehementia  et  ira  pugnare  contra 
vera,  in  sequentibus  locis  : — Apud  Hiobum, 

"  Ira  ejus  discerpit,  et  odio  habet  me,  frendet  contra  me  dentibus  suis 
hostis  meus  ;  acuit  oculos  suos  contra  me  "  (xvi.  9) ; 

apud  Davidem, 

"Congregantur  contra  me  claudi  quos  non  novi,  distorquent  nec  tacent. 
.  ..  .frendent  contra  me  dentibus  suis"(Ps.  xxxv.  15,  16)  ; 

apud  eundem, 

"  Meditatur  malum  impius  justo,  et  frendet  super  eo  dentibus  suis"  (Ps. 

xxx vii.  12)  ; 

apud  eundem, 

"Impius  videbit  et  succensebit,  dentibus  suis  frendet  et  Wcolliquescet" 

(Ps.  cxii.  10)  ; 

apud  Micham, 

"  Contra  prophetas  seducentes  populum . . . . ,  qui  mordent  dentibus  suis  " 

(iii.  5) ; 

in  Threnis, 

"  Aperuerunt  contra  te,"  filia  Hierosolymae,  "  os  suum  omnes  hostes  tui, 
exsibilarunt,  frenduerunt  dente"  (ii.  16) ; 

apud  Mar  cum, 

Quidam  dixit  ad  Jesum,  "  Attuli  filium  meum  ad  Te,  habentem  spiritum 
l^mutum  ;  et  ubicunque  ilium  apprehendit,  lacerat  ilium  ;  spumat 
et  stridet  dentibus,  et  exarescit :  dixi  discipulis  tuis  ut  ilium  eji- 

cerent,  sed  non  potuerunt."  Et  Jesus  dixit  ad  ilium,  "  Spiritus  mute 
et  surde,  Ego  tibi  mandof  exi  ex  illo,  et  non  amplius  ingredere  in 
ilium"  (ix.  17,  18,  25). 

Qui  non  scit  sensum  Verbi  spiritualem  autumare  potest 
quod  dictum  sit  quod  "  frenderent  dentibus"  solum  quia 
irati  fuerunt  et  malum  intentarunt,  ex  causa  quia  tunc 
comprimunt  dentes ;  sed  quod  "frenderent  dentibus"  dic- 
tum est  quia  intelligitur  conatus  et  actus  destruendi  vera 
per  falsa;  hoc  dicitur  in  Verbo  quia  "dentes"  significant 
falsa  in  extremis,  et  "frendor"  vehementiam  pugnandi  pro 
illis ;  conatus  et  actus  ille  est  quoque  ex  correspondentia. 
Talis  quoque  fuit  spiritus  surdus  et  mutus  quern  Dominus 
ejecit :  omnes  enim  spiritus  sunt  ex  humano  genere  ;  ille 
fuit  ex  illo  genere  hominum  qui  vehementer  pugnaverat 
pro  falsis  contra  vera  ;  inde  est  quod  obsessus  ab  illo  "spu- 
maverit  et  frenduerit  dentibus;"  qui  a  Domino  "surdus  et 
mutus"  vocatur,  quia  non  voluit  percipere  et  intelligere 
verum,  "surdi"  enim  et  "muti"  illos  significant:  et  quia 
obnixus  et  obstinatus  contra  vera  fuerat,  et  in  falsis  se 
confirmaverat,  non  potuit  ille  spiritus  a  discipulis  ejici ; 
nam  falsa  pro  quibus  pugnaverat,  ab  illis  nondum  potue- 
runt discuti,  non  enim  adhuc  tales  fuerunt ;  quare  etiam 
discipuli  propterea  a  Domino  increpati  sunt.  Quod  spiri- 
tus talis  fuerit,  et  obsessus  ab  illo  non  talis,  significatur 
per  quod  "spiritus  ille  laceraret  ilium,"  et  quod  "obsessus 
exaresceret,"  et  quod  Dominus  dixerit  ad  spiritum  quod 
"non  amplius  ingrederetur  in  ilium."  Ex  his  etiam  con- 
stare  potest  quid  significatur  per 

"Stridorem  dentium"  (Matth.  viii.  12:  cap.  xiii.  42,  50;  cap.  xxii.  13; 
cap.  xxiv.  51 ;  cap.  xxv.  30  :  Liu.  xiii.  28). 

Per  "stridorem  dentium"  in  infernis  intelligitur  continua 
disceptatio  et  pugna  falsorum  inter  se  et  contra  vera,  pro- 
inde  illorum  qui  in  falsis  sunt,  conjuncta  cum  contemptu 
aliorum,  inimicitia,  irrisione,  subsannatione,  blasphematio- 
ne  ;  quae  quoque  erumpunt  in  dilaniationes,  qu'isque  enim 
pro  suo  falso  ex  amore  sui,  eruditionis  et  famae  pugnat. 
Hae  disceptationes  et  pugnae  extra  ilia  inferna  audiuntur 
sicut  stridores  dentium,  et  quoque  in  stridores  dentium 
vertuntur  cum  vera  e  caelo  illuc  influunt.    (Sed  de  hac  re  vide- 

antur  plura  in  opere  De  Caelo  et  Inferno,  n.  575.)      Ex   eO   quod  dentes 

apud  malos  correspondent  falsis  quae  eis  sunt  in  ultimis 

vitae  intellectualis,  quae  sensualia  corporea  vocantur,  ideo 
spiritus  qui  tales  sunt  apparent  deformi  facie,  cujus  mul- 
tam  partem  faciunt  dentes  ;  qui  exstant  late  sicut  crates 
in  diducto  rictu,  et  hoc  quia  talis  rictus  dentium  correspon- 
det  amori  et  cupiditati  pugnandi  pro  falsis  contra  vera. 
Ouoniam  dentes  correspondent  ultimis  vitae  intellectualis 
hominis,  quae  sensualia  vocantur,  et  haec  sunt  in  falsis 
mall  quando  separata  sunt  a  veris  interioris  intellectus, 
quae  spiritualia  vocantur,  at  iidem  correspondent  veris 
boni  in  sensuali  quando  non  separata,  inde  est  quod  "den- 
tes" in  Verbo  etiam  significent  vera  ultima 

(Ut  apud  Hiobum,  cap.  xix.  19,  20  ;  et  apud  Amos,  cap.  iv.  6  ;  quae  supra 
explicata  videantur). 

Et  quoniam  Dominus  totum  Humanum  suum  glorificavit, 
hoc  est,  Divinum  fecit,  ideo  de  Ipso  dicitur  apud  Moscn, 

"Ruber  oculis  a  vino,  et  albus  dentibus  a  ladle"  {Gen.  xlix.  12) : 

per  "ruber  oculis  a  vino"  significatur  quod  Intellectuale 
Ipsius  fuerit  Divinum  Verum  ex  Divino  Bono ;  et  per 
"albus  dentibus  a  lacte"  significatur  quod  Sensuale  Ipsius 
similiter  fuerit  Divinum  Verum  ex  Divino  Bono,  nam  per 
"Schiloh"  ibi  [vers.  10],  intelligitur  Dominus.  Quia  den- 
tes correspondent  ultimis  vitae  intellectualis,  quae  sensu- 
alia vocantur,  ideo  spiritus  boni  et  angeli  aeque  gaudent 
dentibus  sicut  homines ;  sed  apud  illos  correspondent 
veris  in  sensuali  ultimo,  sensuale  enim  apud  illos  non  sepa- 
ratum est  a  veris  interioris  intellectus  quae  spiritualia 
vocantur. 

557.  [Vers.  9.]  "  Et  habebant  thoraces  sicut  thoraces  fer- 

reos." — Quod  significet  persttasiones  quibtis  se  dccingunt  ad 
pugnaSy  contra  quas  vera  ratio )ia lis  spirituals  hominis  non 
valent,  constat  ex  significatione  "thoracum"  seu  "lorica- 
rum,"  quod  sint  tutationes  contra  mala  et  falsa  in  pugnis  ; 
hie  autem  tutationes  malorum  et  falsorum  contra  bona  et 
vera,  quia  agitur  de  illis  qui  in  falsis  mali  contra  vera  sunt. 
Quod  sint  persnasiones  quae  hie  per  "thoraces"  signifi- 
cantur,  est  quia  sensuales  homines  qui  in  falsis  mali  sunt, 
qui  hie  describuntur,  non  pugnant  ex  ratione  contra  vera, 
non  enim  vident  vera  sed  solum  falsa ;  inde  in  persuasione 
sunt  quod  falsa  sint  vera ;  quare  ex  persuasione  falsi  solum 

pugnant,  et  persuasio  falsi  apud  illos  talis  est  ut  vera,  quae 
rationalis  spiritualis  homf»  producit,  non  valeant  ;  repel- 
luntur  enim  sicut  ensis  a  thorace  seu  lorica :  ideo  per 
"thoraces  sicut  thoraces  ferrei"  significantur  persuasiones 
contra  quas  vera  non  valent.  Quod  persuasivum  quod 
apud  illos  est,  sit  infatuans  et  suffocans,  usque  adeo  ut 
rationale  spirituale  contra  illud  non  valeat,  videatur  supra 
(n.  544,  549,  5560]).  Praeterea  thoraces  seu  loricae  tegunt 
partem  peftoralem  seu  thoracicam  corporis,  per  quam  sig- 
nificatur  affectio  veri  spiritualis ;  etiam  omnis  affectio 
inest  sono,  qui  una  cum  loquela  e  peclore  emittitur  :  illis 
autem,  qui  hie  per  "locustas"  significantur,  qui  sunt  homi- 
nes sensuales  qui  in  falsis,  non  alia  affectio  est  quam  affec- 
tio amoris  sui ;  quae  quia  plena  est  confidentia  sui  et  plena 
persuasione  quod  falsum  eorum  sit  verum,  et  quia  haec 
inest  sono  qui  una  cum  loquela  e  peclore  emittitur,  ideo 
apparuerunt  locustae  "in  thoracibus  qui  sicut  thoraces 
ferrei:"  "ferrum "  etiam  significat  verum  in  ultimis,  et 
quoque  falsum  ibi,  ac  simul  durum  ;  et  persuasivum,  quod 
illis  est,  facit  ut  falsum  sit  ita  durum  ut  vera  contra  illud 
resiliant  sicut  forent  nullius  rei  et  valoris.  Quia  talis  est 
persuasio  sensualium  hominum  qui  in  falsis  sunt  ex  confi- 
dentia sui,  et  ilia  apud  spiritus  tarn  potens  est  ut  rationale 
aliorum  spirituum,  cum  quibus  sermo  est,  suffocet  et  ex- 
stinguat,  ideo  in  mundo  spirituum  severe  prohibita  est  ; 
et  qui  ilia  utuntur,  mittuntur  inter  spiritus  ubi  usque  ad 
deliquium  ab  aliis  spiritibus  per  persuasiones  adhuc  forti- 
ores  vexantur,  et  hoc  usque  dum  desistunt.  Quoniam 
thoraces  seu  loricae  in  usu  fuerunt  in  bellis,  et  induere 
illas  significabat  accingere  se  ad  bellum  et  sic  pugnare, 
ideo  in  Verbo  dicuntur  "induti  loricis"  qui  accinfti  erant 
ad  pugnandum  : — Ut  apud  Jcremiam, 

"Alligate  equos,  et  ascendite  equites,  et  sistite  vos  in  galeis,  expolite 
lanceas,  induite  loricam"  (xlvi.  4) : 

per  haec  verba  non  intelligitur  pugna  unius  exercitus  con- 
tra alterum,  sed  pugna  rationalis  spiritualis  hominis  contra 
naturalem  hominem  qui  ex  scicntificis  false  applicatis  con- 
tra vera  et  bona  pugnat :  haec  enim  dicta  sunt  de  exercitu 
Pharaonis  regis  Aegypti,  quern  percussit  rex  Babelis  ;  et 
per  "Pharaonem  regem  Aegypti"  intelligitur  naturalis 

ille  homo,  et  per  "regem  Babelis,"  juxta  Euphratem,  in- 
telligitur  rationalis  spiritualis  homo  ;  quare  per  "  Alligate 
equos,  ascendite  equites,  sistite  vos  in  galeis,  expolite  lan- 
ceas,  et  induite  loricam,"  significantur  talia  quae  sunt 
pugnae  rationalis  spiritualis  hominis  contra  naturalem 
hominem  qui  in  falsis  :  "equi"  sunt  ilia  quae  intelle<5tus 
sunt;  "  currus,"  cui  alligarentur,  ilia  quae  doclrinae  ;  "equi- 
tes" sunt  intelligentes  ;  "galeae"  sunt  quae  rationis  ;  "lan- 
ceae"  sunt  vera  pugnantia  ;  et  "lorica"  est  vis  et  robur 
pugnandi  et  resistendi :  causa  quod  "lorica"  id  sit,  est 
quia  cingit  pectus,  et  ex  peftore  per  brachia  est  omne 
robur  pugnandi  et  resistendi.    Apud  eundem, 

"Contra"  Babelem  "tendat,  tendat  tendens  arcum  suum,  contra  extol- 
let  se  in  loTica  sua  "  (li.  3)  : 

etiam  hie  "lorica"  pro  vi  pugnandi  et  resistendi.  Apud 
Esaiam, 

"Induit  justitiam  sicut  loricam,  et  galeam  salutis  super  caput  suum" 
(lix.  17): 

ibi  de  Domino,  et  de  subjugatione  infernorum  ab  Ipso ;  et 
per  "justitiam  sicut  loricam"  significatur  zelus  vindicandi 
fideles  ab  inferno,  et  Divinus  amor  salvandi  genus  huma- 
num  ;  et  quia  zelus  ex  Divino  Amore,  et  inde  robur,  fuit 
ex  quo  pugnavit  et  vicit,  ideo  justitia  vocatur  "lorica:" 
per  "galeam  salutis"  autem  significatur  Divinum  Verum 
ex  Divino  Bono,  per  quod  salus ;  nam  "galea"  simile  sig- 
nificat  cum  "  capite,"  quia  caput  ilia  induitur  ;  quod  "ca- 
put," cum  de  Domino,  significet  Divinum  Verum  et  Divi- 
nam  Sapientiam,  videbitur  in  sequentibus. 

558.  "Et  vox  alarum  ill  arum  sicut  vox  curruum  equorum 
mu/torum  currentium  in  bellum." — Quod  significet  ratiocinatio- 
ncs  sicut  cx  verts  doclrinae  ex  Verbo  intellcclis,  pro  qtiibus  ar- 
denter pugnandum,  constat  ex  significatione  "  vocis  alarum," 
quod  sint  ratiocinationes  (de  qua  sequimr) ;  ex  significatione 
"vocis  curruum,"  quod  sint  doclrinalia  seu  vera  doclrinae 
ex  Verbo  (de  qua  etiam  sequitur) ;  ex  significatione  "equorum," 
quod  sint  intellectus  Verbi  (de  qua  supra,  n.  355,  364,  372[«],  373, 
381,382);  et  ex  significatione  "currere  ad  bellum,"  quod 
sit  ardor  pugnandi  ;  nam  "bellum"  significat  pugnam  spi- 
ritualem,  et  "currere"  ardorem  ad  illam.  Ex  his  constare 
potest  quod  "vox  alarum  illarum  sicut  vox  curruum  equo- 

rum  multorum  currentium  in  bellum,"  significet  ratiocina- 
tiones  sicut  ex  veris  do6krinae  ex  Verbo  intellects,  pro 
quibus  ardenter  pugnandum  est.  Ut  haec  intelligantur, 
dicendum  est  quod  pugnae  spirituales,  quae  sunt  pro  veris 
contra  falsa,  fiant  ex  Verbo,  et  confirmentur  per  series 
argumentorum  et  conclusionum,  per  quas  mens  illustrata 
plene  convincitur  ;  hoc  itaque  est  quod  significatur  per 
"vocem  alarum  sicut  vocem  curruum  equorum  multorum 
currentium  in  bellum."  Ratiocinationes  sensualis  hominis 
ex  falsis  et  pro  falsis  plane  similes  apparent  ratiocinatio- 
nibus  spiritualis  hominis,  in  externa  forma,  sed  prorsus 
dissimiles  sunt  in  interna ;  non  enim  illis  aliquae  series 
argumentationum  et  conclusionum  sunt,  sed  solum  persua- 
siones  ex  scientificis  sensualibus  (quae  quales  sunt  in  se- 
quente  articulo  dicetur),  quibus  mens  infatuatur  sed  non 

COnvinCltur.  (Quod  "  alae  "  significent  vera  spiritualia,  et  inde  "  vox  alarum  " 
ventilatories  ex  illis,  proinde  ratiocinationes,  ac  in  supremo  sensu  Divinum  Spirituale 
quod  est  Divinum  Verum,  videatur  supra,  n.  283.  Quod  autem  "  currus  "  signifi- 
cent doctrinalia  seu  vera  dodlrinae,  ostensum  est  supra,  n.  355'  ub>  a<5lum  est  de 
significatione  "  equi,"  quod  sit  intellectuale,  et  ubi  agitur  de  Verbo,  quod  sit  intellec- 
tus  Verbi.) 

559.  [Vers.  10]  "  Et  habebant  caudas  similes  scorpiis." — Quod 
significet  scientifica  sensualia  quae  persuasiva,  constat  ex 
significatione  "  caudarum,"  quod  sint  scientifica  sensualia, 
de  qua  sequitur  ;  et  ex  significatione  scorpiorum,  quod  sint 
persuasiva  infatuantia  et  suffocantia  (de  qua  supra,  n.  544) ; 
inde  "caudae  similes  scorpiis"  significant  scientifica  sensu- 
alia quae  persuasiva.  Quod  "caudae "  significent  scientifica 
sensualia,  est  quia  caudae,  quae  exporreclae  exstant  apud 
animalia  terrae,  sunt  continuationes  spinae  dorsi  quae  me- 
dulla spinalis  vocatur,  et  haec  est  continuatio  cerebri,  ac  per 
"cerebrum"  significatur  intelligentia  et  sapientia  similiter 
ac  per  "caput,"  ex  causa  quia  intelligentia  et  sapientia  ibi 
in  suis  principiis  resident ;  et  quia  caudae  sunt  ultima  ejus, 
ideo  per  illas  significantur  scientifica  sensualia,  haec  enim 
sunt  ultima  intelligentiae  et  sapientiae.  Scientifica  sensu- 
alia sunt  ilia  scientifica  quae  ex  mundo  per  quinque  sensus 
corporis  intrant,  et  inde  in  se  speftata  sunt  prae  interiori- 
oribus  materialia,  corporea  et  mundana.  Omnes  illi  qui  in 
amore  sui  sunt,  et  se  confirmaverunt  contra  Divina  et 
spiritualia,  sensuales  homines  sunt ;  et  cum  sibi  relicti  in 
spiritu  suo  cogitant,  de  Divinis  et  spiritualibus  ex  scienti- 

ficis  sensualibus  cogitant ;  et  inde  Divina  et  spiritualia 
rejiciunt  sicut  non  credenda,  quia  ilia  non  oculis  vident  et 
manibus  tangunt  ;  et  scientifica  sua,  quae  sensualia  et 
materialia  fecerunt,  applicant  ad  destruenda  ilia.  Sint  pro 
exemplo,  ex  illo  genere  eruditi,  qui  physica,  anatomica, 
hortulana,  et  plura  quae  eruditionis  humanae  sunt,  norunt ; 
cum  vident  mirabilia  in  regno  animali  et  in  regno  vege- 
tabili,  dicunt  corde  quod  ilia  omnia  sint  ex  Natura,  et  non 
a  Divino,  et  hoc  ex  causa  quia  non  credunt  nisi  quae  oculis 
vident  ct  manibus  tangunt  ;  non  enim  possunt  elevare 
mentes  suas  sursum,  et  sic  videre  ilia  e  luce  caeli,  haec 
enim  lux  illis  est  caligo  ;  sed  detinent  mentes  in  terres- 
tribus,  similiter  paene  sicut  animalia  terrae,  cum  quibus 
etiam  ipsi  se  comparant.  Verbo,  sunt  apud  tales  omnes 
scientiae  factae  sensuales  ;  qualis  enim  ipse  homo  est,  talia 
sunt  omnia  quae  intellectus  et  voluntatis  ejus  sunt :  si 
homo  spiritualis  est,  fiunt  omnia  spiritualia  ;  si  homo  modo 
naturalis  est,  fiunt  omnia  naturalia  et  non  spiritualia  ;  si 
homo  sensualis  est,  fiunt  omnia  sensualia  ;  et  hoc  utcun- 
que  apparuerint  coram  mundo  eruditi  et  docli.  Sed  quia 
unicuivis  homini  est  facultas  intelligendi  vera  et  percipi- 
endi  bona,  possunt  illi  ex  ea  facultate  ilia  loqui  sicut  ratio- 
nales spirituales,  sed  usque  sunt  sensuales  quoad  spiritum  ; 
nam  talis,  cum  coram  mundo  loquitur,  non  ex  spiritu  sed 
ex  memoria  corporis  loquitur.  Haec  allata  sunt  ut  sciatur 
quid  sunt  scientifica  sensualia.  Quod  haec  maxime  persua- 
deant,  seu  maxime  persuasiva  sint,  est  quia  ultima  intel- 
lectus sunt ;  intellectus  enim  in  ilia  ut  in  sua  ultima  desinit, 
quae  captant  vulgus,  quia  sunt  apparentiae  ex  talibus  quae 
in  mundo  vident  per  oculos  ;  et  quamdiu  cogitatio  illis  in- 
haeret,  mens  non  potest  disponi  ad  cogitandum  interius  aut 
supra  ilia,  priusquam  remota  sunt ;  nam  interiora  quae  men- 
tis sunt,  omnia  desinunt  in  ultima,  ac  illis  innituntur  sicut 
domus  suo  fundamento  :  quapropter  maxime  persuadent, 
sed  solum  illis  quorum  mens  non  elevari  potest  super  sen- 
sualia ;  et  mens  supra  ilia  elevatur  apud  illos  qui  in  luce 
caeli  sunt  a  Domino,  et  lux  caeli  discutit  ilia.  Inde  spi- 
rituales homines  raro'ex  sensualibus  cogitant,  cogitant  enim 
ex  rationalibus  et  intelleclualibus  ;  at  sensuales  homines, 
qui  confirmaverunt  se  in  falsis  contra  Divina  et  spiritua- 
lia, dum  sibi  relicti  sunt,  non  cogitant  nisi  ex  sensualibus. 

Quod  "caudae"  significent  scientifica  sensualia,  constare 
potest  ex  sequentibus  locfs : — Apud  Esaiam, 

"  Exscindet  Jehovah  ex  Israele  caput  et  caudam,  ramum  et  juncum . . .  .  ; 
senex  et  honoratus  caput  [ille],  propheta  autem  doctor  mendacii 
cauda  est  [ille]  "  (ix.  13,  14  [B.  A.  14,  15]) : 

per  haec  intelligitur  quod  peritura  sit  omnis  intelligentia 
et  sapientia,  et  quod  omnis  scientia  veri :  per  "caput" 
significatur  intelligentia  et  sapientia  ;  quare  dicitur  "senex 
et  honoratus  caput,"  "senex"  enim  significat  intelligen- 
tiam  veri,  et  "honoratus"  sapientiam  boni :  per  "caudam" 
autem  significatur  scientificum  sensuale,  quod  est  ultimum 
intelligentiae  et  sapientiae  ;  hoc  quando  non  conjunctum 
est  cum  intelligentia  spirituali,  fit  scientificum  falsum,  seu 
scientificum  applicatum  ad  confirmandum  falsa,  quod  est 
scientificum  sensuale,  quale  est  sensuali  homini  qui  nihil 
ex  intellect  videt :  inde  est  quod  "propheta  qui  docet 
mendacium"  dicatur  "cauda,"  per  "prophetam"  enim  sig- 
nificatur doctrina  veri,  et  inde  scientia  veri ;  hie  autem 
doctrina  et  scientia  falsi,  nam  "mendacium"  significat  fal- 
sum, et  "  doctor  mendacii  "ilium  qui  docet  falsum  applicando 
scientifica  ex  sensu  litterae  Verbi  ad  confirmandum  falsa. 
Apud  eundem, 

"  Non  erit  Aegypto  opus  quod  faciat  caput  et  caudam,  ramum  et  juncum  " 
(xix.  15): 

per  "  Aegyptum  "  significatur  scientia  tarn  spiritualium  quam 
naturalium  ;  quod  "non  ei  opus  quod  faciat  caput  et  cau- 
dam" significat  quod  non  ei  spiritualia,  nec  naturalia  quae 
confirmant  spiritualia;  "caput"  significat  ibi  cognitiones 
spiritualium  per  quas  intelligentia,  et  "cauda"  scientifica 
naturalia  quae  inserviunt  spiritualibus  pro  intelligentia ; 
similia  per  "ramum  et  juncum  "  significantur,  per  "  ramum " 
verum  spirituale,  et  per  "juncum"  scientificum  sensuale, 
quod  verum  ultimum:  si  enim  prius  et  posterius,  seu  pri- 
mum  et  ultimum,  non  faciunt  unum  apud  hominem,  tunc 
non  ei  est  "caput  et  cauda."    Apud  Mosen, 

"  Ita  dabit  Jehovah  te  in  caput,  et  non  in  caudam  ;  ut  sis  tantum  sursum, 
non  autem  sis  deorsum,  quando  obediveris  praeceptis  [Jehovae,] 
Dei  tui"  (Deutr.  xxviii.  13) : 

"dare  in  caput"  est  facere  spiritualem  et  intelligentem, 
ut  elevetur  e  luce  mundi  in  lucem  caeli  ;  et  "dare  in  cau- 

dam"  est  facere  sensualem  et  stultum,  ut  non  spectet  ad 
caelum  sed  ad  mundum  ;  quare  dicitur  "ut  sis  tantum 
sursum,  non  autem  deorsum :"  "esse  sursum"  est  elevari  a 
Domino  ut  spectet  ad  caelum,  et  "esse  deorsum"  est  non 
elevari  a  Domino,  sed  ex  se  ;  et  ex  se  spectat  homo  solum 
ad  mundum  :  interiora  enim  hominis,  quae  ejus  cogitationis 
et  affectionis  sunt,  sursum  ad  caelum  elevantur  a  Domino 
cum  homo  est  in  bono  vitae  et  inde  in  veris  doctrinae  ;  si 
autem  est  in  malo  vitae  et  inde  in  falsis,  tunc  inferiora 
ejus  speftant  deorsum,  ita  solum  ad  suum  corpus  et  ad 
ilia  quae  in  mundo  sunt,  et  sic  ad  infernum :  inde  exuit 
naturam  vere  humanam,  et  induit  naturam  ferinam  ;  nam 
ferae  spectant  deorsum,  et  solum  ad  ilia  quae  in  mundo 
et  super  terra  obvia  sunt.  Elevatio  in  lucem  caeli  a  Do- 
mino est  a6tualis  elevatio  interiorum  hominis  ad  Dominum  ; 
et  depressio  seu  deje<5tio  ad  ilia  quae  infra  et  extra  oculos 
sunt,  est  a6tualis  interiorum  depressio  et  dejecliio  ;  et  cum 
haec  est,  tunc  omnis  cogitatio  spiritus  ejus  est  immersa 
sensuali  ultimo.    Apud  eundem, 

"  Peregrinus,  qui  in  medio  tui  est,  ascendet  supra  te  sursum  magis  ma- 
gisque,  tu  vero  descendes  deorsum  magis  magisque :  ille  mutuo 
tibi  dabit,  tu  vero  non  dabis  mutuo  illi ;  ille  erit  in  caput,  tu  autem 
eris  in  caudam  "  (Deutr.  xxviii.  43,  44) : 

similiter  haec  intelligenda  sunt;  per  "esse  in  caput"  sig- 
nificatur  esse  spiritualis  et  intelligens,  et  per  "esse  in 
caudam"  est  esse  sensualis  et  stultus ;  quare  etiam  dicitur, 
quod  "ille  dabit  mutuo  tibi,  et  non  tu  illi,"  per  quod  sig- 
nificatur  quod  ille  docebit  te  vera,  non  autem  tu  ilium. 
Apud  Esaiam, 

"  Die  ad  eum,  Cave  tibi  et  quietus  esto,  ne  time,  et  cor  tuum  [ne]  mol- 
lescat  propter  duas  caudas  titionum  fumantium,  propter  excande- 
scentiam  Rezini  et  Syriae  ac  filii  Remaliae  "  (vii.  4) : 

per  "  Rezinum  et  Syriam  "  significatur  rationale  perversum, 
et  per  "  filium  Remaliae  "  regem  Israelis,  qui  etiam  "  Ephra- 
im"  vocatur,  intellectuale  perversum;  intellectuale  quod 
"rex  Israelis"  et  "  Ephraim"  significat,  est  quoad  Verbum  ; 
et  rationale  quod  "Rezinus"  et  "Syria"  significant,  est 
quoad  scientias  quae  confirmant ;  nam  homini,  ut  intellectus 
Verbi  ei  sit,  erit  etiam  ei  rationale  ;  haec  duo  cum  perversa 
sunt,  spectant  modo  deorsum  ad  terram,  et  extrorsum  ad 

mundum,  ut  faciunt  sensuales  qui  in  falsis  mali  sunt ;  ideo 
vocantur  "caudae:"  "tifio  fumans"  significat  concupis- 
centiam  falsi,  et  inde  excandescentiam  contra  vera  et  bona 
ecclesiae.    Apud  Moscn, 

"Dixit  Jehovah  ad  Mosen,  Mitte  manum  tuam  et  prehende  caudam 
serpentis  ;  et  misit  manum  suam  et  prehendit  eum,  et  fadlus  est 
in  baculum  in  vola  ejus  "  (Exod.  iv.  3,  4) : 

quod  hie  quoque  per  "caudam"  intelligatur  sensuale  quod 
est  naturalis  ultimum,  videatur  in  Arcanis  Caelestibus  (n. 
6951-6955).  Quoniam  per  "  caudas  "  significantur  ultima  intel- 
ligence et  sapientiae,  quae  sunt  scientifica  sensualia,  et 
quoniam  omnes  processus  circa  sacrificia  significabant  Divi- 
na  caelestia  et  spiritualia,  ideo  etiam 

Mandatum  fuit  ut  caudam  juxta  spinam  dorsi  removerent,  et  quoque 
illam,  cum  reliquis  quae  memorantur,  sacrificarent  {Levit.  iii.  9 ; 
cap.  viii.  25  ;  cap.  ix.  19  :  Exod.  xxix.  22). 

(Quod  holocausta  et  sacrificia  significaverint  Divina  caelestia  et  spiritualia,  quae  sunt 
interna  ecclesiae,  ex  quibus  cultus,  videatur  in  Arcanis  Caelestibus,  n.  2180,  2805, 

2807,2830,3519,6905,8936.)  Quia  per  "caudas"  significantur 
scientifica  sensualia,  quae  dum  separata  sunt  ab  interioribus 
quae  sunt  spiritualia,  proinde  cum  non  cum  interioribus 
speftant  introrsum  et  sursum  sed  extrorsum  et  deorsum, 
significant  falsa  confirmata  per  scientifica,  ideo  etiam  in 
sequentibus  in  A pocalypsi,  ubi  agitur  de  falsis  ex  ilia  origine, 
dicitur 

Quod  caudae  equorum,  qui  visi  in  visione,  essent  similes  serpentibus, 
habentes  capita  quibus  laedunt  (cap.  ix.  19); 

et  postea, 

Quod  draco  cauda  sua  traxerit  tertiam  partem  stellarum  caeli,  et  pro- 
jecerit  in  terram  (Apoc.  xii.  3[,  4]) 

(quae  infra  explicata  videantur). 

560.  "Et  aculei  erant  in  caudis  illarum." — Quod  signi- 
ficet  astntias  fallendi  per  ilia,  constat  ex  significatione 
"aculeorum,"  quod  sint  astutiae  et  calliditates  ad  persua- 
dendum  falsa  ;  quare  sequitur  quod  inesset  eis  potestas 
laedendi  homines,  qui  enim  astute  et  callide  fallit,  is  maxi- 
me  laedit :  quod  essent  "in  caudis,"  est  quia  sunt  scienti- 
fica sensualiter  percepta,  per  quae  fallunt,  tarn  per  scientifica 
ex  Verbo,  quam  per  scientifica  e  mundo,  ex  quibus  eruditio 
humana ;  per  scientifica  e  Verbo,  per  quod  id  secundum 
litteram  sensualiter  explicant,  et  non  secundum  sensum 

ejus  interiorem  ;  per  scientifica  e  mundo,  per  quod  per  ilia 
confirmant.  Sciendum  est  quod  sensuales  homines  astuti 
et  callidi  sint  prae  aliis,  proinde  ad  acute  fallendum  ;  nam 
sicut  intelligentia  et  prudentia  est  illis  qui  spirituales  ho- 
mines sunt,  ita  malitia  et  astutia  est  illis  qui  sensuales  et 
in  falsis  sunt ;  causa  est,  quia  in  malo  residet  omnis  malitia, 
et  in  bono  residet  omnis  intelligentia.  Creditur  in  mundo 
quod  illi  qui  astuti  et  callidi  sunt,  etiam  prudentes  et  in- 
telligentes  sint  ;  sed  astutia  et  malitia  non  est  prudentia 
et  intelligentia,  verum  in  se  spectata  est  insania  et  stultitia  : 
removent  enim  se  a  felicitate  aeterna,  et  se  conjiciunt  in 
infelicitatem  aeternam,  quod  non  prudentis  et  intelligentis 
est,  sed  insani  et  stulti.  Praeterea  omnia  quae  sunt  sapi- 
entiae  caelestis  et  angelicae,  in  densa  caligine  apud  illos 
sunt  ;  et  ubi  ilia  sapientia  est  caligo,  ibi  est  stultitia. 
Quod  sensuales  homines  astuti  et  callidi  sint,  constare 
potest  ex  illis  qui  in  inferno  sunt,  ubi  omnes  mere  na- 
turales  et  sensuales  sunt ;  quibus  tanta  astutia  et  calliditas 
est  ut  vix  ab  aliquo  possit  credi  ;  de  qua  re  videatur  in 
opere  De  Caelo  et  Inferno  (n.  576-581),  ubi  aclum  est  de  ma- 
litia et  artibus  nefandis  spirituum  infernalium.  Quod 
"aculei"  significent  astutias,  constare  potest  absque  con- 
firmatione  e  Verbo,  quoniam  in  communi  sermone  astutiae 
in  loquelis,  quibus  alios  fallunt,  vocantur  "aculei,"  et  ipse 
sermo  dicitur  "acutus."  In  specie  autem  per  "aculeos" 
significantur  falsa  interiora,  quae  sunt  quae  non  discuti 
possunt,  quia  ex  scientificis  et  fallaciis  sensuum  :  quod  ilia 
falsa  per  "  aculeos  "  significentur,  constare  potest  ex  reprae- 
sentativis  in  mundo  spirituali ;  ibi  falsa  interiora  repraesen- 
tantur  variis  modis  per  acuta,  sicut  per  mucrones  ensium, 
per  spicula,  et  per  aculeata  in  variis  formis,  et  hoc  quando 
intendunt  laedere  ;  ex  qua  causa  etiam  vetitum  est  talia 
ibi  sistere  in  conspectum,  nam  spiritus  ex  illis  visis  in  furorem 
laedendi  veniunt.  Haec  falsa  etiam  per  "aculeos"  signi- 
ficantur apud  Amos, 

"  Ecce  dies  venient  super  vos,  quibus  extrahent  vos  aculeis,  et  posteri- 
tatem  vestram  hamis  piscationis"  (iv.  2)  : 

"extrahere  aculeis"  significat  abducere  a  veris  per  scien- 
tifica ex  Verbo  et  e  mundo  false  applicata ;  et  "extrahere 
hamis  piscationis"  significat  per  fallacias  sensuum,  ex  qui- 

bus  homo  sensualis  ratiocinatur.    Et  apud  Moscn, 

"Si  non  expuleritis  habitatores  terrae  coram  vobis,  erunt,  quos  residuos 
feceritis,  in  spinas  in  oculis  vestris,  et  in  aculeos  lateribus  vestris  " 
(Num.  xxxiii.  55) : 

per  "  habitatores  terrae,"  quos  expellerent,  significantur 
mala  et  falsa  religionis  et  do£trinae  ;  gentes  enim  terrae 
Canaanis  in  sensu  abstra<5to  ilia  significabant  ;  inde  quod 
"futuri  in  spinas  in  oculis  vestris"  significat  quod  maligna 
falsa  damnum  illatura  sint  veris  ecclesiae  ;  "  in  aculeos  lateri- 
bus vestris"  significat  quod  maligna  falsa  damnum  illatura 
sint  bonis  ecclesiae;  per  "oculos"  in  Verbo  significatur 
intellects  veri,  et  per  "latera"  significantur  ilia  quae 
charitatis  sunt,  ita  bona. 

561.  "Et  potestas  if/arum  laedere  homines  mensibus  quin- 
que." — Quod  significet  quod  stuporem  induccrcnt  iutelleilui 
veri  et  perceptiotii  boni  quamdiu  in  illo  statu  stint,  constat 
ex  significatione  "laedere,"  quod  sit  damno  afficere,  hie 
stuporem  inducere  (de  quasequitur) ;  ex  significatione  "homi- 
num,"  quod  sint  intelligentes  veri  et  percipientes  boni,  et 
abstracte  intellectus  veri  et  perceptio  boni,  quia  homo  est 
homo  ex  illis  (de  qua  supra,  n.  546) ;  et  ex  significatione  "  men- 
sium  quinque,"  quod  sit  quamdiu  in  illo  statu  sunt  (de  qua 
etiam  supra,  n.  548).  Quod  "laedere"  hie  significet  stuporem 
inducere,  est  quia  supra  dicitur  quod  "caudae  illarum 
essent  similes  scorpiis,"  et  per  "scorpios"  significatur 
persuasivum  infatuans  et  suffocans,  ita  quoque  stuporem 
inducens  ;  nam,  ut  supra  de  persuasivo  illo  dictum  est,  est 
id  apud  spiritus  tale  ut  rationale  et  intelle&uale  obstu- 
pescat,  proinde  quod  stupor  inducatur. 

562.  {Vers.  11.]  "Et  habebant  super  se  regem,  angelum 
abyss/'."— Quod  significet  quod  influxum  reciperent  ab  in- 
ferno, ubi  illi  qui  in  falsis  malt  sunt,  et  mere  sensuales, 
constat  ex  significatione  "regis,"  quod  sit  verum  ex  bono, 
et  in  opposito  sensu,  ut  hie,  falsum  ex  malo  (de  qua  supra,  n. 
3 1 )  ;  et  ex  significatione  "  angeli  abyssi,"  quod  sit  infernum 
ubi  falsa  mali  sunt;  per  "angelum"  enim  non  intelligitur 
unus  angelus,  sed  significatur  infernum  ubi  tales  sunt ; 
quod  per  "angelum"  in  Verbo  intelligantur  integrae  so- 
cietatcs  angelicae  quae  in  simili  bono  sunt,  videatur  supra  (n. 
90,  302,  307) ;  inde  etiam  per  "angelum"  in  opposito  sensu 
significantur  societates  infernales  quae  in  simili  malo  :  quod 

sint  inferna  ubi  sunt  illi  qui  in  falsis  mali  sunt,  et  qui  sunt 
mere  sensuales,  est  quia  dicitur  "angelus  abyssi,"  et  per 
"abyssum"  significatur  infernum  ubi  sunt  illi  (videatur  supra, 
n.  583),  et  quia  hoc  dicitur  de  "locustis,"  per  quas  signifi- 
cantur  homines  qui  facti  mere  sensuales  per  falsa  infer- 
nalia  (videatur  supra,  n.  543).  Quod  "habere  supra  se  regem" 
ilium  significet  et  influxum  recipere  inde,  est  quia  omnia 
mala  et  inde  falsa  ab  inferno  sunt ;  et  quia  omnes  qui 
in  malis  et  inde  falsis  sunt,  ex  infernis  reguntur  et  du- 
cuntur ;  quapropter  infernum  est  illis  sicut  rex,  qui  do- 
minatur  super  illos,  et  cui  obedientiam  praestant :  hoc 
quia  fit  ex  influxu,  quando  in  mundo  vivunt,  et  effluxus 
inde  ducit,  inde  per  "habere  super  se  regem"  significatur 
influxum  recipere. 

563.  "Nomen  ei  Hebraice  Abaddon,  et  in  Graeca  nomen  ha- 
bet  Apollyon." — Quod  significet  quale  ejus,  quod  sit  perdens 
omne  vcrum  et  bonum,  constat  ex  significatione  "  [l)nominis," 
quod  sit  quale  status  et  quale  rei  (de  qua  supra,  n.  148) ;  et  ex 
significatione  "Abaddon"  in  lingua  Hebraica,  quod  sit 
perditio,  similiter  "Apollyon"  in  lingua  Graeca;  proinde 
perditio  veri  et  boni,  quia  de  illis  agitur.  Quod  sensuale 
hominis,  quod  est  ultimum  vitae  intelleflualis  ejus,  sit 
perdens  omne  verum  et  bonum  spirituale,  quod  est  verum 
et  bonum  ecclesiae,  est  quia  illud  sensuale  proxime  exstat 
mundo,  et  proxime  adhaeret  corpori ;  unde  ei  ex  utroque 
sunt  affectiones  et  inde  cogitationes,  quae  in  se  speftatae 
e  diametro  sunt  contra  affeftiones  et  inde  cogitationes 
spirituales,  quae  e  caelo  sunt :  nam  homo  ex  sensuali  illo 
amat  se  et  mundum  super  omnia  ;  et  quantum  hi  amores 
dominantur,  tantum  dominantur  mala  et  inde  falsa,  quae 
ex  illis  ut  ex  suis  originibus  scaturiunt  et  effluunt.  In 
illis  amoribus  sunt  omnes  qui  mere  sensuales  per  mala 
vitae  et  inde  falsa  facti  sunt.  Haec  quisque  potest  ex 
intellects  facultate,  quae  cuivis  est,  videre  ;  si  enim  do- 
minatur  illud  quod  proxime  exstat  mundo  et  proxime 
adhaeret  corpori,  sequitur  quod  ipse  mundus  et  ipsum 
corpus  cum  omnibus  eorum  voluptatibus  et  concupiscen- 
tiis,  quae  vocantur  "oculiet  carnis,"  dominentur  ;  et  quod 
homo  omnino  abducendus  et  elevandus  sit  ab  his  sensua- 
libus,  ut  in  spirituales  affe6tiones  et  inde  cogitationes 
venire  possit.    Haec  abduclio  et  elevatio  fit  a  solo  Do- 

mino,  quando  homo  patitur  se  duci  a  Domino  per  leges 
ordinis,  quae  sunt  vera  et*bona  ecclesiae,  ad  Ipsum  et  sic 
ad  caelum :  et  cum  hoc  fit,  homo  relinquit  ultimum  hoc 
sensuale,  quoties  in  statu  spirituali  est,  et  elevatus  supra 
illud  tenetur  ;  et  hoc  quoque  ex  causa,  quia  hoc  sensuale 
est  prorsus  deperditum  apud  homines  ;  in  eo  enim  est 
cujusvis  proprium,  in  quod  nascitur,  quod  in  se  non  est  nisi 
quam  malum.  Ex  his  constare  potest  unde  est  quod  id 
sensuale  dicatur  "  perditio,"  seu  "  Abaddon  "  et  "Apollyon." 
Sciendum  est  quod  tres  gradus  vitae  apud  unumquemvis 
hominem  sint,  intimus,  medius  et  ultimus  ;  et  quod  homo 
eo  perfectior  fiat,  hoc  est,  sapientior,  quo  interior  fit,  ex 
causa  quia  eo  interius  in  lucem  caeli  venit  ;  et  quod  homo 
eo  imperfe6tior  fiat,  hoc  est,  minus  sapiens,  quo  exterior 
fit,  ex  causa  quia  a  luce  caeli  eo  propius  ad  lucem  mundi 
venit.  Inde  constare  potest  qualis  est  mere  sensualis 
homo,  qui  nihil  videt  ex  luce  caeli  sed  solum  ex  luce 
mundi ;  quod  nempe  ei  in  luce  et  splendore  sint  omnia 
quae  mundi  sunt,  ac  in  tenebris  et  caligine  sint  omnia  quae 
caeli ;  et  quando  haec  in  tenebris  et  caligine  sunt,  et  ilia 
in  luce  et  splendore,  sequitur  quod  non  alius  ignis  vitae  et 
amor  sit  qui  accendit  et  ducit,  quam  amor  sui  et  inde  amor 
omnium  malorum  ;  et  quod  non  alia  lux  vitae  sit  quae 
cogitationis  visum  stringit  et  instruit,  quam  quae  favet 
malis  quae  amat,  et  haec  sunt  falsa  mali.  Ex  his  etiam 
videri  potest  qualis  est  mere  sensualis  homo,  de  quo  hue 
usque  in  hoc  capite  actum  est. 

564*  [  Vers.  12.]  "Vae  unum  praeteriit,  ecce  veniunt  adhuc  duo 
vae  post  haec." — Quod  significet  lamentationem  unam  super 
devastatione  ecclesiae,  et  quod  lamentatio  super  ulteriore  de- 
vastation ejus  sequatur,  constat  ex  significatione  "vae," 
quod  sit  lamentatio  super  malis  et  inde  falsis  quae  devas- 
tant  ecclesiam  (de  qua  supra,  n.  i')53i). 


VERSUS  I3-I9. 

565*  "  sextus  angelus  clanxit,  et  audiui  vocem  unam  ex  quatuor  cornibus  altaris 
aurei  quod  coram  Oeo,  dicentem  sexto  angelo  qui  habebat  tubam.  Solve  quatuor  angelos  uinc- 
tos  ad  ftumen  magnum  Euphratem.  Et  soluti  sunt  quatuor  angeli,  qui  parati  in  horam  et 
diem  et  mensem  et  annum,  ut  occiderent  tertiam  partem  hominum.  Et  numerus  exercituum 
equitatus,  duae  myriades  myriadum ;  et  audiui  numerum  illorum.  Et  ita  vidi  equos  in  vi- 
sione,  et  sedentes  super  illis,  habentes  thoraces  igneos  et  hyacinthinos  et  sulphureos ;  et 
capita  equorum  sicut  capita  leonum ;  et  ex  oribus  illorum  exiuit  ignis  et  fumus  et  sulphur, 
A  tribus  his  occisa  est  tertia  pars  hominum,  ex  igne  et  ex  fumo  et  ex  sulphure  exeunte  ex 

oribus  illorum.  Nam  potestas  illorum  in  ore  illorum  erat,  nam  caudae  illorum  similes  ser- 
pentibus,  habentes  capita,  et  in  his  laedunt." 

13.  "Et  sextus  angelus  clanxit,"  significat  influxum  e  caelo  manifestantem 

statum  ecclesiae  in  fine  ejus,  quod  plane  perversus  sit  [n.  566]  ;  "et  au- 
divi  vocem  unam  ex  quatuor  cornibus  altaris  aurei  quod  coram  Deo," 

significat  revelationem  a  Domino  e  caelo  spirituali  [n.  567]. 

14.  "Dicentem  sexto  angelo  qui  habebat  tubam,"  significat  de  perverso  statu 

ecclesiae  in  ipso  fine  ejus  [n.  568]  ;  "Solve  quatuor  angelos  vinctos  ad 
flumen  magnum  Euphratem,"  significat  ratiocinationes  ex  fallaciis  quae 
sensuali  homini,  non  receptas prius  [11.  569]. 

15.  "Et  soluti  sunt  quatuor  angeli,"  significat  licentiam  ratiocinandi  ex  falla- 

ciis [n.  570];  "qui  parati  in  horam  et  diem  et  mensem  et  annum," 
significat  continue  in  statu  [n.  571];  "ut  occiderent  tertiam  partem 
hominum,"  significat  deprivandi  se  omni  intellec'tu  vert,  et  inde  vita 
spirituali  [n.  572]. 

16.  "Et  numerus  exercituum  equitatus,  duae  myriades  myriadum,"  significat 

falsa  malt,  ex  quibus  et  pro  quibus  ratiocinationes,  innumerabilia  con- 
spirantia  contra  vera  boni  [n.  573];  "et  audivi  numerum  illorum," 

significat perceptum  quale  [n.  574]. 

17.  "Et  ita  vidi  equos  in  visione,  et  sedentes  super  illis,"  significat  falsifica- 

tiones  Verbi  per  ratiocinationes  ex  fallaciis  [n.  575];  "habentes  tho- 
races  igneos  et  hyacinthinos  et  sulphureos,"  significat  [ratiocinationes] 
pugnantes  ex  cupiditatibus  amoris  sui  et  atnoris  mundi,  et  ex  falsitati- 
bus  inde  [n.  576]  ;  "et  capita  equorum  sicut  capita  leonum,"  significat 
scientiain  et  inde  cogitationem  destruclivain  veri  [n.  577]  ;  "et  ex  ori- 
bus  illorum  exivit  ignis  et  fumus  et  sulphur,"  significat  cogilala  et  inde 
ratiocinia  scaturientia  ex  amore  mail,  ex  amore  falsi,  et  ex  coucupi- 
scentia  destruendi  vera  et  bona  per  falsa  malt  [n.  578]. 

18.  "Ex  tribus  his  occisa  est  tertia  pars  hominum,  ex  igne  et  ex  fumo  et  ex 

sulphure  exeunte  ex  oribus  illorum,"  significat  quod  omnis  intelleclus 
veri  et  inde  vita  spiritualis  ex  illis  exstimla  sit  [n.  579]- 

19.  "Nam  potestas  illorum  in  ore  illorum  erat,"  significat  cogilationes  sensua- 

les  et  inde  ratiocinationes,  quod  illis  maxirue  valerent  [n.  580]  ;  "nam 
caudae  illorum  similes  serpentibus,  habentes  capita,"  significat  quod 
ex  scientificis  sensualibus,  quae  fallaciae,  astute  ra(iocinentur  [n.  58 1  ]  ; 
"et  in  his  laedunt,"  significat  quod  sic pervertant  vera  et  bona  ecclesiae 
[n.  582]. 

566.  {Vers.  13.]  "Et sextus  angelus  clanxit" — Quod  signifi- 
cet  influxtim  e  caelo  mauifestantcm  statum  ccclesiae  in  fine 
ejus,  quod  plane  perversus  sit,  constat  cx  significatione 
"clangere  tuba,"  quod  sit  influxus  e  caelo,  e  quo  mutatio- 
nes  in  inferioribus,  per  quas  manifestatur  qualis  est  status 
ecclesiae  (dequa  supra,  n.  502) ;  hie  qualis  est  in  fine  ejus,  quia 
"sextus  angelus"  clanxit:  successivae  enim  mutationes 
status  ecclesiae  describuntur  per  septem  angelos  qui  tubis 
clanxerunt ;  hie  mutatio  ejus  circa  finem  per  sextum  an- 
gelum  clangentem,  nam  ipse  finis,  qui  est  dum  ultimum 
judicium  instat,  describitur  per  clangorem  septimi  angeli ; 

et  quia  in  fine  est  status  ecclesiae  plane  perversus,  ideo 
etiam  hoc  per  ilia  verba  significatur. 

567.  "Et  audivi  vocem  unam  ex  quatuor  corn/bus  altaris 
aurei  quod  coram  Deo." — Quod  significet  rcvelationem  a  Do- 
mino e  cdelo  spirituali,  constat  ex  significatione  "audire 
vocem,"  quod  sit  revelatio,  quia  sequitur  quid  per  illam 
vocem  revelatum  est  ;  ex  significatione  "altaris  aurei  quod 
coram  Deo,"  quod  sit  Divinum  spirituale  (de  qua  sequitur) ;  et 
ex  significatione  "quatuor  cornuum  ejus,"  quod  sit  Divi- 
num spirituale  in  suis  ultimis  :  nam  cornua  erant  in  ultimis 
utriusque  altaris,  tarn  altaris  holocausti  quam  altaris  suf- 
fimenti  quod  est  altare  aureum ;  et  quia  cornua  erant 
ultima  altarium  illorum,  ideo  significabant  Divinum  quoad 
potentiam,  nam  in  ultimis  est  omnis  potentia ;  inde  est 
quod  "cornua  altarium"  significaverint  Divinum  quoad 

omnipotentiam  (de  qua  illorum  significatione  videatur  supra,  n.  3  l6[o']). 

Quod  "altare  holocausti"  significaverit  Divinum  caeleste, 
quod  est  Divinum  Bonum,  videatur  supra  (n.  391  [a-/],  490, 
496) ;  quod  autem  "  altare  suffimenti "  seu  "  altare  aureum  " 
repraesentaverit  et  inde  significaverit  Divinum  spirituale, 
quod  est  Divinum  Verum  procedens  a  Domino,  constat 
ex  descriptione  ejus,  de  qua  infra.  Hie  primum  dicetur 
unde  erat  quod  vox  audita  sit  "  e  quatuor  cornibus  altaris." 
"Cornua,"  quae  ex  altaribus  supra  diclis  ultimo  prodibant 
et  exstabant,  significabant  omnia  illorum  quoad  potentiam, 
ut  constare  potest  ex  illis  quae  supra  (n.  346,4170])  ostensa 
sunt,  et  quoque  ex  illis  quae  de  ultimis  di£r.a  et  ostensa 
sunt  in  Arcanis  Caelestibus ;  ut  quod  interiora  successive 
influant  in  externa,  usque  in  extrema  seu  ultima,  et  quod 
ibi  etiam  existant  et  subsistant  (n.  634,  6239,  6465,  ["19215,  9216)  : 
quod  non  modo  successive  influant,  sed  etiam  forment  in 
ultimo  simultaneum  (quo  ordine,  n.  5897,  6451,  8603,  10099) :  quod 
inde  in  ultimis  sit  robur  et  potentia  (n.  9836):  et  quod  inde 
in  ultimis  responsa  et  revelata  (n.  9905, 10548).  Quoniam  ex 
ultimis  fiunt  responsa  et  revelata,  patet  causa  cur  "audita 
est  vox  ex  quatuor  cornibus  altaris  aurei,"  nempe  quia 
"altare  aureum"  significat  Divinum  spirituale,  quod  est 
Divinum  Verum  quod  revelat,  et  quia  "cornua"  significant 
ultima  ejus,  per  quae  revelatio.  Quod  "altare  aureum," 
super  quo  fiebant  surfitus,  significet  Divinum  spirituale, 
quod  est  Divinum  Verum  procedens  a  Domino,  est  quia 

"suffitus,"  qui  super  illo  altari  fiebant,  significabant  cultum 
ex  bono  spirituali,  ac  auditionem  et  receptionem  ejus  a 

Domino  (de  qua  re  videatur  supra,  n.  324[£],  49I,  492,  494).  Quod 

"altare  suffimenti"  significaverit  Divinum  spirituale,  et 
quod  "suffitiones"  super  illo  significaverint  cultum  ex  bono 
spirituali,  ac  auditionem  et  receptionem  gratam  ejus  a 
Domino,  constare  potest  a  constru&ione  illius  altaris,  in 
qua  singula  repraesentabant  et  significabant  ilia.  Descri- 
bitur  construcrtio  ejus  ita  apud  Mosen, 

"Facies  altare  suffitionis  suffimenti  ;  ex  lignis  schittim  facies  illud  ;  cu- 
bitus longitudo  ejus,  et  cubitus  latitudo  ejus  ;  quadratum  erit,  et 
duo  cubiti  altitudo  ejus  ;  ex  illo  cornua  ejus.  Et  obduces  illud 
auro  puro,  tectum  ejus,  parietes  ejus  circumcirca,  et  cornua  ejus, 
et  facies  ei  limbum  auri  circumcirca :  et  duos  annulos  facies  ei 
desub  limbo  ejus,  super  duabus  costis  ejus,  facies  super  duobus 
lateribus  ejus,  et  erit  ad  receptacula  vectibus,  ad  portandum  illud 
in  illis.  Et  facies  vecles  ex  lignis  schittim,  et  obduces  illos  auro. 
Et  dabis  illud  ante  velum,  quod  super  area  testimonii,  ante  pro- 
pitiatorium  quod  super  testimonio,  quo  conveniam  te  ibi.  Et  suf- 
fiet  super  illo  Aharon  suffimentum  aromatum  in  mane,  in  mane  ; 
in  adornando  lucernas  suffiet  illud  ;  et  in  ascendere  faciendo  Aha- 
ron lucernas  inter  vesperas  suffiet  illud  ;  suffimentum  juge  coram 
Jehovah  in  generationes  vestras.  Non  ascendere  facietis  super 
illo  suffimentum  alienum,  et  holocaustum  et  mincham,  et  libamen 
non  libabitis  super  eo.  Et  expiabit  Aharon  super  cornibus  ejus 
semel  in  anno  de  sanguine  peccati  expiationum  ;  semel  in  anno 
expiabit  super  illo  in  generationes  vestras :  sanctum  sanctorum 
hoc  Jehovae  "  {Exod.  xxx.  1-10) : 

quod  singula  haec  de  altari  illo  in  sensu  interno  signifi- 
cent  cultum  ex  bono  spirituali,  quod  est  bonum  charitatis 
erga  proximum,  ut  et  auditionem  et  receptionem  gratam 
a  Domino,  videatur  in  Arcanis  Caelestibus  (n.  10176-10213), 
ubi  ilia  in  serie  explicata  sunt. 

568.  [  Vers.  14  ]  "Dicentem  sexto  angelo  qui  habebai  tubam." — 
Quod  significet  de  perverso  statu  ccclesiac  in  ipso  fine  ejus, 
constat  ex  significatione  "dicere,"  quod  sint  ilia  quae  e 
caelo  revelata  sunt,  et  quae  nunc  sequuntur  ;  et  ex  signi- 
ficatione "sexti  angeli  habentis  tubam,"  quod  sit  de  per- 
verso Statu  ecclesiae  in  ipso  fine  ejus.  (Quod  haec  per  "sextum 
angelum  clangentem  "  significentur,  constare  potest  ex  illis  quae  mox  supra,  n.  566, 
dicta  sunt.) 

569^.]  "Solve  quatuor  angelos  vinctos  ad  flumen  magnum 
Euphratem." — Quod  significet  ratiocinationes  ex  fallaciis 
quae  sensuali  komini,  non  receptas  prius,  constat  ex  sig- 
nificatione "angelorum  ad  flumen  Euphratem,"  quod  sint 
ratiocinationes  ex  fallaciis  quae  sensuali  homini  (dequase- 

quitur) ;  et  quia  ratiocinationes  ex  fallaciis  non  prius  in 
ecclesia  receptae  fuerunt,  ideo  angeli  illi  dicuntur  "vincli" 
ad  flumen  illud  ;  et  dicuntur  "quatuor"  ex  conjunclione 
falsi  cum  malo,  nam  hie  numerus  in  Verbo  significat  con- 
jun6lionem  boni  et  veri,  et  in  opposito  sensu,  ut  hie, 
conjunftionem  mali  et  falsi  (videatur  supra,  n.  2830],  384,  532).  In 
praecedentibus  a6lum  est  de  sensuali  homine  qui  in  falsis 
mali  est,  et  de  effectu  persuasionum  in  quibus  sensualis 
homo  est ;  quare  in  nunc  sequentibus  agitur  de  ratiocina- 
tione  ex  sensuali :  et  quia  sensuale  modo  ratiocinatur  ex 
talibus  quae  in  mundo  coram  sensibus  exstant,  ratiocina- 
tur ex  fallaciis,  quae  vocantur  fallaciae  sensuum,  cum  de 
spiritualibus,  hoc  est,  de  rebus  caeli  et  ecclesiae ;  ideo 
dicitur  ratiocinatio  ex  fallaciis  quae  sensuali  homini :  sed 
de  fallaciis  illis,  et  de  ratiocinatione  ex  illis,  plura  in 
sequentibus  dicentur.  Agitur  hie  de  statu  ecclesiae  in 
ipso  fine  ejus,  qui  status  est  quando  homines  ecclesiae 
sensuales  facli  ratiocinantur  ex  fallaciis  sensuum,  et  cum 
ex  illis  ratiocinantur  de  rebus  caeli  et  ecclesiae,  tunc 
plane  nihil  credunt  quia  nihil  intelligunt.  Notum  est  in 
ecclesia  quod  naturalis  homo  non  percipiat  ilia  quae  caeli 
sunt,  nisi  Dominus  influat  et  illustret,  quod  fit  per  spiri- 
tualem  hominem  ;  minus  adhuc  sensualis  homo,  quia  is 
est  ultimus  naturalis,  cui  ilia  quae  caeli  sunt,  quae  vocan- 
tur spiritualia,  prorsus  in  caligine  sunt.  Genuina  ratio- 
cinia  de  spiritualibus  existunt  ex  influxu  caeli  in  spiritualem 
hominem,  et  inde  per  rationalem  in  scientias  et  cognitio- 
nes  quae  sunt  in  naturali  homine,  per  quas  spiritualis 
homo  se  confirmat  ;  haec  via  ratiocinandi  de  spiritualibus 
est  secundum  ordinem.  Ratiocinationes  autem  de  spiri- 
tualibus quae  fiunt  ex  naturali  homine,  et  plus  quae  fiunt 
ex  sensuali  homine,  sunt  prorsus  contra  ordinem  ;  nam 
naturalis  homo,  et  minus  sensualis  homo,  non  potest  in- 
fluere  in  spiritualem,  et  ex  se  aliquid  ibi  videre,  quoniam 
non  datur  influxus  physicus  ;  sed  spiritualis  homo  potest 
influere  in  naturalem,  et  inde  in  sensualem,  quoniam  datur 

influXUS  spiritualis.     (Sed  de  hac  re  videantur  plura  in  Doftrina  Novae 

Hicrosoiymac,  n.  51,  277,  278.)  Ex  his  videri  potest  quid  per  haec, 
quae  nunc  sequuntur,  intelligitur,  nempe  quod  in  ipso  fine 
ecclesiae  homo  de  spiritualibus,  seu  de  rebus  caeli  et 
ecclesiae,  loquatur  et  ratiocinetur  ex  sensuali  corporeo,  et 

sic  ex  fallaciis  sensuum  ;  consequenter  quod  tametsi  homo 
tunc  loquitur  pro  Divinis,  usque  non  cogitet  pro  illis  ; 
nam  homo  potest  ex  corpore  suo  aliter  loqui  quam  in 
spiritu  suo  cogitat  :  et  spiritus  qui  ex  sensuali  corporeo 
cogitat,  non  aliter  potest  quam  contra  Divina  cogitare, 
at  usque  potest  ex  sensuali  corporeo  loqui  pro  Divinis, 
et  hoc  praecipue  ex  causa  quia  Divina  sunt  ei  pro  mediis 
ad  honores  et  ad  lucra.  Sunt  etiam  cuivis  homini  binae 
memoriae,  nempe  memoria  naturalis  et  memoria  spiritu- 
alis ;  homo  ex  utraque  potest  cogitare,  ex  memoria  natu- 
rali  quando  loquitur  in  mundo  cum  hominibus,  ex  memoria 
autem  spirituali  quando  ex  spiritu  ;  et  homo  raro  loquitur 
ex  spiritu  cum  alio,  sed  modo  secum,  quod  est  cogitare. 
I  111  qui  sensuales  homines  sunt,  non  possunt  aliter  ex 
spiritu  suo  secum  loqui  seu  cogitare  quam  pro  Natura, 
proinde  pro  corporeis  et  mundanis  ;  quia  [sensualis  homo] 
cogitat  ex  sensuali  et  non  ex  spirituali,  immo  prorsus 
nescit  quid  spirituale,  quia  apud  se  occlusit  mentem  spi- 
ritualem  in  quam  caelum  ex  sua  luce  influit.  Sed  acce- 
damus  ad  explicationem  verborum  horum,  quod  "audita 
sit  vox  ex  cornibus  altaris  aurei,  dicens  sexto  angelo  ut 
solveret  quatuor  angelos  vinclos  ad  flumen  Euphratem." 
Per  "flumen  Euphratem"  significatur  rationale,  et  inde  quo- 
que  ratiocinatio  ;  causa  quod  id  flumen  illud  significet,  est 
quia  distinguit  Assyriam  a  terra  Canaane,  et  per  "  Assy- 
riam"  seu  "  Aschurem  "  significatur  rationale,  et  per  "  ter- 
rain Canaanem  "  spirituale.  Erant  tres  fluvii  qui  erant  ter- 
mini terrae  Canaanis,  praeter  mare;  nempe  fluvius  Aegypti, 
fluvius  Euphrates,  et  fluvius  Jordanes  ;  per  "fluvium  Ae- 
gypti" significabatur  scientia  naturalis  hominis,  per  "flumen 
Euphratem"  significabatur  rationale  quod  est  apud  homi- 
nem  ex  scientiis  et  cognitionibus,  et  per  "fluvium  Jor- 
danem"  significabatur  introitus  in  ecclesiam  internam  seu 
spiritualem  ;  nam  per  "regiones  extra  Jordanem,"  ubi 
tribus  Reubenis  et  Gadis,  ac  dimidia  tribus  Menassis  sor- 
titae  sunt  hereditates,  significabatur  ecclesia  externa  seu 
naturalis;  et  quia  ille  fluvius  erat  inter  illas  regiones  et 
terram  Canaanem,  et  dedit  transitum,  ideo  per  ilium  sig- 
nificabatur introitus  ab  ecclesia  externa  quae  naturalis  in 
ecclesiam  internam  quae  spiritualis.  Haec  erat  causa 
quod  ibi  instituta  fuerit  baptizatio  ;  baptizatio  enim  reprae- 

sentabat  regenerationem  hominis,  per  quam  homo  natu- 
ralis  introducitur  in  ecclesiam,  et  fit  spiritualis.  Ex  his 
constare  potest  quid  tres  illi  fluvii  in  Verbo  significant. 
Omnia  etiam  ilia  quae  extra  terram  Canaanem  fuerunt, 
significabant  talia  quae  sunt  naturalis  hominis ;  at  ilia 
quae  intra  terram  Canaanem  significabant  talia  quae  sunt 
spiritualis,  ita  quae  sunt  caeli  et  ecclesiae.  Bini  itaque 
fluvii,  nempe  "fluvius  Aegypti"  seu  Nilus,  ac  "  fluvius 
Assyriae"  seu  Euphrates,  significabant  terminationes  ec- 
clesiae, et  quoque  introducliones  in  ecclesiam.  Cognitio- 
nes  etiam,  et  scientiae,  quae  significantur  per  "fluvium 
Aegypti,"  introducunt,  nam  absque  cognitionibus  et  sci- 
entiis  non  potest  aliquis  introduci  in  ecclesiam,  nec  pot- 
est percipere  ilia  quae  ecclesiae  sunt  ;  nam  spiritualis 
homo  per  rationalem  videt  spiritualia  sua  in  scientiis, 
sicut  homo  se  in  speculo,  et  in  illis  agnoscit  se,  hoc  est, 
sua  vera  et  bona  ;  praeter  quod  confirmet  sua  spiritualia 
per  cognitiones  et  scientifica,  tarn  quae  ex  Verbo  quam 
quae  ex  mundo  novit.  "Fluvius"  autem  "Assyriae,"  seu 
Euphrates,  significabat  rationale,  quia  homo  per  rationale 
introducitur  in  ecclesiam  :  per  rationale  intelligitur  cogi- 
tatio  naturalis  hominis  ex  cognitionibus  et  scientiis  ;  nam 
homo  qui  imbutus  est  scientiis  potest  res  in  serie  videre, 
a  primis  et  mediis  ultimum,  quod  vocatur  conclusum  ; 
proinde  analytice  disponere,  versare,  separare,  conjungere, 
et  tandem  concludere  res,  usque  ad  finem  ulteriorem  et 
tandem  ad  ultimum,  qui  est  usus  quern  amat  :  hoc  itaque 
est  rationale,  quod  unicuivis  homini  datur  secundum  usus 
qui  sunt  fines  quos  amat.  Quia  rationale  cuivis  secundum 
usus  qui  sunt  amoris  fit,  ideo  id  est  cogitatio  interior 
naturalis  hominis  ex  influxu  lucis  caeli ;  et  quia  homo  per 
cogitationem  rationalem  introducitur  in  cogitationem  spi- 
ritualem,  et  fit  ecclesia,  ideo  per  ilium  fluvium  significa- 
tur  [,Inaturale  introducens.  Aliud  est  rationalis  esse,  et 
aliud  spiritualis  esse  ;  omnis  homo  spiritualis  est  etiam 
rationalis,  sed  homo  rationalis  non  semper  est  spiritualis  ; 
causa  est  quia  rationale  est  in  naturali  homine,  hoc  est, 
cogitatio  ejus  ;  at  spirituale  est  supra  rationale,  ac  per 
rationale  transit  in  naturale  in  ejus  memoriae  cognitiones 
et  scientifica.  At  sciendum  est  quod  rationale  non  intro- 
ducat  aliquem  in  spirituale,  sed  quod  modo  dicatur  quia 

sic  apparet ;  spirituale  enim  influit  in  naturale  medio  ra- 
tionali,  et  sic  introducit :  spirituale  enim  est  Divinum 
infiuens,  est  enim  lux  caeli,  quae  est  Divinum  Verum 
procedens ;  et  haec  per  mentem  superiorem,  quae  voca- 
tur  mens  spiritualis,  influit  in  mentem  inferiorem,  quae 
vocatur  mens  naturalis,  et  hanc  sibi  conjungit,  et  per  con- 
junctionem  illam  facit  ut  mens  naturalis  unum  faciat  cum 
mente  spirituali ;  ita  fit  introduflio.  Quoniam  contra 
Divinum  ordinem  est  ut  homo  per  rationale  suum  intret 
in  spirituale,  ideo  in  mundo  spirituali  angeli  custodes  sunt 
ne  hoc  fiat.  Inde  patet  quid  significatur  per  "quatuor 
angelos  vinctos  ad  flumen  Euphratem,"  et  dein  quid  per 
"solutionem"  illorum  ;  per  "angelos  vin6los  ad  flumen 
Euphratem"  significatur  custodia  ne  naturale  hominis  in- 
tret in  spiritualia  quae  caeli  et  ecclesiae  sunt,  inde  enim 
non  nisi  quam  errores  et  haereses,  et  tandem  negatio. 
In  mundo  spirituali  etiam  sunt  viae  quae  ducunt  ad  infer- 
num  et  quae  ducunt  ad  caelum ;  turn  quae  ducunt  a  spi- 
ritualibus  ad  naturalia,  et  inde  ad  sensualia  ;  et  quoque 
in  viis  sunt  custodes  ne  contrario  modo  vadant,  quoniam 
inde  lapsus  in  haereses  et  errores,  ut  dictum  est.  Custodes 
illi  ponuntur  a  Domino  in  principio  dum  ecclesia  instau- 
ratur,  et  quoque  conservantur,  ne  homo  ecclesiae  ex  sua 
ratione  aut  ex  suo  intellectu  inferat  se  in  Divina  quae 
sunt  Verbi  et  inde  ecclesiae :  at  in  fine,  quando  homines 
ecclesiae  non  amplius  spirituales  sunt,  sed  naturales,  et 
multi  mere  sensuales,  et  sic  cum  apud  hominem  ecclesiae 
non  datur  via  ex  spirituali  homine  in  naturalem,  tunc 
removentur  illi  custodes,  et  aperiuntur  viae  ;  quibus  aper- 
tis  contrario  ordine  vadunt,  quod  fit  per  ratiocinationes 
ex  fallaciis :  [llinde  fit  quod  homo  ecclesiae  pro  Divinis 
ore  loquatur,  at  contra  Divina  corde  cogitet  ;  seu  pro 
Divinis  ex  corpore,  et  contra  Divina  ex  spiritu ;  hunc 
enim  effeSum  habet  ratiocinatio  de  Divinis  ex  naturali  et 
sensuali  homine.  Ex  his  nunc  constare  potest  quid  sig- 
nificatur per  "quatuor  angelos  vinctos  ad  flumen  Euphra- 
tem," et  quid  per  quod  "soluti  fuerint." 

[&.]  Quod  "flumen  Euphrates"  significet  rationale,  per 
quod  via  est  a  spirituali  homine  in  naturalem,  constare 
potest  ex  sequentibus  locis  in  Verbo : — Apud  Mosen, 

"Pepigit  Johovah  cum  Abrahamo  foedus,  dicendo,  Semini  tuo  dabo 
terram  hanc  a  fluvio  Aefiypti  usque  ad  fluvium  magnum,  fluvium 
Euphratem  "  {Gen.  xv.  18): 

per  haec  in  sensu  litterae  describitur  extensio  terrae  Cana- 
anis,  sed  in  sensu  interno  describitur  extensio  ecclesiae  a 
primo  ejus  termino  ad  ultimum  ;  primus  ejus  terminus  est 
scientificum  quod  est  naturalis  hominis,  alter  terminus 
est  rationale  quod  est  cogitationis:  illud,  nempe  scienti- 
ficum quod  est  naturalis  hominis,  significatur  per  "fluvium 
Aegypti"  Nilum  ;  et  rationale  quod  est  cogitationis,  per 
"fluvium  Assyriae"  Euphratem;  ad  ilia  duo  extendit  se 
ecclesia  spiritualis,  quae  per  "terram  Canaanem"  signifi- 
catur, similiter  mens  spiritualis  quae  apud  hominem  eccle- 
siae. Utrumque  tarn  scientificum  quam  rationale  est  in 
naturali  homine,  cujus  unus  finis  est  scientificum  et  cogni- 
tivum,  et  alter  finis  est  intuitivum  et  cogitativum  ;  in  hos 
fines  influit  homo  spiritualis  dum  in  hominem  naturalem  ; 
conjun£tio  Domini  per  ilia  cum  ecclesia  significatur  per 
"foedus"  quod  Jehovah  pepigit  cum  [,]  Abrahamo.  Sed 
haec  per  ilia  verba  significantur  in  sensu  interno ;  at  in 
sensu  supremo  per  ilia  intelligitur  unio  Divinae  Essentiae 
cum  Humana  Domini ;  secundum  ilium  sensum  explicata 
sunt  ilia  verba  in  Arcanis  Caclcstibns  (n.  1863-W1866).  Apud 
Sachariam, 

"Dominari  Ipsius  a  mari  usque  ad  mare,  et  a  flumine  usque  ad  fines 
terrae  "  (ix.  10 ;  similiter  apud  Davidem,  Ps.  lxxii.  8) ; 

quae  di6la  sunt  de  Domino,  ac  de  Ipsius  dominio  super 
caelum  et  terram;  ac  per  "dominium  a  mari  usque  ad 
mare"  significatur  extensio  naturalium,  et  per  "dominium 
a  flumine  usque  ad  fines  terrae"  significatur  extensio  ra- 

tionalium  et  Spiritualium  (videatur  etiam  supra,  n.  5l8[<]).  Apud 

Mo  sen, 

"Terram  Cananaei  et  Libanum  usque  ad  fluvium  magnum,  fluvium 
Euphratem,  vide,  dedi  coram  vobis  terram,  intrate  et  hereditario 
possidete  illam  "  (Deutr.  i.  7,  8)  ; 

apud  eundem, 

"Omnis  locus  quern  calcabit  planta  pedis  vestri  vobis  erit,  a  deserto 
et  Libano,  a  fluvio,  fluvio  Euphrate,  et  usque  ad  mare  postremum 
erit  terminus  vester"  {Detib:  xi.  24) ; 

et  apud  Josuam, 

"A  deserto  et  Libano  hoc  usque  ad  fluvium  magnum,  fluvium  Euphra- 
tem,  universa  terra  Chittaeorum,  et  usque  ad  mare  magnum,  occa- 
sum  solis,  erit  terminus  vester"  (i.  4) : 

in  his  locis  extensio  ecclesiae  ab  uno  fine  ad  alterum  de- 
scribitur  ;  unus  ejus  finis  qui  est  cognitivum  et  scientificum 
per  "Libanum"  et  "mare,"  et  alter  finis  qui  est  intuitivum 
et  cogitativum  significatur  per  "fluvium  Euphratem  :" 
extensio  terrae  Canaanis  est  extensio  ecclesiae,  nam  per 
"terram  Canaanem"  in  Verbo  significatur  ecclesia :  quod 
bis  dicatur  "  fluvius,"  nempe  "fluvius  magnus,  fluvius  Eu- 
phrates," est  quia  per  "  fluvium  magnum  "intelligitur  influxus 
spiritualium  in  rationalia,  et  per  "fluvium  Euphratem" 
influxus  rationalium  in  naturalia,  ita  per  utrumque  influxus 
spiritualium  per  rationale  in  naturalia.    Apud  Micham, 

"  Dies  hie  quo  usque  ad  te  venient  inde  ab  Aschure  et  ad  urbes  Aegypti, 
et  inde  ab  Aegypto  usque  ad  fluvium,  et  ad  mare  a  mari,  et  a  monte 
ad  montem  "  (vii.  12) : 

per  haec  describitur  instauratio  ecclesiae  apud  gentes  a 
Domino;  "dies  hie"  significat  adventum  Domini;  exten- 
sio ecclesiae  ab  uno  fine  ad  alterum  apud  illos  significatur 
per  quod  "venturi  ab  Aschure  ad  urbes  Aegypti,  et  ab 
Aegypto  ad  fluvium  ;"  extensio  veri  ab  uno  fine  ad  alterum 
significatur  per  "ad  mare  a  mari;"  et  extensio  boni  per 
"a  monte  ad  montem."    Apud  Davidem, 

"Vitem  ex  Aegypto  proficisci  fecisti,  expulisti  gentes,  et  plantasti  illam  ; 
.  . .  .emisisti  propagines  ejus  usque  ad  mare,  et  ad  fluvium  ramus- 
culos  ejus  "  (Ps.  lxxx.  9,  12  [£.  A.  8,  11]) : 

per  "  vitem  "  [,]quam  Deus  proficisci  fecit  "  ex  Aegypto  "  in- 
telliguntur  filii  Israelis,  et  significatur  ecclesia,  nam  "vitis" 
significat  ecclesiam  spiritualem ;  illam  etiam  significant 
"filii  Israelis:"  et  quia  ecclesia  vocatur  "  vitis,"  ideo  dicitur 
"Plantasti  earn,  emisisti  propagines  ejus  usque  ad  mare,  et 
ad  fluvium  ramusculos  ejus,"  per  quae  describitur  extensio 
spiritualium  ecclesiae;  "mare"  est  unus  eorum  finis,  et 
"fluvius,"  per  quern  intelligitur  Euphrates,  alter  illorum 
finis.    Per  "Euphratem" 

Qui  erat  quartus  fluvius  exiens  ex  Edene  {Gen.  ii.  14), 

etiam  significatur  rationale,  nam  per  "  hortum  in  Edene" 
seu  paradisum  significatur  sapientia  ;  quid  per  tres  reliquos 

fluvios  significatur,  videatur  explicatum  in  Arcanis  Cae- 
lestibus  (n.  107-121). 

[c.]  Quoniam  per  "fluvium  Euphratem"  significatur 
rationale,  ideo  in  opposito  sensu  per  ilium  significatur  ra- 
tiocinatio ;  per  ratiocinationem  hie  intelligitur  cogitatio 
et  argumentatio  ex  fallaciis  et  ex  falsis  ;  at  per  rationale, 
cogitatio  et  argumentatio  ex  scientiis  et  ex  veris  :  omne 
enim  rationale  excolitur  per  scientias,  et  formatur  per 
vera ;  quare  is  vocatur  rationalis  homo  qui  ducitur  a 
veris,  seu  quern  vera  ducunt ;  at  homo  non  rationalis  da- 
tur  ratiocinans,  per  varia  enim  ratiocinia  confirmare  potest 
falsa,  et  quoque  inducere  simplicibus  credere  ilia,  quod 
praecipue  fit  per  fallacias  sensuum,  de  quibus  infra.  Haec 
ratiocinatio  per  "fluvium  Euphratem"  significatur  in  se- 
quentibus  locis  : — Apud  Jcremiam, 

"Quid  tibi  cum  via  Aegypti,  ut  bibas  aquas  Schichoris?  et  quid  tibi  curn 
via  Assyriae,  ut  bibas  aquas  fluvii?"  (ii.  18  :) 

per  haec  significatur  quod  non  investiganda  sint  spiritualia 
per  scientifica  naturalis  hominis  nec  per  ratiocinia  inde, 
sed  per  Verbum,  ita  e  caelo  a  Domino;  qui  enim  in  af- 
fe6lione  et  inde  cogitatione  spirituali  sunt,  illi  vident 
scientifica  naturalis  hominis  ac  ratiocinia  inde  sicut  infra 
se,  at  ex  his  videre  spiritualia  nemo  potest  ;  ex  alto  possunt 
prospici  inferiora  undequaque,  et  non  vice  versa  :  investi- 
gare  spiritualia  per  scientifica  naturalis  hominis  significatur 
per  "Quid  tibi  cum  via  Aegypti,  ut  bibas  aquas  Schicho- 
ris?" et  per  ratiocinia  inde,  significatur  per  "Quid  tibi  cum 
via  Assyriae,  ut  bibas  aquas  fluvii?"  "Aegyptus"  et  ejus 
flumen  significant  scientifica  naturalis  hominis,  et  "As- 
syria" et  ejus  fluvius  significant  ratiocinia  ex  illis.  Apud 
Esatam, 

"  In  die  illo  detondebit  Dominus  per  novaculam  mercenariam  in  transi- 
tibus  fluvii,  per  regem  Aschuris,  caput  et  pilos  pedum,  etiamque 
barbam  consumet"  (vii.  20) : 

haec  de  statu  ecclesiae  in  fine  ejus,  quando  venturus  Domi- 
nus ;  quod  tunc  ratiocinia  ex  falsis  deprivatura  sint  homines 
ecclesiae  omni  sapientia  ac  intelligentia  spirituali,  descri- 
bitur  per  ilia  verba ;  ratiocinia  per  quae,  significantur  per 
"regem  Aschuris  in  transitibus  fluvii,"  nempe  Euphratis : 
deprivatio  sapientiae  et  intelligentiae  spiritualis  inde,  sig- 

nificatur  per  quod  "per  novaculam  mercenariam  detonden- 
tur  pili  capitis  et  pedum,  et  consumetur barba  ;"  per  "pilos" 
enim  significantur  naturalia  in  quae  operantur  spiritualia, 
et  in  quae  desinunt  ;  quare  per  "pilos"  in  Verbo  signifi- 
cantur ultima  sapientiae  et  intelligentiae,  per  "pilos 
capitis"  ultima  sapientiae,  per  "barbam"  ultima  intelli- 
gentiae, et  per  "pilos  pedum"  ultima  scientiae  ;  quando 
ultima  ilia  non  sunt,  nec  sunt  priora,  sicut  quando  non 
basis  est  columnae,  aut  fundamentum  domui.  Illi  qui  per 
ratiocinia  ex  fallaciis  et  ex  falsis  se  deprivaverunt  intelli- 
gentia,  apparent  in  mundo  spirituali  calvi  (videatur  supra,  n.  66). 
Apud  eundem, 

"  Ecce  Dominus  ascendere  fecit  super  eos  aquas  fluvii  validas  et  multas, 
regem  Aschuris,  et  omnem  gloriam  ejus,  qui  ascendet  super  omnes 
rivos  ejus,  et  ibit  super  omnes  ripas  ejus  ;  hie  ibit  per  Jehudam, 
inundabit  et  transibit "  (viii.  7,  8): 

per  haec  describitur  quod  in  ecclesia  falsificaturi  sint  om- 
nia et  singula  Verbi  per  ratiocinia  ex  fallaciis  et  ex  falsis  ; 
per  "aquas  fluvii  validas  et  multas,  regem  Aschuris," 
significantur  ratiocinia  ex  meris  fallaciis  et  falsis  ;  per  quod 
"ascendet  super  omnes  rivos  et  super  omnes  ripas"  sig- 
nificatur  quod  per  ilia  falsificaturi  sint  omnia  et  singula 
Verbi;  per  "Jehudam"  quern  inundabit  et  transibit,  sig- 
nificatur  ecclesia  ubi  Verbum,  ita  Verbum.  Apud  Jere- 
miam, 

"Contra  exercitum  Pharaonis  regis  Aegypti,  qui  fuit  apud  fluvium 

Euphratem  quern  percussit  Nebuchadnezar  ; .  . .  .septentrio- 

nem  versus,  juxta  litus  fluvii  Euphratis  impegerunt  et  ceciderunt" 
(xlvi.  2,  6,  10) : 

per  haec  significatur  destru£lio  ecclesiae  et  ejus  veritatum 
per  falsa  ratiocinia  ex  scientificis  ;  per  "fluvium  Euphra- 
tem" significantur  falsa  ratiocinia,  per  "  Aegyptum  et  ejus 
exercitum"  scientifica  confirmantia  ;  per  " septentrionem " 
ubi  impegerunt  et  ceciderunt,  significatur  unde  ilia  falsa. 

(De  his  etiam  videatur  supra,  n.  5  1 8[<?].)     Apud  eundem, 

Jehovah  dixit  ad  prophetam,  ut  emeret  cingulum  lini,  et  poneret  illud 
super  lumbos,  sed  non  per  aquam  duceret ;  et  dein  quod  abiret 
ad  Euphratem,  et  id  cingulum  in  foramine  petrae  ibi  absconderet : 
et  abivit  et  abscondidit  ad  Euphratem.  "  Postea  a  fine  dierum 
multorum  dixit  Jehovah,  Surge,  abi  ad  Euphratem,  et  recipe  inde 
cingulum  ;"  et  abiit  et  recepit,  "et  ecce  corruptum  erat  cingulum, 
nec  proderat  ad  quicquam  Ita  quemadmodum  adhaeret  cin- 
gulum ad  lumbos  viri,  sic  adhaerere  ad  Me  feci  universam  domum 

Israelis,  et  universam  domum  Jehudae,  ut  essent  Mihi. .  .in  nomen, 
in  laudem  et  in  decus,  sed  won  obediverunt"  (xiii.  1-7,  11): 

per  haec  repraesentabatur  qualis  Ecclesia  Israelitica  et 
Judaica  fuit  et  facta  est;  per  "cingulum  lini,"  quod  pro- 
pheta  daret  super  lumbos  suos,  significatur  conjunftio 
ecclesiae  cum  Domino  per  Verbum ;  per  "prophetam" 
enim  significatur  doctrina  ex  Verbo,  et  per  "cingulum" 
super  prophetae  lumbos  conjunctio  :  falsificationes  Verbi 
per  mala  vitae  et  falsa  doclrinae,  et  inde  ratiocinia  illis 
faventia,  significantur  per  "cingulum  corruptum  in  foramine 
petrae  ad  Euphratem  :"  per  Verbum  enim  est  conjunctio 
Domini  cum  ecclesia  ;  et  cum  id  per  ratiocinia  faventia 
malis  et  falsis  pervertitur,  tunc  amplius  nulla  conjunclio 
est,  quod  etiam  intelligitur  per  quod  "  non  prodesset  ad 
quicquam."  Quod  hoc  a  Judaeis  factum  sit,  constat  ex 
Verbo  tarn  Veteris  quam  Novi  Testamenti ;  ex  Verbo 
Novi  Testamenti,  quod  perverterint  omnia  quae  de  Domino 
scripta  sunt  in  Verbo,  et  quoque  omnia  essentialia  eccle- 
siae, et  quod  ilia  falsificaverint  per  traditiones.  Apud 
eundem, 

"Quum  absolveris  legere  librum  hunc,  ligabis  lapidem  super  eum,  et 
projicies  eum  in  medium  Euphratis  ;  et  dices,  Sic  submergetur 
Babel,  nec  resurget"  (li.  63,  64): 

per  "librum"  prophetae,  quern  legit,  in  specie  intelligitur 
id  Verbum  quod  in  eo  libro  ;  in  genere  autem  totum  Ver- 
bum:  quod  "projiceret  ilium  in  medium  Euphratis"  sig- 
nificat  quod  Verbum  successu  temporis  per  ratiocinia 
faventia  malis  falsificaretur  ab  illis  qui  intelliguntur  per 
"Babelem,"  qui  sunt  qui  Verbum  adulterant.  Apud  Esa- 
iam, 

"Devovebit  Jehovah  linguam  maris  Aegypti  ;  et  agitabit  manum  super 
fluvium  "  Euphratem  "cum  vehementia  venti  sui,  et  percutiet  eum 
in  septem  rivos,  ut  viam  faciat  cum  calceis  ;  tunc  erit  semita  re- 
liquiis  populi  Ejus,  quae  residuae  erunt  ab  Aschure,  quemadmodum 
fuit  Israeli. .  .cum  ascenderet  e  terra  Aegypti"  (I'Jxi.  15,  16) : 

per  haec  significatur  quod  coram  illis  qui  in  veris  ex  bono 
a  Domino  sunt,  seu  qui  ab  ecclesia,  dissipabuntur  omnia 
falsa  et  ratiocinia  ex  illis,  et  quod  tuti  quasi  per  medium 
transituri  sint  ;  ita  fit  in  mundo  spirituali  illis  quos  Do- 
minus  tutatur  :  simile  hie  intelligitur,  quod  per  "exsicca- 
tionem  maris  Suph  coram  filiis  Israelis:"  illi  qui  tutati  a 

Domino  transituri  sunt,  significantur  per  "reliquias  po- 
puli  quae  residuae  erunt  ab  Aschure  ;"  per  "  residuas  ab 
Aschure"  significantur  qui  non  perierunt  per  ratiocinia  ex 
falsis.    Similia  significantur  per  haec  in  Apocalypsi, 

"Sextus  angelus  effudit.  .phialam  super  fluvium.  .  .Euphratem,  cujus 
exsiccata  est  aqua,  ut  pararetur  via  regum  qui  ab  oriente  solis  " 
(xvi.  12); 

quae  amplius  explicata  videbuntur  infra  in  suo  loco.  Ex 
his  nunc  constare  potest  quod  per  "fluvium  Euphratem" 
significetur  rationale,  quo  medio  spiritualis  mens  intrat 
naturalem  ;  et  in  opposito  sensu  ratiocinatio  ex  fallaciis 
et  ex  falsis.  At  sciendum  est  quod  ratiocinationes  sint 
in  simili  gradu  in  quo  cogitationes,  quoniam  ex  his  descen- 
dunt  ;  ita  quod  sint  ratiocinationes  ex  homine  spirituali 
(quae  tamen  potius  vocandae  sunt  conclusiones  ex  rationi- 
bus  et  ex  veris),  quod  sint  ratiocinationes  ex  homine  na- 
turali,  et  quod  sint  ex  homine  sensuali  :  ratiocinationes 
ex  homine  spirituali  sunt  rationales,  quare  potius  vocandae 
sunt  conclusiones  ex  rationibus  et  ex  veris,  quia  sunt  ex 
interiore,  et  ex  luce  caeli ;  ratiocinationes  autem  ex  ho- 
mine naturali  de  spiritualibus  non  sunt  rationales,  utcun- 
que  sint  in  moralibus  et  civilibus  quae  apparent  coram 
oculis,  sunt  enim  ex  solo  lumine  naturali  ;  ratiocinationes 
autem  ab  homine  sensuali  de  spiritualibus  sunt  irratio- 
nales,  quia  a  fallaciis,  et  inde  ideis  quae  sunt  falsae  ;  hae 
ratiocinationes  sunt,  de  quibus  hie  nunc  in  Apocalypsi  agi- 
tur. 

570.  [Vers.  15  ]  "Et  soluti  sunt  quaiuor  angeli." — Quod  sig- 
nificet  liccntiam  ratiocinandi  ex  fallaciis,  constat  ex  signi- 
ficatione  "quatuor  angelorum  vinctorum  ad  flumen  Eu- 
phratem," quod  sint  ratiocinationes  ex  fallaciis  quae 
sensuali  homini,  non  prius  receptae  (de  qua  mox  supra,  n.  5690]) : 
inde  sequitur  quod  per  quod  "soluti  sint"  significetur 
quod  nunc  licentia  ratiocinandi  ex  fallaciis.  Causa  quod 
nunc  licentia,  est  quia  sensualis  homo  ratiocinatur  modo 
ex  talibus  quae  in  mundo  sunt  et  oculis  videt ;  quae  autem 
intra  aut  supra  ilia  sunt,  quia  non  videt,  dicit  non  dari ; 
inde  est  quod  ilia  quae  caeli  et  ecclesiae  sunt,  quia  supra 
ejus  cogitationes  sunt,  neget  aut  non  credat,  et  quod 
Naturae  omnia  adscribat.     Sensualis  homo  ita  cogitat 

secum,  seu  in  suo  spiritu  ;  at  coram  mundo  aliter,  nam 
coram  mundo  loquitur  ex  mdnoria,  etiam  de  spiritualibus 
ex  Verbo  aut  ex  do&rina  ecclesiae ;  et  quae  loquitur 
sonant  similiter  sicut  dum  ilia  loquitur  spiritualis  homo. 
Talis  est  status  hominum  ecclesiae  in  fine  ejus ;  quae 
tametsi  concinnant  verba  quae  loquuntur  aut  praedicant 
sicut  ex  spirituali  origine,  usque  fluunt  ex  sensuali  ultimo, 
in  quo  eorum  spiritus  est ;  qui  sibi  relictus  ratiocinatur 
contra  ilia,  quia  ex  fallaciis,  proinde  ex  falsis. 

571.  "Qui  parati  in  horam  et  diem  et  mensem  et  annum." — 
Quod  sit  continue  in  statu,  constat  ex  significatione  "pa- 
rati esse  in  horam  et  diem  et  mensem  et  annum,"  quod 
sit  continue  in  statu  esse,  nempe  deprivandi  se  omni  in- 
telledtu  veri  et  inde  vita  spirituali,  quod  significatur  per 
ilia  quae  sequuntur,  quae  sunt,  "  ut  occiderent  tertiam 
partem  hominum:"  per  "horas"  enim,  "dies,"  "menses," 
et  "annos"  in  Verbo  significantur  status  vitae  in  particu- 
lar! et  communi ;  inde  per  "esse  paratos  in  ilia,"  signifi- 
catur continue  esse  in  illo  statu.  Quod  "  horae,"  "dies," 
"menses,"  "anni,"  non  significent  horas,  dies,  menses, 
annos,  est  quia  in  mundo  spirituali  tempora  non  sunt 
distincta  in  talia  intervalla ;  Sol  enim,  ex  quo  caelum 
angelicum  suam  lucem  et  suum  calorem  habet,  non  cir- 
cumfertur  sicut  sol  in  mundo  naturali  ad  apparentiam  ; 
quare  non  facit  annos,  nec  menses,  nec  dies,  nec  horas  ; 
sed  tempora  ibi,  quae  usque  succedunt  sicut  tempora  in 
mundo  naturali,  distinguuntur  per  status  vitae:  (qui  quaies 

sunt,  videatur  in  opere  De  Caelo  et  Inferno,  ubi  agitur  De  Sole  in  Caelo,  n.  1 16-125  '• 
De  Mutationibus  Status  Angelorum  in  Caelo,  n.  t'1154-161 :  De  Tempore  in  Caelo, 

n.  162-169:)  ex  his  constare  potest  quod  per  quod  angeli 
"parati  essent  in  horam,  diem,  mensem  et  annum,"  signifi- 
cetur  continue  in  statu  esse  illo  de  quo  sequitur.  Quod 
"hora"  significet  statum,  quod  "dies,"  quod  "  mensis,"  et 
quod  "annus"  similiter,  constare  potest  ex  locis  in  Verbo 
ubi  nominantur ;  sed  ilia  loca  hie  afferre,  prolixum  nimis 

foret.  (Quod  tamen  ita  sit,  constare  potest  ex  illis  quae  in  opere  De  Caelo  et 
Inferno  de  tempore  ostensa  sunt;  turn  in  Arcanis  Caelestibus,  quod  "tempora"  in 
Verbo  non  significent  tempora,  sed  status  vitae,  n.  2788,  2837,  3254,  3356,  4814,  4901, 

4916,7218,8070,10133,10605.)  Quod  "tempora"  significent  sta- 
tus, etiam  causa  est,  quod  in  mundo  spirituali  non  sint 
stata  tempora  diei,  quae  mane,  meridies,  vespera  et  nox 
vocantur ;  nec  stata  tempora  anni,  quae  ver,  aestas,  au- 

tumnus  et  hiems  dicuntur ;  nec  vices  umbrae  et  lucis, 
caloris  et  frigoris,  ut  in  nostro  mundo ;  sed  loco  illorum 
sunt  mutationes  status  quoad  amorem  et  fidem,  ex  qui- 
bus  non  aliqua  notio  intervallorum,  in  quae  distincla  sunt 
nostra  tempora,  dari  potest,  tametsi  tempora  progrediun- 

tur  ibi   Sicut   in  mundo  naturali  (de  qua  re  in  Arcanis  Caelcsdbus,  n. 

1274,1382,3356,4882,6110,7218):  et  quia  Sol  caeli  angelici,  qui 
est  Dominus,  jugiter  in  ortu  est,  nec  circumvolutiones 
facit,  sicut  apparet  sol  nostri  mundi,  sed  solum  existunt 
mutationes  status  apud  angelos  et  spiritus  secundum  re- 
ceptionem  boni  amoris  et  veri  fidei,  ideo  tempora  corre- 
spondent mutationibus  status,  ac  illas  significant  (n.49oi, 
7381) :  quod  ideo  angeli  et  spiritus  cogitent  absque  idea 
temporis,  quod  homo  non  potest  (n.  3404). 

572.  "Ut  occidereni  tertiam  partem  hominum." — Quod  sig- 
nificet  dcprivandi  se  omni  intcllecln  veri  et  inde  vita  spiri- 
tuali,  constat  ex  significatione  "occidere,"  quod  sit  depri- 
vare  vita  spirituali  (de  qua  supra,  n.  547)  ;  et  ex  significatione 
"hominum,"  quod  sint  intelleclus  veri  (de  qua etiam  supra, n. 
546,547);  quod  "  tertia  pars,"  cum  de  veris,  sit  omne 
(supra,  n.  506) :  hie  itaque  per  "occidere  tertiam  partem 
hominum"  significatur  deprivare  omni  intelleclu  veri: 
quod  sit  deprivare  semet,  est  quia  1 1 1  i  qui  sensuales  facli 
sunt  per  mala  vitae  et  falsa  doclrinae  per  ratiocinationes 
ex  fallaciis  semet  Il]deprivant  intelleclu  veri,  non  autem 
alios,  nisi  qui  etiam  sensuales  sunt.  Quod  se  deprivent 
inde  vita  spirituali,  est  quia  vita  spiritualis  homini  est  per 
intelleclum  ;  quantum  enim  intelleclus  per  vera  aperitur  et 
se  illustrari  patitur,  tantum  homo  spiritualis  fit.  Intel- 
leclus autem  aperitur  per  vera  ex  bono,  non  autem  per 
vera  absque  bono  ;  nam  quantum  homo  in  bono  amoris  et 
charitatis  vivit,  tantum  cogitat  vera :  verum  enim  est 
forma  boni,  ac  omne  bonum  apud  hominem  est  voluntatis 
ejus,  et  omne  verum  est  intelleclus  ejus ;  quare  bonum 
voluntatis  sistit  formam  suam  in  intelleclu;  ipsa  forma 
est  cogitatio  ex  intelleclu  qui  ex  voluntate. 

573[rt].  [Vers.  16.]  "Et  numerus  exercituum  equitatus,  duae 
myriades  myriadum." — Quod  significet  falsa  malt,  ex  qnibus 
et  pro  quibus  ratiocinationes,  innitmerabilia  conspirantia 
contra  vera  boni,  constat  ex  significatione  "exercituum," 
quod  sint  falsa  mali  (de  qua sequitur) ;  ex  significatione  "  equi- 

tatus,"  quod  sint  ratiocinia  inde  ;  (per  "equos"  enim  sig- 
nificatur  intelleftus  veri,  ct  in  opposito  sensu  intelle6lus 
perversus  et  deperditus  (videatur  supra,  n.  355,  364,  3720],  373, 
381,  382)  ;  inde  per  "equitatum"  in  hoc  sensu  significantur 
ratiocinationes  ex  falsis,  nam  ratiocinationes  ex  falsis  sunt 
intelle6lus  perversi  ac  deperditi ;  vera  enim  faciunt  intellec- 
tum,  falsa  autem  destruunt  ilium:)  et  ex  significatione  "dua- 
rum  myriadum  myriadum,"  quod  sint  innumerabilia  conspi- 

rantia  Contra  Vera  boni  ;  (quod  "  myriades  "  significent  innumerabilia  et 

dicanturde  veris.videatur supra, n.  336;)  et  quia  dicuntur  "  duae  myria- 
des  myriadum"  significantur  innumerabilia  conjuncla  et  con- 
spirantia,  nam  "duo  "  significant  conjunctionem,  consensum 
et  conspirationem  (videatur  supra,  n.  283,  384) :  quod  sit  contra 
vera  bona,  est  quia  in  sequentibus  agitur  de  destruftione  veri 
per  exercitus  illius  equitatus.  Ex  his  constare  potest  quod 
per  "numerum  exercituum  equitatus  duae  myriades  myria- 
dum," significentur  falsa  mali,  ex  quibus  et  pro  quibus  ra- 
tiocinationes, innumerabilia  conspirantia  contra  vera  boni. 
In  Verbo  pluries  dicitur  "exercitus,"  et  quoque  Dominus 
vocatur  "Jehovah  Exercituum"  seu  "  Zebaoth  ;"  et  per 
"exercitus"  ibi  significantur  vera  ex  bono  pugnantia  con- 
tra falsa  ex  malo,  ac  in  opposito  sensu  falsa  ex  malo 
pugnantia  contra  vera  ex  bono.  Quod  per  "exercitus" 
talia  in  Verbo  significentur,  est  quia  per  "bella"  in  Verbo 
tarn  Historico  quam  Prophetico  in  sensu  interno  signifi- 
cantur bella  spiritualia,  quae  existunt  contra  infernum  et 
contra  diabolicam  turbam  ibi ;  et  haec  bella  se  referunt 
ad  vera  et  bona  contra  falsa  et  mala ;  inde  est  quod  "ex- 
ercitus" significent  omnia  vera  ex  bono,  et  in  opposito 
sensu  omnia  falsa  ex  malo :  quod  significent  omnia  vera 
ex  bono  constare  potest  ex  eo,  quod  sol,  luna,  stellae,  et 
quoque  angeli  dicantur  "exercitus  Jehovae,"  ex  causa 
quia  ilia  significant  omnia  vera  ex  bono  in  complexu  ;  et 
quod  filii  Israelis,  quia  per  illos  significantur  ecclesiae  vera 
et  bona,  dicantur  "exercitus:"  et  quia  omnia  vera  et  bona 
a  Domino  sunt,  et  Ipse  solus  pugnat  pro  omnibus  in  caelo 
et  pro  omnibus  in  ecclesia  contra  falsa  et  mala  quae  ab 
inferno,  ideo  Ipse  vocatur  "Jehovah  Zebaoth,"  hoc  est, 
"Exercituum."  Quod  sol,  luna,  stellae  dicantur  "exerci- 
tus," constat  a  sequentibus  his  locis : — Apud  Mosen, 

"Absoluti.  .sunt  caeli  et  terra,  et  omnis  exercitus  illorum"  {Gen.  ii.  1) ; 

apud  Davidcm, 

"  Per  yerbum  Jehovae  caeli  fadli  sunt,  et  per  spiritum  oris  Ipsius  om- 
nis  exercitus  eorum  "  (Ps.  xxxiii.  6) ; 

apud  eundem, 

"Laudate"  Jehovam  "omnes  angeli  Ipsius,  laudate  Ipsum  omnes  ex- 
ercitus Ipsius,  laudate  Ipsum  sol  et  luna,  laudate  Ipsum  omnes 
stellae  lucis"  (Ps.  cxlviii.  2,  3) ; 

apud  Esaiam, 

"Contabescet  omnis  exercitus  caelorum,  et  convolventur  sicut  volumen 
caeli,  et  omnis  exercitus  eorum  decidet,  sicut  decidit  folium  de 
vite,  et  sicut  decidens  de  ficu"  (xxxiv.  4) ; 

apud  eundem, 

"Ego  feci  terram,  et  hominem  super  ilia  creavi  ;.  ..  .manus  meae  ex- 
panderunt  caelos,  et  omni  exercitui  eorum  praecepi "  (xlv.  12)  ; 

apud  eundem, 

"Tollite  in  altum  oculos  vestros,  et  videte  quis  creavit  haec,  qui  educit 
in  numero  exercitum  eorum,  omnes  nomine  vocat"  (xl.  26) ; 

apud  Jcremiam, 

"Sicut  non  numeratur  exercitus  caelorum,  et  [non]  mensuratur  arena 
maris"  (xxxiii.  22) : 

in  his  locis  sol,  luna  et  stellae  dicuntur  "exercitus,"  quia 
per  "solem"  significatur  bonum  amoris,  per  "lunam"  ve- 
rum  ex  bono,  et  per  " Stellas"  significantur  cognitiones 
veri  et  boni ;  proinde  per  ilia  significantur  bona  et  vera 
in  omni  complexu,  quae  "exercitus"  vocantur  quia  resis- 
tunt  malis  et  falsis,  ac  perpetuo  vincunt  ea  sicut  hostes. 
Apud  Danielem, 

Cornu  unum  hirci  "crevit  usque  ad  exercitum  caelorum,  et  dejecit  in 
terram  de  exercitu,  et  de  stellis,  et  conculcavit  ea  :  immo  usque 
ad  Principem  exercitus  extulit  se,  et  Ipsi  sublatum  est  juge,  et 
projectum  habitaculum  sanctuarii  Ipsius.  Et  exercitus  traditus 
est  super  juge  in  praevaricationem,  quia  projecit  veritatem  in 

terram  Unus  sanctus  dixit,. . .  .Quousque  visio  haec,  juge  et 

praevaricatio  vastans,  ut  detur  et  sanctum  et  exercitus  conculca- 
tioni  ?    Et  dixit .  . .  . ,  Usque  ad  vesperam  mane  "  (viii.  10-14)  • 

quid  per  "hircum"ibi,  "ejus  cornua,"  et  hoc  "cornu "quod 
crevit  usque  ad  exercitum  caelorum,  significatur,  videatur 
supra  (n.  3160],  336[(5],t',535);  quod  per  "exercitum  caelorum," 
de  quo  dejecit  in  terram,  intelligantur  vera  et  bona  cae- 
li, nam  agitur  de  statu  ultimo  ecclesiae,  quando  vera  et 
bona  caeli  nihili  penduntur  ac  rejiciuntur,  quod  signifi- 
catur per  quod  " conculcaverit  ilia;"  quare  etiam  sequitur 

quod  "projecerit  veritatem  in  terram :"  per  "Principem 
exercitus"  intelligitur  Dominus,  qui  etiam  "Jehovah  Deus 
Zebaoth"  seu  "  Exercituum  "  vocatur  :  quod  omnis  cultus 
ex  bono  amoris  et  veris  fidei  periturus,  significatur  per 
quod  "Ipsi  sublatum  sit  juge,  et  projeftum  habitaculum 
sanctuarii  Ipsius:"  quod  hoc  futurum  sit  in  fine  ecclesiae, 
quando  Dominus  in  mundum  vcnturus,  significatur  per 
"usque  ad  vesperam  mane;"  per  "vesperam"  significatur 
ultimum  tempus  ecclesiae  veteris,  et  per  "mane"  primum 
tempus  ecclesiae  novae.  Quod  angeli  dicantur  "exerci- 
tus," constat  ex  his  locis  : — Apud  Joelan, 

"Jehovah  edidit  vocem  suam  coram  exercitu  suo,  nam  magna  valde 
castra  Ipsius"  (ii.  11) ; 

apud  Sacliariam, 

"  Castra  ponam  domui  meae  de  exercitu,  propter  abeuntem  et  redeuntem, 
ut  non  transeat  amplius  super  eos  exactor  "  (ix.  8) ; 

apud  Davidem, 

"Benedicite  Jehovae  omnes  exercitus  Ipsius,  ministri  Ipsius  facientes 
voluntatem  Ipsius"  (Ps.  ciii.  21); 

in  Libro  Pritno  Regiun, 

Michah  propheta  dixit  ad  regem,  "  Vidi  Jehovam  sedentem  super  throno 
suo,  et  universum  exercitum  caelorum  stantem  juxta  Ipsum,  a 

dextra  Ipsius  et  a  sinistra  Ipsius  et  dixit  hie  aliter  et  ille  aliter  " 

(xxii.  19,  20) ; 

in  Apocalypsi, 

"  Exercitus  Ipsius  in  caelo  sequebantur  Ipsum  super  equis  albis,  induti 
byssinum  album  et  mundum"  (xix.  14) ; 

et  alibi, 

'"Vidi  bestiam  et  reges  terrae,  et  exercitus  eorum  congregatos  ad  faci- 
endum bellum  cum  Sedente  super  equo  albo,  et  cum  exercitu 
Ipsius"  (xix.  19). 

Quod  angeli  congregati  seu  consociatio  illorum  dicantur 
"exercitus,"  est  quia  per  "angelos,"  similiter  ac  per  "ex- 
ercitus," significantur  Divina  vera  et  bona,  quoniam  sunt 
recipientes  illorum  a  Domino  (de  qua  re  videatur  supra,  n.  130,  200, 
302).  Ex  eo  etiam  est  quod  filii  Israelis,  quia  per  illos 
significantur  ecclesiae  vera  et  bona,  dicantur  "exercitus," 
ut  in  sequentibus  locis  : — Apud  Mosen, 

"Jehovah  dixit,  Educite  filios  Israelis  e  terra  Aegypti  juxta  exercitus 
eorum  "  (Exod.  vi.  26)  ; 

apud  eundem, 

"Educam  exercitum  meum,  populum  meum,  filios  Israelis,  e  terra  Ae- 
gypti  per  judicia  magna"  {Exod.  vii.  4  ;  cap.  xii.  17) ; 

apud  eundem, 

"Factum  est  in  ipso  die  hoc  exiverunt  omnes  exercitus  Jehovae  e  terra 
Aegypti  "  {Exod.  xii.  41); 

apud  eundem, 

Recensebis  "omnem  exeuntem  in  exercitum"  {Num.  i.  3,  seq.). 
Quod  castra  metarentur  circa  Tentorium  conventus,  et  quoque  proficis- 
cerentur  juxta  exercitus  eorum  {Num.  ii.  3,  9,  [16,]  24) ; 

apud  eundem, 

Quod  sumerentur  Levitae  ad  exercendum  militiam,  ad  faciendum  opus 
in  Tentorio  conventus  {Num.  iv.  3,  23,  30,  39). 

Quod  filii  Israelis  dicti  fuerint  "exercitus  Jehovae,"  erat 
quia  repraesentabant  ecclesiam,  et  significabant  omnia  vera 

et  bona  ejUS  (videatur  in  Arcanis  Caelestibus ,  n.  5414,  5801,  5803,  5806,  5812, 
5817,5819,5826,  5833,  5879,  5951,  6637,  6862,  6868,  7035,  7062,  7198,  7201,  7215,  7223, 

[ll7957.  8234,  8805,  9340).  Quod  dicantur  "exercitus"  in  plurali, 
est  quia  unaquaevis  tribus  dicebatur  "exercitus,"  ut  con- 
stare  potest  apud  Mosen,  cum  ei  mandatum  est  ut  recen- 
seret  omnes  juxta  exercitus  eorum,  quod  recensiti  sint 
juxta  tribus  {Num.  i.  3,  seq.) :  similiter  cum  castra  meta- 
bantur  circum  Tentorium  conventus  juxta  tribus,  dicitur 
"juxta  exercitus  eorum"  {Num.  ii.  3,9.  seq.).  Quod  tribus 
di<5tae  fuerint  "exercitus,"  est  quia  duodecim  tribus  simul 
sumptae  repraesentaverunt  omnia  vera  et  bona  ecclesiae, 
ac  unaquaevis  tribus  aliquod  universale  essentiale  ejus 

(de  qua  re  videatur  supra,  n.  43 1).     Ex  his  COnstare  potest  quod 

vera  et  bona  caeli  et  ecclesiae  intelligantur  per  "exerci- 
tus" in  Verbo  ;  ex  quibus  manifeste  patet  unde  est  quod 
Jehovah  in  Verbo  dicatur  "Jehovah  Zebaoth,"  et  "Jeho- 
vah Deus  Zebaoth,"  hoc  est,  "Exercituum" 

(Ut  Esai.  i.  9,  24 ;  cap.  ii.  12  ;  cap.  iii.  1,  15  :  cap.  v.  7,  9,  16,  24  ;  cap.  vi. 
3,  5  ;  cap.  viii.  l2)i3,  18  ,  cap.  xiv.  22,  23,  24,  27  ;  cap.  xvii.  3  ;  cap.  xxv. 
6:  cap.  xxviii.  5,  22,  29  ;  cap.  xxix.  6;  cap.  xxxi.  4,  5  ;  cap.  xxxvii. 
16 :  Jcrcm.  v.  14  ;  cap.  xxxviii.  17  ;  cap.  xliv.  7  :  Amos  v.  kll6  :  Hagg. 
i.  9,  14  ;  cap.  ii.  4,  8,  23  :  Sack.  i.  3  :  Malach.  ii.  12  :  et  pluries  alibi). 

[b.]  Ex  his  nunc  patet  quod  per  "exercitus"  signifi- 
cata  sint  vera  et  bona  caeli  et  ecclesiae  in  omni  complexu  : 
et  quia  pleraque  in  Verbo  etiam  oppositum  sensum  habent, 
ita  quoque  "exercitus,"  in  quo  sensu  significant  falsa  et 

mala  in  omni  complexu,  ut  in  sequentibus  locis : — Apud 
Jeremiam, 

"  Super  tetflis  "  domuum  "  suffiverunt  omni  exercitui  caelorum,  et  libave- 
runt  libamina  diis  aliis"  (xix.  13); 

apud  Zephaniam, 

"Adorant  super  teclis  exercitum  caelorum  "(i.  5); 

apud  Moscn, 

"  Ne  incurves  te  et  servias  soli,  lunae,  stellis,  et  omni  exercitui  caelo- 
rum "  (Deutr.  iv.  19  ;  cap.  xvii.  3)  ; 

apud  Jeremiam, 

"Expandent"  ossa  extrac~ta  e  sepulchris,  "soli,  lunae  et  omni  exercitui 
caelorum,  quae  amaverant  et  quibus  serviverant"  (viii.  2) : 

per  "exercitum  caelorum"  hie  intelliguntur  sol,  luna  et 
stellae,  quia  per  ilia  significantur  omnia  bona  et  vera  in 
complexu ;  hie  autem  omnia  mala  et  falsa  in  complexu ; 
nam  per  "solem"  in  opposito  sensu,  ut  hie,  significatur 
omne  malum  scaturiens  ex  amore  sui,  per  "lunam"  fal- 
sum  fidei,  et  per  "stellas"  falsa  in  genere  :  (quod  taiia  per  "  so- 

lem,  lunam  et  Stellas  "  in  mundo  naturali,  cum  ilia  adorantur  loco  Solis  et  Lunae  caeli 
angelici,  t'lsignificentur  dira  mala  et  falsa,  videatur  in  opere  De  Caelo  et  Inferno,  n. 

122, 123;  utet  supra,  n.  401  [>],  402,  M525  :)  et  quia  vera  ex  bono 
pugnant  contra  falsa  ex  malo,  ac  vice  versa  falsa  ex 
malo  pugnant  contra  vera  ex  bono,  ideo  dicuntur  "exerci- 
tus  ;"  est  enim  pugna  continua,  nam  mala  et  falsa  exspirant 
continue  ex  infernis,  conantia  destruere  vera  ex  bono 
quae  in  caelo  et  e  caelo,  ac  continue  resistunt :  est  enim 
ubivis  in  mundo  spirituali  aequilibrium  inter  caelum  et  in- 
ter infernum,  et  ubi  aequilibrium  ibi  continue  agunt  binae 
vires  contra  se ;  una  agit  et  altera  reagit,  ac  continua 
actio  et  reaftio  est  continua  pugna,  sed  a  Domino  provi- 

detur  aequilibrium  (de  quo  videatur  in  opere  De  Caelo  et  Inferno,  n.  589-596 

etn.  597-603)  :  et  quia  continua  talis  pugna  est  inter  caelum 
et  infernum,  ideo  sicut  omnia  caeli  vocantur  "exercitus," 
ita  quoque  omnia  inferni ;  omnia  caeli  se  referunt  ad  bona 
et  vera,  et  omnia  inferni  ad  mala  et  falsa.  Inde  nunc  est 
quod  "exercitus"  significent  falsa  mali  in  sequentibus 
locis  : — Apud  Esaiam, 

"  Ira  Jehovae  contra  omnes  gentes  ;  et  excandescentia  contra  omnem 
exercitum  Isleorum  devovit  Meos,  tradidit  ^eos  in  maclationem" 
(xxxiv.  2) : 

per  "gentes"  significantur  mala,  et  per  "exercitum"  falsa 
ex  malo ;  destruftio  eorum  totalis  significatur  per  quod 
"weos  devoverit  et  tradiderit  mactationi."    Apud  eundem, 

"Vox  multitudinis  in  montibus,  species  populi  magni,  vox  tumultus 
regnorum  gentium  congregatarum,  Jehovah  Zebaoth  ducit  exer- 
citum "  (xiii.  4) : 

"vox  multitudinis  in  montibus"  significat  falsa  ex  malis; 
"multitudo"  falsa,  et  "montes"  mala:  "species  populi 
magni"  significat  apparentiam  sicut  veri  ex  bono;  "spe- 
cies" apparentiam,  "  populus  "  illos  qui  in  veris  sunt,  ita 
vera,  et  "magnum"  praedicatur  de  bono:  "vox  tumultus 
regnorum  gentium  congregatarum"  significat  dissensum 
ecclesiae  oriundum  ex  malis  et  inde  falsis  ;  "vox  tumul- 
tus" significat  dissensum,  "regna"  significant  ecclesias 
quoad  vera  et  quoad  falsa,  et  "gentes  congregatae"  quoad 
mala  et  inde  falsa  conspirantia  contra  ecclesiae  vera  et 
bona:  "Jehovah  Zebaoth  ducit  exercitum "  significat  quod 
Dominus  illud  faciat ;  tribuitur  hoc  Domino,  ut  patet  a 
versu  sequenti  quinto  ibi,  ubi  dicitur,  "Jehovah  venit  cum 
vasis  irae  suae  ad  perdendum  omnem  terram ;"  id  tribui- 
tur Domino,  sicut  malum,  poena  mali,  et  destruftio  eccle- 
siae, alibi,  ex  causa  quia  ita  apparet ;  sensus  enim  litterae 
Verbi  est  secundum  apparentias ;  sed  per  id  in  sensu  spi- 
rituali  intelligitur  quod  ipse  homo  ecclesiae  hoc  faciat. 
Apud  Jeremiam, 

"Ne  parcite  javenibus,  devotioni  date  universum  exercitum  ejus"  (li. 

3): 

haec  de  Babele ;  et  per  "Ne  parcite  juvenibus  "  significa- 
tur destru6lio  falsorum  confirmatorum  ;  per  "Devotioni 
date  universum  exercitum  ejus"  significatur  totalis  destruc- 
tio  falsorum  ex  malis  quae  illi,  ita  destruclio  Babelis. 
Falsa  ex  malo  etiam  significantur 

Per  exercitum  Chaldaeorum,  et  per  exercitum  Pharaonis  (Jcrem.  xxxvii. 
7,  10,  XX,  seq.); 

et  apud  Mo  sen, 

"  Reversae  sunt  aquae  et  operuerunt  currus  et  equites  cum  universo  ex- 
ercitu  Pharaonis"  {Exod.  xiv.  28  ;  cap.  xv.  4  ;) 

(quae  explicata  videantur  supra,  n.  355^1'  et  'n  Meatus  Caelestibus,  n.  8230. 

8275).    Apud  Danielem, 

"  Revertetur  rex  septentrionis,  et  sistet  multitudinem  magnam  prae 
priori,  et  sub  fine  tempor^im  annorum  veniet  cum  exercitu  magno 
et  cum  opibus  magnis  : .  . . .  excitabit  vires  suas  et  cor  suum  contra 
regem  meridiei  cum  exercitu  magno,  et  rex  meridiei  commiscebit 
se  bello  cum  exercitu  magno  et  valido  admodum,  sed  non  consis- 
ted (xi.  13,  25)  : 

agitur  in  illo  capite  de  bello  inter  regem  septentrionis  et 
regem  meridiei;  et  per  "regem  septentrionis"  intelligun- 
tur  illi  intra  ecclesiam  qui  in  falsis  mali  sunt,  et  per  "re- 
gem meridiei"  illi  qui  in  veris  boni ;  collisio  et  pugna  in 
fine  ecclesiae  per  bellum  eorum  in  sensu  spirituali  descri- 
bitur  ;  quare  per  "exercitum  regis  septentrionis "  intelli- 
guntur  falsa  omnis  generis,  et  per  "exercitum  regis 
meridiei"  vera  omnis  generis.    Apud  Lucam, 

"  Quando  videritis  Hierosolymam  exercitibus  circumdatam,  scite  quod 
prope  sit  devastatio  ejus  "  (xxi.  20) : 

in  eo  capite  loquitur  Dominus  de  consummatione  saeculi, 
per  quarh  significatur  ultimum  tempus  ecclesiae  ;  per  "Hie- 
rosolymam" intelligitur  ecclesia  quoad  doctxinam,  et  per 
v  illam  "exercitibus  circumdatam"  intelligitur  ilia  a  falsis 
occupata  ;  quod  tunc  destructio  ejus,  et  mox  ultimum  ju- 
dicium, significatur  per  quod  "tunc  prope  sit  devastatio 
ejus."  Creditur  quod  haec  dicta  sint  de  Hierosolymae 
destructione  a  Romanis  ;  sed  a  singulis  in  illo  capite  patet 
quod  de  destructione  ecclesiae  in  fine  ejus  agatur,  ut  quo- 
que  apud  Matthaaim,  cap.  xxiv.  a  primo  versu  ad  ultimum 

(quae  omnia  in  Arcanis  Caelestibus  explicata  sunt)  :  Sed  USque  noil  obstat 

quin  per  ilia  verba  in  sensu  litterae  intelligatur  destructio 
Hierosolymae,  at  ilia  destructio  repraesentabat  et  inde 
significabat  destru6tionem  ecclesiae  in  fine  ejus  ;  singula 
in  illo  capite  in  sensu  spirituali  spectata  id  confirmant. 
Apud  Davidem, 

Deus  deseruit  et  ignominiae  tradidit  nos,  nec  exivit  in  exercitibus  nos- 
tris  ;  reverti  fecit  nos  retrorsum  ab  hoste  (Ps.  xliv.  10,  11  \_B.A. 
9.  = 

quod  "Deus  non  exiverit  in  exercitibus  nostris"  significat 
quod  non  tutatus  sit  illos,  quia  in  falsis  mali  fuerunt ; 
"exercitus"  enim  sunt  falsa  mali:  quare  etiam  dicitur 
quod  "eos  deseruerit  et  ignominiae  tradiderit,"  et  quod 
"reverti  fecerit  eos  ab  hoste;"  "hostis"  est  malum  quod 
ab  inferno.    Apud  Joelem, 

"  Compensabo  vobis  annos  quos  consumpsit  locusta,  melolontha,  et 
bruchus,  et  eruca,  exercitus  meus  magnus  quem  misi  inter  vos  " 
(ii.  25) : 

quod  falsa  et  mala  omnis  generis  significentur  per  "exer- 
citum,"  manifeste  patet,  quoniam  per  noxia  ilia  animalcula, 
"locustam,"  "  melolontham,"  "bruchum"  et  "erucam," 
significantur  falsa  et  mala  vastantia  seu  consumentia  vera 

et  bona  ecclesiae.  (Videatur  supra,  n.  543 H,  ubi  hie  locus  explicatus  est, 
et  ostensum  quod  "  locusta  et  bruchus  "  signincent  falsa  [et  mala]  sensualis  hominis.) 

Ex  his  nunc  patet  quid  per  "exercitus"  in  Verbo  in  utroque 
sensu  significatur.  Similia  per  "exercitus"  significantur 
in  historicis  Verbi ;  nam  in  illis  est  sensus  spiritualis  aeque 
ac  in  propheticis,  sed  is  minus  elucet,  quia  mens  in  histo- 
ricis detenta  aegre  potest  elevari  a  mundanis  ibi  et  videre 
spiritualia  quae  inibi  recondita  sunt. 

574.  "Et  audivi  numerum  illorum." — Quod  significet  per- 
ceptum  quale,  constat  ex  significatione  "audire,"  quod  sit 
percipere  (ut  supra,  n.  14,  529) ;  et  ex  significatione  "numeri," 
quod  sit  quale  rei  de  qua  agitur  (de  qua  supra,  n.  429) ;  hie 
quale  falsorum  mali  conspirantium  contra  vera  boni,  ex 
quibus  et  pro  quibus  ratiocinationes  sensualis  hominis, 
quae  significantur  per  "numerum  exercituum  equitatus" 
(de  quibus  mox  supra)  :  at  quale  eorum  ulterius  describitur  in 
versu  nunc  sequente,  nempe  per  haec  verba,  "Et  ita  vidi 
equos  in  visione,  et  sedentes  super  illis  habentes  thoraces 
igneos  et  hyacinthinos  et  sulphureos,  et  capita  equorum 
sicut  capita  leonum,  et  ex  oribus  illorum  exivit  ignis  et 
fumus  et  sulphur;"  in  his  continetur  quale  quod  per  "nu- 
merum" hie  significatur.  Videri  potest  sicut  aliquid 
numeri  intelligatur  hie  per  "numerum;"  sed  in  spirituali 
mundo  non  dantur  numeri,  quia  ibi  spatia  et  tempora  non 
mensurantur  et  determinantur  per  numeros  sicut  in  mundo 
naturali ;  quapropter  per  omnes  numeros  in  Verbo  signi- 
ficantur res,  et  per  ipsum  numerum  significatur  quale  rei 

(videatur  supra,  n.  2O3,  336,  429,  43O  ;  et  in  opere  De  Caelo  et  Inferno,  n.  263). 

575.  [Vers.  17]  *  Et  ita  vidi  equos  in  visione,  et  sedentes  super 

illis." — Quod  significet  falsificationes  Verbi  per  ratiocina- 
tiones ex  fallaciis,  constat  ex  significatione  "equorum," 
quod  sint  intelleclus  Verbi  (de  qua  supra,  n.  355,364,  3720],  373, 
381,  382),  hie  falsificationes  ejus,  quia  dicitur  quod  "vide- 
rit  equos  in  visione"  (de  qua  re  sequitur),  et  ex  significa- 
tione "sedentium  super  illis,"  quod  sint  intelligentes  Verbi 

(de  qua  etiam  in  locis  supra  citatis),  hie  autem  ratiocinationes  de 
sensu  Verbi  ex  fallaciis,  qijpniam  agitur  de  sensuali  homine 
et  ejus  ratiocinatione  ex  fallaciis  (videatw  supra,  n.  569),  et  quia 
dicitur  quod  viderit  illos  "in  visione,"  et  non  ut  prius  "in 
spiritu  ;"  "  videre  in  visione"  hie  significat  ex  fallaciis.  Vi- 
siones  enim,  quas  et  ex  quibus  homo  aut  spiritus  homi- 
nis  videt,  sunt  duplicis  generis  ;  sunt  visiones  reales  et  sunt 
visiones  non  reales :  visiones  reales  sunt  talium  quae  re- 
aliter  apparent  in  mundo  spirituali,  prorsus  corresponden- 
tes  cogitationibus  et  affeclionibus  angelorum  ;  proinde  sunt 
reales  correspondence  ;  tales  visiones  fuerunt  prophetis 
qui  vera  prophetarunt,  et  quoque  tales  visiones  sunt  quae  Jo- 
hanni  apparuerunt,  quae  ubivis  in  Apocalypsi  describuntur  : 
at  visiones  non  reales  sunt  quae  in  externa  forma  appa- 
rent similes  realibus,  sed  non  in  interna ;  producuntur  a 
spiritibus  per  phantasias  ;  tales  visiones  fuerunt  prophetis 
qui  vana  seu  mendacia  prophetarunt ;  oranes  hae  visiones, 
quia  non  reales,  sunt  fallaciae,  qi*are  etiam  significant  fal- 
lacias  :  et  quia  "  equi  et  sedentes  super  illis"  visi  sunt  Jo- 
hanni  in  tali  visione,  ideo  per  illos  significantur  ratiocina- 
tiones ex  fallaciis,  et  inde  falsificationes  Verbi.  Quoniam 
prophetis,  per  quos  Verbum  conscriptum  est,  fuerunt  visi- 
ones reales,  et  reliquis,  qui  etiam  prophetae  vocantur, 
visiones  non  reales,  et  horum  visiones  fuerunt  vanae  et 
quoque  "mendacia  "  vocantur,  interest  scire  quales  sunt  visi- 
ones :  nempe,  omnia  quae  in  mundo  spirituali  realiter 
apparent,  sunt  correspondentiae,  correspondent  enim  in- 
terioribus  angelorum  quae  mentis  eorum  sunt,  seu  quae  af- 
feclionis  et  inde  cogitationis  eorum ;  quapropter  etiam 
significant  talia :  induit  enim  spirituale,  quod  est  affeclio- 
nis  et  inde  cogitationis  angelorum,  formas  quales  appa- 
rent in  naturali  mundo  in  triplici  ejus  regno,  animali, 
vegetabili  et  minerali,  et  omnes  hae  formae  sunt  corre- 
spondentiae, quales  visae  sunt  prophetis,  et  quae  signi- 
ficaverunt  res  quibus  correspondebant.  At  in  mundo 
spirituali  dantur  etiam  apparentiae  quae  non  sunt  corre- 
spondentiae, quae  producuntur  a  spiritibus  praecipue  malis 
per  phantasias,  per  has  enim  possunt  illi  spiritus  sistere 
palatia,  et  domos  plenas  decoramentis,  turn  quoque  orna- 
tas  vestes,  et  quoque  sibi  inducere  facies  pulchras,  praeter 
similia  alia ;  at  ut  primum  phantasia  desinit,  etiam  omnia 

ilia  evanescunt,  ex  causa  quia  sunt  externa  in  quibus  nihil 
internum  ;  tales  visiones,  quia  ex  phantasiis  sunt,  signi- 
ficant fallacias,  quia  fallunt  sensus,  et  fallaciter  sistunt 
similia  realibus :  quoniam  hae  sunt  quae  significantur, 
ideo  dicitur,  "Vidi  equos  in  visione."  Quoniam  agitur 
hie  de  ratiocinationibus  ex  fallaciis,  dicendum  est  quid 
fallaciae.  Dantur  fallaciae  in  naturalibus,  in  civilibus,  in 
moralibus,  et  in  spiritualibus,  multae  ;  sed  quia  per  falla- 
cias hie  intelliguntur  fallaciae  in  spiritualibus,  velim  per 
aliqua  exempla  illustrare  quid  et  quales  sunt  fallaciae  in 
spiritualibus.  Sensualis  homo  in  fallaciis  est,  quia  omnes 
ideae  cogitationis  ejus  sunt  ex  mundo  et  intrarunt  per 
sensus  corporis  ;  quare  etiam  ex  illis  cogitat  et  concludit 
de  spiritualibus ;  nescit  etiam  quid  spirituale,  et  credit 
quod  non  aliquid  supra  Naturam  detur,  et  si  datur  quod 
sit  naturale  et  materiale :  prorsus  non  potest  capere  quod 
in  mundo  spirituali  aliquid  existat  simile  objeclis  quae  in 
mundo  naturali,  quod  nerape  apparere  possint  ibi  paradisi, 
arboreta,  floreta,  vireta,  palatia,  domus ;  haec  dicunt  esse 
phantasias,  tametsi  sciunt  quod  similia  visa  sint  prophetis 
quando  fuerunt  in  spiritu  :  causa,  quod  non  credant  talia 
dari  in  mundo  spirituali,  est  quia  putant  nihilum  esse  quic- 
quid  non  oculis  vident  et  aliquo  sensu  corporis  percipiunt. 
Qui  judicat  ex  fallaciis,  prorsus  non  capere  potest  quod 
homo  post  mortem  sit  in  perfecta  forma  humana,  nec  quod 
angeli  in  ilia  forma  sint ;  quare  negant  quod  homines  post 
mortem  sint  formae  humanae  ;  dicunt  esse  pneumata,  abs- 
que oculis,  auribus,  oribus,  proinde  absque  visu,  auditu 
et  loquela,  volitantia  in  aere,  et  exspeftantia  resurreclio- 
nem  corporis,  ut  videant,  audiant  et  loquantur :  quod  ita 
dicant  et  credant,  est  ex  fallaciis  sensuum  corporis.  Illi 
qui  ratiocinantur  et  concludunt  ex  fallaciis  sensuum,  omnia 
tribuunt  Naturae,  et  fere  nihil  Divino ;  si  creationem  Di- 
vino  tribuunt,  usque  putant  omnia  translata  esse  in  Natu- 
ram, et  ex  ilia  sola  effluere  omnes  effectus  qui  apparent, 
et  nihil  ex  spirituali  mundo  ;  ut  dum  vident  admiranda 
in  bombycibus,  papilionibus,  apibus,  admiranda  in  gene- 
ratione  omnium  animalium  ex  ovis,  et  similia  alia,  quae 
innumerabilia  sunt,  putant  haec  opificia  solius  Naturae 
esse ;  nec  possunt  aliquid  cogitare  de  spirituali  mundo  et 
ejus  influxu  in  naturalem,  et  de  existentia  et  subsistentia 

talium  admirandorum  inde  ;  cum  tamen  res  talis  est  quod 
Divinum  influat  continue  jTer  spiritualem  mundum  in  na- 
turalem  ac  producat  talia,  et  quod  Natura  creata  sit  ut 
inserviat  induendo  ilia  quae  e  spirituali  mundo  procedunt 
et  influunt.  Sed  recensere  omnes  fallacias  in  spiritualibus 
quae  sunt  apud  hominem  ecclesiae  sensualem,  nimis  pro- 
lixum  est ;  aliquae  etiam  enumeratae  videantur  in  Doclrina 
Novae  Hierosolymae  (n.  53). 

576.  "Habentes  thoraces  igneos  et  hyacinthinos  et  sulphu- 
reos." — Quod  significet  ratiocinationes  pitgnantes  ex  ctipi- 
ditatibus  amoris  sui  et  avioris  mundi,  ei  ex  falsitatibus  inde, 
constat  ex  significatione  "thoracum,"  quod  sint  arma- 
turae  in  bello,  in  specie  tutationes  in  pugnis  (de  qua  supra,  n. 
557) ;  ex  significatione  "ignis"  seu  "ignei,"  quod  sit  cupi- 
ditas  amoris  sui  et  inde  omnis  mali  (de  qua  supra,  n.  504IW]) ; 
ex  significatione  "hyacinthi"  seu  "  hyacinthini,"  quod  sit 
cupiditas  amoris  mundi  et  inde  omnis  falsi  (de  qua  sequitur)  ; 
et  ex  significatione  "sulphuris"  seu  "sulphurei,"  quod  sit 
concupiscentia  destruendi  ecclesiae  bona  et  vera  per  falsa 
mali  (de  qua  infra,  n.  578),  hie  quod  sit  falsum  ardens  ex  binis 
illis  amoribus  :  ex  his  constare  potest  quod  per  "thora- 
ces igneos,  hyacinthinos  et  sulphureos  "  significentur  ra- 
tiocinationes pugnantes  ex  cupiditatibus  amoris  sui  et 
amoris  mundi,  et  ex  falsitatibus  inde.  Quod  "hyacinthi- 
num"  attinet  ;  hoc  in  spirituali  sensu  significat  caelestem 
amorem  veri,  at  in  opposito  sensu  diabolicum  amorem  falsi, 
et  quoque  amorem  mundi ;  quod  constare  potest  ex  eo, 
quod  coloris  caelestis  sit,  et  per  ilium  colorem  significatur 
verum  ex  origine  caelesti,  inde  in  opposito  sensu  falsum  ex 
origine  diabolica.  Colores  in  mundo  spirituali  apparent 
eleclissimi,  et  originem  ex  bono  et  vero  ducunt ;  colores 
enim  ibi  sunt  modificationes  lucis  caelestis,  ita  intelligen- 
tiae  et  sapientiae  quae  in  caelo  apud  angelos.  Inde  erat 
quod  aulaeis  Tabernaculi  et  vestibus  Aharonis  intertexta 
fuerint  hyacinthinum,  purpura,  et  coccineum  dibaphum  ; 
nam  per  Tabernaculum  repraesentabatur  caelum  Domini, 
ac  per  vestes  Aharonis  Divinum  Verum  caeli  et  ecclesiae  ; 
et  per  ilia  ex  quibus  Tabernaculum  constructum,  et  ex 
quibus  vestes  Aharonis  contextae  fuerunt,  repraesentaban- 
tur  caelestia  et  spiritualia,  quae  sunt  Divini  Boni  ac  Divini 
Veri. 

Quod  velum  ante  arcam  ex  hyacinthino,  purpura,  coccineo  dibapho  et 
byssino  textum  fuerit,  videatur,  Exod.  xxvi.  31  ; 

Quod  similiter  tegumentum  pro  ostio  Tentorii,  vers.  36,  ibi ; 

Turn  quod  tegumentum  portae  atrii,  Exod.  xxvii.  16  ; 

Quod  loramenta  super  ora  aulaei  tentorii  essent  ex  hyacinthino,  Exod. 
xxvi.  4 ; 

Quod  ephbd  esset  ex  auro,  hyacinthino,  purpura,  coccineo  dibapho  in- 

tertextis,  Exod.  xxviii.  6  ; 
Et  quoque  peclorale  judicii,  ibid.  vers.  15. 

Quod  Aharon  et  filii  ejus,  cum  proticiscerentur  in  deserto,  darent  pan- 
num  hyacinthini  super  arcam,  super  mensam  facierum,  super 
candelabrum  et  lucernas  ;  super  altare  aureum,  et  super  omnia 
vasa  ministerii,  Num.  iv.  6,  7,  9,  u,  12  ; 

ex  causa,  quia  Divinum  Verum  procedens  ex  Divino 
Amore,  quod  significatur  per  "pannum  hyacinthini,"  com- 
plectitur  et  tutatur  omnia  sancta  caeli  et  ecclesiae,  quae 
per  ilia  repraesentabantur.  Quoniam  "  hyacinthinum  "sig- 
nificabat  caelestem  amorem  veri,  ideo  mandatum  erat 

Ut  filii  Israelis  facerent  sibi  peniculamentum  super  alas  vestium, .  . .  . 
et  super  illud  darent  filum  hyacinthini,  ut  in  videndo  illud  recor- 
darentur  omnium  praeceptorum  Jehovae  et  facerent  ea  {Num.  xv. 

38, 39) ; 

hie  "filum  hyacinthini"  manifeste  pro  recordatione  prae- 
ceptorum Jehovae ;  praecepta  Jehovae  sunt  ipsa  vera 
caeli  et  ecclesiae,  et  recordantur  illi  soli  qui  in  caelesti 
amore  veri  sunt.  Quod  "hyacinthinum"  significet  amo- 
rem veri,  etiam  constare  potest  ex  his  apud  Ezechiclcm, 

"  Byssus  in  acupictura  ex  Aegypto  fuit  expansio  tua,  ut  esset  tibi  in 
signum  ;  hyacinthinum  et  purpura  ex  insulis  Elischae  fuit  tegu- 
mentum tuum  ;.  .  .  .negotiatores  tui  cum  perfectionibus,  cum  glo- 
meribus  hyacinthini  et  acupic~lo,  et  cum  thesauris  vestium  pretio- 
sarum  "  (xxvii.  7,  24) : 

haec  de  Tyro,  per  quam  significatur  ecclesia  quoad  cogni- 
tiones  veri ;  ita  quoque  per  illam  significantur  cognitio- 
nes  veri  quae  ecclesiae:  ac  per  "mercaturas"  et  "nego- 
tiationes"  ejus  in  eo  capite  describitur  comparatio  intelli- 
gentiae  per  illas  cognitiones  :  per  "  acupicturam  ex 
Aegypto"  significatur  scientia  talium  quae  ecclesiae  sunt; 
quae  quia  est  in  inferiore  loco  et  sic  circumcirca  vel  extra, 
dicitur  quod  ilia  esset  "expansio"  et  "in  signum:"  per 
"hyacinthinum  et  purpuram  ex  insulis  Elischae  "  signifi- 
catur spiritualis  affectio  veri  et  boni ;  quare  ilia  dicuntur  esse 
"  ad  tegumentum  ;"  per  "  tegumentum  "  significatur  verum  : 
per  "glomeres  hyacinthini  et  acupictum "  significantur  om- 
nia vera  spiritualia  et  naturalia  ;  quae  etiam  una  cum  cogni- 

tionibus  ex  Verbo  intelliguntur  per  "  thesauros  vestium  pre- 
tiosarum."  Quoniam  "  hyacinthinum  "  significat  caelestem 
amorem  veri,  ideo  quoque  in  opposito  sensu  significat 
diabolicum  amorem  falsi,  in  quo  sensu  etiam  dicitur  "  hya- 
cinthinum"  in  Verbo: — Ut  apud  Eccchielem, 

"Duae  mulieres  filiae  unius  matris. . .  .in  adolescentia  scortatae  sunt  in 
Aegypto, . . .  .Ohola  quae  Samaria,  et  Oholiba  quae  Hierosolyma: 
et  scortata  est  Ohola  sub  Me,  et  dilexit  amasios  suos,  Assyrios 
propinquos,  vestitos  hyacinthino,  praefeclos  et  duces,  juvenes  de- 
siderii  omnes,  equites  equitantes  equis  "  (xxiii.  W2-6) : 

per  "Samariam"  et  "  Hierosolymam  "  significatur  ecclesia, 
per  "Samariam"  ecclesia  spiritualis,  per  "Hierosolymam" 
ecclesia  caelestis,  quae  "Ohola"  et  "Oholiba"  vocantur, 
quia  per  ilia  nomina  significatur  tentorium;  et  per  "ten- 
torium" significatur  ecclesia  quoad  cultum  :  per  "mulie- 
rem "  in  Verbo  etiam  significatur  ecclesia  :  quod  "scortatae 
sint  in  Aegypto"  wsignificat  quod  falsificaverint  vera 
ecclesiae  per  scientifica  naturalis  hominis :  quod  "  dilexe- 
rit  Assyrios"  significat  quod  falsificaverint  per  ratiocinia 
ex  scientificis  illis ;  "Aschur"  et  "Assyria"  significant 
ratiocinationes ;  qui  "  vestiti  hyacinthino"  dicuntur  ex 
fallaciis  et  falsis,  quae  in  externa  forma  apparent  sicut 
vera  quia  ex  sensu  litterae  Verbi  perverse  applicato  ;  qui 
etiam  "praefe6li,  duces,  juvenes  desiderii,  equitantes  equis" 
dicuntur  ex  eadem  apparentia  ;  nam  qui  ratiocinantur  ex 
propria  intelligentia,  apparent  sibi,  et  aliis  qui  tales  sunt, 
sicut  intelligentes  et  sapientes,  et  ilia  quae  loquuntur  sicut 
vera  intelligentiae  et  bona  sapientiae,  cum  tamen  falsa 
sunt,  quae  amant  quia  ex  proprio ;  "praefecti  et  duces" 
significant  principalia  vera,  et  "equitantes  equis"  signifi- 
cant intelligentes.    Apud  Jeremiam, 

"Argentum  extensum  a  Tharschish  adfertur,  et  aurum  ex  Uphaso, 
opus  fabri  et  manuum  confiatoris,  hyacinthinum  et  purpura  Wves- 
tes  eorum,  opus  sapientum  tota"  (x.  9) : 

ibi  de  idolis  domus  Israelis,  per  quae  significantur  doftrina- 
lia  falsa,  quia  ex  propria  intelligentia  ;  quare  dicuntur  "opus 
fabri  et  manuum  confiatoris,"  ac  "opus  sapientum  tota," 
et  hoc  ex  eo  quia  ut  vera  et  bona  sibi  apparent ;  "argen- 
tum ex  Tharschish  et  aurum  ex  Uphaso"  significat  appa- 
rens  in  externa  forma  ut  verum  et  bonum,  quia  ex  sensu 
litterae  Verbi.    Ex  his  constare  potest  quod  "hyacinthi- 

num"  significet  amorem  falsi  quia  ex  proprio  seu  ex  pro- 
pria intelligentia.  Quod  " hyacinthinum "  etiam  significet 
amorem  mundi,  est  quia  amor  mundi  correspondet  amori 
falsi,  sicut  amor  sui,  qui  per  "ignem"  significatur,  corre- 
spondet amori  mali ;  ex  amore  sui  enim  est  omne  malum, 
et  ex  amore  mundi,  qui  ex  ilia  origine,  est  omne  falsum  ; 
malum  enim  spirituale,  quod  per  amorem  mundi  significa- 
tur, est  in  sua  essentia  falsum,  sicut  bonum  spirituale  est 

in  SUa  essentia  Verum  (videaturin  opere  De  Caelo  et  Inferno,  n.  15). 

577 [/*■]•  "Et  capita  equorum  sicut  capita  leonum." — Quod 

significet  scicntiam  et  inde  cogitationem  destruttivam  vcri, 
constat  ex  significatione  "capitum  equorum,"  quod  sit 
scientia  et  inde  cogitatio  (de  qua  sequitur) ;  et  ex  significa- 
tione "capitum  leonum,"  quod  sint  inde  destructio  veri. 
Quod  "capita  leonum"  destruftionem  veri  hie  significent, 
est  quia  "leo"  in  supremo  sensu  significat  Divinum  Verum 
quoad  potentiam,  ac  in  opposito  sensu  falsum  destruens 
verum,  proinde  destructionem  veri  ;  et  "caput  leonis"  sig- 
nificat vires  animi  per  quas  destruit,  quae  sunt  ratiocinia 

ex  falsis.  (Quod  "  leo  "  significet  Divinum  Verum  quoad  potentiam,  et  in  oppo- 
sito sensu  falsum  destruens  illud,  videatur  supra,  n.  278.)     Quod  "capita 

equorum"  significent  scientiam  et  inde  cogitationem,  est 
quia  "caput"  significat  intelligentiam,  et  "equus"  intel- 
leclum  ;  at  quia  agitur  de  sensuali  homine,  et  hie  de  ra- 
tiocinatione  ejus  ex  falsis,  et  sensuali  homini  ratiocinanti 
ex  falsis  non  est  intelligentia,  sed  modo  scientia  et  inde 
cogitatio,  ideo  hae  per  "capita  equorum"  significantur. 

(Quod  illis  qui  in  falsis  sunt  non  sit  intelligentia,  sed  pro  intelligentia  scientia,  videa- 
tur in  Doarina  Novae  Hieroso/ymae,  n.  33.)     Quod   "  Caput  "  significet 

intelligentiam,  est  causa  quia  intellec~tus  et  voluntas  ho- 
minis  in  interioribus  capitis  ejus  resident  ;  et  inde  in  capi- 
tis anteriore  parte,  quae  est  facies,  sunt  sensus  visus, 
auditus,  odoratus  et  gustus,  in  quos  influit  intellectus  et 
voluntas  ab  interiori,  ac  vivificat  illos,  et  quoque  facit  ut 
gaudeant  suis  sensationibus  ;  inde  est  quod  per.  "caput" 
in  Verbo  significetur  intelligentia.  Sed  quia  illi  soli  intel- 
ligentes  sunt  qui  influxum  e  caelo  recipiunt,  nam  e  caelo 
a  Domino  influit  omnis  .intelligentia  et  sapientia,  sequitur 
quod  illis  qui  in  falsis  mali  sunt  non  sit  intelligentia,  est 
enim  mens  superior  et  spiritualis  apud  illos  clausa,  et  modo 
mens  inferior,  quae  vocatur  mens  naturalis,  aperta ;  haec 

mens,  quando  superior  clausa  est,  non  recipit  aliquid  veri 
et  boni,  proinde  non  intelligentiam  e  caelo,  sed  solum  e 
mundo  ;  quare  his  pro  intelligentia  est  modo  scientia  et 
ex  hac  cogitatio,  ex  qua  procedit  ratiocinatio,  et  per  hanc 
confirmatio  falsi  et  mali  contra  verum  et  bonum.  Quod 
per  "caput"  in  Verbo  significetur  intelligentia  et  sapien- 
tia, ac  in  opposito  sensu  scientia  et  inde  fatua  cogitatio, 
constare  potest  ex  sequentibus  locis  in  Verbo : — Apud 
Esechielem, 

"Dedi  monile  super  nasum  tuum,  et  inaures  super  aures  tuas,  et  coro- 
nam  ornatus  super  caput  tuum  "  (xvi.  12)  : 

haec  dicta  sunt  de  Hierosolyma,  per  quam  significatur 
ecclesia,  ibi  qualis  fuerat  in  principio  ;  per  "monile  super 
nasum"  significatur  perceptio  veri  ex  bono;  per  "inaures 
super  aures"  significatur  auscultatio  et  obedientia ;  et  per 
"coronam  super  caput"  significatur  sapientia  ;  intelligen- 
tia enim,  quae  ex  Divino  Vero  est,  fit  sapientia  ex  bono 
amoris,  quod  significatur  per  "coronam  ex  auro."  In 
A  pocalypsi, 

"Mulier  circumdata  solem,  et  luna  sub  pedibus  ejus,  et  super  capite 
ejus  corona  stellarum  duodecim"  (xii.  1) : 

quod  per  "caput,"  super  quo  corona  stellarum  duodecim, 
significetur  intelligentia,  videbitur  in  explicatione  in  se- 
quentibus. Quod 

Judaei  posuerint  coronam  ex  spinis  super  caput  Domini,  et  quod  per- 
cusserint  caput  Ipsius  (Alatlh.  xxvii.  29,  30  ;  Marc.  xv.  [17,]  19;  Joh. 
xix.  2), 

significabat  quod  tali  contumelia  affecerint  Ipsum  Divi- 
num  Verum  et  Divinam  Sapientiam  ;  Verbum  enim,  quod 
est  Divinum  Verum,  et  ubi  Divina  Sapientia,  falsificaverunt 
et  adulteraverunt  per  traditiones,  et  per  applicationes  ad 
se,  sic  volentes  regem  qui  illos  super  omnes  in  universo 
terrarum  orbe  eveheret  :  et  quia  regnum  Domini  non  fuit 
terrestre  sed  caeleste,  ideo  omnia  Verbi,  quae  de  Ipso 
dicta  sunt,  perverterunt,  et  quae  de  Ipso  praedidla  irrise- 
runt :  hoc  erat  quod  repraesentabatur  per  quod  "coronam 
ex  spinis  super  caput  Ipsius  posuerint,"  et  quod  "caput 
Ipsius  percusserint."  Ubi  agitur  de  statua  Nebuchadne- 
zari  in  somnio  visa,  dicitur  apud  Danielem, 

Quod  caput  ejus  esset  ex  auro  puro  ;  pectus  et  brachia  ex  argento  ; 
venter  et  femora  ex  aere  ;  crura  ex  ferro  ;  pedes  partim  ex  ferro 
et  partim  ex  argilla  (ii.  32,  33) : 

per  illam  statuam  repraesentati  sunt  status  successivi 
ecclesiae  ;  per  "caput  ex  auro"  repraesentata  et  signifi- 
cata  est  Ecclesia  Antiquissima,  quae  in  sapientia  caelesti 
et  inde  in  intelligentia  prae  sequentibus  fuit ;  ea  sapientia 
et  intelligentia  ejus  intelligitur  per  "caput  ex  auro:" 
quod  reliqua  istius  statuae  significent  status  ecclesiarum 
sequentium,  videatur  supra  (n.  176, 41 1[£].)    Apud  David'cm, 

"Induxisti  nos  in  rete,  posuisti  Woppressiones  super  lumbos  [nostros], 
equitare  fecisti  hominem  in  capite  nostro"  (Ps.  Ixvi.  [11,]  12): 

per  "equitare  facere  hominem  in  capite  nostro  "  significa- 

tur  quod  non  intelligentia  (videatur  supra,  n.  35 5[>],  ubi  ilia  plenius 
explicata  sunt).     Apud  Mosen, 

Hae  benedicliones  "veniant  capiti  Josephi,  et  vertici  Naziraei  fratrum 
ejus  "  [Gen.  xlix.  26  ;  Dcutr.  Wxxxiii.  13-16) : 

quod  "  benedictiones  venient  capiti  Josephi"  significat  quod 
omnia  ilia  quae  prius  difta  sunt,  quae  sunt  benedictio- 
nes  caeli,  fient  interioribus  ejus  mentis,  quae  sunt  vitae 
intellects  et  voluntatis  ejus,  nam  haec  sunt  interiora 
mentis:  quod  venient  "vertici  Naziraei  fratrum  ejus" 
significat  quod  etiam  fient  exterioribus  quae  mentis  natu- 
ralis  ejus  sunt;  "  naziraeatus"  enim  [3lsignificat  exteriora 
quae  sunt  mentis  naturalis,  nam  significat  crines  seu  capil- 

litium.     (Sed  haec  amplius  explicata  videantur  supra,  n.  44^  M  >  et  'n  drcanis 

Caekstibus,  n.  6437, 6438.)    Apud  eundem, 

"  Date  vobis  viros  sapientes  et  intelligentes, . . . .  ut  ponam  eos  in  capita 
vestra  "  (Deutr.  i.  13)  : 

dicitur  "in  capita,"  quia  intelligitur  sapientia  et  intelli- 
gentia, qua  illi  reliquis  praepollent ;  quare  dicitur  "Date 
vobis  viros  sapientes  et  intelligentes."    Apud  Esaiam, 

"Effudit  Jehovah  super  vos  spiritum  somnolentiae,  et  occlusit  oculos 
vestros  prophetas,  et  capita  vestra  videntes  obtexit "  (xxix.  Wio): 

per  "prophetas"  significantur  docentes  vera  ac  intelligen- 
tes, et  abstra&e  doctrina  veri  et  intelligentia  ;  quare  dixit, 
"Occlusit  oculos  prophetas,  et  capita  vestra  videntes;" 
prophetae  vocantur  "oculi,"  et  videntes  "capita,"  quia 
per  "oculos"  significatur  intellectus  veri  quoad  doctrinam, 

et  per  "videntes"  intellige/itia  similiter  ac  per  "caput." 
Apud  eundem, 

"  Exscindet  [Jehovah]  ex  Israele  caput  et  caudam,  ramum  et  juncum 
. . . . ;  senex  et  honoratus .  .  faciet  caput,  et  propheta  doctor  menda- 


apud  eundem, 

"Non  erit  Aegypto  opus,  quod  faciet  caput  et  caudam,  ramum  et  jun- 
cum "  (xix.  15) : 

quod  "exscindetur  ex  [,1Israele  caput  et  Cauda,"  et  quod 
"non  erit  Aegypto  caput  et  cauda,"  significat  quod  peri- 
tura  sit  illis  omnis  intelligentia  et  scientia  veri  (videatur  su- 
pra, n.  559>  ubi  illa  loca  amplius  explicata  sunt).     Apud  eundem, 

"  In  die  illo  detondebit  Dominus  per  novaculam  mercenariam  in  trans- 


itibus  fluvii  per  regem  Aschuris,  caput  et  pilos  pedum,  etiamque 
barbam  consumet"  (vii.  20): 


quod  per  haec  significetur  quod  ratiocinia  ex  falsis  depri- 
vatura  sint  homines  ecclesiae  omni  sapientia  et  intelligentia 
spirituali,  videatur  supra  (n.  569H),  ubi  singillatim  expli- 
cata sunt;  dicitur  "in  transitibus  fluvii,"  quia  per  "flu- 
vium  Euphratem"  significatur  ratiocinatio  ex  falsis;  hie 
itaque  invasio  inde  in  vera  ecclesiae  quae  per  ratiocinia 
ex  falsis  destruuntur.    Apud  EzecJiielem, 

"Fili  hominis,  sume  tibi  gladium  acutum,  novaculam  tonsorum.  . . ., 
quam  traduces  super  caput  et  super  barbam. . . .  ;  tertiam  partem 

igne  combures  tertiam  percuties  gladio,  et  tertiam  disperges 

in  ventum  "  (v.  i,  2) : 

etiam  hie  per  "  traducere  novaculam  super  caput"  signi- 
ficatur deprivare  omni  intelligentia  veri :  causa  est,  quia 
nisi  sint  ultima  intelligentiae,  quae  significantur  per  "ca- 
pillos  capitis,"  quos  abradet  cum  novacula  quae  traducetur 
wsuper  caput,  perit  intelligentia  ;  nam  quando  auferuntur 
ultima,  est  sicut  cum  basis  aufertur  columnae,  aut  funda- 
mentum  domui :  inde  est  quod  in  Ecclesia  Judaica,  quae 
fuit  ecclesia  repraesentativa,  nefarium  fuerit  abradere  ca- 
pillos  capitis  et  inducere  calvitiem,  similiter  barbam  ;  quare 
etiam  qui  absque  intelligentia  sunt,  apparent  in  mundo 
spirituali  calvi. 

[&.]  Ex  his  constare  potest  quid  in  sequentibus  locis 
significatur  per  "caput  calvum"  seu  per  "calvitiem:" — 
Apud  Esaiam, 

"In  omnibus  capitibus  ejus  calvities,  omnis  barba  rasa"  (xv.  2) ; 

nempe  quod  non  intelligentia.    Apud  Ezechielem, 

"Super  omnibus  faciebus  pudor,  et  in  omnibus  capitibus  calvities  "  (vii. 

18); 

apud  eundem, 

"Omne  caput  decalvatum,  et  omnis  humerus  depilatus  "  (xxix.  18): 

similiter.  Quare  vetitum  fuit  Aharoni  et  filiis  ejus  radere 
capita  sua,  ac  angulum  barbae ;  de  qua  re  apud  Mosen, 

Aharon  et  filii  ejus  non  radent  capita  sua,  nec  dissuent  vestes  suas,  ne 
moriantur,  et  Jehovah  propterea  irascatur  toti  concioni  {Levit.  x. 

6); 

et  apud  eundem, 

Filii  Aharonis  "non  inducent  calvitiem  capiti  suo,  nec  angulum  barbae 
radent"  {Levit.  xxi.  5) : 

per  "barbam"  significatur  ultimum  rationalis  hominis,  et 
per  quod  "non  raderent  barbam"  significatur  ne  depriva- 
rent  se  rationali,  per  quod  ultimo  ejus ;  nam  ut  supra 
dictum  est,  quando  ultimum  aufertur,  etiam  interius  perit. 
Quid  intelligitur  per 

Quod  mulier  captiva  ex  hostibus,  si  desideraretur  in  uxorem,  tonderet 
caput  suum,  et  faceret  ungues  suos  {Deutt:  xxi.  11,  12), 

videatur  supra  (h,  555M).  Quia  pudor  repraesentabatur  per 
manus  super  caput,  ideo  dicitur  apud  Jcremiam, 

"Etiam  ab  Aegypto  pudefies,  sicut  pudefadta  es  ab  Assyria;  etiam  ex 
ilia  exibis,  et  manus  tuae  super  caput  tuum  "  (ii.  [36,]  37) ; 

et  apud  eundem, 

"Pudefacli  sunt  et  ignominia  affec"H,  et  obtexerunt  caput"  (xiv.  3,  4) ; 

et  quia  id  repraesentativum  pudoris  fuit, 

Ideo  Thamar,  postquam  compressa  fuit  ab  Ammone  fratre,  "  posuit  ma- 
num  super  caput,  et  ivit  Weundo  et  clamando  "  (2  Sam.  xiii.  19) : 

per  "ponere  manus  super  caput"  significabatur  quod  non 
aliqua  intelligentia  esset.  Etiam  dolor  ob  peccata  quod 
insane  et  stulte  egerint,  repraesentabatur  per  quod  spar- 
gerent  pulverem  super  caput,  et  quod  in  terram  usque 
detruderent  caput,  per  quod  etiam  significabatur  male- 
di6lio  : — Ut  apud  Ezechielem, 

"Ascendere  (a'facient  pulverem  super  caput  tuum,  in  cinere  volvent 
te  "  (xxvii.  30) ; 

in  ThreniSy 

"Sedent  in  terra,  tacent  seniorfs  filiae  Zionis,  ascendere  fecerunt  pul- 
verem  super  caput  suum,  cinxerunt  se  saccis,  descendere  fecerunt 
in  terram  caput  suum,  virgines  Hierosolymae "  (ii.  ro). 

Per  "caput"  autem  in  opposito  sensu  significatur  astutia 
quae  illis  qui  in  amore  dominandi  sunt.  Haec  intelligitur 
per  "caput"  apud  Moscn, 

Semen  mulieris  conculcabit  caput  serpentis,  et  serpens  laedet  calcaneum 
{Gen.  iii.  15) ; 

apud  Davidem, 

"Dominus  ad  dextram  tuam  percussit  in  die  irae  suae  reges,  judicavit 
inter  gentes,  implevit  cadaveribus  suis ;  percussit  caput  super 
terram  multam  ;  e  flumine  in  via  bibet,  propterea  exaltabit  caput" 
(Ps.  ex.  5-7) ; 

(quae  explicata  videantur  supra,  n.  5  1 8 [</] : )  et  apud  eundem, 

"Deus  contundet  caput  hostium  ,  verticem  capilli,  ambulantibus  in 

reatibus  "  (Ps.  lxviii.  22  [B.  A.  21]). 

Quod  astutiae,  per  quas  malum  intendunt  et  machinantur 
aliis,  super  ipsos  redeant,  significatur  per 

"  Dare  viam  in  caput  eorum  "  {Ezech.  ix.  10  ;  cap.  xi.  21  ;  cap.  xvi.  43  ; 
cap.  xvii.  19  ;  cap.  xxii.  31  :  Joel  iv.  [B.  A.  iii.]  4,  7). 

Quid  autem  per 

Capita  septem,  super  quibus  diademata  septem  (in  Apocalypsi,  cap.  xii. 
3  ;  cap.  xiii.  1,  3  ;  cap.  xvii.  3,  7,  9), 

significatur,  videbitur  infra.  Praeterea  per  "caput,"  quia 
supremum  et  primarium  est  in  homine,  etiam  plura  signifi- 
cantur  ;  sicut  cacumen  montis,  fastigium,  primarium,  prin- 
cipium  viae,  plateae,  mensis,  et  similia. 

578.  "Ex  or/bus  illorum  exivit  ignis,  et  fumus,  et  sulphur." — 
Quod  significet  cogitata  et  inde  ratiocinia  scaturientia  ex 
amore  mali  et  ex  amore  falsi,  et  ex  concapiscentia  destru- 
endi  vera  ct  bona  per  falsa  mali,  constat  ex  significatione 
"oris,"  quod  sit  cogitatio  et  inde  ratiocinatio  (de  qua  in  ex- 

plicatione  ad  versum  19,  sequentem)  J  ex  significatione  "  ignis,"  quod 

sit  amor  sui,  et  inde  amor  mali  (de  qua  supra,  n.  5041V-/],  539) ; 
ex  significatione  "fumi,"quod  sit  densum  falsum  scaturi- 
ens  ex  amore  mali  (de  qua  etiam  supra,  n.  494,  539) ;  et  ex  signi- 
ficatione "sulphuris,"  quod  sit  concupiscentia  destruendi 
ecclesiae  vera  et  bona  per  falsa  mali.  Quod  haec  per 
"sulphur"  significetur,  constare  potest  ex  Verbo  ubi  nomi- 

natur  : — Ut  apud  Mosen, 

"Jehovah  pluere  fecit  super  Sodomam  et  Amoram  sulphur  et  ignem" 
(Gen.  xix.  24) ; 

et  apud  Lticam, 

"Quo  die  egressus  est  Lothus  e  Sodoma,  pluit  igne  et  sulphure  e  caelo, 
et  perdidit  omnes  ;  juxta  hoc  fiet  quo  die  Filius  hominis  revela- 
bitur  "  (xvii.  29,  30) : 

per  illos  qui  "in  Sodoma  et  Amora"  fuerunt,  intelliguntur 
qui  in  falsis  mali  ex  amore  sui ;  et  quia  falsa  mali  ex  illo 
amore  [l)perdiderunt  eos,  ideo  pluit  sulphur  et  ignis,  "sul- 
phur" ex  concupiscentia  perdendi  ecclesiam  per  falsa  mali, 
"ignis"  quia  concupiscentia  ilia  scaturivit  ex  amore  sui: 
quod  ita  fiet  quando  Filius  hominis  revelabitur,  significat 
quod  etiam  tunc  falsa  mali  ex  amore  sui  ecclesiam  perdi- 
tura  sint.  Talis  pluvia  etiam  apparet  in  mundo  spirituali 
quando  mali  qui  in  falsis  ex  illo  amore  sunt,  in  infernum 
dejiciuntur.    Apud  Mosen, 

Quid  dicent  filii  vestri .  . .  . "  et  alienigena, ....  cum  videbunt  plagas  terrae 
hujus  et  morbos  ejus?. ..  .Sulphur,  sal,  et  combustio  tota  terra, 
non  conseratur,  nec  germinet,  nec  ascendat  in  ea  ulla  herba  ;  juxta 
eversionem  Sodomae  et  Amorae,  Adamae  et  Zeboim"  (Deutr.  xxix. 
21,  22  [B.  A.  22,  23]) : 

sunt  hae  maledictiones  quae  denuntiantur  filiis  Israelis,  si 
non  custodiunt  praecepta  et  statuta,  et  si  colunt  alios 
deos ;  et  quia  tunc  ecclesia  vastatur  et  destruitur  per  falsa 
mali  et  per  mala  falsi,  dicitur  quod  tunc  "sulphur,  sal, 
combustio  tota  terra;"  "terra"  significat  ecclesiam:  et 
per  quod  "non  conseretur,  non  germinabit,  nec  ascendet 
super  ea  ulla  herba,"  significatur  quod  amplius  non  reci- 
pietur  et  producetur  aliquod  verum  ex  bono.  Apud  Esa- 
iam, 

"  Paratum  est  ab  heri  Thopheth,  etiam  hoc  regi  praeparatum  est,  in 
profundum  et  latum  descendet ;  rogus  ejus,  ignis  et  ligna  multa, 
flatus  Jehovae  sicut  fluvius  sulphuris  accendens  eum"  (xxx.  33) : 

per  "Thopheth"  significatur  infernum  ubi  dirus  et  saevus 
amor  destruendi  omnia  vera  et  bona  ecclesiae  regnat, 
imprimis  ubi  saeva  cupiditas  perdendi  bona  innocentiae  ; 
quod  id  infernum  dirum  sit  ex  falsis  mali,  significatur  per 
quod  "in  profundum  et  latum  descendet:"  "rex"  cui  id 
praeparatum  est,  significat  ipsum  falsum  infernale  ;  "rogus 
ejus,  ignis  et  ligna,"  significant  mala  omnis  generis  quae 

sunt  illius  amoris :  et  quia  id  infernum  ardet  ex  concupis- 
centia  destruendi,  dicitur  qifbd  "flatus  Jehovae  sicut  fluvius 
sulphuris  accendit  eum ;"  ibi  enim,  ut  primum  audiunt 
ecclesiae  vera  et  percipiunt  ejus  bona  ab  aliquo,  accen- 
duntur  sicut  furore  destruendi  et  exstinguendi  ilia.  Apud 
Esaicuii, 

"  Dies  vindiclae  Jehovae.  annus  retributionum  pro  lite  Zionis  ;  et  con- 
vertentur  torrentes  ejus  in  picem,  et  pulvis  ejus  in  sulphur,  et 
erit  terra  ejus  in  picem  ardentem,  noclu  et  diu  non  exstinguetur, 
in  aeternum  ascendet  fumus  ejus"  (xxxiv.  S-10) : 

"dies  vindiclae  Jehovae,  et  annus  retributionum  pro  lite 
Zionis,"  significat  adventum  Domini,  ac  ultimum  judicium 
tunc  ab  Ipso  fadtum  ;  quod  "  convertentur  torrentes  in 
picem,  et  pulvis  in  sulphur,"  significat  infernum  in  quod 
ill!  qui  in  falsis  mali  et  in  malis  falsi  sunt,  conjicientur ; 
malum  amoris  infernalis  et  ejus  poena  significatur  per  quod 
"pix  ardens  noctu  et  diu  non  exstinguetur;"  et  dirum 
falsum  ex  illo  malo,  per  quod  "fumus  in  aeternum  ascen- 
det."   Apud  Ezechielem, 

"  Disceptabo  cum"  Gogo  "peste  et  sanguine,  et  pluviam  inundantem, 
et  lapides  grandinis,  ignem  et  sulphur  pluere  faciam  super  eum  " 
(xxxviii.  22) : 

per  "  Gogum  "  intelliguntur  qui  in  sanclo  et  pio  externo 
ponunt  omnem  cultum,  et  non  in  interno,  cum  tamen 
cultus  externus  talis  est  qualis  internus  ;  et  dicitur,  quod 
"Jehovah  super  illos  pluere  faciet  pluviam  inundantem, 
lapides  grandinis,  ignem  et  sulphur,"  per  quae  significatur 
quod  falsa  et  mala  destruentia  omnia  ecclesiae  vera  et 
bona;  "ignis  et  sulphur"  sunt  mala  falsi  et  falsa  mali, 
utraque  diabolica.    Apud  Davidcm, 

Jehovah  "  pluet  super  impios  laqueos,  ignem  et  sulphur  ;  et  ventus  pro- 
cellarum  portio  calicis  eorum"  (Ps.  xi.  6): 

per  haec  significatur  quod  impii  destruentur  per  sua  mala 
falsi  et  per  sua  falsa  mali,  quae  destruent  omnia  vera 
ecclesiae  apud  illos;  "  laquei,  ignis  et  sulphur"  sunt  mala 
falsi  et  falsa  mali ;  et  "ventus  procellarum"  qui  portio  cali- 
cis eorum,  significat  destrudtionem  omnis  veri :  quod  non 
intelligatur  quod  pluet  ignis  et  sulphur  super  impios,  patet, 
nam  dicitur  etiam  quod  "pluent  laquei;"  quare  per  '"ig- 
nem et  sulphur"  talia  significantur  quae  ecclesiae  vera  et 

bona  prorsus  destruunt.    Similiter  apud  Hiobiim, 

"Spargetur  super  habitationem "  impii  "sulphur"  (xviii.  15); 

per  "sulphur"  enim  tale  falsum  mali  intelligitur  quod  de- 
struit  omne  ecclesiae  apud  hominem,  quod  est  falsum  ex 
malo  amoris  sui,  quale  fuit  illis  qui  in  Sodoma  et  Amora, 
de  quo  dicitur, 

Quod  non  modo  everterit  urbes  et  habitatores,  sed  etiam  planitiem  et 
germen  agri  (Gen.  xix.  25): 

"germen  agri"  significat  verum  ecclesiae  nascens.  Si- 
milia  per  "ignem"et  "  sulphur  "  significantur  in  sequentibus 
in  Apocalypsi, 

"Quibestiam  adorat,  et  imaginem  ejus,.  . .  .cruciabitur  sulphureet  igne" 
(xiv.  9,  10)  ; 

"Bestia  et  pseudopropheta. . .  .viventes  conjecli  sunt  in  stagnum  ignis 

ardens  sulphure  "  (xix.  20) ; 
"Diabolus. . .  .conjecftus  est  in  stagnum  ignis  et  sulphuris,  ubi  bestia  et 

pseudopropheta  "  (xx.  10) ; 
"  Homicidis,  scortatoribus  et  incantatoribus  et  idololatris  et  omnibus 

mendacibus  pars  erit  in  stagno  ardente  igne  et  sulphure  "  (xxi.  8). 

579.  [Vers.  18  ]  "A  iribus  his  occisa  est  tertia  pars  hominum, 
ex  igne  et  ex  fumo  et  ex  sulphure  exeunte  ex  oribus  illorum." — 

Quod  significet  quod  omnis  intelleilus  veri  et  inde  vita 
spiritualis  ex  illis  exstincla  sit,  constat  ex  significatione 
"tertiae  partis  hominum,"  quod  sit  omnis  intelligentia 
seu  intellectus  veri,  et  quia  inde  est  vita  spiritualis,  ideo 
etiam  haec  involvitur ;  ex  significatione  "occidi,"  quod 
sit  exstingui,  nam  cum  intellectus  veri  exstinguitur,  homo 
spiritualiter  occiditur  (videatur supra,  n.  31 5 [a/]) :  (quod  "tertia 
pars,"  cum  de  veris,  sit  omne,  [supra]  n.  506  ;  et  quod  homo 
sit  intellecius  veri  et  perceptio  boni,  n.  280,  w546;)  et  ex 
significatione  "  ignis,  fumi  et  sulphuris  exeuntium  ex  oribus 
illorum,"  quod  sint  cogitata  et  inde  ratiocinia  scaturientia 
ex  amore  mali,  ex  amore  falsi,  et  ex  concupiscentia  de- 
struendi  vera  et  bona  per  falsa  mali  (de  qua  mox  supra,  n.  578) : 
ex  his  videri  potest  quid  per  ilia  verba  significatur.  Haec 
dicuntur  de  "equis"  in  visione  visis,  quod  nempe  "ex  illo- 
rum oribus  exiverit  ignis,  fumus  et  sulphur ;"  et  quia  per 
"equos"  in  visione  visas  significantur  falsificationes  Verbi 
per  ratiocinia  ex  fallaciis,  patet  quod  per  "ignem,  fumum  et 
sulphur"  significentur  ilia  quae  causantur,  quae  sunt  amo- 
res  mali  et  falsi  ac  concupiscentiae  destruendi  vera  et  bona 

ecclesiae  ;  et  hoc  fit  per  cogitata  et  ratiocinia  ex  fallaciis 
de  sensu  et  intelleciu  Verbi :  quando  enim  homo  non  cogi- 
tat  nisi  ex  fallaciis,  cogitat  solum  ex  illis  quae  in  sensu 
litterae  ad  primum  visum  exstant,  et  non  ex  aliquo  sensu 
litterali  interiori :  inde  admodum  crassas  et  duras  ideas  de 
omni  doclrinali,  quod  ex  Verbo,  captat ;  sicut  de  Deo, 
quod  irascatur,  puniat,  in  infernum  conjiciat,  tentet,  quod 
Ipsum  paeniteat,  et  plura  similia,  praeter  quod  corporee 
et  materialiter  de  singulis  quae  in  Verbo  legit,  et  nihil 
spiritualiter,  cogitet ;  inde  est  quod  mere  sensualiter ;  et 
cum  mere  sensualiter,  tunc  solum  ex  amore  sui  et  mundi ; 
et  cum  ex  his,  solum  ex  malis  et  falsis.  Quare  cum  sibi 
reliclus  ex  suo  spiritu  cogitat,  tunc  ex  illorum  amorum 
affectione  cogitat,  quos  illis  quae  in  Verbo  sunt  conjungit  ; 
et  cum  Divina  Verbi  conjunguntur  talibus,  tunc  adulte- 
rantur  et  falsificantur  omnia  quae  ibi ;  nam  Divina  Verbi 
nusquam  conjungi  possunt  quam  cum  amore  caelesti  seu 
cum  affectione  spirituali ;  si  cum  alio  amore,  seu  cum  alia 
affeclione,  tunc  clauditur  mens  superior,  quae  vocatur 
mens  spiritualis,  et  modo  aperitur  mens  inferior,  quae  voca- 
tur mens  naturalis ;  immo  apud  illos  qui  conjungunt  Verbi 
vera  cum  affectione  amoris  sui,  clauditur  etiam  mens  natu- 
ralis, et  aperitur  modo  ultimum  hujus  mentis,  quod  voca- 
tur sensuale,  quod  proxime  inhaeret  corpori,  et  proxime. 
exstat  mundo  ;  inde  est  quod  spiritus  hominis  fiat  corpo- 
reus,  qui  nullam  sortem  habere  potest  cum  angelis,  qui 
sunt  spirituales. 

580.  [Vers.  19.]  "Nam potestas  illorum  in  ore  illorum  erat." — 
Quod  significet  cogitationes  sensuales  et  inde  ratiocinationes, 
quod  illis  maximc  valcrent,  constat  ex  significatione  "po- 
testatis  illorum,"  quod  sit  valere,  hie  maxime  valere  ;  et 
ex  significatione  "oris,"  quod  sit  cogitatio  sensualis  et 
inde  ratiocinatio :  per  "os"  enim  et  per  ea  quae  oris  sunt 
significantur  ilia  quae  intelleftus  et  inde  cogitationis  et 
loquelae  sunt,  haec  enim  correspondent  ori ;  nam  omnia 
organa  quae  una  voce  dicuntur  oris,  sicut  larynx,  glottis, 
guttur,  lingua,  os,  labia,  sunt  organa  inservientia  intellec- 
ts pro  enuntiatione  et  elocutione ;  inde  est  quod  per  "os" 
significetur  cogitatio  et  inde  ratiocinatio :  at  quia  cogita- 
tio hominis  est  interior  et  exterior,  nempe  spiritualis, 
naturalis  et  sensualis,  ideo  per  "os"  significatur  cogitatio 


1454 


APOCALYPSIS  EXPLIC ATA. 


quae  est  homini  de  quo  agitur,  hie  cogitatio  sensualis, 
quia  de  homine  fafto  sensuali  per  falsa  mali  agitur.  Cogi- 
tatio sensualis  est  cogitatio  omnium  infima,  et  est  mate- 
rialis  et  corporea ;  in  hac  cogitatione  sunt  omnes  qui  in 
malis  quoad  vitam  et  inde  in  falsis  quoad  doctrinam  sunt, 
utcunque  creduntur  dofti  et  eruditi,  et  quoque  utcunque 
possunt  falsa  in  decora  serie  concinnare,  ac  elegante  et 
eloquente  sermone  exornare.  Quod  "os"  ex  correspon- 
dentia,  ita  in  spirituali  sensu,  significet  cogitationem,  at 
in  sensu  naturali  enuntiationem,  constare  potest  ex  se- 
quentibus  his  locis  : — Apud  Davidem, 

"Os  justi  meditatur  sapientiam"  (Ps.  xxxvii.  30) : 

per  "os"  ibi  significatur  cogitatio  ex  affe&ione,  nam  homo 
ex  ilia  meditatur  sapientiam,  non  autem  ex  ore  et  ejus 
loquela.    Apud  Lucam, 

Jesus  dixit,  "  Ego  dabo  vobis  os  et  sapientiam,  cui  non  poterunt  se  oppo- 
nere  "  (xxi.  15) : 

"os"  ibi  pro  loquela  ex  intelleftu,  ita  pro  cogitatione  ex 
qua  homo  loquitur.    Apud  Matthacum, 

"  Non  quod  intrat  in  os,  immundum  reddit  hominem  ;  sed  quod  egreditur 
ex  ore,  hoc  immundum  reddit  hominem  : . . .  .quod  ingreditur  in  os, 
in  ventrem  abit,  et  in  latrinam  ejicitur  ;  quae  vero  egrediuntur  ex 

ore,  ex  corde  egrediuntur;  ex  corde  egrediuntur  cogitationes 

malae,  caedes,  adulteria,  stupra,  furta,  falsa  testimonia,  blasphe- 
miae"  (xv.  1 1,  17-19) : 

per  "ilia  quae  ingrediuntur  in  os"  in  sensu  litterae  intel- 
liguntur  omnis  generis  cibi,  qui  post  usum  in  corpore  per 
ventrem  abeunt  in  latrinam  ;  at  vero  in  sensu  spirituali 
per  "ilia  quae  ingrediuntur  in  os"  significantur  omnia  quae 
ex  memoria  et  quoque  ex  mundo  intrant  in  cogitationem, 
haec  etiam  correspondent  cibis  ;  et  ilia  quae  ingrediuntur 
cogitationem  et  non  simul  voluntatem,  non  immundum 
reddunt  hominem,  nam  memoria  et  inde  cogitatio  sunt 
homini  solum  sicut  introitus  ad  ilium,  quoniam  voluntas 
est  ipse  homo :  quae  modo  ingrediuntur  cogitationem  et 
non  ulterius,  ilia  quasi  per  ventrem  in  latrinam  rejiciun- 
tur  ;  "  venter  "  ex  correspondentia  significat  mundum  spiri- 
tuum,  unde  cogitationes  apud  hominem  influunt,  et  "  la- 
trina"  significat  infernum.  Sciendum  est  quod  homo 
non  purificari  possit  a  malis  et  inde  falsis,  nisi  immunda 

quae  ei  insunt  emergant  usque  in  cogitationem,  ac  ibi 
videantur,  agnoscantur,  discernantur  et  rejiciantur.  Ex 
his  patet  quod  per  "id  quod  ingreditur  in  os"  in  sensu 
spirituali  significetur  quod  ingreditur  in*cogitationem  ex 
memoria  et  ex  mundo  ;  at  vero  per  "id  quod  egreditur 
ex  ore"  in  sensu  spirituali  significatur  cogitatio  ex  volun- 
tate  seu  ex  amore  :  per  "cor"  enim,  ex  quo  egreditur  in 
os  et  ex  ore,  significatur  hominis  voluntas  et  amor  ;  et 
quia  amor  et  voluntas  faciunt  totum  hominem,  homo  enim 
talis  est  qualis  ejus  amor,  inde  ilia  quae  inde  in  os  et  ex 
ore  egrediuntur,  immundum  faciunt  hominem  ;  quae  quod 
sint  mala  omnis  generis,  constat  ex  enumcratis  ibi.  Ita 
intelligitur  hoc  Domini  verbum  in  caelis.    (Quod "cor"  signi- 

ficet  voluntatem  et  amorem,  videatur  supra,  n.  l6j.)     Apud  Esaiani, 

"  Volavit  ad  me  unus  ex  seraphim,  in  cujus  manu  pruna.  . .  .ex  altari  ; 
et  tetigit  os  meum  et  dixit,  Ecce  tetigit  haec  labia  tua,  ideo  reces- 
sit  iniquitas  tua,  et  peccatum  tuum  expiatur"  (vi.  6,  7) : 

quod  "unus  ex  seraphim  tetigerit  pruna  ex  altari  os  et 
labia  prophetae  "  significat  purificationem  ejus  interiorem, 
quae  est  intelleftus  et  voluntatis,  et  inde  inaugurationem 
in  munus  docendi ;  per  "  prunam  ex  altari"  significatur 
Divinus  Amor,  a  quo  omnis  purificatio  ;  et  per  "  os  "  et  "  la- 
bia" significatur  cogitatio  et  affeclio,  seu  quod  idem,  intel- 
lectus  et  voluntas  ;  quibus  purificatis  homo  ab  iniquitate 
et  peccato  removetur ;  quare  dicitur,  "Ideo  recessit  ini- 
quitas tua,  et  peccatum  tuum  expiatur:"  quod  non  rece- 
dat  iniquitas  per  prunam  admotam  ori  et  labiis,  unicuivis 

COnstare  potest.  (Quod  ilia  quae  oris  sunt  correspondcant  intelledtualibus. 
quia  ex  illis  vox  et  loquela  procedit,  videatur  in  Arcatiis  Caelestibus,  n.  8068,  9384. 
"  Ex  ore  et  ex  corde,"  quod  sit  ex  intelledtu  et  voluntate,  n.  3313,  8068,  ibi.) 

581  [Yf].  "Nam  caudae  illorum  similes  serpentibus,  habentes 
capita." — Quod  significet  quod  cx  scientificis  sensualibus, 
quae  fallaciae,  astute  ratiocincntur ;  constat  ex  significa- 
tione  "caudarum,"  hie  equorum,  quod  sint  scientifica,  quae 
vocantur  sensualia  quia  sunt  ultima  intelledlus  (de  qua  supra, 
n.  559);  ex  significatione  "serpentum,"  quod  sint  astutiae 
sensualis  hominis  (de  quasequitur) ;  et  ex  significatione  "ha- 
bere capita,"  quod  sit  ratiocinari  per  ilia  scientifica  ;  nam 
per  "caput"  significatur  intelligcntia,  inde  per  "habere 
caput"  intelligens  esse  ;  quod  sit  ratiocinari  per  ilia  scien- 
tifica, est  quia  per  "caput,"  cum  de  sensuali  homine,  sig- 

nificatur  scientia,  et  inde  fatua  cogitatio  (videatur  supra,  n. 
[,1577W)»  proinde  etiam  ratiocinatio  per  scientifica  sensua- 
lia :  ex  his  constare  potest  quod  per  "caudas  equorum 
similes  serpentibus,  habentes  capita  "  significetur  quod  ex 
scientificis  sensualibus,  quae  fallaciae,  astute  ratiocinentur. 
Dicitur  quod  sint  fallaciae,  quia  scientifica  sensualia  fiunt 
fallaciae  quando  homo  ex  illis  ratiocinatur  de  spiritualibus  : 
ut  pro  exemplo,  quod  dignitates  et  opulentiae  sint  reales 
benedicliones  ;  quod  gloria,  qualis  est  magnatibus  in  mun- 
do,  sit  in  qua  beatitudo  caelestis  consistit ;  et  quod  Domi- 
nus  velit  adorationem  ab  homine  propter  Sui  gloriam  ;  et 
similia  alia,  quae  sunt  fallaciae  quando  spiritualibus  appli- 
cants ;  nam  homo  sensualis,  quia  non  pollet  intelligentia, 
ita  cogitat,  non  enim  aliter  scire  potest.  Quod  "  serpen- 
tes"  in  Verbo  [2]significent  sensualem.  hominem  quoad 
astutiam,  et  quoad  prudentiam,  constare  potest  ex  sequen- 
tibus  : — Apud  Mosen, 

"Serpens  fatftus  astutus  prae  omni  fera  agri  quam  fecerat  Jehovah 
Deus"  {Gen.  iii.  i): 

per  "serpentem"  hie  non  intelligitur  serpens,  sed  sensua- 
lis homo,  et  in  communi  sensu  ipsum  sensuale,  quod  est 
ultimum  intellectus  humani ;  per  "hominem  et  ejus  uxo- 
rem"  significatur  Ecclesia  Antiquissima,  quae  lapsa  est 
quando  homines  istius  ecclesiae  coeperunt  ex  scientificis 
sensualibus  ratiocinari  de  Divinis,  quod  significatur  per 
"edere  ex  arbore  scientiae  ;"  astutia  eorum  in  ratiocinando 
de  Divinis  ex  sensuali  describitur  per  ratiocinationem  ser- 
pentis  cum  uxore  Adami,  ex  qua  decepti  sunt.  Quod 
serpens  dicatur  "astutus  prae  omni  fera  agri,"  est  quia  ei 
venenum  est,  et  inde  morsus  ejus  letalis,  et  quia  in  late- 
bris  se  recondit  ;  "venenum"  significat  astum  et  dolum, 
et  inde  "morsus"  ejus  noxam  letalem  ;  et  "latebrae"  e 
quibus  mordet  et  in  quibus  se  recondit,  significant  astutias. 
Sciendum  est  quod  omnes  "bestiae"  significent  affecliones, 
quales  sunt  apud  homines;  ac  "serpentes"  significant 
affeciiones  sensualis  hominis,  ex  causa  quia  serpunt  humi 
super  ventre,  similiter  ut  sensuale  hominis;  hoc  enim 
infimo  loco  est,  et  quasi  repit  humi  sub  reliquis  :  etiam 
sensuales  homines  in  mundo  spirituali  in  inferioribus  habi- 
tant, non  enim  elevari  possunt  versus  superiora,  quoniam 

in  externis  sunt,  et  ex  illis  de  omni  re  judicant  et  conclu- 
dunt ;  etiam  mali  qui  in  infernis  sunt  plerique  sensuales 
sunt,  et  multi  eorum  astuti ;  quare  etiam  apparent  sicut 
serpentes  varii  generis,  dum  spe6tantur  e  luce  caeli ;  hide 
est  quod  diabolus  appelletur  "serpens."  Quod  infernales 
etiam  astuti  sint,  est  causa,  quia  malum  in  se  recondit 
omnem  astutiam  et  malitiam,  sicut  bonum  omnem  pru- 

dentiam  et  sapientiam.  (De  qua  re  videatur  iii  opere  DeCae/o  et  Inferno, 
n.  576-581,  ubi  actum  est  De  Malitia  et  Artibus  nefandis  Spirituum  Infernalium.) 

Inde  nunc  est  quod  diabolus  seu  infernum  dicatur  "ser- 
pens" in  sequentibus  locis  : — In  Apocalypsi, 

"Draco  serpens  antiquus,. .  .diabolus  et  satanas,  qui  seducit  totum  ter- 
rarum  orbem"  (xii.  9,  14,  15  ;  cap.  xx.  W2)  ; 

apud  Davidem, 

"  Exacuerunt  linguam  sicut  serpens,  venenum  aspidis  sub  labiis  eorum  " 
(Ps.  cxl.  4  \B.  A.  3]) ; 

per  quae  significatur  astuta  et  dolosa  eorum  deceptio. 
Apud  eundem, 

"  Venenum  eorum  instar  veneni  serpentis  "  (Ps.  lviii.  5  [B.  A.  4]) ; 

apud  Hiobnm, 

"Venenum  aspidum  suget,  occidet  eum  lingua  viperae"  (xx.  16) ; 

et  apud  Esaiaw, 

"Ova  aspidis  ponebant,  et  telas  araneae  texebant;  qui  comedit  de  ovis 
illorum,  moritur ;  et  quando  quis  exprimit,  excluditur  vipera"  (lix. 
5): 

haec  de  hominibus  malis  qui  dolo  et  astu  seducunt  in  spiri- 
tualibus  ;  clandestina  mala,  ad  quae  astute  allectant,  signi- 
ficantur  per  "  ova  aspidis  "  quae  ponunt  ;  dolosa  falsa  signifi- 
cantur  per  "telas  araneae"  quas  texunt  ;  letalis  noxa,  si 
recipiuntur,  significatur  per  "Qui  comedit  de  ovis  illorum, 
moritur;  et  quando  quis  exprimit,  excluditur  vipera."  Quo- 
niam  Pharisaei  tales  erant,  ideo  vocantur  a  Domino 

"Serpentes,  progenies  viperarum"  (Matth.  xxiii.  33). 

Quod  astutiae  et  malitiae  talium  nihil  nociturae  sint  illis 
quos  Dominus  tutatur,  significatur  per  quod 

"Ludet  sugens  super  foramine  viperae,  et  super  speluncam  basilisci 
ablactatus  manum  [suam]  impellet"  (Esai.  xi.  8): 

per  "sugentem"et  "  ablactatum  "  significantur  qui  in  bono 

innocentiae  sunt,  qui  sunt  qui  in  amore  in  Dominum  ;  et 
per  "foramen  viperae"  et  "speluncam  basilisci  "  intelli- 
guntur  inferna  in  quibus  dolosi  et  astuti  spiritus  sunt ; 
apparent  etiam  introitus  ad  ilia  sicut  furva  foramina,  ac 
intus  sicut  speluncae.  Quod  astutiae  et  malitiae  spirituum 
infernalium  non  nocerent  illis  quos  Dominus  tutatur,  etiam 
significatur  per  haec  Domini  verba, 

Quod  possent  calcare  super  serpentes  et  scorpios,  et  super  omnem  po- 

testatem  inimici  {Luc.  x.  ig) ; 
Turn  quod  possent  tollere  serpentes,  et  quoque  bibere  letale,  nec  nocitu- 

rum  illis  (Marc.  xxi.  18) : 

"calcare  super  serpentes"  significat  contemptui  habere  et 
vilipendere  dolos,  astutias,  et  artes  nefandas  turbae  infer- 
nalis ;  quare  etiam  dicitur,  "et  super  omnem  potestatem 
inimici;"  "inimicus"  est  ilia  turba,  et  "potestas"  ejus  est 
astutia. 

[b.]  Malitiae  et  astutiae  spirituum  infernalium,  qui  si- 
mul  sumpti  vocantur  "  diabolus  "  et  "  satanas,"  per  "  serpen- 
tes "  etiam  intelliguntur  in  sequentibus  locis  : — Apud  Moscn, 

Jehovah  Deus  "ducens  te  per  desertum  magnum  et  formidabile,  serpen- 
tis,  presteris  et  scorpionis"  {Deutr.  viii.  15): 

per  profectiones  filiorum  Israelis  in  deserto  repraesenta- 
bantur  et  inde  significabantur  tentationes  fidelium  ;  infes- 
tationes  tunc  ab  infernis  per  malos  spiritus  et  genios, 
significantur  per  "  serpentes,  presteres  et  scorpiones."  Apud 
Esaiam, 

"  Ne  laeteris,  Philisthaea  tota,  quod  fracta  sit  virga  percutiens  te,  nam 
e  radice  serpentis  exibit  basiliscus,  cujus  fructus  prester  volans  " 

(['Jxiv.  29) : 

per  "  Philisthaeam"  significatur  fides  separata  a  charitate  ; 
seductio  multorum  per  sophismata,  quibus  ilia  fides  con- 
firmatur,  describitur  per  quod  "e  radice  serpentis  exibit 
basiliscus,  cujus  fruclus  prester  volans."    Apud  Jeremiam, 

"  Eccc  Ego  mittens  inter  vos  serpentes  basiliscos,  contra  quos  non  in 
cantatio,  et  mordebunt  vos"  (viii.  17) ; 

apud  eundem, 

"Vox  ejus  stcut  serpentis  ibit"  (xlvi.  22,  23): 

apud  Amos, 

"Si  Woccultaverint  se  coram  oculis  meis  in  fundo  maris,  inde  praecipiam 
serpenti  ut  mordeat  eos  "  (ix.  3). 

Etiam  astutiae  significantur  p^r 

"  Leviathanem  serpentem  tortuosum  "  (Esai.  xxvii.  1). 

Quod  per  "serpentes"  significetur  astutia  et  quoque  pru- 
dentia  quae  apud  sensuales  homines,  constare  potest  a 
Domini  verbis  apud  Matthacum, 

"Estote  prudentes  sicut  serpentes,  et  simplices  sicut  columbae"  (x.  16) : 

"prudentes"  dicuntur  qui  in  bono,  "astuti"  qui  in  malo, 
est  enim  prudentia  veri  ex  bono,  et  astutia  falsi  ex  malo  ; 
et  quia  ad  illos  qui  in  bono  sunt  ilia  dicuntur,  ideo  per 
"serpentes"  in  eo  loco  etiam  intelligi  potest  prudentia. 
Quoniam  astutiae  malorum  sunt  diabolicae,  idcirco  illi  qui 
in  illis  sunt  dicuntur  "comedere  pulverem  :" — Apud  Mosen, 

Dictum  ad  serpentem,  "Malediclus  esto  prae  omnibus  bestiis,  et  prae 
omnibus  feris  agri  ;  super  ventre  tuo  ambulabis,  et  pulverem  co- 
medes  omnibus  diebus  vitae  tuae  "  (Gen.  iii.  14) ; 

apud  Esaiam, 

"  Serpenti  pulvis  panis  "  (lxv.  25) ; 

et  apud  Micham, 

"Lambent  pulverem  sicut  serpens"  (vii.  17) : 

per  "pulverem"  significatur  damnatum  ;  et  per  "ambulare 
super  ventre  "  significatur  sensuale,  quod  est  ultimum  vitae 
apud  hominem  ;  et  quia  ultimum  vitae  est,  ideo  in  nulla 
intelligentia  et  sapientia  est,  sed  in  astutia  et  malitia, 
quae  intelligentiae  et  sapientiae  contrariae  sunt.  Apud 
Mosen, 

"  Dan  serpens  super  via,  serpens  jaculus  super  semita,  mordens  calca- 
neos  equi,  et  cadet  Weques  ejus  retrorsum"  (Gen.  xlix.  17) : 

quid  hoc  propheticum  de  Dane  signlficat,  nemo  scire 
potest  nisi  sciat  quid  significatur  per  "equum"  et  ejus 
"calcaneos,"  turn  quid  per  "serpentem;"  per  "equum" 
significatur  intellectus  veri,  et  per  "equitem"  intelligentia  ; 
per  "serpentem"  significatur  sensuale,  quod  est  ultimum 
vitae  intellectualis  ;  per  "  calcaneos  equi "  significantur  vera 
in  ultimis,  quae  sunt  scientifica  sensualia ;  quod  sensuale 
per  ratiocinationes  ex  fallaciis  laedat  et  seducat  intellec"lum, 
significatur  per  quod  "serpens  mordeat  calcaneos  equi,  et 
cadet  eques  ejus  retrorsum :"  haec  di6la  sunt  de  Dane, 
quia  tribus  ex  illo  nominata  erat  ultima  tribuum,  et  inde 

significabat  ultima  veri  et  boni,  proinde  ultima  ecclcsiae 

(de  qua  re  videatur  in  Arcanis  Caelestibus,  n.  1710,  3923,  6396,  10335,  ubi  hoc  pro- 
pheticum   etiam  explicatum  est).     SetlSUale,   quod    ultimum  vitae 

intellectualis  est,  etiam  significatur  per 

"Serpentem  oblongum"  (Esai.  xxvii.  I  ;  Mob.  xxvi.  13): 

turn  etiam  per 

Serpentem,  in  quem  baculus  Mosis  conversus  est  (Exod.  iv.  3,  4  ;  cap.  vii. 
9-12). 

(Videatur  in  Arcanis  Caelestibus,  n.  6949,7293.)     Etiam  Sensualia,  quae 

sunt  ultima  vitae  hominis,  significantur  per 

"Serpentes  presteres  "  missos  in  populum,  qui  reverti  voluit  in  Aegyp- 
tum  ; 

at  sanatio  a  morsu  talium  serpentum,  a  Divino  sensuali 
Domini,  significatur  per 

"  Serpentem  aeneum  "  positum  super  signum,  a  quo  aspeclo  revixe- 
runt  {Num.  xxi.  5-9) ; 

Divinum  sensuale  Domini  dicitur,  quia  Dominus,  cum  in 
mundo  fuit,  glorificavit,  hoc  est,  Divinum  fecit,  totum  Hu- 
manum  suum  usque  ad  ultimum  ejus  ;  ut  constare  potest 
ex  eo,  quod  nihil  in  sepulchro  reliquerit,  et  quod  dixerit 
ad  discipulos 

Quod  ossa  et  carnem  habeat,  quae  non  spiritus  habet  (Luc.  xxiv.  39, 
40). 

Ultimum  sensuale,  quod  Dominus  etiam  glorificavit  seu 
Divinum  fecit,  significatur  per  "serpentem"  ilium  aeneum 
positum  super  signum,  de  quo  Ipse  Dominus  ita  apud  Jo- 

hannem, 

"Sicut  Moses  exaltavit  serpentem...,  ita  oportet  exaltari  Filium  ho- 
minis, ut  omnis  qui  credit  in  Ipsum  non  pereat,  sed  habeat  vitam 
aeternam"  (iii.  14,  15): 

per  tale  signum  repraesentatus  est  Dominus  coram  populo 
Israelitico  et  Judaico,  quia  il II  mere  sensuales  fuerunt,  et 
sensualis  homo  non  potest  elevare  cogitationcm  suam,  cum 
ad  Dominum,  ultra  et  supra  sensuale  ;  quisque  enim  aspicit 
Dominum  secundum  elevationem  intellects  sui,  spiritualis 
homo  ad  Divinum  rationale,  et  sic  porro :  ex  his  patet 
quod  per  "serpentem  aeneum"  etiam  significetur  sensuale, 
sed  sensuale  glorificatum  seu  Divinum  Domini. 

582.  "Et  in  his  laedunt."  —  Quod  significet  sic  per- 

vertant  vera  et  bona  ecclesiac,  constat  ex  significatione 
"laedere,"  quod  sit  pervertere  vera  et  bona  ecclesiae  per 
ratiocinia  astuta  ex  scientiflcis  sensualibus  seu  fallaciis ; 
nam  per  "  equos"  in  visione,  de  quorum  caudis  haec  dicun- 
tur,  significantur  falsificationes  Verbi  per  ratiocinationes 
ex  fallaciis  (videatur  supra,  n.[l)575).  Ex  equis  ita  visis  Johanni, 
vidcri  potest  quales  sunt  apparentiae  repraesentativae  in 
caelo ;  quod  nempe  affecliones  ibi,  quando  repraesentantur 
per  animalia,  sistantur  in  talium  animalium  formis  quales 
apparent  in  nostro  mundo,  sed  usque  passim  cum  varie- 
tate  quoad  membra  eorum,  imprimis  quoad  vultus  ;  quorum 
singula  ex  correspondentia  significant  affeftionis  ita  reprae- 
sentatae  varia :  ut  hie,  quod  "visi  sint  equi,  quorum  capita 
essent  sicut  capita  leonum,  et  caudae  similes  serpentibus, 
habentes  capita  ;"  et  quod  sedentes  super  equis  haberent 
"  thoraces  igneos,  hyacinthinos  et  sulphureos."  Animalia  in 
variis  formis  in  dies  apparent  in  mundo  spirituali,  et  quo- 
que  a  me  saepius  visa  sunt  ;  et  qui  correspondents  novit, 
is  scit  quid  singula  significant :  omnes  enim  affectiones, 
quaefluunt  ex  mentibus  angelicis,  effigiantur  coram  oculis 
eorum  per  omnis  generis  animalia,  quae  super  terra,  quae  in 
aere,  et  quae  in  mari  :  turn  etiam  per  subjecla  omnium  quae 
in  regno  terrae  vegetabili,  et  per  subjecla  omnium  quae  in 
regno  terrae  minerali.  Inde  est  quod  talia  in  nostro  mun- 
do facta  sint  repraesentativa  caelestium  et  spiritualium. 
Quod  talia  repraesentativa  in  mundo  spirituali  existant,  est 
quia  ibi  sunt  spiritualia  interiora  et  exteriora ;  spiritualia 
interiora  sunt  omnia  ilia  quae  sunt  affeclionis  et  inde  cogi- 
tationis,  seu  quae  sunt  intelligentiae  veri  et  sapientiae  boni  ; 
et  spiritualia  exteriora  ita  creata  sunt  a  Domino  ut  induant 
seu  investiant  spiritualia  interiora  ;  et  cum  haec  induta  et 
investita  sunt,  tunc  existunt  tales  formae  quales  sunt  in 
mundo  naturali,  in  quae  ideo  interiora  spiritualia  ultimo 
desinunt,  et  in  quibus  ultimo  existunt. 


1462 


APOCALYPSIS  EXPLICATA. 


VERSUS  20,  21. 

583*  reliqui  homines,  qui  non  occisi  sunt  in  plagis  his,  neque  paenitentiam 

egerunt  ex  operibus  manuum  suarum,  ut  non  adorarent  daemonia,  et  idola  aurea  et  argen- 
tea  et  aerea  et  lapidea  et  lignea,  quae  neque  videre  possunt,  neque  audire,  neque  ambu- 
lare.  Et  non  egerunt  paenitentiam  ex  homicidiis  suis,  neque  ex  incantationibus  suis,  neque 
ex  scortationibus  suis,  neque  ex  furtis  suis." 

20.  "Et  reliqui  homines,  qui  non  occisi  sunt  in  plagis  his,"  significat  qui  non 

perierunt  ex  cupidita/ibus  supradiclis  [n.  584]  ;  "neque  paenitentiam 
egerunt  ex  operibus  manuum  suarum,"  significat  qui  non  aclualiter 
averterunt se  a  talibus  quae  ex proprio  [n.  585] ;  "ut  non  adorarent  dae- 
monia," significat  ne  colerent  suasmet  cupiditates  [n.  586]  ;  "et  idola 
aurea  et  argentea  et  aerea  et  lapidea  et  lignea,"  significat  doclrinalia 
falsa,  quae  ex  propria  inteUigenlia,faventia  amoribus  corporis  et  mundi 
et principiis  inde  caplis  [n.  587]  ;  "quae  neque  videre  possunt,  neque 
audire,  neque  ambulare,"  significat  in  quibus  et  a  quibus  nihil  intcl- 
leclus  veri  et perceptionis  boni,  et  sic  nihil  vitae  spiritualis  [n.  588]. 

21.  "Et  non  egerunt  paenitentiam  ex  homicidiis  suis,"  significat  qui  non  aclu- 

aliter  averterunt  se  ab  exstinguendo  ilia  quae  intelleclus  veri,  volun- 
tatis boni,  et  inde  vitae  spiritualis  sunt  [n.  589]  ;  "neque  ex  incanta- 
tionibus suis,  neque  ex  scortationibus  suis,"  significat  a  fervertendo 
bonum  el  a  falsificando  verum  [n.  590] ;  "neque  ex  furtis  suis,"  sig- 
nificat ab  eripiendo  cognitiones  veri  et  boni,  et  sic  media  comparaua'i 
sibi  vitam  spiritualem  [n.  591]. 

584.  [  Vers.  20.]  "Et  reliqui  homines,  qui  non  occisi  sunt  in 
plagis  his." — Quod  significet  qui  11011  perierunt  ex  cupidita- 
tibits  supradiclis,  constat  ex  significatione  "reliquorum 
hominum  qui  non  occisi  sunt,"  quod  sint  omnes  illi  qui 
non  perierunt;  quod  "occidi"  in  Verbo  significet  spiritu- 
aliter  occidi,  quod  est  perire  morte  aeterna,  videatur  supra 
("•  547-  572):  et  ex  significatione  "plagarum  harum,"  quod 
sint  cupiditates  supradictae,  quae  nempe  significantur  per 
"ignem,"  "fumum"et  "sulphur"  exeuntia  ex  oribus  equo- 
rum,  per  quae  quod  significatae  sint  cupiditates  oriundae 
ex  amore  mali  et  amore  falsi,  turn  concupiscentiae  de- 
struendi  vera  et  bona  ecclesiae  per  falsa  mali,  videatur 
supra  (n.  578).  Ilia  dicuntur  "plagae,"  quia  per  "plagas" 
in  Verbo  significantur  talia  quae  destruunt  vitam  spiritua- 
lem apud  homines,  et  consequenter  ecclesiam,  proinde 
quae  inducunt  mortem  in  spirituali  sensu  intelleclam  ; 
quae  in  summa  se  referunt  ad  cupiditates  scaturientes  ex 
amoribus  sui  et  mundi ;  hi  enim  amores  sunt  radices,  ex 
quibus  omnis  generis  et  omnis  speciei  mala  et  falsa  pro- 
pullulant  et  nascuntur.  Talia  per  "plagas"  etiam  signi- 
ficantur in  sequentibus  in  Apocalypsi, 

Duo  testes  "potestatem  habent  super  aquas,  ut  vertant  eas  in  sangui- 
nem,  et  percutiant  terram  omni  plaga,  quoties  voluerint  "  (xi.  6) ; 

alibi, 

"  Blasphemarunt  homines  Deum  prae  plaga  grandinis,  quia  magna  erat 
plaga  ejus  valde  "  (xvi.  21) ; 

alibi, 

"In  una  die  venient  plagae"  Babyloni,  "mors  et  planc"lus  et  fames" 
(xviii.  8) ; 

et  alibi, 

"Vidi  septem  angelos  habentes  septem  plagas  ultimas,  per  quas 

consummanda  erat  ira  Dei  "  (xv.  I,  6,  8). 

Quod  per  "plagas"  intelligantur  talia  quae  inducunt  ho- 
mini  mortem  spiritualem,  consequenter  quae  prorsus  per- 
dunt  et  devastant  ecclesiam  apud  homines  in  particulari 
et  sic  in  communi,  videbitur  in  explicatione  locorum  se- 
quentium,  ubi  nominantur  "plagae,"  et  imprimis  ubi  de 
"septem  plagis  ultimis"  agitur.  Similia  per  "plagas"  in- 
telliguntur  apud  Prophetas  in  sequentibus  locis : — Apud 
Esaiavi, 

"  Erit  lux  lunae  sicut  lux  solis,  et  lux  solis  erit  septupla  in  die  quo 

obligabit  Jehovah  fracturam  populi  sui,  et  vulnus  plagae  ejus  sa- 
nabit "  (xxx.  26) ; 

apud  Jeremiam, 

"Desperatum  confracftioni  tuae,  aegra  plaga  tua, . .  .  .plaga  hostis  per- 
cussi  te  ;. . .  .ascendere  faciam  sanitatem  tibi,  a  plagis  tuis  sanabo 
te  "  (xxx.  12,  14,  17) ; 

apud  eundem, 

"Omnis  transiens  praeter"  Edomum .  . .  ."sibilabit  super  omnibus  pla- 
gis ejus"  (xlix.  17) ; 

apud  eundem, 

"Omnis  transiens  praeter  Babelem. ..  .sibilabit  super  omnibus  plagis 
ejus"  (1.  13); 

apud  Mos.en, 

"Si  non  I'lcustodias  facere  omnia  verba  Legis. mirabiles  reddet 

Jehovah  plagas  tuas  plagas  magnas  et  constantes,  et  morbos 

malos  et  constantes  :.  . .  .omnem  morbum  et  omnem  plagam.quae 
non  scripta  in  Libro  Legis  hujus,  occulte  mittet  Jehovah  super  te, 
usque  dum  perdaris  "  (Dtutr,  xxviii.  [58,]  59,61): 

per  "plagas"  ibi  significantur  plagae  spirituales,  quae  non 
corpus  sed  animam  perdunt  (quae  etiam  in  eo  capite  in 
Deuteronomio  enumerantur  a  vers.  20  ad  68).  Quid  "pla- 
gae" in  spirituali  sensu  significant,  describitur  per  corre- 
spondents apud  Sachariam, 

"Haec  erit  plaga  qua  percutiet  Jehovah  omnes  populos  qui  pugnabunt 
contra  Hierosolymam,  contabescet  caro  cujusque  ut  ipse  stet  super 
pedibus  suis,  et  oculi  ejus  contabescent  in  foraminibus  suis,  et  lingua 

ejus  contabescet  in  ore  ejus  Ita  habebit  se  plaga  equi,  muli, 

cameli,  asini  et  omnis  bestiae,  quae  erit  in  castris  illis,  juxta  pla- 
gam  hanc"  (xiv.  12,  15) ; 

haec  dicta  sunt  de  illis  qui  per  falsa  conantur  destruere 
vera  ecclesiae  ;  "  Hierosolyma  "  significat  ecclesiam  quoad 
vera  doctrinae :  et  "  pugnare  contra  illam"  est  conari 
destruere  ilia  per  falsa:  quod  "contabescet  caro  cujusvis 
ut  ipse  stet  super  pedibus"  significat  quod  apud  illos  qui 
id  conantur,  peritura  sit  omnis  voluntas  boni,  et  quod 
£111  sic  futuri  mere  naturales  corporei,  "caro"  enim  signi- 
ficat voluntatem  ac  ejus  bonum  aut  malum,  "pedes"  sig- 
nificant ilia  quae  sunt  naturalis  hominis,  inde  "stare  super 
illis"  significat  ex  illis  solis  vivere  :  quod  "oculi  contabes- 
cent in  foraminibus  suis"  significat  quod  periturus  sit  omnis 
intellectus  veri  ("oculi " ilium  significant) ;  quod  " contabes- 
cet lingua  in  ore  ejus  "  significat  quod  peritura  sit  omnis  per- 

Ceptio  veri  et  effeflio  boni.     (De  his  videatur  supra,  n.  455 [i],  ubi  hoc 

propheticum etiam  expiicatum  est.)  Similia  paene  significantur  per 
"  plagas  equi,  muli,  cameli,  asini,  et  omnis  bestiae;"  per  "pla- 
gam  "  enim  eorum  significatur  ja£tura  omnis  intellectus  veri 
tarn  spiritualis  quam  naturalis,  et  per  "  plagam  bestiae" 
significatur  jactura  omnis  affeclionis  boni.    Apud  Lucam, 

Eadem  hora  qua  misit  Johannes,  Jesus  "sanavit  multos  a  morbis  et 
plagis  spirituum  malorum,  et  caecis  multis  donavit  videre"  (vii. 

21):  •  '  f>f 

per  "plagas  spirituum  malorum  "  intelliguntur  obsessiones 
et  status  calamitosi  inflicti  hominibus  tunc  a  malis  spiriti- 
bus,  qui  tamen  omnes  significabant  status  correspondentes 
spirituales ;  omnes  enim  sanationes  morborum  faftae  a 
Domino  significabant  sanationes  spirituales  ;  inde  miracula 
Domini  erant  Divina  ;  ut  hoc,  quod  "caecis  multis  dona- 
verit  videre,"  per  quod  significabatur  quod  illis  qui  in  ig- 
norantia  veri  fuerunt  dederit  intelligere  vera  doctrinae. 
Per 

Plagas  quas  latrones  inflixerunt  homini  descendenti  a  Hierosolyma  in 
Jerichuntem  {Luc.  x.  30), 

etiam  significantur  plagae  spirituales,  quae  erant  falsa  et 
mala  infusa  peregrinis  et  gentibus  a  Scribis  et  Pharisaeis. 

(Videatur  supra,  n.  444M'  UD'  'laec  parabola  quoad  scnsum  spiritualcm  explicata 
est.) 

585!/?].  "Neque  paenitentiam  egerunt  ex  operibus  manuum 
suarum." — Quod  significet  qui  non  aclualiter  averternnt  se  a 
talibus  quae  ex  propria,  constat  ex  significatione  "paeni- 
tentiam agere,"  quod  sit  aftualiter  se  avertere  a  malo 
(de  qua  sequitur) ;  et  ex  significatione  "operum  manuum  sua- 
rum," quod  sint  talia  quae  homo  cogitat,  vult  et  facit  ex 
proprio ;  quod  ilia  per  "opera  manuum"  significentur. 
constabit  ex  locis  in  Verbo,  quae  sequuntur  ;  turn  ex  eo, 
quod  "opera"  sint  ilia  quae  sunt  voluntatis  et  inde  intellec- 
tus,  seu  quae  amoris  et  inde  fidei  (videatur  supra,  n.  98);  et  quod 
"  manus"  significent  potentiam,  et  "  manus  suae"  propriam 
potentiam,  ita  etiam  quicquid  ex  proprio  hominis  provenit. 
Quod  proprium  hominis  attinet,  sciendum  est  quod  id  non 
sit  nisi  quam  malum  et  inde  falsum  ;  proprium  voluntarium 
est  malum,  et  proprium  intelleftuale  inde  est  falsum  ;  et 
hoc  proprium  trahit  homo  principaliter  ex  parentibus,  avis 
et  atavis  longa  retro  serie,  usque  tandem  ut  hereditarium, 
quod  est  ejus  proprium,  non  sit  nisi  quam  malum  successive 
congestum  et  condensatum :  nascitur  enim  omnis  homo 
in  binos  amores  diabolicos,  nempe  in  amorem  sui  et  in 
amorem  mundi,  ex  quibus  amoribus  omnia  mala  et  inde 
falsa  ut  a  suismet  fontibus  scaturiunt ;  et  quia  homo 
nascitur  in  illos  amores,  etiam  nascitur  in  mala  omnis 

generis  (de  qua  re  videantur  plura  in  Doclriua  Xovae  Hierosolymae ,  n.  65-831. 

Quia  homo  quoad  suum  proprium  talis  est,  ideo  ex  Divina 
misericordia  Domini  data  sunt  media  per  quae  potest  a 
proprio  suo  removeri ;  haec  media  data  sunt  in  Verbo  ; 
et  cum  homo  illis  mediis  operatur,  hoc  est,  ex  Divino 
Verbo  cogitat  et  loquitur,  vult  et  facit,  tunc  ex  Domino 
tenetur  in  Divinis,  et  sic  detinetur  a  proprio  ;  et  cum  hoc 
perstat,  formatur  sicut  novum  proprium,  tarn  voluntarium 
quam  intellecluale,  apud  hominem  a  Domino,  quod  sepa- 
ratur  prorsus  a  proprio  hominis  ;  sic  fit  homo  quasi  e  novo 
creatus :  hoc  vocatur  reformatio  et  regeneratio  ejus  per 
vera  ex  Verbo,  et  per  vitam  secundum  ilia.   (Sed  de  hac  re  etiam 

videatur  Doclrina  Xovae  Hierosolymae,  in  articulis  De  Remissione  reccatorum,  n. 

159-172;  et  De  Regeneratione,  n.  173-186.)  Quod  paenitentiam  agere 
sit  actualiter  se  avertere  a  malis,  est  quia  unusquisque 
homo  talis  est  qualis  ejus  vita  ;  ac  vita  hominis  princi- 
paliter consistit  in  velle  et  inde  facere  ;  ex  quo  sequitur 

quod  paenitentia  quae  est  solius  cogitationis  et  inde  oris, 
et  non  simul  voluntatis  et  inde  aclus,  non  sit  paenitentia, 
nam  sic  vita  ei  manet  similis  postea  qualis  fuit  prius  ; 
inde  patet  quod  paenitentiam  agere  sit  aclualiter  se  aver- 
tere  a  malis,  et  ingredi  vitam  novam.   (De  hac  re  etiam  vkieatur  in 

Dvclrbia  Novae  Hierosolymae,  n.  159-172.) 

[&.]  Quod  "  opera  manuum  "  significent  talia  quae  homo 
cogitat,  vult  et  facit  ex  proprio,  constare  potest  ex  se- 
quentibus  locis  in  Verbo  : — Apud  Jeremiam, 

"  Ne  ad  iram  provocetis  Me  per  opus  manuum  vestrarum,  ut  non  malum 

faciam  vobis  ;  sed  non  obedivistis  Mihi  ut  provocaretis  ad 

iram  Me  per  opus  manuum  vestrarum,  in  malum  vobis  Servire 

facient  eos  gentes  multae  et  reges  magni,  ut  retribuam  illis  juxta 
opus  illorum,  et  juxta  faclum  manuum  illorum"  (xxv.  6,  7,  14) : 

per  "opus"  et  "factum  manuum"  in  proximo  sensu  intelli- 
guntur  fusilia  et  idola ;  in  sensu  autem  spirituali,  per 
"opus  manuum"  significatur  omne  malum  et  falsum  quod 
ex  proprio  amore  et  ex  propria  intelligentia  ;  per  "fusilia 
et  idola,"  quae  vocantur  "opera  manuum,"  etiam  talia 
significantur,  ut  in  sequentibus,  ubi  de  significatione  "ido- 
lorum"  agetur,  videbitur :  quoniam  proprium  hominis  non 
est  nisi  quam  malum,  ita  contra  Divinum,  ideo  dicitur, 
"Ne  ad  iram  provocetis  Me  per  opus  manuum  vestrarum, 
ut  non  malum  faciam  vobis;"  "  provocare  Deum  ad  iram" 
significat  contra  Ipsum  esse,  unde  homini  malum  :  et  quia 
omnia  mala  et  falsa  ex  proprio  hominis  sunt,  ideo  dicitur, 
"Servire  facient  eos  gentes  multae  et  reges  magni,"  per 
quae  significatur  quod  occupatura  illos  mala  ex  quibus 
falsa,  et  falsa  ex  quibus  mala;  "gentes  multae"  sunt 
mala  ex  quibus  falsa,  et  "reges  magni"  sunt  falsa  ex  qui- 
bus mala.    Apud  eundem, 

"Filii  Israelis  provocant  Me  ad  iram  per  opus  manuum  suarum  " 

(xxxii.  30) ; 

et  apud  eundem, 

"Ad  iram  provocatis  Me  per  opera  manuum  vestrarum,  suffiendo  diis 
aliis  in  terra  Aegypti  "  (xliv.  8) : 

per  "opera  manuum  suarum"  in  sensu  spirituali  hie  in- 
telligitur  cultus  ex  falsis  doclrinae  quae  ex  propria  intelli- 
gentia ;  ille  cultus  significatur  per  "suffire  diis  aliis  in 
terra  Aegypti,"  "suffire"  enim  significat  cultum,  "dii  alii" 
falsa  doctrinae,  ac  "terra  Aegypti"  naturale  in  quo  residet 

proprium  hominis,  et  sic  unde  est  propria  intelligentia ; 
ita  intelligitur  hoc  Verbum  in  caelo.    Apud  eundem, 

"Loquar  judicia  mea  cum  illis  super  omni  malitia  illorum,  quod  dese- 
ruerint  Me,  et  suffiverint  diis  aliis,  et  incurvaverint  se  operibus 
manuum  suarum  "  (i.  16) : 

per  "suffire  diis  aliis"  etiam  hie  significatur  cultus  ex 
falsis  doftrinae ;  et  per  "  incurvare  se  operibus  manuum 
suarum"  significatur  cultus  ex  talibus  quae  ex  propria 
intelligentia  ;  quod  ex  proprio  et  non  ex  Divino,  signifi- 
catur per  "quod  deseruerint  Me."    Apud  Esaiam, 

"  In  die  illo  respiciet  homo  ad  Faclorem  suum,  et  oculi  ejus  ad  Sanctum 
Israelis  speclabunt,  et  non  respiciet  ad  altaria,  opus  manuum  sua- 
rum et  quod  fecerunt  digiti  ejus  non  speclabit "  (xvii.  7,  8)  : 

haec  de  adventu  Domini  et  de  nova  tunc  ecclesia ;  per 
"Factorem"  ad  quern  tunc  homo  respiciet,  intelligitur 
Dominus  quoad  Divinum  Bonum  ;  et  per  "Sanctum  Isra- 
elis" ad  quern  oculi  ejus  speclabunt,  intelligitur  Dominus 
quoad  Divinum  Verum  ;  per  "altaria " quae  "opus  manuum" 
et  quae  "fecerunt  digiti,"  ad  quae  homo  non  speclabit,  sig- 
nificatur cultus  ex  malis  et  inde  falsis  doctrinae  quae  ex 
propria  intelligentia  :  inde  per  ilia  verba  intelligitur  quod 
omne  do6trinae  erit  ex  Domino  et  non  ex  proprio  hominis, 
quod  fit  quando  homo  in  affeclione  veri  spirituali  est,  hoc 
est,  quando  amat  ipsum  verum  quia  verum,  et  non  princi- 
paliter  quia  ei  fama  et  nomen.    Apud  eundem, 

Jehovah  "dedit  deos  "  regum  Aschuris  "in  ignem,  quia  non  dii  illi,  sed 
opus  manuum  hominis,  lignum  et  lapis"  (xxxvii.  19) : 

per  "deos  regum  Aschuris"  significantur  ratiocinia  ex 
falsis  et  malis,  quae  concordant  cum  proprio  hominis ; 
quare  etiam  vocantur  "opus  manuum  hominis:"  "lignum 
et  lapis,"  seu  idolum  ligneum  et  lapideum,  significant  mala 
et  falsa  religionis  et  doclrinae  quae  ex  proprio.  Apud 
eundem, 

"In  die  illo  rejicient  quisque  idola  argenti  sui  et  idola  auri  sui,  quae 
fecerunt  vobis  manus  vestrae,  peccatum  ;  et  tunc  cadet  Aschur" 
(xxxi.  7[,  8]): 

hoc  de  instauratione  ecclesiae  ;  et  per  "  idola  argenti  et 
idola  auri,"  quae  in  die  illo  rejicient,  significantur  falsa 
et  mala  religionis  et  cultus,  quae  vocant  vera  et  bona  ; 
et  quia  falsa  et  mala  religionis  et  cultus  sunt  ex  propria 

intelligentia,  ideo  dicitur,  "quae  fecerunt  vobis  manus 
vestrae  :"  quod  tunc  non  erunt  ratiocinia  ex  talibus,  sig- 
nificatur  per  quod  "tunc  cadet  Aschur."    Apud  Jeraniam, 

"Argentum  extensum  ex  Tharschischo  adfertur,  et  aurum  ex  Uphaso, 
opus  fabri  et  manuum  conflatoris,  hyacinthinum  et  purpura  vestis 
Wejus,  opus  sapientum  tota"  (x.  9) : 

describitur  ita  falsum  et  malum  religionis  et  cultus,  quae 
confirmantur  ex  sensu  litterae  Verbi ;  "  argentum  exten- 
sum ex  Tharschischo"  significat  vera  Verbi  in  illo  sensu; 
et  "aurum  ex  Uphaso"  significat  bonum  Verbi  in  illo 
sensu ;  et  quia  falsa  et  mala  ilia  ex  propria  intelligentia 
sunt,  ideo  vocantur  "opus  fabri  et  manuum  conflatoris;" 
etiam  verum  boni  et  bonum  veri  ex  sensu  litterae  Verbi, 
per  quae  confirmant  et  quasi  investiunt  falsa  mali  et  mala 
falsi  quae  ex  propria  intelligentia,  significantur  per  "hya- 
cinthinum et  purpuram  quae  vestis,  opus  sapientum  tota." 
Praeterea  per  "opus  fabri,  artificis  et  opificis,"  in  Verbo, 
etiam  significatur  tale  doclrinae,  religionis  et  cultus  quod 
ex  propria  intelligentia.  Inde  erat  quod  altare,  et  quoque 
templum,  ex  mandato  aedificatum  fuerit  ex  lapidibus  in- 
tegris,  et  non  ab  aliquo  fabro  aut  artifice  caesis.  De 
altari  ita  legitur  apud  Mosen, 

"Si  altare  lapidum  facias  Mihi,  non  aedifkabis  illos  caesos,  quia  si  cae- 
lum tuum  moveris  super  illo,  profanabis  illud"  {Exod.  xx.  22 
\B.  A.  25]); 

et  apud  Joscliuam, 

"  Aedificavit  Joschua  altare  Deo  Israelis  in  Monte  Ebal,  altare  la- 
pidum integrorum,  super  quos  non  moverat  ferrum  "  (viii.  30,  31) : 

et  de  templo,  in  Libro  Prima  Rcgum, 

"Templum  Hierosolymae  aedificatum  est  ex  lapide  integro  prout 

allatus  ;  nam  malleus  aut  securis,  ulla  instrumenta  ferri,  non 

audita  sunt  in  domo  cum  aedificaretur"  (vi.  7). 

Altare  et  postea  templum  erant  praecipua  repraesentativa 
Domini  quoad  Divinum  Bonum  et  quoad  Divinum  Verum  ; 
quare  per  "lapides,"  ex  quibus  aedificata  erant,  significa- 
bantur  vera  doctrinae,  religionis  et  cultus;  "lapides"  in 
Verbo  etiam  significant  vera :  ne  itaque  veris  doctrinae 
et  inde  cultui  aliquid  ex  propria  intelligentia  accederet, 
et  consequenter  inesset,  repraesentatum  est  per  quod  lapi- 
des "integri"  essent  et  non  "caesi,"  ex  quibus  aedifica- 

bantur  ;  opus  cnim  "fabri"  et  "artificis"  talia  significabat ; 
per  "  caelum  "  etiam,  "  malleum,"  et  "  securim,"  et  in  genere 
per  "ferrum,"  significatur  verum  in  suo  ultimo;  et  hoc  ex 
proprio  hominis  praecipue  falsificatur,  nam  hoc  verum 
simile  est  cum  vero  sensus  litterae  Verbi.  Haec  de  sig- 
nificatione  "  operum  manuum"  hominis;  at  ubi  "opera 
manuum"  in  Verbo  tribuuntur  Jehovae,  hoc  est,  Domino, 
significatur  per  ilia  homo  reformatus  seu  regeneratus,  turn 
ecclesia,  et  in  specie  doctrina  veri  et  boni  ecclesiae.  Haec 
significantur  per  "opera  manuum"  in  sequentibus  locis  : — 
Apud  Davidem, 

"Opera  manuum"  Jehovae  "Veritas  et  judicium"  (Ps.  cxi.  7); 

apud  eundem, 

"Jehovah  perficiet  pro  me;  Jehovah,  misericordia  tua  in  aeternum  ; 
opera  manuum  tuarum  ne  omittas"  (Ps.  cxxxviii.  8) ; 

apud  Esaiam, 

"  Populus  tuus  omnes  justi,  in  aeternum  possidebunt  terram,  surculus 
plantarum  mearum,  opus  manuum  mearum,  ut  gloriosum  reddam 
Me"  (lx.  21) ; 

apud  eundem, 

"Jehovah,  Pater  noster  Tu,  nos  lutum,  Tu  autem  Figulus  noster,  et  opus 
manuum  tuarum  omnes  nos  "  (lxiv.  W7  [£.  A.  8J) ; 

et  apud  eundem, 

"Vae  litiganti  cum  Formatore  suo,  testa  cum  testis  terrae  ;  num  dicet 
lutum  figulo  suo,  Quid  facis?  aut  opus  tuum,  Non  manus  illi?.  .  .  . 
Sic  dixit  Jehovah  Sanclus  Israelis,  et  Formator  Mejus,  Signa  peti- 
erunt  Me  super  filiis  meis,  et  super  opere  manuum  mearum  prae- 
cipiunt  Mihi  "  (xlv.  9,  11) : 

quod  hie  per  "Jehovam  Sanftum  Israelis,  Formatorem" 
intelligatur  Dominus,  constat  ex  versu  13,  seq. ;  et  per 
"opus  manuum  Ipsius"  intelligitur  homo  ab  Ipso  regene- 
ratus, ita  homo  ecclesiae.    Apud  eundem, 

"  Benedicet  Jehovah  Zebaoth  dicendo,  Benediclus  populus  meus  Aegyp- 
tus,  et  opus  manuum  mearum  Aschur,  et  hereditas  mea  Israel" 
(xix.  25) : 

"Aegyptus"  hie  significat  naturale,  "Aschur"  rationale, 
et  "Israel"  spirituale  ;  et  Aschur  vocatur  "opus  manuum 
Jehovae"  quia  hoc  reformatur  apud  hominem,  rationale 
enim  est  quod  recipit  vera  et  bona,  et  ex  hoc  naturale ; 
spirituale  est  quod  regenerat,  hoc  est,  Dominus  per  in- 

fluxum  spiritualem :  verbo,  rationale  est  medium  inter 
spirituale  et  naturale  ;  ac  spirituale,  quod  regenerat,  in- 
fluit  per  rationale  in  naturale,  et  hoc  sic  regeneratur. 
Apud  Mo  sen, 

"Benedic,  Jehovah,  robori  ejus,  et  opus  manuum  ejus  accepta"  {Deutr. 
xxxiii.  ii)  : 

haec  de  Levi,  per  quern  significatur  bonum  charitatis,  et 
in  supremo  sensu  Dominus  quoad  id  bonum  ;  reformatio 
per  id  intelligitur  per  "opus  manuum  ejus." 

586.  "Ut  non  adorarent  daemonia." — Quod  significet  ne 
cohrent  suasmet  cupiditates,  constat  ex  significatione  "ado- 
rare,"  quod  sit  colere  ;  et  ex  significatione  "  daemoniorum," 
quod  sint  malae  cupiditates.  Quod  "daemonia "  sint  malae 
cupiditates,  est  quia  per  "daemonia"  intelliguntur  spiritus 
infernales,  et  omnes  spiritus  qui  in  infernis  sunt  non  sunt 
nisi  quam  malae  cupiditates  ;  omnes  enim  spiritus  qui  in 
infernis  sunt,  similiter  ac  omnes  angeli  qui  in  caelis,  ex 
humano  genere  sunt ;  et  quisque  homo  post  mortem  fit 
qualis  ejus  vita  in  mundo  fuit,  proinde  qualis  ejus  affectio  ; 
ita  prorsus  ut  homo  post  mortem  sit  sua  affectio,  homo 
bonus  affecl:io  boni  et  veri,  ac  homo  malus  affectio  mali 
et  falsi :  quisque  post  mortem  etiam  cogitat,  vult,  loquitur 
et  facit  secundum  suam  affectionem.  Affeclio  mali  et 
falsi  est  quae  vocatur  cupiditas,  et  quae  significatur  per 
"daemonium."  Quid  autem  intelligitur  per  "colere  dae- 
monia" etiam  paucis  dicetur.  Unusquisque  homo  est  in 
consortio  cum  spiritibus  ;  absque  consortio  et  conjunctione 
cum  illis  nemo  potest  vivere  ;  ac  tales  spiritus  apud  ho- 
minem  sunt,  quales  ejus  affectiones  seu  cupiditates  sunt ; 
quapropter  quandohomo  in  cultu  non  speftat  ad  Dominum 
nec  ad  proximum,  sed  ad  semet  et  ad  mundum,  hoc  est, 
quando  colit  Deum  ob  finem  solum  ut  evehatur  ad  hono- 
res  et  lucretur  opes,  seu  ut  possit  damno  afficere  alios, 
tunc  colit  daemonia  ;  nam  tunc  Dominus  in  cultu  ejus  non 
praesens  est,  sed  spiritus  infernales,  qui  ei  consociati  sunt, 
praesentes  sunt :  apud  hos  spiritus  etiam  talis  vesania  est 
ut  ipsi  credant  se  deps  esse,  et  coli ;  quisque  enim  spiri- 
tus, sicut  quisque  homo,  qui  in  amore  sui  est,  ambit  coli 
sicut  Deus  ;  inde  est  quod  talis  vesana  cupido  resideat 
apud  homines  post  mortem,  quando  fiunt  spiritus  daemo- 

nes  ;  hoc  itaque  significatur  per  "adorare  daemonia."  Hie 
cultus  etiam  intelligitur  per  "sacrificare  daemonibus," 
apud  Moserty 

"Ad  zelum  provocaruut  Ipsum  per  alienos,  per  abominationes  iratum 
reddiderunt  Ipsum  ;  sacrificant  daemonibus,  Deo  non,  diis  quos 
non  noverunt"  {Deulr.  xxxii.  [16,]  17); 

apud  eundem, 

Filii  Israelis  sacrificabunt  ad  ostium  Tentorii,  et  "non  sacrificabunt 
amplius  sacrificia  sua  daemonibus,  post  quos  scortantes  i  11  i  "  (Levil. 
xvii.  7) : 

sacrificia  quae  fiebant  ad  ostium  Tentorii  repraesentabant 
cultum  Domini,  quia  altare  et  quoque  Tabernaculum  re- 
praesentabant caelum,  ubi  Dominus  est  praesens  ;  at  sacri- 
ficia quae  fiebant  alibi,  repraesentabant  cultum  ubi  Domi- 
nus non  esset  praesens,  ita  cultum  daemonum ;  hoc  erat, 
quia  omnia  eo  tempore  repraesentativa  erant.  Apud  Da- 
videm, 

"  Sacrificarunt  filios  suos  et  filias  suas  daemonibus"  (Ps.  cvi.  37): 

hoc  erat  prorsus  infernale  ;  sed  per  "sacrificare  filios  et 
filias"  in  sensu  spirituali  significabatur  per  malas  cupidi- 
tates  perdere  et  destruere  vera  et  bona  ecclesiae,  "filii" 
enim  significant  vera  ecclesiae,  ac  "filiae"  bona  ejus. 
Apud  Esaiam, 

"Occurrent  Tziim  cum  Ijim,  et  daemon  silvestris  socio  suo  obviabit,  et 
quiescet  ibi  noctua,  et  inveniet  sibi  requiem  "  (xxxiv.  14) : 

agitur  ibi  de  totali  ecclesiae  devastatione  per  concupis- 
centias  corporeas  et  mere  naturales,  ex  quibus  omnis 
generis  falsa  et  mala  profluunt ;  illae  concupiscentiae  sig- 
nificantur  per  "Tziim"  et  "Ijim,"  turn  per  "noctuam"  et 
"daemonem  silvestrem"  seu  satyrum.  Similiter  alibi  apud 
eundem, 

"I'ICubabunt  ibi  Tziim,  et  implebuntur  domus  eorum  Ochim,  et  habita- 
bunt  ibi  filiae  nocluae,  et  daemones  silvestres  saltabunt  ibi"  (xiii. 
21): 

haec  dicta  sunt  de  Babele ;  quod  apud  illos  qui  intelligun- 
tur  per  "  Babelem  "  tales  concupiscentiae  corporeae  et  mere 
naturales  sint,  ac  vitam  animi  eorum  faciant,  significatur 
per  quod  "domus  eorum"  talibus  "implebuntur,"  et  quod 
"ibi  habitabunt  et  saltabunt:"  per  "domum"  significatur 

mens  seu  animus  hominis  cum  illis  quae  inibi,  per  "filias 
noctuae"  significantur  falsitates,  et  per  "daemones  sil- 
vestres"  seu  satyros  cupiditates  mere  corporeae.  Simile 
de  Babele  dicitur  in  Apocalypsi, 

"Babylon. . .  .facia  est  habitaculum  daemonum,  et  custodia  omnis  spi- 
ritus  immundi,  et  custodia  omnis  avis  immundae  et  exosae  "  (xviii. 
2). 

Per  "daemonia"  ejecla  a  Domino,  quibus  tunc  plures 
obsessi  fuerunt,  significantur  omnis  generis  falsitates,  qui- 
bus ecclesia  fuit  infestata,  et  a  quibus  liberata  est  a  Do- 
mino 

(Ut  Matth.  cap.  viii.  16,  28  ;  cap.  ix.  32,  33  ;  cap.  x.  8  ;  cap.  xii.  22  ;  cap. 
xv.  22  :  Marc.  i.  32-34:  Luc.  iv.  33-38,  41  ;  cap.  viii.  2,  26-40;  cap. 
ix.  I,  37-44,  49,  50;  cap.  xiii.  32  :  et  alibi). 

587  [ff].  "Et  idola  aurea  et  argentea  et  aenea  et  lapidea  et 

lignea." — Quod  significet  doclrinalia  falsa,  quae  ex  propria 
iiitelligentia,  faventia  amoribus  corporis  et  mundi  et  prin- 
cipiis  ifide  captis,  constat  ex  significatione  "idolorum," 
quod  sint  falsa  doctrinae,  religionis  et  cultus,  quae  ex  pro- 
pria intelligentia :  quid  autem  in  specie  "idola  aurea," 
"argentea,"  "aenea,"  "lapidea,"  et  "lignea"  significant, 
constare  potest  a  significatione  "auri,"  "argenti,"  "aeris," 
"lapidis"  et  "ligni;"  per  "aurum"  significatur  bonum 
spirituale,  per  "argentum"  verum  spirituale,  per  "aes" 
bonum*  naturale,  per  "lapidem"  verum  naturale,  et  per 
"lignum"  bonum  sensuale :  haec  omnia  bona  et  vera  in- 
trant genuinam  doftrinam,  quia  ilia  est  tarn  ex  sensu 
Verbi  spirituali  quam  ex  sensu  Verbi  naturali  ;  quando 
do6lrinale  falsum  confirmatur  per  spiritualia  Verbi,  tunc 
fit  illud  idolum  aureum  et  idolum  argenteum  ;  cum  autem 
id  confirmatur  per  naturalia  Verbi,  qualia  sunt  sensus  lit- 
terae  ejus,  tunc  fit  idolum  aeneum  et  lapideum  ;  et  quando 
ex  mero  sensu  litterae,  fit  idolum  ligneum  ;  nam  sensus 
Verbi  tarn  interior  seu  spiritualis  quam  exterior  seu  natu- 
ralis  potest  applicari  ad  confirmandum  falsa,  ut  constare 
potest  ex  innumeris  haeresibus,  quae  omnes  inde  confir- 
mantur:  confirmationes  falsitatum  fiunt  per  non  intellec- 
tum  Verbi  sensum  genuinum,  ex  ilia  causa,  quia  regnant 
amores  proprii,  ct  sic  principia  inde  capta,  quae  cum  reg- 
nant homo  nihil  videt  ex  luce  caeli,  sed  quicquid  videt 

est  ex  luce  mundi  separata  a  luce  caeli  ;  et  cum  lux  mun- 
di  separatur  a  luce  caeli,  tunc  in  spiritualibus  fit  caligo. 
Sciendum  est  quod  filii  Israelis,  ex  Aegypto  et  quoque 
ex  gentibus  circumcirca,  foedum  morem  colendi  idola 
tulerint  ;  et  quia  mere  externi  homines  fuerunt,  quod  etiam 
ilium  cultum  ex  naturali  inclinatione  sibi  implantatum 
habuerint,  ut  constare  potest  ex  idololatris  tot  regum 
Jehudae  et  Israelis  memoratis  in  Verbo,  et  quoque  ex  ipso 
Salomone,  qui  eorum  sapientissimus  fuit  ;  sed  usque  idola 
quae  sibi  fecerunt  et  quae  coluerunt,  ubi  memorantur  in 
Verbo,  in  sensu  spirituali  significant  do6lrinalia  falsa  quae 
ex  propria  intelligentia,  ex  quibus  et  secundum  quae  cul- 
tus.  Haec  significatio  "idolorum"  etiam  ducit  causam  ex 
mundo  spirituali ;  ibi  mali  spiritus,  qui  sibi  falsa  doftrinae 
finxerunt,  apparent  sicut  idola  formare,  et  variis  insignire, 
usque  ut  appareant  in  forma  sicut  humana  ;  et  quoque 
desumunt  ex  variis  repraesentativis  et  inaptant  ut  cohae- 
reant,  ut  sic  illam  formam  in  externis  mentiantur.  Da- 
tum etiam  mihi  est  videre  formationes  talium  idolorum  a 
presbyteris,  qui  sibi  persuaserunt  falsa  esse  vera  ;  et  quia 
ingenio  polluerunt,  sciverunt  singula  cum  industria  con- 
nectere  et  dein  investire  ;  tale  idolum  factum  vidi  ab  An- 
glis,  per  quod  repraesentaverunt  solam  fidem  esse  essen- 
tialem  salutis,  producentem  bona  charitatis  absque  ulla 
hominis  cooperatione.  Quod  idola  in  mundo  spirituali 
formentur  ab  illis  qui  in  falsis  doctrinae  quae  ex  propria 
intelligentia  sunt,  est  quia  Divina  vera,  ex  quibus  est 
genuina  doctrina  ecclesiae,  inducunt  formam  humanam 
angelis  ;  quare  etiam  "angeli"  in  Verbo  significant  Divi- 
na vera  ;  inde  est  quod  falsa  doctrinae,  quae  confirmantur 
ex  Verbo,  sistantur  sicut  idola  in  humana  forma ;  vera 
Verbi  quae  falsificantur,  et  per  quae  confirmationes,  indu- 
cunt illam  formam  ;  sed  quia  vera  falsificata  sunt,  sistitur 
idolum,  cui  non  aliqua  vita. 

[h.]  Quod  "idola,"  "sculptilia"  et  "fusilia"  significent 
falsa  doftrinae,  religionis  et  cultus,  constare  potest  ex 
sequentibus  locis  in  Verbo : — Apud  Esaiam, 

"Sculptile  fundit  artifex,  et  conflator  auro  obducit  illud,  et  catenas  ar- 
genti  conflat ;  destitutus  oblatione  lignum  [quod]  non  ''Iputrescet 
eligit ;  artificem  sapientem  quaerit  sibi  ad  praeparandum  sculptile, 
non  commoveatur"  (xl.  19,  20): 

per  haec  describitur  quomodo  conflatur  et  compingitur 
doctrina  per  falsa,  ita  per  talia  quae  ex  propria  intelligen- 
tia,  haec  omnia  enim  sunt  falsa  ;  per  "  artificem  "  et  "con- 
flatorem,"  turn  per  "artificem  sapientem " quern  sibi  quaerit, 
intelligitur  is  qui  tale  doctrinale  fingit  et  format ;  ut  appa- 
reat  sicut  bonum  in  externa  forma,  significatur  per  quod 
"auro  obducat  illud  ;"  ut  falsa  cohaereant  et  appareant 
sicut  vera,  significatur  per  "catenas  argenti  conflat ;"  ut 
sic  agnoscatur,  et  non  videatur  falsum,  significatur  per 
quod  "eligat  lignum  quod  non  putrescit,"  et  per  quod 
"sculptile  praeparet  ut  non  commoveatur."  Apud  Jere- 
miam, 

"Stultus  fadtus  est  omnis  homo  a  scientia,  pudore  affectus  est  omnis 
conflator  a  sculptili  ;  quia  mendacium  fusile  ejus,  neque  spiritus 
in  eis  ;  vanitas  ilia,  opus  errorum,  in  tempore  visitationis  eorum 
peribunt"  (x.  14,  15;  cap.  li.  17,  18): 

quoniam  per  "sculptile"  significatur  falsum  do6trinae, 
religionis  et  cultus,  ideo  dicitur,  "Stultus  faflus  est  omnis 
homo  a  scientia,  et  pudore  affedtus  est  omnis  conflator  a 
sculptili;"  per  "scientiam  ex  qua  homo  stultus  fit"  sig- 
nificatur propria  intelligentia,  quare  falsum  inde  significa- 
tur per  "sculptile;"  id  falsum  etiam  intelligitur  per  quod 
"fusile  ejus  sit  mendacium,  vanitas  et  opus  errorum;" 
quod  non  aliqua  vita  spiritualis  insit  falsis,  seu  illis  quae 
ex  propria  intelligentia,  intelligitur  per  quod  "non  spiri- 
tus in  eis  ;"  nam  in  Divinis  veris,  seu  in  veris  quae  a  Do- 
mino, solum  est  vita,  sicut  docet  Dominus,  "Verba  quae 
Ego  loquor  vobis,  spiritus  sunt  et  vita  sunt"  {J oh.  vi.  63). 
Apud  eundem, 

"Lignum  de  silva  cecidit,  et  opus  manuum  fabri  per  securim  ;  argento 
et  auro  exornat  illud  ;  clavis  et  malleis  firmat  ilia  ut  non  vacillet, 
sicut  palma  solidum  ilia,  nec  loquuntur,  portando  portantur,  quia 
non  incedunt : .  . .  .simul  infatuantur  et  stultescunt,  disciplina  vani- 
tatum  lignum  est ;  argentum  extensum  ex  Tharschischo  adfertur, 
et  aurum  ex  Uphaso,  opus  fabri  et  manuum  conflatoris,  hyacinthi- 
num  et  purpura  vestis  eorum,  opus  sapientum  tota :  contra  Jeho- 
vah, Deus  veritatis,  Ille  Deus  vivus,  et  Rex  saeculi "  (x.  3-5,  8-10) : 

quod  per  "sculptile"  hie  intelligatur  falsum  doctrinae, 
religionis  et  cultus,  fiftum  et  formatum  ab  ingeniosis  per 
propriam  intclligentiam,  constat  ex  singulis  illius  descrip- 
tionis  in  sensu  spirituali  spe6latis  ;  propria  intelligentia, 
per  quam  id  excuditur  et  formatur,  intelligitur  per  "opus 

manuum  per  securim,"  perque  "opus  fabri  et  manuum  con- 
flatoris,"  et  per  "opus  sapientum  ;"  quod  "opus  manuum" 
fabri  et  artificis  significet  id  quod  ex  propria  intelligentia, 
ostensum  est  in  articulo  praecedente  :  falsa  quae  inde  sunt 
significantur  per  "  simul  infatuantur  et  stultescunt,  disci- 
plina  vanitatum  lignum  est  ;"  quod  non  illis  aliqua  vita, 
significatur  per  quod  sit  "sicut  palma  solidum,"  quod 
"  non  loquantur  nec  incedant ;"  "  loqui "  et  "  incedere  "  sig- 
nificant vivere,  ac  vivere  est  vivere  spiritualiter :  confir- 
mationes  ex  Verbo  significantur  per  "argentum  extensum 
ex  Tharschischo"  quod  adfertur,  et  per  "aurum  ex  Upha- 
so,"  turn  per  "  hyacinthinum  et  purpuram"  quae  vestis 
eorum ;  per  "argentum  ex  Tharschischo"  significatur 
verum  Verbi,  et  per  "aurum  ex  Uphaso"  bonum  Verbi, 
utrumque  falsificatum  ;  similiter  per  "hyacinthinum  et  pur- 
puram :"  quod  omne  verum  doftrinae,  religionis  et  cultus 
sit  a  Jehovah,  hoc  est,  Domino,  intelligitur  per  quod 
"Jehovah  Deus  veritatis,  Deus  vivus,  Rex  saeculi  ;"  Do- 
minus  enim  dicitur  "Deus"  ex  Divino  Vero,  et  quoque 
"vivus,"  turn  "Rex."    Apud  Esaiam, 

"Formatores  sculptilis  omnes  vanitas,  et  desideratissima  eorum  non 
prosunt ;  et  testes  sibi  ipsi  non  vident  nec  cognoscunt .  . .  . ;  quia 
omnes  socii  ejus  pudefient,  et  fabri  ipsi....:  fabricat  ferrum  for- 
cipe,  et  operatur  carbone,  et  malleis  acutis  Mformat  illud  ;  sic  ope- 
ratur  illud  per  brachium  roboris  sui,  etiam  esurit  usque  dum  non 
robur,  neque  bibit  aquas  usque  dum  fatigatur.  Fabricat  ligna,  ex- 
tendit  filum,  et  describit  illud  amussi,  facit  illud  in  angulos  suos,  et 
circulo  definit  illud,  ut  faciat  in  forma  viri,  juxta  pulchritudinem 
hominis,  ad  habitandum  domo  ;  ad  excidendum  sibi  cedros,  aut 
accepit  buxum  aut  quercum,.  .  .  .et  quamvis  sit  homini  ad  combu- 
rendum,  et  accipit  de  iis  ut  calefiat,  etiamque  accendat  ut  coquat 
panem,  tamen  facit  deum,  et  incurvat  se,  facit  ex  eo  sculptile,  et 
adorat  illud  non  cognoscunt  nec  intelligunt,  quia  obliti  sunt, 
ut  non  videant  oculi  eorum,  ut  non  intelligant  corda  eorum  ;  neque 
inducit  in  cor  suum,  neque  scientia  et  intelligentia,  nec  dicit, .  . .  . 
Nonne  mendacium  dextra  mea?"  (xliv.  9-20:) 

per  totam  hanc  descriptionem  sculptilis  intelligitur  for- 
matio  doctrinae  ex  propria  intelligentia ;  singula  descrip- 
tions significant  singularia  formationis ;  quid  alioqui  in 
Divino  Verbo  opus  foret  tarn  prolixa  descriptione  solius 
formationis  sculptilis  ?  Quod  nihil  sit  nisi  falsum,  quia  ex 
propria  intelligentia,  intelligitur  per  quod  "formatores 
sculptilis  omnes  vanitas,  et  desideratissima  eorum  non 
prosunt,"  quod  "illis  non  scientia  nec  intelligentia,"  et 
quod  non  dicat  "Nonne  mendacium  dextra  mea?"  Pro- 

pria  intelligent^  ex  qua  format  falsum  doctrinae,  descri- 
bitur  per  quod  "fabricet  ferrum  forcipe,  et  operetur  car- 
bone  per  brachium  roboris  sui ;"  "  fabricare  ferrum  forcipe 
et  operari  carbone"  significat  excudere  falsa  faventia  amo- 
ribus  propriis  :  quod  conjungat  falsa  falsis  per  fallacias  ex 
quibus  apparent  sicut  vera,  describitur  per  quod  "exten- 
dat  filum,  describat  amussi,  faciat  illud  in  angulos  suos, 
circulo  definiat,  ut  faciat  in  forma  viri,  juxta  pulchritu- 
dinem  hominis,  ad  habitandum  domo  ;"  per  "  formam  viri " 
significatur  apparentia  veri,  et  per  "  pulchritudinem  homi- 
nis "  significatur  apparentia  intelligentiae  inde,  et  per  "  habi- 
tare  domo"  significatur  apparentia  vitae  spiritualis  inde; 
quod  nulla  vita  intelligentiae  et  perceptionis  veri  et  boni 
inde  sit,  significatur  per  quod  "non  cognoscant  neque  intelli- 
gant,"  quod  "  non  videant  oculi  eorum,  nec  intelligant  corda 
eorum."  Quid  singula  in  hac  descriptione  in  specie  signifi- 
cant, non  vacat  ob  prolixitatem  exponere  ;  satis  est  quod 
quisque  videre  possit  quod  interius  et  sapientius  quid  signi- 
ficetur  quam  solum  formatio  sculptilis  ;  sciatur  quod  in 
descriptione  ilia  lateat  sapientia  caelestis,  quae  ineffabilis, 
in  qua  sunt  angeli  cum  ilia  ab  homine  leguntur,  tametsi 
homo  nihil  aliud  cogitat  quam  de  sculptili  et  ejus  formatio- 
ne ;  quot  enim  ibi  voces,  tot  correspondentiae  sunt,  et 
inde  tot  sapientiae  arcana.    Apud  Habaknk, 

"Quid  prodest  sculptile?  quia  sculpsit  illud  fabricator  ejus;  fusile,  et 
doctor  mendacii?  quia  confidit  fabricator  mendacii  sui  super  hoc, 
quoniam  facit  deos  mutos.  Vae  dicenti  ligno,  Expergiscere,  evi- 
gila  lapidi  silenti,  hie  docebit ;  hie  ecce  fixus  auro  et  argento,  spi- 
ritus  non  in  medio  ejus  :  sed  Jehovah  in  templo  sanctitatis  suae" 
(ii.  18-20): 

quoniam  per  "sculptile"  intelligitur  falsum  doctrinae,  re- 
ligionis  et  cultus,  cui  nihil  vitae  spiritualis  inest,  quia  ex 
propria  intelligentia,  ideo  dicitur,  "Quid  prodest  sculptile? 
quia  sculpsit  illud  fabricator  ejus[;  fusile,]  et  doctor  menda- 
cii? super  quo  confidit  fabricator  mendacii ;"  "mendacium" 
significat  falsum,  ac  "doctor  "  et  " fabricator  mendacii "  sig- 
nificat qui  excudit  illud  ;  quod  ibi  et  inde  nulla  intelligen- 
tia et  vita,  significatur  per  quod  "faciat  deos  mutos,"  et 
quod  "spiritus  non  in  medio  ejus  :"  quod  omne  verum  doc- 
trinae,  ecclesiae  et  cultus,  sit  a  solo  Domino,  significatur 
per  quod  "Jehovah  in  templo  sanctitatis  suae  ;"  "templum 

sanctitatis"  est  caelum  ubi  et  unde  Divinum  Verum.  Apud 
Davidem, 

"Idola  eorum  argentum  et  aurum,  opus  manuum  hominis  ;  os  illis,  non 
loquuntur,  oculi  illis  sed  non  vident"(Ps.  cxv.  4,  5  ;  Ps.  cxxxv.  15, 
16): 

"idola  eorum  argentum  et  aurum,"  significat  cultum  ex- 
ternum absque  interno,  confirmatum  ex  sensu  litterae 
Verbi  non  intellecto,  et  quoque  ex  fallaciis  sensuum  ; 
"opus  manuum  hominis "  significat  ex  propria  intelligentia 

(quod  "  opus  manuum  "  sit  id  quod  ex  propria  intelligentia,  videatur  in  articulo 

praecedente) ;  "  os  illis,  non  loquuntur,  oculi  illis  sed  non 
vident,"  significat  quod  ex  illis  non  aliqua  cogitatio  nec 
aliquis*  intellects  veri. 

[c.]  Quod  non  nisi  quam  falsum  veniat,  est  quia  pro- 
prium  hominis  non  est  nisi  quam  malum,  favet  enim  suo 
amori  et  suae  intelligentiae ;  quapropter  illi  non  student 
veris  propter  vera,  sed  solum  propter  famam,  nomen,  glo- 
riam  et  lucrum  ;  quae  cum  dominantur,  non  potest  caelum 
cum  sua  luce  influere,  ac  aperire  visum  et  illustrare  ;  quare 
vident  sicut  no6tuae,  talpae  et  vespertiliones  in  tenebris, 
secundum  haec  apud  Esaiam, 

"In  die  illo  projiciet  homo  idola  argenti  sui  et  idola  auri  sui,  quae  fece- 
runt  sibi  ad  incurvandum  se  talpis  et  vespertilionibus '*  (ii.  iS,  20). 

Apud  Jeremiam, 

"Siccitas  super  aquas,  et  exarescant,  quia  terra  sculptilium  ilia,  et  de 
horrendis  gloriantur  ;  ideo  habitabunt  ibi  Tziim  et  Ijim,  et  habita- 
bunt  in  ea  filiae  nocluae  "  (1.  38,  39) : 

"siccitas  super  aquas"  significat  non  verum;  "Tziim  et 
Ijim  "  significant  falsa  et  mala  infernalia,  ac  "  filiae  noctuae  " 
affectiones  falsi :  haec  dicta  sunt  de  terra  Chaldaea  et  de 
Babele,  per  quae  significantur  profanationes  veri  et  boni 
per  falsa  faventia  malis,  quae  ipsi  sibi  fingunt  propter 
dominium.    Apud  Hosclicam, 

"Fecerunt  sibi  fusile  ex  argento  suo,  in  intelligentia  sua  idola,  opus 

artificum  tota  ;  sacrificantes  hominem,  vitulos  osculantur  "  (xiii. 

2): 

quia  per  "fusile"  significatur  doftrinale  ex  propria  intelli- 
gentia, ideo  dicitur  "Fecerunt  fusile  ex  argento  suo,  in 
intelligentia  sua  idola,  opus  artificum  tota;"  et  quia  per 
id  perdunt  spiritualem  vitam,  et  induunt  mere  naturalem, 

dicitur,  "  Sacrificantes  hominem,  vitulos  osculantur  ;"  "sa- 
crificare  hominem"  significat  perdere  vitam  spiritualem, 
et  "osculari  vitulos"  significat  fieri  mere  naturales.  Apud 

Esaiam, 

"Ecce  omnes  iniquitas,  nihil  opera  eorum,  ventus  et  inanitas  fusilia 
eorum  "  (xli.  29) : 

mala  doclrinae,  religionis  et  cultus,  significantur  per  "om- 
nes iniquitas,  nihil  opera  eorum;"  et  falsa  per  "ventus  et 
inanitas  fusilia  eorum  ;"  "ventus  "  et  "  inanitas  "  praedican- 
tur  in  Verbo  de  falsis  ex  proprio.    Apud  Jcramam, 

"  Quare  ad  iram  provocarunt  Me  per  sculptilia  sua,  per  vanitates  ali- 
enigenarum?"  (viii.  19:)  » 

"vanitates  alienigenarum"  etiam  significant  falsa  religionis 
similia  cum  " sculptilibus  ;"  quare  dicitur  "per  sculptilia 
sua,  per  vanitates  alienigenarum."    Apud  Ezeckieteni, 

"Quisquis  de  domo  Israelis,  qui  ascendere  fecerit  idola  super  cor  suum, 
et  offendiculum  iniquitatis  posuerit  ante  facies  suas,  venerit  tamen 
ad  prophetam  ;  Egone  Jehovah  responderim  ei,  qui  venit  cum 
multitudine  idolorum  suorum  ?"  (xiv.  3-6  :) 

etiam  hie  "idola"  pro  falsis  doclrinae  quae  ex  propria 
intelligentia  ;  recipere  ilia  falsa  et  agnoscere,  significatur 
per  "ascendere  facere  idola  super  cor  suum  ;"  et  affici  illis 
et  vivere  secundum  ilia,  significatur  per  "  ponere  offendi- 
culum iniquitatis  ante  facies  suas :"  quod  Dominus  non 
possit  revelare  talibus  genuina  vera  doclrinae  quamdiu  in 
illis  falsis  sunt,  significatur  per  "Si  venerit  ad  prophetam, 
Egone  Jehovah  responderim  ei  qui  venit  cum  multitudine 
idolorum  suorum?"  Per  "prophetam"  intelligitur  docens 
vera,  et  in  sensu  abstraclo  doclrina  genuini  veri  quae  a 
Domino;  et  per  " multitudinem  idolorum"  significantur 
falsa  in  copia,  nam  ex  uno  falso  loco  principii  assumpto 
fluunt  falsa  in  copia,  praeter  falsa  in  serie  ex  nexu  ;  inde 
dicuntur  "idola"  in  plurali,  et  "multitudo"  illorum.  Apud 
eundem, 

"  Spargam  super  vos  aquas  mundas,  ut  mundemini  ab  omnibus  immun- 
ditiis  vestris,  et  ab  omnibus  idolis  vestris  mundabo  vos  "  (xxxvi.  25) : 

quia  per  "idola"  significantur  falsa  doclrinae,  ideo  dicitur, 
"Spargam  super  vos  aquas  mundas,"  per  "aquas  mundas" 
enim  significantur  genuina  vera,  et  per  "  spargere  illas 

super  eos  "  significatur  purificare  a  falsis ;  ilia  falsa  etiam 
dicuntur  "  immunditiae,"  quia  sunt  falsa  ex  malo  et  falsa 
producentia  malum.    Apud  Micham, 

"Ponam  Samariam  in  acervum  agri,  defluere  faciam  in  vallem  lapides 
ejus,  et  fundamenta  ejus  aperiam  ;  tunc  omnia  sculptilia  ejus  con- 
tundentur,  et  omnes  mercedes  meretriciae  ejus  comburentur  igne, 
et  omnia  idola  eorum  ponam  vastitatem  ;  nam  ex  mercede  mere- 
tricia  congregavit,  ideo  usque  in  mercedem  meretriciam  reverten- 
tur  "  (i.  [6,]  7)  ; 

per  Samariam,  postquam  idololatrica  facia  est,  repraesen- 
tabatur  ecclesia  vastata  quoad  vera  dodtrinae  et  quoad 
bona  vitae,  seu  destructa  per  falsa  do6lrinae  et  per  mala 
vitae ;  quod  devastabitur  quoad  omnia  ecclesiae  vera, 
significatur  per  quod  "poneretur  in  acervum  agri,  ac  de- 
fluerent  in  vallem  lapides  ejus,  et  aperientur  fundamenta ;" 
"ager"  est  ecclesia,  "acervus  agri"  est  devastatio  ejus, 
"lapides"  sunt  vera  ecclesiae,  et  "fundamenta"  sunt  vera 
naturalia  super  quibus  fundatur  ;  quorum  devastatio  totalis 
significatur  per  quod  "lapides  fluent  in  vallem,  et  funda- 
menta aperientur:"  destruclio  ecclesiae  per  falsa  doclri- 
nae  significatur  per  quod  "sculptilia  ejus  contundentur," 
et  quod  "idola  ponentur  in  vastitatem:"  per  "mercedem 
meretriciam"  quae  comburetur  igne,  significatur  falsifi- 
catio  veri  per  applicationes  ad  favendum  amoribus  sui  et 
mundi. 

[d.~\  Similia  per  "sculptilia,"  "fusilia"  et  "idola"  sig- 
nificantur  in  sequentibus  locis : — Apud  Esaiam, 

"  Quemadmodum  invenit  manus  mea  regna  idoli,  et  sculptilia  eorum 
de  Hierosolyma  et  de  Samaria,  nonne  quemadmodum  feci  Sama- 
riae  et  idolis  ejus,  sic  faciam  Hierosolymae  et  idolis  ejus?"  (x. 
IO.ii;) 

apud  eundem, 

"Immundum  judicabitis  tegmen  sculptilium  argenti  tui,  et  amidtum  fu- 
silis  auri  tui,  disperges  ea  sicut  menstruatum,  stercus  vocabis  id  " 
(xxx.  22) ; 

[apud  eundem,] 

"  In  die  illo  rejiciet  vir  idola  argenti  sui  et  idola  auri  sui,  quae  fecerunt 
vobis  manus  vestrae,  peccatum  "  (xxxi.  7) ; 

apud  eundem, 

"Ne  dices,  Idolum  meum  fecit  haec,  et  sculptile  meum  et  fusile  meum 
praecepit  haec"  (xlviii.  5) ; 

apud  eundem, 

"Recedent  retro,  pudefient  pudore  confidentes  sculptili,  dicentes  fusili. 
[Vos]  dii  nostri"  (xlii.  17) ; 

apud  eundem, 

"Leo  super  specula  dixit,  Cecidit,  cecidit  Babel,  et  omnia  sculptilia 

deorum  ejus  confregit  in  terram  "  (xxi.  [3,]  9) ; 

apud  Ezccliielem, 

"  Destruentur  altaria  vestra,  et  frangentur  solares  statuae  vestrae,  et  fa- 
ciam  cadere  confossos  vestros  coram  idolis  vestris,  et  dabo  cadavera 
filiorum  Israelis  coram  idolis  eorum  "  (vi.  4,  5); 

apud  Micham, 

"  In  die  illo. . .  .exscindam  sculptilia  tua,  et  statuas  tuas  e  medio  tui,  ut 
non  adores  amplius  opus  manuum  tuarum  "  (v.  [9,]  12  \_B.A.  10, 
13]); 

apud  Mosen, 

"  Dabo  corpora  vestra  super  corpora  idolorum  vestrorum,  et  fastidiet 
anima  mea  vos  "  (Levi/,  xxvi.  30) ; 

apud  eundem, 

"  Sculptilia  deorum  illorum  comburetis  igne,  non  concupisces  aurum  et 

argentum  super  illis  ut  accipias  tibi  abominatio  namque.... 

Dei  tui  illud"  (Deutr.  vii.  25) ; 

apud  eundem, 

"Malediclus  qui  fecerit  sculptile  et  fusile,  abominationem  Jehovae,  opus 
manuum  artificis,  et  posuerit  in  occulto  "  (Deutr.  xxvii,  15). 

Simile  quod  per  "idola  aurea,"  "argentea,"  "aenea,"  "la- 
pidea,"  "  ligna,"  etiam  significatur  per 

"  Deos  auri,  argenti,  aeris,  ferri,  ligni  et  lapidis,"  quos  laudavit  Rex  Bel- 
schazar,  quando  cum  magnatibus  et  uxoribus  bibit  vinum  ex  vasis 
auri  et  argenti,  quae  exTemplo  Hierosolymae  :  quapropterscriptum 
fuit  in  pariete,  Wet  ipse  rex  depulsus  est  ab  homine,  et  faclus  est 
sicut  bestia  (Dan.  v.  1,  seq.) : 

per  "vasa  auri  et  argenti  Templi  Hierosolymae"  signifi- 
cabantur  sanfta  bona  et  vera  ecclesiae  ;  per  "deos  auri, 
argenti,  aeris,  ferri,  ligni  et  lapidis,"  quos  rex  Babelis  tunc 
laudavit,  intelligitur  simile  quod  per  "idola"  ex  illis,  et 
significantur  mala  et  falsa  doctrinae  et  cultus  ;  "laudare" 
significat  colerc  ;  per  "bibere  ex  vasis  Templi  Hierosoly- 
mae," et  simul  tunc  laudare  seu  colere  illos,  significatur 
profanatio  boni  et  veri  per  mala  et  falsa  in  cultu  :  et  quia 
per  profanationem  omne  spirituale  hominis  perit,  et  absque 
spirituali  homo  non  est  homo,  ideo  t,]expulsus  est  ab  ho- 
mine, et  faftus  sicut  bestia.    Ouoniam  externum  absque 

interno  non  est  colendum,  sed  externum  ab  interno,  ita 
internum  in  externo,  ideo  prohibitum  fuit  aliquod  sculp- 
tile  ad  similitudinem  alicujus  vivi  in  terra  facere,  apud 
Mo  sen, 

"Ne  faciatis  vobis  sculptile,  species  ullius  similitudinis,  figuram  maris 
et  feminae,  figuram  ullius  bestiae  quae  in  terra,  figuram  ullius  avis 
alae  quae  volat  sub  caelo,  figuram  ullius  reptilis  in  terra,  figuram 
ullius  piscis  qui  in  aquis  sub  terra"  (Deuir.  iv.  16-18  ;  cap.  v.  8): 

quod  hoc  prohibitum  fuerit,  erat  quia  gens  Judaica  prae 
omni  alia  gente  in  externis  erat  absque  internis,  et  inde 
in  cultu  omnium  externorum  quae  gentes  vocabant  sanfla  ; 
et  externa  colere  praeter  ilia  quae  repraesentabant  cae- 
lestia,  quae  erant  altare,  sacrificium  super  illo,  Tentorium 
conventus  et  Templum,  erat  idoloiatricum  :  haec  quidem 
Judaei  etiam  idololatrice  colebant ;  sed  usque  quia  apud 
illos  erat  ecclesia  repraesentativa,  acceptabatur  illorum  cul- 
tus  propter  repraesentationem,  tametsi  illos  quoad  animam 
eorum  non  afhciebat,  ut  constare  potest  ex  variis  quae 
de  ilia  gente  in  Arcanis  Caclestibus  ostensa  sunt  (ex  quibus 

Collegia  videantur  in  Dotlrina  Novae  Hierosolymae,  n.  248).     Et  quia  Colere 

externum  alibi  quam  ubi  mandatum  fuit,  quod  erat  juxta 
Tentorium  in  deserto  et  juxta  Templum  et  in  Templo  in 
Hierosolyma,  erat  colere  ipsum  repraesentativum  absque 
aliqua  intuitione  rei  repraesentatae,  ita  solum  terrenum 
absque  caelesti,  ideo  id  illis  prohibitum  fuit  ;  et  in  tantum, 
ut  ne  quidem  talia  sculptilia  sibi  facerent :  nam  ut  primum 
fafta  videbant,  adorabant  ilia ;  talis  enim  natura  illi  genti 
inerat.  Quod  gentes  idololatrae  adoraverint  simulachra 
non  modo  hominum,  sed  etiam  variarum  bestiarum,  avium 
et  reptilium,  erat  causa,  quia  ex  antiquis  habuerunt  quod 
ilia  significaverint  caelestia  et  spiritualia  ;  sicut  quod  "bes- 
tiae" affecliones,  "aves"  cogitationes  inde,  "reptilia"  et 
"pisces"  easdem  in  sensuali  naturali  homine  :  inde  erat, 
cum  audiverunt  sanfta  caeli  et  ecclesiae  per  illas  significari, 
quod  illi  qui  in  externo  cultu  absque  aliquo  interno  fuerunt 
inceperint  ilia  colere ;  sicut  Aegyptii,  ac  inde  filii  Israelis 
in  deserto,  ac  postea  in  Samaria,  vitulos,  ex  causa  quia 
"  vituli  "  apud  antiquos  significabant  bonas  affecliones  natu- 
ralis  hominis. 

588.  "Quae  neque  vide  re  possunt,  neque  aud/'re,  neque  ambu- 
lare." — Quod  significet  in  quibus  et  ex  quibus  nihil  intelleclus 

veri  et  perceptionis  boni,  ct  sic  nihil  vitae  spiritualis,  constat 
ex  significatione  "videre,"  quod  sit  intelligere  verum  (dequa 
supra,  n.  11,  2600],  529);  ex  significatione  "audire,"  quod 
sit  percipere  et  obedire  (de  qua  etiam  supra,  n.  14,  249),  et  quod 
sit  habere  intelle6lum  ad  percipiendum  (n.  529)  ;  et  ex 
significatione  "ambulare,"  quod  sit  vivere  spiritualiter,  et 
cum  de  Domino,  quod  sit  ipsa  vita  (de  qua  etiam  supra,  n.  97)  ; 
ex  quibus  constare  potest  quod  per  "non  videre,  audire 
et  ambulare,"  significetur  quod  non  sit  intelleftus  veri, 
perceptio  boni,  et  inde  aliqua  vita  spiritualis.  Quod  haec 
non  sint  in  illis  et  ab  illis,  nempe  idolis,  est  quia  per  "  idola  " 
significantur  falsa  doctrinae,  religionis  et  cultus  ;  et  in 
falsis  talia  non  sunt,  sed  in  veris  quae  ex  bono  ;  in  his  et 
ex  his  est  omnis  intelledtus,  perceptio  ex  voluntate  boni, 
et  consequenter  vita  spiritualis  :  dicitur  consequentcr,  quia 
vita  spiritualis  consistit  in  intellect  veri  ac  in  perceptione 
quae  ex  voluntate  boni  ;  vera  enim  in  luce  caeli  sunt,  in 
tantum  ut  ipsa  vera  luceant  in  caelo,  et  hoc  ex  causa 
quia  Divinum  Verum  procedens  a  Domino  facit  omnem 
lucem  in  mundo  spirituali,  et  ilia  lux  dat  omnem  intelli- 
gentiam  et  sapientiam  angelis.  Quia  nunc  ipsa  vera  sunt 
lucis,  sequitur  quod  falsa  nullius  lucis  sint,  illam  enim  ex- 
stinguunt  ;  quapropter  falsa  in  Verbo  vocantur  "tenebrae  " 
(videatur  supra,  n.  526) ;  et  quia  sunt  tenebrae,  sunt  umbrae 
mortis  spiritualis.  At  sciendum  est  quod  falsa  mali  tales 
tenebrae  sint,  non  autem  falsa  quae  non  ex  malo.  Quod 
"audire"  significet  perceptionem  quae  ex  voluntate  boni, 
et  inde  obedentiam,  est  quia  loquela  intrat  aurem  simul 
cum  sono,  ac  vera  loquelae  intrant  intellectum  et  inde 
cogitationem,  ac  soni  voluntatem  et  inde  affeftionem. 
Quod  in  mundo  spirituali  soni  sistant  et  producant  affec- 
tionem  quae  est  voluntatis,  et  voces  soni  cogitationem 
quae  est  intellects,  videatur  in  opere  Dc  Caelo  ct  Inferno 
(n.  236,  241),  et  supra  (n.  3230])  :  inde  constare  potest,  unde 
est  quod  "audire"  et  "auscultare"  etiam  significet  obe- 
dire, ac  "auris"  et  "auditus"  obedientiam. 

589.  {Vers.  21.]  "Et  non  egerunt  paenitentiam  ex  homicidiis 
suis." — Quod  significet  qui  non  aclualiter  averterunt  se  ab 
exstinguendo  ilia  quae  intellcflus  veri,  voluntatis  boni,  et 
inde  vitae  spiritualis  sunt,  constat  ex  significatione  "paeni- 
tentiam agere,"  quod  sit  aclualiter  se  avertere  (ut  supra, 

n-  585M)  ;  et  ex  significationc  "  homicidiorum,"  quod  sint 
exstinclio  intellects  veri,  voluntatis  boni,  et  inde  vitae 
spiritualis  ;  nam  per  "hominem"  significatur  intelligentia 
veri  et  sapientia  (videatur  supra,  n.  280,  546,  547),  et  per  "oc- 
cidere"  significatur  exstinguere  vitam  spiritualem  per  falsa 
mali  (etiam  supra,  n.  3 1 5,  547,  572).  Quod  "  homicidium,"  seu 
"  hominis  occisio,"  significet  exstinclionem  vitae  spiritualis, 
constare  potest  absque  locis  e  Verbo  confirmantibus,  ex 
eo  quod  singula  ibi  etiam  spiritualiter  intelligenda  sint, 
et  "occidere"  spiritualiter  est  exstinguere  vitam  spiritua- 
lem, quod  fit  per  falsa  mali.  Inde  est  quod  diabolus  dica- 
tur  "homicida  ab  initio,"  a  Domino  apud  Johannem, 

"Vos  ex  patre  diabolo  estis,  et  desideria  patris  vestri  vultis  facere :  ille 
homicida  erat  ab  initio,  et  in  veritate  non  stetit,  quia  non  est  Veri- 
tas in  illo  ;  quando  loquitur  mendacium  ex  propriis  loquitur,  quia 
mendacium  loquens  est  et  pater  ejus"  (viii.  44): 

per  haec  intelligitur  ipsa  gens  Judaica,  quae  per  idololatrias 
et  traditiones  suas  exstinxerunt  vitam  spiritualem  per 
falsa  mali;  per  "patrem  ejus"  intelliguntur  patres  eorum  ; 
quia  exstinxerunt  illam  vitam  per  falsa  mali,  dicitur  quod 
"non  Veritas  in  illo,  quando  loquitur  mendacium  ex  pro- 
priis loquitur,  quia  mendacium  loquens  est  et  pater  ejus  ;" 
per  "mendacium"  in  Verbo  significatur  falsum  mali.  Si- 
mile per  "homicidas"  et  per  mendacium"  significatur  in 
sequentibus  in  Apocalypsi, 

"Foris  stabunt  canes,  incantatores,  scortatores,  homicidae,  idololatrae, 
et  qui  amat  et  facit  mendacium"  (xxii.  15). 

Quoniam  illi  qui  per  "Babelem"  intelliguntur,  exstinguunt 
omnia  vera  Divina  per  falsa  mali,  ideo  Babel  vocatur 

"Surculus  abominabilis,  vestimentum  occisorum.  confossorum  gladio  : 

 quia  terram  tuam  perdidisti,  populum  tuum  occidisti"  (Esai. 

xiv.  19,  20) : 

haec  de  Babele  ;  "confossi  gladio"  dicuntur  qui  perierunt 
ex  falsis  mali;  et  per  "terram  perdere"  significatur  [per- 
dere]  ecclesiam  ;  et  per  "populum  occidere"  significatur 
vera  ecclesiae  exstinguere. 

590*  "  Neque  ex  incantationibus  suis,  neque  ex  scortationi- 
bus  suis." — Quod  significet  a  pervcrtendo  bonum  et  a  falsi- 
ficando  verum,  constat  ex  significatione  "  incantationum," 
quod  sint  perversiones  boni  (de  qua  sequitur),  et  ex  significa- 

tione  "scortationum,"  quod  sint  falsificationes  veri  (dequa 
supra,n.  141,  161).  Quod  " incantationes  "  in  sensu  spiritual! 
significent  perversiones  boni,  constare  potest  ex  eo,  quod 
conjunctim  dicantur  cum  scortationibus,  et  "  scortationes" 
significant  falsificationes  veri ;  ac  in  Verbo  ubi  dicitur  de 
vero,  etiam  dicitur  de  bono,  ob  conjugium  Divinum  cae- 
leste  in  singulis  ejus:  et  quoque  dicitur  " paenitentiam 
agere  ab  homicidiis,  incantationibus  et  scortationibus ;" 
et  per  "homicidia"  significantur  exstin6liones  affectionis 
boni  quae  voluntatis  et  perceptionis  veri  quae  intellectus 
(videatur  mox  supra,  n.  589),  et  affeftio  boni  quae  voluntatis  ex- 
stinguitur  dum  pervertitur  bonum  Verbi,  ac  perceptio  veri 
quae  intellectus  dum  falsificatur  verum  Verbi ;  inde  etiam 
constare  potest  quid  hie  per  "incantationes"  significatur. 
Antiquis  temporibus  plura  genera  artium  infernalium,  quae 
magiae  vocantur,  in  usu  fuerunt,  quarum  aliquae  recen- 
sentur  in  Verbo  (ut  Deutr.  xviii.  9— 11);  inter  illas  etiam 
fuerunt  incantationes,  per  quas  inducebant  affedtiones  et 
voluptates  quibus  alter  non  potuit  resistere,  quod  fiebat 
per  sonos  et  tacitas  voces,  quas  vel  producebant  vel  mus- 
sitabant ;  quae  per  correspondents  analogas  communi- 
cationem  habebant  cum  voluntate  alterius,  et  excitabant 
ejus  affe&ionem,  et  fascinabant  ad  ita  et  non  aliter  volen- 
dum,  cogitandum  et  faciendum.  Tales  incantationes  etiam 
callebant  prophetae,  et  quoque  faciebant,  et  per  illas  ex- 
citabant affectiones  bonas,  auscultationem  et  obedientiam, 
quae  incantationes  in  bono  sensu  nominantur  in  Verbo 

Apud  Esaiam,  cap.  iii.  1-3,  20  ;  cap.  xxvi.  16  :  apud  Jeremiam,  cap.  viii. 
17  :  et  apud  Davidem,  in  psalmo  lviii.  5,  6  [B.  A.  4,  5]. 

Sed  quia  per  tales  loquelas  et  mussitationes  a  malis  exci- 
tabantur  affectiones  malae,  et  sic  incantationes  factae  sunt 
magicae,  ideo  inter  artes  magicas  etiam  recensentur,  et 
severe  prohibentur 

(Ut  Deutr.  xviii.  9-11 :  Esai.  xlvii.  9,  12  :  Apoc.  xviii.  23  ;  cap.  xxii.  15*). 

591.  "Neque  ex  furtis  suis." — Quod  significet  ab  cripi- 
endo  cognitiones  veri  et  boni,  et  sic  media  comparandi  sibi 
vitapi  spiritualem,  constat  ex  significatione  "furti"  et 


*  [Nota  Auctoris  :—  ]De  Bileamo,  de  Jesabele. 

"furari,"  quod  sit  eripere  alicui  cognitiones  boni  et  veri, 
quae  inserviturae  pro  mediis  comparandi  sibi  vitam  spiri- 
tualem  (de  qua  supra,  n.  1 93) :  quod  "furtum"  et  "furari"  ilia 
significent,  est  quia  per  "opes,"  "vestes"  et  "  utensilia," 
et  plura  quae  fures  auferunt,  significantur  cognitiones  veri 
et  boni ;  quare  furtum  spirituale  seu  furtum  in  spirituali 
sensu  est  has  auferre,  sicut  furtum  naturale  seu  in  natu- 
rali  sensu  est  ilia  auferre.  Quod  hoc  per  "furtum"  signi- 
ficetur,  constare  potest  ex  eo,  quod  in  hoc  versu  in  specie 
agatur  de  exstin&ione  vitae  spiritualis  apud  alios ;  et  vita 
spiritualis  exstinguitur  per  perversiones  boni  et  falsifica- 
tiones  veri,  turn  per  deprivationes  cognitionum  veri  et 
boni,  per  quas  vita  spiritualis  comparatur ;  et  haec  et  ilia 
sunt  quae  significantur  per  "  homicidia,  incantationes, 
scortationes  et  furta,"  ut  hactenus  ostensum  est. 

CAPUT  X. 


T  vidi  alium  angelum  fortem  descendentem  e 


caelo,  circumdatum  nube,  et  iris  supra  caput, 


— et  facies  ejus  sicut  sol,  et  pedes  ejus  sicut  co- 
lumnae  ignis. 

2.  Et  habebat  in  manu  sua  libellum  apertum,  et 
posuit  pedem  suum  dextrum  super  mare,  et  sinistrum 
super  terram. 

3.  Et  clamavit  voce  magna,  sicut  leo  rugit,  et  cum 
clamavit  locuta  sunt  septem  tonitrua  suas  voces. 

4.  Et  cum  locuta  sunt  septem  tonitrua  voces  suas, 
futurus  sum  scribere  ;  etaudivi  vocem  e  caelo  dicentem 
mihi,  Obsigna  quae  locuta  sunt  septem  tonitrua,  et  ne 
ilia  scribas. 

5.  Et  angelus,  quern  vidi  stantem  super  mari  et  su- 
per terra,  sustulit  manum  suam  ad  caelum. 

6.  Et  juravit  per  Viventem  in  saecula  saeculorum, 
qui  creavit  caelum  et  quae  in  eo,  et  terram  et  quae  in 
ea,  et  mare  et  quae  in  eo,  quod  tempus  non  erit  am- 
plius. 

7.  Sed  in  diebus  vocis  septimi  angeli,  quando  futu- 
rus clangere,  et  consummabitur  mysterium  Dei,  sicut 
evangelizavit  suis  servis  prophetis. 

8.  Et  vox  quam.  audivi  e  caelo,  iterum  loquens  cum 
me,  et  dicens,  Abi,  accipe  libellum  apertum  in  manu 
angeli  stantis  super  mari  et  super  terra. 

9.  Et  abivi  ad  angelum,  dicens  ei,  Da  mihi  libellum  ; 

et  dixit  mihi,  Accipe  et  devora  ilium,  et  amaricabit 
tuum  ventrem,  sed  in  ore  tuo  erit  dulcis  sicut  mel. 

10.  Et  accepi  libellum  e  manu  angeli,  et  devoravi 
ilium,  et  erat  in  ore  meo  sicut  mel  dulcis ;  et  cum  devo- 
ravi ilium  amaricatus  est  venter  meus. 

11.  Et  dixit  mihi,  Oportet  te  iterum  prophetare 
super  populos  et  gentes  et  linguas  et  reges  multos. 

EXPLICA  no. 

VERSUS  I. 

"Et  uidi  alium  angelum  fortem  descendentem  e  caelo,  circumdatum  nube,  et 
iris  supra  caput,  et  fades  ejus  sicut  sol,  et  pedes  ejus  sicut  columnae  ignis." 

I.  "Et  vidi  alium  angelum  fortem  descendentem  e  caelo,"  significat  Domi- 
num  quoad  Verbum,  hie  quoad  sensum  ejus  ultimum,  qui  vocatur  sen- 
sus  litterae  [n.  593] ;  "circumdatum  nube,"  significat  ultimum  Verbi 
[n.  594];  "et  iris  supra  caput,"  significat  interiora  Verbi  [n.  595]; 
"et  fades  ejus  sicut  sol,"  significat  Divinum  Amorem  Domini  ex  quo 
oinne  Divinum  Verum,  quod  in  caelo  et  in  ecclesia  est  Verbum  [n.  596]  ; 
"et  pedes  ejus  sicut  columnae  ignis,"  significat  Divinum  Verum  seu 
Verbum  in  ultimis  suslentans  interiora  ibi,  eliam  plenum  bono  amoris 
[»•  597]- 

593*  [Vers.  1]  "Et  vidi  alium  angelum  fortem  descendentem 
e  caelo." — Quod  significet  Dominum  quoad  Verbum,  hie 
quoad  sensum  ejus  ultimum  qui  vocatur  sensus  litterae,  con- 
stat ex  significatione  "angeli  fortis,"  quod  sit  Dominus 
quoad  Verbum  (de  quasequitur)  ;  quod  sit  quoad  Verbum  in 
sensu  ejus  ultimo,  qui  vocatur  sensus  litterae,  est  quia 
Dominus  ex  illo  dicitur  "fortis,"  nam  omne  robur  et  omnis 
potentia  Divini  Veri  existit  et  consistit  in  ejus  ultimo, 
proinde  in  Verbi  sensu  litterae  (de  qua  re  etiam  sequitur).  Quia 
intelligitur  sensus  litterae  Verbi,  ideo  dicitur  de  angelo 
quod  visus  sit  "descendere  e  caelo:"  simile  dicitur  de 
Verbo  quod  est  Divinum  Verum  ;  hoc  a  Domino  per  caelos 
in  mundum  descendit ;  quapropter  adaequatum  est  sapien- 
tiae  angelorum  qui  in  tribus  caelis,  et  quoque  adaequatum 
est  hominibus  qui  in  naturali  mundo :  inde  est  quod  Ver- 
bum in  omnium  sua  prima  origine  sit  prorsus  Divinum, 
dein  caeleste,  turn  spirituale,  et  denique  naturale  ;  cae- 
leste  pro  angelis  intimi  seu  tertii  caeli  qui  angeli  vocantur 
caelestes,  spirituale  pro  angelis  secundi  seu  medii  caeli 

qui  angeli  vocantur  spirituales,  ac  caeleste  et  spirituale 
naturale  pro  angelis  ultimi  seu  primi  caeli  qui  angeli 
vocantur  caelestes  et  spirituales  naturales,  ac  naturale 
pro  hominibus  in  mundo  ;  nam  homines,  quamdiu  in  cor- 
pore  materiali  vivunt,  cogitant  et  loquuntur  naturaliter. 
Inde  nunc  est  quod  Verbum  detur  apud  angelos  cujusvis 
caeli,  sed  cum  differentia  secundum  gradus  sapientiae,  in- 
telligentiae  et  scientiae  eorum  ;  et  tametsi  quoad  sensum 
in  singulis  caelis  differt,  usque  est  idem  Verbum  ;  quo- 
niam  ipsum  Divinum,  quod  a  Domino  inest  Verbo,  cum 
descendit  ad  caelum  intimum  seu  tertium  fit  Divinum 
caeleste,  cum  inde  descendit  ad  caelum  medium  seu  secun- 
dum fit  Divinum  spirituale,  cumque  ab  hoc  caelo  ad  ultimum 
seu  primum  fit  Divinum  caeleste  aut  spirituale  naturale  ; 
et  cum  exinde  descendit  in  mundum  fit  Verbum  Divinum 
naturale,  quale  est  apud  nos  in  littera.  Hae  successivae 
derivationes  Divini  Veri,  procedentis  ab  Ipso  Domino,  exis- 
tunt  ex  constabilitis  ab  ipsa  creatione  correspondentiis  inter 
superiora  et  inferiora,  de  qua  re  alibi  plura,  volente  Domino. 
Quod  omne  robur  et  omnis  potentia  insit  ultimis  Divini 
Veri,  ita  sensui  naturali  Verbi  qui  est  sensus  litterae,  est 
quia  hie  sensus  est  continens  omnium  sensuum  interiorum, 
nempe  spiritualium  et  caelestium  (de  quibus  supra) ;  et  quia  est 
continens,  etiam  est  basis,  et  in  basi  est  ipsum  robur: 
nam  superiora  si  non  innituntur  suae  basi,  decidunt  et 
dilabuntur  ;  similiter  si  spiritualia  et  caelestia  non  inni- 
terentur  sensui  naturali  seu  litterali  Verbi,  hie  enim  non 
modo  sustinet  sensus  interiores,  sed  etiam  continet  illos ; 
quapropter  Verbum  seu  Divinum  Verum  in  hoc  sensu  non 
solum  est  in  sua  potentia,  sed  etiam  in  suo  pleno.  (At 

plura  de  hac  re  videantur  supra  ;  nempe,  Quod  robur  sit  in  ultimo,  quia  Divinum  ibi 
est  in  suo  pleno,  supra,  n.  34^.  5^7-  Qu°d  interiora  successive  influant  in  exte- 
riora,  usque  in  extremum  seu  ultimum,  et  quod  ibi  coexistant,  in  Arcanis  Caelestibus, 
n.  634,  6239, 6465,  ['I921S,  9216.  Quod  non  modo  successive,influant,  sed  etiam  forment 
in  suo  ultimo  simultaneum;  quo  ordine,  n.  5897,  6451,  8603,  10099.  Quod  inde  in 
ultimis  sit  robur  et  potentia,  n.  9836.  Quod  inde  in  ultimis  responsa  et  revelata,  n. 
9905,  10548.     Quod  inde  ultimum  prae  interioribus  sit  sanctum,  n.  9824.)  Ex 

his  etiam  sequitur  quod  omne  dodlrinae  ecclesiae  formari 
et  confirmari  debeat  ex  sensu  litterali  Verbi,  et  quod  inde 
etiam  do6trinae  sit  potentia  (de  qua  re  videatur  supra,  n.  356).  Ex 
hac  causa  est  quod  "angelus  descendens  e  caelo"  dicatur 
"fortis."  Quod  per  "angelum"  in  Verbo  in  sensu  supremo 
intelligatur  Dominus,  in  sensu  respeclivo  omnis  recipiens 

Divini  Veri  a  Domino,  ac  in  sensu  abstra&o  ipsum  Divinum 
Verum,  videatur  supra  (n.  130,302);  hie  itaque  per  "an- 
gelum"  intelligitur  Dominus  quoad  Verbum,  quia  Verbum 
est  ipsum  Divinum  Verum.  Quod  Ipse  Dominus  hie 
per  "angelum"  intelligatur,  constare  potest  ex  simili  re- 
praesentatione  Ipsius  Domini  quoad  faciem  et  quoad  pedes, 
in  primo  capite  hujus  Libri ;  ubi  de  "  Filio  hominis,"  qui  est 
Dominus,  ita  dicitur, 

Quod  facies  Ipsius  fulserit  sicut  Sol  in  sua  potentia,  et  quod  pedes  Ipsius 
essent  similes  chalcolibano  in  camino  igniti  (vers.  15,  16). 

594[«],  "  Circumdatum  nube." — Quod  significet  ultimum 
Vcrbi,  constat  ex  significatione  "  circumdari,"  quod  sit  ab 
extra  ilium  esse  ;  nam  quod  circum  est  hoc  quoque  est 
extra,  est  enim  ulterius  in  circumferentia,  hie  itaque  ulti- 
mum :  et  ex  significatione  "nubis,"  quod  sit  Divinum 
Verum  in  ultimis,  proinde  Verbum  in  sensu  litterae :  quod 
"nubes"  id  significet,  patet  ex  apparentiis  in  mundo  spi- 
rituali,  turn  ex  Verbo  ubi  "nubes"  dicitur.  Ex  apparentiis 
in  mundo  spirituali  : — Universum  caelum  angelicum  unice 
consistit  ex  Divino  Vero  quod  procedit  a  Domino  ;  recep- 
tio  ejus  facit  angelos.  Illud  in  supremo  caelo  apparet 
sicut  aura  pura  quae  vocatur  aether  ;  in  inferiori  caelo 
sicut  minus  pura,  paene  sicut  atmosphaera  quae  vocatur 
aer ;  in  infimo  caelo  apparet  illud  sicut  tenue  aqueum, 
super  quo  vapor  sicut  nubes  :  talis  apparentia  est  Divini 
Veri  secundum  gradus  in  descensu.  Simile  apparet  quando 
angeli  superiorum  caelorum  loquuntur  de  Divinis  veris ; 
tunc  loquela  illorum,  apud  illos  qui  in  infimo  caelo  sunt, 
sistitur  sub  aspectu  nubis,  quae  hue  illuc  volat ;  angeli 
intelligentiores  ibi  norunt  ex  lapsu,  candore  et  forma, 
quid  inter  se  angeli  superiorum  caelorum  loquuntur;  inde 
constare  potest,  unde  est  quod  "nubes"  significet  Divi- 
num Verum  in  ultimis.  Quoniam  pleraque  in  Verbo  ex 
apparentiis  in  mundo  spirituali  desumpta  sunt,  et  inde 
similia  quae  ibi  significant,  ideo  etiam  "nubes."  Quod 
"nubes"  in  Verbo  significet  sensum  litterae,  qui  est  Divi- 
num Verum  in  ultimis,  constare  potest  ex.  sequentibus : — 
Apud  Evangclistas, 

"Jesus  assumpsit  Petrum,  Jacobum  et  Johannem .  . .  .  in  montem  a)  ■ 
turn .  . ,  et  transformatus  coram  iis,  splenduit  facies  Ipsius  sicut  sol, 
vestimenta  Ipsius  facta  sicut  lux  j  et  ecce  visi  sunt  Moses  et  Elias 

cum  Ipso  loquentes."  .  . .  .Petro  "adhuc  loquente,  ecce  nubes  lucida 
obumbravit  illos,  et  ecce  vox  e  nube  dicens,  Hie  est  Filius  meus 
dilectus,.  . .  .Ipsum  audite  "  {Mattk.  xvii.  i-io  ;  Marc.  ix.  i-ii)  ; 

et  apud  Lucani, 

Petro  "  haec  loquente,  facia  est  nubes,  et  obumbravit  illos  ;  unde  territi 
sunt,  dum  ingressi  sunt  in  nubem  ;  sed  vox  facia  est  e  nube  di- 
cens, Hie  est  Filius  meus  dileclus,  Hunc  audite"  (ix.  34,  35): 

Dominus  in  hac  transformatione  etiam  repraesentavit  Di- 
vinum  Verum,  quod  est  Verbum  ;  nam  Dominus  Humanum 
suum,  cum  in  mundo  fuit,  fecit  Divinum  Verum,  et  cum  exi- 
vit  e  mundo  fecit  Humanum  suum  Divinum  Bonum  per  uni- 
tionem  cum  ipso  Divino,  quod  in  Ipso  fuit  ex  conceptione  : 

(quod  Dominus  Humanum  suum  fecerit  Divinum  Verum  cum  fuit  in  mundo,  et 
postea  Divinum  Bonum,  videatur  in  Doclrina  Novae  Hierosolymae,  n.  303-306:  et 

quod  Dominus  sit  Verbum,  n.  263 :)  inde  est  quod  singula,  quae  visa 
sunt  dum  transformatus,  significent  Divinum  Verum  proce- 
dens  ex  Divino  Bono  Domini.  Divinum  Bonum  Divini  Amo- 
ris,  quod  in  Ipso,  a  quo  Ipsi  in  Humano  Divinum  Verum  fuit, 
repraesentatum  est  per  quod  "  splenduerit  facies  Ipsius  sicut 
sol :"  facies  enim  repraesentat  interiora,  quare  haec  per  fa- 
ciem  elucent  ;  et  "sol  significat  Divinum  Amorem  (videatur 
supra,  n.  401  [*],  w4 12 [i]) :  Divinum  Verum  repraesentatum  est 
per  vestimenta,  quod  facia  sint  sicut  lux  ;  "  vestimenta  "  in 
Verbo  significant  vera,  ac  "vestimenta  Domini"  Divinum 
Verum  (videatur  etiam  supra,  n.  64,  27 1 ,  3950?])  ;  quapropter  etiam 
apparuerunt  "sicut  lux  ;"  nam  Divinum  Verum  facit  lucem 
in  caelo  angelico,  et  inde  "lux"  in  Verbo  id  significat 

(de  qua  re  in  opere  De  Caelo  et  Inferno,  n.  126-140).     Quoniam  Verbum 

quod  est  Divinum  Verum,  repraesentatum  est,  ideo  "visi 
sunt  Moses  et  Elias  cum  Ipso  loquentes  ;"  per  "Mosen"  et 
per  "Eliam"  significatur  Verbum,  per  "Mosen"  Verbum 
Historicum  et  per  "Eliam"  Verbum  Propheticum.  Ver- 
bum autem  in  littera  repraesentatum  est  per  "nubem" 
quae  obumbravit  discipulos,  et  in  quam  discipuli  ingressi 
sunt ;  per  discipulos  enim  in  Verbo  repraesentata  est 
ecclesia,  quae  eo  tempore  et  postea  solum  in  veris  ex 
sensu  litterae  fuerat  ;  et  quia  revelata  et  responsa  fiunt 
per  Divinum  Verum  in  ultimis,  ut  in  superiori  articulo 
dictum  est,  et  hoc  verum  est  quale  est  verum  sensus  lit- 
terae Verbi,  ideo  factum  est  quod  "vox  e  nube  audita  sit, 
dicens,  Hie  est  Filius  meus  dilectus,  Ipsum  audite ;"  hoc 
est,  quod  Ipse  sit  Divinum  Verum  seu  Verbum. 

[&.]  Qui  non  scit  quod  per  "nubem"  in  Verbi  sensu 
spirituali  intelligatur  Verbum  in  littera,  non  scire  potest 
arcanum  quod  involvit, 

Quod  in  consummatione  saeculi  "  visuri  sint  Filium  hominis  venientem 
in  nubibus  caeli  cum  virtute  et  gloria  "  (Matth.  xxiv.  30  :  Marc. 
xiii.  26 ;  cap.  xiv.  61,  62 :  Luc.  xxi.  27) ; 

turn  in  Apocalypsi, 

"  Ecce "  Jesus  Christus  "venit  cum  nubibus,  et  videbit  Ipsum  omnis 
oculus  "  (i.  7) ; 

et  alibi, 

"Vidi,  et  ecce  nubes  alba,  et  super  nube  sedens  similis  Filio  hominis" 
(xiv.  14) ; 

et  apud  Danielem, 

''Videns  fui  in  visionibus  noclis,  et  ecce  cum  nubibus  caelorum  sicut 
Filius  hominis  veniens  fuit"  (vii.  13): 

qui  ignorat  quod  "nubes  caeli"  significent  vera  Verbi  in 
sensu  litterae,  non  scire  aliter  potest  quam  quod  Dominus 
in  consummatione  saeculi,  hoc  est,  in  fine  ecclesiae,  ven- 
turus  sit  in  nubibus  caeli,  et  Se  mundo  manifestaturus  ; 
at  notum  est  quod  postquam  Verbum  datum  est  Dominus 
per  id  solum  Se  manifestet,  nam  Verbum,  quod  est  Divi- 
num  Verum,  est  Ipse  Dominus  in  caelo  et  ecclesia  :  ex 
hoc  primum  constare  potest  quod  manifestatio  ibi  prae- 
di6ta  significet  manifestationem  Ipsius  in  Verbo  ;  et  mani- 
festatio Ipsius  in  Verbo  facia  est  per  quod  aperuerit  et 
revelaverit  sensum  internum  seu  spiritualem  Verbi,  in  hoc 
enim  sensu  est  ipsum  Divinum  Verum  quale  est  in  caelo, 
ac  Divinum  Verum  in  caelo  est  Ipse  Dominus  ibi.  Inde 
nunc  patet  quod  per  "  adventum  Domini  in  nubibus  caeli 
cum  gloria"  significetur  Ipsius  revelatio  in  sensu  litterae 
Verbi  ex  sensu  spirituali  ejus;  "nubes  caeli"  significant 
ilia  quae  sunt  sensus  litterae,  et  "gloria"  ilia  quae  sunt 

sensus  spiritualis  (videatur  in  opere  De  Caelo  et  Inferno,  n.  1),  ac  ipsa 

revelatio  sensus  spiritualis  (in  opuscuio  De  Eqvo  A/bo) ;  "Filius 
hominis"  etiam  significat  Dominum  quoad  Divinum  Ve- 
rum (ut supra, n.  63,  1 5 1).  Quod  "  nubes "  significet  Divinum 
Verum  in  ultimis,  proinde  Verbum  in  sensu  litterae,  adhuc 
ex  sequentibus  locis  constare  potest : — Apud  Esaiam, 

"Ecce  Jehovah  equitans  super  nube  levi,  et  venit  in  Aegyptum  ;  unde 
commoventur  idola  Aegypti  coram  Ipso,  et  cor  WAegyptii  liquefit 
in  medio  ejus  "  (xix.  1) : 

per  "Aegyptum"  ibi  non  intelligitur  Aegyptus,  sed  natu- 
ralis  homo  separatus  a  spirituali ;  qui  tunc  in  falsis  et 
malis  est,  et  per  ilia  pervertit  omnia  vera  et  bona  eccle- 
siae ;  quod  falsa  et  mala  ilia  destruant  ilium  quando 
influit  verum  ex  bono  a  Domino,  describitur  per  ilia  verba 
Prophetae  in  sensu  interno  intellecla  :  quod  Jehovah  di- 
catur  "equitare  super  nube  levi "  significat  quod  cum 
Dominus  illustrat  intellectum  veris  ;  "equitare,"  cum  de 
Jehovah  seu  Domino,  significat  illustrare  intelleclum,  et 
"nubes  levis"  significat  verum:  quod  tunc  "commove- 
antur  idola  Aegypti,  et  cor  ''Aegyptii  liquefiat,"  signi- 
ficat quod  tunc  destruant  ilium  falsa  et  mala  quae  sunt 
naturalis  hominis  separati  a  spirituali;  "idola"  sunt  falsa, 
"cor"  sunt  mala,  et  "Aegyptus"  est  naturalis  homo. 
Apud  Mosen, 

"Non  sicut  Deus  Jeschurum  equitans  in  caelo...,  et  in  magnificentia 
sua  super  nubibus  ;  habitaculum  Dei  antiquitatis,  et  inferius  bra- 
chia  mundi  "  (Deutr.  xxxiii.  26,  27) : 

hie  quoque  per  "equitare  in  caelo  super  nubibus"  signifi- 
catur  illustrare  intelleclum  per  influxum  veri  spiritualis  in 
verum  naturale,  quod  est  verum  sensus  litterae  Verbi  ; 
quia  Divinum  Verum  in  caelis  est  spirituale,  et  Divinum 
Verum  in  terris  est  naturale,  et  hoc  illustratur  per  illud, 
ideo  dicitur  "in  magnificentia  sua  super  nubibus:"  "habi- 
taculum Dei  antiquitatis"  est  Divinum  Verum  ubi  angeli, 
et  "brachia  mundi"  sunt  Divina  vera  ubi  homines;  vera 
sensus  litterae  Verbi  sunt  quae  intelliguntur  per  "  bra- 
chia mundi,"  ille  enim  sensus  est  ipsum  robur  Divini  Veri ; 

"  brachia  "  significant  robur.  (Quod  in  sensu  litterae  sit  robur  Divini 
Veri,  videatur  in  mox  superiori  articulo.)     Apud  DaVldem, 

Deus  "equitavit  super  cherubo  et  volavit,  ac  veclus  est  super  alis  ven- 
ti,  posuit  tenebras  latibulum  suum,  circuitus  suos  tentorium  suum, 
Mtenebras  aquarum,  nubes  caelorum  ;  a  splendore  ante  Ipsum 
nubes.  .transierunt "  (Ps.  xviii.  11-13  \_B.A.  10-12]): 

hie  quoque  describitur  illustratio  Verbi  et  sic  ecclesiae  ; 
illustratio  per  influxum  Divini  Veri  e  caelis  significatur 
per  quod  "  Deus  equitavit  super  cherubo  et  volavit ;"  Di- 
vinum Verum  in  ultimis  quod  illustratur,  significatur  per 
"alas  venti,"  "tenebras  aquarum,"  "nubes  caelorum;" 
varii  gradiis  intellects  recipientis  illustrationem  signifi- 
cantur  per  ilia;  quod  obscura  illius  sensus  inde  dissipen- 

tur,  intelligitur  per  "A  splendore  ante  Ipsum  nubes  trans- 
ierunt."    Apud  eundem, 

"Cantate  Deo,  laudate  nomen  Ipsius,  extollite  equitantem  super  nubi- 
bus"  (Ps.  lxviii.  5  [£,  A.  4])  : 

per  "equitantem  super  nubibus"  etiam  hie  intelligitur 
Dominus  quoad  illustrationem  ;  "nubes"  sunt  vera  in  ulti- 
mis  quae  illustrantur,  et  haec  illustrantur  per  influxum 
lucis,  quae  est  Divinum  Verum,  e  mundo  spirituali  seu 
caelo.    Apud  Nahuui, 

"Jehovae  in  procellis  et  tempestate  via,  et  nubes  pulvis  pedum  Ipsius" 

(i.  3): 

verum  in  ultimis,  quod  est  verum  sensus  litterae  Verbi, 
vocatur  "nubes  pulvis  pedum  Jehovae,"  quia  est  naturale 
et  infimum,  in  quod  desinit,  et  super  quo  subsistit  Divinum 
Verum  in  caelo,  quod  est  spirituale  ;  Divinum  Verum  in 
ultimis,  quia  parum  intelligitur  nisi  e  caelo  illustratur,  et 
ideo  disceptatur  et  controvertitur  de  eo,  intelligitur  per 
"procellam  et  tempestatem,"  in  qua  Jehovae  est  via; 
"procella  et  tempestas"  spiritualis  est  disceptatio  de  ge- 
nuino  sensu,  quern  tamen  Dominus  illustrat  per  influxum 
apud  illos  qui  verum  desiderant.    Apud  Davidem, 

"Semen  Ejus  in  aeternum  erit,  et  thronus  Ejus  sicut  sol  coram  WTe, 
sicut  luna  firmus  erit  in  aeternum,  et  testis  in  nubibus  fidelis  "  (Ps. 
lxxxix.  37,  38  [B.  A.  36,  37]) : 

haec  de  Domino;  et  per  "semen"  quod  in  aeternum  erit, 
significatur  Divinum  Verum  quod  ab  Ipso:  per  "thronum" 
qui  "sicut  sol  et  sicut  luna  "  significatur  caelum  et  ecclesia 
quoad  bonum  amoris  et  quoad  verum  fidei  ;  per  "thronum " 
caelum  et  ecclesia,  per  "sicut  sol"  quoad  bonum  amoris,  ■ 
et  per  "sicut  luna"  quoad  verum  fidei:  "testis  in  nubibus 
fidelis"  significat  quod  Ipse  sit  Divinum  Verum  ;  "testis" 
enim,  cum  de  Domino,  significat  id  quod  procedit  ab  Ipso  ; 
et  id,  quia  Ipsius  est,  testatur  de  Ipso.    Apud  eundem, 

Jehovah  "  ^'contignat  aquis  triclinia  sua,  ponit  Mnubes  currum  suum, 
ambulat  super  alis  venti"  (Ps.  civ.  3)  : 

hie  paucis  verbis  describitur  caelum  et  ecclesia,  et  simul 
doctrina  ex  Verbo :  "wcontignat  aquis  triclinia"  signifi- 
cat quod  Dominus  formet  caelos  et  ecclesiam  ex  Divinis 
veris  ;  "aquae"  significant  Divina  vera,  "  triclinia  Jehovae  " 

caelos  et  ecclesiam,  et  "contignare"  significat  formare : 
"ponit  nubes  currum  suum"  significat  doctrinam  ex  Di- 
vinis  veris  ultimis ;  "nubes"  sunt  Divina  vera  ultima, 
qualia  sunt  in  Verbi  sensu  litterae,  et  "currus"  est  doc- 
trina  ;  hoc  dicitur  quia  omne  doclrinae  ecclesiae  forman- 
dum  et  confirmandum  est  ex  Verbi  sensu  litterae:  "am- 
bulat  super  alis  venti"  significat  vitam  ei  ex  influxu  spi- 
ritual!;  "ambulare"  significat  vivere,  et  cum  de  Domino 
ipsam  vitam;  "alae  venti"  sunt  spiritualia  Verbi.  (Quod 

"  aquae  "  significent  vera,  videatur  supra,  n.  J 1 ,  483.  5'^,  537>  53^)  Apud 

Esaiam, 

"Ponam"  vineam  meam  "in  desolationem, .  . .  .immo  nubibus  praeci- 
piam,  ut  non  faciant  pluere  super  earn  pluviam  "  (v.  6) : 

per  haec  intelligitur  quod  non  erit  ecclesiae  aliquis  intel- 
lects Divini  Veri  seu  Verbi;  per  "vineam"  significatur 
ecclesia,  per  "nubes"  Verbum  in  littera,  et  per  "non 
pluere  pluviam"  non  ex  Verbo  aliquis  intelle6tus  Divini 
Veri.    Apud  Davidem, 

Jehovah  "qui  obtegit  caelos  nubibus,  qui  praeparat  terrae  pluviam,  qui 
germinare  facit  montes  gramen  "  (Ps.  cxlvii.  8): 

"obtegere  caelos  nubibus"  significat  tutari  et  conservare 
spiritualia  Verbi,  quae  sunt  in  caelis,  per  vera  naturalia 
qualia  sunt  in  sensu  litterae  Verbi;  "qui  praeparat  terrae 
pluviam"  significat  instructionem  inde  pro  ecclesia;  "qui 
germinare  facit  montes  gramen"  significat  nutritionem  sic 
illis  qui  in  bono  amoris  sunt. 

[c.]  Simile  significatur  per  haec  apud  Esaiam, 

"Stillate  caeli  desuper,  et  nubes  defluant  justitia,  aperiat  se  terra,  et 
I'lfruclificent  salutem  "  (xlv.  8). 

In  Libro  Jiuiiaun, 

"Jehovah,  quando  exivisti  e  Seir,  quando  egressus  es  ex  agro  Edomi, 
terra  contremuit,  etiam  caeli  stillarunt,  etiam  nubes  stillarunt 
aquas  "  (v.  4) : 

per  "exire  e  Seir"  et  "egredi  ex  agro  Edomi,"  cum  de 
Jehovah,  significatur  illuminatio  gentium  a  Domino  quan- 
do assumpsit  Humaniim ;  per  "  contremiscere  terram," 
significatur  ecclesiae  status  tunc  permutatus ;  per  quod 
"caeli  stillarint,"  et  per  quod  "nubes  stillarint  aquas,"  sig- 
nificatur instruclio,  influxus  et  perceptio  Divini  Veri ;  "  stil- 

lare"  significat  instruftionem  et  influxum,  "aquae"  vera, 
"caeli"  interiora  ejus,  et  "nubes"  exteriora  ejus  qualia  sunt 
in  sensu  litterae  Verbi.    Apud  Davidem, 

"Stillarunt  aquas  nubes,  vocem  dederunt  aetheres,  et  tela  tua  iverunt" 
(Ps.  lxxvii.  18  [£.  A.  17]): 

"stillarunt  aquas  nubes"  significat  quod  ex  sensu  litterae 
Verbi  genuina  vera;  "vocem  dederunt  aetheres"  signifi- 
cat influxum  e  caelis  ;  "  tela  tua  iverunt"  significat  Divina 
vera  inde.    Apud  Hiobum, 

Deus  "ligat  aquas  in  nubibus  suis,  et  non  rumpitur  nubes  sub  illis  ; 
. . .  .expandit  super  "  solium  "  nubem  suam  "  (xxvi.  8,  9) : 

etiam  hie  "nubes"  pro  veris  ultimis  in  ordine ;  quae  quia 
in  se  continent  et  includunt  vera  spiritualia,  ut  non  dila- 
bantur,  dicitur  et  significatur  per  quod  "Deus  [,1liget  aquas 
in  nubibus  suis,  et  non  [2)rumpatur  nubes  ;"  quoniam  vera 
exteriora,  quae  vocantur  naturalia,  etiam  circumdant  et 
concludunt  vera  interiora  quae  vocantur  spiritualia,  ac 
propria  sunt  angelis  caelorum,  dicitur  et  significatur  per 
quod  "expandat  super  solium  nubem  suam."  Apud  Esa- 
tam, 

"  Dixit  Jehovah.  . .,  Quiescam  et  speclabo  in  habitaculo  meo,  sicut  aes- 
tus  serenus  super  luce,  et  sicut  nubes  roris  cum  calet  messis  " 
(xviii.  4) : 

"  nubes  roris  "  significat  verum  ex  bono  fruclificans.  Apud 
eundem, 

"  Creabit  Jehovah  super  omne  habitaculum  Montis  Zionis,  et  super  con- 
vocationes  ejus,  nubem  interdiu,  ac  fumum  et  splendorem  ignis 
flammae  noclu  ;  nam  super  omni  gloria  obtegumentum  "  (iv.  5)  : 

per  "habitaculum  Montis  Zionis"  significatur  bonum  ec- 
clesiae  caelestis,  et  per  " convocationes  ejus"  significantur 
vera  illius  boni ;  tutela  ne  laedatur  a  nimia  luce  et  a  ni- 
mia  umbra,  significatur  per  "nubem  interdiu"  et  per  "fu- 
mum et  splendorem  ignis  flammae  noflu ;"  et  quia  omne 
spirituale  bonum  et  verum  ne  laedatur  conservatur  per 
naturale  bonum  et  verum,  ideo  dicitur  quod  "super  omni 
gloria  tegumentum ;"  "gloria"  est  spirituale  bonum  et 
verum.    Simile  significatur  per 

Quod  nubes  super  Tabernaculo  fuerit  interdiu,  et  ignis  no<flu  (Exoii. 
xl.  36-38  :  Num.  ix.  15-17,  ad  fin.;  cap.  x.  11,  12,  34  ;  cap.  xiv.  14: 
Deutr.  i.  33) ; 

Quod  Jehovah  praecesserit  interdiu  in  columna  nubis,. . .  .et  nocflu  in 

columna  ignis  (Exod.  xiii.  [21]); 
Quod  steterit  columna  nubis  inter  castra  filiorum  Israelis  et  castra 

Aegyptiorum  {Exod.  xiv.  19-21). 

Apud  Davidcm, 

Deus  "duxit  eos  in  nube  interdiu,  et  tota  no<5te  in  luce  ignis"  (Ps. 
lxxviii.  14)  ; 

et  alibi  apud  eundem, 

"Laetata  est  Aegyptus  cum  exirent,  quia  cecidit  pavor  eorum  super 
illos  ;  expandit  nubem  in  tegumentum,  et  ignem  ad  illuminandum 
nodtem  "  (Ps.  cv.  38,  39) : 

quod  "super  Tabernaculo  fuerit  nubes  interdiu  et  ignis 
noctu,"  erat  quia  per  "  Tabernaculum"  repraesentabatur 
caelum  et  ecclesia,  ac  per  "nubem"  praesentia  Domini 
per  Divinum  Verum,  et  per  "ignem"  praesentia  Ipsius  per 
Divinum  Bonum,  quod  bonum  fidei  vocatur,  utrumque 
ultimum  in  ordine  ;  ideo  fuerunt  tanquam  tegumenta  super 
Tabernaculum :  quare  in  locis  supra  allatis  apud  Esaiam 
et  Davidem  dicitur,  "  Erit  super  omni  gloria  tegumentum  ;" 
et  "  Expandit  nubem  in  tegumentum." 
[d.]   Simile  significatur  per 

Nubem  quae  obtexit  Montem  Chorebum,  in  quam  nubem  intravit  Mo- 
ses (Exod.  xxiv.  15-18). 

Simile  etiam  per 

Nubem  in  qua  descendit  Jehovah  super  Montem  Sinai  (Exod.  xix.  [''16, 
18  ;  cap.  xxxiv.  5). 

Simile  etiam  per 

Columnam  nubis  quae  stetit  ad  ostium  tentorii  Mosis  (Exod.  xxxiii.  9, 

10). 

Turn  quoque  per  "nubem"  apud  Ezechielem, 

"  Vidi  cum  ecce  ventus  procellae  venit  ex  septentrione,  nubes  magna  et 
ignis  in  se  ipsum  se  recipiens,  cui  splendor  circumcirca"  (i.  4). 

Et  apud  eundem, 

"Cherubi  stantes  a  dextra  domus  cum  intraret  vir,  et  nubes  implebat 
atrium  interius  ;  et  sustulit  se  gloria  Jehovae  desuper  cherubo  su- 
per limen  domus,  et  impleta  est  domus  nube,  et  atrium  plenum 
erat  splendore  gloriae  Jehovae"  (^'x.  3,  4): 

per  "cherubos"  significatur  Dominus  quoad  tutelam,  ne 
adeatur  nisi  quam  per  bonum  amoris :  inde  quoque  per 
"cherubos"  significantur  caeli,  in  specie  caelum  intimum 
seu  tertium,  quia  angeli,  qui  ibi  sunt,  recipiunt  Divinum 

Verum  in  bono  amoris  ;  est  itaque  Divinum  Verum  quod 
in  sua  essentia  est  bonum  amoris,  quod  tutatur.  Hoc 
Divinum  Verum,  sicut  descendit  e  caelo  intimo  in  caelos 
inferiores,  et  tandem  in  mundum  ubi  sunt  homines,  ita  per 
gradus,  a  puro  fit  densius  ;  inde  est  quod  in  infimo  gradu 
appareat  sicut  nubes  ;  per  quam  ideo  significatur  Divinum 
Verum  accommodatum  captui  angelorum  qui  in  infimo 
caelo,  qui  spirituales  naturales  sunt,  et  denique  captui  ho- 
minum  in  mundo  naturali :  et  quia  Divinum  Verum  in  hoc 
gradu  simile  est  Divino  Vero  quale  est  in  Verbi  sensu 
litterae,  ideo  per  "nubem"  significatur  Verbum  quoad 
sensum  litterae.  Hoc  Divinum  Verum  est  quod  sicut 
nubes  implebat  atrium,  et  denique  domum,  a  cujus  dex- 
tra  steterunt  cherubi :  et  quia  hoc  Divinum  Verum  inte- 
rius  est  spirituale,  quod  splendet  a  luce  caelesti,  ideo 
vocatur  "gloria,"  et  dicitur  quod  "atrium  plenum  esset 
splendore  gloriae  Jehovae."    Et  apud  Hiobian, 

"Cum  "  Deus  "splendere  facit  lucem  nubis  suae"  (xxxvii.  15). 

Quoniam  caeli  superiores  apparent  coram  oculis  eorum 
qui  in  caelis  inferioribus  sunt  sicut  circumtecti  tenui  et 
Candida  nube,  (ex  causa  quia  angeli  inferiores  non  aliter 
Divinum  superius  seu  interius  spe6tare  possunt  quam  se- 
cundum quale  eorum,)  ideo  etiam  Divinum  Verum  in  caelis 
superioribus  aliquibus  in  locis  in  Verbo  intelligitur  per 
"nubes;"  seu  quod  idem,  quod  caeli  superiores  per  "nu- 
bem" intelligantur :  sive  enim  dicas  Divinum  Verum  sive 
dicas  caelos,  idem  est  ;  nam  caeli  sunt  caeli  ex  Divino 
Vero,  et  angeli  ibi  sunt  angeli  ex  receptione  ejus.  In  hoc 
sensu  dicitur  "nubes"  apud  Esaiam, 

Lucifer,  "  tu  dixisti  in  corde  tuo,. . .  .Ascendam  super  excelsa  nubis,  si- 
milis  fiam  Altissimo  "  (xiv.  [13,]  14)  ; 

apud  Jeremiam, 

"  Deserite  "  Babelem,  "et  eamus  quisque  in  terram  suam  ;  quia  pertu- 
lit  usque  ad  caelos  judicium  ejus,  et  extulit  se  usque  ad  nubes" 

(H-9); 

et  apud  Davidcm, 

"Date  robur  Deo,  super  Israele  exaltatio  Ejus,  et  robur  Ipsius  super 
nubibus"  (Ps.  lxviii.  35  [£.  A.  34]). 

Simile  per  "nubem"  ibi  significatur  quod 

Per  "  aquas  super  expansum"  {Gen.  i.  7) ; 

Et  per  "  aquas  supra  caelos  "  {Psalm,  cxlviii.  4) ; 

nam  ex  aquis  nubes :  quod  "aquae  significent  Divina  vera, 
videatur  supra  (n.  71,483,  5181W]).  Quoniam  dantur  nu- 
bes tenuiores  et  candidiores,  turn  nubes  crassiores  et'  ni- 
griores,  et  quia  nubes  tenuiores  et  candidiores  infra  caelos 
apparent,  at  nubes  crassae  et  nigrae  circumcirca  plura 
inferna  conspiciuntur,  inde  patet  quod  etiam  per  "nubes" 
in  opposito  sensu  significentur  falsa  mali  contraria  veris 
ex  bono,  ut  in  sequentibus  locis  : — Apud  EzcchicLin, 

Aegyptum  "nubes  obteget,  et  filiae  ejus  in  captivitatem  abibunt"  (xxx. 

18); 

apud  eundem, 

Ascendet  "sicut  nubes  ad  obtegendum  terram  "  (xxxviii.  9); 
apud  eundem, 

Oves  "dispersae  in  die  nubis  et  caliginis"  (xxxiv.  12). 

Inde  ultimum  judicium,  quando  perituri  qui  in  falsis  mali 
sunt,  vocatur 

"  Dies  nubis  et  obscuritatis  "  {Joel  ii.  2  ;  Zeph.  i.  15). 

Simile  quoque  significatur  per 

"Nubem  et  caliginem,"  quae  apparuerunt  filiis  Israelis,  quando  e  Monte 
Sinai  promulgabatur  Lex  {Dentr.  iv.  n,  12,  15  ;  cap.  v.  19-23  [B.  A. 
22-26]) ; 

nam  tametsi  Jehovah,  hoc  est,  Dominus,  super  ilium  mon- 
tem  descendit  in  nube  Candida,  usque  tamen  ilia  coram 
oculis  populi,  qui  in  falsis  mali  fuit,  ut  nubes  caliginosa 

apparuit  (videantur  Arcana  Caelestia,  n.  1861,  6832,  8814,  8819,  9434,  10551). 

595.  "Et  iris  supra  caput" — Quod  significet  interiora 
Verbi,  constat  ex  significatione  "  iridis,"  quod  sit  Divinum 
Verum  quale  est  Verbum  in  sensu  spirituali  (de  qua  sequitur) ; 
et  ex  significatione  "supra  caput,"  quod  sit  interius  ;  nam 
"supra"  et  "superius"  significat  intra  et  interius,  quod 
constare  potest  ex  eo,  quod  cum  dicitur  "interius"  in 
caelo  intelligatur  superius  ;  caeli  enim  ubi  sunt  angeli  in- 
teriores  seu  interius  sapientes,  apparent  quoque  supra 
caelos  ubi  sunt  angeli  exteriores  seu  exterius  sapientes. 
Inde  est  quod  tres  caeli  inter  se  quoad  altitudines  dis- 
tincti  sint  ;  caelum  intimum  seu  tertium  apparet  supra 
caelum  medium  seu  secundum,  et  hoc  supra  caelum  ulti- 

mum  seu  primum.  Quod  "superius"  significet  interius, 
est  quia  dum  superiora  et  infcriora  simul  sunt,  hoc  est, 
simultaneum  formant,  ut  in  capite  hominis,  tunc  eo  ordine 
coexistunt,  quod  quae  supra  in  ordine  successivo  exstite- 
rant,  interius  reposita  sint  ;  et  quae  infra  in  ordine  suc- 
cessivo exstiterant,  exterius  reposita  sint :  inde  est  quod 
"superiora"  significent  interiora,  et  "inferiora"  exteriora. 
Hoc  potest  ad  captum  illustrari  per  ideam  superficiei,  in 
cujus  centris  sunt  puriora,  et  in  peripheriis  crassiora  ;  tales 
superficies  formant  superiora  et  inferiora,  cum  se  in  unum 
demittunt,  et  simultaneum  faciunt.  Ex  his  quoque  con- 
stare  potest  quid  significat  quod  mox  supra  de  angelo 
dictum  est  quod  "circumdatus  fuerit  nube  ;"  "circumdari" 
enim  ex  eadem  hac  ratione  et  inde  idea  significat  ab  extra 
et  infra  esse.  Quod  "iris"  significet  Divinum  Verum  inte- 
rius, quale  est  Verbum  in  sensu  spirituali,  est  quia  lux  caeli, 
similiter  ac  lux  mundi,  secundum  incidentiam  in  obje6la,  et 
inibi  modificationem,  sistat  variegationes  colorum,  et  quo- 
que irides  ;  quas  etiam  in  caelo  angelico  aliquoties  mihi 

videre  datum  est  (quae  etiam  descripta  videantur  in  Arcanis  Caeh-stibus,  n. 

1623-1625).  Sed  irides  quae  apparent  in  caelo  angelico  dif- 
ferunt  ab  iridibus  quae  apparent  in  mundo,  quod  irides  caeli 
sint  ex  origine  spirituali,  at  irides  mundi  ex  origine  natu- 
ral! ;  irides  enim  caeli  sunt  ex  luce  oriunda  a  Domino  ut 
Sole ;  et  quia  Sol  ille  est  in  sua  essentia  Divinus  Amor 
Domini,  et  lux  inde  est  Divinum  Verum,  inde  lucis  varie- 
gationes quae  sistuntur  ut  irides,  sunt  variegationes  intel- 
ligentiae  et  sapientiae  apud  angelos  :  ex  eo  est  quod  irides 
ibi  significent  formam  et  pulchritudinem  Divini  Veri  spiri- 
tualis.  At  irides  mundi  sunt  ex  origine  naturali,  nempe  a 
sole  mundi  et  ejus  luce  ;  et  inde  sunt  solum  modificationes 
et  inde  variegationes  lucis  ex  aquis  quae  defluunt  ex  nube  : 
et  quia  similes  apparentiae  colorificae  sunt  in  mundo  spi- 
rituali sicut  in  mundo  naturali,  et  quia  correspondent, 
inde  per  irides  mundi  significantur  similia  quae  per  irides 
caeli,  nempe  Divina  vera  spiritualia  in  sua  forma  et  pul- 
chritudine  ;  haec  vera  sunt  qualia  sunt  vera  Verbi  in  sensu 
spirituali.  Similia  per  "irides"  significantur  apud  Ezechie- 
lem, 

"Supra  expansum,  quod  super  [''capite"  cheruborum  "quasi  aspeclus 
lapidis  sapphiri,  similitudo  throni  ;  et  super  similitudine  throni 

similitudo  quasi  aspedtus  Hominis  super  illosuperius  ;  vidi  quasi 
speciem  prunae  juxta  speciem  ignis  intra  illam  circumcirca,  ab 
aspectu  lumborum  Ejus  et  sursum  :  sed  ab  aspectu  lumborum 
Ejus  et  deorsum  vidi  quasi  aspeclum  ignis  cui  splendor  circum- 
circa ;  sicut  aspectus  iridis  quae  est  in  nube  in  die  pluviae,  sic  as- 
pectus  gloriae  circumcirca  ;  hie  aspectus  similitudinis  gloriae  Je- 
hovae  "  (i.  W26-28)  : 

quoniam  per  "cherubos"  significatur  providentia  et  tutela 
ne  adeatur  Dominus  nisi  per  bonum  amoris,  ideo  apparuit 
thronus,  et  super  throno  aspectus  Hominis  ;  et  per  "thro- 
num"  significatur  universum  caelum,  et  per  "Hominem" 
super  throno  Ipse  Dominus:  per  "speciem  prunae  instar 
ignis  ab  aspectu  lumborum  Ejus  sursum  "  significatur  Di- 
vinus  Amor  caelestis,  qui  in  caelis  superioribus  regnat ; 
nam  caeli  superiores  repraesentantur  per  superiorem  cor- 
poris partem  a  lumbis  sursum,  cui  correspondent ;  nam 
constituunt  illam  in  Maximo  Homine  qui  est  caelum  ; 
"ignis  instar  prunae"  significat  ilium  amorem,  similiter 
"lumbi,"  nam  lumbi  correspondent  conjugio  boni  et  veri, 
quod  est  illis  qui  in  superioribus  caelis ;  inde  est  quod 
caelum  dicatur  "conjugium,"  et  quod  Dominus  dicatur 
"  Sponsus  "  et  "  Maritus,"  et  caelum  et  ecclesia  "  Sponsa  "  et 
"Uxor:"  quod  "a  lumbis  deorsum  apparuerit  sicut  splen- 
dor ignis,  qui  sicut  iris,"  significat  Divinum  Amorem  spiritu- 
alem,  qui  regnat  in  caelis  inferioribus  ;  nam  regio  corporis  a 
lumbis  usque  ad  plantas  pedis  correspondet  illi  amori ;  et 
quia  is  amor  procedit  ex  Divino  Amore  caelesti,  dicitur 
"ignis  et  ejus  splendor;"  Divinum  Verum  ex  Divino  Bono 
Amoris  est  quod  splendet  et  sistit  speciem  iridis.  Inde 
quoque  patet  quod  translucentia  Divini  Veri  spiritualis  per 
Divinum  Verum  naturale  sistat  illam  apparentiam  in  caelis, 
et  consequenter  quod  significet  illud  (ut  supra  dictum  est).  (Sed 

haec  clarius  possunt  intelligi  ex  illis  quae  in  opere  De  Caelo  et  Inferno  dicta  sunt  De 
Caelo,  quod  ex  Divino  Humano  Domini  referat  unum  Hominem,  n.  M59-86:  De 
Correspondentia  omnium  Caeli  cum  omnibus  Hominis,  n.  87-102  :  et  quod  in  Arca- 
nis  Caclestibtts  de  correspondentia  lumborum,  n.  3021,  4280,  4462,  5050-5062.) 

Simile  etiam  per  "arcum  in  nube,"  seu  iridem,  significatur 

in  Libro  Genes eos, 

"Dixit  Deus"  ad  Noachum,  "Hoc  signum  foederis  quod  Ego  do  inter 
Me  et  inter  vos,  et  rnter  omnem  animam  vivam  quae  vobiscum  in 
generationes  saeculi :  arcum  meum  dedi  in  nube,  eterit  in  signum 
foederis  inter  Me  et  inter  terram  ;  et  erit  in  obnubilando  Me  nube 
super  terram,  et  videtur  arcus  in  nube  ;  et  recordabor  foederis  mei, 
quod  inter  Me  et  inter  vos,  et  inter  omnem  animam  vivam  in  omni 
carne,  et  non  erit  amplius  aquae  in  diluvium  ad  perdendum  om- 

nem  carnem  ;  et  erit  arcus  in  nube,  et  video  ilium  ad  recordandum 
foederis  aeterni  inter  Deum  et  inter  omnem  animam  vivam  in 
omni  carne,  quae  super  terra"  (ix.  12-17): 

qui  non  scit  quod  in  singulis  Verbi  sit  etiam  sensus  spiri- 
tualis,  opinari  potest  quod  arcus  in  nube,  qui  iris  vocatur, 
appareat  in  signum  quod  terra  non  amplius  perdenda  sit 
diluvio  ;  cum  tamen  ille  arcus  existit  ex  causis  in  Natura, 
et  reproducitur  mediate  quando  radii  lucis  e  sole  partes 
aqueas  pluviae  e  nube  perstringunt ;  unde  patet  quod  si- 
miles arcus  seu  irides  etiam  ante  diluvium  exstiterint. 
Quapropter  per  irides  visas  ab  hominibus  e  tellure  ex 
correspondentia  spiritualium  et  naturalium  intelliguntur 
irides  visae  angelis  in  mundo  spirituali,  quae  omnes  exis- 
tunt  ex  luce  caeli  et  ejus  modificatione  in  sphaera  spiri- 
rituali  naturali  ibi,  proinde  ex  Divino  Vero  spirituali  et 
ejus  translucentia  in  Divino  Vero  naturali ;  nam  omnis 
lux  in  caelo  est  spiritualis,  et  est  in  sua  essentia  Divinum 
Verum  procedens  a  Domino  :  inde  constare  potest  quod 
per  "arcum  in  nube,"  seu  iridem,  significetur  Divindm  Ve- 
rum spirituale  translucens  per  Divinum  Verum  naturale  ; 
quae  translucentia  fit  ab  illis  qui  per  Divinum  Verum  ac  per 
vitam  secundum  illud  reformantur  et  regenerantur  a  Do- 
mino. Ipsa  translucentia  etiam  in  caelis  apparet  ut  iris. 
Per  "signum  foederis  "  significatur  praesentia  et  conjunclio 
Domini  cum  illis,  nam  "foedus"  illam  significat.  Hoc 
signum  datum  est,  quia  per  "diluvium,"  quo  deperditum 
est  genus  humanum  tunc,  significantur  dira  falsa  mali,  ex 
quibus  posteritas  Antiquissimae  Ecclesiae  perierat :  resti- 
tutio et  instauratio  ecclesiae  novae,  quae  Ecclesia  Anti- 
qua  vocatur,  per  Divinum  Verum  conjunftum  bono  spiri- 
tuali, quod  in  sua  essentia  est  charitas,  representative 
sistitur  per  irides  in  caelo,  et  inde  significatur  per  irides 
in  mundo.  Sed  quia  ilia  verba  involvunt  plura  arcana, 
quae  non  paucis  possunt  exponi,  videantur  ilia  singillatim 
explicata  in  Arcanis  Caelestibus  (n.  1031-W1059). 

596.  "Et  fades  ejus  sicut  sol." — Quod  significet  Divinum 
Amor  em  Domini  ex  quo  omne  Divinum  Verum,  quod  in 
caelo  et  in  ecclesia  est  Verbum,  constat  ex  significatione 
"faciei,"  cum  de  Domino,  quod  sit  Divinus  Amor,  Divina 
Misericordia  et  omne  Bonum  (de  qua  supra,  n,  74, 4I2[«-*]) ;  et 
ex  significatione  "solis,"  cum  de  Domino,  quod  etiam  sit 


1502 


APOCALYPSIS  EXPLICATA. 


Divinus  Amor  (de  qua  etiam  supra,  n.  4<Di[W],t']525,  527) '.  et  quia 
ex  Domino  ut  Sole  in  caelo  angelico  procedit  omnis  lux 
quae  ibi,  et  lux  ibi  est  Divinum  Verum,  inde  etiam  in- 
telligitur  ex  quo  omne  Divinum  Verum  ;  et  quia  Verbum 
includit  omne  Divinum  Verum,  et  idem  Verbum  quod  est 
in  mundo  etiam  est  in  caelo,  et  quia  per  "angelum  fortem 
descendentem  e  caelo"  intelligitur  Dominus  quoad  Ver- 
bum (videatur  supra,  n.  593),  ideo  dicitur  Divinum  Verum,  quod 
in  caelo  et  in  ecclesia  est  Verbum.    (Quod  idem  Verbum  quod  est 

in  mundo  etiam  sit  in  caelo,  videatur  in  opere  De  Caelo  et  Inferno,  n.  259,  261, 
303-310.) 

597.  "Et  pedes  ejus  sicut  columnae  ignis." — Quod  signifi- 

cet  Divinum  Verum  seu  Verbum  in  ultimis,  quod  naturale 
sustentans  intcriora  ibi,  etiam  plenum  bono  amoris,  constat 
ex  significatione  "pedum,"  cum  de  Domino,  quod  sit  Di- 
vinum Bonum  Divini  Amoris  naturalis,  quod  est  ultimum 
in  ordine  Divino  (de  qua  supra,  n.  65,  69) ;  ex  significatione 
"  columnarum,"  quod  sint  vera  inferiora  quae  sustentant 
superiora  (de  qua  supra,  n.  219)  ;  et  ex  significatione  "ignis," 
cum  de  Domino,  quod  sit  Divinus  Amor  (de  qua  etiam  supra,  n. 
68,496,  5040-flr]) :  ex  his  constare  p»test  quod  per  "pedes 
angeli  visos  sicut  columnae  ignis"  significetur  Divinum 
Verum  seu  Verbum  in  ultimis,  quod  naturale  sustentans 
interiora  sit  plenum  bono  amoris.  Per  Divinum  Verum 
in  ultimis  intelligitur  Verbum  in  sensu  litterae  ;  et  quia 
hie  sensus  est  naturalis,  et  naturale  est  ultimum  ordinis 
Divini,  ideo  id  sustentat  Divinum  Verum  spirituale  et  cae- 
leste,  prorsus  sicut  columnae  domum,  et  sicut  pedes  cor- 
pus ;  nam  absque  naturali  sensu  Verbi  diffluerent  interiora, 
quae  sunt  spiritualia  et  caelestia,  sicut  domus  submotis 
columnis.  Quare  omnia  et  singula  quae  in  sensu  naturali 
seu  ultimo  Verbi  sunt,  perpetuae  correspondentiae  sunt ; 
hoc  est,  correspondent  spiritualibus  et  caelestibus  quae 
in  caelis  sunt,  et  inde  quoque  significant  ilia.  Ex  quibus 
aliquatenus  patere  potest  quomodo  Divinum  Verum  natu- 
rale, quod  est  Verbum  in  mundo,  sustentat  Divinum  Ve- 
rum spirituale  et  caeleste,  quod  est  Divinum  Verum  in 
caelo,  sicut  columnae  domum.  Inde  constare  potest 
unde  est  quod  pedes  'angeli  visi  sint  "sicut  columnae 
ignis."  Quod  Verbum  etiam  in  sensu  ultimo  seu  naturali 
sit  plenum  bono  amoris,  constare  potest  ex  his  Domini 
verbis, 

"Amabis  Dominum  Deum  tuum  ex  toto  corde  tuo,  et  in  tota  anima 
tua,  et  in  tota  mente  tua  ;  hoc  est  primarium  et  magnum  manda- 
tum.  Secundum  simile  est  illi,  Amabis  proximum  tuum  sicut  te 
ipsum  :  ex  his  duobus  mandatis  [tota]  Lex  et  Prophetae  pendent" 
{Matth.  xxii.  37~39[,  40])  : 

per  "Legem  et  Prophetas"  intelligitur  Verbum  in  omni- 
bus et  singulis  ;  proinde  per  ilia  verba  intelligitur  quod 
omnia  et  singula  Verbi  pendeant  ex  bono  amoris  in  Domi- 
num, et  ex  bono  charitatis  erga  proximum. 

VERSL'S  2-4. 

59^*  "  habebat  in  manu  sua  libellum  apertum,  et  posuit  pedem  suum  dextrum 
super  mare,  et  sinistrum  super  terram.  Et  clamauit  voce  magna,  sicut  leo  rugit,  et  cum 
clamauit  locuta  sunt  septem  tonitrua  suas  voces.  Et  cum  locuta  sunt  septem  tonitrua  vo- 
ces suas,  futurus  sum  scribere  ;  et  audivi  vocem  e  caelo  dicentem  mini,  Obsigna  quae  locuta 
sunt  septem  tonitrua,  et  ne  ilia  scribas." 

2.  "Et  habebat  in  manu  sua  libellum  apertum,"  significat  Verbum  manifes- 

(alum  [n.  599]  ;  "et  posuit  pedem  suum  dextrum  super  mare,  et  sin- 
istrum super  terram,"  significat  sensum  litlerae  qui  naluralis,  in  quo 
sunt  omnia  caeli  et  ecclesiae  [n.  600]. 

3.  "Et  clamavit  voce  magna  sicut  leo  rugit,"  significat  testijicationem  gravis 

doloris  propter  desolationem  Divini  Veri  in  eeelesia  [n.  601]  ;  "et  cum 
clamavit,  locuta  sunt  septem  tonitrua  suas  voces,"  significat  instruc- 
tional e  caelo  et  perceptionem  de  statu  ultimo  ecclesiae  [n.  602]. 

4.  "Et  cum  locuta  sunt  septem  tonitrua  voces  suas,  futurus  sum  scribere," 

significat  quod  ilium  statum  manifestare  vellet  [n.  603]  ;  "et  audivi 
vocem  e  caelo  dicentem  mihi,  Obsigna  quae  locuta  sunt  septem  toni- 
trua, et  ne  ilia  scribas,"  significat  mandatum  a  Domino,  tit  ilia  reser- 
ventur,  et  nonduin  manifestentur  [n.  604]. 

599.  [  Vers.  2  ]  "Et  habebat  in  manu  sua  libellum  apertum." — 

Quod  significet  Verbum  manifestatuin  constat  ex  significa- 
tione  "  libelli  aperti,"  quod  sit  Verbum  manifestatum  ;  quod 
libellus  apertus  id  sit,  constare  potest  ex  eo,  quod  per 
"angelum  fortem  descendentem  e  caelis,  qui  habebat  in 
manu  libellum,"  repraesentetur  Dominus  quoad  Verbum, 
et  quidem  quoad  sensum  ejus  ultimum,  qui  vocatur  sen- 
sus  litterae  (videatur  supra,  n.  593)  ;  et  quia  Verbum  manifesta- 
tum est  tarn  angelis  et  hominibus,  ideo  dicitur  "libellus 
apertus." 

600 [re].  "Et  posuit  pedem  suum  dextrum  super  mare  et 
sinistrum  super  terram." — Quod  significet  sensum  liiterac 
qui  naturalis,  in  quo  sunt  ovinia  caeli  et  ecclesiae,  constat 
ex  significatione  "pedum,"  cum  de  angelo  per  quern  in- 
telligitur Dominus  quoad  Verbum,  quod  sit  Divinum 
Verum  in  ultimis,  seu  Verbum  in  sensu  naturali,  qui  est 

sensus  litterae  (de  qua  supra,  n.  65,  69) :  (per  "pedes"  in  com- 
muni  sensu  significantur  naturalia,  ex  causa  quia  homo  a 
capite  ad  plantas  pedum  correspondet  caelo,  quod  in  toto 
complexu  refert  unum  Hominem  ;  caput  correspondet 
caelo  intimo  seu  tertio,  cujus  angeli  sunt  caelestes  ;  pec- 
tus usque  ad  lumbos  correspondet  medio  seu  secundo 
caelo,  cujus  angeli  vocantur  spirituales  ;  ac  pedes  corre- 
spondent ultimo  seu  primo  caelo,  cujus  angeli  sunt  cae- 
lestes naturales  et  spirituales  naturales  ;  at  ipsae  plantae 
pedum  correspondent  mundo,  in  quo  omne  est  naturale  : 
ex  quibus  patet  unde  est  quod  "pedes"  significent  natu- 
ralia   (de  qua  correspondentia  videantur  plura  in  opere  De  Caelo  et  Inferno,  n. 

59-86,  et  87-102) :  inde  nunc  patet  unde  est  quod  [per]  "pe- 
des angeli,"  per  quern  hie  repraesentatus  est  Dominus 
quoad  Verbum,  significetur  sensus  naturalis  Verbi,  qui  est 
sensus  litterae  ejus: — )  et  ex  significatione  "pedis  dextri 
super  mare  et  sinistri  super  terram,"  quod  sint  omnia  caeli 
et  ecclesiae  ;  per  "[l]dextrum"  enim  significantur  omnia 
boni  ex  quo  verum,  et  per  "sinistrum"  omnia  veri  ex 
bono;  et  per  "mare"  et  "terram"  significantur  omnia 
caeli  et  ecclesiae  exteriora  et  interiora,  per  "mare"  exte- 
riora  et  per  "terram"  interiora;  et  quia  omnia  caeli  et 
ecclesiae  se  referunt  ad  bonum  et  ad  verum,  turn  ad  ex- 
teriora et  interiora,  ideo  per  ilia  verba  communiter  signi- 
ficantur omnia  caeli  et  ecclesiae.  Quod  visus  sit  stare 
"super  mari  et  super  terra,"  est  quia  similis  facies  rerum 
apparet  in  mundo  spirituali  quae  in  mundo  naturali,  nempe 
quod  sicut  in  hoc  etiam  in  illo  sint  rrtaria  et  quoque  ter- 
rae  ;  maria  circumcirca,  et  terrae  inter  ilia  (videatur  supra,  n. 
275,  342,  538[>,<:]) :  ex  quo  constare  potest  quod  per  "  mare 
et  terram"  significentur  omnia  caeli  et  quoque  ecclesiae. 
Ouoniam  in  Verbo  passim  dicitur  "dextrum  et  sinistrum," 
et  in  aliquibus  locis  solum  "dextrum"  aut  solum  "sinis- 
trum," velim  paucis  exponere  quid  per  unum  et  alterum, 
et  quid  per  utrumque  simul,  significatur.  Hoc  cognosci 
potest  ex  plagis  in  mundo  spirituali :  ad  dextrum  ibi  est 
meridies  et  ad  sinistrum  est  septentrio,  ac  ante  est  oriens 
ac  post  est  occidens :  •  angelus  enim  perpetuo  conversus 
est  ad  Dominum  ut  Solem  :  quare  ante  ilium  est  Domi- 
nus ut  oriens,  et  post  ilium  est  Dominus  ut  occidens  ;  et 
a  dextro  est  meridies,  et  a  sinistro  est  septentrio.  Ex 

hac  conversione  est  quod  "dextrum"  significet  verum  in 
luce  et  "  sinistrum  "  verum  in  umbra  ;  seu  quod  idem,  quod 
"dextrum"  significet  spirituale  bonum  quod  est  verum  in 
luce,  et  "  sinistrum  "  spirituale  verum  quod  est  verum  in  um- 
bra ;  ita  quoque  "dextrum "  significat  bonum  ex  quo  verum, 
ac  "sinistrum"  verum  ex  bono.  Talia  significantur  per 
omnes  partes  corporis  et  quoque  capitis  dextras  et  sinis- 
tras,  ut  per  dextrum  et  sinistrum  oculum,  per  dextram  et 
sinistram  manum,  per  dextrum  et  sinistrum  pedem,  et  sic 
porro;  retenta  usque  propria  significatione  membri  et  par- 
tis. Ex  his  paucis  sciri  potest  quid  in  Verbo  tarn  Novi 
quam  Veteris  Testamenti  in  genere  et  in  specie  significatur 
per  "dextrum"  et  "sinistrum,"  ut  in  sequentibus  his  lo- 
cis  : — Apud  Matthaeum, 

"Tu  cum  feceris  eleemosynam,  ne  cognoscat  sinistra  tua  quid  fecerit 
dextra,  ut  sit  tua  eleemosyna  in  occulto"  (vi.  I1^,  4) : 

per  hoc  significatur  quod  bonum  sit  faciendum  ex  bono 
et  propter  bonum,  et  non  propter  semet  et  mundum  ut  appa- 
reat ;  per  "eleemosynam"  intelligitur  omne  bonum  opus; 
et  per  "  ne  cognoscat  sinistra  quid  fecerit  dextra"  signi- 
ficatur quod  bonum  faciendum  sit  ex  ipso  bono,  et  non 
absque  bono,  quoniam  id  non  est  bonum:  per  "dextram" 
significatur  bonum  ex  quo,  et  per  "sinistram"  verum  ex 
bono,  ut  supra  dictum  est ;  hoc  unum  agit  apud  illos  qui 
in  bono  amoris  et  charitatis  sunt,  at  non  unum  apud  illos 
qui  speftant  semet  et  mundum  in  bonis  quae  agunt  ; 
quare  per  "sinistram"  hie  intelligitur  scire  et  agere  abs- 
que bono:  "  ut  sit  eleemosyna  tua  in  occulto"  significat 
ne  sit  propter  apparentiam.    Apud  eundem, 

"  Et "  Rex  "  statuet  oves  a  dextris  suis,  hircos  vero  a  sinistris  ;  et  dicet 
iis  qui  a  dextris,  Venite,  benedidti  Patris  mei,  tanquam  heredita- 
tem  possidete  paratum  vobis  regnum  a  fundatione  mundi  :.  .  .  .et 
dicet  iis  a  sinistris,  Discedite  a  Me,  maledicti,  in  ignem  aeternum 
paratum  diabolo  et  angelis  ejus  "  (xxv.  33,  34,  41) : 

qui  non  scit  quid  in  proprio  sensu  per  "oves"  et  quid  per 
"hircos"  significatur,  opinari  potest  quod  per  "oves"  in- 
telligantur  omnes  boni,  et  per  "hircos"  omnes  mali ;  sed 
in  proprio  sensu  per  "oves"  intelliguntur  illi  qui  in  bono 
charitatis  erga  proximum  sunt  et  inde  in  fide,  et  per  "hir- 
cos" intelliguntur  illi  qui  in  fide  separata  a  charitate  sunt, 

ita  omnes  super  quos  judicium  ultimo  tempore  ecclesiae 
futurum  est  ;  nam  omnes  qui  in  bono  amoris  in  Dominum 
et  inde  in  bono  charitatis  et  fidei  fuerunt,  ante  ultimum 
judicium  in  caelum  sublati  sunt  ;  et  omnes  qui  in  nullo 
bono  charitatis  et  inde  fide,  proinde  omnes  qui  interius  et 
simul  exterius  mali  fuerunt,  in  infernum  ante  ultimum 
judicium  conjedH  sunt ;  at  qui  interius  boni  fuerunt,  et 
non  aeque  exterius,  et  qui  interius  mali  fuerunt  at  exte- 
rius in  bono,  omnes  illi  relicti  sunt  ad  ultimum  judicium  ; 
tunc  qui  interius  boni  fuerunt,  sublati  sunt  in  caelum,  et 
qui  interius  mali  fuerunt,  conjedli  sunt  in  infernum  (de  qua 

re  videantur  quae  ex  visis  et  auditis  di<5ta  sunt  in  opusculo  De  Ultimo  Judicio)  '. 

ex  illis  constare  potest  quod  per  "hircos"  intelligantur 
illi  qui  in  fide  separata  a  charitate  fuerunt ;  quemadmodum 
etiam  per 

"  Hircum "  apud  Daniclem  (cap.  viii.  5-25),  et  apud  Ezcchielem  (cap. 
xxxiv.  17). 

Inde  constare  potest  quod  per  "dextram,"  ubi  "  oves," 
intelligatur  bonum  charitatis  et  inde  fidei;  et  per  "sinis- 
tram,"  ubi  "hirci,"  intelligatur  fides  separata  a  charitate. 
Quod  ovibus  dictum  sit  quod  "possiderent  tanquam  here- 
ditatem  paratum  illis  regnum  a  fundatione  mundi,"  est 
quia  in  caelis  a  dextris  est  meridies,  ubi  sunt  omnes  qui 
in  veris  ex  bono  sunt  ;  in  ipsa  enim  meridionali  parte  est 
ipsum  Divinum  procedens  tale,  quod  intelligitur  per  "reg- 
num paratum  a  fundatione  mundi :"  ideo  quoque  vocantur 
"benedicti  Patris  mei  ;"  per  "Patrem"  intelligitur  Divi- 
num Bonum,  ex  quo  omnia  caeli.  At  de  hircis,  qui  a  sin- 
istris,  non  dicitur  "paratum  a  fundatione  mundi,"  sed 
"ignis  aeternus  paratus  diabolo  et  angelis  ejus;"  quia 
mali  sibi  ipsis  parant  infernum.  Vocantur  "maledi6ti" 
quia  per  "  malediftos  "  in  Verbo  intelliguntur  omnes  qui  se 
avertunt  a  Domino,  nam  illi  rejiciunt  charitatem  et  fidem 
ecclesiae.  Quid  per  "  ignem  aeternum  "  significatur,  videa- 
tur  in  opere  De  Caclo  et  Inferno  (n.  566-575).  Per 

"  Binos  latrones,"  quorum  unus  a  dextris  et  alter  a  sinistris  Domini  cru- 
cifixi  fuerunt  {Matth.  xxvii.  38  ;  Marc.  xv.  27  ;  Luc.  xxiii.  39-43), 

similes  intelliguntur  qui  per  "oves"  et  qui  per  "hircos;" 
quare  uni,  qui  agnovit  Dominum,  dictum  est,  quod  "cum 
Ipso  esset  in  Paradiso."    Apud  Jolianncm, 

Jesus  dixit  discipulis  piscantibus,  "Mittite  in  dextras  partes  navigii 
rete,  tunc  invenietis  :  miserunt  itaque  ;  et  non  amplius  illud  tra- 
here  potuerunt  prae  multitudine  piscium  "  (xxi.  6) : 

quoniam  per  "  piscationem "  in  Verbo  significatur  instruc- 
tio  et  conversio  hominum  qui  in  bono  externo  seu  natu- 
rali  sunt,  in  quo  bono  plures  eo  tempore  ex  gentibus 
fuerunt,  per  "pisces"  enim  significantur  ilia  quae  naturalis 
hominis  sunt,  et  per  "navigium"  significatur  doftrina  ex 
Verbo,  quare  per  "dextras  partes"  ejus  significatur  bonum 
vitae  ;  inde  constare  potest  quid  significatur  per  quod 
Dominus  dixerit  quod  "mitterent  rete  in  dextras  partes 
navigii,"  nempe  ut  docerent  bonum  vitae  :  quod  sic  ad 
ecclesiam  converterent  gentes,  significatur  per  quod  "in- 
venerint  copiam,  ut  prae  multitudine  piscium  non  valerent 
trahere  rete  ;"  quisque  potest  videre  quod  Dominus  non 
dixerit  ut  "in  dextras  partes  mitterent  rete,"  nisi  "dex- 
tra  pars"  esset  significativa.    Apud  Mattkaeum, 

"Si  oculus  dexter  scandalizaverit  te,  erue  ilium  et  abjice  abs  te  ;.  . .  .et 
si  dextra  tua  [manus]  scandalizaverit,  amputa  illam  et  abjice  abs 
te  "  (v.  29,  30) : 

quod  Dominus  per  "  dextrum  oculum"  et  per  "dextram 
manum"  non  intellexerit  dextrum  oculum  et  dextram  ma- 
num,  quisque  videre  potest  ex  eo,  quod  dicatur  quod  oculus 
"eruendus  sit,"  et  quod  manus  "amputanda,"  si  scandali- 
zaverint  ;  sed  quia  per  "oculum"  in  sensu  spirituali  signi- 
ficatur omne  id  quod  est  intellectus  et  inde  cogitationis, 
et  per  "dextram  manum"  omne  id  quod  est  voluntatis  et 
inde  affeclionis,  constare  potest  quod  per  "Si  oculus  dex- 
ter scandalizaverit,  eruendus  sit,"  significetur  si  cogitaret 
malum  quod  id  ex  cogitatione  rejiciendum  sit  ;  et  quod 
per  "Si  dextra  manus  scandalizaverit,  amputanda  sit," 
significetur  si  vellet  malum  quod  id  voluntatis  excutien- 
dum  sit  :  ipse  enim  oculus  non  potest  scandalizare,  nec 
dextra  manus,  sed  cogitatio  intellectus  et  affeclio  volun- 
tatis, quae  correspondent,  possunt.  Quod  dicatur  "dex- 
ter oculus"  et  "dextra  manus,"  et  non  sinister  oculus  et 
sinistra  manus,  est  quia  per  "dextrum"  significatur  bonum 
et  in  opposito  sensu  malum,  at  per  "sinistrum"  significa- 
tur verum  et  in  opposito  sensu  falsum  ;  et  omnis  scandali- 
zatio  fit  ex  malo,  non  autem  ex  falso  nisi  falsum  sit  falsum 
mali :  quod  haec  dicta  sint  de  interno  homine,  cujus  est 

cogitare  et  velle,  et  non  de  externo,  cujus  est  videre  et 
agere,  constat  quoque  ex  illis  quae  proxime  ibi  praecedunt 
de  "muliere  aliena,"  quod  solum  illam  aspicere  ex  concu- 
piscentia  sit  adulterium  committere. 
[&.]  Apud  Evangelistas, 

Mater  filiorum  Zebedaei  petiit  a  Jesu,  ut  unus  filiorum  ejus  sederet  ad 
dextram,  alter  ad  sinistram  in  regno  Ipsius;  dixit  Jesus,  "  Nesci- 

tis  quid  petitis  ;  sedere  ad  dextram  meam  et  ad  sinistram  raeam, 

non  meum  est  dare,  nisi  iis  quibus  datum  est  a  Patre  "  {Matth.  xx. 
20,  21,  [22,]  23;  Marc.  x.  35-40): 

quod  "mater  filiorum  Zebedaei,"  Jacobi  et  Johannis, 
[,)petierit  ilia,  erat  ut  per  "matrem"  intelligatur  ecclesia, 
per  "Jacobum"  charitas,  et  per  "Johannem"  bonum  cha- 
ritatis  actu  ;  haec  duo,  seu  illi  qui  in  iis  sunt,  in  caelo  ad 
dextram  et  ad  sinistram  Domini  sunt ;  ad  dextram  ibi  est 
meridies,  et  ad  sinistram  septentrio,  et  in  meridie  sunt 
qui  in  luce  veri  ex  bono  clara  sunt,  et  in  septentrione  qui 
in  luce  veri  ex  bono  obscura  sunt :  ipsum  Divinum  proce- 
dens  a  Domino  ut  Sole  producit  Divinam  sphaeram  talem 
in  illis  plagis ;  quapropter  non  alii  ibi  possunt  esse  quam 
qui  in  illis  veris  ex  bono  sunt ;  hoc  significatur  per  quod 
"sedere  ad  dextram  et  ad  sinistram  Domini,  non  sit  nisi 
iis  quibus  datum  seu  paratum  est  a  Patre  ;"  per  "Patrem" 
intelligitur  Divinum  Bonum  Divini  Amoris,  ex  quo  caelum 
et  omne  caeli ;  quare  per  ilia  Domini  verba  intelligitur 
quod  Dominus  det  illis  ad  dextram  et  ad  sinistram  suam 
in  caelis  sedere,  quibus  a  fundatione  mundi  paratum  est  in 
meridie  et  in  septentrione  hereditatem  sortiri.  Quod  per 
"dextram"  intelligatur  meridies  in  caelis,  manifeste  con- 
stat apud  Davidem, 

"Tui  caeli  et  tua  terra,  orbem  et  plenitudinem  ejus  fundasti,  septen- 
trionem  et  dextram  Tu  creasti  "  (Ps.  lxxxix.  [12,]  13  [£.  A.  11,  12]) : 

per  "caelum  et  terram"  intelliguntur  caeli  superiores  et 
inferiores,  similiter  ecclesia  interna  et  externa  ;  per  "  orbem 
et  plenitudinem  ejus"  intelliguntur  caeli  et  ecclesia  in 
genere  quoad  bonum  et  quoad  verum,  per  "orbem"  cae- 
lum et  ecclesia  quoad  bonum,  et  per  "plenitudinem  ejus" 
caelum  et  ecclesia  quoad  verum  ;  et  quia  ilia  seu  illi  qui 
in  illis  sunt  in  septentrione  et  in  meridie,  et  quia  meridies 
est  ad  dextram  Domini,  ideo  dicitur  "septentrio  et  dex- 


CAP.  X.,  VERS.  2. — N.  6oo[b}. 


tra  ;"  et  quia  Divinum  Verum  unitum  Divino  Bono  tale 
est  in  plagis  illis  a  fundatione  mundi,  ut  supra  dictum  est, 
ideo  dicitur,  "fundasti"  et  "creasti."    Apud  Esaiam, 

"  Dedit  vobis  Dominus  panem  angustiae,  et  aquas  oppressions,  sed 
non  avolare  amplius  cogentur  doclores  tui,  sintque  oculi  tui  respi- 

cientes  doclores  tuos,  et  aures  tuae  audient  verbum  dicendo, 

Haec  via,  ite  in  ea,  quando  ad  dextram  abibitis,  et  quando  ad  sin- 
istram"  (xxx.  20,  21)  : 

agitur  ibi  de  illis  qui  in  tentationibus  sunt,  et  qui  per  illas  et 
post  illas  instructionem  in  veris  doclrinae  admittunt  et  reci- 
piunt  ;  ipsae  tentationes  significantur  per  "panem  angus- 
tiae "  et  per  "aquas  oppressionis  ;"  per  "  panem  angustiae  " 
significantur  tentationesquoad  bonum  amoris,  et  per  "aquas 
oppressionis"  significantur  tentationes  quoad  vera  fidei; 
sunt  enim  tentationes  duplicis  generis,  nempe  quoad  bo- 
num quod  est  amoris,  et  quoad  verum  quod  est  fidei  ; 
"panis"  significat  bonum  amoris,  et  "aquae"  significant 
vera  fidei;  "angustia"  et  "oppressio"  significant  status 
tentationum  :  instruclio  in  veris  doctrinae  significatur  per 
quod  "oculi  respicient  ad  doclores;"  "oculi"  significant 
intellectual  et  fidem,  "doctores"  significant  doclrinam : 
bonum  vitae  secundum  vera  doctrinae  significatur  per 
quod  "aures  audient  verbum;"  per  "aures"  significatur 
obedientia  ;  et  quia  obedientia  est  vitae,  inde  per  "audire 
verbum"  significatur  vita  secundum  vera  doclrinae  :  in- 
struclio et  obedientia  ulterius  describitur  per  "dicendo, 
Haec  via,  ite  in  ea,  quando  ad  dextram  abibitis  et  quando 
ad  sinistram  ;"  per  "viam"  significatur  verum  ducens  ;  ve- 
rum ducens  ad  meridiem  in  caelo  intelligitur  per  "abire 
ad  dextram,"  et  verum  ducens  ad  septentrionem  ibi  per 
"abire  ad  sinistram."    Apud  eundem, 

"  Amplifica  locum  tentorii  tui,  et  cortinas  habitaculorum  tuorum  expan- 
dant,  ne  prohibeas  :  longos  fac  funes  tuos,  et  clavos  tuos  firma  ; 
quia  ad  dextram  et  ad  sinistram  erumpes,  et  semen  tuum  gentes 
hereditabit,  et  urbes  desolatas  habitari  facient"  (Wliv.  2,  3): 

agitur  ibi  de  instauratione  ecclesiae  apud  gentes  ;  et  per 
"amplificare  locum  tentorii"  significantur  incrementa  ec- 
clesiae quoad  cultum  ex  bono;  per  "expandere  cortinas 
habitaculorum"  significantur  incrementa  ecclesiae  quoad 
vera  doctrinae  ;  per  "longos  facere  funes"  significatur  ex- 
tensio  illorum  ;  per  "firmare  clavos"  significatur  confir- 

matio  ex  Verbo  ;  per  "erumpere  ad  dextram  et  ad  sinis- 
tram"  significatur  amplrficatio  quoad  bonum  charitatis  et 
quoad  verum  fidei,  ("  ad  dextram  "  quoad  bonum  charitatis, 
et  "ad  sinistram"  quoad  verum  fidei  ex  illo  bono;)  per 
"  semen  "  quod  "gentes  hereditabit  "  significatur  verum  per 
quod  bona  ("semen"  est  verum  et  "gentes"  sunt  bona)  ; 
et  per  "  urbes  desolatas  "  quas  "  gentes  habitari  facient  "  sig- 
nificantur  vera  ex  bonis  vitae  ;  "urbes  desolatae"  sunt 
vera  doftrinae  ubi  non  prius  vera,  "gentes"  sunt  bona 
vitae  ex  quibus  vera,  et  "habitare"  est  vivere.  Apud 
eundem, 

"  In  excandescentia  Jehovae  Zebaoth  obscurata  est  terra,  faclusque  est 
populus  sicut  cibus  ignis  ;  vir  fratri  suo  non  parcent  ;  et  si  deci- 
derit  ad  dextram  esuriet  tamen,  et  si  comederit  ad  sinistram  non 
saturabuntur  ;  vir  carnem  brachii  sui  comedent  "  (ix.  18-20  [£.  A. 
19-21]): 

per  haec  describitur  exstinctio  boni  per  falsum  ac  veri  per 
malum  ;  exstin6lio  omnis  boni  et  veri,  utcunque  inquiritur, 
significatur  per  "Si  deciderit  ad  dextram  esuriet  tamen, 
et  si  comederit  ad  sinistram  non  saturabuntur  ;"  "dextra" 
est  bonum  ex  quo  verum,  et  "sinistra"  est  verum  ex 
bono;  "wcaedere  et  comedere"  ad  illas  est  inquirere, 
"esurire  et  non  saturari"  est  non  inveniri,/et  si  invenitur 

USque  non  recipi.    (Reliqua  videantur  supra,  n.  386O],  explicata.)  Apud 

Ezecliielem, 

"Similitudo  facierum"  cheruborum,  "facies  hominis  et  fades  leonis  ad 
dextram  quatuor  illis,  ac  facies  bovis. .  .ad  sinistram,  et  facies 
aquilae  quatuor  illis  "  (i.  10) : 

quid  per  "cherubos,"  et  quid  per  "facies"  eorum,  quae 
sicut  facies  hominis,  leonis,  bovis  et  aquilae,  significatur, 
videatur  supra  (n.  277-281);  quod  facies  hominis  et  leonis 
"ad  dextram "  visae  sint,  est  quia  per  "  hominem "  significa- 
tur Divinum  Verum  in  luce  et  intelligentia,  et  per  "leo- 
nem  "  Divinum  Verum  in  potentia  inde,  quale  est  in  caelo 
in  meridie  ;  et  quod  facies  bovis  "ad  sinistram  "  sit  visa,  sig- 
nificat  bonum  veri  in  obscuro,  per  "bovem"  enim  signifi- 
catur bonum  naturalis  hominis  quod  in  obscuro  est  illis  qui 
in  caelo  ad  septentrionem  habitant.    Apud  Sachariam, 

"In  die  illo  ponam  duces  Jehudae  sicut  fornacem  ignis  in  lignis,  et  sic- 
ut facem  ignis  in  manipulo,  ut  comedant  ad  dextram  et  ad  sinis- 
tram omnes  populos  circumcirca,  ut  habitet  amplius  Hierosolyma 
sub  se  in  Hierosolyma"  (xii.  6) : 

agitur  ibi  de  instauratione  ecclesiae  caelestis,  seu  eccle- 
siae quae  in  bono  amoris  in  Dominum  erit  ;  ilia  ecclesia 
intelligitur  per  "  domum  Jehudae  :"  per  "duces"  ejus  in- 
telliguntur  bona  cum  veris  illius  ecclesiae:  dispersio  ma- 
lorum  et  falsorum  ab  illis,  significatur  per  quod  "ponentur 
sicut  fornax  ignis  in  lignis,  et  sicut  fax  ignis  in  manipulo," 
et  per  quod  "  comedent  ad  dextram  et  ad  sinistram  om- 
nes  populos  circumcirca  ;"  mala  quae  dispergentur  ab  ilia 
ecclesia  significantur  per  "sicut  fornacem  in  lignis  et  sicut 
facem  in  manipulo  ;"  et  falsa,  quae  etiam  dispergentur,  sig- 
nificantur per  "populos  circumcirca"  quos  comedent  seu 
consument :  quod  ecclesia  ilia  tuta  erit  ab  infestatione 
malorum  et  falsorum,  et  vi6lura  in  bono  vitae  secundum 
vera  doctrinae,  significatur  per  quod  "  habitabit  amplius 
Hierosolyma  sub  se  in  Hierosolyma  ;"  "  habitari "  praedica- 
tur  de  bono  vitae,  et  "Hierosolyma"  significat  ecclesiam 
quoad  vera  docirinae.    Apud  Ezccliiclem, 

"Contra  omnes  portas  illorum  dabo  aciem  gladii,  et  faclus  est  in  ful- 
gur,  exacutus  ad  maclationem  ;  aduna  te,  ad  dextram  verte  ;  dis- 
pone te,  ad  sinistram  verte  ;  quo  facies  tuae  nutant"  (xxi.  20,  21 
IB.  A.  15,  16]): 

describitur  per  haec  destruclio  veri  per  dira  falsa ;  per 
"gladium"  significatur  tale  falsum  destruens  verum  ;  diri- 
tas  et  enormitas  illius  falsi  describitur  per  quod  "gladius 
factus  sit  in  fulgur  et  exacutus  ad  maclationem  ;"  quod 
non  illis,  qui  in  eo  falso  sunt,  sit  aliquod  bonum  nec  ve- 
rum, quocunque  studio  inquirunt,  significatur  per  "Aduna 
te,  ad  dextram  verte  ;  dispone  te,  ad  sinistram  verte  ;  quo 
facies  tuae  nutant."    Apud  {l]Sackariam, 

"Vae  pastori  nihili  deserenti  gregem  ;  gladius  super  brachio  ejus,  et 
super  oculo  dextrae  ejus ;  brachium  ejus  arescendo  arefiet,  et  ocu- 
lus  dextrae  ejus  caligando  caligabit"  (xi.  17): 

per  "pastorem  nihili  deserentem  gregem"  intelliguntur 
qui  non  docent  verum  et  per  id  ducunt  ad  bonum  vitae, 
quibus  non  curae  est  num  verum  sit  vel  falsum  quod  do- 
cent ;  per  "gladium  super  brachio  ejus"  significatur  fal- 
sum destruens  omne  bonum  voluntatis  ;  et  per  "  gladium 
super  oculo  dextrae"  significatur  falsum  destruens  omne 
verum  intellectus  ;  quod  deprivandi  sint  omni  bono  et 
■*'ero,  significatur  per  quod  "brachium  arescendo  arefiet, 

et  OCulllS  dextrae  Caligando  Caligabit."  (Videantur  etiam  haec 
explicata  supra,  n.  I52-) 

[c]  Quoniam  dextra  regio  corporis,  et  dextrae  regio- 
nis  membra,  significant  bonum  per  quod  verum,  ideo  cum 
inaugurarentur  Aharon  et  filii  ejus  in  sacerdotium,  man- 
datum  est, 

Ut  sumeretur  sanguis  ex  ariete,  et  daretur  super  auriculam  auris  eorum 
dextrae,  super  pollicem  manus  eorum  dextrae,  et  super  pollicem 
pedis  eorum  dextri  (Exod.  xxix.  20) : 

hoc  mandatum  est  quia  "sanguis"  significabat  Divinum 
Verum  per  quod  bonum  amoris,  hoc  enim  repraesentaba- 
tur  per  Aharonem,  et  illud  per  filios  ejus  ;  et  quia  omnis 
inauguratio  ad  repraesentandum  Divinum  Bonum  Amoris 
fit  per  Divinum  Verum,  dabatur  sanguis  super  auriculam 
auris  dextrae,  super  pollicem  manus  dextrae,  et  super 
pollicem  pedis  dextri ;  per  "  auriculam  auris  dextrae  "  sig- 
nificatur  obedientia  ex  perceptione,  per  "pollicem  manus 
dextrae"  significatur  bonum  voluntate,  et  per  "pollicem 
pedis  dextri"  significatur  bonum  aclu.  Quoniam  per  "le- 
pram"  significatur  bonum  consumptum  per  falsa,  hoc  ma- 
lum quomodo  per  Divina  media  restituendum  sit,  descri- 
bitur  per  processum  mundationis  leprae  in  spirituah  sensu 
intelleclum  ;  ex  quo  haec  solum  velim  afferre, 

Quod  sacerdos  acciperet  de  sanguine  reatus,  et  daret  super  auriculam 
auris  mundandi  dextram,  et  super  pollicem  manus  ejus  dextrum, 
et  super  pollicem  pedis  ejus  dextrum  :  et  acciperet  sacerdos  e  logo 
oleum,  et  effunderet  super  volam  suam  sinistram,  et  intingeret 
sacerdos  digitum  suum  ^dextrum  oleo  quod  super  vola  ejus  sinis- 
tra, et  spargeret  de  oleo  in  digito  suo  septem  vicibus  coram  Jeho- 
vah (Levi/,  xiv.  14-17,  24-28)  : 

similia  hie  per  "auriculam  auris  dextram,"  "pollicem 
manus  dextrum,"  et  "pollicem  pedis  dextrum"  significan- 
tur,  quae  supra;  simile  etiam  per  "sanguinem,"  nempe, 
Divinum  Verum,  hoc  enim  purificat  hominem  a  falsis, 
quae  consumpserunt  bona  apud  ilium  ;  a  quibus  cum  puri- 
ficatus  est,  prodiici  potest  bonum  per  vera,  et  sic  homo  a 
lepra  sanari.  Ex  his  et  illis  constare  potest  quod  per 
"dextrum"  et  "sinistrum"  significetur  bonum  ex  quo  ve- 
rum, et  verum  ex  bono  (ut  supra  didtum  est).  Quid  alioqui  foret 
quod  sanguis  daretur  super  dextram  partem  illorum 
membrorum,  et  quod  oleum  sumeretur  vola  sinistra,  et 
spargeretur  digito  [2'dextro  ?  Similiter 

Quod  propheta  Ezechiel  jussus  sit  cubare  super  latere  sinistro,  et  quod 
ponerentur  super  illo  iniquitates  domus  Israelis  {[Ezech.\  iv.  4): 

per  "prophetam"  enim  significatur  docens,  et  in  sensu 
abstraclo  doclrina  ecclesiae  ;  per  "latus  sinistrum"  signi- 
ficatur dodtrina  veri  ex  bono,  et  per  vera  ex  bono  homo 
ex  inquitatibus  purificatur.    Quod  Salomo  posuerit  labra, 

"Quinque  juxta  humerum  domus  a  dextra,  et  quinque  juxta  humerum 
domus  a  sinistra  ejus  ;  mare  autem"  aeneum  "ab  humero  domus 
dextro  versus  orientem  e  regione  meridiei "  (1  Reg.  vii.  39), 

erat  causa,  quia  "domus"  seu  Templum  repraesentabat 
caelum  et  ecclesiam,  "labra"'  purificationes  a  falsis  et 
malis,  et  sic  praeparationes  ad  intrandum  in  caelum  et  in 
ecclesiam;  "humerus  dexter  domus"  significabat  meri- 
diem in  caelis,  ubi  Divinum  Verum  est  in  sua  luce  ;  et 
"humerus  sinister"  ejus  significabat  septentrionem,  ubi 
Divinum  Verum  est  in  sua  umbra:  ita  per  "decern"  ilia 
"labra"  significabantur  omnia  purificationis  et  omnes  qui 
purificantur,  et  per  "quinque"  ab  hoc  humero  et  ab  altero 
significabantur  illi  seu  illud  genus  hominum  apud  quos 
Divinum  Verum  est  in  luce  et  apud  quos  est  in  umbra; 
nam  "decern"  significant  omnia  et  omnes,  ac  "quinque" 
unam  partem  seu  unum  genus  :  mare  aeneum  repraesen- 
tabat commune  purificatorium  ;  quod  hoc  positum  fuerit 
"ab  humero  domus  dextro  versus  orientem  e  regione 
meridiei,"  erat  quia  Divinum  Verum  purificans  ex  Divino 
Amore  Domini  procedit ;  oriens  enim  est  ubi  Dominus  ut 
Sol  apparet ;  Divinum  Verum,  quod  est  lux  caeli  ex  illo 
Sole,  in  meridie  est  in  suo  claro  et  aprico :  haec  causa 
fuit  quod  commune  purificatorium  positum  fuerit  "versus 
orientem  e  regione  meridiei."  Haec  arcana  Verbi  non 
sciri  possunt  in  mundo,  nisi  ex  cognitis  plagis  in  caelo, 
quae  aliter  se  habent  quam  in  mundo.    (Sed  De  Plagis  in  Caelo. 

videantur  quae  ex  visis  et  auditis  in  opere  De  Caelo  et  Inferno,  n.  141-153,  dicta  sunt.l 

Quoniam  in  mundo  spirrtuali  quisque  intrat  et  ambulat 
vias  quae  ducunt  ad  illos  qui  in  simili  regnante  amore  sunt, 
et  cuique  liberum  est  ire  viam  quam  vult,  et  in  quam  et  per 
quam  ejus  amor  ducit  eum,  et  viae  illae  ad  dextrum  et  sin- 
istrum tendunt  ad  unum  vel  ad  alterum  amorem,  ita  ad 
ilium  qui  insitus  est,  ideo  quoque  per  "dextrum"  et  "sin- 
istrum" significatur  lubitum,  liberum,  et  optato  : — Ut  in 
Libro  Gcncseos, 

Dixit  Abraham  ad  Lothum,  "Separa  te  ;  si  sinistram,  dextram  pe- 

tam  ;  si  dextram,  sinistram  ibo"  (xiii.  9); 

Et  servus  Abrahami  dixit  ad  Labanem,  cum  rogaret  Rebeccam  in  uxo- 
rem  Isaco,  "  Indicate  mihi,  ut  respiciam  ad  dextram  vel  ad  sinis- 
tram "  (xxiv.  49). 

Per  "non  recedere  et  declinare  ad  dextram  vel  ad  sinis- 
tram" significatur  etiam  non  aliam  viam  ire  quam  illam 
quam  Ipse  Dominus,  et  quam  bonum  et  verum  caeli  et 
ecclesiae  ducunt,  sic  non  erronee  :  ut 

Quod  non  recederent  a  verbo  sacerdotis  Levitae  ac  judicis,  nec  a  prae- 

ceptis  in  Verbo  ad  dextram  vel  ad  sinistram  (Deutr.  xvii.  11,  20; 

cap.  xxviii.  14 :  Jos.  i.  7  :  2  Sam.  xiv.  19)  ; 
Et  quod  filii  Israelis  non  declinarent  ad  dextram  aut  ad  sinistram  ;  sed 

irent  viam  regis,  cum  pertransirent  terram  Edomi  {Num.  xx.  17); 

et  cum  pertransirent  terram  regis  Sichonis  (Dcutr.  ii.  27). 

Praeterea  quod  "dextra"  significet  plenam  potentiam,  et 
cum  de  Domino  Divinam  omnipotentiam,  videatur  supra 

(n.  298O/]). 

601  [a],  [Vers.  3.]  "Et  clamavit  voce  magna  si  cut  leo  ru- 
git." — Quod  significet  testificationem  gravis  doloris  propter 
dcsolationcm  Divini  Veriin  ccclesia,  constat  ex  significatione 
"clamare  voce  magna,"  quod  sit  testificatio  gravis  doloris 
(de  qua  sequitur) ;  et  ex  significatione  "sicut  leo  rugit,"  quod 
sit  propter  desolationem  Divini  Veri  in  ecclesia ;  per  "leo- 
nem"  enim  significatur  Divinum  Verum  in  sua  potentia 
(videatur  supra,  n.  278),  et  per  "  rugire "  significatur  effeclus 
doloris  propter  desolationem  ejus.  Quod  haec  per  "cla- 
mare voce  magna  sicut  leo  rugit"  significentur,  constat 
ex  sequentibus  hujus  capitis,  ubi  agitur  de  desolatione 
Divini  Veri  in  ecclesia;  nam  per  "angelum  fortem  de- 
scendentem  e  caelo"  intelligitur  Dominus  quoad  Verbum, 
quod  est  Divinum  Verum  ;  de  quo  postea  dicitur  quod 
"angelus  sustulerit  manum  suam  ad  caelum,  et  juraverit 
per  Viventem  in  saecula  saeculorum,  quod  tempus  non 
erit  amplius,"  per  quod  significatur  quod  non  amplius  in- 
tellects Divini  Veri,  et  inde  aliquis  status  ecclesiae:  et 
postea  dicitur  quod  "In  diebus  vocis  septimi  angeli  con- 
summabitur  mysterium  Dei,"  per  quod  significatur  ultimum 
judicium,  quod  venturum  quando  non  aliqua  fides  Divini 
Veri  quia  non  bonum' charitatis.  Ex  his  constare  potest 
quod  per  "Clamavit  voce  magna  sicut  leo  rugit,"  signifi- 
cetur  testificatio  gravis  doloris  propter  desolationem  Di- 
vini Veri  in  ecclesia.    Praeterea  in  Verbo  pluries  nomina- 

tur  "leo;"  et  per  "leonem"  in  supremo  sensu  signifkatur 
Dominus  quoad  Divinum  Verum,  et  similiter  caelum  et 
ecclesia  quoad  illud  a  Domino;  et  inde  per  "leonem" 
signifkatur  Divinum  Verum  quoad  potentiam  (de  qua  "  leonis " 
signification  videatur  supra,  n.  278) ;  inde  constare  potest  quid  sig- 
nificatur  per  "rugire"  seu  "rugitum  leonis,"  nempe  ardens 
affe6lio  tutandi  caelum  et  ecciesiam,  et  sic  salvandi  an- 
gelos  caeli  et  homines  ecclesiae,  quod  fit  destruendo 
falsa  mali  per  Divinum  Verum  et  ejus  potentiam  ;  ac  in 
opposito  sensu  per  "  rugire  "  et  "  rugitum  leonis  "  significatur 
ardens  cupiditas  perdendi  et  devastandi  ecciesiam,  quod 
fit  destruendo  Divinum  Verum  per  falsa  mali.  Hae  signi- 
ficationes  sunt  "rugitus  leonis,"  quia  leo  dum  in  fame  est 
et  appetit  rapinam,  et  quoque  dum  incenditur  ira  contra 
hostes,  solet  rugire.  Quod  "rugire"  et  "rugitus"  talia  in 
Verbo  significent,  constare  potest  ex  sequentibus  his  lo- 
cis  : — Apud  Esaiam, 

"Sic  dixit  Jehovah  ad  me,  Quemadmodum  rugit  leo  et  juvenis  leo  super 
rapina  sua,  cum  occurrit  contra  ilium  plenitudo  pastorum,  a  quo- 
rum voce  non  consternatur,  et  a  tumultu  eorum  non  affligitur,  sic 
descendet  Jehovah  Zebaoth  ad  militandum  super  monte  Zionis  et 
super  colle  ejus"  (xxxi.  4): 

Jehovah  comparatur  leoni  rugienti,  quoniam  per  "leonem" 
significatur  Dominus  quoad  Divinum  Verum  et  ejus  po- 
tentiam, et  per  "rugire"  ardor  tutandi  ecciesiam  contra 
mala  et  falsa;  quare  dicitur,  "Sic  descendet  Jehovah  ad 
militandum  super  monte  Zionis  et  super  colle  ejus  ;"  "  mons 
Zionis"  est  ecclesia  caelestis  ;  et  "  collis  ejus,"  seu  Hie- 
rosolyma,  est  ecclesia  spiritualis  ,  "rapina"  super  qua  rugit 
leo,  significat  liberationem  ab  inferno.    Apud  Joclcm, 

"Jehovah  e  Zione  rugiet,  et  ex  Hierosolyma  dabit  vocem  suam,  et  con- 
tremiscent  caeli  et  terra;  sed  Jehovah  refugium  populo  suo,  et 
munitio  filiis  Israelis"  (iv.  [£.  A.  iii.]  16): 

tutatio  fidelium  a  Domino  per  Divinum  Verum  describitur 
per  quod  "Jehovah  e  Zione  rugiet,  et  ex  Hierosolyma  dabit 
vocem  suam ;"  vehemens  potentia  Divini  Veri  et  inde  ter- 
ror describitur  per  quod  " contremiscent  caeli  et  terra;" 
ac  salvatio  et  tutatio  per  quod  "Jehovah  refugium  populo 
suo  et  munitio  filiis  Israelis;"  "populus  Jehovae"  et  "filii 
Israelis"  sunt  fideles  qui  ab  ecclesia.    Apud  Hosclicam, 

"Non  revertar  ad  perdendum  Ephraimum  ;...  .post  Jehovam  ibunt, 
sicut  leo  rugiet,  quia  ille  rugiet,  et  cum  honore  accedent  filii  a  mari  ; 
cum  honore  advenient  sicut  avis  ab  Aegypto,  et  sicut  columba  e 
terra  Assyriae;  et  habitare  faciam  eos  super  domibus  suis"  (xi. 
[9-]  10,  11); 

per  "Ephraimum"  significatur  ecclesia  quoad  intelleclum 
veri ;  de  ilia  itaque  sequentia  dicuntur :  "post  Jehovam 
ire"  significat  colere  Dominum  et  vivere  ab  Ipso;  "sicut 
leo  rugiet  quia  ille  rugiet"  significat  tutationem  illorum 
per  Divinum  Verum  ;  "cum  honore  accedent  filii  a  mari" 
significat  quod  ad  ecclesiam  accessuri  qui  in  naturali  bono  : 
"cum  honore  advenient  sicut  avis  ab  Aegypto"  significat 
cogitationem  eorum  naturalem  ex  scientificis  veris  ;  "avis" 
est  cogitatio,  et  "Aegyptus"  est  scientificum  quod  est 
naturale  verum:  "  et  sicut  columba  e  terra  Assyriae"  sig- 
nificat quod  illis  rationale  bonum  et  verum;  "columba" 
est  rationale  bonum,  et  "  terra  Assyriae  "  est  ecclesia  quoad 
rationale  verum  :  (est  enim  apud  hominem  naturale  ut  et 
rationale  bonum  et  verum  ;  naturale  est  inferius  seu  ex- 
terius  spectans  mundum,  rationale  est  superius  seu  interius 
conjungens  naturale  cum  spirituali ;  naturale  est  "Aegyp- 
tus," rationale  est  "Aschur,"  et  spirituale  est  "Israel:") 
"  et  habitare  faciam  eos  super  domibus  suis  "  significat  vitam 
ex  voluntate  boni  et  ex  intelleclu  veri  ;  mens  humana  quae 
ex  illis  consistit,  intelligitur  per  "domum,"  et  vivere  sig- 
nificatur per  "habitare."    Apud  Amos, 

"Non  faciet  Dominus  Jehovih  verbum,  nisi  revelaverit  arcanum  suum 
servis  suis  prophetis  ;  leo  rugiit,  quis  non  timeat?  Dominus  Jeho- 
vih locutus  est,  quis  non  prophetet?"  (iii.  7,  8  :) 

"non  wfaciet  Dominus  Jehovih  verbum,  nisi  revelaverit 
arcanum  suum  servis  suis  prophetis,"  significat  quod  Do- 
minus aperiat  interiora  Verbi  et  doclrinae  illis  qui  in  veris 
ex  bono  sunt ;  per  "  revelare  arcanum  "  significatur  illustrare 
et  aperire  interiora  Verbi,  per  "servos  prophetas "  signi- 
ficantur  qui  in  veris  doclrinae  sunt  et  recipiunt :  "leo  ru- 
giit, quis  non  timeat?"  significat  potentem  revelationem 
et  manifestationem  Divini  Veri;  "Dominus  Jehovih  locu- 
tus est,  quis  non  prophetet?"  significat  receptionem  ejus 
et  manifestationem.  Dominus  vocatur  "  Dominus  Jehovih  " 
quando  agitur  de  bono.    Apud  Sachariam, 

"  Vox  ejulatus  pastorum,  quod  vastata  sit  magnificentia  eorum  ;  vox  ru- 
gitus  leonum  [juvenum],  quod  vastata  sit  elatio  Jordanis"  (xi.  3): 

"vox  ejulatus  pastorum,  quod  vastata  sit  magnificentia 
eorum,"  significat  dolorem  docentium  quod  bonum  ecclc- 
siae  perierit ;  "  pastores"  dicuntur  qui  docent  verum  et  per 
id  ducunt  ad  bonum  vitae,  et  "magnificentia"  est  bonum 
ecclesiae :  "vox  rugitus  leonum  juvenum,  quod  vastata 
sit  elatio  Jordanis,"  significat  dolorem  propter  desolationem 
Divini  Veri  in  ecclesia  ;  "leones"  dicuntur  qui  in  Divinis 
veris  sunt,  "rugitus"  significat  dolorem,  "elatio  Jordanis" 
quae  vastata  significat  ecclesiam  quoad  Divinum  Verum 
introducens.    Apud  Iliobum, 

Deus  "rugit  voce  sua,  tonat  voce  majestatis  suae,  nec  tamen  subvertit 
cum  auditur  vox  ejus  ;  tonat  Deus  voce  sua  mirabiliter"  (xxxvii. 
4.  5) ; 

per  "rugire"  et  "  tonare  voce,"  significatur  potentia  et 
efficacia  Divini  Veri  seu  Verbi. 

[&.]  In  allatis  locis  in  lato  sensu  per  "rugire"  signifi- 
cata  est  ardens  affeclio  tutandi  caelum  et  ecclesiam,  seu 
angelos  caeli  et  homines  ecclesiae,  quod  fit  destruendo  fal- 
sa mali  per  Divinum  Verum  et  ejus  potentiam  :  at  per  "ru- 
gire" in  opposito  sensu  significatur  ardens  cupiditas  per- 
dendi  et  destruendi  ecclesiam,  quod  fit  destruendo  Divinum 
Verum  per  falsa  mali.  In  hoc  sensu  dicitur  "rugire"  in 
sequentibus  locis  : — Apud  Jeremiam, 

"Erit  Babel  in  acervos,  in  habitaculum  draconum,  stuporem  et  sibi- 
lum...  ;  una  sicut  leones  rugient,  rugitum  edent  sicut  catuli  leo- 
num ;  cum  incaluerint  Wponam  convivia  eorum,  et  inebriabo  ut 
exultent,  et  dormiant  somnum  saeculi,  nec  evigilent"  (li.  37-39): 

exitium  Babelis  ut  non  sit  ibi  aliquod  verum  nec  aliquod 
bonum,  significatur  per  "Erit  Babel  in  acervos,  habitacu- 
lum draconum,  stuporem  et  sibilum  ;"  "Babel"  significat 
illos  qui  Sanctis  abutuntur  ad  dominandum  ;  eorum  ardens 
cupiditas  destruendi  Divinum  Verum  per  falsa  mali  signi- 
ficatur per  "Una  sicut  leones  rugient,  rugitum  edent  sicut 
catuli  leonum  ;"  ardor  consociatorum  ad  id  facinus  signifi- 
catur per  "cum  incaluerint  [ponam]  convivia  eorum  ;"  quod 
insanituri  sint  ex  falsis  mali,  significatur  per  "Inebriabo 
ut  exultent  ;"  quod  nusquam  intellecluri  aliquod  verum, 
et  inde  quod  non  visuri  vitam  sint,  significatur  per  quod 
"dormient  somnum  saeculi  nec  evigilent."  Apud  eun- 
dem, 

"  Num  servus  Israel?  num  natus  domus  ille?  Quare  faclus  est  in  prae- 
dam?  Contra  eum  rugiunt  leones  juvenes,  edunt  vocem  suam, 
redigunt  terram  ejus  in  vastitatem,  urbes  ejus  incenduntur,  adeo 
ut  non  sit  habitator  "  (ii.  14,  15)  : 

"Num  servus  Israel?  num  natus  domus  ille?"  significat 
ecclesiam  quae  in  veris  et  bonis  fuerat,  et  quod  hacienus 
non  sit:  "Israel"  significat  ecclesiam,  "servus"  illos  qui 
in  veris,  et  "  natus  domus"  illos  qui  in  bonis:  "quare  fac- 
tus  est  in  pra,edam  ?"  significat  devastationem  ejus;  "con- 
tra eum  rugiunt  leones  juvenes,  edunt  vocem  suam," 
significat  in  ilia  desolationem  Divini  Veri  a  falsis  mali ; 
"redigunt  terram  ejus  in  vastitatem "  significat  destructio- 
nem  ipsius  ecclesiae  a  malis ;  "urbes  ejus  incenduntur, 
adeo  ut  non  sit  habitator,"  significat  destruclionem  do6lri- 
nalium  ejus  etiam  a  malis,  usque  ut  non  supersit  aliquod 
bonum  ecclesiae.    Apud  Ezechielem, 

"Surrexit  unus  de  catulis  "  leaenae,  "juvenis  leo  factus,  sed  didicit  ra- 
pere  rapinam,  homines  devoravit  ;. . .  .stupravit  viduas,  et  urbes.  . 
devastavit ;  et  Wdevastata  est  terra  et  plenitudo  ejus  a  voce  rugi- 
tus  ejus  "  (xix.  3,  7) : 

haec  de  Ecclesia  Judaica,  quae  ibi  intelligitur  per  "matrem 
leonum :"  per  "juvenem  leonem"  significatur  falsum  mali 
in  ardore  destruendi  verum  ecclesiae;  per  "rapere  rapi- 
nam" significatur  destruftio  veri  et  boni  ecclesiae:  "ho- 
mines devoravit,  viduas  stupravit,  et  urbes  devastavit," 
significant  destru6lionem  omnis  intellecius  veri,  et  boni 
desiderantis  verum,  turn  doctrinalium  ;  "homines"  signifi- 
cant intelle6lum  veri,  "  viduae"  bonum  desiderans  verum, 
ac  "urbes"  do6lrinalia  :  "[,]devastata  est  terra  et  plenitudo 
ejus  a  voce  rugitus  ejus"  significat  devastationem  ecclesiae, 
et  exstin£tionem  omnis  veri  ex  Verbo  per  falsum  mali  ; 
"terra"  est  ecclesia,  "plenitudo"  sunt  vera  ejus  ex  Verbo, 
et  "vox  rugitus"  est  falsum  mali  destruens.  Apud  Jere- 
miam, 

"Gladium  Ego  voco  super  omnes  habitatores  terrae  ;  quare  tu  dices 

ad  eos,  Jehovah  ex  alto  rugiet,  et  ex  habitaculo  sanclitatis  suae  edet 
vocem  suam  :  rugiendo  rugiet  contra  habitacula  sua,  venit  tumultus 
usque  ad  finem  terrae,  quia  lis  Jehovae  contra  gentes,  judicium  in- 
trabit  cum  omni  carne,  impios  tradet  gladio"  (xxv.  29-31) : 

tribuitur  hie  Jehovae  vastatio  ecclesiae,  tametsi  homines 
in  causa  sunt:  "gladium  Ego  voco  super  omnes  habita- 
tores terrae"  significat  falsum  destruens  omne  verum  in 

universa  ecclesia ;  "Jehovah  ex  alto  rugiet,  et  ex  habita- 
culo  sanftitatis  suae  edet  vocem  suam,"  significat  testifi- 
cationem  doloris  in  caelo  propter  vastationem  Divini  Veri ; 
"rugiendo  rugiet  contra  habitacula  sua"  significat  gravem 
dolorem  et  lamentationem  super  omnia  ecclesiae ;  "venit 
tumultus  usque  ad  finem  terrae"  significat  perturbationem 
omnium  a  primis  ecclesiae  ad  ultima  ejus;  "quia  lis  Je- 
hovae  contra  gentes,  judicium  intrabit  cum  omni  carne," 
significat  visitationem  et  judicium  super  omnes  qui  in  ma- 
lis ;  "impios  tradet  gladio"  significat  exitium  illorum  ex 
falsis.    Apud  Amos, 

"Jehovah  ex  Zione  rugiet,  et  ex  Hierosolyma  dabit  vocem  suam,  ut  lu- 
geant  habitacula  pastorum,  et  exarescat  vertex  Carmelis"  (i.  2): 

"rugitus  ex  Zione"  significat  gravem  dolorem,  et  "vox 
ex  Hierosolyma"  significat  lamentationem;  "luctus  habi- 
taculorum  pastorum,  et  exarescentia  verticis  Carmelis," 
significat  propter  vastationem  omnium  bonorum  et  vero- 
rum  ecclesiae;  "habitacula  pastorum"  significant  omnia 
bona  ecclesiae,  "vertex  Carmelis"  significat  omnia  vera 
ejus,  et  "luctus"  et  "exarescentia"  vastationem:  quod 
"vertex  Carmelis"  significet  vera  ecclesiae,  est  quia  in 
Carmele  erant  vineae,  et  "vinum"  significat  verum  eccle- 
siae.   Apud  Esaiam, 

"Ira  accensa  est  Jehovae  contra  populum  Ipsius,. .  .sustulit  signum 
gentibus  e  longinquo,  et  sibilavit  illi  ab  extremitate  terrae;.... 
rugitus  illi  sicut  leonis,  rugit  sicut  leones  juvenes,  et  fremit,  et 
apprehendit  praedam,  ac  rapiet  ut  non  eripiens,  et  fremit  contra 
eum... quasi  fremitu  maris;  unde  despiciet  in  terram,  quae  ecce 
tenebrae,  anxietas,  et  lux  obtenebrescit  in  ruinis  ejus"  (v.  25-30): 

etiam  hie  "rugitus  sicut  leonis  et  sicut  leonum  juvenum" 
significat  dolorem  et  lamentationem  super  vastationem 
Divini  Veri  in  ecclesia  per  falsa  mali ;  quod  "apprehendat 
praedam  et  non  eripiens  "  significat  liberationem  et  salva- 
tionem  illorum  qui  in  veris  ex  bono  sunt  :  ipsa  vastatio 
describitur  per  "Ecce  tenebrae,  anxietas  et  lux  obtene- 
brescit in  ruinis  ejus;"  "tenebrae"  sunt  falsa,  "anxietas" 
est  malum,  "lucis  obtenebratio "  est  evanescentia  Divini 
Veri,  et  "ruinae"  significant  subversionem  totalem.  Apud 
Davidem, 

"Omnia  perdidit  hostis  in  sancluario,  rugierunt  hostes  in  festi  tui  me- 
dio" (Ps.  lxxiv.  3,  4) : 

"hostis"  significat  malum  ab  inferno,  "  san6tuarium"  eccle- 
siam,  et  "festum"  cultum  ;  inde  patet  quid  per  ilia  verba 
in  serie  significatur.  Quod  "rugitus"  signifket  gravem 
lamentationem  ex  dolore  cordis,  constat  ex  his  locis : — 
Apud  Davidem, 

"  Cum  conticui,  inveterata  sunt  ossa  raea,  per  rugitum  meum  omni  die  " 
(Ps.  xxxii.  3) ; 

apud  eundem, 

"  Debilitatus  sum  et  contritus  usque  valde,  rugivi  prae  rugitu  cordis  mei  " 
(Ps.  xxxviii.  9  [B.  A.  8])  ; 

et  apud  Hiobum, 

"Antepanem  suspirium  meum,  et  effunduntur  sicut  aquae  rugitus  mei" 
(iii.  24). 

602.  "Et  cum  clamavit,  locuia  sunt  septem  tonitrua  suas 
voces." — Quod  signifket  instruclionem  e  caelo  et  percep- 
tionem  de  statu  ultimo  ecclesiae,  constat  ex  significatione 
"loqui  voces,"  quod  sit  instruere,  hie  e  caelo,  quia  dicitur 
quod  septem  tonitrua  "locuta  sint ;"  et  ex  significatione 
"septem  tonitruum,"  quod  sint  Divinum  Verum  quoad 
intellecium  et  perceptionem  (de  qua  supra,  n.  273) :  tonitrua 
dicuntur  "septem,"  quia  per  "septem"  significantur  omnia, 
et  plenum,  et  dicuntur  quando  agitur  de  rebus  san6lis  (vide- 
atur  supra,  n.  20,  24,  257,  (l)300).  Quod  sit  de  statu  ultimo  ec- 
clesiae de  quo  Johannes  e  caelo  per  voces  sicut  tonitruum 
instructus  est,  est  quia  de  illo  statu  in  hoc  capite  agitur, 
ut  constat  ex  his  in  sequenti'bus,  "In  diebus  vocis  sep- 
timi  angeli,  quando  futurus  clangere,  et  consummabitur 
mysterium  Dei,  sicut  evangelizavit  servis  suis  prophetis " 
(vers.  7)  :  et  quod  usque  docebitur  in  ecclesia,  antequam 
ille  status,  qui  est  finis,  venturus,  intelligitur  per  ultima 
verba  hujus  capitis,  "  Oportet  te  iterum  prophetare  super 
populos  et  gentes  et  linguas  et  reges  multos"  (vers.  11). 
Ex  his  constare  potest  quod  per  "Locuta  sunt  septem 
tonitrua  voces  suas"  significetur  instru£lio  e  caelo  et  per- 
ceptio  de  statu  ultimo  ecclesiae. 

603.  [Vers.  4.]  "Et  cum  locuta  sunt  septem  tonitrua  voces 
suas,  futurus  sum  scribere." — Quod  signifket  quod  ilium  sta- 
tum  manifestare  vellct,  constat  ex  significatione  "  cum  locuta 
sunt  septem  tonitrua  voces  suas,"  quod  sit  instruftio  e 
caelo  et  perceptio  de  statu  ultimo  ecclesiae  (de qua  mox  supra, 

n.  602)  ;  et  cx  significatione  "  futurus  sum  scribere,"  quod 
sit  velle  manifestare ;  quod  "scribere"  sit  manifestare, 
patet. 

604.  "Et  audivi  vocem  e  caelo  dicentem  mihi,  Obsigna  quae 
locuta  sunt  septem  tonitrua,  et  ne  ilia  scribas." — Quod  signifi- 
cet  mandatum  a  Domino,  ut  ilia  reserventur  et  nondum  mani- 
fcstcntur,  constat  ex  significatione  "audire  vocem  e  caelo," 
quod  sit  mandatum  a  Domino,  quod  est,  "  Ne  ilia  scribas  ;" 
ex  significatione  "  obsignare  quae  locuta  sunt  septem  toni- 
trua," quod  sit  quod  reticenda  et  reservanda  sint  ilia  quibus 
instruclus  est,  et  quae  percepit  de  statu  ultimo  ecclesiae  ; 
et  ex  significatione  "  Ne  ilia  scribas,"  quod  sit  quod  non- 
dum manifestanda  sint  (de  qua  mox  supra,  n.  603).  Quod  "  ob- 
signare"  sit  reticere  et  reservare  ad  aliud  tempus,  constare 
potest  ex  sequentibus  in  hoc  Libro ;  agitur  enim  in  se- 
quentibus  de  statu  ecclesiae  medio,  qui  intercedet  inter 
clangorem  sexti  et  septimi  angeli,  hoc  est,  inter  statum 
ecclesiae  penultimum  et  ejus  ultimum  ;  quare  futura  in 
ultimo  statu,  sunt  quae  reservanda  et  nondum  manifes- 
tanda. 


versus  5-7. 

6<>5«  "£f  angelus,  quern  uidi  stantem  super  mari  et  super  terra,  sustulit  manum 
suam  ad  caelum.  Et  jurauit  per  Viuentem  in  saecula  saeculorum,  qui  creauit  caelum  et 
quae  in  eo,  et  terram  et  quae  in  ea,  et  mare  et  quae  in  eo,  quod  tempus  non  erit  amplius. 
Sed  in  diebus  uocis  septimi  angeli,  quando  futurus  clangere,  et  consummabitur  mysterium 
Dei,  sicut  euangelizavit  seruis  suis  prophetis." 

5.  "Et  angelus,  quern  vidi  stantem  super  mari  et  super  terra,"  significat 

Dominum,  cui  subjecla  sunt  omnia  caeli  et  ecclesiae  [n.  606]  ;  "sus- 
tulit manum  suam  ad  caelum,"  significat  contestationem  coram  angelis 
de  statu  ecclesiae  [n.  607]. 

6.  "Et  juravit  per  Viventem  in  saecula  saeculorum,"  significat  veritattm  ex 

Divino  suo  [n.  608]  ;  "qui  creavit  caelum  et  quae  in  eo,  et  terram  et 
quae  in  ea,  et  mare  et  quae  in  eo,"  significat  Dominum  quoad  omnia 
caeli  et  ecclesiae,  interiora  et  exteriora  [n.  609]  ;  "quod  tempus  non 
erit  amplius,"  significat  quod  non  ulterius  intelleclus  Divini  Veri,  et 
inde  aliquis  status  ecclesiae  [n.  610]. 

7.  "Sed  in  diebus  [coc/s]  septimi  angeli,  quando  futurus  clangere,"  signifi- 

cat ultimum  statum  ecclesiae,  et  tunc  revelationem  Divini  Veri  [n.  6 1 1  ]  ; 
"et  consummabitur  mysterium  Dei,  sicut  evangelizavit  servis  suis 
prophetis,"  significat  praediclionem  in  Verba  de  adventu  Domini  im- 
plendam  cum  finis  ecclesiae  instat  [n.  612]. 

606.  [Vers.  5.]  "Et  angelus,  quern  vidi  stantem  super  mari 
et  super  terra." — Quod  significet  Dominum,  cui  subjecla 
sunt  omnia  caeli  et  ecclesiae,  constat  ex  significatione  "an- 

gcli  descendentis  e  caelo,"  quod  sit  Dominus  (de  qua  supra, 
"•593);  et  ex  significatione  "stantis  super  mari  et  super 
terra,"  quod  sit  cui  subjecta  sunt  omnia  caeli  et  ecclesiae 
(tie  qua  etiam  supra,  n.  6oo[«]);  inde  per  "  stare  super  il lis "  signi- 
ficatur  ilia  Ipsi  subje£la  esse  : — Ut  quoque  apud  Davidcm, 

"  Dominari  fecisti  Ipsum  super  [''opera  manuum  tuarum  ;  omnia  posuisti 
sub  pedes  Ejus"  (Ps.  viii.  7  [£.  A.  6]) : 

hoc  de  Domino ;  dominium  Ipsius  super  omnia  caeli  et 
ecclesiae  intelligitur  per  quod  "omnia  posita  sint  sub  pe- 
des Ejus."    Et  apud  Esaiam, 

"  Locum  pedum  meorum  honorabilem  reddam  "  (lx.  13) : 

per  "  locum  pedum  Domini"  in  communi  sensu  intelliguntur 
omnia  caeli  et  ecclesiae,  quoniam  Dominus  ut  Sol  est  su- 
pra caelos ;  at  in  sensu  particulari  per  "locum  pedum" 
significatur  ecclesia,  nam  ecclesia  Domini  est  apud  homi- 
nes in  mundo  naturali,  et  naturale  est  ultimum,  in  quod 
Divinum  desinit  et  super  quo  quasi  subsistit :  inde  est  quodX 
ecclesia  in  terris  etiam  dicatur  "scabellum  pedum  Domini," 
apud  eundem, 

"Terra  scabellum  pedum  meorum"  (lxvi.  1 ;  Matlh.  v.  35) ; 

turn  in  Tlirenis, 

"  Projecit  e  caelis  in  terram  decus  Israelis,  nec  recordatur  scabelli  pedum 
suorum  "  (ii.  1) ; 

et  apud  Davidem, 

"Intrabimus  in  habitacula  Ipsius,  incurvabimus  nos  scabello  pedum  Ip- 
sius "  (Ps.  exxxii.  7) : 

haec  de  Domino,  et  per  "scabellum  pedum  Ipsius"  intelli- 
gitur ecclesia  in  terris.  Ex  his  constare  potest  quod  per 
"stare  super  mari  et  super  terra,"  cum  de  Domino,  signi- 
ficetur  quod  omnia  caeli  et  ecclesiae  Ipsi  subjecta  sint. 
In  specie  autem  per  "mare  et  terram"  supra  quae  posuit 
pedes  suos,  significatur  caelum  ultimum,  et  ecclesia  in  ter- 
ris, ut  nunc  diclum  est  :  nam  per  partes  corporis  superio- 
res,  quae  fucrunt  angelo,  significantur  caeli  superiores,  quia 
correspondent  illis ;  caelum  enim  intimum  correspondet 
capiti,  caelum  medium  peflori  usque  ad  lumbos,  et  caelum 
ultimum  pedibus,  ecclesia  autem  in  terris  plantis  pedum  ; 
unde  est  quod  haec  intelligatur  per  "scabellum  pedum." 

Ex  hac  correspondentia  concludi  potest  quid  in  genere 
et  in  specie  repraesentatum  est  per  "angelum,"  per  quern 
intelligitur  Dominus,  "stantem  super  mari  et  super  terra;" 
nempe  quod  repraesentatum  sit  universum  caelum  ;  Domi- 
nus enim  est  caelum,  ac  Divinum  Humanum  Ipsius  format 
illud  ad  Sui  imaginem  :  inde  est  quod  totum  caelum  in 
conspeclu  Domini  sit  sicut  unus  homo,  et  quod  corre- 
spondeat  omnibus  hominis  ;  quare  etiam  caelum  vocatur 

Maximus  Homo.  (Sed  de  hac  re  videantur  quae  in  opere  De  Caelo  et 
Inferno,  n.  59-102,  allata  sunt.) 

607.  "Sustulit  manum  suam  ad  caelum." — Quod  significet 
contestationem  coram  angelis  de  statu  ecclcsiae,  constat  ex 
significatione  "  tollere  manum  ad  caelum,"  quod  sit  c'on- 
testatio  coram  angelis  :  quod  sit  de  statu  ecclesiae,  patet 
a  sequentibus.  Quod  sit  contestatio  coram  angelis,  quae 
hie  significatur  per  "tollere  manum  ad  caelum,"  concludi 
potest  ex  eo,  quod  contestationes  riant  per  elevationes 
manuum  ad  caelum;  turn  ex  eo,  quod  "juraverit  per  Vi- 
ventem  in  saecula  saeculorum  quod  non  tempus  erit  am- 
plius,"  ut  mox  sequitur  ;  et  "  jurare  "  est  vox  contestationis, 
et  "tempus,"  quod  non  erit  amplius,  significat  statum  ec- 
clesiae. 

608 [a].  [Vers. 6.]  " Et  juravit per  Viventem  in  saecula  saecu- 
lorum."— Quod  significet  veritatem  ex  Divino  suo,  constat 
ex  significatione  "jurare,"  quod  sit  asseveratio  et  confirma- 
tio,  et  cum  de  Domino,  quod  sit  Veritas  (de  qua  sequitur) ;  et  ex 
significatione  "per  Viventem  in  saecula  saeculorum,"  quod 
sit  Divinum  ab  aeterno,  quod  solum  vivit,  et  ex  quo  omnibus 
in  universo  tarn  angelis  quam  hominibus  vita.    (Quod  hoc  sig- 

nificetur  per  "Viventem  in  saecula  saeculorum,"  videatur  supra,  n.  289.  2QI , 

3490,*].)  Quod  "jurare"  significet  asseverationem  et  con- 
firmationem,  hie  autem  veritatem,  quia  ab  "angelo,"  per 
quern  intelligitur  Dominus,  constare  potest  ex  eo,  quod 
jurare  sit  asseverare  et  confirmare  quod  ita  sit,  et  cum  a 
Domino,  quod  sit  Divina  Veritas  :  juramenta  enim  fiunt 
solum  ab  illis  qui  non  interius  in  ipsa  verita  sunt  ;  hoc 
est,  ab  illis  qui  non  interiores  sed  solum  exteriores  homi- 
nes sunt ;  inde  nec  fiunt  usquam  ab  angelis,  minus  itaque 
a  Domino ;  sed  quod  in  Verbo  dicatur  quod  juret,  et 
quod  concessum  fuerit  filiis  Israelis  jurare  per  Deum,  est 
quia  solum  exteriores  homines  fuerunt,  et  quia  asseveratio 
et  confirmatio  interni  hominis,  dum  in  externum,  cadit  in 

jurare  :  et  in  Ecclesia  Israelitica  omnia  erant  externa,  quae 
repraesentabant  et  significabant  interna  ;  simile  etiam  est 
Verbum  in  sensu  litterae.  Inde  constare  potest  quod  per 
quod  "angelus  juraverit  per  Viventem  in  saecula  saeculo- 
rum,"  non  intelligendum  sit  quod  ita  juraverit,  sed  quod 
in  se  dixerit  quod  Veritas  sit,  et  quod  hoc  in  sphaeram 
naturalem  delapsum  secundum  correspondentias  conversum 
sit  in  jurare.  Nunc  quia  jurare  est  solum  externum  corre- 
sponded confirmationi,  quae  est  mentis  interni  hominis, 
et  inde  significat  illam,  ideo  in  Verbo  Veteris  Testamenti 
dicitur  quod  liceat  jurare  per  Deum,  immo  qUod  Ipse  Deus 
juraverit :  quod  id  significet  confirmationem,  asseveratio- 
nem,  et  simpliciter  veritatem,  seu  quod  verum  sit,  constare 
potest  ex  sequentibus  locis : — Apud  Esaiam, 

"  Juravit  Jehovah  per  dextram,  et  per  brachium  roboris  "  (lxii.  8) ; 

apud  Jercmiam, 

"  Juravit  Jehovah  Zebaoth  per  animam  suam  "  (li.  14  ;  Amos  vi.  8) ; 

apud  Amos, 

"Juravit  Dominus  Jehovih  per  sandlitatem  suam"  (iv.  2) ; 

apud  eundem, 

"Juravit  Jehovah  per  excellentiam  Jacobi "  (viii.  7) ; 

apud  Jeremiam, 

"Ecce  Ego  juravi  per  nomen  meum  magnum"  (xliv.  26): 

quod  Jehovah  dicatur  juravisse  per  "dextram  suam,"  per 
"animam  suam,"  per  " sandtitatem  suam,"  et  per  "nomen 
suum,"  significat  per  Divinam  Veritatem  ;  nam  per  "dex- 
tram Jehovae,"  per  "brachium  roboris  Ipsius,"  per  "sancti- 
tatem,"  per  "nomen,"  et  per  "animam  Ipsius,"  intelligitur 
Dominus  quoad  Divinum  Verum,  ita  Divinum  Verum  pro- 
cedens  a  Domino;  similiter  per  "excellentiam  Jacobi," 
nam  per  "  fortem  Jacobi"  intelligitur  etiam  Dominus  quoad 
Divinum  Verum.  Quod  "jurare,"  cum  a  Jehovah,  signifi- 
cet confirmationem  a  Se  seu  ex  suo  Divino,  patet  apud 
Esaiam, 

"Per  Me  juravi,  exivit  ex  ore  meo  Verbum,  quod  non  revocabitur  "  (xlv. 

23); 

et  apud  Jeremiam, 

"Per  Me  juravi  quod  in  desolatione  futura  sit  domus  haec  "  (xxii.  5). 

Quia  per  "jurare,"  cum  a  Jehovah,  significatur  Divina  Ve- 
ritas, ideo  dicitur  apud  Davidem, 

"Juravit  Jehovah  Davidi  veritatem,  e  qua  Se  non  Wsubducit "  (Ps. 
cxxxii.  11). 

Jehovah  Deus  seu  Dominus  nunquam  jurat,  non  enim  con- 
venit  Ipsi  Deo  seu  Divinae  Veritati  jurare  ;  at  cum  Deus 
seu  Divina  Veritas  vult  aliquid  coram  hominibus  con- 
firmatum  habere,  tunc  ilia  confirmatio,  in  sphaeram  natu- 
ralem  delapsa,  in  juramentum  seu  in  juramenti  formulam 
in  mundo  solennem  cadit :  inde  patet  quod  tametsi  Deus 
nusquam  jurat,  usque  in  Verbi  sensu  litterae,  qui  sensus  est 
naturalis,  dicatur  quod  juret.  Hoc  itaque  significatur  per 
"jurare,"  cum  de  Jehovah  seu  Domino,  in  locis  praeceden- 
tibus,  et  quoque  in  his  sequentibus  : — Apud  Esaiam, 

"Juravit  Jehovah  Zebaoth  dicendo,  Si  non  quemadmodum  cogitavi,  ita 
futurum  est"  (xiv.  24) ; 

apud  Davidem, 

"  Pepigi  foedus  Electo  meo,  juravi  Davidi  servo  meo:.  ..  .Domine,  ju- 
rasti  Davidi  in  veritate  "  (Ps.  lxxxix.  4,  36,  W50  [£.  A.  3,  35,  49]) ; 

apud  eundem, 

"Juravit  Jehovah,  et  non  paenitebit  Ipsum  "  (Ps.  ex.  4)  ; 

apud  EzccJiielem, 

"Juravi  tibi,  et  inii  foedus  [tecum],.  . .  .ut  esses  Mihi"»(xvi.  S)  ; 

apud  Davidem, 

"  Quibus  juravi  in  ira  mea"  (Ps.  xcv.  11) ; 

apud  Esaiam, 

"Juravi  non  transituras  aquas  Noachi  amplius  super  terram  "  (liv.  9)  ; 

apud  Lucam, 

"Ad  recordandum  foederis  sancli  sui,  juramenti  quod  juravit  Abrahamo 
patri  nostro  "  (i.  72,  73) ; 

apud  Davidem, 

"Memor  fuit  foederis  sui. . .  .quod  excidit  cum  Abrahamo,  et  juramenti 
sui  cum  Isaco"  (Ps.cv.  [8,]  9)  ; 

apud  Jercmiam, 

"  Ut  stabiliam  juramentum  quod  juravi  patribus  vestris  "  (xi.  5;  cap. 
xxxii.  22)  ; 

[apud  Afosen,] 

"Terra. .  .quam  juravi  daturum  patribus  vestris"  {Deutr.  i.  35  ;  cap.  x. 
11 ;  cap.  xi.  9,  21 ;  cap.  xxvi.  3,  15  ;  cap.  xxxi.  20  ;  cap.  xxxiv.  4). 

Ex  his  constare  potest  quid  intelligitur  per  quod  "angelus 
sustulerit  manum  suam  ad  caelum,  et  juraverit  per  Vivdh- 
tem  in  saecula  saeculorum ;"  similiter  ut  apud  Danielem, 

"  Audivi  Virum  indutum  linteis,  quod  sustulerit  dextram  suam  et  sinis- 
tram  suam  ad  caelos,  et  juraverit  per  Viventem  in  saecula  saecu- 
lorum "  (xii.  7) ; 

quod  nempe  sit  contestatio  coram  angelis  de  statu  eccle- 
siae,  quod  Divina  Veritas  esset  quae  sequitur. 

[b.]  Ouoniam  ecclesia  apud  filios  Israelis  instituta  fuit 
ecclesia  repraesentativa,  in  qua  omnia  quae  mandata  fue- 
runt  erant  naturalia  quae  repraesentabant  et  significabant 
spiritualia,  ideo  filiis  Israelis,  apud  quos  ilia  ecclesia  erat, 
concessum  fuit  jurare  per  Jehovam  et  per  nomen  Ipsius, 
turn  per  sanfta  ecclesiae  ;  per  quod  repraesentabatur  et 
inde  significabatur  confirmatio  interna,  et  quoque  Veritas  ; 
ut  constare  potest  ex  sequentibus  his  locis : — Apud  Esa- 
iam, 

"Qui  benedicit  sibi  in  terra,  benedicat  sibi  in  Deo  veritatis  ;  et  qui  jurat 
in  terra,  juret  in  Deo  veritatis  "  (Ixv.  16) ; 

apud  Jeremiam, 

"Jura  per  vivum  Jehovam  in  veritate,  in  judicio  et  in  justitia"  (iv.  2); 

apud  Mosen, 

"  Jehovam  Oeum  tuum  timebis,  Illi  servies,  et  in  nomine  Ipsius  jurabis" 
(Deulr.  vi.  13  ;  cap.  x.  20) ; 

apud  Esaiam, 

"In  die  illo  erunt  quinque  civitates  in  terra  Aegypti  jurantes  Jeho- 

vae  Zebaoth  "  (Mxix.  18) ; 

apud  Jeremiam, 

"Si  discendo  discent  vias  populi  mei,  ad  jurandum  per  nomen  meum, 
Vivus  Jehovah  (xii.  16) ; 

apud  Davidem, 

"Gloriabitur  omnis  jurans  per"  Deum,  "  et  obturabitur  os  loquentium 
mendacium  "  (Ps.  lxiii.  12  [B.  A.  11]) ; 

"jurare  per  Deum"  hie  significat  loqui  veritatem ;  nam 
sequitur,  "Obturabitur  os  loquentium  mendacium." 

(Quod  juraverint  per  Deum,  videatur  etiam  Gen.  xxi.  23,  24,  31  :  Jos.  ii. 
12  ;  cap.  ix.  20  :  Jttdic.  xxi.  7  :  I  Reg.  i.  17.) 

Quoniam  concessum  fuit  antiquis  jurare  per  Jehovam  Deum, 
ideo  sequitur  quod  enorme  malum  fuerit  jurare  falso  seu  in 

mendacium,  ut  patet  ex  his  locis : — Apud  Malachiam, 

"Ero  testis  contra  praestigiatores,  et  contra  adulteros,  et  contra  jurantes 
falso  "  (iii.  5) ; 

apud  Mo  sen, 

"Non  jurabis  per  nomen  meum  mendacium,  ut  profanes  nomen  Dei 
tui:"  et,  "  Ne  sumas  nomen  Dei  tui  in  vanum  "  {p^Levit.  xix.  12; 
Deutr.  v.  11  ;  Exod.  xx.  7  ;  Sack.  v.  4) ; 

apud  Jeremiam, 

"  Discurrite  per  plateas  Hierosolymae,  et  videte.  . .  .num  sint  qui  per 
vivum  Jehovam  dixerint,  utique  per  mendacium  jurant : , , . . filii 
tui  I2'destruxerunt  Me,  et  juraverunt  per  non  Deum  "  (v.  1,  2,  7)  ; 

apud  HoscJieam, 

"  Israel,. .  .ne  juretis,  Vivit  Jehovah  "  (iv.  15) ; 

apud  ZcpJianiam, 

"Exscindam.  . .  .jurantes  per  Jehovam,  et  jurantes  per  Regem  suum,  et 
recedentes  a  post  Jehovam  "  (i.  [4,]  5,  6) ; 

apud  Sac/iariam, 

"  Non  juramentum  mendacii  amate"  (viii.  17); 

apud  Esaiam, 

"Audite  domus  Jacobi, . . .  .qui  jurant  per  nomen  Jehovae,. . .  .non  in 
veritate,  neque  in  justitia"  (xlviii.  1)  ; 

apud  Davidenty 

"Mundus  manibus  et  purus  corde  non  effert  ad  vanitatem  animam  suam, 
et  non  jurat  cum  dolo"  (Ps.  xxiv.  4). 

Ex  his  constare  potest  quod  antiquis,  qui  in  ecclesiae  re- 
praesentativis  et  significativis  fuerunt,  concessum  fuerit  ju- 
rare  per  Jehovam  Deum  ut  testarentui  veritatcm,  et  quod  sic 
per  juramentum  illud  significatum  sit  quod  cogitent  verum 
et  velint  bonum :  imprimis  id  concessum  fuit  filiis  Jacobi, 
quoniam  illi  prorsus  externi  et  naturales  homines  fuerunt, 
et  non  interni  et  spirituales  ;  et  mere  externi  seu  naturales 
homines  volunt  veritatem  confirmatam  et  contestatam  ha- 
bere per  juramenta  ;  interni  autem  seu  spirituales  homines 
id  nolunt,  immo  aversantur  juramenta  et  horrent  ad  ilia, 
praecipue  ad  ilia  quae  fiunt  per  Deum  et  per  sandla  caeli 
et  ecclesiae,  contenti  quod  dicant  et  quod  dicatur  hoc  ve- 
rum esse  vel  ita  esse.  Quoniam  jurare  non  est  interni  seu 
spiritualis  hominis,  ac  Dominus,  cum  in  mundum  venit, 
docuit  internos  seu  spirituales  esse,  et  ob  ilium  finem, 

postquam  abrogavit  externa  ecclesiae,  et  aperuit  interna 
ejus,  ideo  etiam  prohibuit  jurare  per  Deum  et  per  sancta 
caeli  et  ecclesiae  ;  ut  constare  potest  ex  his  Domini  verbis, 
apud  Matthaeum, 

"  Audivistis  quod  dictum  sit,  Non  jurabis,  solves  vero  Domino  juramen- 
tum  tuum  :  Ego  vero  dico  vobis,  non  jurabis  omnino  ;  neque  per 
caelum  quia  thronus  Dei  est,  neque  per  terram  quia  scabellum 
pedum  Ipsius  est,  neque  per  Hierosolymam  quia  urbs  est  magni 
Regis  ;  neque  jurabis  per  caput  tuum,  quia  non  potes  unum  pilum 
album  vel  nigrum  facere  "  (v.  33-37)  ; 

memorantur  ibi  sancta,  per  quae  non  jurandum  est ;  nempe 
"  caelum,"  "  terra,"  "  Hierosolyma"  et  "  caput ;"  et  per  "  cae- 
lum "  intelligitur  caelum  angelicum,  quare  vocatur  "  thronus 

Dei  J     (quod  per  "  thronum  Dei  "  intelligatur  id  caelum,  videatur  supra,  n.  2  53' 

462,477;)  per  "terram"  intelligitur  ecclesia  (videatur  supra,  n. 
29,  304,  413,  417)  ;  quare  vocatur  "scabellum  pedum  Dei ;" 

(quod  "scabellum  pedum  Dei  "  etiam  sit  ecclesia,  supra,  n.  606;)  per  "  Hie- 

rosolymam"  intelligitur  do6lrina  ecclesiae,  quare  dicitur 

"  Urbs   magni    Dei  ;"  (quod  urbs  sit  doclrina,  supra,  n.  223  :)    e^  per 

"caput"  intelligitur  intelligentia  inde  (supra,  n.  553,  W577) ; 
quare  dicitur  "Non  potes  unum  pilum  album  vel  nigrum 
facere"  per  quod  significatur  quod  homo  ex  se  nihil  intel- 
ligere  possit.    Porro,  apud  eundem, 

"Vae  vobis,  duces  caeci,  quia  dicitis,  Quicunque  juraverit  per  templum, 
nihil  est ;  quicunque  vero  juraverit  per  aurum  templi,  reus  est : 
stulti  et  caeci,  utrum  enim  majus  est,  aurum  an  templum  quod 
sancliricat  aurum  ?  Turn,  Quicunque  juraverit  per  altare,  nihil  est  ; 
quicunque  vero  juraverit  per  donum  quod  super  illo  est,  reus  est : 
stulti  et  caeci,  utrum  majus  est,  donum  an  altare  quod  sanclificat 
donum?  Qui  vero  juraverit  per  altare,  jurat  per  id  et  per  omne  id 
quod  super  illo  est  ;  et  qui  juraverit  per  templum,  jurat  per  illud  et 
per  Ipsum  qui  habitat  in  illo  ;  et  qui  jurat  per  caelum,  jurat  per 
thronum  [Dei],  et  per  Ipsum  qui  sedet  super  illo"  (xxiii.  16-22): 

quod  "non  jurandum  sit  per  templum  et  per  altare"  est 
quia  jurare  per  ilia  erat  jurare  per  Dominum,  per  caelum 
et  per  ecclesiam  ;  nam  per  "templum"  in  supremo  sensu 
intelligitur  Dominus  quoad  Divinum  Verum,  et  in  sensu 
respeflivo  caelum  et  ecclesia  quoad  illud,  turn  omnis  cul- 
tus  ex  Divino  Vero  (videatur  supra,  n.  220) ;  et  per  "altare" 
significatur  Dominus  quoad  Divinum  Bonum,  et  in  sensu 
respectivo  caelum  et  ecclesia  quoad  illud,  turn  omnis  cul- 
tus  ex  Divino  Bono  (etiam  supra,  n.  391 ) :  et  quia  per  Domi- 
num intelliguntur  omnia  Divina  quae  procedunt  ab  Ipso, 
est  enim  Ipse  in  illis  et  ilia  sunt  Ipsius,  ideo  qui  jurat  per 

Ipsum  jurat  per  omnia  Ipsius  ;  similiter  qui  jurat  per  cae- 
lum et  ecclesiam  jurat  per  omnia  sancta  quae  sunt  caeli 
et  ecclesiae,  nam  caelum  est  complexus  et  continens  illo- 
rum,  similiter  ecclesia ;  ideo  dicitur  quod  templum  sit 
majus  auro  templi,  quia  templum  sanclificat  illud  ;  et  quod 
altare  sit  majus  dono  quod  super  illo,  quia  altare  sanclifi- 
cat  illud. 

609.  "Qui  creavit  caelum  et  quae  in  eo,  et  terrain  et  quae 
in  ea,  et  mare  et  quae  in  eo." — Quod  significet  Dominum 
quoad  omnia  cacli  et  ecclesiae,  intcriora  et  exteriora,  constat 
ex  significatione  "creare,"  quod  non  solum  sit  facere  ut 
sit,  sed  etiam  ut  perpetuo  sit,  continendo  et  sustinendo 
per  Divinum  procedens  ;  nam  cacli  exstiterunt  et  perpetuo 
existunt,  hoc  est,  subsistunt,  per  Divinum  Domini,  quod 
vocatur  Divinum  Verum  unitum  Divino  Bono  :  hoc  recep- 
tum  ab  angelis  facit  caelum  ;  inde  est,  cum  dicitur  caelum, 
quod  intelligatur  Dominus,  quia  caelum,  ubi  sunt  angeli, 
est  caelum  ex  Domino,  hoc  est,  ex  Divino  ab  Ipso  proce- 
dente  :  hoc  itaque  hie  significatur  per  "creare  :"  (quod  creare. 

cum  de  ecclesia,  et  de  hominibus  ecclesiae,  sit  e  novo  creare,  hoc  est,  regenerare. 

videatur supra,  n.  UI294:)  et  ex  significatione  "caeli,  terrae  et 
maris,  et  quae  in  illis,"  quod  sint  omnia  caeli  et  ecclesiae 
interiora  et  exteriora;  per  "caelum,  terram  et  mare"  in 
specie  hie  significantur  caeli  superiores  et  inferiores  ;  quo- 
niam  in  mundo  spirituali  similis  facies  rerum  est  quae  in 
mundo  naturali,  nempe  montes,  terrae  et  maria ;  montes 
ibi  sunt  caeli  superiores,  quia  angeli  illorum  caelorum  su- 
per montibus  habitant  ;  ac  terra  et  mare  ibi  sunt  caeli 
inferiores,  nam  angeli  horum  caelorum  infra  montes  super 

terris   et   sicut    in    maribus  habitant  (de  qua  re  videatur  supra,  n. 

594M) !  inde  est  quod  angelus,  qui  haec  locutus  est,  vi- 
sus  sit  stare  "super  terra  et  mari."  Quod  per  "terram  et 
mare  et  quae  in  illis"  etiam  significentur  omnia  ecclesiae, 
tarn  interiora  quam  exteriora,  est  quia  in  ecclesia  sunt  in- 
teriora et  exteriora,  sicut  in  caelis  sunt  superiora  et  infe- 

riora,  et  his  ilia  Correspondent.  (Quod  per  "  mare  et  terram  "  sig- 
nificetur  ecclesia  quoad  exteriora  et  interiora  ejus,  videatur  supra,  n.  60O.)  Se- 
cundum sensum  litterae,  per  "caelum,  terram  et  mare" 
intelliguntur  caelum  aspectabile,  terra  habitabilis  et  mare 
navigabile ;  et  per  "ilia  quae  in  illis"  intelliguntur  aves, 
bestiae  et  pisces :  sed  quod  haec  non  intelligantur  per 
ilia  verba,  constare  potest  ex  eo,  quod  angelus  visus  sit 

Johanni  quando  "in  spiritu"  fuit,  stare  super  mari  et  super 
terra  ;  et  quod  videtur  in  spiritu,  hoc  non  videtur  in  mun- 
do  naturali,  sed  in  mundo  spirituali ;  ubi  etiam,  ut  mox 
supra  dictum  est,  sunt  terrae  et  maria,  et  ibi  sunt  angeli 
et  spiritus.  Sed  de  apparentia  marium  in  illo  mundo,  et 
de  illis  qui  inibi  sunt,  videatur  supra  (n.  342). 

610.  "Quod  tempus  non  erit  amplius."—  Quod  significet 
quod  non  ulterius  intelleclus  Divini  Veri,  et  inde  aliquis 
status  ecclesiac,  constat  ex  significatione  "  temporis,"  quod 
hie  sit  status  hominis  quoad  intellectum  Verbi,  et  inde 
status  ecclesiae,  quia  de  hoc  et  de  illo  in  hoc  capite  agi- 
tur.  Quod  "tempus"  significet  statum,  est  quia  tempora 
in  mundo  spirituali  non  aliter  determinantur  et  distin- 
guuntur  quam  per  status  vitae  particulares  et  communes. 
Causa  est,  quia  Sol  in  illo  mundo,  qui  est  Dominus,  con- 
stans  et  status  est  in  loco  eodem  caeli,  qui  locus  ibi  est 
oriens,  nec  circumfertur  sicut  sol  in  mundo  naturali  apparet : 
per  circumlationem  apparentem  hujus  solis  determinantur 
et  sic  existunt  tempora  in  communi  et  in  particulari ;  in 
communi  annus,  et  ejus  quatuor  tempora,  quae  vocantur 
ver,  aestas,  autumnus  et  hiems ;  haec  quatuor  tempora 
anni  etiam  sunt  quatuor  status  ejus  naturales,  qui  etiam 
correspondent  totidem  statibus  in  mundo  spirituali,  qui 
sunt  status  ejus  communes  spirituales  :  in  particulari,  intra 
communes  illos,  sunt  in  mundo  naturali  determinata  et 
stata  tempora,  quae  vocantur  menses  et  septimanae,  impri- 
mis autem  dies,  qui  distinguuntur  in  quatuor  status  natu- 
rales, quae  vocantur  mane,  meridies,  vespera  et  nox  ;  quibus 
etiam  correspondent  quatuor  status  in  mundo  spirituali. 
In  hoc  mundo,  quia,  ut  diftum  est,  Sol  non  circumfertur, 
sed  manet  constans  et  status  in  suo  oriente,  ideo  non 
dantur  anni,  nec  menses  et  septimanae,  neque  dies  et 
horae  ;  proinde  nec  aliquae  determinationes  per  tempora, 
sed  solum  determinationes  per  status  vitae  communes  et 
particulares  :  inde  est  quod  ibi  ignotum  sit  quid  tempus  ; 
sed  notum  quid  status  ;  determinatio  enim  rei  dat  notionem 
ejus,  et  res  secundum  notionem  nominatur.  Haec  nunc 
causa  est  quod  tempora,  tametsi  in  mundo  spirituali  aeque 
succedunt  sicut  in  mundo  naturali,  usque  non  sciantur 
quid  sunt,  sed  quod  loco  eorum  sint  status  et  eorum  mu- 
tationes:  inde  etiam  est  quod  "tempora,"  ubi  nominantur 

in  Verbo,  significent  Status.  (Sed  De  Tempore  et  De  Temporibus  in 
Mundo  Spirituali  vidcatur  in  opere  De  Caelo  et  Inferno,  n.  162-169;  et  De  Muta- 
tionibus  Status  Angelorum,  n.  154-161.)*     Quoniam  per  "  tempUS  "  in- 

telliguntur  ilia  quae  temporis  sunt  in  mundo  naturali,  prout 
quae  anni  et  quae  diei  sunt,  (quae  sunt  anni  sunt  sementis 
et  messis,  et  quae  diei  sunt  mane  et  vespera,)  per  haec, 
quae  temporis  sunt,  describuntur  etiam  status  ecclesiae  in 
Verbo  ;  per  "  sementem"  describitur  et  significatur  instau- 
ratio  ecclesiae,  per  "  messem  "  fructificatio  ejus,  per  "  mane  " 
primum  tempus  ejus,  et  per  "meridiem"  ad  "vesperam" 
progressivum  ejus  ;  hi  status  naturales  etiam  correspon- 
dent spiritualibus  qui  sunt  status  caeli  et  ecclesiae.  Quod 
ecclesiam  attinet,  haec  illos  status  subit  in  communi,  ac 
unusquisque  homo  ecclesiae  in  particulari.  Ouisque  homo 
ecclesiae  a  prima  sua  aetate  etiam  inauguratur  in  illos  sta- 
tus;  at  cum  finis  ecclesiae  est,  tunc  non  amplius  inaugurari 
potest,  non  enim  recipit  Divinum-  Verum,  sed  vel  rejicit 
illud,  vel  pervertit  illud  ;  inde  non  ei  est  sementis  et  mes- 
sis, hoc  est,  instauratio  et  fru6t.ificatio,  nec  est  mane  et 
vespera,  hoc  est,  non  ei  est  initium  et  progressivum  :  hi 
status  intelliguntur  et  significantur  per  "  tempora  "  in  Verbo ; 
et  quia  in  fine  ecclesiae  illi  status  apud  homines  ecclesiae 
cessant,  ideo  hie  dicitur  quod  "non  erit  tempus  amplius," 
per  quod  itaque  significatur  quod  non  ulterius  intellectus 
Divini  Veri  seu  Verbi,  proinde  non  aliquis  status  ecclesiae. 
Simile  significatur  per  "tempus"  apud  Ezeckielem, 

"Malum,  unum  malum  ecce  venit,  finis  venit,  venit  finis;  evigilavit 
super  te,  ecce  venit  mane  super  te,  habitator  terrae,  venit  tempus  " 
(vii.  5-7) : 

haec  quoque  de  statu  ecclesiae  dicta  sunt ;  finis  prioris 
ecclesiae  primum  describitur,  et  instauratio  novae  ecclesiae 
postea  ;  finis  prioris  ecclesiae  per  haec,  "Malum  unum, 
malum  ecce  venit,  finis  venit,  venit  finis  ;"  instauratio  no- 
vae ecclesiae  per  haec,  "Ecce  venit  mane  super  te,  habi- 
tator terrae,  venit  tempus  ;"  "  mane  "  significat  statum  novae 
seu  incohantis  ecclesiae,  ac  "tempus"  significat  statum 
progressivum  ejus,  proinde  simile  quod  per  "  sementem 
et  messem,"  turn  per  "meridiem  et  vesperam"  (ut  supra) ; 


*  [Nota  EX  MARGINS: — JVideatur  ubi  dicitur  quod  "erit  quando  non 
dies  nec  nox."  [(Jerem.  xxxiii.  20  ;  Sach.  xiv.  7.)] 

consequcnter  statum  ecclesiae  quoad  intelle£tum  veri  et 
voluntatem  boni.    Apud  Daniclem, 

Bestia  quarta  "verba  contra  Altissimum  loquetur,  et  sanctos  altissi- 
morum  atteret,  quia  cogitabit  immutare  tempora  et  jus  ;  et  dabun- 
tur  in  manus  Ejus  ad  tempus,  et  tempora,  et  partem  temporis" 

(vii.  25) : 

per  "bestiam  quartam  "  intelligitur  malum  quod  plene  vas- 
taturum  est  ecclesiam ;  falsa  destruentia  vera  ecclesiae 
intelliguntur  per  "verba"  quae  "contra  Altissimum  loque- 
tur," et  per  "sanctos  altissimorum"  quos  "atteret ;"  "sancli 
altissimorum "  in  sensu  abstracto  significant  Divina  vera: 
quod  tunc  convertentur  vera  Verbi  et  bona  ejus  in  falsa  et 
mala,  significatur  per  quod  "  immutabit  tempora  et  jus  ;" 
"tempora"  sunt  status  ecclesiae  quoad  intelleclum  veri: 
duratio  illius  status  quoad  finem  ecclesiae  significatur  per 
"ad  tempus,  et  tempora  et  partem  temporis,"  per  quae  in- 
telligitur status  plenus  vastationis.  Similiter  per  haec  apud 
Danielem, 

"Audivi  Virum  indutum  linteis  quod  sustulerit  dextram  suam  et 

sinistram  suam  ad  caelos,  et  juraverit  per  Viventem  in  saecula 
saeculorum,  quod  ad  tempus  statum  temporum  statorum  et  dimi- 
dium,  cum  consummaturi  essent  dispergere  populum  sanclitatis, 
consummanda  essent  haec  omnia"  (xii.  W7): 

per  "tempus"  hie  significatur  status,  et  per  "tempus,  tem- 
pora et  dimidium"  significatur  status  plenus  vastationis; 
quare  dicitur  "cum  consummaturi  essent  dispergere  popu- 
lum sanclitatis ;"  "populus  sanctitatis  "  sunt  illi  qui  ab 
ecclesia  in  Divinis  veris,  et  abstracte  sunt  Divina  vera. 
Similiter  per  eadem  in  Apocalypsi, 

Quod  mulier  in  deserto  aleretur  "ad  tempus  et  tempora  et  dimidium 
tempus  "  (xii.  M14). 

Quoniam  "tempus"  significat  ilia  quae  temporis  sunt,  prout 
ver,  aestatem,  autumnum  et  hiemem,  per  quae  significantur 
status  regenerandi  et  regenerati, — turn  quae  illorum  tem- 
porum sunt,  nempe  sementem  et  messem,  per  quae  signi- 
ficatur status  ecclesiae  quoad  implantationem  veri  et  quoad 
fructificationem  boni  inde, — similia  etiam  significantur  per 
"  tempora  dierum,"  quae  sunt  mane,  meridies,  vespera,  nox  ; 
ideo  etiam  similia  per  ilia  significantur  in  sequentibus  lo- 
cis  : — In  Gene  si, 

"Adhuc  omnibus  diebus  terrae  sementis  et  messis,  et  frigus  et  aestus, 
et  aestas  et  hiems,  et  dies  et  nox  non  cessabunt "  (viii.  22); 

(quae  in  Arcanis  Caelestibus,  n.  930-937,  explicata  videantur:)  apiid  DciVzdeVl, 

"Tibi  dies  et  Tibi  nox,  Tu  praeparasti  lucem  et  solem  ;  Tu  decidisti 
omnes  terminos  terrae,  aestatem  et  hiemem  Tu  formasti "  (Ps. 
lxxiv.  16,  17); 

apud  Jeremiamy 

"Jehovah  dans  solem  in  lucem  diei,  statuta  lunae  et  stellarum  in  lucem 

noclis  :  si  recesserint  statuta  haec  coram  Me,.  .  .etiam  semen 

Israelis  cessabunt,  ut  non  sint  gens  coram  Me  omnibus  diebus" 
(xxxi.  35[,  36]) ; 

et  apud  eundem, 

"  Dixit  Jehovah,  Si  non  foedus  meum  diei  et  noclis,  statuta  caeli  et 
terrae  posuero,  etiam  semen  Jacobi  et  [''Davidis  servi  mei  repro- 
babo  "  (xxxiii.  25,  26) : 

per  "  statuta  solis,  lunae  et  stellarum,"  turn  per  "foedus 
diei  et  noclis,"  ac  per  "statuta  caeli  et  terrae,"  similia 
significantur  quae  per  "tempora,"  quoniam  ex  illis  statu- 
tis  existunt  tempora:  quod  per  "sementem  et  messem," 
"aestatem  et  hiemem,"  turn  per  "diem  et  noflem,"  signifr- 
centur  similia  quae  per  "tempora,"  supra  dictum  est. 
Inde  sequitur  quod  eadem  per  "tempora"  significentur, 
per  haec  in  Genesi, 

"Dixit  Deus,  Sit  luminaria  in  expanso  caelorum,  ad  distinguendum 
inter  diem  et  inter  noctem  ;  et  erunt  in  signa,  et  in  stata  tempora, 
et  in  dies  et  annos  "  (i.  Wi-i-ig) : 

per  duo  "  luminaria,"  solem  et  lunam,  significantur  amor 
et  fides  ;  in  eo  enim  capite  in  sensu  spirituali  agitur  de 
nova  creatione  seu  de  regeneratione  hominis  ecclesiae ; 
et  per  ea  quae  de  sole  et  luna  dicuntur,  significantur  ilia 
quae  principaliter  regenerant  hominem  et  faciunt  ecclesiam  ; 
quare  per  ilia  verba  et  sequentia  ibi  describitur  processus 
quo  regeneratio  facia  est,  ac  postea  describitur  status  eo- 
rum.  Ex  his  nunc  constare  potest  quid  significatur  per 
quod  "tempus  non  erit  amplius." 

6xx.  [Vers.  7.]  "Sed  in  diebus  vocis  septimi  angel i,  quando 
futurus  clangere." — Quod  significet  ultimum  statum  ecclesiae, 
et  tunc  revelationcm  Divirii  Veri,  constat  ex  significatione 
"dierum  vocis  septimi  angeli,"  quod  sit  status  ultimus 
ecclesiae  ;  progressivae  enim  mutationes  status  ecclesiae 
descriptae  sunt  per  quod  "  septem  angeli  clanxerint  ;"  unde 
per  "vocem  septimi  angeli"  significatur  ultimus  status; 

ct  ex  significatione  "quando  futurus  clangere,"  quod  sit 
tunc  revelatio  Divini  Veri.  Quod  per  "clangere  tuba" 
seu  "buccina"  significetur  influxus  Divini  Veri,  ac  revelatio 
ejus,  videatur  supra  (n.  502) ;  quod  hie  significetur  revelatio 
ejus,  patet  ex  sequentfbus  hujus  versus,  ubi  dicitur,  "  Et 
consummabitur  mysterium  Dei,  sicut  evangelizavit  suis 
servis  prophetis,"  per  quae  significatur  quod  implebitur 
tunc  praediclio  de  adventu  Domini :  cum  adventu  Domini 
est  quoque  revelatio  Divini  Veri. 

612.  "Et  consummabitur  mysterium  Dei,  sicut  evangelizavit 
servis  suis  prophetis." — Quod  significet  praediclioncm  in  Ver- 
bo de  adventu  Domini  implendam  cum  finis  ecclesiae  instat, 
constat  ex  significatione  "  consummari,"  quod  sit  impleri  ; 
ex  significatione  "mysterii  Dei,  sicut  evangelizavit,"  quod 
sit  adventus  Domini  (de  qua  sequitur) ;  et  ex  significatione  "  ser- 
vorum  suorum  prophetarum,"  quod  sint  vera  doftrinae,  hie 
Verbum.  Quod  "servi  Domini"  dicantur  qui  in  veris  ex 
bono  sunt,  videatur  supra  (n.  6, 4090]) ;  et  quod  "  prophetae  " 
dicantur  qui  doflrinam  docent,  et  quod  in  sensu  abstra6lo 
sint  doflrinae  (de  qua  re videbitur infra);  quod  etiam  sint  Verbum, 
est  quia  Verbum  est  doctrina  Divini  Veri,  et  quia  Verbum 
per  prophetas  conscriptum  est,  turn  quia  omne  doclrinae 
erit  ex  Verbo.  Ex  his  nunc  sequitur  quod  per  "consum- 
mabitur mysterium  Dei,  sicut  evangelizavit  seryis  suis  pro- 
phetis" significetur  praedictio  in  Verbo  [de  adventu]  Domini 
implenda  cum  finis  ecclesiae  instat.  Quod  hoc  per  ilia 
verba  significetur  patet  ex  mox  praecedentibus,  ut  ex 
sequentibus  :  in  mox  praecedentibus  dicitur  quod  hoc  futu- 
rum  "in  diebus  vocis  septimi  angeli,"  per  quae  intelligitur 
quod  hoc  futurum  quando  finis  ecclesiae  instat  ;  in  sequenti- 
bus, quod  "postquam  septimus  angelus  clanxit,  dictum  sit 
quod  regna  mundi  facta  sint  Domini  et  Christi  Ipsius  ;"  et 
postea,  quod  "apertum  sit  templum  Dei  in  caelo,  ac  visa 
sit  area  foederis  Ipsius  in  templo  Ipsius  (videatur  cap.  xi. 
15-19).  Idem  etiam  ex  eo  patet  quod  dum  finis  ecclesiae 
instat,  Verbum  aperiatur,  et  nova  ecclesia  instauretur : 
hoc  quoque  intelligitur  per  adventum  Domini,  nam  Domi- 
11  us  est  Verbum  ;  quate  hoc  cum  aperitur,  apparet  Domi- 
nus.  Quod  Verbum  apertum  fuerit  quando  Ipse  in  mundum 
venit,  notum  est  ;  quod  etiam  nunc  apertum  sit  per  id 
quod  sensus  spiritualis  Vcrbi  revelatus  sit,  constare  potest 

ex  opusculo  De  Equo  Albo ;  et  in  opere  Dc  Caclo  et  Inferno 
(n.  1) ;  et  quod  nunc  finis  ecclesiae  sit,  in  opusculo  De  Ultimo 
Judicio  (n.  33-39,  et  45-52,  seq.).  Finis  ecclesiae  etiam  intelligi- 
tur  per  "vesperam,"  et  adventus  Domini  per  "mane," 
apud  Danielem, 

"  Usque  ad  vesperam  et  mane,  bis  mille  trecenta"  (viii.  I4[,  26]) : 

"vespera"  significat  finem  ecclesiae  prioris,  et  "mane" 
adventum  Domini  et  initium  ecclesiae  novae.  Simile  per 
"mane"  apud  Ezcchielem, 

"Malum  ecce  venit,  finis  venit,  venit  finis,  evigilavit  super  te  ;  ecce 
venit,  venit  mane  super  te,  habitator  terrae,  venit  tempus"  (vii. 

5-7); 

per  "finem"  etiam  hie  significatur  finis  ecclesiae,  et  per 
"mane"  adventus  Domini  et  initium  ecclesiae  novae.  Pari- 
ter  apud  Sachariam, 

"Erit  dies  unus  qui  notus  erit  Jehovae,  non  dies  nec  nox,  quia  circa 
tempus  vesperae  erit  lux  "  (xiv.  7) : 

per  "diem  unum  qui  notus  Jehovae"  intelligitur  adventus 
Domini ;  per  "tempus  vesperae"  intelligitur  finis  ecclesiae, 
quando  omne  Divinum  Verum  obscuratum  et  falsificatum 
est;  et  per  "  lucem "  significatur  Divinum  Verum  mani- 
festatum.  Haec  nova  lux,  seu  illud  mane,  quod  in  fine 
ecclesiae  apparebit,  intelligitur  etiam  hie  per  "mysterium 
Dei  quod  consummabitur  sicut  evangelizavit  servis  suis  pro- 
phetis."  In  Verbo  pluries  dicitur  "  evangelizare  "  et  "  Evan- 
gelium,"  et  per  illud  significetur  adventus  Domini,  ut  ex 
sequentibus  locis  constare  potest : — Apud  Esaiani, 

"Super  montem  altum  ascende  tibi,  evangelizatrix  Zion  ;  extolle  cum 

virtute  vocem  tuam,  evangelizatrix  Hierosolyma;  die  urbibus 

Jehudae,  Ecce  Deus  vester,  ecce  Dominus  Jehovih  in  forti  venit, 

et  brachium  Ejus  dominabitur  Ipsi ;  sicut  Pastor  gregem  suum 

pascet "  (xl.  9-1 1)  : 

quod  haec  de  adventu  Domini  difta  sint,  manifeste  patet ; 
inde  est  quod  Zion  et  Hierosolyma  dicantur  "  evangeliza- 
trices  :"  per  "Zionem"  intelliguntur  omnes  qui  ab  ecclesia 
caelesti  sunt,  qui  sunt  qui  in  amorc  in  Dominum  sunt ;  quare 
dicitur,  "  Ascende  in  montem  altum  ;"  per  "  montem  altum  " 
significatur  ille  amor  (videatur  supra,  n.  405) :  per  "Hierosoly- 
mam"  intelliguntur  omnes  qui  ab  ecclesia  spirituali,  qui 
sunt  qui  in  doctrina  genuini  veri  sunt;  quare  dicitur  "Ex- 

tolle  cum  virtute  vocem  tuam,"  per  quae  significatur  con- 
fessio  ex  genuinis  veris :  per  "urbes  Jehudae,"  ad  quas 
dicitur  quod  "  Deus  vester,  Dominus  Jehovih  in  forti  venit," 
significantur  doftrinalia  ex  Verbo,  per  "urbes"  doctrinalia, 
et  per  "Jehudam"  Verbum  :  quod  Zion  et  Hierosolyma 
dicantur  "  evangelizatrices"  ex  eo,  quod  "Evangelium" 
significet  adventum  Domini,  patet,  nam  dicitur  "Ecce 
Deus  vester,  ecce  Dominus  Jehovih  in  forti  venit :"  quod 
judicium  facturus  sit,  et  tutaturus  illos  qui  Ipsum  agnoscunt, 
significatur  per  quod  "brachium  Ejus  dominabitur  Ipsi, 
sicut  Pastor  gregem  suum  pascet."    Apud  eundem, 

"  Quam  jucundi  sunt  super  montibus  pedes  evangelizantis,  audire  faci- 
entis  pacem,  evangelizantis  bonum,  audire  facientis  salutem,  di- 
centis  Zioni,  Regnabit  I'IRex  tuus  ;.  . .  .cum  oculo  ad  oculum  viderit 
quod  revertatur  Jehovah  Zionem  "  (Wlii.  7,  8) : 

haec  quoque  dicta  sunt  de  adventu  Domini,  qui  intelligitur 
per  "Regnabit  wRex  tuus,  quum  oculo  ad  oculum  viderit 
quod  revertatur  Jehovah  Zionem  ;"  similiter  in  sequentibus 
illius  capitis;  inde  est  quod  dicatur  " evangelizare."  (Re- 

liqua  illius  versus  videantur  supra,  n.  365H.  explicata.)     Apud  NcillUVl, 

"  En  super  montibus  pedes  evangelizantis,  proclamantis  pacem  ;  feriare, 
Jehudah,  festa  tua  "  (ii.  I  [£.  A.  i.  15]). 

Apud  Esaiam, 

"  Spiritus  Domini  Jehovih  super  Me,  ideo  unxit  Jehovah  Me  ad  evangeli- 
zandum  pauperibus  ;  misit  Me  ad  obligandum  fraclos  corde,  ad 
praedicandum  captivis  libertatem,  vinclis,  oculis  capto,  ad  procla- 
mandum  annum  beneplaciti  Jehovae,  et  diem  vindiclae  Deo  nostro, 
ad  consolandum  omnes  lugentes  "  (lxi.  I,  2) : 

quod  haec  de  Domino  et  Ipsius  adventu  dicta  sint,  patet 
apud  Matthaeurn  (cap.  v.  3,  seq.)  et  apud  Litcam  (cap.  iv. 
16-22);  ipse  adventus  intelligitur  per  "annum  beneplaciti 
Jehovae,"  et  per  "diem  vindictae  Deo  nostro:"  per  "pau- 
peres"  quibus  Dominus  evangelizaturus  est,  turn  per  "cap- 
tivos,"  "vinctos,"  et  "oculis  captos,"  intelliguntur  gentes, 
qui  tales  dicuntur  quia  in  ignorantia  veri  fuerunt  ex  eo, 
quod  non  habuerint  Verbum  :  gentes  quoque  intelliguntur 
apud  Matthaann,  per 

"  Pauperes  qui  audiunt  Evangelium  "  (xi.  5). 

Apud  Davidem, 

"  Cantate  Jehovae,  benedicite  nomini  Ipsius,  evangelizate  de  die  in  diem 
salutem  Ipsius  ;. . .  .Jehovah  quia  venit,  quia  venit  ad  judicandum 

terram,  judicabit  orbem  in  justitia,  et  populos  in  veritate  sua"(Ps. 
xcvi.  2, 13) : 

agnitio  ct  celebratio  Domini,  cum  gaudio  cordis  propter 
adventum  Ipsius,  significatur  per  "  Cantate  Jehovae,  bene- 
dicite  nomini  Ipsius,  evangelizate  de  die  in  diem  salutem 
Ipsius;"  ipse  adventus  describitur  per  "Jehovah  venit  :" 
quoniam  adventus  Ipsius  est  quando  ultimum  judicium 
instat,  ideo  dicitur,  "  Venit  ad  judicandum  terram,  judica- 
bit orbem  in  justitia,  et  populos  in  veritate  ;"  per  "  terram" 
.intelligitur  ecclesia,  per  "orbem"  intelliguntur  illi  in  ec- 
clesia  qui  in  bono  charitatis  sunt,  et  per  "populos"  qui  in 
veris  inde  :  quod  adventus  Domini  sit  quando  ultimum  ju- 
dicium instat,  supra  dictum  est  ;  tunc  enim  separabuntur 
mali  a  bonis,  seu  hirci  ab  ovibus,  et  mali  judicabuntur  ad 
infernum,  ac  boni  ad  caelum  ;  hoc  quoque  significatur  per 
Esaiae  verba  mox  supra,  "  ad  proclamandum  diem  vindiclae 
Deo  nostro,  et  ad  consolandum  omnes  lugentes  ;"  haec 
causa  est  quod  ubi  de  ultimo  judicio  agitur,  etiam  dicatur 
"  evangelizare,"  ut  quoque  in  sequentibus  in  Apocalypsi, 

"Vidi  alium  angelum  volantem  in  medio  caeli,  habentem  Evangelium 
aeternum,  ad  evangelizandum  habitantibus  super  terra,  et  omni 
genti  et  tribui  et  linguae  et  populo,  dicentem  voce  magna,  Timete 
Deum,  et  date  Ipsi  gloriam,  quia  venit  hora  judicii  Ipsius"  (xiv. 
6.7). 

Quod  cum  finis  ecclesiae  instat,  evangelizabitur  adventus 
Domini,  etiam  ab  Ipso  Domino  praedicitur,  apud  Evange- 
list as, 

"  Praedicabitur  hoc  Evangelium  regni  in  toto  orbe,  in  testimonium  om- 
nibus gentibus,  et  tunc  veniet  finis  "  {[/Ifatth.]  xxiv.  14  ;  Marc.  xiii. 
8,  9.  [10]). 

Quod  adventus  Domini  intelligantur  per  "  evangelizatio- 
nem"  et  "Evangelium,"  constare  etiam  potest  ex  sequen- 
tibus locis  : — Apud  Lucam, 

Angelus  [dixit]  ad  Zachariam,  "  Ego  sum  Gabriel,  stans  coram  Deo, 
missusque  sum  ut  loquar  ad  te,  et  ad  evangelizandum  tibi  hoc" 

(i.  19) ; 
apud  eundem, 

"Angelus  dixit  pastoribus,  Ne  timete,  ecce  evangelizo  vobis  gaudium 
magnum,  quod  net  omni  populo,  quia  natus  est  vobis  hodie  Salva- 
tor,  qui  est  Christus  Dominus,  in  urbe  Davidis"  (ii.  10,  11) ; 

apud  eundem, 

Quod  Johannes  evangelizaverit  populo  de  Jesu  (iii.  16-1S); 

Jesus  dixit,  "Lex  et  Prophetae  ad  Johannem"  evangelizantur  (xvi.  16); 

[et  alibi,] 

Quod  Ipse  Dominus  evangelizaverit,  et  quoque  discipuli  Ipsius,  regnum 
Dei  [Mattk.  iv.  23  ;  cap.  ix.  t'^s  :  Marc.  i.  15  :  Luc.  vii.  22  ;  cap.  viii. 
1  ;  cap.  ix.  1,  2,  6) : 

per  "regnum  Dei"  intelligitur  novum  caelum  et  nova  ec- 
clesia  a  Domino.  Ouoniam  per  "  evangelizare  "  significatur 
annuntiare  adventum  Domini,  inde  per  "Evangelium"  in 
supremo  sensu  significatur  Ipse  Dominus  quoad  adventum 
suum,  quoad  judicium,  et  quoad  salvationem  fidelium,  in 
his  locis  apud  Mar  cum, 

Jesus  dixit,  "Qui  voluerit  animam  suam  servare,  perdet  earn  ;  qui  vero 
perdiderit  animam  suam  propter  Me  et  propter  Evangelium,  ser- 
vabit  illam  "  (viii.  35  ;  cap.  Mx.  29,  30) ; 

Jesus  dixit  discipulis,  "  Euntes  in  universum  mundum  praedicate  Evan- 
gelium omni  creaturae  "  (xvi.  15). 


versus  8-10. 

6l3*  "Et  uox  quam  audivi  e  caelo,  iterum  loquens  cum  me,  et  dicens,  Abi,  accipe 
libellum  apertum  in  manu  angeli  stands  super  man'  et  super  terra.  Et  abiui  ad  angelum, 
dicens  ei.  Da  mini  libellum ;  et  dixit  mini,  Accipe  et  devora  ilium,  et  amaricabit  tuum  ven- 
trem,  sed  in  ore  tuo  erit  dulcis  sicut  mel.  Et  accepi  libellum  e  manu  angeli,  et  devoravi 
ilium,  et  erat  in  ore  meo  sicut  mel  dulcis;  et  cum  deuoraui  ilium  amaricatus  est  venter 

8.  "Et  vox  quam  audivi  e  caelo,  iterum  loquens  cum  me,  et  dicens,"  signifi- 

cat  explorationem  hominiim  ecclesiae,  qualis  intelleclus  Verbi  adluic 
apud  illos  superesset  [n.  614];  "Abi,  accipe  libellum  apertum  in  manu 
angeli  stantis  super  mari  et  super  terra,"  significat  Verbum  a  Domino 
manifestatutn  caelo  ct  ecclesiae  [n.  615J. 

9.  "Et  abi vi  ad  angelum  dicens  [ei,]  Da  mihi  libellum,"  significat  facultatem 

percipiendi  a  Domino  quale  est  Verbum  [n.  616]  ;  "et  dixit  mihi,  Ac- 
cipe et  devora  ilium."  significat  tit  legeret,  perciperet  el  exploraret 
Verbum,  quale  est  intra  el  quale  est  extra  [n.  617];  "et  amaricabit 
tuum  ventrem,"  significat  quod  injucundum  esset  interius,  quia  adul- 
teratum  [n.  618] ;  "sed  in  ore  tuo  erit  dulcis  sicut  mel,"  significat  quod 

jucundum  cxtcrius  [n.  619]. 

10.  "Et  accepi  libellum  e  manu  angeli,  et  devoravi  ilium,"  significat  explora- 
tionem [n.  620]  ;  "et  erat  in  ore  meo  sicut  mel  dulcis,"  significat  quod 
Verbum  ad  hue  quoad  externum  seu  quoad  sensum  litterae  ejus  percipe- 
retur  sicut  jucundum,  sed  modo  ex  eo  quod  servirel  ad  conftrmandum 
principia  falsi  ex  amore  sui  et  mundi  oriunda  [n.  621]  ;  "et  cum  de- 
voravi ilium  amaricatus  est  venter  meus,"  significat  quod  perception 
el  exploration  sit,  quod  Verbum  essct  interius  injucundum  ex  adulterato 
vero  seusus  litterae  ejus  [n.  622]. 

614.  [Vers.  8.]  " Ei  vox  quam  audivi  e  caelo,  iterum  loquens 
cum  me,  et  dicens." — Quod  significet  explorationem  hominum 
ecclesiae,  qualis  intelleclus  Verbi  adhuc  apud  illos  superes- 

set,  constat  ex  illis  quae  praecedunt  et  ex  illis  quae  se- 
quuntur  in  hoc  capite  ;  nam  "vox  e  caelo,  quae  cum  illo 
locuta  est  et  dixit,"  involvit  ilia.  In  illis  quae  praecedunt 
agitur  de  intellectu  Divini  Veri  seu  Verbi,  ut  constare  pot- 
est a  versibus  2,  3,  4,  ubi  per  "  vocem,  qua  clamavit  angelus 
fortis  descendens  e  caelo,"  et  per  "voces  septem  tonitru- 
um,"  significatur  manifestatio  qualis  status  ecclesiae  est 
quoad  intelleclum  Verbi  (videatur supra, n.  601-604).  In  illis  quae 
sequuntur  agitur  de  intellectu  Verbi  adhuc  residuo  apud 
homines  ecclesiae;  per  "libellum"  enim,  quern  angelus  in 
manu  sua  habuit,  significatur  Verbum,  et  per  "  devoratio- 
nem  ejus"  significatur  exploratio,  et  per  quod  "  fuerit 
dulcis  in  ore  et  amarus  in  ventre"  significatur  quod  Ver- 
bum in  sensu  litterae  esset  jucundum,  at  in  sensu  interno, 
in  quo  sunt  ipsa  vera,  injucundum  ;  quod  ulterius  ex  se- 
quentibus  patebit.  Quia  haec  sunt  de  quibus  actum  est, 
et  de  quibus  adhuc  agitur,  constare  potest  quod  per  "  vocem, 
quam  audivit  e  caelo  iterum  loquentem  et  dicentem"  sig- 
nificetur  exploratio  hominum  ecclesiae,  qualis  intelleclus 
Verbi  adhuc  apud  illos  superesset.  Sciendum  est  quod 
intellectus  Verbi  in  ecclesia  per  gradus  pereat,  sicut  homo 
ecclesiae  ab  interno  fit  externus ;  et  ab  interno  fit  exter- 
nus  sicut  recedit  a  charitate,  proinde  sicut  recedit  a  vita 
fidei.  Quando  homo  ecclesiae  talis  est,  tunc  quidem  de- 
leclari  potest  leclione  Verbi,  sed  usque  non  dele6latur  ipso 
vero,  quod  est  sensus  interioris  ejus  ;  nam  ipsa  vita  fidei, 
quae  est  charitas,  producit  affectionem  veri  interioris,  et 
inde  [l]delecT:ationem  ejus  :  quare  Verbum  quoad  sensum  lit- 
terae quidem  amari  potest,  sed  propterea  quia  potest  trahi 
ad  confirmandum  falsa  oriunda  ex  amore  sui  et  mundi, 
Verbum  enim  in  littera  tale  est.  Inde  fluit  quod  in  fine 
ecclesiae  vix  aliquis  intelleclus  veri  sit ;  vera  quidem  ex 
Verbo  tunc  ore  loquuntur,  sed  usque  non  aliquam  ideam 
veri  habcnt :  quod  ita  sit,  cum  pluribus  in  mundo  spiri- 
tual! datum  est  experiri,  et  compcrtum  est  quod  tametsi 
vera,  quatenus  ex  Verbo,  locuti  fuerint,  usque  intelleclum 
eorum  nullum  habuerint  ;  sic  ut  fuerint  sicut  vasa  vacua, 
et  sicut  campanulac  sonantes  solum  ex  talibus  quae  ex 
memoria  dcprompserunt,  et  prorsus  nihil  ex  perceptione 
intellects.  Cum  homo  talis  est,  tunc  non  aliquid  caeleste 
et  spirituale  intus  possidet,  sed  modo  naturale  ex  corpore 

ct  mundo,  quod  separatum  a  caelesti  et  spirituali  est  in- 
fernale.  Ex  his  quoque  constare  potest  quid  in  sequen- 
tibus  intelligitur  per  quod  libellus  datus  Johanni  ad  come- 
dendum  "  in  ore  fuerit  dulcis  sicut  mel,"  sed  quod  ex  eo 
"amaricatus  sit  venter." 

615.  "Abi,  accipe  libellum  apertum  in  manu  angeli  stantis 
super  mari  et  super  terra." — Quod  significet  Verbuni  a  Do- 
mino manifestatum  caelo  ct  ecclesiae,  constat  ex  significa- 
tione  "libelli  aperti,"  quod  sit  Verbum  manifestatum  (de 
qua  supra,  n.  599)  :  ex  significatione  "angeli  qui  in  manu  ha- 
bebat  libellum,"  quod  sit  Dominus  quoad  Verbum  (de  qua 
supra,  n.  593) ;  ex  significatione  "maris  et  terrae,"  quod  sit 
caelum  et  ecclesia  (de  qua  etiam  supra,  n.  600) ;  et  ex  significa- 
tione "stare  super  illis,"  quod  sit  cui  subjecta  sunt  omnia 
quae  in  illis  (de  qua  etiam  supra,  n.  606).  Ex  his  constare  pot- 
est quod  per  "libellum  apertum  in  manu  angeli  stantis 
super  mari  et  super  terra"  significetur  Verbum  a  Domino 
manifestatum  caelo  et  ecclesiae.  Quid  per  "accipere  ilium 
et  devorare"  significatur,  patebit  ex  sequentibus. 

616.  [Vers.g.]  "Et  abivi  ad  angelum,  dicens,  Da  mihi  libel- 
lum."— Quod  significet  facultatem  percipiendi  a  Domino 
quale  est  Verbum,  constat  ex  significatione  "abire  ad  an- 
gelum, et  dicere,  Da  mihi  libellum,"  quod  in  sensu  proximo 
sit  obedire  mandato,  quia  dictum  est  illi  quod  abiret  et 
acciperet  ilium ;  in  sensu  autem  remotiori,  qui  etiam  est 
sensus  interior,  per  ilia  verba  intelligitur  facultas  percipi- 
endi a  Domino  quale  est  Verbum.  Dominus  dat  cuivis 
homini  percipere  illud  ;  sed  usque  nemo  percipit,  nisi  velit 
quasi  ex  se  percipere  illud  :  hoc  reciprocum  erit  ab  homine 
ut  recipiat  facultatem  percipiendi  Verbum  ;  hoc  nisi  homo 
velit  et  faciat  sicut  ex  se,  non  appropriatur  ci  aliqua  facul- 
tas :  erit  enim  aclivum  et  reaclivum,  ut  fiat  appropriatio  ; 
adtivum  est  a  Domino,  etiam  reactivum,  sed  hoc  apparet 
sicut  ab  homine  ;  nam  Ipse  Dominus  dat  hoc  reactivum, 
et  inde  est  a  Domino  et  non  ab  homine  ;  sed  quia  homo 
non  aliter  scit  quam  quod  vivat  ex  se,  proinde  quod  cogi- 
tet  et  velit  ex  se,  inde  sicut  ex  proprio  vitae  suae  id  agere 
debet  ;  et  cum  id  agit,  tunc  primum  ei  inditur,  conjungi- 
tur  et  appropriatur.  Qui  credit  quod  Divinae  veritates  et 
bonitates  infiuant  absque  tali  reaclivo  seu  reciproco,  mul- 
tum  fallitur ;  hoc  enim  foret  remittere  manus,  ac  immedia- 

turn  exspectare  influxum,  sicut  putant  illi  qui  fidem  prorsus 
separant  a  charitate,  et  dicunt  bona  charitatis,  quae  sunt 
bona  vitae,  absque  ulla  cooperatione  voluntatis  hominis 
influere  ;  cum  tamen  Dominus  docet  quod  Ipse  jugiter  stet 
ad  ostium  et  pulset,  et  quod  homo  aperiturus  sit,  et  quod 
Dominus  ad  ilium  qui  aperit  intret  (Apoc.  iii.  20).  In 
summa,  actio  et  reactio  facit  omnem  conjunctionem,  et 
actio  et  mera  passio  nullam  ;  agens  enim  seu  activum,  dum 
influit  in  mere  patiens  seu  passivum,  transit  et  dissipatur, 
nam  passivum  cedit  et  fugit  ;  at  cum  agens  seu  activum 
influit  in  tale  passivum  quod  etiam  est  reactivum,  tunc 
applicantur,  et  utraque  manent  conjuncta :  ita  est  cum 
influxu  Divini  Boni  et  Divini  Veri  in  voluntatem  seu  in 
amorem  hominis  ;  quapropter  cum  Divinum  influit  in  intel- 
lectum  solum,  tunc  transit  et  dissipatur,  at  cum  in  volun- 
tatem, ubi  est  hominis  proprium,  tunc  manet  conjunctum. 
Ex  his  constare  potest  quid  involvit,  quod  hie  primum 
dicatur,  "Abi,  accipe  libellum  apertum  in  manu  angeli 
stantis  super  mari  et  terra,"  et  tunc  quod  "abiverit  ad 
angelum,  dicens,  Da  mihi  libellum,"  quod  tunc  angelus 
dixerit,  "Accipe  et  devora ;"  ita  describitur  reactivum  seu 
reciprocum  :  inde  nunc  est  quod  per  ilia  verba  significe- 
tur  facultas  recipiendi  a  Domino  quale  est  Verbum.  Re- 
ceptio  Divini  influxus  etiam  alibi  in  Verbo  similiter  descri- 
bitur. 

6l7[«].  "Et  dixit  mihi,  Accipe  et  devora  ilium." — Quod 
significet  ut  legeret,  perciperet  et  cxplorarct  Verbum  quale 
est  intra  et  quale  est  extra,  constat  ex  significatione  "  Dixit 
mihi,  Accipe  libellum,"  quod  sit  facultas  data  percipiendi 
quale  est  Verbum,  hoc  est,  qualis  est  intellectus  Verbi 

nunc  in  ecclesia  (de  qua  in  articulo  mox  praecedente,  n.  6 1 6)  ;  et  ex 

significatione  "devorare"  seu  comedere,  quod  sit  conjun- 
gere  et  appropriare  sibi ;  et  quia  Verbum  conjungitur 
homini  per  leclionem  et  perceptionem,  ideo  hie  per  "de- 
vorare" seu  comedere  significatur  legere  et  percipere : 
quod  etiam  "devorare"  hie  significet  e'xplorare,  est  quia 
sequitur  quod  •"  libellus  amaricaverit  ventrem  illius,"  et 
quod  "in  ore  sentitus  sit  dulcis  sicut  mel,"  per  quae  ex- 
ploratum  est  quale  Verbum  est  quoad  intellectum  intra  et 
quale  est  extra;  intra  significatur  per  "ventrem"  et  ejus 
maricationem,  et  extra  per  "os"  in  quo  sentitus  dulcis 

sicut  mel :  ex  his  constare  potest  quod  per  "Dixit  mihi, 
Accipe  et  devora  libellum,"  significetur  ut  legeret,  perci- 
peret  et  exploraret  Verbum  quale  est  intra  et  quale  est 
extra.  Pluries  in  Verbo  dicitur  "edere"  et  "bibere;"  et 
qui  non  aliquid  de  sensu  spirituali  novit,  non  aliter  scire 
potest  quam  quod  per  ilia  significetur  edere  et  bibere  natu- 
raliter  ;  cum  tamen  per  ilia  significatur  nutrire  se  spirituali- 
ter,  proinde  appropriare  sibi  bonum  et  verum  ;  per  "edere" 
appropriare  sibi  bonum,  et  per  "bibere"  appropriare  sibi 
verum.  Quisque  scire  potest  qui  credit  quod  Verbum 
etiam  sit  spirituale,  quod  nutritio  spiritualis  per  "edere" 
et  "bibere,"  sicut  per  "panem,"  "cibum,"  "vinum"  et 
"potum,"  intelligatur ;  quae  si  non  intelligerentur,  foret 
Verbum  mere  naturale,  et  non  simul  spirituale,  ita  solum 
pro  naturali  homine  et  non  pro  spirituali,  et  minus  pro 
angelis.  Quod  per  "panem,"  "cibum,"  "vinum,"  et  "po- 
tum," nutritio  mentis  in  sensu  spirituali  intelligatur,  supra 
passim  ostensum  est ;  et  quoque  quod  Verbum  ubivis  sit 
spirituale,  tametsi  in  sensu  litterae  naturale.  Spiritualiter 
nutriri  est  instrui  et  imbui,  proinde  scire,  intelligere  et 
sapere ;  homo  nisi  hac  nutritione  simul  cum  nutritione 
corporis  fruatur,  non  est  homo  sed  est  bestia  ;  quae  causa 
est  quod  illi  qui  omne  jucundum  ponunt  in  comessationi- 
bus  et  epulis,  ac  quotidie  indulgent  gulae,  quoad  spiritua- 
lia  obesi  sint,  utcunque  ratiocinari  possunt  de  rebus  mundi 
et  corporis  ;  unde  post  obitum  ferinam  potius  quam  huma- 
nam  vitam  agunt,  nam  loco  intelligentiae  et  sapientiae 
est  illis  insania  et  stultitia.  Haec  di<51:a  sunt,  ut  sciatur 
quod  hie  per  "devorare"  seu  comedere  "libellum,"  signi- 
ficetur legere,  percipere  et  explorare  Verbum  ;  nam  per 
"libellum,"  qui  in  manu  angeli  descendentis  e  caelo  erat, 
intelligitur  Verbum,  ut  supra  dictum  est.  Practerea  nemo 
potest  edere  aut  devorare  aliquem  libellum,  sicut  nec  Ver- 
bum, naturaliter  ;  ex  quo  etiam  manifeste  constare  potest 
quod  per  "comedere"  hie  significetur  spiritualiter  nutriri. 
Quod  per  "comedere"  et  "bibere"  in  Verbo  etiam  signi- 
ficetur spiritualiter  comedere  et  bibere,  quod  est  instrui  et 
per  instruclionem  et  vitam  imbuere  et  appropriare  sibi 
bonum  et  verum,  proinde  intclligentiam  et  sapicntiam, 
constare  potest  ex  sequentibus  locis  :: — Apud  Jcraniam, 

"  Invenientur  verba  tua,  ita  ut  comedam  ea,  et  sit  Verbum  tuum  mihi  in 
gaudium  et  in  laetitiam  cordis  mei"  (xv.  16): 

hie  "comedere"  manifeste  pro  spiritualiter  comedere,  quod 
est  scire,  percipere  et  sibi  appropriare  ;  nam  dicitur,  "  ut 
comedam  verba  tua,  et  sit  Verbum  tuum  mihi  in  gaudium 
et  laetitiam  cordis;"  "verba"  Dei  significant  praecepta 
seu  Divina  Vera.  Hoc  simile  est  cum  illis  quae  Dominus 
dixit  tentatori, 

Quod  homo  non  e  pane  solo  vivat,  "sed  ex  omni  verbo  quod  exit  ex  ore 
Dei "  {Matth.  iv.  3,  4  ;  Luc.  iv.  4  ;  Detttr.  viii.  3)  ; 

turn, 

"  Ne  operemini  cibum  qui  perit,  sed  cibum  qui  manet  in  vitam  aeternam  " 
{Joh.  vi.  27) ; 

simile  etiam  cum  Domini  verbis  ad  discipulos, 

"  Discipuli  dicebant,  Rabbi,  ede  ;  Ipse  vero  dixit,  Cibum  habeo  quern 
edam,  quern  vos  nescitis  :  dicebant  discipuli  ad  se  invicem,  Num 
quis  attulit  Ipsi  quod  comederet?  Dixit  illis  Jesus,  Cibus  meus 
est  ut  faciam  voluntatem  Ipsius  qui  misit  Me,  et  perficiam  Ipsius 
opus"  {Joh.  iv.  31-34): 

ex  his  etiam  patet  quod  "comedere"  in  sensu  spirituali 
significet  recipere  voluntate  et  facere,  unde  conjunctio ; 
nam  Dominus  per  id  quod  fecerit  Divinam  voluntatem 
conjunxit  Divinum  quod  in  Ipso  cum  Humano  suo,  ita  quod 
Divinum  appropriavit  suo  Humano.  Hue  etiam  referri 
potest 

Quod  Dominus  cibaverit  quinquiens  mille  viros  praeter  mulieres  et 
pueros  quinque  panibus  et  duobus  piscibus,  et  postquam  comede- 
rant  et  saturati  fuerant,  sustulerint  duodecim  cophinos  fragmento- 
rum  {Matth.  xiv.  15-22  ;  Joh.  vi.  5,  13,  23). 

Et  quod  cibaverit  quater  mille  homines  ex  septem  panibus  et  paucis 
piscibus  {Matth.  xv.  32,  seq.)  : 

hoc  miraculum  factum  est  quia  Dominus  prius  illos  docu- 
erat,  et  quia  illi  doctrinam  Ipsius  receperunt  et  sibi  appro- 
priaverunt ;  hoc  erat  quod  spiritualiter  comederint ;  inde 
naturalis  esus  sequebatur,  nempe  e  caelo  influebat  apud 
illos  sicut  manna  apud  filios  Israelis,  illis  nescientibus ; 
nam  Domino  volente  vertitur  cibus  spiritualis,  qui  etiam 
realis  cibus  est  sed  modo  pro  spiritibus  et  angelis,  in  natu- 
ralem,  similiter  ut  in  mannam  quovis  mane.  Simile  signi- 
ficatur  per  "comedere  panem  in  regno  Dei  apud  Lucatn, 

"Dispono  vobis  regnum  ut  comedatis  et  bibatis  super  mensa  mea 

in  regno  meo  "  (xxii.  27,  29,  30): 

hie  quoque  per  "  comedere"  et  "bibere"  signifkatur  spiri- 
tualiter  comedere  et  bibere;  quare  per  "comedere"  ibi 
significatur  a  Domino  recipere,  percipere  et  appropriare 
sibi  bonum  caeli ;  et  per  "bibere"  significatur  recipere, 
percipere  et  appropriare  sibi  verum  illius  boni ;  nam  "co- 
medere" dicitur  de  bono  quia  "panis"  significat  bonum 
amoris,  et  "bibere"  dicitur  de  vero  quia  "aqua"  et  "  vi- 
num"  significant  verum  illius  boni.  Simile  significatur 
alibi  apud  Lucam, 

"  Beatus  qui  comedit  panem  in  regno  Dei"  (xiv.  15): 

inde  est,  quod  Dominus  ibi  assimilaverit  regnum  Dei 

Magnae  cenae,  ad  quam  invitati  non  venerunt,  sed  solum  qui  e  plateis 
introdudli  sunt  (vers.  16-24). 

[&.]  Esus  spiritualis,  ex  quo  nutritur  anima,  etiam  sig- 
nificatur per  "edere"  in  sequentibus  locis  : — Apud  Esa- 

"Si  volueritis  et  auscultaveritis,  bonum.  .comedetis"  (i.  19): 

per  "bonum  comedere"  hie  significatur  bonum  spirituale  ; 
quare  dicitur,  "Si  volueritis  et  auscultaveritis,"  hoc  est,  Si 
feceritis :  bonum  spirituale  enim  datur,  conjungitur  et 
appropriatur  homini,  per  velle  ejus  et  inde  facere  ejus. 
Apud  Davidem, 

"Beatus  omnis  timens  Jehovae,  qui  ambulat  in  viis  Ipsius  ;  laborem 
manuum  tuarum  comedes,  beatus  tu  et  bonum  tibi  "  (Ps.  exxviii. 

i,  2): 

per  "comedere  laborem  manuum  suarum"  significatur  bo- 
num caeleste  quod  homo  per  vitam  secundum  Divina  vera 
a  Domino  recipit,  et  quasi  suo  labore  et  studio  sibi  acqui- 
rit ;  quare  dicitur  quod  is  comedet  "  qui  timet  Jehovae  et 
ambulat  in  viis  Ipsius;"  et  postea,  "Beatus  tu  et  bonum 
tibi."    Apud  Esaiam, 

"Dicite  justo  quod  bonum,  quia  fruftum  operum  suorum  comedent" 

(iii.  10) : 

per  "frurJtum  operum  comedere"  simile  significatur  quod 
per  "comedere  laborem  manuum  suarum,"  de  quo  nunc 
supra.    Apud  Esechielcm, 

"  Similam,  mel  et  oleum  comedisti ;  unde  pulchra  facia  es  valde,  et  pro- 
sperata  usque  ad  regnum"  (xvi.  [l'i3) : 

haec  de  Hierosolyma,  per  quam  significatur  ecclesia,  hie 
Ecclesia  Antiqua,  quae  in  veris  et  in  bono  spirituali  et  si- 
mul  naturali  fuit ;  per  "similam"  significatur  verum,  per 
"  mel "  bonum  naturale  seu  externi  hominis,  et  per  "  oleum  " 
bonum  spirituale  seu  interni  hominis ;  illorum  receptio, 
perceptio  et  appropriatio  significatur  per  "comedere  simi- 
lam, mel  et  oleum  ;"  quod  ex  III  Is  intelligens  facta  sit, 
significatur  per  "unde  pulchra  facta  es  valde  admodum'' 
("  pulchritudo"  significat  intelligentiam)  ;  quod  inde  ex 
illis  facta  sit  ecclesia,  significatur  per  "  Prosperata  es  usque 
ad  regnum"  ("regnum"  significat  ecclesiam).  Apud  Esa- 
iam, 

"Ecce  virgo  concipiet  et  pariet  Filium,  et  vocabit  nomen  Ipsius  Deus 
nobiscum  :  butyrum  et  mel  comedet,  ut  sciat  reprobare  malum  et 
eligere  bonum  ;  nam  antequam  scit  puer  reprobare  malum  et  eligere 
bonum,  deseretur  terra  quam  tu  fastidis  a  coram  duobus  regibus 
ejus  "  (vii.  14-16) : 

quod  "Filius"  quern  virgo  concipiet  et  pariet,  et  cujus 
nomen  vocabitur  "Deus  nobiscum,"  sit  Dominus  quoad 
Humanum,  constat :  appropriatio  Divini  Boni  spiritualis 
et  naturalis  quoad  Humanum,  intelligitur  per  "butyrum 
et  mel  comedet;"  Divinum  Bonum  spirituale  per  "buty- 
rum," et  Divinum  Bonum  naturale  per  "mel,"  et  appro- 
priatio per  "comedere:"  et  quia  tantum  scitur  reprobare 
malum  et  eligere  bonum,  quantum  appropriatur  Divinum 
Bonum  spirituale  et  naturale,  ideo  dicitur,  "  ut  sciat  repro- 
bare malum  et  eligere  bonum  :"  quod  ecclesia  deserta  et 
vastata  fuerit  quoad  omne  bonum  et  verum  per  scientifica 
false  applicata  et  per  ratiocinia  inde,  significatur  per  quod 
"tunc  deseretur  terra  quam  fastidient  a  coram  duobus 
regibus  ejus;"  "terra"  significat  ecclesiam,  desertio  et 
vastatio  ejus  intelligitur  per  quod  "deseretur  et  fastidie- 
tur,"  et  "duo  reges,"  qui  sunt  rex  Aegypti  et  rex  Assy- 
riae,  significant  scientifica  male  applicata  et  inde  ratiocinia  ; 
"rex  Aegypti"  scientifica  ilia,  et  "rex  Assyriae "  ratiocinia 
inde.  Quod  illi  reges  intelligantur,  patet  a  mox  sequenti- 
bus  in  versu  17  et  18,  ubi  Aegyptus  et  Assyria  nominantur  ; 
haec  quoque  sunt  quae  praecipue  ecclesiam  vastant.  Quod 
Dominus  in  mundum  venerit  quando  in  ecclesia  amplius 
non  verum  et  bonum  esset,  ita  quando  non  aliquod  eccle- 
siae  superesset,  supra  aliquoties  dictum  est.   Apud  eundem, 

"Fiet...prae  multitudine  faciendi  lac  comedet  quisque  butyrum,  nam 
butyrum  et  [mel]  comedet  omnis  residuus  in.  .terra"  (vii.  22) : 

haec  de  nova  ecclesia  a  Domino  insfauranda ;  et  per  "bu- 
tyrum et  mel"  significatur  bonum  spirituale  et  bonum  na- 
turale,  et  per  "comedere"  ilia  significatur  appropriare  sibi 
,(ut supra);  per  "lac"  significatur  spirituale  a  caelesti,  ex 
quo  bona  ilia.    Apud  eundem, 

"Heu  omnis  sitiens,  ite  ad  aquas;  et  cui  non  argentum,  ite,  emite  et 
comedite  ;  et  ite  et  emite  sine  argento  et  sine  pretio  vinum  et  lac  : 
quare  appenditis  argentum  pro  eo  quod  non  panis,  et  laborem  ves- 
trum  pro  eo  quod  non  ad  satietatem?  Attendite  attendendo  Wad 
Me,  et  comedite  bonum,  ut  delicietur  in  pinguedine  anima  vestra" 
(lv.  1,2): 

quod  "comedere"  hie  significet  appropriare  sibi  a  Domino, 
manifeste  patet ;  nam  dicitur,  "Omnis  sitiens,  ite  ad  aquas  ; 
et  cui  non  argentum,  ite,  emite  et  comedite,"  per  quae 
significatur  quod  omnis  qui  desiderat  verum,  cui  non  verum 
prius,  comparet  et  appropriet  id  sibi  a  Domino;  "sitiens" 
significat  desiderantem,  "aqua"  verum,  "  argentum "  verum 
boni,  ibi  cui  non  est  verum  boni ;  "ire"  est  ad  Dominum, 
"emere"  significat  comparare  sibi,  et  "comedere"  appro- 
priare sibi :  "  ite,  emite  sine  argento  et  sine  pretio  vinum  et 
lac,"  significat  ut  absque  propria  intelligentia  comparetur 
Divinum  Verum  spirituale  et  Divinum  Verum  naturale  ;  "vi- 
num "  significat  Divinum  Verum  spirituale,  et "  lac  "  Divinum 
Verum  spirituale  naturale:  "quare  appenditis  argentum 
pro  eo  quod  non  panis,  et  laborem  vestrum  [pro  eo]  quod 
non  ad  satietatem  ?"  significat  quod  irritum  sit  ex  proprio 
comparare  sibi  bonum  amoris,  et  ex  proprio  id  quod  ani- 
mam  nutrit ;  per  "argentum"  hie  significatur  verum  ex 
proprio  seu  propria  intelligentia,  similiter  per  "laborem;" 
per  "panem"  bonum  amoris,  per  "satietatem"  id  quod 
nutrit  animam,  hie  quod  non  nutrit :  "attendite  attendendo 
ad  Me"  significat  quod  ilia  solum  a  Domino;  "et  come- 
dite bonum,  ut  delicietur  in  pinguedine  anima  vestra," 
significat  ut  approprient  sibi  bonum  caeleste,  ex  quo  omne 
jucundum  vitae ;  "deliciari  in  pinguedine"  significat  ju- 
cundari  ex  bono,  et  "anima"  significat  vitam.  Apud  eun- 
dem, 

"  Habitantibus  coram  Jehovah  erit  mercatura"  Tyri  "ad  comedendura 
ad  satietatem,  et  tegenti  se  antiquo  "  (xxiii.  18): 

per  "mercaturam  Tyri"  significantur  cognitioncs  boni  et 
veri  omnis  generis;  "habitare  coram  Jehovah"  significat 
vivere  a  Domino,  "comedere  ad  satietatem"  significat 
cognitiones  boni  recipere,  percipere  et  appropriare  sibi  ♦ 
quantum  satis  ad  nutritionem  animae  :  "  tegere  se  antiquo" 
significat  cognitiones  genuini  veri  imbuere  ;  "tegere"  enim 
praedicatur  de  veris,  quia  "vestes"  significant  vera  indu- 
entia  bonum,  et  "antiquum"  dicitur  de  genuino,  quoniam 
genuina  vera  erant  apud  antiquos.  Simile  significatur  apud 
Mo  sen, 

Quod  ederent  ad  satietatem,  et  quod  ederent  vetus  vetustum  {Levi/,  xxvi. 
5.  10); 

apud  eundem, 

Comedes  et  satiaberis  in  terra  bona  (Deutr.  xi.  15) ; 
Turn  quod  ederent  et  non  satiarentur  (Levit.  xxvi.  26) ; 

apud  Esaiam, 

"  Aedificabunt  domus  et  inhabitabunt,  et  plantabunt  vineas  et  comedent 
fructum  earum  ;  non  aedificabunt  ut  alius  inhabitet,  non  planta- 
bunt ut  alius  comedat"  (lxv.  21,  22) : 

quisque  scit  quid  in  sensu  litterae  per  ilia  verba  significa- 
tur ;  sed  quia  Verbum  in  sinu  suo  est  spirituale,  etiam  per 
ilia  intelliguntur  spiritualia,  nempe  talia  quae  caeli  et 
ecclesiae  sunt,  nam  haec  sunt  spiritualia:  per  " aedificare 
domos  et  inhabitare"  significatur  interiora  mentis  implere 
bonis  caeli  et  ecclesiae,  et  per  id  frui  vita  caelesti ;  "  do- 
mus "  significant  interiora  mentis,  et  "inhabitare"  signifi- 
cat vitam  caelestem  inde :  per  "plantare  vineas  et  come- 
dere fruftum  earum  "  significatur  ditare  se  veris  spiritualibus, 
et  appropriare  sibi  bona  inde;  "vineae"  sunt  vera  spiri- 
tualia, "fructus"  sunt  bona  inde,  et  "comedere"  est  reci- 
pere, percipere  et  appropriare  sibi ;  nam  omne  bonum 
appropriatur  homini  per  vera,  nempe  per  vitam  secundum 
ilia  :  ex  dictis  nunc  patet  quid  significatur  per  "non  aedifi- 
cabunt ut  alius  inhabitet,  non  plantabunt  ut  alius  comedat  ;" 
"alius"  significat  falsum  et  malum  destruens  verum  et 
bonum,  nam  cum  vera  et  bona  pereunt  apud  hominem, 
intrant  falsa  et  mala.    Apud  Jcremiam, 

"Aedificate  domos  et  inhabitate,  et  plantate  hortos  et  comedite  fructum 
eorum  "  (xxix.  5,  28) ; 

haec  similiter  intelligenda  sunt  sicut  ilia  quae  nunc  ex- 

plicata  sunt.    Apud  Mosen, 

Dabuntur  in  terra  urbes  magnae  et  bonae  quas  non  aedificaverunt,  do- 
mus plenae  omni  bono  quas  non  impleverunt,  cisternae  effossae 
quas  non  effoderunt,  vineae  et  oliveta  quae  non  plantaverunt,  edent 
ad  satietatem  (Deutr.  vi.  [10,]  n) : 

hacc  naturalis  homo  non  aliter  intelligit  quam  secundum 
scnsum  litterae ;  sed  si  non  spiritualis  sensus  singulis 
inesset,  foret  Verbum  mere  naturale  et  non  spirituale,  et 
sic  crederetur  quod  foret  modo  opulentia  et  abundantia 
mundana  quae  spondetur  illis  qui  secundum  Divina  prae- 
cepta  vivunt ;  sed  quid  homini  si  lucraretur  universum 
mundum,  et  jacturam  animae  faceret  ?  videlicet  quid  ho- 
mini si  domus  ei  darentur  plenae  omni  bono,  similiter  cis- 
ternae, et  si  ei  vineae  et  oliveta,  et  ex  illis  ederet  ad 
satietatem?  Sed  hae  opes  recensitae  sunt  opes  mundanae 
per  quas  intelliguntur  opes  spirituales,  ex  quibus  homini 
vita  aeterna  ;  per  "urbes  magnas  et  bonas"  quae  dabuntur, 
significantur  doclrinalia  ex  genuinis  bonis  et  veris ;  per 
"domus  plenas  omni  bono"  significantur  interiora  mentis 
plena  amore  et  sapientia ;  per  "  cisternas  effossas"  signi- 
ficantur interiora  mentis  naturalis  plena  cognitionibus  boni 
et  veri ;  per  "vineas  et  oliveta"  significantur  omnia  eccle- 
siae,  tarn  vera  quam  bona  ejus  ;  ("  vinea"  est  ecclesia  quoad 
verum,  et  "  olivetum  "  ecclesia  quoad  bonum,  nam  "vinum" 
significat  verum,  et  "oleum"  bonum;)  "edere  ad  satieta- 
tem" significat  receptionem  et  appropriationem  plenariam. 
Apud  Esaiam, 

Delfciabitur  in  Jehovah,  "et  equitare  te  faciam  super  excelsa  terrae,  et 
cibabo  te  hereditate  Jacobi  "  (lviii.  14) : 

per  "equitare  facere  super  excelsa  terrae  "  significatur  dare 
intelle&um  veritatum  superiorum  seu  interiorum  de  re- 
bus ecclesiae  et  caeli :  et  per  "cibare  hereditate  Jacobi" 
significatur  donare  omnibus  caeli  et  ecclesiae  ;  per  "here- 
ditatem  Jacobi"  intelligitur  terra  Canaan,  et  per  illam 
terram  significatur  ecclesia,  et  in  superiori  sensu  caelum. 

[c]  Quoniam  "comedere"  significat  appropriare  sibi, 
constare  potest  quid'  significatur  per 

Comedere  ex  arbore  vitae  quae  in  medio  Paradisi  (Apoc,  ii.  7) ; 


quod  nempe  sit  appropriare  sibi  vitam  caelestem :  turn 

quid  signincatur  per  "  comcdere  ex  arbore  scientiae"  in 
Gefiesi, 

"Praecepit  Jehovah  Deus  homini,  dicendo,  De  orani  arbore  horti  come- 
dendo  comedes,  at  de  arbore  scientiae  boni  et  mali,  de  hac  non 
comedes,  quia  quo  die  comederis  de  ea,  moriendo  moriemini  "  (ii. 
16,  17): 

per  "arborem  scientiae  boni  et  mali"  signincatur  scientia 
rerum  naturalium,  per  quam  non  licet  intrare  in  caelestia 
et  spiritualia  quae  caeli  et  ecclesiae  sunt,  proinde  a  natu- 
rali  homine  in  spiritualem  ;  quae  via  inversa  est,  et  sic  non 
ducit  ad  sapientiam,  sed  destruit  illam.  Per  "Adamum 
et  ejus  uxorem"  intelligitur  Ecclesia  Antiquissima,  quae 
fuit  ecclesia  caelestis.  Homines  illius  ecclesiae,  quia  in 
amore  in  Dominum  fuerunt,  habuerunt  Divina  vera  sibt 
inscripta,  et  inde  ex  influxu  noverunt  correspondentia  in 
naturali  homine,  quae  vocantur  scientifica ;  verbo,  erat 
apud  illos  influxus  spiritualis,  ita  a  spirituali  mente  in  na- 
turalem,  et  sic  in  ilia  quae  ibi,  quae  viderunt  qualia  erant 
sicut  in  speculo  ex  correspondentia.  Spiritualia  apud  illos 
prorsus  distinfta  erant  a  naturalibus  ;  spiritualia  residebant 
in  mente  eorum  spirituali,  et  naturalia  in  mente  eorum 
naturali,  et  inde  non  aliquid  spirituale  immerserunt  menti 
naturali,  ut  solent  spirituales  naturales  homines  :  quapropter 
si  spiritualia  tradidissent  memoriae  naturali,  et  eo  modo 
appropriavissent  sibi  ilia,  periisset  insitum  quod  apud  illos, 
et  cepissent  ex  naturali  homine  ratiocinari  de  spiritualibus, 
et  inde  concludere  ilia,  quod  nusquam  faciunt  ;  id  etiam 
foret  ex  propria  intelligentia  velle  sapere,  et  non  ex  Di- 
vina, ut  prius,  et  per  id  exstinxissent  omnem  vitam  suam 
caelestem,  ac  cepissent  naturales  ideas  etiam  de  spiritua- 
libus. Hoc  itaque  signincatur  per  quod  "non  comederent 
ex  arbore  scientiae  boni  et  mali,"  et  si  comedissent,  quod 
"moriendo  morirentur."  Similis  res  cum  antiquissimis  illis, 
qui  per  "Adamum"  intelliguntur,  fuit,  quae  cum  illis  qui 
in  regno  caelesti  Domini  sunt ;  hi  si  naturalem  hominem 
et  ejus  memoriam  imbuunt  cognitionibus  veri  et  boni  spiri- 
tualis, et  ex  illis  volunt  sapere,  hunt  stupidi ;  cum  tamen 
sunt  omnium  sapientissimi  in  caelo.    (Sed  de  his  videantur  plura 

in  opere  De  Caelo  et  Inferno,  n.  20-28,  ubi  actum  est  De  Binis  Regnis,  caelesti  et 
spirituali,  in  quae  Caelum  in  communi  distinCtum  est.)     Apud  DclVldcm, 

"Qui  comedit  meum  panem,  sustulit  super  Me  calcaneum  suum  "  (Ps. 
xli.  10  [B.  A.  9]) : 

haec  di6la  sunt  de  Judaeis,  apud  quos  erant  Divina  vera, 
quia  habebant  Verbum,  ut  constare  potest  apud  Johan- 
ncm  (cap.  xiii.  18),  ubi  ilia  verba  Judaeis  applicata  sunt  ; 
quare  per  "comedere  panem"  Domini  significatur  appro- 
priate Divini  Veri ;  ibi  communicatio  ejus,  quia  id  eis  non 
potuit  appropriari :  "  panis  "  significat  Verbum,  ex  quo  nutri- 
tio  spiritualis  :  "  tollere  calcaneum  super  Ipsum"  significat 
pervertere  sensum  litterae  Verbi  usque  ad  negationem 
Domini  et  ad  falsificationem  omnis  veri :  nam  Divinum 
Verum  sistitur  in  imagine  sicut  Homo  ;  unde  caelum  in 
toto  complexu  vocatur  Maximus  Homo,  et  correspondet 
omnibus  hominis,  caelum  enim  formatum  est  secundum  Di- 
vinum Verum  procedens  a  Domino ;  et  quia  Verbum  est 
Divinum  Verum,  ideo  etiam  hoc  coram  Domino  est  in  ima- 
gine sicut  Divinus  Homo  ;  ideo  ultimus  ejus  sensus,  qui  est 
mere  sensus  litterae,  correspondet  calcaneo:  perversio  Verbi 
seu  Divini  Veri  per  applicationem  sensus  litterae  ad  falsita- 
tes,  quales  fuerunt  traditiones  Judaeorum,  significatur  per 
"  tollere  super  Dominum  calcaneum."  Quod  universum  cae- 
lum sit  in  imagine  sicut  Homo,  et  quod  inde  correspondeat 
omnibus  hominis,  et  quod  caelum  tale  sit  quia  creatum  et 
formatum  est  a  Domino  per  Divinum  Verum  procedens 
ab  Ipso,  quod  est  Verbum  ex  quo  omnia  facta  sunt  {J oh. 
i.  1-3),  videatur  in  opere  De  Caelo  et  Inferno  (n.  59-102,  mm  n. 
200-212).    Apud  Lucam, 

"  Incipient  dicere,  Edimus  coram  Te,  et  bibimus  coram  Te,  et  in  plateis 

nostris  docuisti ;  sed  dicet  Non  novi  vos  unde  estis  ;  disce- 

dite. .  .operarii  iniquitatis  "  (xiii.  26,  27) : 

quod  dicluri  sint,  quando  sistenturad  judicium,  quod  "  ede- 
rint"  et  quod  "  biberint "  coram  Domino,  significat  quod 
legerint  Verbum  et  hauserint  cognitiones  boni  et  veri  inde, 
putantes  quod  ex  eo  salvarentur ;  quare  sequitur,  "In  pla- 
teis nostris  docuisti,"  per  quod  significatur  quod  instruct 
fuerint  in  veris  ex  Verbo,  ita  a  Domino  :  sed  quod  legere 
Verbum,  ac  instrui  ex  illo,  nihil  faciat  ad  salutem  nisi  si- 
mul  vivatur  secundum  illud,  significatur  per  responsum, 
quod  dicet  "  Non  novi  vos  unde  estis  ;  discedite  a  Me,  ope- 
rarii iniquitatis  ;"  nihil  enim  facit  ad  salutem  ditare  memo- 

riam  ex  Verbo,  et  ex  do&rinalibus  ecclesiae,  nisi  ilia  man- 
dentur  vitae.    Apud  Matthaeum, 

Dixit  Rex  iis  a  dextris,  "  Esurivi  et  dedistis  Mihi  quod  ederem,  sitivi  et 
potastis  Me.". . .  .Et  illis  a  sinistris,  "  Esurivi  et  non  dedistis  Mihi 
quod  ederem,  sitivi  et  non  potastis  Me  "  (xxv.  35,  42) : 

per  haec  quoque  spiritualis  esuritio  et  sitis,  turn  spiritualis 
esus  et  potus  significatur  ;  spiritualis  esuritio  et  sitis  est 
affectio  et  desiderium  ad  bonum  et  verum,  ac  spiritualis 
esus  et  potus  est  instruftio,  receptio  et  appropriatio.  De 
Domino  ibi  dicitur  quod  esuriat  et  sitiat,  quia  ex  Divino 
Amore  desiderat  omnium  salutem  ;  et  de  homine,  quod 
dederint  quod  ederet,  et  quod  potaverint  Ipsum,  quod  fit 
quando  ex  affe&ione  a  Domino  recipiunt  et  percipiunt  bo- 
num et  verum,  et  ilia  sibi  per  vitam  appropriant.  Similiter 
dicetur  de  homine  qui  ex  corde  amat  hominem  instruere,  et 
vult  salvationem  ejus ;  est  itaque  charitas,  seu  affe6tio  veri 
spiritualis,  quae  per  ilia  verba  et  reliqua  etiam  describitur. 
Ex  di6lis  nunc  constare  potest  quid  in  spirituali  sensu  per 
comedere  panem  et  bibere  vinum  in  Sacra  Cena,  Maith. 
xxvi.  26  ;  Marc.  xiv.  22,  significatur  ;  ubi  etiam  dicitur  quod 
"panis  sit  corpus  Ipsius,"  et  "vinum,  sanguis;"  quod  per 
"panem"  ibi  significetur  bonum  amoris,  et  per  "vinum" 
verum  ex  illo  bono,  quod  etiam  est  bonum  fidei,  et  quod 
simile  per  "carnem  et  sanguinem,"  turn  quod  per  "mandu- 
cationem  "  significetur  appropriatio  et  conjunctio  cum  Do- 
mino, constare  potest  ex  illis  quae  in  Doclrina  Novae 
Hierosolymae  (n.  210-222)  dicia  et  ostensa  sunt.  Quod  talia 
significentur  per  "panem  et  vinum,"  perque  "corpus  et 
sanguinem,"  turn  per  "  manducationem,"  adhuc  evidentius 
constare  potest  ex  Domini  verbis  apud  JoJiannem, 

"  Patres  I'lvestri  comederunt  mannam  in  deserto,  et  mortui  sunt.  Hie 
est  panis  qui  e  caelo  descendit ;.  . .  .si  quis  comederit  ex  hoc  pane, 
vivet  in  saeculum  ;  panis  vero  quem  Ego  dabo  caro  mea  est,  quam 

Ego  dabo  pro  mundi  vita  Amen  dico  vobis,  nisi  comederitis 

carnem  Filii  hominis,  et  biberitis  Ipsius  sanguinem,  non  habebitis 
vitam  in  vobis  ;  qui  manducat  meam  carnem,  et  bibit  meum  san- 
guinem, habet  vitam  aeternam,  et  resuscitabo  eum  extremo  die  : 
....qui  manducat  meam  carnem,  et  bibit  meum  sanguinem,  in 

Me  manet  et  Ego  in  illo  Hie  est  panis  qui  e  caelo  descendit  ; 

.  . .  .qui  manducat  hunc  panem,  vivet  in  aeternum  "  (vi.  49-58) : 

quod  non  caro  nec  sanguis,  turn  non  panis  nec  vinum,  hie 
intelligatur,  sed  Divinum  procedens  a  Domino,  nullus  non, 

qui  facultate  interius  cogitandi  gaudet,  videre  potest ;  est 
enim  Divinum  procedens,  quod  est  Divinum  Bonum  et 
Divinum  Verum,  quae  homini  dant  vitam  aeternam,  ac 
faciunt  ut  Dominus  in  homine  et  homo  in  Domino  maneat, 
quoniam  Dominus  in  homine  est  in  suo  Divino,  et  non  in 
proprio  hominis  ;  hoc  enim  non  est  nisi  quam  malum  ;  et 
Dominus  in  homine  est,  et  homo  in  Domino,  quando  Di- 
vinum procedens  per  justam  receptionem  appropriatur 
homini:  ipsa  appropriatio  significatur  per  "manducatio- 
nem  ;"  Divinum  Bonum  procedens,  per  "carnem"  et  per 
"panem  ;"  et  Divinum  Verum  procedens,  per  "sanguinem" 
et  per  "  vinum  :"  similiter  quod  in  sacrificiis,  in  quibus  "  caro" 
et  "mincha,"  quae  erat  panis,  significabant  bonum  amoris  ; 
ac  "sanguis"  et  "vinum,"  quod  erat  libamen,  significabant 
verum  ex  illo  bono  ;  utrumque  a  Domino.  Quoniam  per 
"carnem"  et  "panem"  significatur  Divinum  Bonum  pro- 
cedens, ac  per  "sanguinem"  et  "vinum"  Divinum  Verum 
procedens,  ideo  per  "carnem"  et  "panem"  intelligitur 
Ipse  Dominus  quoad  Divinum  Bonum,  ac  per  "sanguinem" 
et  "vinum"  Ipse  Dominus  quoad  Divinum  Verum:  quod 
Ipse  Dominus  intelligatur  per  ilia,  est  quia  Divinum  pro- 
cedens est  Ipse  Dominus  in  caelo  et  in  ecclesia ;  quare 
dicit  Dominus  de  Se,  "  Hie  est  panis  qui  e  caelo  descendit ;" 
turn,  "Qui  comedit  et  bibit  ilia,  in  Me  manet  et  Ego  in 
illo." 

[<L]  Quoniam  "panis"  significat  Dominum  quoad  Di- 
vinum Bonum,  et  "comedere"  ilium  significat  appropria- 
tionem  et  conjunctionem,  ideo 

Cum  Dominus  Se  coram  discipulis  post  mortem  manifestavit,  quando 
panem  fregit  et  dedit  illis,  "aperti  sunt  oculi  eorum,  et  cognove- 
runt  Ipsum  "  (Luc.  xxiv.  30,  31) : 

ex  eo  etiam  patet  quod  "comedere  panem"  datum  a  Do- 
mino significet  conjunctionem  cum  Ipso  ;  ex  qua  illustrati 
cognoverunt  Ipsum  ;  nam  "oculi"  in  Verbo  correspondent 
intelleciui,  et  inde  significant  ilium  ;  et  hie  est  qui  illus- 
tratur,  et  inde  "oculi  aperiuntur:"  per  "frangere  panem" 
in  Verbo  significatur  communicare  suum  bonum  cum  altero. 
Quod  Dominus  cum  publicanis  et  peccatoribus  comederit, 

De  quo  Judaei  murmurabant  et  scandalizabantur  {Mare.  ii.  15,  16  ;  Luc. 
v.  29,  30  ;  cap.  vii.  33-35), 

est  quia  gentes,  quae  intelliguntur  per  "  publicanos  et 
peccatores,"  receperunt  Dominum,  hauserunt  praecepta 
Ipsius,  et  vixerunt  secundum  ilia ;  per  quae  Dominus 
appropriavit  illis  bona  caeli,  quod  in  sensu  spirituali  signi- 
ficatur  per  "comedere  cum  illis."  Quoniam  per  "come- 
dere"  significabatur  appropriari,  ideo  concessum  est  filiis 
Israelis  comedere  ex  san<5lificatis,  seu  ex  sacrificiis  ;  nam 
per  "sacrificia"  significabantur  Divina  caelestia  et  spiri- 
tualia,  et  inde  per  "  comessationem  "  ex  illis  significabatur 
appropriatio  illorum  ;  et  quia  appropriatio  sanctorum  sig- 
nificabatur per  comessationem  illam,  ideo  plures  leges  latae 
sunt,  quinam  et  ubinam  comederent,  et  ex  quibus  sacri- 
ficiis ;  sic 

Quid  Aharon  et  filii  ejus  ex  sacrificiis  acciperent  et  comederent  {Exod. 

xxix.-  31-33  :  Levit.  vi.  9-1 1  [£.  A.  16-18]  ;  cap.  vii.  6,  7  ;  cap.  viii. 

31-33  ;  cap.  x.  13-15); 
Quod  i  1  li  panes  propositionis  comederent  in  loco  sancto  {Levit.  xxiv. 

5H]) ; 

Quod  filia  sacerdotis  nupta  alienigenae  non  comederet  ex  sanclificatis  ; 

sed  filia  sacerdotis  vidua  aut  repudiata,  cui  non  proles,  reversa  ad 

domum  patris  comederet  {Levit.  xxii.  12,  13)  ; 
Quinam  ex  populo  comederent  {Num.  xviii.  10,  11,  13,  19)  ; 
Quod  alienus,  inquilinus,  mercenarius  sacerdotis,  non  comederent  ex 

illis,  sed  quod  emptus  argento  comederet  {Levit.  xxii.  10-12) ; 
Quod  immundus  non  comederet  {Levit.  vii.  19-21  ;  cap.  xxi.  16  ad  fin. ; 

cap.  xxii.  2-8) ; 

Quod  nihil  ederent  ex  holocaustis,  sed  quod  ex  sacrificiis  eucharisticis 
ederent  et  laetarentur  coram  Jehovah  {Deutr.  xii.  27  ;  cap.  xxvii.  7). 

In  his  et  in  pluribus  aliis  statutis  et  legibus  de  comessatione 
ex  sanctificatis,  continentur  arcana  appropriationis  Divini 
Boni  et  Divini  Veri,  et  inde  conjunclionis  cum  Domino  ; 
sed  singula  evolvere,  non  hujus  loci  est  ;  modo  ex  allatis 
sciatur  quod  "  comedere  "  significet  appropriari  et  conjungi. 
Quare  etiam 

Cum  filii  Israelis  conjuncli  fuerunt  Domino  per  sanguinem  foederis,  et 
postquam  Moses  legerat  Librum  Legis  coram  illis,  et  mox  viderunt 
Deum  Israelis,  dicitur  quod  comederint  et  biberint  {Exod.  xxiv. 
G-11). 

Quod  "comedere  carnem  et  bibere  sanguinem"  significet 
appropriationem  spiritualis  boni  et  veri,  constare  potest 
apud  Ezechielem, 

"Sic  dixit  Dominus  Jehovih  Congregate  vos  a  circuitu  super  sacri- 

ficium  meum  quod  Ego  sacrifico  vobis,  sacrificium  magnum  super 
montibus  Israelis,  ut  comedatis  carnem  et  bibatis  sanguinem,  car- 
nem fortium  comedetis,  et  sanguinem  principum  terrae  bibetis  ; . . . . 

et  comedetis  adipem  ad  satietatem,  et  bibetis  sanguinem  ad  ebrie- 
tatem,  de  sacrificio  meo  quod  sacrifico  vobis  :  satiabimini  super 
mensa  mea  equb  et  curru,  forti  et  omni  viro  belli. . . . :  sic  dabo 
gloriam  meam  inter  gentes"  (xxxix.  17-21): 

agitur  ibi  de  convocatione  omnium  ad  regnum  Domini,  et 
in  specie  de  instauratione  ecclesiae  apud  gentes  ;  nam  dici- 
tur,  "Sic  dabo  gloriam  meam  inter  gentes  :"  per  " comedere 
carnem  et  bibere  sanguinem"  intelligitur  quod  appropria- 
rent  sibi  Divinum  Bonum  et  Divinum  Verum  ;  "caro"  sig- 
nificat  bonum  amoris,  et  "sanguis"  verum  illius  boni :  per 
"  fortes  "  seu  boves  significantur  affe£tiones  boni,  per  "  prin- 
cipes  terrae"  affectiones  veri :  plenaria  fruitio  eorum  signi- 
ficatur  per  "comedere  adipem  ad  satietatem,  et  bibere 
sanguinem  ad  ebrietatem ;"  per  "adipem"  significantur 
interiora  bona,  et  per  "sanguinem"  interiora  vera,  quae 
manifestata  sunt  a  Domino  quando  in  mundum  venit,  et 
appropriata  illis  qui  Ipsum  receperunt :  ante  adventum 
Ipsius  in  mundum  prohibitum  fuit  edere  adipem  et  bibere 
sanguinem,  ex  causa  quia  filii  Israelis  solum  in  externis 
fuerunt ;  erant  naturales  sensuales  homines,  et  prorsus  non 
in  internis  seu  spiritualibus  ;  quare  si  licuisset  eis  edere 
adipem  et  sanguinem,  per  quae  significabatur  appropriare 
sibi  interiora  bona  et  vera,  profanavissent  ilia ;  ideo  per 
"comedere".  ilia  significabatur  profanatio  :  similia  signifi- 
cantur per  "satiari  super  mensa"  Domini  "  equo,  curru, 
forti  et  omni  viro  belli:"  per  "equum"  significatur  intel- 
lects Verbi,  per  "currum"  doftrina  ex  Verbo,  per  "for- 
tem  et  virum  belli"  bonum  et  verum  pugnans  cum  malo  et 
falso  et  destruens  ilia;  per  "montes  Israelis,"  super  quibus 
comederent,  significatur  ecclesia  spiritualis,  in  qua  bonum 
charitatis  est  essentiale.  Ex  his  manifeste  patet  quod  per 
"  comedere  "  significetur  appropriare  sibi ;  ac  quod  per  "  car- 
nem," " sanguinem,"  " fortem,"  " principes  terrae "  "equum," 
"currum,"  "virum  belli,"  significentur  spiritualia  quae  ap- 
proprianda  ;  et  nequaquam  naturalia,  nam  naturaliter  ilia 
edere  foret  nefarium  et  diabolicum.  Similia  significantur 
per 

Comedere  carries  regurrr,  chiliarchorum,  equorum,  et  sedentium  super 
illis,  liberorum  et  servorum  (Apoc.  xix.  W18). 

[e.]  Quoniam  pleraque  in  Verbo  etiam  oppositum  sen- 
sum  habent,  ita  quoque  "comedere"  et  "bibere;"  et  in  eo 

sensu  significant  appropriarc  sibi  malum  et  falsum,  et  inde 
conjungi  inferno  ;  ut  constare  potest  ex  sequentibus  lo- 
cis  : — Apud  Esaiam, 

"  Vocabit  Dominus  Jehovih  in  die  illo  ad  fletum  et  ad  plancium,  et  ad 
calvitiem  et  ad  induendum  saccum  ;  ecce  laetitia  et  gaudium  occi- 
dere  bovem  et  mactare  pecudem,  comedere  carnem  et  bibere  vi- 
num  ;  comedendum  et  bibendum  est,  eras  enim  moriemur"  (xxii. 
12, 13) : 

vastatio  ecclesiae,  et  lamentatio  super  ea,  describitur  per 
"vocari  in  die  illo  ad  fletum,  plancium,  calvitiem  et  in- 
duitionem  sacci ;"  lamentatio  quod  verum  deperditum  sit 
significatur  per  "fletum,"  quod  bonum  per  "planclum," 
quod  omnis  affeclio  boni  per  "calvitiem,"  quod  affeclio  veri 
per  "saccum  :"  per  "  occidere  bovem  et  maclare  pecudem" 
significatur  exstinguere  bonum  naturale  et  bonum  spiritu- 
ale  :  per  "comedere  carnem  et  bibere  vinum"  significatur 
appropriare  sibi  malum  et  falsum;  "caro"hic  significat 
malum,  "  vinum  "  falsum  mali,  ac  "comedere  et  bibere  "  ilia 
appropriare  sibi.    Apud  Ezeckieletn, 

Dictum  est  Prophetae  ut  comederet  cibum  pondere  et  cum  sollicitu- 
dine,  et  quod  biberet  aquam  in  mensura  et  cum  stupore  ;  et  quod 
comederet  placentam  hordeorum  factam  cum  stercore  :  quod  sic 
comedent  filii  Israelis  panem  suum  immundum  inter  gentes  quo 
depellentur,  et  carebunt  pane  et  aqua,  et  desolabuntur  vir  et  frater 
ejus,  et  contabescent  propter  iniquitatem  (iv.  10-17): 

per  haec  apud  Prophetam  repraesentabatur  adulteratio  Di- 
vini  Veri  seu  Verbi  apud  gentem  Judaicam  :  "placenta 
hordeorum  facia  cum  stercore"  significat  adulterationem 
illam,  "placenta  hordeorum"  bonum  et  verum  naturale, 
quale  Verbum  est  in  sensu  litterae,  "stercus"  malum  in- 
fernale ;  quare  dicitur  quod  "filii  Israelis  sic  comedent 
panem  suum  immundum;"  "  panis  immundus "  significat 
bonum  conspurcatum  malo,  seu  adulteratum  :  quod  "  cari- 
turi  pane  et  aqua  inter  gentes  quo  depellentur,"  significat 
quod  non  illis  bonum  et  verum  amplius,  quia  in  malis  et  falsis ; 
"gentes"  significant  mala  et  falsa,  "depelli"  illuc  est  tradi 
illis:  per  "virum  et  fratrem,"qui  desolabuntur,  significatur 
fides  et  charitas  ;  "vir"  significat  verum  fidei,  et  "frater" 
bonum  charitatis,  et  "desolari"  plenariam  exstinclionem 
utriusque  :  quoniam  ilia  significantur  per  "comedere  pa- 
nem et  bibere  aquam,"  ideo  dicitur  quod  "  contabescent 

propter  iniquitatem  ;"  "  contabescere"  dicitur  de  vita  spiri- 
tual! quando  perit.  Quia  "bestiae"  significant  affecliones, 
quaedam  affectiones  bonas  et  quaedam  affectiones  malas, 
ideo  leges  latae  sunt  pro  filiis  Israelis,  apud  quos  erat 
ecclesia  repraesentativa,  quaenam  bestiae  comederentur, 
et  quaenam  non  comederentur  {Levit.  xi.  I  ad  fin.)  ;  per  quae 
significabatur  quaenam  bestiae  repraesentabant  affecliones 
bonas  quae  appropriarentur,  et  quaenam  malas  quae  non 
appropriarentur,  quoniam  affectiones  bonae  mundum  red- 
dunt  hominem,  at  affectiones  malae  immundum.  Omnia 
quae  in  eo  capite  sunt,  quoad  singulas  bestias  et  aves,  et 
quoad  illarum  ungulas,  pedes  et  rumen,  per  quae  distin- 
guuntur  munda  ab  immundis,  significativa  sunt.  Apud 
Esaiam, 

"  Si  deciderit  ad  dextram,  esuriet  tamen  ;  et  si  comederit  ad  sinistram,  non 
saturabuntur  ;  vircarnem  brachii  sui  comedent,  Menascheh  Ephra- 
imum  et  Ephraimus  Menaschen  "  (ix.  19,  20  [£.  A.  20,  21])  ; 

per  haec  describitur  exstinctio  boni  per  falsum,  ac  veri  per 
malum ;  exstinclio  omnis  boni  et  veri,  utcunque  inqui- 
runtur,  significatur  per  "Si  deciderit  ad  dextram,  esuriet 
tamen;  et  si  comederit  ad  sinistram,  non  saturabuntur;" 
"  [llcaedere  "  et  "  comedere  "  ad  illas  est  inquirere,  "  esurire  et 
non  saturari"  est  non  inveniri,  et  si  invenitur  usque  non 
posse  recipi ;  "  vir  carnem  brachii  sui  comedent"  significat 
quod  falsum  consumet  bonum  ac  malum  verum  in  naturali 
homine  ;  "Menascheh  Ephraimum  et  Ephraimus  Menas- 
chen," significat  quod  voluntas  mali  consumet  intellectum 
veri,  et  quod  intellectus  falsi  consumet  voluntatem  boni. 

(Sed  haec  videantur  etiam  supra,  n.  386[>]  et  6oO[i],  explicata.)  Consump- 

tio  omnis  veri  et  boni  etiam  significatur 

Per  quod  ederent  carnem  filiorum  et  filiarum  (Levi/,  xxvi.  29) ; 

Turn  per  quod  "  patres  comedent  filios...,  et  filii  comedent  patres" 

(Ezech.  v.  10) : 

"patres"  significant  bona  ecclesiae,  et  in  opposito  sensu 
mala  ejus  ;  "filii"  vera  ecclesiae,  et  in  opposito  sensu  falsa 
ejus;  et  "filiae"  affectiones  veri  et  boni,  et  in  opposito 
sensu  cupiditates  falsi  'et  mali :  consumptio  et  exstinftio 
eorum  mutua  significatur  per  "comedere"  illos.  Exinde 
patet  quod  haec  aliter  quam  secundum  litteram  intelli- 
genda  sint.    Apud  Matthaeum, 

In  consummatione  saeculi  erit  sicut  ante  diluvium,  "edentes  et  biben- 
tes,  contrahentes  matrimonium  et  nuptui  dantes  "  (xxiv.  3S  ;  Luc. 
xvii.  t'126-28) : 

per  "  edere  et  bibere,"  perque  "contrahere  matrimonium 
et  nuptui  dare,"  hie  non  intelligitur  edere  et  bibere,  nec 
contrahere  matrimonium  et  nuptui  dare  ;  sed  per  "edere" 
significatur  appropriare  sibi  malum,  per  "bibere"  appro- 
priare  sibi  falsum,  per  "contrahere  matrimonium  et  nuptui 
dare"  significatur  conjungere  falsum  malo  et  malum  falso  ; 
nam  agitur  ibi  de  statu  ecclesiae  quando  instat  ultimum 
judicium,  hoc  enim  significatur  per  "  consummationem 
saeculi :"  quod  tunc  esuri  et  bibituri  sint  tarn  boni  quam 
mali,  quia  in  edere  et  bibere  nihil  mali  inest,  patet ;  et 
quoque  quod  similiter  fecerint  ante  diluvium,  et  quod  ideo 
non  perierint,  sed  quod  malum  et  falsum  sibi  appropria- 
verint,  et  quod  ilia  apud  se  conjunxerint  ;  haec  itaque 
sunt  quae  ibi  per  "edere  et  bibere,"  perque  "contrahere 
matrimonium  et  nuptui  dare,"  significantur.  Apud  Lu- 
cam, 

Dives  dixit  animae  suae,  "  Anima,  habes  multa  bona  reposita  in  annos 
multos  ;  requiesce,  ede,  bibe  "  (xii.  19) ; 

apud  eundem, 

"Si  dixerit  servus  corde  suo,  Moratur  Dominus  venire,  et  coeperit  ver- 
berare  servos.  . .,  edere,  bibere,  inebriari  "  (xii.  45) : 

turn  per  "  comessationem"  et  " ebrietatem,"  apud  eundem, 

Jesus  dixit,  "  Cavete  vobis,  ne  graventur  corda  vestra  comessatione  et 
ebrietate  "  (xxi.  34) : 

apparet  sicut  per  "edere  et  bibere,"  et  per  "comessatio- 
nem," win  illis  locis  intelligatur  luxuria  et  intemperantia, 
quales  sunt  illis  qui  solum  genio  indulgent  ;  verum  is 
sensus  est  sensus  naturalis  litteralis  istorum  verborum,  at 
sensus  spiritualis  illorum  est  appropriare  sibi  malum  et 
falsum  ;  ut  constare  potest  ex  locis  supra  allatis,  ubi 
"  edere  "  et  "bibere "  talia  significant ;  et  ex  eo,  quod  Ver- 
bum  in  littera  sit  naturale,  ac  interius  spirituale,  hoc  pro 
angelis,  et  illud  pro  hominibus.  Praeter  haec  loca  e  Verbo 
etiam  perplura  alia  possunt  adduci,  testantia  et  confirman- 
tia  quod  "comedere"  significet  recipere,  percipere  et  ap- 
propriare sibi  talia  quibus  nutritur  anima;  "edere"  enim 
spiritualiter  non  aliud  est  quam  imbuere  mentem  suo  victu, 

qui  est  velle  scire,  intelligere  et  sapere  talia  quae  vitae 
aeternae  sunt:  quod  "comedere"  ilia  significet,  constare 
etiam  potest  ex  significatione  "  panis  "  et  "  cibi,"  turn  ex  sig- 
nificatione  "  famis "  et  "  esuritionis," ut  et  "  vini "  et  "aquae," 
de  quibus  supra  in  suis  locis  ac~tum  est.  Quoniam  "come- 
dere" significat  percipere  quale  est,  et  hoc  percipitur  per 
saporem,  inde  ex  correspondentia  est  quod  in  Unguis  hu- 
manis  "sapor"  et  "sapere"  etiam  praedicetur  de  percep- 
tione  rei ;  unde  quoque  dicitur  "sapientia." 

6x8.  "Et  amaricabit  tuum  ventrem." — Quod  significet 
injucundum  essct  inter ius,  quia  extcrms  adultcratum,  con- 
stat ex  significatione  "amari"  seu  "  amaritudinis,"  quod 
sit  injucundum  ex  adulterato  vero  (de  qua  infra),  et  ex  signi- 
ficatione "ventris,"  quod  sit  interius :  quod  "venter"  sit 
interius,  est  quia  sequitur  post  haec,  quod  "in  ore  esset 
sicut  mel  dulcis  ;"  et  per  "os"  intelligitur  exterius,  nam 
quod  ore  sumitur,  manducatur,  et  demittitur  in  ventrem, 
hoc  ab  exteriori  vadit  ad  interius,  intratur  enim  in  viscera 
hominis  ;  sed  de  significatione  "  ventris,  "  in  sequentibus 
dicetur.  Quod  "amarum"  et  "amaritudo"  significet  in- 
jucundum ex  adulterato  vero,  et  quod  inde  "amaricare" 
significet  injucundum  reddere,  est  quia  dulce  fit  amarum 
et  inde  injucundum  per  admixtionem  cum  aliquo  tetro  ; 
inde  est  amaritudo  absinthii,  fellis,  myrrhae  :  nunc  quia 
"dulce"  significat  jucundum  ex  bono  veri  et  vero  boni, 
inde  "amarum"  significat  injucundum  ex  adulterato  vero. 
Injucundum  inde  non  percipitur  et  sentitur  ab  aliquo  no- 
mine in  mundo  naturali  ut  amarum,  sed  a  spiritu  et  ab 
angelo  in  mundo  spirituali ;  o'mne  enim  bonum  veri  adul- 
teratum,  dum  vertitur  in  saporem  apud  illos,  persentiscitur 
sicut  amarum  :  est  enim  spiritibus  et  angelis  gustus,  aeque 
ac  hominibus  ;  sed  spirituum  et  angelorum  gustus  ex  ori- 
gine  spirituali  profiuit,  hominum  autem  gustus  ex  origine 
naturali ;  gustus  amari  est  spiritibus  ex  vero  boni  adulte- 
rato, at  gustus  amari  hominibus  est  ex  commixtione  dulcis 
et  tetri :  sensus  amari  fuit  Johanni  etiam  ex  origine  spiri- 
tuali, nam  fuit  in  spiritu  ;  alioqui  nec  potuisset  comedere 
libellum.  Per  verum  adulteratum  significatur  verum  boni 
applicatum  malo  et  commixtum  falso  ejus,  quod  fit  quando 
vera  sensus  litterae  Verbi  applicantur  spurcis  amoribus, 
et  sic  commiscentur  malis.     Hoc  injucundum  est  quod 

hie  per  "  amaricationem  ventris  "  significatur.  Paucis  etiam 
dicetur  quid  per  interius  in  Verbo,  hoc  est,  per  interiora 
Vcrbi,  significatur.  Interiora  Verbi  sunt  ilia  quae  sensus 
ejus  internus  seu  spiritualis  continet  ;  haec  vera  sunt  genu- 
ina  vera  ;  his  correspondent  vera  exteriora  Verbi,  quae 
sunt  quae  in  sensu  ejus  externo  seu  naturali  sunt,  qui  vo- 
catur  sensus  litterae  et  litteralis  :  quando  exteriora  Verbi, 
seu  vera  Verbi  in  sensu  litterae  et  litterali,  falsificantur  et 
adulterantur,  tunc  vera  interiora  Verbi  falsificata  et  adul- 
terata  sunt ;  quapropter  cum  homo  Verbum  in  sensu  lit- 
terae applicat  malis  amorum  terrestrium,  tunc  fit  illud 
angelis,  qui  in  sensu  Verbi  interno  seu  spiritual]  sunt,  in- 
jucundum  ;  et  injucundum  hoc  est  sicut  injucundum  amari. 
Ex  his  constare  potest  quod  per  quod  "  libellus  amaricabit  " 
et  "amaricaverit  ventrem"  significetur  quod  Verbum  esset 
interius  injucundum.  Sed  injucundum,  de  quo  nunc  actum 
est,  est  injucundum  spirituale ;  at  injucundum  spirituale 
naturale,  quod  etiam  hie  per  "amaricationem"  illam  intel- 
ligitur,  est  quod  verum  doctrinae,  quod  interius  colligitur 
ex  sensu  litterae  Verbi,  et  vocatur  sensus  litteralis  ejus, 
sit  injucundum  illis  qui  in  falsis  mali  sunt  ;  agitur  enim  de 
intelleclu  Verbi  ab  hominibus  ecclesiae  in  fine  ejus,  quando 
plerique  in  falsis  ex  malo  sunt  ;  et  tunc  falsa  mali  confir- 
mata  ex  sensu  litterae  Verbi  illis  [,5jucunda  sunt,  at  vera 
confirmata  ex  sensu  litterali  Verbi  illis  injucunda  ;  hoc 
quoque  significatur  per  quod  "libellus  amaricaverit  ven- 
trem," et  quod  "in  ore  fuerit  sicut  mel  dulcis."  Quod 
"atnarum"  significet  verum  boni  adulteratum,  constare 
etiam  potest  ex  Verbo,  ubi  "amarum"  dicitur ;  ut  ex  se- 
quentibus  his  locis  : — Apud  Esaiam, 

"Vae  dicentibus  de  malo  bonum.  et  de  bono  malum,  ponentibus  tene- 
bras  in  lucem,  et  lucem  in  tenebras,  ponentibus  amarum  in  dulce, 
et  dulce  in  amarum  .vae  heroibus  ad  potandum  vinum,  et 
viris  roboris  ad  miscendum  siceram  "  (v.  20,  22): 

quod  bonum  et  verum  adulteratum  hie  per  "  amarum"  sig- 
nificetur, patet ;  nam  dicitur,  "Vae  dicentibus  de  malo 
bonum,  et  de  bono  malum,  ponentibus  tenebras  in  lucem, 
et  lucem  in  tenebras  ;"  per  quae  significatur  adulteratio 
boni  et  falsificatio  veri  ;  adulteratur  enim  bonum  quando 
"bonum  dicitur  malum,"  et  quando  "malum  dicitur  bo- 
num;" et  falsificatur  verum  quando  "  tenebrae  ponuntur 

in  lucem,  et  lux  in  tenebras ;"  "  tenebrae "  sunt  falsa, 
et  "lux"  sunt  vera  :  ex  illis  patet  quod  similia  significen- 
tur  per  "  ponere  amarum  in  duke,  et  dulce  in  amarum  ;" 
simile  etiam  significatur  per  "Vae  heroibus  ad  potandum 
vinum,  et  viris  roboris  ad  miscendum  siceram  ;"  per  "he- 
roes ad  potandum  vinum"  significantur  illi  qui  adulterant 
verum  Verbi,  et  per  "viros  roboris  ad  miscendum  sice- 
ram" significantur  illi  qui  falsificant  illud ;  "vinum"  et 
"sicera"  sunt  vera  Verbi;  et  per  "heroes"  et  "viros  ro- 
boris" significantur  pollentes  ingenio  et  solertia  adulte- 
randi  ilia.    Apud  eundem, 

"Lugebit  mustum,  languescet  vitis,  gement  omnes  laeti  corde  ;.  . .  .cum 
cantu  non  bibent  vinum,  amara  erit  sicera  bibentibus  illam  "  (xxiv. 

7,9): 

per  "mustum"  quod  lugebit,  et  per  "vitem"  quae  lan- 
guescet, significatur  verum  Verbi  et  ecclesiae  quod  deper- 
ditum  sit;  "mustum"  significat  verum  Verbi,  et  "vitis" 
verum  doclrinae  ecclesiae:  per  "Gement  omnes  laeti 
corde,  et  cum  cantu  non  bibent  vinum  "  significatur  quod 
perierit  interna  beatitudo  mentis  et  felicitas  cordis  prop- 
ter deperditum  verum  boni  spiritualis  :  "Amara  erit  sicera 
bibentibus  illam  "  significat  verum  boni  injucundum  ex 
falsificatione  et  adulteratione  ejus.    Apud  Mosen, 

Quod  aquae  in  Marah,  quae  non  bibi  poterant  prae  amaritudine,  sana- 
tae  sint  per  lignum  eis  injectum  (Exod.  xv.  23-25) : 

"aquae  in  Marah,  quae  non  bibi  poterant  prae  amaritu- 
dine," repraesentabant  vera  adulterata,  nam  "aquae"  sig- 
nificant vera,  et  "amaritudo"  adulterationem :  sanatio 
illarum  per  "lignum  injeclum,"  repraesentabat  bonum 
amoris  et  vitae,  discutiens  falsum,  et  aperiens  verum,  et 
sic  restituens ;  nam  omne  verum  ex  malo  vitae  et  amoris 
adulteratur ;  quare  per  bonum  amoris  et  vitae  aperitur  et 
restituitur,  ex  causa,  quia  omne  verum  est  boni,  ac  bonum 
amoris  est  instar  ignis  ex  quo  verum  apparet  in  luce. 
Simile  significatur  per 

Pulmentum,  in  quod  filii  prophetarum  injecerunt  colocynthidas  seu 
uvas  agrestes  amaras,  quod  Elisaeus  sanavit  per  injeclionem  fari- 
nae  (2  Reg.  iv.  38-41) : 

per  "pulmentum,  in  quod  miserunt  colocynthidas  amaras  " 
significatur  Vcrbum  falsificatum  ;  et  per  "  farinam"  immis- 

sam,  ex  qua  sanatum,  significatur  verum  ex  bono ;  verum 
enim  quod  ex  bono  dissipat  falsa  ex  quibus  falsificatio. 
Quoniam  filii  Jacobi  pervertebant  omnia  vera  Verbi,  et 
per  applicationem  ad  se  et  ad  amores  terrestres  falsifica- 
bant  et  adulterabant  ilia,  ideo  dicitur  de  illis  in  Cantico 
Mosis, 

Quod  de  vite  Sodomae  vitis  eorum,  et  de  agris  Gomorrhae,  et  quod 
uvae  ejus  uvae  fellis,  et  botri  amaritudinum  illis  {Deutr.  xxxii.  32) : 

per  "vitem"  significatur  ecclesia  quoad  verum,  proinde 
etiam  verum  ecclesiae  ;  et  per  "uvas"  significantur  bona 
inde,  quae  sunt  bona  charitatis ;  et  per  "botros"  bona 
fidei  ;  inde  patet  quod  per  "botros  amaritudinum"  signi- 
ficentur  bona  fidei  adulterata.    Apud  eundem, 

Quod  aquae  maledi&ae  darentur  uxori  a  marito  accusatae  adulterii  ; 
quae  si  rea  Wesset,  fierent  aquae  illae  in  ea  in  amaritudines  ;  ac 
tumesceret  venter  et  concideret  femur  {Num.  v.  12-29): 

per  conjugium  viri  cum  uxore  significatur  conjugium  veri 
et  boni,  quoniam  amor  vere  conjugialis  ex  conjugio  ill o 
spirituali  descendit  ;  inde  per  "adulterium"  significatur 
conjunctio  falsi  et  mali ;  ex  eo  erat  quod  "si  rea  esset, 
aquae  fierent  in  amaritudines,"  per  quod  significatur  adul- 
teratio  boni:  et  quia  "venter"  significabat  amorem  con- 
jugialem,  simile  quod  "uterus"  et  quoque  "femur,"  inde 
erat  quod  "tumesceret  venter  et  concideret  femur;"  per 
quod  in  sensu  spirituali  significatur  quod  perierit  conju- 
giale,  seu  ipse  amor  conjugialis  spiritualis  et  naturalis  ; 
"uterus"  seu  "venter"  significat  amorem  ilium  spiritua- 
lem,  et  "femur"  eundem  naturalem.  Ex  his  constare 
potest  quod  per  "amarum"  et  "  amaritudinem "  in  genere 
significetur  falsificatio  et  adulteratio  veri  et  boni ;  et  quod 
earum  variae  species  significentur  per  "fel,"  "absinthium," 
"myrrham,"  "  labruscas,"  "  colocynthidas,"  et  plura. 

6l9[7/].  "Sed  in  ore  tuo  erit  dulcis  sicui  me/." — Quod  sig- 
nificet  jucundum  cxtcrius,  constat  ex  significatione  "oris," 
quod  sit  exterius ;  nam  agitur  de  libello  et  ejus  devora- 
tione,  et  per  "libellum"  significatur  Verbum,  et  per  "de- 
vorationem"  perceptio  et  exploratio  ;  inde  per  "os,"  quod 
primum  recipit,  intelligitur  externum  Verbi:  et  ex  signi- 
ficatione "dulcis  sicut  mel,"  quod  sit  jucundum  boni  natu- 
ralis ;  quod  externum  Verbi  fuerit  "dulce  sicut  mel,"  hoc 


1562 


APOCALYPSIS  EXPLICATA. 


est,  ita  jucundum,  erat  quia  tale  est  ut  appHcari  posset 
cuicunque  amori,  et  cuicunque  principio  inde  capto,  et 
haec  per  id  confirmari.  Quod  externum  Verbi,  quod  est 
sensus  litterae  ejus,  tale  sit,  est  quia  multa  ibi  secundum 
apparentias  coram  naturali  homine  scripta  sunt ;  et  mul- 
tae  apparentiae,  si  non  interius  intelliguntur,  sunt  falla- 
ciae,  quales  sunt  fallaciae  sensuum  ;  ideo  ab  illis  qui  amant 
vivere  corpori  et  mundo,  trahitur  id  per  apparentias  illas 
ad  confirmanda  mala  vitae  et  falsa  fidei ;  quod  imprimis 
factum  est  a  filiis  Jacobi,  qui  omnia  Verbi  applicuerunt 
ad  se,  et  ex  sensu  litterae  illam  fidem  tenuerunt,  et  quo- 
que  hodie  retinent,  quod  illi  prae  aliis  electi  fuerint,  et 
inde  quod  gens  sancta  fuerint  ;  quod  eorum  Hierosolyma, 
et  ibi  templum,  area,  altare,  sacrificia,  praeter  innumera 
alia,  san6ta  essent  ex  se  ;  non  scientes  ac  volentes  scire 
quod  sanctitas  omnium  istorum  proflueret  unice  ex  eo 
quod  repraesentarent  Divina  procedentia  a  Domino,  quae 
vocantur  caelestia  et  spiritualia,  quae  sunt  sancta  caeli  et 
ecclesiae,  et  quod  cogitare  ilia  sancta  ex  se,  et  non  ex 
Divinis  quae  repraesentabant,  foret  falsificare  et  adulterare 
Verbum  per  applicationes  ad  se  et  ad  suos  amores  ;  simi- 
liter ac  fit  apud  illos  cum  fide  de  Messia,  quod  futurus  Rex 
mundi,  et  eve6turus  illos  super  omnes  gentes  et  populos  in 
universo  terrarum  orbe ;  ut  taceam  reliqua  quae  colligunt 
ex  mero  sensu  litterae  Verbi,  quae  illis  dulcia  sunt  sicut  in 
ore  mel.  Inde  est  quod  ilia  quae  in  Verbi  sensu  spirituali 
sunt,  injucunda  sint,  nam  in  hoc  sensu  sunt  ipsa  vera,  quae 
non  secundum  apparentias  sunt ;  sicut  quod  ipsa  ilia  gens  non 
san£ta  esset,  sed  pejor  omni  alia  gente,  proinde  quod  non 
electa  ;  quod  Hierosolyma  urbs  modo  significet  ecclesiam 
Domini  ac  doctrinam  de  Ipso  ac  de  Sanctis  caeli  et  eccle- 
siae, et  quod  templum,  area,  altare,  et  sacrificia  repraesen- 
taverint  Dominum  et  sancta  ab  Ipso  procedentia,  et  quod 
inde  et  non  aliunde  sancta  fuerint.  Haec  vera  sunt  quae  in 
sensu  litterae  Verbi  interius  recondita  sunt,  hoc  est,  in  sensu 
ejus  interno  spirituali ;  quae  negant,  quia  Verbum  in  sensu 
litterae  falsificaverunt  et  adulteraverunt,  ut  dictum  est ; 
quae  idcirco  illis  sunt  injucunda  sicut  cibi  amari  in  ventre. 
Quod  dicatur  quod  libellus  in  ore  esset  "dulcis  sicut  mel," 
est  quia  "mel"  significat  jucundum  boni  naturalis  ;  quod 
"mel"  id  jucundum  significet,  constare  potest  a  sequen- 

tibus  locis  : — Apud  Ezcchielcm, 

Dictum  est  Prophetae,  "Aperi  os  tuum,  et  comede  quod  Ego  do  tibi  ; 
et  vidi,  quod  ecce  manus  erhissa  ad  me,  et  ecce  in  ea  volumen 
libri  ;  quod  cum  explicaret  coram  me,  illud  scriptum  ante  et  post  ; 
et  quod  scriptum  super  eo,  erant  lamentationes,  gemitus  et  planc- 

tus.". . . ."  Tunc  dixit  ad  me,  Fili  hominis  comede  volumen 

hoc,  et  abi  loquere  ad  domum  Israelis  : . .  .  .  deinde  dixit  ad  me, .... 
Yentrem  tuum  ciba,  et  viscera  tua  imple  volumine  hoc  quod  Ego 
do  tibi,  et  cum  comedi,  fuit  in  ore  meo  sicut  mel  quoad  dulcedi- 
nem  :  et  tunc  dixit,.  . .  .Abi  ad  domum  Israelis,  et  loquere  verba 
mea  ad  eos  "  (ii.  8-10  ;  cap.  iii.  1-4) : 

haec  prorsus  similia  involvunt  quae  in  Apocalypsi ;  quod 
prophetae  Ezechieli  mandatum  fuerit  ut  "comederet  vo- 
lumen libri,"  simile  involvit  quod  mandatum  Johanni  ut 
"comederet  libellum,"  nempe,  ut  exploraretur  quomodo 
Divinum  Verum,  quod  est  in  Verbo,  adhuc  recipitur,  per- 
cipitur  et  appropriatur  illis  qui  ab  ecclesia ;  nam  per  pro- 
phetam  Ezechielem  et  Johannem  repraesentatur  doctrina 
Veri  et  Verbum  ;  inde  exploratio  apud  illos  facia  est : 
quod  fa<5r.a  sit  per  "comedere  librum,"  est  quia  "come- 
dere"  significat  percipere  et  sic  sibi  appropriare,  ut  supra 
ostensum  est ;  et  cum  id  exploratum  est,  nempe  qualiter 
Verbum  adhuc  percipitur,  tunc  dicitur  ad  prophetam  Eze- 
chielem ut  "abiret  ad  domum  Israelis,  et  loqueretur  verba 
Dei  ad  illos  ;"  etiam  ad  prophetam  Johannem  quod  "opor- 
teret  ilium  prophetare,"  hoc  est,  adhuc  docere  Verbum  in 
ecclesia;  et  hoc  quia  liber  in  ore  illius  sentitus  est  "dul- 
cis  sicut  mel,"  hoc  est,  quia  Verbum  quoad  sensum  litterae 
adhuc  est  jucundum,  sed  ex  causa  quia  ille  sensus  appli- 
cari  potest  ad  quaecunque  principia  falsi,  et  ad  quoscun- 
que  amores  mali,  et  sic  illis  servire  pro  confirmandis 
jucundis  vitae  naturalis  separatis  a  jucundis  vitae  spiritua- 
lis  ;  quae  cum  separata  sunt,  mere  jucunda  amorum  cor- 
poris et  mundi  sunt,  unde  principia  falsi  ex  fallaciis.  Apud 
Esaiam, 

"Virgo  concipiet  et  pariet  Filium,  et  vocabit  nomen  Ipsius  Deus  nobis- 
cum  ;  butyrum  et  mel  comedet,  ut  sciat  reprobare  malum  et  eligere 
bonum  "  (Mvii.  14,  15) : 

quod  haec  de  Domino  di6t.a  sint,  confirmatum  apud  Mat- 
thaeutn  (cap.  i.  23)  videatur :  quisque  videre  potest  quod 
per  "butyrum  et  mel"  non  ibi  intelligatur  butyrum  et 
mel,  sed  aliquod  Divinum  correspondens ;  nam  sequitur, 

"ut  sciat  reprobare  malum  et  eligere  bonum,"  quod  non 
scitur  per  comedere  butyrum  et  mel  :  sed  per  "butyrum" 
significatur  jucundum  boni  spiritualis,  et  per  "mel"  jucun- 
dum  boni  naturalis  ;  proinde  per  ilia  significatur  Divinum 
spirituale  et  Divinum  naturale,  ita  Ipsius  Humanum  in- 
terius  et  exterius.  Quod  Humanum  Domini  sit  quod 
intelligitur,  constat  ex  eo  quod  dicatur  quod  "Virgo  con- 
cipiet  et  pariet  Filium  ;"  et  quod  Divinum  sit,  ex  eo  quod 
dicatur,  "Et  vocabit  nomen  Ipsius  Deus  nobiscum  ;"  "vo- 
carc  nomen"  significat  quale,  hie  quale  Divinum,  nam 
vocabitur  "  Deus  nobiscum."  Per  "  butyrum  et  mel "  etiam 
jucundum  boni  spiritualis  et  naturalis  significatur  in  eodem 
capite  per  haec, 

"Butyrum  et  mel  comedet  omnis  residuus  in  terra"  ([Esai.  vii.]  vers. 

22): 

per  "residuos"  intelliguntur  qui  interius  et  quoque  exte- 
rius boni  a  Domino  sunt,  proinde  qui  recipiunt  bonum 
procedens  a  Domino  in  veris ;  beatitudo  inde  interni  seu 
spiritualis  hominis,  turn  quoque  externi  seu  naturalis,  sig- 
nificatur per  "butyrum  et  mel."    Apud  Hidbum, 

"Venerium  aspidum  suget,  occidet  eum  lingua  viperae  ;  ne  videat  rivos, 
flumina  torrentium  mellis  et  butyri"  (xx.  16,  17): 

haec  dicta  sunt  de  hypocritis,  qui  bene  et  blande  loquuntur 
de  Deo,  de  proximo,  deque  caelo  et  ecclesia,  cum  tamen 
prorsus  aliter  cogitant ;  et  quia  per  id  dolos  nectunt  ad 
captandos  animos,  tametsi  infernale  gerunt  corde,  dicitur, 
"Venenum  aspidum  suget,  occidet  eum  lingua  viperae:" 
quod  illis  non  aliquod  jucundum  boni  naturalis  nec  spiri- 
tualis sit,  intelligitur  per  "ne  videat  rivos,  flumina  tor- 
rentium mellis  et  butyri;"  per  "rivos"  intelliguntur  ilia 
quae  intelligentiae  sunt;  per  "flumina  torrentium  mellis 
et  butyri"  ilia  quae  inde  afleclionis  et  amoris  sunt,  quae 
sunt  ipsa  jucunda  vitae  caelestis :  omne  jucundum  vitae 
manens  in  aeternum  est  jucundum  boni  et  veri  spiritualis, 
et  inde  jucundum  boni  et  veri  naturalis ;  at  jucundum 
hypocriticum  est  jucundum  naturale  separatum  a  jucundo 
spirituali,  sed  id  jucundum  vertitur  in  altera  vita  in  dirum 
infernale.  Quod  per  "  butyrum  et  mel  "  hie  nec  intelligan- 
tur  butyrum  et  mel,  constat  ;  ubinam  enim  in  mundo  dan- 

tur  flumina  torrentium  mellis  et  butyri  ?  Simile  quod  per 
•'butyrum  et  mel,"  etiam  significatur  per  "lac  et  mel  :" 
et  quoniam  per  "lac"  significatur  jucundum  boni  spiritua- 
lis,  et  per  "mel"  jucundum  boni  naturalis,  et  haec  jucunda 
sunt  illis  qui  ab  ecclesia  Domini  sunt,  ideo  terra  Canaan, 
per  quam  significatur  ecclesia,  di6ia  fuit 

"Terra  fluens  lacle  et  melle"  (Exod.  Hi.  8,  17:  Levit.  xx.  24:  Num.  xiii. 
27  ;  cap.  xiv.  8  :  Deutr.  vi.  3  ;  cap.  xi.  9  ;  cap.  xxvi.  9,  15  ;  cap.  xxvii. 
3;  cap.  xxxi.  20:  Jos.  v.  6:  Jerem.  xi.  5  ;  cap.  xxxii.  ['122:  Ezech. 
xx.  6) : 

quod  per  "terram  Canaanem"  in  Verbo  intelligatur  eccle- 
sia, supra  (n.  29,  304^.^],  M4310])  ostensum  est ;  et  ecclesia, 
solum  est  apud  illos  qui  in  bono  spirituali  et  simul  bono 
naturali  sunt  :  in  his  formatur  a  Domino  ecclesia ;  est 
enim  ecclesia  in  homine  et  non  extra  ilium,  proinde 
non  apud  illos  apud  quos  ilia  bona  non  sunt :  haec  bona 
cum  illorum  jucundis  significantur  per  "  lac  et  mel." 

[&.]  Quod  in  terra  Canaane  etiam  multum  mellis  eo 
tempore  fuerit,  ex  causa  quia  ibi  tunc  erat  ecclesia  Do- 
mini, constat  ex  Libro  Primo  Samuc/is,  ubi  dicitur 

Quod  venerint  in  silvam,  ubi  erat  mel  super  faciebus  terrae,  et  ibi  ri- 
vus  mellis,  et  quod  Jonathani  ex  gustatione  mellis  oculi  aperti 
fuerint  (xiv.  25-27,  29): 

quod  "Jonathani  ex  gustatione  mellis  oculi  aperti  fuerint," 
erat  quia  "mel"  correspondet  bono  naturali  et  ejus  ju- 
cundo,  et  hoc  bonum  dat  intelligentiam  et  illustrat ;  unde 
ei  cognitio  fuit  quod  malum  fecerit ;  sicut  legitur  apud 
Esaiam,  quod  "comedet  butyrum  et  mel,  ut  sciat  repro- 
bare  malum  et  eligere  bonum :"  correspondence  enim  eo 
tempore  sistebant  suum  effectum,  quoniam  omnia  Eccle- 
siae  Israeliticae  constabant  ex  correspondentiis,  per  quas 
repraesentabantur  et  significabantur  caelestia  et  spiritua- 
lia.  Simile  quod  per  "butyrum  et  mel"  significatur  etiam 
per  "oleum  et  mel"  in  sequentibus  locis : — Apud  Moscn, 

"Equitare  fecit  eum  super  excelsis  terrae,  et  cibavit  proventu  agrorum, 
sugere  fecit  eum  mel  e  rupe,  et  oleum  e  saxo  petrae  "  {Deutr.  xxxii. 
13): 

haec  in  Cantico  Mosis,  in  quo  agitur  de  ecclesia  in  suo 
principio,  et  postea  de  ilia  in  progressu,  et  tandem  in  fine  : 
illi  qui  Ecclesiam  Antiquam  constituerunt  describuntur 

per  ilia  verba;  non  autem  i  1 1 1  qui  Ecclesiam  Israeliticam, 
hi  enim  a  principio  usque  ad  finem  mali  fuerunt,  ut  con- 
stare  potest  ex  patribus  eorum  in  Aegypto,  et  dein  in  de- 
serto ;  sed  Antiqua  Ecclesia,  cujus  homines  intelliguntur 
per  "patres  illorum,"  erat  quam  Dominus  "equitare  fecit 
super  excelsis  terrae,  et  cibavit  proventu  agrorum  :"  quod 
illis  bonum  amoris  naturalis  et  bonum  amoris  spiritualis 
cum  eorum  jucundis  data  fuerint  per  vera,  ex  quibus  in- 
telligentia  eorum,  et  secundum  quae  vita  eorum,  signifi- 
catur  per  "Sugere  fecit  eum  mel  e  rupe,  et  oleum  e  saxo 
petrae  ;"  per  "mel"  significatur  jucundum  amoris  natura- 
lis, per  "oleum"  jucundum  amoris  spiritualis,  ac  per  "ru- 
pem"  et  "saxum  petrae"  verum  a  Domino.    (Quod  " oleum " 

significet  bonum  amoris  et  charitatis,  videatur  supra,  n.  375  •  quodque "  rupes  " 
et  "  petra  "  significent  verum  a  Domino,  n.  [41  I ,]  443 [<i].)     Apud  Davi- 

dem, 

"Cibavi  eo-s  ex  adipe  tritici,  et  e  petra  melle  saturavi  eos"  (Ps.  lxxxi. 
17  [B.  A.  i6J): 

per  "adipem  tritici"  etiam  significatur  jucundum  boni 
spiritualis,  et  per  "mel  e  petra"  jucundum  boni  naturalis 
per  vera  a  Domino  (ut  supra).  Sciendum  est  quod  bonum 
naturale  non  sit  bonum  nisi  etiam  sit  bonum  spirituale  ; 
nam  omne  bonum  influit  per  spiritualem  hominem  seu 
mentem  in  naturalem  hominem  seu  mentem,  et  quantum 
homo  seu  mens  naturalis  recipit  bonum  hominis  seu  men- 
tis spiritualis,  tantum  recipit  bonum  ;  utrumque  seu  utro- 
bivis  erit  ut  sit  bonum  ;  quapropter  bonum  naturale  sepa- 
ratum a  bono  spirituali  in  se  est  malum,  quod  usque 
percipitur  ab  homine  sicut  bonum  :  quia  utrumque  erit,  ideo 
in  locis  allatis  et  adhuc  afferendis  dicitur  "butyrum  et 
mel,"  "lac  et  mel,"  "adeps  et  mel,"  turn  "oleum  et  mel ;" 
ac  per  "butyrum,"  "lac,"  "adipem"  et  "oleum"  signi- 
ficatur bonum  amoris  spiritualis,  ac  per  "mel"  bonum 
amoris  naturalis,  una  cum  jucundis  eorum.  Apud  Ezechie- 
lem, 

"  Sic  ornata  es  auro  et  argento,  et  vestes  tuae  byssus  et  sericum  et  acu- 
piclum  ;  similam,  mel  et  oleum  comedisti,  unde  pulchra  facia  es 

valde  admodum,  et  prosperata  es  usque  ad  regnum  At  panem 

meum,  quern  dedi  tibi,  ac  similam,  oleum,  mel  quibus  cibavi  te,  de- 
disti  coram  idolis  in  odorem  quietis"  (xvi  13,  19): 

haec  de  Hierosolyma,  per  quam  significatur  ecclesia,  pri- 

mum  Ecclesia  Antiqua,  et  postea  Ecclesia  Israelitica  :  de 
Ecclesia  Antiqua  dicitur  quod  "  ornata  fuerit  auro  et  ar- 
gento,"  per  quae  significatur  amor  boni  et  veri,  qui  ho- 
minibus  illius  ecclesiae  fuit :  quod  "  vestes  ejus  byssus, 
sericum  et  acupiclum,"  significat  cognitiones  veri  caeles- 
tis,  spiritualis  et  naturalis  ;  "byssus"  significat  verum  ex 
origine  caelesti,  "sericum"  verum  ex  origine  spirituali,  et 
"acupictum"  verum  ex  origine  naturali,  quod  vocatur 
scientificum :  quod  "comederit  similam,  mel  et  oleum," 
significat  perceptionem  veri  et  boni  naturalis  et  spiritualis, 
et  appropriationem  eorum  ;  "comedere"  significat  appro- 
priari,  "simila"  verum,  "mel"  bonum  naturale,  et  "ole- 
um" bonum  spirituale,  quae  illis  appropriata  sunt  per 
vitam  secundum  vera  supra  memorata :  quod  "pulchra 
facta  sit  valde  admodum,  et  prosperata  usque  ad  regnum," 
significat  quod  intelligens  et  sapiens  fa6la  sit,  usque  ut 
ab  illis  ecclesia;  " pulchritudo "  significat  intelligentiam 
et  sapientiam,  ac  "regnum"  significat  ecclesiam.  At  de 
Ecclesia  Israelitica,  quae  solum  fuit  in  externis  absque 
internis,  et  inde  homines  ejus  fuerunt  idololatrae,  dicitur 
quod  "similam,  mel  et  oleum  dederint  coram  imaginibus 
maris,  seu  idolis,  in  odorem  quietis,"  hoc  est,  quod  perver- 
terint  vera  et  bona  ecclesiae  in  falsa  et  mala,  et  sic  pro- 
fanaverint  ilia.    Apud  eundem, 

"Jehudah  et  terra  Israelis  fuerunt  negotiators  tui  in  triticis  minnith  et 
pannag,  et  melle  et  oleo  et  balsamo,  dederunt  negotiationem  tuam  " 
(xxvii.  17) : 

haec  de  Tyro,  per  quam  significatur  ecclesia  quoad  cogni- 
tiones veri  et  boni  ;  et  inde  quoque  per  "Tyrum"  signifi- 
cantur  cognitiones  veri  et  boni  quae  sunt  ecclesiae  ;  et 
per  "mel"  et  "oleum"  significantur  similia  quae  supra: 
quid  per  "Jehudam"  et  "  terram  Israelis,"  turn  per  "  tri- 
tica  minnith  et  pannag,"  perque  "balsamum,"  turn  per 
"negotiationem  Tyri,"  ibi  in  sensu  spirituali  intelligitur, 
supra  (n.  433M)  explicatum  est.    Apud  Mosen, 

"Terra  fluviorum  aquae,  fontium  et  abyssorum  exeuntium  e  valle  et  e 
monte,  terra  tritici  et  hordei,  et  vitis,  et  ficus,  et  malogranati,  terra 
olivae  olei  et  mellis  "  {Deutr.  viii.  7,  8) : 


haec  de  terra  Canaane,  per  quam  intelligitur  ecclesia, 
quae  in  bono  caelesti,  spirituali  et  naturali,  ac  inde  in 

veris  est ;  sed  quae  in  hoc  versu  continentur,  supra  (n. 
374M  et  403^])  explicata  sunt,  et  quod  per  "oleum"  et 
"mel"  ibi  significetur  bonum  amoris  in  interno  seu  spiri- 
tuali  homine  ac  in  externo  seu  naturali.    Apud  Davidem, 

"Judicia  Jehovae  Veritas,  justa  sunt  simul,  desiderabilia  prae  auro  et 
prae  obryzo  multo,  et  dulcia  prae  melle  et  stillatione  favorum  "  (Ps. 
xix.  10,  ir  [B.  A.  9,  10]) ; 

et  apud  eundem, 

"A  judiciis  tuis  non  recessi,  quia  Tu  docuisti  me  ;  quam  dulcia  sunt  pa- 
lato  meo  verba  tua,  prae  melle  ori  meo  "  (Ps.  cxix.  102,  103) : 

per  "judicia"  significantur  vera  et  bona  cultus ;  quare 
dicitur  quod  "judicia  Jehovae  sint  Veritas,  et  justa  simul ;" 
"justum"  significat  bonum  vitae  et  inde  cultus:  et  quia 
bonum  etiam  significatur  per  "aurum"  et  "obryzum,"  ideo 
dicitur  quod  "desiderabilia  sint  prae  auro  et  prae  obryzo 
multo;"  "aurum"  est  bonum  caeleste,  "obryzum"  est 
bonum  spirituale,  "  desiderabile"  est  quod  est  affectionis 
et  amoris  :  quoniam  bona  .quibus  homo  afficitur  etiam  sunt 
jucunda,  ideo  dicitur  quod  sint  "dulcia  prae  melle  et  prae 
stillatione  favorum,"  et  quod  "verba  Jehovae  dulcia  sint 
palato,  et  prae  melle  ori;"  "dulce"  significat  jucundum, 
"mel"  bonum  naturale,  "  stillatio  favorum"  verum  natu- 
rale  :  et  quia  "mel"  est  bonum  naturale,  et  "os"  signifi- 
cat externum,  ideo  dicitur  "prae  melle  ori  meo;"  sicut  in 
Apocalypsi,  quod  "  libellus  esset  dulcis  sicut  mel  in  ore." 
Apud  Lucam, 

Jesus  dixit  ad  discipulos  credentes  se  videre  spiritum,  "  Videte  manus 
meas  et  pedes  meos,  quod  Ipse  Ego  sim  ;  palpate  Me  et  videte, 
nam  spiritus  carnem  et  ossa  non  habet,  sicut  Me  videtis  habere." 
....  Dein  dixit  illis,  "  Habetisne  aliquid  edulei  ?  Illi  vero  dederunt 
Ipsi  piscis  assi  partem,  et  de  favo  apiario,  quae  accipiens  coram 
illis  comedit  "  (xxiv.  39,  41-43): 

ex  serie  horum  verborum  in  sensu  spirituali  speclata  mani- 
feste  constat  quod  per  "favum  apiarium"  et  per  "mel" 
significetur  bonum  naturale ;  Dominus  enim  discipulis 
aperuit  quod  glorificaverit  seu  Divinum  fecerit  totum  suum 
Humanum  usque  ad  naturale  et  sensuale  ejus  ;  hoc  signi- 
catur  per  "manus  et  pedes,"  ac  per  "carnem  et  ossa," 
quae  viderent  et  palparent  ;  per  "manus  et  pedes"  ulti- 
mum  hominis  quod  vocatur  naturale,  per  "carnem"  bonum 
ejus,  et  per  "ossa"  vera  ejus;  omnia  enim  quae  in  corpore 

humano  dantur,  correspondent  spiritualibus,  caro  bono 

naturalis  hominis,  et  OSSa  Veris  ejus  (de  qua  correspondentia  videa- 

tur  in  opusculo  De  Cado  et  infemo,  n.  87-102) :  idem  etiam  confirmavit 
Dominus  per  id,  quod  coram  discipulis  comederit  ex  pisce 
asso  et  quoque  ex  favo  apiario  ;  "  piscis  assus"  significat 
verum  boni  naturalis  et  sensualis  hominis,  et  "favus  apia- 
rius"  bonum  veri  ejusdem  :  quare  Dominus  per  palpatio- 
nem  ostendit  et  confirmavit  quod  totum  Humanum  Ipsius 
usque  ad  ultima  ejus  glorificatum,  hoc  est,  Divinum  factum 
sit ;  et  per  esum,  per  id  quod  "comederit  coram  illis  piscis 
assi  partem  et  de  favo  apiario." 

[c.]  Quoniam  "mel"  significat  bonum  naturalis  homi- 
nis, ideo  etiam 

"Johannes'*  Baptista  "  habebat  indumentum,  .ex  pilis  cameli,  ac  cingu- 
lum  coriaceum  circum  lumbum.  .,  et  alimentum  ei  fuit  locusta  et 
mel  agreste"  (Alatlh.  iii.  4;  Marc.  i.  6): 

Johannes  enim  Baptista  simile  repraesentavit  quod  Elias  ; 
quare  etiam  dicitur  quod  "Elias  venerit,"  per  quern  intel- 
ligitur  Johannes :  Elias  repraesentavit  Dominum  quoad 
Verbum,  seu  Verbum  quod  a  Domino  ;  similiter  Johannes  : 
et  quia  Verbum  docet  quod  Messias  seu  Dominus  ventu- 
rus  sit,  ideo  Johannes  praemissus  est,  qui  de  adventu 
Domini  secundum  praedicliones  in  Verbo  praedicaret  :  et 
quia  Johannes  repraesentavit  Verbum,  ideo  ultima  Verbi, 
quae  sunt  naturalia,  repraesentata  sunt  a  Johanne  per 
indumenta  ejus,  et  quoque  per  alimenta  ;  nempe  per  indu- 
mentum ex  pilis  cameli,  et  per  cingulum  coriaceum  circum 
lumbos  ;  "pili  cameli"  significant  ultima  naturalis  homi- 
nis, qualia  sunt  exteriora  Verbi,  et  "cingulum  coriaceum 
circum  lumbos"  significat  vinculum  externum  et  connexio- 
nem  eorum  cum  interioribus  Verbi  quae  sunt  spiritualia  : 
similia  significantur  per  "locustam"et  per  "mel  agreste  ;" 
per  "locustam"  verum  naturalis  hominis,  et  per  "mel 
agreste"  bonum  ejus:  sive  dicas  verum  et  bonum  natura- 
lis hominis,  sive  verum  et  bonum  naturale,  quale  est  Ver- 
bum in  sensu  suo  ultimo,  qui  vocatur  sensus  litterae  seu 
sensus  naturalis,  idem  est ;  nam  Johannes  per  indumenta 
et  alimenta  sua  repraesentavit  ilium.  Quod 

Nullum  fermentum,  nec  ullum  mel  adhiberetur  in  quo  adolerent  igni- 
tum  Jehovae  {Levit.  ii.  11), 

erat  causa,  quia  "fermentum"  significat  falsum  naturalis 
hominis,  et  "mel"  jucundum  boni  ejus  ac  in  opposito 
sensu  jucundum  mali  ejus  ;  quod  etiam  instar  fermenti  est 
dum  admiscetur  talibus  quae  sancla  interiora  significant, 
nam  jucundum  naturale  trahit  suum  ex  jucundis  amorum 
sui  et  mundi :  et  quia  gens  Israelitica  in  illis  jucundis  prae 
aliis  gentibus  fuit,  ideo  melle  uti  in  sacrifices  prohibitum 

illis  fuit.  (De  significatione  "  mellis,"  quod  sit  jucundum  boni  naturalis  homi- 
nis, videaturin  Arcanis  Caelestibus,  n.  5620,  ['16857,  8056,  10137,  10530.)  Quod 

Schimson  postquam  discerpserat  leonem  juvenem,  in  cadavere  ejus 
invenerit  examen  apum  et  mel,  quando  uxorem  duceret  ex  gente 
Philisthaea  (Jitdic.  xiv.  8), 

significabat  dissipationem  fidei  separatae  a  charitate,  quam 
gens  Philisthaea  repraesentabat ;  quare  etiam  Philisthaei 
vocabantur  "  praeputiati,"  per  quod  nomen  significatur 
quod  absque  amore  et  charitate  spirituali  essent,  et  solum 
in  amore  naturali,  qui  est  amor  sui  et  mundi :  ilia  fides, 
quia  destruit  bonum  charitatis,  repraesentabatur  per  leo- 
nem juvenem  qui  aggressus  est  Simsonem  animo  discer- 
pendi  ilium  ;  sed  Simson,  quia  erat  Naziraeus,  et  per 
Naziraeatum  repraesentabat  Dominum  quoad  ultimum 
naturale  Ejus,  "discerpsit  leonem,"  et  dein  in  cadavere 
ejus  invenit  "examen  apum  et  mel,"  per  quod  significa- 
batur,  quod,  postquam  fides  ilia  dissipata  est,  loco  ejus 
succedat  bonum  charitatis.  Similia  repraesentata  et  sig- 
nificata  sunt  per  reliqua  quae  de  Simsone  in  Libro  Judi- 
cum  memorantur  ;  nam  nihil  quicquam  in  Verbo  scriptum 
est  quod  non  repraesentat  et  significat  talia  quae  caeli  et 
ecclesiae  sunt,  quae  solummodo  ex  scientia  corresponden- 
tiarum,  et  inde  ex  sensu  spirituali  Verbi,  sciri  possunt. 

620.  [  Vers.  10.]  "Et  accept  libellum  e  manu  angeli,  et  devo- 
ravi  ilium." — Quod  significet  explorationem,  constat  ex  illis 
quae  praecedunt  ;  quod  nempe  per  "libellum"  intelligatur 
Verbum,  per  "angelum"  Dominus  quoad  Verbum,  et  per 
"devorare"  seu  comedere  ilium,  recipere,  percipere  et  sibi 
appropriare,  proinde  etiam  explorare,  hie  qualis  adhuc  in 
ecclesia  est  intelleclus  Verbi.  Exploratio  fit  per  id  quod 
percipiatur,  et  quomodo  percipitur  ;  hoc  factum  est  apud 
prophetam  Johannem,  quia  per  "prophetam"  significatur 
doctrina  ecclesiae,  et  in  universali  sensu  Verbum. 

621.  "Et  erat  in  ore  meo  sicut  mel  dulcis." — Quod  signi- 
ficet quod  Verbum  adhuc  quoad  externum  se?e  quoad  sensutn 
litterae  ejus  perciperetur  sicut  jucundum  boni,  scd  modo  ju- 
cundum  ex  eo,  quod  sevvivet  ad  confivmandum  principia 
falsi  ct  amores  mali,  scu  principia  oriunda  ex  amove  sui  et 
mundi,  quae  omnia  sunt  falsa;  quod  inde  Verbum,  quod 
intelligitur  peV  "libellum,"  perceptum  esset  "  dulce  sicut 
mel,"  in  superioribus  ostensum  videatur. 

"Et  cum  devoravi  ilium,  et  amaricatus  est  venter 
meus." — Quod  significet  quod pevceptum  et  explovatum  sit 
quod  Vevbum  esset  interim  injucundum  ex  adulter ato  vevo 
sensus  littevae  ejus,  constat  ex  illis  quae  supra  (n.  617  et 
618)  explicata  sunt,  ubi  similia  verba.  Quod  "venter" 
hie  significet  interiora  Verbi  quae  vocantur  spiritualia,  est 
quia  exploratio  repraesentata  est  per  devorationem  seu 
comestionem  libelli,  per  quern  intelligitur  Verbum,  per- 
que  ejus  saporem,  per  quern  intelligitur  perceptio  :  inde 
prima  perceptio  significatur  per  "saporem  in  ore,"  ubi 
libellus  erat  "dulcis  sicut  mel;"  prima  perceptio  Verbi 
est  qualis  est  perceptio  sensus  litterae  ejus,  ita  quale  est 
Verbum  exterius  ;  altera  autem  perceptio  significatur  per 
saporem  ejus  dum  "in  ventrem"  venit,  qui  dicitur  "ama- 
ricatus ;"  altera  haec  perceptio  Verbi  est  qualis  est  per- 
ceptio sensus  spiritualis  ejus,  seu  quale  Verbum  est  inte- 
rius :  inde  est  quod  quia  per  "os"  significatur  exterius, 
ideo  per  "ventrem"  hie  significetur  interius,  quia  interius 
receptum  et  exploratum.  Quod  "venter"  significet  inte- 
riora, est  quia  venter  interius  recondit  cibum,  et  per  "  ci- 
bum"  significatur  omne  quod  nutrit  animam,  et  quia  ven- 
ter sicut  reliqua  viscera  intus  seu  in  medio  corporis  est  ; 
inde  est  quod  per  "ventrem"  et  quoque  per  "viscera"  in 
Verbo  significentur  interiora.  Quod  per  "ventrem"  et 
per  "viscera"  significentur  interiora,  constare  potest  a 
sequentibus  his  locis  : — Apud  Ezecliiclcm, 

"  Fili  hominis,  ventrem  tuum  ciba,  et  viscera  imple  volumine  hoc  "  (iii. 

i[-3]); 

per  quae  similia  significantur  quae  in  Apocalypsi,  quae 
nunc  explicantur,  quod  nempe  "acciperet  et  devoraret 
libellum;"  per  "  volumen  "  enim  simile  significatur  quod  per 
"libellum,"  nempe  Verbum;  et  per  "cibare  ventrem  et 

implere  viscera  volumine"  significatur  explorare  quomodo 
Verbum  intelligitur  in  ecclesia,  quod  fit  per  le£lionem  et 
perceptionem  ejus.    Apud  Davidcm, 

"  Thesauro  tuo  imple  ventrem  eorum,  saturantur  filii,  et  relinquunt  re- 
siduum suum  infantibus  suis"  (Ps.  xvii.  14) : 

per  "thesaurum"  significatur  verum  Verbi,  per  "ventrem" 
interior  intelle6lus  ;  inde  per  "thesauro  implere  ventrem 
eorum"  significatur  veris  Verbi  instruere  interiorem  intel- 
lectum  apud  illos  :  quod  inde  qui  veris  afficiuntur,  plene 
instruantur,  significatur  per  "saturantur  filii;"  "filii"  sig- 
nificant illos  qui  in  veri  affeftione  sunt;  et  "infantes" 
filiorum  significant  vera  nascentia  ;  de  illis  dicitur  quod 
"relinquant  residuum  infantibus  suis."  Dicitur  interior 
intellectus,  nam  apud  hominem  est  intelleflus  exterior 
et  intellectus  interior  ;  intelleftus  exterior  est  mentis  na- 
turalis,  et  intellectus  interior  est  mentis  spiritualis  ;  intel- 
le£his  interior  significatur  per  "ventrem."  Apud  Jolian- 
nem, 

Jesus  dixit,  "Si  quis  sitiverit,  venito  ad  Me,  et  bibito  ;  quisque  credit 
in  Me,  sicut  dicit  Scriptura,  flumina  e  ventre  Ipsius  fluent  aquae 
viventis  :  hoc  dixit  de  spiritu,  quem  accepturi  credentes  in  Ipsum  " 
(vii.  37-39) : 

ita  describit  Dominus  Divinum  Verum  interius  perceptum 
ab  illis  qui  in  affectione  veri  spirituali  sunt  ;  hi  intelli- 
guntur  per  eos  "qui  sitiunt  ac  veniunt  ad  Dominum  et 
bibunt  ;"  quod  intellectus  Divini  Veri  illis  sit,  significatur 
per  quod  "flumina  e  ventre  Ipsius  fluent  aquae  viventis;" 
"flumina  e  ventre"  sunt  intellectus  seu  intelligentia  inte- 
rior, et  "aqua  vivens "  est  Divinum  Verum  a  Domino: 
et  quia  per  "  spiritum  sanctum"  intelligitur  Divinum  Ve- 
rum procedens  a  Domino,  dicitur  quod  hoc  dixerit  "de 
spiritu,  quem  accepturi  credentes  in  Ipsum."  Apud  Mar- 
cutn, 

"  Orane  extrinsecus  ingrediens  in  hominem  non  potest  ilium  immundum 
reddere  ;  quoniam  non  ingreditur  illius  in  cor,  sed  in  ventrem,  et 
in  latrinam  ejicitur,  expurgantem  omnes  cibos  : .  . . .  quod  autem 
exhomine  egreditur,  hoc  immundum  reddit  hominem  ;  intrinsecus 
enim  ex  corde  hominis  "  egreditur  (vii.  i8-2o[,  21];  Matth.  xv. 
17-20): 

haec  ita  intelligenda  sunt ;  quod  omnia  tarn  falsa  quam 
mala,  quae  vel  ex  visis  vel  ex  auditis  influunt  in  cogita- 

tionem  intelleclus,  et  non  in  affeflionem  ejus  voluntatis, 
non  afficiant  et  inficiant  hominem  ;  quoniam  cogitatio  in- 
telleclus hominis,  quatenus  non  procedit  ex  affeflione 
voluntatis  ejus,  non  est  in  homine  sed  extra  ilium  ;  quare 
non  appropriatur  ei :  similiter  fit  cum  vero  et  bono.  Haec 
Dominus  docet  per  correspondentias,  dicendo  quod  "id 
quod  per  os  intrat  in  ventrem  non  immundum  reddat 
hominem,  quoniam  non  intrat  in  cor,  illud  enim  quod  intrat 
in  ventrem  in  latrinam  ejicitur  ;"  per  quod  intelligitur  quod 
id  quod  ab  extra  seu  extrinsecus,  sive  sit  ex  objeclis  visus, 
vel  ex  objectis  loquelae,  vel  ex  objectis  memoriae,  intrat 
in  cogitationem  intelleclus  hominis,  non  immundum  red- 
dat ilium  ;  sed  id,  quatenus  non  est  ejus  affeclionis  seu 
voluntatis,  separatur  et  ejicitur,  sicut  assumptum  ventre 
in  latrinam.  Haec  spiritualia  exposuit  Dominus  per  natu- 
ralia  ;  quoniam  cibi  qui  assumuntur  ore,  et  demittuntur  in 
ventrem,  significant  talia  quae  homo  spiritualiter  haurit  et 
quibus  nutrit  animam  ;  inde  est  quod  "venter"  correspon- 
deat  cogitationi  intelleclus,  et  quoque  significet  illam  : 
quod  "  cor  "  significet  affectionem  voluntatis  hominis,  supra 
ostensum  est  ;  turn  quod  id  solum  approprietur  homini  quod 
fit  ejus  affeftionis  seu  voluntatis  :  quod  spiritualia  intelli- 
gantur,  et  non  naturalia,  patet  ;  nam  dicit  Dominus  quod 
"ex  corde  egrediantur  cogitationes  malae,  caedes,  adulte- 
ria,  stupra,  furta,  falsa  testimonia,  blasphemiae."  Quoniam 
falsa  et  mala,  quae  extrinsecus  in  cogitationes  intrant,  ex 
infernis  intrant,  et  si  non  recipiuntur  affectione  voluntatis 
ab  homine,  rejiciuntur  in  inferna,  quare  dicitur  quod  "eji- 
ciantur  in  latrinam,"  nam  per  "latrinam"  significatur  in- 
fernum  ;  ex  causa  quia  in  infernis  omnia  immunda  sunt, 
et  illi  qui  ibi  ejecti  sunt  e  caelo,  quod  in  forma  est  sicut 
homo  et  inde  vocatur  Maximus  Homo,  et  quoque  corre- 
spondet  omnibus  hominis  ;  at  inferna  inde  correspondent 
ejectionibus  ex  ventre  Maximi  Hominis  seu  caeli  ;  ex 
eo  est  quod  infernum  per  "latrinam"  in  sensu  spirituali 
intelligatur.  Quod  "venter"  dicatur  "expurgare  omnes 
cibos,"  est  quia  per  "ventrem"  significatur  cogitatio  in- 
telleclus, ut  supra  diflum  est,  et  per  "cibos"  significantur 
omnes  nutritiones  spirituales,  et  cogitatio  intellectus  est 
quae  separat  immunda  a  mundis,  et  sic  expurgat.  Apud 
Jeremiam, 

Dixit  Jehovah  Deus,  "  Conturbavit  Me  Nebuchadnezar,  rex  Babelis,  con- 
stituit  Me  vas  vacuum,  deglutivit  Me  sicut  cetus,  implevit  ventrem 
suum  ex  deliciis  meis,  dispulit  Me"  (li.  M34) ; 

per  "  Nebuchadnezarem  regem  Babelis"  significatur  pro- 
fanatio  Divini  Veri ;  et  quia  illi  qui  profanant  illud,  prae 
reliquis  hauriunt  illud,  et  applicant  spurcis  amoribus,  im- 
primis amori  dominandi,  usque  dum  omnem  Divinam  po- 
testatem  in  se  transtulerint,  hoc  significatur  per  quod 
"  deglutiverit  Me  sicut  cetus,"  et  quod  "  impleverit  ven- 
trem suum  deliciis  meis  ;"  "  cetus  "  significat  ultimum  natu- 
rale,  in  quo  sunt  tales  qui  in  amore  sui  sunt;  "deliciae" 
sunt  cognitiones  veri  et  boni  ex  Verbo  ;  ac  "implere 
ventrem"  illis  significat  haurire  ilia  et  profanare.  Apud 
Davidem, 

"  Miserere  mei,  Jehovah,  quia  angustia  mihi  ;  contabuit  prae  indignitate 
oculus  meus,  anima  mea,  et  venter  meus  "  (Ps.  xxxi.  10  [£.  A.  9]) : 

per  "oculum,"  "animam"  et  "ventrem"  hie  significatur  in- 
telleclus  et  inde  cogitatio  veri  exterior  et  interior  ;  ita  per 
"ventrem"  significantur  interiora  intellectus,  quae  "  con- 
tabescere  prae  indignitate"  dicuntur  quando  pereunt  per 
falsa.    Apud  eundem, 

"Incurvata  est  ad  pulverem  anima  nostra,  adhaesit  terrae  venter  nos- 
ter"  (Ps.  xliv.  26  [B.  A.  25]); 

per  "animam"  et  per  "ventrem "in  spirituali  sensu  etiam 
ibi  significatur  cogitatio  intellectus  :  et  per  "incurvata  ad 
pulverem  et  adhaesit  terrae"  significatur  quod  imbuta  fal- 
sis  ;  per  "pulverem"  enim  et  "  terram  "  significatur  infer- 
nale  et  damnatum  :  infernale  et  damnatum  etiam  signifi- 
catur per  "ambulare  super  ventre,"  et  per  "comedere 
pulverem,"  ut  dictum  est  ad  serpentem, 

"Maledicflus  esto  prae  omnibus  bestiis,  et  prae  omnibus  feris  agri ; 
super  ventre  tuo  ambulabis,  et  pulverem  comedes  omnibus  diebus 
vitae  tuae"  {Gen.  iii.  14). 

Inde  quoque  erat 

Quod  prorsus  vetitum  fuerit  comedere  omne  ambulans  super  ventre, 
quia  abominatio  {Levit.  xi.  42) : 

quod  per  "pulverem"  et  per  "adhaesionem  ventris  ad  ter- 
ram" significetur  falsum  et  damnatum,  est  quia  sub  terris 
in  mundo  spirituali  sunt  inferna,  et  per  terras  ibi  ab  infer- 

nis  exhalantur  falsa  mali ;  et  quia  "venter"  ex  correspon- 
dentia  significat  interiora  intellects  et  cogitationis,  quae 
inficiuntur  et  imbuuntur  falsis  mali,  si  terris  illis  adhaerent ; 
quare  etiam  in  mundo  spirituali  nemo  cubat  ventre  super 
terra  :  at  vero  ibi  ambulare  super  terra  pedibus  est 
tangere  et  haurire  exhalata  ab  infernis  corporeo  naturali, 
quod  correspondet  plantis  pedum  ;  et  hoc  naturale  non 
communicationem  habet  cum  cogitationibus  intellectus  nisi 
apud  illos  qui  in  malis  quoad  vitam  et  in  falsis  quoad  doc- 
trinam  sunt.    Apud  Hiobum, 

S  [''Quod  venter  paret  dolum  (xv.  35) ; 

et  alibi, 

"Impletus  sum  verbis,  angustiam  mihi  facit  spiritus  ventris  mei ;  et 
venter  meus,  sicut  vinum,  non  aperitur"  (xxxii.  18,  19) ; 

per  quae  intelligitur  quod  non  aperire  possit  cogitationes 
intelleclus  sui.    Apud  Jeremiam, 

"Abluea  malitia  cor  tuum,  Hierosolyma,  ut  serveris  ;  quamdiu  com- 
morabuntur  in  ventre  tuo  cogitationes  iniquitatis  [tuae]  ?"  (iv.  14:) 

hie  cogitationes  manifeste  tribuuntur  ventri ;  nam  dicitur, 
"Quamdiu  commorabuntur  in  ventre  tuo  cogitationes  ini- 
quitatis ?"  et  malitia  tribuitur  cordi,  quia  cor  correspon- 
det voluntati,  in  qua  malitia  residet.    Apud  Davidem, 

"Non  in  ore  cujusvis  certum,  venter  eorum  perditiones,  sepulchrum 
apertum  guttur  eorum,  lingua  sua  blandiuntur"  (Ps.  v.  10  [£.A. 
9]); 

hie  quoque  ventri  tribuuntur  "perditiones,"  hoc  est,  cogi- 
tationes malae.    Apud  eundem, 

"Venter  viri  atque  cor  profundum  "  (Ps.  lxiv.  7  [B.  A.  6]) : 

per  "ventrem  viri"  significantur  cogitationes  falsi,  et  per 
"cor"  significantur  affedliones  mali;  hae  sunt  voluntatis, 
et  illae  intellectus.    Apud  Habakuk, 

"  Commotus  est  venter  meus,  ad  vocem  tinnuerunt  labia  mea  "  (iii.  16) ; 

"Commotus  est  venter  meus"  significat  dolorem  cogita- 
tionis; quare  etiam  dicitur,  "Ad  vocem  tinnuerunt  labia 
mea,"  per  quae  significatur  quod  titubaret  inde  loquela. 
Per  "viscera  ceti," 

In  quibus  fuit  Jonas  tres  dies  et  tres  noctes  (Jon.  ii.  I  [£.  A.  i.  17), 

significantur  inferna  ubi  dirissima  falsa,  quibus  circumsti- 
patus ;  proinde  atroces  tentationes  ;  ut  constare  potest  a 
prophetico  Jonae  in  eo  capite,  ubi  etiam  dicitur, 

"E  ventre  inferni  vociferatus  sum,  et  exaudivisti  vocem  meam  "(vers.  3 
[£.  A.  2]). 

[b.]  Similia  quae  per  "ventrem"  etiam  per  "viscera" 
significantur,  ut  constare  potest  ex  sequentibus  his  locis  : — 
Apud  Esaiam, 

"Viscera  mea  propter  Moabum  sicut  cithara  commoventur,  et  intesti- 
num  meum  propter  Kir  Cheres"  (xvi.  11); 

apud  Davidcm, 

"  Benedic,  anima  mea,  Jehovae  ;  et  omnia  viscera  mea  nomini  sancti- 
tatis  Ipsius  "  (Ps.  ciii.  1)  ; 

apud  eundem, 

"  Facere  voluntatem  tuam,  Deus  mi,  desideravi,  et  lex  tua  in  visceribus 

meis"  (Ps.  zL  9  [£.  A.  8) ; 

apud  Ezeckielem, 

"Argentum  eorum  et  aurum  eorum  non  poterit  eripere  eos  in  die  irae 
Jehovae,  animam  eorum  non  saturabunt,  et  viscera  eorum  non 
implebunt"  (vii.  19) : 

per  "argentum"  et  "aurum"  eorum  significantur  falsa  et 
mala  religionis  quae  ex  propria  intelligentia  et  ex  propria 
voluntate  ;  quod  ex  illis  non  aliqua  nutritio  spiritualis  seu 
intelligentia  et  affecTiio  boni,  significatur  per  quod  "ani- 
mam eorum  non  saturabunt,  et  viscera  eorum  non  imple- 
bunt." Quoniam  per  "viscera"  significantur  interiora  cogi- 
tationis,  et  haec  sunt  quae  dolore  afficiuntur,  ideo  dolor 
ille  exprimitur  in  Verbo  per  "commoveri  visceribus" 

(Ut  Esai.  lxiii.  15  :  Ji'rem.  xxxi.  20:  Thren.  i.  20:  Matth.  ix.  36:  Marc. 
vi.  34  ;  cap.  viii.  2  :  Luc.  i.  78  ;  cap.  vii.  12,  13  ;  cap.  x.  33,  34  ;  cap. 
xv.  20). 

Quoniam  per  "ventrem"  significantur  interiora  cogitatio- 
nis  seu  intelleclus,  ideo  per  "fru6tum  ventris "  in  sensu 
spirituali  significantur  bona  intelleclus,  et  per  "filios"  vera 
ejus  : — Ut  apud  Davidcm, 

"  Ecce  hereditas  Jehovae  filii,  merces  fructus  ventris  "  (Ps.  cxxvii.  3) ; 

apud  Esaiam, 

"  Fruclus  ventris  non  miserebuntur,  filiis  non  parcet  oculus  eorum  " 
xiii.  18} ; 

apud  Hiobitm, 

"Miserans  lugeo  filios  ventris  mei "  (xix.  17); 

apud  Moscn, 

"  Benedicetur  fruclus  ventris,  et  fruclus  terrae"  {Deutr.  vii.  13) ; 

apud  HoscJieam, 

"  Etiam  cum  generaverint,  occidam  desideria  ventris  eorum  "  (ix.  II,  16) : 

"  fruftus  ventris  "  et  "  desideria  ventris  "  significant  in  sensu 
litterae  prolem  naturalem,  sed  in  sensu  spirituali  prolem 
spiritualem,  quae  est  scientia,  intelligentia,  et  sapientia  ; 
in  has  enim  renascitur  homo  quando  regeneratur :  inde 
est  quod  per  "partus,"  per  "filfos"  et  "filias,"  et  per  re- 
liqua  nomina  quae  nativitatis  sunt,  significentur  ilia  quae 
nativitatis  spiritualis,  hoc  est,  regenerationis  sunt ;  angeli 
enim,  qui  spiritualiter  Verbum  percipiunt,  non  alios  partus 
et  fruftus  ventris  norunt.  Inde  etiam  est  quod  per  "  ute- 
rum"  et  "ventrem"  similia  significentur  in  sequentibus 
his  : — Apud  Esaiam, 

"  Utinam  auscultavisses  praeceptis  meis  ;. . .  .futurum  esset  semen  tuum 
sicut  arena,  et  nati  viscerum  tuorum  sicut  lapilli  ejus"  xlviii.  18, 
19); 

apud  Davidem, 

"Super  Te  projeclus  sum.... a  ventre  matris  meae,  Deus  Tu"  (Ps. 
xxii.  11  [£.  A.  10]) ; 

apud  eundem, 

"  Tu  possides  renes  meos,  obtexisti  me  in  ventre  matris  meae  "  (Ps. 
cxxxix.  13) ; 

apud  eundem, 

"Abalienati  sunt  impii  ab  utero,  aberrant  a  ventre  loquentes  mendacium" 
(Ps.  lviii.  4  [B.  A.  3]) ; 

et  alibi.  Quod  "  venter"  seu  "viscera"  significent  interiora 
cogitationis  seu  intelleclus,  est  quia  binae  vitae  apud  ho- 
minem  sunt,  nempe  vita  intellectus  et  vita  voluntatis  : 
binis  illis  vitae  fontibus  correspondent  omnia  corporis  ; 
quare  etiam  ad  omnem  nutum  eorum  aguntur  et  agunt, 
usque  adeo  ut  pars  corporis  quae  non  patitur  se  agi  ab 
illis  non  sit  viva  :  inde  est  quod  universum  corpus  sit  sub- 
jeclum  imperiis  binarum  illarum  vitarum  ;  omnia  enim  in 
corpore  quae  moventur  et  quatenus  moventur  a  respira- 
tione  pulmonum,  ilia  subjedla  sunt  imperio  vitae  intellec- 

tus  ;  et  omnia  in  corpore  quae  aguntur  et  quatenus  aguntur 
a  pulsu  cordis,  ilia  subje£r.a  sunt  imperio  vitae  voluntatis. 
Inde  est  quod  in  Verbo  pluries  dicatur  "anima"  et  "cor;" 
et  quod  "anima"  significet  vitam  intellectus,  turn  vitam 
fidei,  nam  anima  praedicatur  de  respiratione  ;  et  quod  "cor  " 
significet  vitam  voluntatis,  turn  vitam  amoris.  Ex  his 
etiam  est  quod  "venter"  et  "viscera"  dicantur  de  cogi- 
tatione  quae  est  intellectus,  et  quod  "cor"  dicatur  de 
affeftione  quae  est  voluntatis. 

VERSUS  II. 

623*  "Et  dixit  mihi,  Oportet  te  iterum  prophetare  super  populos  et  gentes  et  tin- 
guas  et  reges  multos." 

11.  "Et  dixit  mihi,  Oportet  te  iterum  prophetare,"  significat  Divinum  manda- 
tum ut  adhuc  doceatur  Verbum  [n.  624] ;  "super  populos  et  gentes 
et  linguas  et  reges  multos,"  signiticat  apud  omnes  qui  in  veris  et  bonis 
quoad  vitam  sunt,  et  siviul  in  bonis  et  veris  quoad  dotflrinam,  proinde 
ut  doceatur  Verbum  quoad  bona  vitae  et  quoad  vera  doclrinae  [11.  625]. 

624[ffl].  [Vers.  11.]  "Et  dixit  mihi,  Oportet  te  iterum  prophe- 
tare."— Quod  significet  Divinum  mandatum  tit  adkuc  doce- 
atur Verbum,  constat  ex  significatione  "dicere,"  cum  ab 
angelo,  per  quern  in  hoc  capite  repraesentatus  est  Dominus 
quoad  Verbum,  quod  sit  mandatum  ;  nam  quod  Dominus 
dicit,  hoc  mandatum  est :  et  ex  significatione  "prophetare," 
quod  sit  docere  Verbum  (de  qua  sequitur).  Quod  oporteret 
ilium  adhuc  docere  Verbum,  erat  causa  quia  exploratum 
est  qualis  adhuc  intelle6lus  Verbi  in  ecclesia  residuus  esset, 
et  compertum  quod  Verbum  jucundum  esset  quoad  sen- 
sum  litterae  ;  hoc  enim  significatur  per  id,  quod  "  libellus 
in  ore  fuerit  dulcis  sicut  mel,"  nam  per  "libellum"  signi- 
ficatur Verbum.  Quod  mandatum  sit  ut  adhuc  doceretur 
Verbum  in  ecclesia,  erat  causa,  quia  nondum  finis  ejus 
erat  ;  finis  ejus  describitur  per  "  clangorem  septimi  an- 
geli ;"  hie  autem  status  ecclesiae  proximus  ante  finem  per 
"clangorem  sexti  angeli,"  de  quo  statu  ecclesiae  nunc  agi- 
tur  :  et  antequam  finis  est,  Verbum,  cum  docetur,  quibus- 
dam  adhuc  est  jucundum  ;  non  autem  in  statu  ecclesiae 
ultimo  seu  finis  ejus,  nam  tunc  Dominus  aperit  interiora 
Verbi,  quae  injucunda  sunt,  ut  supra  di6lum  est,  ubi  actum 
est  de  amaricato  ventre  et  devorato  libello.  Quod  Ver- 
bum adhuc  docendum  sit,  tametsi  interiora  vera  ejus 

injucunda  sunt,  et  quod  ultimum  judicium  non  veniat 
priusquam  consummatio  est,  hoc  est,  quando  non  amplius 
aliquod  bonum  et  verum  superest  apud  homines  ecclesiae, 
est  causa  quae  in  mundo  prorsus  ignota  est,  sed  in  caelo 
nota  :  nempe,  sunt  duo  genera  hominum  super  quos  judi- 
cium fit ;  unum  genus  consistit  ex  probis,  alterum  ex  im- 
probis  ;  probi  sunt  angeli  in  ultimo  caelo,  quorum  plerique 
sunt  simplices,  ex  causa  quia  non  excoluerunt  intellecium 
veris  interioribus,  sed  solum  exterioribus  ex  sensu  litterae 
Verbi,  secundum  quae  vixerunt ;  inde  est  quod  mens  eorum 
spiritualis,  quae  est  mens  interior,  non  quidem  clausa  fuerit, 
sed  nec  aperta  sicut  apud  illos  qui  interiora  vera  receperunt 
docirina  et  vita  ;  inde  est  quod  quoad  spiritualia  simplices 
fac~ti,  et  quod  dicantur  probi :  improbi  autem  sunt  qui  exte- 
rius  vixerunt  sicut  Christiani,  sed  interius  in  cogitationem 
et  in  voluntatem  admiserunt  omnis  generis  mala  ;  sic  ut  in 
externa  forma  apparuerint  sicut  angeli,  tametsi  in  interna 
forma  essent  diaboli ;  hi,  quando  in  alteram  vitam  veniunt, 
consociantur  ut  plurimum  probis,  hoc  est,  simplicibus  bonis, 
qui  in  ultimo  caelo  sunt ;  exteriora  enim  consociant,  ac 
simplices  boni  tales  sunt  ut  credant  bonum  esse  quod  in 
externa  forma  apparet  bonum  ;  ulterius  cogitatione  non 
penetrant  ;  hi  (nempe  improbi)  ab  illis  (nempe  probis) 
separandi  sunt  antequam  ultimum  judicium  venit,  et  quo- 
que  post  illud,  et  non  separantur  nisi  successive  ;  haec 
causa  est  quod  ante  tempus  ultimi  judicii  docendum  usque 
sit  Verbum,  tametsi  interius,  hoc  est,  quoad  interiora  ejus, 
injucundum  est  ;  quae,  nempe  interiora,  quia  injucunda 
sunt,  ilia  non  recipiunt,  sed  solum  talia  ex  sensu  litterae 
Verbi  quae  favent  amoribus  eorum  ac  principiis  inde  cap- 
tis,  propter  quae  illis  Verbum  quoad  sensum  litterae  est 
jucundum  :  per  haec  itaque  separantur  probi  ab  improbis. 
Quod  propter  hanc  causam  protrahatur  tempus,  antequam 
post  ultimum  judicium  nova  ecclesia  plene  instauratur, 
est  arcanum  e  caelo  quod  hodie  non  potest  in  intellec- 
tum  cadere,  nisi  apud  paucos  ;  hoc  usque  est  quod  Domi- 
nus  docet  apud  Matihaeum, 

"Accedentes  servi  Patrisfamilias  dixerunt  ei,..Nonne  bonum  semen 

seminasti  in  agro  tuo?  unde  ergo  sunt  zizania?   Et  dixerunt, 

Vis  ergo  abeamus  et  colligamus  ea?  At  ille  dixit,  Non,  ne  colli- 
gendo  zizania  eradicetis  simul  cum  eis  triticum,  sinite  itaque  utra- 
que  simul  crescere  usque  ad  messem  ;  et  tempore  messis  dicam 

messoribus,  Colligite  primum  zizania,  et  ligate  ea  in  fasciculos  ad 

comburendum,  triticum  vero  colligite  in  horrea  Qui  semina- 

vit  bonum  semen  est  Filius  hominis,  ager  est  mundus,  semen  bo- 

num  sunt  filii  regni  messis  est  consummatio  saeculi  : .  . .  .sicut 

ergo  colligantur  zizania,  et  comburuntur  igne,  sic  erit  in  consum- 
matione  saeculi  hujus  "  (xiii.  27-30,  ll,37-43) : 

"  consummatio  saeculi "  significat  ultimum  tempus  eccle- 
siae ;  quod  non  prius  separandi  sint  probi  ab  improbis, 
quia  per  exteriora  consociati  sunt,  intelligitur  per  "ne 
colligendo  zizania   eradicetis   simul  cum   eis  triticum." 

(De  hac  re  etiam  videatur  in  opusculo  De  Ultimo  Judicio,  n.  70.) 

[b.~\  Quod  "prophetare"  significet  docere  Verbum,  est 
quia  per  "prophetam"  in  supremo  sensu  intelligitur  Do- 
minus  quoad  Verbum,  et  in  sensu  respective  docens  Ver- 
bum, at  in  sensu  abstraclo  ipsum  Verbum  et  quoque 
do<5trina  e  Verbo  :  haec  per  "prophetam"  significantur  ; 
inde  per  "prophetare"  significatur  docere  Verbum,  et  quo- 
que wdo6t.rinam  e  Verbo.  Quod  "prophetare"  et  "pro- 
pheta"  talia  significent,  constare  potest  a  locis  in  Verbo 
quoad  sensum  spiritualem  intellects,  ubi  memorantur ;  ut 
in  sequentibus  : — Apud  Matthaeum, 

"Multi  dicent  Mihi  in  die  illo,  Domine,  Domine,  nonne  per  nomen 
tuum  prophetavimus,  et  per  nomen  tuum  daemonia  ejecimus,  et 
in  nomine  tuo  virtutes  multas  fecimus?  Sed  tunc  confitebor  illis, 
Non  novi  vos  ;  discedite  a  Me,  operantes  iniquitatem  "  (vii.  22, 

23): 

agitur  ibi  de  salvatione,  quod  nempe  nemo  salvetur  per 
id  quod  sciat  Verbum  et  doceat  illud,  sed  per  id  quod 
faciat  illud  ;  in  antecedentibus  enim  dicitur  quod  illi  so- 
lum intraturi  sint  regnum  caelorum  "qui  faciunt  volunta- 
tem  Dei"  (vers.  21)  ;  et  in  sequentibus,  quod  "qui  audit 
verba  Domini  et  facit  ilia"  sit  vir  prudens,  sed  "qui  audit 
et  non  facit  "  sit  vir  stultus  (vers.  24-27)  :  inde  patet  quid 
per  ilia  verba  intelligitur;  nempe  cultus  Domini  per  pre- 
ces  et  per  verba  oris  solum,  intelligitur  per  "Multi  dicent 
Mihi  in  illo  die,  Domine,  Domine  ;"  docere  Verbum  et  doc- 
trinalia  e  Verbo,  intelligitur  per  "Nonne  per  nomen  tuum 
prophetavimus  ?"  per  "nomen"  significatur  secundum  doc- 
trinam  e  Verbo,  et  per  "prophetare"  significatur  docere: 
per  "daemonia  ejiccre"  significatur  e  falsis  religionis  Hbe- 
rare ;  "daemonia"  sunt  falsa  religionis:  per  "virtutes 
multas  facere"  significatur  plures  convertere :  sed  quia 

haec  fecerunt  non  propter  Dominum,  nec  propter  verum 
et  bonum  et  propter  salutem  animarum,  sed  propter  se 
et  mundum,  ita  modo  in  externa  forma  ut  apparituri 
essent,  ideo  respective  ad  se  ipsos  non  bonum  sed  malum 
fecerunt  ;  hoc  intelligitur  per  quod  diclurus  Dominus, 
"Non  novi  vos,  operantes  iniquitatem."  Videtur  sicut 
non  operati  fuerint  iniquitatem  quando  talia  fecerunt ;  sed 
usque  omne  id  iniquitas  est  quod  homo  facit  solum  prop- 
ter se  et  mundum,  quoniam  non  est  aliquis  amor  Domini 
nec  proximi,  sed  modo  amor  sui  et  mundi  in  illis ;  et 
unumquemvis  post  mortem  manet  suus  amor.  Apud 
cundem, 

In  consummatione  saeculi  "multi  pseudoprophetae  exsurgent,  et  sedu- 
cent  multos  ;.  . .  .surgent  falsi  Christi,  et  falsi  prophetae,  et  dabunt 
signa  magna  et  prodigia,  ut  in  errorem  inducant,  si  possibile, 
eleclos"  (xxiv.  n,  24  ;  Marc.  xiii.  22): 

per  "  pseudoprophetas,"  perque  "falsos  Christos  et  falsos 
prophetas,"  non  intelliguntur  prophetae  secundum  notio- 
nem  de  prophetis  communem,  sed  omnes  illi  qui  perver- 
tunt  Verbum  et  falsa  docent ;  hi  etiam  sunt  falsi  Christi, 
nam  "Christus"  significat  Dominum  quoad  Divinum  Ve- 
rum, unde  "falsi  Christi"  significant  Divina  vera  falsifi- 
cata  :  "dare  signa  magna  et  prodigia"  significat  efficaciam 
et  potentiam  falsitatum  per  confirmationes  ex  sensu  lit— 
terae  Verbi ;  per  hunc  etiam  signa  et  prodigia  hunt  in 
mundo  spirituali,  nam  sensus  litterae  Verbi,  utcunque 
falsificatus,  potentiam  habet ;  de  qua  re  mirabilia  possunt 
memorari :  per  "eleclos"  significantur  qui  in  bono  spiri- 
tuali, hoc  est,  qui  in  bono  charitatis  sunt.    Apud  eundem, 

"Quisquis  prophetam  suscipit  in  nomine  prophetae,  mercedem  prophe- 
tae accipiet ;  et  quisquis  suscipit  justum  in  nomine  justi,  mercedem 
justi  accipiet:  immo,  quisquis  potaverit  unum  parvorum  horum 
potu  frigidae  tantum  in  nomine  discipuli,  amen  dico  vobis  non 
perdet  mercedem  suam  "  (x.  41,  42): 

haec  nemo  intellecturus  est  nisi  sciat  quid  significatur  per 
"prophetam,"  per  "justum,"  per  "discipulum"  et  per 
"parvos  ;"  turn  quid  per  "  suscipere  eos  in  nomine  eorum  :" 
per  "prophetam"  in  sensu  abstra<fto  significatur  verum 
doftrinae,  per  "discipulum"  bonum  doctrinae,  per  "jus- 
tum" bonum  vitae,  ac  per  "suscipere  illos  in  nomine  illo- 
rum"  significatur  recipere  ilia  ex  amore  illorum  ;  ita  per 

"suscipere  prophetam  in  nomine  prophetae"  significatur 
amare  verum  doctrinae  quia  est  verum,  seu  recipere  verum 
propter  illud  ;  per  "  suscipere  justum  in  nomine  justi"  sig- 
nificatur amare  bonum  et  facere  illud  quia  est  bonum,  ita 
recipere  id  a  Domino  ex  amore  suo  affeclione  cordis  ;  qui 
enim«amat  ilia  propter  ilia,  is  amat  ilia  ex  illis,  ita  a  Do- 
mino a  quo  procedunt ;  is  quia  non  amat  ilia  propter  se 
et  mundum,  spiritualiter  amat  ilia,  et  omnis  amor  spiri- 
tualis  manet  hominem  post  mortem,  et  dat  vitam  aeter- 
nam :  "mercedem  accipere"  significat  secum  ferre  ilium 
amorem,  et  inde  beatum  caeli  recipere:  "potare  unum 
parvorum  potu  frigidae  tantum  in  nomine  discipuli  "  sig- 
nificat innocentiam  ex  innocentia,  et  ex  ilia  amare  bonum 
et  verum  ex  Verbo,  et  docere  ilia;  "potare  potu  frigidae" 
significat  amare  et  docere  ex  pauca  innocentia;  "parvi" 
significant  innocentes  et  abstracte  innocentiam;  "potare 
potu  frigidae"  significat  docere  ex  pauca  innocentia,  et 
"discipulus"  significat  bonum  doftrinae  a  Domino;  "po- 
tare parvos  aqua,"  significat  docere  verum  ex  innocentia 
spirituali,  et  quoque  docere  innocentes  vera.  Haec  spiri- 
tualis  interpretatio  illorum  verborum  est ;  quae  si  nesci- 
retur,  quis  sciturus  est  quid  intelligitur  per  "suscipere 
prophetam  et  justum  in  nomine  prophetae  et  justi"?  et 
quod  "illi  accepturi  mercedem  prophetae  et  justi"?  "Mer- 
ces"  significat  amorem  in  aeternum  permanentem  cum 
ejus  jucundis.    Apud  eundem, 

"Multi  justi  et  prophetae  desideraverunt  videre  quae  vos  videtis,  sed 
non  viderunt ;  et  audire  quae  vos  audivistis,  sed  non  audiverunt" 
(xiii.  17) : 

per  "prophetas"  et  "justos"  in  sensu  spirituali  intelligun- 
tur  omnes  qui  in  veris  doclxinae  et  in  bono  vitae  secun- 
dum ilia  sunt ;  et  per  "videre"  et  "audire"  significatur  in- 
telligere  et  percipere  ;  hie  interiora  vera  procedentia  a 
Domino,  nam  haec  intelligere  et  percipere  reformant  ho- 
minem, quando  etiam  homo  facit  ilia.  Quod  interiora 
vera  procedentia  a  Domino  intelligantur,  est  quia  Domi- 
nus,  cum  in  mundo'  fuit,  aperuit  ilia:  in  sensu  litterae 
intelligitur  videre  et  audire  Dominum  ;  sed  quia  Dominus 
est  ipsum  Divinum  Verum  in  caelo  et  in  ecclesia,  proinde 
quia  omnia  Divina  vera  a  Domino  sunt,  et  Ipse  ilia  docuit, 

et  continue  per  Verbum  docet,  per  "videre  et  audire 
Dominum"  significatur  intelligere  et  percipere  ilia.  Apud 
Joelem, 

"Effundam  spiritum  meum  super  omnem  carnem,  ita  ut  prophetent  filii 
vestri  et  filiae  vestrae,  senes  vestri  somnia  somnient,  juvenes  ves- 
tri  visiones  videant"  (iii.  1  [B.  A.  ii.  18]): 

haec  de  adventu  Domini  ac  de  perceptione  Divini  Veri  ab 
illis  qui  recipiunt  Dominum  et  credunt  in  Ipsum ;  per 
"spiritum  qui  effundetur  super  omnem  carnem"  significa- 
tur Divinum  Verum  procedens  a  Domino,  nam  hoc  per 
"spiritum  sanctum"  in  Verbo  intelligitur ;  per  "prophe- 
tare"  significatur  intelligere  et  docere  vera  doclrinae  ;  per 
"somnia  somniare"  significatur  revelationem  accipere,  et 
per  "visiones  videre"  significatur  revelationem  percipere; 
per  "filios"  et  "  filias  "  significantur  qui  in  affeclione  veri 
et  boni  spirituali  sunt;  per  "senes"  significantur  qui  in 
sapientia ;  et  per  "juvenes"  qui  in  intelligentia.  Apud 
Amos, 

"  Non  facit  Dominus  Jehovih  verbum,  nisi  revelaverit  arcanum  suum 
servis  suis  prophetis.  Leo  t'lrugit,  quis  non  timeat?  Dominus 
Jehovih  locutus  est,  quis  non  prophetet?"  (iii.  7,  S  :) 

per  "  prophetare"  hie  quoque  significatur  recipere  Divinum 

Verum  et  docere  illud.    (Sed  haec  videantur  explicata  supra,  n.  6oi  [*].) 

[ft]  Similia  per  "prophetare"  et  per  " prophetas "  sig- 
nificantur in  sequentibus  in  Apocalypsi : — 

"Dabo  duobus  prophetis  meis  ut  prophetent  dies  mille  ducentos  sexa- 
ginta,  induti  saccis  "  (xi.  3) ; 

alibi, 

"Tempus  mortuos  judicandi,  et  dandi  mercedem  servis  suis  prophetis" 
(xi.  18) ; 

[alibi,] 

"Testimonium  Jesu  est  spiritus  prophetiae"  (xix.  10); 

[et]  alibi, 

"  Exulta. .  .caelum,  sanc~li  apostoli  ac  prophetae,  quia  judicavit  Deus 
judicium  "  eorum  (xviii.  20) : 

quod  ibi  per  "prophetas"  intelligantur  illi  qui  in  veris 
doclrinae  sunt,  et  in  sensu  abstraclo  vera  doclrinae,  et 
quod  per  "prophetare"  intelligatur  recipere  et  docere  ilia, 
imprimis  docere  Ipsum  Dominum,  videbitur  in  sequenti- 
bus.   Apud  Amos, 

"Dixit  Amos  ad  Amaziam,  Accepit  me  Jehovah  post  gregem,  et 

dixit  Abi,  propheta  contra  populum  meum  Israelem  ;.  . .  .et 

tu  dicis,  Ne  propheta  contra  Israelem,  neque  stilla  contra  domum 
Jischaki  : .  .  .  .uxor  tua  in  urbe  scortabitur,  filii  tui  et  filiae  tuae 
gladio  cadent,  ac  terra  tua  fune  dividetur"  (vii.  [14,]  15-17) ; 

per  "  prophetare  contra  Israelem,"  et  "stillare  contra  do- 
mum Jischaki,"  significatur  redarguere  illos  qui  ab  ecclesia 
in  falsis  mali  sunt;  "prophetare"  significat  docere  et  red- 
arguere, ac  "Israel"  et  "domus  Jischaki"  significant 
ecclesiam  ;  quoniam  falsa  mali  sunt  quibus  redarguentur, 
dicitur  ad  Amaziam,  per  quern  repraesentabatur  ecclesia 
perversa:  quod  "uxor  ejus  scortabitur"  significat  falsifi- 
cationem  et  adulterationem  Verbi ;  quod  "filii  et  filiae 
gladio  cadent"  significat  quod  vera  et  bona  ecclesiae  pe- 
ritura  sint  per  falsa  mali;  et  quod  "terra  fune  dividetur" 
significat  quod  ecclesia  et  omne  ejus  dissipabitur.  Apud 
Hoschcam, 

"  Per  prophetam  ascendere  fecit  Jehovah  Israelem  ex  Aegypto,  et  per 
prophetam  custoditus  est ;  provocavit  ad  iram  Ephraim  amarttu- 
dinibus,  ideo  sanguines  ejus  super  eo  relinquet "  (xii.  14,  15  \B.A. 
13,14]): 

per  "prophetam"  hie  in  sensu  proximo  intelligitur  Moses, 
per  quern  Israel  eductus  est  ex  Aegypto,  et  dein  custodi- 
tus ;  sed  in  sensu  spirituali  per  "prophetam"  intelligitur 
Dominus  quoad  Verbum,  et  per  "Israelem"  intelliguntur 
omnes  qui  ab  ecclesia  in  veris  ex  bono  sunt,  et  per 
"Aegyptum"  intelligitur  naturalis  homo,  qui  separatus 
a  spirituali  homine  est  damnatus  ;  inde  "Per  prophetam 
ascendere  fecit  Jehovah  Israelem  ex  Aegypto,"  significat 
quod  Dominus  illos  qui  in  veris  ex  bono  sunt  educat  ex 
damnatione  per  Divinum  Verum  quod  est  Verbum,  turn 
quod  per  illud  custodiat :  "Provocavit  ad  iram  Ephraim 
amaritudinibus"  significat  quod  perverterint  Verbum  quoad 
intellectum  ejus;  per  "Ephraim"  significatur  intellects 
Verbi,  et  per  "  amaritudines "  significantur  perversiones 
et  inde  falsitates,  ex  quibus  injucunda  :  "ideo  sanguines 
ejus  super  eo  relinquet"  significat  damnationem  propter 
adulterationem  veri  quod  in  Verbo.    Apud  eundem, 

"Venerunt  dies  visitationis,  venerunt  dies  retributionis,  cognoscent 
Israel,  stultus  propheta  et  insanus  vir  spiritus,  hie  propter  multi- 
tudinem  iniquitatis.  .et  magnum  odium  ;  speculator  Ephraim  cum 
Deo  meo,  propheta  laqueus  aucupis  in  omnibus  viis  ejus,  odium 
in  domo  Dei  ejus"  (ix.  7,  8): 

per  "dies  visitationis  et  retributionis"  significantur  dies 
ultimi  judicii,  quando  mali  luent  poenas,  quod  est  retribu- 
tio,  quam  visitatio  semper  praecedit ;  per  "Israelem," 
"prophetam"  et  "  virum  spiritus,"  non  intelligitur  Israel, 
propheta  et  vir  spiritus,  sed  omnes  illi  qui  ab  ecclesia  in 
falsis  mali  et  malis  falsi  sunt,  ac  ilia  docent,  exque  Verbi 
sensu  litterae  confirmant ;  falsa  mali  significantur  per 
"  multitudinem  iniquitatis,"  et  mala  falsi  per  "magnum 
odium;"  per  "Ephraimum,"  qui  speculator  cum  Deo,  sig- 
nificatur  intellects  Verbi;  inde  vocatur  "speculator  cum 
Deo  ;"  sed  quia  intellectum  Verbi  pervertunt  illi  qui  in 
falsis  mali  et  in  malis  falsi  sunt,  et  sic  astute  seducunt, 
ideo  dicitur  "Propheta  laqueus  aucupis  et  odium  in  domo 
Dei."    Apud  EzccJiiclcm, 

"Propheta  contra  prophetas  Israelis  prophetantes,  et  die  prophetis  e 
corde  suo,  Audite  Verbum  Jehovae  ;  sic  dixit  Dominus  Jehovih, 
Vae  prophetis  stultis,  qui  abeunt  post  spiritum  suum,  et  juxta  [id 

quod]  non  viderunt  Erit  manus  mea  contra  prophetas,  viden- 

tes  vanitatem  et  divinantes  mendacium  "  (xiii.  Ma,  3,  g) : 

per  " prophetas"  hie  et  alibi  in  Verbo  in  sensu  proximo 
intelliguntur  prophetae  quales  fuerunt  in  Veteri  Testa- 
mento,  per  quos  Dominus  locutus  est  ;  sed  in  sensu  spiri- 
tuali  non  intelliguntur  illi  prophetae,  sed  omnes  quos  Do- 
minus ducit  ;  apud  hos  etiam  Dominus  influit,  ac  illis  re- 
velat  arcana  Verbi,  sive  ilia  doceant  sive  non  ;  quare  hi 
per  "prophetas"  in  spirituali  sensu  significantur:  at  per 
"prophetas  qui  prophetant  e  corde  suo,  et  abeunt  post 
spiritum  suum,  quique  vident  vanitatem  et  divinant  men- 
dacium," intelliguntur  omnes  qui  non  docentur  et  ducuntur 
a  Domino,  sed  a  semet  ipsis  ;  unde  illis  insania  loco  intelli- 
gence, et  stultitia  loco  sapientiae  ;  nam  illis  est  amor 
sui  loco  amoris  in  Deum,  et  amor  mundi  loco  amoris 
erga  proximum,  ex  quibus  continue  scaturiunt  falsa :  ex 
his  videri  potest  quid  per  ilia  verba  in  serie  significatur. 
Apud  Micham, 

"  Nox  vobis  pro  visione,  et  tenebrae  orientur  vobis  pro  divinando,  et  oc- 
cidet  sol  super  prophetas,  et  nigrescet  super  iis  dies"  (iii.  6): 

"Nox  vobis  pro  visione"  significat  quod  intelle6lus  falsi 
erit  pro  intelleclu  veri ;  "tenebrae  pro  divinando"  signifi- 
cat quod  falsa  pro  veris  revelatis ;  "occidet  sol  super  pro- 


1586 


APOCALYPSIS  EXPLICATA. 


plietas,  et  nigrescet  super  iis  dies,"  significat  quod  non 
amplius  aliqua  lux  a  Domino  et  e  caelo  influet,  quae  illus- 
trabit,  sed  caligo  ex  infernis  quae  intelleclum  nigrabit. 

[tl.]  Quoniam  multis  in  locis  nominantur  prophetae,  et 
quisque  non  aliam  de  illis  ideam  cepit  quam  sicut  de  pro- 
phetis  Veteris  Testamenti  per  quos  Dominus  locutus  est 
ad  populum  et  per  quos  Dominus  dictavit  Verbum,  et 
quia  Verbum  in  omnibus  et  singulis  etiam  spiritualem 
sensum  habet,  ideo  in  eo  sensu  per  "prophetas"  intelli- 
guntur  omnes  quos  Dominus  docet  ;  ita  omnes  qui  in 
affectione  veri  spirituali  sunt,  hoc  est,  qui  verum  amant 
quia  est  verum,  hos  enim  docet  Dominus,  influit  in  eorum 
intellecT:um,  ac  illustrat  ;  et  hoc  plus  quam  apud  prophetas 
Veteris  Testamenti,  hi  enim  non  illustrabantur  quoad  in- 
tellectum,  sed  modo  recipiebant  auditu  verba,  quae  dicluri 
erant  aut  quae  scripturi ;  immo,  nec  interiorem  eorum  sen- 
sum  minus  spiritualem  intelligebant.  Ex  his  constare 
potest  quod  per  "prophetas"  in  sensu  spirituali  intelli- 
gantur  omnes  qui  a  Domino  sapiunt,  sive  etiam  doceant 
sive  non  doceant :  et  quia  omnis  sensus  vere  spiritualis 
est  abstra6tus  ab  idea  personarum,  locorum  et  temporum, 
ideo  per  "prophetam"  quoque  significatur  in  supremo 
sensu  Dominus  quoad  Verbum  et  quoad  doclirinam  e 
Verbo,  et  quoque  Verbum  ac  do6lrina ;  ac  in  opposito 
sensu  per  "  prophetas"  significantur  perversiones  et  falsifi- 
cationes  Verbi,  ac  falsa  doclrinae.  Et  quia  haec  per  "  pro- 
phetas" in  utroque  sensu  significantur,  velim  solum  aliqua 
loca  afferre  in  quibus  prophetae  nominantur,  per  quos  intel- 
liguntur  omnes  qui  recipiunt  et  docent  Verbum  et  doctri- 
nam,  et  in  sensu  separato  a  personis  intelligitur  Verbum 
et  doctrina,  ac  in  opposito  sensu  qui  pervertunt  Verbum  et 
docent  falsa  dodlrinae,  et  abstracle  perversio  Verbi  et  fal- 
sum  doclrinae  : — Apud  Esaiam, 

"  Exscindet  Jehovah  ex  Israele  caput  et  caudam  ;  senex  et  honoratus 

faciebus  caput  est,  propheta  autem  doctor  mendacii  cauda  est" 
(ix.  [13,]  14  \JB.A.  14,  15]); 

apud  eundem, 

"Effudit  super  vos  Jehovah  spiritum  somnolentiae,  et  occlusit  oculos 
vestros,  prophetas  et  capita  vestra,  videntes  obtexit  "  (xxix.  10)  ; 

apud  Jeremiam, 

"Abnegarunt  Jehovam  quando  dixerunt,  Non  ille,  neque  veniet  super 

nos  malum,  ac  gladium  famemque  non  videbimus  ;  sed  prophetae 
erunt  in  ventum,  nec  verbura  in  iis"  (v.  12,  13); 

apud  eundem, 

"Misi  ad  eos  omnes  servos  meos  prophetas,  quotidie  matutinando  et 
mittendo  "  (vii.  25)  ; 

apud  eundem, 

"Sic  dixit  Jehovah  Zebaoth  contra  prophetas,  Ecce  Ego  cibans  eos  ab- 
sinthio  et  potabo  eos  aquis  fellis ;  quia  a  prophetis  Hierosolymae 
exivit  hypocrisis  in  universam  terram : . . .  .  ne  attendite  ad  verba 
prophetarum  prophetantium  vobis,  vanos  reddunt  vos,  visionem 
cordis  sui  loquuntur,  non  ex  ore  Jehovae"  (xxiii.  15,  16); 

apud  eundem, 

"Prophetae  qui  fuerunt  ante  me  et  ante  te  a  saeculo,  prophetarunt  su- 
per terras  multas,  et  super  regna  magna  de  bello,  et  de  malo  et 
de  peste ;  propheta  qui  prophetat  de  pace,  cum  venerit  verbum 
prophetae,  cognoscetur  propheta  quod  miserit  eutn"  Deus  (xxviii. 
8,9): 

apud  Matthaeum, 

"  Vae  vobis"  hypocritae  et  Pharisaei,"quia  aedificatis  sepulchra  prophe- 
tarum, et  ornatis  monumenta  justorum,  et  dicitis,  Si  fuissemus  in 
diebus  patrum  nostrorum,  non  fuissemus  participes  eorum  in  san- 
guine prophetarum  ;  itaque  testamini  contra  vosmet  quod  filii 

sitis  eorum  qui  occiderunt  prophetas  Mitto  ad  vos  prophetas, 

sapientes  et  scribas  ;  jam  vero  ex  iis  occidetis  et  crucifigetis, 
. . .  .ut  veniat  super  vos  omnis  sanguis  justus  effusus  super  terram 
a  sanguine  Abelis  justi  usque  ad  sanguinem  Sachariae  filii  Bara- 

chiae,  quern  occidistis  inter  templum  et  altare  Jerusalem, 

Jerusalem,  quae  occidis  prophetas,  et  lapidas  missos  ad  te...." 
(xxiii.  29-37  ;  Luc.  xi.  W47-51): 

in  his  locis  apparet  sicut  per  "prophetas"  modo  intelli- 
gantur  prophetae,  per  quos  Jehovah,  hoc  est,  Dominus, 
locutus  est;  proinde  quod  Dominus  per  "occidere  pro- 
phetas" l2lsolum  intellexerit  necem  eorum:  sed  simul  in- 
tellexit  occisionem  et  exstinclionem  Divini  [3lVeri  oriundam 
ex  falsificatione  et  adulteratione  Verbi :  nam  per  personam 
et  ejus  funcliionem  in  sensu  spirituali  intelligitur  ipsa  res 
qua  persona  fungitur  et  quam  loquitur,  ita  per  "prophe- 
tam"  Divinum  Verum  seu  Verbum,  ac  doclrina  inde  ;  quia 
functio  personae  unam  rem  cum  persona  agit,  ideo  ipsa 
res,  quam  propheta  docet,  per  ilium  intelligitur  :  per  "san- 
guinem effundere  "  etiam  intelligitur  adulterare  vera  Verbi  ; 
et  quia  gens  Judaica  talis  erat,  ideo  dicitur,  "Jerusalem, 
Jerusalem,  quae  occidis  prophetas,  et  lapidas  missos  ad 
te,"  per  quae  verba  in  sensu  spirituali  intelligitur  quod 
cxstinguant  omne  Divinum  Verum  quod  ex  Verbo  apud 

illos.  Quia  per  "prophetam"  intelligitur  Divinum  Verum 
quod  est  Verbum  et  ex  Verbo  in  ecclesia,  et  hoc  exstingui 
nequit  nisi  ab  illis  apud  quos  Divinum  Verum  aut  Verbum 
est,  ideo  dixit  Dominus 

Quod  non  conveniens  sit  ut  propheta  intereat  extra  Hierosolvmam 
{Luc.  xiii.  33) ; 

per  "  Hierosolymam  "  intelligitur  ecclesia  quoad  doflrinam 
veri. 

[c]  In  Verbo  etiam  pluries  dicitur  "sacerdos  et  pro- 
pheta;" et  per  "sacerdotem"  ibi  intelligitur  qui  ducit  ad 
vivendum  secundum  Divinum  Verum,  et  per  "prophetam" 
qui  docet  illud.  In  hoc  sensu  nominantur  "sacerdos"  et 
"propheta"  in  sequentibus  locis  : — Apud  Jercmiam, 

"Non  peribit  lex  a  sacerdote,  aut  consilium  a  sapiente,  aut  Verbum  a 
propheta"  (xviii.  18); 

apud  eundem, 

"In  die  illo.  . .  .peribit  cor  regis  et  cor  principum,  et  stupescent  sacer- 
dotes,  ac  prophetae  admirabuntur  "  (iv.  9)  ; 

apud  EzecJiielem, 

"Quaerent  visionem  a  propheta,  sed  lex  periit  a  sacerdote,  et  consilium 
a  senioribus  ;  rex  lugebit,  et  princeps  induetur  stupore  "  (vii.  26, 
27): 

per  "visionem  a  propheta"  intelligitur  intellects  Verbi; 
per  "  legem  a  sacerdote  "  intelliguntur  praecepta  vitae  ;  per 
"consilium  a  senioribus"  intelligitur  sapientia  inde ;  per 
"regem  et  principes"  intelligitur  intelligentia  per  vera  ex 
bono  :  hoc  est  spirituale  horum  verborum.    Apud  Esaiam, 

"Sacerdos  et  propheta  errant  persiceram,  absorbentur  a  vino,  aberrant 
per  siceram,  errant  inter  videntes,  titubant  judicio"  (xxviii.  7) ; 

apud  Jercmiam, 

"  Stupendum  et  horrendum  factum  est  in  terra  ;  prophetae  prophetarunt 
mendacium,  et  sacerdotes  dominantur  per  manus  suas,  et  populus 
meus  amant  ita"  (v.  [30,]  31) ; 

apud  eundem, 

"  [A]  propheta  usque  ad  sacerdotem  quisque  facit  mendacium  "  (viii.  10) ; 

apud  eundem, 

"Quando  interrogaverint  te....aut  propheta  aut  sacerdos,  dicendo, 
Quodnam  dictum  propheticum  Jehovae  ?  dicito  ad  eos,  Deserui 
vos,  et  prophetam  et  sacerdotem  "  (xxiii.  33,  34) ; 

apud  Zephaniam, 

"  Prophetae.  .levissimi,  viri  perfidiarum,  sacerdotes  eorum  profanant 
sanctum,  violenter  torquent  Legem  "  (iii.  4) ; 

apud  Jeremiam, 

"Sacerdotes  non  dixerunt,  Ubi  Jehovah?  et  tenentes  Legem  non  agno- 
verunt  Me:. .  .  .et  prophetae  prophetarunt  per  Baalem  ;  post  eos 

vero,  qui  non  prosunt,  iverunt  Pudefacii  sunt  domus  Israelis, 

ipsi,  reges  eorum,  principes  eorum,  et  sacerdotes  eorum,  et  pro- 
phetae eorum  "  (ii.  8,  26) : 

ut  praeteream  pluraloca  ubi  " prophetae"  et  simul" sacer- 
dotes" nominantur;  et  ibi  per  "sacerdotes"  intelliguntur  qui 
docent  vitam  et  qui  ducunt  ad  bonum,  et  per  "prophetas" 
intelliguntur  qui  docent  vera,  per  quae  ducendi :  in  sensu 
autem  abstrafto  per  "sacerdotes"  ac  per  " sacerdotium " 
intelligitur  bonum  amoris,  proinde  etiam  bonum  vitae  ; 
et  per  "prophetas"  intelligitur  verum  doclrinae,  proinde 
verum  quod  ducit  ad  bonum  vitae  ;  verbo,  prophetae  do- 
cebunt,  et  sacerdotes  ducent.    Apud  Sachariam, 

"  In  die  illo.  .  .  .exscindam  nomina  idolorum  e  terra,  ut  non  memorentur 
amplius,  etiamque  prophetas  et  spiritum  immundum  transire  faciam 
e  terra  ;  et  fiet  cum  prophetaverint  vir  amplius,  dicent  ad  eum  pa- 
ter ejus  et  mater  ejus,  qui  generarunt  eum,  Non  vives  ;. .  .  .Wquin 
confodient  eum  pater  ejus  et  mater  ejus  qui  generarunt  eum. .  . . : 
fiet  in  die  illo,  pudefient  prophetae,  vir  propter  visionem  suam,  cum 
prophetaverint,  neque  induent  tunicam  pili  ut  mentiantur  ;  et  dicet, 
Non  propheta  ego,  vir  colens  terram  ego,  quia  homo  vendidit  me 
a  pueritia  "  (xiii.  2— 4[,  5]) : 

hoc  de  adventu  Domini  in  mundum,  et  de  abolitione  cul- 
tus  repraesentativi,  turn  falsitatum  quibus  doclrina  eccle- 
siae  tunc  scatuit ;  nam  gens  Judaica,  apud  quam  fuit  ilia 
ecclesia,  omnem  cultum  posuit  in  externis,  et  nihil  in  in- 
ternis  ;  hoc  est,  in  sacrificiis  et  talibus  quae  externa  erant, 
et  nihil  in  charitate  et  fide,  quae  interna  sunt ;  inde  cul- 
tus  et  doctrina  constabant  ex  meris  falsitatibus,  et  ipsa 
gens  in  se  spe6tata  erat  idololatra.  Abolitio  talium  a 
Domino  per  ilia  prophetae  verba  describitur :  quare  per 
"Exscindam  nomina  idolorum  e  terra,  ut  non  memorentur 
amplius,"  significatur  abolitio  cultus  idololatrici,  hoc  est, 
cultus  mere  wexterni  absque  interno  :  per  "  transire  faciam 
prophetas  et  spiritum  immundum  e  terra "  significatur 
abolitio  falsitatum  doclrinae :  per  quod  "dicent  ad  eum 
pater  ejus  ct  mater  ejus,  qui  generarunt  eum,  cum  prophe- 
taverint amplius,  Non  vives,"  significatur  quod  ecclesia 

instituenda  a  Domino,  quae  futura  ecclesia  interna,  pror- 
sus  exstinctura  sit  falsa  doctrinae,  si  quis  ilia  doceret ; 
per  "prophetare"  significatur  docere  falsa  doctrinae,  per 
"patrem  et  matrem"  significatur  ecclesia  quoad  bonum 
et  quoad  verum  (per  "patrem"  ecclesia  quoad  bonum,  et 
per  "matrem"  ecclesia  quoad  verum);  per  "  Non  vives" 
significatur  exstinguere  :  hoc  etiam  intelligitur  per  quod 
"pater  ejus  et  mater  ejus,  qui  generarunt  eum,  confodient 
eum :"  abolitio  falsitatum  doctrinae  etiam  intelligitur  per 
"  Pudefient  prophetae,  vir  propter  visionem  suam,  neque 
induent  tunicam  pili  ut  mentiantur  ;"  per  "prophetas"  et 
"visionem"  eorum  etiam  hie  intelliguntur  falsa  doctrinae, 
et  per  "inducere  tunicam  pili  ut  mentiantur"  significatur 
pervertere  externa  Verbi,  qualia  sunt  in  sensu  litterae 
ejus  ;  tunica  pili  apud  prophetas  repraesentabat  ultimum 
sensum  Verbi,  similiter  ac  indumentum  Johannis  Baptis- 
tae  ex  pilis  cameli :  per  quod  dixerit,  "Vir  colens  terram 
ego,  quia  homo  vendidit  me  a  pueritia,"  significatur  quod 
hoc  illis  sit  ab  Ecclesia  Judaica,  quae  solum  externa  et 
non  interna  fuit,  quia  in  ea  natus  et  ideo  ei  addicatus. 
Apud  Danielem, 

"Septimanae  septuaginta  decisae  sunt  super  populum  tuum,  et  super 
urbem  saniftitatis  tuam,  ad  consummandum  praevaricationem,  et 
ad  obsignandum  peccata,  et  ad  expiandum  iniquitatem,  et  ad  ad- 
ducendum  justitiam  saeculorum,  et  ad  obsignandum  visionem  et 
prophetam,  et  ad  ungendum  sanftum  sanclorum  "  (ix.  24): 

haec  de  adventu  Domini,  quando  iniquitas  consummata 
est,  hoc  est,  quando  non  amplius  aliquod  bonum  et  ve- 
rum in  ecclesia  residuum  erit :  "super  populum  et  super 
urbem  sanctitatis"  significat  super  ecclesiam  et  ejus  doc- 
rinam,  quae  tunc  prorsus  vastata  et  exstinfla :  "ad  con- 
summandum praevaricationem  et  ad  obsignandum  peccata" 
significat  quando  omnes  in  ecclesia  sunt  in  falsis  doclxinae 
ct  in  malis  quoad  vitam  ;  nam,  ut  in  praemissis  hujus  ar- 
ticuli  ostensum  est,  adventus  Domini,  et  cum  Ipso  ulti- 
mum judicium,  non  prius  adest  quam  cum  non  amplius 
aliquod  verum  doctrinae  et  bonum  vitae  in  ecclesia  super- 
est  ;  et  hoc  ex  causa  de  qua  supra,  nempe,  ut  probi  ab 
improbis  separentur:  "adducere  justitiam  saeculorum" 
significat  ultimum  judicium,  quando  cuivis  retribuetur 
secundum  facta  ejus:  "obsignare  visionem  et  prophetam" 


CAP.  X.,  VERS.  II.— N.  624O]. 


significat  finem  prioris  ecclesiae  et  principium  novae  ;  seu 
finem  externae  ecclesiae,  quae  fuit  repraesentativa  spiri- 
tualium,  et  principium  internae  quae  est  spiritualis  ;  per 
"visionem  et  prophetam  "  etiam  intelliguntur  falsa  doctxi- 
nae ;  et  quoque  per  eadem  verba  significatur  quod  Domi- 
nus  impleturus  omnia  quae  in  Verbo  de  Ipso  praedicla 
sunt:  "ungere  sanftum  sanctorum"  significat  glorificatio- 
nem  Humani  Domini  per  unionem  cum  Ipso  Divino,  et 
quoque  significat  postea  omnem  cultum  ex  amore  in  Ip- 
sum.    Apud  Moscn, 

"Jehovah  dixit  ad  Mosen,. .  .Constitui  te  deum  Pharaoni,  et  Aharon 
frater  tuus  erit  propheta  tibi "  {Exod.  vii.  i): 

quod  Dominus  dixerit  ad  Mosen  quod  "  constituerit  eum 
deum  Pharaoni,"  erat  quia  Moses  repraesentabat  Legem, 
per  quam  intelligitur  Divinum  Verum,  quod  etiam  in  sensu 
spirituali  per  "  Deum  "  significatur  ;  recipiebat  enim  Moses 
ex  ore  Domini  verba  quae  diclurus  erat  Pharaoni,  et  qui 
recipit  ilia  dicitur  "  deus  ;"  inde  quoque  est  quod  angeli 
dicantur  "dii,"  et  inde  quoque  significant  Divina  vera: 
quod  Aharon  esset  "propheta  ejus,"  significat  quod  doce- 
ret  verum  receptum  a  Mose  ac  diceret  Pharaoni,  nam  per 
"prophetam,"  ut  supra  dictum  est,  significatur  docens  ve- 
rum, et  abstracle  do6trina  Veri.  (Sed  haec  amplius  explicata  videan- 
tur  in  Arcanis  Caelestibus,  n.  7268,  7269.)     Ex  eo  est  quod  prophetac 

Veteris  Testamenti  repraesentaverint  Dominum  quoad 
docTxinam  Divini  Veri,  et  quod  praecipui  eorum  reprae- 
sentaverint Dominum  quoad  ipsum  Verbum  ex  quo  doc- 
trina  Divini  Veri,  prout  Moses,  Elias,  Elisaeus  et  Johan- 
nes Baptista  ;  et  quia  Dominus  est  Verbum,  hoc  est,  Di- 
vinum Verum,  ideo  Ipse  in  supremo  sensu  diftus  est 
"  Propheta."  Ouoniam  Moses,  Elias  et  Johannes  Baptista 
repraesentaverunt  Dominum  quoad  Verbum,  ideo 

Moses  et  Elias  apparuerunt,  locuti  cum  Domino,  cum  transformatus 
(Afa/t/i.  xvii.  3,  4  ;  Marc.  ix.  4,  5  ;  Luc.  ix.  30) : 

et  ibi  per  "Mosen  et  Eliam"  intelligitur  Verbum  tarn  His- 
toricum  quam  Propheticum,  per  "Mosen"  Verbum  Histo- 
ricum,  et  per  "Eliam"  Verbum  Propheticum;  et  hoc  ex 
causa,  quia  Dominus  transformatus  Se  sistebat  in  forma 
in  qua  est  Divinum  Verum  in  caelo.  Quod  Elias  reprae- 
sentaverit  Dominum  quoad  Verbum,  constat  ex  miraculis 

per  ilium  faftis,  per  quae  omnia  significantur  talia  quae 
Divini  Veri  seu  Verbi  sunt  :  et  quia  Johannes  Baptista 
similiter  repraesentabat  Dominum  quoad  Verbum,  ideo 
ille  diftus  fuit  Elias ;  ut  constat  apud  Malachiam, 

"  En  Ego  mitto  vobis  Eliam  prophetam,  antequam  venit  dies  Jehovae 
magnus  et  terribilis,  et  convertet  cor  patrum  ad  filios,  et  cor  filio- 
rum  ad  patres,  ne  veniam  et  percutiam  terram  anathemate  "  (iii. 
23,  24  [B.  A.  iv.  5,  6]) : 

et  quoque  aperte  dicitur 

Quod  Johannes  Elias  fuerit  {Matth.  xi.  14 ;  cap.  xvii.  10-12  :  Marc.  ix. 
II-I3); 

non  quod  fuerit  Elias,  sed  quod  repraesentaverit  simile 
quod  Elias,  nempe  Verbum  :  et  quia  Verbum  docet  quod 
Dominus  in  mundum  venturus  sit,  et  quoque  in  omnibus 
et  singulis  in  sensu  intimo  agit  de  Domino,  ideo 

Praemissus  est  Johannes  ut  doceret  illos  quod  Dominus  venturus  sit 
(videatur  Matth.  xi.  9,  10 :  Luc.  i.  76 ;  cap.  vii.  26). 

Ex  his  nunc  constare  potest  unde  est  quod  Dominus  di- 
catur  Propheta,  nempe, 

Quia  Ipse  erat  Verbum,  hoc  est,  ipsum  Diyinum  Verum  (ut  constare 
potest  ex  yohanne,  cap.  i.  vers.  I,  2,  14). 

Quod  Dominus  dicatur  "Propheta"  quia  fuit  Verbum, 
constat  apud  Mosen, 

"Prophetam  e  medio  tui,  e  fratribus  tuis,  sicut  me,  excitabit  tibi  Jeho- 
vah Deus  tuus,  Huic  obedietis  :.  . .  .dabo  verba  mea  in  os  Ipsius, 

ut  loquatur  ad  vos  omne  quod  praecepero  Ipsi  :  vir  qui  non 

obediverit  verbis  meis,  quae  loquetur  in  nomine  meo,  Ego  quae- 
ram  a  cum  illo  "  (Deutr.  xviii.  [^15-19)  : 

quod  dicatur  quod  "Jehovah  excitaturus  Prophetam  sicut 
Mosen,"  erat  quia  Moses  repraesentavit  Dominum  quoad 
Legem,  hoc  est,  quoad  Verbum,  ut  supra  dictum  est ; 
quare  etiam  de  Mose  dicitur 

Quod  Jehovah  cum  illo  locutus  sit  ore  ad  os,  et  non  sicut  cum  prophe- 
tis  aliis  per  visiones,  somnia  et  aenigmata  {Num.  xii.  1-8) ; 

per  quae  etiam  repraesentativum  Domini  apud  Mosen  de- 
scribitur ;  Dominus  enim  ex  Jehovah,  hoc  est,  ex  ipso 
Divino  quod  in  Ipso  ex  conceptione  fuit,  Secum  locutus 
est:  hoc  intelligitur  per  "Dabo  verba  mea  in  os  Ipsius, 
ut  loquatur  ad  vos  omne  quod  praecepero  Ipsi ;"  et  hoc 

quoque  repraescntabatur  apud  Mosen,  quod  "Jehovah  ore 
ad  os  locutus  sit  cum  illo,  et  non  sicut  cum  aliis  prophe- 
tis."    Inde  nunc  est 

Quod  Dominus  dicatur  Propheta  (etiam  apud  Matthaeum,  cap.  xxi.  11  : 
apud  Lttcatu,  cap.  vii.  16:  apud  Johannem,  cap.  vii.  40,  41  ;  cap.  ix. 
17). 

625.  "Super populos  et gentes,  et  linguas  et  reges  multos." — 

Quod  significet  apud  omnes  qui  in  vert's  et  in  bonis  quoad 
vitam  stint,  ct  simul  in  bonis  et  in  veris  quoad  doclrinam, 
secundum  cujusvis  religionem,  proinde  tit  doceatur  Verbuin 
quoad  bona  vitae  et  quoad  vera  doclrinae,  constat  ex  sig- 
nificatione  "  populorum  et  gentium,"  quod  sint  qui  ab  ec- 
clesia  spirituali  et  ab  ecclesia  caelesti  sunt  ;  illi  qui  ab 
ecclesia  spirituali  sunt,  vocantur  in  Verbo  "populi;"  at  illi 
qui  ab  ecclesia  caelesti  sunt,  vocantur  "gentes;"  illi  qui 
ab  ecclesia  spirituali  sunt,  qui  vocantur  "populi,"  sunt  qui 
in  veris  quoad  doftrinam  et  quoad  vitam  sunt  ;  et  qui  ab 
ecclesia  caelesti  sunt,  qui  vocantur  "gentes,"  sunt  qui  in 
bono  amoris  in  Dominum  sunt,  et  inde  in  bono  quoad 

Vitam  '.    (sed  de  significatione  "  populorum  "  et  "gentium"  in  Verbo,  videatur 

supra,  n.  175.  33 1  0  et  ex  significatione  "linguarum  et  regum 
multorum,"  quod  sint  qui  in  bonis  et  veris  quoad  vitam 
et  quoad  doftrinam  sunt,  sed  secundum  cujusvis  religio- 
nem ;  "  linguae  "  enim  significant  bona  veri,  et  confessionem 
eorum  secundum  cujusvis  religionem  (videatur  supra,  n.  330. 
455)  I  et  "reges"  significant  vera  quae  ex  bono,  et  "reges 
multi"  varia  vera  quae  ex  bono,  sed  secundum  cujusvis 

religionem.     (Quod  "  reges  "  significent  vera  ex  bono,  videatur  supra,  n.  3  I . 

553  )  Quod  "reges  multi"  significent  varia  vera  quae  ex 
bono,  est  quia  populi  et  gentes  extra  ecclesiam  plerique 
fuerunt  in  falsis  quoad  doclrinam  ;  sed  usque,  quia  vitam 
amoris  in  Deum  et  charitatis  erga  proximum  vixerunt, 
falsa  religionis  eorum  a  Domino  acceptata  fuerunt  sicut 
vera,  ex  causa  quia  intus  in  falsis  eorum  fuit  bonum  amo- 
ris, et  bonum  amoris  qualificat  omne  verum  ;  et  tunc  falsum 
quod  a  talibus  creditur  esse  vcrum,  etiam  bonum  intus 
latens  facit,  ut  illi,  dum  in  alteram  vitam  veniunt,  perci- 
piant  genuina  vera,  et  recipiant  ilia.  Praeterea  sunt  vera 
quae  solum  apparentiae  veri  sunt,  prout  sunt  ilia  vera 
quae  in  sensu  litterae  Verbi  sunt  ;  iliac  veri  apparentiae 
etiam  a  Domino  acceptantur  sicut  genuina  vera,  quando 


1594 


APOCALYPSIS  EXPLICATA. 


in  illis  est  bonum  amoris  in  Dominum  et  bonum  charitatis 
erga  proximum  ;  etiam  bonum  intus  latens  apud  illos  in 
altera  vita  dissipat  apparentias,  et  nudat  vera  spiritualia, 
quae  sunt  genuina  vera.    Ex  his  constare  potest  quid  hie 

intelligitUl'  per  "reges  multOS."  (Sed  de  fa!sis  in  quibus  bonum,  quae 
sunt  apud  gentes,  videatur  in  Doftrina  Novae  Hierosolymae,  n.  21.)      Ex  his 

quae  in  hoc  articulo,  et  ex  illis  quae  in  praecedente,  dicta 
et  ostensa  sunt,  constare  potest  quod  per  quod  "  oporteat 
iterum  prophetare  super  populos,  gentes,  linguas  et  reges 
multos"  significetur  quod  adhuc  docendum  sit  Verbum  illis 
qui  in  bonis  et  veris  quoad  doctrinam  et  inde  vitam  sunt ; 
sed  quia  dicitur  "super  populos,  gentes,  linguas  et  reges," 
etiam  per  ilia  verba  significatur  quod  docendum  sit  Verbum 
quoad  bona  vitae  et  quoad  vera  doftrinae,  nam  haec  duo 
sunt  quae  Verbum  in  toto  suo  complexu  continet.  Hie 
sensus  est  sensus  illorum  verborum  abstraftus  a  personis, 
qui  est  sensus  vere  spiritualis :  sensus  litterae  in  plerisque 
locis  spec~tat  personas,  etiam  nominat  illas  ;  sed  sensus  verc 
spiritualis  est  prorsus  absque  respeclu  personarum.  Angeli 
enim,  qui  in  sensu  spirituali  Verbi  sunt,  in  singulis  quae 
cogitant  et  loquuntur,  non  aliquam  ideam  personae  nec 
loci  habent,  quoniam  idea  personae  et  loci  limitat  et  finit 
cogitationes,  et  per  id  facit  illas  naturales ;  aliter  idea 
abstracta  a  personis  et  locis  ;  inde  est  quod  illis  intelli- 
gentia  et  sapientia  sit,  et  inde  est  quod  intelligentia  et 
sapientia  angelica  sit  ineffabilis :  homo  enim,  dum  in 
mundo  vivit,  in  cogitatione  naturali  est  ;  et  cogitatio  na- 
turalis  ideas  habet  ex  personis,  locis,  temporibus,  et  ex 
materialibus,  quae  si  homini  auferren'tur,  periret  ei  cogita- 
tio quae  ad  perceptionem  venit,  nam  sine  illis  nihil  quic- 
quam  comprehendit  ;  at  cogitatio  angelica  absque  ideis 
ex  personis,  locis,  temporibus  et  materialibus  est ;  inde 
est  quod  cogitatio  et  inde  loquela  angelica  sit  ineffabilis, 
ct  quoque  homini  incomprehensibilis.  At  usque  homo 
qui  in  mundo  vitam  amoris  in  Dominum  et  vitam  chari- 
tatis erga  proximum  vivit,  is  post  excessum  e  mundo  in 
intelligentiam  et  sapientiam  illam  ineffabilem  venit ;  nam 
mens  ejus  interior,  quae  est  ipsa  mens  ejus  spiritus,  tunc 
aperitur,  et  homo  tunc,  cum  fit  angelus,  ex  ilia  cogitat 
et  loquitur,  proinde  talia  quae  in  mundo  non  potuit  effari, 
nec  comprehendere.    Mens  talis  spiritualis,  quae  similis 

est  menti  angelicae,  cuivis  homini  inest ;  sed  in  mundo, 
quia  per  corpus  materiale  ibi  loquitur,  videt,  audit  et  sen- 
tit,  intra  mentem  naturalem  latet,  seu  supra  hanc  vivit  ; 
et  homo  quod  inibi  cogitat  tunc  prorsus  ignorat,  nam  co- 
gitatio  illius  mentis  tunc  influit  in  mentem  naturalem,  ac 
se  ibi  limitat,  finit,  et  sistit  videndam  et  percipiendam. 
Homo  nescit,  dum  in  corpore  in  mundo  est,  quod  interius 
illam  mentem,  et  inibi  intelligentiam  et  sapientiam  ange- 
licam,  possideat  ;  ex  causa  quia  omnia  quae  ibi  versantur, 
influunt  in  mentem  naturalem,  ut  dictum  est,  et  sic  secun- 
dum correspondentias  fiunt  naturalia.  Haec  dicta  sunt 
ut  sciatur  quale  est  Verbum  in  sensu  spirituali,  quando 
hie  sensus  prorsus  abstractus  est  a  personis  et  a  locis  ; 
hoc  est,  a  talibus  quae  ex  materialibus  corporis  et  mundi 
suum  quale  trahunt. 

CAPUT  XI. 


T  datus  est  mihi  calamus  similis  baculo,  et  ange- 
lus  adstitit  dicens,  Surge  et  metire  templum 
Dei  et  altare,  et  adorantes  in  eo. 


2.  Et  atrium,  quod  extra  templum,  ejice  foras,  et 
ne  illud  metiaris,  quia  datum  est  gentibus,  et  civi- 
tatem  sanctam  conculcabunt  mensibus  quadraginta 
duobus. 

3.  Et  dabo  duobus  testibus  meis,  et  prophetabunt 
diebus  mille  ducentis  sexaginta,  circuminduti  saccis. 

4.  Hi  sunt  duae  olivae,  et  duo  candelabra,  quae 
coram  Deo  terrae  stantia. 

5.  Et  si  quis  illis  voluerit  nocere,  ignis  egredietur 
ex  ore  illorum,  et  devorabit  inimicos  illorum  ;  et  si  quis 
illis  voluerit  nocere,  ita  oportet  ilium  occidi. 

6.  Hi  habent  potestatem  claudere  caelum,  ut  non 
pluat  pluvia  in  diebus  illorum  prophetiae ;  et  potesta- 
tem habent  super  aquas  convertere  illas  in  sanguinem, 
et  percutere  terram  omni  plaga,  quotiescunque  volue- 
rint. 

7.  Et  cum  absolverint  testimonium  suum,  bestia  as- 
cendens  ex  abysso  faciet  bellum  cum  illis,  et  vincet  illos, 
et  occidet  illos. 

8.  Et  corpora  illorum  super  platea  urbis  magnae, 
quae  vocatur  spiritualiter  Sodoma  et  Aegyptus,  ubi  et 
Dominus  noster  crucifixus  est. 

9.  Et  videbunt  ex  populis  et  tribubus  et  Unguis  et 

gentibus  corpora  illorum  dies  tres  et  dimidium  ;  et  cor- 
pora illorum  non  permittent  poni  in  monumenta. 

10.  Et  habitantes  super  terra  gaudebunt  super 
illis  et  laetabuntur,  et  munera  mittent  invicem,  quo- 
niam  ill i  duo  prophetae  cruciaverunt  habitantes  super 
terra. 

11.  Et  post  tres  dies  et  dimidium  spiritus  vitae  ex 
Deo  intravit  in  illos,  et  steterunt  super  pedibus  suis ; 
et  timor  magnus  cecidit  super  videntes  illos. 

12.  Et  audiverunt  vocem  magnam  ex  caelo  dicen- 
tem  illis,  Ascendite  hue ;  et  ascenderunt  in  caelum  in 
nube,  et  viderunt  illos  inimici  illorum. 

1 3.  Et  in  ilia  hora  facius  est  terrae  motus  magnus, 
et  decima  pars  urbis  cecidit,  et  occisa  sunt  in  terrae 
motu  nomina  hominum  millia  septem  ;  et  reliqui  territi 
facti  sunt,  et  dederunt  gloriam  Deo  caeli. 

14.  Vae  secundum  praeteriit;  ecce  vae  tertium  ve- 
nit  cito. 

1 5.  Et  septimus  angelus  clanxit,  et  faclae  sunt  voces 
magnae  in  caelo,  dicentes,  Facia  sunt  regna  mundi 
Domini  nostri  et  Christi  Ipsius,  et  regnabit  in  saecula 
saeculorum. 

16.  Et  viginti  et  quatuor  seniores,  qui  coram  Deo 
sedentes  super  thronis  suis,  ceciderunt  super  facies  suas, 
et  adoraverunt  Deum ; 

17.  Dicentes,  Gratias  agimus  Tibi,  Domine  Deus 
omnipotens,  qui  es  et  qui  eras  et  qui  venturus  es,  quod 
adeptus  sis  potentiam  tuam  magnam,  et  regnum  inie- 
ris. 

18.  Et  gentes  iratae  sunt;  et  venit  ira  tua,  et  tem- 
pus  mortuorum  judicari,  et  dare  mercedem  servis  tuis 
prophetis,  et  Sanctis,  et  timentibus  nomen  tuum,  parvis 
et  magnis  ;  et  perdere  perdentes  terram. 


APOCALYPSIS  EXPLICATA. 


19.  Et  apertum  est  templum  Dei  in  caelo,  et  visa 
est  area  foederis  Ipsius  in  templo  Ipsius ;  et  facia  sunt 
fulgura  et  voces  et  tonitrua  et  terrae  motus  et  grando 
magna. 

EXPLI CATIO. 

VERSUS  I,  2. 

626.  "Et  datus  est  mihi  calamus  similis  baculo,  et  angelus  adstitit  dicens,  Surge 
et  metire  templum  Dei  et  altare,  et  adorantes  in  eo.  Et  atrium,  quod  extra  templum,  rejice 
foras,  et  ne  illud  metiaris,  quia  datum  est  gentibus,  et  civitatem  sanctam  conculcabunt  men- 
sibus  quadraginta  duobus." 

1.  "Et  datus  est  mihi  calamus  similis  baculo,"  significat  modum  visitationis, 

hoc  est,  explorationis  qitalis  est  ecclesia  quoad  verum  et  quoad  bonum 
[n.  627];  "et  angelus  adstitit  dicens,"  significat  vohintatem  Domini 
et  mandatum  [n.  628];  "Surge,  metire  templum  Dei  et  altare,  et 
adorantes  in  eo,"  significat  ut  exploret  ecclesiam,  qua/is  est  quoad  re- 
ceptionem  Divitii  Veri  et  Divini  Boni,  et  inde  quoad  cultum  Domini 
[n.  629]. 

2.  "Et  atrium,  quod  exira  templum,  rejice  foras,  et  ne  illud  metiaris,"  signi- 

ficat quod  externum  Verbi,  et  inde  ecclesiae  et  eu/tus,  non  explorandum 
sit  [n.  630];  "quia  datum  est  gentibus,"  significat  quoniam  id perver- 
sum  est  per  mala  vitae  et  falsa  doclrinae  [n.  631]  ;  "et  civitatem  sanc- 
tam conculcabunt,"  significat  quod  destrucluri  omnem  doclrinam  veri 
et  boni  ex  Verbo  [n.  632]  ;  "mensibus  quadraginta  duobus,"  significat 
usque  ad finem  veteris  ecclesiae  et  principiuni  novae  [n.  633]. 

627 [a] .  [Vers.  T.I  "Et  datus  est  mihi  calamus  similis  bacu- 
lo."— Quod  significet  modum  visitationis,  hoc  est,  explora- 
tionis qitalis  est  ecclesia  quoad  verum  et  quoad  bonum,  constat 
ex  significatione  "calami,"  quod  sit  per  quem  exploratur 
qualitas  ;  per  "metiri"  enim  significatur  explorare,  et  per 
"mensuram"  qualitas  rei  ;  inde  per  "calamum,"  per  quem 
metiretur  templum  et  altare,  ut  sequitur,  seu  per  "cala- 
mum mensurae,"  significatur  modus  explorandi  qualitatem  : 
quod  sit  modus  explorandi  qualis  est  ecclesia  quoad  verum 
et  quoad  bonum,  est  quia  sequitur  quod  "metiretur  tem- 
plum et  altare,  et  adorantes  in  eo,"  per  quae  significatur 
ecclesia  quoad  verum  et  quoad  bonum,  et  inde  quoad  cul- 
tum. Quod  "calamus"  etiam  significet  visitationem,  est 
quia  visitatio  est  exploratio  hominum  ecclesiae  quales 
sunt,  et  quia  visitatio  [llpraecedit  ultimum  judicium,  de  quo 
postea  agitur.  Qualis  est  visitatio  seu  exploratio  ilia, 
constare  potest  ex  visitatione  in  Sodoma,  quod  primum 
illuc  missi  fuerint  angeli,  ac  per  illos  visitatio  seu  explora- 

tio  facta  est  quales  essent  quoad  receptionem  eorum,  hoc 
est,  quales  essent  quoad  receptionem  Divini  Veri  ac  Divini 
Boni,  nam  angeli  illi  repraesentabant  Dominum  quoad 
Divinum  procedens  ;  et  postquam  exploratum  est,  quod 
omnes  in  Sodoma,  praeter  Lothum,  non  vellent  recipere 
illos,  sed  damnum  inferre  illis,  tunc  exitium  illorum  venit, 
per  quod  ultimum  judicium  illorum  intelligitur.  Quod 
fuerit  calamus,  per  quern  mensuratio  fieret,  est  quia  per 
"calamum"  seu  "cannam"  significatur  Divinum  Verum 
in  ultimo  ordinis  ;  et  per  "baculum,"  cui  calamus  similis 
erat,  significatur  potentia  ;  et  per  verum  in  ultimo  ordinis 
et  ejus  potentiam  fit  omnis  visitatio  seu  exploratio,  nam 
omnia  vera  usque  a  primis  simultaneum  formant,  seu  co- 
existunt,  in  ultimo  ;  quapropter  omnia  quae  a  Divino  fiunt, 
ex  primis  per  ultima  fiunt ;  hie  itaque  visitatio  seu  explo- 
ratio, quod  verum  significatur  per  "calamum"  seu  "can- 
nam."   Similiter  in  his  sequentibus  in  Apocalypsi, 

Quod  unus  ex  septem  angelis  habuerit  calamum  aureum,  quo  metiebatur 
civitatem  Hierosolymam  et  portas  ejus  et  raurura  ejus  ;  et  quod 
mensus  sit  civitatem  calamo  ad  stadiorum  duodecim  millia  (xxi. 
I5,i6); 

et  apud  Ezechielem, 

Quod  in  manu  angeli  esset  filum  lini  et  calamus  mensurae,  et  calamus 
sex  ulnarum,  et  quod  illo  mensus  sit  longitudinem,  latitudinem  et 
altitudinem  aedificii,  portae,  porticus,  atrii,  templi,  et  plura  alia 
(cap.  xl.  3,  5,  6,  8,  11,  13,  17,  seq.  ;  cap.  xli.  1-5,  13,  14,  22  ;  cap.  xlii. 
1  ad  fin.): 

quod  per  "calamum  mensurae"  hie  quoque  intelligatur 
modus  explorandi  ecclesiam  quoad  verum  et  quoad  bonum, 
constare  potest  ex  eo,  quod  angelus  mensus  sit  singula 
templi  quoad  longitudinem,  latitudinem  et  altitudinem  ; 
et  per  "  longitudinem  "  significatur  bonum,  per  "latitudi- 
nem" verum,  et  per  "altitudinem"  gradus  boni  et  veri  a 
supremis  seu  intimis  ad  infima  seu  ultima.    (Quod  "  longitudo " 

et  "  latitudo  "  ilia  significent,  videatur  in  opere  De  Caelo  el  Inferno,  n.  107.)  Quod 

"calamus"  significet  verum  in  ultimis,  per  quod  explora- 
tiones  fiunt,  patet  quoque  ex  eo,  quod  in  manu  angeli 
etiam  esset  filum  lini,  et  per  "filum  lini"  significatur  ve- 
rum; turn  ex  eo,  quod  calamus  esset  "sex  ulnarum,"  ac 
per  "sex"  significantur  similia  quae  per  "tria,"  nempc 
vera  in  toto  complcxu  (videatur supra,  n.  384,  532).  Quod  "  me- 
tiri"  significet  explorare  quale  rei,  videbitur  in  sequcnti 

artic'ulo.  Per  verum  ultimum,  seu  verum  in  ultimo  ordi- 
nis,  intelligitur  verum  sensuale,  quale  est  verum  in  sensu 
litterae  Verbi  illis  qui  mere  sensuales  sunt.  Divinum  Ve- 
rum in  descensu  procedit  secundum  gradus  a  supremo  seu 
intimo  ad  infimum  seu  ultimum.  Divinum  Verum  in  su- 
premo gradu  est  quale  est  Divinum  quod  proxime  proce- 
dit a  Domino,  ita  quale  est  Divinum  Verum  supra  caelos  ; 
hoc  quia  infinitum  est,  non  ad  ullius  angeli  perceptionem 
potest  venire :  Divinum  autem  Verum  primi  gradus  est 
quod  ad  perceptionem  angelorum  intimi  seu  tertii  caeli 
pervenit,  et  vocatur  Divinum  Verum  caeleste  ;  ex  hoc  est 
sapientia  illorum  angelorum  :  Divinum  Verum  secundi  gra- 
dus est  quod  ad  perceptionem  angelorum  medii  seu  secundi 
caeli  pervenit,  ac  illorum  sapientiam  et  intelligentiam  facit, 
et  vocatur  Divinum  Verum  spirituale  :  Divinum  Verum  ter- 
tii gradus  est  quod  ad  perceptionem  angelorum  ultimi  seu 
primi  caeli  pervenit,  et  facit  illorum  intelligentiam  et  scien- 
tiam,  ac  vocatur  Divinum  Verum  caeleste  et  spirituale  na- 
turale :  Divinum  autem  Verum  quarti  gradus  est  quod  ad 
perceptionem  hominum  ecclesiae  viventium  in  mundo  per- 
venit, ac  illorum  intelligentiam  et  scientiam  facit ;  hoc 
vocatur  Divinum  Verum  naturale ;  ultimum  hujus  vocatur 
Divinum  Verum  sensuale.  Haec  Divina  Vera  secundum 
suos  gradus  in  ordine  sunt  in  Verbo  ;  et  Divinum  Verum 
in  ultimo  gradu,  seu  in  ultimo  ordinis,  est  quale  est  Divinum 
Verum  in  sensu  litterae  Verbi  pro  infantibus  et  pro  maxime 
simplicibus  qui  sensuales  sunt  :  hoc  Divinum  Verum  est 
quod  per  "calamum"  seu  "cannam"  significatur :  et  quia 
explorationes  apud  omnes  fiunt  per  Divinum  hoc  Verum 
ultimum,  ut  supra  diftum  est,  ideo  mensurationes  et  pon- 
derationes  in  ecclesiis  repraesentativis  fiebant  per  cala- 
mos  seu  cannas,  per  quas  id  Divinum  Verum  significatur. 
Quod  mensurationes  faftae  sunt  per  calamos,  nunc  supra 
ostensum  est ;  quod  etiam  ponderationes,  constat  apud 
Esaiam, 

"Argentum  calamo  ponderant "  (xlvi.  6). 

Quoniam  "calamus"  significat  verum  in  ultimis,  quale 

est  simplicibus  et   infantibus,  qui   non   spirituales  sed 

naturales  sensuales  sunt,  ideo  etiam  dicitur  apud  Esa- 
iam, 

"Calamum  contusum  non  confringet,  et  linum  fumigans  non  exstin- 
guet,  et  veritatem  proferet  in  judicium"  (xlii.  3): 

ibi  de  Domino,  et  per  "calamum  contusum  non  confrin- 
get" significatur  quod  Divinum  Verum  sensuale  apud 
simplices  et  infantes  non  laedet  ;  per  "linum  fumigans 
non  exstinguet"  significatur  quod  Divinum  Verum  quod 
apud  simplices  et  infantes  ex  pusillo  bono  amoris  incipit 
vivere,  non  perdet  ;  "linum"  enim  significat  verum,  et 
"fumigans"  significat  vivens  ex  aliquanto  amore  ;  et  quia 
utrumque,  nempe  "calamus"  et  "linum,"  significat  verum, 
ideo  etiam  dicitur  de  Domino  quod  "veritatem  proferet 
in  judicium,"  per  quod  intelligitur  quod  apud  illos  produ- 
cet  intelligentiam  ;  "judicium"  significat  intelligentiam. 

[b.]  "  Calamus"  etiam  significat  Verum  sensuale,  quod 
est  ultimum,  quale  datur  apud  naturales  homines,  etiam 
malos,  apud  eundem, 

"  Erit  locus  aridus  in  stagnum  gramen  pro  calamo  et  junco  "  (xxxv. 

7): 

haec  de  instauratione  ecclesiae  a  Domino  ;  et  quod  tunc 
illis  erit  intelligentia  per  Divinum  Verum  spirituale  apud 
quos  non  prius  aliqua,  significatur  per  "Erit  locus  aridus 
in  stagnum  ;"  et  quod  tunc  erit  scientia  per  Divinum  Ve- 
rum naturale  illis  apud  quos  prius  modo  verum  sensuale 
fuit,  significatur  per  "Gramen  pro  calamo  et  junco;" 
"gramen"  significat  scientiam  ex  origine  spirituali,  seu 
per  quam  verum  spirituale  confirmatur  ;  "  calamus  "et  "  jun- 
cus"  autem  significant  scientiam  ex  origine  sensuali,  seu 
per  quam  fallaciae  sensuum  confirmantur  :  haec  scientia 
in  se  speftata  est  modo  scientia  infime  naturalis,  dicenda 
materialis  et  corporea,  in  qua  parum  vel  nihil  vitae.  Apud 
eundem, 

"Recedent  flumina,  comminuentur  et  exsiccabuntur  fluvii  Aegypti,  ca- 
lamus et  ulva  marcescent"  (xix.  6): 

per  haec  in  sensu  spirituali  intelligitur  quod  omnis  intel- 
ligentia Divini  Veri  peritura  sit;  "recedent  flumina"  sig- 
nificat quod  omnia  intelligentiae  spiritualis  abitura  sint ; 
"comminuentur  et  exsiccabuntur  fluvii  Aegypti"  signifi- 
cat quod  omnia  intelligentiae  naturalis  peritura  sint  ; 
"calamus  et  ulva  marcescent"  significat  quod  verum 
ultimum,  quod  vocatur  verum  sensuale,  quod  modo  est 

scientificum,  evaniturum  ;  "flumina"  et  "fluvii"  significant 
ilia  quae  intelligentiae  sunt,  "Aegyptus"  significat  natu- 
rale,  ac  "calamus  et  ulva"  verum  seu  scientificum  sen- 
suale  ;  "recedere,"  "comminui,"  "exsiccari"  et  "marces- 
cere"  significat  perire  et  evanescere.    Apud  eundem, 

"Confisus  es  super  baculo  calami  contusi  hujus,  super  Aegypto,  super 
quo  quando  vir  nititur,  intrat  in  manum  ejus,  et  perforat  earn  ;  sic 
Pharao  rex  Aegypti  omnibus  confidentibus  super  illo  "  (xxxvi.  6)  : 

per  "  Aegyptum"  significatur  naturalis  homo  separatus  a 
spiritual!,  et  illius  scientificum  ;  quod  cum  separatum  est 
ab  intelligentia  spiritualis  hominis  est  fatuum,  et  applica- 
tur  confirmandis  omnis  generis  malis  ;  quare  est  scientifi- 
cum falsum  :  hoc  itaque  est  quod  vocatur  "baculus  calami 
contusi;"  "calamus"  est,  ut  di6tum  est,  verum  in  ultimo 
ordinis,  quod  est  scientificum  sensuale  ;  "contusum"  sig- 
nificat fractum  et  non  cohaerens  cum  aliquo  vero  interiori 
quod  consistentiam  facit ;  "baculus"  est  potentia  inde 
percipiendi,  et  quoque  de  veris  ratiocinandi :  hoc  itaque 
est  quod  intelligitur  per  "Quando  vir  nititur  super  eo, 
intrat  in  manum  ejus  et  perforat  earn;"  "niti  super  eo 
baculo"  significat  confidere  suaemet  potentiae  percipiendi 
vera,  et  de  illis  ex  proprio  ratiocinandi  ;  "intrare  in 
manum,"  et  "perforare  illam,"  significat  perdere  omnem 
potentiam  intelleftualem,  ac  mere  falsa  pro  veris  videre 
et  arripere :  "sic  Pharao  rex  Aegypti  omnibus  confiden- 
.tibus  super  illo"  significat  quod  talis  sit  naturalis  homo 
separatus  a  spirituali  quoad  ejus  scientifica  et  inde  intel- 
ligentiam,  et  ex  hac  ratiocinationem.    Apud  Hiobum, 

"Scapula  mea  ab  humero  decidat,  et  brachium  meum  inde  a  calamo 
confringatur ;  quia  pavor  super  me  exitii  Dei,  et  prae  majestate 
Ipsius  nihil  possem  :  num  posui  aurum  spem  meam,  et  auro  puro 
dixi,  Fiducia  mea?"  (xxxi.  22-24:) 

agitur  etiam  ibi  de  confidentia  propriae  intelligentiae  ;  et 
per  ilia  verba  in  sensu  spirituali  describitur  quod  ex  ilia 
nihil  veri  videatur,  sed  quod  mere  falsum  quod  non  co- 
haeret  cum  aliquo  vero  ;  non  cohaercntia  significatur  per 
"Scapula  mea  ab  humero  decidat,  et  brachium  meum  inde 
a  calamo  confringatur;"  "scapula,"  "humerus"  et  "bra- 
chium" significant  potentiam,  ibi  potentiam  intelligendi 
et  percipiendi  verum;  "decidere  ab  humero,"  et  "a  ca- 

lamo  confringi,"  significat  separari  a  potentia  spiritual! 
percipiendi  verum,  et  inde  a  sensuali  corporeo  homine 
falli  et  per  falsum  perire  ;  "calamus"  est  verum  in  ultimo 
ordinis,  quod  vocatur  scientificum  sensuale,  quod  fit  mere 
falsum  quando  est  solius  naturalis  hominis  separati  a  spi- 
rituals "pavor  exitii  Dei"  significat  jacturam  intelleftus 
omnis  veri ;  "  prae  majestate  Ipsius  nihil  posse"  signifi- 
cat quod  nihil  intellects  et  perceptionis  veri  sit  a  pro- 
prio  hominis,  sed  omne  ex  Deo  ;  "  ponere  aurum  spem, 
et  dicere  auro  puro,  Fiducia  mea,"  significat  quod  sibi  non 
confisus  fuerit,  credendo  quod  aliquid  boni  sit  a  semet. 
Apud  Ezechiclem, 

"  Ut  cognoscant  omnes  habitatores  Aegypti  quod  Ego  Jehovah,  prop- 
terea  quod  illi  fuerint  baculus  calami  domui  Israelis  ;  quando  tenu- 
erunt  te  manu,  contractus  es,  perfodisti  illis  omnem  humerum  ;  et 
quando  innixi  sunt  tibi,  fraclus  es,  et  stare  fecisti  illis  omnes  lum- 
bos  "  (xxix.  6,  7) : 

similia  hie  de  Aegypto  dicuntur  quae  supra,  et  per 
"Aegyptum"  hie  quoque  significatur  naturalis  homo  sepa- 
ratus  a  spirituali,  ac  scientificum  ejus,  quod  applicatum 
malis  est  mere  falsum  ;  haec  de  illis  in  ecclesia,  qui  pro- 
priae  intelligentiae  confident,  difta  sunt:  "filii  Israelis" 
significant  illos  qui  ab  ecclesia  sunt ;  illorum  confidentia 
significatur  per  "baculum  calami  :"  quod  inde  illis  perierit 
omnis  facultas  percipiendi  verum,  significatur  per  "  Quando 
tenuerunt  te  manu  confradtus  es,  et  perfodisti  illis  omnem 
humerum  ;"  "humerus"  significat  potentiam  seu  facultatem 
intelligendi  verum  ;  ja6lura  ejus  significatur  per  "quando 
innixi  sunt  tibi,  fraftus  es  :"  quod  inde  omne  bonum  amo- 
ris  et  charitatis  deperditum  et  dissipatum  sit,  significatur 
per  "Stare  fecisti  illis  omnes  lumbos  ;"  " lumbi "  significant 
conjugium  veri  et  boni,  hie  itaque  quod  non  verum  sit 
conjunctum  bono  ;  verum  conjunftum  bono  facit  bonum 
amoris  et  charitatis,  quoniam  omne  bonum  amoris  et  cha- 
ritatis formatur  per  vera.    Apud  Davidan, 

"  Increpa  feram  calami,"  seu  cannae,"  congregationem  fortium  inter  vitu- 
los  populorum,  conculcans  laminas  argenti,  dispersit  populos,  bella 
I'ldesiderat  :  venient  pingues  ex  Aegypto,  Aethiopia  accelerabit 
Mmanus  suas  Deo"  (Ps.  lxviii.  31,  32  [B.  A.  30,  31]): 

agitur  ibi  de  regno  Domini:  quod  cavendum  sit  a  scien- 
tifico  falso,  hoc  est,  a  scientifico  false  applicato  e  naturali 


APOCALYPSIS  EXPLICATA. 


homine  separato  a  spirituali,  intelligitur  per  "Increpa 
feram  calami,"  cannae,  seu  arundinis ;  quia  ilia  scientifica, 
quoniam  sunt  ex  fallaciis  sensuum,  fortiter  persuadent, 
vocantur  "  congregatio  fortium  :"  "  vituli  populorum"  sunt 
bona  ecclesiae  quae  in  naturali  homine:  "laminae  argen- 
ti"  sunt  vera  ecclesiae;"  "conculcare"  et  "dispergere" 
est  deperdere  et  dissipare,  quod  fit  ab  illis  qui  naturales 
et  sensuales  sunt,  ac  naturaliter  et  sensualiter  et  non 
simul  spiritualiter  cogitant,  ita  qui  ex  naturali  et  sensuali 
homine  separato  a  spirituali ;  ille  homo  intelligitur  per 
"feram  calami"  seu  "arundinis  :"  "  bella  desiderare"  signi- 
ficat  ratiocinationes  contra  vera:  "  pingues  ex  Aegypto," 
ac  "  Aethiopia,"  sunt  illi  qui  in  scientia  rerum  spiritualium 
sunt,  et  qui  in  cognitionibus  veri  et  boni ;  qui  accessuri 
ad  regnum  Domini  quia  in  luce  ex  spirituali  homine  sunt. 
In  Libro  Primo  Regum, 

"  Percutiet  Jehovah  Israelem  sicut  nutat  calamus  in  aquis,  et  avellet 
Israelem  a  super  terra  bona"  (xiv.  15) : 

vastatio  ecclesiae  apud  filios  Israelis  comparatur  nutationi 
calami  seu  arundinis  in  aquis,  quia  per  "calamum"  seu 
arundinem  significatur  verum  sensualis  hominis,  quod  est 
ultimum  ;  et  id  verum,  quando  separatur  a  luce  spiritualis 
hominis,  est  falsum  :  nam  sensualis  homo  omnia  sua  hau- 
rit  ex  apparentiis  in  mundo  ;  hide  ratiocinationes  ex  illis 
de  spiritualibus  sunt  merae  fallaciae,  et  ex  fallaciis  sunt 

falsa.  (Quid  fallaciae  sensuum  in  spiritualibus,  et  quod  inde  falsa,  videatur  in 
Doftrina  Novae  Hierosolymae,  n.  53;  turn  supra  in  Explicatione  super  Apocalypsin, 
n.  575  ■  et  qu°d  scientifica  sensualia  sint  mere  fallaciae  quando  homo  sensualis  ex 
illis  ratiocinatur,  supra,  n.  569H'  S^'M  ■  tum  Quid  sensuale,  et  qualis  sensualis 
homo,  in  DoCtriiia  Novae  Hierosolymae ,  n.  50.) 

[c]  Apud  Evangelistas, 

Quod  posuerint  calamum  in  dextram  Domini,  et  quod  postea  acceperint 
calamum  et  illo  percusserint  caput  Ipsius  (Mattk.  xxvii.  29,  30; 
Marc.  xv.  19) ; 

Turn  quod  spongiam  imposuerint  calamo,  et  potaverint  Ipsum  aceto 
(Matth.  xxvii.  48  ;  Marc.  xv.  36) ; 

qui  non  scit  sensum  Verbi  spiritualem,  credere  potest 
quod  haec  et  plura  quae  de  passione  Domini  memorantur, 
non  plus  involvant  quam  vulgares  modos  illusionis  ;  sicut 
quod  "coronam  ex  spinis  posuerint  super  capite  Ipsius," 
quod  "vestes  Ipsius  partiti  sint,  et  non  tunicam,"  quod 

"genua  coram  Ipso  flexerint"  illudendi  causa  ;  et  quoque 
hoc,  quod  "calamum  dederint  in  dextram  Ipsius,  et  illo 
dein  percusserint  caput  Ipsius;"  turn  quod  "spongiam 
impleverint  aceto  seu  myrrhato  vino,  et  imposuerint  illam 
calamo,  et  eo  potaverint  Ipsum  :"  at  sciendum  est  quod 
omnia  quae  de  passione  Domini  memorantur,  significent 
illusionem  Divini  Veri,  proinde  falsificationem  et  adulte- 
rationem  Verbi,  quoniam  Dominus,  cum  in  mundo  fuit, 
erat  Ipsum  Divinum  Verum,  quod  in  ecclesia  est  Verbum  ; 
et  quia  Dominus  illud  erat  in  mundo,  permisit  Judaeis  Se 
Ipsum  traclare  prorsus  sicut  traclabant  Divinum  Verum 
seu  Verbum  per  falsificationem  et  adulterationem  ejus. 
Applicuerunt  enim  omnia  Verbi  suis  amoribus,  et  riserunt 
ad  omne  verum,  quod  cum  amoribus  illorum  discordaret, 
sicut  ad  Ipsum  Messiam,  quia  non  secundum  eorum  expli- 
cationem  et  religionem  fieret  Rex  super  universum  mun- 
dum,  et  illos  in  gloriam  super  omnes  populos  et  gentes 

eveheret.  (Quod  omnia  quae  de  passione  Domini  memorantur,  talia  signifi- 
cent, videatur  supra,  n.  64,  83,  195H  fin.)  Quod  autem  "dederint 
calamum  in  manum  Domini,  et  dein  illo  percusserint  ca- 
put Ipsius,"  significabat  quod  falsificaverint  Divinum  Ve- 
rum seu  Verbum,  et  quod  prorsus  illuserint  intellectum 
veri,  ac  Divinam  sapientiam  :  per  "calamum"  significatur 
falsum  in  extremis  (ut  supra),  et  per  "percutere  caput"  sig- 
nificatur rejicere  et  illudere  intelleftum  Veri  et  Divinam 
sapientiam  ("caput  Domini"  illam  significat)  ;  et  quia 
"potaverunt  Dominum  aceto,"  per  quod  significatur  falsi- 
ficatum,  ideo  etiam  spongiam  illo  impletam  imposuerunt 
"calamo,"  per  quern  significatur  falsum  in  extremis,  quod 
est  falsum  sustentans. 

628.  "  Et  angelus  adstitit  dicens." — Quod  significet  vo- 
luntatent  Domini  et  mandatum,  constat  ex  significatione 
"adstare,"  quod  hie  sit  voluntas  (de  qua  sequitur)  ;  ex  signifi- 
catione "angeli,"  quod  sit  Dominus  quoad  Verbum  (de  qua 
supra,  n.  593)  ;  et  ex  significatione  "dicere,"  cum  a  Domino, 
quod  sit  mandatum  ;  nam  quod  Dominus  dicit,  ut  fiat,  aut  ut 
aliquis  faciat,  est  mandatum.  Quod  "  adstitit  angelus  "  hie 
sit  voluntas  Domini,  est  quia  in  mundo  spirituali  cogitatio 
cum  intentione  et  voluntate  videndi  alterum,  loquendi  cum 
illo,  et  mandatum  ei  dandi,  facit  ut  praesens  sit,  hoc  est, 
ut  adstet ;  in  illo  enim  mundo  non  sunt  distantiae  quae 

constantes  et  inde  mensurabiles  sicut  in  mundo  naturali, 
sed  similitudo  affectionis  et  inde  cogitationis  facit  prae- 
sentiam,  ac  dissimilitudo  earum  facit  absentiam  ;  ex  ilia 
origine  sunt  omnes  distantiae  in  illo  mundo :  hoc  venit  ex 
hoc  universali,  quod  Dominus  praesens  sit  apud  omnes 
secundum  eorum  amorem  in  Ipsum,  et  secundum  amorem 
erga  proximum,  et  inde  cogitationes  ;  ex  hoc  universali 
principio  existunt  omnes  distantiae,  hoc  est,  praesentiae 
et  absentiae,  inter  angelos  et  spiritus  ;  quare  cum  aliquis 
desiderat  loqui  cum  altero,  hoc  est,  cogitat  de  illo  ex  in- 
tentione  seu  voluntate  loquendi  cum  illo,  fit  is  illico  prae- 
sens, Seu  ipse  praesens  apud  eum  :  (quod  ita  sit,  videri  etiam  potest 
in  opere  De  Caclo  et  Inferno,  n.  191-199,  ubi  adtum  est  De  Spatio  in  Caelo:)  ex 

his  nunc  constare  potest  unde  est  quod  "adstitit  angelus" 
significet  voluntatem  Domini ;  "adstare"  enim  est  praesens 
esse. 

629[rt].  "  Surgere,  metire  iemplum  Dei  et  a/tare,  et  ado- 
rantes  in  eo." — Quod  significet  ut  exploret  ecclesiam  qualis 
est  quoad  receptioncm  Divini  Veri  et  Divini  Boni,  et  inde 
quoad  cultum  Domini,  constat  ex  significatione  "metiri," 
quod  sit  explorare  rem  qualis  est  (de  qua sequitur) ;  ex  signifi- 
catione "templi,"  quod  in  supremo  sensu  sit  Divinum 
Humanum  Domini  quoad  Divinum  Verum,  et  in  sensu 
respeclivo  caelum  et  ecclesia  quoad  Divinum  Verum  pro- 
cedens  a  Domino  (de  qua  supra,  n.  220) ;  ex  significatione 
"altaris,"  quod  in  supremo  sensu  sit  Divinum  Humanum 
Domini  quoad  Divinum  Bonum,  et  in  sensu  respeclivo 
caelum  et  ecclesia  quoad  Divinum  Bonum  procedens  a 
Domino  (de  qua  etiam  supra,  n.  391 , 490, 496) :  et  ex  significatione 
"  adorantium,"  quod  sit  cultus.  Quod  "adorantes"  sig- 
nificent  cultum  Domini,  est  quia  cultus  in  adoratione 
Domini  consistit,  et  quia  in  sensu  spirituali  non  intelligi- 
tur  aliquid  personae,  sed  modo  res  abstracla  a  personis  (de 

qua  re  videatur  supra,  n.  99,  IOO,  270,325,625);  inde  est  quod  per 

"adorantes"  significetur  adoratio  et  cultus.  Ex  his  con- 
stare  potest  quod  per  "Surge,  metire  templum  Dei  et 
altare,  et  adorantes  in  eo,"  significetur,  ut  exploret  eccle- 
siam qualis  est  quoad  receptionem  Divini  Veri  et  Divini 
Boni  procedentis  a  Domino,  et  inde  quoad  cultum.  Quod 
"metiri"  in  sensu  spirituali  non  significet  metiri,  constare 
potest  ex  eo,  quod  mandatum  sit  ut  non  solum  metiretur 
"templum"  et  "altare,"  sed  etiam  "adorantes  in  eo ;" 

turn  quod  "metiri  templum  et  altare"  involvat  aliquid 
quod  significatur  per  mensuras  illorum,  ita  quod  signifi- 
catur  per  "  longitudinem,"  "  latitudinem  "  et  "  altitudinem  ;" 
nam  "metiri  adorantes  in  templo"  non  dici  potest  nisi 
"metiri"  significet  explorare  quale  eorum  seu  quale  rei. 
Quod  "metiri"  significet  explorare  quale  rei,  turn  desig- 
nare  illud,  constare  potest  ex  locis  in  Verbo,  ubi  "metiri" 
et  "mensurae"  dicuntur,  ut  ex  sequentibus  his :— Apud 
Ezechielem, 

Vir,  cui  filum  lini  in  manu  ejus  et  calamus  mensurae,  mensus  est  aedi- 
ficium,  turn  limen  portae,  porticum  portae  in  domo,  porticum  por- 
tae  a  domo,  januam  portae,  portam  a  teclo  thalami,  et  plura,  quae 
mensus  est  quoad  latitudinem,  longitudinem  et  altitudinem  (xl.  3, 
5,  6,  8,11,  13,17,  seq.); 

et  postea, 

Mensus  est  templum,  superliminare  ostii,  parietem  domus,  et  ipsam 
domum,  quoad  latitudinem  et  longitudinem  (xli.  1-5,  13,  14,  22); 

dein, 

Atrium  interius,  et  quae  illius  atrii  erant  ([cap.]  xlii.) ; 

demum, 

Mensus  est  altare  et  quae  altaris  erant  (xliii.  13,  seq.): 

mensurae  etiam  designatae  sunt  in  numeris,  quot  nempe 
"  calami,"  quot  "  ulnae,"  et  quot  "  palmi ;"  ex  quibus  con- 
stare  potest  quod  per  "metiri"  ilia  non  intelligatur  metiri, 
sed  designare  quale  rei,  quae  per  singula  mensurata  de- 
signatur  ;  nempe  quae  per  "aedificium,"  "portam,"  "por- 
ticum," "templum,"  "superliminare,"  "  parietem,"  "atrium  " 
et  "altare:"  per  "aedificium,"  "domum"  et  "templum" 
significatur  ecclesia  :  per  "januam"  et  "portam"  verum 
introducens ;  per  "porticum"  et  "atrium"  significantur 
omnia  quae  extra  ecclesiam  sunt,  sed  usque  quae  speftant 
illam,  quae  sunt  omnia  quae  apud  hominem  ecclesiae  in 
naturali  ejus  homine  sunt ;  nam  ipsa  ecclesia  apud  homi- 
nem est  in  interno  seu  spirituali  homine  seu  mente,  ita 
interius  apud  ilium  ;  at  quae  in  externo  seu  naturali  ho- 
mine seu  mente  sunt,  ita  quae  exterius  resident,  omnia 
correspondent  illis  quae  ipsius  ecclesiae  sunt,  quae,  ut 
dictum  est,  in  interno  seu  spirituali  homine  seu  mente 
sunt  ;  haec  exteriora  sunt  quae  per  "porticum"  extra  do- 
mum et  per  "atrium"  significantur.  Qualia  ilia  futura 
sunt,  designata  ibi  sunt  per  mensuras  et  per  numeros  ; 

nam  in  illis  capitibus  agitur  de  ecclesia  Domini  futura, 
quae  ecclesia  interna  vocatur,  et  haec  ita  describitur. 
Quisque  videre  potest  quod  tales  mensurationes  nullius  rei 
forent  si  non  unaquaevis  mensuratio  aliquid  significaret ; 
quid  autem  significat,  constare  potest  ex  significatione 
mensurati,  et  quale  ejus  ex  significatione  mensurae  in  nu- 
mero.  Sunt  modo  tria  quae  mensurantur,  nempe  latitudo, 
longitudo,  et  altitudo  ;  et  per  "  latitudinem "  significatur 
ecclesiae  verum,  per  "  longitudinem "  ecclesiae  bonum,  et 
per  "  altitudinem "  utrumque  quoad  gradus  ;  gradus  veri 
et  boni  sunt  quale  est  verum  et  bonum  interius  seu  supe- 
rius,  et  quale  exterius  seu  inferius.  Quod  haec  per  tres 
illas  dimensiones  significentur,  est  quia  caelum  dicitur 
"latum"  a  meridie  in  septentrionem,  et  dicitur  "longum" 
ab  oriente  in  occidentem,  et  dicitur  "altum"  a  tertio  caelo 
quod  in  supremis  est  ad  primum  caelum  quod  in  infimis  : 
et  quia  illi  qui  in  caelo  habitant  a  meridie  in  septentrio- 
nem in  veris  doclxinae  sunt,  ideo  per  "latitudinem"  signi- 
ficatur verum  caeli  seu  ecclesiae  ;  et  quia  in  caelo  habitant 
ab  oriente  in  occidentem  illi  qui  in  bonis  amoris  sunt,  ideo 
per  "longitudinem"  significatur  bonum  caeli  seu  ecclesiae  ; 
et  quia  in  supremis  habitant  qui  in  tertio  caelo  sunt,  qui 
sapientissimi,  et  in  infimis  qui  in  primo  caelo,  qui  respec- 
tive simplices,  ideo  per  "altitudinem"  significatur  sapientia 
et  intelligentia  quoad  gradus :  haec  itaque  sunt  quae  in 
genere  per  mensurationes  designantur.    Apud  eundem, 

"Fill  hominis,  ostende  domui  Israelis  domum,  ut  pudefiant  ob  iniqui- 
tates  suas,  et  metiantur  formam,  quum  pudefacfli  fuerunt  ob  om- 
nia quae  fecerunt ;  formam  domus  et  dispositionem  ejus,  et  exitus 
ejus,  et  introitus  ejus,  et  omnes  formas  ejus  ;  omnia  item  statuta 
ejus  et  dispositiones  ejus  omnes,  et  omnes  leges  ejus  edoce  eos, 
et  scribe  in  oculis  eorum  ;  ut  custodiant  omnem  formam  ejus,  et 
omnia  statuta  ejus,  et  faciant  ea"  (xliii.  10,  n) : 

quod  per  "metiri  templum"  seu  "domum"  significetur  per- 
vestigare  et  explorare  qualis  est  ecclesia  quoad  verum  et 
quoad  bonum,  constare  potest  ex  eo,  quod  dicatur  "ut 
metiantur  formam  domus,  exitus  ejus  et  introitus,"  turn 
"ut  custodiant  omnem  formam  ejus  ;"  per  quae  non  potest 
intelligi  forma  templi  modo  quoad  formam,  sed  quoad  ilia 
quae  per  "templum"  significantur  ;  nam  additur,  "ut  pu- 
defiant ob  iniquitates  suas  quas  fecerunt,"  per  quae  signi- 
ficatur pudor  quod  recesserint  a  legibus  et  a  statutis 

ecclesiae ;  quare  etiam  dicitur,  "ut  edoceat  illos  omnia 
statuta  ejus,  omnes  [lldescriptiones  et  omnes  leges  ejus ;" 
inde  patet  quod  per  "templum"  significetur  ecclesia  cum 
ejus  veris  et  bonis,  nam  haec  sunt  quae  custodienda,  et 
significantur  per  "  ut  custodiant  omnem  formam  domus" 
seu  "templi."  Per  "templum"  in  Verbo  significatur  ec- 
clesia quoad  Verum,  ac  per  "domum  Dei"  ecclesia  quoad 
bonum  :  nam  templum  erat  ex  lapidibus  ;  domus  Dei  au- 
tem  antiquis  temporibus  fuerat  ex  lignis  ;  ac  "lapides" 
significant  vera,  et  "ligna"  bona.    Apud  Sachariam, 

"Sustuli  oculos  meos  et  vidi,  et  ecce  vir,  cujus  in  manu  funiculus  men- 
surae  ;  et  dixi,  Quo  tu  pergis?  qui  dixit  ad  me,  Ad  metiendum 
Hierosolymam,  ut  videam  quanta  latitudo  ejus  et  quanta  longi- 
tudo  ejus  : .  . .  .et  dixit,  Suburbia  habitabit  Hierosolyma,  prae  mul- 
titudine  hominum  et  bestiarum  in  medio  ejus  "  (ii.  5,  6,  8  \B.  A.  1, 
2,4]): 

haec  de  adventu  Domini  dicta  sunt,  et  de  instauratione 
novae  ecclesiae  ab  Ipso,  ut  constare  potest  a  versibus  14 
et  15  [B.A.  10,  11]  illius  capitis:  "Hierosolyma"  significat 
novam  illam  ecclesiam  ;  et  "metiri"  illam  significat  explo- 
rare  et  inde  scire  qualis  et  quanta  erit :  "latitudo"  significat 
verum  doflrinae  ejus,  et  "longitudo"  bonum  amoris  ejus 
(ut  mox supra) ;  quare  dicitur,  "Ad  metiendum  Hierosolymam, 
ut  videam  quanta  latitudo  ejus  et  quanta  longitudo  ejus  :" 
quod  ecclesia  ibi  per  "Hierosolymam,"  et  non  urbs  Hie- 
rosolyma, intelligatur,  patet ;  nam  circa  adventum  Domini 
non  fuit  Hierosolyma  tanta  et  talis,  quanta  et  qualis  ibi 
describitur,  nempe,  quod  "suburbia  habitabit  Hierosolyma, 
prae  multitudine  hominum  et  bestiarum  in  medio  ejus," 
per  quae  intelligitur  multitudo  gentium  accessura  ad  ec- 
clesiam ;  per  "Hierosolymam,  in  medio  ejus"  significatur 
ecclesia  ex  illis  qui  interius  recepturi  Divinum  a  Domino 
procedens,  et  per  "suburbia"  ecclesia  ex  illis  qui  exterius 
recepturi  sunt.  Ecclesia  enim  Domini  est  interna  et  est 
externa  ;  in  ecclesia  interna  sunt  illi  qui  in  intelligentia 
et  sapientia  sunt,  et  inde  sunt  in  caelis  superioribus  ;  in 
ecclesia  autem  externa  sunt  illi  qui  in  scientiis  et  in  cogni- 
tionibus  veri  et  boni  ex  Verbo  sunt,  et  non  in  aliqua  intel- 
ligentia et  sapientia  interiore,  et  inde  in  inferioribus  caelis 
sunt ;  hi  vocantur  spirituales  naturales,  illi  autem  spiritu- 
als:  spirituales  intelliguntur  per  eos  qui  "in  medio  Hie- 

rosolymae  "  sunt,  et  spirituales  naturales  qui  "  in  suburbiis  :" 
per  "homines  et  bestias"  intelliguntur  qui  in  intelligentia 
et  inde  in  bono  vitae  sunt;  per  "homines"  qui  in  intelli- 
gentia, et  per  "bestias"  qui  in  affectione  boni  naturali  et 
inde  in  bono  vitae. 

[&.]  Similia  significantur  per  haec  in  Apocalypsi, 

Angelus  "  qui  mecum  loquebatur,  calamum  habebat  aureum,  ut  meti- 
retur  civitatem"  Novae  Hierosolymae,  "  portas  ejus  et  murum 
ejus  ; .  . .  .  et  mensus  est  murum .  . ,  centum  quadraginta  quatuor  cu- 
bitorum,  quae  est  mensura  hominis,  hoc  est,  angeli "  (xxi.  15,  17) : 

per  "Novam  Hierosolymam "  etiam  hie  intelligitur  nova 
ecclesia,  et  per  "civitatem"  doctrina  ejus;  per  "murum" 
ejus  significatur  Divinum  Verum  tutans ;  per  numerum 
"centum  quadraginta  quatuor"  significantur  omnia  vera 
et  bona  in  complexu  ;  hie  numerus  dicitur  esse  "mensura 
hominis  quae  est  angeli,"  quod  non  dici  posset  nisi  per 
"  mensuram  "  significaretur  quale.  (Sed  de  his  ad  ipsum  locum  in 
sequentibus.)    Apud  Ezcchielem, 

"Cum  exiret  vir  ille  versus  ortum,  in  cujus  manu  linea,  mensus  est 
mille  per  ulnam  ;  dein  transire  fecit  me  per  aquas  ;  aquae  talorum  : 
mensus  mox  est  mille,  et  transire  fecit  me  per  aquas  ;  aquae  genu- 
um  :  et  mensus  est  mille,  et  transire  fecit  me  per  aquas  ;  aquae 
lumborum :  mensus  rursus  est  mille  ;  fluvius  quern  non  potui 
transire,  quia  altae  erant  aquae,  aquae  natationis,  fluvius  qui  non 

transibatur  Et  ecce  super  ripa  fluvii  arbor  multa  hinc  illinc  ; 

.  . .  .et  omnis  anima  vivens  quae  reptat,  et  quocunque  veniret  flu- 
vius, vivet ;  unde  fit  piscis  multus  "  (xlvii.  3-5,  [7,]  9) : 

per  haec  describitur  quomodo  intelligentia,  quae  est  illis 
qui  ab  ecclesia,  crescit  per  receptionem  Divini  Veri  pro- 
cedentis  a  Domino  :  Divinum  Verum  procedens  a  Domino 
significatur  per  "aquas  exeuntes  desub  limine  domus  ver- 
sus orientem,  et  descendentes  a  latere  domus  dextro  a 
meridie  altaris,"  ut  dicitur  in  versu  primo  illius  capitis  ;  per 
"orientem"  significatur  amor  in  Dominum,  quoniam  oriens 
in  caelo  est  ubi  Dominus  apparet  ut  Sol;  et  "  latus  dex- 
trum"  inde  est  ubi  Divinum  Verum  in  maxima  luce  reci- 
pitur,  et  id  latus  vocatur  meridies  ;  quare  etiam  dicitur 
"a  meridie  altaris:"  quomodo  intelligentia  crescit  per  re- 
ceptionem Divini  Veri  procedentis  a  Domino,  describitur 
per  "aquas"  quas  transivit,  quae  primum  pertingebant 
"ad  talos,"  postea  "ad  genua,"  turn  "ad  lumbos,"  et  tan- 
dem erant  "tarn  altae  ut  transiri  non  possent ;"  per  "aquas 

ad  talos"  significatur  intelligentia  qualis  est  sensuali  et 
naturali  homini,  nam  "  tali  "significant  sensuale  et  naturale; 
per  "aquas  ad  genua"  significatur  intelligentia  qualis  est 
spirituali  naturali  homini,  nam  "genua"  significant  spiritu- 
ale  naturale;  per  "aquas  ad  lumbos  "  significatur  intelli- 
gentia qualis  est  spirituali  homini,  nam  "  lumbi "  significant 
conjugium  veri  et  boni,  quod  est  spirituale  ;  per  "aquas 
quae  non  transiri  possent"  significatur  intelligentia  caeles- 
tis,  quae  vocatur  sapientia,  qualis  est  caelesti  homini,  seu 
angelo  tertii  caeli ;  quae  quia  est  ineffabilis,  dicitur  quod 
esset  "fluvius  qui  transiri  nequiret ;"  et  quoque  illae  aquae 
dicuntur  "aquae  natationis,"  ex  eo  quod  sit  longe  supra 
naturalem  hominem  :  "fluvius"  qui  ex  aquis  illis  significat 
intelligentiam  et  sapientiam  ;  cognitiones  veri  et  boni, 
turn  perceptiones,  significantur  per  quod  "in  ripa  fluvii 
arbor  multa  hinc  illinc"  ("arbor"  significat  cognitiones 
et  perceptiones);  vita  inde  omnibus  quae  in  naturali  no- 
mine, tarn  cognitionibus  quam  scientiis,  significatur  per 
quod  "  omnis  anima  vivens  quae  reptat  vivet,"  turn  per  quod 
"erit  piscis  multus  ;"  "anima  reptans"  et  "piscis"  signi- 
ficat ilia  quae  in  naturali  homine  sunt,  quae  vocantur  cog- 
nitiones ex  Verbo,  et  quoque  scientiae  naturales  per  quas 
spiritualia  confirmantur,  et  "vivere"  significat  influxum 
Domini  per  spiritualem  hominem  et  ejus  intelligentiam  in 

illas  COgnitioneS  et  SCientiaS.  (Quod  "  aquae  "  significent  vera  doc- 
trinae  ex  Verbo,  per  quae  intelligentia,  videatur  supra,  n.  J  1 ,  4^3'  5 Apud 

Habakuk, 

"Stetit  et  mensus  est  terram,  vidit  et  dissipavit  gentes,  quia  dispersi 
sunt  montes  aeternitatis,  submiserunt  se  colles  saeculi,  incessus 
saeculi  I II i  "  (iii.  6) : 

haec  de  visitatione  et  de  ultimo  judicio  a  Domino  quando 
in  mundum  venturus  est:  per  "Stetit  et  mensus  est  ter- 
ram" significatur  exploratio  tunc  qualis  ecclesia  ;  "metiri" 
significat  explorare,  et  "  [,1terra  "  ecclesiam  :  per  "Vidit  et 
dissipavit  gentes"  significatur  dejeclio  omnium  in  infernum 
qui  in  malis  et  inde  falsis  sunt;  "dissipare"  significat 
dejiccre  in  infernum,  et  "gentes"  significant  illos  qui  in 
malis  et  inde  falsis  sunt :  per  "Dispersi  sunt  montes  aeter- 
nitatis" significatur  quod  perierit  ecclesia  caelestis  qualis 
fuerat  apud  antiquissimos,  qui  in  amore  in  Dominum  fue- 
runt ;  "montes  aeternitatis"  significant  illam  ecclesiam  et 

ilium  amorem  :  per  "  Submiserunt  se  colles  saeculi"  signi- 
ficatur  quod  perierit  ecclesia  spiritualis,  qualis  fuerat  apud 
antiquos  post  diluvium,  qui  in  amore  erga  proximum  fue- 
runt ;  "colles  saeculi"  significant  illam  ecclesiam  et  ilium 
amorem:  per  "  incessus  saeculi  illi"  significatur  secundum 
statum  ecclesiae  qui  tunc  erat,  qui  perversus.  Apud  Esa- 
iatn, 

"  Ecce  Dominus  Jehovih  in  forti  venit,  et  brachium  Ipsius  dominabitur 
Ipsi : .  . .  .quis  mensus  est  pugillo  suo  aquas,  et  caelos  spithama 
exaequavit,  et  complexus  est  in  trientali  pulverem  terrae,  ac  ap- 
pendit  in  lance  montes,  collesque  in  libra?"  (xl.  10,  12  :) 

haec  quoque  de  Domino,  deque  Divino  Vero  ex  quo  caelum 
et  ecclesia,  et  ex  quo  sapientia  :  adventus  Domini  et  tunc 
ordinatio  omnium  in  caelis  ab  Ipso  ex  propria  potentia,  sig- 
nificatur per  "Ecce  Dominus  Jehovih  [in]  forti  venit,  et 
brachium  Ipsius  dominabitur  Ipsi ;"  "  brachium  Ipsius  "  quod 
dominabitur,  significat  propriam  potentiam  :  ordinatio  om- 
nium in  caelis  ex  propria  potentia  per  Divinum  Verum, 
significatur  per  "  Quis  mensus  est  pugillo  suo  aquas,  et 
caelos  spithama  exaequavit,  et  complexus  est  in  trientali 
pulverem  terrae,  et  appendit  lance  montes,  et  colles  in 
libra?"  Per  "metiri  aquas"  significatur  designare  Divina 
vera,  per  "caelos  spithama  exaequare"  significatur  inde 
ordinare  caelos,  per  "  complecti  trientali  pulverem  terrae" 
significatur  ordinare  inferiora  ;  per  "pugillum,"  "spitha- 
mam"  et  "triental"  significatur  simile  quod  per  "mensu- 
ras,"  turn  quod  per  "  manum,"  nempe  quale  rei,  et  propria 
potentia:  per  "appendere  in  lance  montes,  et  colles  in 
libra"  significatur  subordinare  et  aequilibrare  omnia;  per 
"lancem"  et  "libram"  significatur  justa  aequilibratio,  ac 
per  "montes"  et  "colles"  significantur  caeli  superiores 
(per  "montes"  illi  caeli  qui  in  amore  in  Dominum  sunt, 
et  per  "colles"  qui  in  charitate  erga  proximum,  ut  supra). 
Apud  Hiobwn, 

"Ubi  fuisti  cum  fundarem  terram?  indica  si  nosti  intelligentiam  ;  quis 
posuit  mensuras  ejus  ?  si  scis  ;  et  quis  extendit  super  earn  lineam  ? 
super  quid  bases  ejus  demersae  sunt?  quis  jecit  lapidem  anguli 
ejus?"  (xxxviii.  4-6 :) 

per  "  terram  "  hie  intelligitur  ecclesia ;  per  "  fundare  illam," 
et  "ponere  mensuras  ejus,"  significatur  instaurare  illam 
et  designare  quale  ejus  ("mensura"  est  quale  rei);  per 

"extendere  super  earn  lineam"  significatur  continere  illam 
in  suo  quali ;  per  "Super  quid  bases  ejus  demersae  sunt, 
et  quis  jecit  lapidem  anguli  ejus  ?"  significatur  fundatio 
ejus  super  illis  quae  in  naturali  homine  ;  "lapis  anguli" 
est  verum  naturalis  hominis,  quod  vocatur  verum  scienti- 
ficum,  super  quo  fundatur  verum  spiritualis  hominis  seu 
verum  spirituale.    Apud  Jcremiam, 

"Si  recesserint  statuta  haec  a  coram  Me,.  .  .etiam  semen  Israelis  ces- 
sabunt,  ut  non  sint  gens  coram  Me  omnibus  diebus  :.  . .  .si  men- 
surabuntur  caeli  sursum,  et  pervestigabuntur  fundamenta.  .deor- 
sum,  Ego  etiam  reprobabo  omne  semen  Israelis  propter  omne 
quod  fecerunt"  (xxxi.  36,  37) : 

per  "statuta"  ibi  significantur  omnia  ecclesiae  quae  filiis 
Israelis  mandata  sunt,  ita  omnia  cultus  ;  quae  si  non  cus- 
todituri,  quod  nulla  ecclesia  apud  illos  futura  esset,  signi- 
ficatur per  "Si  recesserint  statuta  a  coram  Me,  et  semen 
Israelis  cessabunt,  ut  non  sint  gens  coram  Me  omnibus 
diebus;"  per  "Israelem"  significatur  ecclesia,  et  per  "se- 
men ejus"  verum  ecclesiae:  et  tametsi  novum  caelum 
et  nova  ecclesia  exstitura  sint,  quod  usque  nihil  caeli 
et  ecclesiae  futurum  sit  apud  illam  gentem,  significatur 
per  "Si  mensurabuntur  caeli  sursum,  et  pervestigabuntur 
fundamenta  deorsum,  Ego  etiam  reprobabo  omne  semen 
Israelis  propter  omne  quod  fecerunt." 

[c]  Quod  per  "metiri"  et  "mensurare"  significetur 
designare  et  determinare  quale  rei,  turn  etiam  explorare 
illud,  est  quia  per  "mensuram"  significatur  quale  rei  seu 
qualitas.  Quod  per  "mensuram"  id  significetur,  constare 
potest  ex  sequentibus  locis  : — In  Apocalypsi, 

Angelus  "  mensus  est  murum  civitatis"  novae  Hierosolymae  "centum 
quadraginta  quatuor  cubitorum,  quae  est  mensura  hominis,  hoc 
est,  angeli  "  (xxi.  17) : 

quod  hie  per  "mensuram"  significetur  quale  rei  quae  in- 
telligitur  per  "murum  civitatis  Hierosolymae,"  manifeste 
patet ;  nam  quid  alioqui  intelligeretur  per  quod  "  mensura 
muri  centum  quadraginta  quatuor  cubitorum  esset  men- 
sura hominis,  hoc  est,  angeli"?    Apud  Matthacum, 

"Ne  judicate  ut  non  t'leondemnemini  ;  nam  quo  judicio  judicatis  judica- 
bimini,  et  qua  mensura  mensuratis  mensurabitur  vobis  "  (vii.  1,  2) ; 

apud  Lucam, 

"Non  judicate  ut  non  judicemini,  non  condemnate  ut  non  condemne- 

mini,  remittite  et  remittetur  vobis,  date  et  dabitur  vobis  ;  men- 
suram  bonam,  pressam,  agitatam  et  superfluentem  dabunt  in 
sinum  vestrum  ;  qua  enim  mensura  metimini,  remetientur  vobis" 
(vi-  37,  33)  ; 

(haec  explicata  videantur  in  opere  De  Caelo  et  Inferno,  n.  349  :)  et  apud  Mar- 
CUVl, 

"Qua  mensura  mensuratis  ea  remensurabitur  vobis,  et  superaddetur 
vobis  audientibus  ;  quisquis  habet,  dabitur  illi,  sed  quisquis  non 
habet,  etiam  quod  habet  auferetur  ab  illo"  (iv.  24,  25) : 

ita  describitur  charitas  erga  proximum,  seu  affeftio  spiri- 
tualis  veri  et  boni  ;  nempe,  quantum  et  qualiter  aliquis  in 
ilia  charitate  seu  in  ilia  affeftione  est  in  mundo,  tantum 
in  illam  venit  post  mortem  :  quod  non  cogitandum  sit  male 
de  bono  et  de  vero,  intelligitur  per  "Ne  judicate  ut  non 
judicemini,  et  ne  condemnate  ut  non  condemnemini;"  male 
cogitare  de  malo  et  de  falso  cuivis  licet,  sed  non  de  bono 
et  vero,  nam  haec  in  spirituali  sensu  sunt  proximus  :  quia 
est  charitas  erga  proximum  quae  intelligitur,  ideo  etiam 
dicitur,  "Remittite  et  remittetur  vobis,  date  et  dabitur 
vobis :"  quod  affeciio  spiritualis  quae  vocatur  charitas 
permansura  sit  post  mortem  secundum  quantum  et  quale 
ejus,  intelligitur  per  "  Qua  mensura  mensuratis  remensu- 
rabitur vobis  ;"  et  quod  id  quantum  et  quale  implebitur  in 
aeternum,  intelligitur  per  quod  "mensura  superaddetur 
vobis  audientibus,"  et  quod  "in  sinum  dabitur  mensura 
bona,  pressa,  agitata  et  superfluens  ;"  "mensura"  ibi  est 
quantum  ct  quale  affectionis  seu  charitatis  quod  in  aeter- 
num intra  seu  secundum  gradum  ejus  in  mundo  augebitur 

(videatur  in  loco  supra  citato  in  opere  De  Caelo  et  Inferno,  n.  349)  :   quod  hoc 

fiet  illis  qui  charitatem  exercent,  intelligitur  per  quod 
"superaddetur  vobis  audientibus;"  "audientes"  significant 
obedientes  et  facientes.  Quod  "  amare  proximum"  sit 
amare  verum  et  bonum,  turn  sincerum  et  justum,  videatur 
in  Doclrina  Novae  Hierosolymae  (n.  84-106).  Quod  non  alia 
cogitatio  nec  aliud  judicium  intelligatur  quam  de  spiritu- 
ali vita  alterius,  constare  potest  ex  eo,  quod  cuivis  lici- 
tum  sit  cogitare  de  alterius  vita  morali  et  civili,  et  quoque 
de  ea  judicare  ;  absque  tali  judicio  et  cogitatione  de  aliis 
nullatenus  potest  aliqua  societas  civilis  subsistere  ;  quare 
per  "non  judicare  et  condemnare"  significatur  non  cogi- 
tare male  de  proximo  spiritualiter  intellcclo,  nempe  de- 
fide  et  amore  ejus;  quae  sunt  vitae  spiritualis  hominis  ; 

nam  ilia  in  ejus  interioribus  abscondita  latent,  et  inde  non 
alicui  nota  sunt  quam  soli  Domino.    Apud  Johanncm, 

"  Quem  Pater  misit,  verba  Dei  loquitur,  non  enim  ex  mensura  dedit  Ipsi 
Deus  spiritum"  (iii.  w34): 

per  "spiritum,"  quem  Deus  dat,  significatur  Divinum  Ve- 
rum,  et  inde  intelligentia  et  sapientia :  per  "non  ex  men- 
sura" significatur  supra  omne  quantum  et  quale  hominum, 
consequenter  infinitum  ;  nam  infinitum  quod  erat  Domino 
non  habet  quantum  et  quale,  nam  quantum  et  quale  sunt 
proprietates  finiti,  quantum  enim  et  quale  determinant 
finitum  et  terminant  illud  ;  at  quod  est  absque  termina- 
tione  est  infinitum  :  ex  quo  sequitur  quod  "  mensura"  etiam 
hie  significet  quale,  nam  "non  ex  mensura"  significat  abs- 
que praedicatione  qualis  seu  qualitatis.    Apud  Davidem, 

"Notum  fac  mihi,  Jehovah,  finem  meum  ;  et  mensura  dierum  meorum 
quae  ilia  ;  agnoscam  quam  brevi  cessans  ego  :  ecce  palmos  dedisti 
dies  meos,  et  tempus  meum  sicut  nihil  coram  Te  "  (Ps.  xxxix.  5, 
6  [£.  A.  4,  5]) : 

apparet  sicut  per  ilia  verba  intelligantur  solum  tempora 
vitae,  quorum  finem  vult  scire,  et  quod  ilia  cito  pertrans- 
eant  ;  sed  in  sensu  spirituali  non  intelliguntur  tempora, 
verum  pro  illis  status  vitae;  quare  per  "Notum  fac  mihi, 
Jehovah,  finem  meum  ;  mensura  dierum  meorum,  quae 
ilia,"  significatur  ut  sciat  statum  vitae  suae  et  ejus  quale, 
ita  qualis  ei  vita  permansura  sit:  per  "Ecce  palmos  de- 
disti dies  meos"  significatur  quod  quale  status  vitae  ejus 
sit  perparvi  momenti ;  et  per  "Tempus  meum  sicut  nihil 
coram  Te"  significatur  quod  status  vitae  ejus  nihil  valeat  ; 
"tempus"  enim  et  "dies"  significant  status  vitae  quoad 
verum  et  quoad  bonum,  et  inde  quoad  intelligentiam  et 
sapientiam  ;  proinde  quod  ilia  et  haec,  quatenus  ex  ipso, 
nihil  pretii  sint.  Quod  hie  sensus  illis  verbis  insit,  non 
potest,  ab  illis  qui  solum  naturaliter  cogitant,  videri,  quia 
cogitatio  naturalis  non  potest  separari  ab  idea  temporis ; 
at  cogitatio  spiritualis,  qualis  est  angelica,  nihil  commune 
habet  cum  tempore,  nec  cum  spatio,  nec  cum  persona. 
Ouoniam  "mensurae"  significant  quale  rei,  patet  quid  signi- 
ficatur 

Per  "domum  mensurarum  "  (Jtrem.  t='xxii.  14), 
Per  "  portionem  mensurarum  "  {Jerem.  xiii.  25), 
Turn  per  "viros  mensurarum"  (JZsai.  xlv.  14): 

per  "mensuras"  ibi  significatur  quale  in  omni  complexu. 
Apud  Mosen, 

"Non  facietis  perversitatem  in  judicio,  in  mensura,  in  pondere,  et  in  di- 
mensione  ;  librae  justitiae,  lapides  justiliae,  epha  justitiae,  et  hin 
justitiae  erit  vobis  "  (Levit.  xix.  35,  36) ; 

apud  eundem, 

"Non  erunt.  .in  loculo  tuo  diversi  lapides,  magnus  et  parvus  ;  non  erunt 
.  .in  domo  tua  diversae  ephae,  magna  et  parva  ;  lapis  perfectus  et 
justitiae  erit  tibi,  epha  perfecta  et  justitiae  erit  tibi "  {Deutr.  xxv. 
13-15); 

et  apud  Ezechielem, 

"  Lances  justitiae,  et  ephah  justitiae,  et  bath  justitiae  erit  vobis  "  (xlv. 

10): 

quod  per  has  "  mensuras  "  et  per  haec  "  pondera  "  significetur 
aestimatio  rei  secundum  quale  veri  et  boni,  videatur  supra 
(*•  373). 

630 [a].  [Vers.  2.]  "Et  atrium,  quod  extra  templum,  rejice 
foras,  et  ne  Mud  metiaris." — Quod  significet  quod  externum 
Verbi,  et  inde  ecclesiae  et  cultus,  non  explorandum  sit,  con- 
stat ex  significatione  "atrii,"  quod  sit  externum  Verbi,  et 
inde  ecclesiae  et  cultus:  quod  "atrium"  haec  significet, 
est  quia  "templum"  significat  caelum  et  ecclesiam  quoad 
Divinum  Verum,  prout  in  superiori  articulo  dictum  est ; 
inde  " atrium,"  quod  "extra  templum"  seu  ante  facies  tem- 
pli,  significat  primum  seu  ultimum  caelum.  Nam  "tem- 
plum" in  se  speclatum  significat  caelos  superiores  ;  nempe, 
"adytum,"  ubi  area  foederis,  significabat  intimum  seu  ter- 
tium  caelum,  "templum  extra  adytum  "  significabat  caelum 
medium  seu  secundum,  inde  "atrium"  significabat  caelum 
ultimum  seu  primum  ;  et  quod  significat  caelum,  hoc  quo- 
que  significat  ecclesiam,  nam  ecclesia  est  caelum  Domini 
in  terris  ;  et  quod  significat  ecclesiam,  hoc  quoque  signi- 
ficat Verbum,  et  quoque  cultum,  nam  Verbum  est  Divinum 
Verum  ex  quo  caelum  et  ecclesia,  et  cultus  est  secundum 
Divinum  Verum  quod  est  Verbum  :  inde  est  quod  "atrium" 
significet  externum  seu  ultimum  caeli  et  ecclesiae,  et  quo- 
que externum  seu  ultimum  Verbi  et  cultus.  Verbum  et 
cultus  sunt  prorsus  siGut  est  caelum  et  ecclesia;  nam  in 
Verbo  sunt  tres  distincli  sensus  sicut  sunt  tres  caeli :  sen- 
sus  intimus,  qui  vocatur  sensus  caelestis,  est  pro  caelo  in- 
timo  seu  tertio ;  sensus  medius,  qui  vocatur  sensus  spiri- 

tualis,  est  pro  caelo  medio  seu  secundo  ;  et  sensus  ultimus, 
qui  vocatur  sensus  caelestis  et  spiritualis  naturalis,  est  pro 
caelo  ultimo  seu  primo :  hi  tres  sensus,  praeter  naturalem 
qui  pro  mundo,  [,)sunt  in  Verbo  et  in  singulis  ejus  ;  et  quia 
tres  caeli  Verbum  habent,  et  quodlibet  caelum  in  suo  sensu 
Verbi  est,  et  inde  est  eorum  caelum  et  quoque  cultus,  inde 
sequitur  quod  id  quod  significat  caelum  etiam  significet 
Verbum  et  cultum  :  ex  eo  nunc  est  quod  "atrium"  signi- 
ficet externum  Verbi,  et  inde  externum  ecclesiae  et  cultus. 
Praeterea  sciendum  est  quod  templo  duo  atria  fuerint,  unum 
extra  templum,  et  alterum  intra  templum  ;  et  per  "atri- 
um extra  templum"  significatur  ipse  introitus  in  caelum  et 
in  ecclesiam,  in  quo  sunt  illi  qui  in  caelum  introducuntur  ; 
et  per  "atrium  intra  templum"  repraesentabatur  caelum 
ultimum  :  simile  est  cum  ecclesia,  ut  et  cum  Verbo  et  cum 
cultu  ;  nam  per  "atrium  extra  templum"  significatur  ex- 
ternum Verbi,  hoc  est,  Verbum  quale  est  in  sensu  naturali, 
qui  pro  mundo,  per  quern  sensum  introducitur  homo  in 
sensum  ejus  spiritualem  in  quo  sunt  angeli  caeli.  Quid 
autem  proprie  per  utrumque  "atrium,"  interius  et  exterius, 
significatur,  dicetur  in  sequentibus  :  et  cur  hie  dicitur  quod 
"atrium  extra  templum  rejiciendum  foras  sit,  et  non  me- 
tiendum,"  dicetur  in  articulo  sequenti,  ubi  explicatur  quid 
significatur  per  quod  "id  datum  sit  gentibus." 

[b.]  Ex  his  nunc  aliquantum  videri  potest  quid  per 
"atrium"  et  per  "atria"  in  Verbo  significatur  in  sequen- 
tibus locis  : — Apud  Mosen, 

"Fades  atrium  Habitaculi  ad  angulum  meridiei  versus  austrum,  tapetes 
pro  atrio,". . .  .columnas  viginti,  bases  viginti,  uncos  columnarum 
et  fascias  ex  argento,  portam  atrii  cum  velo,  longitudo  ejus  cen- 
tum cubitorum  a  meridie  in  septentrionem,  et  latitudo  ejus  quin- 
quaginta  ab  oriente  in  occidentem  (Exod.  xxvii.  9-18): 

hoc  atrium  erat  atrium  Tentorii  conventus,  per  quod  simi- 
liter repraesentabatur  et  significabatur  caelum  ultimum 
seu  primum :  nam  per  Tentorium  conventus  repraesenta- 
batur caelum  ;  per  intimum  ejus,  ubi  area  supra  qua  propi- 
tiatorium,  repraesentabatur  caelum  intimum  seu  tertium  ; 
perque  Legem  in  area  Ipse  Dominus  quoad  Divinum  Ve- 
rum  seu  Verbum  ;  et  per  Tentorium  extra  velum,  ubi 
mensa  pro  panibus,  altare  suffitus,  et  candelabrum,  reprae- 
sentabatur caelum  medium  seu  secundum  ;  ac  per  atrium 

repraesentabatur  caelum  ultimum  seu  primum.    (Quod  tres 

caeli  per  Tentorium  illud  repraesentati  fuerint,  videatur  in  Arcanis  Caelcstibus,  n. 
3478,  9457,  9481,  9485;  quid  autem  in  specie  per  atrium,  et  per  omnia  ejus,  n. 

9741-9775-)  Quia  atrium  repraesentabat  caelum  ultimum, 
et  inde  quoque  externum  ecclesiae,  Verbi,  et  cultus,  ideo 

Residua  ex  minchis  et  ex  sacrifices  peccati  ab  Aharone  et  filiis  ejus  in 
atrio  comedebantur  {Levit.  Wvi.  9,  19  [£.  A.  16,  26]): 

per  "comedere  in  atrio"  ilia  sanctificata  significabatur 
appropriare  sibi  bona  ecclesiae  quae  significabantur  per 
"minchas"  et  per  "sacrificia"  ilia;  et  appropriatio  sanc- 
torum omnis  fit  per  ultima,  nam  nisi  per  ultima  non  appro- 
priari  interiora  san6ta  possunt.  De  atriis  autem  Templi  ita 
memoratur  in  Libro  Primo  Rcgum, 

Salomo  fecit  "atrium  ante  facies  Templi  domus  ;.  . .  .et  deinde  aedifi- 
cavit  atrium  interius,  tres  ordines  caesorum  lapidum,  ac  ordo  cae- 
sae  cedri  "  (vi.  3,  36)  : 

per  Templum  similiter  repraesentabatur  caelum  et  eccle- 
sia  ;  per  adytum,  ubi  area,  repraesentabatur  caelum  inti- 
mum  seu  tertium,  turn  ecclesia  apud  illos  qui  in  intimis 
sunt,  quae  ecclesia  vocatur  ecclesia  caelestis  ;  per  templum 
extra  illud  repraesentabatur  caelum  medium  seu  secun- 
dum, turn  ecclesia  apud  illos  qui  in  medio  sunt,  quae  ec- 
clesia vocatur  ecclesia  interna  spiritualis  ;  per  atrium  inte- 
rius repraesentabatur  caelum  ultimum  seu  primum,  turn 
ecclesia  apud  illos  qui  in  ultimis  sunt,  quae  ecclesia  vocatur 
ecclesia  interna  naturalis  ;  per  atrium  exterius  autem  re- 
praesentabatur introitus  in  caelum  :  et  quia  per  "  Templum  " 
in  supremo  sensu  significatur  Dominus  quoad  Divinum 
Humanum,  turn  quoad  Divinum  Verum,  inde  etiam  per 
"templum"  significatur  Divinum  Verum  procedens  a  Do- 
mino, proinde  Verbum,  nam  hoc  est  Divinum  Verum  in 
ecclesia.  Quod  Divinum  Humanum  Domini  per  "Tem- 
plum" significetur,  constat  ex  Domini  verbis,  ubi  dicit, 

"Solvite  Templum  hoc,  in  tribus  autem  diebus  exsuscitabo  illud;  et 
Ipse  loquebatur  de  Templo  corporis  sui"  {Jolt.  ii.  18-23). 

Quod  per  "templum"  significetur  ecclesia,  constat  ex  his 

Domini  verbis, 

Quod  "non  reliquetur  lapis  super  lapide  "  de  templo  "qui  non  dissol- 
vetur"  {Matth.  xxiv.  I,  2  ;  Luc.  xxi.  5-7) : 


per  quae  verba  intelligitur  quod  omne  Divinum  Verum, 

proinde  omne  ecclesiae,  periturum  sit ;  agitur  enim  ibi  de 
fine  ecclesiae  qui  vocatur  consummatio  saeculi.  Quod  bina 
atria,  interius  et  exterius,  aedificata  fuerint,  ac  ibi  cubi- 
cula,  porticus  seu  ambulacra,  ac  plura,  constare  potest  a 
descriptione  eorum  apud  Ezcchiclem, 

Angelus  "deduxit  me  ad  atrium  exterius,  ubi  ecce  cubicula  et  pavimen- 
tum  factum  atrio  circum  circa,  triginta  cubicula  super  pavimento  ;" 
quae  mensus  quoad  longitudinem  et  latitudinem,  et  quoque  mensus 
est  thalamos,  porticus,  portam,  singula  quoad  longitudinem  et 
latitudinem  (xl.  17-22,  31,  34,  seq.  ;  cap.  xlii.  1-14) ; 

et  de  atrio  interiori,  apud  eundem, 

Mensus  atrium  interius,  ejus  portas  versus  septentrionem,  orientem  et 
meridiem,  porticus,  gradus  cum  ascensibus,  thalamos,  cubicula 
cantorum,  superliminaria  (xl.  23-31,  44,  seq.) ; 

et  apud  Jeremiam, 

"  In  cubiculo  [''Gemariae. .  .scribae,  in  atrio  superiori  ad  ostium  portae 
domus  novae  "  (xxxvi.  10). 

Apud  Prophetam  Ezechiclem,  a  cap.  xl.  ad  xlviii.,  agitur 
de  "  nova  urbe,"  de  "  novo  templo,"  et  de  "  nova  terra,"  per 
quae  significatur  nova  ecclesia  quae  a  Domino  instauranda 
erat  ;  et  per  "  cubicula,"  "  thalamos,"  "  porticus,"  et  reliqua, 
significantur  talia  quae  ecclesiae,  ejus  doctrinae  et  cultus 
sunt ;  et  per  "  dimensiones  "  eorum  significatur  quale  eorum 

(ut  in  superiori  articulo  diftum  et  ostensum  est)  :  quid  autem  per  singula 

significatur,  non  hujus  loci  est  exponere  ;  solum  quod 
"atria"  significent  externa  caeli  et  ecclesiae,  et  inde 
externa  Verbi  et  cultus.  Quod  externa  illorum  signifi- 
centur  per  "  atria,"  constare  potest  ex  eo  solo,  quod  "tern- 
plum"  in  genere  significet  caelum  et  ecclesiam  ;  quare 
tres  divisiones  templi,  nempe  "  atria,"  ipsum  "  templum,"  et 
"  adytum,"  significant  tres  caelos  secundum  gradus  eorum. 

(Quales  tres  Caeli  quoad  Gradus  eorum  sunt,  videatur  in  opere  De  Caelo  et  Inferno, 
n.  29-40.) 

[c.]  Quod  caelum  et  ecclesia  per  "  templum  "  et  "  atria  " 
significetur,  plenius  constare  potest  ex  his  apud  Ezecliie- 
Icm, 

"Sustulit  me  spiritus,  et  introduxit  me  in  atrium  "  templi  "  interius,  cum 
ecce  implevit  gloria  Jehovae  domum  ;  et  audivi  loquentem  ad  me 
e  domo,".  . .  .dicentem,  "Fili  hominis,  locus  throni  mei,  et  locus 
volarum  pedum  meorum,  ubi  habitabo  in  medio  filiorum  Israelis 
in  aeternum  "  (xliii.  4-7) : 


quod  per  "atria"  haec  significetur  caelum  ultimum  seu 

ecclesiae  externum,  constare  potest  ex  eo,  quod  dicatyr 
quod  "  introductus  sit  in  atrium,  et  inde  viderit  domum 
impletam  gloria  Jehovae  ;"  per  "gloriam  Jehovae"  signifi- 
catur  Divinum  Verum,  quod  facit  caelum  et  ecclesiam  : 
et  dein  quod  domus  ilia  esset  "locus  throni  Jehovae,  et 
locus  volarum  pedum  Ipsius,  ubi  habitabit  in  medio  filio- 
rum  Israelis  in  aeternum  ;"  quod  per  "  thronum  Jehovae" 
intelligatur  caelum,  videatur  supra  (n.  253,  297,  343,  460, 
462,477,482);  et  quod  per  "locum  volarum  pedum  Jeho- 
vae" intelligatur  ecclesia,  etiam  supra  (n.  606);  per  "filios 
Israelis"  intelliguntur  omnes  qui  ab  ecclesia  Domini;  pro- 
inde  "  habitare  apud  illos  in  aeternum"  significat  praesen- 
tiam  Domini  perpetuam  apud  illos.   Apud  eundem, 

"Sustulit  se  gloria  Jehovae  desuper  cherubo  super  Hmen  domus,  et  im- 
pleta  est  domus  nube,".  . .  ."et  nubes  implebat  atrium  interius," 
...."et  atrium  plenum  erat  splendore  gloriae  Jehovae;  et  vox 
alarum  cheruborum  audita  est  usque  ad  atrium  exterius"  (x.  4,  3, 
5): 

per  "cherubos"  visos  Prophetae  repraesentatus  est  Do- 
minus  quoad  providentiam  et  tutelam  ut  non  adeatur  nisi 
quam  per  bonum  amoris  ;  consequenter  per  "cherubos" 
significati  sunt  caeli  superiores,  in  specie  caelum  intimum, 
nam  ibi  est  tutela  (videatur  supra,  n.  277,  3 1 3,  322,  362,  370,  462) ; 
quare  per  "domum,"  quae  impleta  est  nube,  significatur 
caelum  et  ecclesia;  per  "atrium  interius,"  quod  nubes 
etiam  implebat,  significatur  caelum  ultimum;  et  per"atrium 
exterius,"  quousque  vox  alarum  cheruborum  audita  est, 
significatur  introitus  in  caelum,  qui  in  specie  est  in  mundo 
naturali,  et  postea  in  mundo  spirituum  ;  nam  per  ecclesiam 
in  mundo,  et  dein  per  mundum  spirituum,  intrat  homo  in 

Caelum  ;  (quid  mundus  spirituum,  videatur  in  opere  De  Caelo  et  Inferno,  n. 

421-431,  seq. ;)  per  "  nubem  "  autem  et  per  "splendorem  glo- 
riae Jehovae"  significatur  Divinum  Verum  procedens  a 
Domino.  Ex  his  nunc  constare  potest  quid  per  "atria" 
significatur  in  sequentibus  locis  : — Apud  Davidem, 

"Beatus  quern  eligis,  et  appropinquare  facis,  inhabitabit  atria  tua ;  sa- 
turabimur  bono  domus  tuae,  sancflo  templi  tui  "  (Ps.  lxv.  5  [£.  A. 
4])  : 

per  haec  significatur  quod  qui  in  charitate  seu  in  affectione 
spirituali  sunt,  victuri  sint  in  caelo,  ac  ibi  in  intelligentia 
et  sapientia  ex  Divino  Vero  et  Divino  Bono:  per  "elec- 

turn,"  seu  per  "quern  eligis,"  significantur  illi  qui  in  amore 
erga  proximum  seu  in  charitate  sunt:  per  " appropinquare 
facis"  signifkatur  afieflio  seu  amor  spiritualis  ;  nam  quan- 
tum homo  in  illo  amore  seu  in  ilia  affectione  est,  tantum 
est  apud  Dominum  ;  quisque  enim  appropinquat  secundum 
ilium  amorem  :  per  "  inhabitare  atria"  significatur  vivere 
in  caelo  ;  per  "inhabitare"  vivere,  et  per  "atria"  caelum: 
per  "saturari  bono  domus"  significatur  ex  Divino  Bono 
esse  in  sapientia  ;  ac  per  "saturari  sanfto  templi"  signifi- 
catur ex  Divino  Vero  esse  in  intelligentia,  et  ex  utroque 
frui  gaudio  caelesti ;  "domus  Dei"  significat  caelum  et 
ecclesiam  quoad  Divinum  Bonum,  ac  "templum"  caelum 
et  ecclesiam  quoad  Divinum  Verum  ;  "sanftum "  praedi- 
catur  de  bono  spirituali,  quod  est  verum.    Apud  eundem, 

"Bonus  dies  in  atriis  tuis  prae  millibus  ;  elegi  ad  januam  stare  in 
domo  Dei  mei"  (Ps.  lxxxiv.  II  [B.A.  10]) : 

per  "atria"  ibi  significatur  caelum  primum  seu  ultimum, 
per  quod  fit  introitus  in  caelos  superiores  ;  quare  additur, 
"Elegi  ad  januam  stare  in  domo  Dei  mei."  Apud  eundem, 

"  Date  Jehovae  gloriam  nominis  Ipsius,  ferte  munus,  et  venite  in  atria 
Ipsius  "  (Ps.  xcvi.  8) ; 

apud  eundem, 

"Laudate  nomen  Jehovae,  laudate  servi  Jehovae,  qui  stantes  in  domo 
Jehovae,  in  atriis  domus  Dei  nostri"  (Ps.  cxxxv.  I,  2) ; 

apud  eundem, 

"  Quam  amabilia  habitacula  tua,  Jehovah  Zebaoth  ;  desideravit,  immo 
consumpta  est,  anima  mea  erga  atria  Jehovae"  (Ps.  lxxxiv.  2,  3 
[B.  A.  1,2]); 

apud  eundem, 

"Intrate  portas  Ipsius  in  confessione,  atria  Ipsius  in  laude,  confitemini 
Ipsi,  benedicite  nomini  Ipsius"  (Ps.  c.  4) ; 

apud  eundem, 

"  Vota  mea  Jehovae  sol vam,  coram .  .omni  populo  Ipsius  ;  in  atriis  domus 
Jehovae,  in  medio  tui,  Hierosolyma"  (Ps.  I'lcxvi.  14,  18,  19); 

apud  eundem, 

"Justus  sicut  palma  florebit,  sicut  cedrus  in  Libano  crescet  ;  plantati  in 
domo  Jehovae,  in  atriis  Dei  nostri  germinabunt"  (Ps.  xcii.  13,  14 
[B.  A.  12,  13]): 

quod  per  "atria"  in  illis  locis  intelligatur  caelum,  in  specie 
caelum  ultimum  et  ecclesia,  constare  potest  absque  expli- 

catione.    Similiter  in  sequentibus  locis  : — Apud  Esaiam, 

"Colligent"  frumentum  et  mustum,  "comedent  et  laudabunt  Jehovam  ; 
et  qui  congregaturi  illud  bibent  in  atriis  sanditatis  meae  "  (lxii.  9) : 

per  "  Colligent  frumentum  et  mustum  "  significatur  instruclio 
in  bonis  et  veris  doclrinae  et  ecclesiae  ;  per  "Comedent 
et  laudabunt  Jehovam"  significatur  appropriatio  et  cultus 
Domini;  per  "Qui  congregaturi  illud  bibent  in  atriis  sanc- 
titatis  meae"  significatur  fruitio  Divini  Veri,  et  inde  feli- 
citatis  in  caelis.    Apud  Joelem, 

"  Inter  atrium  et  altare  fleant  sacerdotes,  ministri  Jehovae,  et  dicant, 
Parce,  Jehovah,  populo  tuo"  (''Hi.  17): 

per  "flere  inter  atrium  et  altare"  significatur  lamentatio 
super  vastatione  Divini  Veri  et  Divini  Boni  in  ecclesia  ; 
per  "  atrium  "  enim  simile  significatur  quod  per  "  templum," 
nempe  ecclesia  quoad  Divinum  Verum,  et  per  "altare" 
ecclesia  quoad  Divinum  Bonum  ;  inde  per  "inter  atrium 
et  altare"  significatur  conjugium  veri  et  boni,  quod  facit 
caelum  et  ecclesiam  ;  ac  per  "flere"  significatur  lamentatio 
super  ejus  vastatione.  Per  "atria"  significantur  ultima 
caeli,  turn  externa  ecclesiae,  Verbi  et  cultus,  etiam  alibi 
in  Verbo  (ut  Esai.  i.  12  ;  Sack.  iii.  7). 

631.  "Quia  datum  est  gentibus." — Quod  significet  quo- 
niam  id  pervcrswn  est  per  mala  vitae  et  falsa  doclrinae,  con- 
stat ex  significatione  "gentium,"  quod  sint  qui  in  malis 
quoad  vitam,  et  inde  in  falsis  quoad  doclrinam,  et  in  sensu 
abstraclo  mala  vitae  et  falsa  doclrinae.    (Quod  mala  et  falsa  per 

"  gentes  "  significentur,  videatur  supra,  n.  I  7  $[6],  33  I  [»],  625.)  Quod  ex- 
ternum Verbi,  et  inde  ecclesiae  et  cultus,  sit  perversum 
per  mala  vitae  et  falsa  doclrinae,  est  quia  externum  Verbi, 
quod  vocatur  sensus  litterae  ejus,  est  secundum  apparen- 
tias  in  mundo,  quia  pro  infantibus  et  simplicibus,  qui  non 
aliquid  quod  contra  apparentias  est  percipiunt  ;  quare  hi 
per  sensum  litterae,  ubi  apparentiae  veri  sunt,  introdu- 
cuntur  in  vera  interiora  sicut  aetate  adolescunt,  et  sic 
apparentiae  per  gradus  exuuntur,  et  loco  illarum  vera  in- 
teriora implantantur.  Haec  res  innumerabilibus  exemplis 
potest  illustrari :  sicut  quod  oremus  ne  Deus  inducat  nos 
in  tentationes ;  hoc  ita  dicitur  quia  apparet  sicut  Deus 
inducat,  cum  tamen  neminem  in  tentationes  inducit :  simi- 
liter quod  Deus  irascatur,  puniat,  conjiciat  in  infernum, 

malum  faciat  impiis,  et  plura  similia ;  cum  tamen  Deus 
nusquam  irascitur,  punit  et  conjicit  in  infernum,  et  prorsus 
non  alicui  malum  facit ;  sed  impius  ipse  sibi  per  mala,  nam 
ipsis  malis  insunt  mala  poenae :  ita  usque  permultis  in 
locis  in  Verbo  dicitur,  quia  ita  apparet.  Sit  quoque  pro 
exemplo, 

Quod  nemo  appellaturus  sit  patrem  suum  Patrem,  nec  magistrum  Ma- 
gistrum  {MattJi.  xxiii.  t'lS-lo), 

cum  tamen  vocandi  sunt ;  sed  ita  dicitur  quia  per  "  Patrem  " 
intelligitur  Dominus,  qui  nos  e  novo  creat  et  generat,  et 
quia  unice  docet  et  instruit ;  quare  cum  homo  in  idea  spiri- 
tual! est,  tunc  cogitabit  de  Domino  solo  ut  Patre  et  Ma- 
gistro,  aliter  vero  cum  homo  in  idea  naturali  est  :  prae- 
terea  in  mundo  spirituali  seu  in  caelo  nemo  novit  alium 
patrem,  do6lorem  seu  magistrum  quam  Dominum,  quia 
ab  Ipso  vita  spiritualis :  sic  in  reliquis.  Ex  his  constare 
potest  quod  externum  Verbi,  et  inde  externum  ecclesiae 
et  cultus,  consistat  ex  apparentibus  veris  ;  quare  illi  qui 
in  malis  quoad  vitam  sunt,  applicant  id  ad  favorem  suo- 
rum  amorum,  et  inde  captorum  principiorum  ;  ideo  dici- 
tur quod  "atrium,"  per. quod  etiam  significatur  externum 
Verbi,  "datum  sit  gentibus,"  et  postea  "et  civitatem  sanc- 
tam  conculcabunt."  Hoc  fit  in  fine  ecclesiae,  quando 
tantum  mundani,  naturales  et  corporei  sunt,  ut  vera  inte- 
riora,  quae  vocantur  vera  spiritualia,  prorsus  non  videre 
possint ;  inde  sequitur  quod  tunc  plane  pervertant  exter- 
num Verbi,  quod  est  sensus  litterae  ejus.  Talis  perversio 
sensus  litterae  Verbi  etiam  facia  est  apud  Judaeos  in  fine 
ecclesiae  apud  illos,  quod  in  sensu  spirituali  intelligitur 
per 

Quod  milites  vestes  Domini  diviserint,  non  autem  lunicam  [{Joh.  xix. 
23,  24)]  ; 

per  quod  significatur  quod  illi  qui  ab  ecclesia  perverterint 
omnia  Verbi  quoad  sensum  litterae  ejus,  non  autem  Ver- 
bum  quoad  sensum  spiritualem,  quia  eum  non  noverunt. 

(Quod  id  in  sensu  spirituali  intelligatur  per  ilia,  videatur  supra,  n.  64.)  Simile 

fit  etiam  hodie  in  ecclesia,  quia  finis  ejus  est  ;  explicatur 
enim  hodie  Verbum  non  secundum  vera  spiritualia,  sed 
secundum  apparentias  sensus  litterae,  quae  non  modo  appli- 
cants ad  confirmandum  mala  vitae,  sed  etiam  falsa  doclri- 

nae  ;  et  quia  non  sciuntur  vera  interiora  quae  sunt  vera 
spiritualia,  nec  recipiuntur,  sequitur  quod  sensus  litterae 
Verbi  per  mala  voluntatis  et  inde  falsa  cogitationis  per- 
versus  sit  ;  hoc  itaque  est  quod  intelligitur  per  quod 
"atrium  datum  sit  gentibus." 

632.  "Et  civitatem  sanctam  conculcabunt" — Quod  signi- 
ficet  quod  destrucluri  omnem  doclrinam  boni  et  veri  ex  Ver- 
bo, constat  ex  significatione  "civitatis  sanctae,"  quod  sit 
do6trina  veri  et  boni  ex  Verbo  ;  per  "civitatem  sanftam" 
in  sensu  litterae  intelligitur  Hierosolyma,  quae  in  Verbo 
passim  vocatur  civitas  et  urbs  "  sandta  ;"  sed  per"Hieroso- 
lymam  "  intelligitur  ecclesia,  et  per  "civitatem"  dodtrina 
ecclesiae  :  (quod  "civitas"  seu  "urbs"  significet  doctrinam, 
videatur  supra  (n.  223);  inde  "  civitas  sandta  "  significat  doc- 
trinam Divini  Veri,  nam  Divinum  Verum  est  quod  in  Verbo 
vocatur  "sanctum"  (n.  204) :)  et  ex  significatione  "con- 
culcare,"  quod  sit  prorsus  destruere,  in  specie  per  sensualia 
et  naturalia,  proinde  per  fallacias  quae  vocantur  fallaciae 
sensuum,  ex  quibus  non  evolutis  merae  falsitates  existunt ; 
quod  per  "conculcare"  significentur  ilia,  est  quia  concul- 
catio  fit  per  plantas  pedum,  et  per  "plantas  pedum"  signi- 
ficantur  sensualia  externa  hominis,  et  per  "  pedes  "  naturalia 
ejus;  quod  ilia  significatio  "plantarum"  et  "pedum"  sit 
ex  correspondentia,  videatur  supra  (n.  65,  606;  et  in  opere  De 
Caeio  et  inferno, -a.  96).  Dicitur  quod  "  gentes  conculcabunt  ci- 
vitatem sanctam,"  quia  sequitur  post  haec  verba,  "Atrium 
quod  est  extra  templum,  rejice  foras,  quia  datum  est  genti- 
bus ;"  et  per  "atrium"  significatur  externum  Verbi,  eccle- 
siae et  cultus  ;  et  externum  Verbi  est  quod  a  gentibus, 
hoc  est,  ab  illis  qui  in  malis  et  falsis  sunt,  pervertitur, 
proinde  adulteratur  ct  falsificatur.  Nam,  ut  in  praecedente 
articulo  di6tum  est,  externum  Verbi,  quod  vocatur  sensus 
litterae  ejus,  est  pro  infantibus  et  simplicibus,  ac  ideo  secun- 
dum apparentias,  ita  pro  illis  qui  sensuales  et  naturales 
sunt ;  infantes  enim  primum  sensuales  sunt,  dein  naturales, 
et  cum  adolescunt  aetate  fiunt  spirituales  ;  homo  autem 
qui  non  fit  spiritualis,  sicut  omnis  qui  male  vivit,  is  non 
spiritualiter  intelligit  Vcrbum,  sed  mere  naturaliter  et  sen- 
sualiter ;  et  qui  ita  Verbum  intelligit,  is  pervertit  illud, 
et  explicat  secundum  falsa  suae  religionis,  et  secundum 
mala  suae  vitae  ;  inde  est  quod  dicatur  quod  "conculccnt" 

illud.  Etiam  in  mundo  spirituali  apparent  illi,  qui  negant 
et  contemnunt  vera  caeli  et  ecclesiae,  ilia  plantis  pedum 
conculcare  ;  et  hoc,  ut  mox  dictum  est,  quia  externum 
sensuale  hominis  correspondet  plantis  pedum,  per  quas  fit 
conculcatio.  Dicitur  quod  externum  sensuale  hominis  hoc 
faciat,  sed  solum  sensuale  apud  illos  qui  mere  sensuales 
sunt,  qui  sunt  qui  negant  vera  caeli  et  ecclesiae,  turn  qui 
non  credunt  aliquid  nisi  quod  oculis  vident  et  manibus 
tangunt.  Hi  sunt  de  quibus  dicitur  "conculcare,"  et  quo- 
que  in  sequentibus  locis  : — Apud  Lticam, 

"Cadent  ore  gladii,  et  captivabuntur  inter  omnes  gentes,  et  tandem 
Hierosolyma  erit  conculcata  a  gentibus,  usque  dum  implebuntuf 
tempora  gentium  "  (xxi.  24) : 

haec  similia  significant  cum  illis  quae  in  Apocalypsi  hie 
explicantur,  nempe  quod  "atrium  datum  sit  gentibus,  et 
civitatem  sanctam  conculcabunt  mensibus  quadraginta 
duobus  ;"  nam  per  quod  "cadent  ore  gladii"  significatur 
quod  perituri  per  falsa;  quod  "captivabuntur  inter  omnes 
gentes"  significat  quod  mala  depraedatura  bona  et  vera 
ecclesiae;  quod  "Hierosolyma  erit  conculcata"  significat 
quod  ecclesia  quoad  doctrinam  destruetur,  "Hierosolyma" 
enim  significat  ecclesiam  quoad  doctrinam  ;  quod  "con- 
culcata erit  a  gentibus"  significat  totalem  destructionem 
ejus  a  malis  vitae  et  a  falsis  doclrinae  ;  "usque  dum  im- 
plebuntur tempora  gentium"  significat  dum  malum  con- 
summatum  est  (de  quo  supra,  n.  624M) :  haec  consummatio 
etiam  significatur  per  "menses  quadraginta  duos:"  ilia 
quoque  a  Domino  de  tempore  proxime  ante  ultimum  judi- 
cium dicta  sunt,  sicut  haec  in  Apocalypsi.  Apud  EzccJuc- 
Icm, 

"  Num  parum  vobis?  pascuum  bonum  depascitis,  et  reliquum  pascuo- 
rum  vestrorum  conculcatis  pedibus  vestris  ;  sedimentum  aquarum 
bibitis,  reliquas  pedibus  vestris  turbatis  :  et  sic  grex  meus  concul- 
catum  pedum  vestrorum  pascunt,  et  turbatum  pedum  vestrorum 
bibunt"  (xxxiv.  18,  19): 

per  "pascuum  bonum"  significatur  omne  quod  spiritualiter 
nutrit,  imprimis  Verbum,  et  inde  cognitiones  veri  et  boni : 
"depascere  illud,  et  reliquum  pedibus  conculcare,"  signifi- 
cat deperdere  ut  non  appareat,  et  destruere  ut  non  sit, 
quod  fit  per  ratiocinationes  ex  sensuali  corporco,  et  ex 
naturali  homine  separato  a  spirituali ;  hoc  itaque  est  "  con- 

culcare  pedibus  :"  per  "sedimentum  aquarum"  significantur 
vera  conspurcata  falsis,  "aquae"  enim  sunt  vera;  "illud 
bibere"  significat  discere  et  recipere  ;  "pedibus  turbare 
reliquas  aquas"  significat  vera  non  conspurcata  falsis  us- 
que per  ratiocinia  ex  naturali  homine  confundere  ("pedes" 
significant  naturalia  apud  hominem)  :  inde  constare  potest 
quid  significatur  per  quod  "grex  meus  conculcatum  pedum 
et  turbatum  pedum  bibant."    Apud  Da?iielcm, 

Hircus  "projecit"  arietem  "in  terram,  et  conculcavit  eum,  nec  erat  eri- 

piens  arietem  e  manu  ejus:  postea  cornu  unum  de  exiguo... 

crevit  usque  ad  exercitum  caelorum,  et  dejecit  in  terram  de  exer- 
citu,  et  de  stellis,  et  conculcavit  ea"  (viii.  7,  [9,]  10): 

per  "hircum"  ibi  significatur  fides  separata  a  charitate,  et 
per  "arietem"  significatur  fides  conjuncla  charitati,  ita 
charitas  (similia  quae  per  "hircos"  et  per  "oves"  apud 
Matthacum,  cap.  xxv.  31-46):  per  "cornu  unum  de  exi- 
guo  quod  immensum  crevit "  significatur  justificatio  per 
solam  fidem :  per  "exercitum  caelorum"  significantur 
omnia  vera  et  bona  caeli  et  ecclesiae,  et  per  " Stellas" 
significantur  cognitiones  boni  et  veri ;  quare  per  "concul- 
care  arietem,"  et  quoque  "exercitum  caelorum,"  significa- 
tur prorsus  destruere  charitatem,  et  cum  ilia  omnia  vera 
et  bona  caeli  et  ecclesiae,  et  hoc  per  sensuale  corporeum : 
nam  qui  in  fide  separata  a  charitate  sunt,  hoc  est,  qui 
credunt  salvari  per  solam  fidem,  qualiscunque  vita  sit,  illi 
fiunt  sensuales  corporei,  et  inde  in  falsis  sunt  quoad  omnia 
Verbi  et  ecclesiae  ;  non  enim  aliter  percipiunt  Verbum 
quam  secundum  ultimum  sensum  litterae  ejus,  nec  aliquid 
ibi  interius  vident  ;  immo,  si  loquantur  vera  ex  Verbo, 
usque  false  percipiunt  ilia ;  hoc  itaque  est  quod  significatur 
per  quod  "hircus  dejecerit  in  terram  de  exercitu  caelorum 
et  de  stellis,  et  conculcaverit  ea  :"  quod  charitatem  erga 
proximum,  hoc  est,  bonum  vitae,  similiter  destruant,  intel- 
ligitur  per  quod  "hircus  projecerit  arietem  in  terram,  et 
conculcaverit  eum  ;"  nam  illi  qui  in  fide  separata  a  chari- 
tate sunt,  qui  intelliguntur  per  "hircum,"  fidem  faciunt 
essentialem,  et  charitatem  non  essentialem  ;  quare  vivunt 
corpori  et  mundo,  ac-sibi  solis  student,  et  nihil  proximo; 
et  qui  hoc  faciunt,  charitatem,  quae  intelligitur  per  "arie- 
tem," projiciunt  in  terram,  et  illam  conculcant.  Apud 
Lucam, 

"Aliud"  semen  "  cecidit  super  viam,  quod  conculcatum  est,  aut  %-olati- 
lia  caeli  comederunt  illud  "  (viii.  5) : 

per  "semen"  significatur  Divinum  Verum,  seu  verum  Ver- 
bi ;  per  "cadere  super  viam  et  conculcari"  significatur 
recipi  solum  a  sensuali  corporeo,  et  non  interius  ;  quod 
enim  recipitur  spiritu  et  corde,  hoc  intelligitur  per  "semen 
quod  in  terram  bonam  cecidit:"  per  "volatilia  caeli"  quae 
comederunt  illud,  significantur  falsa  ;  nam  omnia  mala  et 
inde  falsa  resident  in  ejus  sensuali  corporeo ;  quare  nisi 
homo  fiat  spiritualis,  et  ex  eo  cogitet,  prorsus  falsa  ex 

malo  COgitat.  (Quid  sensuale  corporeum  est,  et  quales  homines  sensuales 
sunt,  videatur  in  Doclrina  Novae  Hierosolymae,  n.  50:  ut  et  supra,  n.  34- \P<C~\' 

543. 550. 552. 554. 553*4  559. 563. 569&V].  570. 580.)  Apud 

Esaiam, 

"Notum  faciam  vobis  quid  Ego  faclurus  vineae  meae  ;  removendo  se- 
pem  ejus  ut  sit  ad  depascendum,  et  perrumpendo  maceriem  ejus, 
ut  sit  ad  conculcandum  "  (v.  5) : 

per  "vineam"  ibi  significatur  ecclesia  Domini,  quae  eccle- 
sia  spiritualis  vocatur:  per  "removere  sepem,"  et  "per- 
rumpere  maceriem,"  significatur  falsificare,  et  sic  deperdere 
vera  tutantia  ecclesiam  ;  per  "sepem"  et  "maceriem"  cir- 
cum  vineam,  simile  significatur  quod  per  "murum"  et  per 
"antemurale"  circum  Hierosolymam  :  per  "vineam  depas- 
cere  et  conculcare  "  significatur  vastare  ecclesiam,  ut  non 
sit  aliquod  verum  et  bonum  enascens,  et  sic  illam  destruere. 
Apud  Jeremiam, 

"  Pastores  multi  perdiderunt  vineam  meam,  conculcarunt  agrum  meum, 
redegerunt  agrum  desiderii  in  deserium  solitudinis"  (xii.  10): 

per  "vineam"  etiam  hie  significatur  ecclesia  Domini,  simi- 
liter per  "agrum  ;"  "perdere,"  "conculcare,"  et  "  redigere 
in  desertum  solitudinis,"  significat  ita  destruere  ut  non 
supersit  aliquid  boni  et  veri  ecclesiae.    Apud  Esaiam, 

"Hostes  nostri  conculcarunt  sancluarium  ''-tuum"  (lxiii.  18) : 

per  "hostes"  significantur  mala  vitae  ;  per  "conculcare 
sanctuarium"  significatur  destruere  vera  doctrinae  ex  Ver- 
bo,  et  hoc  quoque  per  sensuale  corporeum  ;  qui  in  malis 
vitae  sunt,  illi  omnes  scnsualcs  corporei  sunt.  Apud  Da- 
videm, 

"  Persequitur  hostis  animam  meam,  et  assequitur,  et  conculcat  in  terram 

vltam  raeam,  et  gloriam  meam  in  pulvere  habitare  facit"  (Ps.  viL 
6[B.A.S]): 

per  "hostem"  etiam  hie  significatur  malum,  in  genere  dia- 
bolus,  hoc  est,  infernum,  ex  quo  malum;  et  per  "concul- 
care  in  terram  vitam,  et  gloriam  in  pulvere  habitare  facere," 
significatur  per  sensuale  corporeum  destruere  omnia  vera 
caeli  et  ecclesiae  ;  haec  enim  faciunt  vitam  spiritualem,  et 
quoque  significantur  per  "gloriam:"  "pulvis"  etiam  prae- 
dicatur  de  sensuali  corporeo  ;  hoc  etiam  intelligitur  per 
"  ambulare  super  ventre  et  comedere  pulverem,"  ut  passim 
dicitur  de  serpente.  Similia  per  "  conculcare  "  significan- 
tur in  sequentibus  locis  : — Apud  Esaiam, 

"  Ponam  "  gentem  hypocriticam  "in  conculcationem,  sicut  lutum  platea- 
rum  "  (x.  6) ; 

apud  Micham, 

Inimica  Jehovae  "  erit  in  conculcationem,  sicut  caenum  platearum  "  (vii. 
io); 

apud  Sachariam, 

"  Erunt  sicut  potentes  conculcantes  caenum  platearum  in  bello,  et  proe- 
liabuntur,  quia  Jehovah  cum  illis,  et  pudefacient  equitantes  in  equis  " 

(x.  5) ; 

apud  Malachiam, 

"Tunc  I'lconculcabitis  impios,  et  erunt  cinis  sub  vola  pedum  vestrorum, 
in  die  quern  Ego  faciens"  (iii.  21  [B.  A.  iv.  3]); 

apud  Esaiam, 

"Pedibus  conculcabuntur  corona  superbiae,  ebrii  Ephraimi  "  (xxviii.  3) ; 
apud  eundem, 

"  Conculcavi  populos  in  ira  mea,  et  inebriavi  eos  in  excandescentia  mea, 
et  descendere  feci  in  terram  victoriam  eorum  "  (lxiii.  6)  ; 

apud  Davidem, 

"  Per  te  hostes  nostros  feriemus,  in  nomine  tuo  conculcabimus  insur- 
gentes  contra  nos"  (Ps.  xliv.  6  [B.  A.  5]); 

apud  eundem, 

Deus  "conculcabit  hostes  nostros"  (Ps.  Ix.  14  [B.  A.  12]  ;  Ps.  cviii.  14 

[B.  A.  13]): 

per  "conculcare"  in  his  locis  etiam  significatur  destruere, 
quod  fit  ab  illis  qui  sensuales  corporci  sunt  ;  nam  qui  tales 
sunt,  illi  conculcant  omnia  caeli  et  ecclesiae  ;  nam  sunt  in 
infimis,  nec  possunt  cogitationes  illorum  sursum  elevari  a 

Domino,  nam  ipsi  demittunt  illas  in  terram,  et  ibi  pulve- 
rem  lambunt ;  tales  sunt  omnes  qui  Divinum  negant.  Mala 
enim,  quae  homini  ex  nativitate  sunt,  omnia  resident  in 
naturali  et  sensuali  corporeo  ejus  ;  quapropter  nisi  homo 
se  patitur  ab  illis  elevari  a  Domino,  quod  fit  per  Divina 
media,  quae  sunt  vera  et  bona  fidei  et  amoris,  seu  per  vera 
et  bona  doclxinae  et  vitae,  manet  ille  in  suis  malis,  quae 
naturali  et  sensuali  corporeo  insita  sunt,  et  tunc  conculcat 
caelestia  et  spiritualia  quae  sunt  caeli  et  ecclesiae.  Per 
"  calcare  super  leonem,  aspidem,  serpentes  et  scorpios," 
intelligitur  non  modo  destruere  mala  et  falsa,  quae  per 
illos  significantur,  sed  etiam  non  noceri  ab  illis :  hoc  in- 
telligitur apud  Davidem, 

"Super  leonem  et  aspidem  calcabis,  conculcabis  leonem  juvenem  et  dra- 
conem  "  (Ps.  xci.  13) ; 

et  apud  Lucam, 

"  Ecce  do  vobis  potestatem  calcandi  super  serpentes  et  scorpios,  et  super 
omnem  potestatem  inimici,  ut  nihil  tamen  quicquam  noceat"  (x. 
19): 

quod  ita  dicatur  in  Verbo,  est  quia  i  1 1 1  qui  in  infernis  sunt 
apparent  coram  oculis  spirituum  bonorum  et  angelorum 
quandoque  in  formis  variarum  bestiarum  et  serpentum, 
secundum  species  mali  et  inde  falsi  in  quibus  sunt :  ipsae 
eorum  cogitationes  procedentes  ex  intentione  eorum  vo- 
luntatis sistunt  illas  apparentias.  Exhalationes  ex  maiis 
et  falsis  eorum  continue  exspirant  per  terras  quae  supra 
inferna  ilia  sunt,  seu  ex  quibus  inferna  tecla  sunt  ;  quare 
super  illis  locis  ambulare  periculosum  est  illis  qui  modo 
naturales  sunt,  et  magis  qui  sensuales  corporei ;  exsurgit 
enim  exhalatio  inde,  et  contagio  infeclat  superambulantes.. 
At  illi  quos  Dominus  ducit  tuti  possunt  calcare  illam  ter- 
ram absque  infedtione  et  infestatione  ;  causa  est,  quia  inte- 
riora  quae  mentis  eorum  sunt,  seu  quae  cogitationis  et 
affectionis,  a  Domino  elevantur  supra  sensuale  corporeum 
eorum,  quod  correspondet  plantis  pedum  eorum.  Ex  his 
constare  potest  quid  in  sensu  proprio  intelligitur  per  "cal- 
care super  leonem,  aspidem,  serpentes  et  scorpios,  ut  nihil 
tamen  quicquam  noceat  ;"  et  quoque  constare  potest  unde 
est  quod  ita  in  Verbo  dicatur.  Quid  autem  per  "leonem" 
perque  "serpentes  et  scorpios"  significatur,  alibi  dictum 
et  ostensum  est. 

633(7?].  "Mensibus  quadraginia  duobus." — Quod  signifi- 
cet  usqiie  ad  finem  veteris  ecclesiae  et  ad  principiuni  novae, 
constat  ex  significatione  "mensium,"  quod  sint  status,  hie 
status  ecclesiae;  nam  per  "tempora,"  sive  sint  horae,  sive 
dies,  sive  menses,  sive  anni,  sive  saecula,  significantur 
status ;  ac  illi  status  designantur  per  numeros,  per  quos 
tempora  ilia  determinantur,  ut  hie  per  numerum  "quadra- 

ginta  duo  ;"  (quod  ita  sit,  videatur supra,  n.  571,610;)  et  ex  signifi- 

catione  "  quodraginta  duorum,"  quod  sit  finis  prioris  eccle- 
siae et  principium  novae ;  quod  id  per  ilium  numerum 
significetur,  est  quia  per  ilium  intelliguntur  sex  septimanae, 
et  per  "sex  septimanas"  significatur  simile  quod  per  "sex 
dies"  unius  septimanae,  nempe  status  pugnae  et  laboris  ; 
proinde  finis  quando  prorsus  vastata  est  ecclesia,  seu  quando 
malum  consummatum  est ;  et  per  "septimanam  septimam," 
quae  tunc  sequitur,  significatur  principium  ecclesiae  novae  ; 
numerus  enim  quadraginta  duo  exsurgit  ex  multiplicatione 
6  in  7,  nam  6  in  7  faciunt  42  ;  inde  est  quod  significet  simile 
quod  "sex  septimanae,"  et  "sex  septimanae"  simile  cum 
"sex  diebus"  unius  septimanae,  nempe  statum  pugnae  et 
laboris,  ut  diclum  est  ;  et  quoque  plenarium  ;  ibi  plena- 
riam  consummationem  boni  et  veri,  hoc  est,  plenariam 
vastationem  ecclesiae. 

[&.]  In  Verbo  aliquoties  dicuntur  "quadraginta,"  nunc 
dies,  nunc  menses,  nunc  anni ;  et  per  ilium  numerum  sig- 
nificatur ibi  vel  plenaria  vastatio  ecclesiae,  vel  quoque 
plenaria  tentatio :  quod  hie  status  per  numerum  "quadra- 
ginta," et  "quadraginta  duo,"  significetur,  constare  potest  a 
sequentibus  : — A  pud  Ezechielevi, 

Aegyptus  "non  habitabitur  quadraginta  annis  ;  dabo.  .Aegyptum  soli- 
tudinem  in  medio  terrarum  desolatarum,  et  urbes  ejus  in  medio 
urbium  devastatarum,  erunt  solitude  quadraginta  annis  ;  et  disper- 
gam  Aegyptum  inter  gentes„  et  dejiciam  eos  in  terras  :.  . .  .a  fine 
quadraginta  annorum  congregabo  Aegyptum  ex  populis  quo  dis- 
persi  fuerunt,  et  reducam  captivitatem  Aegypti"  (xxix.  11-14) : 

per  "Aegyptum"  significatur  ecclesia  quoad  vera  scienti- 
fica,  super  quibus  fundatur  do<5lrina ;  vera  scientifica  eo 
tempore  erant  scientiae  correspondentiarum  et  repraesen- 
tationum,  super  quibus  fundabatur  doctrina  ecclesiae  eorum  ; 
sed  quia  Aegyptii  illas  scientias  vertebant  in  magias,  et 
sic  pervertebant  ecclesiam,  ideo  vastatio  ejus  describitur, 

quae  intelligitur  per  "quadraginta  annos  ;"  hoc  itaque  sig- 
nificatur  per  quod  "  Aegyptus  non  habitabitur  quadraginta 
annis,  ac  urbes  ejus  erunt  solitudo  quadraginta  annis :" 
quod  "dispergenda  esset  Aegyptus  inter  gentes,  et  disji- 
cienda  in  terras,"  significat  quod  mala  et  falsa  prorsus 
occupatura  sint  illam  ecclesiam,  ac  perversura  omnia  ejus 
scientifica  :  inde  patet  quod  per  "quadraginta  annos"  sig- 
nificetur  status  ejus  vastationis  plenariae,  seu  usque  ad 
finem,  dum  amplius  non  aliquid  verum  et  bonum  residuum 
futurum  sit :  initium  autem  ecclesiae  novae,  quod  signifi- 
catur  per  "finem  quadraginta  annorum,"  intelligitur  per 
haec  verba,  "A  fine  quadraginta  annorum  congregabo 
Aegyptum  ex  populis  quo  dispersi  fuerunt,  et  reducam 
captivitatem  Aegypti."  Simile  significatur  apud  Prophe- 
tam  eundem,  per 

Quod  cubaret  a  latere  dextro  quadraginta  diebus,  et  obsideret  Hieroso- 
lymam,  quae  "carebit  pane  et  aqua,  ac  desolabitur  vir  et  frater,  et 
contabescent  propter  iniquitatem  "  (Wiv.  6,  7,  17): 

plenaria  vastatio  ecclesiae  etiam  per  ilium  numerum  sig- 
nificatur;  per  "  Hierosolymam"  significatur  ecclesia ;  per 
"obsidere  illam"  significatur  angustare  malis  et  falsis ; 
per"carere  pane  et  aqua"  significatur  vastari  quoad  bonum 
amoris  et  quoad  verum  doclrinae  ;  per  "  desolari  vir  et 
frater,  et  contabescere  propter  iniquitatem"  similia  signi- 
ficantur,  nam  "vir  et  frater"  est  Veritas  et  charitas,  ac 
"  contabescere  "  est  demori.  Simile  per  "  quadraginta  dies 
diluvii"  significatur  in  Genest, 

"Ad  dies  adhuc  septem  Ego  pluere  faciam  super  terram  quadraginta 
dies  et  quadraginta  nocles,  et  perdam  omnem  substantiam,  quam 
feci,  a  super  faciebus  terrae  :.  . .  .et  fuit  pluvia  super  terra  quadra- 
ginta dies  et  quadraginta  nocles  :"  tunc  "  post  septem  dies  emi- 

sit  columbam,  quae  non  redibat  ad  ilium  "  (vii.  4,  12  ;  cap.  viii.  M6, 
12): 

per  "diluvium"  significatur  devastatio  ecclesiae  veteris  seu 
Ecclesiae  Antiquissimae,  turn  ultimum  judicium  super  illos 
qui  fuerunt  ab  ea  ecclesia  ;  per  "  pluviam  quadraginta 
dierum"  significatur  interitus  ejus  per  falsa  mali :  at  prin- 
cipium  ecclesiae  novae  significatur  per  "  exsiccationem 
terrae"  post  illos  quadraginta  dies,  ac  per  " germinationem 
e  novo;"  "columba,"  quam  emisit,  significat  bonum  chari- 
tatis,  quae  illius  ecclesiae  essentiale  erat.    (Sed  de  his  videan- 

tur  Arcana  Caelestia,  ubi  ilia  explicata  sunt.)    Ex  significatione  numeri 

"  quadraginta"  ducit  causam  haec  lex  apud  Mosen, 

Quod  impius  quadraginta  plagis  percutietur,  et  non  plus,  "ne  vilis  ha- 
beatur  frater  tuus  in  oculis  tuis  "  (Deutr.  xxv.  3)  : 

punitio  plenaria  per  "quadraginta"  aeque  describitur  sicut 
vastatio,  nam  punitio  est  aeque  cohsummatio  mali ;  et  quia 
post  punitionem  reformatio  succedit,  ideo  dicitur  quod 
"non  pluribus  plagis  percutietur,  ne  vilis  habeatur  frater 
in  oculis  tuis;"  nam  per  "quadraginta"  significatur  finis 
mali,  et  quoque  principium  boni ;  quare  si  pluribus  plagis 
quam  quadraginta  percuteretur,  non  significaretur  princi- 
pium boni  seu  reformatio.  Vastatio  ecclesiae  apud  filios 
Jacobi  per  quadringentorum  annorum  servitutem  in  Ae- 
gypto,  significatur  per  Jehovae  verba  ad  Abrahamum, 

"Scias  quod  peregrinum  erit  semen  tuum  in  terra  non  illorum,  ubi  ser- 
vituti  subjicient  illos.  . .  .quadringentis  annis  "  {Gen.  xv.  13) ; 

per  " quadringenta "  simile  significatur  quod  per  "quadra- 
ginta," sicut  simile  per  "mille"  quod  per  "centum,"  ac 
simile  per  "centum"  quod  per  "decern."  Vastatio  eccle- 
siae, et  quoque  tentatio  plenaria,  etiam  significatur  per 
"  commorationem  filiorum  Israelis  quadraginta  annis  in  de- 
serto,"  de  qua  ita  in  sequentibus  locis  : — 

"  Filii  vestri  erunt  pascentes  in  deserto  quadraginta  annis,  et  portabunt 

scortationes  vestras,  usque  dum  Wconsumantur  corpora  vestra  in 

deserto  "  {Num.  xiv.  33,  34) ; 
"  Vagari  fecit  eos  in  deserto  quadraginta  annis,  usque  dum  consumpta 

est  omnis  generatio  quae  fecit  malum  in  oculis  Jehovae"  (Num. 

xxxii.  13) ; 

"Jehovah.  . .  .cognovit  ambulare  tuum  perdesertum  magnum  his  quadra- 
ginta annis,  Jehovah  Deus  tuus  tecum,  ut  non  destitutus  fueris 
ulla  re  "  (Deutr.  ii.  7) ; 

"  Recorderis  omnis  viae  qua  duxit  te  Jehovah  Deus  tuus  his  quadraginta 

annis  in  deserto,  ut  affligeret  te,  et  tentaret  te  ;  cibavit  te  manna 

.  .  .  .ad  affligendum  te,  ad  tentandum  te,  et  ad  benefaciendum  tibi 
postremo  "  (Deutr.  viii.  2,  3,  15,  16) ; 

"Tentarunt  Me  patres  vestri,  probarunt  Me ;...  .quadraginta  annis 
fastidivi  in  generatione  hac,  dixique,  Populus  sunt  errantes  corde, 
iidemque  non  cognoverunt  vias  meas  "  (Psalm,  xcv.  9,  10)  ; 

"Ego  ascendere  feci  vos  e  terra  Aegypti,  et  duxi  vos  in  deserto  quadra- 
ginta annis  ad  possidendum  terram  Emorraei"  (Amos  ii.  10): 

ex  allatis  constat  quod  per  "quadraginta  annos  "  non  so- 
lum significetur  vastatio  ecclesiae  apud  filios  Israelis,  sed 
etiam  plenaria  tentatio  ;  turn  per  "finem  illorum  annorum" 
principium  novae  ecclesiae.    Vastatio  ecclesiae  describitur 

per  haec  :  quod  "pascerent  in  dcserto  quadraginta  annis, 
et  portarent  scortationes,  usque  dum  consumantur  corpora 
eorum  ;"  turn  per  haec,  "Usque  dum  consumpta  est  omnis 
generatio  haec,  quae  fecit  malum  in  oculis  Jehovae  ;"  turn 
per  haec,  "  Fastidivi  in  generatione  ilia,  dixique,  Populus 
sunt  errantes  corde,  iidemque  non  cognovcrunt  vias  meas." 
Tcntatio  autem,  quae  etiam  significatur  per  "quadraginta 
annos,"  describitur  per  haec:  "Jehovah  Deus  tuus  tecum 
per  quadraginta  annos,  ut  non  destitutus  fueris  ulla  re  ;" 
turn  per  haec,  "Duxit  te  Jehovah  quadraginta  annis  in 
deserto,  ut  affligeret  te  et  tentaret  te,  et  cibavit  te  manna  ;" 
turn  per  haec,  "Duxit  te  in  deserto  ad  tentandum  te,  et 
ad  beneficiendum  tibi  postremo."  Principium  novae  eccle- 
siae post  finem  quadraginta  annorum,  describitur  per  intro- 
ductionem  eorum  in  terram  Canaanem,  quae  facia  est  post 
quadraginta  illos  annos  ;  et  quoque  intelligitur  per  haec, 
"Ad  benefaciendum  tibi  postremo  ;"  turn  per  haec,  "  Duxi 
vos  in  deserto  quadraginta  annis,  ad  possidendum  terram 
Emorraei."    Plenaria  tentatio  etiam  significatur  per 

Quod  Moses  super  Monte  Sinai  fuerit  quadraginta  dies  et  quadraginta 
nodes,  et  tunc  panem  non  comederit  et  aquam  non  biberit  {Exod. 
I'lxxiv.  18  J  cap.  xxxiv.  28  :  Deutr.  ix.  9,  11,  18,  25); 

Similiter  quod  Jesus  fuerit  in  deserto  tentatus  a  diabolo,  et  ibi  jejuna- 
verit  quadraginta  dies  [Mattk.  iv\  r,  2  ;  Marc.  i.  13  ;  Luc.  iv.  ij. 

[c]  Ex  his  constare  potest  quod  per  numerum  "quadra- 
ginta" in  Verbo  significetur  plenaria  vastatio,  et  consum- 
matio,  hoc  est,  quando  omne  bonum  ecclesiae  vastatum 
est,  et  malum  consummatum  ;  turn  quod  per  eundem  nu- 
merum significetur  plenaria  tentatio ;  ut  et  instauratio 
ecclesiae  e  novo  seu  reformatio  :  ex  quibus  sciri  potest 
quid  significatur  per  "  menses  quadraginta  duos,  quibus  gen- 
tes  civitatem  sanctam  conculcabunt :"  similiter  in  sequen- 
tibus  in  Apocalypsi, 

Quod  datum  sit  bestiae  ascendenti  ex  mari  "os  loquens  magna  et  blas- 
phemias,  et  data  est  illi  potestas.  .menses  quadraginta  duos"  (xiii. 
Wl,  5). 

Nemo  itaque  credat  quod  per  "menses  quadraginta  duos" 
intelligantur  menses,  aut  aliquod  tempus  designatum  se- 
cundum numeros,  hie,  nec  etiam  in  sequentibus. 

VERSUS  3,  4. 

634-*  "ff  dabo  duobus  testibus  meis,  et  prophetabunt  diebus  mille  ducentis  sexa~ 
ginta,  circuminduti  saccis.  Hi  sunt  dime  oliuae,  et  duo  candelabra,  quae  coram  Deo  terrae 
stantia." 

3.  "Et  dabo  duobus  testibus  meis,"  significat  bonuvi  amoris  et  ckaritatis,  ac 

verum  doclrinae  et fidei,  utrumque  a  Domino  [n.  635]  ;  "et  prophe- 
tabunt diebus  mille  ducentis  sexaginta,"  significat  quod  docebunt  et 
quae  docebuntur  usque  ad  finem  ecclesiae  veteris  et  principium  novae 
[n.  636]  ;  "circuminduti  saccis,"  significat  in  luclu propter  non  recep- 
lionem  Divini  Boni  ac  Divini  Veri  [n.  637]. 

4.  "Hi  sunt  duae  olivae,  et  duo  candelabra,"  significat  bonum  caeleste  et  bo- 

num  spirituale,  seu  bonum  mnoris  et  verum  illius  boni  [n.  638]  ;  "quae 
coram  Deo  terrae  stantia,"  significat  quae  sunt  Divina  a  Domino  pro- 
cedentia,  ac  sunt  Ipsius  in  caelo  et  in  ecclesia  [n.  639]. 

635.  [Vers.  3.]  "Etdabo  duobus  testibus  meis." — Quod  sig- 

nificet  bonum  amoris  et  ckaritatis,  ac  verum  doclrinae  et 
fidei,  utrumque  a  Domino,  constat  ex  significatione  "tes- 
tium,"  quod  sint  qui  corde  et  fide  agnoscunt  et  confitentur 
Dominum,  Divinum  Ipsius  in  Humano  Ipsius,  et  Divinum 
procedens  ;  hoc  enim  essentialiter  testatur  de  Domino,  hoc 
est,  agnoscit  et  ex  agnitione  confitetur  Ipsum.  (De  qua  "testis" 

et  "  testificationis  "  significatione  videatur  supra,  n.  IO,  2J ,  228,  392.)  Quod 

"duo  testes"  hie  significent  bonum  amoris  et  charitatis, 
ac  verum  doclrinae  et  fidei,  est  quia  sequitur  quod  "duo 
testes  sint  duae  olivae  et  duo  candelabra  ;"  ac  per  "  duas 
olivas"  significatur  bonum  amoris  in  Deum  et  bonum  cha- 
ritatis erga  proximum,  et  per  "  duo  candelabra  "  significatur 

verum  doclrinae  et  Verum  fidei  (de  qua  eorum  significatione  videbitur 

in  sequentibus).  Quod  ilia  bona  et  ilia  vera  intelligantur  per 
"testes,"  est  quia  ilia,  hoc  est,  omnes  qui  in  illis  sunt, 
agnoscunt  et  confitentur  Dominum ;  est  enim  Divinum 
procedens,  quod  vocatur  Divinum  Bonum  et  Divinum  Ve- 
rum, unde  bonum  amoris  in  Deum  et  bonum  charitatis 
erga  proximum,  ac  inde  verum  doclrinae  et  verum  fidei, 
quae  testantur  de  Ipso  ;  unde  sequitur  quod  qui  in  illis 
sunt,  similiter  testentur  de  Domino,  hoc  est,  agnoscant  et 
confiteantur  Ipsum  ;  est  enim  Divinum  quod  testatur  de 
Divino,  et  non  homo  ex  se  ;  proinde  est  Dominus  in  bono 
amoris  et  in  vero  doclrinae  inde,  quae  apud  hominem  sunt, 
quae  id  faciunt.  Quoniam  omnis  agnitio  et  confessio  Do- 
mini, ac  principaliter  agnitio  et  confessio  Divini  in  Huma- 
no Ipsius,  est  ab  Ipso  Domino,  et  quia  "testari"  significat 
agnoscere  et  confiteri  illud,  ideo  "testari"  pro  agnoscere 

et  confiteri  dicitur  ab  Ipso  Domino  de  Se  in  sequentibus 
locis  : — Apud  JoJianncm, 

" Scrutamini  Scripturas,  quia.  . .  .illae  sunt  quae  testantur  de  Me"  (v. 

39): 

Scriptura  Sacra  seu  Verbum  est  Divinum  Verum  proce- 
dens  a  Domino,  et  Divinum  procedens  est  Ipse  Dominus 
in  caelo,  et  in  ecclesia  ;  quare  cum  dicitur  quod  "Scrip- 
turae  testentur  de  Ipso"  intelligitur  quod  Ipse  Dominus 
de  Se.    Apud  eundem, 

"  Ego  sum  qui  testor  de  Me  Ipso,  et  testatur  de  Me  qui  misit  Me,  Pater  " 
(vuL  18) ; 

hie  aperte  dicitur,  quod  Ipse  Dominus  seu  Divinum  in  Ipso 
testetur  de  Ipso.    Apud  eundem, 

Jesus  dixit,  "  Quando  venerit  Paracletus,  spiritus  veritatis  ille  testa- 

bitur  de  Me  "  (xv.  26,  27)  ; 

per  "Paracletum,  spiritum  veritatis,"  intelligitur  Divinum 
procedens  a  Domino,  quod  est  Divinum  Verum.  Apud 
eundem, 

Jesus  ad  Pilatum,  "Tu  dicis  quia  Rex  sum  Ego  ;. . .  .in  hoc  veni  in  mun- 
dum,  ut  testimonium  dem  veritati  "  (xviii.  37) : 

"testimonium  dare  veritati"  significat  facere  ut  Divinum 
Verum  procedens  ex  Ipso  testetur  de  Ipso  ;  Divinum  hoc 
Verum  etiam  in  Verbo  significatur  per  "regem."  Haec 
allata  sunt  ut  sciatur  quod  "testari"  sit  agnoscere  et  con- 
fiteri Dominum,  et  quod  hoc  sit  ab  Ipso  ;  proinde  bonum 
amoris  et  charitatis,  ac  verum  doctrinae  et  fidei,  quia  haec 
sunt  a  Domino,  et  sunt  Ipsius  in  homine. 

636.  "Et  prophetabunt  diebus  mille  ducentis  sexaginta." — 
Quod  significet  quod  docebutit  et  quae  docebwitur  usque  ad 
finem  ecclcsiae  vcteris  et  principium  novae,  constat  ex  sig- 
nificatione  "  prophetare,"  quod  sit  docere  (de  qua  supra,  n.  624) ; 
hie  tarn  docere  quam  doceri ;  nam  dicitur  de  "duobus  tes- 
tibus,"  per  quos  significantur  bonum  amoris  et  charitatis 
ac  verum  doctrinae  et  fidei,  haec  enim  apud  hominem  sunt 
quae  docent,  et  quae  etiam  docentur ;  nam  qui  in  bonis 
amoris  et  in  veris  doctrinae  sunt,  illi  docent ;  et  quae  ab 
illis  docentur  sunt  bona  amoris  et  vera  doftrinae :  et  ex 
significatione  "dierum  mille  ducentorum  sexaginta,"  quod 
sit  usque  ad  finem  ecclesiae  veteris  ac  principium  ecclesiae 

novae,  per  "dies"  enim  "mille  ducentos  sexaginta"  simile 
significatur  quod  per  "tres  et  dimidium"  quoniam  dies 
mille  ducenti  sexaginta  faciunt  tres  annos  et  dimidium  dum 
annus  sumitur  pro  trecentis  sexaginta  diebus  ;  et  per  "tres 
et  dimidium"  significatur  finis  status  prioris  et  principium 
novi ;  hie  finis  ecclesiae  prioris  et  principium  novae,  nam  hie 
agitur  de  ultimo  tempore  ecclesiae  :  et  quia  id  per  ilium 
numerum  significatur,  ideo  dicitur  in  hujus  capitis  versu  Mg, 

"  Videbunt. . .  .corpora  illorum  dies  tres  et  dimidium,  et  non  permittent 
ilia  poni  in  monumentis  ;" 

et  dein  in  versu  1 1, 

"  Et  post  tres  dies  et  dimidium  spiritus  vitae  a  Deo  intravit  in  illos  ;" 

in  quibus  locis  per  "tres  dies  et  dimidium  "  significatur  finis 
veteris  ecclesiae,  quando  prorsus  non  recepturi  aliquod  bo- 
num  amoris  et  verum  doctrinae,  et  quoque  principium  novae 
ecclesiae,  quando  recepturi :  finis  prioris  ecclesiae  significa- 
tur per  quod  "bestiaex  abysso  ascendens  occidet  illos  tes- 
tes," et  principium  novae  ecclesiae  significatur  per  quod 
"spiritus  vitae  ex  Deo  intraverit  in  illos."  Quod  numerus 
"mille  ducenta  sexaginta"  simile  significet  quod  numerus 
"  tria  et  dimidium,"  est  quia  in  Verbo  "saecula,"  "anni," 
"menses,"  " septimanae,"  "dies"  et  "horae,"  similia  '^signi- 
ficant ;  nam  per  ilia  intelliguntur  modo  tempora,  et  per  tem- 
pora  in  communi  et  in  particulari,  seu  per  tempora  majora 
aut  minora  aeque  significantur  status  ;  nam  tempus  majus  et 
minus  designatum  per  numeros  non  mutat  significationem 
rei  (ut  etiam  supra,  n.  571, 6230],  ostensum  est).  Simile  per  eundem 
numerum  dierum  significatur  in  sequente  capite  Apocalyp- 
seos, 

"  Et  mulier  fugit  in  desertum,  ubi  habet  locum  praeparatum  a  Deo,  ut 
ibi  alant  earn  dies  mille  ducentos  sexaginta"  (xii.  6): 

per  "mulierem"  ibi  intelligitur  ecclesia,  per  "desertum" 
ubi  aleretur,  significatur  non  receptio  boni  et  veri,  et  "  post 
exactos  illos  dies"  significatur  novus  ecclesiae  status. 

637I//].  "Circuminduti  saccis."— Quod  significet  in  luclu 
propter  non  rcccptionem  Divini  Boni  ac  Divini  Veri,  constat 
ex  significatione  "indui  saccis,"  quod  sit  lu6lus  propter 
vastationem  et  desolationem  Divini  Boni  et  Divini  Veri ; 
hie  propter  non  receptionem  eorum,  nam  "testes"  visi 
sunt  induti  saccis,  et  per  illos  significatur  Divinum  Bonum 

ex  quo  omne  bonum  amoris  et  charitatis,  ac  Divinum  Ve- 
rum  ex  quo  omne  verum  doclrinae  et  fidei  ;  haec  apparent 
in  luclu  quando  noil  recipiuntur,  at  in  gaudio  quando  re- 
cipiuntur :  sicut  etiam  dicitur  de  sole  et  de  luna,  per  quae 
etiam  significatur  bonum  amoris  et  verum  fidei,  quod 

"Sol  factus  sit  niger  ficut  saccus  cilicinus,  et  quod  luna  facta  sit  sicut 
sanguis"  {Apoc.  vi.  12)  ; 

per  quae  significatur  quod  omne  bonum  amoris  disparatum 
sit,  et  omne  verum  fidei  falsificatum  (videatur  supra,  n.  401 ) ; 
non  quod  Sol  in  caelo  angelico,  qui  est  Dominus,  usquam 
fiat  niger,  sed  quod  ita  appajeat  illis  qui  non  recipiunt 
aliquam  lucem  inde.  Antiquis  temporibus,  quando  externa 
ecclesiae  ex  meris  correspondentiis  et  inde  repraesentativis 
spiritualium  constabant,  repraesentabatur  luctus  per  plura 
quae  significabant  ;  sicut  per  quod  sederent  et  jacerent 
humi,  quod  volverent  se  in  pulvere,  quod  cinerem  impo- 
nerent  capiti,  quod  discinderent  vestes,  et  quod  induerent 
saccos  :  quod  "disciderint  vestes  et  induerint  saccos"  sig- 
nificabat  luclum  propter  desolationem  veri  et  boni  in  eccle- 
sia,  et  propter  non  receptionem  eorum  ;  "vestes"  enim  in 
genere  significabant  vera  ecclesiae  (videatur supra,  n.  64, 65,  195, 
271,  395.475W,  476) ;  inde  "  discissio  vestium"  significabat 
dolorem  propter  vera  ecclesiae  laesa  et  a  falsis  quasi  dis- 
rupta  ;  et  induitio  sacci  significabat  luclum  propter  depri- 
vationem  boni  et  veri,  et  inde  vastationem  ecclesiae : 
quapropter, 

Quando  Hiskias  Rex  audivit  verba  Thartanis  praefecti  regis  Assyriae, 
"  Discidit  vestes  suas,  et  obtexit  se  sacco,  et  venit  domum  Jehovae  ; 
et  misit  Eliakimum  qui  supra  domum,  et  Schebnam  scribam,  et 
seniores  sacerdotum  obteclos  saccis  ad  Esaiam  "  (2  Reg.  xix.  I,  2  ; 
Esai.  xxxvii.  I,  2): 

hoc  factum  est,  quia  per  "  regem  Assyriae"  ibi  significatur 
rationale  perversum,  seu  rationale  quod  pervertit  vera  et 
bona  ecclesiae  ac  destruit  ilia  per  falsa;  omnia  verba 
Thartanis  praefecli  regis  Assyriae  involvunt  talia  :  et  quia 
ecclesiae  desolatio  et  vastatio  sic  imminere  visa  est,  ideo 
ad  testificandum  luclum  et  dolorem  propterea,  disciderunt 
vestes  et  obtexerunt  se  sacco.  Similiter, 

Cum  Benhadadus  rex  Syriae  obsideret  Samariam,  et  facia  ingens  fames, 
"  Rex  rupit  vestes  suas  ;  et  cum  transibat  super  muro,  vidit  populus 
quod  ecce  saccus  super  carne  ejus  intus  "  (2  Reg.  I'lvi.  30) : 

simile  etiam  hie  significatur  quod  supra,  nempe  imminens 
desolatio  et  devastatio  ecclesiae  ;  quapropter  rex  "rupit 
vestes,"  et  super  carne  habebat  "saccum,"  quae  signa  re- 
praesentativa  luclus  et  doloris  erant.  Lu6lus  ob  similia 
etiam  significabatur  per 

Quod  Jacobus,  cum  credidit  quod  Josephus  discerptus  esset.  disciderit 
vestes  suas,  et  posuerit  saccum  super  lumbis  suis,  et  luxerit  super 
filio  suo  multis  diebus  (Gen.  Wxxxvii.  34)  ; 

Turn  quod  Achabus,  postquam  ex  consilio  Isabelis  uxoris  abstulit  Na- 
botho  vineam,  et  audivit  verba  prophetae  dura  de  ilia  re,  l2lru- 
perit  vestes  suas,  et  posuerit  saccum  super  carnem  suam,  et  jeju- 
naverit  ;  immo  cubuerit  in  sacco,  et  incesserit  lente  (1  Reg.  xxi. 
27); 

Ut  et  quod  rex  Ninives,  postquam  audivit  verba  Jonae,  surrexerit  de 
throno,  et  deposuerit  chlamydem  suam  desuper  se,  et  obduxerit 
saccum,  et  sederit  super  cinere,  ac  proclamaverit  jejunium,  ac  ut 
operirentur  saccis  homo  et  bestia  (Jon.  iii.  5,  6,  8) ; 

Turn  quod  Daniel  dederit  facies  suas  ad  Dominum  Deum,  ad  quaeren- 
dum  orationem  et  preces  in  jejunio,  sacco  et  cinere  (Dan.  ix.  3) ; 

Quod  postquam  occisus  esset  Abnerus,  dixerit  David  ad  Joabum  et  ad 
omnem  populum  qui  cum  illo,  quod  scinderent  vestes,  et  circum- 
cingerent  saccos,  et  plangerent  ante  Abnerum  ;  et  quod  ipse  Da- 
vid incesserit  post  leclum  (2  Sam.  iii.  31). 

Ex  his  patet  quod  in  Ecclesia  Judaica  et  Israelitica  luclus 
repraesentatus  fuerit  per  disruptionem  vestium  et  induitio- 
nem  sacci  ;  et  hoc  quia  dolor  mentis  et  luclus  cordis, 
quae  erant  interiora,  eo  tempore  repraesentabantur  per 
externa,  quae  propter  correspondentiam  cum  spiritualibus 
erant  significativa. 

[b.]  Quod  repraesentativum  lu6tus  per  saccos  imprimis 
significaverit  luclum  propter  desolationem  veri  ac  vasta- 
tionem  boni  in  ecclesia,  et  quoque  in  particulari  paeniten- 
tiam,  et  tunc  luctum  cordis  propter  mala,  constare  potest 
adhuc  a  sequentibus  his  locis  : — Apud  Esaiam, 

"  Vocabit  Dominus  Jehovih  Zebaoth  in  die  illo  ad  fletum  et  ad  planclum 
et  ad  calvitiem  et  ad  induendum  saccum  "  (xxii.  12) : 

agitur  in  eo  capite  de  vastatione  ecclesiae  quoad  Divinum 
Verum ;  ludlus  ejus  describitur  per  "calvitiem"  et  per 
"induitionem  sacci."    Apud  Jercmiam, 

"  Ascendit  leo  ex  vepreto,  et  perditor  gentium  profeclus  est,  exivit  e  loco 
suo  ad  redigendum  terram  in  vastitatem,  urbes  tuae  destruentur 
ut  non  [sit]  habitator  ;  propter  hoc  accingite  saccos,  plangite,  eju- 
late"  (iv.  7,  8): 

per"leonem  ex  vepreto" significatur  falsum  mali  destruens 
vera  ecclesiae;  et  per  "  perditorem  gentium"  significatur 

malum  falsi  destruens  bonum  ecclesiae  ;  per  "  terram," 
quam  redigent  in  vastitatem,  significatur  ecclesia  ;  et  per 
"urbes,"  quae  destruentur,  significantur  vera  doclrinae  ; 
per  "accingere  saccos  "  significatur  luclus  propterea,  quare 
etiam  dicitur  "  Plangite  et  ejulate."    Apud  eundem, 

"  Filia  populi  mei,  cinge  te  sacco,  et  volve  te  in  cinere,  luclum  unigeniti 
fac  tibi,  planclum  amaritudinis  ;  quia  subito  veniet  vastator  super 
nos  "  (vi.  26) : 

per  "filiam  populi"  intelligitur  ecclesia;  per  "cingere  se 
sacco  et  volvere  se  in  cinere  "  significatur  lu£tus  propter 
deperditum  ecclesiae  bonum  et  verum  ;  perditio  eorum  seu 
vastatio  ecclesiae  intelligitur  per  quod  "subito  veniet  vas- 
tator:" quod  gravis  luctus  et  dolor  propter  deperditum 
ecclesiae  bonum  et  verum  per  "cingere  se  sacco  et  volvere 
se  in  cinere"  significetur,  patet ;  nam  adjicitur,  "Lu6lum 
unigeniti  fac  tibi,  planclum  amaritudinis."    Apud  eundem, 

"  Ejula  Cheschbon,  quia  devastata  est  Ai  ;  clamate,  filiae  Rabbae,  accin- 
gite  saccos,  plangite,  et  vagamini  inter  macerias  ;  quia  rex  eorum 
in  exilium  abivit,  sacerdotes  ejus  et  principes  simul  "  (xlix.  3) : 

haec  de  filiis  Ammonis,  per  quos  significantur  qui  in  bono 
naturali  sunt,  et  falsificant  vera  ecclesiae ;  illi  qui  tales 
sunt  in  ecclesia  intelliguntur  per  "filias  Rabbae;"  lu<5tus 
propter  deperditum  verum  per  falsificationes  significatur 
per  "  Accingite  saccos,  plangite,  vagamini  inter  macerias  ;" 
"maceriae"  significant  vera  falsificata :  quod  verum  eccle- 
siae inde  perierit,  significatur  per  "quia  rex  eorum  in  exi- 
lium abivit;"  "rex"  significat  verum  ecclesiae,  et  "in  ex- 
ilium  abire"  significat  deperdi :  quod  etiam  bona  ecclesiae 
et  inde  omnia  vera,  significatur  per  quod  "sacerdotes  et 
principes  simul;"  "sacerdotes"  significant  bona  ecclesiae, 
et  "principes"  vera  inde.    In  Thrcnis, 

"Sedent  in  terra,  conticescunt  seniores  filiae  Zionis,  ascendere  fecerunt 
pulverem  super  caput  suum,  cinxerunt  se  saccis,  descendcre  fece- 
runt in  terram  caput,  .virgines  Hierosolymae  "  (ii.  10): 

"sedere  in  terra,"  "  conticescere,"  "ascendere  facere  pul- 
verem super  caput,"  et  "  descendere  facere  in  terram  ca- 
put," erant  omnia  signa  repraesentativa  luclus  et  dolorum 
propter  vastatam  a  malis  et  falsis  ecclesiam  :  "seniores 
filiae  Zionis"  significant  sapientes  et  intelligentes  in  eccle- 
sia, et  abstracte  sapicntiam  et  intelligentiam  ;  "filiae  Zio- 

nis  "  et  "  virgines  Hierosolymae  "  significant  illos  in  ecclesia 
qui  in  affectione  boni  et  veri  sunt,  et  abstracte  ipsas  affec- 
tiones.    Apud  Ezechielem, 

Naucleri  "  inducent  super  te  calvitiem,  et  accingent  saccos,  et  flebunt 
super  te  amaritudine  animae,  planclu  amaro"  (xxvii.  31): 

haec  de  Tyro,  per  quam  significatur  ecclesia  quoad  cogni- 
tiones  veri  et  boni  ;  proinde  etiam  significantur  cognitio- 
nes  veri  et  boni  quae  sunt  ecclesiae  ;  hie  describitur  luclus 
ob  illas  deperditas  :  "naucleri"  significant  omnes  qui  illas 
ferunt  et  communicant;  "winducere  calvitiem"  significat 
luetum  propter  omnia  intelligence  deperdita  ;  "accingere 
saccos "  significat  lu6tum  propter  cognitivum  veri  etiam 
deperditum  :  quia  lu6tus  est  qui  describitur,  ideo  adjicitur, 
"  Flebunt  super  te  amaritudine  animae,  planflu  amaro." 
Apud  Evangelistas, 

"  Vae  tibi,  Chorazin  ;  vae  tibi,  Bethsaida  ;  propterea  quod  si  in  Tyro  et 
Sidone  faclae  fuissent  virtutes  quae  factae  sunt  in  vobis,  olim  in 
sacco  et  cinere  paenitentiam  egissent"  (Matth.  xi.  21  ;  Luc.  x.  13) : 

"in  sacco  et  cinere  paenitentiam  agere"  est  dolere  et  lu- 
gere  propter  non  receptionem  Divini  Veri,  et  propter  falsa 
et  mala  quae  obstiterunt.    Apud  Joelem, 

"Ejula  sicut  virgo  cincla  sacco  super  sponso  adolescentiae  suae  ;.  . . . 
circumcingimini  et  plangite,  sacerdotes  ;  ejulate,  ministri  altaris  ; 
venite,  pernoctate  in  saccis,  ministri  Dei  mei  ;  quia  prohibita  a  do- 
mo  Dei  vestri  minchah  et  libamen  "  (i.  8,  13) : 

hie  "cingi  sacco,"  et  "pernoctare  in  saccis,"  significat  lue- 
tum propter  deperditum  bonum  et  verum  ecclesiae,  nam 
per  "mincham"  significatur  bonum  ecclesiae,  et  per  "li- 
bamen" verum  ejus.    Apud  Amos, 

"Ascendere  faciam  super  omnes  lumbos  saccum,  et  super  omne  caput 
calvitiem,  et  ponam  earn  sicut  luclum  unigeniti,  et  postrema  ejus 
sicut  diem  amarum  "  (viii.  10): 

"saccus  super  lumbos"  significat  luetum  ob  deperditum 
bonum  amoris,  hoc  enim  significatur  per  "lumbos;"  "et 
calvities  super  caput"  significat  luclum  ob  deperditum 
intelleclum  veri.    Apud  Esaiam, 

"In  omnibus  capitibus  "  Mo&bi  "calvities,  omnis  barba  rasa,  in  plateis 
ejus  accinxerunt  saccum,  super  tec"hs  ejus  et  in  plateis  ejus  ejula- 
bit,  descendens  in  fletum  "  (xv.  2,  3) ; 

apud  Jercmiam, 

"Omne  caput  calvities,  et  omnis  barba  rasa,  super  omnibus  manibus  in- 
cisiones,  et  super  lumbis  saccus,  super  omnibus  teclis  Moabi,  et  in 
plateis  ejus  totus  luclus"  (xlviii.  37,  38): 

per  "Moabum"  significantur  illi  qui  in  bono  naturali  sunt, 
et  adulterant  bona  ecclesiae  ;  quod  intelleclus  veri  illis 
nullus  sit,  nec  scientia  veri,  significatur  per  quod  "in  om- 
nibus capitibus  Moabi  calvities,  et  omnis  barba  rasa,"  turn 
per  quod  "in  tectis  ejus  et  in  plateis  ejus  ejulabit"  et  "erit 
luclus:"  "incisiones  super  omnibus  manibus"  significant 
falsificata ;  luclus  propterea  significatur  per  "accingere 
saccum,"  turn  per  "ejulare"  et  "descendere  in  fletum." 
Apud  Esaiam, 

"Fiet,  loco  aromatis  tabes  erit,  et  loco  cinguli  discissio,  et  loco  operis 
implexi  calvities,  et  loco  togae  cinctura  sacci,  adustio  loco  pulchri- 
tudinis  ;  homines  tui  gladio  cadent,  et  robur  tuum  in  bello  "  (iii.  24, 
25): 

haec  de  "filiabus  Zionis,"  per  quas  significatur  ecclesia 
quoad  affectiones  boni  caelestis  ;  proinde  per  "  filias  Zionis  " 
significantur  affectiones  boni  quae  sunt  ecclesiae  caelestis  : 
jactura  et  dissipatio  illarum  per  fastum  propriae  intelligen- 
tiae  describitur  ibi  per  varia  quibus  filiae  illae  se  exornant ; 
mutatio  illarum  affectionum  in  contrarias  et  impulchras 
significatur  per  quod  "loco  aromatis  tabes,  loco  cinguli 
discissio,  loco  operis  implexi  calvities,  loco  togae  cin6tura 
sacci,  et  loco  pulchritudinis  adustio;"  per  "tabem"  signi- 
ficatur periens  vitale ;  per  " discissionem  loco  cinguli"  sig- 
nificatur dissipatio  perceptionum  veri  loco  connexionis 
illarum;  per  "calvitiem  loco  operis  implexi"  significatur 
fatuitas  loco  scientiae  ;  per  "adustionem  loco  pulchritudi- 
nis" significatur  stultitia  loco  intelligentiae  ("adustio" 
significat  insaniam  ex  fastu  propriae  intelligentiae  quae 
est  stultitia,  et  "  pulchritudo "  significat  intelligentiam)  : 
quod  vera  intelledlus  peritura  sint  per  falsa,  usque  ut  nulla 
resistentia  sit  contra  mala,  significatur  per  quod  "homines 
tui  gladio  cadent,  et  robur  tuum  in  bello;"  "gladius"  est 
falsum  destruens  verum.  Similia  per  "saccum"  significan- 
tur in  his  sequentibus : — Apud  EzecJiiclem, 

"Omnes  manus  remissae,  omnia  genua  afceunt  in  aquas,  unde  accingent 
saccos,  et  colliget  eos  terror,  et  super  omnibus  faciebus  pudor,  et 
in  omnibus  capitibus.  .calvities"  (vii.  17,  18) ; 


apud  Davidan, 

"  Ego,  cum  ilia  aegrotarent,  vestis  mea  saccus,  afflixi  fame  animam  meam  " 
(Ps.  xxxv.  13) ; 

apud  eundem, 

"Cum  flevi  in  jejunio  animae  meae,  factum  mihi  est  in  opprobria  ;  cum 
dedi  vestem  meam  saccum,  faclus  sum  illis  in  dic"lerium  "  (Ps.  lxix. 
11,  12) ; 

apud  Hiobum, 

"  Saccum  consui  super  cutem  meam,  et  feci  pulvere  cornu  meum  ;  facies 
meae  turbatae  sunt  prae  fletu"  (xvi.  15,  16) ; 

apud  Esaiam, 

"Vestio  caelos  atrore,  et  saccum  facto  velamen  eorum"  (1.  3) ; 

et  apud  Davidem, 

"Convertisti  luclum  meum  in  choream  mihi,  aperuisti  saccum  meum, 
et  accinxisti  me  gaudio  "  (Ps.  xxx.  12  [£.  A.  11]) : 

in  his  locis  "saccus"  etiam  significat  luctum,  ac  "succin- 
gere  saccum  supra  corpus  loco  vestis"  significat  luftum 
propter  deperditum  verum  ecclesiae  ;  et  "accingere  saccum 
super  lumbos  et  super  carnem"  significat  luctum  propter 
deperditum  bonum  ecclesiae  ;  nam  "  vestis"  significat  verum 
ecclesiae,  ac  "lumbi"  et  "caro"  significant  bonum  eccle- 
siae. Quod  accingere  saccum  modo  repraesentativum  et 
inde  significativum  luctus  et  paenitentiae  fuerit,  at  in  se 
non  luctus  et  paenitentia,  constat  apud  Esaiam, 

"  Num  sicut  hoc  erit  jejunium  quod  eligam,  dies  quo  affligit  homo  ani- 
mam suam,  ut  incurvet  sicut  juncus  caput  suum,  et  in  sacco  et  cinere 
cubet?  num  hoc  vocabis  jejunium  et  diem  beneplaciti  Jehovae? 

Nonne  hoc  jejunium  quod  eligo,  aperire  vincula  malitiae  fran- 

gere  famelico  panem  tuum,  et  affliclos  exules  introducas  domum  ? 
cum  videris  nudum  et  obtexeris  ilium?"  (lviii.  5-7  ;) 

et  apud  Joclem, 

"  Convertimini  ad  Me  toto  corde  vestro,  et  in  jejunio  et  in  fletu  et  in 
plandlu  ;  et  scindite  cor  vestrum,  et  non  vestes  vestras  "  (ii.  [12,]  13). 

638[«]«  [i'ers.4.]  "Hi sunt  duae  oleae,  ei duo  candelabra." — 

Quod  significet  bonum  amoris  in  Dominum,  et  cliaritatis  crga 
proximum,  ac  verum  doclrinae  et  fidei,  ex  quibns  caelum  et 
ecclesia,  constat  ex  significatione  "  oliveti,"  "  oleae  "  et  "  oli- 
vae,"  quod  sit  in  lato  sensu  regnum  caeleste  Domini,  et 
inde  ecclesia  caelestis ;  quae  ab  aliis  ecclesiis  distinguitur 
in  eo,  quod  illi  a  quibus  ilia  ecclesia  existit  sint  in  amore  in 
Dominum  et  in  amore  erga  proximum  ;  inde  est  quod  per 
"oleam"  et  "olivam"  uterque  ille  amor,  scu  bonum  utri- 

USque  amoris,  significetur  ;  (quod  "  oka  "  et  "  oliva  "  illam  ecclesiam, 
seu  ilia  bona  ecclesiae,  signified,  constabat  ex  sequentibus :)  et  ex  signifi- 

catione  "  candelabri,"  quod  in  latu  sensu  sit  regnum  spiri- 
tual Domini,  et  inde  ecclesia  spiritualis  ;  et  quia  principale 
illius  ecclesiae  est  verum  doc~trinae  et  verum  fidei,  ideo 
etiam  haec  per  "candelabra"  significantur.    (Quod  ilia  per 

"candelabrum"  in  sensu  spiritual  intelligantur,  videatur  supra,  n.  62.)  Quod 

dicatur  quod  "duo  testes  sint  duae  oleae  et  duo  candela- 
bra," quae  tamen  sunt  quatuor,  est  quia  "duo"  significant 
conjunclionem  et  inde  unum  ;  sunt  enim  duo  quae  faciunt 
unum,  nempe  bonum  et  verum  ;  bonum  non  est  bonum 
nisi  ex  vero,  et  verum  non  est  verum  nisi  ex  bono  ;  quare 
cum  duo  ilia  faciunt  unum,  tunc  primum  sunt  et  existunt  ; 
haec  conjunclio  in  unum  vocatur  conjugium  caelcste,  et 
ex  illo  conjugio  est  caelum  et  ecclesia  ;  simile  est  cum 
bono  caelesti  quod  per  "  duas  oleas"  significatur,  et  cum 
bono  spirituali  quod  per  "duo  candelabra;"  nam  bonum 
in  caelesti  regno  Domini  est  bonum  amoris  in  Dominum, 
ac  verum  illius  boni  vocatur  bonum  amoris  erga  fratrem 
et  socium  ;  ac  bonum  in  regno  spirituali  Domini  est  bonum 
charitatis  erga  proximum,  ac  verum  illius  boni  vocatur 
bonum  fidei  ;  sed  de  his  aegre  potest  justa  idea  haberi, 
nisi  sciatur  quale  boni  caelestis,  et  quale  boni  spiritualis, 
et  quae  differentia  intercedit :  ex  his  constare  potest  unde 
est  quod  "duo  testes"  dicantur  "duae  oleae  et  duo  cande- 
labra." (Quod  "duo"  significent  conjunctionem  in  unum,  seu  conjugium  cae- 
leste,  videatur  supra,  n.  532, fin.)  Quod  "  olea"  significet  ecclesiam 
caelestem,  est  quia  per  "arbores"  in  genere  significantur 
perceptiones  et  cognitiones,  et  omnis  ecclesia  est  ecclesia 
ex  cognitionibus  veri  et  boni,  et  secundum  perceptionem 
illarum  ;  et  quia  "  oleum  "  significat  bonum  amoris  (videatur 
supra, n.  375l>,rf,«]),  ideo  "  olivetum  "  ac  "  olea"  significat  eccle- 
siam, in  qua  id  bonum  regnat.  Sunt  tres  arbores  quae 
principaliter  ecclesiam  significant,  nempe  "olea,"  "  vitis," 
et  "ficus;"  "  olea"  ecclesiam  caelestem,  "  vitis  "  ecclesiam 
spiritualem,  et  "ficus"  ecclesiam  externam  caelestem  et 
spiritualem.  Quod  talia,  quae  descripta  sunt,  per  "duas 
oleas"  et  per  "duo  candelabra"  significentur,  quisque  pot- 
est videre  et  concludere  ex  eo,  quod  ilia  dicantur  "tes- 
tes," proinde  quae  testantur  de  Domino,  hoc  est,  agnoscunt 
et  confitentur  Ipsum ;  turn  quod  in  sequentibus  de  illis 
dicatur  quod  "bestia  occiderit  illos,"  et  quod  postea  "  spiri- 

tus  vitae  a  Deo  intraverit  in  illos  ;"  hoc  non  dici  potest 
de  oleis  et  de  candelabris,  nisi  "  oleae  "  et  "candelabra" 
significent  talia  quae  sunt  apud  angelos  caeli  et  apud 
homines  ecclesiae  a  Domino,  quae  testantur  de  Domino, 
seu  faciunt  ut  angeli  et  homines  testentur  de  Ipso  ;  nam 
angeli  et  homines  non  ex  se  testari  de  Domino  possunt, 
sed  bonum  et  verum  quae  apud  illos  sunt  ex  Domino,  hoc 
est,  Ipse  Dominus  ex  suo  bono  et  vero  quae  apud  illos. 
In  Verbo  multis  in  locis  nominantur  horti  et  silvae,  turn 
olivcta,  et  vineae,  ut  et  arbores  plurium  generum,  prout 
"  olea,"  "  vitis,"  "  ficus,"  "  cedrus,"  "  populus,"  "  quercus;"  sed 
nemo  hactenus  novit  quod  singula  ilia  aliquid  spirituale, 
quod  est  caeli  et  ecclesiae,  significent,  praeter  quod  "  vinea  " 
significet  ecclesiam  ;  sed  usque  non  modo  "  vinea  "  significat 
ecclesiam,  sed  etiam  "olivetum,"  turn  "silva  cedri"  seu 
"  Libanus;"  immo  etiam  arbores,  sicut  "olea,"  "vitis,"  "  ficus," 
"cedrus  ;"  et  quia  significant  ecclesiam,  ac  spiritualia  quae 
sunt  ecclesiae,  ideo  toties  in  Verbo  nominantur.  Quod 
hortos  et  silvas  attinet ;  "horti"  seu  "paradisi"  in  specie 
significant  intelligentiam  et  sapientiam  quae  sunt  hominibus 
ecclesiae;  ac  "silvae"  seu  "  nemora"  significant  intelligen- 
tiam naturalis  hominis,  quae  in  se  spectata  est  scientia, 
inserviens  intelligentiae  spiritualis  hominis  ;  "  olivetum"  au- 
tem  et  "vinea"  significant  ecclesiam,  "  olivetum "  ecclesiam 
caelestem,  seu  ecclesiam  quae  in  bono  amoris  in  Dominum 
est,  et  "vinea"  ecclesiam  spiritualem,  seu  ecclesiam  quae  in 
bono  charitatis  erga  proximum  est,  et  inde  in  veris  fidei ; 
"olea"et  "vitis"  etiam  similia  significant,  et/hoc  ex  causa 
quia  "oleum"  significat  bonum  amoris  in  Dominum,  ac 
"  vinum"  bonum  charitatis  erga  proximum  ac  bonum  fidei ; 
"  ficus"  autem  significat  ecclesiam  utramque  tarn  caelestem 
quam  spiritualem,  sed  cxternam.  Quod  talia  significentur 
per  ilia,  est  ex  repraesentativis  in  mundo  spirituali,  proinde 
ex  correspondentia  ;  nam  in  caelo  intimo,  ubi  est  regnum 
caeleste  Domini,  et  amor  in  Ipsum  regnat,  oliveta  et  ficus 
faciunt  illorum  paradisos  et  silvas  ;  at  in  caelo  secundo  faci- 
unt vineae,  et  plura  genera  arborum  fruftiferarum  ;  similiter 
in  caelo  ultimo,  sed  cum  differentia  quod  in  hoc  caelo  arbores 
non  tarn  nobiles  sint.  Quod  in  caelis  talia  existant,  est  causa, 
quia  correspondent  sapientiae,  intelligentiae,  amori,  chari- 
tati  et  fidei  angelorum  qui  in  illis  caelis  sunt.   Ex  his  nunc 

constare  potest  unde  est  quod  "testes"  dicantur  "oleae  ;" 
nempe,  quia  per  "oleas"  intelliguntur  omnes  qui  ecclesiam 
caelestem  Domini  constituunt,  hoc  est,  qui  in  bono  amoris 
in  Dominum  sunt,  et  in  bono  amoris  erga  fratrem  et  socium. 

[b.]  Quod  talia  per  "oliveta,"  "oleas"  et  "olivas"in 
Verbo  significentur,  constare  potest  ex  sequentibus  locis  : — 
Apud  Sachariam, 

"  Duae  oleae  juxta  "  candelabrum,  "  una  a  dextra  lecythi  et  altera  juxta 

sinistram  ejus  ;.  . .  .et  duae  baccae  olivarum,  hi  duo  filii  oleae 

stantes  juxta  Dominum  totius  terrae  "  (iv.  3,  11,  12,  14)  : 

agitur  ibi  de  fundatione  Domus  seu  Templi  a  Serubbabele, 
et  per  "Domum  "seu  "Templum"  significatur  ecclesia ; 
quare  visum  est  prophetae  candelabrum,  et  juxta  illud  duae 
oleae,  similiter  paene  ut  hie  Johanni  in  Apocalypsi ;  et  per 
"duas  oleas"  et  "baccas  olivas"  significantur  bona  caeles- 
tia,  quae  sunt  amoris  in  Dominum,  et  amoris  erga  fratrem  et 
socium;  hoc  bonum  significatur  per  "  oleam  "  visam  "juxta 
sinistram  lecythi,"  et  illud  bonum  per  "  oleam  ad  dextram 
ejus  :"  vera  hujus  boni  intelliguntur  per  "filios  oleae  stantes 
juxta  Dominum  totius  terrae  ;"  "stare  juxta  Ipsum  "  signi- 
ficat  esse  et  existere  ab  Ipso.  Quoniam  "oleae"  signifi- 
cabant  ilia  bona,  ideo 

Cherubi  in  medio  Domus  seu  Templi  facti  sunt  ex  ligno  olei,  similiter 
fores  ad  adytum,  et  postes  (1  Reg.  vi.  23-33)  ; 

"cherubi"  enim,  ut  et  "fores"  ac  "postes"  ad  adytum 
Templi,  significabant  custodiam,  ne  aditus  sit  ad  Domi- 
num nisi  quam  per  bonum  amoris  ;  ac  "  adytum  "  significabat 
ubi  Dominus  ;  et  "lignum  olei"  bonum  amoris,  quia  "  oli- 
vetum,"  "olea"et  "  oliva"  significabant  caelestia  quae  sunt 
amoris.  Quia  "olivetum"  et  "olea"  significabant  eccle- 
siam, quae  in  amore  in  Dominum  est,  inde 

Oleum  sanctitatis,  quo  ungebantur  omnia  sancla  ecclesiae,  factum  est 
ex  oleo  olivae,  et  aromatibus  ei  admixtis  (Exod.  xxx.  23,  24) ; 

nam  omnia  ecclesiae,  quantum  ex  amore  in  Dominum 
ducunt,  tantum  sancta  Divina  sunt  ;  inde  per  id  oleum 
inducebatur  repraesentativum  Domini  ac  caeliet  ecclesiae. 

(Videatur  explicatio  super  ilia  in  Arcanis  Caelcstibus.)  Pariter, 

Oleum  olivae  purum  tusum  erat  pro  luminari  in  Tentorio  conventus, 
quod  singulis  vesperis  accendebatur  {Exod.  xxvii.  20;  Levit.  xxiv. 

per  "luminare"  illud  seu  per  "candelabrum"  ibi  significa- 
batur  ecclesia  spiritualis  Domini,  et  per  "  ignem  accensum 
.  in  lucernis  "  significabatur  amor  spiritualis  qui  est  amor  erga 
proximum  \  similiter  per  "oleum  olivae  purum  tusum"  ex 

quo  ignis  (de  qua  re  etiani  videzntur  Arcana  Caelestia  ad  ilium  locum).  Quod 

"  olea  "  et  lt  oliva  "  significet  bonum  amoris,  etiam  a  sequen- 
tibus  locis  constat  : — Apud  Hoscheam, 

"Ero  sicut  ros  Israeli ;  efflorebit  sicut  lilium,  et  infiget  radices  suas,  sic- 
ut  Libanon  ;  ibunt  rami  ejus,  et  erit  sicut  olivae  honor  ejus,  et  odor 
illi  sicut  Libani  "  (xiv.  6,  7)  : 

baec  de  ecclesia  spirituali,  quae  signifkatur  per  "  Israelem  :" 
"  esse  illi  sicut  ros"  significat  ejus  existentiam  et  renascen- 
tiam  spiritualem  :  primus  status  renascentiae  seu  regene- 
rationis  ejus  signifkatur  per  quod  "efflorebit  sicut  lilium  ;" 
"lilium"  significat  efflorescentiam  quae  praecedit  frudtum  ; 
secundus  status  regenerationis  signifkatur  per  quod  "infi- 
get radices  suas,"  qui  status  est  ejus  existentiae  in  naturali, 
nam  ibi  figuntur  radices  ;  tertius  status  signifkatur  per 
quod  "ibunt  rami  ejus,"  per  quos  signifkatur  multiplicatio 
veri  scientifici  et  cognitionum  :  [l]quintus  status,  qui  est  sta- 
tus frurftifkationis,  signifkatur  per  quod  "erit  sicut  olivae 
honor  ejus;"  "oliva"  significat  bonum  amoris,  et  "honor" 

praedicatur  de  illo  ;  (quod  "  honor  "  praedicetur  de  bono  amoris,  videatur 

supra,  n.  288,  345 :)  et  [2]sextus  status,  qui  est  status  intelli- 
gence et  sapientiae,  signifkatur  per  quod  "odor  ejus  illi 
sicut  Libani;"  "odor"  significat  perceptionem,  ac  "Liba- 
nus"  rationalitatem,  ex  quibus  intelligentia  et  sapientia. 
Apud  Davidem, 

"  Ego  sicut  olea  virens  in  domo  Dei,  confido  in  misericordia  Dei  in  saecu- 
lum  et  aeternum"  (Ps.  Hi.  10  [£.  A.  8]): 

dicitur  "sicut  olea  virens  in  domo  Dei,"  quia  per  "oleam 
virentem"  signifkatur  bonum  amoris  nascens  per  verum 
Verbi,  et  per  "domum  Dei"  signifkatur  ecclesia.  Apud 
eundem, 

"  Uxor  tua  sicut  vitis  frucflifera  in  lateribus  domus  tuae,  filii  tui  sicut 
plantae  olearum  circumcirca  mensas  tuas;..sic  benedicetur  viro  " 
timenti  Jehovam  "  (Ps.  Wcxxviii.  3,  4)  ■ 

per  haec  in  naturali  sensu,  qui  est  scnsus  litterae,  intelli- 
guntur  uxor  et  filii,  ac  jucunditates  ex  conjugio  et  proli- 
ficatione  ;  sed  in   sensu  interno,  qui  est  sensus  spiritus 

Verbi,  per  "uxorem"  significatur  affe£tio  veri,  ac  per  "  fili- 
os  "  ipsa  vera  inde  nascentia  ;  nam  omne  verum,  cui  inest 
vita,  nascitur  ex  affeftione  veri:  et  quia  per  "uxorem" 
significatur  ilia  affeclio,  comparatur  ilia  viti  frucliferac, 
quia  per  "vitem"  significatur  ecclesia,  et  per  "  vitem  fructi- 
feram"  ecclesia  quoad  affectionem  veri:  per  "domum" 
significatur  mens  spiritualis  et  per  "latera"  ejus  signifi- 
cantur  omnia  quae  in  naturali  homine  :  per  "filios"  signi- 
ficantur  vera  quae  ex  affeclione  ilia  spirituali  nascuntur  ; 
haec  comparantur  "  plantis  olearum,"  quia  per  vera  pro- 
ducuntur  bona  amoris  et  charitatis,  quae  sunt  "olivae;" 
per  "circumcirca  mensas"  significantur  jucunditates  ex 
appropriatione  et  nutritione  spirituali.    Apud  Mosen, 

"Fiet,  cum  introduxerit  te  Jehovah  Deus  tuus  in  terram, .  . .  .dabit  tibi 
urbes  magnas  et  bonas  quas  non  aedificasti,  et  domos  plenas  omni 
bono  quas  non  implevisti,  et  cisternas  excisas  quas  non  excidisti, 
vineas  et  oliveta  quae  non  plantasti  "  (Deutr.  vi.  10,  11): 

per  haec  verba  prorsus  aliud  intelligitur  in  sensu  spirituali 
quam  in  sensu  historico  ;  nam  in  sensu  spirituali  per  "ter- 
ram Canaanem,"  in  quam  introducendi  erant,  significatur 
ecclesia;  quare  per  "urbes,"  "domos,"  "cisternas,"  "vine- 
as" et  "oliveta"  significantur  talia  quae  sunt  ecclesiae  ; 
per  "urbes  magnas  et  bonas  "  significantur  doctrinalia  quae 
docent  bona  amoris  et  charitatis  ;  per  "  domos  plenas  omni 
bono"  significantur  omnia  quae  sapientiae  sunt;  per  "cis- 
ternas excisas"  significantur  omnia,  intelligence  in  natu- 
rali homine,  quae  sunt  cognitiones  et  scientiae  ;  per  "vine- 
as et  oliveta"  significantur  omnia  ecclesiae  quoad  vera  et 
bona.    Narratur  de  Noacho 

Quod  ex  area  emiserit  columbam,  quae  reversa  ad  ilium  circa  tempus 
vesperae,  ferens  folium  olivae  decerptum  in  ore,  et  quod  inde  cog- 
noverit  quod  diminutae  essent  aquae  (6V«.  viii.  io,  11)  : 

per  haec  in  sensu  spirituali  describitur  regeneratio  hominis 
ecclesiae,  quae  per  "Noachum  et  ejus  filios"  significatur  ; 
hie  per  "columbam"  denuo  emissam,  status  successivus 
secundus,  qui  est  quando  bonum  spirituale  per  vera,  remo- 
tis  falsis,  incipit  existere  ;  per  "folium"  enim  significatur 
verum,  et  per  " olivam "  bonum  inde  nascens,  et  per  "aquas " 

significantur  falsa.  (Sea  haec  videantur  plenius  explicata  in  Arcanis  Caeles- 
tibus,  n.  870-892.) 

[{".]  Apud  Sachariam, 

"Stabunt  pedes  Ipsius  in  die  illo  super  Monte  Olivarum,  qui  ante  facies 
Hierosolymae  ab  oriente  ;  et  diffindetur  Mons  Olivarum,  et  pars 
ejus  versus  ortum  et  versus  mare  valle  magna  valde  ;  et  recedet 
pars  montis  versus  septentrionem,  parsque  ejus  versus  meridiem  " 
(xiv.  4) : 

quid  haec  significant,  supra  (n.  405^])  explicatum  est,  et 
ostensum  quod  per  "  Montem  Olivarum"  significetur  Di- 
vinus  Amor:  Mons  enim  Olivarum  erat  ab  oriente  Hie- 
rosolymae, et  "  Hierosolyma"  significabat  ecclesiam  quoad 
doc~trinam  ;  et  omnis  ecclesia,  et  omne  doctrinae  verum, 
illustratur  et  lucem  recipit  a  Domino  in  oriente  ;  et  oriens 
in  caelo  est  ubi  Dominus  apparet  ut  Sol;  et  quia  "sol" 
significat  Divinum  Amorem,  ideo  "oriens,"  ac  "Mons  Oli- 
varum" qui  ab  oriente  Hierosolymae  erat,  eundem  signifi- 
cat. Quoniam  ille  mons  significabat,  ut  di£tum  est,  Divi- 
num Domini  Amorem,  ideo  Dominus  super  illo  monte 
ordinarie  commoratus  est ;  secundum  Evangclistas, 

Quod  Jesus  esset  "  diebus  in  Templo  docens,  noclibus  vero  egrediens 

pernoctaret  in  Monte,  qui  dicitur  Olivarum  "  {Luc.  xxi.  37  ;  cap. 

xxii.  39  :  Joh.  viii.  1) ; 
Quod  super  eo  locutus  sit  cum  discipulis  de  ultimo  judicio  (Matt A.  xxiv. 

3,  seq.;  Marc.  xiii.  3,  seq.) ; 
Et  quod  inde  iverit  Hierosolymam  et  passus  :  praeter  plura  (Matth.  xxi. 

1  ;  cap.  xxvi.  30 :  Marc.  xi.  I  ;  cap.  xiv.  W26  :  Luc .  xix.  29,  37  ;  cap. 

xxi.  37  ;  cap.  xxii.  39  :  Joh.  viii.  1)  : 

haec  omnia  ex  causa  quia  "Mons  Olivarum"  significabat 
Divinum  Amorem  ;  ac  significativa,  quia  erant  repraesen- 
tativa  caeli  et  ecclesiae,  quae  eo  tempore  conjunxerunt 
Dominum  cum  caelo  et  mundo.  Etiam  angeli  intimi  seu 
tertii  caeli  habitant  in  oriente  super  montibus,  ubi  oliveta 
prae  ceteris  arboribus  florent.    Apud  Jeremiam, 

"Olcam  virentem,  pulchram  fruclu  formae,  vocavit  Jehovah  nomen 
tuum  ;  ad  vocem  tumultus  magni  succendit  ignem  super  ea,  ac  con- 
fregerunt  propagines  ejus  ;  nam  Jehovah  Zebaoth,  qui  plantavit  te, 
locutus  est  contra  te  malum,  propter  malitiam  domus  Israelis  et 
domus  Jehudae  "  (xi.  16,  17): 

hie  domus  Jehudae  et  Israelis  vocatur  "  olea  virens,  pul- 
chra  fru6lu  formae,"  quia  per  "oleam"  et  ejus  "fruttum" 
significatur  bonum  amoris,  et  per  "virens"  et  "pulchram 
forma"  significatur  verum  illius  boni,  ex  quo  intelligentia  : 
nam  per  "domum  Jehudae"  significatur  ecclesia  quoad 
bonum  amoris,  et  per  "domum  Israelis"  ecclesia  quoad  ve- 

rum  illius  boni ;  per  "vocare  nomen "  significatur  quale 
ejus:  interitus  et  vastatio  illius  ccclesiae  per  amorem  mali 
describitur  per  quod  "Jehovah  succenderit  ignem  super  ea, 
et  confregerit  propagines  ejus;"  per  "ignem"  significatur 
amor  mali,  et  per  "propagines"  significantur  vera,  quae 
"confringi"  dicuntur  quando  ex  amore  illo  pereunt.  Tri- 
buitur  hoc  Jehovae  ex  apparentia  quod  omne  malum 
[,1poenae  videatur  sicut  ex  Deo,  quia  omnipotens  est  et 
non  avertit ;  non  scientes  quod  avertere  malum  poenae  sit 
contra  ordinem  ;  nam  si  averteretur,  cresceret  malum 
usque  dum  non  amplius  aliquod  bonum  superesset.  Apud 
Esaiam, 

"Sic  erit  in  medio  terrae,  in  medio  populorum,  sicut  stridura  oleae,  sic- 
.  ut  racemationes  quando  consummata  est  vindemia"  (xxiv.  13): 

haec  etiam  de  vastatione  ecclesiae  quoad  bonum  caeleste 
et  quoad  bonum  spirituale ;  bonum  caeleste  est  bonum 
amoris  in  Dominum,  et  bonum  spirituale  est  in  sua  essen- 
tia verum  ex  illo  bono  ;  bonum  caeleste  significatur  per 
"oleam,"  et  bonum  spirituale  quod  est  verum  ex  bono 
caelesti  significatur  per  "vindemiam;"  vastatio  significa- 
tur per  "  stri&uram  "  et  "racemationes"  post  consumma- 
tionem.    Apud  Mosen, 

"  Vineas  plantabis  et  coles,  sed  vinum  non  bibes,.  .  .  .quia  comedet  illud 
vermis  :  oleae  erunt  tibi  in  omni  termino  tuo,  sed  oleo  non  unges 
te,  quia  excutietur  olea  tua"  {Dentr.  xxviii.  39,  40)  J 

per  "vineam"  significatur  ecclesia  spiritualis,  et  per  "ole- 
am" ecclesia  caelestis ;  inde  per  "vineam"  etiam  signifi- 
catur verum  ecclesiae,  et  per  "oleam"  bonum  ejus;  quare 
per  "vineam  plantare  et  colere  et  non  bibere  vinum"  sig- 
nificatur quod  tametsi  ecclesia  instauratur  et  vera  doctrinae 
docentur,  usque  vera  non  afificient  et  perficient  ;  "vinum" 
significat  verum  doctrinae  :  "quia  comedet  illud  vermis" 
significat  quod  falsa  destruent :  "oleae  erunt  tibi  in  omni 
termino  tuo"  significat  quod  bona  amoris  a  Domino  per 
Verbum  et  per  praedicationes  ex  Verbo  erunt  in  universa 
ecclesia;  "oleo  non  ungi"  significat  non  usque  frui  aliquo 
bono  et  inde  gaudio  ;  "excutietur  olea  tua"  significat  quod 
id  bonum  periturum  :  haec  de  maledictionc,  si  dii  alii  cole- 
rentur,  et  si  statuta  et  judicia  non  custodirentur.  Apud 
Mich  a  in, 

"  Tu  calcabis  olivam,  sed  non  unges  te  oleo  ;  et  mustum,  sed  non  bibcs 
vinum  "  (vi.  15)  ; 

apud  Amos, 

"Percussi.  .uredine  et  rubigine  plurimos  hortos  vestros,  et  vineas  ves- 
tras  et  ficus  vestras,  et  oleas  vestras  comedit  eruca,  nec  tamen 
reversi  estis  ad  Me"  (iv.  9) : 

per  "hortos"  significantur  ilia  quae  intelligentiae  spiritua- 
lis  sunt  ;  per  "uredinem  et  rubiginem  "  significatur  malum 
et  falsum  in  extremis,  seu  ex  sensuali  corporeo  ;  per  "vi- 
neas" significantur  vera  spiritualia  seu  interiora  ecclesiae, 
per  "ficus"  bona  et  vera  exteriora  quae  etiam  vocantur 
moralia,  per  "oleas"  autem  bona  ecclesiae,  et  per  "eru- 
cam"  significatur  falsum  destruens  bonum.  Apud  Haba- 
kuk, 

"Ficus  non  florebit,  nec  proventus  in  vitibus,  mentietur  opus  olivetum, 
et  ager  non  faciet  cibum  "  (iii.  17) : 

per  "ficus"  etiam  hie  significantur  externa  ecclesiae,  per 
"vites"  interna  ejus,  per  "olivetum"  bona  ejus,  et  per 
"agrum"  ipsa  ecclesia  apud  hominem.  In  Libro  Privio 
Samuel  is, 

Rex  "agros  vestros,  et  vineas  vestras,  et  oliveta  vestra.  .sumet  et  da- 
bit  servis  suis  "  (viii.  14) : 

etiam  hie  per  "agros,"  "vineas"  et  "oliveta,"  similia  sig- 
nificantur :  agitur  ibi  de  Jure  Regis,  per  quod  ibi  intelligitur 
et  describitur  dominium  naturalis  hominis  super  spiritua- 
lem  ;  quod  nempe  destruet  omnia  vera  et  bona  ecclesiae, 
et  ilia  servire  faciet  naturali  homini,  proinde  malis  et  falsis. 
In  Libro  Judicum, 

Jotham  dixit  ad  cives  Schechemi,  qui  regem  fecerunt  Abimelechum, 
"  Iverunt  arbores  ad  ungendum  super  se  regem,  et  dixerunt  oleae, 
Regna  tu  super  nos  ;  sed  dixit  eis  olea,  Num  cessare  faciam  pin- 
guedinem  meam,  quam  in  me  honorant  Deus  et  homines,  et  ibo  ad 
movendum  me  super  arbores?  Et  dixerunt  arbores  ad  ficum,  Ito 
tu,  regnato  super  nos  ;  sed  dixit  ad  illas  ficus,  Num  cessare  faciam 
dulcedinem  meam,  et  proventum  meum  bonum,  et  ibo  ad  moven- 
dum me  super  arbores  ?  Turn  dixerunt  arbores  ad  vitem,  Ito  tu, 
regnato  super  nos  ;  sed  dixit  illis  vitis,  Num  cessare  faciam  mus- 
tum meum  laetificans  Deum  et  homines,  et  ibo  ad  movendum  me 
super  arbores?  Et  dixerunt  omnes  arbores  ad  rhamnum,  Ito  tu, 
regnato  super  ncs  ;  et  dixit  rhamnus  ad  arbores,  Si  in  vefitate  vos 
ungentes  me  in  regem  super  vos,  venite  et  confidite  in  umbra  mea  ; 
si  vero  non,  exeat  Wira  ex  rhamno  et  comedat  cedros  Libani"  (ix. 
7-16) : 

per  haec  Jothamis  verba  significatur  quod  cives  Schechemi 

non  vellent  quod  bonum  caeleste,  quod  est  "olea,"  non 
verum  illius  boni,  quod  est  "vitis,"  nec  bonum  morale, 
quod  est  bonum  caeleste  et  spirituale  externum,  quod  est 
"ficus,"  regnarent  super  illos  ;  sed  malum  falsi  apparens 
illis  sicut  bonum,  quod  est  "rhamnus:"  ignis  ex  hoc  est 
malum  concupiscentiae  :  "  cedri  Libani"  sunt  rationalia 
quae  ex  veris.  Ex  locis  supra  allatis  videri  potest  quod 
"  olea"  et  "  vinea"  in  plerisque  simul  nominentur,  quod  fac- 
tum est  propter  conjugium  boni  et  veri  in  singulis  Verbi ; 
nam  per  "oleam"  ac  "oleum"  significatur  bonum  eccle- 
siae,  et  per  "  vineam  "  ac  "  vinum  "  verum  illius  boni.  (Quod 

"  oleum  "  signified  bonum  amoris,  et  jucundum  caeli  inde,  videatur  supra,  n.  375  • 
et  quod  "  vinum  "  bonum  charitatis  et  verum  fidei.n.  376.) 

639.  "Quae  coram  Deo  ierrae  stantia." — Quod  significet 
quae  sunt  Divina  a  Domino  procedentia,  ac  sunt  Ipsius  in 
caelo  et  in  ecclesia,  constat  ex  significatione  "  Dei  terrae," 
quod  sit  Dominus,  qui  Deus  caeli  et  terrae  est  ;  in  specie 
Deus  ecclesiae  in  caelo  et  in  mundo,  nam  per  "terram"  in 
Verbo  significatur  ecclesia,  et  ecclesia  est  tarn  in  caelo 
quam  in  mundo  ;  quod  caelum  et  ecclesia  ibi  etiam  intel- 
ligatur  per  "terram,"  est  quia  in  mundo  spirituali  sunt 
aeque  terrae  sicut  in  mundo  naturali,  et  quoad  externam 
apparentiam  sunt  in  illo  mundo  prorsus  similia  quae  in  hoc 
mundo;  inde  est  quod  per  "Deum  terrae"  intelligatur 
Deus  caeli  ac  terrae,  ac  in  specie  Deus  ecclesiae  in  caelo 
et  in  mundo ;  (quod  Dominus  sit  Deus  caeli  et  terrae, 
docet  Ipse  apud  Mattliacum ;  Jesus  dixit,  "Data  est  Mihi 
omnis  potestas  in  caelo  et  in  terra,"  xxviii.  18:)  et  ex 
significatione  "stare  coram  Ipso,"  quod  sit  esse  ab  Ipso, 
et  inde  quod  est  Ipsius  in  caelo  et  in  ecclesia.  In  Verbo, 
de  angelis  et  de  hominibus  ecclesiae,  passim  dicitur  quod 
"stent  coram  Deo,"  turn  etiam  quod  "ambulent  coram 
Ipso;"  et  ibi  in  sensu  spirituali  per  "stare  coram  Deo" 
significatur  esse  ab  Ipso,  et  per  "  ambulare  coram  Deo"  sig- 
nificatur vivere  secundum  esse  ab  Ipso ;  omne  enim  esse 
caeli  et  mundi  procedit  a  Domino,  est  enim  Divinum  pro- 
cedens,  quod  creavit  et  formavit  omnia  caeli  et  mundi ;  hoc 
Divinum  procedens  vocatur  "Verbum"  apud  Johanncm 
(cap.  i.  1-3),  ac  "Verbum"  ibi  est  Divinum  procedens  quod 
vocatur  Divinum  Verum,  ex  quo  omnia  facia  et  creata  sunt : 
hoc  quia  circum  Dominum  ut  Solem  quaquaversum  se  ex- 

tendit,  est  quod  proprie  dicitur  "  stare  coram  Ipso,"  nam 
hoc  ab  omni  plaga  et  ab  omni  termino  speclat  Dominum 
ut  suum  centrum  commune  :  et  id  est  in  sua  essentia  Do- 
minus  in  caelo,  quia  est  Divinum  procedens  ;  et  quod  pro- 
cedit  est  Ipsius  ex  quo  procedit,  immo  est  Ipse,  plane  sicut 
calor  et  lux  procedens  a  sole  est  solis  :  omnes  itaque  an- 
geli,  qui  recipientes  sunt  Divini  hujus  procedentis  quod  vo- 
catur  Divinum  Verum,  se  vertunt  ad  Dominum,  et  inde 
continue  in  Ipsius  praesentia  sunt  ;  nam,  ut  dictum  est, 
Divinum  procedens  spe£tat  Dominum  ut  suum  centrum  a 
quo  et  ad  quod  ;  consequenter  etiam  angeli,  qui  sunt  reci- 
pientes Divini  Veri,  ac  quasi  Divina  vera  in  forma:  ex  eo 
est  quod  angeli  dicantur  "stare  coram  Domino,"  nam  de 
Divino  Vero  proprie  dicitur  "stare,"  quia  circumstat  Do- 
minum ut  Solem.  "Stare  coram  Deo"  significat  esse  in 
Divino  Vero,  proinde  apud  Dominum,  etiam  in  sequenti- 
bus  his  locis  : — Apud  Lucam, 

"  Angelus  dixit,  Ego  sum  Gabriel  stans  coram  Deo"  (i.  19) ; 

in  Libro  Primo  Re  gum,  • 

"  Vidi  Jehovam  sedentem  super  throno  suo,  et  universum  exercitum 
caelorum  stantem  juxta  Ipsum  a  dextra  Ipsius  et  a  sinistra  Ipsius" 
(xxii.  19); 

apud  Jeremiam, 

"Non  excidetur  vir  Jonadabo. .  .stans  coram  Me  omnibus  diebus  "  (xxxv. 

19); 

apud  Davidem, 

"Stat  regina  ad  dextram  tuam  in  auro  optimo  Ophiris"  (Ps.  Mxlv.  10 
[B.A.  9]); 

apud  Lucam, 

"  Vigilate  omni  tempore,  ut  digni  habeamini. . .  .ad  standum  coram  Filio 
hominis  "  (xxi.  36) ; 

in  Apocalypsi, 

"Venit  dies  magnus  irae  Ipsius,  et  quis  potest  stare?"  (vi.  17  ;) 

"  Omnes  angeli  steterunt  circum  thronum,  et  seniores  et  quatuor  ani- 

malia"  (vii.  n) ; 
"Vidi  septem  angelos  qui  coram  Deo  steterunt  "(viii.  t2'2) ; 

apud  SacJiariam,        .  * 

Duae  oleae  et  duae  baccae  olivarum,  quae  sunt  "  duo  filii  oleae,  stantes 
juxta  Dominum  totius  terrae  "  (iv.  [11,]  12,  14); 

et  alibi.    De  Ipso  Domino  etiam  dicitur  quod  "  steterit 

ad  judicandum,"  quia  dicitur  de  Divino  procedente  a  Do- 
mino, quod  vocatur  Divinum  Verum,  quia  ex  illo  judicium. 
Ita  dicitur  apud  Esaiam, 

"Jehovah  stitit  Se  ad  litigandum,  et  stans  ad  judicandum  "  (iii.  13) ; 

et  apud  Davidefn, 

"  Deus  stetit  in  coetu  Dei,  in  medio  deorum  judicabit"  (Ps.  lxxxii.  1) : 

per  "coetum  Dei,"  et  per  "  deos,"  in  quorum  medio  Jeho- 
vah stetit,  intelliguntur  angeli,  per  quos  in  sensu  spirituali 
significantur  Divina  vera  ;  et  quia  Dominus  in  caelo  est 
Divinum  Verum,  ideo  de  Ipso  ibi  dicitur  "stare."  Ex  his 
nunc  constare  potest  quod  per  "coram  Deo  terrae  stare" 
significetur  Divinum  a  Domino  procedens,  quod  est  Ipsius 
in  caelo  et  in  ecclesia  ;  quod  hoc  ac  illi  qui  in  eo  sunt 
intelligantur,  constare  etiam  potest  ex  eo,  quod  "stare 
coram  Deo  terrae"  dicatur  de  "duabus  oleis"  et  de  "duo- 
bus  candelabris,"  per  quae  significatur  bonum  et  verum, 

proinde  Divinum  pi'OCedens.  (Videatur  etiam  praecedens  articulus,  n. 
638.) 


versus  5,  6. 

64^0.  "Et  si  quis  illis  uoluerit  nocere,  ignis  egredietur  ex  ore  illorum,  et  deuora- 
bit  inimicos  illorum;  et  si  quis  illis  uoluerit  nocere,  ita  oportet  ilium  occidi.  Hi  habent 
potestatem  claudere  caelum,  ut  non  pluat  pluvia  in  diebus  illorum  prophetiae ;  et  potesta- 
tem  habent  super  aquas  convertere  illas  in  sanguinem,  et  percutere  terram  omni  plaga, 
quotiescunque  uoluerint." 

5.  "Et  si  quis  illis  voluerit  nocere."  significat  tutelam  illorum  a  Domino  ne 

ullo  modo  laedantur  [n.  641];  "ignis  egredietur  ex  ore  illorum.  et 
devorabit  inimicos  illorum,"  signiricat  quod  illaturi  damnum  illis  ca- 
dan!  in  mala  et  falsa  quae  ab  inferno,  quae  i/los  perdunt  [n.  642]  ;  "et 
si  quis  illis  voluerit  nocere.  ita  oportet  ilium  occidi,"  significat  quod 
secundum  conatnm  infercndi  malum pereant  [n.  643]. 

6.  "Hi  habent  potestatem  claudere  caelum,  ut  non  pluat  pluvia  in  diebus 

illorum  prophetiae,"  significat  quod  illi  qui  rejieiunt  bona  el  vera  eaeli 
et  eeelesiae,  quae  a  Domino  procedunl,  non  aliquem  influxum  e  caelo 
recipiant  [n.  644];  "et  potestatem  habent  super  aquas  convertere 
illas  in  sanguinem,"  significat  quod  vera  apud  illos  vertantur  in  falsa 
mali  [n.  645]  ;  "et  percutere  terram  omni  plaga,"  significat  quod  eccle- 
sia apud  illos  per  concupiscentias  mali pereat  [n.  646];  "quotiescun- 
que voluerint,"  significat  quoties  homo  aggreditur  bona  amoris  et  vera 
doclrinae,  quae  testantur  de  Domino,  et  ex  quibus  homo  agnoscit  et  con- 
fitetier  Dominum,  ad  malum  illis  inferendum  [n.  647]. 

641.  \Vers.  5.]  "Et  si  quis  illis  voluerit  nocere." — Quod  sig- 
nificet  tutelam  illorum  a  Domino  ne  nllo  modo  laedantur, 
constat  ex  sequentibus  ;  nam  sequitur,"Si  quis  voluerit  illis 

nocere,  ignis  egredietur  ex  ore  illorum,  et  devorabit  inimicos 
illorum  ;"  turn,  "  Si  quis  illis  voluerit  nocere,  ita  oportet 
ilium  occidi:"  ex  quibus  verbis,  et  ex  adhuc  sequentibus,  pa- 
tet  quod  per  "  Si  quis  illis  voluerit  nocere  "  significetur  tutela 
a  Domino  ne  ullo  modo  laedantur.  Dicitur  hoc  de  "duo- 
bus  testibus,"  per  quos  significatur  doctrina  boni  amoris 
in  Dominum  et  boni  charitatis  erga  proximum,  quae  est 
doclrina  vitae,  cui  do6lrina  fidei  inservitura  est  ;  quae  doc- 
trinae  circa  finem  ecclesiae  praedicabuntur.  Quid  sequen- 
tia  in  binis  versibus  involvunt,  supra  quidem  dictum  est  ; 
sed  quia  inter  ignota  sunt,  iterum  dicetur.  Quando  finis 
ecclesiae  instat,  tunc  interiora  Verbi,  ecclesiae  et  cultus, 
revelantur  et  docentur:  causa  est,  ut  separentur  boni  a 
malis  ;  nam  interiora  Verbi,  ecclesiae  et  cultus,  quae  sunt 
caelestia  et  spiritualia,  recipiuntur  a  bonis,  sed  rejiciuntur 
a  malis  ;  inde  separatio  :  praeterea  etiam  interiora  Verbi, 
quae  in  fine  ecclesiae  revelantur,  inserviunt  novae  eccle- 
siae, quae  etiam  tunc  instauratur,  pro  doclrina  et  pro  vita : 
quod  ita  sit,  constare  potest  ex  eo,  quod,  dum  finis  Eccle- 
siae Judaicae  instabat,  Ipse  Dominus  aperuerit  et  docuerit 
interiora  Verbi,  et  imprimis  revelaverit  ilia  quae  in  Verbo 
de  Ipso  praedicfta  fuerunt  ;  quibus  apertis  et  revelatis  abro- 
gabantur  externa  ecclesiae,  quae  imprimis  constabant  in 
sacrificiis,  ac  in  ritibus  et  statutis,  quae  adumbrabant 
Ipsum,  et  repraesentabant  et  inde  significabant  interiora 
ecclesiae  quae  ab  Ipso  revelabantur  ;  quod  ita  fieret,  prae- 
dictum  est  variis  in  locis  apud  Prophetas.  Similiter  hodie 
faftum  est  ;  placuit  enim  nunc  Domino  revelare  plura 
arcana  caeli,  imprimis  sensum  Verbi  internum  seu  spiri- 
tualem,  qui  haftenus  plane  ignotus  fuerat ;  et  cum  illo 
docuit  genuina  vera  doctrinae  :  quae  revelatio  intelligitur 
per  "  adventum  Domini,"  apud  MattJiacum  (cap.  xxiv.  3, 
30,  37).  Causa  revelationis  in  fine  ecclesiae  est  quae  dic- 
ta, nempe,  ut  per  illam  fiat  separatio  bonorum  a  malis,  turn 
instauratio  ecclesiae  novae,  et  hoc  non  modo  in  mundo 
naturali  ubi  sunt  homines,  sed  etiam  in  mundo  spiritual! 
ubi  sunt  spiritus  et  angeli ;  nam  in  utroque  mundo  est 
ecclesia,  et  utrobivis  fit  revelatio,  et  per  illam  separatio, 
ut  et  ecclesiae  novae  instauratio.  Ex  his  constare  potest 
quod  per  ilia  verba  significetur  tutela  a  Domino,  ne  lae- 
dantur.    Si  speclantur  status  successivi  ecclesiarum  in 

nostra  tellure,  patet  quod  fuerint  sicut  status  successivi 
hominis  qui  reformatur  et  regeneratur  ;  quod,  ut  fiat  spi- 
rituals homo,  primum  concipiatur,  dein  nascatur,  turn 
adolescat,  et  postea  ulterius  et  ulterius  in  intelligentiam 
et  sapientiam  perducatur.  Ecclesia  ab  antiquissimis  tem- 
poribus  usque  ad  finem  Ecclesiae  Judaicae,  increvit  sicut 
homo  qui  concipitur,  nascitur  et  adolescit,  et  tunc  instrui- 
tur  et  docetur ;  at  status  successivi  ecclesiae,  post  finem 
Ecclesiae  Judaicae,  seu  a  tempore  Domini,  usque  ad  ho- 
diernum  diem,  fuerunt  sicut  homo  crescit  intelligentia  et 
sapientia,  seu  regeneratur  ;  quern  ob  finem  interiora  Ver- 
bi,  ecclesiae  et  cultus  a  Domino,  cum  fuit  in  mundo,  re- 
velata  sunt;  et  nunc  denuo  adhuc  interiora;  et  quantum 
interiora  revelantur,  tantum  potest  homo  sapientior  fieri ; 
nam  interior  fieri  est  sapientior,  ac  sapientior  fieri  est  in- 
terior. 

642.  "Ignis  egredietur  ex  ore  illorum,  et  devorabit  inimicos 
illorum." —Quod  significet  quod  illaturi  damnum  Wis  cadant 
in  mala  ct  falsa  quae  ab  inferno,  quae  il/os  pcrdunt,  constat 
ex  significatione  "ignis,"  quod  sit  amor  in  utroque  sensu, 
hie  amor  sui  et  mundi,  et  inde  amor  mali  et  falsi  omnis  gene- 
ris (de  qua  supra,  n.  68,  504,  539)  ;  inde  sequitur  quod  per  "  Egre- 
dietur ignis  ex  ore  illorum"  significetur  quod  in  mala  et 
falsa  omnis  generis,  quae  ab  inferno,  cadant,  nempe  illi 
qui  volunt  illis  nocere  seu  damnum  inferre  :  et  ex  signifi- 
catione "  devorare  inimicos  illorum,"  quod  sit  quod  peri- 
turi  per  falsa  mali;  in  Verbo  enim  per  "inimicos"  signi- 
ficantur  falsa  mali,  et  per  "hostes"  mala,  ac  amor  mali 
et  falsi  est  qui  perdit.  Dicitur  quod  "ignis  egredietur  ex 
ore  illorum,"  sed  hoc  diflum  est  secundum  apparentiam  ; 
secundum  quam  etiam  dicitur  quod  "ignis  et  flamn^a 
exeat  ex  ore  Dei,"  et  quod  "  ira  et  excandescentia  ex  naso 
Ipsius,"  cum  tamen  ex  Ipso  nihil  ignis  irac  ct  excandes- 
centiae  exit  ;  est  enim  ipsum  Bonum,  ipse  Amor,  et  ipsa 
Misericordia,  ex  quibus  nihil  ignis,  irae  et  excandescentiae 
potest  exire  ;  sed  usque  ita  dicitur  quia  ita  apparet :  quod 
ita  appareat  est  quia  cum  malus  et  infernalis  spiritus  aggre- 
ditur  aliquod  Divinum  nocendi  causa,  sicut  cum  blasphe- 
mat  Dominum  aut  Vcrbum,  aut  aliquod  bonum  ct  verum 
doclrinae,  aut  aliquem  bonum  spiritum  vel  angelum  quen 
Dominus  tutatur,  tunc  malus  ille  spiritus  illico  se  depri- 

vat  tutela  a  Domino :  omnis  enim  spiritus  tam  malus 
quam  bonus  in  tutela  Domini  est  ;  qua  cum  deprivatur, 
cadit  in  mala  et  falsa  omnis  generis  quae  ab  inferno,  et 
simul  tunc  cadit  in  illorum  manus  qui  inde  sunt,  et  puni- 
tores  vocantur ;  hi  tunc  ilium  secundum  malum  quod 
aggressus  est  facere,  aut  quod  fecit,  puniunt  et  cruciant : 
exinde  constare  potest  quod  non  Dominus  aliquod  malum 
illis  faciat,  sed  quod  ipse  malus  spiritus  sibi,  hoc  est,  ip- 
sum  malum  quod  apud  ilium.  Ex  his  patet  quomodo 
intelligendum  est  quod  "si  quis  velit  nocere  binis  testibus, 
ignis  ex  ore  illorum  egredietur,  et  devorabit  illos  ;"  (bini 
testes  sunt  bonum  amoris  et  charitatis  ac  verum  doclrinae 
et  fidei,  et  haec  sunt  Divina,  quia  a  Domino  apud  ange- 
lum  et  apud  hominem  ;)  quod  nempe  non  ex  illis  egrediatur 
ignis,  sed  ex  ipso  malo,  quod  conatur  illis  inferre  damnum, 
ut  nunc  diftum  est  ;  et  quod  hoc  similiter  intelligendum 
sit  sicut  quod  ignis,  ira  et  excandescentia  ex  Jehovah 

dicatur  exire.  (Sed  haec  amplius  illustrate  sunt  in  opere  De  Caclo  ei  Inferno, 
n.  545-550,  ubi  adtum  est  de  eo,  Quod  Dominus  neminem  in  Infernum  dejiciat,  sed 
quod  ipse  Spiritus  semet.) 

643.  "Et  si  quis  illis  voluerit  nocere,  ita  oportet  ilium  occidi." — 

Quod  significet  quod  secundum  conatum  infercndi  malum 
pereant,  constat  ex  significatione  "velle  nocere,"  quod  sit 
conatus  inferendi  malum,  nam  velle  est  conari ;  et  ex  sig- 
nificatione "occidi,"  quod  sit  perire,  hie  quoad  vitam  spiri- 
tualem,  quae  perit  unice  a  malis  et  falsis  mali,  inde  enim 
est  mors  spiritualis  (videatur  supra,  n.  31 5,  589).  Quod  hie  iterum 
dicatur,  "Si  quis  voluerit  illis  nocere,"  est  quia  intelligitur 
quod  quisque  pereat  secundum  voluntatem  seu  secundum 
conatum  inferendi  malum  ;  nam  voluntas  facit  vitam  cujus- 
vis.  Quod  quisque  pereat  secundum  voluntatem  nocendi 
"binis  testibus,  qui  sunt  binae  olivae  et  bina  candelabra," 
hoc  est,  bonum  amoris  et  charitatis  ac  verum  doftrinae  et 
fidei,  est  quia  in  voluntate  opposita  sunt,  et  voluntas  opposita 
contra  bonum  amoris  et  verum  do6trinae  est  infernum,  in 
tantum  quanta  oppositio  est ;  inde  est  quod  "ita  oporteat 
eum  occidi,"  hoc  est,  perire,  quantum  illis  voluerit  nocere. 
Praeterea  unusquisque  homo  et  spiritus  in  tutela  Domini 
est,  aeque  malus  ac  bonus  ;  et  qui  in  tutela  Domini  est, 
ei  non  malum  contingit ;  nam  Domini  voluntas  est  ut 
nemo  pereat,  nec  ut  puniatur :  sed  quisque  tantum  in  tu- 

tela  Domini  est  quantum  abstinet  a  faciendo  malum  ;  at 
quantum  non  abstinet  tantum  se  ipsum  removet  a  tutela 
Domini  ;  et  quantum  se  removet  tantum  a  malis  spiritibus 
qui  ab  inferno  laeditur,  nam  spiritibus  inest  continna  cu- 
pido  malefaciendi  aliis  ;  et  quantum  extra  Divinam  Domini 
tutelam  sunt,  hoc  est,  quantum  faciunt  malum,  tantum 
veniunt  in  potestatem  illorum  qui  illis  malefaciunt  punien- 
do  et  deprivando  talibus  quae  vitae  spiritualis  sunt.  Verbo, 
quantum  aliquis  nocere  vult  bonis  amoris  et  veris  doclrinae 
tantum  "devoratur  ab  igne  et  occiditur,"  hoc  est,  tantum 
occupatur  a  malis  et  a  falsis  mali,  et  tantum  spiritualiter 
moritur  ;  et  hoc  non  fit  ex  Divino,  sed  ex  ipso  malo  quod 
quisque  facit. 

644  f/f].  [Vers.  6.]  " Hi  habeni  potestaiem  claudere  caelum, 
ut  non  pi u at  phi vi a  in  diebus  illorum  prophetiae." — Quod  signi- 
ficet  quod  Mi  qui  rejiciunt  bona  et  vera  caeli  et  ecclesiae, 
quae  a  Domino  proeedunt,  non  aliqucvi  influxum  c  caelo  re- 
cipiant,  constat  ex  significatione  "claudere  caelum,"  quod 
sit  ne  aliquis  influxus  e  caelo  recipiatur  (de  qua  sequitur)  ;  ex 
significatione  "pluviae,"  quod  sit  verum  fecundans,  quod 
est  verum  ex  quo  bonum  quod  e  caelo  defluit  (de  qua  etiam 
sequitur);  et  ex  significatione  "prophetiae  eorum,"  quod  sit 
praediclio  de  Domino,  deque  Ipsius  adventu,  et  de  bono 
amoris  in  Ipsum  et  de  veris  fidei  in  Ipsum  ;  haec  revelatio, 
et  ex  revelatione  praedicatio  in  fine  ecclesiae,  est  quae  prin- 
cipaliter  intelligitur  per  "dies  prophetiae  duorum  testium  :" 
quod  sit  Dominus  qui  in  fine  ecclesiae  imprimis  praedica- 
tur  a  binis  testibus,  est  quia  "  bini  testes,"  qui  sunt  bonum 
amoris  et  verum  fidei  in  Dominum,  principaliter  testantur 
de  Ipso ;  quare  in  sequentibus  dicitur 

Quod  "testimonium  Jesu  sit  spiritus  prophetiae"  {Apoc.  xix.  10). 

Quod  "claudere  caelum"  sit  inhibere  ne  aliquis  influxus 
e  caelo  recipiatur,  est  quia  sequitur,  "  ne  pluat  pluvia," 
per  quod  significatur  influxus  Divini  Veri  e  caelo  ;  notum 
enim  est  quod  omne  bonum  amoris  et  omne  verum  fidei 
influat  e  caelo,  hoc  est,  a  Domino  per  caelum  apud  ho- 
minem,  turn  quod  continue  influat  ;  unde  sequitur  quod 
utrumque  illud,  tarn  bonum  amoris  quam  verum  fidei, 
nullatenus  sit  hominis,  sed  Domini  apud  ilium  :  utrumque 
illud  influit,  quantum  malum  et  falsum  non  obstant ;  haec 


1658 


APOCALYPSIS  EXPLICATA. 


sunt  quae  claudunt  caelum,  ne  influant  :  nam  malum  et 
bonum,  ac  falsum  et  verum,  opposita  sunt  ;  quapropter 
ubi  unum  est,  non  potest  alterum  esse  ;  malum  enim  apud 
hominem  inhibet  ne  intret  bonum,  ac  falsum  ne  intret 
verum,  ac  bonum  facit  ut  removeatur  malum,  et  verum 
ut  removeatur  falsum  ;  sunt  enim  opposita  sicut  sunt  cae- 
lum et  infernum  ;  quapropter  unum  agit  contra  alterum 
cum  perpetuo  conatu  destruendi,  ac  destruit  quod  valet. 
Sunt  etiam  apud  unumquemvis  hominem  binae  mentes, 
una  interior  quae  vocatur  mens  spiritualis,  et  altera  exte- 
rior quae  vocatur  mens  naturalis  ;  mens  spiritualis  est 
creata  ad  receptionem  lucis  e  caelo,  mens  autem  natura- 
lis ad  receptionem  lucis  e  mundo  ;  quare  mens  spiritualis, 
quae  est  interior  mens  hominis,  est  caelum  apud  ilium, 
et  mens  naturalis,  quae  est  exterior  mens  hominis,  est 
mundus  apud  ilium.  Mens  interior,  quae  est  caelum  apud 
hominem,  aperitur  quantum  homo  agnoscit  Divinum  Do- 
mini ;  et  tantum  homo  agnoscit  quantum  est  in  bono 
amoris  et  charitatis  ac  in  veris  doftrinae  et  fidei ;  at  mens 
haec  interior,  quae  est  caelum  apud  hominem,  tantum 
non  aperitur  quantum  non  agnoscit  Divinum  Domini,  et 
non  vivit  vitam  amoris  et  fidei ;  et  mens  ilia  tantum  clau- 
ditur  quantum  homo  in  malis  et  inde  falsis  est ;  quae  cum 
clausa  est,  tunc  mens  naturalis  fit  infernum  apud  hominem  : 
in  mente  enim  naturali  est  malum  et  falsum  ejus;  quare 
cum  clausa  est  mens  spiritualis,  quae  est  caelum  apud 
ilium,  tunc  dominatur  naturalis  mens  quae  est  infernum. 
Ex  his  constare  potest  quomodo  intelligendum  est  quod 
"  claudatur  caelum  ne  pluat  pluvia."  Dicitur  hoc  de  "  binis 
testibus,"  quod  illi  potestatem' "  claudendi  caelum"  habe- 
ant  ;  sed  usque  non  illi  claudunt ;  at  malum  et  falsum, 
quod  apud  homines  ecclesiae  in  fine  ejus  regnat,  claudunt : 
dicitur  hoc  de  testibus  similiter  ut  supra  quod  "ignis  exi- 
bit  ex  ore  illorum,  et  devorabit  inimicos,"  cum  tamen  non 

ex  illis  aliquis  ignis  exit  et  devorat  (ut  in  binis  superioribus  articu- 

lis  diaum  est).  Quod  "  ne  pluat  pluvia"  significet  ne  influxus 
Divini  Veri  e  caelo  sit,  est  quia  "  aqua,"  ex  qua  pluvia, 
significat  verum  Verbi,  et  inde  verum  doftrinae  et  fidei 
(videatur  supra,  n.  71,483,  5 1 8,  537,  538);  et  quia  aqua  pluvialis 
descendit  e  nubibus  in  caelo,  ideo  per  "pluere  pluviam" 
significatur  influxus  Divini  Veri  a  Domino  in  caelo;  et 

quia  pluvia  fecundat  terrain,  ideo  per  "pluviam"  signifi- 
catur  Divinum  Verum  fecundans  et  fruclificans  ecclesiam  ; 
unde  quoque  per  "pluviam"  significatur  benedictio  spiri- 
tualis. 

[&.]  Quod  per  "pluviam"  in  Verbo  non  intelligatur 
pluvia,  sed  Divinum  influens,  ex  quo  intelligentia  et  sapi- 
entia  turn  bonum  amoris  et  verum  fidei  apud  hominem 
crescit  et  se  fructificat,  et  quod  per  "pluere"  significetur 
influxus,  constare  potest  ex  sequentibus  locis : — Apud 
Mosen, 

"Defluet  sicut  pluvia  doclrina  mea,  stillabit  sicut  ros  verbum  meum  ; 
sicut  stillae  super  gramen,  et  sicut  guttae  super  herbam  "  {Deutr. 
xxxii.  2) : 

dodtrina  hie  comparatur  pluviae,  quia  per  "pluviam"  sig- 
nificatur Divinum  Verum  procedens,  ex  quo  omne  doclri- 
nae  ;  comparationes  enim  omnes  in  Verbo  etiam  ex  corre- 
spondentiis  sunt :  quia  per  "pluviam"  significatur  Divinum 
Verum  defluens,  ideo  dicitur,  "  Defluet  sicut  pluvia  doclrina 
mea;"  per  "rorem"  significatur  bonum,  et  quia  id  etiam 
significatur  per  " verbum,"  ideo  dicitur,  "Stillabit  sicut  ros 
verbum  meum  :"  intelligentia  et  sapientia  inde  significatur 
per  "stillas  super  gramen"  et  per  "guttas  super  herbas  ;" 
nam  sicut  gramen  et  herba  agri  crescunt  ex  aquis  pluviae 
et  rods,  ita  intelligentia  et  sapientia  ex  influxu  Divini  Veri 
a  Domino.  Hoc  praemittitur  a  Mose,  quia  in  eo  capite  de 
duodecim  tribubus  Israelis,  per  quas  in  sensu  spirituali 
significantur  omnia  vera  et  bona  ecclesiae,  proinde  doclrina 
in  toto  complexu.    Apud  eundem, 

"Terra,  quam  vos  transituri  ad  possidendum  illam,  est  terra  montium 

et  vallium  ;  ad  pluviam  caeli  bibit  aquas  Et  dabo  pluviam 

terrae  vestrae  in  tempore  suo,  tempestivam  et  serotinam,  ut  colli- 
gas  frumentum  tuum,  et  mustum  tuum  et  oleum  tuum.". . .  .Si  vero 
serviveritis  aliis  diis,  et  non  in  statutis  meis  ambulaveritis,  "  ex- 
candescet  ira  Jehovae  contra  vos,  claudet  caelum  ut  non  sit  plu- 
via, et  terra  non  det  proventum  "  {Deutr.  xi.  11,  14,  16,  17) : 

ita  describitur  terra  Canaan  et  ejus  fecunditas  ;  sed  quia 
per  illam  terram  in  spirituali  sensu  intelligitur  ecclesia, 
sequitur  quod  omnia  descriptions  significent  talia  quae 
sunt  ecclesiae;  sicut  "montes,"  "  valles,"  "frumentum," 
"mustum,"  "oleum,"  "  proventus,"  "pluvia:"  "terra  mon- 
tium et  vallium"  significat  ecclesiae  superiora  et  inferiora, 
seu  interna  et  externa  ;  interna  ecclesiae  sunt  apud  ho- 

minem  internum,  qui  etiam  vocatur  spiritualis  homo,  et 
externa  ecclesiae  sunt  apud  hominem  externum,  qui  vo- 
.  catur  naturalis  homo  :  quod  utraque  talia  sint  ut  recipiant 
influxum  Divini  Veri,  significatur  per  quod  "ad  pluviam 
caeli  bibat  aquas  :"  quod  Divinum  Verum  influat  in  utroque 
statu,  nempe  dum  homo  ecclesiae  est  in  statu  suo  spiri- 
tuali  ac  in  statu  suo  naturali,  significatur  per  quod  "da- 
bitur  pluvia  in  tempore  suo  tempestiva  et  serotina ;"  homo 
enim  ecclesiae  est  per  vices  in  statu  spirituali  et  in  statu 
naturali  ;  influxus  et  receptio  Divini  Veri  in  statu  spiri- 
tuali intelligitu'r  per  "pluviam  tempestivam"  seu  matuti- 
nam,  et  in  statu  naturali  per  "pluviam  serotinam  "  et  ves- 
pertinam :  bonum  et  verum  spirituale  et  caeleste,  quae 
inde  homini  ecclesiae  sunt,  intelliguntur  per  "frumentum, 
mustum  et  oleum,"  quae  colligent :  quod  falsa  doctrinae 
et  cultus  inhibitura  sint,  ut  non  influat  et  recipiatur  Di- 
vinum Verum,  unde  non  aliquod  incrementum  vitae  spiritu- 
alis, significatur  per  "Si  serviveritis  aliis  diis,  non  erit 
pluvia,  et  terra  non  dabit  proventum  ;"  per  "alios  deos" 
significantur  falsa  doctrinae  et  cultus.    Apud  eundem, 

"Si  in  statutis  meis  ambulaveritis,  et  praecepta  mea  observaveritis,  et 

feceritis  ea  et  dabit  terra  proventum..,  ac  arbor  agri  dabit 

fruclum  suum  "  (Levi/,  xxvi.  3,  4) : 

hie  per  "pluvias  quae  darentur  in  tempore  suo,"  et  per 
"proventum  e  terra,"  similia  quae  supra  significantur;  et 
quia  ecclesia  eo  tempore  fuit  ecclesia  externa  repraesen- 
tativa  interiorum  spiritualium,  ideo  etiam  cum  ambulave- 
runt  in  statutis  et  observaverunt  praecepta  et  fecerunt  ilia, 
factum  est  quod  acceperint  pluvias  in  tempore  suo,  et  quod 
terra  dederit  proventum  suum,  et  arbor  agri  fructum  :  sed 
usque  pluviae  et  inde  proventus  repraesentabant  et  signifi- 
cabant,  "pluviae"  Divinum  influens,  "proventus"  verum 
doctrinae  et  intelleclum  veri,  et  "fructus  arboris"  bonum 
amoris  et  voluntatem  boni ;  quod  constare  potest  ex  eo, 

Quod  inhibita  fuerit  pluvia,  et  inde  facia  fames  in  terra  Israelis  per 
annos  tres  et  dimidium,  sub  Achabo,  quia  aliis  diis  serviverunt, 
et  prophetas  occiderunt  (1  Reg.  xvii.,  et  cap.  Wxviii.  ;  et  Luc.  iv. 
25): 

hoc  erat  repraesentativum  et  inde  significativum,  quod 
non  aliquod  Divinum  Verum  e  caelo  influens  potuerit  re- 
cipi,  propter  falsa  mali,  quae  significantur  per  "deos  alios" 


CAP.  XL,  VERS.  6. — N.  644^]. 


I66l 


et  per  "Baalem,"  quos  coluerunt ;  per  "  occidere  prophe- 
tas"  etiam  significatur  destruere  Divinum,  per  "  prophe- 
tam"  enim  in  Verbo  significatur  doctrina  veri  ex  Verbo. 
Apud  Esaiam, 

"  Ponam  "  vineam  meara  "in  desolationem,  non  putabitur,  neque  sarri- 
etur,  ut  ascendat  sentis  et  vepris  ;  et  nubibus  praecipiam,  ut  non 
faciant  pluere  super  earn  pluviam  "  (v.  6) : 

etiam  hie  dicitur  de  Jehovah  quod  "ponat  vineam  in  de- 
solationem," et  quod  "  praecipiat  nubibus  ut  non  pluant 
pluviam  super  earn,"  cum  tamen  hoc  non  fiat  a  Jehovah, 
hoc  est,  Domino ;  nam  Ille  semper  influit  tarn  apud  ma- 
los  quam  apud  bonos,  quod  intelligitur  per  quod  "pluviam 
mittet  super  justos  et  injustos"  {Matth.  v.  45)  ;  sed  causa 
est  apud  hominem  ecclesiae,  quod  non  recipiat  aliquem 
influxum  Divini  Veri ;  nam  homo  qui  non  recipit,  is  clau- 
dit  apud  se  interiora  mentis  quae  recipiunt,  quibus  clausis 
rejicitur  Divinum  influens  :  per  "vineam"  quae  ponetur  in 
desolationem,  significatur  ecclesia ;  per  "non  putari  et 
sarriri "  significatur  non  posse  excoli  et  sic  praeparari  ad 
recipiendum;  per  "sentem  et  veprem"  quae  ascendent, 
significantur  falsa  mali ;  per  "praecipere  nubibus  ut  non 
pluant  pluviam"  significatur  quod  e  caelo  non  aliquis  in- 
fluxus  Divini  Veri  recipiatur.    Apud  Jercmiam, 

"  Inhibiti  sunt  imbres,  et  pluvia  serotina  non  facia  est,  sed  tamen  frons 
mulieris  meretricis  mansit  tibi,  renuisti  pudefieri"  (iii.  3)  ; 

apud  eundem, 

"  Non  dixerunt  in  corde  suo,  Timeamus,  agite,  Jehovam  Deum  nostrum, 
dantem  pluviam  et  imbrem  tempestivum  et  serotinum  in  tempore 
suo  ;  septimanas,  stata  tempora  messis  servat  nobis  ;  iniquitates 
vestrae  declinare  faciunt  haec  "  (v.  24,  25)  ; 

apud  Amos, 

"Ego  prohibui  a  vobis  pluviam,  cum  adhuc  tres  menses  ad  messem 
usque,  ita  ut  pluere  quidem  fecerim  super  unam  urbem,  et  super 
urbem  alteram  non  fecerim  pluere  ;  ager  unus  pluviam  acceperit, 
sed  ager  super  quern  non  pluit  exaruerit  ;  unde  vagatae  sunt  duae 
tres  urbes  ad  urbem  unam  ad  bibendum  aquas,  nec  tamen  satiatae 
sunt,  nihilominus  non  reversi  estis  ad  Me"  (iv.  7,  8); 

apud  Ezcchielem, 

"Fili  hominis,  die,  Tu  terra,  quae  non  mundata,  cui  non  pluvia  in  die 
irae,  conjuratio  prophetarum  ejus  in  medio  ejus"  (xxii.  24,  25)  ; 


apud  Sacliariam, 

"Qui  non  ascenderit  de  familiis  terrae  ad  Hierosolymam,  ad  adoran- 
dum  Jehovam  Zebaoth,  non  super  eos  erit  pluvia"  (xiv.  17): 

in  his  locis  etiam  "pluvia"  significat  receptionem  influxus 
Divini  Veri,  ex  quo  intelligentia  spiritualis  ;  et  quod  non 
intelligentia  ilia  detur  per  aliquem  influxum  propter  mala 
et  falsa  quae  renuunt  recipere  et  quae  rejiciunt  ilium,  sig- 
nificatur  per  quod  "non  pluvia."    Apud  Jcraniam, 

"Magnates  miserunt  minorennes  aquae  causa  ;  venerunt  ad  foveas  nec 
invenerunt  aquas  ;....  propterea  quod  terra  confracta  sit,  quod 
non  facta  sit  pluvia  in  terra :  pudefacli  sunt  agricolae,  obtexerunt 
caput "  (xiv.  3,  4) : 

per  "magnates"  intelliguntur  qui  docent  et  ducunt,  et  per 
"minorennes"  qui  docentur  et  ducuntur ;  per  "aquas" 
significantur  vera  doctrinae  ;  per  "foveas  in  quibus  non 
aquae"  significantur  doflrinalia  in  quibus  non  vera;  per 
quod  "non  facta  sit  pluvia  in  terra"  significatur  quod  non 
aliquis  influxus  Divini  Veri  recipiatur  ob  falsa  in  ecclesia  ; 
per  "  agricolas  qui  pudefacli,  et  obtexerunt  caput,"  signi- 
ficantur docentes  et  illorum  dolor, 
[c]  Apud  Esaiam, 

"Tunc  dabit  Jehovah  pluviam  semini  tuo,  quo  conseris  terram,  et  pa- 
nem  proventus  terrae ;  et  erit  pingue  et  opulentum ;  pascent 
pecora  tua  in  die  illo  in  prato  lato  "  (xxx.  23)  ; 

haec  quando  venturus  est  Dominus  :  influxus  Divini  Veri 
procedentis  ab  Ipso  significatur  per  "pluviam  quam  semini 
tunc  dabit  Dominus  ;"  "pluvia"  est  influxus  Divinus,  "se- 
men" est  verum  Verbi :  "conserere  terram"  significat 
plantare  et  apud  se  formare  ecclesiam  ;  per  "  panem  pro- 
ventus," quern  Jehovah  dabit,  significatur  bonum  amoris 
et  charitatis  quod  producitur  per  vera  Verbi  vivificata  per 
influxum  Divinum  ;  per  "pingue  et  opulentum"  significa- 
tur plenum  bono  amoris  et  veris  inde,  "pingue"  enim 
dicitur  de  bono,  et  "opulentum"  de  veris:  per  "pascent 
pecora  in  die  illo  in  prato  lato"  significatur  extensio  et 
multiplicatio  eorum  ex  influxu  Divino,  et  inde  nutritio 
spiritualis;  "pecora"  sunt  bona  et  vera  apud  hominem, 
"dies  ille"  est  adventus  Domini,  "pratum  latum"  est  Ver- 
bum  per  quod  Divinus  influxus  et  nutritio  spiritualis  ; 
"latum"  dicitur  ab  extensione  et  multiplicatione  veri. 
Apud  eundem, 

"Sicut  descendit  pluvia  et  nix  e  caelo,  nec  eo  revertitur,  sed  irrigat  ter- 
ram,  et  parere  facit  earn,  et  germinare  facit  earn,  ut  det  semen 
seminanti  et  panem  comedenti ;  sic  erit  Verbum  meum  quod  exi- 
bit  ex  ore  meo  ;  non  revertetur  ad  Me  frustra,  sed  faciet  quod  volo, 
et  prospere  aget  ad  quod  misi  illud"  (lv.  io,  n): 

hie  comparatur  Verbum,  quod  exit  ex  ore  Dei,  pluviae  et 
nivi  e  caelo,  quia  per  "Verbum"  intelligitur  Divinum 
Verum  a  Domino  procedens,  quod  apud  nos  influit  per 
Verbum,  similiter  ac  per  "pluviam  et  nivem  descendentem 
e  caelo  ;"  per  "  pluviam"  significatur  Verum  spirituale  quod 
appropriatum  est  homini,  et  per  "  nivem"  verum  naturale, 
quod  est  sicut  nix  dum  modo  in  memoria,  sed  fit  spirituale 
per  amorem  sicut  nix  fit  aqua  pluviae  per  calorem :  per 
"  irrigare  terram,  ac  parere  et  germinare  facere  earn," 
significatur  vivificare  ecclesiam  ut  producat  verum  doclxi- 
nae  et  fidei  ac  bonum  amoris  et  charitatis  ;  verum  doc- 
trinae  et  fidei  significatur  per  "semen  quod  dat  seminanti," 
ac  bonum  amoris  et  charitatis  per  "panem  quern  dat 
comedenti;"  quod  "non  revertetur  ad  Me  frustra,  sed 
faciet  quod  volo,"  significatur  quod  recipietur,  et  quod 
homo  ex  eo  ducetur  spectare  ad  Dominum.  Apud  Eze- 
c  hide  in, 

"Dabo  eos  et  circuitus  collis  mei  benediclionem,  et  demittam  pluviam 
in  tempore  suo,  pluviae  benedictionis  erunt :  tunc  dabit  arbor  agri 
fructum  suum,  et  terra  dabit  proventum  suum  "  (xxxiv.  26,  27) : 

per  "circuitus  collis  Jehovae"  intelliguntur  omnes  qui 
in  veris  doclrinae  et  inde  in  bono  charitatis  sunt ;  per 
"demittere  pluviam  in  tempore  suo"  significatur  influxus 
Divini  Veri  convenienter  secundum  affeclionem  ac  volun- 
tatem  recipiendi ;  et  quia  inde  fruftificatio  boni  et  multi- 
plicatio  veri,  vocantur  "pluviae  benedictionis,"  et  dicitur 
quod  "arbor  agri  dabit  fructum  suum,  et  terra  dabit  pro- 
ventum suum;"  per  "arborem  agri"  et  "terram"  signifi- 
catur ecclesia  et  homo  ecclesiae,  per  "frudtum  arboris 
agri"  fructificatio  boni,  et  per  "proventum  terrae"  multi- 
plicatio  veri  ejus.    Apud  Joelem, 

"  Filii  Zionis,  gaudete  et  laetamini  in  Jehovah  Deo  vestro  ;  quia  dabit 
vobis  pluviam  tempestivam  in  justitiam,  immo  descendere  faciet 
vobis  pluviam  tempestivam  et  serotinam  in  primo  ;  ut  plenae  sint 
areae  frumento  puro,  et  exundent  torcularia  mustum  et  oleum  " 
(ii.  23,  24) : 


per  "  filios  Zionis"  significantur  illi  qui  in  genuinis  veris 

sunt,  per  quae  illis  bonum  amoris  ;  nam  per  "Zionem" 
significatur  ecclesia  caelestis  quae  in  bono  amoris  in  Do- 
minum  est  per  genuina  vera:  quod  Dominus  apud  illos 
influat  cum  bono  amoris,  et  ex  illo  in  vera,  significatur 
per  quod  "  dabit  illis  pluviam  tempestivam  in  justitiam  ;" 
"justitia"  in  Verbo  praedicatur  de  bono  amoris,  et  per 
"justos"  intelliguntur  qui  in  illo  bono  sunt  (videatur  supra,  n. 
2040]) :  quod  influat  cum  bono  amoris  in  vera  continue, 
significatur  per  quod  "descendere  faciat  pluviam  tempes- 
tivam et  serotinam  in  primo ;"  quod  inde  illis  bonum 
amoris  erga  fratrem  et  socium,  significatur  per  quod  "illis 
plenae  sint  areae  frumento  puro  ;"  et  quod  inde  illis  sit 
verum  ac  bonum  amoris  in  Dominum,  significatur  per  quod 
"  exundent  torcularia  mustum  et  oleum."  Apud  illos  qui 
ab  ecclesia  caelesti  Domini  sunt,  est  bonum  amoris  erga 
fratrem  et  socium  ;  qui  amor  apud  illos  qui  ab  ecclesia 
spirituali  Domini  sunt,  vocatur  charitas  erga  proximum. 
Apud  SacJiariam 

"  Petite  a  Jehovah  pluviam  in  tempore  Wsuo,  Jehovah  faciet  nimbos, 
et  pluviam  imbris  dabit  illis,  viro  herbam  in  agro  "  (x.  1) : 

per  "pluviam"  etiam  hie  significatur  influxus  Divini  Veri 
a  Domino,  ex  quo  homini  intelligentia  spiritualis  ;  "pluvia 
imbris"  significat  Divinum  Verum  in  copia  influens  ;  et 
per  "dare  herbam  in  agro"  significatur  cognitio  veri  et 
boni  ex  Verbo,  et  inde  intelligentia.    Apud  Davidcm, 

"  Visitas  terram,  et  delectaris  ea,  valde  ditas  earn,  rivus  Dei  plenus  aquis, 
praeparas  frumentum  eorum,  et  sic  stabilis  earn  ;  sulcos  ejus  irri- 
ga,  demitte  turmas  ejus,  stillis  liquefac  illam,  germini  ejus  bene- 
dic"  (Ps.  Ixv.  10,  11  [£.  A.  9,  10]): 

per  "terram"  ibi  significatur  ecclesia;  per  "rivum  plenum 
aquis"  significatur  do'clrina  plena  veris ;  per  "sulcos  ejus 
irrigare,  demittere  turmas,  et  stillis  liquefacere,"  significa- 
tur implere  cognitionibus  boni  et  veri;  per  "praeparare 
frumentum"  significatur  omne  quod  nutrit  animam  ;  quare 
additur,  "Sic  stabilis  terram,"  hoc  est,  ecclesiam :  per 
"benedicere  germini "  significatur  e  novo  jugiter  producere 
et  nascere  facere  vera.    Apud  eundem, 

"Pluviam  benevolentiarum  stillare  facis,  Deus"  (Ps.  lxviii.  10  [B.  A 

9l); 

apud  eundem, 

"Descendet  sicut  pluvia  super  herbam  prati. .,  sicut  guttae  in  fissuram 
tcrrae  ;  florebit  in  diebus  Ejus  justus  "  (Ps.  t'llxxii.  6,  7) : 

in  his  locis  "pluvia"  nec  significat  pluviam,  sed  influxum 
Divini  Veri  apud  hominem,  ex  quo  illi  vita  spiritualis. 
Apud  Hiobum, 

"Verbum  meum  non  iterabunt,  et  super  illos  stillabit  sermo  meus  ;  et 
exspectabunt  sicut  pluviam  me,  et  os  suum  aperient  ad  pluviam 
serotinam  "  (xxix.  22,  23)  : 

quod  per  "pluviam"  ibi  intelligatur  verum  quod  ab  aliquo 
dicitur,  et  apud  alterum  influit,  patet ;  nam  "verbum," 
"sermo,"  et  "  os  aperire  "  significat  verum  ab  aliquo  exi- 
ens  per  loquelam  ;  inde  dicitur  "pluvia,"  et  "pluvia  sero- 
tina,"  turn  "stillare"  per  quod  ibi  significatur  loqui.  Apud 
Jeremiam, 

"Factor  terrae  per  virtutem  suam  praeparat  orbem,  per  sapientiam 
suam  et  per  intelligentiam  suam  extendit  caelos  ;  ad  vocem  quam 
dat  Ille,  multitudo  aquarum  in  caelis,  et  ascendere  facit  vapores 
a  fine  terrae  ;  fulgura  imbri  facit,  et  educit  ventum  e  thesauris 
suis  "  (x.  12,  13  ;  cap.  li.  16:  Ps.  exxxv.  7): 

per  "orbem,"  quern  Faclor  terrae  per  virtutem  praeparat, 
significatur  ecclesia  in  universo  terrarum  orbe  ;  "virtus" 
significat  potentiam  Divini  Veri:  per  "caelos"  quos  per 
sapientiam  et  intelligentiam  extendit,  significatur  ecclesia 
in  caelis  correspondens  ecclesiae  in  terris :  "sapientia"  et 
"  intelligentia"  significat  Divinum  procedens  ex  quo  sapi- 
entia boni  et  intelligentia  veri  est  angelis  et  hominibus; 
"extendere"  significat  formationem  et  extensionem  cae- 
lorum  in  communi,  et  extensionem  intelligentiae  et  sapi- 
entiae  apud  unumquemvis  qui  recipit :  "ad  vocem  quam 
dat  Ille,  multitudo  aquarum  in  caelis,"  significat  quod  ex 
Divino  procedente  sint  spiritualia  vera  in  immensa  copia  ; 
"vox"  significat  Divinum  procedens,  "  aquae  "  significant 
vera,  et  "multitudo"  copiam  :  "ascendere  facit  vapores  a 
fine  terrae"  significat  vera  in  ultimis,  qualia  sunt  vera 
Verbi  in  sensu  litterae  in  quibus  vera  spiritualia;  "finis 
terrae"  significat  ultima  ecclesiae,  et  "vapores"  significant 
vera  pro  illis  qui  in  ultimis,  et  "ascendere  facere"  est  ex 
illis  quia  in  illis,  nempe  ultimis,  dare  vera  spiritualia  quae 
imprimis  fructificant  ecclesiam  :  "fulgura  imbri  facit"  sig- 
nificat illustrationem  ab  influxu  Divini  Veri  apud  illos : 
"et  educit  ventum  e  thesauris  suis"  significat  spiritualia 

in  Verbo  e  caelo.    Apud  Lucam, 

"Quando  videritis  nubem  orientem  in  occasibus,  statim  dicitur,  Imber 
venit,  et  fit  ita  ;  et  quando  austrum  spirantem,  dicitur  quod  aestus 
erit,  et  fit :  hypocritae,  faciem  terrae  et  caeli  scitis  probare  ;  tem- 
pus  hoc  quomodo  non  probatis?"  (xii.  54-56:) 

per  banc  comparationem  docet  Dominus  quod  videant 
terrena,  non  autem  caelestia ;  et  ipsa  comparatio,  sicut 
omnes  comparationes  in  Verbo,  ex  correspondentiis  de- 
sumpta  est;  nam  per  "nubem  orientem  in  occasibus" 
significatur  adventus  Domini  in  fine  ecclesiae  praedictus 
in  Verbo;  "nubes"  significat  Verbum  in  littera,  "oriens" 
significat  adventum  Ipsius,  et  "occasus"  significat  finem 
ecclesiae:  "statim  dicitur  quod  imber  venit "  significat  quod 
tunc  influxus  Divini  Veri :  "et  quando  videritis  austrum 
spirantem  "  significat  praedicationem  de  adventu  Ipsius  ; 
"dicitur  quod  aestus  erit"  significat  quod  tunc  influxus 
Divini  Boni.  Eadem  ilia  etiam  significant  contentiones 
et  pugnas  veri  ex  bono  cum  falsis  ex  malo,  nam  "imber" 
et  "aestus"  etiam  significant  contentiones  et  pugnas  illas  ; 
sequitur  enim  haec  comparatio  post  verba  Domini, 

Quod  non  venerit  ad  pacem  dandam  in  terra,  sed  discidium  ;  et  quod 
dividetur  pater  contra  filium,  et  filius  contra  patrem,  mater  contra 
filiam  et  filia  contra  matrem  (vers.  51-53) 

per  quae  verba  significatur  contentio  et  pugna  ilia ;  quod 
"imber  "  etiam  illam  significet,  videbitur  infra.  Quia  com- 
paratio ilia  in  sensu  spirituali  spectata  involvit  adventum 
Ipsius,  et  quod  ex  caecitate  a  falsis  inducla  non  agnove- 
rint  Ipsum,  tametsi  notum  illis  ex  Verbo  potuisset  esse, 
ideo  sequitur, 

"  Hypocritae,  faciem  terrae  et  caeli  scitis  probare,  tempus  autem  hoc 
non  probatis  "  [(vers.  56)]  ; 

nempe  tempus  adventus  Ipsius,  et  tunc  conflictus  falsi 
mali  cum  vero  boni.    Apud  Hoscheam, 

"  Cognoscamus  et  persequamur  ad  cognoscendum  Jehovam  ;  sicut  I'lnu- 
bes  paratus  exitus  Ipsius.  et  veniet  sicut  pluvia  nobis,  sicut  pluvia 
serotina  irrigat  terram  "  (vi.  3) : 

haec  de  Domino  et  de  Ipsius  adventu ;  et  quia  ab  Ipso 
procedit  omne  Divinum  Verum,  ex  quo  vita  et  salus  an- 
gelis  et  hominibus,  ideo  dicitur  quod  "veniet  sicut  pluvia 
nobis,  sicut  pluvia  serotina  irrigat  terram;"  "irrigare  ter- 

ram"  significat  fecundare  ecclesiam,  quae  fecundari  dicitur 
cum  multiplicantur  vera  et  inde  crescit  intelligentia,  et 
cum  fructificantur  bona  et  inde  crescit  caelestis  amor.  In 
Libro  Sccundo  Samuelis, 

"Mifai  locuta  est  Petra  Israelis, ...  .sicut  lux  matutae  oritur  sol,  ma- 
tutae  sine  nubibus,  a  splendore  post  pluviam  gramen  e  terra  " 
(xxiii.  3,  4) : 

haec  quoque  de  Domino,  qui,  ex  Divino  Vero  quod  ab 
Ipso  procedit,  vocatur  "Petra  Israelis  :"  quod  Divinum  Ve- 
rum  ex  Divino  Bono  Ipsius  procedat,  intelligitur  per  "Sicut 
lux  matutae  oritur  sol  ;"  comparatio  est  cum  luce  quia 
"  lux  "  significat  Divinum  Verum  procedens,  et  cum  matuta 
quia  "mane"  significat  Divinum  Bonum,  et  cum  oriente 
sole  quia  "oriens"  et  "sol"  significat  Divinum  Amorem  ; 
quod  ilia  sint  absque  obscuro,  significatur  per  "lucem 
matutae  sine  nubibus :"  illustratio  hominis  ecclesiae  per 
receptionem  et  post  receptionem  Divini  Veri  ex  Divino 
Bono  Domini,  significatur  per  "a  splendore  post  pluviam  ;" 
"splendor"  significat  illustrationem,  ac  "pluvia"  influxum 
et  inde  receptionem  :  quod  inde  scientia,  intelligentia  et 
sapientia  illis  qui  ab  ecclesia  sunt,  significatur  per  "gra- 
men e  terra  ;"  "  gramen"  significat  nutritionem  spiritualem, 
simile  quod  "  pascuum,"  et  inde  scientiam,  intelligentiam 
et  sapientiam,  quae  sunt  cibi  spirituales  ;  et  per  "terram" 
significatur  ecclesia  et  homo  ecclesiae.    Apud  Mattkaeunt, 

"Amate  inimicos  vestros,  benedicitc  maledicentibus  vobis,  t'lbenefacite 
odio  habentibus  vos,  et  orate  pro  laedentibus  et  persequentibus  vos ; 
ut  sitis  filii  Patris  vestri  qui  in  caelis,  qui  solem  suum  exoriri  facit 
super  malos  et  bonos,  et  pluviam  mittit  super  justos  et  injustos  " 
(v.  44,  45) : 

describitur  primum  charitas  erga  proximum,  quae  est 
bonum  velle  et  bonum  facere  etiam  inimicis,  per  quod 
"amarent  illos,"  "  benedicerent  illis,"  et  "orarent  pro 
illis;"  nam  genuina  charitas  non  speflat  nisi  quam  bonum 
alterius  :  ibi  "amare"  significat  charitatem,  "benedicere" 
instru£t.ionem,  et  "orare"  intercessionem  ;  causa  est  quia 
intus  in  charitate  est  finis  benefaciendi :  quod  hoc  sit 
ipsum  Divinum  apud  hominem,  sicut  est  apud  homines 
regeneratos,  significatur  per  "ut  sitis  filii  Patris  vestri  in 
caelis;"  "Pater  in  caelis"  est  Divinum  procedens,  nam 
omnes  qui  recipiunt  illud  dicuntur  "filii  Patris,"  hoc  est, 

Domini:  per  "solem" 'quern  exoriri  facit  super  malos  et 
bonos,  significatur  Divinum  Bonum  influens ;  et  per  "plu- 
viam"  quam  mittit  super  justos  et  injustos,  significatur 
Divinum  Verum  influens  ;  nam  Divinum  procedens,  quod 
est  "  Pater  in  caelis,"  aeque  influit  apud  malos  et  bonos,  sed 
receptio  ejus  erit  ab  homine ;  tametsi  non  ita  ab  homine 
ut  ab  homine,  sed  sicut  ab  ipso  ;  nam  facultas  recipiendi 
continue  ei  datur,  et  quoque  influit,  quantum  homo  mala 
obstantia,  etiam  ex  facultate  quae  continue  datur,  remo- 
vet ;  et  ipsa  facultas  apparet  sicut  hominis,  tametsi  est 
Domini. 

[d.]  Ex  his  nunc  constare  potest  quod  per  "pluviam" 
in  Verbo  significetur  influxus  Divini  Veri  a  Domino,  unde 
vita  ei  spiritualis ;  et  hoc  quia  per  "aquas,"  ex  quibus 
pluvia,  significatur  verum  doctrinae  et  verum  fidei :  at  quia 
per  "aquas"  in  opposito  sensu  significantur  falsa  doftri- 
nae  et  fidei,  ideo  etiam  per  "pluviam  imbris "  seu  per 
"imbrem,"  aeque  ac  per  "aquarum  inundationes "  et  per 
"diluvium,"  significantur  non  modo  falsa  destruentia  vera, 
sed  etiam  tentationes,  in  quibus  homo  vel  succumbit  vel 
vincit.    Haec  significantur  per  "imbrem"  apud Matthaann, 

"Omnis  qui  audit  verba  mea  et  facit  ea,  comparabo  Weum  Viro  pru- 
denti,  qui  aedifkavit  domum  suam  super  petra  :  et  descendit  imber, 
et  venerunt  flumina,  et  flarunt  venti,  et  irruerunt  in  domum  illarr., 

tamen  non  cecidit   At  qui  audit  verba  mea  et  non  facit  ilia, 

comparabitur  viro  stulto,  qui  aedifkavit  domum.  .super  arena  ;  et 
descendit  imber,  et  venerunt  flumina,  et  flarunt  venti,  et  impege- 
runt  in  domum  illam,  et  cecidit,  et  erat  casus  ejus  magnus  "  (vii. 
24-27)  : 

per  "imbrem"  et  per  "flumina"  hie  intelliguntur  tenta- 
tiones, in  quibus  homo  vincit  et  in  quibus  succumbit ;  per 
"aquas"  falsa  quae  in  tentationibus  solito  influunt  ;  et  per 
"flumina,"  quae  ibi  sunt  inundationes  aquarum  ex  imbre, 
significantur  tentationes  ;  per  "ventos"  qui  etiam  flant  et 
irruunt,  significantur  emergentes  inde  cogitationes,  nam 
tentationes  existunt  per  irruptiones  falsorum  injectas  a 
malis  spiritibus  in  cogitationes:  per  "domum,"  in  quam 
irruunt,  significatur  homo,  proprie  ejus  mens  quae  ex  in- 
tellect seu  cogitatio'ne  et  ex  voluntate  seu  affeclione 
consistit ;  qui  modo  una  parte  mentis,  quae  est  cogitatio- 
nis  seu  intellectus,  recipit  verba  Domini,  hoc  est,  Divina 
vera,  et  non  simul  parte  altera  quae  est  affe&ionis  seu 

voluntatis,  ille  homo  in  tentationibus  succumbit,  et  cadit 
in  gravia  falsa,  quae  sunt  falsa  mali  ;  quare  dicitur,  "  Erat 
casus  ejus  magnus  j"  at  qui  utraque  parte,  nempe  tarn  in- 
tellect quam  voluntate  recipit  Divina  vera,  is  in  tenta- 
tionibus vincit  :  per  "petram,"  super  qua  fundatur  domus 
ilia,  significatur  Dominus  quoad  Divinum  Verum,  seu  Di- 
vinum  Verum  receptum  anima  et  corde,  hoc  est,  fide  et 
amore,  quod  est  intellectu  et  voluntate;  at  per  "arenam" 
significatur  Divinum  Verum  receptum  modo  in  memoria 
et  inde  aliquantum  in  cogitatione,  et  inde  sparsum  et 
inconnexum,  quia  interpolatum  a  falsis,  et  falsificatum  per 
ideas:  ex  his  itaque  patet  quid  intelligitur  per  "audire 
verba  et  non  facere  ilia  :"  quod  hie  sensus  illorum  verbo- 
rum  sit,  clarius  ex  mox  praecedentibus  ibi  constare  pot- 
est. Per  "pluviam  inundantem"  seu  "  imbrem  "  significa- 
tur inundatio  falsorum  etiam  apud  Esechielem, 

"Die  ad  incrustantes  ineptum  quod  cadet,  quia  pluvia  inundans,  Wquia 
vos  lapides  grandinis  cadent,  et  ventus  procellarum  perrumpet : 
..  ..sic  dixit  Dominus  Jehovih,  Faciam  perrumpere  ventum  pro- 
cellarum in  excandescentia  mea,  et  pluviam  inundantem  in  ira 
mea,  et  lapides  grandinis  in  fervore  in  consummationem,  et  de- 
struam  parietem  quem  incrustatis  inepto  "  (Mxiii.  II,  13,  14): 

per  "  incrustationem  inepti"  significatur  confirmatio  falsi 
per  fallacias,  per  quas  falsum  apparet  sicut  verum  ;  per 
"lapides  grandinis"  significantur  vera  absque  bono,  ita 
absque  aliqua  vita  spirituali,  quae  omnia  intus  falsa  sunt ; 
nam  ideae,  quae  mortuae,  faciunt  ut  sint  modo  crustae  ac 
sicut  pic~turae  in  quibus  nihil  vivi ;  talia  scientifica  vera 
sunt  naturalis  hominis  in  quem  non  influit  aliquid  e  spiri- 
tuali:  per  "pluviam  inundantem"  et  per  "ventum  pro- 
cellarum" significantur  falsa  in  copia  irruentia  et  imagi- 
naria,  ac  contentiones  de  veris,  quae  faciunt  ut  nihil  veri 
possit  videri,  et  sic  hominem  perdunt.    Apud  eundem, 

"Disceptabo  cum"  Gogo  "peste  et  sanguine,  et  pluviam  inundantem 
et  lapides  grandinis,  ignem  et  sulphur  pluere  faciam  super  eum, 
et  super  alas  ejus,  et  super  populos  multos  qui  cum  illo  "  (xxxviii. 
[3I22) : 

per  "Gogum"  intelliguntur  qui  in  externo  cultu  absque 
ullo  cultu  interno  sunt ;  et  quia  is  cultus  similiter  consistit 
sicut  ex  crustis,  in  quibus  nuclei  pu'trefacli  sunt,  vcl  exesi 
a  vermibus,  ideo  dicuntur  "pluvia  inundans"  et  "lapides 

grandinis,"  per  quae  significantur  falsa  in  copia  irruentia 
et  imaginaria,  quae  hominem  perdunt  ;  mala  falsi  et  falsa 
mali  significantur  per  "ignem"  et  "sulphur."  Per  "dilu- 
vium aquarum,"  de  quo  dicitur 

Quod  inundaverit  totam  terram,  et  perdiderit  omnes  praeter  Noachum 
et  ejus  filios  {Gen.  cap.  vii.  et  viii.), 

etiam  significatur  inundatio  falsorum,  ex  qua  tandem  Ec- 
clesia  Antiquissima  destrucla  est;  per  "Noachum  et  ejus 
filios"  significatur  ecclesia  nova  quae  Ecclesia  Antiqua 
dicenda  est,  et  ejus  post  devastationem  Ecclesiae  Anti- 

quissimae  instauratio.  (Sed  singula,  per  quae  diluvium  et  per  quae 
salvatio  familiae  Noachicae  in  illis  capitibus  descripta  sunt,  videantur  in  Arcanis  Cae- 
lestibus  explicata.  Quod  "aquae"  significent  vera,  ac  in  opposito  sensu  falsa 
videatur  supra,  n.  7  1 .  4^3' 5  537-  53^  :  et  quod  "  inundationes  aquarum  " 
significent  inundationes  falsorum  ac  tentationes,  etiam  supra,  n.  5  I  8 ] .  fin.) 

645.  "Et  potestatem  habent  super  aquas  vertere  Mas  in  san- 

guinem." — Quod  significet  quod  vera  apud  illos  vertantur 
in  falsa  cx  malo,  constat  ex  significatione  "potestatem 
habere,"  cum  de  "oleis"  et  de  "  candelabris "  per  quae 
significantur  bona  amoris  et  vera  doftrinae,  quod  ipsa  non 
potestatem  habeant,  nempe  vertere  vera  in  falsa,  quia 
contra  illorum  naturam,  quae  est,  vertere  falsa  in  vera,  nam 
bonum  apud  illos  agit  non  malum  ;  sed  usque  apparet  sic- 
ut  potestatem  illam  habeant,  et  quoque  sicut  faciant, 
quia  evenit  quando  laeduntur  ;  at  est  malum  quod  ab  in- 
ferno, seu  infernum  e  quo  omne  malum,  quod  "vertit  aquas 
in  sanguinem,"  hoc  est,  vera  in  falsa  ex  malo :  ex  signifi- 
catione "  aquarum,"  quod  sint  vera  (de  qua  supra,  n.  71,  483,  518, 
537.  538) ;  et  ex  significatione  "sanguinis,"  quod  sit  verum 
Verbi  et  inde  doclrinae  ex  Verbo,  ac  in  opposito  sensu 
falsum,  in  specie  falsificatum  verum  Verbi;  nam  "san- 
guinem effundere "  significat  violentiam  inferre  charitati 
et  quoque  Divino  Vero  quod  in  Verbo.  (Sed  de  sanguinis  signifi- 
catione in  utroque  sensu,  videatur  supra,  n.  329O 

646.  "Et  percutere  terram  omni  plaga." — Quod  significet 
quod  ecclesia  apud  illos  per  conctipiscentias  mali  pereat, 
constat  ex  significatione  "terrae,"  quod  sit  ecclesia  (de  qua 
supra  pluries) ;  et  ex  significatione  "plagae,"  quod  sint  talia 
quae  destruunt  vitam  spiritualem,  proinde  ecclesiam,  quae 
in  summa  se  referunt  ad  cupiditates  amoris  sui  et  mundi, 
ita  ad  concupiscentias  mali  (de  qua  etiam  supra,  n.  584) :  inde 
per  "  [,1convertere  aquas  in  sanguinem"  ^significatur  quod 

apud  illos  qui  noccre  et  damnum  inferre  volunt  "  binis  testi- 
bus,"  qui  sunt  bona  et  vera  caeli  et  ecclesiae  quae  agnos- 
cunt  et  confitentur  Dominum,  vertantur  bona  in  mala  et 
inde  vera  in  falsa  :  quod  ita  fiat,  quisque  potest  videre  et 
concludere  ex  eo,  quod  omne  bonum  amoris  et  verum  fidei 
sit  a  Domino,  et  quod  illi  qui  non  agnoscunt  et  confitentur 
Dominum  non  possint  aliquod  bonum  amoris  et  verum 
fidei  recipere  ;  nam  per  non  agnitionem  et  per  negationem 
claudunt  sibi  caelum,  hoc  est  rejiciunt  omnem  influxum 
boni  et  veri  e  caelo,  seu  per  caelum  a  Domino  ;  inde  est 
quod  in  suo  proprio  sint,  quod  in  se  speftatum  non  est 
nisi  quam  malum  et  inde  falsum  ;  quare  non  aliud  possunt 
cogitare  nec  aliud  velle,  quia  ex  suo  proprio  seu  ex  se, 
quam  quod  ex  amore  sui  et  ex  amore  mundi,  et  ex  illo- 
rum  concupiscentiis,  scaturit,  et  prorsus  nihil  quod  ex 
amore  in  Dominum  et  ex  amore  erga  proximum  ;  et  qui 
ex  amoribus  sui  et  mundi  et  illorum  concupiscentiis  solis 
volunt  et  cogitant,  non  possunt  aliter  quam  mala  velle 
et  falsa  cogitare.  Quod  ita  sit,  videri  et  concludi  potest 
a  quolibet  qui  scit  quod  omne  bonum  et  verum  sit  a  Do- 
mino, ac  omne  malum  et  falsum  a  proprio  hominis.  Sci- 
endum est  quod  quantum  homo  agnoscit  Dominum,  et 
vivit  secundum  praecepta  Ipsius,  tantum  elevetur  supra 
proprium  suum  ;  elevatio  est  e  luce  mundi  in  lucem  caeli. 
Quod  homo  elevetur  supra  suum  proprium,  ille,  dum  in 
mundo  vivit,  nescit,  quia  nonsentit  ;  sed  usque  est  elevatio, 
aut  sicut  attraclio  interioris  intelleclus  et  interioris  volun- 
tatis hominis  ad  Dominum,  et  inde  est  conversio  faciei 
hominis  quoad  spiritum  suum  ad  Ipsum :  hoc  tamen  mani- 
festatur  homini  bono  post  mortem,  nam  tunc  conversio 
faciei  ejus  perpetua  est  ad  Dominum,  et  sicut  attraflio  ad 
Ipsum  ut  ad  centrum  commune  (de  qua  conversione  videatur  in  opere 
De  Caelo  ei  infenw,  n.  17, 123, 142-145,  i')253,  272,  552,  561).  Sed  quia  se- 
cundum Divinum  ordinem  est,  quod  ubi  attradlio  ibi  debeat 
esse  impulsio,  nam  attraclio  absque  impulsione  non  datur, 
ideo  secundum  Divinum  ordinem  est  ut  apud  hominem 
etiam  sit  impulsio  ;  quae  tametsi  ibi  est  a  Domino,  usque 
apparet  sicut  forct  ab  homine,  et  apparentia  facit  ut  sit  sicut 
hominis.  Impulsio  ilia  quasi  ab  homine  correspondens  at- 
traclioni  a  Domino  est  agnitio,  ita  receptio  ex  agnitione  et 
confessione  Domini,  et  ex  vita  secundum  praecepta  Domi- 

ni :  hoc  a  parte  hominis  et  ejus  vitae  libero  erit ;  sed  usque 
homo  agnoscet  quod  etiam  hoc  sit  a  Domino,  tametsi  ex 
obscuro  perceptionis,  in  quo  homo  est,  non  id  aliter  sentit 
quam  sicut  a  se.  Haec  dicla  sunt  ut  sciatur  quod  homo, 
qui  negat  Dominum,  non  aliter  possit  quam  in  malis  et 
inde  falsis  esse,  quia  non  potest  subduci  a  proprio,  hoc  est, 
elevari  supra  id  ;  nec  in  aliqua  attradlione  a  Domino,  et 
inde  in  conversione  quoad  interiora  quae  mentis  ejus  sunt 
ad  Dominum. 

647.  " Quotiescunque  voluerint." — Quod  significet  quoties 
Jiomo  aggreditur  bona  amoris  et  vera  doclrinae,  quae  tes- 
tantur  de  Domino,  et  ex  quibns  homo  agnoscet  et  confitetur 
Dominum,  ad  malum  illis  inferendnni,  constat  ex  signifi- 
catione  "quotiescunque  voluerint," cum  de  " binis  testibus," 
per  quos  intelliguntur  qui  agnoscunt  et  confitentur  Domi- 
num, quod  non  ipsi  velint  et  faciant  mala  quae  hue  usque 
memorata  sunt  ;  sed  quod  ipsi  mali  sibi,  quando  aggre- 
diuntur  bona  et  vera  quae  a  Domino  procedunt,  ad  dam- 
num illis  inferendum  :  in  sensu  enim  litterae  Verbi  ad- 
scribitur  Jehovae  Deo,  hoc  est,  Domino,  quod  irascatur, 
excandescat,  furiat  contra  [l]malos,  et  quod  faciat  illis  ma- 
lum, immo  quod  velit  facere,  cum  tamen  Dominus  nus- 
quam  irascitur  et  excandescit,  et  inde  alicui  malum  vult 
et  facit  ;  nam  Dominus  influit  ex  bono  cum  bono  et  ex 
vero  cum  veris  ex  bono  apud  omnem  hominem,  vult  enim 
adducere  cunclos  ad  Se  et  salvare  :  ex  his  constare  pot- 
est, quod  hoc,  "quotiescunque  testes  voluerint,"  non  in- 
telligatur  quoties  velint,  sed  quoties  mali  volunt,  hoc  est, 
ex  velle  malum  faciunt  ;  hoc  est,  aggrediuntur  bona  et  vera 
caeli  et  ecclesiae  quae  a  Domino,  ad  damnum  illis  infe- 
rendum. Quod  non  Dominus,  proinde  nec  bonum  amoris 
et  verum  fidei  quae  sunt  Domini  apud  hominem  et  ange- 
lum,  alicui  malum  velint,  constare  potest  ex  eo,  quod 
Dominus  Deus  non  sit  causa  mali  apud  aliquem  ;  et  qui 
non  est  causa  mali,  nec  est  causa  poenae  ;  sed  quod  ip- 
sum  malum  quod  apud  hominem  sit  causa  :  in  mundo  spi- 
rituali,  ubi  caelum  et  ubi  infernum,  omnia  ita  ordinata  sunt 
ut  Dominus  nusquam  aliquem  in  infernum  dejiciat,  sed 

quod  ipse  SpiritLlS  malus  semet  (videatur  in  opere  De  Caelo  ct  Inferno, 

n-  545-550)  ;  ct  hoc  quia  Dominus  non  est  causa  mali ;  et  qui 
non  est  causa  mali,  ille  nec  est  causa  alicujus  cffeclus  qui  ex 

malo  existit :  ex  his  nunc  patet  quod  haec  quae  in  hoc 
versu  continentur,  nempe,  quod  "duo  testes  potestatem 
habeant  claudere  caelum,  ut  non  pluat  pluvia,"  et  quod 
"potestatem  habeant  super  aquas  convertere  illas  in  san- 
guinem,  et  percutere  terrain  omni  plaga,  quotiescunque 
voluerint,"non  intelligenda  sint  secundum  sensum  litterae, 
sed  secundum  sensum  spiritualem  ;  qui  est,  quod  ipsi  qui 
malum  faciunt  "binis  testibus"  sibi  talia  inducant  ;  nam 
quantum  aliquis  malum  illis  facit,  tantum  claudit  sibi  cae- 
lum, et  tantum  vera  vertit  apud  se  in  falsa,  et  tantum  ipse 
per  concupiscentias  mali  semet  perdit. 

versus  7,  8. 

648.  "ft  cum  absoluerint  testimonium  suum,  bestia  ascenders  ex  abysso  faciet 
bellum  cum  illis,  et  uincet  illos,  et  occidet  illos.  Et  corpora  illorum  super  platea  urbis  mag- 
nae,  quae  uocatur  spiritualiter  Sodoma  et  Aegyptus,  ubi  et  Dominus  noster  crucifixus  est." 

7-  "Et  cum  absolverint  testimonium  suum"  signified  in  fine  ecclesiae,  quando 
lion  amplius  agnoseitur  Divinum  Domini,  et  inde  non  amplius  est  bo- 
num amoris  et  verum  docirinae  [n.  649]  ;  "bestia  ascendens  ex  abysso 
faciet  bellum  cum  illis,"  significat  impugnationem  ex  infernali  amore 
[n.  650]  ;  "et  vincet  illos,  et  occidet  illos,"  significat  inde  destruclio- 
nem  omnis  boni  et  veri  ecclesiae  [n.  651]. 

8.  "Et  corpora  illorum  super  platea  urbis  magnae,"  significat  exstinclionem 
illorum  ex  malis  et  falsis  doclrinae  [n.  652]  ;  "quae  vacatur  spiritua- 
liter Sodoma  et  Aegyptus,"  significat  per  mala  amoris  sni  et  per  falsa 
inde  [n.  653,  654];  "ubi  et  Dominus  noster  crucifixus  est,"  significat 
a  quibits,  nempe  malis  et  inde  falsis  oriundis  ex  amore  infernali,  Domi- 
nus rejeclus  et  condemnatus  sit  [n.  655]. 

649*  [Vers.  7]  "Et  cum  {']absolverint  testimonium." — Quod 
significet  in  fine  ecclesiae,  quando  non  amplius  agnoscitur 
Divinum  Domini,  et  inde  non  amplius  est  bonum  amoris  et 
verum  doclrinae,  constat  ex  significatione  "  testimonii," 
quod  sit  agnitio  Divini  in  Domino,  et  inde  bonum  amoris 
et  verum  doclrinae  (di  qua  sequitur)  ;  et  ex  significatione 
"absolvere  illud,"  quod  sit  finire  ;  et  quia  hoc  finitur  in 
fine  ecclesiae,  ideo  per  "absolvere"  hie  significatur  finis 
ecclesiae  ;  quia  tunc  non  amplius  est  aliqua  agnitio  Divini 
in  Domino,  ideo  nec  est  aliquod  bonum  amoris  et  verum 
doclrinae.  Quod  hoc  per  "  testimonium  "  significetur,  con- 
stare  potest  ex  illis  quae  haclenus  dicta  sunt  de  "binis 
testibus;"  quod  nempe  per  illos  intelligatur  bonum  amo- 
ris et  charitatis  ac  verum  doclrinae  et  fidei,  quia  ilia  prin- 
cipalitcr  testantur  dc  Domino ;  sunt  enim  ab  Ipso,  et  sunt 

Ipsius  apud  hominem ;  inde  per  "testimonium  illorum" 
significatur  praedicatio  de  illis.  Quod  sit  agnitio  Divini 
in  Domino,  quae  per  "testimonium"  hie  significatur,  con- 
stat ex  sequentibus  in  Apocalypsi,  ubi  dicitur 

Quod  testimonium  Jesu  sit  spiritus  prophetiae  (cap.  xix.  10) ; 

nam  nisi  homo  id  agnoscit  ex  corde,  et  credit  ex  spiri- 
tuali  fide,  in  nulla  facultate  recipiendi  bonum  amoris  et 
verum  doftrinae  esse  potest.  In  fine  ecclesiae  quidem 
praedicatur  Dominus,  et  quoque  ex  doftrina  addicatur  Ipsi 
Divinum  simile  Divino  Patris  ;  attamen  vix  aliquis  cogitat 
de  Divino  Ipsius,  ex  causa  quia  id  ponunt  supra  aut  extra 
Humanum  Ipsius  ;  quare  cum  ad  Divinum  Ipsius  spe6lant, 
non  ad  Dominum  spectant,  sed  ad  Patrem  sicut  ad  alium  ; 
cum  tamen  Divinum  quod  "  Pater"  vocatur  est  in  Domino, 
ut  Ipse  docet  apud  Johannem  (cap.  x.  30,  38  ;  cap.  xiv. 
7).  Inde  est  quod  homo  de  Domino  non  aliter  cogitet 
quam  sicut  de  vulgari  homine  ;  et  ex  ilia  cogitatione  fluit 
ejus  fides,  utcunque  ore  dicit  quod  credat  Divinum  Ipsius. 
Exploret  quisque,  si  possit,  ideam  cogitationis  suae  de 
Domino,  annon  talis  sit ;  et  cum  talis  est,  non  potest 
conjungi  Ipsi  fide  et  amore,  et  per  conjunciionem  aliquod 
bonum  amoris  et  verum  fidei  recipere.  Inde  nunc  est 
quod  in  fine  ecclesiae  non  aliqua  agnitio  Domini  sit,  hoc 
est,  Divini  in  Domino  et  a  Domino  :  creditur  sicut  agnos- 
catur  Divinum  Domini  exinde,  quia  ex  do6lrina  ecclesiae 
est  ;  sed  dum  Divinum  ab  Humano  Ipsius  separatur,  usque 
Divinum  Ipsius  non  agnoscitur  interius  sed  modo  exte- 
rius  ;  et  exterius  agnoscere  est  solum  ore  et  non  corde, 
seu  est  modo  loquela  et  non  fide.  Quod  ita  sit  constare 
potest  ex  Christianis  in  altera  vita,  ubi  cordis  cogitationes 
manifestantur  :  quando  illis  conceditur  loqui  ex  doctrina 
et  ex  auditis  e  praedicatione,  tunc  Domino  Divinum  addi- 
cunt,  et  id  vocant  suam  fidem  ;  sed  cum  interior  eorum 
cogitatio  et  fides  exploratur,  tunc  de  Domino  non  aliam 
ideam  quam  sicut  de  vulgari  homine,  cui  non  Divinum 
est,  habent.  Interior  hominis  cogitatio  est  unde  ejus  fides 
est  ;  et  quia  ilia  est'  cogitatio  et  inde  fides  ejus  spiritus, 
patet  quod  non  aliqua  agnitio  Divini  in  Domino  et  a  Do- 
mino sit  in  Christiano  orbe  in  fine  ecclesiae  :  verbo,  agni- 
tio Divini  Domini  externa  quidem  est,  sed  nulla  interna ; 

et  agnitio  externa  est  solius  naturalis  hominis,  at  interna 
est  ipsius  ejus  spiritus  ;  et  externa  post  mortem  sopitur,  et 
interna  est  spiritus  ejus.  Ex  his  aliquantum  constare  pot- 
est quomodo  sequentia  intelligenda  sunt ;  nempe,  quod 
"bestia  ex  abysso  ascendens  vincet  et  occidet  binos  tes- 
tes," et  quod  "visuri  corpora  eorum  in  platea  urbis  quae 
vocatur  Sodoma  et  Aegyptus,"  at  quod  "  postea  spiritus 
vitae  in  illos  intraverit." 

650  [o].  "Bestia  ascendens  ex  abysso  faciei  bellum  cum 
Mis." — Quod  significet  impugnationem  cx  infcrnali  amore., 
constat  ex  significatione  "bestiae,"  quod  sit  affe&io  na- 
turalis hominis  in  utroque  sensu  (d«?  qua  sequitur) ;  ex  signifi- 
catione "abyssi,"  quod  sit  infernum  (de  qua  supra,  n.  538) :  et 
ex  significatione  "bellum  facere,"  quod  sit  impugnare ; 
nam  per  "bella"  in  Verbo  non  significantur  bella  qualia 
sunt  in  nostro  mundo,  sed  qualia  in  spirituali  mundo,  quae 
omnia  sunt  pugnae  per  falsa  ex  malo  contra  vera  ex  bono  ; 
quod  talia  per  "bella"  in  Verbo  significentur,  constabit 
in  sequentibus,  ubi  iterum  "bella"  nominantur.  Ex  his  con- 
stare  potest  quod  per  quod  "bestia  ascendens  ex  abysso 
faciet  bellum  cum  i  1  lis,"  nempe  "  testibus,"  significetur  quod 
infernalis  amor  ex  falsis  mall  impugnaturus  vera  boni. 
Antequam  ostenditur  quod  per  "  bestiam  "  significetur  amor 
seu  affectio  naturalis  hominis,  aliquid  dicetur  de  impugna- 
tione.  Amor  infernalis  imprimis  est  amor  sui  ;  nam  amor 
sui  est  amor  proprii  hominis,  et  proprium  hominis  non  est 
nisi  quam  malum :  quare  quantum  homo  in  illo  amore 
est,  tantum  est  contra  Dominum,  et  inde  contra  bonum 
amoris  et  charitatis  ac  contra  vcrum  doctrinae  et  fidei, 
ita  contra  illos  "binos  testes:"  inde  est  quod  inferna  ubi 
amor  sui  regnat,  sint  inferna  diriora  et  maligniora,  ac  e 
diamctro  contra  Dominum,  et  inde  jugiter  impugnant  bona 
amoris  et  fidei,  quia  ilia  sunt  a  solo  Domino,  et  Dominus 
sunt  ilia  apud  hominem  et  angelum.  Quod  ilia  inferna 
sint  diriora  reliquis  constare  potest  ex  eo,  quod  continue 
spirent  necem  illorum  qui  confitentur  Divinum  Domini, 
proinde  necem  illorum  qui  in  bono  amoris  et  in  bono  fidei 
sunt  in  Dominum  a  Domino:  quod  ilia  inferna  sint  malig- 
niora reliquis,  est  quia  quantum  homo  in  amore  sui  est, 
et  simul  in  amore  propriae  intelligentiae,  tantum  ejus 
lumen  naturale  est  in  quodam  quasi  splendore ;  est  enim 

amor  sui  sicut  ignis,  qui  id  lumen  accendit  ;  indc  est  quod 
ingeniose  possint  cogitare  et  ratiocinari  contra  Divinum, 
et  contra  omnia  caeli  et  ecclesiae.  Quandoque  stupefac- 
tus  sum  quando  audivi  tales,  credens  quod  etiam  prae 
aliis  potuissent  adduci  ad  recipiendum  fidem  ;  sed  animad- 
verti  quod  hoc  impossibile  esset ;  nam  quantum  corporea, 
mundana  et  naturalia  in  luce  fuerunt,  tantum  illis  caeles- 
tia  et  spiritualia  in  caligine  fuerunt  ;  caligo  visa  est,  quod 
prorsus  furva  cum  immixto  igneo  esset  :  hoc  multa  expe- 
rientia  potuissem  confirmare,  si  locus  foret  exspatiandi  ad 
experientias.  Amor  sui  est  qui  in  specie  hie  intelligitur 
per  "  bestiam  ascendentem  ex  abysso,"  quae  bellum  cum 
binis  testibus  fecit,  et  illos  occidit.  Quod  "bestia"  sig- 
nificet  amorem  seu  affectionem  naturalis  hominis  in  utro- 
que  sensu,  constare  potest  a  permultis  locis  in  Verbo  :  et 
quia  hactenus  ignotum  fuit,  et  sicut  alienum  apparet,  quod 
"bestiae"  amorem  seu  affectionem  naturalis  hominis  sig- 
nificent,  necessum  est  ut  id  confirmetur  e  Verbo.  Quod 
affectiones  naturales  per  "bestias"  significentur,  est  quia 
illae  affectiones  sunt  prorsus  similes  affeftionibus  bestia- 
rum,  et  inde  homo  wqui  non  per  bona  et  vera  caeli  imbuit 
affectiones  spirituales,  parum  a  bestiis  differt.  Nam  ho- 
mini  prae  bestiis  superaddita  est  facultas  spiritualiter 
cogitandi  et  inde  volendi,  ex  qua  eminenter  potest  res 
abstraclas  videre  et  percipere  ;  et  si  spiritualis  ilia  facultas 
non  vivificatur  per  cognitiones  veri  et  boni,  et  dein  per 
fidem  et  vitam  fidei,  non  melior  bestiis  est,  nisi  solum 
quod  ex  facilitate  ilia  superiore  possit  cogitare  et  loqui. 
Quoniam  affectiones  naturalis  hominis  significantur  per 
"bestias,"  ideo  affectiones  illae,  cum  in  mundo  spirituali 
sistuntur  videndae  in  forma  animalium  simili,  apparent 
prorsus  sicut  formae  variarum  bestiarum  ;  ut  sicut  agni, 
oves,  caprae,  haedi,  hirci,  juvenci,  boves,  vaccae,  et  quo- 
que  sicut  cameli,  equi,  muli,  asini,  ut  et  sicut  ursi,  tigres, 
leopardi,  leones,  turn  sicut  canes  et  serpentes  plurium 
generum  :  sed  talia  sunt  modo  apparentiae  affectionum 
quae  apud  spiritus  ;  quae  cum  apparent,  etiam  scitur  ibi 
non  solum  quod  inde'  sint,  sed  etiam  a  quibus  ;  verum  ut 
primum  affectiones  apud  illos  cessant,  etiam  apparentiae 
iliac  cessant.  Ex  his  quoque  constare  potest  unde  est 
quod  toties  nominentur  "bestiae"  in  Verbo.    Sed  ad  con- 

firmationcs  indc  : — Apud  Davidcm, 

"Dominari  fecisti  Ipsum  super  opera  manuum  tuarum,  omnia  posuisti 
sub  pedes  Ipsius;  gregem  et  armenta  [omnia],  etiamque  bestias 
agrorum,  avem  caeli  et  pisces  maris"  (Ps.  viii.  7-9  \B.  A.  6-S]) : 

haec  de  Domino,  de  quo  in  toto  illo  capite  agitur,  deque 
dominio  Ipsius  super  omnia  caeli  et  ecclesiae  :  ilia  quae 
caeli  et  ecclesiae  sunt,  intelliguntur  hie  et  alibi  in  Verbo 
per  "opera  manuum  Jehovae  ;"  et  quia  dominium  Ipsius 
super  ilia  est,  et  quia  spiritualia  per  naturalia  in  Verbo 
exprimuntur,  Yerbum  enim  in  sinu  est  spirituale,  inde  per 
"  gregem,"  "armenta,"  "bestias  agrorum,"  "aves  caeli," 
et  "pisces  maris,"  non  ilia  intelliguntur,  sed  spiritualia 
quae  sunt  caeli  et  ecclesiae:  per  "gregem"  et  "armenta" 
significantur  spiritualia,  et  naturalia  quae  ex  origine  spi- 
rituali  sunt ;  per  "gregem,"  nempe  per  " agnos,"  "  haedos," 
"  capras,"  "  oves,"  "arietes,"  spiritualia  ;  et  per  "  armenta," 
quae  sunt  "juvenci,"  "boves,"  "vaccae,"  "  cameli,"  natura- 
lia ex  spiritualibus  ;  per  "bestias  agrorum"  significantur 
affefliones  naturalis  hominis,  per  "aves  caelorum"  cogita- 
tiones  inde,  et  per  "pisces  maris"  scientifica  naturalis 
sensualis  hominis  ;  quid  alioqui  foret  describere  dominium 
Domini  super  alia?    Apud  eundem, 

"Pluviam  benevolentiarum  stillare  facis,  Deus  ;  hereditatem  tuam.. 
laborantem  confirmabis. .;  fera  tua,"  coetus  tuus,  "habitabunt  in 
ea"  (Ps.  lxviii.  10,  11  [B.  A.  9,  10]): 

ibi  manifeste  "fera"  pro  populo  qui  recipit  influxum  Divini 
Veri  a  Domino;  nam  "  hereditas  Dei,"  per  quam  signifi- 
catur  ecclesia,  dicitur  "fera  tua,"  coetus  tuus,  "habitabunt 
in  ea  ;"  per  "pluviam  benevolentiarum "  significatur  influxus 
Divini  Veri  ex  Divina  dementia.    Apud  eundem, 

Jehovah  "qui  emittit  fontes  in  fluvios,  inter  montes  eant,  potum  prae- 
bent  omni  ferae,  frangunt  onagri  sitim  suam,  juxta  illos  avis  cae- 
lorum habitat,  ab  inter  ramos  edunt  vocem  : .  .  .  .qui  germinare 
facit  gramen  bestiae,  et  herbam  in  ministerium  hominis  ad  edu- 

cendum  panem  e  terra  Disponis  tenebras  ut  fiat  nox,  in  qua 

prodit  omnis  fera  silvae  ;.  . .  .mare  magnum  et  latum  spatiis,  ibi 
reptile  cui  non  numerus,  ferae  parvae  cum  magnis"  (Ps.  civ.  10, 
11,  [12,]  14,  20,  25): 

etiam  haec  de  Domino,  et  per  ilia  verba  describitur  in- 
stauratio  ecclesiae  apud  gentes  ;  quare  per  "feras,"  "bes- 
tias" et  "aves"  significantur  talia  quae  apud  hominem 
ecclesiae  sunt. 

[&.]  Sciendum  est  quod  in  pluribus  locis  nunc  dicatur 
"bestia"  et  nunc  "fera,"  et  quod  per  "feram"  non  intel- 
ligatur  fera  in  eo  sensu  quo  capta  est  idea  de  feris  ;  nam 
"fera"  in  Hebraea  lingua  derivatur  ex  voce  quae  significat 
vitam  ;  inde  pro  "fera"  in  quibusdam  locis  potius  dicen- 
dum  est  animal ;  quod  etiam  constare  potest  ex  eo,  quod 
"quatuor  animalia"  in  quibus  cherubi  visi  sunt,  per  quos 
significatur  Divina  providentia  et  tutela,  apud  Ezcchielcm 
(cap.  [,)i.,  x.)  nominentur  "ferae;"  pariter  apud  Johannem 
in  Apocalypsi,  ubi  agitur  de  "quatuor  animalibus  circa 
thronum,"  per  quae  etiam  intelliguntur  cherubi.  Sed  usque 
in  Verbo  probe  distinguitur  inter  "bestias"  et  "feras;" 
et  per  "bestias"  significantur  affectiones  naturalis  homi- 
nis  quae  sunt  ejus  voluntatis,  et  per  "feras"  affe&iones 
naturalis  hominis  quae  sunt  ejus  intelleftus.  Quia  "fera" 
in  lingua  Hebraea  derivatur  ex  voce  quae  significat  vitam, 
ideo  Eva  uxor  Adami  ex  ilia  voce  nominata  est.  Hoc 
praemittitur  ut  sciatur  quid  per  "feram"  et  quid  per  "bes- 
tiam"  in  proprio  sensu  significatur.  Quid  significatur  per 
quod  "Jehovah  emittet  fontes  in  fluvios,  ut  inter  montes 
eant,  potum  praebent  omni  ferae  agrorum,  frangunt  onagri 
sitim,  juxta  illos  avis  caelorum  habitat,"  explicatum  est 
supra  (n. 483 [<*]):  quod  "Jehovah  germinare  faciat  gramen 
bestiae,  et  herbam  in  ministerium  hominis,  ad  educendum 
panem  e  terra,"  significat  instructionem  et  nutritionem 
naturalis  et  spiritualis  hominis  per  vera  ex  Verbo,  ut  inde 
bonum  amoris  et  charitatis ;  per  "gramen"  significatur 
verum  naturalis  hominis,  quod  est  verum  scientificum  (vide- 
atur  supra,  n.  507)  ;  per  "  bestiam  "  significatur  affeftio  ejus 
quae  vult  instrui  et  spiritualiter  nutriri ;  per  "herbam" 
significatur  verum  spiritualis  hominis,  per  "hominem"  in- 
telligentia  inde,  et  per  "panem"  significatur  bonum  amo- 
ris et  charitatis,  quod  nutritur  per  vera:  quia  per  "tene- 
bras"  et  per  "no<5lem"  significatur  lumen  naturalis  homi- 
nis, quod  respective  est  sicut  nox  ad  luccm  spiritualis 
hominis,  per  "feram  silvae"  affeclio  scientificorum,  per 
"mare  magnum  et  latum  spatiis"  ipsum  naturale,  per 
'.'reptile  cui  non  numerus"  scientificum  ibi,  et  per  "feras 
parvas  et  magnas"  variae  affectiones,  patet  quid  signifi- 
catur per  "  Disponis  tenebras  ut  fiat  nox,  in  qua  prodit 
omnis  fera  silvae  ;  mare  magnum  et  latum  spatiis  ;  ibi  rep- 

tile  cui  non  numcrus,  ferae  parvae  cum  magnis." — Apud 
eundem, 

"Serent  agros  et  plantabunt  vineas,  et  facient  frucflum  proventus,  ec 
benedicet  iis  ut  multiplicentur  valde  ;  et  bestiam  eorum  non  dimi- 
nuet,  f')at  diminuuntur  et  incurvantur  prae  vehementia  malitiae  et 
maerore"  (Ps.  cvii.  37-39): 

agitur  in  toto  illo  capite  de  adventu  Domini  et  de  Redemp- 
tione  ab  Ipso  ;  quod  tunc  illis  vera,  per  quae  apud  illos 
implantabitur  ecclesia,  significatur  per  quod  "serent  agros, 
et  plantabunt  vineas  ;"  quod  inde  illis  bona  ecclesiae  et  ^de- 
crescent vera,  significatur  per  quod  "facient  fruftum  pro- 
ventus," quod  "Jehovah  benedicet  illis,  ut  multiplicentur 
valde  ;"  quod  tunc  illis  permansura  sit  omnis  affeclio  bona 
naturalis  hominis,  significatur  per  quod  "bestiam  eorum  non 
diminuet  ;"  quod  illae  affeetiones  walioqui  periturae  essent 
per  mala,  significatur  per  "  Diminuuntur  et  incurvantur  prae 
vehementia  malitiae  et  maerore."    Apud  eundem, 

"Laudate  Jehovam,.  .  .balaenae  et  oranes  abyssi  feraet  omnis  bes- 

tia,  reptile  et "  omnis  "avis  alae"  (Ps.  cxlviii.  7,  10) : 

in  eo  psalmo  enumerantur  perplura  quae  in  mundo  absque 
vitasunt, quae laudabunt  Jehovam  ;  sicut " ignis," "grando," 
"nix,"  "vapor,"  "ventus  procellae,"  "montes,"  "colles," 
" arbores,"  " fruc~tus,"  " cedri,"  turn  etiam  hie  "ferae,"  " bes- 
tiae,"  "reptilia"  et  "aves  f  quae  tamen  usque  non  laudare 
possunt  Jehovam.  Quis  non  videt  quod  recensio  talium 
in  Divino  yerbo  supervanea  foret,  si  non  quodlibet  sig- 
nificaret  aliquid  apud  hominem  quod  Jehovam  laudare, 
hoc  est,  colere  potest  ?  Ex  scientia  correspondentiarum 
scitur  quod  "balaenae"  significent  scientifica  naturalis 
hominis  in  communi,  quod  "abyssi"  et  "maria"  ipsum 
naturale  ubi  scientifica  sunt,  "ferae"  et  "bestiae"  affeetio- 
nes naturalis  hominis  tarn  quae  ejus  intelleclus  quam  quae 
ejus  voluntatis  sunt,  "reptilia"  sensuale  quod  est  ultimum 
naturalis  hominis,  et  "aves  alae "  cogitativum  inde.  Apud 
eundem, 

Jehovah  "qui  praeparat  terrae  pluviam,  qui  germinare  facit  montes 
gramen,  qui  dat  bestiae  cibum  ejus,  filiis  corvi  qui  invocant"  (Ps. 
cxlvii.  8,  9): 

singula  haec  etiam  significant  spiritualia  quae  sunt  caeli 
et  ecclesiae :  quid  ad  Verbum,  quod  unice  docet  hominem 

viam  ad  caelum,  quae  sunt  vera  fidei  et  bona  amoris,  quod 
dicatur  de  Jehovah  quod  "  praeparet  terrae  pluviam,  ger- 
minare  faciat  montes  gramen,  det  bestiis  cibum,  et  filiis 
corvi  qui  invocant  Ipsum "?  Haec  tamen  usque  digna 
Divino  Verbo  sunt,  quando  per  "pluviam"  intelligitur  in- 
fluxus  Divini  Veri,  per  "  montes  "  bonum  amoris,  per  "ger- 
minare  facere  gramen "  instruclio  naturalis  hominis  per 
cognitiones  e  Verbo,  per  "bestias"  affectiones  naturalis 
hominis,  quae  desiderant  inde  nutriri  ;  nutritio  significatur 
per  "dare  cibum:"  et  cum  per  "filios  corvi"  significentur 
naturales  homines,  qui  in  tenebricoso  lumine  ex  fallaciis 
sunt  de  veris  Divinis,  in  quali  fuerunt  multi  ex  gentibus, 
quare  dicitur  quod  "det  filiis  corvi  qui  invocant,"  ill!  enim 
invocare  Jehovam  possunt,  non  autem  filii  corvi.  Apud 
eundem, 

"Mihi  omnis  fera  silvae,  bestiae  in  montibus  millium  ;  novi  omnem 
avem  montium,  et  fera  agrorum  meorum  Mecum  "  (Ps.  1.  10,  n): 

haec  quidem  de  sacrificiis  dicta  sunt,  quod  Dominus  non 
illis  deleftetur,  sed  confessione  cordis  et  invocatione  ;  at 
usque  per  "feram  silvae,"  "bestias  in  montibus,"  perque 
"avem  montium"  et  "feram  agrorum,"  significantur  simi- 
lia  quae  supra,  nempe  quae  apud  hominem  ecclesiae  sunt. 
Apud  eundem, 

"  Justitia  tua  sicut  montes  Dei,  judicia  tua  abyssus  magna,  hominem  et 
bestiam  servas,  Jehovah  "  (Ps.  xxxvi.  7  [B.  A.  6]) : 

per  "hominem"  et  "bestiam"  significatur  affeftio  interior 
quae  spiritualis  ex  qua  intelligentia,  et  affectio  exterior 
quae  naturalis  ex  qua  scientia  intelligentiae  correspondens. 
Similia  per  "hominem"  et  "bestiam"  significantur  in  se- 
quentibus  locis  : — Apud  J eremiam, 

Dixit  Deus  Israelis,  "  Ego  feci  terram,  hominem  et  bestiam,  quae  super 
faciebus  terrae,  per  virtutem  meam  magnara"  (xxvii.  5;  cap. 
I'lxxxvi.  29) ; 

apud  eundem, 

"Ecce  dies  venient,. .  .quibus  seminabo  domum  Jehudae  semine  homi- 
nis et  semine  bestiae  "  (xxxi.  27); 

apud  eundem, 

"  Adhuc  audietur  in  loco  hoc,  de  quo  dicitis,  Devastatus  ille  ut  non  homo 
et  non  bestia,  et  in  urbibus  Jehudae,  et  in  plateis  Hierosolymae 
devastatis,  ut  non  homo  et  non  habitator,  et  non  bestia,  vox  gau- 
dii  et  vox  laetitiae"  (xxxiii.  10-12); 

apud  eundem, 

"Desolatio  erit"  tota  terra,  "ut  non  homo  etbestia"  (xxxii.  43); 
apud  eundem, 

"Percutiam  habitatores  urbis  hujus,  et  hominem  et  bestiam  ;  peste 
magna  morientur"  (xxi.  6); 

apud  eundem, 

"Ascendit  contra"  Babelem  "gens  a  septentrione  ;  haec  ponet  terram 
ejus  in  desolationem,  ut  non  sit  habitans  in  ea  ;  ab  homine  usque 
ad  bestiam  se  dimoverunt,  abiverunt "  (1.  3) ; 

apud  eundem, 

"Ira  mea  et  excandescentia  mea  effusa  est  super  locum  hunc,  super 
hominem  et  super  bestiam"  (vii.  20) ; 

apud  EzccJiiclcm, 

"Quartdo  terra  peccaverit  Mihi  frangam  illi  baculum  panis,  et  mit- 

tam  in  earn  famem,  et  exscindam  ex  ea  hominem  et  bestiam" 
(xiv.  13.  17,  19) ; 

apud  eundem, 

"Extendam  manum  meam  super  Edomum,  et  exscindam  ex  ea  homi- 
nem et  bestiam"  (xxv.  13) ; 

apud  eundem, 

"  Perdam  omnem  bestiam "  Aegypti  "desuper  aquis  multis,  ut  non 
turbet  eos  pes  hominis  amplius,  nec  ungula  bestiae  turbet  illas  " 
(xxxii.  13) ; 

apud  eundem, 

"  Multiplicabo  super  vobis  hominem  et  bestiam  ut  crescant  et  fructifi- 
cent "  (xxxvi.  n) ; 

apud  ZcpJianiam, 

"Consumendo  consumam  omnia  desuper  faciebus  terrae, . .  .consumam 
hominem  et  bestiam,  consumam  avera  caelorum,  et  pisces  maris, 
et  offendicula  cum  impiis,  et  exscindam  hominem  a  faciebus 
terrae  "  (i.  2,  3) ; 

apud  SacJiariavi, 

Dixit  angelus  qui  venit  ad  metiendum  Hierosolymam,  "Curre,  loquere 
...dicendo,  Suburbia  habitabit  Hierosolyma,  prae  multitudine 
hominis  et  bestiarum  in  medio  ejus  "  (ii.  7,  8  [£.  A.  3,  4]) ; 

apud  eundem, 

"Confortent  se  manus  vestrae  quia  templum  aedificabitur  ;  nam 

ante  dies  hos  non  fuit  pretium  hominis  nec  pretium  bestiae,  nam 
exeunti  et  intranti  non  pax  ab  hoste  "  (viii.  9,  10) : 

in  his  locis  per  "'"hominem"  significatur  interius  scu  spi- 
rituale,  et  per  "bestiam"  cxterius  seu  naturale  ;  proinde 

per  "hominem"  affectio  spiritualis  veri  ex  qua  omnis  in- 
tclligentia,  et  per  "bestiam"  affectio  naturalis  correspon- 
dens  spirituali:  quod  exterius  seu  naturale  per  "bestiam" 
significetur,  est  quia  homo  quoad  externum  seu  naturalem 
hominem  non  est  nisi  quam  bestia  ;  similibus  enim  cupi- 
ditatibus,  et  quoque  voluptatibus,  appetitibus  et  sensibus 
gaudet,  sic  ut  homo  quoad  ilia  sit  prorsus  similis  bestiae  ; 
quare  naturalis  homo  potest  animalis  homo  vocari :  quod 
autem  internum  seu  spirituale  per  "hominem"  significetur, 
est  quia  homo  quoad  internum  seu  spirituale  suum  est 
homo  ;  id  gaudet  afifectionibus  boni  et  veri  talibus  quae 
sunt  apud  angelos  caeli ;  et  quia  homo  per  illud  apud  se 
regit  naturalem  suum  hominem  qui  bestia  est. 

[c]  Quia  homo  spiritualis  et  naturalis  per  "  hominem  " 
et  "bestiam"  significatur,  ideo  in  Historia  Creationis  (cap. 
i.  Genes.)  memoratur  quod  eodem  die,  nempe  sexto,  crea- 
tae  sint  bestiae  et  quoque  homo ;  et  dein  quod  homini 
datum  sit  dominium  super  bestias.  De  creatione  bestia- 
rum  et  hominis  eodem  die,  et  de  dominio  hominis  super 
bestias,  ita  legitur  in  Genesi, 

"  Dixit  Deus,  Producat  terra  animam  viventem  secundum  speciem  su- 
am,  [bestiam]  et  se  movens,  et  feram  terrae  secundum  speciem 
suam  ;  et  faclum  ita.  Et  fecit  Deus  feram  terrae  secundum  spe- 
ciem suam,  et  bestiam  secundum  speciem  suam,  et  omne  reptans 
humi  secundum  speciem  suam ....  Et  dixit  Deus,  Faciamus  homi- 
nem in  imaginem  nostram,  secundum  similitudinem  nostram  ;  et 
dominabuntur  in  pisces  maris,  et  in  avem  caelorum  et  in  bestiam, 
et  in  omnem  terram,  et  in  omne  reptans  quod  reptat  super  terra. 
.  .  .  .Et  fuit  vespera  et  mane  dies  Wsextus  "  (i.  24-31) : 

per  "creationem  caeli  et  terrae"  in  eo  capite  in  sensu 
spirituali  describitur  nova  creatio  seu  regeneratio  hominis 
Ecclesiae  Antiquissimae ;  inde  est  quod  per  "bestiam" 
ibi  significetur  externus  seu  naturalis  homo,  et  per  "ho- 
minem" internus  spiritualis,  et  quod  per  "dominium  super 
bestias"  ibi  intelligatur  dominium  spiritualis  hominis  su- 
per naturalem.  Quod  datum  sit  illius  ecclesiae  homini 
nosse  omnes  affectiones  naturalis  hominis,  ob  causam  ut 
dominaretur  super  illas,  significatur  per  haec  verba  in 
Genesi, 

"  Formavit  Jehovah,  .ex"  humo  omnem  bestiam  agri,  et  omnem  avem 
caelorum,  et  adduxit  ad  hominem  ad  videndum  quid  vocaret  id  ; 
et  quicquid  vocavit  id  homo,  animam  viventem,  id  nomen  ejus  ; 
et  vocabat  homo  nomina  omni  bestiae  et  avi  caelorum,  et  omni 
ferae  agri"  (ii.  ig[,  20J)  : 

per  "vocare  nomen"  in  sensu  spirituali  significatur  nosse 
quale  rei,  seu  qualis  est  ;  ita  hie,  quales  essent  omnes 
affe£tiones,  cupiditates,  voluptates,  appetitus,  turn  cogi- 
tationes  et  inclinationes  naturalis  hominis,  et  quomodo 
concordarent  et  corresponderent  affectionibus  et  percep- 
tionibus  spiritualis  hominis  :  nam  a  creatione  datum  est 
spirituali  homini  videre  omnia  naturalis  hominis,  et  simul 
percipere  concordantiam  et  discordantiam  ejus  cum  spiri- 
tuali, ob  causam  ut  possit  regere  ilium,  et  admittere  con- 
cordantia  et  rejicere  discordantia,  et  sic  fieri  spiritualis, 
etiam  quoad  effectus,  qui  fiunt  medio  naturali  homine. 

(Sed  haec  amplius  explicata  videantur  in  Arcanis  Caclestibits,  n.  142-146.)  Quo- 

niam  per  "hominem"  in  Verbo  proprie  significatur  homo 
internus  seu  spiritualis,  et  per  "bestiam"  externus  seu 
naturalis,  ideo  ex  mandato  Dei  omnes  bestiae  et  aves 
cum  Noacho  introductae  sunt  in  arcam,  de  qua  re  ita  in 
Genesi, 

"Dixit  Jehovah  Xoacho  De  omni  bestia  munda  accipias  tibi  septena 

septena,  marem  et  feminam,  et  de  bestia  quae  non  munda  bina, 
marem  et  feminam.  . :"  et  accepit  "de  bestia  munda  et  de  bestia 
non  munda,  et  de  ave,  et  de  omni  quod  reptat  super  terra  ;  bina 
bina  intrarunt  ad  Noachum  in  arcam,  masculus  et  femina"  (vii. 
i-9): 

per  "diluvium"  Noachicum  in  sensu  spirituali  describitur 
exitium  Antiquissimae  Ecclesiae,  et  quoque  ultimum  judi- 
cium super  homines  istius  ecclesiae;  et  per  "Noachum  et 
ejus  filios"  in  eodem  sensu  intelligitur  et  describitur  eccle- 
sia  succedens,  quae  Ecclesia  Antiqua  vocanda  est :  hide 
sequitur  quod  per  "bestias"  introduces  in  arcam  cum 
Noacho  intelligantur  affectiones  naturalis  hominis  corre- 
spondentes  affectioni  spirituali,  quae  fuerunt  hominibus 

istius  ecclesiae.    (Sed  haec  etiam  videantur  explicata  in  Arcanis  Caelestibus.) 

Quoniam  per  "hominem"  significatur  internus  spiritualis 
homo,  et  per  "bestiam"  externus  seu  naturalis,  et  per 
"Aegyptum"  naturalis  homo  separatus  a  spirituali,  qui 
prorsus  est  deperditus,  et  non  amplius  homo  sed  bestia, 
ideo  ubi  agitur  de  cxitio  Aegypti,  memoratur 

Quod  Jehovah  pluere  fecerit  grandinem,  cui  ignis  fuit  immixtus,  et  per- 
cusserit  omne  quod  in  agris  ab  homine  usque  ad  bestiam  (Exod. 
ix.  22-25). 


(De  qua  re  videantur  etiam  Arcana  Caclestia.)    Propter  repraesentatio- 

nem  ejusdem  rei,  et  inde  significationem,  etiam 

Jehovah  percussit  "omne  primogenitum  in  terra  Aegypti,  ab  homine 
usque  ad  bestiam  "  (Exod.  xii.  12,  29). 

At  vicissim  apud  filios  Israelis,  per  quos  repraesentata  est 
ecclesia,  mandatum  est 

Ut  sacrificarentur  Jehovae  omnia  primogenita  de  homine  et  de  bestia 
{Num.  xviii.  15). 

Quia  talia  repraesentata  et  inde  significata  sunt  per  "ho- 
minem"  et  "bestiam,"  ideo  ex  ritu  sando  in  Ecclesia 
Antiqua  recepto, 

Rex  Ninives  proclamavit  jejunium,  et  mandavit  ut  non  homo  nec  bes- 
tia quicquam  gustarent  et  biberent,  et  quod  homo  et  bestia  operi- 
rentur  saccis  {yon.  iii.  7,  8). 

[(?.]  Quoniam  per  "bestias"  significantur  affecliones 
in  utroque  sensu,  ideo  prohibitum  fuit  figuram  ullius  bes- 
tiae  facere,  de  qua  re  apud  Mosen, 

Non  facietis  vobis  "figuram  ullius  bestiae  quae  in  terra,  figuram  ullius 
avis  alae  quae  volat  sub  caelo,  figuram  ullius  reptilis  in  terra,  figu- 
ram ullius  piscis  qui  in  aquis  sub  terra  "\Dcutr.  iv.  17,  18)  : 

causa  erat,  quia  posteri  ex  Jacobo,  qui  propter  repraesen- 
tationem  ecclesiae  apud  illos  vocabantur  "filii  Israelis," 
in  externis  absque  interno  fuerunt,  hoc  est,  plerique  mere 
naturales  ;  quare  si  figuram  alicujus  bestiae  aut  avis  sibi 
fecissent,  quae  significabant  affecliones  et  similia,  fecis- 
sent  illas  sibi  idola,  et  coluissent.  Haec  etiam  causa  fuit 
quod  Aegyptii,  apud  quos  repraesentativa  prae  ceteris 
populis  nota  fuerunt,  fecerint  sibi  figuras  bestiarum,  sicut 
vitulorum,  serpentum  et  plurium  aliarum,  primitus  tamen 
non  propter  cultum,  sed  propter  significationem;  sed 
posteri  illorum,  qui  ab  internis  fa6li  sunt  externi,  proinde 
mere  naturales,  inspexerunt  ilia  non  sicut  repraesentativa 
et  significativa,  sed  sicut  sancla  ecclesiae,  et  inde  illis 
cultum  idololatricum  addixerunt.  Inde  est  quod  posteris 
Jacobi,  quia  prorsus  externi  homines  erant,  et  inde  corde 
idololatrae,  prohibebatur  figuram  illarum  sibi  facere.  Sicut 
pro  exemplo,  quod  vitulos  coluerint  in  Aegypto,  et  postea 
in  deserto,  erat  quia  "vitulus"  significabat  affecT:ionem 
primam  naturalis  hominis  una  cum  ejus  bono  innocentiae : 
quod  gentes  passim  coluerint  serpentes,  erat  quia  "  ser- 

pens"  significabat  sensuale  quod  est  ultimum  naturalis 
hominis  et  ejus  prudentiam  ;  et  sic  in  reliquis.  Quia  "bes- 
tiae"  significabant  varia  naturalis  hominis,  ideo  etiam 
aliquoties  mandatum  est,  quod  cum  devotioni  darent  urbes 
et  regiones,  etiam  trucidarent  bestias ;  ex  causa  quia 
"bestiae"  repraesentabant  mala  et  profana  quae  fuerunt 
apud  homines  qui  devotioni  dabantur.  Ouoniam  omnes 
species  bestiarum  significabant  varia  quae  apud  homines 
ecclesiae  sunt,  ideo  leges  latae  sunt  de  bestiis,  quaenam 
edendae  et  quaenam  non  edendae  {Levit.  xi.)  :  "quae 
edendae"  significabant  bona,  et  "quae  non  edendae"  sig- 
nificabant mala  ;  erat  enim  ecclesia  illius  temporis  ecclesia 
repraesentativa,  et  ideo  singula  quae  illis  praescripta  fue- 
runt, repraesentabant  et  significabant,  praecipue  bestiae  ; 
de  qua  re  ita  legitur  apud  Mosen, 

"  Distinguetis  inter  bestiam  mundam  et  immundam,  et  inter  avem  im- 
mundam  et  mundam,  ut  non  abominabiles  facialis  animas  vestras 
per  bestiam  et  avem  :.  . .  .et  eritis  Mini  sancli"  (Levit.  xx.  25,  26). 

Ex  his  nunc  videri  potest  unde  est  quod  sacrificia  ex 
variis  bestiarum  generibus  permissa  fuerint,  ut  ex  agnis, 
ovibus,  haedis,  capris,  juvencis,  bovibus,  et  ex  columbis  et 
turturibus  ;  nempe,  quia  significabant  spiritualia  et  natu- 
ralia  ex  origine  spirituali  ;  sicut  "  agni "  innocentiam, 
"oves"  charitatem,  "juvenci"et  "  boves  "  aftectiones  natu- 
ralis hominis  affectionibus  spiritualis  hominis  correspon- 
dentes.  Inde  erat  quod  bestiae  pro  sacrificiis  variarentur 
secundum  causas  propter  quas  offerebantur,  quod  non 
factum  fuisset  nisi  singula  sacrificia  ex  bestiis  significavis- 
sent  talia  quae  ecclesiae  sunt.  Ouoniam  homo  ecclesiae 
hodie  aegre  adduci  potest  ad  credendum  quod  per  "bes- 
tias" et  "feras"  in  Verbo  significentur  affectiones  boni  et 
veri,  quae  sunt  homini  ecclesiae,  et  hoc  ex  causa  quia 
apparet  alienum  quod  aliquid  bestiae  significaret  aliquid 
hominis,  ideo  velim  adhuc  e  Verbo  afferre  plura,  quae 
confirmant : — Apud  Ezccliiclem, 

"Die  ad.  .regem  Aegypti  et  ad  multitudinem  ejus,  Cui  similis  es  in  alti- 
tudine  tua?  Ecce  Aschur  cedrus  in  Libano,  pulchra  ramo  et  silva 
umbrosa, .  . .  .alta  facia  est  altitudo  ejus  prae  omnibus  arboribus 
agri,  et  multiplicati  sunt  rami  ejus  per  aquas  multas. . . ;  in  ramis 
ejus  nidificarunt  omnes  aves  caelorum,  et  sub  ramis  ejus  pepere- 
runt  omnis  fera  agri,  ac  in  umbra  ejus  habitarunt  omnes  Rentes 
magnae  ;  pulchra  fuit  magnitudine  sua:  sed  quoniam  elatus  es 

altitudine,"  exscindetur,  "super  ruina  ejus  habitabit  omnis  avis 
caelorum,  et  super  ramis  ejus  erunt  omnis  fera  agri "  (xxxi.  2,  3, 
5,  6,  [7,]  10,  [i2,]  13): 

per  "regem  Aegypti"  et  per  " multitudinem  ejus"  signi- 
ficatur  naturalis  homo  cum  scientificis  ibi ;  per  "  Aschurem 
cedrum  in  Libano  "  significatur  rationale  quod  ex  scienti- 
ficis ab  una  parte  et  ab  infiuxu  veri  spiritualis  ab  altera  ; 
per  "  pulchram  ramo  et  silva  umbrosa"  significatur  intel- 
ligentia  per  vera  rationalia  mediis  scientificis;  per  "alti- 
tudinem  prae  omnibus  arboribus  agri"  significatur  elevatio 
usque  ad  interius  rationale  quod  ex  spirituali ;  per  "mul- 
tiplicatos  ramos  per  aquas  multas"  significatur  copia  per 
vera  spiritualia  quae  ex  cognitionibus  veri  ex  Verbo ; 
per  "aves  caelorum  quae  nidificarunt  in  ramis  ejus"  sig- 
nificantur  cogitationes  spirituales  in  rationalibus,  nam 
rationale  est  medium  inter  internum  spiritualem  hominem 
et  externum  naturalem  ;  per  "  [omnem]  feram  agri  quae 
sub  ramis  ejus  pepererunt"  significantur  affe£liones  scien- 
tificorum  rationaliter  perceptorum  ;  per  "gentes  magnas 
quae  in  umbra  ejus  habitarunt"  significantur  bona  affectio- 
num  in  naturali  homine  ;  per  "pulchram  magnitudine" 
significatur  intelligentia  ;  at  per  "  avem  caelorum  et  feram 
agri  quae  super  ruina  ejus  in  ramis  ejus  habitabunt  "  sig- 
nificantur falsa  cogitationum  et  mala  cupiditatum,  quae 
illi  quia  "  elatus  est  altitudine,"  hoc  est,  quia  superbivit  ex 
amore  propriae  intelligentiae  ;  quod  cogitationes  veri  et 
affecliones  ejus  per  "aves  caelorum  et  feras  agri"  signifi- 
centur,  patet,  nam  etiam  dicitur  quod  "gentes  magnae  in 
umbra  ejus  habitarunt."    Apud  Daniclem, 

"Ecce  arbor  in  medio  terrae,  et  altitudo  ejus  magna,.  . .  .pertigit  usque 
ad  caelum,  et  prospectus  ejus  usque  ad  finem.  .terrae,  folium  ejus 
pulchrum,  et  fios  ejus  multus,  et  cibus  omnibus  in  ea  ;  sub  ilia  um- 
bram  habebat  bestia  agri,  et  in  ramis  ejus  habitabant  aves  caeli,  et 
ex  ea  alebatur  omnis  caro  Vigil  et  Sanclus  de  caelo  descen- 
ds, clamans  Excidite  arborem,  et  amputate  ramos  ejus,  discu- 

tite  folium.  .,  dispergite  florem  ejus,  fugiet  bestia  a  sub  ilia,  et  aves 
ex  ramis  ejus;  verum  stirpem  radicum..in  terra  relinquite,  et  in 
vinculo  ferri  et  aeris,  in  herba  agri  et  in  rore  caelorum  tingatur,  et 
cum  bestia  pars  ejus  in  gramine  terrae  ;  cor  ejus  ab  homine  muta- 
bunt,  et  cor  bestiae  dabitur  ei"  (iv.  7-13  [£.  A.  10-16]): 

hoc  fuit  somnium  Nebuchadnezaris  regis  Babelis,  et  per 
id  describitur  instauratio  ecclesiae  caelestis  et  ejus  incre- 
mentum  usque  ad  suum  fastigium,  et  postea  ejus  exitium 

propter  dominationem  ctiam  super  sanfta  ecclesiae,  et 
propter  vindicatum  sibi  jus  super  caelum:  per  "arborem 
in  medio  terrae"  significatur  ilia  ecclesia  ;  per  "altitudi- 
nem  ejus"  significatur  extensio  perceptionis  ct  inde  sapi- 
entiae ;  per  "prospeftum  ejus  usque  ad  finem  terrae" 
significatur  extensio  ejus  usque  ad  ultima  ecclesiae  ;  per 
"folium  ejus  pulchrum"  et  per  "  florem  ejus  multum"  sig- 
nificantur  cognitiones  et  affecliones  veri  et  boni  et  inde 
intelligentia  ;  per  "cibum  omnibus  in  ea"  significatur  nu- 
tritio  caelestis  quae  ex  bono  et  inde  veris  ;  per  "bestiam 
agri  quae  umbram  in  ilia  habebat,"  et  per  "aves  caelorum 
quae  in  ramis  ejus  habitabant,"  significantur  affectiones 
boni,  et  inde  cogitationes  et  perceptiones  veri,  quae  quia 
sunt  cibi  spiritualis,  dicitur  quod  "  ex  ea  aleretur  omnis 
caro."  Sed  propter  dominationem  super  sancta  caeli  et 
ecclesiae  ex  amore  sui,  super  quae  Babylonici  tandem  sibi 
jus  vindicant,  sequitur  descriptio  interitus  ejus,  per  haec, 
"Vigil  et  Sanctus  de  caelo  descendit,  clamans,  Excidite 
arborem,  et  amputate  ramos  ejus,  discutite  folium,  disper- 
gite  florem,  et  fugiet  bestia  a  sub  ilia,  et  aves  e  ramis 
ejus  ;"  nam  apud  illos  amor  sui  et  inde  elatio  animi  incres- 
cit  usque  dum  jus  sibi  super  sancta  ecclesiae,  immo  super 
caelum,  vindicant  ;  quod  cum  fit,  tunc  omne  ecclesiae  perit, 
atque  omnis  perceptio  et  cognitio  boni  et  veri  ;  clauditur 
enim  internum  mentis  ubi  spirituale,  et  dominatur  exter- 
num ubi  naturale,  et  sic  fit  homo  sensualis,  usque  ut  parum 
differat  a  bestiis.  Per  "stirpem  radicum,"  quam  in  terra 
relinquerent,  significatur  Verbum,  quod  solum  quoad  lit- 
teram  intelligitur,  quod  solum  est  cognitivum  insidens 
memoriae  et  inde  prodiens  in  loquelam  ;  per  "vincula 
ferri  et  aeris"  significatur  quod  interiora  vera  et  bona  con- 
clusa  sint  ac  vinfta  teneantur  in  ultimis  ;  "ferrum"  est 
verum  in  ultimis,  et  "aes"  est  bonum  in  ultimis,  et  haec 
separata  ab  interioribus  sunt  falsa  et  mala  :  et  quia  homo 
ecclesiae  tunc  fit  paene  sicut  bestia  quoad  intellectual  et 
quoad  voluntatem,  dominantur  enim  mala  affeftionum  et 
falsa  cogitationum,  dicitur  quod  "pars  ejus  erit  cum  bes- 
tia in  gramine  terrae,"  et  quod  "cor  ejus  ab  homine  mu- 
tabitur,  et  cor  bestiae  ei  dabitur."  Quod  haec  mutatio 
et  inversio  fa<5r.a  sit  ob  jus  sibi  vindicatum  super  sanfta 
ecclesiae,  et  tandem  super  caelum,  constat  a  vers.  27-29 

[B.  A.  30-32],  illius  capitis,  ubi  haec  verba, 

"  Rex  dixit,  Nonne  hoc  est  Babel  magna  quam  ego  aedificavi  in  domum 
regni,  per  robur  fortitudinis  meae,  et  in  gloriam  honoris  mei? 

Adhuc  verbum  in  ore  regis,  vox  e  caelis  cecidit,  dicens  Reg- 

num  transibit  de  te,  et  ab  homine  expellent  te,  et  cum  bestia  agri 
habitatio  tua  ;  herbam  sicut  boves  te  gustare  facient, ...  .usque 
dum  scias  quod  dominetur  Altissimus  in  regnum  hominis,  et  ei 
cui  vult  det  illud." 

Quod  per  "  Nebuchadnezarem  "  ut  regem  Babelis  in  initio 
significetur  ecclesia  caelestis  et  ejus  incrementum  usque 
ad  sapientiae  fastigium,  constat  quoque  apud  DanicLm, 
ubi  agitur  de  statua  visa  ab  ipso  in  somnio  :  ibi  dicitur, 

"  Deus  caelorum  filios  hominis,  bestiam  agri,  et  avem  caelorum  dedit 
in  manum  tuam,  et  dominari  fecit  te  in  omnes  ;  tu  es  caput "  sta- 
tuae  "quod  est  aurum"  (ii.  37,  38): 

per  "caput  statuae,"  quod  erat  ex  auro,  significatur  eccle- 
sia caelestis  quae  est  omnium  primaria  ;  quod  ilia  ecclesia 
per  "regem  Babelis"  in  principio  significetur,  est  quia 
ecclesia,  quae  postea  fit  Babel  seu  Babylonia,  incohat  a 
cultu  Domini  et  ex  amore  in  Ipsum,  et  tunc  apud  illos 
regnat  zelus  extendendi  et  perficiendi  illam  per  sandta 
bona  et  vera  caeli ;  at  hoc  ex  causa  adhuc  latente,  quae 
est  amor  dominandi,  qui  tamen  non  erumpit  nisi  succes- 
sive. Sed  de  hac  re  plura  dicentur  ubi  agendum  est  de 
Babylonia. 

[e.]   Apud  Hoschcam, 

"  Feriam  illis  foedus  in  die  illo  cum  fera  agri,  et  cum  ave  caelorum  et 
reptili  terrae,  et  arcum  et  gladium  et  bellum  frangam  de  terra,  et 
cubare  faciam  eos  secure,  et  desponsabo  te  Mihi  in  aeternum  "  (ii. 

haec  de  instauratione  novae  ecclesiae  a  Domino,  de  qua 
ibi  agitur.  Quod  tunc  Jehovah,  hoc  est,  Dominus,  non 
facturus  sit  foedus  cum  fera  agri,  et  cum  avi  caelorum,  et 
cum  reptili  terrae,  sed  cum  hominibus,  apud  quos  instau- 
rabitur  ecclesia,  patet  :  quare  per  ilia  significantur  talia 
quae  apud  hominem  sunt;  nempe  per  "feram  agri"  affec- 
tio  cognitionum  veri,  per  "avem  caelorum"  cogitatio 
rationalis  ex  spirituali,  et  per  "reptile  terrae "  scientificum 
naturalis  hominis,  in  'specie  scientificum  sensualis  :  quod 
tunc  "arcum  et  gladium  franget  de  terra"  significat  quod 
destrufturus  falsa  impugnantia  vera  doclrinae  ;  et  quod  non 
amplius  aliquod  discidium  inter  vera  et  falsa  et  inter  bona 

et  mala  futurum,  significatur  per  "  Desponsabo  te  Mihi  in 
aeternum."     Apud  Esaiam, 

"Honorabit  Me  fera  agri,  dracones  et  filiae  nocluae,  eo  quod  dederim 
in  deserto  aquas,  fluvios  in  solitudine,  ad  potandum  populum 
meum  eleclum  meum"  (xliii.  20) : 

quod  per  "feram  agri,"  "dracones"- et  "  filias  nocluae,"  hie 
non  intelligantur  fera  agri,  dracones  et  noctuae,  patet, 
nam  illae  non  honorare  possunt  Jehovam  ;  quod  homi- 
nes ecclesiae  sint  qui  intelliguntur,  constat  ex  sequen- 
tibus,  nam  dicitur,  "ad  potandum  populum  meum,  eleclum 
meum:"  quare  per  "feram  agri"  significantur  affecliones 
cognitionum  veri,  per  "dracones"  ideae  naturales,  et  per 
"filias  noctuae"  affectiones  sensuales  ;  nam  sensuale  affi- 
citur  veris  et  videt  ilia  in  tenebris,  sicut  noctua  objecla  in 
nocle :  et  quia  ilia  significantur,  patet  quod  gentes  per 
ilia  intelligantur  apud  quas  nova  ecclesia  instauranda  erat, 
nam  illi  ante  reformationem  in  obscura  tali  affectione  et 
naturali  cogitatione  fuerunt :  per  "dare  in  deserto  aquas, 
et  in  solitudine  fluvios,"  significatur  imbuere  veris  et  inde 
intelligentia  illos  qui  prius  in  ignorantia  fuerunt  ;  "aquae" 
sunt  vera,  "fluvii"  sunt  intelligentia,  "desertum"  et  "so- 
litudo"  sunt  ignorantia:  "potare  populum  Jehovae  et 
electum  Ipsius,"  significat  instruere  illos  qui  in  veris  fidei 
et  in  bono  charitatis  sunt;  "populus"  dicitur  de  illis  qui 
in  veris  fidei,  et  "eleftus"  qui  in  bono  charitatis.  Apud 
Joe  Ion, 

"Nonne  coram  oculis  nostris  cibus  excisus  est  e  domo  Dei  nostri,  lae- 
titia  et  gaudium  ?.  .  .  .Suspirat  bestia,  perplexa  sunt  armenta  bovis, 
eo  quod  non  pascuum  illis  ;  turn  greges  pecudum  desolati  sunt : 
. . .  .bestia  agri  glocitat  ad  Te,  quia  exsiccati  sunt  rivi  aquarum,  et 
ignis  comedit  habitacula  deserti"  (i.  16,  18,  20): 

haec  de  statu  ecclesiae,  quando  non  ibi  amplius  sunt  vera 
doctrinae  et  bonum  vitae  :  per  "cibum  qui  excisus  est  e 
domo  Dei"  significatur  nutritio  spiritualis  quae  est  ex 
veris  quae  ex  bono;  "domus  Dei"  significat  ecclesiam  : 
"  Suspirat  bestia,  perplexa  sunt  armenta  bovis,"  significat 
defectum  affectionum  veri  et  inde  cognitionum  in  naturali 
homine,  et  ex  eo  dolorem  ;  "armenta  bovis"  significant 
ilia  quae  naturalis  hominis  sunt  in  toto  complexu  :  quod 
"non  pascuum,"  significat  quod  non  instruclio  ;  "greges 
pecudum  desolati  sunt"  '"'significat  defectum  veri  et  boni 

spiritualis  quae  sunt  fidei  et  charitatis  ;  "bestia  agri  glo- 
citat  ad  Te"  significat  dolorem  illorum  qui  in  affeflione 
naturali  et  inde  in  desiderio  cognitionum  veri  et  boni : 
"exsiccati  sunt  rivi  aquarum "  significat  vera  do6lrinae 
dissipata  per  amorem  naturalem  :  "ignis  comedit  habita- 
cula  deserti"  significat  amorem  ilium  et  inde  destru6tio- 
nem  cognitionum  veri ;  "habitacula  deserti"  sunt  ilia  quae 
intelleftus  et  voluntatis  apud  talem  hominem  sunt,  quae 
alioqui  receptura  vera  et  bona  ecclesiae.    Apud  eundem, 

"  [Ne]  time  tibi,  terra,  gaude  et  laetare,  quod  magnificaverit  Jehovah 
faciendo  ;  ne  timete,  bestiae  agrorum  meorum,  quia  herbosa  facia 
sunt  habitacula  deserti,  quia  arbor  feret  fructum  suum,  ficus  et 
vitis  dabunt  vim  suam  ;  filii  Zionis,  gaudete  et  laetamini  in  Jeho- 
vah "  (Mil.  21-23) : 

haec  de  instauratione  ecclesiae  a  Domino;  et  per  "  ter- 
rain" quae  [non]  timebit,  gaudebit  et  laetabitur,  signifi- 
catur  ecclesia  et  ejus  jucundum  ;  instauratio  ejus  a  Domino 
significatur  per  "quod  magnificaverit  Jehovah  faciendo:" 
inde  per  "  bestias  agrorum  Ipsius"  intelliguntur  ill!  qui  in 
affectionibus  boni  sunt,  et  ex  Verbo  instruftionem  deside- 
rant  ;  "bestiae"  sunt  illi  qui  in  affeclionibus  boni  naturalis 
hominis,  et  "agri"  sunt  doclrinalia  ex  Verbo:  quod  "her- 
bosa facia  sint  habitacula  deserti"  significat  quod  cogni- 
tiones  veri  et  boni  erunt  apud  illos  apud  quos  non  prius  : 
"arbor  faciet  fruclum  "  significat  produitionem  boni  vitae 
per  cognitiones  illas  ;  "arbor"  enim  significat  hominem 
ecclesiae,  in  specie  mentem  imbutam  cognitionibus,  et 
"fruflus"  bonum  vitae:  "ficus  et  vitis  dabunt  vim  suam" 
significat  produ6lionem  effeclus  ex  bono  naturali  et  simul 
spirituali :  quia  per  "  bestias  agrorum,"  "  arborem,"  "  ficum  " 
et  "vitem"  talia  quae  apud  hominem  ecclesiae  sunt,  sig- 
nificantur,  ideo  dicitur,  "Filii  Zionis,  gaudete  et  laetamini 
in  Jehovah  ;  per  "filios  Zionis"  intelliguntur  qui  ab  eccle- 
sia caelesti,  ac  "gaudere"  praedicatur  de  jucundo  boni  ac 
"laetari"  de  amoeno  veri.    Apud  EzecJiiclem, 

"  In  die  illo  veniet  Gog  super  terram  Israelis,. ..  .et  tunc  erit  terrae 
motus  magnus  super  terra  Israelis,  et  contremiscent  coram  Me 
pisces  maris,  et  avis  caelorum,  et  fera  agri,  et  omne  reptile  reptans 
super  terra,  et  omnis  homo  qui  super  faciebus  terrae  "  (xxxviii. 
18-20): 

per   "  Gogum "   significatur   sanctum   externum  absque 

sancto  interno,  ita  illi  qui  in  tali  sancto  sunt:  per  "terrae 
motum"  significatur  mutatio  status  ecclesiae  :  quod  "  con- 
tremiscent  pisces  maris,  avis  caelorum,  fera  agri,  reptile 
terrae  et  omnis  homo,"  significat  quod  omnia  hominis 
quoad  ilia  quae  ecclesiae  sunt  apud  ilium,  mutabuntur ; 
"pisces  maris"  sunt  scientifica,  "aves  caelorum"  sunt 
cogitationes  inde,  "ferae  agri "  sunt  affectiones  inde,  "rep- 
tile terrae"  sunt  cogitationes  et  affectiones  in  sensuali  cor- 
poreo,  et  "homo"  sunt  omnia  ilia  a  primis  ad  ultima.  Quid 
alioqui  foret  quod  ilia  coram  Jehovah  contremiscerent  ? 
Apud  Sachariam, 

"Erit  in  die  illo  tumultuatio  magna.  . .  .,  Jehudah  pugnabit  contra  Hie- 
rosolymam  ;.  .  .  .et  ita  erit  plaga  equi,  muli,  cameli  et  asini,  et 
omnis  bestiae  quae  erit  in  castris  illis.  .  .  . :  deinde  omnis  residuus 
ascendet.  .  .  .  Hierosolymam  "  (xiv.  13-15) : 

ita  describitur  status  ultimus  ecclesiae  veteris,  et  primus 
novae  :  status  ultimus  ecclesiae  veteris  describitur  per 
"  tumultationem  magnam,  quando  Jehudah  pugnabit  con- 
tra Hierosolymam,"  per  quae  intelligitur  mutatio  tunc  et 
pugna  amoris  mali  contra  vera  doctrinae  ecclesiae  :  per 
"  plagam  equi,  muli,  cameli,  asini  et  omnis  bestiae,"  sig- 
nificantur  talia  quae  laedunt  et  destruunt  ecclesiam,  et 
vitam  spiritualem  hominum  ecclesiae;  et  per  "equos,  mu- 
los,  camelos,  asinos,"  ilia  quae  illorum  intellects  et  illo- 
rum  voluntatis  sunt,  proinde  quae  illorum  cognitionum  et 
affectionum  ;  quid  autem  in  specie  per  "  equum,"  "  mulum," 
"camelunv'et  "  asinum  "  significatur,  alibi  dictum  est  ;  hie 
solum  quod  "bestia"  significet  affectionem  naturalis  ho- 
minis, et  per  "plagam  bestiae"  laesio  et  destructio  affectio- 
nis  illius.    Apud  Jcremiam, 

"Quousque  lugebit  terra,  et  herba  omnis  agri  exarescet  ?    Propter  ma- 
litiam  I'lhabitantium  in  ea  consumentur  bestiae  et  avis"  (xti.  4): 

per  "terram"  intelligitur  ecclesia  ;  per  "  herbam  agri" 
significatur  verum  ecclesiae  natum  et  nascens  ;  per  "lu- 
gere"  et  "exarescere"  significatur  perire  et  per  cupidita- 
tes  dissipari  ;  et  per  "  bestias  et  avem  "  quae  consumentur, 
significantur  affectiones  boni  et  inde  cogitationes  veri : 
quod  hae  periturae  sint  propter  mala  in  ecclesia,  sequitur ; 
quare  etiam  dicitur,  "propter  malitiam  habitantium  in 
terra."    Apud  Esaiam, 


1692 


APOCALYPSIS  EXPLICATA. 


"Relinquentur  simul  (''avis  montium,  et  Mbestia  terrae  ;  sed  abomina- 
buntur  eum  avis,  et  omnis  bestia  terrae  eum  contemnet"  (xviii. 

6): 

haec  de  "  terra  inumbrata  alis,''  per  quam  intelligitur  ec- 
clesia,  quae  ex  obscuro,  in  quo  est,  imaginaria  pro  veris 
spiritualibus  captat,  et  quae  inde  ex  ignorantia  in  nega- 
tionem  illorum  venit ;  per  "avem"  et  "bestiam"  etiam  ibi 
significantur  cogitationes  veri  et  affetStiones  boni  tam  ratio- 
nales quam  naturales,  quae  dicuntur  "  abominari "  et  "  con- 
temnere";  quod  avis  et  omnis  bestia  non  abominaturae  et 
contempturae  sint,  patet ;  sed  affectiones  boni  et  cogitatio- 
nes veri,  hoc  est,  ii  qui  in  illis  sunt.    Apud  Hoscheam, 

"  Latrocinantur,  sanguines  sanguines  attingunt  et  contabescet  om- 
nis habitans  in  ea,  ad  feram  agri  et  ad  avem  caelorum,  etiamque 
pisces  maris  colligentur"  (iv.  2,  3): 

etiam  hie  per  "feram  agri"  et  "avem  caelorum,"  ac  per 
"pisces  maris,"  similia  significantur  quae  supra.  Apud 

EzecJiielem, 

"Tu  fili  hominis  die  omni  avi  omnis  alae,  et  omni  ferae  agri,  Con- 

gregamini  et  venite,  congregate  vos  a  circuitu  super  sacrificium 
meum  quod  Ego  sacrifico  vobis,  sacrificium  magnum  super  mon- 
tibus  Israelis,  ut  comedatis  carnem  et  bibatis  sanguinem  ;  carnem 
fortium  comedetis,  et  sanguinem  principum  terrae  bibetis,  arietes, 
agnos  et  (s'haedos  et  juvencos,  saginatos  Baschanis  omnes  ;  come- 
detis adipem  ad  satietatem,  et  bibetis  sanguinem  usque  ad  ebrie- 
tatem  de  sacrificio  meo  quod  sacrifico  vobis:  et  satiabimini  super 
mensa  mea  equo  et  curru,  forti  et  omni  viro  belli  .sic  dabo 
gloriam  meam  inter  gentes"  (xxxix.  17-21): 

haec  di<Ela  sunt  de  convocatione  gentium  ad  ecclesiam, 
et  de  receptione  veri  doctrinae  in  bono  amoris,  quod  est 
bonum  vitae,  ab  iis,  ac  de  eorum  intelligentia  in  spiritua- 
libus inde  :  quare  per  "  avem  omnis  alae,"  et  per  "  omnem 
feram  agri,"  quae  congregarentur  a  circuitu  ad  sacrificium 
magnum  super  montibus  Israelis,  intelliguntur  omnes  in 
quocunque  statu  sint  quoad  perceptionem  veri  et  quoad 
affeftionem  boni;  per  "avem  omnis  alae"  intelliguntur 
omnes  qualicunque  perceptione  veri  sint,  per  "omnem 
feram  agri"  omnes  qualicunque  affecliione  boni  ;  per  "con- 
gregari  a  circuitu"  significatur  ab  undeque  qui  extra  ec- 
clesiam ;  per  "sacrificium  magnum"  significatur  cultus 
Domini  ex  fide  et  amore,  nam  ilium  sacrificia  in  genere 
repraesentabant  ;  et  per  "  montes  Israelis"  significantur 
bona  amoris  spiritualis :  per  "comedere  carnem"  et  "bi- 

bere  sanguinem  "  significatur  appropriare  sibi  bonum  amoris- 
et  verum  illius  boni :  per  "comedere  carnem  fortium,  et 
bibere  sanguinem  principum  terrae,"  significatur  appropria- 
tio  ilia  ;  "fortes "  (seu  boves)  significant  affeftiones  naturalis 
hominis,  et  "principes  terrae"  principalia  vera  ecclesiae : 
per  "  arietes,"  "  agnos,"  "  lllhaedos,"  "  juvencos,"  "  saginatos 
Baschanis,"  significantur  omnia  quae  sunt  innocentiae, 
amoris,  charitatis  et  boni;  "saginati  Baschanis"  bona 
naturalis  hominis  ex  origine  spirituali  :  inde  patet  quid 
significatur  per  "comedere  carnem  ad  satietatem"  et  per 
"bibere  sanguinem  ad  ebrietatem,"  nempe,  quod  imple- 
rentur  omni  bono  amoris  et  vero  fidei :  per  "  satiari  super 
mensa  Domini  equo  et  curru,  forti  et  omni  viro  belli," 
significatur  ad  plenum  instrui  ex  Verbo  ;  per"equum" 
significatur  intelleftus  veri,  per  "currum"  doctrina  veri, 
per  "fortem  et  virum  belli,"  significatur  verum  boni  pug- 
nans  contra  falsum  mali  et  destruens  illud  :  quia  ilia  dicta 
sunt  de  convocatione  gentium  ad  ecclesiam  Domini,  ideo 
dicitur,  "Sic  dabo  gloriam  meam  inter  gentes  ;"  "gloria" 
significat  Divinum  Verum  in  luce.  Quod  per  "avem  om- 
nis  alae"  et  per  "bestiam  agri,"illa  significentur,  constare 
potest  ex  locis  hactenus  explicatis ;  turn  ex  hoc  apud 
Esaiam, 

"Dictum  Domini  Jehovih  congregantis  expulsos  Israelis,  Adhuc  con- 
gregabo  illos  ad  congregatos  ejus  ;  omnis  fera  agrorum  meorum, 
venite  ad  comedendum,  omnis  fera  in  silva  "  (lvi.  8,  9) : 

per  "expulsos  Israelis,"  quos  Dominus  congregabit,  sig- 
nificantur omnes  in  ecclesia  blqui  in  veris  ex  bono  sunt 
separati  ab  illis  ibi  qui  in  falsis  ex  malo  ;  illi  etiam  intel- 
liguntur  per  "feras  agrorum  Domini  Jehovih,"  "agri"  enim 
significant  ecclesiam  quoad  implantationem  veri  doctrinae: 
gentes  autem  quae  extra  ecclesiam  significantur  per  "fe- 
ram  in  silva;"  "silva"  significat  naturalem  et  sensualem 
hominem,  et  "fera"  scientiam  ejus  ac  inde  obscuram 
intelligentiam  :  quod  per  "feram  agri"  et  per  "feram  in 
silva"  ilia  significentur,  patet,  nam  dicitur,  "Venite,  omnis 
fera  agrorum  meorum,  et  omnis  fera  in  silva,  ad  comeden- 
dum ;"  "comedere"  significat  instructionem  et  appropria- 
tionem. 

[/.]  Quoniam  pleraque  in  Verbo  etiam  oppositum  sen- 

sum  habent,  ita  quoque  "bestia"  et  "fera;"  in  quo  sensu 
"bestiae"  significant  affectiones  malas,  quae  sunt  cupidi- 
tates  adulterandi  et  destruendi  bona  ecclesiae,  et  "ferae" 
significant  cupiditates  falsificandi  et  sic  destruendi  vera 
ecclesiae.  In  hoc  sensu  nominantur  "  bestiae  "  et  "  ferae  "  in 
sequentibus  locis  :— Apud  Ezechielem, 

"  Excitabo  super  illos  Pastorem  unum,  qui  pascet  eos,  Servum  meum 
Davidem  ,  Hie  erit  iis  in  Pastorem  :.  .  .  .tunc  excidam  iis  foedus 
pacis,  et  cessare  faciam  feram  malam  e  terra,  ut  habitent  in  de- 
serto  confidenter,  et  dormiant  in  silvis  ; .  .  .  .  non  erunt  amplius 
praeda  gentibus,  et  fera  terrae  non  devorabit  eos,  sed  habitabunt 
confidenter,  non  terrefaciens  "  (xxxiv.  23,  25,  28) : 

haec  de  adventu  Domini,  et  de  statu  beato  caeli  et  illorum 
ab  ecclesia  qui  in  novum  caelum  venturi  sunt :  per  "  Pas- 
torem Servum  Davidem,"  quern  Jehovah  excitabit,  intel- 
ligitur  Dominus,  qui  vocatur  "Servus"  ab  inserviendo  et 
ministrando,  hoc  est,  usus  praestando  (videatur supra, n.4090])  : 
per  "  excidere  illis  foedus  pacis"  significatur  conjun6lio 
cum  Domino  per  Divina  procedentia  ab  Ipso,  quae  sunt 
bona  amoris  et  vera  doctrinae  ex  Verbo,  ita  per  Verbum  : 
per  "cessare  facere  feram  malam  e  terra"  significatur 
quod  non  amplius  illos  invadent  et  perdent  cupiditates  et 
concupiscentiae  malae  :  per  "habitare  in  deserto  confiden- 
ter, et  dormire  in  silvis,"  significatur  quod  tuti  erunt  ab 
infestatione  illarum,  tametsi  in  illis  et  inter  illas  sunt  ; 
"desertum"  et  "silva"  sunt  ubi  talia  et  tales  sunt:  (per 
haec  simile  intelligitur  quod  apud  Esaiam,  cap.  xi.  7-9:) 
quoniam  cupiditates  mali  et  falsi  perdunt  hominem  eccle- 
siae, ideo  dicitur,  "Non  erunt  amplius  praeda  gentibus, 
et  fera  mala  non  devorabit  eos;"  nam  per  "gentes"  sig- 
nificantur  cupiditates  mali,  et  per  "feras  terrae"  cupidi- 
tates falsi.    Apud  Jeremiam, 

"Facta  est  hereditas.  .mea  sicut  leo  in  silva,  edidit  contra  Me  vocem 
suam,  ideo  odi  earn  ;  avis  Zabuah  hereditas. . . ;  circa  quam  avis  ; 
.  .congregate  omnem  feram  agri,  venite  ad  comedendum  ;  pasto- 
res  multi  perdiderunt  vineam  meam  "  (xii.  8-10)  : 

haec  de  vastatione  ecclesiae  per  falsa  mali:  per  "heredi- 
tatem"  significatur  ecclesia;  per  "leonem  e  silva,"  qui 
contra  Deum  edidit  vocem,  significatur  falsum  mali  in  toto 
complexu  ;  "avis  Zabuah"  significat  ratiocinationes  ex 
falsis;   "fera  agri"  quae  congregabitur  ad  comedendum, 

significat  cupiditates  per  falsa  destruendi  vera  ecclesiae  ; 
et  quia  intelligitur  ecclesia  quae  sic  destruitur,  ideo  dici- 
tur,  "  Pastores  multi  perdiderunt  vineam  meam  ;"  per 
"vineam"  significatur  ecclesia  spiritualis,  seu  ecclesia 
quoad  affectionem  veri :  quia  per  "vineam"  significatur 
ecclesia,  sequitur  quod  per  "feram  agri"  significetur  cupi- 
ditas  falsificandi  et  sic  destruendi  vera  ecclesiae.  Apud 
Esaiam, 

"Non  erit  leo,  rapax  ferarum  non  ascendet  eo,  non  invenietur  ibi" 
(xxxv.  g) : 

agitur  ibi  de  adventu  Domini,  et  de  regno  Ipsius  in  caelis 
et  in  terris ;  et  per  "leonem"  et  "rapacem  ferarum"  simi- 
lia  significantur  quae  supra:  quod  non  fera  per  "feram" 
ibi  intelligatur,  quisque  potest  videre.    Apud  Hoscheam, 

"Occurram  illis  sicut  ursus  orbatus,  et  discindam  clausuram  cordis 
eorum,  et  consumam  eos  sicut  immanis  leo,  fera  agri  diffindet  eos  " 
(xiii.  8): 

etiam  hie  per  "  leonem  "et  "feram  agri"similia  quae  supra 
significantur.    Apud  Zeplianiam, 

Jehovah  "  extendet  manum  suam  supra  septentrionem,  et  perdet  Aschu- 
rem,  et  ponet  Niniven  in  vastitatem,  locum  siccum  sicut  desertum  ; 
et  requiescent  in  medio  ejus  greges,  omnis  fera  gentis,  tarn  platea 
quam  anataria,  in  malogranatis  ejus  pernoctabunt  ;  vox  cantabit  in 
fenestra,  siccitas  in  limine,  eo  quod  cedrum  ejus  denudaverit ;  talis 
urbs  laetabunda,  habitans  secure,  dicens  in  corde  suo,  Ego,  prae- 
ter  me  non  amplius  ;  quomodo  facia  est  in  vastitatem,  cubile  fe- 
rae, omnis  transiens  super  ea  sibilat,  movet  manum  suam"  (ii.  13, 
I4&  15]): 

ita  describitur  vastatio  ecclesiae  per  falsa  doclrinae,  quae 
ex  propria  intelligentia  :  per  "septentrionem"  super  quam 
Jehovah  extendet  manum,  significatur  ecclesia  quae  in 
falsis  ;  per  "  Aschurem  "  quern  Jehovah  perdet,  significantur 
ratiocinationes  ex  falsis;  per  "  Ninivem "  quam  ponet  in 
vastitatem,  locum  siccum  sicut  desertum,  significantur 
falsa  doctrinae  ;  per  "greges,"  "feram  gentis,"  "plateam" 
et  "anatariam,"  significantur  affectiones  falsi,  et  ipsa  falsa 
interiora  et  exteriora  ;  per  "  malogranata  "  in  quibus  iliac 
requiescent,  significantur  cognitiones  veri  ex  Verbo  falsifi- 
catae ;  per  "vocem  in  fenestra"  significatur  praedicatio  falsi ; 
per  "  siccitatem  in  limine  "  significatur  desolatio  veri  totalis  ; 
per  "  cedrum  "  quam  denudavit,  significatur  rationale  depcr- 
ditum  ;  per  "urbem  laetabundam  habitantcm  secure"  sig- 

nificatur  doctrina  falsi  qua  delectantur  et  in  qua  requiescunt ; 
"dicens  in  corde  suo,  Ego,  praeter  me  non  amplius,"  signi- 
ficat  fastum  propriae  intelligentiae  ;  per  "cubile  ferae"  sig- 
nificatur  status  ecclesiae  vastatae  quoad  vera  ;  per  quod 
"omnis  transiens  super  ea  sibilet,  moveat  manum  suam," 
significatur  contemptus  et  rejectio  illorum  ab  illis  qui  in 
veris  et  bonis  doctrinae  sunt.    Apud  Mosen, 

"  Dabo  pacem  in  terra,  ita  ut  secure  cubetis,  et  non  perterrefaciens,  et 
cessare  faciam  feram  malam  e  terra,  et  gladius  non  transibit  per 
terram  vestram  "  (Levit.  xxvi.  6) : 

per  "pacem  in  terra,  ut  secure  cubent,  et  non  perterrefa- 
ciens," significatur  tutela  ab  irruptione  falsi  in  ecclesia  ex 
confidentia  in  Dominum  ;  per  "cessare  facere  feram  malam 
e  terra"  significatur  immunitas  ab  affeclione  et  cupiditate 
falsi;  et  per  "gladium"  qui  "non  transibit  per  terram," 
significatur  quod  falsum  non  amplius  destruet  verum. 
Apud  eundem, 

"Mittam  crabronem  ante  te,  et  expellet  Chivaeum,  Cananaeum,  Chit- 
taeum  ante  te  ;  non  expellam  eum  ab  ante  te  in  anno  uno,  ne  forte 
sit  terra  solitudo,  et  multiplicetur  super  te  fera  agri :  parum  parum 
expellam  eum  ab  ante  te,  usque  dum  fructificeris  et  heredites  ter- 
ram "  (Exod.  xxiii.  28-30): 

"mittam  crabronem  ante  te"  significat  formidinem  illo- 
rum qui  in  falsis  ex  malo  sunt;  "et  expellet  Chivaeum, 
Cananaeum  et  Chittaeum,"  significat  fugam  falsorum  quae 
ex  malis  ;  "non  expellam  ilium  ab  ante  te  in  anno  uno" 
significat  fugam  seu  remotionem  eorum  festinam  ;  "ne 
forte  sit  terra  desolata"  significat  deficientiam  tunc  et 
parum  vitae  spiritualis ;  "et  multiplicetur  super  te  fera 
agri"  significat  affluxum  falsorum  ex  jucundis  amorum  sui 
et  mundi  ;  "parum  parum  expellam  ilium  ab  ante  te" 
significat  remotionem  per  gradus  secundum  ordinem ; 
"usque  dum  fruclificeris "  significat  secundum  incremen- 
tum  boni ;  "  et  heredites  terram"  significat  dum  in  bono 

sit  et  regeneratUS.     (Sed  haec  amplius  explicata  in  Arcanis  CaeUstibus,  n. 

9331-9338,  videantur.)  Similia  significantur  per  haec  apud  Mo- 
sen, 

"Expellet  Jehovah  Dens,  .gentes.  .coram  te  paullatim,  non  poteris 
[perdere]  eas  statim,  ne  multiplicetur  contra  te  fera  agri "  (Dentr. 
vii.  [')22)  : 


per  "gentes"  e  terra  Canaane  a  filiis  Israelis  expulsas  et 


CAP.  XL,  VERS.  7— N.  6$<>[g}. 


1697 


expellendas,  significantur  mala  et  falsa  omnis  generis  ; 
per  "terram  Canaanem  "  ecclesia,  et  per  "filios  Israelis" 
homines  ecclesiae :  quare  per  "feram  agri"  quae  contra 
illos  multiplicaretur,  significantur  cupiditates  falsi  ex  malo  : 
nam  homo  qui  reformatur  et  regeneratur  usque  ut  sit 
ecclesia  apud  ilium,  paullatim  reformatur  et  regeneratur  ; 
e  novo  enim  concipitur,  nascitur  et  educatur,  quod  fit 
quantum  mala  et  inde  falsa,  quae  ei  ex  nativitate  et  he- 
reditario  insunt,  removentur  ;  quod  fit  non  uno  momento, 
sed  per  insignem  cursum  vitae  ;  ex  quibus  patet  quid  in 
sensu  spirituali  intelligitur  per  quod  "gentes  non  expel- 
lentur  anno  uno,"  sed  "  parum  "  et  "paullatim,"  "  ne  multi- 
plicetur  contra  te  fera  agri;"  nam  si  mala  et  inde  falsa 
confestim  removentur,  tunc  homini  vix  aliqua  vita  foret  ; 
vita  enim  ejus,  in  quam  natus,  est  vita  mali  et  inde  falsi 
ex  cupiditatibus,  quae  removentur  quantum  bona  et  vera 
intrant  ;  per  haec  enim  removentur  ilia. 

[ff.]  Quoniam  per  "feram"  in  sensu  spirituali  [llsigni- 
ficantur  cupiditates  falsi  ex  malo,  et  per  "aves"  cogita- 
tiones  et  ratiocinationes  ex  illis,  et  quia  homo  ecclesiae 
per  illas  spiritualiter  perit,  ideo  passim  in  Verbo,  ubi  agi- 
tur  de  vastatione  ecclesiae,  dicitur  quod  "darentur  feris  et 
avibus  ad  comedendum  ;"  ut  in  sequentibus  locis  : — Apud 
David  cm, 

"Conculcat"  vitem  "aper  in  silva,  et  fera  agrorum  depascit  earn  "  (Ps. 
lxxx.  14  [£.  A.  13]) ; 

apud  Hoscheam, 

"Devastabo  vitem  ejus  et  ficum  ejus  et  ponam  ea  in  silvam,  et  co- 

medet  ea  fera  agri  "  (ii.  12) ; 

apud  Ezeckielem, 

"  Mittam  super  vos  famem,  et  feram  malam,  et  orbam  facient  te  "  (v. 
17): 

haec  de  Hierosolyma,  per  quam  intelligitur  ecclesia.  Apud 
eundem, 

"  Ferae  dabo  eum  ad  devorandum  "  (xxxiii.  27)  ; 

apud  eundem, 

"Oves  dispersae  sunt  sine  pastore,  et  in  cibum  omni  ferae  agri  "  (xxxiv. 
5i  8) ; 

apud  eundem, 

"  Ferae  terrae  et  avi  caelorum  dedi  te  in  cibum  "  (xxix.  5) ; 

apud  eundem, 

"Super  facies  agri  projiciam  te,  et  habitare  faciam  super  te  omnem 
avem  caelorum,  et  satiabo  ex  te  feram  omnis  terrae  "  (xxxii.  4); 

apud  Jcremiam, 

"Erit  cadaver  eorum  in  cibum  avi  caelorum  et  bestiae  terrae"  (xvi.  4  ; 
cap.  xix.  7;  cap.  xxxiv.  M20); 

apud  Esechiclem, 

"Avi  volucris  omnis  alae,  et  ferae  agri  dedi  te  in  cibum  "  (xxxix.  4) ; 

apud  Davidem, 

"Dederunt  cadaver  servorum  tuorum  [cibum]  avi  caelorum,  carnem 
sanctorum  tuorum  ferae  terrae"  (Ps.  lxxix.  2)  ; 

apud  Jeremiam, 

"Visitabo  super  eos  quatuor  generibus, . .  .gladio  ad  occidendum,  et 
canibus  ad  trahendum,  et  avibus  caelorum  et  bestiis  terrae  ad  de- 
vorandum  et  ad  perdendum  "  (xv.  3) : 

in  his  locis  per  "feras  et  aves  "  significantur  falsa  ex  cupi- 
ditate  mali  et  ex  ratiociniis :  et  quia  per  "gentes"  in 
terra  Canaane  significantur  mala  et  falsa  religionis  et  cul- 
tus,  ideo  filii  Jacobi  cadavera  gentium,  quas  bello  occide- 
runt,  non  sepeliebant,  sed  avibus  et  feris  relinquebant 
devoranda  ;  sed  hoc  non  ex  mandato  Divino,  sed  ex  im- 
manitate  ipsi  populo  innata,  ita  ex  permissione  ut  reprae- 
sentarentur  talia.    Apud  Davidem, 

"Hostis  opprobrio  afficit  Jehovam,  et  populus  stultus  spernit  nomen 
tuum  ;  ne  des  bestiae  animam  turturis.  . ;  vitae  miserorum  tuorum 
ne  obliviscaris  in  perpetuum  "  (Ps.  lxxiv.  18,  19) : 

per  "hostem"  qui  opprobrio  afficit  Jehovam,  significatur 
infernum  et  inde  malum:  per  "populum  stultum"  qui 
spernit  nomen  Ipsius,  significantur  falsa  quae  sunt  contra 
vera  doftrinae  ;  "populus"  dicuntur  illi  qui  in  veris  sunt, 
et  in  opposito  sensu  qui  in  falsis,  qui  sunt  "populus  stul- 
tus ;"  et  "nomen  Jehovae"  significat  omne  verum  do6lri- 
nae  et  ecclesiae  :  "ne  des  bestiae  animam  turturis"  signi- 
ficat ne  det  spirituale  bonum  illis  qui  in  cupiditatibus 
mali  sunt  :  per  "vitam  miserorum"  significatur  vita  spiri- 
tualis  oppressa  a  malis  et  falsis.    Apud  Habakuk, 

"  Violentia  Libani  operuit  te,  et  devastatio  bestiarum  consternabit  eas, 
propter  sanguines  hominum,  et  violentiam  terrae,  urbis,  et  om- 
nium habitantium  in  ea"  (ii.  17)  : 

per  "violentiam  Libani"  significatur  vis  illata  veris  a  ratio- 

nali  homine  e  Verbo  perccptis,  "Libanus"  enim  significat 
ecclesiam  quoad  perceptionem  veri  ex  rationali  homine  ; 
per  "devastationem  bestiarum,"  quae  consternabit,  signi- 
ficatur  destructio  veritatum  per  cupiditates  mali  ;  per 
"sanguines"  significatur  violentia  illata  veris  Verbi  per 
mala;  et  per  "violentiam  terrae,  urbis  et  omnium  habi- 
tantium  in  ea,"  significatur  vis  illata  veris  et  bonis  eccle- 
siae,  ac  docTrinae  ejus  ex  Verbo  per  falsa.    Apud  Mosen, 

"Dentem  bestiarum  immittam  in  illos,  cum  veneno  reptilium  terrae" 
(Detttr.  Wxxxii.  24) : 

per  "dentem  bestiarum"  significatur  sensuale  quoad  cupi- 
ditates mali;  nam  "dens"  correspondet  ultimo  vitae  ho- 
minis,  quod  est  sensuale:  per  "venenum  reptilium  terrae" 
significantur  falsitates  inde,  quae  per  fallacias  sensualis 
hominis  astute  pervertunt  vera.    Apud  Ezechielem, 

"Quum  intravi  et  vidi,  ecce  omnis  effigies  reptilis  et  bestiae,  abominatio, 
et  omnia  idola  domus  Israelis  depicta  super  pariete  circumcirca" 
(viii.  10): 

per  haec  et  plura  quae  ostensa  sunt  Prophetae,  significan- 
tur dirae  cupiditates  et  falsitates,  in  quibus  fuerunt  Israe- 
litae,  propterea  quod  in  externis  essent  et  prorsus  non  in 
internis  ;  et  qui  tales  fuerunt,  verterunt  omnia  repraesen- 
tativa  in  idololatrica  ;  inde  idololatria  eorum,  et  quoque 
plurium  gentium:  et  tunc  per  "bestias"  et  "reptilia," 
quorum  imagines,  propter  significationem  affectionum  boni 
et  prudentiae,  sibi  fecerunt,  repraesentatae  sunt  dirae 
cupiditates  mali  et  falsi :  sic  enim  fit  quando  naturalis 
homo  separatus  a  spirituali  res  sanctas  intuetur  ;  inde  est 
quod  appellentur  "idola  domus  Israelis:"  per  "parietem 
circumcirca,"  in  quo  depicta  videbantur,  significantur  inte- 
riora  ubique  in  naturali  homine;  nam  per  "tectum"  signi- 
ficatur intimum,  per  "  solum  "  seu  "  pavimentum  "  ultimum, 
et  per  "parietes"  interiora,  et  per  "domum"  ipse  homo 
quoad  ilia  quae  ejus  mentis  sunt  ;  et  naturalis  homo  est 
interior  et  exterior,  et  interior  naturalis  est  ubi  foeda 
hominis  resident,  et  exterior  non  vulgat  ilia  sed  mentitur 
bona,  justa  .et  sincera.  Quia  "ferae"  et  "bestiae"  signi- 
ficabant  bona  intellectus  et  bona  voluntatis,  quae  sunt 
affectionum,  et  ab  antiquis,  qui  noverunt  correspondents, 
figurae  repraesentativae  et  significativae  faflae  sunt,  quas 

illi  primitus  non  coluerunt ;  sed  posteri,  qui  ab  internis 
fafti  sunt  mere  externi,  coluerunt  ilia  sicut  Divina  in  se  ; 
inde  ferae  et  bestiae  factae  sunt  idola :  ut  patet  apud 
Esaiam, 

"Incurvatus  est  Bel,  inflexus  est  Nebo,  sunt  idola  eorum  ferae  et  bes- 
tiae" (xlvi.  i). 

Legitur  propheticum  apud  Esaiam, 

De  bestiis  meridiei  (cap.  xxx.  6,  seq.) ; 

per  quas  significantur  adulterationes  boni  et  falsificatio- 
nes  veri,  unde  omnis  generis  mala  et  falsa  apud  illos  qui 
ab  ecclesia  solum  in  externis  sunt,  oriuntur ;  "bestiae 
meridiei"  dicuntur,  quia  apud  illos  qui  habent  Verbum, 
ex  quo  in  luce  veri,  quae  est  "meridies,"  possunt  esse. 
Apud  Danielem, 

Vidit  in  visione  cum  nox  esset,  quatuor  bestias  ascendentes  ex  mari ; 
"  prima  erat  sicut  leo,  sed  alae  aquilae  illi  ;.  . .  .altera  similis  urso  ; 
....tenia  sicut  pardus,  cui  alae  quatuor;  et  quarta  terribilis  et 
formidabilis  "  (vii.  [l)2-7) : 

per  "bestiam  e  mari"  ibi  significatur  amor  dominii,  cui 
sancta  Verbi  et  ecclesiae  pro  mediis  inserviunt ;  et  per 
"quatuor  bestias"  significatur  incrementum  ejus  succes- 
sive; quare  ultima  bestia  dicitur  "terribilis  et  formidabi- 
lis."    (Sed  ilia  videantur  quoad  partem  supra,  n.  3  l6[<r]  et  55^[al'  exP'icata.) 

Similia  paene  significantur  in  Apocalypsi, 

Per  bestiam  ascendentem  ex  mari  (xiii.  1-10) ; 
Per  bestiam  ascendentem  ex  terra  (xiii.  11-18)  ; 
Per  bestiam  coccineam  (xvii.  3)  ; 
Per  bestiam  ex  abysso  ('2lxvii.  8): 

(de  quibus  bestiis  porro,  cap.  xix.  19,  20 ;  cap.  xx.  10 :) 

sed  quaenam  cupiditates  mali  et  falsi  per  singulas  "bes- 
tias" in  specie  significantur,  videbitur  infra  ubi  de  bestiis 
illis  agetur.  Ex  his  nunc  constare  potest  quid  intelligitur 
per  haec  apud  Marcum, 

"  Spiritus  "  Jesum  "  impellens  fecit  exire  in  desertum,  et  erat.  .in  deserto 
dies  quadraginta, . . .  .et  erat  cum  bestiis,  et  angeii  ministrabant 
Ipsum  "  (i.  12,  13) : 

Dominus  per  quod  in-  deserto  fuerit  quadraginta  diebus, 
repraesentabat  durationem  omnium  tentationum,  quas 
Ipse  prae  omnibus  in  universo  terrarum  orbe  immanissi- 
mas  subiit  et  sustinuit ;  nam  per  "quadraginta  dies"  sig- 

nificatur  integra  periodus  et  duratio  tentationum  ;  ita  non 
quod  tunc  solum  tentatus  fuerit,  sed  quod  a  pueritia  us- 
que ad  ultimum  vitae  suae  in  mundo ;  ultima  tentatio 
fuit  Ipsi  in  Gethsemane ;  per  tentationes  enim  subjuga- 
vit  omnia  inferna,  et  quoque  glorificavit  Humanum  suum  : 

(sed  de  tentationibus  Domini  videatur  in  Doclrina  Novae  Hiercsolymae,  n.  302:) 

et  quia  tentationes  existunt  per  malos  spiritus  et  genios 
qui  ab  inferno  sunt,  ita  per  inferna,  unde  mala  et  falsa  et 
eorum  cupiditates  et  concupiscentiae  assurgunt,  ideo  per 
"bestias"  ibi,  cum  quibus  fuit,  non  intelliguntur  bestiae, 
sed  inferna  et  inde  exsurgentia  mala;  et  per  "angelos," 
qui  ministrabant  Ipsi,  non  intelliguntur  angeli,  sed  Divina 
vera,  per  quae  ex  propria  potentia  vicit  et  subjugavit  in- 
ferna. (Quod  per  "  angelos  "  in  Verbo  significentur  Divina  vera,  videatur  supra, 
n.  I3O,  200,  302,  593.) 

651.  "Et  vincet  illos  et  occidet  illos." — Quod  significet 
inde  destruttionem  omnis  boni  et  veri  ecclcsiae,  constat  ex 
significatione  "vincere  et  occidere  binos  testes,"  quod  sit 
destruere  ilia  quae  per  "binos  testes"  significantur,  quae 
sunt  bonum  amoris  et  charitatis  ac  verum  doctrinae  et 
fidei :  quod  affe6tiones  naturalis  hominis  separatae  ab 
affeftionibus  spiritualis  hominis,  quae  sunt  cupiditates 
malae  omnis  generis  oriundae  ex  amoribus  infernalibus, 
destrudlurae  sint  ilia,  significetur  per  "bestiam  ascenden- 
tem  ex  abysso  ;"  et  quod  praediclum  sit  hoc  futurum  esse 
in  fine  ecclesiae,  quando  ultimum  judicium  existet,  supra 
dictum  est:  quod  "occidere"  in  Verbo  significet  spiritua- 
liter  occidere,  quod  hie  est  destruere  bonum  amoris  et 
verum  doclrinae,  videatur  supra  (n.  315). 

652[«].  [Vers.  8.]  " Et  corpora  illorum  super  platea  urbis 
magnae." — Quod  significet  exstinSlionem  illorum  cx  malis  et 
falsis  doclrinae,  constat  ex  significatione  "  corporum,"  quod 
sit  quod  bonum  amoris  et  verum  doctrinae  (quae  signifi- 
cantur per  "binos  testes")  exstincta  sint;  nam  "occidi" 
significat  exstingui,  hie  spiritualiter,  quia  apud  illos,  qui 
apud  se  prorsus  destruxerunt  ilia :  similiter  dicitur  de  Do- 
mino, quod  "occisus"  et  "mortuus,"  per  quod  significatur 
quod  Divinum  ab  Ipso  procedens,  quod  est  Divinum  Bonum 
et  Divinum  Verum,  sit  rejectum  ;  ita  Dominus  apud  illos,  a 
quibus  id  rcjicitur,  est  occisus  et  mortuus  (videatur  supra,  n.  83) : 
et  ex  significatione  "platcae  urbis  magnae,"  quod  sit  verum 

et  bonum  doctrinae,  et  in  opposito  sensu  est  falsum  et 
malum  doctrinae  ;  per  "plateam"  enim  significatur  verum 
ducens,  et  in  opposito  sensu  falsum  ducens  (de  qua  sequitur), 
et  per  "urbem"  significatur  doctxina  (de  qua  supra,  n.  223)  i 
dicitur  "  urbs  magna,"  quia  "magnum"  dicitur  de  bono, 
et  in  opposito  sensu  de  malo,  ac  "multum"  de  vero  et  in 
opposito  sensu  de  falso  (videatur supra,  n.  223[<v],  [3360],  337]) : 
ex  his  nunc  patet,  quod  per  "corpora  binorum  testium 
super  platea  urbis  magnae,"  significetur  exstinftio  boni 
amoris  et  charitatis  ac  veri  doclxinae  et  fidei  per  falsa  et 
mala  doclxinae  :  quia  mala  et  falsa  doctxinae  significantur, 
sequitur,  "quae  urbs  magna  spiritualiter  vocatur  Sodoma 
et  Aegyptus,"  et  per  "  Sodomam  "  significantur  mala  amo- 
ris, et  per  "  Aegyptum  "  falsa  inde,  utraque  doctxinae,  quae 

ecclesiam  in  fine  ejus  perdunt  (de  quibus  in  articulis  qui  sequuntur). 

Quod  "platea"  significet  verum  doctxinae,  et  in  opposito 
sensu  falsum  ejus,  est  quia  per  "viam"  in  sensu  spirituali 
significatur  verum  ducens  ad  bonum,  et  in  opposito  sensu 
falsum  ducens  ad  malum  (videatur  supra,  n.  97)  ;  et  pJateae 
sunt  viae  in  urbe  ;  et  quia  per  "urbem"  significatur  doc- 
trina,  ideo  per  "plateam"  significatur  verum  et  falsum 
doctxinae.  In  mundo  spirituali  etiam  sunt  urbes,  et  ibi 
sunt  plateae  sicut  in  urbibus  in  mundo  ;  et  quisque  cog- 
noscitur  qualis  est  quoad  affeclionem  veri  et  inde  intelli- 
gentiam  solum  ex  locis  ibi  ubi  habitant,  turn  quoque  ex 
plateis  quas  ambulant.  Qui  in  clara  perceptione  veri  sunt, 
habitant  in  plaga  meridionali  urbis,  et  quoque  ibi  ambu- 
lant ;  qui  in  affectione  boni  amoris  clara  sunt,  habitant 
in  plaga  orientali,  et  quoque  ibi  ambulant  ;  qui  in  affec- 
tione  boni  amoris  obscura  sunt,  in  plaga  occidentali  habi- 
tant, et  quoque  ibi  ambulant ;  et  qui  in  perceptione  veri 
obscura  sunt,  in  plaga  septentrionali  habitant,  et  quoque 
ibi  ambulant :  vicissim  autem  in  urbibus  ubi  degunt  qui  in 
persuasione  falsi  ex  malo  sunt.  Ex  his  constare  potest 
unde  est  quod  "platea"  significet  verum  aut  falsum  ducens. 

[&.]  Quod  talia  per  "plateas"  significentur,  constare 
potest  ex  sequentibus  locis  : — Apud  Jeremiam, 

"  Discurrite  per  plateas -Hierosolymae,  et  videte,  quaeso,  et  cognoscite, 
et  quaerite  in  vicis  ejus,  si  inveniatis  virum,  qui  sit  faciens  judi- 
cium, quaerens  veritatem  ;  tunc  condonabo  illi  "  (v.  1) : 


quoniam  per  "plateas  Hierosolymae"  et  per  "vicos"  ejus 

significantur  vera  doctrinae  secundum  status  affectionis 
et  perceptionis  illorum  qui  ab  ecclesia,  et  per  "  Hierosoly- 
mam  "  significatur  ecclesia  quoad  doctrinam,  ideo  dicitur, 
"  Discurrite  per  plateas  Hierosolymae,  et  videte  et  cog- 
noscite,  et  quaerite  in  vicis  ejus;"  et  quoniam  "judicium" 
praedicatur  de  veris,  quia  ex  legibus  et  praeceptis,  quae  sunt 
vera,  fit  omne  judicium,  et  quia  per  "veritatem"  significatur 
verum  doctrinae  et  fidei ,  ideo  dicitur,  "si  inveniatis  virum 
qui  sit  faciens  judicium,  et  quaerens  veritatem:"  per  "vi- 
ces" in  specie  significantur  anguli  urbis,  ita  plagae  ubi 
habitant  ;  et  quia  quisque  habitat  in  urbibus  in  mundo 
spirituali  secundum  affectionem  boni  et  perceptionem  veri 
claram  et  obscuram,  ideo  per  "vicos"  significantur  vera 
et  bona  secundum  cujusvis  affectionem  et  perceptionem. 
A  pud  Esaiam, 

"  Rejectum  est  retro  judicium,  et  justitia  e  longinquo  stetit :  nam  impe- 
git  in  platea  Veritas,  et  reclitudo  non  potest  venire"  (Wlix.  14): 

per  "judicium"  et  "justitiam"  in  Verbo  significatur  verum 
et  bonum  ;  quod  non  ilia  sint,  significatur  per  quod  "re- 
jectum sit  retro  judicium,  et  justitia  e  longinquo  stetit :" 
quod  a  veris  doctrinae  aberraverint,  et  quod  inde  non 
verum  in  vita,  quod  est  bonum  vitae,  significatur  per 
quod  "impegerit  in  platea  Veritas,  ut  rectitudo  non  possit 
venire ;"  omne  enim  bonum  vitae  comparatur  per  vera 
doctrinae,  ex  his  enim  discit  homo  quomodo  vi£turus  est  : 
quia  "platea"  significat  ubi  verum  ducens,  ideo  dicitur 
"Impegit  in  platea  Veritas."    Apud  Nalium, 

"  In  plateis  insaniverunt  currus,  discurrerunt  in  vicis  "  (ii.  5  [B.  A.  4]) : 

quia  per  "currus"  significantur  doctxinalia  veri,  et  per 
"plateas"  et  "vicos"  secundum  cujusvis  affectionem  et 
perceptionem  (ut  supra),  ideo  dicitur,  "In  plateis  insanive- 
runt currus,  discurrerunt  in  vicis;"  per  "insanire"  signi- 
ficatur falsa  dicere  vera,  et  per  "discurrere"  significatur 
aberrare.    In  Libro  Judicum, 

"  In  diebus  Jaelis  cessarunt  viae  euntes  semitas,  iverunt  vias  tortuosas, 
cessarunt,  vici  in  Israele  cessarunt"  (v.  6,  7): 

haec  in  Cantico  Deborac  et  Barachi,  in  quo  agitur  de  de- 
solatione  veri  in  ecclesia,  et  postea  de  restitutione  ejus  ; 
desolatio  describitur  per  "Cessarunt  viae,  euntes  semitas 

iverunt  vias  tortuosas,  vici  in  Israele  cessarunt  ;"  per 
"vias"  et  "semitas"  similia  significantur  quae  per  "  pla- 
teas"  et  "vicos,"  nempe  vera  doflrinae  ducentia  ;  et  per 
"ire  vias  tortuosas"  significatur  aberratio  a  veris.  Apud 

Esaiam, 

"  Frangetur  urbs  inanitatis,  claudetur  omnis  domus  ut  nemo  intret ; 
clamor  super  vino  in  plateis,  commiscebitur  omne  gaudium,  exula- 
bit  laetitia  terrae  "  (Wxxiv.  10,  n): 

per  "urbem  inanitatis"  significatur  doclrina  in  qua  non 
verum  sed  falsum  ;  per  "domum"  significatur  bonum  vo- 
luntatis et  inde  vitae ;  inde  patet  quid  significatur  per 
"Frangetur  urbs  inanitatis,  claudetur  omnis  domus  ut 
nemo  intret:"  per  "clamorem  super  vino  in  plateis"  sig- 
nificatur lamentatio  propter  defectum  et  commixtionem 
veri  cum  falso ;  "vinum"  significat  verum  ecclesiae  ex 
Verbo  ;  ideo  dicitur  "in  plateis,"  quia  "platea"  id  quoque 
significat,  et  ibi  quaeritur  :  "gaudium  "  et  "  laetitia"  dicitur, 
quia  "gaudium"  praedicatur  de  jucundo  ex  affe6lione  boni, 
et  "laetitia"  de  jucundo  ex  affeflione  veri;  quod  ilia 
jucunda  cessabunt,  significatur  per  "Commiscebitur  omne 
gaudium,  exulabit  laetitia  terrae;"  "terra"  significat  ec- 
clesiam.    Apud  Jeremiam, 

"Quomodo  [non]  relicta  est  urbs  gloriae,  urbs  gaudii  mei ;  quare  cadent 
juvenes.  .in  plateis,  et  omnes  viri  belli  exscindentur "  (xlix.  25,  26  ; 
cap.  1.  30) : 

per  "urbem  gloriae"  significatur  doflrina  Divini  Veri; 
per  "urbem  gaudii"  significatur  jucundum  ex  affeftione 
boni  et  veri  ibi;  per  "juvenes"  significantur  intelligentes 
fafli  per  vera  ;  quod  peritura  sit  intelligentia  veri,  signifi- 
catur per  quod  "cadent  juvenes  in  plateis:"  per  "viros 
belli  "  significantur  vera  pugnantia  contra  falsa  ;  quod  de- 
fensio  veri  contra  falsa  nulla  erit,  significatur  per  quod 
"omnes  viri  belli  exscindentur."    Apud  Ezcchielem, 

"  Multiplicasti  confossos  vestros  in  urbe  hac,  ut  impleveritis  plateas 
ejus  confosso"  (xi.  6): 

per  "confossos"  in  Verbo  intelliguntur  qui  pereunt  per 
falsa,  nam  "gladius,"  quo  confoditur,  significat  falsum 
destruens  verum;  per  "urbem"  significatur  hie,  ut  supra, 
doflrina  veri  ;  inde  patet  quid  significatur  per  "confossos 
in  urbe:"  per  "implere  plateas  confosso"  significatur  de- 

vastatio  veri  per  falsa.    In  Tkrenis, 

"Qui  comederunt  Iautitias,  devastati  sunt  in  plateis  ;  et  educati  super 

purpura  amplexi  sunt  sterquilinia  Obscurata  est  prae  nigre- 

dine  forma"  Naziraeorum,  "non  cognoscuntur  in  plateis  

Errarunt  caeci  in  plateis,  polluti  sunt  sanguine  Venati  sunt 

gressus  nostros,  ut  non  ire  in  plateis"  (iv.  5,  8,  14,  18): 

per  "plateas"  etiam  hie  significantur  vera  doclrinae  du- 
centia  ad  bonum  vitae,  seu  vera  secundum  quae  vivendum 
est :  agitur  ibi  de  ecclesia,  ubi  est  Verbum,  devastata  quoad 
vera  ;  quare  per  "Qui  comederunt  Iautitias  devastati  sunt 
in  plateis,"  significatur  quod  illis  qui  hauserunt  genuina 
vera  ex  Verbo,  non  amplius  aliqua  vera  sint  ;  "lautitiae" 
sunt  genuina  vera  ex  Verbo  :  quod  "educati  super  purpura 
amplexi  sint  sterquilinia"  significat  quod  illis  qui  hause- 
runt genuina  bona  ex  Verbo,  non  sint  nisi  quam  falsa  mali  ; 
"purpura"  significat  genuinum  bonum  Verbi,  in  specie 
caelestem  amorem  veri,  et  "sterquilinia"  significant  falsa 
mali:  per  "Obscurata  est  prae  nigredine  forma  Nazirae- 
orum, non  cognoscuntur  in  plateis,"  significatur  quod 
Divinum  Verum  in  tarn  obscuro  sit,  ut  non  alicui  appa- 
rcat  ;  per  "Naziraeos"  repraesentatus  est  Dominus  quoad 
Divinum  Verum  ;  inde  per  illos  significatur  Divinum  Ve- 
rum a  Domino :  per  "  Errarunt  caeci  in  plateis,  polluti 
sanguine,"  significatur  quod  vera  Verbi  non  amplius  vi- 
deantur  quia  falsificata ;  per  "caecos"  significantur  qui 
non  vident  vera:  per  "Venati  gressus  nostros,  ut  non  ire 
in  plateis,"  significatur  sedu6tio,  ut  non  sciatur  quomodo 
vivendum  ;  per  "  venari  gressus"  significatur  seducere  per 
falsa,  et  per  "ire"  significatur  vivere  ;  inde  per  "ire  in 
plateis"  significatur  vivere  secundum  vera.  Apud  Zepha- 
niam, 

"  Exscindam  gentes,  devastabuntur  anguli  eorum,  desolabo  plateas  eorum 
ut  non  transiens,  devastabuntur  urbes  eorum,  ut  non  vir  nec  habi- 
tator"  (iii.  6): 

per  "gentes"  quae  exscindentur,  significantur  bona  eccle- 
siae  :  per  "angulos"  qui  devastabuntur,  significantur  vera 
et  bona  ejus  in  toto  complexu  :  (quod  haec  per  "angulos"  signifi- 
centur,  videatur  supra,  n.  417 :)  per  "  plateas  "  quae  desolabuntur 
ut  non  transiens,"  significantur  vera  doclrinac  ;  nam  per' 
"urbes"  quae  devastabuntur  ut  non  vir  nec  habitator" 
significantur  doftrinalia  ;  per  "  virum  "  et  "  habitatores  "  in 

spirituali  sensu  in  Verbo  intelliguntur  omnes  qui  in  veris 
et  in  bonis  sunt,  ita  abstracle  vera  et  bona, 
[c]  Apud  Sachariam, 

"  Revertar  ad  Zionem,  et  habitabo  in  medio  Hierosolymae,  unde  vo- 
cabitur  Hierosolyma  urbs  veritatis.  . .  .  :  adhuc  habitabunt.  .mares 
et  senes  mulieres  in  plateis  Hierosolymae,.  . .  .et  implebuntur  pla- 
teae.  .pueris  et  puellis  ludentibus  in  plateis  ejus  "  (viii.  3-5) : 

haec  de  adventu  Domini,  et  de  nova  ecclesia  ab  Ipso 
instauranda  ;  per  "  Zionem  "  intelligitur  ecclesia  quoad  bo- 
num  amoris,  et  per  "  Hierosolymam  "  ecclesia  quoad  vera 
do<5trinae  ;  quare  vocatur  Hierosolyma  "urbs  veritatis:" 
per  "mares  et  senes  mulieres,"  qui  "habitabunt  in  pla- 
teis Hierosolymae,"  intelliguntur  intelligentes  et  sapien- 
tes  per  vera  dodtrinae  ;  per  "pueros  et  puellas  ludentes 
in  plateis,"  quibus  "implebuntur  plateae  urbis,"  significan- 
tur  affecliones  veri  et  boni,  et  illarum  jucunditates,  quibus 
abundabunt  illi  qui  in  veris  doclrinae  vivunt.  Apud 
Jeremiam, 

"Juxta  numerum  urbium  tuarum  fuerunt  dii  tui,  Jehudah,  et  juxta  nu- 
merum  platearum  Hierosolymae  posuistis  altaria  in  pudorer.., 
altaria  ad  suffiendum  Baali "  (xi.  13) : 

"Juxta  numerum  urbium  tuarum  fuerunt  dii  tui,  Jehudah," 
significat  quod  tot  falsa  quot  docirinalia;  per  "  urbes " 
significantur  docirinalia,  et  per  "deos"  falsa  religionis  : 
"juxta  numerum  platearum  Hierosolymae  posuistis  alta- 
ria in  pudorem,"  significat  tot  cultus  quot  falsa  doclrinae  ; 
per  "plateas"  hie  significantur  falsa  doclrinae,  et  per 
"altaria"  cultus  ;  quod  sit  cultus  ex  falsis  qui  intelligitur, 
est  quia  per  "altaria"  intelliguntur  altaria  suffitus,  nam 
dicitur  "Altaria  ad  suffiendum  Baali  ;"  per  "  suffitum  "  enim 
significatur  bonum  spirituale,  quod  in  sua  essentia  est 
verum  ex  bono,  et  in  opposito  sensu  falsum  ex  malo. 

(Quod  "  suffitus  "  et  "  altare  "  ejus  ilia  significent,  videatur supra,  n.  3^4.  49*  ■  49-' 

567.)    Apud  eundem, 

"  Num  non  tu  vides,  quid  illi  faciunt  in  urbibus  Jehudae  et  in  plateis 
Hierosolymae?  Filii  colligunt  ligna,  et  patres  accendunt  ignem, 
mulieres  depsunt  massam  ad  faciendum  placentas  melecheth  cae- 
lorum,  simul  ad  libandum  libamina  diis  aliis  : .  . .  .  cessare  faciam 
in  urbibus  Jehudae  et  in  plateis  Hierosolymae  vocem  gaudii  et 
vocem  laetitiae"  (vii.  17,  18,  34) : 


quid  haec  in  sensu  spirituali  significant,  videatur  plene 
explicatum  supra  (n.  55 5M) ;  et  quod  per  "  urbes  Jehudae  " 

significentur  doflrinalia  ecclesiae,  et  per  "plateas  Hiero- 
solymae"  vera  dodlrinae  ejus.    Apud  eundem, 

"t'JNum  obliti  estis  malorum  quae  fecerunt  in  terra  Jehudae,  et  in 

plateis  Hierosolymae?"  (Mxliv.  9:) 

per  "terram  Jehudae"  significatur  ecclesia  quoad  bonum, 
ibi  quoad  malum;  et  per  "plateas  Hierosolymae"  signi- 
ficantur  vera  doclrinae,  hie  falsa  do6trinae  ejus.  Apud 
E  zee  hie  lent, 

"  Per  ungulas  equorum  suorum  conculcabit  "  Nebuchadnezar  rex  Babelis 
"  omnes  plateas  tuas,  populum  gladio  occidet,  et  statuas  roboris 
in  terras  descendere  faciet  ;  diripient  opes  tuas"  (xxvi.  II,  12): 

per  "  Nebuchadnezarem  regem  Babelis"  significatur  pro- 
fanatio  veri,  et  inde  destruclio  ejus  :  quod  per  fallacias 
sensualis  hominis  destruclurus  sit  omnia  vera  ecclesiae, 
significatur  per  quod  "per  ungulas  equorum  suorum  con- 
culcabit omnes  plateas  tuas :"  quod  destruet  vera  per 
falsa,  significatur  per  quod  "gladio  occidet  populum:" 
quod  sic  etiam  omnem  cultum  ex  veris,  significatur  per 
quod  "statuas  roboris  in  terras  descendere  faciet;"  "  sta- 
tuae"  enim  significant  sanctum  cultum  ex  veris;  et  quia 
omnis  potentia  est  veri  ex  bono,  vocantur  "statuae  robo- 
ris :"  quod  etiam  destruet  cognitiones  veri,  significatur  per 

quod  "diripient  Opes  "  (quod  "  opes  "  et  "  divitiae  "  sint  cognitiones  veri, 

videatur  n.  236).    Apud  eundem, 

"Aedificasti  tibi  excelsum,  et  fecisti  tibi  altum  in  omni  platea  ;  supei 
omni  capite  viae  fecisti  tibi  excelsum  tuum,  et  abominabilem  fe- 
cisti pulchritudinem  tuam  "  (xvi.  24,  25,  31): 

per  "excelsa"  apud  antiquos  significabatur  caelum,  et 
quoque  per  "altum  ;"  unde  ritus  sacrificandi  super  monti- 
bus  altis,  et  loco  eorum  super  excelsis  in  altum  aedifica- 
tis  ;  quare  cultus  ex  malis  et  falsis  doclrinae  significatur 
per  "facere  excelsum  et  altum  in  omni  platea,  et  super 
omni  capite  viae  :"  et  quia  cultus  ille  idololatricus  faclus 
est,  ideo  dicitur  quod  "abominabilem  fecerint  pulchritu- 
dinem suam  ;  per  "pulchritudinem"  intelligitur  verum  et 
inde  intelligentia,  quisque  enim  in  mundo  spirituali  est 
[pulcher]  secundum  vera  ex  bono  et  inde  intelligentiam. 
Apud  Amos, 

"In  omnibus  plateis  luctus,  et  in  omnibus  vicis  dicent,  Heu,  heu  ;  et 
vocabunt  agricolam  ad  lucrum"  (v.  16): 

"In  omnibus  plateis  luclus,  et  in  omnibus  vicis  dicent, 
Heu,  heu,"  significat  dolorem  propter  devastatum  verum 
et  bonum  ubivis ;  "et  vocabunt  agricolam  ad  luctum" 
significat  dolorem  hominum  ecclesiae  propter  id;  "agri- 
cola"  significat  hominem  ecclesiae,  quia  "ager"  signifi- 
cat ecclesiam  quoad  implantationem  veri.  Apud  Davi- 
dcjn, 

"  Horrea  nostra  plena  depromentia  de  cibo  ad  cibum,  greges  nostri 
milleni,  decies  milleni  in  plateis  nostris  ;  boves  nostri  onerati, 
non  ruptura  nec  effugiens,  nec  clamor  in  vicis  nostris"  (Ps.  cxliv. 
13,  14): 

per  "horrea"  quae  plena  cibo  significantur  doctrinalia  ex 
Verbo,  ita  Verbum  ubi  omnia  vera  doftrinae,  ex  quibus 
instruftio  et  nutritio  spiritualis  ;  per  "greges  millenos  et 
decies  millenos  in  plateis,"  significantur  bona  et  vera 
spiritualia,  per  "greges  millenos"  bona,  et  per  "decies 
millenos"  vera;  per  "boves  oneratos"  significantur  bona 
naturalia  et  illorum  affe6liones  ;  per  "non  rupturam"  sig- 
nificatur  cohaerentia  illorum  ;  per  "  non  effugiens  "  significa- 
tur  non  jactura  ullius  ;  per  "non  clamorem  in  vicis"  sig- 
nificatur  nullibi  lamentatio  super  defectum  illorum.  Apud 
Hiobum, 

Deus  "qui  dat  pluviam  super  facies  terrae,  et  qui  mittit  aquas  super 
facies  platearum  "  (v.  10) : 

"dare  pluviam  super  facies  terrae"  significat  influxum 
Divini  Veri  in  omnia  apud  illos  qui  ab  ecclesia  ;  et  "mit- 
tere  aquas  super  facies  platearum"  significat  influxum 
Divinum  in  vera  doctrinae,  ad  spiritualem  reddendum 
hominem  per  ilia.    Apud  Esaiam, 

"  In  plateis  ejus  accinxerunt  saccum,  super  teclis  ejus  et  in  plateis  ejus 
ejulabit,  descendens  in  fletum  "  (xv.  3): 

haec  de  urbe  Ar  in  terra  Moabi,  per  quam  significatur 
doctrina  illorum  qui  in  veris  ex  naturali  homine  sunt : 
dolor  super  falsa  doftrinae  illorum,  a  primis  ad  ultima, 
significatur  per  "Accinxerunt  saccum,  super  tech's  et  in 
plateis  ejus  ejulabit;"  "tecta"  sunt  interiora,  et  "plateae" 
sunt  exteriora  apud  illos.    Apud  Jeremiam, 

"Super  omnibus  teclis  Moabi,  et  in  plateis  ejus  totus  luctus  "  (Wxlviii. 

38): 


per  haec  similia  significantur  quae  nunc  supra.  Apud 

Danielem, 

"Scito  et  percipito,  ab  exitu  Verbi,  usque  ad  restituendum  et  ad  aedifi- 
candum  Hierosolymam,  usque  ad  Messiam  principem  [septimanae 
septem]  ;  postea  septimanis  sexaginta  duabus  restituetur  et  aedifi- 
cabitur  platea  et  fossa,  sed  in  angustia  temporum  "  (ix.  25) : 

qui  non  scit  sensum  spiritualem  Verbi,  opinari  potest  quod 
per  "Hierosolymam"  hie  significetur  Hierosolyma,  et  quod 
ilia  restituetur  et  aedificabitur,  et  quoque  quod  per  "  pla- 
team  et  fossam"  platea  urbis  et  fossa  ibi,  de  qua  etiam 
dicitur  quod  restituetur  et  aedificabitur;  sed  per  "  Hiero- 
solymam "  intelligitur  ecclesia  quae  a  Domino  instaurabitur, 
et  per  "plateam  et  fossam"  intelligitur  verum  doclrinae, 
per  "plateam"  verum,  et  per  "fossam"  doclrina :  quid  per 
numeros  ^septimanarum  ibi  significatur,  non  locus  hie  expli- 
candi  est. 

[d.]  Ex  illis  nunc  patet  quod  per  "plateam  Novae 
Hierosolymae"  simile  significetur  in  sequentibus  in  Apoca- 
lypsi, 

"Duodecim  portae  duodecim  margaritae,.  ..  .et  platea  urbis  aurum  pu- 
rum,  quasi  vitrum  pellucidum  "  (xxi.  21); 

et  postea, 

"Ostendit  mihi  purum  fiuvium  aquae  vitae,  splendidum  sicut  crystallum, 
exeuntem  e  throno  Dei  et  Agni :  in  medio  plateae  ejus  et  fluvii 
hinc  inde  arbor  vitae  faciens  fruclus  duodecim  "  (xxii.  1  2) : 

■  sed  de  his  in  sequentibus.    Apud  Esaiam, 

"  Filii  tui  defecerunt,  jacuerunt  in  capite  omnium  platearum,  sicut  bu- 
balus  reti  "  (li.  20)  : 

haec  quoque  de  Hierosolyma,  hoc  est,  ecclesia,  quoad 
doclrinam  vastata  ;  per  "filios"  intelliguntur  qui  in  veris 
doctrinae  sunt:  "deficere  et  jacere  in  capite  omnium  pla- 
tearum" significat  deprivatos  omni  vero ;  "caput"  seu 
principium  "platearum"  significat  ingressum  ad  verum,  ita 
omne  verum.    In  Threnis, 

"  Infans  et  laclens  deficit  in  plateis  urbis  ;. . .  .tolle  ad  "  Dominum  "ma- 
nus  tuas  super  animas  infantum  tuorum,  qui  defecerunt  per  famem 
in  capite  omnium  platearum"  (ii.  II,  19): 

per  "  infantem  et  lacftentem"  significatur  innocentia,  et 
quoque  bona  ct  vera  quae  per  cognitiones  ex  Verbo  pri- 
mum  nascuntur  et  vivificantur  apud  homines  qui  regene- 
rantur ;  quae  quia  prima  sunt,  etiam  insontia  et  innocua 

sunt :  illorum  defectus  plenarius  significatur  per  quod  "de- 
fecerunt  in  plateis  urbis,  et  in  capite  omnium  platearum  :" 
dicitur  "per  famem,"  quia  "fames"  significat  deprivatio- 
nem,  defectum,  ignorantiam  et  simul  desiderium  cognitio- 
num  (videatur  supra,  n.  386).    Apud  Nahum, 

"  Infantes  ejus  allisi  sunt  ad  caput  omnium  platearum,  et  super  honora- 
tos  ejus  jecerunt  sortem,  et  omnes  magnates  ejus  vincli  sunt  cate- 
nis  "  (iii.  10) : 

per  "infantes"  etiam  hie  intelliguntur  vera  primum  nas- 
centia  et  vivificata,  et  per  "allidi  ad  caput  omnium  pla- 
tearum" significatur  dispergi  et  perire  ;  per  "honoratos" 
significantur  bona  amoris ;  per  "jacere  sortem  super  illos" 
significatur  dissipari :  per  "magnates"  significantur  vera 
boni ;  et  per  "vinciri  catenis"  significatur  ligari  a  falsis  ut 
vera  non  prodire  possint  :  haec  de  "  urbe  sanguinum,"  per 
quam  significatur  doc~trina  in  qua  vera  Verbi  falsificata 
sunt.    Apud  Jcremiam, 

"Ascendit  mors  per  fenestras  nostras,  venit  in  palatia  nostra,  ad  ex- 
scindendum  infantem  e  platea,  juvenes  e  vicis  "  (ix.  20  [B.  A.  21]) : 

per  "mortem"  hie  intelligitur  mors  spiritualis,  quae  existit 
quando  falsum  creditur  esse  verum  ac  verum  falsum,  et 
secundum  id  vivitur  :  per  "fenestras"  significantur  cogita- 
tiones  ex  intellect,  per  "palatia"  significantur  interiora 
et  inde  sublimiora  mentis  humanae  ;  inde  patet  quid  sig- 
nificatur per  quod  "ascendat  mors  per  fenestras,  veniat  in 
palatia  nostra:"  per  "  infantem"  significantur  hie,  ut  supra, 
vera  primum  nascentia  per  cognitiones  e  Verbo,  per  "ju- 
venes" vera  acquisita  ex  quibus  intelligentia,  ac  per  "pla- 
teas"  et  "vicos"  vera  doclrinae  et  vera  vitae  quae  ducunt 
ad  intelligentiam  et  sapientiam  ;  inde  patet  quid  significatur 
per  "exscindere  infantem  e  platea,  juvenes  e  vicis."  Apud 
eundem, 

"Ira  Jehovae  plenus  sum,  defatigatus  sum  continendo  ;  effunde  super 
infantem  in  platea,  et  super  coetum  juvenum,  quia  etiam  vir  cum 
muliere  capientur,  senex  cum  pleno  dierum  "  (vi.  11) : 

[llhic  per  "infantem  in  platea"  et  per  "juvenes"  similia 
quae  supra  significantur;  per  "  virum  et  mulierem  "  signi- 
ficatur verum  conjunclum  bono  et  inde  intelligentia,  ac 
per  "senem  et  plenum  dierum"  significatur  sapientia. 
Quoniam  "platea"  significat  verum  doclrinae  ducens,  et 

in  opposito  scnsu  falsum,  ideo  per  "platearum  lutum," 
"caenum"  et  "stercus"  significatur  falsum  amoris  mali, 
in  sequentibus  locis  : — Apud  Esaiam, 

"Factum  est  cadaver  eorum  stercus  platearum"  (v.  25)  ; 

apud  eundem, 

"  Ponet  ilium  conculcationem  sicut  lutum  platearum  "  (x.  6) ; 
apud  Michaiu, 

"Erit  in  conculcationem  sicut  caenum  platearum"  (vii.  10) ; 

apud  Davidem, 

"Conteram  eos  sicut  pulverem  coram  faciebus  venti,  sicut  caenum  pla- 
tearum attenuabo  illos"  (Ps.  xviii.  43  [B.  A.  42]) : 

haec  etiam  ex  apparentiis  in  mundo  spirituali  ;  in  urbibus 
ibi  ubi  falsa  ex  malo  regnant,  apparent  plateae  plenae 
stercore,  caeno  et  luto.  Ex  his  constare  potest  quid 
significat 

Quod  Dominus  mandaverit  septuaginta,  quos  emisit  ad  praedicandum 
Evangelium  :  "  In  quam  urbem  ingredimini,  et  non  susceperint 
vos,  egredientes  in  plateas  ejus,  dicite,  Etiam  pulverem  adhae- 
rentem  nobis  ex  urbe  vestra  ''lexcutimus  Wvobis"  {Luc.  x.  ^io, 
11). 

Ouoniam  per  "plateas  urbis  "  significantur  vera  doctrinae, 
secundum  quae  vivendum  est,  ideo  solitum  fuit  docere  et 
orare  in  plateis  : — Ut  in  Libro  Secundo  Sainuclis, 

"  Ne  annuntiate  in  Gath,  ne  evangelizate  in  plateis  Aschkelon,  ne  forte 
gaudeant  filiae  Philisthaeorum  "  (i.  20); 

apud  Matthaeum, 

"Quando  feceris  eleemosynam,  ne  tuba  canas  ante  te,  quemadmodum 
hypocritae  faciunt  in  synagogis  et  in  vicis,  ut  glorificentur  ab  ho- 

minibus  Et  si  oraveris,  non  eris  sicut  hypocritae,  nam  amant 

in  synagogis  et  in  angulis  platearum  stantes  orare,  quo  conspicui 
fiant  hominibus  "  (vi.  W2,  5) ; 

et  apud  Lucam, 

"Tunc  incipietis  dicere,  Edimus  coram  Te,  et  bibimus,  et  in  plateis 
nostris  docuisti  ;  sed  [dicet,]  Dico  vobis,  non  novi  vos  unde  estis  " 
(xiii.  26,  27). 

Ex  significatione  "plateae,"  quod  sit  verum  doctrinae, 
etiam  patet  cur  Dominus,  in  parabola,  dixerit 

Quod  Paterfamilias  jusserit  servis,  ut  abirent  ocius  in  plateas  et  vicos 
urbis,  ac  pauperes,  mancos,  claudos  et  caecos  introducerent  {Luc. 
xiv.  21) : 


iy\2 

per  "  pauperes,"  "mancos,"  "claudos"  et  "caecos"  non 
intelliguntur  tales  in  naturali  sensu,  sed  tales  in  spirituali  ; 
qui,  nempe,  quia  non  habebant  Verbum,  in  ignorantia  veri 
et  inde  in  defectu  boni  fuerunt,  sed  usque  desiderabant 
vera,  per  quae  illis  bonum  :  tales  fuerunt  gentes,  a  quibus 
ecclesia  Domini  dein  instaurata  fuit.  Ouoniam  per  "  pla- 
team  urbis"  significabatur  tam  verum  quam  falsum  docens 
et  ducens,  ideo 

Angeli,  qui  venerunt  Sodomam,  dixerunt  quod  pernocftare  vellent  in 
platea  {Gen.  xix.  2). 

Et  quoque  ideo  statutum  fuit 

Quod  filii  Israelis,  si  animadverterent  in  aliqua  urbe  quod  servirent  diis 
aliis,  percuterent  habitatores  urbis  gladio,  devovendo  urbem,  et 
omnem  praedam  ejus  comportarent  in  medium  plateae,  et  combu- 
rerent  urbem  et  omnem  praedam  igne  {Deutr.  xiii.  14,  16,  17)  : 

per  "deos  alios"  significantur  falsa  cultus  ;  per  "gladium" 
destructio  falsi  per  vera,  per  "praedam"  falsificatio  veri, 
et  per  "ignem"  poena  amoris  mali,  et  destructio  ejus. 
Ex  locis  his  e  Verbo  allatis  constare  potest,  quid  signifi- 
catur  per  quod  "corpora  binorum  testium  projefta  sint 
super  platea  urbis  magnae,  quae  vocatur  spiritualiter  So- 
doma  et  Aegyptus  ;"  et  dein  quod  "non  permissa  fuerint 
poni  in  monumentis  ;"  mos  enim  fuit  apud  gentem  Judai- 
cam  et  Israeliticam,  occisos,  qui  fuerunt  hostes,  projicere 
in  vias  et  in  plateas,  et  non  sepelire,  in  signum  quod  tali 
odio  illos  haberent  ;  at  usque  repraesentabatur  per  id  quod 
infernalia  mala  et  falsa  essent,  quae  non  resuscitari  possent 
in  vitam,  hoc  est,  illi  qui  in  infernalibus  malis  et  falsis 
essent :  ut  quoque  patet  apud  Jcremiam, 

Prophetae  prophetant  dicentes,  "Gladius  et  fames  non  erit  in  terra  hac, 
gladio  et  fame  consumentur  prophetae  hi  ;  et  populus,  quibus  illi 
prophetantes,  erunt  abjecfti  in  plateas  Hierosolymae,  et  non  sepe- 
liens  "  (xiv.  15,  16)  : 

per  "prophetam"  intelligitur  doctrina  veri,  ibi  doctrina 
falsi,  nam  falsa  prophetarunt  ;  et  quia  "plateae"  signifi- 
cabant  ubi  falsa,  ideo  dicitur  quod  "erunt  abjecli  in  plateas 
Hierosolymae." 

653 [a].  " Quae  vocatur  spiritualiter  Sodoma  et  Aegyptus." — 
Quod  significet  per  mala  amoris  sui  et  per  falsa  inde, 
constat  ex  significatione  "Sodomac,"  quod  sit  amor  sui 
et  inde  mala  omnis  generis  (de  qua  sequitur) ;  et  ex  signifi- 

ficatione  "Aegypti,"  quod  sit  naturalis  homo  separatus  a 
spiritual,  et  indc  falsum  mali  omnis  generis  (da  qua  etiam  se- 
quitur).  Quod  per  "Sodomam  et  Aegyptum"  intelligatur 
Hierosolyma,  proinde  ecclesia,  in  qua  adulterata  sunt  bona 
quae  amoris,  et  falsificata  vera  quae  do6trinae,  patet ;  nam 
sequitur,  "  ubi  et  Dominus  noster  crucifixus  est ;"  nam  mala 
amoris  sui  et  falsa  doftrinae  sunt  quae  crucifigunt  Domi- 
num  ;  quapropter  a  Judaeis,  quoniam  ii  in  illis  malis  et 
falsis  fucrunt,  crucifixus  est  ;  sed  de  hac  re  in  sequentibus. 
Hie  primum  ostendetur  quod  per  "Sodomam"  in  Verbo 
significetur  amor  sui,  et  inde  omne  malum ;  nam  mala 
omnis  generis  scaturiunt  ex  amore  sui ;  qui  enim  se  solum 
amat,  is  amat  suum  proprium  ;  et  inde  omnia  voluntatis 
suae  et  intelle6tus  sui  immergit  proprio,  usque  adeo  ut 
non  possit  ab  illo  elevari  ad  caelum  et  ad  Dominum  ;  inde 
est  quod  ex  luce  caeli  nihil  videat,  sed  solum  ex  luce 
mundi,  quae  lux  separata  a  luce  caeli  est  in  spiritualibus, 
quae  sunt  caeli  et  ecclesiae,  mera  caligo  ;  quare  etiam  quo 
plus  homo  semet  amat,  eo  plus  spernit  spiritualia,  immo 
negat  ilia:  inde  etiam  interna  spiritualis  mens,  per  quam 
homo  est  in  luce  caeli,  clauditur ;  unde  fit  homo  mere 
naturalis,  et  homo  mere  naturalis  favet  malis  omnis  gene- 
ris :  nam  mala  in  quae  homo  nascitur,  in  naturali  homine 
resident ;  quae  ab  illo  removentur  quantum  ejus  mens  inte- 
rior quae  recipit  lucem  caeli  aperitur  :  proprium  hominis 
etiam  in  naturali  homine  residet,  et  proprium  hominis  non 
est  nisi  quam  malum.  Quod  itaque  "Sodoma"  significet 
amorem  sui,  et  inde  mala  omnis  generis,  constare  potest 
a  locis  in  Verbo  ubi  Sodoma  nominatur ;  ut  a  sequenti- 
bus : — Apud  Ezechielem, 

"  Soror  tua  major  Samaria,  ipsa  et  filiae  ejus,  habitans  ad  sinistram  tuam  ; 
at  soror  tua  minor  te,  habitans  ad  dextram  tuam,  Sodoma  et  filiae 
ejus  ;.  . .  .corrupisti  te  prae  illis  in  omnibus  viis  tuis  :.  .  .  .non  fecit 
Sodoma  soror  tua,  ipsa  et  filiae  ejus,  quemadmodum  tu  fecisti  et 
filiae  tuae  :  ecce  haec  fuit  iniquitas  Sodomae.  .  .,  superbia,  satietas 
panis,  et  tranquillitas  quietis  fuit  illi  et  filiabus  ejus,  et  manum 
miseri  et  egeni  non  confirmavit  ;  unde  elatae  faclae  sunt,  et  fece- 
runt  abominationem  coram  Me"  (xvi.  46-50) : 

agitur  ibi  de  abominationibus  Hicrosolymae,  quae  praecipue 
fuerunt  quod  adulteraverint  bona  et  vera  Verbi  et  eccle- 
siae ;  per  "Samariam,"  ubi  Israelitae  erant,  significatur 
ecclesia  spiritualis,  in  qua  bonum  spirituale,  quod  est  bo- 

num  charitatis  erga  proximum,  est  essentiale  ;  per  "  Hie- 
rosolymam"  autem,  ubi  erant  Judaei,  significatur  ecclesia 
caelestis,  in  qua  bonum  caeleste,  quod  est  bonum  amoris 
in  Dominum,  est  essentiale.  Sunt  enim  duo  regna  in  quae 
caelum,  et  inde  ecclesia,  est  distinctum,  regnum  spirituale 

et  regnum  Caeleste  (de  quibus  regnis  videatur  in  opere  De  Caelo  et  Inferno, 

n.  20-28);  haec  regna  repraesentata  fuerunt  per  Israelitas, 
quorum  metropolis  fuit  Samaria,  et  per  Judaeos,  quorum 
metropolis  fuit  Hierosolyma.  Bono  spirituali,  quod  est 
bonum  charitatis  erga  proximum,  oppositum  est  malum 
infernale,  quod  est  malum  amoris  mundi ;  et  bono  caelesti 
est  oppositum  malum  diabolicum,  quod  est  malum  amoris 
sui :  ex  amore  sui  scaturiunt  mala  omnium  generum,  et 
multo  pejora  quam  ex  amore  mundi  (vide  Novam  HUrosolymam, 
n.  65-83);  inde  est  quod  de  Hierosolyma  memorentur  diriora 
et  abominabiliora  quam  de  Samaria  ;  et  inde  est  quod  Hie- 
rosolyma non  modo  dicatur  "Sodoma,"  sed  etiam  quod 
pejora  fecerit  quam  Sodoma;  nam  dicitur,  "Non  fecit 
Sodoma  quemadmodum  tu  fecisti  et  filiae  tuae :"  quod 
malum  amoris  sui  fuerit  malum  Sodomae,  describitur  ita, 
"Haec  fuit  iniquitas  Sodomae,  superbia,  satietas  panis, 
tranquillitas  quietis,"  et  quod  "  raanum  miseri  et  egeni  non 
confirmaverit ;"  per  "superbiam"  intelligitur  amor  sui ;  per 
"satietatem  panis"  contemptus  omnis  boni  et  veri  caeli 
et  ecclesiae,  ac  nausea  ad  ilia  ;  per  "  tranquillitatem  quietis" 
securitas  et  non  anxietas  propter  aliquod  malum  ;  et  per 
"non  confirmationem  manus  miseri  et  egeni"  significatur 
immisericordia :  quia  amor  sui  fuit  amor  Sodomae,  ideo 
dicitur  quod  "filiae  ejus  elatae  factae  sint,  et  fecerint  abo- 
minationem  coram  Jehovah;"  per  "filias,"  quae  elatae, 
significantur  cupiditates  quae  illius  amoris,  et  per  "abomi- 
nationem  coram  Jehovah"  significatur  omne  malum  contra 
ipsum  Divinum. 

[b.]  Quoniam  per  "Chaldaeos"  significatur  profanatio 
et  adulteratio  veri  doctrinae  ex  Verbo,  et  per  "habitatores 
Babelis"  profanatio  et  adulteratio  boni  amoris,  ideo  illorum 
eversio  etiam  comparatur  eversioni  Sodomae  et  Gomor- 
rhae  : — Apud  Jcremiam, 

"Gladie  contra  Chaldaeos.  ...  et  contra  habitatores  Babelis  juxta 

eversionem  Dei,  Sodomam  et  Gomorrham,  et  vicinas  ejus. . . ;  non 
habitabit  ibi  vir,  nec  commorabitur  in  1'Iea  films  hominis  "  (1.  W35 
40); 

et  apud  Esaiam, 

"Sic  erit  Babel,  ornamcntum  regnorum,  decus  magnificentiae  Chaldae- 
orum,  sicut  eversio  Dei,  Sodoma  et  Gomorrha"  (xiii.  19): 

per  "Sodomam"  significatur  malum  amoris  sui,  et  per 
"Gomorrham"  falsum  illius  amoris;  et  quia  amor  sui  non 
agnoscit  aliquod  verum  ecclesiae,  dicitur,  "Non  habitabit 
ibi  vir,  nec  commorabitur  ibi  filius  hominis;"  per  "virum" 
significatur  intelligentia,  et  per  "filium  hominis"  verum 
ecclesiae.  Quia  per  "  Edomum  "  significatur  naturalis  homo 
qui  in  falsis  est  ex  amore  sui,  et  inde  qui  adulterat  bona 
ecclesiae,  ideo  etiam  ejus  vastatio  comparatur  cversioni 
Sodomae  et  Gomorrhae  : — Apud  Jcremiam, 

"  Erit  Edomus  in  desolationem, .  .  .  .sicut  eversio  Sodomae  et  Gomorrhae, 
....  non  habitabit  ibi  vir,  nec  commorabitur  ibi  filius  hominis  "  (xlix. 
I7[,  18]); 

et  apud  Zeplianiaui, 

"Moab  sicut  Sodoma  futura  est,  et  filii  Ammonis  sicut  Gomorrha,  locus 
derelictus  urticae,  et  fovea  salis,  vastitas  in  aeternum  "  (ii.  9) ; 

per  "Moabum,"  ut  dictum  est,  intelligitur  naturalis  homo, 
qui  ex  amore  sui  adulterat  bona  ecclesiae  ;  et  per  "filios 
Ammonis,"  qui  falsificant  vera  ejus  ;  et  quia  inde  devastatio 
omnis  boni  et  veri,  ideo  dicitur,  "Locus  dereliclus  urticae, 
et  fovea  salis,  vastitas  in  aeternum  ;"  devastatio  omnis  boni 
significatur  per  "locum  urticae,"  et  devastatio  omnis  veri 
per"foveam  salis:"  similia  significantur  per  "  Sodomam  "  et 
"Gomorrham."  Quia  per  "Jehudam "  significatur  amor  cae- 
lestis  qui  est  amor  in  Dominum,  ex  quo  omne  bonum,  et 
in  opposito  sensu  amor  diabolicus  qui  est  amor  sui,  ex  quo 
omne  malum,  ideo  devastatio  ecclesiae  (quae  per  "Jehudam  " 
et  per  "  Hierosolymam "  significatur)  etiam  comparatur 
eversioni  Sodomae  et  Gomorrhae  : — Apud  Esaiam, 

"  Impegit  Hierosolyma,  et  Jehuda  cecidit  obfirmatio  facierum  eorum 

correspondet  contra  eos,  et  peccatum  eorum  sicut  Sodomae"  (iii. 

s,  9) ; 

et  apud  eundem, 

"Audite  verbum  Jehovae,  principes  Sodomae;  auscultate  legem  Dei 
nostri,  populi  Gomorrhae  "  (i.  10): 

per  "verbum  Jehovae"  intelligitur  Divinum  Bonum,  et  per 
"legem  Dei"  intelligitur  Divinum  Verum  ;  nam  ubi  agitur 
de  bono,  dicitur  "  Jehovah,"  et  ubi  de  vero,  dicitur  "  Deus  :" 

et  quia  Divinum  Bonum  illis  qui  in  amore  sui  sunt  est 
malum,  dicitur  "  Peccatum  eorum  sicut  Sodomae,"  turn 
"Audite  verbum  Jehovae,  principes  Sodomae;"  et  quia 
Divinum  Verum  illis  qui  in  malo  amoris  sui  sunt  est  fal- 
sum,  dicitur  "Auscultate  legem  Dei,  populi  Gomorrhae." 
Apud  Mosen, 

"  De  vite  Sodomae  vitis  eorum,  et  de  agris  Gomorrhae  uvae  ejus,  uvae 
fellis,  botri  amaritudinum  illis"  (Deutr.  xxxii.  32): 

haec  de  diris  falsis  apud  posteros  Jacobi  scaturientibus 

ex  malis  amoris  sui.     (Sed  haec  supra,  n.  5  ig[i],  explicata  sunt.)  In 

THreniSy 

"Qui  comederunt  lautitias,  devastati  sunt  in  plateis  ;  educati  super  pur- 
pura amplexi  sunt  sterquilinia  ;...  .magna  facia  est  iniquitas  po- 
puli mei  prae  peccato  Sodomae,  quae  eversa  est  quasi  momento" 
(iv.  [5,]  6) : 

haec  di6la  sunt  de  illis  qui  e  regno  et  ecclesia  caelesti 
Domini  sunt,  quando  mutati  in  contrarium ;  nam  amor 
caelestis  est  qui  vertitur  in  amorem  sui,  qui  est  amor  dia- 
bolicus  ;  de  illis  verba  ilia  dicta  sunt  :  quid  significatur  per 
"comedere  lautitias,"  "educari  super  purpura,"  "  devastari 
in  plateis,"  et  "amplecti  sterquilinia,"  in  superiori  articulo 
(n.  652O])  explicatum  est  ;  quod  de  illorum  iniquitate, 
quod  facia  sit  "  prae  peccato  Sodomae,"  dicatur,  erat  quia 
Verbum  habebant,  ex  quo  scire  vera  et  bona  caeli  et 
ecclesiae  seu  doctrinae  et  vitae  potuerunt,  et  ilia  adulte- 
raverunt,  quod  habitatores  Sodomae  non  facere  potuerunt  ; 
nam  qui  scit  voluntatem  Domini  et  non  facit  illam,  magis 
peccat  quam  qui  non  scit :  etiam  omnes,  apud  quos  regnat 
amor  sui,  contemnunt  sanclia  caeli  et  ecclesiae,  et  negant 
Divinum  Domini  ;  et  ad  confirmandum  mala  ex  illo  amore 
profluentia,  vel  adulterant  Verbum,  vel  rejiciunt  illud  sicut 
scriptum  non  sanftum  aliunde  quam  quia  receptum  est  ; 
inde  est  quod  qui  ilia  ex  amore  sui  faciunt,  comparentur 
Sodomae  et  Gomorrhae.  Quod  pejus  faciant  quam  in 
Sodomis,  qui  instruuntur  a  Domino  de  veris  et  bonis  eccle- 
siae, et  tamen  rejiciunt  ilia  et  negant  ilia,  constat  ex  Do- 
mini verbis  de  Capernaum,  apud  Matthaeum, 

"  Tu  Capernaum,  quae  usque  ad  caelum  exaltata  es,  usque  ad  infernum 
deprimeris  ;  quia  si  in  Sodomis  faiflae  fuissent  virtutes,  quae  faclae 
sunt  in  te,  mansissent  usque  hodie  ;.  .dico  i'Hibi  quod  terrae  Sodo- 
roorum  tolcrabilius  crit  in  die  judicii  quam  tibi  "  (xi.  23,  24): 

Dominus  enim,  postquam  reliquit  Nazareth,  habitavit  in  Capernaum 
(Afattk.  iv.  13),  et  miracula  ibi  fecit  (Malth.  viii.  5-14  ;  Joh.  iv.  46 
ad  fin.). 

Similia  dixit  Dominus  dc  urbibus  in  quibus  discipuli  praedi- 
carent  adventum  Ipsius,  scu  Evangelium,  sed  non  recipie- 
rentur,  his  verbis  apud  eundem, 

"Quisquis  non  receperit  vos,  neque  audiverit  verba  vestra,  egredientes 
e  domo  aut  urbe  ista,  excutite  pulverem  pedum  vestrorum  ;  amen 
dico  vobis,  tolerabilius  erit  ter'rae  Sodomae  et  Gomorrhae  in  die 
judicii  quam  urbi  i  111  *  *  {[Ma/i/i.]  x.  14,  15  ;  Marc.  vi.  11  ;  Luc.  x. 
l'Jio-12) : 

nemo  enim  rejicit  sancta  ecclesiae,  et  negat  Divinum 
Domini  interius,  quam  illi  qui  in  amore  sui  sunt  ;  qui  in 
amore  mundi  et  inde  malis  sunt,  illi  jquoque  sancla  eccle- 
siae rejicere  possunt,  sed  usque  non  interius,  hoc  est,  ex 
confirmatione  cordis.  Simile  dicitur  de  prophetis  et  de 
populo  qui  adulterant  vera  et  bona  Verbi,  ad  confirman- 
dum  mala  et  falsa,  apud  Jeremiam, 

"  In  prophetis  Hierosolymae  vidi  obfirmationem  horrendam,  adukerando 
et  eundo  in  mendacio,  dum  confirmarunt  manus  malorum,  ut  non 
reverteretur  vir  a  malitia  sua,  facfli  sunt  Mihi  sicut  Sodoma,  et  habi- 
tatores  ejus  sicut  Gomorrha"  (xxiii.  14): 

per  "prophetas"  ibi  intelliguntur  docentes  vera  et  bona 
doclrinae,  et  in  sensu  abstracto,  qui  est  genuinus  sensus 
spiritualis,  intelligitur  doclrina  ex  Vcrbo,  ita  quoque  Ver- 
bum  quoad  doclrinam  ;  quare  per  "obfirmationem  horren- 
dam" significatur  confirmatio  cordis  contra  vera  et  bona 
Verbi:  per  "adulterare  et  ire  in  mendacio"  significatur 
pervertere  bona  et  vera  Verbi;  per  "  adulterare "  perver- 
tere  bona  Verbi  per  mala  et  falsa,  "mendacium"  est  fal- 
sum,  ac  "ire  in  mendacio"  est  vivere  in  falsis  :  confirmare 
mala  et  inde  potentiam  illorum  super  bona,  significatur  per 
"confirmare  manus  malorum  :"  et  perstare  in  malis  et  falsis 
dochrinae  significatur  per  "non  reverti  vir  a  malitia  sua:" 
inde  dicitur  quod  "fa6li  sint  sicut  Sodoma,  et  habitatores 
ejus  sicut  Gomorrha;"  "sicut  Sodoma"  significat  in  malis 
scaturientibus  ex  amore  sui,  et  "habitatores  ejus  sicut 
Gomorrha"  significat  vitam  malam  ex  falsis  doctrinac.  De- 
scribitur  malum  quod  Sodomam  et  Gomorrham  perdidit, 
per  haec  apud  Mosai, 

Quod  violentiam  inferre  voluerint  angelis,  et  quod  ideo  percussi  fuerint 
caecitatibus,  ut  non  invcnire  potuerint  januam  ubi  angeli  ;  et  quod 

ideo  Jehovah  pluere  fecerit  super  Sodomam  et  Gomorrham  sulphur 
et  ignem,  et  everterit  urbes  illas,  et  omnem  planitiem,  et  omnes 
habitatores  urbium,  et  germen  terrae  "  {Gen.  xix.  [1-28]) : 

quod  "violentiam  inferre  voluerint  angelis"  significabat 
quod  Divino  Bono  et  Divino  Vero,  nam  ilia  per  "angelos" 
significantur :  per  "  caecitates,"  quibus  percussi  sunt  "  ut 
non  invenirent  januam,"  significabatur  plenaria  rejectio  et 
negatio  Divini  et  sanctorum  caeli  et  ecclesiae,  usque  ut  non 
possent  [llaliquid  caeli  et  ecclesiae  videre  et  agnoscere  ;  hoc 
significatur  per  "non  invenire  januam"  ubi  angeli :  per 
"sulphur  "  significatur  concupiscentia  destruendi  bona  et 
vera  ecclesiae  per  falsa,  et  per  "ignem"  significatur  amor 
sui  et  omne  malum  quod  destruit,  hie  exitia  eorum.  Quod 
per  "Sodomam"  et  "Gomorrham"  omnia  mala  et  falsa  ex 
amore  sui  profluentia  intelligantur,  mihi  diclum  est  e  caelo  ; 
nam  cum  illi,  qui  in  malis  ex  illo  amore  sunt,  pereunt,  ut 
factum  est  die  ultimi  judicii,  apparuit  sicut  sulphur  et  ignis 
pluens  e  caelo  ;  hoc  mihi  etiam  visum  est.  Quod  tale  die 
ultimo  judicii  exstiturum  sit,  praedicitur  etiam  a  Domino 
apud  Lucam, 

"Similiter  fiet  quemadmodum  factum  est  in  diebus  Lothi ;. . .  .qua  die 
egressus  est.  .e  Sodoma,  pluit  igne  et  sulphure  e  caelo  et  perdidit 
omnes:  juxta  haec  fiet  qua  die  Filius  hominis  revelabitur"  (xvii. 
28-30). 

Quoniam  illi  qui  ex  amore  sui  confirmant  se  in  malis  per 
falsa  contra  vera  et  bona  caeli  et  ecclesiae,  prorsus  eradi- 
cant  apud  se  omne  verum  docl:rinae  et  Verbi,  ac  bonum 
amoris  spiritualis  et  caelestis,  ideo  vastatio  apud  illos  fit 
totalis  ;  quae  ita  describitur  apud  Mosen, 

"Sulphur  erit  et  sal,  combustio  tota  terra;  non  conseretur,  nec  germi- 
nabit,  nec  ascendet  in  ilia  ulla  herba,  juxta  eversionem  Sodomae 
et  Gomorrhae,  Adamae  et  Zeboim  "  {Detiir.  xxix.  22  [£.  A.  23]) : 

per  "sulphur"  significatur  vastatio  omnis  boni  per  concupi- 
scentias  ex  malis  ;  per  "salem"  significatur  vastatio  omnis 
veri  per  falsa  ex  concupiscentiis  illis  ;  per  "  combustionem 
totius  terrae"  significatur  devastatio  ecclesiae  per  amorem 
sui;  per  "non  conseretur,  nec  germinabit,  nec  ascendet  in 
ilia  ulla  herba,"  significatur  quod  prorsus  nulla  receptibilitas 
veri  ecclesiae  ("herba"  significat  verum  ecclesiae  nascens) : 
et  quia  talis  est  devastatio  boni  et  veri  ex  amore  sui,  ideo 
dicitur,  "juxta  eversionem  Sodomae  et  Gomorrhae,  Adamae 

et  Zeboim  ;"  per  "  Adamam  et  Zeboim"  significantur  cogni- 
tiones  mali  et  falsi.  Quod  tale  exstiturum  sit  die  ultimi 
judicii,  significatur  per  "qua  die  Filius  hominis  revela- 
bitur." 

654^/].  Quod  "Aegyptus"  hie  significet  naturalem 
hominem  separatum  a  spirituali,  et  inde  falsa  profluentia 
ex  malis  amoris  sui,  proinde  ex  fastu  propriae  intelligen- 
tiae,  nunc  dicetur  :  cum  enim  naturale  hominis  separatur 
a  spirituali  ejus,  quod  fit  imprimis  ex  amore  sui,  tunc  ex 
malis  illius  amoris  profluunt  falsa  ;  nam  omne  falsum  est  ex 
malo,  falsum  enim  est  patrocinium  mali,  ac  malum  volun- 
tatis formatur  in  intelle6f.u  per  ideas  cogitationis,  quae  ideae 
vocantur  falsa  :  et  quia  falsa  profluentia  ex  malis  amoris  sui, 
fastum  secum  habent,  homo  enim  tunc  cogitat  ex  proprio, 
ideo  etiam  per  "  Aegyptum"  hie  significatur  fastus  propriae 
intelligentiae.  Sed  quoniam  per  "Aegyptum"  significatur 
naturalis  homo  in  utroque  sensu,  nempe,  tarn  conjundtus  cum 
spirituali  homine  quam  separatus  ab  illo,  ita  in  sensu  bono 
et  in  sensu  malo,  ideo  per  "Aegyptum  "  quoque  significantur 
varia  quae  sunt  naturalis  hominis,  quae  in  genere  se  referunt 
ad  cognitiones  et  scientifica  ;  nam  vera  et  falsa  naturalis 
hominis  vocantur  cognitiones  et  scientifica  ;  ipsa  autem  vera, 
quando  vitam  adepta  sunt,  quod  fit  per  vitam  fidei  quae  est 
charitas,  sunt  spiritualis  ejus  hominis:  haec,  cum  illorum 
affeclionibus  et  amoenitatibus,  non  apparent  ad  manifestum 
hominis  sensum  et  visum,  sicut  cognitiones  et  scientifica  na- 
turalis hominis,  ex  causa  quia  homo,  quamdiu  vivit  in  mundo, 
naturaliter  cogitat  et  naturaliter  loquitur,  et  hoc  sentitur  et 
percipitur  ab  illo  quodam  visu,  qui  est  intelledtus  ejus:  at 
spiritualis  ejus  cogitatio,  quae  conjuncla  est  cum  affectione 
veri,  aut  falsi,  non  apparet  priusquam  homo  exuit  corpus 
naturale,  et  induit  corpus  spirituale,  quod  fit  post  obitum 
seu  decessum  ex  hoc  mundo,  et  ingressum  in  mundum  spi- 
ritualem  ;  tunc  spiritualiter  cogitat  et  spiritualiter  loquitur, 
et  non  ut  prius  naturaliter.  Hoc  fit  apud  unumquemvis 
hominem,  sive  sit  mere  naturalis  sive  sit  simul  spiritualis  ;  et 
cogitatio  apud  mere  naturalem  hominem  post  mortem  usque 
est  spiritualis,  sed  crassa  absque  intelligentia  veri  et  affec- 
tione  boni ;  nam  consistit  ex  ideis  correspondentibus,  quae 
quidem  apparent  sicut  materiales,  sed  usque  non  sunt  mate- 
rials :  sed  de  spirituali  cogitatione  et  inde  loquela  etiam 

mere  naturalium  hominum  in  mundo  spirituali,  alibi,  volente 
Domino,  plura  diceritiir.  Quod  per  "  Aegyptum  "  in  Verbo 
significetur  naturalis  homo  in  utroque  sensu,  bono  et  malo, 
consequenter  omne  id  quod  proprie  est  naturalis  hominis, 
erat  causa  quia  in  Aegypto  excolebantur  scientiae,  imprimis 
scientia  correspondentiarum  et  repraesentationum,  tempore 
quando  ecclesiae  fuerunt  repraesentativae  :  sed  quia  secun- 
dum correspondentias  sibi  fecerunt  simulacra,  quae,  dum 
ab  internis  facti  sunt  prorsus  externi,  ritu  san6lo  inceperunt 
colere,  unde  facta  sunt  illis  idola,  quare  verterunt  repraesen- 
tativa  spiritualium  et  caelestium  in  idololatrica,  et  quoque  in 
magica,  inde  est  quod  per  "Aegyptum"  in  Verbo  in  sensu 
malo,  qui  est  priori  oppositus,  significetur  scientificum  fal- 
sum  naturalis  hominis,  et  quoque  idololatricum  et  magicum. 
Quod  talia  per  "Aegyptum"  significentur,  constare  potest 
ex  perpluribus  locis  in  Verbo  :  sed  antequam  accedimus  ad 
confirmandum  illud  ex  Verbo,  scire  debemus  quod  apud 
unumquemvis  hominem  sit  internum  quod  ex  luce  caeli  videt, 
quod  internum  vocatur  homo  internus  spiritualis,  seu  mens 
interna  spiritualis,  et  externum  quod  ex  luce  mundi  videt, 
quod  externum  vocatur  homo  externus  naturalis,  seu  mens 
externa  naturalis :  apud  omnem  hominem  ecclesiae  erit 
internum  conjunctum  externo,  seu  internus  spiritualis  homo 
conjunctus  externo  naturali  homini ;  et  quando  conjuncti 
sunt,  tunc  spiritualis  homo,  quia  in  luce  caeli  est,  dominatur 
super  naturalem  hominem  qui  in  luce  mundi  est,  ac  regit  eum 
sicut  herus  famulum,  ac  docet  sicut  magister  discipulum  ;  ex 
ilia  conjun£tione  homo  est  homo  ecclesiae  et  est  angelus. 
At  vero  quando  naturalis  homo  non  conjun6lus  est  cum  spi- 
rituali et  ei  subordinatus,  quod  fit  imprimis  quando  spiritu- 
alis homo  occlusus  est,  (et  occlusus  est  apud  illos  qui  negant 
Divina  Verbi  et  ecclesiae,  tunc  enim  nihil  vident  ex  luce 
caeli,)  tunc  naturalis  homo  in  caecitate  quoad  spiritualia  est, 
et  per  rationale  suum  pervertit  omnia  vera  ecclesiae,  et  per 
ideas  apud  se  vertit  ilia  in  falsa.  De  hac  re,  nempe,  de  con- 
junftione  spiritualis  hominis  cum  naturali,  et  de  separationc 
naturalis  hominis  a  spirituali,  multis  agitur  in  Verbo,  impri- 
mis ubi  de  Aegypto;  quoniam  per  "Aegyptum"  signifi- 
catur  naturalis  homo,  tarn  conjunftus  cum  spirituali  homine 
quam  separatus  ab  illo  ;  et  ubi  agitur  de  naturali  homine 
separato  a  spirituali,  Aegyptus  vituperatur  et  rejicitur.  Et 

quia  per  "Aegyptum"  in  lato  sensu  significatur  naturalis 
homo,  ideo  per  "  Aegyptum  "  etiam  significatur  scientificum 
verum  et  scientificum  falsum  ;  nam  vera  et  falsa,  quae  in 
naturali  homine  sunt,  vocantur  scientifica  :  et  quia  scien- 
tifica  vera  et  falsa  significantur  per  "  Aegyptum,"  etiam  per 
illam  significatur  fides,  quoniam  fides  est  veri  ac  verum  est 
fidei ;  unde  fides  conjuncta  charitati  etiam  significatur  per 
"Aegyptum"  in  bono  sensu,  at  fides  separata  a  charitate 
in  malo  sensu  :  nam  fides  conjuncta  charitati  est  dum  spiri- 
tualis  homo  conjunctus  est  naturali,  et  tunc  per  "Aegyp- 
tum"  significantur  scientifica  vera  ;  at  fides  separata  a  cha- 
ritate e,st  dum  naturalis  homo  separatus  est  a  spirituali, 
et  tunc  per  "Aegyptum"  significatur  scientificum  falsum: 
quando  enim  naturalis  homo  separatus  est  a  spiritual] 
homine,  tunc  homini  nulla  vera  sunt  ;  et  si  vera  haurit  ex 
Verbo  seu  ex  doctrina  ecclesiae,  usque  per  ideas  cogitatio- 
nis  suae  falsificat  ilia  ;  inde  apud  hominem  ecclesiae  talem 
omne  verum  fit  falsum.  Haec  de  significatione  Aegypti  in 
Verbo :  quare  primum  ex  Verbo  demonstrandum  est  quod 
per  "Aegyptum"  significatur  naturalis  homo  conjunctus  spi- 
rituali,  seu  scientificum  vivificatum  per  influxum  lucis  spiri- 
tualis  ;  seu  quod  simile,  fides  conjuncta  charitati,  quae  in  se 
est  fides:  et  postea  demonstrabitur  quod  per  "Aegyptum" 
in  opposito  sensu  significetur  naturalis  homo  separatus  a 
spirituali,  seu  scientificum  non  vivificatum  per  aliquem 
influxum  vitae  spiritualis  ;  seu  quod  simile,  fides  separata 
a  charitate,  quae  in  se  non  est  fides. 

[b.]  Quod  per  "Aegyptum"  significetur  naturalis  ho- 
mo conjunctus  spirituali,  turn  scientificum  vivificatum  per 
influxum  lucis  spiritualis,  quod  in  se  est  verum  scientificum 
seu  verum  naturalis  hominis,  et  quod  simile,  fides  conjuncta 
charitati,  quae  in  se  est  fides,  constat  ex  sequentibus  his 
locis  : — Apud  Esaiam, 

"  In  die  illo  erunt  quinque  urbes  in  terra  Aegypti  loquentes  labia  Cana- 
anis,  et  jurantes  Jehovae  Zebaoth  ;  urbs  Cheres  dicetur  unaquae- 
vis.    In  die  illo  erit  altare  Jehovae  in  medio  terrae  Aegypti,  et 

statua  apud  terminum  ejus  Jehovae  Clamabunt  ad  jehovam 

propter  oppressiones,  qui  mittet  illis  Servatorem  et  Principem. 
tunc  notus  net  Jehovah  Aegypto,  et  cognoscent  Aegyptii  Jehovam 

in  die  illo,  et  facient  sacrificium  et  mincham  Sic  percutiet 

Jehovah  Acgyptum  percutiendo  et  sanando  ;  unde  convertent  se 
ad  Jehovam,  qui  exorabitur  illis,  et  sanabit  illos.  In  die  illo  erit  se- 
mita  ex  Aegypto  in  Aschurem,  ut  vcniat  Aschur  in  Aegyptum,  et 

Aegyptas  in  Aschurem,  et  servient  Aegyptii  cum  Aschure :  in  die 
illo  erit  Israel  trina  Aegypto  et  Aschuri,  benedi&io  in  medio  ter- 
rae,  cui  benedicet  Jehovah  Zebaoth,  dicendo,  Benediclus  populus 
meus  Aegyptus,  et  opus  manuum  mearum  Aschur,  et  hereditas 
mea  Israel"  (xix.  18-25): 

hie  "Aegyptus"  pro  naturali  homine  conjunclo  spirituali, 
ita  pro  gentibus  et  populis  qui  extra  ecclesiam  fuerunt : 
et  quia  non  in  veris,  naturales  homines  fuerunt  ;  sed  cum 
audiverunt  Evangelium  agnoverunt  Dominum,  et  inde 
instru6li  in  veris  doclrinae  fidem  receperunt.  Adventus 
Domini  intelligitur  per  "In  die  illo,"  quod  quinquies  ibi 
dicitur.  "In  die  illo  erunt  quinque  urbes  in  terra  Aegypti 
loquentes  labia  Canaanis  "  significat  quod  apud  illos  erunt 
plura  doclrinalia  secundum  vera  doclrinae  ipsius  ecclesiae  ; 
"quinque"  significant  plura,  "urbes"  docirinalia,  "terra 
Aegypti "  ecclesiam  gentium  talium,  "labia  Canaanis"  vera 
doclrinae  ecclesiae :  "  urbs  Cheres  dicetur  unaquaevis  " 
significat  doclrinam  boni  charitatis  in  singulis;  "urbs"  est 
doftrina,  et  "Cheres,"  quae  in  lingua  Hebraea  significat 
solem  et  ejus  jubar,  est  bonum  charitatis  et  inde  fides : 
"in  die  illo  erit  altare  Jehovae  in  medio  terrae  Aegypti, 
et  statua  apud  terminum  ejus  Jehovae,"  significat  quod 
tunc  cultus  Domini  ex  bonis  charitatis  et  inde  veris  fidei,  in 
omnibus  quae  sunt  naturalis  hominis  ;  per  "altare  Jehovae" 
significatur  cultus  ex  bono  charitatis,  et  per  "statuam" 
cultus  ex  veris  fidei,  per  "in  medio  terrae  Aegypti"  sig- 
nificatur ubique  et  in  omnibus  naturalis  hominis,  et  per 
"terminum"  verum  scientificum  :  "  clamabunt  ad  Jehovam 
propter  oppressiones,  qui  mittet  illis  Servatorem  et  Prin- 
cipem,"  significat  dolorem  illorum  propter  defectum  veri 
et  inde  boni  spiritualis,  et  adventum  Domini  a  quo  ilia 
recepturi ;  "clamare"  significat  dolorem,  "oppressiones" 
significant  defectum  veri  et  inde  boni  spiritualis,  ac  "  Ser- 
vator  et  Princeps"  significant  Dominum,  qui  "Servator" 
seu  "Salvator"  dicitur  ex  bono  amoris,  ac  "Princeps"  ex 
veris  fidei:  "tunc  notus  fiet  Jehovah  Aegypto,  et  cognos- 
cent  Aegyptii  Jehovam  in  die  illo,"  significat  agnitionem 
Domini  ac  Divini  Ipsius:  "et  facient  sacrificium  et  min- 
cham"  significat  cultum  Domini  secundum  praecepta  Ipsius 
ex  Verbo,  ita  ex  veris  doctrinae  et  bono  amoris:  "sic 
percutiet  Jehovah  Aegyptum  percutiendo  et  sanando,  undc 
convertent  se  ad  Jehovam,  et  exorabitur  illis,  et  sanabit 

illos,"  signifieat  tentationes,  et  sic  conversioncm,  ac  sana- 
tionem  a  falsis  per  vera:  "in  die  illo  erit  semita  ex  Ae- 
gypto in  Aschurem,  ut  veniat  Aschur  in  Aegyptum  et 
Aegyptus  in  Asclmrcin,"  signifieat  quod  tunc  illis  aperie- 
tur  rationale  per  vera  scientifica,  ut  homo  scientifica  quae 
sunt  naturalis  hominis  rationaliter  et  sic  intelligenter 
intueatur;  "  Aegyptus  "  est  scientificum  naturalis  hominis, 
et  "Aschur"  est  rationale:  "in  die  illo  Israel  erit  trina 
Aegypto  et  Aschuri,  benedictio  in  medio  terrae,"  signifieat 
influxum  in  utrumque  ex  spirituali  luce;  "Israel"  est 
spiritualis  homo  cui  lux  est  e  caelo,  "Aegyptus"  est  natu- 
ralis homo  cui  lux  est  e  mundo,  et  "Aschur"  est  rationalis 
homo  qui  est  medius,  ac  lucem  recipit  ex  spirituali,  et 
transmittit  in  naturalem,  et  illustrat  ilium  :  "cui  benedicet 
Jehovah"  signifieat  influxum  a  Domino;  "  dicendo,  Bene- 
dicts populus  meus  Aegyptus,"  signifieat  naturalem  homi- 
nem  illustratum ;  "et  opus  manuum  mearum  Aschur," 
signifieat  rationalem  hominem  non  a  se  sed  a  Domino ; 
"et  hereditas  mea  Israel,"  signifieat  spiritualem  hominem, 
qui  "hereditas"  vocatur  quia  omne  spirituale  est  Domini, 
est  enim  Divinum  procedens  Ipsius,  ex  quo  caelum  et 
ecclesia.  Quis  ilia  prophetica  absque  sensu  spirituali  intel- 
ledturus  esset  ?    Apud  Micham, 

"Dies  hie  quo  usque  ad  Te  venient  ab  Aschure  et  urbibus  Aegypti,  et 
inde  ab  Aegypto  usque  ad  fluvium,  et  a  mari  ad  mare,  et  a  monte 
ad  moniem  "  (vii.  12) : 

haec  etiam  dicla  sunt  de  instauratione  ecclesiae  a  Domino 
apud  gentes,  et  per  ilia  verba  describitur  extensio  eccle- 
siae illius  ab  uno  fine  ad  alterum  :  unus  finis  terrae  Cana- 
anis  fuit  fluvius  Euphrates,  et  alter  fuit  fluvius  Aegypti  ; 
extensio  veri  ab  uno  fine  ad  alterum  significatur  per  "a 
mari  ad  mare,"  et  extensio  boni  ab  uno  fine  ad  alterum 
per  "a  monte  ad  montem."  Quod  extensio  terrae  Cana- 
anis,  per  quam  significatur  ecclesia,  fuerit  a  fluvio  Aegypti 
ad  fluvium  Assyriae  (Euphratem),  constat  apud  Mosen, 

"Die  hoc  pepigit  Jehovah  foedus  cum  Abramo,  dicendo,  Semini  tuo 
dabo  terram  hanc  a  fluvio  Aegypti  usque  ad  fluvium  magnum, 
fluvium  Euphratem  "  (Gen.  xv.  18); 

et  in  Libro  Primo  Regum, 

"Salomo  fuit  dominans  in  omnia  regna  a  fluvio"  Euphrate  "ad  ter- 

ram  Philisthaeorum,  et  usque  ad  terras  Aegypti  "  (v.  I  [B.  A.  iv. 
21]): 

ecclesia  enim,  quae  in  se  est  spiritualis,  terminatur  in  natu- 
rali  homine,  nempe  in  ejus  rationali  et  scientifico  ;  nam  • 
rationale  est  in  naturali  homine  interiori,  est  enim  ejus 
intelle£lus  ;  similiter  in  eo  est  scientificum  ;  ac  nascitur 
rationale  per  scientifica,  nam  videt  in  his  sua  conclusa 
sicut  in  speculo,  et  confirmat  se  per  ilia,  sed  tamen  ex 
spirituali  ;  absque  hoc  non  est  homini  rationale,  nec  scien- 
tificum verum,  sed  pro  rationali  est  ratiocinatio,  et  pro 
scientifico  vero  est  scientificum  falsum  ;  ilia  bina  itaque 
faciunt  terminos  spiritualis  ecclesiae,  quae  per  "  terram 
Canaanem"  significatur.    Apud  Ezechielem, 

"  Fili  hominis,  die  ad  Pharaonem  regetn  Aegypti,  et  ad  multitudinem 
ejus,  Cui  similis  factus  es  in  magnitudine  tua?  Ecce  Aschur  ce- 
drus  in  Libano,  pulchra  ramo  et  silva  umbrosa,  et  alta  altitudine, 
et  inter  implexa  fuit  surculus  ejus  ;  aquae  crescere  fecerunt  earn, 
abyssus  altam  fecit  earn,  ita  ut  cum  fluviis  suis  irent  circum  plan- 
tain, et  aquaeduclus  emiserit  ad  omnes  arbores  agri  ;  unde  alta 
facia  est  altitudo  ejus,.  .  .  .et  longi  facli  rami  ejus  per  aquas  multas 
quas  emisit  :  in  ramis  ejus  nidificarunt  omnes  aves  caelorum,  et 
sub  ramis  ejus  pepererunt  omnis  bestia  agri,  ac  in  umbra  ejus  ha- 
bitarunt  omnes  gentes  magnae :  pulchra  fuit  magnitudine  sua, 
longitudine  ramorum  suorum,  nam  fuit  radix  ejus  apud  aquas  mul- 
tas.   Cedri  non  occultarunt  earn  in  horto  Dei,  abietes  non  pares 

fuerunt  ramis  ejus  omnis  arbor  in  horto  Dei  non  par  fuit  illi 

in  pulchritudine  ejus  ;  pulchram  fecerunt  earn  per  multitudinem 
ramorum  ejus,  et  aemulatae  sunt  illi  omnes  arbores  Eden,  quae  in 
horto  Dei  "  (xxxi.  Wa-9)  : 

quoniam  per  "Pharaonem  regem  Aegypti"  significatur 
intelleftuale  naturalis  hominis,  quod  nascitur  et  formatur 
ex  veris  scientificis  rationaliter  visis,  inde  est  quod  ille  hie 
dicatur  "Aschur,"  per  quern  significatur  rationale,  et  de- 
scribitur  per  "cedrum"  ac  ejus  altitudinem,  et  ramorum  ejus 
longitudinem  et  multitudinem,  et  hoc  quia  "cedrus"  in 

Verbo  etiam  significat  rationale.     (Sed  pleraque  hie  allata  supra,  n. 

6$0[d],  expiicata  sunt.)  Quia  tale  est  rationale  quoad  intellec- 
tualia,  et  tale  inde  naturale  quoad  vera  scientifica,  ideo 
dicitur  quod  "cedri  non  occultaverint  illam  in  horto  Dei," 
et  quod  "  abietes  non  pares  fucrint  ramis  ejus,"  et  quod 
"omnis  arbor  in  horto  Dei  non  par  fuerit  illi  in  pulchritu- 
dine ;"  per  "hortum  Dei"  significatur  intelligentia  quae 
est  homini  ecclesiae  qui  in  genuinis  veris;  per  "cedrum" 
significatur  rationale  ejus  quod  ex  origine  spirituali  est  ; 

per  "abietes"  significatur  perccptivum  naturalis  hominis  ; 
per  "  pulchritudinem "  significatur  affecliio  veri  ct  inde 
intelligentia;  quod  "pulchram  fecerint  earn  per  multitu- 
dincm  ramorum,"  significat  abundantiam  verorum  scienti- 
ficorum  rationaliter  perceptorum ;  quod  "aemulatae  sint 
illi  omnes  arbores  Edenis  in  horto  Dei,"  significat  percep- 
tiones  veri  ex  bono  caelesti,  unde  sapientia  ;  "arbores" 
significant  perceptiones  ubi  de  caelesti  homine  agitur,  et 
cognitiones  ubi  de  spirituali ;  "Eden  in  horto  Dei"  signi- 
ficat sapientiam  quae  ex  bono  amoris  ;  quod  sit  Pharao  et 
Aegyptus,  quae  per  "Aschurem"  et  "cedrum"  hie  intel- 
hgitur  et  describitur,  constat  quoque  ex  versu  ultimo  hujus 
capitis,  ubi  dicitur,  "Hie  est  Pharao  et  omnis  multitudo 
ejus."  Quoniam  omnis  intelligentia  et  sapientia  spiritualis 
hominis  desinit  in  naturalem,  et  ibi  conspicuam  se  reddit, 
ideo  in  loco  supra  allato  comparatur  Pharao  rex  Aegypti, 
per  quern  significatur  intellcctuale  quod  est  in  naturali 
homine  natum  et  formatum  ex  veris  scientificis,  "  cedro 
in  horto  Dei  ;"  proinde  terra  Aegypti  est  quae  intelligitur 
per  "hortum  Dei:"  similiter  ut  apud  Mosen, 

"  Lothus  sustulit  oculos  suos,  et  vidit  omnem  planitiem  Jardenis,  quod 

tota  aquis  abundaret  sicut  hortus  Jehovae,  sicut  terra  Aegypti, 

qua  venitur  Zoar"  (Gen.  xiii.  10). 

Naturalis  homo  quoad  ejus  intellectuale,  sicut  supra  apud 
Ezechielem,  etiam  describitur  a  Sancheribo,  praefeclo  regis 
Assyriae,  sed  per  blasphemias,  his  verbis, 

"Per  manum  legatorum  tuorum  ignominia  aiiecisti  Dominum,  ac  dixisti, 
Per  multitudinem  curruum  meorum  ego  ascendi  altitudinem  mon- 
tium,  latera  Libani,  ubi  exscindam  altitudinem  cedrorum  ejus,  elec- 
tionem  abietum  ejus,  et  perveniam  ad  diversorium  finis  ejus,  silvam 
arvi  ejus :  ego  fodi  et  bibi  aquas  alicnas,  et  exsiccabo  vola  gres- 
suum  meorum  omnes  fluvios  Aegypti "  (2  Reg.  xix.  23,  24) : 

per  haec  similia  significantur  quae  in  loco  supra  allato, 
nempe,  rationalia  hominum  ecclesiae  formata  ex  veris  sci- 
entificis, et  illustrata  ex  Divino  spirituali;  quae  tamen 
rex  Assyriae,  per  quern  hie  significatur  rationale  perversum, 
destruere  voluit,  nam  Chiskiae  regi  Jehudae  bellum  intulit  ; 
verum  quia  blasphemavit  ilia,  et  minatus  omnia  ecclesiae 
a  primo  ad  ultimum,  quae  apud  hominem  formatur  cx 
spirituali  in  rationali  et  naturali  ejus,  destruere,  ideo  ilia 
nofte  pcrcussa  sunt  ab  angelo  Jehovae  "  centum  oftoginta 

quinque  millia"  (vers.  35):  per  "  multitudinem  curruum 
regis  Assyriae"  ibi  significantur  falsa  doclrinae  ;  per  "alti- 
tudinem  montium,  latera  Libani,"  quae  asccndere  voluit, 
significantur  omnia  bona  et  vera  ecclesiae,  quae  voluit 
destruere  ;  per  "  altitudinem  cedrorum  et  electionem  abie- 
tum,"  quae  voluit  exscindere,  significantur  vera  rationalia 
et  naturalia  quoad  perceptionem  ;  per  "silvam  arvi"  signi- 
ficantur scientifica  :  per  "  fluvios  Aegypti,"  quos  vola  gres- 
suum  exsiccaret,  significatur  Mscientia  naturalis  hominis 
ex  spirituali  origine,  quam  per  sensuale  suum  annihilaret 
et  deleret  ;  "vola  gressuum  regis  Assyriae"  est  sensuale 
et  inde  ratiocinatio,  quae  est  ex  solis  fallaciis  ;  "fluvii  Ae- 
gypti" sunt  intelligentia  naturalis  hominis  ex  scientificis, 
quae  ex  origine  spirituali  sunt,  quando  applicantur  ad 
confirmanda  vera  ecclesiae  quae  sunt  spiritually 

[c]  Quoniam  omnis  homo  apud  quern  ecclesia  implan- 
tanda  est,  primum  instruendus  est  in  scientificis,  (nam 
absque  instructione  naturalis  hominis  per  scientifica,  quae 
etiam  sunt  variae  experientiae  ex  mundanis  et  consortiis, 
homo  non  potest  rationalis  fieri,  et  si  non  fit  rationalis 
nec  fieri  potest  spiritualis,  nam  rationale  hominis  conjungit 
se  ab  una  parte  cum  spirituali,  hoc  est,  cum  caelo,  et  ab 
altera  parte  cum  naturali,  hoc  est,  cum  mundo,)  et  quia 
ecclesia  instituenda  fuit  apud  filios  Israelis,  ideo  primum 
naturalis  homo  apud  illos  instruendus  erat,  quod  erat  in 
veris  naturaliter  et  quoquc  scientifice  intellects.  Hoc  ut 
repraesentaretur  et  significaretur,  factum  est,  ut  Abraham, 
cujus  posteri  repraesentaturi  erant  ecclesiam,  et  ipse  caput 
ejus, 

Peregrinatus  sit  in  Aegypto  cum  sua  uxore,  et  ibi  aliquantum  commora- 
tus  {Gen.  xii.  10,  seq.) ; 

et  dein, 

Quod  Jacobus  cum  filiis  suis,  qui  tunc  filii  Israelis  vocati  sunt,  ex  man- 
dato  abiverint  in  Aegyptum,  et  habitaverint  in  Goschen,  quae  fuit 
optima  terrarum  Aegypti,  ac  ibi  diu  permanserint  (Gen.  xlvi.,  seq.) ; 

et  hoc  propterea  ut  in  veris  primum  scientifice  et  naturali- 
ter instruerentur,  antequam  spiritualiter :  quisque  enim  per 
vera  scientifice  et  naturaliter  intellecla  comparat  sibi  ratio- 
nale, in  quod  spirituale  potest  influere  ct  operari  ;  nam 
homo  lucem  caeli,  quae  est  lux  spiritualis,  per  rationale, 
quod  est  intelle&us  ejus,  haunt,  et  per  rationale  illustra- 

turn  a  spirituali  intuetur  in  cognitiones  et  scientifica,  et 
ex  illis  eligit  quae  cum  genuinis  veris  et  bonis  caeli  et 
ecclesiae,  quae  sunt  spiritualia,  concordant,  et  rejicit  quae 
discordant ;  ita  homo  fundat  ecclesiam  apud  se :  quare 
de  Abrahamo  et  de  Jacobo  dicitur,  quod  propter  famem  in 
terra  Canaane  Aegyptum  abirent  ad  peregrinandum  ibi  ; 
quod  "propter famem," erat  quia " fames " significat defectum 
cognitionum  veri  et  boni,  et  quoque  desiderium  ad  illas  ; 
et  "  peregrinari"  in  Verbo  significat  instrui.  Ex  his  patet 
quid  intelligitur  per  haec  apud  Davidem, 

"Vitem  ex  Aegypto  proficisci  fecisti,  expulisti  gentes,  plantasti  earn, 
purgasti  ante  earn,  et  radicari  fecisti  radices  ejus,  ut  impleverit 
terram  ;.  .  .  .emisisti  propagines  ejus  usque  ad  mare,  et  ad  fluvium 
ramusculos  ejus"  (Ps.  lxxx.  9,  io[,  12]  [£.  A.  8,  9,  11]) : 

per  "vitem  ex  Aegypto"  significatur  ecclesia,  quam  filii 
Israelis  repraesentarunt  ;  per  "expellere  gentes"  signifi- 
catur mala  naturalis  hominis  quae  per  vera  expelluntur  ; 
per  "plantare  earn,"  "purgare  ante  earn,"  et  "radicari 
facere  radices  ejus,"  significatur  instructio  secundum  ordi- 
nem  ;  qui  est  ut  cognitiones  et  scientifica  imbuant,  dein 
ut  in  deserto  sint  et  tententur,  et  postea  in  terram  Ca- 
naanem,  hoc  est,  in  ecclesiam,  introducantur  ;  ilia  in  suo 
ordine  significantur  per  "Plantasti  earn,  purgasti  ante  earn, 
radicari  fecisti  radices  ejus,  ut  impleverit  terram ;"  per 
"emittere  propagines  ejus  usque  ad  mare"  significatur 
incrementum  intelligentiae  et  extensio  usque  ad  ultima 
boni  et  veri  ecclesiae  ;  et  per  "emittere  ramusculos  usque 
ad  fluvium"  significatur  ad  rationale.     (Quod  per  " fluvium," 

nempe  Euphratem,  significetur  rationale,  videatur  supra,  n.  5^9  )    Apud  Ho- 

schcam, 

"Cum  puer  Israel  tunc  dilexi  eum,  et  ex  Aegypto  vocavi  filium  meum  " 
(xi.  1): 

per  "Israelem"  in  sensu  spirituali  significatur  ecclesia,  et 
in  supremo  sensu  Dominus,  qui  sicut  est  omne  caeli  ita 
est  omne  eccclesiae  :  et  quia  filii  Israelis  repraesentaturi 
erant  ecclesiam,  et  secundum  Divinum  ordinem  erat  ut 
primum  instruerentur  in  talibus  quae  inservitura  erunt  ratio- 
nali  et  per  hoc  spirituali,  ideo  in  Aegypto  primum  peregri- 
nati  sunt,  et  deinde  in  desertum  acti,  ut  tentationes  subirent 
et  per  illas  domaretur  naturalis  homo ;  nam  homo  non 
rationalis  fit  nisi  scientifica  insania  et  falsa  removentur, 

et  sic  expurgetur  naturalis  homo,  quod  imprimis  fit  per 
tentationes. 

[d.]  Quoniam  per  "  Israelem  "  in  supremo  sensu  intelli- 
gitur  Dominus,  ideo  etiam  Ipse,  dum  infans,  in  Aegyptum 
delatus  est,  secundum  haec  apud  Mattkaeum, 

"  Angelus  Domini  apparuit  in  somnio  Josepho,  dicens,  Experreclus  assu- 
me Puerum,  et  fuge  in  Aegyptum,  et  estote  ibi  usque  dum  dixero  ; 
.  .  .  .ille  experreclus  assumpsit  Puerum  et  matrem  Ipsius  nodlu,  et 
concessit  in  Aegyptum,  et  erat  ibi  usque  ad  mortem  Herodis  :  ut 
impleretur  quod  dictum  est.... a  Propheta, .  .  Ex  Aegypto  vocavi 
Filium  meum  "  (ii.  13-15) : 

per  haec  etiam  significabatur  prima  instructio  Domini,  nam 
Dominus  sicut  alius  homo  instructus  est,  sed  ex  Divino 
suo  hausit  omnia  intelligentius  et  sapientius  quam  omnes 
alii :  sed  hie  secessus  in  Aegyptum  modo  repraesentavit 
instru£tionem  ;  nam  sicut  omnia  repraesentativa  Ecclesiae 
Israeliticae  et  Judaicae  Ipsum  spe6tabant,  ideo  etiam  in 
Se  repraesentavit  et  perfecit  ilia,  ita  enim  implevit  omnia 
Legis.  Quippe  repraesentativa  erant  ultima  caeli  et  eccle- 
siae, et  omnia  priora,  quae  sunt  rationalia,  spiritualia  et 
caelestia,  in  ultima  intrant  et  in  illis  sunt,  quare  Dominus 
per  ilia  in  ultimis  fuit ;  et  quia  in  ultimis  est  omne  robur, 
ideo  ex  primis  per  ultima  subjugavit  omnia  inferna,  et 
redegit  in  ordinem  omnia  in  caelis.  Inde  erat  quod  tota 
vita  Domini  in  mundo  fuerit  repraesentativa,  usque  etiam 
ad  omnia  ilia  quae  apud  Evangclistas  memorantur  de  pas- 
sione  Ipsius,  quae  repraesentabant  qualis  tunc  fuit  ecclesia 
contra  Divinum  et  contra  bona  et  vera  caeli  ct  eccle- 
siae. 

[<?.]  Ex  his  constare  potest  quid  intelligitur  per  "Ae- 
gyptum," ubi  de  ecclesia  instauranda  a  Domino  agitur,  in 
sequentibus  locis  : — Apud  Esaiaiu, 

"Sic  dixit  Jehovah,  Labor  Aegypti  et  merces  Cuschi  et  Sabaeorum,  viro- 
rum  longitudinis,  apud  Te  praeteribunt,  et  Tibi  erunt,  post  Te 
ibunt,  in  vinculis  praeteribunt;  ita  ut  erga  Te  incurvent  se,  erga 
Te  orent;  tantummodo  in  Te  Deus,  et  praeterea  non  Deus  "  (xlv. 

14): 

haec  de  Domino,  de  quo  in  toto  illo  capite  agitur:  per  "la- 
borem  Aegypti"  et  per  "mercedem  Cuschi  et  Sabaeorum" 
significatur  jucundum  amoris  naturalis  ex  acquisitione  cog- 
nitionum  vcri  et  boni ;  ipsae  cognitiones  significantur  per 
"Sabaeos,"  qui  vocantur  "  viri  longitudinis"  ex  bono,  nam 

"longitudo"  significat  bonum  et  ejus  quale,  ac  "latitudo" 
verum  et  ejus  quale  :  quod  accessuri  ad  ecclesiam,  et  Do- 
minum  agnituri  et  adoraturi,  significatur  per  "  Apud  Te 
praeteribunt,  Tibi  erunt,  erga  Te  incurvabunt  se  :"  quod 
naturalis  homo  apud  illos  serviturus  spirituali  et  sic  Do- 
mino, significatur  per  quod  "in  vinculis  praeteribunt;"  nam 
"in  vinculis  ire"  dicuntur,  apud  quos  coercentur  cupiditates 
quae  sunt  naturalis  hominis :  quod  agnituri  quod  solus 
Dominus  sit  Deus,  intelligitur  per  quod  "erga  Ipsum  ora- 
bunt,  tantummodo  in  Ipso  Deus,  et  praeterea  non  Deus."' 
Apud  Davidem, 

"  Venient  pingues  ex  Aegypto,  Cusch  accelerabit  manus  suas  Deo  ;  regna 
terrae,  cantate  Deo,  psallite  Domino"  (Ps.  lxviii.  32,  33  [B.  A.  31, 
32]): 

per  "  pingues  ex  Aegypto"  significantur  gentes,  qui  in 
affectione  sciendi  vera,  et  per  "  Cuschum"  significantur  qui 
ex  jucundo  naturalis  hominis  hauriunt  ilia;  quod  per  "Cu- 
schum" illud  significetur,  constat  ex  aliis  locis  ubi  nomi- 
natur  ; 

(Ut  Gen.  ii.  13  ;  Zeph.  in.  5,  9,  10;  Dan.  xi.  43  :) 

quod  gentes  recepturae  vera  et  bona  caeli  et  ecclesiae  a 
Domino,  significatur  per  quod  "regna  terrae  canerent  Deo, 
et  psallerent  Domino."    Apud  Hosclicam, 

"Cum  honore  advenient  sicut  avis  ex  Aegypto,  et  sicut  columba  e  terra 
Assyriae,  et  habitare  faciam  eos  super  domibus  suis  "  (xi.  11) ; 

haec  quoque  de  Domino  instauraturo  ecclesiam  apud  gen- 
tes ;  "sicut  avis  ex  Aegypto"  dicitur,  quia  "avis"  signifi- 
cat cogitationes  ex  veris  scientificis  ;  "et  sicut  columba  e 
terra  Assyriae"  dicitur,  quia  "columba"  significat  bonum 
rationale  ex  spirituali,  "Assyria"  ipsum  rationale;  per 
"habitare  facere  super  domibus  suis "  significantur  interiora 
mentis  formatae  per  vera  ex  bono,  sic  tuti  ab  infestatione 
a  falsis  mali.    Apud  Esaiavi, 

"  Erit  in  die  illo  excutiet  Jehovah  de  spica  fluvii  usque  ad  fluvium  Ae- 
gypti ;  et  vos  colligemini  alteri  unus.filii  Israelis:  erit  porro,  in 
die  illo  clangetur  buccina  magna,  et  venient  pereuntes  in  terra 
Aschuris,  et  expulsi  We  terra  Aegypti,  et  incurvabunt  se  Jehovae 
in  monte  sanctitatis  in  Hierosolyma"  (xxvii.  12,  13)  : 

"in  die  illo"  significat  adventum  Domini:  "de  spica  fluvii 

usque  ad  fluvium  Aegypti,"  quam  Jehovah  excutiet,  signi- 
ficat  omne  verum  rationale  et  scientificum  inserviturum 
spirituali  ;  "spica"  dicitur  quia  continens  est  frumenti,  per 
quod  significatur  verum  et  bonum  quod  inservit  spirituali 
homini  pro  nutritione  :  convocatio  ad  ecclesiam  a  Domino 
significatur  per  "In  die  illo  clangetur  buccina  magna;" 
quod  accessuri  ad  ecclesiam  qui  alioqui  perituri  essent  per 
ratiocinia  ex  scientificis  ad  falsa  confirmanda  applicatis, 
significatur  per  "  Venient  pereuntes  in  terra  Aschuris  et 
expulsi  [lle  terra  Aegypti :"  quod  adoraturi  Dominum,  et 
ex  illis  fiet  ecclesia,  significatur  per  quod  "incurvabunt 
se  Jehovae  in  monte  sanctitatis  in  Hierosolyma ;"  "mons 
sanc~titatis "  significat  ecclesiam  quoad  bonum  vitae,  et 
"  Hierosolyma"  ecclesiam  quoad  verum  doftrinae  :  dicun- 
tur  quidem  haec  de  filiis  Israelis,  qui  captivi  facli  in  Assy- 
ria et  in  Aegypto  ;  sed  per  "filios  Israelis,"  ibi  et  quoque 
alibi,  intelliguntur  gentes,  a  quibus  ecclesia;  et  per  "cap- 
tivitatem  eorum"  in  Assyria  et  in  Aegypto  significatur 
captivitas  spiritualis,  quae  homini  est  ex  falsis  religionis. 
Apud  Sachariam, 

"  Reducam  eos  e  terra  Aegypti,  et  ex  Assyria  congregabo  eos,  et  ad  ter- 
rain Gileadis  et  Libanum  adducam  illos....:  transibit  per  mare 
angustiae,  sed  percutiet  in  mari  fluctus,.  .  .  .et  dejicietur  superbia 
Aschuris,  et  baculus  Aegypti  recedet "  (x.  10,  n): 

etiam  haec  de  restauratione  ecclesiae  a  Domino  :  per  "  redu- 
cere  e  terra  Aegypti,"  et  "  congregare  ex  Assyria,"  signifi- 
cantur  similia  quae  mox  supra  apud  Esaiam,  quae  explicata 
sunt ;  per  "terram  Gileadis"  et  per  " Libanum " significantur 
bona  et  vera  ecclesiae  in  naturali  homine  :  per  quod  "  trans- 
ibit per  mare  angustiae,  sed  percutiet  in  mari  flu6lus,  et  deji- 
cietur superbia  Aschuris,  et  recedet  baculus  Aegypti,"  signi- 
ficatur quod  dispergentur  mala  et  falsa  naturalis  hominis, 
ac  ratiocinia  ex  scientificis  confirmantibus  ilia;  "transire 
per  mare  angustiae"  significat  tentationes,  "fluclus"  signi- 
ficant falsa  et  mala,  "superbia  Aschuris"  significat  ratio- 
cinia ex  fastu  propriae  intelligentiae,  ac  "baculus  Aegypti" 
scientificum  confirmans.    Apud  Ezechiclcm, 

"A  fine  quadraginta  annorum  congregabo  Aegyptum  ex  populis,  quo 
dispersi  fuerunt, .  ..  .et  reducam  eos  in  terram  Pathros,  super  ter- 
ram negotiationis  eorum,  ut  sint  ibi  regnum  humile  ut  non 

exaltes  te  amplius  super  gentes  ;  et  diminuam  eos  ut  non  domi- 
nentur  in  gentibus"  (xxix.  13-16): 

per  "Aegyptum"  hie  significatur  ecclesia  apud  illos  qui  in 
morali  vita  ex  naturali  lumine  sunt ;  tentationes  quas  illi 
subituri,  ne  naturalis  homo  dominetur  super  spiritualem, 
significatur  per  "quadraginta  annos  ;"  scientifica  per  quae 
confirmarunt  falsa,  significantur  per  "Aegyptum"  quam 
Jehovah  "  congregabit  ex  populis  quo  dispersi  fuerunt  ;" 
illustratio  eorum  per  cognitiones  veri,  significatur  per"Re- 
ducam  eos  super  terram  Pathros,"  quae  "terra  negotiationis 
eorum"  vocatur  ex  cognitionibus  quas  sibi  comparabunt, 
nam  "  negotiari "  significat  comparare  et  communicare  cog- 
nitiones :  ne  scientifica  naturalis  hominis  se  efferant,  et  in 
elatione  malefaciant  veris  et  bonis  ecclesiae  et  dominentur 
super  ilia,  significatur  per  quod  "erunt  regnum  humile,  ut 
non  exaltes  te  amplius  super  gentes,  et  diminuam  eos  ut 
non  dominentur  super  gentes;"  per  "gentes"  in  priori 
loco  significantur  vera  ecclesiae,  et  per  "gentes"  in  poste- 
riori loco,  bona  ejus.    Apud  SacJiariam, 

"Omnis  residuus  ex  omnibus  gentibus  venientibus  contra  Hierosoly- 
mam  ascendent  de  anno  in  annum  ad  adorandum  Regem  Jehovam 
Zebaoth,  et  ad  feriandum  festum  Tabernaculorum  ;.  ..qui  non  as- 
cendent non  super  eos  erit  pluvia  ;  et  si  familia  Aegypti  non 

ascendent,  nec  venerit,  neque  cum  illis,  erit  plaga  qua  percutiet 
Jehovah  gentes  "  (xiv.  16-18): 

haec  quoque  de  adventu  Domini  et  de  instauratione  eccle- 
siae ab  Ipso  :  per  "Regem  Jehovam  Zebaoth,"  quern  ado- 
raturi,  intelligitur  Dominus  ;  per  "  festum  Tabernaculorum  " 
significatur  implantatio  boni  per  vera  ;  quod  non  influxus 
veri  et  boni  a  Domino  sit  illis  qui  non  ad  ecclesiam  Ipsius 
accedunt,  significatur  per  "Qui  non  ascenderit,  non  super 
eos  erit  pluvia  ;"  qui  in  naturali  lumine  ex  solis  scientificis 
sunt,  et  non  apud  illos  implantari  bonum  per  vera  potest, 
quod  in  omnis  generis  malis  et  falsis  erunt,  significatur 
per  "Si  familia  Aegypti  non  ascenderit,  erit  plaga  qua 
percutiet  Jehovah  gentes."    Apud  Esaiam, 

"Ego  Jehovah  Deus  tuus,  Sanctus  Israelis,  Salvator  tuus,  dedi  expiatio- 

nem  tui  Aegyptum,  Cusch  et  Sebam  loco  tui  dabo  hominem 

loco  tui,  et  populum  pro  anima  tua"  (xliii.  3,  4)  : 

haec  quoque  de  Domino,  et  de  redemptione  illorum  qui 
agnoscunt  Ipsum,  et  ex  affectione  recipiunt  vera  ab  Ipso  ; 
redemptio  significatur  per  " expiationem,"  perque  "loco 
tui"  et  "pro  anima  tua;"  affectio  naturalis  sciendi  vera  ex 

affeclione  spirituali,  significatur  per  "Aegyptum,  Cusch  et 
Sebam  ;"  intelligentia  eorum  inde,  significatur  per  "homi- 
nem,"  et  ecclesia  ex  illis  per  "populum." 

[/.]  Quoniam  per  "Aegyptum"  significatur  naturalis 
homo,  et  omnis  intelligentia  spiritualis  hominis  finitur  et 
fundatur  in  naturali  homine,  inque  ejus  cognitionibus  et 
scientificis,  quare  homo  absque  illis  non  est  intelligens 
et  sapiens,  et  ne  quidem  rationalis,  nam  spiritualis  homo 
unum  aget  cum  naturali  homine  sicut  causa  cum  effe<5lu, 
et  unum  agit  per  correspondentias,  inde  est  quod  antiquis 
temporibus,  quando  ecclesia  repraesentativa  etiam  in  Ae- 
gypto  fuit, 

Rex  Aegypti  seu  Pharao  dictus  sit  "filius  sapientum,"  et  "filius  regum 

antiquitatis  "  {Esai.  xix.  11); 
Ac  Aegyptus,  "angularis  lapis  tribuum  "  (vers.  13); 

per  "tribus"  enim  significantur  omnia  vera  et  bona  eccle- 
siae  in  complexu,  et  per  "angularem  lapidem  "  significatur 
fundamentum  eorum.  Ideo  quoque  dicitur  de  Salomone, 
per  quern  repraesentatus  est  Dominus  quoad  regnum  cae- 
leste  et  quoad  regnum  spirituale, 

Quod  sapientia  illius  fuerit  "prae  sapientia  omnium  filiorum  orientis, 
et  prae  omni  sapientia  Aegyptiorum  "  (1  Reg.  v.  10  [B.  A.  iv.  30]) : 

per  "filios  orientis"  intelliguntur  omnes  qui  eo  tempore 
in  cognitionibus  veri  et  boni  fuerunt,  et  per  illas  sapientes 
fafti  sunt;  ac  per  "Aegyptios"  intelliguntur  omnes  qui 
eruditi  ex  scientiis,  imprimis  ex  scientia  correspondentia- 
rum,  et  inde  in  intelligentia.  Quare  etiam  scientiae  Aegyp- 
tiorum vocantur  "recondita  auri  et  argenti,"  et  "deside- 
rabilia,"  apud  Daniclcm, 

Rex  septentrionis  "mittet  manus  suas  in  terras,  nec  terra  Aegypti  erit 
in  evasionem,  si  quidem  dominabitur  in  recondita  auri  et  argenti, 
et  in  omnia  desiderabilia  Aegypti  "  (xi.  42,  43). 

Ideo  quoque  mandatum  est  filiis  Israelis,  cum  exirent  ex 
Aegypto, 

Ut  mutuo  peterent  ab  Aegyptiis  vasa  auri  et  vasa  argenti  et  vestes,  quae 
sic  eripuerunt  Aegypto  (Exod.  xii.  35,  36) : 

per  "vasa  auri  et  argenti"  et  per  "vestes"  significantur 
scientiae  et  cognitiones  veri  et  boni,  quae  ereptae  Aegypto, 
quia  illas  applicuerunt  ad  confirmanda  mala  et  falsa,  et 

verterunt  illas  in  idololatrica  et  magica  ;  quapropter  cum 
Aegyptii  illis  deprivati  sunt,  ct  sic  facli  mere  naturales, 
brevi  post  submersi  sunt  in  mari  Suph  :  per  quae  reprae- 
sentabatur  sors  illorum  qui  scientiis  abutuntur  ad  confir- 
manda  mala  et  falsa  ;  deprivantur  enim  omni  cognitione 
veri  et  boni  post  mortem  ;  et  cum  illis  deprivati  sunt, 
conjiciuntur  in  infernum,  quod  etiam  repraesentatum  est 
per  submersionem  Aegyptiorum  in  mari  Suph.  Quia  per 
"Aegyptum"  significatur  scientia,  ex  qua  homini  intelli- 
gentia,  ideo  ubi  agitur  de  Tyro,  dicitur 

Quod  byssus  ex  acupiclura  ex  Aegypto  fuerit  expansio,  quae  esset  ei 
in  signum  (Ezech.  I'-lxxvii.  7) : 

per  "Tyrum"  significantur  cognitiones  veri,  et  per  "  bys- 
sum  ex  acupiftura  ex  Aegypto"  significatur  scientificum 
ex  vero  spirituali ;  •"  acupi6lura "  est  scientificum,  et  "bys- 
sus" est  verum  spirituale  :  "expansio"  et  "signum"  sig- 
nificant manifestationem,  nam  vera  spiritualia  per  scientias 
manifestantur,  apparent  enim  per  illas  ad  visum  et  ad  per- 
ceptionem  naturalis  hominis.  Quoniam  omnia  scientifica 
quae  inserviunt  spirituali  homini  ad  confirmationem  veri- 
tatum,  sunt  a  Domino,  nempe  omnis  applicatio  eorum  ad 
confirmanda  vera  et  bona  caeli  et  ecclesiae,  ideo 

Josephus  in  Aegyptum  delatus  est,  et  ibi  faclus  est  totius  terrae  domi- 
nates {Gen.  xli.) ; 

per  "Josephum"  enim  in  supremo  sensu  intelligitur  Domi- 
nus  quoad  Divinum  spirituale,  et  inde  quoque  verum  doc- 
trinae,  quod  fundatur  super  scientificis  naturalis  hominis 
(ut  supra,  n.  448,  ditftum  est) :  et  quia  naturalis  homo  seu  naturale 
hominis  subordinatum  erit  spirituali,  ut  inscrvire  possit 
confirmandis  et  exsequendis  spiritualis  hominis  arbitriis, 
ideo  Josephus  propter  repracsentationem  illius  dominii 
factus  est  dominator  Aegypti,  et  sub  illius  auspicio  fuit  in 
Aegypto  annona  seu  frumcntum  in  abundantia,  usque  ut 
ex  co  nutrirentur  regiones  vicinae,  ac  ipsa  terra  Canaan. 
Quoniam  Salomo  repraesentavit  Dominum  quoad  utrum- 
que  regnum  tarn  caeleste  quam  spirituale,  et  omnes  qui  ab 
utroque  illo  regno  sunt,  per  cognitiones  veri  et  boni  ac 
per  scientifica  illas  confirmantia,  in  intelligentia  et  sapi- 
entia  sunt,  ideo 

Salomo  "accepit  filiam  Pharaonis  in  uxorem,  et  adduxit  illam  in  urbem 

Davidis"  (r  Xeg.  iii.  i)  ; 
Et  quoque  postea  aedificavit  filiae  Pharaonis  domum  juxta  porticum 

(I  Reg.  vii.  8) : 

per  quae  etiam  repraesentatum  est  quod  scientia,  super 
qua  fundatur  omnis  intelligentia  et  sapientia,  per  "  Aegyp- 
tum"in  bono  sensu  significetur.  Et  quia  unicuique  homini 
ecclesiae  est  spirituale,  rationale  et  naturale,  ideo  Salomo 
aedificavit  tres  domos,  Domum  Dei  seu  Templum  pro  spi- 
rituali,  Domum  silvae  Libani  pro  rationali  (nam  "cedrus" 
et  inde  "Libanus"  significat  rationale),  ac  Domum  filiae 
Pharaonis  pro  naturali ;  haec  arcana  non  apparent  in  sensu 
historico  Verbi,  sed  usque  in  spirituali  ejus  sensu  recondita 
latent. 

[<"/.]  Haclenus  de  significatione  "Aegypti"  in  bono 
sensu  a6tum  est  ;  nunc  sequitur  ut  quoque  de  significatione 
"Aegypti"  in  sensu  malo  seu  oppos'ito  agatur :  in  hoc 
sensu  "Aegyptus"  significat  naturalem  hominem  separa- 
tum a  spirituali,  seu  verum  scientificum  separatum  a  bono 
spirituali,  quod  in  se  est  falsum  ;  seu,  quod  idem,  fidem 
separatam  a  charitate,  quae  in  se  non  est  fides.  Homo 
enim  nascitur  naturalis,  et  primum  haurit  scientifica  ex 
magistro  et  parente,  turn  ex  leclione  librorum,  et  simul 
ex  vita  in  mundo  ;  et  nisi  homo  fit  spiritualis,  hoc  est,  e 
novo  nascitur,  tunc  scientifica  quae  hausit,  applicat  ad 
confirmandum  naturalis  hominis  appetitus  et  voluptates, 
verbo  ejus  amores,  qui  omnes  sunt  contra  Divinum  ordinem  ; 
et  hie  naturalis  homo  est  qui  significatur  per  "  Aegyptum" 
in  sensu  opposito,  ut  constare  potest  ex  sequentibus 
locis: — Apud  Ezechielcm, 

"Quoniam"  Pharao  "elatus  est  altitudine,  et  dedit  fastigium.  .inter  im- 
plexa,  et  elatum  est  cor  ejus  in  altitudine  sua,  dabo  eum  in  manum 
fortis  gentium  ;.  . .  .juxta  impietatem  ejus  rejeci  eum;  quareexscin- 
dent  eum  alieni,  violenti  gentium,  et  dejicient  eum,  super  montibus 

et  vallibus  ceciderunt  rami  ejus  ;  unde  descenderunt  ex  umbra 

ejus  omnes  populi  terrae,  et  deseruerunt  eum  ;  super  ruina  ejus 
habitabunt  omnis  avis  caelorum,  et  super  ramis  ejus  erunt  omnis 
fera  agri :...  .omnes  tradentur  morti,  ad  terram  inferiorem  in 
medio  filiorum  hominis  ad  descendentes  in  foveam.  In  die  illo., 
quo  descensurus  est  in  infernum,.  .  .obtegam  super  eo  abyssum, 
et  inhibebo  flumina  ejus,  ut  occludantur  aquae  magnae,  et  atrabo 
super  eo  Libanum,  et  omnes  arbores  agri  super  eo  languescent. 
Cui  similis  fadtus  es  sic  in  gloria  et  in  magnitudine  inter  arbores 
Edenis?  cum  descendere  factus  fueris  cum  arboribus  Edenis  in 
terram  inferiorem,  in  medio  praeputiatorum  cubueris  cum  confos- 
sis  gladio  :  hie  est  Pharao  et  omnis  multitudo  ejus"(xxxi.  10-18): 

per  "Pharaonem"  simile  significatur  quod  per  "Aegyp- 
tum,"  nempe,  naturalis  homo  quoad  scientiam  et  inde  intel- 
ligentiam  :  fastus  propriae  intelligentiae  ex  scientia  intelli- 
gitur  per  quod  "elatus  sit  altitudine,  et  dederit  fastigium 
inter  implexa,"  et  quod  "elatum  sit  cor  ejus  altitudine 
sua;"  per  "implexa"  significantur  scientifka  naturalis 
hominis  :  quod  scientifica  applicata  sint  confirmandis  cupi- 
ditatibus  mali  et  falsi,  significatur  per  "  Dabo  eum  in  manum 
fortis  gentium;"  "  fortis  gentium"  significat  falsum  mali: 
quod  falsa  mali  destruent  eum,  significatur  per  "  Exscin- 
dent  eum  alieni,  violenti  gentium  dejicient  eum :"  quod 
omnia  vera  scientifica  et  rationalia  dispersa  sint  per  mala 
et  falsa,  significatur  per  "Super  montibus  et  vallibus  ceci- 
derunt  rami  ejus:"  quod  omnia  vera  ecclesiae  abacla  sint, 
significatur  per  "  Descenderunt  ex  umbra  ejus  omnes  populi 
terrae,  et  deseruerunt  eum  :"  quod  loco  eorum  successerint 
cogitationes  et  affectiones  falsi,  significatur  per  quod  "su- 
per ruina  ejus  habitabunt  omnis  avis  caelorum,  et  super 
ramis  ejus  erunt  omnis  fera  agri ;"  quod  omnia  damnata 
sint  et  infernalia,  significatur  per  quod  "omnes  tradentur 
morti,  ad  terram  inferiorem  in  medio  filiorum  hominis  ad 
descendentes  in  foveam  ;"  "filii  hominis"  sunt  qui  in  pro- 
pria intelligentia,  et  "fovea"  est  ubi  illi  qui  in  falsis  doc- 
trinae  ;  inhibitio  ne  aliqua  vera  scientifica  et  rationalia 
intrent,  significatur  per  "  Obtegam  super  eo  abyssum,  et 
inhibebo  fiumina  ejus  ;  quod  nec  vera  spiritualia,  significa- 
tur per  "ut  occludantur  aquae  magnae ;"  quod  non  illi 
rationale,  significatur  per  "Atrabo  super  eo  Libanum ;" 
quod  nec  illi  aliquae  cognitiones  veri  quae  ecclesiae,  sig- 
nificatur per  quod  "omnes  arbores  agri  super  eo  langues- 
cent ;"  quod  illi  non  amplius  aliquis  intelleclus  veri,  nec 
aliqua  perceptio  cognitionum  boni,  propter  fastum  propriae 
intelligentiae,  significatur  per  "Cui  similis  factus  es  in 
gloria  et  in  magnitudine  inter  arbores  Edenis  ?"  quia  cog- 
nitiones boni  per  applicationcs  ad  mala  prorsus  perversae 
sunt,  significatur  per  "cum  descendere  factus  fueris  cum 
arboribus  Edenis  in  terram  inferiorem  ;"  "arbores  Edenis" 
sunt  cognitiones  boni  ex  Vcrbo,  quas  naturalis  homo  per- 
vertit  et  falsificavit  :  quod  inter  illos  in  inferno  erunt  qui 
per  fidem  separatam  a  vita  charitatis  omne  verum  apud 
se  exstinxerunt,  significatur  per  "cum  in  medio  praepu- 

tiatorum  cubueris  inter  confossos  gladio  ;"  per  "confossos 
gladio"  intelliguntur  in  Verbo  qui  vera  apud  se  per  falsa 
exstinxerunt :  quod  ilia  omnia  di£ta  sint  de  naturali  homine 
deprivato  luce  a  spiritual!  homine,  significatur  per  "Hie 
est  Pharao  et  omnis  multitudo  ejus;"  "Pharao"  est  natu- 
ralis  homo,  et  "multitudo  ejus"  est  omne  scientificum  ibi. 
Apud  eundem, 

"Fili  hominis,  propheta  et  die  Ejulate,  heu  diem;  dies  nubis, 

tempus  gentium  erit,  quo  veniet  gladius  in  Aegyptum  et  acci- 

pient  multitudinem  ejus,  et  evertentur  fundamenta  ejus,  ....et 
cadent  suffulcientes  Aegyptum,  et  descendet  superbia  roboris  ejus, 
a  turri  Sevene  gladio  cadent  in  ilia .  .  .  .  ;  tunc  devastabuntur  in  me- 
dio terrarum  devastatarum,  et  urbes  ejus  in  medio  urbium  desola- 
tarum  erunt ;  ut  cognoscant  quod  Ego  sim  Jehovah,  cum  dederim 
ignem  in  Aegyptum,  ut  frangantur  omnes  auxiliatores  ejus  ;.  . .  .et 
faciam  cessare  multitudinem  Aegypti  per  manum  Nebuchadnezaris 
regis  Babelis,  I'Ullius  et  populi  ejus  cum  illo,  violenti  gentium,  qui 
adducentur  ad  perdendum  terram,  et  evaginabunt  gladium  suum 
contra  Aegyptum,  ut  impleant  terram  confosso  :  tunc  dabo  fluvios 
aridam,  et  vendam  terram  in  manum  malorum,  et  vastabo  terram 
et  plenitudinem  ejus  per  manum  alienorum  ;.  . .  .princeps  e  terra 
Aegypti  non  erit  amplius  ;.  . .  .dabo  ignem  in  Aegyptum,  et  disper- 
gam  Aegvptum  inter  gentes,  et  disjiciam  eos  in  terras"  (xxx.  I  ad 
fin.)  : 

haec  summatim  ex  eo  capite  desumpta  sunt  ;  est  lamen- 
tatio  super  vastatione  ecclesiae  per  falsa  faventia  malis 
quae  ex  naturali  homine  ;  nam  ex  illo  separato  a  spirituali 
scaturiunt  omnia  mala  et  inde  falsa,  quae  ecclesiae  vera 
et  bona  pervertunt  et  destruunt :  lamentatio  super  vasta- 
tione ilia  significatur  per  "Ejulate,  heu  diem,  dies  nubis, 
tempus  gentium  erit;"  "dies  nubis"  est  status  ecclesiae 
ex  non  intellects  veris,  proinde  ex  falsis,  "  tempus  gentium  " 
est  status  ecclesiae  ex  malis  ;  quod  falsum  destruet  totum 
naturalem  hominem,  et  omnia  quae  ibi,  per  applicationem 
ad  mala,  significatur  per  "quod  veniet  gladius  in  Aegyp- 
tum, et  accipient  multitudinem  ejus,  et  evertentur  funda- 
menta ejus  ;"  quod  non  confirmationes  et  corroborationes 
veri  per  scientifica  naturalis  hominis,  significatur  per  "Ca- 
dent suffulcientes  Aegyptum,  et  descendet  superbia  roboris 
ejus  ;"  quod  falsa  destruent  intelle6lum  veri,  significatur 
per  "A  turri  Sevene  gladio  cadent  in  ilia;"  quod  omnia 
ecclesiae  ac  omnia  dochinae  ecclesiae  peritura  sint,  signi- 
ficatur per  "Tunc  devastabuntur  in  medio  terrarum  devas- 
tatarum, et  urbes  ejus  in  medio  urbium  dcsolatarum  ;" 
cupiditates  malae  ex  naturali  homine  significantur  per 


CAP.  XL,  VERS.  8. — N.  654^] . 


1737 


"ignem"  quern  Jehovah  dabit  in  Aegyptum;  ut  non  am- 
plius  ex  naturali  homine  confirmationes  veri  sint,  signifi- 
catur  per  "  ut  frangantur  omnes  auxiliatores  ejus;"  quod 
cupiditates  amoris  sui  et  inde  falsitates  devastabunt,  sig- 
nificatur  per  "  manum  Nebuchadnezaris  regis  Babelis,  [,1illius 
et  populi  ejus  ;"  quod  sic  devastabitur  ecclesia  per  falsa 
mali  vim  illatura  bonis  charitatis  et  veris  fidei,  significatur 
per  quod  "  violenti  gentium  adducentur  ad  perdendum 
terram,  et  evaginabunt  gladium  suum  contra  Aegyptum, 
ut  impleant  terram  confosso  ;"  quod  sic  non  intelligatur 
verum,  significatur  per  "  Dabo  fluvios  aridam  ;"  quia  loco 
boni  malum  et  loco  veri  falsum  in  ecclesia,  significatur 
per  "Vendam  terram  in  manum  malorum,  et  vastabo  ter- 
ram et  plenitudinem  ejus  per  manum  alienorum  ;"  quod 
non  aliquod  verum  quod  caput,  et  inde  non  aliquod  verum 
vitae  a  Domino  significatur  per  quod  "  princeps  e  terra 
Aegypti  non  erit  amplius  ;"  quod  non  nisi  quam  mala  ex 
amore  sui  Moccupatura  sint  naturalem  hominem,  signi- 
ficatur per  "Dabo  ignem  in  Aegyptum,  et  dispergam 
Aegyptum  inter  gentes ;"  quod  inde  dissipatio  omnium 
ecclesiae,  significatur  per  "Disjiciam  eos  in  terras."  Apud 
Esaiam, 

"Propheticum  bestiarum  meridiei :  in  terra  angustiae  et  angoris;  leo 
juvenis  et  leo  vetus  prae  illis,  vipera  et  prester  volans,  portant  su- 
per humero  asinorum  opes  suas,  et  super  dorso  camelorum  thesau- 
ros  suos,  ad  populum  non  proderunt,  et  Aegyptus  vanitas  et  ina- 
nitas,  auxiliabuntur  "  (xxx.  6,  7) : 

per  "bestias  meridiei"  significantur  cupiditates  quae  ex 
naturali  homine  sunt,  exstinguentes  lucem  quae  homini 
ecclesiae  erit  ex  Verbo  ;  per  "terram  angustiae  et  ango- 
ris" significatur  ecclesia  ubi  non  erit  bonum  charitatis  nec 
verum  fidei;  per  "  leonem  juvenem  et  leonem  veterem" 
qui  prae  illis,  significatur  potentia  falsi  destruentis  verum 
et  bonum  ecclesiae  ;  per  "viperam  et  presterem  volantem" 
significatur  sensuale  astute  et  callide  ratiocinans :  per 
"  Portant  super  humero  asinorum  opes  suas,  et  super  dorso 
camelorum  thesauros  suos,"  significantur  scientifica  sen- 
sualis  et  naturalis  hominis,  ex  quibus  concludunt  omnia  ; 
"opes"  et  "thesauri"  sunt  cognitiones  veri  et  boni  ex 
Verbo,  hie  autem  scientifica  falsa  quia  ex  propria  intelli- 
gentia  ;  "asini"  sunt  quae  sensualis  hominis,  et  "cameli" 

quae  naturalis  :  per  "Aegyptum"  quae  "vanitas  et  inani- 
tas,"  significatur  utrumque  tarn  sensuale  quam  naturale, 
quae  in  se  spe6tata  absque  bono  et  absque  veris  sunt. 
Apud  eundem, 

"  Vae  descendentibus  in  Aegyptum  pro  auxilio,  et  super  equis  innitun- 
tur,  et  confidunt  super  curru  quod  multus,  et  super  equitibus  quod 
validi  sint  valde  :  sed  non  respiciunt  ad  Sanclum  Israelis,  et  Jeho- 
vara  non  quaerunt  ;.  .  .  .nam  Aegyptus  homo  et  non  deus,  et  equi 
ejus  caro  et  non  spiritus  "  (xxxi.  I,  3) : 

per  haec  describitur  status  illorum  qui  ex  se  ipsis,  ita  ex 
propria  intelligentia,  in  illis  quae  caeli  et  ecclesiae  sunt, 
volunt  sapere,  et  non  ex  Domino ;  et  quia  tales  mere 
[,]naturales  sunt,  et  ideo  ex  fallaciis  sensuum  et  ex  scien- 
tificis  male  applicatis  omnia  desumunt,  pervertunt  et  fal- 
sificant  vera  et  bona  ecclesiae,  quare  de  illis  dicitur,  "Vae 
descendentibus  in  Aegyptum  pro  auxilio,  et  non  respiciunt 
ad  Sanctum  Israelis,  et  Jehovam  non  quaerunt  :"  imagi- 
naria  quae  ex  fallaciis  sensuum,  significantur  per  "  equos 
Aegypti"  quibus  innituntur  ;  falsa  do6lrinae  confirmata  ex 
scientificis  in  multa  copia,  b]significantur  per  "Confidunt 
super  curru  quod  multus  ;"  ac  ratiocinia  inde  quibus  im- 
pugnant  vera  significantur  per  "equites"  quibus  confidunt 
quod  validi  valde  ;  quod  naturalis  homo  non  intelligat 
Divina  ex  se,  significatur  per  quod  "Aegyptus  homo  et 
non  deus;"  quod  intelligentia  sit  ex  proprio  in  quo  non 
vita,  significatur  per  quod  "equi  ejus  sint  caro  et  non  spi- 
ritus;" "equi  Aegypti"  sunt  imaginaria  quae  in  se  mortua 
quia  fallaciae,  "caro"  est  proprium  hominis,  ac  "spiritus" 
est  vita  a  Domino. 

[h.]   Apud  Jercmiam, 

"Contra  Aegyptum,  contra  exercitum  Pharaonis.  .regis  Aegypti,  qui 
fuit  apud  fluvium  Euphratem .  .  . ,  quern  percussit  Nebuchadnezar 
rex  Babelis  : . .  .  .Quis  hie  sicut  flumen  ascendit,  cujus  aquae  sicut 
flumina  commoventur  ?  Aegyptus  sicut  flumen  ascendit,  et  sicut  flu- 
mina  commoventur  aquae  ;  dicit  enim,  Ascendam,  obtegam  terram, 
perdam  urbem  et  habitantes  in  ea  :  ascendite  equi,  et  insanite  cur- 
rus,  et  exite  fortes  ;.  .  .  .comedet  gladius  et  saturabitur,  et  inebria- 
bitur  sanguine  eorum  .ascende  Gilead,  et  sume  balsamum, 
virgo  filia  Aegypti  ;  in  vanum  multiplicasti  medicamenta,  sanatio 
non  tibi"  (xlvi.  2,  11]  ;  et  porro  14-26): 

quod  hie  per  "  Aegyptum"  etiam  significetur  naturalis 
homo  cum  ejus  scientificis  separatus  a  spirituali,  quod  fit 
per  fastum  propriae  intelligentiae,  quae  per  ratiocinia  ex 

scientificis  destruit  vera  et  bona  ecclesiae,  ex  singulis  his 
in  sensu  spirituali  visis  patet  :  per  "exercitum"  enim  "re- 
gis Aegypti,  qui  fuit  apucl  flumen  Euphratem,"  significan- 
tur  scientifica  false  applicata,  et  ex  illis  ratiocinia  ;  "quern 
percussit  Nebuchadnezar  rex  Babelis  "  significat  interitum 
ejus  per  fastum  propriae  intelligentiae  ;  "Quis  hie  sicut 
flumen  ascendit,  cujus  aquae  sicut  flumina  commoventur  ?" 
significat  propriam  intelligentiam,  et  ejus  falsa  destruere 
conantia  vera  ecclesiae  ;  "  Aegyptus  sicut  flumen  ascendit, 
et  sicut  flumina  commoventur  aquae,"  significat  naturalem 
hominem  ex  se  seu  ex  proprio  contra  vera  ecclesiae  ratio- 
cinantem  ;  "dixit  enim,  Ascendam,  obtegam  terram,  per- 
dam  urbem  et  habitantes  in  ea,"  significat  conatum  et 
desiderium  perdendi  ecclesiam,  et  doclrinae  ejus  vera  et 
bona  ;  "  Ascendite  equi,  et  insanite  currus,  et  exite  for- 
tes," significat  per  imaginaria  quae  ex  fallaciis,  et  per  falsa 
doctrinae  confirmata  ex  scientificis,  ex  quibus  sibi  appa- 
rent validi ;  "comedet  gladius,  et  saturabitur,  et  inebria- 
bitur  a  sanguine  eorum,"  significat  destructionem  totalem 
naturalis  hominis  per  falsa  et  per  falsificationes  veri ; 
"  Ascende  Gilead,  et  sume  balsamum  filia  Aegypti,"  sig- 
nificat vera  sensus  litterae  Verbi,  et  inde  ratiocinationem 
et  patrocinationem  ;  per  "Gilead"  enim  significatur  ratio- 
cinatio  ex  sensu  litterae  Verbi,  per  quam  confirmantur 
falsa,  nam  Gilead  erat  non  procul  ab  Euphrate,  et  inde 
erat  cera,  opobalsamum  et  stacte,  et  facta  est  hereditas 
filiis  Menassis  et  dimidiae  tribui  Gadis 

{Gen.  xxxi.  21  ;  cap.  xxxvii.  25  :  Num.  xxxii.  29  :  Jos.  xiii.  25)  ; 

unde  per  "Gileadem,"  praeter  alia,  significantur  ratiocinia 
ex  sensu  litterae  Verbi,  per  "balsamum"  significatur  appli- 
catio  et  inde  falsi  confirmatio,  et  per  "filiam  Aegypti" 
affeclio  falsi  quae  tali  ecclesiae:  "in  vanum  multiplicasti 
medicamenta,  sanatio  non  tibi,"  significat  quod  talia  in 
quacunque  copia  nihil  opis  ferant,  quoniam  sic  ipsa  vera 
falsificantur.    Apud  Moscn, 

"Perseruti  sunt  Aegyptii  filios  Israelis,  et  venerunt  post  illos,  omnes 
equi  Pharaonis,  currus  ejus,  et  equites  ejus  in  medium  maris:.  . .  . 

sed  Jehovah  prospicens  ad  castra  Aegyptiorum  perturbavit" 

ilia,,  ."removit  rotam  curruum  ejus  et  reversae  sunt  aquae, 

et  operuerunt  currus  et  equites  cum  universo  exercitu  Pharaonis" 
(Exod.  xiv.  [23,  24,]  25-28  ;  cap.  xv.  19,  21) : 

[l]per  "equos  Pharaonis  "  significantur  imaginaria  quia  falla- 
ciae,  quae  sunt  scientifica  ex  intellectuali  perverso  applicata 
ad  confirmandum  falsa,  per  "currus  ejus"  doctrinalia  falsi, 
et  per  "equites"  ratiocinia  inde ;  per  "rotam  curruum" 
significatur  facultas  ratiocinandi.  (Sed  haec in  Areams .CaeUsHbus, 
n.  8208-8219,  8332-8335,  8343,  expiicata  sunt.)  Quoniam  per  "equos 
Aegypti "  talia  significantur,  ideo  praescriptum  est  per 
Mo  sen, 

Si  populus  velit  regem,  ponetur  rex  super  illos,  quem  elegerit  Jehovah 
Deus  e  medio  filiorum  Israelis,  non  ponetur  vir  alienigena  qui  non 
frater  tuus,  "modo  non  multiplicet  sibi  equos,  nec  reducat  populum 
in  Aegyptum  ut  multiplicet  equos  ;  Jehovah  enim  dixit  vobis,  Non 
addetis  reverti  in  via  hac  amplius  ;  nec  multiplicabit  sibi  uxores, 
ut  non  recedat  cor  ejus,  nec  argentum  et  aurum  multiplicabit  sibi 
nimis"  (Deutr.  xvii.  15-17) : 

quid  per  haec,  quae  praescripta  sunt  regi,  significantur, 
nemo  videre  potest  nisi  sciat  quid  in  sensu  spirituali  signi- 
ficatur per  "regem,"  per  "  filios  Israelis,"  per  "Aegyptum" 
et  "equos  ejus,"  turn  per  "uxores,"  et  per  "argentum  et 
aurum:"  per  "regem"  significatur  verum  ex  bono,  [per 
"filios  Israelis"  ecclesia  ex  illis  qui  in  veris  ex  bono  sunt,] 
per  "  Aegyptum"  naturalis  homo,  per  "equos  ejus"  scienti- 
fica, per  "uxores"  affectiones  veri  et  boni,  ac  per  "argen- 
tum et  aurum"  vera  et  bona  ecclesiae,  et  in  opposito  sensu 
falsa  et  mala  ejus  :  et  quia  per  "  regem  "  significatur  verum 
ex  bono,  et  per  "filios  Israelis"  ecclesia  ex  illis  qui  in 
veris  ex  bono  sunt,  ideo  dicitur,  quod  "si  populus  velit, 
ponetur  rex  super  illos  quem  elegerit  Jehovah  Deus  e 
medio  filiorum  Israelis,  non  ponetur  vir  alienigena  qui  non 
frater  tuus  ;"  per  "virum  alienigenam  qui  non  frater"  signi- 
ficatur religiosum  non  concordans,  turn  falsum  in  quo  non 
bonum  ;  et  quia  per  "Aegyptum"  significatur  naturalis 
homo,  et  per  "equos"  scientifica  falsa  quae  imaginaria, 
ideo  dicitur,  "modo  non  multiplicet  sibi  equos,  nec  reducat 
populum  in  Aegyptum  ut  multiplicet  equos  ;"  quia  per 
"uxores"  significantur  affect iones  veri  et  boni,  quae  affec- 
tiones  mali  et  falsi  fiunt  quando  plures  uxores  uni  viro  sunt, 
ideo' dicitur,  "nec  multiplicet  sibi  uxores,  ut  non  recedat 
cor  ejus;"  et  quia  per  "argentum  et  aurum"  significantur 
vera  et  bona  ecclesiae,  hie  autem  falsa  et  mala,  quando 
spectantur  solum  a  naturali  homine,  ideo  dicitur,  "nec 
argentum  et  aurum  multiplicabit  sibi  nimis."    Sed  propius 

ad  rem,  per  ilia  verba  praescriptum  est  ne  verum  dominetur 
super  bonum,  quod  fit  quando  naturalis  homo  dominatur 
super  spiritualem  ;  ne  hoc  fiat,  significatur  per  "ne  reduce- 
rct  populum  in  Aegyptum,  et  inde  multiplicaret  equos," 
turn  ctiam  "ne  plures  uxores  duceret ;"  nam  per  "  uxorem 
et  maritum"  significatur  affeclio  boni  correspondens  affec- 
tioni  veri,  quae  correspondentia  datur  in  conjugio  viri  cum 
una  uxore,  non  autem  cum  pluribus.  Similia  amplius  prae- 
scripta  sunt  in  Jure  Regis  (1  Sam.  viii.  10-18).  Quia  Salomo 
non  modo  comparavit  sibi  equos  ex  Aegypto,  sed  etiam 
multiplicavit  uxores,  ut  et  argentum  et  aurum  congessit, 
ideo  idololatra  fa6lus  est,  ac  regnum  post  ejus  mortem 
divisum  est.    Apud  Esaiain, 

"  Propheticum  de  Aegypto  :  Jehovah  equitans  super  levi  nube,  et  venit 
[in]  Aegyptum  ;  unde  commovebuntur  idola  Aegypti  coram  Ipso, 
et  cor  MAegyptii  liquefiet  in  medio  ejus  ;. . .  .  concludam  Aegyptum 
in  manum  domini  duri,  et  rex  vehemens  dominabitur  in  eos.  . . . 
Tunc  deficient  aquae  in  mari,  et  fluvius  exsiccabitur  et  exarescet, 
et  recedent  fiumina,  et.  .  .exsiccabuntur  fluvii  Aegypti,  calamus  et 
ulva  marcescent :.  . .  .ideo  lugebunt  piscatores,  et  tristes  erunt  om- 
nes  projicientes  in  (lumen  hamum,  et  expandentes  rete  super  facies 
aquarum  languescent  :  erubescent  etiam  facientes  linum  sericorum, 

et  textores  aulaeorum  Ouomodo  dicitis  ad  Pharaonem,  Filius 

sapientum  ego,  filius  regum  antiquitatis  :  ubi  nunc  sapientes  tui? 
ut  indicent,  age  tibi,  et  cognoscant  quid  consuluit  Jehovah,  .super 
Aegyptum  :  stulti  facli  sunt  principes  Zoanis,  ablati  sunt  principes 
Noph,  et  seduxerunt  Aegyptum  angularem  lapidem  tribuum  ejus  ; 
. . .  .non  erit  Aegypto  opus  quod  faciat  caput  et  caudam,  1-lramus  et 
juncus"  (xix.  1-17): 

quod  per  "Aegyptum"  significetur  naturale  hominis  sepa- 
ratum a  spirituali  ejus,  etiam  ex  his  in  sensu  spirituali 
spectatis  constare  potest  ;  et  homo  fit  mere  naturalis 
quando  in  vita  sua  non  spectat  ad  Dominum,  sed  ad  semet 
et  ad  mundum  ;  inde  ei  fastus  propriae  intelligentiae,  qui 
communis  est  eruditis,  et  apud  illos  pervertit  rationale,  et 
occludit  mentem  spiritualem.  Ut  sciatur  quod  naturalis 
homo  per  "Aegyptum,"  propria  intelligentia  per  "  flumcn 
ejus,"  et  falsa  per  "aquas  fluminis  Aegypti,"  significentur, 
velim  in  serie  explicare  ilia  quae  ex  capite  illo  summatim 
hue  allata  sunt  :  "Jehovah  equitans  super  levi  nube,  et  venit 
in  Aegyptum,"  significat  visitationem  naturalis  hominis  ex 
Divino  Vero  naturali  spirituali,  visitatio  enim  est  inquisitio 
qualis  homo  est,  et  inquisitio  fit  per  Divinum  Verum  ;  "  levis 
nubes  "  significat  Divinum  Verum  naturale  spirituale,  ex  quo 

apparet  qualis  est  homo  quoad  suum  naturale  :  "unde  com- 
raovebuntur  idola  Aegypti  coram  Ipso,  et  cor  [l,Aegyptii 
liqucfiet  in  medio  ejus,"  significat  congeriem  et  turbam  fal- 
sorum  in  naturali  homine,  ex  quibus  cultus,  et  ejus  terrorem 
propter  visitationem  :  "  Concludam  Aegyptum  in  manum 
domini  duri,  et  rex  vehemens  dominabitur  in  eos,"  signi- 
ficat quod  ibi  regnet  malum  falsi  et  falsum  mali  ;  "dominus 
durus"  est  malum  falsi,  et  "rex  vehemens"  est  falsum  mali : 
"  tunc  deficient  aquae  in  mari,  et  fluvius  exsiccabitur  et 
exarescet,"  significat  non  esse  aliqua  vera  in  naturali 
homine,  et  inde  non  aliquam  intelligentiam  :  "et  recedent 
flumina,  et  exsiccabuntur  fluvii  Aegypti,"  significat  quod 
se  a  veris  ad  falsa  vertet ;  unde  intelligentia,  quia  absque 
veris  ex  luce  spiritualis  hominis,  erit  mortua  :  "calamus  et 
ulva  marcescent"  significat  quod  evanitura  omnis  perceptio 
veri  et  boni  ex  sensu  litterae  Verbi,  quae  alioqui  est  sen- 
suali  homini :  "ideo  lugebunt  piscatores,  et  tristes  erunt 
omnes  projicientes  in  flumen  hamum,  et  expandentes  rete 
super  facies  aquarum  languescent,"  significat  quod  docentes 
et  erudientes  frustra  allaborent  per  vera  ex  Verbo  reformare 
naturalem  hominem  ;  "piscatores"  et  "expandentes  rete 
super  facies  aquarum"  significant  docentes  et  erudientes 
naturales  homines  ex  Verbo,  in  specie  ex  sensu  litterae 
ejus:  "piscis"  significat  cognitiones  inde,  "tristes  esse" 
et  "  languescere  "  significat  allaborare  :  "erubescent  etiam 
facientes  linum  sericorum,  et  textores  aulaeorum,"  signifi- 
cat illos  qui  vera  spiritualia  naturaliter  docent ;  "linum 
sericorum"  est  verum  spirituale,  "aulaea"  sunt  vera  natu- 
ralia  ex  origine  spirituali,  ac  "facere"  et  "texere"  ilia  est 
docere  :  "quomodo  dicitis  ad  Pharaonem,  Filius  sapientum 
ego,  filius  regum  antiquitatis  ;  ubi  nunc  sapientes  tui  ?" 
significat  quod  sapientia  et  intelligentia  naturalis  hominis 
ex  spirituali  perierit ;  naturalis  enim  homo  formatus  est  ut 
intelligentiam  et  sapientiam  recipiat  ex  spirituali  homine, 
quod  fit  quando  uterque  homo  unum  agit  sicut  causa  et 
effeftus :  "stulti  facli  sunt  principes  Zoanis,  ablati  sunt 
principes  Noph,"  significat  quod  vera  sapientiae  et  intelli- 
gence ex  spirituali. luce  in  naturali  homine  versa  sint  in 
falsa  insaniae  ;  Zoan  et  Noph  erant  in  terra  Aegypti,  et 
significabant  illustrationem  naturalis  hominis  ex  luce  spi- 
rituali:    "et  seduxcrunt  Aegyptum  angularem  lapidem 

tribuum"  significat  quod  perversus  sit  naturalis  homo,  in 
quo  tamcn  fundantur  omnia  vera  et  bona  ecclesiae  :  "  non 
erit  Aegypto  opus,  quod  faciat  caput  et  caudam,  '"'ramus 
et  juncus,"  significat  quod  illis  non  amplius  intelligentia 
nec  scientia  vcri,  proinde  non  verum  spirituale  nec  verum 
naturale. 

[/.]  Apud  Ezeckielem, 

"  Fili  hominis,  pone  facies  tuas  contra  Pharaonem  regem  Aegypti,  et 
prophela  contra  ilium,  et  contra  Aegyptum  totam  ;  loquere  et  die, 
Sic  dixit  Dominus  Jehovih,  Ecce  Ego  contra  te,  Pharao  rex  Aegypti, 
cete  magne,  qui  cubat  in  medio  fluviorum  suorum,  qui  dixit,  Meus 
fluvius.  .,  et  ego  feci  me  ;  propterea  dabo  hamos  in  maxillas  tuas, 
et  adhaerere  faciam  piscem  fluviorum  tuorum  squamis  tuis, .  .  .  .et 
derelinquam  te  in  deserto,  te  et  omnem  piscem  fluviorum  tuorum, 
super  facies  agri  cades,  non  colligeris,  neque  congregaberis,  ferae 
terrae  et  avi  caeli  dedi  te  in  cibum  ;  ut  cognoscant  omnes  habita- 
tores  Aegypti  quod  Ego  Jehovah  ;  propterea  quod  1 1 1  i  fuerint 
baculus  arundinis  domui  Israelis  ;  quando  tenuerunt  te  manu,  con- 
fracluses,  et  perfodisti  illis  omnem  humerum  ;  et  quando  innixi  sunt 

tibi,  fraclus  es,  et  stare  fecisti.  .omnes  lumbos  Ecce  Ego  addu- 

cens  contra  te  gladium,  et  exscindam  ex  te  hominem  et  bestiam, 
ut  fiat  terra  Aegypti  solitudo  et  vastitas, .  .  .  .propterea  quod  dixit, 
Fluvius  meus,  et  ego  feci ;  ideo  Ego  contra  te,  et  contra  fluvios 
tuos,  et  dabo  terram  Aegypti  in  vastitates.  .  .a  turri  Seyene  usque 
ad  terminum  Cusch,  ....et  urbes  ejus. . .  .erunt  solitudo  quadra- 
ginta  annos  "  (xxix.  1-12) : 

per  haec  verba  etiam  describitur  naturalis  homo  depriva- 
tus  omni  vero  et  bono  per  fastum  ex  scientia  et  inde  ex 
propria  intelligentia :  quoniam  per  "  Pharaonem  regem 
Aegypti"  significatur  scientia  naturalis  hominis  et  inde 
propria  intelligentia,  ideo  dicitur,  "Ecce  Ego  contra  te, 
Pharao  rex  Aegypti,  cete  magne,  qui  cubat  in  medio  flu- 
viorum suorum  ;"  per  "cetum  magnum  "  significatur  scicn- 
tificum  naturalis  hominis  in  communi,  hie  scientificum 
falsum,  et  per  "fluvium"  significatur  propria  intelligentia: 
qui  dicit,  "Meus  est  fluvius,  et  ego  feci  me,"  significat  quod 
ex  me  intelligentia,  et  non  ex  Domino;  ita  verba  ilia 
involvunt  fastum  propriae  intelligentiae  :  "propterea  dabo 
hamum  in  maxillas  tuas"  significat  falsiloquium  propter 
quod  castigabitur  :  "  et  adhaerere  faciam  piscem  fluviorum 
tuorum  squamis  tuis"  significat  scientifica  falsa  infimae 
sortis  quae  ex  fallaciis  sensuum  ;  "pisces"  sunt  scientifica, 
"squamae"  sunt  fallaciac  sensuum,  quae  sunt  scientifica 
infimae  sortis  :  "et  derelinquam  te  in  deserto,  te  et  omnem 
piscem  fluviorum  tuorum,"  significat  exutum  veris  cum 

omnibus  scientificis  ex  quibus  intelligentia :  "super  facies 
agri  cades,  non  colligeris  neque  congregaberis,"  significat 
religiosum  absque  omni  cohaerentia  et  restitutione  :  "ferae 
terrae  et  avi  caeli  dedi  te  in  cibum"  significat  consumen- 
dum  ab  affectionibus  et  cogitationibus  falsi;  "ut  cognos- 
cant  omnes  habitatores  Aegypti  quod  Ego  Jehovah," 
significat  ut  sciant  et  credant  quod  omne  verum  et  bonum 
etiam  in  naturali  homine  sint  a  Domino:  "propterea  quod 
illi  fuerint  baculus  arundinis  domui  Israelis"  significat  fidu- 
ciam  super  scientificis  sensualis  hominis  quae  sunt  fallaciae 

apud    homines    ecclesiae  J    (quod  "baculus  arundinis"  Mam  fiduciam 

significet,  videatur  supra,  n.  62?[i] ;)  "  quando  tenuerunt  te  manu 
confraftus  es,  et  perfodisti  illis  omnem  humerum,"  signi- 
ficat quod  per  fidem  eorum  omnis  potentia  veri  pereat ; 
et  quando  innixi  sunt  tibi,  fractus  es,  et  stare  fecisti  omnes 
lumbos,"  significat  quod  per  fiduciam  super  illis  pereat 
facultas  recipiendi  bonum  amoris  :  "ecce  adducam  contra 
te  gladium,  et  exscindam  ex  te  hominem  et  bestiam," 
significat  quod  falsum  destruet  omnem  intelligentiam  veri 
et  affectionem  boni  in  naturali  homine  ;  "  ut  fiat  terra  Ae- 
gypti solitudo  et  vastitas,"  significat  quod  inde  naturalis 
homo  sit  absque  omni  vero  et  absque  omni  bono  ;  "  propte- 
rea quod  dixit,  Fluvius  meus,  et  ego  feci,"  significat  propter 
fastum  propriae  intelligentiae  :  "et  dabo  terram  Aegypti 
in  vastitatem  a  turri  Sevene  usque  ad  terminum  Cusch," 
significat  destruclionem  ecclesiae  a  primis  ad  ultima  in 
naturali  homine:  "  urbes  ejus  erunt  solitudo  quadraginta 
annis"  significat  do6lrinalia  ex  meris  falsis  usque  dum  non 
aliquod  verum  residuum  sit;  "quadraginta  anni"  signifi- 
cant integram  periodum  vastationis  ecclesiae,  et  quoque 
integram  durationem  tentationum.  In  Libro  Secundo  Re- 
gum, 

"Si  confisus  es  tibi  super  baculo  arundinis  contusae  super  Aegypto,  super 
quo  si  nititur  vir,  intrat  in  manum  ejus,  et  perforat  illam  :  sic  Pha- 
rao  rex  Aegypti  omnibus  confidentibus  in  illo"  (xviii.  21): 

per  "baculum  arundinis,"  ac  per  "  niti  super  illo,"  similia 
quae  mox  supra  significantur.  Inde  etiam  Aegyptus 
vocatur  apud  Davidem, 

Fera  arundinis,  congregatio  fortium,  quae  dispergit  populos  (Ps.  lxviii. 
31  [B.A.  30]): 

per  "feram  arundinis"  significatur  affectio  seu  cupiditas 
falsi  quod  ex  scientificis  sensualis  hominis,  quae  sunt  falla- 
ciae ;  quae  "congregatio  fortium"  vocantur  quia  fortitcr 
persuadent ;  et  quia  dispergunt  vera  ecclesiae,  dicitur  "  Dis- 
persit  populos."    Apud  Hoschcam, 

"Erit  Ephraim  sicut  columba  stuha,  non  cor:  Aegyptum  vocarunt, 
Assyriam  abiverunt : .  . .  .  vae  illis  quia  divagati  sunt  a  Me,  devasta- 
tio  illis  quia  praevaricati  sunt  contra  Me  :.  .  .  .cadent  gladio  prin- 
cipes  eorum,  ex  indignatione  linguae  eorum  ;  haec  subsannatio 
eorum  in  terra  Aegypti "  (vii.  11,  13,  16): 

agitur  ibi  de  superbia  Israelis,  per  quam  significatur  fastus 
propriae  intelligentiae  in  talibus  quae  sunt  ecclesiae  :  quod 
per  "Aegyptum"  signifketur  naturalis  homo  et  scientia 
ejus,  constat  ex  eo,  quod  per  "Ephraimum,"  de  quo  apud 
hunc  prophetam  multum  agitur,  signifketur  intellectuale 
ecclesiae  et  verum  doclxinae  ejus  in  naturali  ;  (quod  id 

per  "  Ephraim  "  significetur,  videatur  supra,  n.  44O  ;)    quare    per  "Erit 

Ephraim  columba  stulta,  non  cor,"  significatur  quod  nunc 
non  intelleftuale  quia  non  verum,  nec  affeftio  veri  et  boni  ; 
per  quod  "Aegyptum  vocaverint  et  Assyriam  abiverint," 
significatur  quod  fiderint  scientificis  naturalis  hominis  et 
inde  ratiocinationibus,  quae  fallunt :  "Vae  illis  quia  diva- 
gati sunt  a  Me"  significat  aversionem  a  veris  quae  ex 
Verbo  ;  "  devastatio  illis  quia  praevaricati  sunt  contra  Me," 
significat  deprivationem  omnis  veri  propter  recessionem  ; 
"cadent  gladio  principes  eorum"  significat  quod  primaria 
vera  destruentur  per  falsa  ;  "ex  indignatione  linguae  eorum  ; 
haec  subsannatio  eorum  in  terra  Aegypti,"  significat  vitu- 
perationem  doftrinae  ex  naturali  homine,  et  hujus  con- 
temptum.    Apud  eundem, 

"  Israel  scortatus  sub  Deo  tuo, ....  non  habitabunt  in  terra  Jehovae, 

et  revertetur  Ephraim  [in]  Aegyptum,  et  in  Assyria  immundum 
comedent  :.  .  .  .ecce  abiverunt  prae  devastatione  ;  Aegyptus  con- 
gregabit  eos,  Moph  sepeliet  eos,  desiderabile  argento  eorum  car- 
tluus  possidebit  ea  ;  spina  in  tentoriis  eorum  "  (ix.  I,  3,  6) : 

agitur  in  toto  illo  capite  de  intellectu  Verbi  deperdito, 
qui  hie  est  "Ephraim:"  "Israel  scortatus  sub  Deo  tuo" 
significat  falsificatum  verum  Verbi;  "non  habitabunt  in 
terra  Jehovae"  significat  non  illis  vitam  boni  qualis  in 
caelo ;  "et  revertetur  Ephraim  in  Aegyptum"  significat 
intelleclum  veri  deperditum,  unde  naturales  fa6li  sunt  ; 
"et  in  Assyria  immundum  comedent"  significat  rationale 

scatens  falsis  mali :  "ecce  abiverunt  prae  devastatione " 
significat  aversionem  a  Domino  per  falsificationem  veri  ; 
"Aegyptus  congregabit  eos  "  significat  quod  mere  natura- 
les  facli  sint  ;  "  Moph  sepeliet  eos"  significat  mortem 
spiritualem  per  applicationem  veritatum  sensus  litterae 
Verbi  ad  falsa  mali;  " desiderabile  argento  eorum"  signi- 
ficat cognitiones  veri;  "  carduus  possidebit  ea"  significat 
quod  malum  pervertet  illas  ;  "spina  in  tentoriis  eorum" 
significat  falsum  mali  in  cultu.    Apud  eundem, 

"  Israel  non  revertetur  ad  Aegyptum,  Assyrius  hie  rex  Weorum  "  (xi.  5) : 

"Israel  non  revertetur  [ad]  Aegyptum"  significat  quod 
homo  ecclesiae  spiritualis  faftus  non  fiet  naturalis  ;  "  Assy- 
rius hie  rex  eorum"  significat  quod  tunc  ratiocinia  ex  falsis 
dominatura  sint.  Homo  ecclesiae  a  spirituali  fit  naturalis 
quando  fidem  separat  a  charitate,  hoc  est,  credit  Verbum 
et  non  vivit  secundum  praecepta  ibi,  turn  quando  arrogat 
sibi  intelligentiam  ct  non  illam  tribuit  Domino  ;  inde  fas- 
tus  ex  quo  homo  fit  naturalis  :  homo  enim  primum  est  natu- 
ralis, postea  fit  rationalis,  et  demum  spiritualis ;  quando 
homo  est  naturalis  tunc  est  in  Aegypto,  quando  fit  ratio- 
nalis tunc  est  in  Assyria,  et  cum  fit  spiritualis  tunc  est  in 
terra  Canaane,  ita  in  ecclesia.    Apud  eundem, 

"Ephraim  pascens  ventum,  et  persequitur  eurum,  omni  die  mendacium 
et  vastationem  multiplicat ;  et  foedus  cum  Assyrio  pangunt,  et 
oleum  in  Aegyptum  defertur"  (xii.  2  [B.  A.  1]) : 

per  "Ephraim"  significatur  ecclesia  in  qua  intellectus  veri 
deperditus  est  ;  per  "pascere  ventum"  significatur  imbuere 
falsum  ;  per  "eurum,"  quem  persequitur,  significatur  exsic- 
catio  et  dissipatio  veri;  per  quod  "oleum  deferatur  in 
Aegyptum"  significatur  quod  bonum  amoris  per  scientifica 
naturalis  hominis  pervertatur.    (Sed  haec  ampiius  supra,  n.  41  g[e], 

explicata  sunt.) 

[j.]  Apud  Esaiam, 

"Vae  filiis  refraclariis.  .  .  faciendo  consilium  sed  non  a  Me,  et  fundendo 
fusile  sed  non  a  spiritu  meo,  ut  addant  peccatum  super  peccatum  : 
qui  abeunt  ad  descendendum  [in]  Aegyptum,  sed  os  meum  non  in- 
terrogarunt ;.  .  .  .et  ad  confidendum  in  umbra  Aegypti  ;  ideo  net.  . 
robur  Pharaonis  in  pudorem,  et  fiducia  in  umbra  Aegypti  in  igno- 
miniam  "  (xxx.  1-3)  : 

"vae  refraclariis  "  significat  lamentationem  de  damnatione 
illorum  qui  sc  avertunt  ;  "faciendo  consilium  sed  non  a 

Me"  significat  cogitationes  ct  conclusiones  de  rebus  caeli 
a  se  et  non  a  Domino  ;  "  et  fundendo  fusile  sed  non  a  spi- 
ritu  meo"  significat  cultum  ex  infernali  falso  et  non  a 
Divino  Vero  ;  "qui  abeunt  ad  descendendum  [in]  Aegyp- 
tum,  sed  os  meum  non  interrogarunt,"  significat  ex  proprio 
naturalis  hominis  et  non  ex  Verbo  ;  "  et  ad  confidendum 
in  umbra  Aegypti"  significat  ne  fidant  et  fidem  habeant 
talibus  quae  naturalis  homo,  qui  in  nulla  luce  caeli  est, 
suggerit  :  "ideo  fiet  robur  Pharaonis  in  pudorem,  et  fidu- 
cia  in  umbra  Aegypti  in  ignominiam,"  significat  nullam 
facultatem  resistendi  malis  ex  propria  intelligentia.  nec 
ex  scientia  naturalis  hominis;  "pudor"  et  "ignominia" 
significant  statum  illorum  quando  propter  mala  viles  haben- 
tur.    Apud  Jeremiam, 

"Deseruisti  Jehovam  Deum  tuum,  quo  tempore  duxit  te  in  viam  ;.  .quid 
tibi  cum  via  Aegypti,  ut  bibas  aquas  Schichoris?  et  quid  tibi  cum 
via  Assyriae,  ut  bibas  aquas  fluvii?.  . .  .quid  abis  strenue  ad  mutan- 
dum  viam  tuam?  etiam  ab  Aegypto  pudefies,  sicut  pudefaclus  es 
ab  Assyria  "  (ii.  17,  18,  36) : 

haec  quoque  de  homine  ecclesiae  qui  per  falsa  doftrinae 
et  inde  mala  vitae  fit  externus  et  mere  naturalis;  "De- 
seruisti Jehovam  quo  tempore  duxit  te  in  viam"  significat 
aversionem  ne  reformetur  a  Domino  per  vera  ducentia  ; 
"quid  tibi  cum  via  Aegypti,  ut  bibas  aquas  Schichoris?" 
significat  instructionem  solum  a  naturali  homine,  unde 
mere  falsa;  "quid  tibi  cum  via  Assyriae,  ut  bibas  aquas 
fluvii  ?"  significat  ratiocinationes  inde,  unde  falsa  fidei ; 
"quid  abis  strenue  ad  mutandum  viam?"  significat  reni- 
tentiam  fortem  ne  reformetur  ut  fiat  spiritualis  ;  "etiam 
ab  Aegypto  pudefies  sicut  pudefacla  es  ab  Assyria"  signi- 
ficat statum  perversum  et  vilem  duci  a  naturali  homine  et 
a  ratiociniis  inde,  quia  sic  a  falsis  et  malis  quae  ex  proprio. 
In  TJi rents, 

"  Hereditas  nostra  aversa  est  ad  alienos,  domus  nostrae  ad  alienigenas  ; 
....aquas  nostras  pro  argento  bibimus  ;  ligna  nostra  pro  pretio 
veniunt  ;.  .  .  .Aegypto  dedimus  manum,  Assyriae  ut  satiemur  pane  ; 

 servi  dominantur  in  nos,  nec  liberans  e  manu  illorum"  (v.  2, 

4.  6,  S) : 

"hereditas  nostra  aversa  est  ad  alienos"  significat  eccle- 
siae vera  convcrsa  in  falsa;  "domus  nostrae  ad  alienige- 
nas" significat  ecclesiae  bona  versa  in  mala;  "aquas 

nostras  pro  argento  bibimus"  significat  instru6lionem  a 
nobismet  ipsis,  unde  mere  falsa;  "ligna  nostra  pro  pretio 
veniunt"  significat  instructionem  a  nobismet  ipsis,  unde 
mere  mala;  quoniam  homo  gratis  seu  "absque  argento 
et  pretio"  a  Domino  instruitur  et  reformatur  (Esai.  lv.  i), 
ideo  "pro  argento"  bibere  et  "pro  pretio"  ligna  compa- 
rare  et  calefieri,  significat  a  nobis  ipsis  ;  et  quia  a  nobis 
ipsis  instrui  est  a  naturali  homine  et  ejus  scientificis  et 
inde  conclusis,  ideo  dicitur,  "Aegypto  dedimus  manum, 
Assyriae  ut  satiemur  pane;"  per  "Aegyptum"  significatur 
naturalis  homo  unde  falsa,  per  "  Assyriam"  naturalis  homo 
ex  falsis  ratiocinans,  unde  mala:  et  quia  ilia  quae  natu- 
ralis hominis  sunt  respective  servitia  sunt,  nam  naturalis 
homo  factus  est  ut  inservia't  spirituali,  ideo  quando  ille 
dominatur  super  spiritualem  tunc  servi  dominantur  ;  hoc 
intelligitur  per  quod  "servi  dominentur  in  nos,  nec  libe- 
rans  e  manu  illorum." 
[k.]  Apud  Jcremiam, 

"Si  dicitis  vos,  Non  habitabimus  in  terra  hac  dicendo,  Non,  sed  [in] 

terram  Aegypti  veniemus,  ubi  non  videbimus  bellum,  et  vocem 
buccinae  non  audiemus,  et  panem  non  esuriemus,  et  ibi  habitabi- 
mus :  sed  si  vos  posueritis  facies  vestras  ad  veniendum  Aegyp- 
tum ;  ac  veneritis  ad  peregrinandum  ibi,  erit  gladius,  a  quo  vos 
timetis  vobis,  ibi  prehendet  vos  in  terra  Aegypti,  [et  fames  de  qua 
vos  solliciti  estis,  ibi  adhaerebit  post  vos  in  Aegypto,]  et  ibi  morie- 
mini  ;  et  erunt  omnes  viri  qui  posuerunt  facies  ad  veniendum  Ae- 
gyptum, ad  peregrinandum  ibi,  morientur  gladio,  fame  et  peste, 
non  erit  illis  residuus  aut  evadens,. . .  .et  eritis  in  malediclionem, 
in  stuporem  et  in  execrationem,  et  in  opprobrium,  neque  videbitis 
amplius  locum  hunc"  (xlii.  13-18,  seq.) : 

in  historicis  Verbi,  et  quoque  in  propheticis  ejus,  saepius 
legitur  quod  populus  Israeliticus  flagraverit  desiderio  "re- 
deundi  in  Aegyptum,"  et  quod  hoc  illis  intcrdiclum  fuerit, 
et  ne  id  facerent  denuntiatae  sint  illis  plagae  et  poenae  ; 
sed  nemo  ha6lenus  novit  causam.  Causa  erat  quia  filii 
Israelis  repraesentaturi  erant  ecclesiam  a  primo  ejus  ortu 
ad  finem  ;  et  ecclesia  primum  formatur  apud  hominem  per 
scientias  et  cognitiones  in  naturali  homine,  qui  illis  primum 
excolitur  ;  nam  quisque  homo  nascitur  naturalis ;  quare 
ille  primum  excolendus  ob  finem  ut  quoque  ultimo  inser- 
viat  intelligentiae  et  sapientiae  hominis  pro  basi :  deinde 
per  scientias  et  cognitiones,  quae  naturali  homini  implan- 
tatae  sunt,  formatur  intellectuale,  ut  homo  fiat  rationalis : 

ut  autem  a  rationali  fiat  spiritualis,  omnino  tentationes 
subiturus  est,  per  illas  enim  domatur  rationale,  ne  evocet 
e  naturali  talia  quae  favent  concupiscentiis,  et  quae  de- 
struunt  illud  ;  demum  cum  homo  per  illam  viam  rationalis 
fa&us  est,  tunc  fit  spiritualis,  nam  rationale  est  medium 
inter  spirituale  et  naturale,  quare  spirituale  influit  in  ratio- 
nale et  per  id  in  naturale  :  verbo,  homo  primum  memo- 
riam  locupletabit  scientiis,  postea  per  illas  excoletur 
intellectus  ejus,  et  demum  voluntas ;  memoria  est  natu- 
ralis  hominis,  intellectus  est  rationalis,  ac  voluntas  est 
spiritualis ;  haec  via  est  reformationis  et  regenerationis 
hominis.  Propter  hanc  causam  filii  Israelis  primum  per- 
du6li  sunt  in  Aegyptum,  postea  in  desertum  ut  tentationes 
subirent,  et  demum  in  terram  Canaanem  ;  nam  illi  eccle- 
siam,  ut  dictum  est,  a  primo  ortu  ad  ultimum  finem  reprae- 
sentaturi  erant.  Per  commorationem  et  peregrinationem 
eorum  in  Aegypto  repraesentata  est  instructio  naturalis 
hominis  ;  per  errores  quadraginta  annorum  in  deserto 
repraesentatae  sunt  tentationes,  per  quas  rationalis  homo 
formatur ;  et  per  terram  Canaanem,  in  quam  demum 
introducli  sunt,  repraesentata  est  ecclesia,  quae  in  se  spec- 
tata  est  spiritualis.  Sed  illi  qui  non  volunt  reformari  ac 
regenerari,  subsistunt  in  prima  via,  et  permanent  naturales  ; 
quapropter  filii  Israelis,  quia  non  voluerunt,  toties  cupi- 
verunt  "redire  in  Aegyptum,"  de  qua  illorum  cupiditate 
saepius  in  Exodo  legitur  ;  erant  enim  naturales,  et  aegre 
fieri  potuerunt  spirituales,  at  usque  repraesentare  debuerunt 
ilia  quae  spiritualis  ecclesiae  sunt;  inde  est  quod  perducli 
sint  in  Aegyptum,  et  postea  in  desertum,  et  demum  in 
terram  Canaanem,  per  quae  repraesentabatur  ortus,  pro- 
gressus,  et  demum  instauratio,  ecclesiae  apud  hominem. 
Ex  his  nunc  constare  potest  unde  est  quod  tarn  severe 
interdi&um  fuerit  filiis  Israelis  "redire  in  Aegyptum;" 
nam  per  id  repraesentavissent  quod  a  spirituali  homine 
facti  sint  naturales  ;  et  quando  spiritualis  homo  fit  natu- 
ralis tunc  non  amplius  aliqua  vera  videt  et  bona  percipit, 
sed  cadit  in  falsa  et  mala  omnis  generis.  Sed  ad  explica- 
tionem  ipsorum  verborum : — "Si  dicitis  vos,  Non  habitabi- 
mus  in  terra  hac,  dicendo,  Non,  sed  [in]  terram  Aegypti 
veniemus,"  significat  aversionem  pro  statu  spirituali,  in  quo 
sunt  illi  qui  ab  ecclesia,  et  desiderium  ad  statum  naturalem 

et  ad  ilia  quae  naturalis  hominis  sunt;  "  ubi  non  videbi- 
mus  bellum,  et  vocem  buccinae  [non]  audiemus,  et  panem 
non  esuriemus,"  significat  tunc  non  infestationem  a  malis 
et  falsis,  atque  tunc  non  tentationes  ;  "bellum"  significat 
infestationem  et  pugnam  a  falsis  et  malis,  ac  "panem  non 
esurire"  significat  non  desiderare  bonum,  quod  fit  illis  qui 
in  falsis  et  malis  sunt,  proinde  illis  qui  mere  naturales 
sunt ;  mala  et  falsa  non  infestant  illos,  quia  in  illis  sunt, 
et  non  sciunt  aliquid  de  veris  et  bonis  ;  "et  ibi  habitabi- 
mus"  significat  vitam  naturalem  ;  "  sed  si  vos  posueritis 
facies  vestras  ad  veniendum  Aegyptum,  et  veneritis  ad 
peregrinandum  ibi,"  significat  si  ex  amore  desiderent  vitam 
naturalem;  "erit  gladius,  a  quo  vos  timetis  vobis,  ibi 
prehendet  vos  in  terra  Aegypti,"  significat  falsa  destru- 
entia  vera  ;  "et  fames  de  qua  vos  solliciti  estis,  ibi  adhae- 
rebit  post  vos  in  Aegypto,"  significat  defectum  cognitionum 
veri  et  boni ;  "  et  ibi  moriemini "  significat  inde  desolationem 
ecclesiae  ac  damnationem ;  "  et  omnes  viri  qui  posuerunt 
facies  suas  ad  veniendum  in  Aegyptum,  ad  peregrinandum 
ibi,  morientur  gladio,  fame  et  peste,"  significat  similia 
quae  prius  ("pestis"  significat  vastationem -omnis  boni  et 
veri);  "nec  erit  illis  residuus  aut  evadens "  significat 
quod  prorsus  nihil  veri  et  boni  supererit  ;  "  et  eritis  in 
maledictionem,  in  stuporem,  in  execrationem  et  in  oppro- 
brium," significat  damnationis  omnia;  "  ncque  videbitis 
amplius  locum  hunc"  significat  quod  non  aliquid  ecclesiae 
erit  apud  illos  amplius. 
[I.]  Apud  Ezechielem, 

"  Duae  mulieres  filiae  unius  matris  fuerunt,  quae  scortatae  sunt  in  Ae- 
gypto ;.  .  .  .nomina  earum  Ohola  major  natu,.  .  .quae  Samaria.  . ., 
et  Oholiba. .  .quae  Hierosolyma.  Ohola  scortata  est  sub  Me,  et 
amavit.  .  Assyrios  propinquos,.  .  .  .et  dedit  scortationes  suas  super 
delectum  filiorum  Aschuris  omnium,. . .  .attamen  scortationes  suas 
ex  Aegypto  non  deseruit,  nam  cum  ea  concubuit  in  adolescentia 
sua;....ideo  tradidi  earn  in  manum  amasiorum  ejus, ...  filiorum 
Aschuris.  . . ;  illi  revelarunt  nuditatem  ejus,  filios  ejus  et  filias  ejus 

ceperunt,  et  ipsam  gladio  tandem  occiderunt  Vidit  soror  ejus 

Oholiba,  et  corrupit  amorem  suum  plus  quam  ilia,  et  scortationes 
suas  supra  scortationes  sororis  suae,  filios  Aschuris  adamavit ;. . . . 
addidit  enim  ad  scortationes  suas,  quando  enim  vidit  viros  pictos 
super  pariete,  imagines  Chaldaeorum  piclas  minio,.  .  .  .quibus  om- 
nibus species  ducum,  similitudinem  filiorum  Babelis,  Chaldaeorum  ; 
....et  venerunt  ad  earn  filii  Babelis  ad  concubitum  amorum,  et 
polluerunt  earn  per  scortationem  suam  ; .  .  .  .  multiplicavit  scorta- 
tiones suas  dum  recordata  est  dierum  adolescentiae  suae,  quibus 
scortata  est  in  terra  Aegypti,  adamavit  supra  pellices  eorum,  eo 


CAP.  XL,  VERS.  8.— N.  654[/]. 


quod  caro  asinorum  caro  eorum,  et  effluvium  equorum  effluvium 
eorum  ;  ita  commendasti  scelus  adolescentiae  tuae,  cum  ornasti 

ex  Aegypto  mammas  tuas.  .  .  . :  quamobrem,  Oholiba  excitabo 

amasios  tuos  contra  te, . . .  .filios  Babelis  et  omnes  Chaldaeos,  

et  omnes  Assyrios  cum  illis  ; .  . . .  filios  tuos  et  filias  tuas  capient,  et 
posteritas  tua  consumetur  per  ignem,  exuent  tibi  vestes  tuas,  et 
sument  vasa  ornatus  tui :  ita  cessare  faciam  facinus  tuum  a  te, 
et  scortationem  tuam  e  terra  Aegypti,  ut  non  tollas  oculos  tuos  ad 
illos,  et  Aegypti  non  recorderis  amplius  ; .  .  .  .  ebrietate  et  trislitia 
impleberis,  calice  devastationis  et  desolationis "  (xxiii.  2-33,  et 
porro  ad  finem)  : 

ut  sciatur  quod  per  "Aegyptum"  significetur  naturalis 
homo,  hie  separatus  a  spirituali,  et  per  "  Aschurem"  ratio- 
nale, hie  ratiocinatio  ex  illis  quae  naturalis  hominis  sunt, 
velim  etiam  summatim  ilia  explicare :  "  Duae  mulieres 
filiae  unius  matris  fuerunt,  quae  scortatae  in  Aegypto," 
significat  falsificationes  veri  et  boni  ;  et  quia  filii  Jacobi 
mere  naturales  homines  fuerunt,  idololatrica  Aegyptiorum 
imbuerunt,  per  quod  significatur  quod  falsificaverint  omnia 
vera  ecclesiae  :  "nomina  earum  Ohola  major  natu,  quae 
Samaria,  et  Oholiba,  quae  Hierosolyma,"  significat  utram- 
que  ecclesiam  spiritualem  et  caelestem,  quas  repraescnta- 
verunt  posteri  Jacobi  ;  Israelitae  qui  in  Samaria  ecclesiam 
spiritualem,  et  Judaei  in  Hierosolyma  ecclesiam  caelestem, 
utraque  ex  eadem  matre,  quae  est  Divinum  Verum  :  "Ohola 
scortata  est  sub  Me  "  significat  falsificationem  Divini  Veri 
quod  in  Verbo  :  "et  amavit  Assyrios  propinquos,  et  dedit 
scortationes  suas  supra  deleflum  filiorum  Aschuris  omni- 
um," significat  confirmationes  per  multa  ratiocinia  :  "atta- 
men  scortationes  suas  ex  Aegypto  non  deseruit,  nam 
cum  ea  concubuit  in  adolescentia  sua,"  significat  quod 
usque  prosecuti  sint  idololatrica:  "  ideo  tradidi  earn  in 
manum  amasiorum  ejus  filiorum  Aschuris  "  significat  ratio- 
cinia confirmantia  idololatrica;  "illi  revelarunt  nuditatem 
ejus,  filios  ejus  et  filias  ejus  ceperunt,  et  ipsam  gladio 
tandem  occiderunt,"  significat  deprivationem  omnis  veri 
et  boni,  et  inde  exstinctionem  ecclesiae  apud  illos  ;  "  nudi- 
tas"  est  deprivatio,  "filii  et  filiae"  sunt  vera  et  bona,  et 
"[l]Ohola"  est  ecclesia  :  "vidit  soror  ejus  Oholiba,  et  cor- 
rupit  amorem  suum  plus  quam  ilia,  et  scortationes  suas 
supra  scortationes  sororis  suae,"  significat  devastationem 
ecclesiae  caelestis,  quam  gens  Judaica,  quae  in  Hieroso- 
lyma, repraesentavit  ;   quae  "corrupisse  amorem  [plus] 

quam  ejus  soror"  dicitur,  cum  perverterit  et  adulteraverit 
bona  Verbi  et  inde  docfrinae  ;  nam  plus  peccat  qui  corrum- 
pit  seu  pervertit  bona  ecclesiae  quam  qui  vera  ejus  :  "filios 
Aschuris  adamavit"  significat  per  ratiocinationes  contra 
vera  et  bona  :  "addidit  super  scortationes  suas,  cum  vidis- 
set  viros  pi6los  super  pariete,  imagines  Chaldaeorum 
pictos  minio,"  significat  phantasias  ex  fallaciis  sensuum, 
quae  sunt  sensualis  hominis,  et  exinde  argumentationes, 
unde  falsificationes  :  "quibus  omnibus  species  ducum,  simi- 
litudinem  filiorum  Babelis,  Chaldaeorum,"  significat  appa- 
rentiam  sicut  veritatum  praecipuarum,  quae  reliquis  prae- 
ferendae  :  "et  venerunt  ad  earn  filii  Babelis,  et  polluerunt 
earn  per  scortationem  suam,"  significat  conjunclionem  cum 
falsis  mali  ex  amore  sui :  "  multiplicavit  scortationes  suas, 
dum  recordata  est  dierum  adolescentiae  suae,  quibus 
scortata  est  in  terra  Aegypti,"  significat  quod  confirmave- 
rit  idololatrica  sua,  et  falsa  mali,  quae  ex  naturali  homine 
imbuerat,  et  sic  falsificata  sua  auxerit :  "adamavit  supra 
pellices  eorum,  eo  quod  caro  asinorum  caro  eorum,  et 
effluvium  equorum  effluvium  eorum,"  significat  cupiditates 
amoris  erga  ilia,  quia  ex  proprio  voluntario  eorum,  et 
inde  ex  proprio  intellecfuali ;  "caro  asinorum"  est  pro- 
prium  voluntarium,  et  "effluvium  equorum"  est  proprium 
intellect  uale  inde,  quae  pervertunt  omnia:  "ita  commen- 
dasti  scelus  adolescentiae  tuae,  cum  ornasti  [ex]  Aegypto 
mammas  tuas,"  significat  amorem  falsi  implantatum  a 
prima  aetate,  et  ex  ilia  dele6lationem  :  "quamobrem, 
Oholiba,  excitabo  amasios  tuos  contra  te,  filios  Babelis  et 
omnes  Chaldaeos,  et  Assyrios  cum  illis,"  significat  destruc- 
tionem  ecclesiae  per  mala  ex  amore  sui,  et  per  falsa  ex 
fastu  propriae  intelligentiae,  quibus  internecinum  odium 
inest  contra  bona  et  vera  docf  rinae :  "filios  tuos  et  filias 
tuas  capient  "  significat  vera  et  bona  ecclesiae  quae 
destruent :  "et  posteritas  tua  consumetur  per  ignem"  sig- 
nificat quod  reliqua  inde  peritura  sint  per  amores  terres- 
tres :  "exuent  tibi  vestes  tuas,  et  sument  vasa  ornatus 
tui,"  significat  quod  deprivabunt  omni  intelligentia  et 
scientia,  quae  ecclesiae  decus  ;  "ita  cessare  faciam  facinus 
tuum  a  te,  et  scortationem  tuam  e  terra  Aegypti,"  signi- 
ficat quod  sic  falsificari  vera  non  possint :  "ut  'non  tollas 
oculos  tuos  ad  illos,  et  Aegypti  non  recorderis  amplius," 


CAP.  XI,  VERS.  8. — N.  654D//]. 


1/53 


significat  dum  non  amplius  est  aliquis  intelleclus  vcri,  nec 
scientia  veri :  "  ebrietate  et  tristitia  impleberis"  significat 
insaniam  in  spiritualibus  ct  aversationem  :  "calice  devas- 
tations et  desolationis"  significat  falsa  mali  quae  prorsus 
devastant  et  desolant  omnia  bona  et  vera  ecclesiae.  Apud 
eundem, 

"Scortata  es  cum  filiis  Aegypti,  vicinis  tuis  magnis  carne,  et  multipK- 

casti  scortationem  tuam  et  scortata.  es  cum  filiis  Aschuris,  et 

satietas  tibi  nulla  ;....et  multiplicasti  scortationem  tuam  usque 
ad  terram  negotiationis  tuae  Chaldaeam,  sed  ncque  tunc  satiata 
es  "  (xvi.  26,  28,  29) : 

haec  de  abominationibus  Hierosolymae,  per  quam  signifi- 
catur  ecclesia  quoad  doflrinam  ;  et  per  " scortationes" 
significantur  falsificationes  veri  do£trinae  ac  Verbi :  "  quare 
scortata  es  cum  filiis  Aegypti,  vicinis  tuis  magnis  carne," 
significat  falsificationes  a  naturali  homine,  ubi  sunt  omnia 
mala  et  falsa;  "caro"  significat  proprium  hominis  quod 
residet  in  naturali  homine,  et  in  se  non  est  nisi  quam 
malum  et  inde  falsum  :  "et  scortata  es  cum  filiis  Aschu- 
ris" .significat  falsificationes  per  ratiocinationes  :  "et. sa- 
tietas tibi  nulla"  significat  cupiditatem  falsificandi  vera 
absque  fine:  "  et  multiplicasti  scortationem  tuam  usque 
ad  terram  negotiationis  tuae  Chaldaeam"  significat  falsifi- 
cationes ex  sensuali  homine,  ubi  mere  fallaciae,  ex  quibus 
homo  prorsus  rejicit  et  negat  et  quoque  blasphemat  vera  ; 
"terra  negotiationis "  significat  unde  omnia  falsa  compa- 
rantur,  et  sensuale  est  scaturigo  omnium  malorum  et  inde 
falsorum  ;  homo  etiam  nascitur  primum  sensualis,  dein  fit 
naturalis,  turn  rationalis,  et  tandem  spiritualis,  et  qui  fal- 
sificat  vera  ecclesiae  fit  iterum  naturalis  et  tandem  sen- 
sualis:  "sed  neque  hoc  satiata  es"  significat  cupiditatem 
destruendi  vera  ecclesiae  immensam. 
[m.]  Apud  Joelem, 

"Aegyptus  in  vastitatem  erit,  et  Edom  in  desertum  vastitatis,  propter 
violentiam  filiorum  Jehudae,  quorum  fuderunt  sanguinem  inno- 
centem  in  terra  sua"  (iv.  [£.  A.  Hi.]  19) : 

"Aegyptus  in  vastitatem  erit"  significat  quod  naturalis 
homo  absque  veris,  et  inde  in  meris  falsis  erit  ;  "et  Edom 
in  desertum  vastitatis"  significat  quod  naturalis  homo 
absque  bonis  et  inde  in  meris  malis  erit;  "propter  vio- 
lentiam filiorum  Jehudae,  quorum  fuderunt  sanguinem 
innocentem,"  significat  quia  vim  intulerunt  veris  et  bonis 

Verbi,  quae  perverterunt.  Similia  involvunt  bella  inter 
filios  Israelis  et  Aegyptios,  turn  bella  inter  filios  Israelis  et 
Assyrios,  ut  ct  inter  Assyrios  et  Aegyptios 

(Ut  2  Reg.  xxiii.  29  ad  fin. ;  cap.  xxiv. :  Esai.  x.  3-5) ; 

et  in  Libro  Primo  Regum, 

Quod  sub  rege  Rechabeamo  ascenderit  rex  Aegypti  contra  Hierosoly- 
mam,  et  sumpserit  thesauros  Domus  Jehovae,  et  thesauros  domus 
regis,  et  quod  sumpserit  scuta  quae  fecerat  Salomo,  et  plura  alia 
(xiv.  25,  26) ; 

nam  in  omnibus  historicis  Verbi,  aeque  ac  in  propheticis 
ejus,  est  sensus  spiritualis  ;  omnia  enim  historica  Verbi 
sunt  repraesentativa  spiritualium  et  caelestium  quae  caeli 
et  ecclesiae,  et  verba  ibi  sunt  significativa  :  per  id  quod 
"rex  Aegypti  sumpserit  thesauros  domus  Jehovae  et  do- 
mus regis,"  et  plura,  repraesentabatur  devastatio  ecclesiae 
quoad  cognitiones  boni  et  veri  a  scientificis  false  applica- 
tis  quae  in  naturali  nomine.  Qualis  est  naturalis  homo 
quando  subordinatus  spirituali,  et  qualis  est  quando  sepa- 
ratus  ab  illo,  plene  describitur  in  Exodo,  in  sensu  interno 
ibi:  qualis  est  naturalis  homo  quando  subordinatus  et  sic 
conjun6tus  spirituali,  describitur  ibi  ubi  agitur  de  Josepho, 
et  de  filiis  Israelis  a  Josepho  illuc  vocatis,  et  habitantibus 
in  terra  Goschen,  quae  fuit  optima  terrarum  Aegyptum  ; 
ubi  agitur  de  Josepho,  describitur  dominium  Domini  super 
naturalem  hominem,  nam  per  "Josephum"  in  sensu  spi- 
rituali intelligitur  Dominus,  et  per  "Aegyptum"  naturalis 
homo,  perque  "filios  Israelis"  spiritualis  homo.  At  postea 
describitur  naturalis  homo  qualis  est  cum  separatus  a  spi- 
rituali, per  Pharaonem,  quod  filios  Israelis  graviter  servire 
fecerit  ;  et  dein  vastatio  ejus  quoad  omnia  vera  et  bona 
ecclesiae  describitur  per  miracula,  quae  erant  totidem 
plagae,  ibi  fa6ta,  et  demum  interitus  per  submersionem 
Pharaonis  et  omnis  exercitus  ejus  in  Mari  Suph.  Miracula, 
per  quae  in  sensu  spirituali  describitur  vastatio  naturalis 
hominis  separati  a  spirituali,  erant  sequentia  : 

Quod  baculus  Aharonis  conversus  sit  in  serpentem  :  quod  aquae  in 
flumine  conversae  sint  in  sanguinem,  ita  ut  moreretur  piscis,  et 
feteret  (lumen  {Exod.  vii.) : 

Quod  ex  fluviis  et  stagnis  produclae  sint  ranae  super  terram  Aegypti  : 
quod  pulvis  terrae  versus  sit  in  pediculos  :  quod  colluvies  vola- 
tilium  noxiorum  immissa  sit  in  domum  Pharaonis,  servorum  ejus, 
et  in  omnem  terram  Aegypti  {Exod.  viii.j: 


CAP.  XL,  VERS.  8.— N.  $5&[*]. 


1755 


Quod  ulcus  cfflorescens  pustulis  factum  sit  super  hominem  et  super 

bestiam  :  quod  pluvia  grandinis  gravis  commixtae  igni  depluerit 

super  Aegyptum  (Exod.  ix.) : 
Quod  locusta  immissa  sit  super  terram,  quae  comedit  herbam  et  omnem 

frueftum  arboris :  quod  caligo  tenebrarum  facia  sit  in  omni  terra 

Aegypti  {Exod.  x.) : 
Quod  omnia  primogenita  in  terra  Aegypti  mortua  sint  {Exod.  xi.) : 
Demum  quod  Aegyptii.  postquam  filii  Israelis  mutuo  petierint  ab  illis, 

et  sic  surripuerint  illis  vasa  auri  et  argenti,  ac  vestes  [(Exod.  xii. 

35.  36)],  (per  quae  significantur  cognitiones  boni  et  veri,)  sub- 

mersi  sint  in  Mari  Suph  [{Exod.  xiv.  2$)]  (per  quod  significatur 

infernum). 

Per  omnia  ilia  describitur  quomodo  vastatur  naturalis 
homo,  quod  fit  quando  a  se  rejicit  omnia  vera  et  bona 
ecclesiae,  et  imbuit  falsa  et  mala,  usque  dum  amplius 
non  aliquod  verum   et   bonum   ecclesiae  residuum  est. 

(Sed  ilia  omnia  ample  quoad  sensum  spiritualem  in  Arcanis  Caelcstibus  quae  super 

Exodo,  expiicata  videamur.)  Inde  constare  potest  quid  signifi- 
catur 

Per  "plagas  et  morbos  Aegypti"  {Deiitr.  vii.  15  ;  cap.  xxviii.  60) ; 
Quid  per  "  submergi  flumine  Aegypti  "  {Amos  viii.  8  ;  cap.  ix.  [''5)  : 

et  unde  est  quod  Aegyptus  dicatur 

"Terra  servitutis"  {Mich.  vi.  4); 

Turn  "terra  Chami  "  {Psalm.  Mcv.  23) ; 

Ac  "fornax  ferri"  {Deutr.  iv.  20 ;  1  Reg.  viii.  [3l5i). 

Haec  de  Aegypto  ;  ex  quibus  manifeste  patet  quod 
"Aegyptus"  significet  naturalem  hominem  in  utroque 
sensu. 

655 [«].  "Ubi  et  Dom/nus  noster  crucifixus  est." — Quod 
significet  a  quibus,  nempe  malis  et  inde  fa/sis  oriundis  ex 
amore  infernali,  rejeclus  et  condemnatus  sit,  constat  ex 
eo,  quod  ipsa  mala  et  inde  falsa  oriunda  ex  amore  infer- 
nali Dominum  rejiciant  et  condemnent  :  ilia  mala  et  inde 
falsa  significantur  per  "Sodomam  et  Aegyptum;"  quare 
dicitur  de  urbc  Hierosolyma,  quod  vocetur  ita  spiritualiter, 
nam  "vocari  spiritualiter"  significat  ipsum  malum  et  inde 
falsum.  Sunt  inferna  distinfta  in  duo  regna,  opposita 
duobus  regnis  in  caelis  :  regnum  oppositum  regno  caelesti 
est  a  tergo,  et  illi  qui  ibi  sunt  vocantur  genii  ;  id  regnum 
est  quod  in  Verbo  intelligitur  per  "diabolum:"  regnum 
autem  oppositum  regno  spirituali  est  antrorsum,  et  illi 
qui  ibi  sunt  vocantur  mali  spiritus  ;  id  regnum  est  quod 
in  Verbo  intelligitur  per  "satanam."    Haec  inferna,  seu 

haec  duo  regna  in  quae  inferna  distincta  sunt,  intelligun- 
tur  per  "Sodomam"  et  "Aegyptum."  Sive  dicas  mala  et 
inde  falsa,  sive  dicas  ilia  inferna,  idem  est,  quoniam  omnia 
mala  et  inde  falsa  ab  illis  ascendunt.  Quod  "Judaei,  qui 
Hierosolymae,  crucifixerint  Dominum,"  significat  quod 
mala  et  inde  falsa  quae  amaverunt  crucifixerint  Ipsum  ; 
nam  omnia  quae  memorantur  in  Verbo  de  passione  Do- 
mini repraesentabant  statum  perversum  ecclesiae  apud 
illam  gentem  ;  tametsi  enim  sanctum  habuerunt  Verbum, 
attamen  per  traditiones  perverterunt  omnia  ibi,  usque 
dum  non  amplius  aliquod  Divinum  Bonum  et  Verum 
apud  illos  residuum  fuerit  ;  et  cum  Divinum  Bonum  et 
Verum,  quae  sunt  in  Verbo,  non  residuum  est,  tunc  mala 
et  falsa  ex  amore  infernali  loco  illorum  succedunt,  et  ilia 

Sunt  quae  crucifiglint  Dominum.  (Quod  talia  per  passionem  Domini 
significentur,  videatur  supra,  n.  83.  1 95M' 627M-  Quod  Dominus  dicatur  "  oc- 
cisus  "  signified  quod  rejeclus  et  negatus,  etiam  supra,  n.  328.  Et  quod  Judaei 
tales  fuerint,  supra,  n.  122,  433 [*],  6 1 g[a]  ;  et  in  Dofirina  Novae  Hierosolymae, 

R.248.)  Quoniam  hie  dicitur,  "ubi  Dominus  crucifixus  est," 
dicetur  quid  apud  Judaeos  significabat  "crucifixio"  seu 
"suspensio  super  ligno."  Erant  binae  poenae  mortis  apud 
illos,  crucifixio  et  lapidatio  ;  et  per  "  crucifixionem "  sig- 
nificabatur  condemnatio  et  maledictio  propter  destruetio- 
nem  boni  in  ecclesia,  et  per  "  lapidationem  "  significabatur 
condemnatio  et  maledictio  propter  destruclionem  veri  in 
ecclesia.  Quod  "crucifixio"  significaverit  condemnatio- 
nem  et  maledictionem  propter  destruclionem  boni  in 
ecclesia,  erat  causa  quia  "lignum,"  super  quo  suspende- 
bantur,  significabat  bonum,  ac  in  opposito  sensu  malum, 
utrumque  voluntatis;  et  quod  "lapidatio"  significaverit 
condemnationem  et  maledictionem  propter  destruclionem 
veri  in  ecclesia,  erat  causa  quia  "lapis,"  quo  fiebat  lapi- 
datio, significabat  verum,  et  in  opposito  sensu  falsum, 
utrumque  intelledtus :  omnia  enim  quae  apud  gentem 
Israeliticam  et  Judaicam  instituta  fuerunt,  erant  reprae- 
sentativa  et  inde  significativa.  (Quod  "  lignum"  significet  bonum,  ac 
in  opposito  sensu  malum,  et  quod  "lapis"  significet  verum,  ac  in  opposito  sensu  fal- 
sum, videatur  in  Arcanis  Cuelestibus,  n.  643,  3720,  8354.)   Sed  quia  hadtenUS 

ignotum  fuit  unde  Judaeis  et  Israelitis  poena  crucis  et 
poena  lapidationis  fuit,  et  tamen  interest  ut  sciatur,  velim 
etiam  confirmationes  ex  Verbo  adducere,  ut  sciatur  quod 
binae  illae  poenae  etiam  repraesentativae  fuerint.  Quod 

"suspensio  super  ligno"  seu  "crucifixio"  indicia  fuerit 
propter  destruclionem  boni  in  ecclesia,  et  quod  sic  reprae- 
sentaverit  malum  ex  amore  infernali,  ex  quo  condemnatio 
et  maledictio,  constare  potest  a  sequentibus  locis  : — Apud 
Mo  sen, 

"Si  fuerit  filius  contumax  et  rebellis,  non  obediens  voci  patris  et  ma- 
tris,. . .  .lapidabunt  eum  omnes  viri  urbis  lapidibus  ut  moriatur. 
. . . .  Et  si  fuerit  in  viro  crimen  et  judicium  mortis  et  occisionis, 
suspendes  eum  super  ligno  ;  non  pernoclabit  cadaver  ejus  super 
ligno,  sed  sepeliendo  sepelies  eum  in  die  eodem  ;  nam  maledictio 
Dei  suspensus,  et  non  polluas  terram  tuam "  (Dcntr.  xxi.  [i3,] 
20-23) : 

per  "non  obedire  voci  patris  et  matris"  in  sensu  spirituali 
significatur  vivere  contra  praecepta  et  vera  ecclesiae ; 
quare  poena  lapidationis  ei  fuit  :  "viri  urbis"  qui  lapida- 
bunt eum,  significant  illos  qui  in  doclrina  ecclesiae  sunt ; 
"urbs"  significat  docTxinam :  "si  fuerit  in  viro  crimen, 
judicium  mortis,  suspendes  eum  ligno,"  significat  si  malum 
fecerit  contra  bonum  Verbi  et  ecclesiae,  id  quia  crimen 
mortis  erat,  suspenderetur  super  ligno,  nam  "lignum"  in 
Verbo  significat  bonum,  et  in  opposito  sensu  malum : 
"non  pernoctabit  cadaver  ejus  super  ligno,  sed  sepelies 
eum  die  eodem,"  significat  ne  [esset]  repraesentativum 
damnationis  aeternae  :  "ne  polluas  terram  tuam"  signifi- 
cat quod  foret  scandalo  ecclesiae.    In  Threnis, 

"Cutes  nostrae  sicut  clibanus  denigratae  sunt  propter  procellas  famisi 
mulieres  in  Zione  compresserunt,  virgines  in  urbibus  Jehudae  ; 
principes  manu  eorum  suspensi  sunt,  facies  senum  non  honoratae  ; 
juvenes  ad  molendum  abduxerunt,  et  pueri  in  ligno  corrucnt" 
(v.  10-13) : 

per  "Zionem"  intelligitur  ecclesia  caelestis,  quae  in  bono 
amoris  in  Dominum  est,  quam  ecclesiam  gens  Judaica 
repraesentabat  ;  per  "virgines  in  urbibus  Jehudae"  signi- 
ficantur  affectiones  veri  ex  bono  amorjs  ;  quod  vera  ex 
bono  perierint  per  falsa  ex  malo,  significatur  per  quod 
"principes  manu  eorum  suspensi  sint ;"  per  "facies  se- 
num," quae  non  honoratae,  significantur  bona  sapientiae  ; 
per  "juvenes,"  qui  adducti  ad  molendum,  significantur  vera 
ex  bono,  et  per  "molere"  significatur  comparare  falsa  et 
confirmare  ilia  ex  Verbo;  per  "pueros"  qui  "ligno  cor- 
ruunt "  significantur  bona  nasqentia  pereuntia  per  mala. 
Quoniam  per  "pistorem"  significatur  bonum  amoris  simile 

quod  per  "panem,"  et  per  "pincernam"  verum  doftrinae 
simile  quod  per  "vinum,"  ideo 

Pistor  propter  crimen  contra  regem  Pharaonem  suspensus  est  {Gen.  xl. 
19-22  ;  cap.  xli.  13). 

(■Quae  in  Arcanis  Caelcstibus,  n.  5139-5169,  explicata  videantur.)     Quia  per 

"Moabum"  intelliguntur  illi  qui  adulterant  bona  ecclesiae, 
et  quia  per  "  Baalpeorem"  significatur  adulteratio  boni, 
inde  factum  est 

Quod  omnia  capita  populi  suspensi  sint  coram  sole,  quia  populus  scor- 
tatus  est  cum  filiabus  Moabi,  et  incurvavit  se  diis  earum,  et 
adjunxit  se  Baalpeori  {Num.  xxv.  1-4) : 

per  "scortari  cum  filiabus  Moabi"  significatur  adulterare 
bona  ecclesiae,  et  per  "suspendi  coram  sole"  significatur 
condemnatio  et  maledi6lio  propter  destru6lum  bonum  ec- 
clesiae. Quia  per  "  Ajam  "  significabantur  cognitiones  boni, 
et  in  opposito  sensu  confirmationes  mali,  ideo 

Rex  Ajae  suspensus  est  super  ligno,  ac  postea  projeclus  ad  ostium  portae 
urbis,  et  ipsa  urbs  combusta  est  (Jos.  viii.  26-29). 

Et  quia  per  quinque  "reges  Emorraeorum"  significaban- 
tur mala  et  inde  falsa  destruentia  bona  et  vera  ecclesiae, 
ideo 

Illi  reges  a  Joschua  suspensi  sunt,  et  postea  projecli  in  speluncam 
Makkeda  (Jos.  x.  26,  27). 

per  "speluncam  Makkeda"  significatur  dirum  falsum  ex 
malo. 

[&.]  Per  "suspendi  ligno,"  seu  "crucifigi,"  significatur 
poena  mali  destruentis  bonum  ecclesiae,  etiam  apud  Mat- 
tkaeum, 

"Jesus  dixit,  Mitto  ad  vos  prophetas,  sapientes,  et  scribas  ;  ex  iis  occi- 
detis,  crucifigetis,  et  flagellabitis  in  synagogis,  et  persequemini  ab 
urbe  in  urbem  "  (xxiii.  34) : 

omnia  quae  Dominus  locutus  est,  ex  Divino  locutus  est  ; 
sed  Divina  ex  quibus  locutus  est,  secundum  corresponden- 
t's, in  naturalis  cogitationis  ideas  et  inde  voces,  quales 
hie  et  alibi  apud  Evangclistas  sunt,  ceciderunt  ;  et  quia 
est  spiritualis  sensus  omnium  verborum,  ideo  per  "pro- 
phetas, sapientes,  et  scribas"  in  eo  sensu  non  illi  intelli- 
guntur, sed  pro  illis  verum  et  bonum  doclrinae  et  Verbi ; 
spiritualis  enim  cogitatio  et  inde  loquela,  qualis  est  angelis, 

est  absque  idea  personae  ;  inde  per  "prophetam"  signi- 
ficatur  verum  docrxinae,  per  "sapientes"  bonum  doctxinae, 
et  per  "scribas"  Verbum  ex  quo  doctrina  ;  inde  sequitur 
quod  "occidere"  se  referat  ad  verum  docrxinae  ecclesiae 
quod  est  "propheta,"  "crucifigere"  se  referat  ad  bonum 
docrxinae  quod  est  "sapiens,"  ac  "  flagellare  "  se  referat  ad 
Verbum  quod  est  "scriba;"  et  quod  sic  "occidcre"  signifi- 
cet  exstinguere,  "crucifigere"  destruere,  ac  "flagellare" 
pervertere  :  quod  ab  uno  falso  doctxinae  aberrent  in  aliud, 
significatur  per  "  persequi  illos  ab  urbe  in  urbem  ;"  "urbs  " 
significat  doctxinam  :  hie  sensus  spiritualis  illorum  verbo- 
rum  est.    Apud  eundem, 

Jesus  dixit  discipulis  quod  Hierosolymae  pateretur,  et  quod  Filius 
hominis  traderetur  principibus  sacerdotibus  et  scribis,  "et  con- 
demnabunt  Ipsum,.  .  .  .tradent  Ipsum  gentibus,  ad  illudendum,  ad 
flagellandum  et  crucifigendum,  et  tertia  die  resurget  "  (xx.  18,  19; 
Marc.  x.  32-34) : 

sensus  spiritualis  horum  verborum  est,  quod  Divinum  Ve- 
rum in  ecclesia,  ubi  mere  falsa  doclrinae  et  mala  vitae 
regnant,  blasphemabitur,  verum  ejus  pervertetur,  et  bonum 
ejus  destruetur :  "Filius  hominis"  significat  Divinum  Ve- 
rum, quod  est  Verbum  ;  et  "  Hierosolyma"  significat  eccle- 
siam,  ubi  mere  falsa  et  mala  regnant:  per  "principes 
sacerdotes  et  scribas"  significantur  adulterationes  boni  et 
falsificationes  veri,  utraeque  ex  amore  infernali :  per  "  con- 
demnare  Ipsum  et  tradere  gentibus"  significatur  Divinum 
Verum  ac  Divinum  Bonum  adjudicare  inferno,  ac  tradere 
malis  et  falsis  quae  inde;  "gentes"  significant  mala  quae 
ab  inferno  sunt  et  destruunt  bona  ecclesiae  :  "ad  illuden- 
dum, flagellandum  et  crucifigendum"  significat  blasphcma- 
tionem,  falsificationem  et  perversionem  veri  ac  adulte- 
rationem  et  destruclionem  boni  ecclesiae  et  Verbi  (ut  supra); 
"et  tertia  die  resurget"  significat  glorificationem  Humani 
Domini  plenariam.  Ex  his  constare  potest  quid  in  sensu 
spirituali  significatur  per  crucifixioncm  Domini,  turn  quid 
per  varias  illusiones  tunc,  ut  quod  "corona  ex  spinis 
capiti  Ipsius  imposita  fuerit,"  quod  "Ipsum  calamo  per- 
cusserint,"  quodque  "in  facies  Ipsius  exspuerint,"  praeter 
plura  quae  apud  Evcmgclistas  mcmorantur  ;  quod  ncmpe 
gens  Judaica  Ipsum  Divinum  Verum  et  Bonum,  quod  erat 
Dominus,  tarn  nefarie  tractaverit ;  passus  enim  est  Dominus 

in  Se  repraesentari  statum  nefandum  ecclesiae  istius.  Hoc 
quoque  significatur  per  id, 

Quod  portaverit  iniquitates  eorum  {Esai.  liii.  n) ; 

nam  commune  fuit,  ut  propheta  susciperet  in  se  repraesen- 
tationem  nefandorum  ecclesiae ;  sicut  quod  Esaias  pro- 
pheta jussus  sit  ire  nudus  et  discalceatus  tres  annos, 
repraesentationis  causa  quod  ecclesia  absque  bono  et  vero 
esset  {Esai.  xx.  3,  4)  :  quod  propheta  Ezechiel  ligatus 
funibus  obsideret  laterem,  cui  insculpta  fuit  Hierosolyma, 
ac  ederet  placentam  hordeorum  faclam  cum  excrementis 
bovis,  repraesentationis  causa  quod  verum  et  bonum  eccle- 
siae a  falsis  ita  obsessum,  et  a  malis  ita  conspurcatum 
esset  (Escc/i.  iv.  1-13):  quod  Hoscheas  propheta  jussus 
sit  accipere  scortum  sibi  in  mulierem,  ac  liberos  scortatio- 
num,  ad  repraesentandum  qualis  tunc  ecclesia  fuit  (Hosc/i. 
i.  1  —  1 1 )  :  praeter  similia  alibi.  Quod  hoc  fuerit  "portare 
iniquitates  domus  Israelis,"  seu  ecclesiae,  aperte  dicitur 
(Eacck.  cap.  iv.  5,  6).  Ex  his  constare  potest  quod  omnia 
quae  de  passione  Domini  memorantur,  fuerint  repraesenta- 
tiva  status  ecclesiae  tunc  apud  gentem  Judaicam.  Haec 
de  poena  " suspensionis  super  ligno"  seu  "crucifixionis." 
Quod  altera  poena,  quae  fuit  "lapidatio,"  significaverit 
condemnationem  et  malediftionem  propter  destructum 
verum  ecclesiae,  non  hujus  loci  est  ex  Verbo  confirmare, 
sed  usque  constare  potest  ex  locis  e  Verbo  ubi  "lapida- 
tio" memoratur : 

Ut  Exod.  xxi.  28-33:  Levit.  xxiv.  10-17,  23:  Num.  xv.  32-37:  Deutr. 
xiii.  11  [B.  A,  10]  ;  cap.  xvii.  5-7  ;  cap.  xxii.  20,  21,  24  :  Ezecli.  xvi. 
39-41  ;  cap.  xxiii.  45-47 :  Matth.  xxiii.  37 :  Luc.  xiii.  34 ;  cap.  xx. 
6:  Joh.  viii.  7  ;  cap.  x.  31,  32:  et  alibi. 


VERSUS  g,  IO. 

656.  " ft  uidebunt  ex  populis  et  tribubus  et  Unguis  et  gentibus  corpora  illorum 
dies  tres  et  dimidium ;  et  corpora  illorum  non  permittent  poni  in  monumentis.  Et  habitan- 
tes  super  terra  gaudebunt  super  illis  et  laetabuntur,  et  munera  mittent  invicem,  quoniam 
illi  duo  prophetae  cruciauerunt  habitantes  super  terra." 

9.  "Et  videbunt  ex  populis  et  tribubus  et  Unguis  et  gentibus,"  significat  apud 
omiics  qui  in  falsis  et  malis  religionis,  doclrinae  et  vitae  sunt  [n.  657]  ; 
"corpora  illorum  dies  tres  et  dimidium,"  significat  plena riam  exstinc- 
tionem  Divini  Veri  ac  Divini  Boni  [n.  958]  ;  "et  corpora  illorum  non 
permittent  poni  in  monumentis,"  significat  rejeclionem  et  damnationem 
illorum  [n.  659]. 

10.  "Et  habitantes  super  terra  gaudebunt  super  illis  et  laetabuntur,"  signifi- 
es! jucunda  amoris  ififemalis  apud  illos  qui  contra  bona  et  vera  eccle- 
siae  [n.  660];  "et  munera  mittent  invicem,"  signiticat  consociatione'm 
illorum  [n.  661]  ;  "quoniam  Mi  duo  prophetae  cruciaverunt  habitan- 
tes super  terra,"  signiticat  anxietatein  cordis  ex  illis  in  ecclesia  devas- 
tata  [n.  662]. 

657.  [Vers.  9  ]  "Et  videbunt  ex  populis  et  tribubus  et  Unguis  et 
gentibus." — Quod  significet  apttd omnes  qtii  in  falsis  et  mails 
religionis,  doctrlnae  et  vltae  sunt,  constat  ex  significatione 
"videre,"  quod  sit  scire,  percipere  et  intelligere  :  ex  signi- 
ficatione "populorum  et  tribuum,"  quod  sint  qui  in  falsis 
do6lrinae  et  religionis ;  per  "populos"  in  Verbo  intelli- 
guntur  omnes  qui  in  veris  aut  in  falsis  sunt,  sive  ab 
ecclesia  sint  sive  extra  ecclesiam  ex  aliqua  religione  (videa- 
tur  n.  1 750],  331,  625);  et  per  "tribus"  in  Verbo  intelli- 
guntur  omnes  qui  in  veris  aut  falsis  doftrinae  sunt,  nam 
per  "tribus"  significantur  omnia  vera  et  falsa  do6lrinae 
(videatur  supra,  n.  330,  430,  43 1 ,  454)  ;  ex  his  constare  potest 
quod  "populi  et  tribus"  significent  omnes  qui  in  veris  aut 
falsis  religionis  et  doftrinae  sunt  ;  hie  qui  in  falsis,  quia 
dicitur  quod  "illi  videbunt  corpora  testium  tres  dies  et 
dimidium,  et  non  permittent  ilia  poni  in  monumentis:" 
et  ex  significatione  "linguarum  et  gentium,"  quod  sint  qui 
in  malis  doctrinae  et  vitae  sunt;  per  "linguas"  enim 
significantur  bona  aut  mala  doftrinae  et  inde  religionis 
(videatur  supra,  n.  330,  455,  625)  ;  et  per  "  gentes  "  significantur 
bona  aut  mala  vitae  (etiam  supra,  n.  175,  331,  625)  ;  ex  quibus 
constare  potest  quod  "  linguae  et  gentes  "  significent  omnes 
qui  in  bonis  aut  malis  do6lrinae  et  vitae  sunt ;  hie  qui  in 
malis,  nam  de  illis  dicitur  quod  "visuri  corpora  testium 
super  platea  urbis  magnae,  nec  permittent  ilia  poni  in 
monumentis." 

658.  "Corpora  illorum  dies  tres  et  dimidium."* — Quod  sig- 
nificet plenarlam  exstlntllonem  Dlvlnl  Verl  ac  Divini  Boni, 
constat  ex  significatione  "corporum,"  nempe  "testium," 
quod  sint  qui  apud  se  exstinxerunt  omne  Divinum  Verum 
ac  Divinum  Bonum  ;  per  "binos"  enim  "testes,"  quos  occi- 
derunt,  significantur  bona  amoris  et  charitatis  ac  vera 
doftrinae  et  fidei  (videatur  supra,  n.  228,  635)  ;  inde  per  "cor- 
pora illorum,"  dum  occisi,  significatur  quod  ilia  exstinfta 


*  [Nota  :—]3j4  : — 1  Keg-  xvii.;  cap.  viii.:  Luc.  iv.  25. 

sint  ;  at  quia  bonum  amoris  et  charitatis  ac  verum  doclrinae 
et  fidei  non  exstingui  possunt  nisi  quam  apud  illos  qui  in 
falsis  doftrinae  et  in  malis  vitae  sunt,  ideo  illi  intelligun- 
tur,  quoniam  alii  non  vident  bona  amoris  et  vera  doclrinae 
exstinfta  :  (unusquisque  enim  videt  ilia  quae  Domini  sunt, 
et  inde  quae  caeli  et  ecclesiae,  secundum  sui  status  quale, 
videt  enim  ex  illo  ;  quare  non  aliter  videt  quam  qualis 
ille  est :  ut  qui  negat  Dominum  ac  Divinum  Ipsius  in  caelo 
et  in  ecclesia,  ille  non  videt  ilia,  quia  ex  negativo  videt ; 
quare  is  non  videt  testes  vivos,  sed  "corpora"  illorum 
sicut  cadavera  ;  hoc  est,  bona  amoris  et  vera  doftrinae  ut 
nulla,  proinde  exstinfta :)  et  ex  significatione  "dierum 
trium  et  dimidii,"  quod  sit  plenarium,  hie  exstinclio  ple- 
naria  ;  quod  "tria  et  dimidium"  sint  plenarium,  est  quia 
"  tria "  significant  integram  periodum  seu  durationem  a 
principio  ad  finem  ;  proinde  ubi  de  ecclesia  agitur,  ut  hie, 
"tria  et  dimidium"  significant  usque  ad  finem  et  simul  ad 
novum  principium  ejus  ;  quare  sequitur  quod  "  post  tres  dies 
et  dimidium  spiritus  vitae  a  Deo  intraverit  in  illos,"  et  quod 
"  steterint  super  pedibus  suis,"  per  quae  significatur  prin- 
cipium novae  ecclesiae  post  finem  veteris :  nam  omne 
bonum  amoris  et  verum  do£trinae  in  fine  ecclesiae  exstinc- 
tum  est  ;  at  tunc  quoque  resuscitatur,  quod  fit  apud  illos 
apud  quos  nova  ecclesia  a  Domino  instauratur,  quod 
etiam  significatur  per  "  spiritum  vitae  "qui  intravit  in  illos. 
Quod  "dies  tres  et  dimidium"  significent  plenarium  seu 
statum  plenum,  est  quoque  ex  eo,  quod  ille  numerus  simile 
significet  cum  numero  "  septem,"  est  enim  dimidium  ejus,  ac 
per  numerum  dimidiatum,  ut  et  per  numerum  duplicatum, 
simile  significatur  quod  per  numerum  cujus  dimidium  aut 
duplum  est;  ac  per  numerum  "septem"  significatur  omne, 
turn  plenum  et  plenarium,  et  praedicatur  de  sancto  caeli 
et  ecclesiae,  de  qua  illius  numeri  significatione  videatur  su- 
pra (n.  20,  24, 257,  W300).  Quod  numeri  majores  et  congregati 
ex  minoribus  simile  significent  cum  simplicibus  ex  quibus 
per  multiplicationem  exsurgunt,  videatur  etiam  supra  (n. 
43O0,<&]);  et  quod  "tria"  significent  integram  periodum 
majorem  aut  minorem,  a  principio  ad  finem  (supra,  n.  532). 

659 [a].  "Et  [corpora  illorum]  non  permittent  poni  in  monu- 
meniis."— Quod  significet  rejeclioncm  ct  damnationcm  illo- 
rum, constat  ex  significatione  "non  poni  in  monumentis," 

seu  "non  sepeliri,"  quod  sit  damnatio  aeterna  ;  nam  per 
"sepeliri"  in  Verbo  significatur  exsuscitatio  in  vitam  et 
resurreftio  ;  quoniam  cum  homo  moritur  et  sepelitur,  tunc 
exsuscitatur  seu  resurgit  in  vitam  aeternam.  Homo  enim 
post  mortem  aeque  vivit  ac  in  mundo,  sed  corpus  terrestre 
seu  materiale,  quod  ei  inserviverat  pro  usu  in  mundo 
naturali,  deponit,  et  continuat  vitam  in  corpore  spirituali  ; 
quare  sepelitio  est  modo  rejeclio  quasi  exuviarum  quas  in 
naturali  mundo  circumtulit.  Quod  "sepelitio"  significet 
exsuscitationem  in  vitam  aeternam  seu  resurrectionem,  est 
quia  angeli  non  sciunt  quid  mors  hominis  et  quid  sepelitio 
ejus,  quoniam  illis  non  est  aliqua  mors,  proinde  nec  sepe- 
litio, et  usque  spiritualiter  omnia  percipiunt  ;  quare  ubi 
"mors"  hominis  in  Verbo  nominatur,  pro  ilia  percipiunt 
transmigrationem  ejus  ab  uno  mundo  in  alterum  ;  et  ubi 
"sepelitio"  nominatur,  percipiunt  resurreclionem  ejus  in 
vitam.  Exinde  sequitur  quod  "non  sepeliri"  significet  non 
resurreclionem  in  vitam,  sed  in  damnationem,  per  quam 
intelligitur  mors  spiritualis.  Unusquisque  quidem  homo 
post  excessum  e  mundo  exsuscitatur  et  resurgit,  sed  qui- 
dam  ad  vitam,  quidam  ad  damnationem;  et  quia  "sepe- 
liri" significat  resurreclionem  ad  vitam,  inde  "  non  sepeliri" 
significat  damnationem,  sed  hie  ab  illis  qui  rejiciunt  bona 
amoris  et  vera  doctrinae,  quae  per  "binos  testes"  signifi- 
cantur ;  quare  per  "non  poni  in  monumentis"  seu  "non 
sepeliri"  non  intelligitur  damnatio,  nisi  solum  in  idea  illo- 
rum  qui  talia  condemnant.  Quid  itaque  "sepulchra"  in 
Verbo  significant,  turn  quid  "sepeliri"  et  "non  sepeliri," 
constare  potest  ex  sequentibus  locis.  Quod  "sepulchra" 
significent  immunda,  proinde  etiam  infernalia,  ex  cadave- 
ribus  et  ossibus  quae  inibi,  constat  ex  pluribus  locis  in 
Verbo  : — Ut  apud  Esaiam, 

"  Populus  qui  ad  iram  provocant  Me  coram  faciebus  meis  jugiter  

qui  surfiunt  super  lateribus,  qui  sedent  in  sepul'chris,  et  in  vastita- 
tibus  pernoctant,  qui  comedunt  carnem  suis"  (lxv.  3,  4) : 

"  provocare  Jehovam  ad  iram  coram  faciebus  Ipsius"  signi- 
ficat peccare  contra  vera  et  bona  Verbi,  et  recedere  a 
cultu  ibi  mandato ;  "fades  Jehovae"  sunt  ilia  quae  in 
Verbo  revelata  sunt:  "suffire  super  lateribus"  significat 
cultum  ex  falsis  do6lrinae  ("lateres"  sunt  falsa  doclrinae, 

ac  "suffire"  est  cultus  ex  illis) :  "sedere  in  sepulchris" 
significat  esse  in  amoribus  spurcis  :  "pernoctare  in  vasti- 
tatibus"  significat  permanere  et  vivere  in  falsis  ("vastita- 
tes  "  sunt  ubi  non  vera) :  "  comedere  carnem  suis"  significat 
appropriare  sibi  mala  infernalia.    Apud  Mosen, 

"  Quisquis  tetigerit  super  superficie  agri  confossum  gladio,  aut  mortuum, 
aut  os  hominis,  aut  sepulchrum,  immundus  erit  septem  diebus," 
et  postea  purificabitur  {Num.  xix.  16,  iS) : 

per  "tangere"  in  Verbo  significatur  communicare  ;  quare 
ne  communicarentur  falsa  et  mala,  et  sic  appropriarentur, 
prohibitum  fuit  tangere  immunda,  hie  "confossum  gladio," 
"  mortuum,"  "  os  hominis"et  "sepulchrum;"  quia  per  "con- 
fossum gladio"  significatur  qui  perierat  per  falsa,  et  inde 
damnatus  ad  infernum,  per  "mortuum"  qui  perierat  per 
mala,  per  "  os  hominis"  significatur  falsum  infernale,  et 
per  "sepulchrum"  malum  infernale.    Apud  Ezccliiclcm, 

"  Plange  super  multitudine  Aegypti,  et  descendere  fac  earn....  cum 
descendentibus  foveam  ;.  .  .  .in  medio  confossorum  gladio  cadent ; 
....ibi  Aschur  et  tota  congregatio  ejus,  circum  eum  sepulchra 
ejus,  omnes  confossi  qui  ceciderunt  gladio,  cui  data  sunt  sepulchra 
in  lateribus  foveae,  estque  congregatio  ejus  circa  sepulchrum  ejus  ; 
.  .  .  .Elam  et  omnis  multitudo  ejus  circa  sepulchrum  ejus,  omnes 
praeputiati  confossi. .  .gladio"  (xxxii.  18,  20,  22-24): 

per  "  multitudinem  Aegypti"  significantur  scientifica  natu- 
ralis  hominis,  quae  mortua  sunt,  quia  non  descendunt 
et  formantur  ut  effectus,  conclusa  et  confirmationes  ex 
veris  spiritualis  hominis;  per  "Aschurem"  significantur 
ratiocinationes  ex  talibus  scientificis  :  quare  per  "Plange 
super  multitudine  Aegypti,  et  descendere  fac  earn  cum 
descendentibus  in  foveam,"  significatur  dolor  propter  dam- 
nationem  eorum  qui  in  illis  sunt ;  per  "  foveam  "  significatur 
infernum  ubi  talia  scientifica  mortua  regnant,  hoc  est, 
scientifica  separata  a  veris  quia  applicata  ad  confirmanda 
falsa  doctrinae  et  mala  vitae  :  per  "confossos  gladio" 
significantur  hie  ut  supra  illi  qui  damnati  sunt  ad  inferna 
propter  falsa  :  "ibi  Aschur  et  tota  congregatio  ejus"  signi- 
ficat ratiocinationes  ex  illis  falsis:  per  "sepulchra"  quae 
circum  Aschurem  et  in  lateribus  foveae,  ubi  "Elam,"  et 
"omnes  praeputiati  Confossi  gladio,"  significantur  inferna 
ubi  ilia  falsa  sunt,  hoc  est,  illi  qui  in  talibus  falsis. 

[&.]  Sciendum  est  quod  falsa  et  mala  omnis  generis 

correspondeant  immundis  et  tetris  quae  in  naturali  mundo 
sunt,  diriora  falsa  et  mala  cadaverosis  et  quoque  excre- 
mcntitiis  fetidis,  mitiora  falsa  et  mala  paludinosis  :  inde  est 
quod  domicilia  illorum  in  infernis  qui  in  talibus  falsis  et 
malis  sunt,  appareant  similia  foveis  et  sepulchris  ;  et  si  cre- 
dere velitis,  etiam  tales  genii  et  spiritus  in  sepulchris, 
latrinis  et  paludibus,  quae  in  nostro  mundo  sunt,  habitant, 
tametsi  illi  id  nesciunt ;  causa  est  quia  correspondent,  et 
quae  correspondent  conjungunt  :  idem  concludi  potest  ex 
eo,  quod  nihil  jucundius  sit  nidore  cadaveroso  illis  qui  fue- 
runt  ficarii  et  venefici,  turn  qui  jucundum  perceperunt  in 
violandis  feminis  ;  et  nihil  jucundius  est  nidore  excremen- 
titio  illis  qui  amore  imperandi  inescati  fuerunt,  turn  qui 
jucundum  in  adulteriis,  et  non  jucundum  in  conjugiis,  cepe- 
runt  ;  ac  nihil  jucundius  est  nidore  paludinoso  turn  urinoso 
illis  qui  se  confirmaverunt  in  falsis,  et  affeftionem  veri  apud 
se  exstinxerunt  :  inde  est  quod  inferna,  in  quibus  illi  sunt, 
appareant  secundum  jucunda  correspondentia,  quaedam 
sicut  foveae,  et  quaedam  sicut  sepulchra.  Ex  his  quoque 
patet  unde  erat, 

Quod  obsessi  a  daemonibus  fuerint  in  sepulchris,  et  inde  egressi  sint 
(Matth.  viii.  28,  seq. ;  Marc.  v.  2,  3,  5  ;  Luc.  viii.  27)  ; 

nempe,  quia  illi  obsessi,  dum  vixerunt  in  mundo,  in  falsis 
ex  malo  fuerunt,  seu  in  cognitionibus  ex  Verbo,  quas  fece- 
runt  mortuas  per  id  quod  illas  applicuerunt  confirmandis 
malis,  turn  etiam  destruendis  genuinis  veris  ecclesiae, 
imprimis  veris  de  Domino,  de  Verbo,  deque  vita  post  mor- 
tem, quae  cognitiones  mortuae  in  Verbo  vocantur  "tra- 
ditiones  ;"  inde  erat,  quod  obsessi  a  talibus,  qui  daemones 
fa£ti  sunt, 

In  sepulchris  fuerint,  ac  ipsi  daemones  postea  in  porcos  ejecti,  qui  prae- 
cipitaverunt  se  in  mare  (Matth.  Mviii.  31-33) : 

quod  "in  porcos  winjecT:i  fuerint,"  erat  causa  quia,  dum 
vixerunt  in  mundo,  in  sordida  avaritia  fuerunt,  nam  talis 
avaritia  correspondet  porcis,  et  inde  significat  illos  ;  quod 
"in  mare  se  praecipitaverint,"  erat  causa  quia  "mare"  ibi 
significat  infernum.    Apud  Davidcm, 

"Reputatus  sum  cum  descendentibus  in  foveam,  factus  sum  sicut  vir 
non  robur :  inter  mortuos,  neglectus,  sicut  confossi  cubantes  in 
sepulchro,  quorum  non  meministi  amplius,  quique  e  manu  tua 

excisi  sunt  ;  posuisti  Me  in  fovea  inferiorum.  in  tenebris,  in  pro- 

funditatibus  Num  enarrabitur  in  sepulchro  misericordia  tua, 

Veritas,  .in  perditione  ?"  (Ps.  lxxxviii.  5-7,  12  [£.  A.  4-6,  11]  :) 

agitur  ibi  de  tentationibus  ;  in  sensu  supremo  de  tenta- 
tionibus  Domini,  quae  describuntur  quales  fuerunt,  quod 
nempe  visus  Sibi  sicut  in  inferno  inter  damnatos  ;  nam 
tentationes  quas  Dominus  sustinuit  fuerunt  ita  atroces  et 
enormes  :  quare  "  Reputatus  sum  cum  descendentibus  [in] 
foveam"  significat  quod  visus  Sibi  sicut  in  inferno  ("fovea" 
est  infernum)  ;  "factus  sum  sicut  vir,  non  robur,"  significat 
quod  tunc  visus  Sibi  sicut  absque  potentia,  nam  tentatio- 
nes immergunt  hominem  in  falsa  et  mala,  quibus  nulla  est 
potentia  ;  "inter  mortuos,  neglectus,"  significat  inter  illos 
quibus  nihil  veri  et  boni,  et  propterea  rejecti ;  "sicut  con- 
fossi  cubantes  in  sepulchro"  significat  sicut  qui  in  falsis  ex 
malo  sunt-;  ("confossi"  significant  illos  qui  per  falsa  pere- 
unt,  et  "sepulchrum"  significat  infernum,  ex  eo,  quod  illi 
qui  in  inferno,  spiritualiter  mortui  [llsint  ;)  "quorum  non 
meministi  amplius,  quique  e  manu  tua  excisi  sunt,"  signi- 
ficat deprivatos  omni  vero  et  bono  ;  "posuisti  Me  in  fovea 
inferiorum"  significat  in  locis  inferni  ubi  tales;  "in  tene- 
bris" significat  sicut  in  falsis;  "in  profunditatibus "  signi- 
ficat sicut  in  malis  :  sequitur  nunc  precatio  ex  dolore,  ut 
a  tentationibus  liberetur  ;  et  inter  causas  etiam  hoc,  "Num 
enarrabitur  in  sepulchro  misericordia  tua,  et  Veritas  in 
perditione  ?"  significat  quod  in  inferno,  ubi  et  unde  mala 
et  falsa,  Divinum  Bonum  ac  Divinum  Verum  non  praedi- 
cari  possint  ;  "misericordia"  est  Divinum  Bonum  Divini 
Amoris,  ac  " Veritas"  est  Divinum  Verum  Divinae  Sapi- 
entiae,  "sepulchrum"  est  infernum  ubi  et  unde  mala,  et 
"perditio"  est  infernum  ubi  et  unde  falsa.  Ex  his  etiam 
patet  quod  per  "sepulchrum"  intelligatur  infernum,  ex  eo, 
quod  illi  qui  in  inferno  sunt,  spiritualiter  mortui  sint. 
Apud  Esaiam, 

"  Ut  daret  impios  sepulchro  suo,  et  divites  in  mortibus  suis"  (liii.  9) : 

haec  etiam  de  Domino,  de  quo  in  toto  illo  capite  agitur  ; 
hie  autem  de  victoria  Ipsius  super  inferna  :  et  per  "impios " 
quos  "daret  sepulchro,"  intelliguntur  mali  qui  dejicientur 
in  infernum  ;  hie  "sepulchrum"  manifeste  pro  inferno,  quod 
"sepulchrum"  vocatur  ex  spiritualiter  mortuis  qui  ibi;  et 

per  "divites"  quos  "daret  in  mortibus  suis,"  intelliguntur 
qui  ab  ecclesia  in  falsis  ex  malo  sunt,  qui  vocantur  "divi- 
tes "ex  cognitionibus  veri  et  boni  quae  illis  sunt  ex  Verbo  ; 
falsa  ex  malo  significantur  per  "mortes,"  quoniam  illi  qui 
in  iis  spiritualiter  mortui  sunt.  Qui  de  Deo  et  proximo 
cogitant  male  et  usque  loquuntur  bene,  et  qui  de  veris 
fidei  et  de  bonis  amoris  cogitant  insane  et  loquuntur  sane, 
illi  sunt  interius  sepulchra  exterius  dealbata,  secundum 
haec  Domini  verba  : 

"Vae  vobis,  Scribae  et  Pharisaei,  hypocritae,  quia  similes  vos  facitis 
sepulchris  dealbatis,  quae  foris  quidem  apparent  pulchra,  intus 
plena  sunt  ossibus  mortuorum,  et  omni  immunditie  "  [Matth.  xxiii. 
27,  29  ;  Luc.  xi.  47,  48) ; 

et  apud  Davidem, 

"  Non  in  ore  cujusvis  reclum,  medium  eorum  perditiones  ;  sepulchrum 
apertum  guttur  eorum,  lingua  sua  blandiuntur"  (Ps.  v.  10  [£.  A. 
9]): 

"in  ore"significat  exterius,  "  medium " interius  ;  quod  inte- 
rius sit  infernum,  significatur  per  quod  "guttur  eorum  sit 
sepulchrum  apertum  ;"  et  quod  exterius  sit  hypocriticum  et 
sicut  sanum,  significatur  per  quod  "linguae  blandiantur." 
Ex  his  et  ex  aliis  in  Verbo  locis,  constare  potest  quid 
significatur  per  "sepulchrum." 

[c.]  Quando  itaque  agitur  de  illis  qui  in  falsis  ex  malo 
sunt,  tunc  per  "sepulchrum"  illorum  intelligitur  infernum, 
ex  quo  et  in  quo  id  falsum  ;  at  vero  ubi  agitur  de  illis  qui 
in  veris  ex  bono  sunt,  tunc  per  "sepulchrum"  intelligitur 
remotio  et  rejectio  falsi  ex  malo,  ac  per  "  sepulturam" 
intelligitur  exsuscitatio  et  resurreftio  in  vitam,  turn  quo- 
que  regeneratio  ;  nam  apud  hominem  qui  in  veris  ex  bono 
est,  removetur  falsum  ex  malo  ac  rejicitur  in  infernum  ; 
et  ipse  quoad  interiora,  quae  sunt  spiritus  ejus,  resurgit, 
ac  vitam  veri  ex  bono,  quae  est  vita  spiritualis,  init :  in 
hoc  sensu  intelligitur  "sepultura"  in  sequentibus  locis: — 
Apud  Johannem, 

"  Ne  miremini,  quoniam  veniet  hora  in  qua  omnes  qui  in  monumentis 
audient  vocem  Filii  hominis,  et  exibunt  :  qui  bona  fecerunt,  in 
resurrectionem'vitae  ;  qui  vero  mala  fecerunt,  in  resurreclionem 
judicii  "  (v.  28,  29) : 

per  haec  non  intelligitur  quod  illi  qui  in  sepulchris  seu  in 
monumentis  sunt,  audituri  sint  vocem  Domini  et  exituri ; 

quoniam  omnes  post  mortem  aeque  vivunt  homines  sicut 
in  mundo,  cum  sola  differentia  quod  post  mortem  vivant 
in  corpore  spirituali,  et  non  in  materiali ;  quare  per  "exire 
e  monumentis"  significatur  e  corpore  materiali,  quod  fit 
primum  cum  unoquovis  statim  post  mortem,  et  postea 
dum  ultimum  judicium  existit  ;  nam  tunc  removentur 
exteriora,  et  aperiuntur  interiora,  apud  omnes  apud  quos 
prius  non  factum  est  ;  illi  apud  quos  interiora  sunt  caeles- 
tia,  resurgunt  in  vitam  ;  at  illi  apud  quos  interiora  sunt 
infernalia,  resurgunt  in  mortem  ;  quod  intelligitur  per 
"Qui  bona  fecerunt,  exibunt  in  resurreftionem  vitae  ;  qui 
vero  mala  fecerunt,  in  resurrectionem  judicii."  Quod  hoc 
sit  "exire  e  monumentis"  seu  "e  sepulchris,"  evidentius 
adhuc  patet  apud  Escchielctn, 

"  Ecce  Ego  aperturus  sepulchra  vestra,  et  ascendere  faciam  vos  e  sepul- 
chris vestris,  popule  mi,  et  deducam  vos  super  terram  Israelis,  ut 
cognoscatis  quod  Ego  Jehovah,  ac  aperuero  sepulchra  vestra,  et 
ascendere  fecero  vos  e  sepulchris  vestris,  popule  mi,  et  dedero 
spiritum  meum  in  vobis,  ut  vivatis,  et  collocavero  vos  super  terra 
vestra"  (xxxvii.  [12,]  13,  14): 

agitur  ibi  de  "ossibus  aridis"  visis  prophetae  super  facie- 
bus  vallis,  super  quae  adducli  apparuerunt  nervi,  ascendit 
caro,  et  obdu6la  est  cutis  ;  et  quae,  postquam  spiritus  Dei 
in  ilia  missus  est,  revixerunt  et  steterunt  super  pedibus : 
quod  per  "ossa  ilia"  intelligatur  tota  domus  Israelis, 
aperte  dicitur  his  verbis, 

"  Fili  hominis,  ossa  haec  tota  domus  Israelis  sunt  ;  ecce  dicentes,  Ex- 
aruerunt  ossa  nostra,  et  periit  spes  nostra,  excisi  sumus  nobis  " 
(vers.  11) ; 

quae  domus  assimilata  est  ossibus  aridis,  quia  in  falsis  et 
malis  erant,  quae  non  aliquam  vitam  habent,  ex  non  cor- 
respondentia  cum  caelo  quoad  nervos,  carnem  et  cutem  ; 
nam  "ossa"  significant  vera  in  ultimo  ordinis  super  qui- 
bus  fundantur  vera  spiritualia,  at  "ossa  arida"  falsa  ex 
malo :  inde  constare  potest  quod  per  "aperire  sepulchra, 
et  ascendere  facere  populum  e  sepulchris,"  significetur 
exsuscitare  e  falsis  a  malo,  ita  a  mortuis,  et  indere  vera 
ex  bono,  ita  vitam,  quae  vita  est  "spiritus  Dei"  ex  quo 
revixerunt;  hoc  itaque  est  "ascendere  facere  populum  e 
sepulchris  :"  ecclesia,  quae  ex  illis  formabitur,  significatur 


CAP.  XI.,  VERS.  9— N.  659O/]. 


1769 


per  "  terram  Israelis,"  super  quam  deducentur,  et  super 
qua  collocabuntur. 

[d.]  Memoratur  apud  Matlhaeum, 

Quod  post  passionem  Domini  monumenta  apcrta  sint,  et  multa  cor- 
pora dormientium  e  monumentis  suis  ingressi  sint  in  saniftam 
urbem,  et  apparuerint  multis  (xxvii.  52,  53): 

quod  "monumenta  fuerint  aperta,"  et  quod  "multa  cor- 
pora dormientium  apparuerint,"  simile  significat  quod 
supra  apud  Ezechielcm,  ubi  dicitur  quod  "Jehovah  aper- 
turus  sit  sepulchra,  et  ascendere  faclurus  eos  e  sepulchris," 
nempe  regenerationem,  et  resurrectionem  fidelium  ad 
vitam  ;  non  quod  ipsa  ilia  corpora,  quae  in  monumentis 
jacuerunt,  resurrexerint,  sed  quod  apparuerint,  ut  signifi- 
caretur  tarn  regeneratio  quam  resurreclio  ad  vitam  a 
Domino.  Praeterea  per  eadem  ilia  verba  intelliguntur 
illi  qui  in  Verbo  dicuntur  "vincti  in  fovea,"  quos  Domi- 
nus,  postquam  absolvit  totum  opus  redemptionis,  libera- 
vit  ;  nam  multi  fideles  non  salvari  potuerunt  antequam 
Dominus  in  mundum  venerat,  ac  inferna  subjugaverat  ; 
intcrea  illi  in  locis  quae  vocantur  "foveae,"  usque  ad 
adventum  Domini,  detenti  fuerunt,  ac  a  Domino  liberati 
statim  post  adventum  Ipsius  ;  hae  foveae  etiam  reprae- 
sentabantur  per  "monumenta"  quae  apcriebantur,  et  illi 
qui  ibi  per  " dormientes,"  qui  post  resurrectionem  Domini, 
ut  dicitur,  "apparuerunt  multis  in  sancla  urbe  ;"  "sancla 
urbs"  erat  Sion  et  Hierosolyma,  sed  per  illas  intelligitur 
caelum,  quo  sublati  a  Domino  ;  nam  utraque  ilia  urbs 
potius  erat  profana  quam  sancta.  Ex  his  constare  potest 
quid  per  id  miraculum  et  quid  per  illam  apparentiam 
repraesentabatur  et  significabatur.  Quoniam  per  "terram 
Canaanem"  non  modo  significatur  ecclesia  sed  etiam  cae- 
lum, et  per  "sepulturam"  resurrectio  ad  vitam,  ideo 

Abraham  emerat  ab  Ephrone  agrum,  in  quo  spelunca  Machpelah  quae 

coram  Mamre  (Gen.  xxiii.)  ; 
Et  ibi  Abraham,  Isacus  et 'Jacobus  cum  uxoribus  eorum  sepulti  sunt 

(Gen.  xxiii.;  cap.  xxv.  9,  io ;  cap.  xxxv.  29;  cap.  xlix.;  cap.  L). 

Singula  quae  memorantur  de  spelunca  ilia,  quod  nempe 
fuerit  "in  agro  Ephronis,  quod  coram  Mamre,"  et  plura, 
significabant  resurreclionem  ad  vitam  (quae  videantur  expiicata 
in  Arcanis  Caekstibus).    Quapropter  etiam  Josephus  praecepit 

Quod  ascendere  facerent  ossa  illius  in  terram  Canaanem  {Gen.  I.  24-26) ; 
Quod  etiam  fadtum  est  {Exod.  xiii.  19  ;  Jos.  xxiv.  32) ; 

et  hoc  ex  causa  quia  "terra  Canaan,"  ut  dictum  est,  sig- 
nificabat  Canaanem  caelestem,  quae  est  caelum.  Propter 
repraesentationem  resurrectionis  in  caelum  per  sepulturam, 
etiam 

David  et  reges  post  ilium  sepeliebantur  in  Sione  (1  Reg.  ii.  10 ;  cap. 
xi.  43  ;  cap.  xiv.  17,  18  ;  cap.  xv.  8,  24;  cap.  xxii.  51  [£.  A.  50]  : 
2  Reg.  viii.  24  ;  cap.  xii.  22  [B.  A.  21]  ;  cap.  xiv.  20  ;  cap.  xv.  7,  38  ; 
cap.  xvi.  20) : 

causa  erat  quia  "Sion"  significabat  ecclesiam  caelestem 
et  caelum  ubi  Dominus.  Quod  "sepultura"  significet 
resurrectionem,  etiam  constare  potest  ex  eo,  quod  de 
mortuis  passim  dicatur  quod  "collefli  sint  ad  patres 
suos,"  et  "ad  populos  suos  :"  "ad  patres,"  in  Gaicsi, 

Jehovah  dixit  ad  Abrahamum,  "Tu  venies  ad  patres  tuos  in  pace,  et 
sepelieris  in  senio  bono"  (Wxv.  15); 

et  in  Secimdo  Libro  Regum, 

Jehovah  de  Joschia  rege  Jehudae,  "  Ecce  Ego  colligens  te  ad  patres 
tuos,  et  colligeris  in  sepulchrum  tuum  in  pace"  (xxii.  20): 

et  "ad  populos,"  in  Gcncsi, 

"  Exspiravit  et  mortuus  est  Abraham  in  senectute  bona,  senex  et  satur, 
et  colledlus  ad  populos  suos  "  (xxv.  8)  ; 

alibi, 

"Exspiravit  et  mortuus  est  Isacus,  et  colledlus  ad  populos  suos,  senex 
et  satur  dierum  "  (xxxv.  29) ; 

et  alibi, 

"Jacobus.  . .  .exspiravit,  et  colledlus  ad  populos  suos"  (xlix.  33) : 

"ad  patres"  et  "ad  populos"  est  ad  suos,  hoc  est,  ad  sui 
similes  in  altera  vita  ;  nam  quisque  post  mortem  venit  ad 
similes,  cum  quibus  in  acternum  vi6turus.  Non  dici  pot- 
est colligi  ad  patres  et  ad  populos  in  sepulchro ;  nam 
etiam  de  Abrahamo  dicitur,  quod  "  colligeretur  ad  patres," 
et  quod  "collectus  ad  populos  essct,"  cum  mortuus,  ac 
sepultus  in  novo  monumento,  ubi  nondum  aliquis  ex  patri- 
bus  ejus  aut  ex  populis  ejus  praeter  Saram  uxorem,  antea 
fuit.    Apud  Hiolutm,' 

"Cognosces  quod  pax  tabernaculum  tuum,.  . .  .et  liberi  tui  sicut  herba 
terrae  ;  venies  in  senio  ad  sepulchrum,  sicut  ascendere  acervi  in 
tempore  suo  "  (v.  24,  2$[,  26]) ; 

per  "  tabernaculum  "  in  Verbo  significatur  sanctum  cultus 
ac  bonum  amoris,  quia  cultus  Divinus  antiquissimis  tem- 
poribus  fiebat  in  tabernaculis,  et  quia  cultus  eorum  erat 
ex  bono  amoris  caelestis,  ideo  per  "tabernaculum"  etiam 
significatur  id  bonum;  quoniam  bono  caelesti  est  genuina 
pax,  ideo  dicitur,  "Cognosces  quod  pax  tabernaculum 
tuum:"  vera  ex  illo  bono,  et  illorum  incrementa,  signifi- 
cantur  per  "liberos"  qui  "erunt  sicut  herba  terrae  ;"  nam 
"filii"  et  "  liberi "  significant  vera  ex  bono,  similiter 
"  herba  terrae  :"  quod  postquam  sapientia  imbutus  est,  in 
caelum  venturus  sit,  significatur  per  "Venies  in  senio  in 
sepulchrum  ;"  "senium"  significat  sapientiam,  et  "venire 
in  sepulchrum"  seu  "sepeliri"  resurreflionem  ;  quae  quia 
intelligitur,  ideo  dicitur,  "sicut  ascendere  acervi  in  tem- 
pore suo."  Ex  his  paucis  constare  potest  quod  "sepul- 
chra,"  ex  cadaveribus  et  ossibus  inanimatis  inibi,  significent 
infernalia,  at  quod  "sepelitio"  significet  rejeclionem  illo- 
rum, proinde  etiam  resurrectionem  ;  nam  dum  homo  mate- 
riale  suum  corpus  rejicit  seu  exuit,  tunc  induit  spirituale, 
cum  quo  resurgit  :  inde  quoque  est,  quod  ipsa  mors  homi- 
nis  in  sensu  spirituali  significet  continuationem  vitae  ejus, 
tametsi  in  malo  sensu  damnationem,  quae  est  mors  spiri- 
tualis.  Quoniam  "sepelitio"  quoad  hominem  significat 
resurreclionem,  et  quoque  regenerationem,  ideo  "sepeli- 
tio" quoad  Dominum  significabat  glorificationem  Humani 
Ipsius  ;  Dominus  enim  totum  Humanum  suum  glorificavit, 
hoc  est,  Divinum  fecit  ;  quapropter  cum  illo  glorificato, 
hoc  est,  Divino  fa6lo,  tertio  die  resurrexit :  hoc  nisi  factum 
fuisset,  nemo  hominum  potuisset  ad  vitam  resurgere ; 
resurre£tio  enim  ad  vitam  homini  est  unice  ex  Domino,  et 
quidem  ex  eo  quod  univerit  Divinum  Humano  suo ;  ex 
qua  unione,  quae  proprie  intelligitur  per  glorificationem, 
est  homini  salvatio  :  hoc  quoque  involvit 

Quod  Dominns  dixit  de  muliere  quae  super  caput  Ipsius  effudit  un- 
guentum  balsamicum,  quod  ad  sepelitionem  Ipsius  id  fecerit 
[Mattk.  xxvi.  7,  12  ;  Marc.  xiv.  8  ;  Joh.  xK.  7) : 

per  "  unclionem"  enim  significatur  glorificatio  ilia,  et  quia 
ex  eo  homini  est  salus,  ideo  de  muliere  ilia  dicitur, 

"Amen  dico  vobis,  ubicunque  praedicabitur  Evangelium  hoc  in  toto 
mundo,  perhibebitur  etiam  quod  fecit  haec  in  memoriam  ejus" 
(Matth.  [xxvi.]  vers.  13J. 

Hoc  quoque  repraesentatum  est  per 

Quod  vir  qui  conjectus  est  in  sepulchrum  Elisaei,  cum  tangeret  ossa 
illius,  revixerit  (2  Reg.  xiii.  20,  21): 

per  Elisaeum  enim  repraesentatus  est  Dominus  quoad 
Divinum  Verum,  et  hoc  facit  vitam  caeli  in  quam  homo 
exsuscitatur. 

[e.]  Quoniam  "sepeliri"  et  "sepultura"  significat  tarn 
resuscitationem  in  vitam  quam  regenerationem,  ideo  per 
"non  sepeliri,"  et  per  "extrahi  e  monumentis,"  significa- 
tur  non  resurreclio  ad  caelum  nec  regeneratio,  sed  resur- 
reflio  ad  infernum,  proinde  damnatio  ;  ut  in  sequentibus 
locis  : — Apud  Esaiam, 

"Tu  projectus  es  e  sepulchro  tuo  sicut  surculus  abominabilis,  vesti- 
mentum  occisorum,  confossorum  gladio,  qui  descendunt  ad  lapi- 
des  foveae,  sicut  cadaver  conculcatum  ;  non  adunaberis  cum  iis 
in  sepulchro,  nam  terram  tuam  perdidisti,  populum  tuum  occidisti, 
non  nominabitur  in  aeternum  semen  malitiosorum  "  (xiv.  19,  20): 

haec  de  rege  Babelis,  per  quern  significatur  profanatio 
Divini  Veri :  quare,  "  Tu  projeclus  es  e  sepulchro  tuo" 
significat  quod  damnatus  ad  infernum:  "sicut  surculus 
abominabilis,  vestimentum  occisorum,  confossorum  gladio," 
significat  falsificationem  veri  et  profanationem  ejus  ;  "sur- 
culus abominabilis"  est  verum  falsificatum  ;  "vestimentum 
occisorum,  confossorum  gladio,"  est  verum  adulteratum  et 
prorsus  destructum  per  dira  falsa:  "qui  descenderunt  ad 
lapidcs  foveae,  sicut  cadaver  conculcatum,"  significat  ad 
infernum  ubi  sunt  falsa  mali  ;  " cadaver  conculcatum" 
significat  spiritum  infernalem  apud  quern  omne  est  spiri- 
tualiter  mortuum  ex  prorsus  destruflo  bono:  "non  adu- 
naberis cum  iis  in  sepulchro,"  significat  non  consociationem 
cum  illis  qui  resurrexerunt  ad  vitam;  nam  "in  sepulchro 
esse,"  seu  "sepultus  esse,"  significat  illam  resurre6tionem  ; 
ac  vicissim,  "proje6lus  e  sepulchro,"  damnationem  :  "ter- 
ram tuam  perdidisti,  populum  tuum  occidisti,"  significat 
quod  ecclesiam  et  illos  qui  in  veris  ex  bono  ibi,  per  falsa 
mali  destruxerit  :  "non  nominabitur  in  aeternum  semen 
malitiosorum  "  significat  dissociationem  et  separationem 
aeternam.    Apud  Jeremiam, 

"Jehovah  dixit  super  filiis  et  super  filiabus  qui  nascuntur  in  loco  hoc, 
et  super  matribus  eorum  quae  parient  eos,  et  super  patribus  eorum 
qui  generabunt  eos  in  terra  hac  ;  mortibus  aegris  morientur,  ita 

ut  non  plangantur,  neque  sepcliantur,  in  stercus  super  faciebus  ter- 
rae  erunt,  aut  gladio  aut  fame  consumentur,  ut  sit  cadaver  eorum 
in  cibum  avibus  caelorum  et  bestiae  terrae  "  (xvi.  3,  4) : 

haec  de  ecclesia  vastata  quoad  omne  bonum  et  verum  : 
per  "filios  et  filias  "  ac  per  "  matres  et  patres  "  in  sensu  spiri- 
tuali  non  intelliguntur  filii  et  filiae,  matres  et  patres,  sed 
ecclesiae  vera  et  bona  tarn  exteriora  quam  interiora  ;  "filii 
et  filiae"  sunt  vera  et  bona  exteriora  ;  "matres  et  patres" 
sunt  vera  et  bona  interiora,  quae  "matres  et  patres"  vo- 
cantur  quia  gignunt  et  producunt  exteriora:  quod  "mor- 
tibus  aegris  morientur,  ita  ut  non  plangantur  neque  sepe- 
liantur,"  significat  condemnationem  ad  infernum  propter 
dira  falsa:  "in  stercus  super  faciebus  terrae  erunt"  signifi- 
cat spurcum  infernale,  quod  est  malum  conspurcans  bonum 
et  verum  ecclesiae  :  "gladio  aut  fame  consumi "  significat 
destrui  a  falsis  et  malis  :  "  ut  sit  cadaver  in  cibum  avibus 
caelorum  et  bestiae  terrae"  significat  consumptum  ac  ulte- 
rius  consumendum  a  cupiditatibus  amoris  falsi  et  mali. 
Apud  eundem, 

"Venit  tumultus  usque  ad  finem  terrae,  quia  lis  Jehovae  contra  gentes^ 
judicium  intrabit  cum  omni  carne,  impios  tradet  gladio  ;.  .  .  .erunt 
confossi  Jehovae  in  die  illo  a  fine  terrae  usque  ad  finem  terrae,  non 
plangentur,  non  colligentur,  neque  sepelienlur  ;  in  stercus  super 
faciebus  terrae  erunt "  (xxv.  W31,  33) : 

per  haec  describitur  devastatio  ecclesiae  in  fine  ejus, 
quando  ultimum  judicium  :  "tumultus  usque  ad  finem  ter- 
rae, quia  lis  Jehovae  contra  gentes,"  significat  consterna- 
tionem  omnium  qui  ab  ecclesia,  dum  visitantur  et  dete- 
guntur  mala  illorum  ;  "terra"  est  ecclesia,  "gentes"  sunt 
qui  in  malis,  et  .abstracte  mala,  ac  "lis  Jehovae"  contra 
ilia  est  visitatio  et  deteclio  :  "judicium  intrabit  cum  omni 
carne"  significat  judicium  universale  quod  in  fine  ecclesiae 
existit  :  "impios  tradet  gladio"  significat  quod  infideles 
perituri  sint  per  sua  falsa:  "erunt  confossi  Jehovae  in  die 
illo  a  fine  terrae  usque  ad  finem  terrae  "  significat  illos 
qui  pereunt  per  falsa  omnis  generis;  "confossi  Jehovae" 
sunt  qui  pereunt  per  falsa  ;  "a  fine  terrae  ad  finem  ejus" 
significat  a  primis  ad  ultima  ecclesiae,  ita  falsa  omnis 
generis:  "non  plangentur,  neque  colligentur,  neque  sepe- 
lientur,"  significat  quod  non  amplius  aliqua  restauratio  et 
salvatio,  sed  condemnatio  ;  "planctus"  significabat  dolo- 

rem  propter  statum  hominis  talem,  et  "non  planftus " 
significabat  non  dolorem  quia  homo  talis  ut  nulla  restau- 
ratio  :  "in  stercus  super  faciebus  terrae  erunt  "  significat 
mere  falsum  et  malum,  absque  aliqua  receptione  vitae  e 
caelo  ;  nam  homo  si  non  per  vera  fidei  et  bona  charitatis 
recipit  vitam,  est  mere  mortuus,  nam  est  in  meris  falsis 
mali  et  in  malis  falsi,  quae  sunt  "cadaver  et  stercus  super 
faciebus  terrae."    Apud  eundem, 

"  Contra  prophetas  qui  prophetant  "  mendacium  in  nomine  Jehovae  : . . .  . 
"Populus,  quibus  illi  prophetantes,  erunt  abjecli  in  plateis  Hiero- 
solymae,  propter  famem  et  gladium  ;  nec  sepeliens  iis  ;  ipsi,  uxores 
eorum,  et  filii  eorum  et  fiiiae  eorum  "  (xiv.  [15,]  16) : 

"non  sepeliri"  etiam  hie  pro  non  resurgere  in  vitam,  sed  in 

damnationem.     (Reliqua  videantur  supra,  n.  6$2[<t],  explicata.)  Apud 

eundem, 

"  In  tempore  illo,  extrahent  ossa  regum  JeUudae,  et  ossa  principum  ejus, 
et  ossa  sacerdotum,  et  ossa  prophetarum,  et  ossa  habitatorum  Hie- 
rosolymae  e  sepulchris  eorum,  et  expandent  ea  soli  et  lunae  et 
omni  exercitui  caelorum  quae  adamaverunt,  et  quibus  serviverunt, 
et  post  quae  iverunt,  et  quae  quaesiverunt,  et  quibus  se  incurvave- 
runt  ;  non  colligentur,  neque  sepelientur,  in  stercus  super  faciebus 
terrae  erunt"  (viii.  I,  2): 

per  "  extrahere  ossa  e  sepulchris"  significatur  dissociare  a 
populis,  hoc  est,  ejicere  e  communione  cum  illis  qui  in  caelo 
foris  inter  damnatos,  ut  fit  quando  mali  intrant  societates 
bonorum,  ac  postea  detecli  ejiciuntur  ;  nam  de  sepelitis  dici- 
tur,  quod  "  collecli  sint  ad  populos  suos,"  ut  supra  de  Abra- 
hamo,  Isaco  et  Jacobo  ;  unde  "extrahi  e  sepulchris"  est 
ex  illis  ejici :  omnes  qui  ab  ecclesia,  turn  omnia  ecclesiae, 
significantur  per  "reges,  principes,  sacerdotes,  prophetas 
et  habitatores  Hierosolymae  ;"  per  "reges "  ipsa  vera  eccle- 
siae in  toto  complexu,  per  "principes"  principalia  vera, 
per  "sacerdotes"  bona  doctrinae,  per  "prophetas"  vera 
doclrinae,  per  "  habitatores  Hierosolymae  "  omnia  ecclesiae 
inde  pendentia  ;  hie  per  "ossa  illorum,"  quae  extrahenda, 
significantur  falsa  et  mala,  quae  nihil  commune  habent 
cum  veris  et  bonis:  "expandere  ilia  soli,  lunae  et  omni 
exercitui  caelorum,"  significat  tradere  ilia  amoribus  dia- 
bolicis,  et  inde  malis  et  falsis  quae  ab  inferno  ;  nam  "sol" 
significat  amorem  in  utroque  sensu,  "luna"fidem  in  utroque 
sensu  derivatam  ab  amore  illo,  et  "exercitus  caelorum" 
falsa  et  mala  omnis  generis;  hie  itaque  "expandere  ossa 

illis"  est  prorsus  tradere  illis,  ut  non  sint  nisi  amores  et 
cupiditates  mali  ct  falsi :  "quae  adamaverunt,  quibus  servi- 
verunt,  post  quae  iverunt,  quae  quaesiverunt,  et  quibus  se 
incurvaverunt,"  significant  affeclionem  et  propensionem  ad 
ilia  exteriorem  et  intcriorem,  et  inde  cultum  :  "non  colli- 
gentur,  neque  sepelientur,"  significat  quod  nusquam  redituri 
ad  societates  quae  sunt  caeli,  sed  quod  mansuri  apud  illos 
qui  in  inferno:  "in  stercus  super  faciebus  terrae  erunt" 
significat  tale  mortuum  et  immundum  quod  ejicitur  et 
conculcatur. 

[/'.]  Ex  his  constare  potest  quid  significatur  per 

Quod  a  Joschia  rege  ossa  extracla  sint  e  sepulchris,  et  combusta  super 

altari  (2  A't-g.  xxiii.  16); 
Quod  Isabelem  comederent  canes  in  agro,  nec  sepeliens  (2  A<'g.  ix.  10) : 
Quod  Jojakimus,  filius  I'JJoschiae  regis  Jehudae,  sepultura  asini  sepeli- 

retur,  trahendo  et  projiciendo  procul  ultra  portas  Hierosolymae 

{Jerem.  xxii.  19). 

Simile  significatur  per  "sepeliri  in  Thopheth,"et  "in  valle 
Hinnomi,"  apud  Jcrcmiam, 

"Eccedies  venientes, .  .  .quibus  non  dicetur  amplius  Thopheth,  aut  vallis 
filii  Hinnomi,  sed  vallis  occisionis  ;  et  sepelient  in  Thopheto,  ideo 
quod  non  locus  ;  et  erit  cadaver  populi  hujus  in  cibum  avi  caelo- 
rum,  et  bestiae  terrae,  nec  abigens  terrendo"  (vii.  32,  33) ; 

et  apud  eundem, 

"Frangam  populum  hunc  et  urbem  hanc,  sicut  frangitur  vas  figuli,  quod 
non  potest  reparari  amplius,  et  in  Thopheth  sepelient,  quia  non 
locus  ad  sepeliendum,.  . .  .et  dabo  urbem  hanc  sicut  Thopheth  " 
(xix.  11,  12)  : 

"Thopheth"  et  "vallis  Hinnomi"  significabant  inferna, 
"Thopheth"  infernum  a  tergo,  quod  vocatur  "diabolus," 
et  "vallis  Hinnomi"  infernum  a  facie,  quod  vocatur  "sa- 
tanas,"  quoniam  in  urbe  Hierosolyma  et  extra  illam  omnes 
loci  correspondebant  locis  in  mundo  spirituali :  nam  in 
hoc  habitationes  sunt  secundum  Divinum  ordinem  ;  in 
medio  sunt  qui  in  maxima  luce  seu  sapientia,  in  terminis 
qui  in  minima,  ad  orientem  et  occidentem  qui  in  amore, 
ad  meridiem  ct  septentrionem  qui  in  intelligentia  ;  talis 
ordinatio  est  universi  caeli,  talis  etiam  in  unaquavis  socie- 
tate  ibi,  talis  in  unaquavis  urbe  ibi,  et  similis  etiam  in 
unaquavis  domo ;  et  hoc  ideo,  quia  formae  minores  in 
caelis  sunt  omnes  ad  instar  formae  maximae  ;  et  quoniam 
"Hierosolyma"  significabat  caelum  et  ccclcsiam  quoad  doc- 

trinam,  inde  etiam  loca  ibi  ad  plagas,  et  ad  distantias  a 
Templo  et  a  Sione,  repraesentabant :  ex  eo,  quia  Thopheth 
et  vallis  Hinnomi  essent  loci  immundissimi  et  nefarie 
idololatrici,  repraesentabant  et  inde  significabant  inferna  : 
ex  his  patet  quid  significat  "sepeliri  in  Thopheth  et  in 
valle  Hinnomi." 

660.  [Vers.  10]  "Et  habitantes  super  terra  gaudebunt  super 
illis  et  laetabuntur." — Quod  significet  jtiatnda  ex  amore  infer- 
nali  apud  illos  qui  contra  bona  et  vera  ccclesiae,  constat  ex 
significatione  "habitantium  super  terra,"  quod  sint  qui  in 
ecclesia  ;  hie  qui  in  malis  et  inde  falsis  ibi,  ita  qui  contra 
bona  et  vera  ejus:  et  ex  significatione  "gaudere  et  lae- 
tari,"  quod  hie  sit  jucundum  amoris  infernalis  ;  omne  enim 
gaudium  et  omnis  laetitia  est  amoris,  quisque  enim  gau- 
det  et  laetatur  quando  favetur  ejus  amori,  et  quando 
assequitur  et  obtinet  quod  amat ;  verbo,  omne  gaudium 
hominis  procedit  ex  amore  ejus,  et  omnis  tristitia  et  dolor 
animi  ex  oppugnatione  amoris.  Quod  dicatur  "gaudere 
et  laetari,"  est  propter  conjugium  boni  et  veri  ;  "gaudium" 
enim  praedicatur  de  bono  quia  de  amore,  est  enim  pro- 
prie  cordis  et  voluntatis,  et  "laetitia"  praedicatur  de  vero 
quia  de  ejus  amore,  est  enim  proprie  animi  et  ejus  cogi- 
tationis  ;  quare  dicitur  "gaudium  cordis"  et  "laetitia  ani- 
mi :"  sunt  enim  ubivis  in  Verbo  binae  expressiones,  quarum 
una  se  refert  ad  bonum  et  altera  ad  verum,  et  hoc  quia 
conjunciio  boni  et  veri  facit  et  caelum  et  ecclesiam  ;  inde 
tarn  caelum  quam  ecclesia  comparatur  conjugio,  ex  eo, 
quod  Dominus  dicatur  Sponsus  et  Maritus,  et  caelum  ac 
ecclesia  sponsa  et  uxor  ;  quapropter  omnis  qui  non  in  illo 
conjugio  est,  non  est  angelus  caeli,  nec  est  homo  eccle- 
siae  :  causa  etiam  est,  quia  bonum  apud  neminem  datur 
nisi  formatum  per  vera,  nec  verum  apud  aliquem  datur  nisi 
quod  vivit  ex  bono  ;  omne  enim  verum  est  forma  boni,  et 
omne  bonum  est  esse  veri  ;  et  quia  unum  absque  altero 
non  datur,  sequitur  quod  conjugium  boni  et  veri  necessa- 
rio  esse  debeat  apud  hominem  ecclesiae  sicut  apud  ange- 
lum  caeli :  omnis  etiam  intelligentia  et  sapientia  est  ex 
illo  conjugio  ;  nam  ex  illo  nascuntur  jugiter  vera  et  bona, 
ex  quibus  formatur  intellects  et  voluntas.  Haec  dicla 
sunt  ut  sciatur  cur  dicitur  "gaudere  et  laetari,"  qucd 
nempe  quia  "gaudere"  dicitur  de  bono  ac  de  ejus  amore 

seu  affeclione,  et  "laetari"  de  vero  ac  de  ejus  amore  seu 
affeclione ;  ut  quoque  pluries  alibi  in  Verbo,  ut  in  his 
locis : — 

"  Laetabuntur  caeli,  et  gaudebit  terra"  (Psalm,  xcvi.  11) ; 

"Gaudeant  et  laetentur  in  Te  omnes  quaerentes  Te"  (Ps.  xl.  17  [£.  A. 

16]  ;  Ps.  lxx.  5  [B.  A.  4]); 
"Justi  laetabuntur  et  exultabunt  coram  Deo,  et  gaudebunt  in  laetitia" 

(Ps.  lxviii.  4  [B.  A.  3]) ; 
"  Ut  gaudeamus  omnibus  diebus  nostris,  laetifica  nos  juxta  dies,  afflixisti 

nos"  (Ps.  xc.  14,  15)  ; 
"Laetamini  in  Hierosolyma,  et  exultate  in  ea,  omnes  amantes  illam  ; 

gaudete  cum  ea  gaudium,  omnes  lugentes  super  ea"  (Esai.  lxvi. 

10); 

"Gaude  et  laetare,  filia  Edomi"  (Thren.  iv.  21) ; 

"Ecce  gaudium  et  laetitia  occidere  bovem  "  (Esai.  xxii.  13); 

"Gaudium  et  laetitia  assequentur,  fugient  tristitia  et  gemitus"  (Esai. 

xxxv.  10  ;  cap.  li.  11)  ; 
"Gaudium  et  laetitia  invenietur  in"  Zione,  "confessio  et  vox  cantus" 

(Esai.  li.  3) ; 

"  Audire  t'lfacies  me  gaudium  et  laetitiam  "  (Psalm,  li.  10  [B.  A.  8])  ; 
"  Excisum  est  e  domo  Dei  nostri  laetitia  et  gaudium  "  (Joel  i.  16)  ; 
"  Jejunium  decimi  erit  domui  Jehudae  in  gaudium  et  in  laetitiam  "  (Sack. 
viii.  19) ; 

"Vox  gaudii  et  vox  laetitiae,  et  vox  sponsi  et  vox  sponsae  "  (Jerem.  vii. 
34;  cap.  xxv.  10;  cap.  xxxiii.  11). 

Loco  "gaudii"  etiam  dicitur  " exultatio,"  quia  "exultatio" 
similiter  ac  "gaudium"  dicitur  de  bono,  quia  de  amore,  de 
corde  et  de  voluntate  ;  ut  in  sequentibus  locis  : — 

"  Exultabit  Jacob,  laetabitur  Israel  "  (Psalm,  xiv.  7  ;  Ps.  liii.  7  [B.  A.  6]) ; 
"  Exulto  et  laetor  in  benignitate  tua  "  (Ps.  xxxi.  '^8  [B.  A.  7]) ; 
"  Laetamini  in  Jehovah,  et  exultate  justi  "  (Ps.  xxxii.  11)  : 
"Laetabitur  mons  Zionis,  et  exultabunt  filiae  Jehudae"  (Ps.  xlviii.  12 
[B.A.u]); 

"Laetentur  omnes  confidentes  in  Te,  et  exultent  in  Te  amantes  nomen 

tuum"  (Ps.  v.  12  [B.  A.  11]); 
"  Hie  dies  quern  fecit  Jehovah,  exultemus  et  laetemur  in  eo  "  (Ps.  cxviii. 

24) ; 

"Exultemus  et  laetemur  in  salute  Ipsius"  (Esai.  xxv.  9)  ; 
"Laetamini  et  exultate  in  aeternum  super  iis  quae  creo  "  (Esai.  bllxv. 
18); 

"  Exulta  et  laetare,  quod  magnificaverit  Jehovah  faciendo  "  (Joel  ii.  21)  ; 
"Filii  Zionis,  exultate  et  laetamini  in  Jehovah  Deo  vestro"  (Joel  ii.  23  ; 
Hab.  Uliii.  18) ; 

"Laetare  et  exulta  ex  omni  corde,  filia  Hierosolymae  "  (Zeph.  iii.  14)  ; 
"  Ablata  est  laetitia  et  exultatio  de  Carmele "  (Esai.  xvi.  10  ;  Jerem. 
xlviii.  33) ; 

Dixit  angelus  ad  Zachariam,  "  Erit  tibi  laetitia  et  exultatio,  et  multi 
super  nativitate  ejus  gaudebunt"  (Luc.  i.  14) : 


in  omnibus  his  locis  "exultatio"  significat  jucundum  ex 
amore  et  affectione  boni,  ac  "laetitia"  amoenum  ex  amore 
et  affec~lione  veri. 

661.  "Et  munera  mittent  invicem." — Quod  significet  con- 
sociatioiicm  eorum,  constat  ex  significatione  "mittere  mu- 
nera," quod  sit  consociari  ex  amore  et  ex  amicitia  per  bene- 
volentiam,  nam  munera  ex  ea  affeflione  et  ex  eo  animo 
consociant  tarn  probos  quam  improbos  ;  hie  illos  qui  contra 
bona  amoris  et  vera  doftrinae  sunt,  quae  significantur  per 
"  binos  testes  occisos  et  projeclos  in  plateam  urbis  mag- 
nae,  quae  vocatur  spiritualiter  Sodoma  et  Aegyptus."  Sci- 
endum est  quod  improbis  et  impiis  nihil  jucundius  sit  quam 
destruere  bona  amoris  et  vera  doctrinae  ubicunque  sunt,  et 
malefacere  illis  apud  quos  sunt  :  ardent  enim  odio  contra 
ilia  ;  inde  est  quod  ab  inferno,  ubi  tales  sunt,  jugiter 
exspiret  odium  internecinum  contra  caelestem  amorem  et 
spiritualem  fidem,  proinde  contra  caelum,  et  imprimis 
contra  Ipsum  Dominum  ;  et  quoties  permittitur  malefa- 
cere, in  sui  cordis  jucundo  sunt :  talis  ferina  natura  est 
illis  qui  in  inferno  sunt  ;  hoc  itaque  intelligitur  per  quod 
"gaudeant  super  illis  et  laetentur."  Improbi  etiam  ineunt 
amicitias  et  consociantur  ad  damnum  inferendum  probis  ; 
jucundum  odii,  quod  est  amoris  eorum,  consociat,  et  tunc 
apparent  sicut  corde  amici  forent,  cum  tamen  sunt  hos- 
tes  ;  hoc  itaque  est  quod  significatur  per  quod  "munera 
mittant  invicem."  Quoniam  munera  captant  animos  et 
consociant,  ideo  antiquis  temporibus  solenne  fuit  munera 
dare  sacerdoti  et  prophetae,  turn  principi  et  regi,  cum 
illos  adirent  (i  Sam.  ix.  7,  8)  ;  et  quoque  statutum  fuit 

Quod  non  vacui  (hoc  est,  absque  munere)  comparerent  coram  Jehovah, 
sed  in  festis  quisque  secundum  benedictionem  suam  munus  adfer- 
ret  (Exod.  xxiii.  15  ;  cap.  xxxiv.  20:  Deutr.  xvi.  16,  17); 

et  ideo 

Sapientes  ex  orientalibus  attulerunt  Domino  recens  nato  munera,  au- 
rum,  thus  et  myrrham  (Alatth.  ii.  11), 

secundum  praedidtionem  apud  Davidem  (Ps.  lxxii.  10)  ;  et 
ideo  quoque, 

Oblationes  super  altari,  quae  erant  sacrificia,  et  quoque  minchae  et 
libamina,  vocabantur  munera  (Esai .  xviii.  W7  ;  cap.  lvii.  6  ;  cap. 
lxvi.  20 :  Zeph.  iii.  10 :  Matth.  v.  23,  24  :  et  alibi) ; 

ct  hoc  quia  munera  externa  significabant  munera  interna 
seu  spiritualia,  quae  nempe  procedunt  ex  corde,  et  quae 
inde  sunt  affectionis  et  fidei ;  et  quia  per  haec  fit  con- 

junctio,  ideo  per  "munera"  in  spirituali  sensu  significatur 
conjunetio  quando  de  Deo,  et  consociatio  quando  de  homi- 
nibus. 

662.  "Quoniam  duo  Mi  prophetae  cruciaverunt  habitanies 
super  terra." — Quod  significet  anxielatem  cordis  ex  illis  in 
ecclesia  devastata,  constat  ex  significatione  "duorum  tes- 
tium,"  qui  hie  vocantur  "duo  prophetae,"  quod  sint  bona 
et  vera  doctrinae  ;  ex  significatione  "cruciare,"  quod  sit 
anxietas  cordis;  et  ex  significatione  " habitantium  super 
terra,"  quod  sint  qui  vivunt  in  ecclesia,  hie  in  ecclesia 
devastata  :  inde  per  ilia  verba  significatur  anxietas  cordis 
ex  bonis  amoris  et  veris  doctrinae  illis  qui  ab  ecclesia 
devastata  ;  agitur  enim  hie  de  fine  ecclesiae,  quando  amores 
sui  et  mundi,  ac  illorum  concupiscentiae,  et  concupiscen- 
tiarum  mala  et  falsa  regnant  ;  tunc  bona  amoris  et  vera 
doctrinae  cruciant  homines,  nam  interius  seu  corde  odio 
habent  ilia,  utcunque  ore  confiteri  ilia  possunt  ;  et  quod 
odio  habetur,  hoc  dum  intratur,  interius  cruciat  :  at  talis 
homo  ecclesiae,  quamdiu  in  mundo  vivit,  nescit  quod  tanto 
odio  habeat  ilia  duo,  et  quod  interius  crucietur  ab  illis, 
ex  causa  quia  nescit  statum  interioris  suae  cogitationis 
et  affeflionis,  sed  solum  statum  exterioris  cogitationis  et 
affeclionis  quae  immediate  cadit  in  loquelam  ;  at  cum  in 
mundum  spiritualem  venit,  exterior  ejus  cogitatio  et  affec- 
tio  sopitur,  ac  interior  aperitur,  et  tunc  sentit  repugnan- 
tiam  ex  odio  contra  bona  amoris  et  vera  doclrinae,  in 
tantum  ut  non  sustineat  audire  ilia  :  quapropter  cum  talis 
homo  intrat  aliquam  societatem  angelicam,  ubi  spiritualis 
amor  et  fides  regnat,  tunc  vehementer  cruciatur,  quod 
signum  est  interioris  repugnantiae  ex  odio  contra  ilia  : 
ex  his  constare  potest  quid  significatur  per  quod  "duo  illi 
prophetae  cruciaverint  habitantes  super  terra  :"  per  "habi- 
tantes  super  terra"  intelliguntur  qui  in  bono  sunt  quoad 
vitam  in  ecclesia  ;  hie  qui  in  malo,  nam  hos  bona  amoris 
et  vera  doctrinae  interius  cruciant.  Quod  "habitare"  sig- 
nificet vivere,  proinde  vitam,  constare  potest  ex  locis  in 
Verbo,  ubi  "habitare"  dicitur 

(Ut  Esai.  ix.  1  [£.  A.  2]  ;  cap.  xiii.  20 ;  cap.  xxxvii.  16 :  Jerem.  ii.  6,  15  ; 
cap.  li.  13  :  Dan.  ii.  22  ;  cap.  iv.  9 :  Ezech.  xxxi.  6  :  Hosch.  ix.  2,  3  : 
Psalm,  xxiii.  6  ;  Ps.  xxvii.  4  ;  Ps.  lxxx.  2  [£.  A.  1]  ;  Ps.  ci.  7  :  Zeph. 
iii.  6  :  et  alibi). 

VERSUS   II,  12. 

663.  "Et  post  tres  dies  et  dimidium  spiritus  uitae  ex  Deo  intravit  in  illos,  et  ste. 
terunt  sutler  pedibus  suis ;  et  timor  magnus  cecidit  super  uidentes  illos,  Et  audiuerunt  vo- 
cem  magnam  e  caelo  dicentem  illis,  Ascendite  hue;  et  ascenderunt  in  caelum  in  nube,  et 
viderunt  illos  inimici  illorum." 

11.  "Et  post  tres  dies  et  dimidium,"  significat  quando  completion,  ita  finis  ec- 

clesiae  veteris  et  incohamentum  ecclesiae  novae  [11.  664];  "spiritus 
vitae  ex  Deo  intravit  in  illos,"  significat  illustrationem  et  receptionem 
influxes  Divini  Veri  a  Domino  apud  quosdam  ad  novam  ecclesiam  in- 
cohandam  [n.  665]  ;  "et  steterunt  super  pedibus  suis,"  significal  vi- 
tam  novam  qua/is  est  homini  ecclesiae  rcgencrato  [n.  666]  ;  "et  timor 
magnus  cecidit  super  videntes  illos,"  significat  statum  anxietatis  apud 
illos  qui  non  receperunt  et  agnoverunt  [n.  667]. 

12.  "Et  audiverunt  vocem  magnam  e  caelo  dicentem  illis,"  significat  Divinam 

Domini providentiam  [n.  668];  "Ascendite  hue,"  significat  separatio- 
nem  et  inde  tutelam  [n.  669] ;  "et  ascenderunt  in  caelum  in  nube," 

significat  separationem  quoad  interna,  et  eorum  tutationem  [n.  670]  ; 
"et  viderunt  illos  inimici  illorum,"  significat  cognitionem  et  agnitioncm 
apud  illos  qui  interius  contra  bona  et  vera  Verbi  el  ecclesiae  sunt  [n. 
671]. 

664.  [Vers.  11]  "Et  post  tres  dies  et  dimidium." — Quod  sig- 
nificet  quando  completum,  ita  finis  ecclesiae  veteris  et  inco- 
hamcntum  ecclesiae  novae,  constat  ex  significatione  "die- 
rum  trium  et  dimidii,"  quod  sint  plenum  seu  completum 
ad  finem  ecclesiae  veteris,  quando  incohamentum  eccle- 
siae novae  (de  qua  supra,  n.  658).  Quod  dicatur  "post  dies  tres 
et  dimidium,"  est  quia  "dies"  in  Verbo  significant  status, 
hie  statum  ecclesiae  ultimum  ;  omnia  enim  tempora,  sicut 
"horae,"  "dies,"  "  septimanae,"  "menses,"  "anni,"  "  sae- 
cula,"  in  Verbo  significant  status,  sicut  hie  statum  eccle- 
siae ultimum,  quando  non  amplius  aliquod  bonum  amoris 
et  verum  fidei  superest.  Quoniam  per  " dies"  significantur 
status,  et  in  primo  capite  Geneseos  agitur  de  instauratione 
Ecclesiae  Antiquissimae,  et  instauratio  fit  successive  ab 
uno  statu  ad  alterum,  ideo  ibi  dicitur 

,  Quod  "facta  sit  vespera  et  mane  dies  primus,"  "secundus,"  "tertius," 
"quartus,"  "quintus,"  "sextus,"  usque  ad  "septimum,"  quando 
completum  (Gen.  i.  5,  8,  13,  19,  23,  31) ; 

et  per  "dies"  ibi  non  intelliguntur  dies,  sed  successivi 
status  regenerationis  hominum  tunc,  et  inde  instaurationis 
ecclesiae  apud  illos.    Ita  quoque  alibi  in  Verbo. 

665.  "Spiritus  vitae' a  Deo  intravit  in  illos." — Quod  signi- 
ficet  illustrationem  et  receptionem  Divini  Veri  a  Domino 
apud  quosdam,  ad  novam  ecclesiam  incohandam,  constat  a 

significatione  "spiritus  vitae  a  Deo,"  quod  sit  Divinum 
Verum  procedens  a  Domino  (de  qua  sequitur)  ;  et  ex  signifi- 
catione "intrare  in  illos,"  nempe  in  "testes"  occisos  et 
proje&os,  quod  sit  illustratio  et  receptio  influxus,  nempe 
Divini  Veri,  quod  per  "spiritum  vitae"  significatur  ;  quod 
sit  apud  quosdam,  ad  novam  ecclesiam  instaurandam, 
patet  a  versu  sequente,  ubi  dicitur  quod  "ascenderint  in 
caelum  in  nube,"  ita  apud  quosdam;  nam  per  "binos 
testes"  significantur  bona  amoris  et  vera  doclrinae,  ac 
intelliguntur  ii  apud  quos  ilia  sunt,  omnes  enim  illi  sunt 
testes.  Quando  finis  ecclesiae  instat,  tunc  providetur  a 
Domino  ut  nova  ecclesia  succedat ;  nam  mundus  absque 
ecclesia,  in  qua  Verbum  est  et  in  qua  Dominus  notus,  non 
subsistere  potest:  absque  Verbo  enim,  et  inde  cognitione 
et  agnitione  Domini,  caelum  non  potest  conjungi  humano 
generi,  proinde  nec  Divinum  a  Domino  procedens  cum 
nova  vita  influere  ;  et  absque  conjunctione  cum  caelo,  et 
per  id  cum  Domino,  homo  non  foret  homo,  sed  bestia  ; 
inde  est  quod  semper  a  Domino  nova  ecclesia  provideatur, 
quando  vetus  finitur :  quod  incohatio  ecclesiae  novae 
solum  intelligatur,  et  nondum  ejus  instauratio,  dicetur 
causa  in  sequentis  versus  explicatione.  Quod  per  "spi- 
ritum vitae  a  Deo,"  seu  per  "spiritum  Dei,"  ac  per  "spiri- 
tum sanclum,"  intelligatur  Divinum  procedens  a  Domino, 
quod  vocatur  Divinum  Verum,  ex  quo  omnis  sapientia  et 
intelligentia,  supra  (n.  24,  183,  318)  diclum  et  ostensum  est  : 
hoc  Divinum  procedens  est  quod  illustrat  hominem,  et 
quod  influit  apud  ilium,  cum  reformatur  et  regeneratur, 
ita  quando  incohat  et  instauratur  ecclesia  apud  ilium,  ut 
manifeste  constare  potest  a  locis  e  Verbo  supra  (n.  183) 
allatis  ;  et  quoque  ab  hoc  apud  Ezechiclcvi, 

Jehovah  "dixit  ad  me,  Propheta  super  spiritu,  et  propheta,  fill  hominis, 
et  die  ad  ventum,  Sic  dixit  Dominus  Jehovih,  A  quatuor  vends 
veni,  spiritus,  et  inspira  in  occisos  hos,  ut  vivant :  et  cum  prophe- 
tavi,. .  .intravit  in  eos  spiritus,  et  revixerunt,  et  steterunt  super 
pedibus  suis,  exercitus  magnus  valde  admodum  "  (xxxvii.  9,  10) : 

agitur  ibi  de  "ossibus  aridis"  visis  prophetae  super  faciebus 
vallis,  per  quae  significatur  domus  Israelis,  ut  manifeste 
dicitur  versu  11  ibi;  ct  per  "domum  Israelis"  significatur 
ecclesia  ;  quae  domus  seu  ecclesia  comparatur  ibi  "ossibus 
aridis,"  quia  illi  non  bonum  amoris  et  verum  doctrinae ; 

instauratio  novae  ecclesiae  per  inspirationem  novae  vitae, 
seu  per  regenerationem,  describitur  per  "nervos,"  "car- 
nem"  et  "  cutem,"  quibus  induta  et  circumducta  sunt  ossa, 
et  imprimis  per  "spiritum"  qui  intravit  in  illos,  ex  quo 
vixerunt  ;  per  "spiritum"  in  illis  etiam  ibi  significatur 
receptio  influxus  Divini  Veri,  et  inde  vita  spiritualis  :  quod 
propheta  diceret  ad  ventum,  "A  quatuor  ventis  veni,  spi- 
ritus,"  est  quia  per  "quatuor  ventos  "  significantur  quatuor 
plagae  in  mundo  spirituali,  et  per  "quatuor  plagas"  ibi 
significantur  bona  amoris  et  vera  doftrinae  in  omni  com- 

pleXU  (de  qua  earum  significatione  videatur  supra,  n.  \\"J ,  4*8,  4^9\-'^t'^ 
422  ;  et  in  opere  De  Caelo  et  Inferno,  n.  141-M150). 

666.  "Et  steterunt  super  pedibus  suis." — Quod  significet 
vitam  novam,  qualis  est  hotnini  ccclcsiac  rcgencrato,  constat 
ex  significatione  "stare,"  quod  sit  esse  et  vivere,  et  quo- 
que  sustinere  (de  qua  supra,  n.  414)  •  et  ex  significatione  "pe- 
dum," quod  sint  naturale,  quod  est  ultimum  ordinis  Divini, 
et  basis  cui  priora  seu  superiora  innituntur,  et  super  qua 

SubsistUllt  (de  qua  etiam  supra,  n.  69,  6oO[>],  606)  ;  hide  per  "  Ste- 

terunt  super  pedibus"  significatur  vita  in  pleno  quia  in 
ultimo;  quod  significetur  vita  nova,  est  quia  "testes,"  de 
quibus  agitur,  "occisi  sunt  et  revixerunt :"  quod  talis  vita 
hie  per  "stare  super  pedibus"  intelligatur,  qualis  est  ho- 
mini  ecclesiae  regenerato,  est  quia  haec  di6la  sunt  de 
"duobus  testibus,"  per  quos  intelliguntur  omnes  qui  in 
bonis  amoris  per  vera  doftrinae  sunt,  qui  sunt  qui  rege- 
nerati ;  turn  quia  cum  naturale,  quod  per  "pedes"  signi- 
ficatur, regeneratum  est,  totus  homo  vitam,  qualis  est 
regenerato,  habet,  secundum  Domini  verba  apud  JoJian- 
nem, 

"Dixit  Jesus  ad"  Petrum,  "Qui  lotus  est,  non  opus  habet,  nisi  ut  quoad 
pedes  lavetur,  et  mundus  est  totus  "  (xiii.  10) : 

per  "lavari"  significatur  purificari  a  malis  et  falsis,  quod 
est  regenerari ;  quare  "Qui  lotus  est"  significat  qui  puri- 
ficatus,  hoc  est,  regeneratus  est  quoad  spirituale,  quod 
est  bonum  amoris  et  verum  dodtrinae,  quae  primum  me- 
moria  et  intellectu  recipienda,  hoc  est,  scienda  et  agnos- 
cenda ;  "non  opus  habet  nisi  quoad  pedes  lavetur"  sig- 
nificat quod  naturalis  seu  externus  homo  tunc  purificandus 
seu  regenerandus  sit,  quod  fit  per  vitam  secundum  prae- 

cepta  amoris  et  fidei,  hoc  est,  secundum  bona  ct  vera 
doclrinae  ex  Verbo ;  quod  dum  fit,  ipse  homo  purificatur 
seu  regeneratur  ;  nam  vivere  secundum  bona  et  vera  doc- 
trinae  ex  Verbo,  est  velle  ilia  et  inde  facere  ilia,  quod 
idem  est  cum  affici  illis  et  amare  ilia;  quod  enim  fit 
voluntatis  hoc  fit  affectionis  et  amoris,  proinde  fit  ipsius 
hominis  ;  nam  voluntas  est  ipse  homo,  quia  homo  est  suus 
amor  et  sua  affeclio :  quare  dicitur  quod  tunc  "totus  homo 
mundus  sit."  Ex  his  patet  unde  est  quod  "stare  super 
pedibus"  sit  vita  qualis  est  regenerator  inde  est  quod  ubi 
agitur  de  "  ossibus  aridis"  visis  prophetae  super  faciebus 
vallis,  postquam  induta  fuerunt  nervis,  carne  et  cute, 
dicatur, 

"Cum  prophetavi".  .  .de  spiritu,  "intravit  in  eos  spiritus,  et  revixerunt, 
et  steterunt  super  pedibus  suis"  (Ezech.  xxxvii.  10): 

per  "stare  super  pedibus"  etiam  hie  significatur  vita  nova 
qualis  est  regenerato ;  nam  per  "ossa  arida,"  quibus 
assimilatur  domus  Israelis,  significatur  status  ecclesiae 
apud  illos,  quod  esset  absque  bonis  amoris  et  veris  doc- 
trinae ;  et  per  "induitiones  nervorum,  carnis  et  cutis" 
significatur  regeneratio  ;  et  per  "spiritum,"  qui  intravit, 
nova  vita  per  influxum  et  receptionem  Divini  Veri ;  quare 
tunc  dicitur  quod  "revixerint  et  steterint  super  pedibus 
suis."  Simile  significatur  per  "stare  super  pedibus"  alibi 
apud  eundem  Prophetam, 

Vox  loquens  ad  me  dixit,  "  Fili  hominis,  sta  super  pedes  tuos,  ut  loquar 
ad  te  ;  tunc  venit  in  me  spiritus,  cum  locutus  est  ad  me,  et  statuit 
me  super  pedes  meos,  et  audivi  loquentem  ad  me"  (Ezech.  ii.  I,  2) ; 

et  alibi, 

"Cecidi  super  facies  meas  ;  sed  venit  in  me  spiritus,  et  erexit  me  super 
pedes  meos  "  (Ezech.  iii.  23,  24) : 

haec  facta  sunt  quia  ipsa  vita,  dum  in  pleno  est,  significa- 
tur per  "stare  super  pedibus,"  et  tunc  ilia  in  pleno  est 
quando  naturale  ex  spirituali  vivit  :  ultimum  enim  vitae 
hominis  est  in  naturali  ejus  ;  hoc  ultimum  est  sicut  basis 
interioribus  et  superioribus  ejus,  nam  haec  desinunt  in 
ultimum,  et  ibi  subsistunt  ;  quapropter  nisi  vita  in  ultimo 
sit,  vita  non  est  plena,  ita  nec  perfecta :  et  praeterea, 
interiora  seu  superiora  omnia  coexistunt  in  ultimo,  ut  in 
suo  simultaneo;  inde  quale  est  ultimum  talia  sunt  inte- 

riora  seu  superiora,  haec  enim  se  accommodant  ultimo, 
quia  recipit  ilia.  Simile  per  "stare  super  pedibus"  signi- 
ficatur  apud  Davidem, 

"Stare  fecisti  in  latitudine  pedes  meos  "  (Ps.  xxxi.  9  [B.  A.  8]): 

per  "  latitudinem  "  significatur  verum  doctrinae  ex  Verbo  ; 
quare  "stare  facere  in  latitudine  pedes  meos"  significat 
facere  ut  vivat  secundum  Divina  vera.  Et  alibi  apud 
eundemj 

"Fecit  ascendere  me  e  fovea  devastationis,  e  caeno  luti,  et  constituit 
super  petra  pedes  meos  "  (Ps.  xl.  3  [B.  A.  2]) : 

per  "foveam  devastationis"  significatur  falsum  doftrinae, 
et  per  "caenum  luti"  malum  vitae  ;  et  per  "constituere 
super  petra  pedes "  simile  significatur  quod  supra  per 
"stare  facere  in  latitudine  pedes,"  quoniam  per  "petram" 
significatur  verum  doclrinae  ex  Verbo,  et  in  supremo  sensu 
Dominus  quoad  Divinum  Verum.  Inde  patet  quid  in 
sensu  spirituali  significatur  per 

"  Non  sinet"  Jehovah  "vacillare  pedem  Wmeum  "  (Ps.  Mcxxi.  3): 

nempe  quod  non  sinet  naturale  aberrare  a  veris ;  nam 
quantum  naturale  aberrat,  tantum  etiam  interiora,  quae 
sunt  intellectus  et  voluntatis,  aberrant. 

667.  "Et  timor  magnus  cecidit  super  videntes  illos." — Quod 
significet  statum  anxietatis  apud  illos  qui  non  receperunt 
ct  agnovcrunt,  constat  ex  significatione  "timoris  magni," 
quod  sit  status  anxietatis  ;  per  "timorem"  enim  in  Verbo 
significantur  variae  mutationes  status  interiorum  hominis, 
hie  itaque  status  anxietatis;  et  ex  significatione  "super 
videntes  illos,"  quod  sit  apud  illos  qui  non  sustinuerunt 
praesentiam  testium,  et  ideo  occiderunt  et  projecerunt 
illos  ;  quibus  ideo  quod  viderent  illos  vivos  dolor  animi  et 
anxietas  cordis  ;  proinde  apud  illos  qui  bonum  amoris  et 
verum  doclrinae  non  receperunt  et  agnoverunt.  Describi- 
tur  hie  status  illorum  qui  contra  bona  amoris  et  vera  doclri- 
nae sunt,  quando  finis  ecclesiae  veteris  est  et  principium 
novae  ;  ill!  tunc  /in  anxietatem  veniunt  ex  praesentia  illo- 
rum qui  amorem  et  fidem  in  Dominum  recipiunt,  ex  qui- 
bus nova  ecclesia  ;  sed  hoc  fit  in  mundo  spirituali,  non 
autem  in  mundo  naturali ;  in  mundo  enim  spirituali  est 

communicatio  affectionum  ;  ct  affeclio  spiritualis,  quae  est 
amoris  et  fidei  in  Dominum,  quae  nunc  incohat  apud  quos- 
dam,  incutit  talem  anxietatem  apud  malos.  Hoc  itaque 
intelligitur  per  quod  "  timor  magnus  ceciderit  super  viden- 
tes  illos." 

668.  [Vers.  12.]  "Et  audiverunt  vocem  magnam  ex  caelo  dicen- 

tem  Mis." — Quod  significet  Divinam  Domini  providentiam, 
constat  ex  significatione  "vocis  magnae  ex  caelo,"  quod 
sit  Divina  Dornini  providentia  ;  per  "vocem  e  caelo"  sig- 
nificatur  omne  quod  procedit  a  Domino,  quod  in  genere 
vocatur  Divinum  Verum,  et  apud  nos  in  mundo  Verbum  ; 
ita  in  specie  omne  praeceptum  et  mandatum  quod  in 
Verbo  ;  hoc  dicitur  "vox  e  caelo,"  quia  ex  Domino  per 
caelum  descenderat,  et  continue  descendit  apud  illos  qui 
Verbum  ex  afteclione  veri  spirituali  legunt :  quod  sit 
Divina  Domini  providentia  quae  hie  per  "vocem  e  caelo" 
significatur,  est  quia  agitur  de  statu  caeli  et  ecclesiae  in 
fine  ejus,  quando  providetur  a  Domino  ne  festina  mutatio 
damnum  inferat  illis  qui  separandi  sunt,  quorum  plures  in 
caelum  venturi  sunt,  et  plures  in  infernum  conjiciendi  ;  inde 
est  quod  sequatur  quod  bini  testes  ex  mandato  "ascen- 
derint  in  caelum  in  nube,  et  viderint  illos  inimici  illorum," 
et  hoc  ob  causam  ut  separarentur,  ne  successiva  rerum 
progressio  secundum  ordinem  per  praesentiam  eorum  apud 
malos,  et  inde  communicationem  (de  qua  supra),  perturbaretur. 
Sed  hoc  arcanum  11011  paucis  describi  potest  ;  in  nunc 
vero  sequentibus,  quantum  fieri  potest,  elucidabitur. 

669.  "Ascendite  hue." — Quod  significet  separationem  ct 
inde  tut e lam,  constat  ex  significatione  "ascendere  in  cae- 
lum," cum  de  "  testibus,"  per  quos  significantur  bona 
amoris  et  vera  dodlrinae,  quod  sit  separari  ab  illis  apud 
quos  bona  amoris  et  vera  doclxinae  non  sunt,  ita  separari 
a  malis  ;  et  quia  causa  separationis  est,  ne  ilia,  nempe 
bonum  amoris  et  verum  dodtrinae,  laedantur  a  malis,  inde 
per  "Ascendite  hue"  etiam  significatur  tutela  ;  nam  si 
ilia  communicarentur  malis,  reciperentur  ab  illis  exterius, 
sed  laederent  ilia  interius  negando  et  subsannando  :  inde 
eveniret  quod  mali  conjungerentur  cum  simplicibus  probis, 
qui  interiora  illorum,  quod  sint  mala,  percipere  nequeunt  ; 
et  simplices  probi  ultimum  caelum  constituunt  ;  ideo  nisi 
separarentur,  potuisset  damnum  inferri  illis  qui  in  eo  caelo 

sunt  per  conjunclionem  cum  externis  illorum  (sed  de  hac  re 

videantur  plura  in  opusculo  De  Ultimo  Judicio,  n.  70).     Hoc  involvit  quOCi 

mandatum  sit  duobus  testibus  ut  "  ascenderent  in  cae- 
lum," et  quoque  quod  per  id  significetur  tutela. 

67°*  "Et  ascenderunt  in  caelum  in  nube." — Quod  significet 
separationem  quoad  interna,  et  eorum  tutationem,  constat 
ex  significatione  "ascendere  in  caelum,"  cum  de  binis 
testibus,  quod  sit  separatio  a  malis,  qui  nempe  in  falsis 
doclrinae  ex  malis  vitae  sunt,  et  quoque  tutela  (de  qua  in 

mox  praecedente  articulo,  n.  669)  ;    et   ex    significatione   "  nubis," 

quod  sit  ultimum  Divini  Veri  seu  externum  Verbi,  quod 
vocatur  sensus  litterae  ejus  (de  qua  supra,  n.  36,  594)  ;  hoc  ex- 
ternum est  in  quo  etiam  plures  mali  sunt,  nam  omnes  qui 
malam  vitam  agunt,  tametsi  in  externis  sunt,  usque  cogi- 
tant  in  se  contra  vera  et  bona  Verbi,  doctrinae  et  eccle- 
siae  ;  causa  est  quia  in  amore  mali  sunt  ex  vita,  et  amor 
trahit  interiora  mentis,  ita  spiritus  ejus  cogitationes,  in 
suas  partes  ;  quapropter  illi,  dum  sibi  solis  relicti  cogitant, 
prorsus  negant  ilia  quae  ore  coram  mundo  confitentur ; 
hoc  externum,  quod  etiam  datur  apud  impios  et  malos, 
est  quod  hie  intelligitur  per  "nubem  :"  quare  quod  "ascen- 
derint  in  caelum  in  nube"  significat  separationem  quoad 
interna,  non  autem  quoad  externa  :  quod  intelligatur  sepa- 
ratio quoad  interna  et  non  quoad  externa,  est  quia  interna 
binorum  testium  erant  spiritualia  et  caelestia,  at  interna 
malorum  infernalia  et  diabolica  ;  ac  interna  spiritualia  et 
caelestia  a6tualiter  sunt  in  caelo,  quare  dicitur  quod  "illuc 
ascenderint,"  ob  causam  ut  a  malis  separarentur  quoad 
interna,  ne  ilia  laederentur.  Ut  sciatur  quid  "ascensus 
testium,"  occisorum  et  rursus  viventium,  "in  caelum,"  in 
specie  involvit,  paucis  dicetur.  In  fine  ecclesiae,  quando 
non  fides  quia  non  charitas,  tunc  interiora  Verbi  manifes- 
tantur,  quae  inservitura  sunt  novae  ecclesiae  pro  doftrina 
et  vita  :  hoc  factum  est  ab  Ipso  Domino  quando  finis  Eccle- 
siae Judaicae  instabat ;  Ipse  tunc  Dominus  in  mundum 
venit,  et  interiora  Verbi  aperuit,  imprimis  de  Se  Ipso,  de 
amore  in  Ipsum,  de  amore  erga  proximum,  et  de  fide  in 
Ipsum,  quae  prius  recondita  latuerunt  in  interioribus  Verbi, 
quia  in  repraesentativis  ejus,  et  inde  in  singulis  ecclesiae  et 
cultus  ;  ilia  itaque  vera,  quae  Dominus  retexit,  erant  vera 
interiora  et  in  se  spiritualia,  quae  postea  inserviverunt  ec- 

clesiae  novae  pro  doctrina  et  vita,  ut  modo  dictum  est :  sed 
usque  ilia  non  statim  recepta  fuerunt,  nisi  post  insignem 
temporis  tractum,  ut  ex  historia  ecclesiastica  notum  est ; 
causa  erat,  quia  non  recipi  potuerunt  antequam  omnia  in 
mundo  spirituali  in  ordinem  redacta  sunt ;  nam  mundus 
spiritualis  conjunctus  est  mundo  naturali  apud  homines  ; 
quare  nisi  ille  mundus  primum  in  ordinem  redactus  fuisset, 
bona  amoris  et  vera  doctrinae  ab  hominibus  in  mundo 
naturali  non  intelligi  nec  percipi  potuerunt  ;  haec  causa 
fuit  quod  tantum  temporis  intercesserit  antequam  Christi- 
ana Ecclesia  in  orbe  Europaeo  universaliter  instaurata  fuit ; 
omnes  enim  effectus,  qui  existunt  in  mundo  naturali,  tra- 
hunt  suas  origines  ex  causis  in  mundo  spirituali,  imprimis 
qui  res  ecclesiae  concernunt.  Haec  dicta  sunt  ut  sciatur 
quid  in  specie  significatur  per  quod  mandatum  sit  binis 
testibus  ut  "ascenderent  in  caelum,"  nempe  ut  bona  amo- 
ris et  vera  doctrinae,  ultimo  tempore  ecclesiae  manifestata, 
non  laederentur  a  malis.  Simile  factum  est  quando  An- 
tiquissima  Ecclesia,  quae  fuit  ante  diluvium,  ad  finem  suum 
pervenit  ;  tunc  repraesentativa  caelestium,  quae  fuerunt 
apud  antiquissimos,  in  unum  collecta  sunt  ab  illis  qui 
Chanochus  vocati  sunt,  ac  reservata  ad  usum  novae  eccle- 
siae post  diluvium ;  quae  ecclesia  repraesentativa  dicta 
fuit,  quia  ejus  leges  et  statuta,  et  in  genere  cultus,  con- 
stabant  ex  repraesentativis,  seu  ex  talibus  in  naturali 
mundo  quae  correspondebant  spiritualibus  in  mundo  spi- 
rituali ;  cum  his  similiter  factum  est,  nempe  quod  separata 
sint  a  malis  per  assumptionem  in  caelum,  et  sic  tutata, 
et  hoc  usque  dum  vetus  ecclesia  ad  suum  ultimum  perve- 
nit, et  quando  nova  ecclesia  instauranda  erat :  hoc  descri- 
bitur  per  haec  verba  in  Genesi, 

"Et  ambulavit  Chanoch  cum  Deo,  et  non  amplius,  quia  sumpsit  ilium 
Deus"  (v.  24): 

quod  talia  per  "Chanochum,"  per  ejus  "  ambulationem 
coram  Deo,"  et  "assumptionem  a  Deo,"  in  sensu  spirituali 
intelligantur,  videatur  in  Arcanis  Caclcstibus  (n.  518-523), 
ubi  ilia  explicata  sunt.  Similiter  hodie  factum  est  :  Eccle- 
sia haec,  quae  Christiana  vocatur,  hodie  ad  finem  suum 
pervenit ;  quapropter  nunc  arcana  caeli  et  ecclesiae  a 
Domino  revelata  sunt,  inservitura  novae  ecclesiae,  quae 

per  "Novam  Hierosolymam"  in  Apocalypsi  intclligitur,  pro 
doctrina  vitae  et  fidei ;  haec  etiam  doclrina  assumpta  est 
in  caelum,  ne  ante  instaurationem  novae  ecclesiae  laedatur 
a  malis :  hoc  itaque  est  quod  significatur  per  haec  de  binis 
testibus,  quod  "ascenderint  in  caelum;"  et  quoque  per 
verba  sequentis  capitis,  ubi  agitur  de  "muliere  paritura 
puerum,"  coram  qua  stetit  draco, 

Quod  puer  raptus  sit  ad  Deum,  et  ad  thronum  Ipsius  {Apoc.  xii.  5) : 

quid  in  specie  per  "mulierem"  et  per  "puerum"  ibi  intelli- 
gitur,  in  explicatione  super  caput  sequens  dicetur.  Ex 
his  nunc  constare  potest,  quale  arcanum  involvunt  haec 
de  binis  testibus,  quod  ex  mandato  "ascenderint  in  caelum 
in  nube." 

671.  "Et  viderunt  illos  inimici  illorum." — Quod  significet 
cognitionem  et  agnitionem  apud  illos  qui  interius  contra  bona 
ct  vera  Verba  et  ecclesiae  sunt,  constat  ex  significatione 
"  videre,"  quod  sit  intelligere,  proinde  cognoscere  et  agnos- 
cere  (dequa  supra,  n.  1 1 ,  37,  260O],  354,  529) ;  et  ex  significatione 
"inimicorum,"  quod  sint  qui  contra  bona  amoris  et  vera 
doctrinae  sunt,  proinde  qui  in  malis  et  in  falsis  ;  hi  per  "ini- 
micos"et  "hostes"  in  Verbo  in  spirituali  ejus  sensu  intelli- 
guntur  :  inde  patet  quod  per  "  Viderunt  illos  inimici  illorum" 
significetur  cognitio  et  agnitio  apud  illos  qui  contra  "binos 
testes,"  qui  sunt  bona  amoris  et  vera  doctrinae,  sunt. 
Arcanum  quod  haec  involvunt  est  hoc:  per  "inimicos" 
hie  intelliguntur  illi  qui  interius  contra  bona  amoris  et 
vera  doctrinae  sunt,  sed  usque  non  exterius ;  ore  enim 
agunt  amicos,  sed  corde  inimicos  ;  q'uare  coram  mundo 
profitentur  ilia,  sed  in  spiritu,  in  quo  sunt  quando  soli 
apud  se  meditantur,  negant  ilia:  hi  itaque  sunt  "inimici" 
qui  "vident;"  nam  cum  in  cogitatione  naturali  corporea 
sunt,  in  qua  sunt  quoties  in  societate  cum  aliis,  tunc  vident, 
hoc  est,  cognoscunt  et  agnoscunt  ilra ;  sed  cum  in  cogita- 
tione spirituali  naturali  sunt,  in  qua  sunt  quoties  soli  sunt, 
et  cogitant  de  rebus  fidei,  tunc  non  agnoscunt.  Inde  est 
quod  dicatur  quod  "  bini  illi  testes  ascenderint  in  caelum  in 
nube;"  per  "nubem".  enim  significatur  externum  Verbi, 
ecclesiae  et  cultus,  quod  vident  et  ex  quo  vident  ;  quod 
"nubes"  ibi  significet  illud  externum,  videatur  in  mox 
superiori  articulo.   In  Verbo  permultis  in  locis  nominantur 

"hostes"et  "inimici,"  et  ibi  per  illos  intelliguntur  mala  et 
falsa,  per  " hostes"  mala,  et  per  "inimicos"  falsa;  Verbum 
enim  in  sinu  suo  est  spirituale  ;  quare  non  alia  per  "hostes" 
et  "inimicos"  in  eo  sensu  possunt  intelligi  quam  hostes  et 
inimici  spirituales.  Quod  ita  sit,  constare  potest  ex  his 
locis  : — Apud  Davidem, 

"Jehovah,  quantum  multiplicati  sunt  hostes  mei  ;  multi  insurgentes 
contra  me, . . dicentes  de  anima  mea,  Non  salus  illi  in  Deo"  (Ps. 
iii.  [2,]  3  [B.  A.  1,  2]) ; 

apud  eundem, 

"Mirabilem  fac  misericordiam  tuam,  Salvator  confidentium,  ab  insur- 
gentibus  contra  me,  per  dextram  tuam  custodi  me....ab  impiis 
qui  [vastant  me,  hostibus  meis  qui]  contra  animam  meam,  circum- 
dant  me  "  (Ps.  xvii.  7,  8[,  9]) ; 

apud  eundem, 

"Ne  tradas  me  in  desiderium  hostium  meorum,  quia  surrexerunt  contra 
me  testes  mendacii,  qui  efflant  violentiam,  ne  crederem  videre 
bonum.  .in  terra  vitae"  (Ps.  xxvii.  12,  13): 

apud  eundem, 

"Libera  me  ab  hostibus  meis,  Deus  mi,  ab  insurgentibus  contra  me,  ex- 

alta  me,  libera  me  ab  operatoribus  iniquitatis  ecce  insidiantur 

animae  meae  "  (Ps.  lix.  2,  3[,  4J  [B.  A.  1-3]) ; 

apud  Esaiam, 

"Impius...in  terra  redtitudinum  perverse  agit ;  sed  Jehovah,  exaltata 
est  manus  tua  ignis  inimicos  tuos  comedet  "  (xxvi.  10,  11); 

praeter  ubique  alibi  in  Verbo  Prophetico,  ubi  nominantur 
"hostes"  et  "inimici,"  et  quoque  in  Verbo  Historico,  ubi 
agitur  de  "hostibus,"  " bellis"  et  " pugnis  :"  nam  sicut  " bel- 
lum  "  significat  bellum  spirituale,  quod  est  inter  vera  et  falsa, 
et  inde  "  arma  bellr,"  sicut  "  hastae,"  "  arcus,"  "  sagittae"  et 
"gladii,"  significant  talia  quae  sunt  belli  spiritualis,  ita  quo- 
que "  hostes"  et  "inimici."  (Quod"bella"  in  Verbo  talia  significent,  turn 
"  arma  belli,"  sicut  "  arcus,"  "  sagittae  "  et  "  gladii,"  in  praecedentibus  passim  osten- 
sum  est.) 


VERSUS  13. 

6j2»  "Et  in  ilia  hora  factus  est  terrae  motus  magnus,  et  decima  pars  tirbis  ceci- 
dii,  et  occisa  sunt  in  terrae  motu  nomina  hominum  millia  septem ;  et  reliqui  territi  facti 
sunt,  et  dederunt  gloriam  Deo  caeli."  ' 

13.  "Et  in  ilia  hora,"  significat  dum  ille  status  [n.  673]  ;  "factus  est  terrae 
motus  magnus,"  significat  mutationetn  status  interiorum  insigiiem 
apud  illos  qui  ab  ecclesia  [n.  674]  ;  "et  decima  pars  urbis  cecidit," 
significat  quod  nulla  vera  doclrinae  amplius  existerent  apud  illos  qui 

remanserunt  [n.  675]  ;  "et  occisa  sunt  in  terrae  motu  nomina  homi- 
num  millia  septem,"  significat  quod  in  status  mutation*  ilia  apud  illos 
etiam  perirent  omnia  vera  boni,  et  sic  omnia  caeli  et  ecclesiae  [n.  676]  ; 
"et  reliqui  territi  facti  sunt,"  significat  commotionem  animi  et  conver- 
sionem  illorum  qui  aliquantum  spirituales  fuerunt  [n.  677]  ;  "et  de- 
derunt  gloriam  Deo  caeli"  significat  quod  illi  agnoverint  et  coluerint 
Dominion  [n.  678]. 

673.  [Kw.13.]  "Et  in  ilia  hora." — Quod  significet  dum  We 
stattts,  constat  ex  significatione  "horae,"  quod  sit  status; 
hie  itaque  ille-status  quando  "bini  testes  ascenderunt  in 
caelum,  ac  viderunt  illos  inimici  illorum."  Quod  "hora" 
significet  statum,  est  quia  in  Verbo  "  tempora,"  et  quae  tem- 
poris  sunt,  sicut  "horae,"  "dies,"  " septimanae,"  "menses," 
"  anni,"  "  saecula,"  et  praeterea  "  mane,"  "  meridies,"  "  ves- 
pera,"  "  nox,"  turn  "  ver,"  "  aestas,"  "  autumnus  "  et "  hiems," 

'"'significant  Status  vitae.  (Quod  talia  significentur  per  "  tempora,"  illus- 
tratum  et  ostensum  est  in  opere  De  Caeto  et  Inferno,  n.  162-169,  ubi  De  Tempore 
in  Caelo  actum  est;  ut  et  supra,  n.  57 6lO,  664;  et  quod  "hora"  significet 
durationem  quamcunque  status,  minorem  et  majorem,  ita  tempus  et  statum,  supra,  n. 
1 94  ■  et  qu°d  numerus  adjectus  determinet  statum  quoad  ejus  quale,  n.  488.) 

674.  "Factus  est  terrae  motus  magnus." — Quod  significet 
mutationem  status  interiorum  insigncm  apud  illos  qui  ab 
ecclesia,  constat  ex  significatione  "terrae  motus  magni," 
quod  sit  mutatio  status  ecclesiae  insignis  ;  per  "terram" 
enim  significatur  ecclesia,  per  "motum"  mutatio  status, 

et  per  "  magnum  "  insigne.  (Quod  "  terrae  motus  "  in  Verbo  significet 
mutationem  status  ecclesiae,  videatur  supra,  n.  4OO,  499-)     Quod  mutatio 

status  quoad  vera  et  bona  ecclesiae  exstiterit  ex  causis 
quae  continentur  in  versu  praecedente,  patet ;  ita  ex  causa 
quod  "bini  testes  occisi  et  redivivi  ex  mandato  ascende- 
rint  in  caelum  in  nube,  et  viderint  illos  inimici  illorum  ;" 
inde  constare  potest  quod  causa  fuerit  separatio  bonorum 
a  malis,  ut  in  articulis  superioribus,  ubi  "  ascensus  binorum 
testium"  explicatus  est,  ostensum  est.  Sed  haec  ad  intel- 
lectum  non  sisti  possunt,  nisi  prius  dicatur  quomodo  se  res 
in  mundo  spirituali  habet ;  nam  quae  in  hoc  versu  dicuntur, 
nempe,  quod  "terrae  motus  magnus  faclus  sit,"  quod  "de- 
cima  pars  urbis  deciderit,"  et  quod  "nomina  hominum  mil- 
lia septem  in  terrae  motu  occisa  sint,"  turn  quod  "reliqui 
territi  facti  sint,  et  dederint  gloriam  Deo  caeli,"  fiunt  et 
quoque  facia  sunt  cum-ultimum  judicium  instabat,  sed  in 
mundo  spirituali,  non  autem  in  mundo  naturali :  cum  enim 
ibi  separandi  sunt  boni  a  malis,  ac  boni  tutandi  ne  a 

malis  laedantur,  tunc  e  societatibus  ibi  auferuntur  boni 
et  relinquuntur  mali,  secundum  Domini  verba  apud  Mat- 
thaeum, 

"  Duo  erunt  in  agro,  unus  assumetur,  alter  derelinquetur  :  duae  molen- 
tes.  . .,  una  assumetur,  altera  derelinquetur"  (xxiv.  40,  41) ; 

(quae  videantur  explicata  in  Arcanis  Caeltstibus,  n.  4334,  4335;)  et  Clim  boni 

ablati  sunt,  tunc  in  societatibus  in  quibus  boni  et  mali 
simul  fuerunt,  fit  insignis  mutatio  quoad  ilia  quae  eccle- 
siae  sunt.  Sed  causa  illius  mutationis  ulterius  detegetur. 
In  mundo  spirituali  est  communicatio  omnium  affectionum, 
et  quandoque  cogitationum  ;  et  intra  quamcunque  socie- 
tatem  est  communicatio  communis,  se  extendens  e  medio 
ejus  quaquaversum  usque  ad  fines,  paene  sicut  lux  e  me- 
dio ad  peripherias  :  variationes  et  mutationes  affectionum 
oriundarum  ex  communicatione  et  ejus  extensione,  exis- 
tunt  ex  influxu  affectionum  ex  aliis  societatibus,  quae  vel 
supra  sunt,  vel  ad  latera,  turn  ex  novis  advenis  qui  intrant 
societatem,  et  quoque  ex  eo  quod  pauci  aut  multi  exi- 
mantur  e  societate.  Societates  super  quas  ultimum  judi- 
cium exstitit,  constiterunt  tarn  ex  bonis  quam  ex  malis, 
sed  ex  talibus  malis  qui  interius  contra  bona  amoris  et 
vera  doclrinae  fuerunt,  non  autem  exterius  ;  exterius  enim 
potuerunt  rectum  et  justum  agere,  ac  pium  et  verum  loqui, 
non  propter  ipsum  rectum,  justum,  pium  et  verum,  sed 
ex  habitu  in  mundo,  propter  famam,  gloriam,  honorem, 
lucrum,  varia  jucunda  amorum  naturalium,  turn  propter 
leges  et  earum  poenas  ;  inde  hi,  tametsi  interius  mali,  usque 
potuerunt  simul  esse  cum  illis  qui  non  modo  exterius  sed 
etiam  interius  boni  fuerunt.  Ouando  itaque  boni  separa- 
rarentur  ab  illis  qui  in  externa  forma  solum  boni  apparu- 
erunt,  tunc  bonum  externum  evanuit,  et  malum  internum 
apparuit  ;  nam  in  externo  illo  bono  tenebantur  per  com- 
municationem  cum  illis  intra  eandem  societatem  qui  non 
modo  exterius  sed  etiam  interius  boni  erant,  ut  supra  dic- 
tum est  ;  quare  cum  bonum  externum  malis  ablatum  est, 
aperta  sunt  interiora  eorum,  quae  mere  malis  et  [,1foedis 
scatuerunt ;  inde  patuit  quales  in  se  essent.  Haec  itaque 
sunt  quae  in  specie  intelliguntur  per  quod  "bini  testes  ex 
mandato  ascenderint  in  caelum  in  nube,  et  quod  vidcrint 
illos  inimici  eorum;"  et  nunc  quod  "in  ilia  hora  faclus  sit 

terrae  motus  magnus,"  hoc  est,  quod  cum  file  status 
esset,  facta  sit  insignis  mutatio  quoad  ilia  quae  ecclesiae 
sunt. 

675 [//•].  "Et  decima  pars  urbis  cecidit." — Quod  significet 
quod  nulla  vera  dotlriuac  ampliits  existercnt  apud  illos  qui 
remanscrunt,  constat  ex  significatione  "decern,"  quod  sint 
omnes  et  omnia,  turn  multi  et  multa,  et  quod  "decima 
pars"  sit  omne  et  multum  (de  qua  in  sequentibus) ;  ex  signifi- 
catione "  urbis,"  quod  sit  do6lrina,  et  quoque  verum  doc- 
trinae,  nam  doclrina,  ut  sit  docTrina  ecclesiae,  consistit  ex 

veris  e  Verbo  ;  (quod  "  urbs  "  significet  doclrinani,  videatur  supra,  n.  223  0 

et  ex  significatione  "  cadere,"quod  sit  disparari,  proinde  non 
existere  ;  nam  disparari,  et  non  existere,  praedicatur  de 
veris  doclrinae,  cum  "cadere"  de  "urbe:"  quaelibet  enim 
res  vocem  analogam  et  suam,  secundum  correspondentiam 
subjecti  in  sensu  naturali  et  subje6t.i  in  sensu  spirituali,  sorti- 
tur  ;  et  subjeclum  in  sensu  naturali  est  urbs,  ac  subjeclum 
in  sensu  spirituali  est  verum  do6lrinae.  Quod  nulla  vera 
existerent  apud  illos  qui  remanserunt,  consequitur  ex  illis 
quae  in  praecedente  articulo  dicta  sunt  ;  nempe,  quum  e 
societate,  in  qua  simul  fuerunt  boni  et  mali,  adempti  et  in 
caelum  ablati  sunt  boni,  quod  tunc  apud  malos  nulla  amplius 
vera  doctrinae  remanserint,  ex  causa  quia  ablata  est  com- 
municatio  cum  bonis,  ex  qua  11 11  quoad  externum  potuerunt 
sicut  in  veris  esse,  et  inde  de  veris  ex  do6trina  loqui :  nam  in 
mundo  spirituali  est  communicatio  affe6tionum  et  inde  co- 
gitationum  ;  et  ex  communicatione  ilia,  tenetur  unus  ab 
altero,  ita  omnes  in  eadem  societate  mutuo  in  simili  affec- 
tione,  proinde  in  simili  bono,  ita  quoque  mali  a  bonis  ;  sed 
tales  mali,  qui  in  externa  forma  potuerunt  sistere  apparen- 
tiam  sanftitatis,  pietatis,  intelligentiae,  zeli  pro  ecclesia  et 
ejus  doctrina,  turn  in  vita  apparentiam  sicut  forent  justi  et 
sinceri  ex  corde,  tametsi  interius  in  se  nihil  tale  posside- 
rent  ;  hi  mali  sunt,  apud  quos  nulla  amplius  vera  do6trinae 
existerent  postquam  boni  ablati  sunt,  qui  intelliguntur  per 
"duos  testes,"  qui  ex  mandato  in  caelum  ascenderunt. 
Sciendum  est  quod  in  mundo  spirituali  plures  societates 
a  talibus  formatae  fuerint,  et  quod  illae  simul  sumptae 
intelligantur  per  "pri-us  caelum"  quod  transivit  {Apoc. 

Cap.  Xxi.  l).    (De  quibus  societatibus,  seu  de  quo  caelo,  plura  in  opusculo  De 

Ultimo  judich  memorata  sunt.)    In  illis  societatibus  fuerunt  tales 

mali  quales  descripti  sunt,  et  simul  cum  illis  boni  ;  et  quam- 
diu  in  una  societate  fuerunt  conjuncti,  tunc  mali  quoad 
externa  apparuerunt  sicut  boni  ;  at  cum  separati  sunt, 
tunc  bonum  externum,  quod  modo  fuit  bonum  simulatum 
et  hypocriticum,  apud  illos  disparatum  est,  et  patuerunt 
illorum  interiora,  quae  erant  infernalia,  scatentia  meris 
malis  et  inde  falsis.  Talis  separatio,  et  talis  inde  status, 
est  itaque  ille  status  qui  hie  describitur  ;  nam  hie  nunc 
agitur  de  ultimo  tempore  ecclesiae,  quando  universale 
exstitit  in  mundo  spirituali  paulo  ante  ultimum  judicium: 
judicium  instat.  Quod  "  decern  "  significent  omnes  et  om- 
nia, turn  multos  et  multa,  constare  potest  a  locis  in  Verbo, 
ubi  ille  numerus  occurrit  : — Ut  apud  Moscn, 

Jehovah  "  l'!praecepit  vobis  foedus  suum,  quod  pepigit  vobis  ad  facien- 
dum, decern  verba,  quae  scripsit  super  duabus  tabulis  lapidum  " 
(Deutr.  iv.  13) ; 

et  alibi, 

"Scripsit  Jehovah  super  tabulis  juxta  scripturam  priorem  decern  verba, 
quae  locutus  erat.  .ad  vos  in  monte  e  medio  ignis"  (Dezttr.  x.  4): 

quod  "decern  verba"  seu  "decern  praecepta"  fuerint,  ex 
quibus  decalogus,  erat  quia  per  "decern"  significantur 
omnia,  et  inde  per  "decern  verba"  intelligitur  Lex  in  toto 
complexu.    Ouoniam  "decern"  significant  omnes,  ideo 

Dominus  comparavit  regnum  caelorum  decern  virginibus  habentibus  1am- 
padas  ad  exeundum  in  occursum  sponsi,  quarum  quinque  essent 
prudentes,  et  quinque  stultae  (Matl/i.  xxv.  I,  2,  seq.) : 

per  "decern  virgines,"  quibus  assimilatur  regnum  caelo- 
rum, significantur  omnes  qui  ab  ecclesia,  "decern"  enim 
significant  omnes,  ac  "virgines"  ecclesiam  ;  per  "quinque" 
autem  significantur  aliqui  seu  aliqua  pars,  ex  qua  aliqui 
erant  prudentes  et  aliqui  stulti ;  simile  significatur  per 
numerum  "quinque"  in  Verbo:  per  "lampadas"  signifi- 
cantur cognitiones  veri  et  boni,  hie  ex  Verbo,  turn  vera 
doftrinae  et  fidei  ;  per  "oleum"  significatur  bonum  amo- 
ris  et  charitatis  ;  per  "sponsum"  intelligitur  Dominus,  ac 
per  "nuptias"  intelligitur  caelum  et  ecclesia,  quae  "  nup- 
tiae"  dicuntur  ex  conjugio  boni  et  veri:  et  quia  ubi  id 
conjugium  non  est,  ibi  nec  est  caelum  et  ecclesia,  ideo 
"stulti"  appellantur,  qui  sciunt  vera  fidei  et  non  habent 

bonum  amoris,  ac  "prudentes"  qui  habent ;  nam,  ut  dic- 
tum est,  " lampades"  ibi  sunt  vera  fidei,  et  "oleum"  est 
bonum  amoris.  Quod  "virgines"  [l'significent  ecclesiam, 
est  quia  "virgo"  et  "filia"  in  Verbo  significat  affeclionem 
boni  et  veri,  et  ecclesia  ex  ilia  affectione  est  ecclesia  ;  inde 
est  quod  plurimis  in  locis  dicatur  "virgo"  et  "filia  MZio- 
nis,"  "virgo"  aut  "filia  Hierosolymae,"  "virgo"  aut  "filia 
Israelis"  et  "Jehudac;"  et  per  illas  ubivis  intelligitur 
ecclesia.  Quia  per  "decern"  significantur  omnes,  ut  et 
multi,  ideo 

Dominus  de  homine  nobili  profetflo  in  regionem  longinquam  dixit,  quod 
vocaverit  decern  servos  suos,  et  dederit  illis  decern  minas  ut  nego- 
tiarentur  ;  et  postquam  negotiati  sunt,  unus  dixit  quod  mina  ejus 
lucrata  sit  decern  minas,  cui  dixit,  Potestatem  habebis  super  decern 
urbes  ;  et  secundus  dixit,  Mina  tua  fecit  quinque  minas,  cui  dixit, 
Tu  esto  super  quinque  urbes  ;  et  de  tertio,  qui  posuit  minam  in 
sudario,  et  non  negotiatus  est,  dixit,  Tollite  ab  illo  minam,  et  date 
ei  qui  decern  minas  habet  {Lac.  xix.  12-14,  16-20,  24) : 

quod  numeri  "decern"  et  "quinque"  etiam  hie  adhibean- 
tur,  est  causa  quia  "decern"  significant  omnes  et  omnia, 
ac  "quinque "  aliquos  et  aliquid  :  per  "decern  servos "  quos 
homo  nobilis  profectus  in  regionem  longinquam  ad  se 
vocavit,  intelliguntur  omnes  qui  in  mundo,  in  specie  qui 
ab  ecclesia;  nam  per  "  hominem  nobilem"  intelligitur 
Dominus,  et  per  " profeclionem  in  regionem  longinquam" 
intelligitur  Ipsius  abitus  e  mundo,  et  tunc  quasi  absentia  : 
per  "decern  minas"  quas  decern  servis  dedit  ad  negotian- 
dum,  significantur  omnes  cognitiones  veri  et  boni  ex  Verbo, 
cum  facultate  percipiendi  illas;  nam  "mina,"  quae  fuit 
argentum  et  pecunia,  significat  cognitiones  veri  et  facul- 
tatem  percipiendi,  et  "negotiari"  significat  comparare  sibi 
per  illas  intelligentiam  et  sapientiam  :  illi  qui  sibi  compa- 
rant  multam,  intelliguntur  per  "servum  qui  ex  mina  lucra- 
tus  est  decern  minas;"  et  illi  qui  sibi  comparant  aliquam, 
intelliguntur  per  ilium  "qui  ex  mina  lucratus  est  quinque 
minas  :"  per  "urbes"  ibi,  quae  datae  illis,  significantur  vera 
doclrinae,  et  per  "  possidere  illas  "  significatur  intelligentia 
et  sapientia,  et  inde  vita  et  felicitas :  inde  patet  quid  sig- 
nificatur per  "decern  urbes"  et  per  "quinque  urbes:"  quia 
illi  qui  nihil  intelligentiae  sibi  comparant,  sunt  sicut  "vir- 
gines stultae,"  (de  quibus  mox  supra,)  qui  solum  vera  possident 
memoria  et  non  vita,  hi  deprivantur  illis  post  excessum 

ex  hoc  mundo  ;  at  qui  vera  possident  tam  memoria  quam 
vita,  illi  in  se  locupletant  intelligentiam  in  aeternum  ; 
ideo  dicitur  quod  "tollerent  minam  ab  illo  qui  nihil  per 
minam  lucratus  est,  et  daret  illam  ei  qui  decern  minas 
habet."    Similis  res  est  cum  i II is 

Quibus  data  sunt  talenta,  uni  quinque,  alteri  duo,  et  tertio  unum  ;  quo- 
rum primus  ex  quinque  talentis  lucratus  est  alia  quinque,  et  alter 
ex  duobus  lucratus  est  alia  duo  ;  et  tertius  reposuit  illud  in  terra  ; 
de  quo  Dominus  dixit,  Tollite  ab  illo  qui  non  negotiatus  et  lucratus 
est,  et  date  habenti  decern  talenta,  quia  habenti  omni  dabitur  ut 
abundet,  et  ab  eo  qui  non  habet.  etiam  quod  habet  auferetur  {Matth. 
xxv.  14-30) : 

per  "quinque"  et  per  "decern"  etiam  hie  significantur 
aliquid  et  multum  ;  ita  quod  primus  ex  aliquibus  cognitio- 
nibus  veri  et  boni  comparaverit  sibi  multam  sapientiam  : 
quod  auferetur  ab  illo  qui  nihil  intelligentiae  sibi  compa- 
ravit,  et  daretur  illi  qui  multum,  est  quia  homo  post  mor- 
tem, cum  fit  spiritus,  secum  fert  omnia  et  singula  quae 
ex  Verbo  et  ex  doclrina  ecclesiae  hauserat  ;  sed  illi  qui 
nihil  intelligentiae  per  ilia  sibi  comparaverunt,  sunt  inte- 
rius  mali,  et  ideo  veris  et  bonis  caeli  et  ecclesiae,  quae 
memoria  tenus  solum  possederunt,  abutuntur  ad  dominan- 
dum,  et  ad  malum  faciendum  simplicibus  bonis  qui  in 
ultimo  caelo ;  ea  causa  est  quod  vera  et  bona  ista  illis 
auferantur,  et  dentur  illis  qui  multa  habent,  quoniam  hi 
non  illis  abutuntur,  sed  ex  illis  usum  faciunt.  Quod  illi 
qui  in  mundo  per  cognitiones  veri  et  boni  ex  Verbo  non 
sibi  comparant  intelligentiam  spiritualem,' mali  sint,  con- 
stat ex  co,  quod  omnes  in  mala  omnis  generis  nascantur, 
et  quod  ilia  non  removeantur  nisi  quam  per  Divina  vera 
ex  Verbo  ;  nempe  per  illorum  applicationem  ad  usus,  et 
sic  rcceptionem  in  vita  :  quare  illis,  qui  lucrati  sunt,  dici- 
tur, 

Servi  boni  et  fideles,  quia  super  parva  eratis  fideles,  super  multa  vos 
constituam  ;  ingredimini  in  gaudium  Domini  tui  (vers.  21,  23): 

et  ad  ilium  qui  nihil  lucratus  est, 

"Servum  inutilem  ejicite  in  tenebras  exteriores,  ibi  erit  planclus  et  stri- 
dor dentium  "  (vers.  30). 

[b.]  Quoniam  "decern"  significant  omne  et  multum, 
ideo  ille  numerus  etiam  alibi  dicitur  a  Domino,  ubi  omne 
et  multum  intelligcndum  est,  sicut 

De  muliere  habente  drachmas  decern, "  Si  perderet  unam,  nonne  accende- 
ret  candelam,  et  verreret  domum,  et  quaereret  sollicite  dum  invene- 
rit  ?"  {Liu.  xv.  8  :) 

per  "decern"  hie  significatur  multum  ;  quod  dicatur  "mu- 
lier,"  quodque  ilia  "accenderet  candelam,  et  verreret 
domum,"  est  propter  sensum  spiritualem  in  singulis  Verbi ; 
in  hoc  sensu  per  "mulierem"  significatur  ecclesia  quoad 
affectionem  veri,  ita  quoque  affeclio  veri  quae  est  eccle- 
siae  ;  per  "drachmam"  verum  ;  per  "  perdere  drachmam" 
unum  ex  veris  seu  ex  cognitionibus  veri;  per  "accendere 
candelam"  inquisitio  in  se  ex  affeclione  ;  et  per  "verrere 
domum"  significatur  percurrere  totam  mentem,  et  lustrare 
ibi  singula,  ubi  se  recondit  ;  hie  sensus  est  spiritualis  illo- 
rum  verborum.  Simile  quod  per  "decern,"  etiam  significa- 
tur per  "centum,"  nempe  multum;  ideo  similis  parabola 
dicitur 

De  centum  ovibus,  si  una  perderetur  {Mattk,  xviii.  12,  13  ;  Luc.  xv. 
lIJ3-7). 

Per  "decern"  significatur  omne  et  multum  etiam  in  sequen- 
tibus  locis  : — Apud  Esaiam, 

"  Domus  multae  in  devastationem  erunt,  magnae  et  pulchrae,  ut  non 
sit  habitator  ;  nam  decern  jugera  vineae  facient  bathum  "  (v.  9,  \o) : 

haec  de  desolatione  veri  apud  illos  qui  ab  ecclesia ;  per 
"domus  multas  quae  erunt  in  devastationem"  significan- 
tur  homines  ecclesiae,  in  specie  i  1 1 1  quoad  vera  ex  bono  ; 
per  "magnas  et  pulchras,"  nempe  domus,  significatur 
affectio  boni  et  intelligentia  veri,  nam  "magnum"  praedi- 
catur  de  bono  et  ejus  affeftione,  et  "pulchrum"  de  vero 
et  ejus  intelligentia:  per  quod  "decern  jugera  vineae 
facient  bathum  "  significatur  quod  in  omnibus  ecclesiae 
apud  hominem  vix  aliquod  verum  ex  bono,  per  "bathum" 
enim  simile  significatur  quod  per  "vinum,"  nempe  verum 
ex  bono;  quare  per  "decern  jugera  vineae"  significantur 
omnia  ecclesiae  apud  hominem.    Apud  Mosen, 

Si  iveritis  mecum  in  adversum,  "  frangam .  .baculum  panis,  ut  coquant 
decern  mulieres  panem  vestrum  in  furno  uno,  et  referam  panem 
vestrum  in  pondere"  (Levi/,  xxvi.  [23,]  26): 

per  "frangere  baculum  panis"  significatur  deprivare  spiri- 
tuali  cibo,  et  inde  spirituali  nutritione  ;  per  "panem  "  enim 
intelligitur  omne  quod  nutrit  animam,  in  specie  bonum 

amoris :  quare  per  quod  "  coquent  decern  mulieres  panem 
in  furno  uno  "  significatur  quod  in  omnibus  ecclesiae  apud 
hominem  tam  parum  boni  et  veri  sit  ut  vix  aliquid  ;  per 
"decern  mulieres"  significantur  omnia  ecclesiae,  per  "pa- 
nem" significatur  bonum  et  verum  quae  animam  nutriunt, 
et  per  "furnum"  significatur  ubi  cibus  spiritualis  praepa- 
ratur,  ita  homo  apud  quern:  per  "referre  panem  pondere" 
significatur  defeclus  et  penuria  talium  quae  spiritualiter 
nutriunt.    Apud  SacJiariam, 

"Venient  populi  multi  et  gentes  numerosae  ad  quaerendum  Jehovam 
Zebaoth  in  Hierosolyma,  et  ad  deprecandum  facies  Jehovae  :.  .  .  . 
in  diebus  illis  apprehendent  decern  viri  ex  omnibus  Unguis  gen- 
tium, alam  viri  Jehudaei,  dicendo,  Ibimus  vobiscum,  quia  audivi- 
mus  Deum  vobiscum  "  (viii.  22,  23): 

haec  dicta  sunt  de  convocatione  et  accessione  gentium 
ad  ecclesiam  a  Domino  ;  et  per  "decern  viros  ex  omnibus 
Unguis "  significantur  omnes  ex  quacunque  religione,  qui 
nempe  "veniunt  ad  quaerendum  Jehovam  Zebaoth  in 
Hierosolyma,"  hoc  est,  qui  accedere  ad  ecclesiam  et  con- 
fiteri  Dominum  volunt ;  quare  "decern  viri"  sunt  omnes 
illi,  et  "linguae  gentium"  sunt  religiosa  :  sed  haec  cum 
reliquis  videantur  supra  (n.  4331V])  explicata,  ubi  ostensum 
quod  per  "  Hierosolymam  "  non  intelligatur  Hierosolyma, 
nec  per  "Judaeum"  aliquis  Judaeus.    Apud  Amosum, 

"  Dixit  Jehovah, .  .  .  Superbiam  Jacobi  et  palatia  ejus  odi  ;  inde  concludam 
urbem  et  plenitudinem  ejus  ;.  .  .si  relifti  fuerint  decern  viri  in  domo 
una,  morientur"  (vi.  S,  9) : 

per  "superbiam  Jacobi,"  et  per  "palatia  ejus,"  quae  Jeho- 
vah odit,  significatur  amor  et  fides  falsi  apud  illos  qui  ab 
ecclesia;  per  "superbiam"  amor  falsi,  et  per  "palatia" 
ipsa  falsa,  quae  "palatia"  dicuntur  quia  sunt  superbi,  et 
quia  falsa  eorum  in  externa  forma  exornata  sunt,  ut  appa- 
reant  magnifica,  tametsi  sunt  vilissima,  sicut  casae  plenae 
quisquiliis  et  immunditiis  :  per  "  concludere  urbem  et  ple- 
nitudinem ejus"  significatur  damnare  doclrinam  quia  plena 
et  obsessa  falsis  mali  ;  "  urbs  "  est  doclrina,  et  "  plenitudo  " 
sunt  falsa  mali:  quare  per  "Si  relicl:i  fuerint  decern  viri 
in  domo  una,  morientur,"  significatur  quod  peritura  sint 
omnia  vera  boni  apud  unumquemvis  ;  "decern  viri"  sunt 
omnia  vera,  "domus"  est  homo  quoad  bonum,  et  "mori" 
est  perire.    Apud  SacJiariam, 

Propheta  vidit  volumen  volans  ;  "longitudo  ejus  viginti  ulnae,  et  lati- 
tudes ejus  decern  ulnae  :.  .  .  .haec  malediclio  exiens  super  facies  to- 
tius  terrae  "  (v.  2,  3) : 

quod  "volumen  volans,"  per  quod  significatur  "maledi6lio 
exiens  super  facies  totius  terrae,"  fuerit  longitudine  viginti 
ulnarum,  et  latitudine  decern,  est  quia  per  "viginti"  et 
per  "decern"  significatur  omne,  ibi  omne  bonum  mutatum 
in  malum,  et  omne  verum  in  falsum  ;  "viginti"  praedi- 
cantur  de  bono  et  de  omni  ejus,  ac  "decern"  de  vero  ac 
cle  omni  ejus;   "longitudo"  etiam  significat  bonum,  et 

"latitlldo"  Verum  (videatur  supra,  [n.  3550],  62?[a],  62Q[>]  ;  turn  in 

opereZte  Caelo  e(  inferno,]  n.  197).  Quia  "decern"  significant  om- 
nia et  multa,  ideo  per  "decern  vicibus"  significatur  toties 
quoties,  ac  semper,  in  sequentibus  locis  : — Apud  Danie- 
lem, 

"Non  inventus  est  de  omnibus  sicut  Daniel,  Chanania,  Mischael  et 
I'lAsariah  ;.  .  .  .omne  verbum  sapientiae  intelligentiae,  quod  quae- 
sivit  ex  iis  rex,  deprehendit  eos  decern  vicibus  supra  omnes  astro- 
logos  et  divinatores,  qui  in  omni  regno  ejus"  (i.  19,  20) ; 

apud  Mosen, 

"Omnes  viri,  qui  viderunt  gloriam  meam  et  signa  mea  quae  feci  in  Ae- 

gypto,  et  in  deserto,  et  tentarunt  Me  his  decern  vicibus  non 

videbunt  "  terram  {Num.  xiv.  21-23)  \ 

et  per  Hiobum, 

"  Decern  vicibus  ignominia  affecistis  me,  non  erubescitis,  obfirmatis  vos" 
(xix.  3) : 

per  "decern  vicibus"  in  his  locis  significatur  cunctis  vici- 
bus, seu  semper,  ac  toties  quoties.  Apud  Efanielem  et  in 
Apocalypsi  tribuuntur  bestiae  cornua,  quibusdam  decern, 
quibusdam  septem,  et  quibusdam  tria  ;  et  per  "cornua" 
bestiarum  illarum  significatur  potentia  falsi  contra  verum 
ac  mali  contra  bonum,  et  per  "decern  cornua"  summa 
potentia  : — Apud  Danielem, 

"Bestia  quarta,"  ascendens  e  mari,  "habebat  decern  cornua .quod 
ad  cornua  decern,  ex  eodem  regno  decern  reges  surgent"  (Wvii. 
7,  20,  24) : 

per  "decern  cornua  bestiae"  ibi  significatur  summa  poten- 
tia falsi  contra  verum  ;  per  "decern  reges"  significantur 
falsa  in  omni  compLexu  ;  et  per  "regnum"  significatur 
ecclesia  ilia  perversa.    In  Apocalypsi, 

"Draco.  .  .hababat  capita  septem,  et  cornua  decern,  et  super  capitibus 
diademata  septem  "  (xii.  3) ; 

alibi, 

Bestia  ex  mari  ascendens  "habebat  capita  septem,  et  cornua  decern,  et 
super  cornibus  suis  decern  diademata"  (xiii.  1) ; 

et  alibi, 

"Mulier  sedens  super  bestia  coccinea,  plena  nominibus  blasphemiae, 
habebat  capita  septem  et  cornua  decern:.  ..  .decern  cornua,  quae 
vidisti,  decern  reges  sunt,  qui  regnum  nondum  acceperunt  ;  potesta- 
tem  tamen  tanquam  reges  unam  horam  recipient  cum  bestia  "  (xvii. 
3,  7,  12): 

quid  singula  ibi  in  specie  significant,  infra  in  explicatio- 
nibus  videbitur. 

[c]  Quoniam  "decern"  significant  omnes  et  omnia, 
sequitur  quod  "decima  pars"  significet  omne ;  exinde 
"decimae"  ac  "  decimationes "  traxerunt  suam  originem, 
et  significabant  quod  omne  sanctum  et  benedictum  esset, 
quando  decima  pars  de  area  et  torculari,  seu  de  frumento 
et  vino  data  esset  Levitis  ;  similiter  pro  Levitis,  quando 
decima  pars  iterum  decimaretur  et  daretur  Aharoni.  De 
his  ita  in  Verbo  : 

"Decimando  decimabis  omnem  proventum  seminis  tui,  quod  educitur 
in  agrum  quotannis  "  {Deutr.  xiv.  22) ; 

et  porro, 

Loquere  ad  Levitas,  quod  illis  carentur  decimae  in  hereditatem,  et  quod 
tollerent  de  illis  sublationem  Jehovae  decimas  de  decimis,  et  hoc 
ex  frumento  de  area,  et  ex  impletione  de- torculari,  ac  decimas  de 
decimis  darent  Aharoni  sacerdoti  (Num.  xviii.  24-28). 

Quod  "decimae"  significarent  benediciionem  in  omnibus, 
ita  quod  omne  sanctum  et  benedictum  esset,  constat  apud 
MalacJiiam, 

"  Adducite  omnes  decimas  ad  domum  thesauri,  ut  sit  cibus  in  domo  mea  ; 
tunc  probate  Me  in  hoc,.  . .  .annon  aperturus  sim  vobis  fenestras 
caeli,  et  effusurus  sim  vobis  benediciionem,  quousque  non  suffece- 
rit?"  (iii.  10:) 

per  "aperire  fenestras,  et  effundere  benediftionem,"  signi- 
ficatur  Divinum  influens  ex  quo  intelligentia  ac  vita  aeterna, 
simile  quod  per  "pluviam"  supra  (n.  644),  quod  etiam  pro- 
prie  intelligitur  per  "  benedictionem,"  et  hoc  futurum  si 
"decimas  adducerent ;"  quare  per  illas  significatur  quod 
omne  sic  benediftum  esset.  Ut  omnia  benedifta  essent 
quae  Abrahamus  de  hostibus  suis  sumpsit,  dicitur, 

Quod  dederit  Malchizedecho,  qui  rex  in  Schalem,  et  simul  sacerdos  Deo 
altissimo  erat,  decimas  de  omnibus  (Gen.  xiv.  18,  19)  : 

similiter  spospondit  et  vovit  Jacob, 

Si  reverteretur  in  pace  ad  domum  patris  sui,  quod  omne  quod  Jeho- 
vah dederit  ei,  decimando  decimaturus  esset  (Gat.  xxviii.  21,  22). 

Ex  his  locis,  praeter  ex  aliis,  constare  potest  quid  in 
Verbo  significatur  per  "decern"  et  per  "partem  deci- 
mam."  Quod  "decern"  significent  omnia,  ducit  causam 
ex  ipso  caelo  ;  caelum  enim  in  toto  et  in  parte  refert 
Hominem,  unde  id  Maximus  Homo  vocatur ;  omnes  vires 
vitae  Maximi  illius  Hominis,  seu  caeli,  desinunt  in  duas 
manus  et  in  duos  pedes,  ac  manus  ut  et  pedes  desinunt  in 
decern  digitos  ;  quare  omnia  hominis  quoad  potentiam  et 
quoad  sustentationem  quia  collata  sunt  ultimo  in  decern 
digitos,  ["decern  digiti "]  significant  omnia  ejus:  et  prae- 
terea  "ultima"  in  Verbo  etiam  significant  omnia. 

676.  "Et  occisa  sunt  in  terrae  motu  nomina  hominum  millia 
septem." — Quod  significet  quod  in  status  mutatione  ilia 
perierint  apud  illos  omnia  vera  boui,  et  sic  omnia  caeli  et 
ecclesiae,  constat  ex  significatione  "occidi,"  quod  sit  spiri- 
tualiter  occidi,  quod  [,]est  perire  per  mala  et  falsa  (de  qua 
supra,  n.  31 5,  547,  572,  589)  ;  ex  significatione  "terrae  motus," 
quod  sit  mutatio  status  interiorum  apud  illos  qui  ab  eccle- 
sia  (de  qua  supm,  n.  674)  ;  ex  significatione  "  nominum  homi- 
num," quod  sint  vera  boni,  et  inde  intellects  veri  (de  qua 
sequitur) ;  et  ex  significatione  "septem  millium,"  quod  sint 
omnia  caeli  et  ecclesiae,  nam  per  "septem"  significantur 
omnia,  et  praedicantur  de  sanciis  caeli  et  ecclesiae  (de  qua 

ejus  numeri  significatione  videatur  supra,  n.  257),  et  sigllificatio  ejus  re- 

tinetur  dum  multiplicatur  per  decern,  vel  centum,  vel 
mille,  nam  hi  numeri  significant  omnia:  ex  his  constare 
potest  quod  per  quod  "occisa  sint  in  terrae  motu  nomina 
hominum  millia  septem"  significetur  quod  in  status  muta- 
tione ilia  perierint  omnia  vera  boni,  et  sic  omnia  caeli 
et  ecclesiae.  Quod  per  "nomina  hominum"  significentur 
vera  boni,  et  inde  intelleclus  veri,  constare  potest  ex 
significatione  "nominis,"  quod  sit  quale  rei  et  status  apud 
hominem,  et  a  significatione  "hominis,"  quod  sit  intelli- 
gentia,  ita  quoque  intelleclus  veri:  quod  "nomen"  signi- 
ficet quale  rei  et  status  apud  hominem,  est  quia  nomina 
personarum  non  dan'tur  in  mundo  spirituali  sicut  in  mundo 
naturali  ;  in  mundo  spirituali  nominantur  omnes  secundum 
quale  vitae  corum,  sic  cum  differentia  intra  societatcs  et 


CAP.  XL,  VERS.  13. — N.  677. 


l8oi 


extra  illas  ;  intra  societates  est  constans  quale  status  vitae 
cujusvis,  nam  quisque  habitat  ibi  ad  plagam,  et  quoque  ad 
distantiam  e  medio,  secundum  quale  suae  affectionis  et 
suae  intelligentiae  ;  quare  secundum  hoc  quale  est  ejus 
nomen  ;  inde  est  quod  cum  auditur  nomen  alicujus  in 
societate,  cognoscatur  etiam  quale  ejus ;  ex  eo  est  quod 
per  "nomen"  in  sensu  spirituali  significetur  quale  rei  et 
status  vitae  :  at  extra  societates  denominatio  secundum 
quale  status  vitae  alicujus  non  constans  est  ;  nam  ante- 
quam  homo  spiritus  in  aliquam  societatem  venit,  percurrit 
ille  plures  status,  ob  finem  ut  exuat  discordantia  cum 
regnante  ejus  amore,  et  induat  concordantia  cum  illo ; 
sed  usque  nominatur  quisque  secundum  statum  in  quo 
est,  et  quoque  secundum  ideam  et  perceptionem  de  ejus 
quali  status.  Quod  nomina  in  mundo  spirituali  enuntien- 
tur  spiritualiter,  videatur  supra  (n.  IO20])  ;  quod  inde  "no- 
men" in  Verbo  significet  quale  status  vitae  (n.  148);  et 
quod  inde  "nomen  Jehovae,"  ac  "nomen  Domini,"  signi- 
ficet omnia  per  quae  colitur,  ita  omnia  amoris  et  fidei 
(n.  102,  135)  ;  et  quod  "homo"  in  Verbo  significet  affeclio- 
nem  veri  spiritualem,  et  inde  intellectum  veri  (n.  280,  546) : 
ex  quibus  constare  potest  quid  significatur  per  "nomina 
hominum."  Quod  perierint  vera  boni,  proinde  intellects 
qui  ex  illis,  per  insignem  mutationem  status,  quae  signifi- 
catur per  "  terrae  motum  magnum,"  causa  in  mox  superiori 
articulo  dicta  est ;  nempe  quod  in  fine  ecclesiae,  quando 
instat  ultimum  judicium,  auferantur  illi  qui  spiritualiter 
boni  sunt  ab  illis  qui  solum  naturaliter  ;  et  cum  illi  ab  his 
ablati  sunt,  tunc  etiam  ab  his  ablata  sunt  omnia  vera 
boni,  proinde  etiam  omnis  intelleclus  veri ;  nam  apud  natu- 
rales,  quibus  nihil  spirituale  est,  vera  et  bona  resident  in 
externis,  ac  falsa  et  mala  in  internis  ;  inde  cum  auferuntur 
boni,  cum  quibus  quoad  externa  communicationem  habue- 
runt,  etiam  auferuntur  externa,  et  patent  interna,  quae,  ut 
diftum  est,  scatent  a  mere  falsis  mali :  inde  est  quod  per 
ilia  verba  significetur  quod  wperierint  apud  illos,  qui  re- 
manserunt,  omnia  vera  boni,  et  cum  [his]  omnis  intelleclus 
veri. 

677.  "Et  reliqui  territi  facti  sunt." — Quod  significet  com- 
motionem  animi  et  conversionem  illorum  qui  aliqitantinn  spi- 
rituals fucrunt,  constat  ex  significatione  "  reliquorum," 

quod  sint  qui  non  mere  externi  et  naturales  fuerunt,  sed 
etiam  aliquantum  interni  et  spirituales  (dequasequitur)  ;  et  ex 
significatione  "terreri,"  quod  sit  animo  commoveri  et 
converti  ab  illis  qui  mere  naturales  fuerunt,  et  inde  in 
mere  falsis  et  malis  ;  quod  "terreri"  significet  commotio- 
nem  et  conversionem  illam,  videbitur  infra.  Primum  ali- 
quid  dicetur  de  illis  qui  intelliguntur  per  "reliquos"  qui 
territi  fafti  sunt,  et  dederunt  gloriam  Deo  caeli,  quod  non 
fuerint  mere  naturales,  sed  etiam  aliquantum  spirituales  ; 
qui  enim  mere  naturales  sunt,  illi,  quando  vera  boni,  quae 
apud  illos  in  externis  resederunt,  ablata  sunt,  tunc  non 
commoventur  ex  influxu  falsorum  et  malorum  ex  inferno, 
minus  se  convertunt ;  nam  propria  eorum  cogitatio  et 
voluntas,  quae  interius  se  apud  illos  recondidit,  consistit 
ex  mere  falsis  et  inde  malis,  et  ex  malis  et  inde  falsis  ; 
quare  cum  in  his  sunt,  tunc  exacerbantur  contra  vera  et 
bona,  et  inde  ardenter  cupiunt  exstinguere  ilia  :  ex  eo  est 
quod  malis,  quando  non  amplius  in  externis  sunt,  non  sit 
terror  pro  malis  et  falsis,  immo  nec  pro  inferno,  sunt  enim 
ilia  amoris  illorum,  consequenter  jucunda  vitae  eorum  :  at 
vero,  qui  etiam  spirituales  sunt,  hi  animo  commoventur 
et  terrentur  quando  ex  malis  et  inde  falsis  infestantur, 
quod  fit  quando  inter  malos  sunt  ;  timent  enim  jafturam 
vitae  suae  spiritualis,  quapropter  commoventur  animo  et 
trepidant,  et  Dominum  de  ope  supplicant,  et  se  conver- 
tunt ab  illis.  Quando  societates  purificantur  in  mundo 
spirituali,  quod  fit  quoties  mali,  imprimis  hypocritae, 
insinuaverunt  se  in  illas,  et  commiscuerunt  se  bonis  ibi, 
(signa  praesentiae  talium  sunt  obscuratio  intelleclus,  depri- 
vatio  perceptionis  boni,  hebetatio  affectionis  veri,  et  simi- 
lia,)  tunc  immittitur  influxus  ex  inferno,  ex  quo  mali 
gaudent,  at  boni  commoventur  animo,  et  se  convertunt  ; 
inde  separantur  ;  qui  itaque  territi  fafli  se  convertunt,  illi 
conservantur,  reliqui  autem  ejiciuntur :  ex  his  constare 
potest,  unde  est  quod  dicatur  quod  quidam  "territi  facli 
sint,"  et  quod  hoc  significet  commotionem  animi  et  con- 
versionem illorum  qui  aliquantum  spirituales  sunt.  In 
Verbo  pluries  dicitur  quod  "terrefacli  sint,"  quod  "con- 
sternati,"  et  similia,'  ac  ita  de  bonis  et  de  malis  ;  et  per 
"  terrorem  "  et  "  consternationem  "  significatur  status  animi 
commoti  et  mutati  ex  imminente  aut  viso  periculo  vitae, 

sed  aliter  apud  bonos,  et  aliter  apud  malos  ;  apud  bonos 
est  mentis  commotio  et  status  mutatio  ex  imminente  et 
viso  periculo  animae,  at  apud  malos  ex  imminente  et  viso 
periculo  vitae  corporis  ;  et  hoc  ex  causa,  quia  boni  spec- 
tant  animae  vitam  principalem  et  finalem,  et  non  ita 
corporis,  at  mali  speclant  vitam  corporis  principalem  et 
finalem,  et  non  ita  animae  :  hanc  ne  quidem  corde  cre- 
dunt ;  et  qui  credunt,  usque  non  amant  nisi  ilia  quae  cor- 
poris sunt,  sicut  varii  generis  appetitus  et  voluptates  ; 
boni  autem  vicissim.  Ut  sciatur  quod  "  terreri,"  "con- 
sternari,"  "formidare,"  et  similia  significent  animo  com- 
moveri  ex  mutatione  status  interiorum,  velim  aliqua  loca 
e  Verbo  confirmationis  causa  afferre  : — Apud  Davidcm, 

"  Cor  meum  trepidat  in  medio  mei,  et  terrores  mortis  ceciderunt  super 
me,  timor  et  tremor  venit  in  me,  et  operuit  me  horror"  (Ps.  lv.  5, 
6  [B.  A.  4,  5]) : 

haec  dicta  sunt  de  tentationibus,  in  quibus  mala  et  falsa 
ab  inferno  irrumpunt,  ac  terrores  pro  damnatione  incu- 
tiunt ;  nam,  ut  supra  dictum  est,  boni  terrificantur  et  tre- 
munt  ex  periculis  animae  suae  imminentibus,  ita  ab 
irruptione  malorum  in  cogitationes  et  intentiones  volun- 
tatis ;  sunt  itaque  variae  commotiones  animi,  quae  in 
specie  significantur  per  " trepidationem  cordis,"  per  "ter- 
rores mortis,"  "timorem,"  "tremorem,"  et  "horrorem," 
qui  secundum  ordinem  quo  succedunt  ibi  ordine  memo- 
rantur.    Apud  Esaiam, 

"MViderunt  insulae  et  tremuerunt,  fines  terrae  trepidarunt,  accesserunt 
et  venerunt"  (xli.  5): 

haec  dicta  sunt  de  adventu  Domini,  et  per  "insulas"  et 
"fines  terrae"  intelliguntur  gentes  quae  remotae  a  veris 
ecclesiae  ;  et  per  "timorem  et  trepidationem"  earum  sig- 
nificantur commotiones  animi  ex  metu  ne  perirent.  Apud 
Ezcdiiclem, 

"Omnes  manus  remissae,  et  omnia  genua  abeunt  in  aquas,  unde  accin- 
gent  saccos,  conteget  eos  terror,  et  super  omnibus  faciebus  pudor, 
.  . .  .argentum  suum  in  plateas  projicient,  et  aurum  eorum  in  abo- 
minationem  erit"  (vii.  17-19) : 

etiam  ibi  de  adventu  Domini  agitur,  et  haec  di6la  sunt ; 
variae  commotiones  animi  ex  dolore  propter  mala,  et  ex 
gaudio  propter  bona,  describuntur  per  varios  timores  et 

dolores  ;  ut  per  quod  "manus  essent  remissae,"  "genua 
abirent  in  aquas,"  "contegeret  eos  terror,"  et  "super 
faciebus  pudor  ;"  per  quae  significantur  non  modo  variae 
commotiones  animi  et  mutationes  status  vitae,  sed  etiam 
conversiones  a  falsis  et  malis  ;  nam  falsa  quae  rejicient 
significantur  per  "argentum"  quod  projicient  in  plateas, 
et  mala  per  "  aurum "  quod  in  abominationem  erit  :  per 
quod  "omnia  genua  abeant  in  aquas"  significatur  dolor 
propter  bonum  amoris  deperditum,  et  gaudium  propter  id 
nunc  recuperatum  ;  "genua"  significant  amorem  boni,  et 
"abire  in  aquas"  significat  lachrymare.  Quod  tremor 
sanftus,  qui  occupat,  vibrat  et  pervellit  interiora  capitis, 
quando  Divinum  influit  ac  implet,  etiam  dicatur  "timor," 
"terror,"  "formido,"  constare  potest  ex  locis  sequenti- 
bus  : — Apud  Lucam, 

Quando  Zacharias,  viso  angelo,  perturbatus  est,  quod  timor  ceciderit 
super  ilium,  cui  ideo  dixit  angelus,  "Ne  timeto,  Zacharia  "  (i.  12, 

23); 

Similiter  Maria  Virgo,  viso  angelo  {Luc.  i.  [29,]  30) ; 

Quando  angelus  Domini  adstitit  pastoribus,  et  gloria  Domini  circumful- 

sit  illos,  "timuerunt  timorem  magnum  ;  sed  dixit  illis  angelus,  Ne 

timete,  ecce  evangelizo  vobis  gaudium  magnum,  quod  I'lfit  omni 

populo"  {Luc.  ii.  g[,  10])  ; 
Quando  Jesus  transformatus  est,  et  visus  in  gloria,  dicitur  quod  Petrus, 

Jacobus  et  Johannes  territi  facti  sint  cum  ingressi  in  nubem  {Luc. 

Mix.  34);  et  cum  audiverunt  vocem  e  nube,  "Hie  est  Filius  meus 

dilectus,"  quod  ceciderint  super  facies  suas,  et  timuerint  sibi  vehe- 

menter  ;  "at  accedens  Jesus  tetigit  illos,  dicens,  Surgite,  ne  timete 

vobis"  {Matth.  xvii.  [5,]  6,  7  ;  Marc.  ix.  6) ; 
Cum  Dominus  sanaverat  paralyticum,  dicitur  quod  timor  invaserit  om- 

nes,  et  glorificaverint  Deum,  et  quod  impleti  sint  timore,  dicentes, 

"Vidimus  prodigia  hodie"  {Luc.  v.  26); 
Et  cum  Dominus  resuscitavit  adolescentem  e  Nain  mortuum,  dicitur 

quod  ceperit  timor  omnes,  laudantes  Deum  {Luc.  vii.  16) : 

similiter  ut  hie  in  Apocalypsi,  quod  "  territi  facli  sint,  et  glo- 
riam  dederint  Deo  caeli."  Porro, 

"Quando  mulieres  ingressae  sunt  in  monumentum,  viderunt  angelum 

sedentem  in  dextris,  circumdatum  stola  alba;   et  expaverunt" 

(MAfarc.  xvi.  5,  6) ; 
Et  quod  mulieres,  egressae  e  monumento,  occupatae  fuerint  timore,  tre- 

more  et  stupore,  et  simul  gaudio  magno,  et  quod  nulli  dixerint. 

quia  timebant  sibi  ;  quibus  ideo  Jesus  dixit,  Ne  timetote,  annuntiate 

fratribus  {Matth.  xxviii.  8,  10 ;  uSMare.  xvi.  8) ; 
Quod  duo  apostoli  euntes  ad  Emmaus,  dixerint  ad  Jesum,  "  Mulieres  quae- 

dam  terrefecerunt  nos  "  {Luc.  xxiv.  22). 


Ex  his  locis  concludi  potest  quod  per  "  terrorem  "  et  "  pa- 
vorem"  in  Verbo  intelligatur  commotio  animi  varia  ex 

influxu  talium  quae  stuporem  excitant,  etiam  conjuncta 
cum  gaudio.  Praeterea  per  "terrorem"  in  spirituali  sensu 
significatur  terror  pro  malis  et  falsis  quae  ab  inferno  ;  haec 
enim  spiritualem  hominem  terrificant,  quoniam  opposita 
sunt  bonis  et  vcris,  quae  spiritualis  homo  amat  et  quorum 
jacturam  timet  ;  in  hoc  sensu  dicitur  "terror"  in  permultis 
locis  in  Verbo  : — Ut  apud  Esaiam, 

"Circa  tempus  vesperae  ecce  terror;  antequam  mane,  non  est"  (xvii. 
14): 

"vespera"  significat  ultimum  tempus  ecclesiae,  quando 
mere  mala  et  falsa;  haec  vocantur  "terror,"  quia  sunt 
infernum  :  "mane"  autem  significat  primum  tempus  eccle- 
siae, quando  mala  et  falsa  non  sunt  ;  quare  dicitur,  "ante- 
quam mane,  terror  non  est."    Apud  Jcrcmiam, 

"Tu  ne  timeas,  serve  mi  Jacob,  et  ne  terrearis  Israel,  quia  ecce  Ego 
servans  te  e  longinquo  ;.  . .  .Jacob  tranquillus  et  quietus  erit,  non 
territans  "  (xxx.  9,  10) ; 

et  apud  Zephaniam, 

"Reliquiae  Israelis.  ..  .pascent  et  requiescent,  non  terrefaciens "  (iii. 
13): 

per  "Jacobum"  et  "Israelem"  intelliguntur  qui  in  bonis 
et  veris  intra  ecclesiam  sunt  ;  et  per  "  non  territans  et  ter- 
refaciens" significatur  quod  nihil  mali  et  falsi  ab  inferno 
infestaturum  sit :  similiter  in  multis  aliis  locis.  Quid  autem 
in  spirituali  sensu  significatur  per  "  timere  Deum,"  dicetur 
in  explicatione  ad  versum  18,  hujus  capitis. 

678.  "Et  dederunt  gloriam  Deo  caeli." — Quod  significct 
quod  Mi  agnoverint  et  coluerint  Dominion,  constat  ex  signi- 
ficatione  "dare  gloriam"  seu  " glorificare,"  quod  sit  agnos- 
cere  et  colere  (de  qjia  sequitur) ;  et  ex  significatione  "Dei 
caeli,"  quod  sit  Dominus.  Quod  Dominus  sit  Deus  caeli, 
Ipse  dum  in  mundo  fuit,  et  cum  e  mundo  exivit,  manifes- 
tavit.    Cum  in  mundo  fuit,  dixit,  apud  jFohannem, 

"  Pater.  . .  .dedit  omnia  in  manum  "  Filii  (iii.  35)  ; 

apud  eundem, 

Pater  dedit  Filio  "potestatem  omnis  carnis  "  (xvii.  2); 

et  apud  Matthacum, 

"Omnia  Mihi  tradita  sunt  a  Patre  "  (xi.  27): 


i8o6 


APOCALYPSIS  EXPLICATA. 


et  cum  e  mundo  exivit,  dixit  discipulis, 

"  Data  est  Mihi  omnis  potestas  in  caelo  et  in  terra  "  [Matth.  xxviii.  ['Ji8) : 

ex  quibus  patet  quod  Dominus  sit  Deus  caeli.  Quod  "glo- 
riam  dare"  sit  agnoscere  et  colere  Ipsum,  est  quia  "gloriam 
dare"  significat  quod  Ipsi  soli  sit  gloria,  quia  est  Deus 
caeli  et  terrae,  et  simul  agnoscere  quod  omnia  ecclesiae 
sint  ab  Ipso,  ita  omnis  salus  et  vita  aeterna  :  ex  his  sequi- 
tur  quod  "gloriam  dare"  et  "  glorificare,"  cum  de  Deo,  sit 
colere  et  adorare  Ipsum.  "Gloria"  in  Verbo,  ubi  de  Do- 
mino, proprie  significat  Divinum  Verum  procedens  ab  Ipso, 
ex  causa  quia  Divinum  id  Verum  est  lux  caeli,  et  ex  luce 
ilia  non  solum  est  angelis  et  hominibus  omnis  intelligen- 
tia  et  sapientia,  sed  etiam  omnis  felicitas,  et  insuper  omnis 
magnificentia  in  caelis,  quae  ineffabilis  ;  haec  itaque  sunt 
quae  proprie  significantur  per  "  gloriam  Dei  ;"  et  quia  id 
est  gloria,  sequitur  quod  gloria  Domini  sit  illustrare  ange- 
los  et  homines,  ac  donare  intelligentia  et  sapientia,  ac 
beare  felicibus  et  jucundis,  et  quoque  magnificare  omnia 
in  caelis  ;  et  quod  ilia  gloria  non  sit  ex  amore  gloriae,  sed 
ex  amore  erga  humanum  genus  :  quare  Dominus  dicit  apud 
JoJiannem, 

"  In  hoc  glorificatus  est  Pater  meus,  ut  fructum  multum  feratis,  et  red- 
damini  discipuli  mei"  (xv.  8) ; 

et  alibi, 

"Verba  quae  dedisti  Mihi,  dedi  illis  ; .  . .  .  et  glorificatus  sum  in  illis  " 
(xvii.  8,  10). 

Quod  hoc  sit  gloria  Domini,  constare  potest  ex  eo,  quod 
lux  caeli,  ex  qua  omnis  sapientia,  pulchritudo,  et  magni- 
ficentia est  in  caelis,  procedat  a  Domino  ut  Sole,  ac  Divi- 
nus  Amor  Domini  est  qui  apparet  angelis  ut  Sol ;  inde 
constat  quod  lux  caeli,  quae  in  sua  essentia  est  Divinum 
Verum  ac  Divina  Sapientia,  sit  Divinus  Amor  procedens  ; 
ac  amor  non  aliud  vult  quam  dare  id  quod  suum  est  alteri, 
ita  implere  alios  beatitudine ;  quid  non  Divinus  Amor? 
At  dare  alicui  gloriam  suam,  et  implere  sapientia  et  beati- 
tudine, non  potest  Dominus,  nisi  agnoscatur  et  colatur  ; 
per  hoc  enim  conjungit  se  homo  Ipsi  amore  et  fide  ;  nam 
agnitio  et  cultus,  ut  sit  agnitio  et  cultus,  erit  ex  amore  et 
fide  ;  et  absque  conjunctione  per  ilia  non  potest  influere 

aliquod  bonum  a  Domino,  quia  non  recipitur.  Ex  his  nunc 
patet  quod  "dare  gloriam  Deo  caeli"  sit  agnoscere  et 
colere  Dominum.  Quod  "gloria"  significet  Divinum  Ve- 
rum  procedens  a  Domino,  et  quod  Domini  gloria  apud 
hominem  sit  receptio  Divini  Veri,  videatur  supra  (n.  ['133, 
345).  Quod  glorificatio  Domini  sit  ab  Ipso  Domino,  et 
quod  apud  homines  et  angelos  sit  receptio  et  agnitio,  quod 
omne  bonum  et  vcrum  ac  omne  salutis  et  vitae  sit  a 
Domino,  etiam  supra  (n.  288[«]). 


VERSUS  14,  15. 

679*  "  Vae  secundum  praeteriit ;  ecce  uae  tertium  uenit  cito.  Et  Septimus  ange- 
lus  clanxit,  et  factae  sunt  uoces  magnae  in  caelo,  dicentes.  Facta  sunt  regna  mundi  Domini 
nostri  et  Christi  Ipsius,  et  regnabit  in  saecula  saeculorum." 

14.  "Vae  secundum  praeteriit;  ecce  vae  tertium  venit  cito,"  significat  la- 

mentation em  super  vastalionem  ultima m  ecclesiae,  nunc  certo  instan- 
tem  [n.  6S0]. 

15.  "Et  Septimus  angelus  clanxit,"  significat  influxum  Divini  Veri  per  cae- 

los  a  Domino,  et  inde  ultimas  mutaliones  [n.  681]  ;  "et  factae  sunt 
voces  magnae  in  caelo,"  significat  in  caelis  superioribus  illustrationem 
et gaudium  [n.  682] ;  "dicentes,  Facta  sunt  regna  mundi  Domini  nos- 
tri et  Christi  Ipsius,"  significat  omnia  in  caelis  et  in  terris  subjecla  Do- 
mino, quando  separati  sunt  mail  a  bonis,  ac  Divinum  Bonum  et  Di- 
vinum Vcrum  procedens  a  Domino  dare  recipitur  [11.  683,  684]  ;  "et 
regnabit  in  saecula  saeculorum,"  significat  dominium  Ipsius  per  Divi- 
num Verum  in  aetcrnum  [n.  685]. 

680.  {Vers.  14.]  "Vae  secundum  praeteriit ;  ecce  vae  tertium 
venit  cito." — Quod  significet  lamentationem  super  vasta- 
tioncin  ultimam  ecclesiae,  nunc  certo  instant  em,  constat  ex 
significatione  "vae,"  quod  sit  lamentatio  super  variis,  impri- 
mis super  talibus  quae  devastant  ecclesiam  (de  qua  supra,  d. 
W531):  et  quia  "tria"  significant  completum,  ideo  "ter- 
tium vae  "  significat  lamentationem  ultimam,  quando  devas- 
tatio  plena  est;  quod  "tria"  significent  completum,  et  sic 
finem,  videatur  supra  (n.4350],  506,  532) :  et  ex  significatione 
"venire  cito,"  quod  sit  certo  instans  et  eveniens ;  quod 
"cito"  significet  certum,  videatur  etiam  supra  (n.  7,  216). 
Quid  "tertium"  hoc  "vae,"  quod  cito  venturum,  involvit, 
constare  potest  ex  sequentibus  ;  quod  nempe  involvat  sta- 
tum  ultimum  ecclesiae,  quando  non  verum  amplius  nec 
bonum,  et  tunc  statum  separationis  malorum  a  bonis,  et 
bonorum  a  malis,  et  tandem  ultimum  judicium,  quod  fit  per 
separationem  plenariam,  et  tunc  conjcctioncm  malorum  in 
infernum,  et  elevationem  bonorum  in  caelum. 

68x.  [Vers.  15.]  " Et septimus  angelus  clanxit." — Quod  signi- 
ficet  inftuxum  Divini  Veri  per  caelos  a  Domino,  et  inde  ulti- 
mas mutdtiones,  constat  ex  significatione  "clangoris,"  cum 
de  angelo,  quod  sit  influxus  Divini  Veri  a  Domino,  et  inde 
mutatio  in  inferioribus,  ubi  mali  (de  qua  supra,  n.  489,  502);  quod 
"  clangere  "  id  significet,  est  quia  "  tuba"  et  "buccina  "  signi- 
cabat  Divinum  Verum  revelandum  et  quoque  revelatum 
(videatur  supra,  n.  55,  262) '.  quod  sit  ultima  mutatio  ex  influxu 
Divini  Veri  a  Domino,  quae  per  "  septimi  angeli  clango- 
rem"  intelligitur,  est  quia  numerus  "septem"  significat 
plenum  ac  ultimum  (videatur  supra,  n.  20,  24,  257,  ['1300,  486). 
De  mutationibus  in  inferioribus,  ubi  mali,  faftis  per  influxum 
Divini  Veri  per  caelos  a  Domino  intensiorem  et  leniorcm, 
ita  per  influxus  varios,  supra  (n.  413M,  41 8[«],  419M,  426, 
489,  493)'  ample  aclum  est  ;  quare  denuo  aliquid  de  illis 
dicere  supersedetur.  Quod  per  influxus  illos  faftae  sint 
separationes  malorum  a  bonis,  ac  dejectiones  malorum  in 
infernum,  ac  plures  aliae  mutationes,  in  locis  citatis  videri 
potest.  Ex  his  nunc  patet  quid  per  "angelos  septem  clan- 
gentes"  significatur. 

682.  "Et  factae  sunt  voces  magnae  in  caelis." — Quod  signi- 
ficet in  caelis  siiperioribns  illustrationcm  et  gaudium,  con- 
stat ex  significatione  "vocum  magnarum  in  caelis,"  quod 
sit  illustratio,  sapientia  et  gaudium  in  caelis  superioribus  ; 
per  "voces"  enim  in  Verbo  varia  significantur,  sicut  Divi- 
num Verum,  revelatio,  ipsum  Verbum  apud  nos,  turn  omne 
praeccptum  et  mandatum  Verbi ;  sed  haec  significantur 
per  "voces  e  caelo  ;"  at  per  "voces  in  caelo"  significatur 
illustratio,  ex  qua  angelis  sapientia  et  inde  gaudium  :  quando 
enim  angeli  in  illustratione  sunt,  etiam  in  sapientia  sunt, 
et  tunc  illis  sunt  voces  magnae,  per  quas  arcana  sapientiae 
exprimunt ;  quod  etiam  sit  gaudium  inde,  est  quia  gaudium 
angelis  est  ex  sapientia  ;  unde  etiam  voces  dicuntur  "mag- 
nae," nam  "magnum"  praedicatur  de  affeclione  boni  et 
veri  ex  qua  gaudium  in  caelis.  Quod  caeli  superiores 
intelligantur,  est  quia  per  illos  et  ex  illis  fa6ti  sunt  influxus 
in  inferiora,  per  quos  separati  sunt  mali,  qui  quoad  externa 
conjuncli  fuerunt  illis  qui  in  caelis  inferioribus  ;  et  quan- 
tum conjunfli  fueruntr  non  illis  illustratio  et  gaudium,  sed 
quantum  separati ;  inde  est  quod  caeli  superiores  intelli- 
gantur.   Est  enim  talis  nexus  superiorum  et  inferiorum  in 

mundo  spiritual!,  ut  quantum  inferiora  in  ordine  sunt  tan- 
tum  etiam  sint  supcriora ;  inferiora  enim  ibi  sunt  sicut 
inferiora  domus  ac  sicut  fundamenta  ejus  ;  quantum  itaque 
haec  Integra  sunt,  tantum  superiora  in  statu  firmo,  securo 
et  perfeclo  sunt ;  non  enim  nutant,  vacillant  ac  hiant :  aut 
sicut  quantum  in  homine  exteriora  ejus,  sicut  organa  visus, 
gustus,  auditus,  tactus,  non  laesa  sunt,  tantum  interiora 
ejus  bene  vident,  gustant,  audiunt,  et  taclu  persentiscunt  ; 
nam  interiora  sunt  quae  sentiunt  in  exterioribiis,  et  exte- 
riora nihil  a  se.  Similiter  in  caelis  :  inferiores  caeli  sunt 
in  quos  desinunt  et  quibus  insistunt  caeli  superiores  ;  inter 
quos  ideo  talis  continens  nexus  est  qualis  est  inter  priora 
et  posteriora,  aut  sicut  inter  causas  et  effe6lus  ;  si  effectus 
non  prorsus  correspondet  suae  causae,  hoc  est,  si  non  habet 
in  se  formatum  omne  quod  in  causa  efficiente  est,  quod 
se  refert  ad  vires  et  conatus  agendi,  tunc  causa  labefacta- 
tur,  et  agit  imperfecta  ;  nam  omnia  causae  inscripta  sunt 
effectui ;  quare  sola  causa  est  quae  agit,  non  autem  quic- 
quam  effectus  separatus  a  causa.  Simile  est  cum  caelis 
superioribus  et  inferioribus  ;  in  caelis  superioribus  sunt  cau- 
sae, et  effectus  causis  correspondentes  se  sistunt  in  caelis 
inferioribus.  Haec  dicta  sunt  ut  sciatur  unde  est  quod 
per  "voces  magnas  in  caelo"  significetur  illustratio  ex  qua 
sapientia  et  gaudium  in  caelis  superioribus,  quando  caeli 
inferiores  purificantur,  hoc  est,  mali  a  bonis  separantur  et 
removentur. 

683.  "Dicentes,  Facta  sunt  regna  mundi  Domini  nostri  et 
Christ/'  Ipsius." — Quod  significet  omnia  in  caelis  et  in  terris 
subjecla  Domino,  quando  separati  sunt  mali  a  bonis,  et  quod 
tunc  Divinum  Bonum  ac  Divinum  Vcrum  procedens  a  Do- 
mino clare  rccipiatur,  constat  ex  significatione  "regnorum 
mundi,"  cum  facta  sunt  Domini,  quod  sit  quod  recipiatur 
Divinum  procedens  a  Domino  amore  et  fide  (de  qua  sequitur) ; 
et  ex  significatione  "Domini  et  Christi  Ipsius,"  quod  sit 
Dominus  quoad  Divinum  Bonum  Divini  Amoris,  et  quoad 
Divinum  Verum  ex  illo  Amore  procedens  ;  quod  Dominus 
dicatur  "Dominus"  ex  Divino  Bono,  ac  "Christus"  ex 
Divino  Vero,  videbitur  infra.  Quod  "regnum  Domini" 
sit  receptio  Divini  Boni  ac  Divini  Veri,  ita  apud  illos  qui 
recipiunt,  constare  potest  ex  eo,  quod  Dominus  apud 
angelos  caeli  et  apud  homines  ecclesiae  regnet  per  id  quod 

procedit  ab  Ipso,  quod  communiter  vocatur  Divinum  Bonum 
ac  Divinum  Verum,  turn  justitia  et  judicium,  ct  quoque 
amor  et  fides  :  haec  sunt  per  quae  Dominus  regnat  ;  pro- 
inde  ilia  sunt  proprie  regnum  Domini  apud  illos  qui  reci- 
piunt  ;  nam  cum  ilia  regnant  apud  angelos  et  homines 
tunc  Ipse  Dominus  regnat,  quae  enim  procedunt  ab  Ipso 
sunt  Ipse  ;  Dominus  in  caelo  non  aliud  est  quam  Divinum 
procedens.  Dominus  quidem  non  modo  regit  illos  qui 
recipiunt  Divina  caelestia  et  spiritualia  ab  Ipso,  sed  etiam 
illos  qui  non  recipiunt,  sicut  omnes  in  inferno  ;  sed  usque 
non  dici  potest  quod  ibi  sit  regnum  Domini,  quoniam 
prorsus  nolunt  regi  ex  Divino  quod  procedit,  et  secundum 
ejus  ordinis  leges  ;  immo  negant  Dominum,  et  se  avertunt 
ab  Ipso  ;  at  usque  Dominus  regit  illos,  non  sicut  regni  sui 
subditos  et  cives,  sed  sicut  refractarios  et  rebelles,  tenendo 
in  vinculis  ne  malum  faciant  sibi  mutuo,  ac  imprimis  illis 
qui  e  regno  Ipsius  sunt.  Quod  illud  sit  regnum  Domini 
quod  procedit  ab  Ipso  et  recipitur,  constare  potest  a  locis 
in  Verbo  ubi  "regnum  Dei"  dicitur  :  ut  in  Oratione 
Domini, 

"  Adveniat  regnum  tuum,  fiat  voluntas  tua,  sicut  in  caelo  etiam  in  terra" 

(Matth.  vi.  10) : 

quod  ibi  per  "regnum"  intelligatur  reccptio  Divini  Boni 
ac  Divini  Veri,  quae  procedunt  a  Domino,  et  in  quibus 
est  Dominus  apud  angelos  caeli  et  apud  homines  eccle- 
siae,  patet ;  nam  sequitur,  "Fiat  voluntas  tua  sicut  in 
caelo  etiam  in  terra  ;"  voluntas  Dei  fit  cum  ilia  recipiuntur 
corde  et  anima,  hoc  est,  amore  et  fide.    Et  alibi, 

"Quaerite  primo  regnum  ["'caelorum  et  ejus  justitiam,  tunc,  .omnia  ad- 
jicientur  vobis  "  {Matth.  vi.  33) : 

per  "regnum  caelorum"  in  spirituali  sensu  intelligitur 
Divinum  Verum,  et  per  "justitiam"  Divinum  Bonum  ; 
quare  dicitur,  "Quaerite  primo  regnum  caelorum  et  ejus 
justitiam;"  et  in  supremo  sensu  per  "regnum  caelorum" 
intelligitur  Dominus,  quoniam  Ipse  est  omne  sui  regni,  et 
per  "justitiam"  in  eodem  sensu  significatur  meritum  Do- 
mini :  et  quia  homo;  qui  regitur  a  Domino,  non  vult  et 
amat  nisi  quae  Domini  sunt,  ducitur  ipso  nesciente  ad  feli- 
cia  in  aetcrnum  ;  idco  dicitur  quod  "omnia  adjicicntur  illi," 

per  quod  intclligitur  quod  omnia  ad  salutem  illius  optato 
evenient.  Quoniam  caelum  est  caelum  ex  receptione 
Divini  Veri  a  Domino,  similiter  ecclesia,  ideo  caelum  et 
ecclesia  in  communi  sensu  intclligitur  per  "regnum  Dei" 
et  per  "regnum  caelorum  :"  quare  illi  qui  recipiunt  Divi- 
num  Verum  vocantur  a  Domino  "  filii  regni,"  apud  Mat- 
thacum, 

"  Ager  est  mundus,  semen,  .sunt  filii  regni,  zizania  sunt  filii  mali"  (xiii. 

38): 

quod  recipientes  Divini  Veri  intelligantur  per  "filios  regni" 
patet,  nam  dicitur  "Semen  sunt  filii  regni,  et  zizania  sunt 
filii  mali;"  per  "semen"  intelligitur  Divinum  Verum,  et 
per  "zizania"  falsum  infernale  ;  et  vocantur  "filii,"  quia 
"filii "in  Verbi  sensu  spirituali  significant  vera,  ac  in  oppo- 
sito  sensu  falsa,  videatur  supra  (n.  166).  Praeterea  quod 
"regnum  Dei"  significet  ecclesiam  quoad  vera  ex  bono, 
et  quoque  caelum,  videatur  etiam  supra  (n.  48):  et  quod 
"regnum  Dei  apud  hominem  "  significet  in  veris  ex  bono 
esse  a  Domino,  ita  in  sapientia,  et  inde  in  potentia  resis- 
tendi  falsis  et  malis,  et  sic  quod  "regnare"  sit  solius 
Domini,  etiam  supra  (n.  333). 

684[«].  Dicitur  quod  "facia  sunt  regna  mundi  Do- 
mini nostri  ac  Christi  Ipsius  ;"  et  per  id  significatur  quod 
tunc  recipiatur  Divinum  Bonum  ac  Divinum  Verum,  quando 
mali  a  bonis  separati  sunt,  et  illi  in  infernum  conjecti  ; 
tunc  enim  possunt  caeli  tarn  superiores  quam  inferiores  in 
illustratione  esse,  et  inde  in  perceptione  boni  et  veri,  quod 
non  fieri  potest  quamdiu  mali  conjuneti  sunt  bonis  ;  nam 
tamdiu  interiora  angelorum  qui  in  inferioribus  caelis  sunt 
non  possunt  aperiri,  sed  solum  exteriora,  et  Dominus  non 
regnat  in  externis  separatis  ab  internis  apud  spiritus  et 
homines,  sed  in  internis  et  ex  illis  in  externis  ;  quare  ante- 
quam  aperta  sunt  interiora  angelorum  ultimi  caeli,  quae 
sunt  spiritualia  et  caelestia,  non  illud  caelum  ita  fa61um 
est  regnum  Domini  sicut  post  separationem  malorum  ab 
illis.  Dicitur  quod  "regna  mundi  fa£la  sint  Domini  nostri 
et  Christi  Ipsius,"  ac  per  "Dominum"  ibi  intelligitur  idem 
quod  per  "Jchovam"  in  Veteri  Testamento  et  per  "  Pa- 
trem"  in  Novo,  nempe  Dominus  quoad  Ipsum  Divinum,  et 
quoque  quoad  Divinum  Bonum;  ac  per  "Christum"  intel- 

ligitur  idem  quod  per  "Deum"  in  Veteri  Testamento  et 
per  "  Filium  Dei"  in  Novo,  nempe  Dominus  quoad  Divi- 
num  Humanum,  et  quoque  quoad  Divinum  Vcrum  ;  nam 
per  "Christum"  simile  significatur  quod  per  "Unctum," 
"Messiam"  et  "Regem;"  et  per  "Unctum,"  "Messiam" 
et  "Regem"  intelligitur  Dominus  quoad  Divinum  Verum, 
et  quoque  quoad  Divinum  Humanum  quando  fuit  in  mundo, 
nam  tunc  Dominus  quoad  Humanum  suum  fuit  Divinum 
Verum  :  simile  itaque  significatur  per  "  Unctum  Jehovae  ;" 
nam  Ipsum  Divinum,  quod  "Jehovah"  et  "Pater"  voca- 
tur,  ac  in  sua  essentia  erat  Divinum  Bonum  Divini  Amo- 
ris,  unxit  Divinum  Humanum,  quod  "  Filius  Dei"  vocatur, 
ac  in  sua  essentia,  dum  fuit  in  mundo,  erat  Divinum 
Verum  ;  "unctio"  enim  signifkabat  quod  Divinum  Huma- 
num Domini  procederet  ex  Ipso  Divino  Ipsius,  proinde 
Divinum  Verum  ex  Divino  Bono  Ipsius.  Inde  patet  quod 
solus  Dominus  quoad  Divinum  Humanum  fuerit  "Unctus 
Jehovae"  essentialiter,  at  quod  reges  et  sacerdotes  dicti 
sint  "uncti  Jehovae"  repraesentative  ;  nam  "oleum,"  quo 
fiebat  unctio,  significabat  Divinum  Bonum  Divini  Amoris. 
Nunc  quia  Divinum  Verum  apud  Dominum  fuit  quod  a 
Divino  Bono  ungebatur,  inde  est  quod  per  "Christum,"  et 
similiter  per  "Messiam"  et  "Unctum,"  et  quoque  per 
"Regem,"  significetur  Divinum  Verum  procedens  a  Divino 
Bono  Divini  Amoris  Domini :  quod  ita  sit  constare  potest 
a  locis  in  Verbo  ubi  "  Christus,"  "Messias"  et  "Unctus" 
nominatur.  Quod  "  Christus  "  sit  "  Messias,"  seu  "  Unctus," 
constat  apud  Joliannem, 

Andreas  "  invenit  fratrem  suum  Simonem,  et  dixit  ei,  Invenimus  Mes- 
siam, quod  est,  si  interpreteris,  Christum  "  (i.  42  [£.  A.  41]) : 

et  apud  eundem, 

Mulier  Samaritis  dixit,  "Scio  quod  Messias  veniat,  qui  dicitur  Christus  " 

(iv.  25) ; 

ex  quibus  patet  quod  Dominus  sit  vocatus  "Christus"  ex 
eo  quod  esset  Messias,  cujus  adventus  in  Verbo  Veteris 
Testamenti  praedictus  est ;  nam  Unctus  dicitur  Christus 
in  Graeca  lingua,  et  Messias  in  Hebraea,  et  Unctus  est 
Rex.  Inde  est  quod  Dominus  dictus  sit  "Rex  Israelis"  et 
"Rex  Judaeorum,"  quod  etiam  fassus  est  coram  Pilato  ; 
unde  inscriptum  cruci  fuit, 

"  Rex  Judaeorum"  (Matt/i.  xxvii.  11,  29,  37,  41  ;  Luc.  xxiii.  1-4,  35-40) : 

et  apud  Johannem, 

"  Dixit  Nathanael, .  . .  Tu  es  Filius  Dei,  Rex  Israelis  "  (i.  ['149  [B.  A.  4S]) : 

et  quia  "  Unctus,"  "Christus,"  "Messias"  et  "Rex,"  sunt 
synonyma,  ideo  etiam  "  Filius  Dei  ;"  et  singula  ilia  nomina 
in  sensu  spirituali  significant  Divinum  Verum  :  quod  "  Rex  " 
illud  significet  videatur  supra  (n.  31.553.625);  quod  etiam 
"Filius  Dei,"  est  quia  "filii"  in  Verbo  significant  vera, 
inde  "Filius  Dei"  signifkat  Divinum  Verum;  quod  "filii" 
significent  vera,  videatur  supra  (n.  166).  Simile  etiam  signi- 
ficatur  per  "Christum"  et  per  "Messiam."  Quod  per 
"Christum"  significetur  Divinum  Verum  constat  apud 
MattJiacum, 

"  N'olite  vocari  Rabbi ;  unus  est  vester  Doctor,  Christus  "  (xxiii.  S) : 

per  "rabbi"  et  "doclorem"  significatur  docens  Verum,  ita 
abstraete  doctrina  Veri,  ac  in  supremo  sensu  Divinum 
Verum,  quod  est  Christus  ;  quod  solus  sit  Divinum  Verum, 
intelligitur  per  "Nolite  vocari  Rabbi ;  unus  est  vester  Doc- 
tor, Christus."    Apud  eundem, 

"Videte  ne  quis  vos  seducat ;  multi  enim  venient  sub  nomine  meo,  di- 
centes,  Ego  sum  Christus,  et  multos  seducent.  .  .  .Si  quis  dixerit 
vobis,  Ecce  hie  est  Christus,  aut  ibi,  ne  credite  ;  surgent  enim  falsi 
Christi,  et  falsi  prophetae  "  (xxiv.  [4,]  5,  23,  24  ;  Marc.  xiii.  21-23)  • 

haec  non  intelligenda  sunt  quod  surrecturi  qui  se  dicturi 
Christum  aut  Christos,  sed  qui  falsificaturi  sunt  Verbum, 
et  dicturi  quod  hoc  aut  illud  sit  Divinum  Verum,  cum 
non  sit ;  illi  qui  falsa  ex  Verbo  confirmant,  intelliguntur 
per  "  pseudochristos ;"  et  qui  falsa  doclrinae  excludunt, 
per  "  pseudoprophetas :"  agitur  enim  in  binis  illis  capitibus 
de  successiva  vastatione  ecclesiae,  ita  de  falsificatione 
Verbi,  et  tandem  de  profanatione  veri  inde.    (Sed  haec  am- 

plius  explicata  videantur  in  Arcanis  Caelestiius,  n.  3353-3356,  et  n.  3897-3901.)  Et 

quia  "Filius  Dei"  etiam  significat  Divinum  Verum,  ut 
modo  dictum  est,  ideo  alicjuoties  dicitur 

"Christus  Filius  Dei"  (ut  Matth.  xxvi.  63  :  Marc.  xiv.  M61  :  Luc.  iv.  41  ; 
cap.  xxii.  66  ad  fin.:  Joh.  vi.  69 ;  cap.  xi.  26,  27  ;  cap.  xx.  31). 

In  summa,  quod  Dominus  in  mundo  dictus  fuerit  "Chris- 
tus," "Messias,"  "Unctus"  et  "Rex,"  erat  quia  in  Ipso 
Solo  fuit  Divinum  Bonum  Divini  Amoris,  ex  quo  procedit 

Divinum  Vcrum  ;  et  hoc  repraesentabatur  per  unctionem, 
"oleum"  enim,  quo  un6lio  fiebat,  significabat  Divinum 
Bonum  Divini  Amoris,  ac  "rex,"  qui  ungebatur,  Divinum 
Verum  ;  quare  reges,  dum  uncli  fuerunt,  repraesentabant 
Dominum,  ac  dicli  "un£ti  Jehovae  ;"  at  usque  solus  Domi- 
nus  quoad  Divinum  Humanum  fuit  Unctus  Jehovae,  quo- 
niam  Divinum  Bonum  Divini  Amoris  fuit  in  Ipso,  et  id 
erat  Jehovah  et  Pater,  ex  quo  fuit  Esse  Vitae  Domino : 
nam  quod  a  Jehovah  conceptus  fuerit,  notum  est ;  ita  ex 
Divino  Bono  Divini  Amoris,  quod  fuit  in  Ipso  ex  concep- 
tione,  erat  Dominus  quoad  Humanum  suum  Divinum 
Verum,  quamdiu  in  mundo  fuit :  ex  quibus  constare  potest 
quod  Solus  Dominus  fuerit  Un£lus  Jehovae  essentialiter, 
at  quod  reges  dicli  fuerint  "  un£ti  Jehovae"  representa- 
tive :  inde  nunc  est  quod  Dominus  quoad  Divinum  Huma- 
num dietus  fuerit  "Messias"  et  "Christus,"  hoc  est,  "Unc- 
tus." 

[&.]  Hoc  quoque  constare  potest  ex  sequentibus  lo- 
cis  : — Apud  Esaiam, 

"Spiritus  Domini  Jehovih  super  Me,  ideo  unxit  Jehovah  Me  ad  evan- 
gelizandum  pauperibus,  misit  Me  ad  obligandum  fractos  corde,  ad 
praedicandum  captivis  libertatem,  vinctis,  oculis  capto,  ad  procla- 
mandum  annum  beneplaciti  Jehovae,  et  diem  vindictae  Deo  nostro, 
ad  consolandum  omnes  lugentes"  (lxi.  i[,  2]) : 

haec  manifeste  de  Domino  ;  Divinum  Humanum  Ipsius 
intelligitur  quod  unxit  Dominus  Jehovih  ad  evangelizan- 
dum  pauperibus,  ac  misit  ad  obligandum  fractos  corde,  et 
plura  ;  ilia  enim  Dominus  ex  Humano  suo  peregit.  (Sed 

singula  ibi  videantur  supra,  n.  I  8 3 [*] .  375[>(v.)],  6l2,  explicata.)  Apud 

Davidem, 

"[Quare]  tumultuatae  sunt  gentes,  et  populi  meditati  vanitatem?  Con- 
stiterunt  reges  terrae  et  dominatores  consultarunt  una  contra  Je- 

hovam  et  contra  Unclum  Ipsius  Ego  unxi  regem  meum  super 

Zionem,  montem  sandtitatis  meae.  Annuntiabo  de  statuto,  Jeho- 
vah dixit  ad  Me,  Filius  meus  Tu,  Ego  hodie  genui  Te  ;  pete  a  Me, 
et  dabo  gentes  hereditatem  tuam,  et  possessionem  tuam  fines  ter- 
rae. ...Osculamini  Filium,  ne  irascatur,  et  pereatis  in  via,  quia 
exardebit  brevi  ira  Ipsius,  beati  omnes  confidentes  in  Ipso"  (Ps. 
ii.  1,  2,  6,  7,  [8,]  12): 

quod  per  "  Unfturn  Jehovae"  intelligatur  Dominus  quoad 
Divinum  Humanum,  patet  ;  nam  dicitur,  "Jehovah  dixit 
ad  Me,  Filius  meus  Tu,  Ego  hodie  genui  Te  ;  osculamini 
Filium  ne  pereatis;  beati  omnes  confidentes  in  Ipso:" 

haec  quidcm  in  sensu  litterae  dicuntur  de  Davide,  sed  per 
"Davidem"  in  Verbo  intelligitur  Dominus  quoad  Divinum 
Verum,  seu  ut  Rex  (videatur  supra,  n.  205) ;  et  quoque  patet 
quod  agatur  ibi  de  adyentu  Domini,  et  tandem  de  ultimo 
judicio  ab  Ipso,  ac  postea  de  regno  Ipsius  super  omnia 
mundi.  Spiritualia,  quae  in  singulis  latent,  et  significan- 
tur,  sunt  haec  :  "  Tumultuatae  sunt  gentes,  et  populi  medi- 
tati  sunt  vanitatem,"  significant  statum  ecclesiae  et  caeli 
prioris  quod  transiturus  ;  "gentes"  sunt  illi  qui  in  m'alis, 
et  "populi"  qui  in  falsis  (videatur  supra,  n.  175,  33IM.  625) : 
"  Constiterunt  reges  terrae,  et  dominatores  consultarunt 
una  contra  Jehovam  et  contra  Unclum  Ipsius,"  significant 
falsa  ecclesiae  et  mala  ejus,  quod  sint  prorsus  contra  Divi- 
num Bonum  ac  contra  Divinum  Verum,  ita  contra  Domi- 
num  ;  "  reges  terrae"  sunt  falsa  ecclesiae,  et  "  dominatores  " 
sunt  mala  ejus,  et  "Jehovah"  est  Dominus  quoad  Ipsum 
Divinum,  ita  quoad  Divinum  Bonum,  et  "Unctus"  est 
Dominus  quoad  Divinum  Humanum,  ita  quoad  Divinum 
Verum:  "Ego  unxi  Regem  meum  super  Zionem,  mon- 
tem  sanctitatis  meae,"  significat  Humanum  Domini  quoad 
Divinum  Verum  procedens  ex  Divino  Bono  Divini  Amo- 
ris  Ipsius,  et  inde  regnum  Ipsius  super  omnia  caeli  et 
ecclesiae;  "Zion"  et  "mons  sanctitatis "  sunt  caelum  et 
ecclesia,  proinde  etiam  omnia  caeli  et  ecclesiae:  "An- 
nuntiabo  de  statuto  "  significat  arcanum  providentiae  et 
voluntatis  Divinae  ;  "Jehovah  dixit  ad  Me,  Filius  meus 
Tu,  Ego  hodie  genui  Te,"  significat  Dominum  ut  Unclum, 
Messiam,  Christum  et  Regem,  ita  quoad  Humanum  suum 
conceptum  et  dein  natum  ab  Ipso  Divino  seu  Jehovah  ; 
"  hodie "  significat  statutum  ab  aeterno,  et  speclat  inde 
conjundtionem  et  unionem  faftam  tempore:  "Pete  a  Me, 
et  dabo  gentes  hereditatem  tuam,  et  possessionem  tuam 
fines  terrae,"  significat  regnum  et  dominium  Ipsius  super 
omnia  caeli  et  ecclesiae,  quae  Ipsius  erunt  :  "Osculamini 
Filium"  significat  conjun6tionem  cum  Domino  per  amo- 
rem  ("osculari"  significat  conjunctionem  ex  amore)  ;  "nc 
irascatur,  et  pereatis  in  via,"  significat  ne  mala  vos  inva- 
dant  et  condemnemini,  "  irasci "  enim,  ubi  de  Domino, 
significat  aversionem  hominum  ab  Ipso,  ita  horum  iram  et 
non  Domini,  et  mala  sunt  quae  se  avertunt,  et  dein  iras- 
cuntur;  "quia  exardebit  brevi  ira  Ipsius"  significat  ulti- 

mum  judicium,  et  dejeftionem  malorum  in  infernum  :  "  beati 
omnes  confidentes  in  Ipso"  significat  salvationem  per  amo- 
rem  et  fidem  in  Dominum.    Apud  eundem, 

"  Pulcher  es  longe  prae  filiis  hominum,  effusa  est  gratia  super  labia  tua  ; 
.  .  .  .accinge  gladium  tuum  super  femur,  Potens  decore  tuo  et  ho- 
nore  tuo  ;  et  in  honore  tuo  conscende,  equita  super  verbo  veritatis 
et  mansuetucHnis  justitiae,  et  docebit  Te  mirabilia  dextra  tua  ;  tela 
tua  acuta,  populi  cadent  sub  Te,  ex  corde  hostes  Regis.  Thronus 
tuus,  Deus,  in  saeculum  et  aeternum  ;  sceptrum  reclitudinis  scep- 
trum  regni  tui  :  amasti  justitiam  et  odio  habuisti  malum  ;  propterea 
unxit  Te  Deus,  Deus  tuus  oleo  gaudii  prae  sociis  tuis,  myrrha, 
aloe  et  kesia,  omnes  vestes  tuas  : . . . . filiae  regum  inter  pretiosas 
tuas  ;  consistit  regina  ad  dextram  tuam  in  auro  optimo  Ophiris  " 
(Ps.  xlv.  3-10  [B.  A.  2-9]) : 

quod  haec  etiam  de  Domino  dicta  sint,  ex  singulis  in  eo 
psalmo  patet ;  et  inde  quod  Ipse  sit  de  quo  dicitur,  "Unxit 
Te  Deus,  Deus  tuus  oleo  gaudii,  myrrha,  aloe,  kesia,  et 
omnes  vestes  tuas  ;"  quae  quid  significant,  ex  serie  con- 
stare  potest :  nempe,  quod  Ipsi  sit  Divina  Sapientia,  et  ab 
Ipso  doclrina  Divini  Veri,  significatur  per  "Pulcher  es 
longe  prae  filiis  hominum,  effusa  est  gratia  super  labia 
tua  ;"  "pulcher"  significat  sapientem,  "  filii  hominum "  signi- 
ficant intelligentes  in  Divinis  veris,  et  "labia"  significant 
doctrinalia :  Ipsius  omnipotentia  ex  Divino  Vero  proce- 
dente  ex  Divino  Bono,  et  inde  destructio  falsorum  et 
malorum,  et  subjugatio  infernorum,  significatur  per  "Ac- 
cinge gladium  super  femur,  Potens  decore  et  honore,  et 
in  honore  tuo  conscende,  equita  super  verbo  veritatis, 
docebit  Te  mirabilia  dextra  tua,  tela  tua  acuta,  populi 
cadent  sub  Te,  ex  cordc  hostes  Regis;"  per  "gladium" 
significatur  verum  pugnans  contra  falsum  et  destruens 
illud,  per  "currum"  doctrina  veri,  similiter  per  "verbum 
veritatis,"  per  "equitare"  instruere  et  pugnare,  per  "dex- 
tram" omnipotentia,  per  "tela"  significantur  vera  pugnan- 
tia,  per  "populos"  illi  qui  in  falsis  mali,  et  per  "hostes 
Regis"  qui  contra  vera,  ita  inferna :  quod  inde  Ipsi  regnum 
et  dominium  in  aeternum,  significatur  per  "Thronus  tuus, 
Deus,  in  saeculum  et  aeternum ;  sceptrum  reclitudinis 
sceptrum  regni  tui;"  "sceptrum  rectitudinis"  est  Divinum 
Verum  cui  potentia  et  regnum :  quia  vindicavit  bonos  a 
damnatione  destrucndo  malos,  quod  ideo  Ipsum  Divinum 
univerit  Se  Humano  Ipsius,  significatur  per  "Amasti  jus- 
titiam et  odio  habuisti  malum,  propterea  unxit  Te  Deus, 

Dcus  tuus  olco  gaudii  prae  sociis  tuis  ;"  "amare  justitiam 
et  odio  habere  malum"  significat  vindicare  bonos  a  dam- 
natione  destruendo  malos,  "ungcre  oleo  gaudii"  significat 
unire  Se  per  victorias  in  tentationibus,  "Deus,  Deus  tuus," 
significat  unitionem  reciprocam  Humani  cum  Divino,  ac 
Divini  cum  Humano :  Divina  Vera  unita  Divinis  Bonis 
significantur  per  "Unxit  myrrha,  et  aloe  et  kesia,  omnes 
vestes  tuas ;"  "myrrha"  significat  bonum  ultimi  gradus, 
"aloe"  bonum  secundi,  et  "kesia"  bonum  tertii,  similiter 
ac  tria  ilia  aromata  commixta  oleo  olivae,  unde  "oleum 
sanctitatis"  per  quod  unclio  (Exod.  xxx.  23,  24)  ;  "oleum" 
illud  significabat  Divinum  Bonum  Divini  Anions,  ac  "ves- 
tes" quae  ungebantur  significant  Divina  vera:  quod  aftec- 
tiones  veri  spirituales  sint  illis  qui  ex  regno  Ipsius,  signi- 
ficatur  per  quod  "filiae  regum  inter  pretiosas  tuas  ;"  "  filiae 
regum "  sunt  affectiones  veri  spirituales,  quae  "pretiosae" 
dicuntur  cum  vera  genuina  sunt :  et  quod  caelum  et  eccle- 
sia  sint  in  tutela  Ipsius  et  Ipsi  conjunfta  quia  in  amore  in 
Ipsum  ab  Ipso,  significatur  per  quod  "  [consistat]  regina 
ad  dextram  tuam  in  auro  woptimo  Ophiris  ;"  "regina" 
significat  caelum  et  ecclesiam,  "ad  dextram"  significat  in 
tutela  ex  conjunflione  cum  Ipso,  et  "aurum  optimum 
Ophiris"  est  bonum  amoris  in  Dominum. 
[c]  Apud  eundem, 

"  Pepigi  foedus  Electo  meo,  juravi  Davidi  servo  meo,  in  aeternum  usque 
firmabo  semen  tuum,  et  aedificabo  in  generationem  et  generationem 

thronum  tuum  Locutus  es  in  visione  Sanclo  tuo,  et  dixisti, 

Posui  auxilium  super  potentem,  exaltavi  eleetum  e  populo,  invent 
Davidem  servum  meum,  oleo  sanclitatis  meae  unxi  Ipsum,  cum 
quo  manus  mea  firma  erit,  etiam  brachium  meum  corroborabit 

Ipsum  Contundam  coram  Ipso  hostes  Ipsius,  et  osores  Ipsius 

percutiam  : .  .  .  .ponam  in  mari  manum  Ipsius,  et  in  rluviis  dextram 
Ipsius  ;  Ille  vocabit  Me,  Pater  meus  Tu,  Deus  meus,  et  Petra  salu- 
tis  meae;  etiam  Ego  Primogenitum  dabo  Ipsum,  altum  regibus 
terrae  ; .  .  .  . et  foedus  meum  stabile  [Hi:  et  ponam  in  aeternum 

semen  Ipsius,  et  thronum  Ipsius  sicut  dies  caelorum  Semel 

juravi  per  sanclitatem  meam,  si  Davidi  mentiar,  semen  Ipsius  in 
aeternum  erit.  et  thronus  Ipsius  sicut  sol  coram  Me,  sicut  luna 
firmus  in  aeterum,  testis  in  nubibus  fidelis"(Ps.  lxxxix.  4,  5,  20-22, 
24,  26-30,  36-38  [B.  A.  3,  4,  19-21,  23,  25-29,  35-37]) : 

quod  per  "Davidem"  hie  non  intelligatur  David,  sed  Do- 
minus  quoad  regium  Ipsius,  quod  est  Divinum  spirituale, 
et  vocatur  Divinum  Verum,  patet  evidenter  ex  illis  quae 
ibi  de  Davide  dicuntur;  nempc,  quod  "semen  et  thronus 

ejus  erit  sicut  dies  caelorum,  et  sicut  sol  et  luna  in  aeter- 
num,"  quod  "  ponet  in  mari  manum,  et  in  fluviis  dextram," 
et  quod  "Jehovam  vocabit  Patrem,"  quodque  "  Primogenitus 
erit  altus  regibus  terrae,"  et  plura  quae  non  de  Davide, 
ejus  filiis  et  throno,  dici  possunt :  quod  per  "Davidem" 
intelligitur  Dominus  in  Verbo,  videatur  supra  (n.  205) ;  sed 
ad  singula  :  "  Pepigi  foedus  electo  meo,  juravi  Davidi  servo 
meo,"  significat  unitionem  Ipsius  Divini  cum  Humano ; 
"pangere  foedus  "  significat  uniri,  "jurare"  confirmare  unio- 
nem,  "electus"  dicitur  ex  bono,  et  "servus"  ex  vero : 
"in  aeternum  usque  firmabo  semen  tuum,  et  aedificabo  in 
generationem  et  generationem  thronum  tuum,"  significat 
Divinum  Verum,  ac  caelum  et  ecclesiam  ab  Ipso  ;  "semen " 
est  Divinum  Verum,  et  sunt  illi  qui  recipiunt ;  ac  "thro- 
nus"  est  caelum  et  ecclesia :  "Locutuses  in  visione  Sancto 
tuo"  significat  arcanum  propheticum  de  Domino:  "  Posui 
auxilium  super  potentem,  exaltavi  electum  e  populo,"  sig- 
nificat Divinum  Verum  per  quod  Divinum  Bonum  operatur 
omnia;  id  vocatur  "auxilium  super  potentem,"  et  alibi 
"dextra  Jehovae  ;"  Divina  majestas  et  potentia  ex  eo  signi- 
ficatur  per  "  exaltationem  electi  e  populo:"  "Inveni  Davi- 
dem servum  meum,  oleo  sanclitatis  unxi  Ipsum,"  significat 
Dominum  quoad  Divinum  Humanum,  ac  unionem  cum 
ipso  Divino,  quae  unio  vocatur  glorificatio  in  Verbo  Novi 
Testamenti ;  et  ilia  unio  intelligitur  per  "ungi  oleo  sancti- 
tatis,"  "oleum"  enim  " sanclitatis "  significat  Divinum  Bo- 
num Divini  Amoris,  ac  "ungi"  significat  uniri  Divino  Vero 
quod  fuit  Humani  Domini  in  mundo :  "cum  quo  manus 
mea  firma  erit,  etiam  brachium  meum  corroborabit  Ipsum," 
significat  inde  omnipotentiam  ;  "manus"  significat  omni- 
potentiam  veri  ex  bono,  et  "brachium"  omnipotentiam 
boni  per  verum:  "Contundam  coram  Ipso  hostes  Ipsius, 
et  osores  Ipsius  percutiam,"  significat  pugnam  cum  vicloria 
contra  falsa  et  mala,  ita  contra  inferna  :  "Ponam  in  mari 
manum  Ipsius,  et  in  fluviis  dextram  Ipsius,"  significat 
extensionem  dominii  et  regni  Ipsius  super  omnia  caeli  et 
ecclesiae  ;  "maria"  enim  et  "fluvii"  sunt  ultima  caeli,  et 
ultima  significant  omnia:  "Ille  vocabit  Me,  Pater  meus 
Tu,  Deus  meus,  et  Petra  salutis  meae,"  significat  Divinum 
Humanum  quod  est  Filius  Dei,  qui  ab  Ipso  conceptus  et 
dein  genitus  est ;  et  quia  inde  fuit  Humano  Domini  Divi- 

num  Verum  ac  Divina  Potentia,  vocatur  etiam  "Deus"  ct 
"Petra  salutis:"  "  ctiam  Ego  Primogenitum  dabo  Ipsum, 
altum  rcgibus  terrae,"  significat  quod  sit  supra  omne  bonum 
ct  verum  caeli  et  ecclesiae,  quia  bona  et  vera  ibi  sunt  ab 
Ipso:  "ct  foedus  meum  stabile  Ipsi"  significat  unionem 
actcrnam  :  "Ponam  in  aeternum  semen  Ipsius,  et  thronum 
Ipsius  sicut  dies  caelorum,"  [,,significat  hie  ut  supra  ;  "dies 
caelorum"  sunt  status  totius  caeli,  qui  ex  Divino  Ipsius: 
"  Semel  juravi  per  san&itatem  meam,  si  Davidi  mentiar," 
significat  confirmationem  aeternam,  quia  ex  Divino,  de 
Domino,  et  de  unione  Humani  Ipsius  cum  Ipso  Divino  ; 
"semen  Ipsius  in  aeternum  erit,  et  thronus  Ipsius  sicut 
sol  coram  Me,  sicut  luna  firmus  erit  in  aeternum,"  similiter 
ut  supra  ubi  de  " semine " et  de  "  throno,"  "sicut  sol  et  luna" 
dicitur,  quoniam  ex  "sole"  praedicatur  aeternitas  quoad 
Divinum  Bonum,  et  ex  "luna"  Divinum  Verum,  ilia  enim 
per  "solem"  et  "lunam"  significantur ;  "testis  in  nubibus 
fidelis"  significat  agnitionem  et  confessionem  ex  Verbo  de 
Divino  in  Humano  Domini  ;  quod  id  sit  "testis  in  nubibus," 
videatur  supra  (n.  10,  27,  228,  2>g2[i-e],  649).    Apud  eundem, 

"  Memento,  Jehovah,  Davidis,  omne  t2'laborare  ejus  :  qui  juravit  Jehovae, 
vovit  forti  Jacobi,  Si  intravero  intra  tentorium  domus  meae,  si 

ascendero  super  spondam  strati  mei  usque  dum  invenero  locum 

Jehovae,  habitacula  forti  Jacobi :  ecce  audivimus  de  Ipso  in  Ephrata, 
invenimus  Ipsum  in  agris  silvae  ;  intrabimus  in  habitacula  Ipsius, 
incurvabimus  nos  scabello  pedum  Ipsius.  Surge,  Jehovah,  ad 
requiem  tuam,  Tu  et  area  fortitudinis  tuae  :  sacerdotes  tui  induan- 
tur  justitia,  et  sancli  tui  jubilent,  propter  Davidem  servum  tuum, 
ne  avertas  facies  Uncti  tui." ....  In  Zione  "  germinare  faciam  cornu 
Davidi,  disponam  lucernam  Uncto  meo  ;  hostes  Ipsius  induam 
pudore  ;  sed  super  Ipso  florebit  corona  Ipsius  "  (Ps.  exxxii.  [i,]  2, 
3,  5-10,  17,  18;: 

per  "Davidem"  et  "Un6lum"  seu  Christum  etiam  hie  non 
intelligitur  David,  sed  Dominus  quoad  Divinum  Humanum  ; 
nam  dicitur  quod  "habitacula  Ipsius,"  nempe  fortis  Jacobi, 
"inveniantur  in  Ephrata,"  quae  est  Bethlechem,  et  quod 
"se  incurvaturi  sint  scabello  pedum  Ipsius;"  sed  quod  ita 
sit,  ex  singulis  ordine  explicatis  melius  patet :  "  qui  juravit 
Jehovae,  vovit  forti  Jacobi,"  significat  asseverationem  irre- 
vocabilem  coram  Domino,  qui  "Jehovah"  vocatur  ex 
Divino  in  primis,  ct  "fortis  Jacobi"  ex  Divino  in  ultimis, 
in  quibus  Divina  potentia  est  in  suo  pleno  :  "Si  intravero 
intra  tentorium  domus  meae,  si  ascendero  super  spondam 

strati  mei,"  significat  quod  non  intraturus  et  sciturus  ilia 
quae  ecclesiae  sunt,  et  quae  doctrinae  ejus;  "tentorium 
domus"  significat  sancla  ecclesiae,  et  "sponda  strati" 
doctrinam  ejus:  "usque  dum  invenero  locum  Jehovae, 
habitacula  forti  Jacobi,"  significat  priusquam  scivero  adven- 
tum  Domini,  et  arcana  unionis  Humani  Ipsius  cum  Divino  ; 
haec  in  supremo  sensu  sunt  "locus  Jehovae"  et  "habita- 
cula" Divini  Humani  Domini:  "ecce  audivimus  de  Ipso  in 
Ephrata,  invenimus  Ipsum  in  agris  silvae,"  significat  in 
spiritual!  sensu  Verbi,  et  quoque  in  naturali ;  "Ephrata" 
enim  et  "Bethlechem"  significant  spirituale  naturale,  et 
"agri  silvae"  naturale,  utrumque  Verbi,  nam  ibi  invenitur 
Dominus  :  "intrabimus  in  habitacula  Ipsius,  incurvabimus 
nos  scabello  pedum  Ipsius,"  significat  quod  ibi  inveniatur, 
Ipse  enim  est  Verbum  ;  "habitacula  Ipsius"  ibi  sunt  ilia 
quae  sensus  spiritualis  Verbi  sunt,  proinde  sunt  caeli,  quo- 
niam  hi  in  sensu  Verbi  spirituali  sunt;  et  "scabellum 
pedum  Ipsius"  sunt  quae  sensus  naturalis  Verbi  sunt,  pro- 
inde etiam  est  ecclesia,  quoniam  in  ecclesia  sunt  Divina 
vera  in  suis  ultimis,  quae  spiritualibus  Verbi  et  caelorum, 
.ita  Ipsi  Domino,  qui  in  illis  habitat,  inserviunt  pro  scabello 
pedum:  "Surge,  Jehovah,  ad  requiem  tuam,  Tu  et  area 
fortitudinis  tuae,"  significat  unitionem  Ipsius  Divini  cum 
Humano  in  Domino,  ac  inde  pacem  omnibus  in  caelo  et 
ecclesia;  "  requics  Jehovae"  est  unitio  ilia,  et  "area  forti- 
tudinis Ipsius"  est  caelum  et  ecclesia:  "sacerdotes  tui 
induantur  justitia,  et  sancti  tui  jubilent,"  significat  inde 
cultum  ex  amore  illis  qui  in  caelesti  bono,  et  cultum  ex 
charitate  illis  qui  in  spirituali  bono,  nam  "sacerdotes" 
sunt  illi  qui  in  caelesti  regno  Domini,  et  "sancli"  vocan- 
tur  illi  qui  in  spirituali  regno:  "propter  Davidem  servum 
tuum,  ne  avertas  facies  Un6ti  tui,"  significat  ut  accendantur 
amore  et  illustrentur  luce  veri,  dum  unitum  est  Divinum 
Verum  Divino  Bono  in  Domino,  ita  Ipsum  Divinum  Hu- 
mano, ac  Humanum  Divino;  nam  "David"  ut  "servus" 
significat  Humanum  Domini  quoad  Divinum  Verum,  et 
"  Unftus"  significat  hoc  unitum  Divino  Bono,"  facies  Ipsius  " 
significat  Divinum  Amorem  et  inde  illustrationem :  "In 
Zione  germinare  faciam  cornu  Davidi"  significat  potentiam 
Divini  Veri  ab  Ipso  in  caelo  et  in  ecclesia:  "  disponam 
lucernam  Un6to  mco"  significat  illustrationem  Divini  Veri 

ex  unitione  Divini  et  Humani  in  Domino;  "lucerna"  est 
Divinum  Verum  quoad  illustrationem :  "hostes  Ipsius 
induam  pudore"  significat  subjugationem  infernorum,  ac 
dissipationem  malorum  inde  :  "sed  super  Ipso  florebit 
corona  Ipsius"  significat  perpetuam  et  aeternam  vicloriam 
super  ilia. 

[(!.]  Ex  adduftis  his  locis  e  Verbo  constare  potest 
quod  Dominus  dicatur  "Unctus,"  quod  est  Messias  seu 
Christus,  ex  unito  Divino  Bono  cum  Divino  Vero  in  Hu- 
mano  Ipsius,  nam  Humanum  Domini  ex  unione  ilia  intel- 
ligitur  per  "Unclum  Jehovae."  Similiter  in  Libro  Prime 
Samuclis, 

"Jehovah  judicabit  fines  terrae,  et  dabit  robur  Regi  suo,  et  exaltabit 
cornu  Uncli  sui  "  (ii.  10) : 

haec  in  prophetico  Channae  matris  Samuelis,  antequam 
super  Israelem  fuit  aliquis  rex  seu  unclus  ;  quare  per  "Re- 
gem"  et  "Unctum"  ibi  intelligitur  Dominus,  cui  "datur 
robur"  et  "exaltatur  cornu"  quando  Divinum  unitum  est 
Humano ;  per  "robur"  significatur  potentia  boni  supra 
malum,  et  per  "cornu"  potentia  veri  supra  falsum,  ac 
verum  "  exaltari "  dicitur  cum  fit  interius,  in  eo  etiam  gradu 
fit  potentius.    Similiter  per  "  Unctum  "  in  Threnis, 

"  Spiritus  narium  nostrarum,  Uncftus  Jehovae,  captus  est  in  foveis  eorum  ; 
de  quo  dixeramus,  In  umbra  Ipsius  vivemus  inter  gentes"  (iv.  20): 

per  "un6tum  Jehovae"  in  sensu  litterae  hie  intelligitur  rex 
qui  captivus  fa£tus  est,  sed  in  sensu  spirituali  intelligitur 
Dominus;  quare  dicitur  "spiritus  narium  nostrarum,"  hoc 
est,  vita  perceptionis  boni  et  veri:  "captus  in  foveis" 
significat  reje6tus  ab  illis  qui  in  falsis  mali  sunt;  "foveae" 
sunt  falsa  doctrinae  ;  "in  umbra  Ipsius  vivere"  significat 
in  tutela  Ipsius  esse  contra  falsa  mali  quae  sunt  "gentes." 
Ouoniam  per  "Unctum,"  "Messiam"  seu  "Christum," 
significatur  Dominus  quoad  Divinum  Humanum,  ita  quoad' 
Divinum  Bonum  unitum  Divino  Vero,  quare  per  "unctio- 
nem"  significatur  unitio  ilia:  de  qua  ita  Dominus, 

"  Ego  in  Patre  sum  et  Pater  in  Me  ;.  . .  .credite  Mihi  quod  Ego  in  Patre 
et  Pater  in  Me"  (Joh.  xiv.  7-1 1) ; 

et  alibi, 

"Pater  et  Ego  unum  sumus  ;.  .  .  .cognoscatis  et  credatis  quod  Ego  in 
Patre,  et  Pater  in  Me"  (Joh.  x.  30,  38) : 

et  quoniam  hoc  repraesentabatur  per  unctionem  Aharonis 
et  filiorum  ejus  ideo 

Sancla  filiorum  Israelis,  quae  erant  Ipsius  Jehovae,  data  sunt  Aharoni 
et  filiis  ejus  pro  unctione  {Num.  xviii.  8)  : 

sancta,  quae  fuerunt  Jehovae,  Aharoni  et  filiis  ejus  data 
pro  unctione,  enumerantur  a  vers.  9  ad  19  illius  capitis: 
sed  videantur  quae  de  unclionibus  prius  etiam  dicta  sunt  ; 
ut  quod  Solus  Dominus  quoad  Divinum  Humanum  fuerit 
"Unclus  Jehovae,"  quia  in  Ipso  erat  Divinum  Bonum  Divini 
Amoris,  quod  per  "oleum"  significabatur ;  et  quod  reliqui 
uncli  oleo  Ipsum  modo  repraesentaverint  (n.  37SWJv-v0]): 
Haec  de  "Unflo  Jehovae,"  quia  "  Unclus  Jehovae"  est 
Christus,  ut  sciatur  quod  per  "  Dominum  et  Christum 
Ipsius"  in  hoc  loco  Apocalypscos  non  intelligantur  duo, 
sed  quod  intelligatur  unus,  seu  quod  unum  sint,  sicut 
"Unctus  Jehovae,"  et  "Christus  Domini"  {Luc.  ii.  26). 

[e.]  Quia  hie  agitur  de  Domino,  ut  sciatur  unde  est 
quod  dictus  sit  Christus,  hoc  est,  Messias  seu  Unflus,  in- 
terest ut  explicentur  quae  apud  Danielem  leguntur  de 
Messia, 

"Septimanae  septuaginta  decisae  sunt  super  populum  tuum,  et  super 
urbem  sanclitatis  tuam,  ad  consummandum  praevaricationem,  et 
ad  obsignandum  peccata,  et  ad  expiandum  iniquitatem,  et  ad  ad- 
ducendum  justitiam  saeculorum,  et  ad  obsignandum  visionem  et 
prophetam,  et  ad  .ungendum  sanctum  sanctorum.  Scito  ergo  et 
percipito  ab  exitu  Verbi  ad  usque  restituendum  et  aedificandum 
Hierosolymam,  usque  ad  Messiam  Principem,  septimanae  septem  : 
postea  septimanis  sexaginta  et  duabus  restituetur  et  aedificabitur 
platea  et  fossa,  sed  in  angustia  temporum.  Post  autem  septimanas 
sexaginta  duas  excidetur  Messias,  sed  non  Sibi :  deinde  urbem  et 
sancluarium  perdet  populus  principis  venturi,  ita  ut  finis  ejus  cum 
inundatione,  et  usque  ad  finem  belli  decisae  desolationes.  Confir- 
mabit  tamen  foedus  multis  septimana  una  ;  sed  in  medio  septimanae 
cessare  faciet  sacrificium  et  mincham  :  tandem  super  avem  abomi- 
nationum  desolatio,  et  usque  ad  consummationem  et  decisum  stil- 
labit  super  devastationem  "  {Dan.  ix.  24-27)  : 

Census  horum  verborum  a  multis  eruditis  pervestigatus 
et  explicatus  est,  sed  solum  quoad  sensum  litteralem,  at 
nondum  quoad  sensum  spiritualem  ;  hie  enim  sensus  in 
orbe  Christiano  haftenus  ignotus  fuerat.  In  hoc  sensu 
sequentia  per  ilia  verba  significantur  :  "Septimanae  sep- 
tuaginta decisae  sunt  super  populum  tuum"  significat  tem- 
pus  et  statum  ecclesiae  quae  tunc  apud  Judaeos,  usque  ad 
finem  ejus;  "septem"  et  " septuaginta "  significant  plenum 

a  principio  ad  finera,  et  "populus"  significat  illos  qui  tunc 
ab  ecclesia  :  "et  super  urbem  sanctitatis  tuam"  significat 
tempus  et  statum  finis  ecclesiae  quoad  doctrinam  veri  ex 
Verbo  ;  "urbs"  significat  doclrinam  veri,  et  "urbs  san6ti- 
tatis"  Divinum  Verum  quod  est  Verbum  :  "ad  consum- 
mandum  praevaricationem,  et  ad  obsignandum  peccata,  et 
ad  expiandum  iniquitatem,"  significat  quando  nan  nisi 
quam  falsa  et  mala  in  ecclesia  sunt,  ita  quando  iniquitas 
est  impleta  et  consummata ;  nam  antequam  id  factum  est, 
non  venit  finis,  ex  causis  de  quibus  in  opusculo  De  Ulti- 
mo Judicio ;  nam  si  prius,  perituri  essent  simplices  boni, 
qui  quoad  externa  conjuncti  sunt  cum  illis  qui  vera  et 
bona  simulant  et  hypocritice  mentiuntur  in  externis  ;  quare 
adjicitur,  "ad  adducendum  justitiam  saeculorum,"  per  quae 
significatur  ad  salvandos  illos  qui  in  bono  fidei  et  charita- 
tis  sunt:  "et  ad  obsignandum  visionem  et  prophetam" 
significat  ad  implendum  omnia  quae  in  Verbo  :  "ad  ungen- 
dum  sanctum  sanftorum"  significat  ad  uniendum  Ipsum 
Divinum  cum  Humano  in  Domino,  hoc  enim  est  "sanctum 
sanctorum  :"  "  Scito  ergo  et  percipito  ab  exitu  Verbi,"  signi- 
ficat a  fine  Verbi  Veteris  Testamenti,  quia  id  in  Domino 
implendum  est ;  omnia  enim  Verbi  Veteris  Testamenti  in 
sensu  supremo  agunt  de  Domino,  et  de  glorificatione 
Humani  Ipsius,  et  sic  de  dominio  Ipsius  super  omnia  caeli 
et  mundi :  "ad  usque  restituendum  et  ad  aedificandum 
Hierosolymam  "  significat  quando  nova  ecclesia  instauranda 
est;  "  Hierosolyma  "  significat  ecclesiam  illam,  et  "  aedi- 
ficare"  significat  e  novo  instaurare  :  "usque  ad  Messiam 
Principem''  significat  usque  ad  Dominion,  et  Divinum 
Verum  in  Ipso  et  ex  Ipso;  Dominus  enim  "Messias" 
dicitur  ex  Divino  Humano,  et  "Princeps"  ex  Divino  Vero  : 
"septimanae  septem"  significant  tempus  et  statum  ple- 
num: "postea  septimanis  sexaginta  et  duabus  restituetur 
et  aedificabitur  platea  et  fossa"  significat  tempus  et  sta- 
tum plenum  post  Ipsius  adventum  usque  dum  instaurata 
est  ecclesia  cum  ejus  veris  et  doctrina  ;  "sexaginta"  signi- 
ficant tempus  et  statum  plenum  quoad  implantationem 
veri,  similia  quae  numerus  "tria"  aut  "sex;"  et  "duo" 
significant  ilia  quoad  bonum  ;  ita  "  sexaginta  et  duo"simul 
significant  conjugium  veri  cum  pauco  bono  ;  "platea"  signi- 
ficat verum  doclrinae,  et  "fossa"  dodtrinam  :  (quid  "platea, " 

videatur  supra,  n.  652,  et  quid  "fossa"  aut  "  puteus,"  n.  5370  "  Sed  in  an- 

gustia  temporum"  significat  aegre  et  difficulter,  quia  apud 
gentes,  quibus  parum  perceptionis  veri  spiritualis :  "post 
autem  septimanas  sexaginta  et  duas"  significat  post  tem- 
pus  et  statum  plenum  instauratae  ecclesiae  quoad  verum 
et  quoad  bonum :  "excidetur  Messias"  significat  quod 
recedent  a  Domino,  quod  factum  imprimis  a  Babylonicis 
per  translationem  Divinae  potentiae  Domini  in  pontifices, 
et  sic  per  non  agnitionem  Divini  in  Humano  Ipsius  :  "sed 
non  Sibi"  significat  quod  usque  potestas  Ipsi  et  Divinum 
Ipsi :  "deinde  urbem  et  sanftuarium  perdet  populus  prin- 
cipis  'venturi"  significat  quod  sic  peritura  sit  doflrina  et 
ecclesia  per  falsa;  "urbs"  significat  doctrinam,  "sanctua- 
rium"  ecclesiam,  et  "princeps  venturus"  falsum  regnans  : 
"ita  ut  finis  ejus  cum  inundatione,  et  usque  ad  finem  belli 
decisae  desolationes,"  significat  falsificationem  veri,  usque 
dum  non  aliqua  inter  verum  et  falsum  sit  pugna  ;  "inun- 
datio  significat  falsificationem  veri,  "bellum"  pugnam 
inter  verum  et  falsum,  et  "desolatio"  statum  ultimum 
ecclesiae,  dum  non  amplius  aliquod  verum  sed  mere  falsum  : 
"confirmabit  tamen  foedus  septimana  una"  significat  tem- 
pus  Reformationis,  quando  iterum  lectio  Verbi,  et  agnitio 
Domini,  nempe  Divini  in  Humano  Ipsius  ;  haec  agnitio  et 
inde  conjunclio  Domini  per  Verbum  significatur  per  "foe- 
dus," et  tempus  Reformationis  per  "  septimanam  unam :" 
"sed  in  medio  septimanae  cessare  faciet  sacrificium  et 
mincham"  significat  quod  usque  interius  apud  illos  qui 
reformati  non  verum  et  bonum  in  cultu ;  "sacrificium" 
significat  cultum  ex  veris,  et  "mincha"  cultum  ex  bonis; 
per  "medium  septimanae"  non  significatur  medium  tem- 
poris  illius,  sed  intimum  status  apud  Reformatos,  "me- 
dium" enim  significat  intimum,  ac  "septimana"  statum 
ecclesiae  ;  causa  quod  non  verum  et  bonum  in  cultu  inte- 
rius esset  post  Reformationem,  est  quia  assumpserunt 
fidem  pro  essentiali  ecclesiae  et  separarunt  illam  a  chari- 
tate  ;  et  quando  fides  separata  est  a  charitate,  tunc  in 
intimo  cultus  non  est  verum  nec  bonum,  intimum  enim 
cultus  est  bonum  charitatis,  et  ex  illo  procedit  verum 
fidei :  "tandem  super  avem  abominationum  desolatio" 
significat  exstinctionem  omnis  veri  per  fidei  separationem 
a  charitate  ;  "avis  abominationum"  significat  fidem  solam, 

ita  separatam  a  charitate,  "avis"  enim  significat  cogita- 
tionem  de  veris  Verbi  ac  intelleclum  eorum,  quae  "avis 
abominationum "  fit  quando  non  aliqua  affectio  spiritualis 
veri  est  quae  illustrat  et  docet  verum,  sed  modo  affectio 
naturalis  quae  est  propter  famam,  gloriam,  honorem  et 
lucrum  ;  quae  affectio,  quia  est  infernalis,  est  abominabilis, 
quoniam  inde  mere  falsa:  "  et  usque  ad  consummationem 
et  decisum  stillabit  super  devastationem "  significat  extre- 
mum  ejus  quando  nihil  veri  et  fidei  amplius,  et  quando 
ultimum  judicium.  Quod  haec  ultima  apud  Daniclcm, 
praedicla  sint  de  fine  Ecclesiae  Christianae,  patet  a  Domini 
verbis  apud  Matthaeutn, 

"Cum  videritis  abominationem  desolationis  praedictam  a  Daniele  pro- 
pheia,  stantem  in  loco  sancto,  qui  legit  animadvertat "  (xxiv.  15)  ; 

nam  in  eo  capite  agitur  de  consummatione  saeculi,  ita  de 
successiva  vastatione  Ecclesiae  Christianae  ;  quare  hujus 
ecclesiae  devastatio  per  ilia  verba  apud  Danielem  intelli- 

gitur.     (Quid  autem  in  sensu  spirituali  per  ilia  significatur,  explicatum  est  in 

Arcanis  CacUstibus,  n.  3652.)  Ex  his  nunc  constare  potest  quid 
significatur  per  quod  "regna  mundi  facia  sint  Domini  et 
Christi  Ipsius  ;"  pariter  quid  per  "Domini  Christum"  seu 
"Christum  Domini"  apud  Lucam, 

Simeoni  "responsum  factum  est  a  spiritu  sancto,  non  visurum  mortem 
antequam  videret  Christum  Domini"  (ii.  26). 

685.  "Et  regnabit  in  saecula  saeculorum." — Quod  signi- 
cet  dominium  Ipsius  per  Divinum  Verum  in  aeternum, 
constat  ex  significatione  "regnare,"  cum  de  Domino,  quod 
sit  dominari  per  Divinum  Verum  (de  qua  sequitur) ;  et  ex  signi- 
ficatione "in  saecula  saeculorum,"  quod  sit  in  aeternum. 
Quod  "in  saecula  saeculorum"  sit  in  aeternum,  est  quia 
sensus  litterae  Verbi  est  naturalis,  cui  sensus  spiritualis 
correspondet  ;  sensus  naturalis  Verbi  consistit  ex  talibus 
quae  in  Xatura  sunt,  quae  in  genere  se  referunt  ad  tempora 
et  spatia,  adque  loca  et  personas  ;  ac  "saecula  saeculorum " 
sunt  temporum,  quibus  in  sensu  spirituali  correspondet 
aeternum:  simile  est  cum  "generatione  generationum," 
ubi  agitur  de  propagatione  fidei  et  charitatis  in  ecclesia. 
Quod  "regnare,"  cum  de  Domino,  significet  dominari  per 
Divinum  Verum,  est  quia  "dominium"  dicitur  de  bono, 
ac  "regnare  "  de  vero ;  nam  Dominus  dicitur  "Dominus" 

ex  Divino  Bono,  et  "  Rex  "  ex  Divino  Vero  :  inde  est  quod 
in  Verbo  passim  dicatur  utrumque,  nempe  "dominium"  et 
"regnum,"  seu  "dominari"  et  "regnare,"ut  in  sequentibus 
locis  : — Apud  Micliani, 

"Tu.  .  .  .clive  filiae  Zionis,  ad  te  veniet  et  redibit  dominium  prius,  reg- 
num  filiae  Hierosolymae  "  (iv.  8): 

quia  per  "filiam  Zionis"  significatur  ecclesia  caelestis, 
cujus  essentiale  est  bonum  amoris,  ideo  de  ilia  dicitur 
"dominium;"  et  quia  per  "filiam  Hierosolymae"  signifi- 
catur ecclesia  spiritualis,  cujus  essentiale  est  verum  doc- 
trinae,  ideo  de  ilia  dicitur  "regnum."    Apud  Davidcm, 

"Regnum  tuum  regnum  omnium  saeculorum,  et  dominium  tuum  in  om- 
nem  generationem  et  generationem  "  (Ps.  cxlv.  13) ; 

apud  Daniclem, 

"Datum  est"  Filio  hominis  "dominium,  gloria  et  regnum....;  domi- 
nium Ipsius  dominium  saeculi, .  .  .  .  et  regnum  Ipsius  quod  non 
peribit "  (vii.  14) ; 

apud  eundem, 

"Regnum  et  dominium,  et  majestas  regnorum. .  .dabitur  populo  sanc- 
torum altissimorum  "  (vii.  27) : 

in  illis  locis  "dominium"  dicitur  de  bono,  quia  ex  hoc 
Dominus  vocatur  "  Dominus,"  et  "  regnum  "  dicitur  de  vero, 
quia  ex  hoc  Dominus  vocatur  "  Rex  :"  ut  in  Apocalypsi, 

Qui  insedit  Equo  albo  "habebat  super  vestimento  et  super  femore  no- 
men  scriptum,  Rex  regum  et  Dominus  dominorum"  (xix.  16): 

"Rex  regum"  dicitur  de  nomine  "super  vestimento,"  et 
"Dominus  dominorum"  de  nomine  "super  femore;"  per 
"  vestimentum  "  enim  significatur  verum,  ibi  Divinum  Verum 
quia  de  Domino,  et  per  "femur"  bonum,  ibi  Divinum  Bo- 
num Divini  Amoris.  Similiter  applicate  ad  homines,  apud 
Davidem, 

"  Constiterunt  reges  terrae,  et  dominatores  consultarunt  una"  (Ps.  ii. 
2). 

Ex  his  constare  potest  quid  in  specie  significatur  per  "reg- 
nare  in  saecula  saeculorum."  Quod  "regnum"  significet 
caelum  et  ecclcsiam  quoad  verum  doftrinae,  videatur  supra 
(n.  48):  et  inde  quod  "regnare"  sit  solius  Domini;  et  cum 
dicitur  de  homine,  quod  sit  in  veris  ex  bono  esse  a  Domino, 
et  inde  in  potentia  resistendi  falsis  ex  malo  (n.  333). 

686.  " Et  viginti  et  quatuor  seniores,  qui  coram  Deo  sedentes  super  thronis  suis, 
ceciderunt  super  facies  suas  et  adorauerunt  Deum.  Dicentes,  Gratias  agimus  Tibi,  Domine 
Deus  omnipotens,  qui  es,  qui  eras,  et  qui  uenturus  es,  quod  adeptus  sis  potentiam  tuam 
magnam,  et  regnum  inieris." 

16.  "Et  viginti  et  quatuor  seniores.  qui  coram  Deo  sedentes  super  thronis 

suis,"  significat  caelos  supcriores  in  hue  et potentia  a  Domino  ad  sepa- 
randum  malos  a  bonis  ante  diem  uitimi jndicii  brevi  ventitrum  [n. 
687]  ;  "ceciderunt  super  facies  suas  et  adoraverunt  Deum,"  significat 
adorationem  Domini  apud  illos  ex  humillimo  corde  [n.  688]. 

17.  "Dicentes,  gratias  agimus  Tibi,  Domine  Deus  omnipotens,"  significat  ag- 

nitionem  quod  omne  esse,  vivere  et  posse  sit  a  Domino  [n.  689]  ;  "qui 
es  et  qui  eras  et  qui  venturus  es,"  significat  ab  Ipso  qui  est  omne  in 
omnibus  each  et  ccclesiae  ab  aeterno  in  aelernum  [n.  690]  ;  "quod  adep- 
tus sis  potentiam  tuam  magnam,  et  regnum  inieris,"  significat  instau- 
rationem  novi  caeli  et  novae  ecclesiae,  destruclo  priori  et  caelo  et  eccle- 
sia  [n.  691]. 

687[rt].  [Vers.  16]  "Et  viginti  et  quatuor  seniores,  qui  coram 
Deo  sedentes  super  thronis  suis." — [l]Quod  significet  caelos 
superiores  in  luce  et  potentia  a  Domino  ad  scparandum 
malos  a  bonis  ante  diem  uitimi  jndicii  brcvi  venturum,  con- 
stat ex  significatione  "viginti  et  quatuor  seniorum,"  quod 
sint  caeli  superiores  (de  qua  supra,  n.  W322,  362,  462) ;  et  ex 
significatione  "sedere  super  thronis,"  quod  sit  esse  in 
opere  ad  judicandum,  nam  per  "thronos"  significantur 
caeli,  ac  per  "sedere  super  thronis"  significatur  judicare  ; 
et  quia  angeli  caeli  non  judicant,  sed  solus  Dominus,  et 
quia  Dominus  disponit  illos  caelos  per  influxum  et  prae- 
sentiam  ad  faciendum  inde  judicium  super  illos  qui  infra 
caelos  congregati  sunt,  ideo  per  ilia  verba  significatur  quod 
superiores  caeli  in  luce  et  potentia  sint  a  Domino  ad  sepa- 
randum  malos  a  bonis  ante  diem  uitimi  judicii.  Quod  hie 
sensus  internus  illorum  verborum  sit,  constat  ex  illis  quae 
in  hoc  capite  sequuntur,  turn  ex  illis  quae  de  hac  re  supra 
dicta  sunt.  Ex  illis  quae  in  hoc  capite  sequuntur,  patet 
quod  caeli  superiores  in  luce  et  potentia  sint  a  Domino, 
nam  propterea  "ceciderunt  super  facies  suas  et  adoraverunt 
Dominum,  et  gratias  egerunt  quod  adeptus  sit  potentiam 
suam  magnam  et  quod  inierit  regnum,"  et  postea  quod 
"apertum  sit  templum  in  caelo,  ac  visa  sit  area  foederis 
in  templo ;"  per  haec  significatur  lux  ibi,  et  per  priora 
potentia  ibi  a  solo  Domino :  quod  sit  ad  scparandum  malos 
a  bonis  ante  diem  uitimi  judicii,  etiam  patet,  nam  dicitur 
quod  "gentes  iratae  sint,"  et  quod  "veniat  ira  tua,  ct 

tempus  mortuos  judicandi ;"  et  dein  quod  "facia  sint  ful- 
gura  et  voces  et  tonitrua  et  terrae  motus  et  grando 
magna,"  per  quae  significatur  separatio  malorum  a  bonis, 
ac  signum  praesentiae  ultimi  judicii ;  quia  haec  sunt  de  qui- 
bus  agitur,  et  quia  per  "viginti  et  quatuor  seniores  seden- 
tes  coram  Deo  super  thronis"  intelliguntur  caeli  superiores 
dispositi  ad  faciendum  inde  ultimum  judicium,  sequitur 
quod  ilia  verba  involvant  talia  quae  dicta  sunt.  Ex  illis 
quae  de  hac  re  supra  dicla  sunt,  patet  quod  caeli  superio- 
res ante  ultimum  judicium  missi  sint  in  statum  lucis  et 
potentiae,  ut  ex  illis  influxus  fieret  in  inferiora,  per  quern 
separarentur  mali  a  bonis,  et  dein  mali  dejicerentur  in  infer- 

na  (videatur  supra,  n.  4 1  I  [a],  4 1  3 [a],  4 1  8 [a],  4 1 90],  426,  493,  497,  674, 

6750],  676).  Quod  "thronus"  significet  in  genere  caelum, 
in  specie  caelos  ubi  regnum  spirituale  Domini,  et  abstracle 
Divinum  Verum  procedens  a  Domino,  et  quod  dicatur  de 
judicio,  videatur  etiam  supra  (n.  253,  297,  ['1343,  460,  482) ;  et 
ibi  etiam  quod  tametsi  dicitur  de  viginti  et  quatuor  seniori- 
bus  quod  "sederent  super  thronis,"  similiter  de  apostolis 
quod  "sederent  super  duodecim  thronis  judicantes  duode- 
cim  tribus  Israelis,"  et  quoque  de  angelis  quod  "  venturi  cum 
Domino  ad  judicium,"  usque  solus  Dominus  judicaturus  sit  ; 
nam  per  "  viginti  et  quatuor  seniores,"  per  "duodecim  apos- 
tolos,"  et  per  "angelos,"  intelliguntur  omnia  vera  ecclesiae, 
et  in  summa  Divinum  Verum,  ex  quo  judicium  :  et  quia  Di- 
vinum Verum  per  illos  intelligitur,  et  omne  Divinum  Verum 
procedit  a  Domino,  ideo  est  soli  Domino  judicium.  Quis 
non  videre  potest  quod  judicare  myriades  myriadum,  quem- 
vis  secundum  statum  amoris  et  fidei  ejus,  tarn  in  interno 
homine  quam  in  externo  ejus,  non  possint  aliqui  angeli,  sed 
solum  potest  Dominus  ex  Divino  quod  est  in  Ipso  et  quod 
procedit  ab  Ipso?  turn  quod  judicare  omnes  in  caelis  et 
in  terris  sit  infinitae  sapientiae  et  infinitae  potentiae,  quae 
ne  quidem  ad  minimam  partem  cadit  in  entia  finita,  qualia 
sunt  angeli,  ac  fuerunt  seniores  Israelis  et  apostoli  Domini  ? 
Hi  simul  sumpti  ne  quidem  judicare  unum  hominem  aut 
unum  spiritum  possunt  ;  nam  qui  judicaturus  est,  videbit 
omnem  statum  hominis  qui  judicandus  est  ab  infantia  ad 
ultimum  vitae  ejus  in  mundo,  ac  postea  statum  vitae  ejus 
futurum  in  acternum  ;  erit  enim  aeternum  et  infinitum  in 
omni  visu  et  inde  in  omnibus  ct  singulis  judicii,  quod  in 

solo  et  ex  solo  Divino  est,  quia  id  infinitum  et  aeter- 
num. 

[b.]  Dicitur  in  Verbo  "ambulare  coram  Deo,"  "stare 
coram  Deo,"  et  "  sedere  coram  Deo,"  ut  hie  ;  quid  per 
"stare  coram  Deo"  significatur,  videatur  supra  (n.  414) ; 
et  quid  per  "ambulare  coram  Deo"  (n.  97) ;  quid  per  "se- 
dere coram  Deo,"  ut  hie  de  "viginti  quatuor  senioribus" 
dicitur,  constare  potest  ex  locis  in  Verbo  ubi  "sedere" 
legitur;  nam  in  mundo  spirituali  omnia  quae  sunt  motus 
et  quae  sunt  quietis  hominis  significant  ilia  quae  vitae 
hominis  sunt,  quia  inde  procedunt  :  ambulationes  et  pro- 
fectiones  sunt  motus  hominis,  et  inde  significant  progressio- 
nem  vitae,  seu  progressionem  cogitationis  ex  intentione 
voluntatis  ;  at  stationes  et  sessiones  sunt  quietis  hominis, 
et  inde  significant  esse  vitae  ex  quo  existere  ejus,  ita  facere 
ut  vivat  ;  quare  "sedere  super  thronis,"  cum  de  judicio, 
significat  esse  in  opere  ad  judicandum,  proinde  etiam  judi- 
care  ;  inde  dicitur  "sedere  judicium "  quod  est  facere  judici- 
um ;  turn  "sedere  super  throno,"  cum  de  regno,  significat 
esse  rex  seu  regnare.  Quid  praeterea  "sedere"  in  spiri- 
tuali sensu  significat,  constare  potest  a  sequentibus  his 
locis  : — Apud  Davidem, 

"  Beatus  vir  qui  non  ambulat  in  consilio  impiorum,  et  in  via  peccatorum 
non  stat,  et  in  sede  irrisorum  non  sedet"  (Ps.  i.  i) : 

hie  "ambulare,"  "stare"  et  "sedere"  dicitur,  quia  unum 
sequitur  alterum  ;  "ambulare"  enim  est  vitae  cogitationis 
ex  intentione,  "  stare  "  est  vitae  intentionis  ex  voluntate,  ac 
"  sedere  "  est  vitae  voluntatis,  ita  est  esse  vitae  ;  etiam  "  con- 
silium," de  quo  dicitur  "ambulare,"  speftat  cogitationem, 
"  via " in  qua  dicitur  "stare "  speftat  intentionem,  ac  "sedere 
in  sede"  voluntatem  quae  est  esse  vitae  hominis.  Quoniam 
Jehovah,  hoc  est,  Dominus,  est  ipsum  Esse  vitae  omnium, 
ideo  de  Ipso  dicitur  "sedere:" — Apud  Davidem, 

"Jehovah  in  aeternum  sedebit"  (Ps.  ix.  8  [£.  A.  7]) ; 

apud  cundem, 

"Jehovah  ad  diluvium  sedet,  et  sedet  Rex  in  aeternum"  (Ps.  xxix.  10) ; 
apud  eundem, 

"  Reenat  Deus  super  sjentes,  Deus  sedet  super  throno  sanclitatis  suae  " 
"(Ps.  xlvii.  9  [b.  A.  8]); 

apud  Matthacum, 

"  Quando  venerit  Filius  hominis  in  gloria  sua,  et  omnes  sancti  angeli  cum 
Ipso,  tunc  sedebit  super  throno  gloriae  suae"  (xxv.  31) ; 

"  sedere  super  throno  gloriae  suae"  significat  in  Divino 
suo  Vero  esse,  ex  quo  judicium  :  similiter  alibi  apud  eun- 
dem, 

"Quando  sedebit  Filius  hominis  super  throno  gloriae  suae,  sedebitis 
etiam  vos  super  duodecim  thronis,  judicantes  duodecim  tribus 
Israelis  "  (xix.  W28  ;  Luc.  xxii.  30) : 

quoniam  per  "angelos,"  turn  per  "duodecim  apostolos,"  et 
quoque  per  "duodecim  tribus  Israelis,"  significantur  omnia 
vera  ecclesiae,  et  in  supremo  sensu  Divinum  Verum,  ideo 
[per]  "sedere  super  thronis"  non  intelligitur  quod  ipsi 
sessuri  sint,  scd  quod  Dominus  quoad  Divinum  Verum,  ex 
quo  judicium  ;  et  per  "judicare  duodecim  tribus  Israelis" 
significatur  judicare  omnes  secundum  vera  ecclesiae  suae  : 
inde  patet,  quod  [per]  "sedere  super  throno,"  cum  de 
Domino,  significetur  esse  judicans,  ita  judicare  ;  "  thronus 
gloriae"  dicitur,  quia  "gloria"  significat  Divinum  Verum 

(videatur  supra,  n.  W33,  288,  345,  678).     Apud  EvangelistClS , 

"David  dixit  in  Libro  Psalmorum,  Dixit  Dominus  Domino  meo,  Sede  a 
dextris  meis,  donee  posuero  inimicos  tuos  scabellum  pedum  tuo- 
rum  "  (WLitc.  xx.  42,  43  ;  Marc.  xii.  36 ;  Psalm,  ex.  1) : 

"Dixit  Dominus  Domino  meo,"  significat  Ipsum  Divinum 
quod  "Pater"  vocatur,  ad  Divinum  Humanum  quod  "Fili- 
us :"  "  Sede  a  dextris  meis,"  significat  Divinam  potentiam 
seu  omnipotentiam -per  Divinum  Verum  :  "donee  posuero 
inimicos  tuos  scabellum  pedum  tuorum  "  significat  usque 
dum  vi6la  et  subjugata  sunt  inferna,  et  mali  illuc  conjecli  ; 
"  inimici "  sunt  inferna,  proinde  mali,  et  "  scabellum  pedum  " 
significat  infimam  regionem  sub  caelis,  sub  qua  sunt  in- 
ferna ;  nam  Dominus  dum  in  mundo  erat,  fuit  Divinum 
Verum,  cui  omnipotentia  est,  et  per  quod  inferna  vicit  et 
subjugavit.    Apud  eosdem, 

Jesus  dixit,  "Ex  nunc  videbitis  Filium  hominis  sedentem  ex  dextris 
potentiae,  et  venientem  super  nubibus  caeli  "  (Malik,  xxvi.  63,  64  ; 
Marc.  xiv.  61,  62  ;  Luc.  xxii.  69) : 

"sedere  a  dextris  potentiae"  significat  Divinam  omnipo- 
tentiam Domini  super  caelos  et  super  terras,  postquam 
subjugavit  inferna  et  glorificavit  Humanum  suum  :  "  venire 

super  nubibus  cacli"  significat  per  Divinum  Verum  in  cae- 
lis  ;  nam  postquam  Dominus  univit  Humanum  suum  ipsi 
Divino,  tunc  Divinum  Verum  procedit  ab  Ipso,  ac  Ipse 
apud  angelos  et  apud  homines  in  illo  est,  quia  in  Verbo, 
quod  est  Divinum  Verum,  in  quo  et  ex  quo  est  Divina 
omnipotentia.    Et  postea, 

"Dominus,  postquam  locutus  est  cum  illis,  sublatus  est  in  caelum,  et 
consedit  ex  dextris  Dei  "  [Marc.  xvi.  19) : 

"  sedere  ex  dextris  Dei"  simile  significat,  nempe  Divinam 
Ipsius  omnipotentiam  per  Divinum  Verum :  ex  quibus 
patet  quod  "sedere"  sit  esse,  et  "sedere  a  dextris"  sit 
esse  omnipotens.  Quia  "sedere"  significat  esse,  inde 
"sedere  super  throno"  significat  esse  rex  et  regnare 

(Ut  Exod.  xi.  5  :  Deutr.  xvii.  18:  I  Reg.  i.  13,  17,  20:  Jurem.  xvii.  25  ; 
cap.  xxii.  2,  30  :  et  alibi) ; 

pariter 

"Sedere  a  dextris  et  a  sinistris"  {Matth.  xx.  21,  23  ;  Marc.  x.  37,  40). 

Apud  Esaiam, 

"Descende  et  sede  super  pulvere,  virgo  filia  Babelis,  sede  in  terra,  non 
thronus,  filia  Chaldaeorum  ;.  .  .  .sede  in  silentio,  et  intra  in  tenebras, 
filia  Chaldaeorum  ;  quia  non  amplius  vocabunt  te  dominam  regno- 
rum  :  audi  hoc,  delicata,  sedens  secure,  dicens, .  .  .  .  Non  sedebo 
vidua,  nec  cognoscam  orbitatem  "  (xlvii.  1,  5,  8): 

agitur  hie  de  profanatione  boni  et  veri  ;  nam  per  "filiam 
Babelis"  significatur  profanatio  boni,  ac  per  "filiam  Chal- 
daeorum" profanatio  veri,  utraque  ex  eo,  quod  Divinis 
bonis  ac  veris,  quae  in  Verbo  et  ex  Verbo,  utantur  pro 
mediis  imperandi ;  unde  ipsi  Babylonici  et  Chaldaei  spec- 
tant  se,  quia  imperium  suum,  ut  fines,  et  sancta  ecclesiae 
ex  Verbo  ut  media  ;  ita  non  speclant  Dominum,  et  non 
Ipsius  dominium,  ut  finem,  nec  proximum  et  amorem  erga 
ilium:  "Descende  et  sede  super  pulvere  et  in  terra"  signi- 
ficat esse  in  malis  et  inde  in  damnatione  :  "Sede  in  silen- 
tio et  intra  in  tenebras"  significat  esse  in  falsis  et  inde 
in  damnatione:  "sedere  secure"  significat  esse  in  fiducia 
quod  imperium  illorum  permansurum  sit,  et  quod  illi  non 
perituri  ;  "  non  sedere  vidua,  et  non  cognoscere  orbitatem," 
significat  quod  non  defccluri  asseclae,  clientes  et  adorato- 
res :  "non  thronus  tibi,  filia  Chaldaeorum,  non  amplius 
vocabunt   te   dominam  regnorum,"  significat  quod  non 

amplius  imperium  illis,  quia  subversio  et  damnatio  illis  die 

ultimi  judicii  (de  quo  etiam  in  eo  capite  agitur).     Apud  eundem, 

"Tu  dixisti  corde  tuo,  Caelos  ascendam,  super  Stellas  Dei  exaltabo  thro- 
num  meum,  et  sedebo  in  monte  conventus,  in  lateribus  septentrio- 
nis  "  (xiv.  13) : 

etiam  haec  de  Babele,  quae  ibi  vocatur  "Lucifer,"  ct  di6la 
sunt  de  ejus  profani  amoris  concupiscentia  dominandi 
super  omnia  caeli :  quid  autem  in  specie  intelligitur  per 
"  exaltare  thronum  super  Stellas  Dei,"  perque  "sedere  in 
monte  conventus,  et  in  lateribus  septentrionis,"  dicetur 
in  sequentibus,  ubi  de  Babylonia  agendum  est;  ibi  "se- 
dere" etiam  significat  esse,  et  spe6lat  imperium.  Apud 
Ezcchielem, 

"  Descendent  desuper  thronis  suis  omnes  principes  maris  super  terra 

sedebunt  "  (xxvi.  16) : 

ibi  de  Tyro,  per  quam  significatur  ecclesia  quoad  cogni- 
tiones  veri ;  hie  eadem  vastata,  in  qua  tunc  illae  cognitio- 
nes  falsificatae  sunt:  quare  per  "descendere  de  thronis 
omnes  principes  maris"  significatur  quod  non  amplius 
cognitiones  veri  apud  homines  illius  ecclesiae  regnaturae 
sint,  nam  omne  regnum  est  Divini  Veri;  "descendere  de 
thronis"  significat  de  regimine,  ita  non  regnare,  ac  "prin- 
cipes maris"  sunt  cognitiones  veri,  et  ii  qui  in  illis  :  "super 
terra  sedebunt"  significat  quod  in  falsificatis,  ita  in  falsis 
erunt  ;  "super  thronis"  significat  in  veris  caeli  esse,  at 
"sedere  super  terra"  significat  in  falsis  esse,  quoniam  sub 
terris  in  mundo  spirituali  sunt  inferna  ex  quibus  mala  et 
falsa  continue  exhalantur.  Simile  significatur  per  "sedere  " 
in  sequentibus  locis  : — Apud  Lucam, 

"  Qui  in  tenebris,  et  in  umbra  mortis  sedent"  (i.  79) ; 

apud  Esaiam, 

"Ad  aperiendum  oculos  caecos,  ad  educendum  e  carcere  vinctum,  e 
domo  claustri  sedentes  in  tenebris"  (xlii.  7) ; 

apud  Jercmiam, 

"  Non  sedi  in  consilio  illusorum,  et  laetatus  sum,  propter  manum  tuam 
solitarius  sedi,  eo  quod  indignatione  implevisti  me"  (xv.  17); 

apud  Davidem, 

"Non  sedi  cum  hominibus  vanitatis,  et  cum  occultis  non  intravi"  (Ps. 
xxvi.  4) ; 

apud  Lucam, 

Dies  ille  "veniet  sicut  laqueus  super  omnes  qui  sedent  super  faciebus 
totius  terrae"  (xxi.  35). 

Ouoniam  "sedere"  significat  esse,  ct  quoque  permancre 
in  eo  statu,  et  est  voluntatis,  ideo  dicitur  apud  Davidem, 

"Jehovah,  perscrutatus  es  me  et  cognovisti ;  Tu  scis  sedere  meum  et 
surgere  meum,  intelligis  cogitationem  meam  e  longinquo "  (Fs. 
cxxxix.  Ml,  2) : 

nosse  "sedere"  ejus  spec~tat  esse  vitae  ejus,  quod  est 
voluntas;  "surgere,"  intentionem  inde  ;  et  quia  ex  inten- 
tione  voluntatis  sequitur  cogitatio,  additur  "Intelligis 
cogitationem  meam  e  longinquo."    Apud  Mickam, 

"  Tunc  stabit  et  pascet  in  Mnomine  Jehovae,. . .  .et  sedebunt,  quia  nunc 
crescet  ad  fines  terrae  "  (v.  3  [B.  A.  4]) : 

haec  de  Domino  et  de  doctrina  Divini  Veri  ab  Ipso,  quae 
intelligitur  per  "Tunc  stabit  et  pascet  in  b]nomine  Jeho- 
vae ;"  et  quod  homines  ecclesiae  erunt  in  ilia  doclrina 
significatur  per  quod  "sedebunt;"  et  quod  doclrina  Divini 
Veri  permansura  sit  in  aeternum,  significatur  per  quod 
"crescet  ad  fines  terrae."    Similiter  apud  Esaiam, 

"Excute  te  e  pulvere,  surge,  sede  Hierosolyma,  aperire  vinculis  colli 
tui,  captiva  filia  Zionis  "  (lii.  2) : 

haec  de  instauratione  novae  ecclesiae  a  Domino ;  ilia  eccle- 
sia  cum  ejus  doclrina  hie  per  "  Hierosolymam  "  et  per  "  filiam 
Zionis"  significatur:  rcjicere  falsa  et  mala,  ac  esse  in  veris 
et  bonis,  significatur  per  "excutere  se  e  pulvere,  surgere 
et  sedere,"  turn  quoque  per  "aperire  vincula  colli,  captiva 
filia  Zionis  ;"  "vincula  colli"  significant  falsa  inhibentia  ne 
vera  intrent. 

[<•.]  Quod  "sedere"  sit  vox  significativa  essentiae  et 
permancntiae  in  statu  rei  et  vitae,  constare  potest  e  locis  in 
Verbo  ubi  dicitur  "sedere  coram  Jehovah,"  "stare  coram 
Ipso,"  et  "  [3lambulare  coram  Ipso;"  quod  "sedere  coram 
Jehovah"  sit  esse  cum  Ipso,  ita  quoque  velle  et  facere  ab 
Ipso,  et  quod  "stare  coram  Ipso  "sit  spectare  et  intelligere 
quod  vult,  et  quod  "ambulare  coram  Ipso"  sit  vivere  se- 
cundum praecepta  Ipsius,  ita  ex  Ipso.  Quia  "sedere"  talia 
involvit,  ideo  eadem  vox  in  lingua  Hebraea  significat  per- 
manere  et  habitare.  Ex  eo  quod  "sedere"  talia  significct, 
ideo 

Angelus  Domini  visus  est  sedere  super  lapide  quern  devolverat  ab  ostio 
monumenti  [Mattk.  xxviii.  2) ; 

et  ideo 

Angeli  in  monumento  visi,  sedebant  unus  a  capite  et  alter  a  pedibus 
{Joh.  xx.  12  ;  Marc.  xvi.  5) : 

ilia  visa  erant  repraesentativa  glorificationis  Domini,  ac 
intromissionis  in  caelum  ab  Ipso;  nam  per  "lapidem,"  qui 
positus  fuit  ante  sepulchrum,  et  qui  devolutus  ab  angelo, 
significatur  Divinum  Verum,  ita  Verbum,  quod  occlusum 
fuit  a  Judaeis,  sed  apertum  a  Domino;  (quod  "  lapis  "signified 

Verum,  et  in  supremo  sensu  Divinum  Verum,  videatur  Wsupra,  n.  4^7 M  '•  ac  'n 

o$ae  &  CaOo.  et  Lift  mo,  n.  534;)  et  quia  per  "sepulchrum"  in 
sensu  spirituali  significatur  resurrectio  et  quoque  regene- 
ratio,  ac  eminenter  per  "sepulchrum  ubi  Dominus  fuit," 
et  per  "angelos"  in  Verbo  significatur  Divinum  Verum, 
ideo  visi  sunt  angeli,  unus  sedens  a  capite  et  alter  a  pedi- 
bus ;  ac  per  "angelum  a  capite"  significabatur  Divinum 
Verum  in  primis,  ac  per  "angelum  a  pedibus"  Divinum  Ve- 
rum in  ultimis,  utrumque  procedens  a  Domino  ;  per  quod, 
dum  recipitur,  fit  regeneratio  et  est  resurrectio.  (Quod 

"  sepeliri,"  "  sepultura  "  et  "  sepulchrum  "  significet  regenerationem  ac  resurrectio- 
nem,  videatur  supra,  n.  659  >  quod  "  angeli  "  in  supremo  sensu  significent  Domi- 
num  quoad  Divinum  Verum,  ac  in  sensu  respectivo  recipientes  Divini  Veri,  ita 
abstrafte  Divina  vera  a  Domino,  supra,  n.  1 30,  200,  302.)  Praeterea 

etiam  legitur  quod  "sederint  coram  Jehovah,"  quando  in 
magno  gaudio  fuerunt  ;  turn  etiam  quod  "sederint"  cum 
in  magno  luclu,  ex  causa  quia  "sedere"  speclat  esse  homi- 
nis,  quod  est  voluntatis  et  amoris  ejus. 

Quod  fleverint  et  sederint  coram  Jehovah  videatur  Judic.  xx.  26  ;  cap. 
xxi.  2. 

688.  "Ceciderunt  super  fades  suas,  et  adoraverunt  Deum." — 

Quod  significet  adorationcm  Domini  apud  illos  cx  humillimo 
corde,  constat  ex  significatione  "cadere  super  facies,"  quod 
sit  summa  humiliatio  cordis,  nam  est  gestus  corporis  hu- 
miliation! cordis  correspondens,  ita  gestus  repraesentativus 
humiliationis  totius  hominis  ;  adoratio  Dei  tunc  est  quae 
ex  corde  illo  profluit,  quae  varia  est  secundum  objectum 
rei  quod  versat  animum.  Quod  cadere  super  facies  coram 
Deo  sit  gestus  repraesentativus  summae  humiliationis,  est 
quia  facies  est  forma  affectionum  hominis,  proinde  interio- 
rum  quae  sunt  mentis  et  animi  ejus,  affectioncs  enim  elu- 

cent  in  facie  sicut  in  earum  typo ;  inde  est  quod  facies 
dicatur  index  et  imago  animi :  quapropter  cum  homo 
agnoscit  quod  omnia  apud  se  aversa  a  Deo  sint  et  ideo 
damnata,  et  quod  sic  non  possit  nec  ausit  spectare  ad 
Deum,  qui  est  ipsum  Sanctum,  et  si  ex  se  tali  spectaret 
quod  spiritualiter  moreretur,  tunc  homo  ex  tali  cogitatione 
et  agnitione  cadit  super  facies  ad  terram  ;  et  quia  sic  re- 
movctur  proprium  hominis,  ideo  tunc  impletur  a  Domino, 
ac  elevatur  ut  ad  Ipsum  spectare  possit.  Dicitur  quod 
" adoraverint  Deum,"  ex  causa  quia  per  "Deum"  in  Verbo 
intelligitur  Divinum  procedens,  quod  vocatur  Divinum 
Verum  :  et  quia  Divinum  hoc  Verum  est  apud  angelos, 
sunt  enim  recipientes  ejus,  et  id  facit  sapientiam  illorum, 
ideo  angeli  in  Verbo  dicuntur  "dii,"  et  significant  Divina 
vera  ;  et  quoque  Deus  in  lingua  Hebraea  nominatur  Elo- 
him,  in  plurali ;  quare  per  "Deum"  in  Verbo  intelligitur 
Divinum  quod  est  apud  angelos  caeli  et  apud  homines 
ecclesiae,  quod  est  Divinum  procedens :  et  quia  nunc  caeli 
superiores  in  illustratione  et  in  potentia  sunt  propter  sepa- 
rationem  malorum  a  bonis  in  inferioribus,  et  propter  ulti- 
mum  judicium  brevi  venturum,  ideo  dicitur  quod  "  adorarent 
Deum ;"  per  quod  patet  quod  Dominus  tunc  apud  illos 
esset  ;  nam  ex  influxu  intension  et  fortiori  Divini  Veri, 
quod  a  Domino  procedit,  illis  fuit  illustratio  et  potentia. 

689.  [Vers.  17]  "Dicentes,  Gratias  agimus  Tibi,  Domine  Deus 
omnipotens." — Quod  significet  agnitionem  quod  omne  esse, 
vivere  et  posse  sit  a  Domino,  constat  ex  significatione 
"dicere  et  gratias  agere,"  quod  sit  agnoscere,  quoniam 
per  "cadere  super  facies  et  adorare,"  et  tunc  "gratias 
agere,"  non  aliud  significari  potest  quam  agnoscere,  hie 
omnipotentiam  Domini:  ex  significatione  "Domini  Dei,'' 
quod  sit  Dominus  quoad  Divinum  Bonum  et  quoad  Divi- 
num Verum  ;  nam  in  Verbo  ubi  intelligitur  Divinum  Bonum 
ibi  dicitur  "Dominus"  et  "Jehovah,"  ac  ubi  intelligitur 
Divinum  Verum  dicitur  "Deus;"  inde  per  "Dominum 
Deum"  et  per  "Jehovam  Deum"  intelligitur  Dominus 
quoad  Divinum  Bonum  et  quoad  Divinum  Verum;  et  prae- 
terea  Jehovah  in  Veteri  Testamento  dicitur  Dominus  in 
Novo:  et  ex  significatione  "  omnipotentis,"  quod  sit  esse, 
vivere  et  posse  ex  Se ;  et  quoque  quod  angelorum  et 
hominum  esse,  vivere  et  posse  sit  ex  Ipso.    (Quod  hacc  per 

omnipotentiam  intelligantur,  videatur  supra,  n.  43  ;  turn  quod  per  Divinam  omni- 
potentiam  intelligatur  infinitum,  n.  286.)     Quod  Divinam  Omnipoten- 

tiam  concernit  ;  ilia  non  involvit  aliquid  potentiae  faciendi 
contra  ordinem,  sed  involvit  omnem  potentiam  faciendi  se- 
cundum ordinem,  nam  omnis  ordo  est  ex  Ipso  ;  inde  sequi- 
tur  quod  nihil  potentiae  sit  alicui  faciendi  secundum 
ordinem,  nisi  ex  Ipso  ex  quo  ordo  ;  ex  eo  constare  potest 
quod  omnipotentiae  Divinae  sit  ducere  hominem  secundum 
ordinem,  et  hoc  quovis  momento  a  principio  vitae  ejus 
usque  in  aeternum,  et  hoc  secundum  leges  ordinis,  quae 
innumerabiles  et  ineffabili  numero  sunt ;  verumtamen  quan- 
tum homo  patitur  se  duci,  hoc  est,  quantum  non  vult  duci 
a  semet  ipso,  quantum  enim  hoc  vult  tantum  fertur  contra 
ordinem  :  et  quia  omnipotentiae  Divinae  est  ducere  homi- 
nem qui  vult  duci  secundum  ordinem,  proinde  non  aliquem 
contra  ordinem,  ideo  non  omnipotentiae  Divinae  est  ducere 
aliquem  ad  caelum  qui  semet  ipsum  vult  ducere,  quia  lex 
ordinis  est  ut  homo  ex  ratione  et  ex  libero  agat  quod  agit, 
ex  causa  quia  id  quod  ratione  recipitur,  et  ex  libero  agi- 
tur,  manet  apud  hominem,  et  ei  appropriatur  sicut  suum  ; 
non  autem  quod  non  ratione  recipitur  et  ex  libero  agitur  : 
inde  constare  potest  quod  omnipotentiae  Divinae  non  sit 
salvare  illos  qui  non  secundum  ordinem  volunt  duci,  nam 
duci  secundum  ordinem  est  secundum  leges  ordinis,  ac 
leges  ordinis  sunt  praecepta  doclrinae  et  vitae  ex  Verbo  ; 
quare  secundum  has  ducere  hominem  qui  vult  duci,  omni 
momento  et  continue  in  aeternum,  est  omnipotentiae 
Divinae  ;  sunt  enim  infinita  quovis  minuto  quae  videnda, 
quae  removenda,  quae  insinuanda,  ut  homo  detineatur  a 
malis  ac  teneatur  in  bonis,  et  ilia  jugiter  in  nexu  secun- 
dum ordinem.  Omnipotentiae  Divinae  etiam  est  tutari 
homines  ab  infernis,  quantum  id  fieri  potest  absque  laesione 
liberi  et  rationis ;  omnia  enim  inferna  contra  Divinam 
Domini  potentiam  sunt  sicut  nihil  ;  absque  ilia  Domini 
potentia  non  aliquis  homo  salvari  potest.    (Sed  piura  de  omni- 

potentia  ["Jvideantur  supra,  n.  43  ) 

690.  "Qui  es  ei  qui  eras  et  qui  venturus  es." — Quod  signi- 
cet  ab  Ipso  qui  est  omne  in  omnibus  caeli  et  ecclesiae,  ab 
aeterno  in  aeternum,. constat  ex  illis  quae  supra  (n.  23,41, 
42)  explicata  sunt,  ubi  eadem  verba. 

691.  "  Quod  adepius  sis  potentiam  tuam  inagnam,  et  regnum 
inieris." — Quod  significet  instaunationem  novi  caeli  et  novae 

ecclesiae,  dcstntclo  priori  et  each  et  ecclesia,  constat  cx 
significatione  "  adipisci  potentiam  suam  magnam  et  mire 
regnum,"  quod  sit  quod  postquam  prius  caelum  ac  prior 
ecclesia  destrufta  sunt,  novum  caelum  et  nova  ecclesia 
instaurentur  ;  quod  hoc  per  "adipisci  potentiam  magnam"' 
et  per  "inire  regnum"  intelligatur,  est  quia  Domino  tunc 
omnipotentia  est  et  regnum  ;  fit  enim  tunc  Ipsius  volun- 
tas, nam  angeli  caeli  et  homines  ecclesiae  tunc  se  ab  Ipso 
duci  patiuntur  ;  regit  enim  sic  omnes  secundum  ordinem 
ex  Se  Ipso,  tenendo  in  Divinis  bonis  et  veris  quae  ex  Ipso 
procedunt,  ac  detinendo  a  malis  et  falsis  quae  ab  inferno, 
quod  non  potest  fieri  antequam  mali  a  bonis  separati  sunt, 
et  mali  in  infernum  dejecti,  et  a  bonis  factum  est  novum 
caelum  ;  hacc  in  actum  sistuntur  per  ultimum  judicium,  de 
quo  in  scquentibus  agitur.  Quod  tunc  Domino  potentia 
et  regnum,  illustrari  potest  per  comparationem  cum  sole 
mundi  :  quamdiu  hiems  est,  non  soli  est  aliqua  potentia 
aut  aliquod  regnum  in  tellure,  quia  calor  ejus  non  recipi- 
tur,  nam  frigus  aeris  et  telluris  ilium  exstinguit ;  at  cum 
ver  instat,  tunc  soli  venit  potentia  et  regnum,  recipitur 
enim  tunc  ejus  calor,  et  quoque  lux  quia  conjuncta  calori, 
ex  quibus  universa  tellus  floret  :  simile  est  cum  potentia 
et  cum  regno  Domini,  quae  veniunt  quando  mali  separati 
sunt  a  bonis,  ac  illi  in  infernum  dejecti ;  illi  enim  sunt 
frigora  sicut  hiemis,  quae  calorem  solis  spiritualem,  qui  est 
amor,  exstinguunt,  ac  faciunt  ut  non  potentia  et  non  reg- 
num Domino  sint,  tametsi  Ipse  in  Se  speclatus  perpetuo 
in  simili  omnipotentia  est,  quamvis  non  in  subjeclis  ante- 
quam novum  caelum  et  nova  ecclesia  existunt. 


VERSUS  IS. 

692.  "  ft  gentes  iratae  sunt ;  et  venit  ira  iua.  et  tempus  mortuorum  judicari,  et 
dare  mercedem  seruis  (Ofu/s  prophetis  et  Sanctis,  et  tirr.entibus  nomen  tuum,  paruis  et  ir.ag- 
nis,  et  perdere  perdentes  terram." 

18.  "Et  gentes  iratae  sunt,"  sign ifi cat  conteinptupi,  inimicitiam  et  odium  111a- 
lorum  contra  Doiiiinum  et  contra  Divitia  quae  ab  Ipso,  quae  sunt 
sandla  caeli  et  ecclesiae  [n.  693]  ;  "et  venit  ira  tua,  et  tempus  mor- 
tuorum judicari,"  significat  ultimum  judicium  super  illos  qui  nihil  boni 
el  veri  intus  apud  se possident  [n.  694]  ;  "et  dare  mercedem  servis 
Mftf/S  prophetis  et  Sanctis,"  significat  caelum  illis  qui  in  veris  doclri- 
itae  sunt  et  in  vita  secundum  ilia  [n.  695];  "et  timentibus  nomen 
tuum,  parvis  et  magnis,"  significat  et  omnibus  qui  Dominum  colunt 
ex  quacunque  religione  [n.  669] ;  "et  perdere  perdentes  terram,"  sig- 
nificat infernum  illis  qui destruunl  ecclcsiam  [n.  697]. 

*»93«  Wen.  18.]  "Etgentes  iratae  sunt."— Quod  significet 

cpntemptum,  inimicitiam  ct  odium  malorum  contra  Dominion 
et  contra  Divina  quae  ab  Ipso,  quae  sunt  sancla  caeli  et 
ecclesiae,  constat  ex  significatione  "gentium,"  quod  sint 
qui  in  bonis  ecclesiae,  ct  in  opposito  sensu  qui  in  malis  ; 
hie  qui  in  malis,  quoniam  dicitur  quod  "iratae  sint  ;"  (quod 

"gentes"  significent  illos  qui  in  bonis  et  qui  in  malis,  ac  abstractc  bona  et  mala 
ecclesiae,  et  quod  "populi"  significent  illos  qui  in  veris  et  qui  in  falsis,  et  abstractc 
vera  et  falsa  ecclesiae,  videatur  supra,  n.  I75,  33  I,  625  ;)   et  ex  significa- 

tione  "irasci,"  cum  de  malis  qui  significantur  per  "gentes," 
quod  sit  in  contemptu,  in  inimicitia  et  in  odio  esse  contra 
Dominum  et  contra  Divina  quae  ab  Ipso,  quae  sunt  sanfta 
caeli  et  ecclesiae;  quod  ilia  et  similia  plura  per  "irasci" 
significentur,  est  quia  unusquisque  excandescit  et  irascitur 
quando  impugnatur  ejus  amor  et  ejus  amoris  jucundum  ; 
omnis  excandescentia  et  ira  inde  est ;  causa  est  quia  amor 
cujusvis  est  vita  ejus  ;  quare  laedere  amorem  est  laedere 
vitam,  et  cum  haec  laeditur  fit  animi  commotio,  et  inde 
ira  ct  excandescentia.  Simile  fit  apud  bonos  quando  amor 
illorum  impugnatur,  sed  cum  differentia  quod  non  illis 
excandescentia  et  ira  sit,  sed  zelus  ;  hie,  nempe  zelus,  qui- 
dem  in  Verbo  vocatur  "ira,"  sed  usque  non  est  ira;  voca- 
tur  "ira"  quia  in  externa  forma  apparet  similis  irae,  ast 
intcrius  non  est  nisi  quam  charitas,  bonitas  et  dementia  ; 
quare  zelus  ut  ira  non  perstat  diutius  quam  dum  ille,  con- 
tra quern  accensus  est,  resipiscit  et  se  avertit  a  malo : 
alitcr  ira  apud  malos  ;  ilia  quia  interius  in  se  recondit  odium 
et  vindictam,  quae  amant,  ideo  perstat  ilia,  et  raro  exstin- 
guitur.  Inde  est  quod  ira  sit  illis  qui  in  amoribus  sui  et 
mundi  sunt,  nam  illi  quoque  in  malis  omnis  generis  sunt ; 
at  zelus  illis  qui  in  amore  in  Dominum  et  in  amore  erga 
proximum  sunt :  quare  zelus  spectat  salvationem  hominis, 
at  ira  ejus  damnationem  ;  hanc  etiam  intendit  malus  qui 
iratus,  et  illam  bonus  qui  zelotes.  Quod  "gentes  iratae" 
hie  significent  malorum  contemptum,  inimicitiam  et  odium 
contra  Dominum,  et  contra  Divina  quae  ab  Ipso,  ita  con- 
tra sancla  caeli  et  ecclesiae,  est  quia  in  fine  ecclesiae,  paulo 
ante  ultimum  judicium,  de  quo  hie  agitur,  mutatur  status 
illorum  qui  in  priori  caelo  et  priori  terra  sunt,  quod  fit  per 
separationem  bonorum  a  malis ;  qua  facia  occluduntur 
apud  malos  externa,  per  quae  et  ex  quibus  simulate  et 
hypocritice  locuti  sunt  vera  ac  fecerunt  bona,  et  aperiun- 

tur  interna,  quae  apud  illos  infernalia  sunt  ;  quibus  apertis 
manifestc  erumpunt  contemptus,  hostilitas  et  odium,  cum 
contumeliis  contra  Dominum  et  contra  sancta  caeli  et 
ecclesiae  ;  haec  enim  apud  illos  latuerunt  recondita,  sed 
obvelata  amoribus  sui  et  mundi,  qui  tales  sunt  ut  bonum 
faciant  et  vera  loquantur  propter  se  et  mundum,  quia 
sancta  caeli  et  ecclesiae  sunt  illis  media  ad  fines,  qui  sunt 
fama,  gloria,  honor,  lucrum,  verbo  ipsi  et  mundus,  ac 
media  amantur  propter  fines  :  sed  quia  finis,  qui  est  amo- 
ris  hominis,  ac  inde  intentionis  et  voluntatis  ejus,  est 
corporeus  et  mundanus,  consequenter  infernalis,  ideo  bona 
et  vera  quae  sunt  caeli  et  ecclesiae  haerent  modo  in  exter- 
nis  apud  illos,  ac  nulla  sunt  in  internis,  quia  ibi  mala  et 
falsa  ;  nam  bona  et  vera  caeli  penetrant  in  interna  solum 
apud  illos  qui  sancta  caeli  et  ecclesiae  faciunt  fines,  hoc 
est,  faciunt  ut  sint  amoris  et  inde  intentionis  et  volunta- 
tis; et  quando  sunt  fines  tunc  aperitur  mens  spiritualis,  et 
per  hanc  ducitur  homo  a  Domino :  sed  contrarium  est 
quando  bona  et  vera  caeli  et  ecclesiae  non  sunt  fines  sed 
media  ;  nam,  ut  mox  supra  dictum  est,  fines  sunt  quae  amo- 
ris regnantis  hominis  sunt ;  et  cum  ille  est  amor  sui,  etiam 
est  amor  proprii  ejus,  quod  in  se  speclatum  non  est  nisi 
quam  malum  ;  et  homo  quantum  ex  illo,  tantum  ex  inferno 
agit,  proinde  etiam  contra  Divinum.  Porro  sciendum  est 
quod  in  omni  malo  sit  ira  contra  Dominum  et  contra 
sancta  ecclesiae :  quod  ita  sit,  manifeste  constare  mihi 
potuit  ex  infernis,  ubi  omnes  in  malis  sunt,  et  ex  quibus 
omnia  mala  ;  quod  ibi  dum  modo  audiunt  nominari  Domi- 
num accendantur  vehementi  ira,  non  solum  contra  Ipsum, 
sed  etiam  contra  omnes  qui  Ipsum  confitentur  ;  inde  est 
infernum  e  diametro  contra  caelum,  ac  in  perpetuo  conatu 
destruendi  illud,  et  exstinguendi  Divina  ibi,  quae  sunt 
bona  amoris  et  vera  fidei :  ex  eo  patet  quod  mala  irascan- 
tur  bonis,  ac  falsa  mali  veris.  Inde  nunc  est  quod  per 
"  iram "  in  Verbo  significctur  malum  in  omni  complcxu. 
Similiter  in  sequentibus  locis  : — Apud  Luc  am, 

Jesus  dixit,  "Vae  ventre  gestantibus  et  laclantibus  in  diebus  illis.  quia 
angustia  magna  super  terra,  et  ira  in  populo  "  (xxi.  23) : 

haec  de  consummatione  saeculi,  quae  est  ultimum  tempus 
ecclesiae  :  quod  tunc  bonum  et  verum  non  possint  rccipi, 

significatur  per  "  Vae  ventre  gestantibus  et  la6lantibus  ;" 
quod  rejiciatur  bonum  propter  malum  quod  tunc  domina- 
tur  in  ecclesia,  et  quod  etiam  verum  propter  falsum,  signi- 
ficatur  per  "quia  angustia  magna  super  terra,  et  ira  in 
populo ;"  "angustia"  hie  est  dominans  malum,  et  "ira" 
est  dominans  falsum  ex  malo,  nam  in  fine  ecclesiae  mali 
anguntur  ex  bono,  et  irascuntur  ex  vero.    Apud  Esaiam, 

"Tantummodo  in  Jehovah.  .  .justitia  et  robur  ;  ad  Ipsum  venient  et 
pudefient  omnes  qui  excanduerunt  contra  Ilium"  (xlv.  24): 

quod  "pudefient  omnes  qui  excanduerunt  contra  Jehovam" 
significat  quod  recedent  a  malis  et  falsis  omnes  qui  in  illis 
fuerunt  ;  "  excandescere  contra  Jehovam  "  significat  in  falsis 
ex  malo  esse.    Apud  Moscn, 

"  Schimeon  et  Levi  fratres  ;.  .  .  .in  ira  sua  occiderunt  virum,  et  in  bene- 
placito  suo  enervarunt  bovem  ;  maledicta  ira  eorum  quia  vehe- 
mens,  et  excandescentia  eorum  quia  dura  ;  dividam  eos  in  Jacobo, 
et  dispergam  eos  in  Israele"  (Gen.  xlix.  5-7) : 

per  "Reubenem,"  "Schimeonem"  et  "Levin"  significan- 
tur  fides,  charitas  et  opera  charitatis  ;  sed  ibi  per  "Reube- 
nem" significatur  fides  separata  a  charitate,  unde  nec  est 
charitas,  neque  aliquod  opus  charitatis ;  tria  enim  ilia 
cohaerent ;  qualis  enim  est  fides  talis  est  charitas,  et  qualis 
est  haec  tale  est  opus  charitatis  ;  sunt  enim  inseparabilia, 
ac  unum  est  alterius,  ita  unum  est  sicut  alterum  ;  et  quia 
Reuben  propter  adulterium  cum  ancilla  concubina  patris 
sui  malediclus  est,  ideo  etiam  Schimeon  et  Levi  rejiciun- 
tur  ;  reje£tio  horum  significatur  per  "  Dividi  in  Jacobo  et 
dispergi  in  Israele  :"  nunc  quia  fides,  quae  repraesentata 
est  per  Reubenem,  non  acceptanda  erat  ut  esset  primum 
ecclesiae,  sed  bonum  spirituale,  quod  est  verum  intelleclu 
et  voluntate,  ideo  Josephus  pro  primogenito  ecclesiae  loco 
Reubenis  receptus  est  ;  per  Josephum  enim  repraesenta- 
batur  bonum  spirituale,  quod  in  sua  essentia  est  verum 
intcllectu  et  voluntate  :  inde  constare  potest  quid  signifi- 
catur per  "iram  Schimeonis  et  Levi  quae  vehemens,"  et 
per  "excandescentiam  eorum  quae  dura,"  nempe  aversio 
a  bono  ct  vero,  ita  malum  et  falsum  in  omni  complexu  ; 
nam  cum  rccedit  charitas  a  fide,  tunc  non  amplius  est 
aliquod  bonum  nec  aliquod  verum.    (Sed  haec  fusius  explicate  in 

Arcanis  Cackstibus,  n.  6351-6361,  videantur.)     Apud  MatthdCUm, 

Jesus  dixit.  "Veteribus  dictum  est  Quisquis  occiderit,  obnoxius  erit 

judicio  ;  sed  dico  vobis,  quisquis  irascitur  fratri  suo  temere,  ob- 
noxius erit  judicio"  (v.  21,  22)  : 

per  "irasci  fratri  suo  temere"  etiam  hie  significatur  inimi- 
citia  et  odium  contra  bonum  et  verum  ;  illi  etiam,  quibus 
talis  inimicitia  et  tale  odium  est,  continue  animo,  inten- 
tione  et  voluntate  occidunt ;  nam  modo  liceret,  hoc  est, 
non  obstarent  leges  et  inde  timores  pro  poenis  et  vita,  aut 
jacturae  famae,  honoris  aut  lucri,  aclualiter  occiderent  ; 
quippe  quod  homo  animo  gerit,  hoc  facit,  dum  licitum  est  : 
quod  "ille  qui  temere  irascitur  fratri  suo,  obnoxius  sit 
judicio,"  sicut  ille  qui  occidit,  est  quia  per  "irasci"  signi- 
ficatur  cogitare,  intendere  et  velle  malum  alteri,  et  omne 
malum  voluntatis  est  in  vita  spiritus  hominis,  et  redit  post 
mortem;  inde  est  quod  tunc  "obnoxius  sit  judicio;"  et 
quod  intentionis  et  voluntatis  est,  hoc  judicatur  sicut 
fac~ti.  Sed  plura  loca  de  significatione  "irae"  et  "excan- 
descentiae"  apud  illos  qui  in  malo  sunt,  adducere  non  opus 
est,  quia  ex  se  liquet  quod  omne  malum  in  se  recondat 
iram  contra  bonum  ;  nam  vult  id  exstinguere,  ac  quoque 
vult  ilium,  in  quo  bonum  est,  si  non  quoad  corpus  usque 
quoad  animam  occidere,  quod  omnino  fit  ex  ira  et  cum 
ira. 

694.  "Et  venit  ira  tua,  et  tempus  mortuorum  judicari." — 

Quod  significet  ultitnum  judicium  super  illos  qui  nihil  boni 
et  veri  intus  apud  se  possident,  constat  ex  significatione 
"irae,"  cum  de  Domino,  quod  sit  ultimum  judicium  (dequa 
supra,  n.  413) ;  quod  id  per  "iram"  hie  significetur,  patet, 
nam  sequitur,  "tempus  mortuorum,"  et  "judicari:"  et  ex 
significatione  "mortuorum,"  quod  sint  qui  nihil  boni  et 
veri  intus  apud  se  possident;  quod  hi  dicantur  "mortui" 
est  quia  ipsa  vita  hominis  est  vita  spiritualis  ejus,  nam 
per  hanc  est  ille  homo,  ac  distinguitur  a  bestiis  quae  modo 
vitam  naturalem  habent  ;  haec  vita  absque  spirituali  vita 
apud  hominem,  est  mortua,  quoniam  in  se  non  habet  cae- 
lum quod  vocatur  "  vita  "  ut  et  "  vita  aeterna,"  sed  infernum 
quod  vocatur  "mors"  spiritualiter  ;  quod  illi  intelligantur 
per  "mortuos"  in  Verbo  qui  solam  vitam  naturalem  vivunt, 
et  non  simul  spiritualem,  videatur  supra  (n,  78) ;  etiam 
quod  per  "  mortem,"  cum  de  homine,  intelligatur  defeclus 
facultatis  intelligendi  verum  et  percipiendi  bonum  (etiam 

supra,  n.  550)  ;  et  is  defe6lus  est  quando  non  internus  spiri- 
tualis  homo  formatus  est,  ille  enim  formatur  per  vera  ex 
bono.  In  interno  illo  homine  residet  facultas  intelligendi 
verum  et  percipiendi  bonum,  nam  ille  homo  in  caelo  est 
et  in  ejus  luce  ;  et  qui  in  caeli  luce  est,  is  est  vivus  :  at 
quando  solum  naturalis  homo  formatus  est,  et  non  simul 
spiritualis,  tunc  non  aliqua  facultas  est  intelligendi  et  per- 
cipiendi vera  et  bona  caeli  et  ecclesiae,  quia  ei  non  est 
aliqua  lux  e  caelo  ;  inde  est  quod  talis  homo  dicatur  "mor- 
tuus."  Quod  1 1 11  qui  intus  apud  se  non  aliquid  boni  et  veri 
possident,  intelligantur  hie  per  "mortuos  qui  judicandi," 
constare  etiam  potest  ex  antecedentibus,  ubi  a<5tum  est  de 
separatione  malorum  a  bonis  ante  ultimum  judicium,  et 
quod  mali,  cum  separati  sunt,  in  interiora  sua,  quae  sca- 
tent  meris  malis  et  falsis,  veniant  ;  ex  quo  patet  quod  intus 
mortui  fuerint,  tametsi  apparuerint  in  externa  forma  sicut 
vivi. 

<>95[7/].  "Et  dare  mercedem  servis  [l]tuis  prophetis  et  Sanc- 
tis."— Quod  significet  caelum  illis  qui  in  veris  doclrinae 
sunt,  ct  in  vita  secwidum  ilia,  constat  ex  significatione 
"dare  mercedem,"  quod  sit  salvatio,  proinde  caelum  :  ex 
significatione  "servorum  suorum  prophetarum,"  quod  sint 
qui  in  veris  doclrinae,  "servi"  enim  Domini  dicuntur  qui 
in  veris,  quia  vera  serviunt  ad  bonum  producendum,  con- 
firmandum  et  conservandum,  et  quae  serviunt  bono,  ser- 
viunt Domino,  nam  a  Domino  omne  bonum;  et  "  prophe- 
tae"  dicuntur  qui  docent  doftrinam,  inde  abstrafte  per 
illos  significatur  doclrinam  :  (quod  "  servi  Dei "  dicantur  qui  in  veris 

sunt,  videatur  supra,  n.  6,  400/[^.<:]  ;  et  quod  "  prophetae  "  qui  docent  docTxinam,  et 
abstracte  doctrinae,  n.  6240  et  ex  significatione  " sanclorum," 
quod  sint  qui  in  veris  doclrinae  ex  Verbo,  et  in  vita  secun- 
dum ilia  (de  qua  supra,  n.  204) :  inde  patet  quod  per  "dare 
mercedem  servis  suis  prophetis  et  san6tis,"  significetur 
caelum  illis  qui  in  veris  do6lrinae  sunt,  et  in  vita  secun- 
dum ilia.  Quod  per  "mercedem"  significetur  salvatio, 
proinde  caelum,  absque  didu£tione  et  explicatione  potest 
sciri  ;  sed  quia  pauci  sciunt  quid  proprie  intelligitur  per 
"mercedem,"  dicetur.  Per  "mercedem"  proprie  intelligi- 
tur id  jucundum,  faustum  et  beatum,  quod  inest  amori  seu 
affeclioni  boni  et  veri';  ille  amor,  seu  ilia  affedtio,  in  se 
habet  omne  gaudium  cordis,  quod  gaudium  caeleste,  et 
quoquc  caelum,  vacatur ;  causa  est  quia  Dominus  est  in 

illo  amore,  seu  in  ilia  affeclione,  et  cum  Domino  etiam 
caelum  :  id  itaque  gaudium,  seu  id  jucundum,  faustum  et 
beatum,  est  quod  proprie  intelligitur  per  "mercedem," 
quam  accepturi  illi  qui  bonum  faciunt  et  verum  loquuntur 
ex  amore  et  affectione  boni  et  veri,  ita  ex  Domino,  at 
nequaquam  ex  semet  ;  et  quia  ex  Domino,  et  non  ex 
semet,  non  est  merces  meriti  sed  est  merces  gratiae.  Ex 
his  constare  potest  quod  qui  scit  quid  gaudium  caeleste, 

etiam  Sciat  quid  merces  :  (quid  gaudium  caeleste  in  sua  essentia,  vi- 
deatur  in  opere  De  Caelo  el  Inferno,  n.  395-414:)  llOC  itaque  significatur 

per  "mercedem"  quae  est  illis  qui  in  veris  ex  bono  sunt; 
at  vero  per  "mercedem"  quae  est  illis  qui  in  falsis  ex  malo 
sunt,  est  gaudium,  seu  jucundum,  faustum  et  beatum  in 
mundo,  sed  infernum  post  abitum  e  mundo. 

[&.]  Ex  his  paucis  patet  quid  per  "mercedem"  in  se- 
quentibus  locis  significatur  : — Apud  Esaiam, 

"  Ecce  Dominus  Jehovih  in  forti  venit, ....  ecce  merces  Ipsius  cum  Ipso, 
et  pretium  operis  Ipsius  Wcoram  Ipso"  (xl.  10) ; 

apud  eundem, 

"Dicite  filiae  Zionis,  Ecce  salus  tua  venit,  [ecce  merces  Ipsius  cum  Ipso,] 
et  pretium  operis  Ipsius  Mcoram  Ipso"  (lxii.  11); 

et  in  Apocalypsi, 

"  Ecce  venio  cito,  et  merces  mea  Mecum,  ut  dem  unicuique  sicut  opus 
ejus  erit  "  (xxii.  12) : 

"Ecce  Dominus  Jehovih  in  forti  venit,"  et  "Ecce  salus 
tua  venit,"  turn  "Ecce  venit  cito,"  significant  adventum 
Domini  primum  et  alterum :  "merces  Ipsius  cum  Ipso" 
significat  caelum  et  omnia  ejus,  ut  supra,  quoniam  ubi 
Dominus  ibi  caelum ;  caelum  enim  non  est  caelum  ex 
angelis  ibi,  sed  ex  Domino  apud  angelos  :  quod  caelum 
accepturi  sint  secundum  amorem  et  affeclionem  boni  et 
veri  a  Domino,  intelligitur  per  quod  "pretium  operis  Ipsius 
coram  Ipso,"  et  per  quod  "  det  unicuique  sicut  opus  ejus 
erit ;"  per  "  opus,"  cui  caelum  ut  merces,  non  aliud  intel- 
ligitur quam  opus  ex  amore  seu  affeclione  boni  et  veri, 
nam  omne  opus,  ex  quo  caelum,  inde  erit  apud  hominem  ; 
nam  opus  omne  suum  trahit  ex  amore  aut  affeclione,  sicut 
effeclus  omne  suum  a  causa  efficiente ;  inde  qualis  est 
amor  aut  affeftio  tale  est  opus  ;  inde  constare  potest 
quid  intelligitur  per  "opus  secundum  quod  unicuique  da- 

bitur,"  et  quid  per  "pretium  operis."    Similiter  apud  Esa- 

iam, 

"Ego  Jehovah  amans  judicium,  dabo  mercedem  operis  eorum  in 

veritate,  et  foedus  aeternitatis  excidam  illis  "  (lxi.  8) : 

per  "judicium"  quod  amat  Jehovah,  significatur  verum 
fide,  affectione  et  a6tu,  nam  judicium  est  homini  ex  vero, 
tarn  cum  cogitat  et  vult  verum  quam  cum  loquitur  verum 
et  facit  secundum  id  ;  et  quia  id  per  "judicium"  significa- 
tur, ideo  dicitur,  "Dabo  mercedem  operis  eorum  in  veri- 
tate," hoc  est,  caelum  secundum  fidem  et  affectionem  veri 
in  actu ;  et  quia  inde  conjunclio  est  cum  Domino,  ex  quo 
merces,  ideo  etiam  dicitur,  "Foedus  aeternitatis  excidam 
illis;"  per  "foedus"  enim  in  Verbo  significatur  conjunctio 
per  amorem,  et  per  "foedus  aeternitatis"  conjun£tio  per 
amorem  boni  et  veri  ;  amor  enim  ille  conjungit,  quia  est 
Ipsius  Domini,  procedit  enim  ex  Ipso.  Quod  amare  bonum 
et  verum  propter  bonum  et  verum,  sit  merces,  ex  causa 
quia  in  illo  amore  est  Dominus  et  caelum,  etiam  constare 
potest  ex  sequentibus  his  locis  : — Apud  Matthaeum, 

"Non  faciatis  eleemosynam  coram  hominibus,  ut  videamini  ab  his,  nam 
alioqui  mercedem  non  habetis  apud  Patrem  vestrum  qui  in  caelis 
est ;  quando  feceris  eleemosynam,  ne  tuba  canas  ante  te,  quemad- 
modum  hypocritae  faciunt  in  synagogis  et  in  vicis,  ut  glorificentur 
ab  hominibus  ;  amen  dico  vobis,  habent  mercedem  suam  :  tu  vero, 
quando  feceris  eleemosynam,  ne  cognoscat  sinistra  tua  quid  faciat 
dextra  tua,  ut  sit  tua  eleemosyna  in  occulto  ;  tunc  Pater  tuus,  qui 
videt  in  occulto,  illud  reddet..in  manifesto.  Et  si  oraveris,  non 
eris  sicut  hypocritae,  nam  amant  in  synagogis  et  in  angulis  platea- 
rum  stantes  orare,  quo  conspicui  nant  hominibus  ;  amen  dico  vo- 
bis quod  mercedem  suam  habeant  ;  tu  vero  quando  oraveris  intrato 
in  conclave  tuum,  et  claudens  ostium  tuum,  ora  Patrem  tuum  qui 
in  occulto  est  ;  tunc  Pater  tuus,  qui  in  occulto  videt,  reddet  tibi  in 
manifesto  "  (vi.  [ij  2-6) : 

per  "eleemosynam"  in  universali  sensu  significatur  omne 
bonum  quod  homo  vult  et  facit,  et  per  "orare"  in  eodem 
sensu  significatur  omne  verum  quod  homo  cogitat  et  loqui- 
tur ;  qui  duo  ilia  faciunt  "  ut  videantur,"  hoc  est,  ut  appa- 
reant,  illi  bonum  faciunt  et  verum  loquuntur  propter  se  et 
mundum,  nam  propter  gloriam,  quae  est  jucundum  amoris 
sui  quod  illis  est  ex  mundo ;  his  quia  jucundum  gloriae 
est  merces,  dicitur  quod' "  mercedem  suam  habeant;"  sed 
jucundum  gloriae,  quod  in  mundo  apparet  illis  sicut  cae- 
lum, post  obitum  vertitur  in  infernum  :   at  qui  bonum 

faciunt  et  verum  loquuntur  non  propter  se  et  mundum, 
sed  propter  ipsum  bonum  et  ipsum  verum,  intclliguntur 
per  illos  qui  "eleemosynam  faciunt  in  occulto"  et  qui 
"orant  in  occulto;"  nam  faciunt  et  orant  ex  amore  seu 
affeclione,  ita  ex  Domino  ;  hoc  itaque  est  amare  bonum 
et  verum  propter  bonum  et  verum  ;  de  his  ideo  dicitur 
quod  "Pater  in  caelis  reddet  illis  in  manifesto:"  quare 
esse  in  bonis  et  in  veris  ex  amore  aut  affectione,  quod 
idem  est  cum  esse  in  illis  a  Domino,  est  merces,  quoniam 
in  illis  est  caelum,  ac  omne  beatum  ac  faustum  caeli. 
Apud  Lucam, 

"Quando  feceris  prandium  aut  cenam,  ne  voca. .  .  .divites,  ne  forte  ii 
vicissim  te  vocent,  et  fiat  tibi  retributio  ;  sed....  voca  pauperes 
.  .  .  . ;  tunc  beatus  eris,  quia  non  habent  ad  retribuendum  tibi  ;  re- 
tribuetur  enim  tibi  in  resurrectione  "  mortuorum  (xiv.  12-14) : 

per  "facere  prandium  et  cenam,  et  vocare  ad  ilia,"  simile 
significatur  per  quod  dare  edere  et  bibere,  seu  panem  et 
vinum,  nempe  facere  proximo  bonum  ac  docere  verum,  et 
sic  quoad  amorem  consociari  ;  qui  itaque  id  faciunt  ob 
fincm  ut  retribuantur,  id  non  faciunt  propter  bonum  et 
propter  verum,  ita  non  ex  Domino,  sed  propter  se  et  mun- 
dum, ita  ex  inferno;  qui  vero  faciunt  ilia  non  ob  finem  ut 
retribuantur,  illi  faciunt  ilia  propter  ilia,  nempe  propter 
bonum  et  verum  ;  et  qui  faciunt  propter  ilia,  ii  faciunt  ex 
illis,  ita  ex  Domino,  a  quo  ilia  apud  hominem  sunt  ;  bea- 
titudo  caelestis,  quae  in  illis  faclis  est,  et  inde  ex  illis,  est 
"merces,"  ac  intelligitur  per  quod  "  retribuetur  tibi  in 
resurreftione "  mortuorum.    Apud  eundem, 

"  Potius  amate  inimicos  vestros,  et  benefacite,  atque  mutuo  date  nihil 
inde  sperantes  ;  tunc  crit  merces  vestra  multa,  et  eritis  filii  Altis- 
simi  "  (vi.  35) : 

per  haec  significantur  similia  quae  per  ilia  mox  prius  ; 
nempe,  quod  non  benefaciendum  sit  propter  retributionem, 
hoc  est,  non  propter  se  et  mundum,  ita  non  propter  famam, 
gloriam,  honorem  et  lucrum,  sed  propter  Dominum  ;  quod 
est  propter  ipsum  bonum  et  verum,  quae  apud  illos  a 
Domino  sunt,  ita  in  quibus  est  Dominus  :  per  "amare  ini- 
micos et  benefaccre  illis,"  in  sensu  proximo,  ibi  intelligitur 
amare  gentes  et  benefacere  illis,  quod  fiet  docendo  illos 
verum,  et  per  id  ducendo  illos  ad  bonum  ;  nam  gens  Judaica 
fratres  et  amicos  vocabant  suos,  sed  hostcs  et  inimicos  gen- 

tes  ;  per  "  mutuo  dare"  significatur  communicare  bona  et 
vera  doftrinae  ex  Verbo  ;  "nihil  sperantes"  significat  non 
propter  aliquid  sui  et  mundi,  sed  propter  bonum  et  verum : 
"tunc  erit  merces  vestra  multa  "  significat  quod  illis  tunc 
caelum  cum  ejus  beatis  et  jucundis  ;  "et  eritis  filii  Altissi- 
mi"  significat  quia  sic  faciunt  ilia  non  ex  se  sed  ex  Domino  ; 
nam  qui  bonum  facit  et  verum  docet  ex  Domino,  is  filius 
Ejus  est ;  non  autem  qui  bonum  facit  ex  se,  quod  facit  omnis 
qui  spe£tat  honorem  et  lucrum,  propter  quae.  Apud  Mai- 
thaeiun, 

"  Quisquis  prophetam  accipit  in  nomine  prophetae,  mercedem  prophe- 
tae  accipiet:  quisquis  [accipit]  justum  in  nomine  justi,  mercedem 
justi  accipiet.  Quisquis  potaverit  unum  parvorum  potu  frigidae 
solum  in  nomine  discipuli,  non  perdet  mercedem"  (x.  41,  42) : 

quomodo  haec  Domini  verba  intelligenda  sunt,  nemo 
videre  potest  nisi  ex  sensu  interno  seu  spirituali  illorum  ; 
quis  enim  scire  potest  quid  intelligitur  per  "accipere  mer- 
cedem prophetae"  et  " mercedem  justi,"  et  quid  per  "reci- 
pere  prophetam  et  justum  in  nomine  proghetae  et  justi"? 
turn  quid  intelligitur  per  "mercedem"  quam  accipiet  qui 
"potaverit  potu  frigidae  solum  unum  parvorum  in  nomine 
discipuli  ?"  Quis  absque  sensu  interno  spirituali  videre  pot- 
est quod  per  ilia  verba  intelligatur  quod  quisque  acceptu- 
rus  sit  caelum  et  ejus  gaudium  secundum  affectionem  veri 
et  boni,  et  secundum  obedientiam  ?  Quod  i lie  sensus  sit, 
apparet  dum  [llper  "prophetam"  intelligitur  verum  doctri- 
nae,  per  "justum"  bonum  amoris,  et  per  "discipulum" 
verum  et  bonum  Verbi  et  ecclesiae  ;  et  cum  per  "in  no- 
mine "  illorum  intelligitur  propter  ilia,  et  secundum  quale 
illorum  apud  illos  qui  faciunt  et  docent ;  turn  cum  per 
"mercedem"  intelligitur  caelum,  ut  supra  diftum  est, 
nempe  quod  unicuique  sit  caelum  secundum  affeflionem 
veri  et  boni,  ac  secundum  quale  et  quantum  ejus  ;  istis 
enim  affeclionibus  inscripta  sunt  omnia  caeli,  nam  illae 
affecliones  non  sunt  alicui  nisi  ex  Domino,  est  enim  Divi- 
num  procedens  ab  Ipso  in  quo  et  ex  quo  est  caelum.  Per 
"  potare  potu  frigidae  unum  parvorum  in  nomine  discipuli" 
intelligitur  ex  obedientia  bonum  facere  et  verum  docere  ; 
nam  per  "aquam"  significatur  verum  affeclione,  et  per 
"frigidam"  verum  obedientia;  sola  enim  obedientia  est 
affeclio  naturalis  et  non  spiritualis,  quare  respective  est 

frigida:  per  "  discipulum,"  in  cujus  nomine  seu  propter 
quem  potabit,  significatur  verum  et  bonum  Verbi  et  eccle- 

siae.  (Quod  per  "  prophetam  "  significetur  verum  dodrinae,  videatur  supra,  n. 
624^-c] ;  quod  per  "  justum  "  bonum  amoris,  n.  2O4M  ;  quod  per  "  discipulum  " 
verum  et  bonum  Verbi  et  ecclesiae,  n.  IOO,  122;  et  quod  per  "  nomen  "  significe- 
tur quale  rei  Met  status,  n.  I02[J],  I  35,  I48,  6/6.)     Apud  MarCUVl, 

"Quisquis  vos  potaverit  poculo  aquae  in  nomine  meo,  eo  quod  Christi 
sitis,  amen  dico  vobis,  non  perdet  mercedem  suam  "  (ix.  41) : 

per  haec  quoque  intelligitur  quod  jucundum  caeli  recepturi 
qui  ex  affectione  audiunt,  recipiunt  et  docent  verum,  ex 
eo  quod  verum  et  affeclio  ejus  sit  ex  Domino,  ita  propter 
Dominum,  proinde  etiam  propter  verum  ;  nam  "eo  quod 
Christi  sitis"  significat  propter  Divinum  Verum  procedens 

a  Domino.  (Quod  "Christus"  sit  Dominus  quoad  Divinum  Verum,  et  inde 
Divinum  Verum  procedens  a  Domino,  videatur  supra,  n.  t2l684,  685  ) 

[c.]  Apud  Sachariam, 

"Fundata  est  domus  Jehovae  Zebaoth,  templum  ut  aedificetur  ;  nam 
ante  dies  hos  merces  hominis  non  facia  est,  nec  merces  bestiae,  ac 
exeunti  et  intranti  non  pax  ab  hoste  :.  .  .  .nunc  semen  pacis,  vitis 
dabit  fructum,  et  terra  dabit  proventum  suum,  et  caeli  dabunt  rorem 
suum  "  (viiL  9, 10,  12) : 

haec  dicta  sunt  de  nova  ecclesia  a  Domino  instauranda, 
veteri  devastata  ;  nova  ecclesia,  quae  instaurabitur,  signi- 
ficatur  per  "domum  Jehovae  Zebaoth"  quae  fundata  est, 
et  per  " templum"  quod  aedificabitur  ;  per  "domum  Jeho- 
vae" significatur  ecclesia  quoad  bonum,  et  per  "templum" 
ecclesia  quoad  verum  (videatur  supra,  n.  22O) :  quod  antehac 
non  alicui  affectio  veri  et  boni  spiritualis,  nec  affectio  veri 
et  boni  naturalis,  fuerit,  significatur  per  quod  "ante  dies 
hos  non  merces  hominis  facia  sit,  nec  merces  bestiae  ;"  per 
"  hominem  "  enim  significatur  affcctio  veri  spiritualis,  et  per 
"bestiam"  affeclio  boni  naturalis,  et  per  "mercedem"  cae- 
lum, quod  est  eis  qui  in  affectionibus  veri  et  boni  sunt  ; 

(quod  "  homo  "  signified  affedionem  veri  spiritualem  et  inde  intelligentiam,  videa- 
tur supra,  n.  280,  54^.  547-  et  qu°d  "bestia"  signified  affedionem  naturalem, 

n.  6500  "exeunti  et  intranti  non  pax  ab  hoste,"  significat 
quod  antehac  infestati  fuerint  ab  inferno  in  omni  vitae 
statu  ;  per  "  exire  et  intrare  "  significatur  vitae  status  a  prin- 
cipio  ad  finem  ;  per  "non  pacem"  significatur  infestatio  a 
malis  et  inde  falsis,  et  per  "hostem"  infernum  unde  mala  et 
falsa:  "semen  pacis"  significat  verum  caeli  et  ecclesiae 
quod  a  Domino;  id  "semen  pacis"  dicitur,  quia  tutatur 

contra  inferna  et  dat  securitatcm  :  "vitis  dabit  fructum,  et 
terra  proventum,"  significat  quod  affeclio  veri  spiritualis 
producot  bonum  charitatis,  et  affecliio  boni  et  veri  na- 
turalis  producet  opera  charitatis;  "  vitis"  significat  ecclesi- 
am  quoad  affectionem  veri  spiritualem,  "terra"  ecclesiam 
quoad  affeclionem  veri  naturalem,"  fructus  "  bonum  charita- 
tis, et  "  proventus  "  opera  illius  boni :  "  caeli  dabunt  rorem  " 
significat  ilia  ex  influxu  per  caelum  a  Domino.  Apud  Jo- 
hannetn, 

"Tollite  oculos  vestros,  et  spectate  agros,  quod  albi  sint  ad  messem 
jam  jam  ;  et  qui  metit  mercedem  accipiet,  et  colliget  fructum  ad 
vitam  aeternam,  ut  qui  seminat  simul  gaudeat  et  qui  metit"  (iv. 

35.  36) : 

haec  etiam  de  nova  ecclesia  a  Domino  ;  quod  ilia  instet, 
significatur  per  "agros  qui  albi  sunt  ad  messem  jam  jam;" 
illi  qui  ab  ea  ecclesia  in  affe6lione  veri  spirituali  sunt,  et 
inde  in  caelo,  intelliguntur  per  "qui  metit  mercedem  acci- 
piet, et  colliget  fruc~lum  in  vitam  aeternam  ;"  et  Ipse  Do  ■ 
minus  a  quo  ilia  affe£lio  veri  et  caelum,  intelligitur  per 
"qui  seminat  simul  gaudeat."    Apud  Jcrcmiam, 

"Rachel  deplorans  filios  suos,  renuit  consolationem  accipere  super  filiis 
suis,  eo  quod  non  ullus  ;  sed.  .  .  .inhibe  vocem  tuam  a  fletu,  et  ocu- 
los tuos  a  lachryma,  quia  est  merces  labori  tuo, ....  nam  revertentur 
e  terra  hostis  ;  estque  spes  extremitati  tuae,.  .nam  revertentur  filii 
in  terminum  suum  "  (xxxi.  15-17  ;  Matth.  ii.  18): 

quod  per  haec  intelligantur  infantes  pueri  in  Bethlechem, 
qui  ex  mandato  Herodis  occisi  sunt,  constat  apud  Mat- 
thaeum,  in  loco  citato  ;  sed  quid  per  id  significatum  est,  non 
adhuc  est  notum  :  significatum  est  quod  cum  Dominus  in 
mundum  venit,  non  aliquod  verum  spirituale  superesset  ; 
per  Rachaelem  enim  repraesentata  est  ecclesia  interna 
spiritualis,  et  per  Learn  ecclesia  externa  naturalis,  per 
Bethlechem  spirituale,  et  per  pueros  qui  occisi  sunt  verum 
ex  ilia  origine  ;  quod  non  amplius  superesset  aliquod  ve- 
rum spirituale,  significatur  per  quod  "Rachel  deplorans 
filios,  renuat  consolationem  accipere  super  filiis  suis,  eo 
quod  non  ullus  :"  quod  posthac  non  dolor  erit  propterea, 
quia  natus  est  Dominus  a  quo  nova  ecclesia  quae  in  veris 
ex  affectione  spirituali  erit,  significatur  per  "Inhibe  vocem 
a  fletu  et  oculos  tuos  a  lachryma,  quia  est  merces  labori 
tuo  ;  per  1 '  mercedem  Ipsius  "  significatur  caelum  illis  qui  ab 

ecclesia  ilia  ex  affeftione  veri  spirituali  erunt,  et  per  "labo- 
rem  "  significatur  pugna  Domini  contra  inferna  et  subjugatio 
illorum,  ut  nova  ecclesia  instauretur :  quod  nova  ecclesia 
instaurabitur  loco  ejus  quae  perierat,  significatur  per  quod 
" revertentur  e  terra  hostis,"  et  quod  "sit  spes  extremitati," 
turn  quod  "revertentur  filii  in  terminum  suum  ;"  "reverti 
e  terra  hostis"  significat  educi  ex  inferno;  "spes  extremi- 
tati" significat  finem  prioris  ecclesiae  et  principium  novae  ; 
"revertentur  filii  in  terminum"  significat  quod  spiritualia 
vera  apud  illos  qui  e  nova  ilia  ecclesia  erunt,  existent. 
Apud  Esaiam, 

"Ego  dixi,  In  vanum  laboravi,  in  inanitatem  et  vanitatem  vires  meas 
insumpsi  :  verum  tamen  judicium  meum  apud  Jehovam,  et  merces 
operis  mei  apud  Deum  meum  "  (xlix.  4) : 

etiam  haec  de  nova  ecclesia  a  Domino  instauranda  dicta 
sunt ;  quod  non  instaurari  possit  apud  gentem  Judaicam, 
quia  vera  non  aliqua  affeclione  spirituali  recipi  ab  ilia  pot- 
uissent,  intelligitur  per  "Ego  dixi,  In  vanum  laboravi,  in 
inanitatem  et  vanitatem  vires  meas  insumpsi :"  quod  usque 
provideatur  a  Domino  ecclesia  spiritualis,  nempe  apud 
gentes,  significatur  per  quod  "judicium  meum  sit  apud 
Jehovam,"  et  per  quod  "merces  operis  mei  sit  apud  Deum 
meum;"  per  "mercedem"  hie  significatur  ecclesia  quae  in 
affe£t.ione  veri  spirituali  est  ;  per  "laborem"  et  per  "opus" 
significatur  pugna  Domini  contra  inferna  et  subjugatio 
illorum,  per  quam  Dominus  restituit  aequilibrium  inter 
caelum  et  infernum,  in  quo  homo  recipere  potest  verum 
et  fieri  spiritualis.  (D0q«QaequaibriovideaturinopereZ??Gte&ff//^f««»o, 
n.  589-603;  et  in  opusculo  De  Ultimo  Judicio,  n.  33,  34,  73,  74.)     Apud  Da- 

videm, 

"  Ecce  hereditas  Jehovae  filii,  merces  fruclus  ventris  ;  sicut  tela  in  manu 
potentis,  sic  filii  adolescehtiae  ;  beatus  vir  qui  implevit  pharetram 
suam  ex  illis,  non  pudefient  cum  loquentur  cum  hostibus  in  porta" 
(Ps.  exxvii.  3,  4[,  5]) : 

quid  hie  per  "  filios,"  "fructum  ventris,"  "tela,"  "phare- 
tram," et  per  "hostes  in  porta"  significatur,  videatur  su- 
pra (n.  357M) ;  et  quod  per  "mercedem"  etiam  hie  intelli- 
gatur  felicitas  quae  est  illis  qui  in  caelo.  Apud  Evange- 
list as, 

"BeatL.cum  probris  affecerint  vos,  et  persecuti  fuerint,  et  dixerint 
omne  malum  verbum  contra  vos,  mentientes  propter"  Christum  : 

"gaudete  et  exultate,  quia  merces  vestra  multa  in  caelis  ;  sic  enim 
persecuti  sunt  prophetas  qui  ante  vos  "  {Alalth.  v.  11,  12  ;  Luc.  vi. 

22,  23): 

haec  de  illis  qui  pugnant  et  vincunt  in  tentationibus  in- 
du<5tis  a  malis,  ita  ab  inferno ;  tentationes  significantur 
per  "afficere  probris,"  "persequi,"  "dicere  malum  verbum," 
"mentiri  propter  Christum,"  tentationes  enim  sunt  impug- 
nationes  et  infestationes  veri  et  boni  a  falsis  et  malis  ; 
per  "Christum"  intelligitur  Divinum  Verum  a  Domino, 
quod  impugnatur  et  propter  quod  infestantur :  "Gaudete 
et  exultate,  quia  merces  vestra  magna  in  caelis,"  signi- 
ficat  caelum  cum  ejus  gaudio  illis  qui  in  affectione  veri  spiri- 
tual! sunt,  nam  illi  soli  pugnant  et  vincunt,  ex  causa 
quia  Dominus  in  ilia  affecStione  est,  qui  pro  homine  in 
pugnis  tentationum  resistit  et  vincit  ;  "[l]sic  enim  perse- 
cuti sunt  prophetas  qui  ante  vos"  significat  quod  prius 
similiter  impugnaverint  vera  do6trinae  quae  apud  illos  qui 
in  affectione  veri  spirituali  fuerunt,  per  "prophetas"  enim 
abstracte  a  personis  significantur  vera  ex  Verbo,  seu  ex 
Domino. 

[d.]  Ex  his  quae  nunc  e  Verbo  allata  sunt,  constare 
potest  quod  per  "mercedem"  significetur  caelum  quoad 
ejus  beatum,  faustum  et  jucundum,  quod  illis  est  qui  in 
affeclione  veri  et  boni  spirituali  sunt,  et  quod  "merces" 
sit  ipsa  ilia  affectio  ;  nam  sive  dicas  affe<5tionem  illam,  sive 
caelum,  idem  est,  quoniam  in  ilia  et  ex  ilia  est  caelum: 
illi  autem  qui  non  ex  affectione  spirituali  loquuntur  verum 
et  faciunt  bonum,  sed  modo  ex  affectione  naturali,  et  cogi- 
tant  jugiter  de  caelo  ut  mercede,  illi  repraesentati  sunt 
per  mercenarios  in  Ecclesia  Israelitica,  de  quibus  in  ilia 
ecclesia  plura  statuta  exstant ;  sicut 

Quod  mercenarii  non  comederent  de  Paschate  (Exod.  xii.  43,  45) ; 
Quod  non  comederent  de  Sanctis  (Levit.  xxii.  10) ; 

Quod  non  pernoclaret  merces  mercenarii  apud  aliquem  usque  ad  auro- 
ram  {Levit.  xix.  13) ; 

Quod  non  opprimerent  "  mercenarium,  pauperem  et  egenum  de  fratri- 
bus. .,  aut  de  peregrine  .,  qui  in  terra  tua,  et  in  portis  tuis;  in  die 

illis  dabis  mercedem  ejus,  ita  ut  non  occidat  super  ea  sol  ne 

clamet  contra  te  ad  Jehovam,  ut  sit  in  te  peccatum"  (Deutr.  xxiv. 
14.  15); 

apud  Malachiam, 

Ego  "contra  oppressores  mercedis  mercenarii,  viduae  et  pupilli,  et  de- 
clinantes  peregrinum,  nec  timent  Me"  (iii.  5); 

et  alibi :  quod  non  comederent  ex  paschate  et  ex  sancli- 
ficatis,  erat  causa  quia  per  illos  repraesentati  sunt  natu- 
rales,  et  non  spirituales  ;  et  spirituales  ab  ecclesia  sunt, 
et  non  ita  naturales  :  nam  spectare  caelum  ut  mercedem 
propter  bona  quae  faciunt  est  naturale,  naturale  enim 
spec~tat  bonum  ex  sc,  ita  caelum  ut  mercedem,  unde  bo- 
num  fit  meritorium  ;  aliter  vero  spirituale  ;  hoc  agnoscit 
bonum  non  a  se  sed  a  Domino,  unde  etiam  caelum  ex 
misericordia,  et  non  ex  aliquo  merito  :  at  quoniam  usque 
bonum  faciunt,  tametsi  non  ex  affeclione  spirituali,  sed 
ex  affectione  naturali,  quae  est  obedientia,  et  tunc  cogi- 
tant  de  caelo  ut  mercede,  ideo  memorantur  inter  "  pau- 
peres,  egenos,  peregrines,  pupillos  et  viduas,"  ex  causa 
quia  in  paupertate  spirituali  sunt ;  nam  genuina  vera  illis 
in  obscuro  sunt,  quia  lux  e  caelo  per  spiritualem  hominem 
in  naturalem  illorum  non  influit ;  inde  est  quod  inter  illos 
memorentur,  et  quod  praecipiatur  quod  "daretur  illis 
merces  antequam  sol  occidit ;"  sunt  quoque  illi  in  caelo- 
rum  infimis,  et  ibi  servitia,  ac  ibi  secundum  opera  illorum 

remuiierantur  (sed  de  his  videantur  plura  in  Doclrina  Novae  Hierosolymac,  n. 

150-158).  Mercenarii  autem  qui  non  cogitant  de  mercede 
in  caelo  sed  de  mercede  in  mundo,  ita  qui  bonum  faciunt 
propter  lucra,  sive  sint  honores  sive  opes,  illi  qui  bonum 
faciunt  ex  amore  honorum  et  opum,  ita  propter  se  et 
mundum,  illi  naturales  infernales  sunt  ;  hi  mercenarii  intel- 
liguntur  apud  Johannent, 

"  Ego  sum  Pastor  bonus  ;  Pastor  bonus  animam  suam  pro  ovibus  :  mer- 
cenarius  vero.  . . . videt  lupum  et  deserit  oves,  et  fugit. . .  .quia 
mercenarius  est"  (x.  11-13) ; 

et  apud  J  ere  mi  am, 

"Vitula  pulcherrima  Aegyptus,  exitium  a  septentrione  venit,.  .merce- 
narii ejus...sicut  vituli  saginati,  nam  etiam  illi  converterunt  se. 
fugiunt  simul  nec  constiterunt,  quia  dies  exitii  illorum  venit  super 
eos"  (xlvi.  20,  21) : 

et  quoque  alibi 

(ut  Esai.  xvi.  14  ;  cap.  xxi.  16). 

Quoniam  per  "mercedem"  in  Verbo  significatur  caelum, 
quod  est  illis  qui  in  amore  veri  et  boni  spirituali  sunt,  ita 
in  opposito  sensu  per  "mercedem"  significatur  infernum, 
quod  est  illis  qui  in  amore  falsi  et  mali  sunt.  Id  per 
"mercedem"  significatur  apud  Davidem, 

"t'llnduet  maledictionem  sicut  vestem  suam,  ac  Miritravit  in  medium 
ejus  sicut  aquae,  et  sicut  oleum  inter  ossa  ejus  :.  .  .  .haec  merces 
adversantium  mini  a  cum  Jehovah,  et  loquentium  malum  contra 
animam  meam  "  (Ps.  cix.  18,  20)  : 

haec  in  sensu  spirituali  intelligenda  sunt  de  Domino  ;  nam 
ubi  David  in  Psalmis  loquitur  de  Se,  in  eo  sensu  intelli- 
gitur  de  Domino,  nam  David  ut  rex  repraesentavit  Domi- 
num,  et  inde  significat  Ipsum  quoad  Divinum  spirituale, 
quod  est  regium  Domini:  "merces  adversantium  Domino, 
et  loquentium  malum  contra  animam  Ipsius,"  describitur 
ut  infernum  ex  amore  falsi  et  mali,  nempe  per  haec,  quod 
"winduet  malediftionem  sicut  vestem  suam,  ac  wintravit 
in  medium  ejus  sicut  aquae,  et  sicut  oleum  inter  ossa  ejus  ;" 
infernum  quod  recipitur  in  externis  et  in  internis,  descri- 
bitur per  ilia  duo,  infernum  quod  recipitur  in  externis  per 
maledi<5tionem  quam  "induet  sicut  vestem  suam,"  ac  in- 
fernum quod  recipitur  in  internis  per  maledictionem  quae 
"intrat  in  medium  ejus  sicut  aquae,  et  sicut  oleum  inter 
ossa  ejus;"  "sicut  aquae"  et  "sicut  oleum"  dicitur,  quia 
"aquae"  significant  falsa  ex  fide,  et  "oleum"  mala  ex 
amore  ;  inde  per  utrumque  intelligitur  amor  seu  affeclio 
falsi  et  mali,  quae  est  infernum,  quod  etiam  constare  pot- 
est ex  eo,  quod  amor  imbibat  omnia  quae  cum  illo  con- 
cordant, prorsus  sicut  spongia  aquas  et  oleum  ;  nam  amor 
mali  se  nutrit  ex  falsis,  et  amor  falsi  se  nutrit  ex  malis  ; 
et  quia  amor  talis  est,  ideo  dicitur  quod  "  malediftio  intret 
in  medium  ejus  sicut  aquae,  et  sicut  oleum  inter  ossa 
ejus."  Quia  per  "mercedem"  in  opposito  sensu  signifi- 
catur  infernum  quoad  affectionem  falsi  ex  malo,  ideo  fal- 
sificatio  veri  in  Verbo  passim  vocatur  "merces  meretri- 
cia  :" — Ut  apud  Hoscheam, 

"  Ne  laeteris,  Israel,  ad  exultationem  sicut  gentes,  quia  scortatus  es  sub 
Deo..,  amasti  mercedem  meretriciam  super  omnibus  areis  fru- 
menti,  area  et  torcular  non  pascet  illos[,  et  mustum  mentietur  illi]" 
(ix.  r,  2) : 

"scortari  sub  Deo"  significat  falsificare  vera  Verbi,  et 
applicare  sancta  ecclesiae  ad  idololatrica ;  "amare  merce- 
dem meretriciam"  significat  jucundum  falsificandi  et  falsi, 
turn  idololatriae,  ex  amore  infernali ;  "super  omnibus 
areis  frumenti"  significat  omnia  Verbi  et  do6lrinae  ex 
Verbo,  nam  "frumentum,"  ex  quo  panis,  significat  omne 

quod  spiritualitcr  nutrit,  et  "area"  significat  ubi  illud 
colleclum  est,  ita  Verbum  ;  "area  et  torcular  non  pascet 
illos"  significat  quod  ex  Verbo  non  haurient  bona  chari- 
tatis  et  amoris,  ita  non  aliquod  quod  nutriet  animam,  nam 
"area"  ibi  est  Verbum  quoad  bona  charitatis,  et  "torcu- 
lar" quoad  bona  amoris,  et  per  "torcular"  intelligitur  hie 
oleum,  pro  quo  et  quoque  pro  vino  erant  torcularia  ;  "et 
mustum  mentietur  illi"  significat  quod  nec  aliquod  verum 
boni,  nam  "mustum,"  sicut  "  vinum,"  significat  verum  ex 
bono  charitatis  et  amoris.    Apud  Micham, 

"Omnia  sculptilia"  Samariae  " contundentur,  et  omnes  mercedes  mere- 
triciae  ejus  comburentur  igne,  et  omnia  idola  eorum  ponam  vasti- 
tatem,  nam  ex  mercede  meretricia  congregavit,  ideo  usque  in  mer- 
cedem  meretriciam  revertentur  ;  super  hoc  plangam  et  ejulabo, 
ibo  spoliatus  et  nudus  "  (i.  7,  8): 

per  "Samariam"  intelligitur  ecclesia  spiritualis  quoad  vera 
doctrinae,  hie  quoad  falsa  doctrinae  ;  nam  per  "sculptilia" 
eorum  significantur  falsificata  quae  ex  propria  intelligen- 
tia  :  per  "mercedes  meretricias  ejus,"  quae  comburentur 
igne,  significantur  falsificationes  veri  ex  amore  falsi  a  malo 
et  inde  jucundo  infernali ;  et  quia  ille  amor  est  ex  inferno, 
dicitur  quod  "comburentur  igne,"  "ignis"  enim  significat 
amorem  in  utroque  sensu  :  "et  omnia  idola  eorum  ponam 
vastitatem"  significat  falsa  quod  destruenda  ;  "nam  ex 
mercede  meretricia  congregavit"  significat  ex  amore  falsi 
quod  a  malo  et  inde  jucundo  infernali;  "ideo  in  mer- 
cedem  meretriciam  revertentur"  significat  quod  omnia 
illius  ecclesiae  vera  falsificata  erunt,  quia  inde  sunt:  "su- 
per hoc  plangam  et  ejulabo  "  significat  dolorem  angelorum 
caeli  et  hominum  ecclesiae  in  quibus  ecclesia,  et  sic  apud 
quos  Dominus  ;  "ibo  spoliatus  et  nudus"  significat  luctum 
propter  vastationem  omnis  veri  et  boni.  Quod  "sculpti- 
lia" et  "idola"  significent  doclrinalia  ex  propria  intelli- 
gentia  faventia  amoribus  sui  et  mundi  ac  principiis  inde 
captis,  ita  falsa  doclrinae,  religionis  et  cultus,  videatur 
supra  (n.  587,  654[//]).    Apud  Ezechielem, 

"Aedificasti  clivum  tuum  in  capite  omnis  viae,  et  excelsum  tuum  in 
omni  platea  ;  neque  fuisti  sicut  meretrix  ad  gloriandum  de  mer- 
cede ;  mulier  adultera  sub  viro  suo  accepij  alienos  ;  omnibus  mere- 
tricibus  dant  mercedem  ;  tu  vero  dedisti  mercedes  tuas  omnibus 
amasiis  tuis,  et  remunerasti  eos,  ut  venirent  ad  te  e  circuitu  in 
scortationibus  tuis  :  sic  factum  est  in  te  contrarium  a  mulieribus 
in  scortationibus  tuis,  ut  post  te  non  scortatum  iverint,  in  dando 

mereedem,  et  merces  non  data  est  tibi,  fuisti  itaque  in  contrarium  " 
(xvi.  31,  32[,  33,  34]): 

agitur  in  eo  capite  de  abominationibus  Hierosolymae,  ita 
de  abominandis  Ecclesiae  Judaicae,  quod  non  modo  per- 
verterit  et  adulteraverit  bona  Verbi,  sed  etiam  quod  ex 
gentibus  idololatris  falsa  religionis  et  cultus  receperit,  et 
per  ilia  adulteraverit  vera  et  bona  Verbi,  et  adulterata 
confirmaverit :  quid  per  "aedificare  clivum  in  capite  omnis 
viae,  et  excelsum  facere  in  omni  platea,"  videatur  supra 
(T1.652M) :  quod  per  "adulteria"  et  "scortationes"  in  Verbo 
significentur  adulterationes  et  falsificationes  veri  et  boni 
ecclesiae,  videatur  supra  (n.  141,511):  quare  quod  non 
fuerit  "  sicut  meretrix  ad  gloriandum  de  mercede  "  significat 
quod  non  ita  ex  jucundo  affectionis  falsificaverit  vera  Verbi : 
quod  "  mulier  adultera  sub  viro  suo  acceperit  alienos  "  signi- 
ficat quod  perverterit  vera  et  bona  Verbi  per  falsa  aliarum 
gentium:  "omnibus  meretricibus  dant  mereedem,  tu  vero 
dedisti  mercedes  tuas  omnibus  amasiis  tuis,  et  remune- 
rasti  eos,"  significat  quod  amaverint  falsa  religionis  et 
cultus  aliarum  gentium;  "merces"  seu  donum  meretri- 
cium  est  amor  falsificandi  per  falsa  aliorum  ;  "  ut  venirent 
ad  te  e  circuitu  in  scortationibus  tuis,"  significat  quod 
falsa  sint  conquisita  ab  undequaque,  per  quae  falsifica- 
tiones veri;  "sic  factum  est  in  te  contrarium  a  mulieribus 
in  scortationibus,  ut  post  te  non  scortatum  iverint,  in 
dando  mereedem,  et  merces  non  data  est  tibi,  fuisti  itaque 
in  contrarium,"  significat  jucundum  amoris  et  affectionis 
falsificandi  vera  suae  ecclesiae  per  falsa  aliarum  religionum 
et  confirmandi  ilia  ;  jucundum  amoris  et  affectionis  erga 
falsa  aliarum  religionum  hie  intelligitur  per  "mereedem," 
seu  donum  meretricium.  Ex  his  quae  nunc  allata  sunt 
constare  potest  quid  per  "mereedem"  in  utroque  sensu 
spiritualiter  intelligitur  ;  hoc  enim  merces  spiritualis  est, 
quod  jucunditate  et  gaudio  afficit ;  sint  pro  exemplo,  opes, 
possessiones,  honores,  munera,  quibus  homo  propter  bene 
acta  remuneratur,  quae  spiritualiter  intellecta  non  sunt 
ilia,  sed  jucunditates  et  gaudia  ex  illis :  plus  autem  mer- 
ces caelestis,  quae  erit  homini  ecclesiae  qui  bene  vivit, 
quae  est  affectio  veri  spiritualis,  et  inde  intelligentia  et 
sapientia,  ex  qua  beatitudo  et  felicitas ;  et  insuper  in 
caclo  opulentia  et  magnificentia,  quae  ex  caelesti  amore 

lit  ejus  correspondens  sequitur ;  at  usque  opulentia  et 
magnificentia  in  caelo  non  spe&atur  ut  merccs,  sed  spi- 
ritual ex  quo  illae.  Hoc  quoque  intelligitur  per  "ope- 
ns pretium"  et  per  "mercedem,"  quae  in  Domino  et  a 
Domino 

(Esai.  xl.  10;  cap.  lxi.  8  ;  cap.  lxii.  n  :  Luc.  vi.  35  ;  cap.  xiv.  12-14:  et 
alibi). 

696 [ft],  "Et  timentibus  nomen  tuum  parvis  et  magnis." — 

Quod  significet  et  omnibus  qui  Dominum  colnnt  ex  quacun- 
qjie  religione,  constat  ex  significatione  "timere  nomen" 
Domini  Dei,  quod  sit  colere  Dominum  (de  qua  sequitur) ;  et 
ex  significatione  "parvorum  et  magnorum,"  quod  sit  ex 
quacunque  religione  ;  nam  per  "parvos"  intelliguntur  qui 
parum  sciunt  vera  et  bona  ecclesiae,  et  per  "magnos" 
qui  multum  sciunt,  ita  qui  parum  et  multum  colunt  Domi- 
num ;  quantum  enim  homo  scit  vera  fidei  et  vivit  secun- 
dum ilia,  tantum  colit  Dominum,  cultus  enim  non  est  ex 
homine,  sed  ex  veris  a  bono  quae  apud  hominem  sunt, 
quoniam  haec  sunt  ex  Domino,  et  in  illis  est  Dominus. 
Quod  per  "timentes  nomen  tuum,  parvos  et  magnos," 
intelligantur  omnes  qui  colunt  Dominum  ex  quacunque 
religione,  est  quia  mox  prius  nominantur  "  servi  prophe- 
tae"  et  "sancti,"  per  quos  intelliguntur  omnes  qui  intra 
ecclesiam  in  veris  doclxinae  et  in  vita  secundum  ilia  sunt ; 
quare  per  "timentes  nomen  tuum,  parvos  et  magnos" 
intelliguntur  omnes  qui  extra  ecclesiam  in  cultu  Domini 
secundum  religionem  suam  sunt  ;  nam  hi  quoque  timent 
nomen  Dei  qui  colunt  Dominum,  et  vivunt  in  aliqua  fide 
et  charitate  secundum  religiosum  suum  ;  quippe  in  hoc 
versu  agitur  de  ultimo  judicio  super  omnes  tarn  malos 
quam  bonos,  ac  ultimum  judicium  fit  super  omnes  tarn 
qui  intra  ecclesiam  sunt  quam  super  omnes  qui  extra 
illam,  et  tunc  salvantur  omnes  qui  timent  Deum,  et  vivunt 
in  amore  mutuo,  in  reclitudine  cordis  et  sinceritate  ex 
religioso  ;  omnes  enim  illi  quoad  animam,  per  intuitionem 
fidei  in  Deum,  et  per  vitam  charitatis,  consociantur  ange- 
lis  caeli,  et  sic  conjunguntur  Domino  ac  salvantur  ;  quis- 
que  enim  post  mortem  venit  ad  suos  in  mundo  spirituali, 
cum  quibus,  dum  vixit  in  mundo  naturali,  quoad  suum 
spiritum  consociatus  est.    Quod  "parvi  et  magni "  signi- 

ficent  minus  et  plus,  nempe  qui  colunt  Dominum,  ita  qui 
minus  et  plus  in  veris  ex  bono  sunt,  est  quia  sensus  spi- 
ritualis  Verbi  abstractus  est  ab  omni  respeclu  personae, 
nude  enim  rem  intuetur  ;  et  in  voce  "  parvorum  et  mag- 
norum"  est  respeclus  personae,  nam  intelliguntur  homines 
qui  colunt  Deum  ;  inde  est  quod  pro  illis  in  eo  sensu  intel- 
ligatur  minus  et  magis,  ita  qui  ex  genuinis  veris  et  bonis 
minus  et  magis  colunt.  Simile  etiam  est  cum  "servis 
prophetis"  et  "Sanctis,"  de  quibus  mox  supra,  per  quos 
non  intelliguntur  in  sensu  spirituali  prophetae  et  sanfti, 
sed  abstracte  a  personis  vera  doctrinae  et  vita  secundum 
ilia  ;  dum  ilia  intelliguntur,  inclusive  etiam  comprehen- 
duntur  omnes  qui  in  veris  doftrinae  et  in  vita  secundum 
ilia  sunt,  haec  enim  sunt  in  subje6lis  quae  sunt  angeli  et 
homines  ;  at  cogitare  tunc  solum  angelos  et  homines  est 
naturale,.  sed  cogitare  vera  doctrinae  et  vitam  quae  faciunt 
angelos  ct  homines  est  spirituale.  Inde  constare  potest 
quomodo  sensus  spiritualis,  in  quo  sunt  angeli,  se  distin- 
guit  a  sensu  naturali,  in  quo  sunt  homines  ;  nempe,  quod 
singulis,  quae  homines  cogitant,  inhaereat  aliquid  ex  per- 
sona, ex  spatio,  ex  tempore,  et  ex  materia,  at  quod  an- 
geli cogitent  res  abstracle  ab  illis  :  inde  est  quod  angelis 
sit  loquela  homini  incomprehensibilis,  quia  ilia  est  ex 
intuitione  rei  et  inde  sapientia  abstracla  a  talibus,  ita 
respective  indeterminata  ad  ilia  quae  propria  mundi  natu- 
ralis  sunt.  Quod  per  "timere  nomen  tuum"  significetur 
colere  Dominum,  est  quia  per  "timere"  significatur  colere, 
et  per  "nomen  tuum"  Dominus  ;  nam  in  versu  praece- 
dente  dicitur  quod  "viginti  et  quatuor  seniores  gratias 
egerint  Domino  Deo,  qui  es  et  qui  eras  et  qui  venturus 
es  ;"  quare  per  "timere  nomen  tuum"  intelligitur  colere 
Dominum.  In  Verbo  tarn  Veteris  quam  Novi  Testamenti 
dicitur  "  nomen  Jehovae,"  "nomen  Domini,"  " nomen  Dei," 
et  "nomen  Jesu  Christi  ;"  et  ibi  per  "nomen"  intelligun- 
tur omnia  per  quae  colitur,  ita  omnia  amoris  et  fidei,  ac 
in  supremo  sensu  intelligitur  Ipse  Dominus,  quia  ubi  Ipse 
est,  ibi  sunt  omnia  amoris  et  fidei ;  quod  haec  et  ilia  per 
"nomen  Jehovae,"  "Domini  Dei,"  et  "Jesu  Christi"  intel- 
ligantur,  videatur  supra  (11.102,135,224),  et  quoque  patet 
ex  his  Domini  verbis, 

"Si  duo  ex  vobis  consenserint  in  nomine  meo  super  terra  de  omni  re, 
quamcunque  petierint,  fiet  illis  a  Patre  meo,  qui  in  caelis  est :  ubi 
enim  Wduo  aut  tres  congregati  sunt  in  nomine  meo,  ibi  sum  in  me- 
dio eorum  "  [Maith.  xviii.  19,  20) : 

ibi  [per]  "consentire  in  nomine  Domini,"  et  "congregari 
in  nomine  Ipsius,"  non  intelligitur  in  solo  nomine,  sed  in 
illis  quae  Domini  sunt,  quae  sunt  vera  fidei  et  bona  amo- 
ris,  per  quae  colitur.  Quod  "timere,"  cum  de  Domino, 
significet  colere  et  revereri,  est  quia  in  cultu  et  in  omni- 
bus ejus  est  timor  sanctus  et  venerabilis,  qui  est  quod 
honorandus  sit,  et  non  ullo  modo  laedendus  ;  est  enim 
sicut  infantum  erga  parentes,  parentum  erga  infantes, 
uxorum  erga  maritos,  et  maritorum  erga  uxores,  turn 
sicut  amicorum  erga  amicos,  apud  quos  est  timor  ne  lae- 
dantur  et  quoque  respeclus  ;  ille  timor  cum  respectu  est 
in  omni  amore  et  in  omni  amicitia,  adeo  ut  amor  et  ami- 
citia  absque  tali  timore  et  respeclu  sit  quasi  cibus  non 
salitus,  qui  est  insulsus :  inde  nunc  est  quod  "timere 
Dominum"  sit  colere  Ipsum  ex  tali  amore.  Dicitur  quod 
per  "timere  nomen  tuum"  significetur  colere  Dominum, 
et  tamen  per  "timentes  Ipsum"  intelliguntur  hie  omnes 
qui  extra  ecclesiam  sunt,  quibus  tamen  Dominus  ignotus 
est,  ex  causa  quia  non  habent  Verbum  ;  sed  usque  omnes 
ex  illis  acceptantur  a  Domino,  qui  de  Deo  ideam  Humani 
habent,  Deus  enim  sub  forma  Humana  est  Dominus  :  at 
vero  omnes,  sive  intra  sive  extra  ecclesiam  sint,  qui  de 
Deo  non  sicut  de  Homine  cogitant,  illi  dum  in  vitam 
suam  spiritualem  veniunt,  quod  fit  post  excessum  ex  hoc 
mundo,  non  acceptantur  a  Domino,  quia  illi  non  habent 
aliquam  ideam  de  Deo  determinatam,  sed  interminatam, 
quae  nulla  est  ;  et  si  aliqua  sit,  usque  dissipatur  ;  quae 
causa  est  quod  omnes  qui  e  terris  in  mundum  spiritualem 
veniunt,  primum  cxplorentur  qualem  ideam  de  Deo  habue- 
rint  et  secum  ferunt  ;  si  non  ut  de  Homine,  quod  mittan- 
tur  ad  loca  instruftionis  et  doceantur  quod  Dominus  sit 
Deus  caeli  et  terrae,  et  quod  cum  de  Deo,  de  Domino 
oporteat  cogitare,  et  quod  alioqui  non  aliqua  foret  con- 
junctio  cum  Deo,  et  inde  nec  consociatio  cum  angelis  ; 
tunc  omnes  qui  vitam  charitatis  vixerunt,  recipiunt  instruc- 
tionem  ac  Dominum  colunt :  at  omnes  qui  dicunt  se  in 
fide  fuisse,  sed  non  fuerunt  in  vita  fidei,  quae  est  charitas, 

non  recipiunt  instructionem  ;  quare  separantur,  et  in  loca 
infra  caelos  amandantur,  quidam  in  inferna,  quidam  in  ter- 
rain quae  in  Verbo  "terra  inferior"  vocatur,  ubi  dura  pati- 
untur.  At  usque  gentiles,  quibus  leges  religionis  fuerunt 
leges  vitae,  prae  Christianis  recipiunt  doctrinam  de  Domi- 
no ;  et  id  praecipue  ex  causa,  quia  non  aliam  ideam  de  Deo 
habuerunt  quam  ut  de  Divino  Homine.  Haec  dicta  sunt  ut 
sciatur  unde  est  quod  per  "  timere  nomen  tuum"  intelli- 
gatur  colere  Dominum. 

[6.]  Multis  in  locis  in  Verbo  dicitur  "  timere  Jehovam 
Deum,"  et  per  id  intelligitur  colere  ;  quare  paucis  dicetur 
quodnam  cultus  in  specie  intelligitur  per  "timere  Deum." 
Omnis  cultus  Jehovae  Dei  erit  ex  bono  amoris  per  vera ; 
cultus  qui  ex  solo  bono  amoris  est,  non  est  cultus  ;  nec 
est  cultus  qui  est  ex  solis  veris  absque  bono  amoris; 
utrumque  erit,  nam  essentiale  cultus  est  bonum  amoris, 
sed  bonum  existit  et  formatur  per  vera ;  inde  omnis  cul- 
tus erit  per  vera  ex  bono  :  quia  ita  est,  ideo  in  plerisque 
locis  in  Verbo,  ubi  dicitur  "  timere  Jehovam  Deum,"  etiam 
dicitur  "custodire  ac  "facere  verba  et  praecepta  Ipsius  ;" 
quare  ibi  per  "timere"  significatur  cultus  per  vera,  ac  per 
"custodire  et  facere"  cultus  ex  bono  amoris,  nam  "facere" 
est  voluntatis  ita  amoris  et  boni,  ac  "timere"  est  intel- 
lects ita  fidei  et  veri ;  nam  omne  verum  quod  fidei  est 
proprie  est  intelleclus,  et  omne  bonum  quod  amoris  est  pro- 
prie  est  voluntatis:  inde  videri  potest  quod  "timor  Jeho- 
vae Dei"  dicatur  de  cultu  per  vera  do6trinae,  quae  etiam 
vera  fidei  vocantur.  Quod  id  cultus  intelligatur  per  "ti- 
morem  Jehovae  Dei,"  est  quia  Divinum  Verum  facit  timo- 
rem,  nam  damnat  malos  ad  infernum  ;  non  autem  Divinum 
Bonum  ;  hoc  aufert  damnationem,  quantum  id  per  vera 
ab  homine  ac  angelo  recipitur.  Inde  constare  potest 
quod  tantum  sit  timor  pro  Deo,  quantum  homo  in  bono 
amoris  est ;  et  quod  tantum  pavor  et  terror  evanescant, 
et  fiant  timor  san<5his  cum  reverentia,  quantum  homo  in 
bono  amoris  est,  et  inde  in  veris,  hoc  est,  quantum  boni 
est  in  veris  ejus.  Inde  sequitur  quod  timor  in  cultu  va- 
rius  sit  apud  unumquemvis,  secundum  statum  vitae  ejus  ; 
et  quoque  quod  san6litas  cum  reverentia,  quae  timori  in- 
est  apud  illos  qui  in  bono  sunt,  etiam  varia  sit,  secundum 
receptionem  boni  voluntate,  ac  secundum  receptionem 

veri  intellectu,  hoc  est,  secundum  receptionem  boni  corde 
et  receptionem  veri  anima.  Sed  haec  quae  nunc  dicla 
sunt,  evidentius  constare  wpossunt  ex  sequentibus  locis  in 
Verbo  : — Apud  Mosai, 

"Quid  Jehovah  Deus.  .petit  a  te,  nisi  ut  timcas  Jehovam  Deum  tuum, 
ad  eundum  in  omnibus  viis  Ipsius,  et  ad  amandum  Ipsum,  et  ad 
serviendum  Jehovae  Deo  tuo,  ex  toto  corde  tuo,  et  ex  tota  anima 
tua?"  (Deutr.  x.  12,  20:) 

dicitur  "timere  Jehovam  Deum,"  "ire  in  viis  Ipsius," 
"amare  Ipsum,"  et  "servire  Ipsi,"  et  per  omnia  ilia  descri- 
bitur  cultus  per  vera  ex  bono;  cultus  per  vera  intelligitur 
per  "timere  Jehovam  Deum"  ac  "servire  Ipsi,"  et  cultus 
ex  bono  per  "ire  in  viis  Ipsius"  et  "amare  Ipsum:"  quare 
etiam  dicitur  "ex  toto  corde"  et  "ex  tota  anima;"  "cor" 
significat  bonum  amoris  et  charitatis  quod  est  voluntatis, 
et  "anima"  significat  verum  doftrinae  et  fidei  quod  est 
intellectus ;  cor  enim  correspondet  bono  amoris,  ac  in 
homine  ejus  voluntati,  et  anima  correspondet  vero  fidei, 
ac  in  homine  ejus  intelleclui ;  per  "animam"  enim  intel- 
ligitur animatio  seu  respiratio  hominis,  quae  etiam  voca- 

tur  ejus  SpiritUS.  (Quod  "  anima"  in  Verbo  signified  vitam  fidei,  et  "  cor  " 
vitam  amoris,  videatur  in  Arcanu  Caelestibus,  n.  2930,  Wgo5o,  9281.)  Apud 

eundem, 

"Post  Jehovam  Deum  vestrum  ibitis,  Ipsumque  timebitis,  ut  praecepta 
Ipsius  custodiatis,  et  vocem  Ipsius  audiatis,  ac  Ipsi  serviatis,  et 
Ipsi  adhaereatis"  {Deutr.  xiii.  5  [B.  A.  4]) : 

"post  Jehovam  Deum  ire,"  "praecepta  Ipsius  custodire," 
et  "Ipsi  adhaerere,"  significant  bonum  vitae,  ita  bonum 
amoris,  ex  quo  cultus  ;  ac  "Jehovam  Deum  timere,"  "vo- 
cem Ipsius  audire,"  et  "Ipsi  servire,"  significant  vera  doc- 
trinae,  ita  vera  fidei  per  quae  cultus.  Quoniam  omnis 
cultus  Domini  erit  per  vera  ex  bono,  et  non  per  vera  abs- 
que bono,  ncc  per  bonum  absque  veris,  ideo  in  singulis 
Verbi  est  conjugium  boni  et  veri,  ut  in  locis  jam  allatis, 

Ct  quoque  in  sequentibus.  (De  conjugioboni  et  veri  in  singulis  Verbi, 
videatur  supra,  n.  238  fin..  288[7'].  660.)     Apud  eundem, 

"Jehovam  Deum  tuum  timebis,  Ipsi  servies,  Ipsique  adhaerebis,  et  in 
nomine  Ipsius  jurabis"  {Deutr.  x.  ^20) : 

etiam  hie  "timere  Jehovam  Deum"  et  "servire  Ipsi" 
involvunt  vera  cultus;  ac  "Jehovae  Deo  adhaerere"  et 

"in  nomine  Ipsius  jurare  "  involvunt  bonum  cultus  ;  nam 
"adhaerere"  est  vox  boni  amoris,  quoniam  qui  amat  is 
adhaeret  ;  similiter  "jurare  in  nomine  Jehovae,"  per  id 
enim  confirmat  quod  facturus  sit  :  quod  "servire"  involvat 
vera  cultus,  est  quia  per  "servos"  in  Verbo  intelliguntur 
qui  in  veris  sunt,  et  hoc  ex  causa  quia  vera  serviunt  bono 

(videatur  supra,  n.  6.  4O.9).     Apud  eundem, 

"Ut  timeas  Jehovam  Deum  tuum,  ad  custodiendum  omnia  statuta  Ip- 
sius et  praecepta  Ipsius  ;. .  .  .Jehovam  Deum  tuum  timebis,  et  Ipsi 
servies,  ac  in  nomine  Ipsius  jurabis  :  non  ibitis  post  deos  alios. 
.  . .  .Praecepit  nobis  Jehovah  facere  omnia  statuta  haec,  ad  timen- 
dum  Jehovam  Deum  nostrum"  (Deutr.  vi.  2,  13  14,  24): 

cultus  per  vera  ex  bono,  seu  per  fidem  ex  amore,  etiam 
hie  similiter  describitur ;  per  "  timere  Jehovam  Deum,  et 
Ipsi  servire,"  intelligitur  cultus  per  vera  fidei,  et  per 
"custodire  et  facere  statuta  et  praecepta,"  ac  "in  nomine 
Jehovae  jurare,"  cultus  ex  bono  amoris;  nam  "custodire 
et  facere  statuta  et  praecepta"  est  bonum  vitae,  quod 
idem  est  cum  bono  amoris,  nam  qui  amat  is  vivit ;  simi- 
liter "jurare  in  nomine  Jehovae,"  nam  "jurare"  est  con- 
firmare  vita:  quod  "timere  Jehovam,  et  servire  Ipsi," 
sit  cultus  secundum  vera  doctrinae,  supra  dictum  est : 
sunt  enim  duo  quae  faciunt  cultum,  nempe  doctrina  et 
vita  ;  do6lrina  absque  vita  non  facit  illam,  nec  vita  abs- 
que doftrina. 

[c]  Similiter  in  sequentibus  : — Apud  eundem, 

"Congrega  populum .  . . .  ut  audiant,  et  ut  discant  et  timeant  Jehovam 
Deum  vestrum,  ac  custodiant  facere  omnia  verba  legis  "  (Deutr. 
xxxi.  12) ; 

apud  eundem, 

"Si  non  custodis  facere  omnia  praecepta  legis  hujus  ad  timendum 

nomen  magnificum  et  venerabile  hoc,  Jehovam  Deum  tuum" 
(Deutr.  xxviii.  58) ; 

apud  eundem, 

Rex  "scribet  sibi  exemplar  legis,.  . .  .et  leget  in  eo  omnibus  diebus  vitae 
suae,  quo  discat  timere  Jehovam  Deum  suum,  ad  custodiendum 
omnia  verba  legis.  .,  et  statuta.  .,  ad  faciendum  ilia"  (Deutr.  xvii. 
WiS,  19); 

apud  eundem, 

"Custodies  praecepta  Jehovae  Dei  tui,  eundo  in  viis  Ipsius,  et  timendo 
Ipsum  "  (Deutr.  viii.  6) ; 

et  apud  eundem, 

"Quis  dabit  ut  sit  cor.  .illis  ad  timendum  Me,  et  ad  custodiendum  om- 
nia praecepta  mea  omnibus  diebus?"  (v.  26  [£.  A.  29]  :) 

in  his  locis,  ubi  dicitur  "timcrc  Jehovam  Deum,"  etiam 
adjungitur  "custodirc  et  faccre  praecepta  legis,"  turn  "ire 
in  viis  Ipsius,"  ex  causa  quia,  ut  dictum  est*  omnis  cultus 
Dei  internus  spiritualis  consistens  in  bono  vitae  fiet  secun- 
dum vera  dottrinae,  quoniam  haec  docebunt  ;  cultus  se- 
cundum vera  doctrinae  significatur  per  "timere  Jehovam," 
et  cultus  ex  bono  vitae  per  "custodire  praecepta,"  et  "ire 
in  viis  Ipsius;"  "ire  in  viis  Jehovae"  est  vivere  secundum 
vera  do6lrinae  ;  et  quia  cultus  secundum  vera  doftrinae  in- 
telligitur  per  "timere  Jehovam,"  ideo  dicitur  quod  "ex  lege 
discetur  timere  Jehovam."  At  sciendum  est  quod  "timor 
Jehovae"  sit  cultus  internus  spiritualis  qui  erit  in  cultu  ex- 
terno  naturali  ;  cultus  internus  spiritualis  est  cogitare  et 
intelligere  vera,  ita  reverenter  et  sancte  de  Deo,  quod  est 
"timere  Ipsum  ;"  et  cultus  externus  Haturalis  est  facere 
ilia,  quod  est  "custodire  praecepta  et  verba  legis."  Apud 
D  av  idem, 

"  Doce  me,  Jehovah,  viam  tuam,  t'lillam  in  veritate  ;  aduna  cor  meum 
timori  nominis  tui  "  (Ps.  lxxxvi.  11): 

per  "docere  viam"  significatur  docere  verum  secundum 
quod  vivendum  est;  quare  dicitur,  "(2,Doce  illam  in  veri- 
tate :"  quod  bonum  amoris  cum  veris  fidei  conjunctum  erit, 
significatur  per  "Aduna  cor  meum  timori  nominis  tui;" 
"cor"  significat  amorem,  "timor"  sanctum  fidei,  quae 
"adunanda"  seu  simul  erunt  in  cultu.    Apud  eundem, 

"  Beatus  omnis  timens  Jehovae,  qui  ambulat  in  viis  Ipsius  "  (Ps.  exxviii. 

1); 

"timere  Jehovam"  etiam  hie  est  cogitare  reverenter  et 
sanfte  de  Deo,  et  "ambularc  in  viis  Ipsius"  est  vivere 
secundum  Divina  vera ;  per  utrumque  fit  cultus :  seel  in 
cultu  externo,  qui  est  vivere  secundum  Divina  vera,  erit 
cultus  internus  qui  est  "timere  Jehovam;"  quare  dicitur 
quod  "sit  timens  Jehovae  qui  ambulat  in  viis  Ipsius." 
Apud  eundem, 

"Beatus  vir  qui  timet  Jehovam,  praeceptis  Ipsius  deleclatur  valde  " 
(Ps.  cxii.  1) : 

similiter  ut   supra,   nam  "delc£tari   praeceptis  Jehovae 


1 862 


APOCALYPSIS  EXPLICATA. 


valde"  est  amare  ilia,  ita  velle  et  facere  ilia.  Apud  Je- 
remiam, 

"Non  timuerunt,  neque  iverunt  in  lege  mea,  et  in  statutis  meis  "  (xliv. 

Wip); 

"non  timere"  pro  non  cogitare  de  Deo  ex  veris  Verbi, 
ita  non  sancte  et  reverenter  ;  "non  ire  in  lege  Dei  et  in 
statutis  Ejus"  pro  nec  vivere  secundum  ilia;  "praecepta" 
sunt  leges  cultus  interni,  et  "statuta"  sunt  leges  cultus 
externi.    Apud  Malachiam, 

"Si  Pater  Ego,  ubi  honor  meus?  si  Dominus  Ego,  ubi  timor  Mei?"  (i. 

6:) 

"honor"  et  "timor"  dicitur,  quia  "honor"  dicitur  de  cultu 
ex  bono,  et  "timor"  de  cultu  per  vera;  (quod  "honor"  dicatur 
de  bono,  videatur  supra,  n.  288,  345  ;)  quare  etiam  dicitur  "honor" 
de  Patre,  et  "timor"  de  Domino,  nam  Jehovah  dicitur 
"Pater"  ex  Divino  Bono,  ac  "Dominus"  ibi  ex  Divino 
Vero.    Apud  eundem, 

"  Foedus  meum  fuit  cum"  Levi,  "  vitae  et  pacis,  quae  dedi  illi  cum  ti- 
more,  et  timuit  Me  "  (ii.  5) : 

per  "Levin"  hie  intelligitur  Dominus  quoad  Divinum 
Humanum,  et  per  "foedus  vitae  et  pacis"  significatur 
unio  Ipsius  Divini  cum  Ipso,  ac  per  "timorem"  et  per 
"timere"  significatur  san6lum  Verum,  cum  quo  unio. 
Apud  Esaiam, 

"WQuiescit  super  IIlo  spiritus  Jehovae,  spiritus  sapientiae  et  intelligen- 
tiae,  spiritus  consilii  et  virtutis,  spiritus  scientiae  et  timoris  Jeho- 
vae, unde  suffire  Ipsius  in  timore  Jehovae"  (xi.  2,  3): 

haec  etiam  de  Domino,  et  per  ilia  verba  describitur  Divi- 
num Verum,  in  quo  et  ex  quo  omnis  sapientia  et  intelli- 
gentia :  Divinum  Verum  quod  fuit  in  Domino  cum  erat  in 
mundo,  et  quod  post  glorificationem  Humani  Ipsius  pro- 
cedit  ab  Ipso,  intelligitur  per  "  Spiritum  Jehovae"  qui 
quievit  super  Ipso ;  quod  inde  Ipsi  Divina  sapientia  ac 
Divina  potentia,  intelligitur  per  "spiritum  sapientiae  et 
intelligentiae,"  et  per  "spiritum  consilii  et  virtutis;"  quod 
inde  Ipsi  omniscientia  et  ipsa  sanclitas  in  cultu,  intelligi- 
tur per  "spiritum  scientiae -et  timoris  Jehovae;"  et  quia 
"timor"  significat  sanctum  cultus  ex  Divino  Vero,  ideo 
additur,  "unde  suffire  Ipsius  in  timore  Jehovae,"  "suffire" 

enim  significat  cultum  ex  Divino  spirituali,  quod  est  Di- 

vilium    Verum  J    (quod  id  per"suffire"  significetur,  videatur  supra,  n.  324. 

491,  492,  494,  5670  dicitur  "spiritus  sapientiae,  intel- 
ligentiae,  scientiae  et  timoris,"  ac  per  "spiritum"  intelli- 
gitur Divinum  procedens,  et  per  "spiritum  sapientiae'' 
intelligitur  Divinum  caeleste,  quod  est  Divinum  procedens 
receptum  ab  angelis  [,)caeli  intimi  seu  tertii  ;  per  "spiritum 
intelligentiae "  intelligitur  Divinum  spirituale,  quod  est 
Divinum  procedens  receptum  ab  angelis  medii  seu  secundi 
caeli ;  per  "spiritum  scientiae"  intelligitur  Divinum  natu- 
rale,  quod  est  Divinum  procedens  receptum  ab  angelis 
ultimi  seu  primi  caeli;  et  per  "spiritum  timoris  Jehovae" 
intelligitur  omne  sanctum  cultus  ex  illis  Divinis.  Apud 
Jeremiam, 

"  Dabo  illis  cor  unum  et  viam  unam  ad  timendum  Me  omnibus  diebus 

in  bonum  illis  et  feriam  illis  foedus  saeculi, .  .  .  .et  tiinorem 

meum  dabo  in  cor  eorum,  ut  non  recedant  ab  apud  Me"  (xxxii. 
39.  40) : 

"  Dabo  illis  cor  unum  et  viam  unam  ad  timendum  Me  "  signi- 
ficat unam  voluntatem  et  unum  intellectum  ad  colendum 
Dominum  ;  "cor"  significat  bonum  voluntatis,  "via"  ve- 
rum intellectus  ducens,  et  "timor"  sanctum  cultum  inde : 
"Feriam  illis  foedus  saeculi,  et  timorem  meum  dabo  in 
cor  eorum,"  significat  conjunctionem  per  bonum  amoris  et 
^er  verum  illius  boni  in  cultu  ;  "foedus"  est  conjunctio, 
"timor  in  corde"  est  sanctum  cultus  ex  vero  in  bono 
amoris:  "ut  non  recedant  ab  apud  Me"  significat  propter 
conjunctionem  :  quoniam  conjun6tio  cum  Domino  fit  per 
vera  ex  bono,  et  non  per  vera  absque  bono,  nec  per  bonum 
absque  veris,  ideo  dicitur  ibi  utrumque.    Apud  Davidem, 

"  Domus  Aharonis,  confidite  in  Jehovah  ;. . .  .timentes  Jehovae,  confidite 
in  Jehovah"  (Ps.  cxv.  io,  11): 

per  "domum  Aharonis"  significantur  omnes  qui  in  bono 
amoris  sunt;  et  per  "timentes  Jehovae"  significantur 
omnes  qui  in  vero  ex  illo  bono  sunt.    In  Apocalypsi, 

Angelus  habens  Evangelium  aeternum  dixit,  "Timete  Deum  et  date., 
gloriam  adorale  Ipsum"  (xiv.  7): 

per  "timere  Deum  et  dare  Ipsi  gloriam"  significatur  colere 
Dominum  ex  Sanctis  veris  ;  et  "adorare  Ipsum"  significat 
ex  bono  amoris.    Apud  Davidem, 

"Timeant  a  Jehovah  omnis  terra,  ab  Illo  extimescant  omnes  habitato- 
res  orbis  :.  .  .  .ecce  oculus  Jehovae  super  timentibus  Ipsum,  exspec- 
tantibus  misericordiam  Ipsius  "  (Ps.  xxxiii.  8,  l'li8): 

apud  eundem, 

"  Beneplacitum  Jehovae  est  in  timentibus  Ipsum,  exspectantibus  mise- 
ricordiam Ipsius"  (Ps.  cxlvii.  n): 

quia  "  timor  Jehovae  "  significat  receptionem  Divini  Veri, 
et  "  misericordia"  receptionem  Divini  Boni,  ideo  dicitur, 
"Oculus"  et  "Beneplacitum  Jehovae  super  timentibus 
Ipsum,  exspeftantibus  misericordiam  Ipsius."  Apud  Esa- 
iam, 

"  Honorabunt  Te  populus  potens,  urbs  gentium  validarum  timebunt  Te  " 

(xxv.  3) : 

hie  quoque  cultus  ex  bono  significatur  per  "honorare," 
nam  honor  praedicatur  de  bono  amoris  ;  et  cultus  ex  veris 
significatur  per  "timere  Dominum,"  ut  supra  diclum  ;  "po- 
pulus potens"  significat  homines  ecclesiae  qui  in  veris  ex 
bono  sunt,  inde  enim  omnis  potential  "urbs  gentium 
validarum"  significat  illos  qui  in  veris  doctrinae  et  per 
ilia  in  bono  amoris  ;  et  quia  inde  omnis  potentia  spiritua- 
lis,  ideo  dicuntur  "  gentes  validae  :"  ex  illis  verbis  etiam 
manifeste  patet  quod  conjugium  boni  et  veri  sit  in  singulis 
Verbi,  "honorare"  enim  dicitur  de  bono,  "timere"  de 
vero,  utrumque  in  cultu  ;  "populus"  dicitur  de  illis  qui  in 
veris  et  per  ilia  in  bono  sunt,  "gentes"  autem  qui  in  bont> 
et  ex  illo  in  veris  ;  et  quia  ex  conjunctione  boni  et  veri 
est  omnis  potentia  in  spirituali  mundo,  ideo  "populus" 
dicitur  "potens,"  et  "gentes"  dicuntur  "validae." 

[d.]  "Timor  Jehovae"  significat  cultum,  in  quo  est 
sanctitas  per  vera,  etiam  in  sequentibus  locis : — Apud 
Esaiam, 

"Cor"  populi  "procul  recessit  a  Me,  et  factus  est  timor  eorum  erga  Me, 
praeceptum  hominum  doclum  "  (xxix.  13)  ; 

apud  eundem, 

"  Quis  inter  vos  timens  Jehovae,  audiens  vocem  servi  Ipsius?  qui  am- 
bulat  in  tenebris,  nec  splendor  illi,  confidit  in  nomine  Jehovae,  et 
innititur  Deo  suo  "  (1.  10)  ; 

apud  Jercmiam, 

"  Audient  omne  bonum  quod  Ego  faciens  illis,  ut  timeant  et  commove- 
antur  super  omni  bono,  et  super  omni  pace,  quam  Ego  fadurus 
illi  "(xxxiii.  9); 

apud  Davideth, 

"  Castrametatur  Angelus  Jehovae  circa  timentes  Ipsum,  ut  liberet  eos. 
.  . .  .Timete  Jehovam,  sancti  Ipsius,  quia  non  est  defeclus  timenti- 
bus  Ipsum  "  (Ps.  xxxiv.  8,  10  [B.  A.  7,  9]) ; 

apud  eundem, 

"Ouibus  non  mutationes,  neque  timent  Deum  "  (Ps.  lv.  20  [B.  A.  19])  ; 

apud  eundem, 

"Principium  sapientiae  timor  Jehovae,  intellectus  bonus  omnibus  faci- 
entibus  ea"  (Ps.  cxi.  10): 

quia  "timor"  spe6lat  Divinum  Verum  ex  quo  sanctitas 
in  cultu,  et  ex  quo  sapientia  et  intelligentia,  ideo  dicitur, 
"Principium  sapientiae  timor  Jehovae,  intelle6lus  bonus," 
hoc  est,  intelligentia,  "  omnibus  facientibus  ea."  Apud 
eundem, 

"Timentes  Jehovam  laudabunt  Ipsum,  omne  semen  Jacobi  honorabunt 
Ipsum,  et  timebunt  ab  Ipso  omne  semen  Israelis"  (Ps.  xxii.  24 
[B.  A.  23]) ; 

apud  Lucam, 

"  Misericordia  "  Dei  "  in  generationem  generationum  timentibus  Ipsum  " 
(i.  50). 

Quod  "timere  Jehovam  Deum"  involvat  et  inde  significet 
sanclum  habere  et  revereri,  proinde  sancle  et  reverenter 
colere,  constare  etiam  potest  ex  his  locis  : — Apud  Mosen, 

"Sabbatha  mea  observabitis,  et  sancluarium  meum  timebitis"  (Levit. 
xix.  [l)3o) ;  .  . .  . "  reverebimini  "  (cap.  xxvi.  2) ; 

apud  eundem, 

"  Opus  Jehovae  quam  timendum  (reverendum),  iliud  quod  facturus  sum  " 
(Exod.  xxxiv.  10) ; 

et  apud  eundem, 

Et  Jacob  "timuit,  et  dixit,  Quam  timendus  (reverendus)  locus  hie  ;  nihil 
hie  nisi  domus  Dei,  et.  .porta  caeli"  (Gen.  xxviii.  17): 

quod  per  "timere,"  cum  de  Divino  et  de  sancto  caeli  et 
ecclesiae  dicitur,  significet  revereri  ac  reverenter  habere, 
ex  illis  locis  patet ;  turn  ex  eo,  quod  eadem  ilia  vox  quae 
significat  timere  in  lingua  Hebraea,  etiam  significet  reve- 
reri et  venerari.    Hoc  etiam  patet  ex  his  apud  Lucam, 

"Judex  erat  in  urbe  quadam  Deum  non  timens,  et  hominem  non  reve- 
rens  qui  dixit  apud  se,  Quamvis  Deum  non  timeo,  neque  ho- 
minem revereor  "  (xviii.  2,  4)  ; 

dicitur  "Deum  timere,"  et  "hominem  revereri,"  quia 
timere  significat  revereri  in  superiori  gradu.    Apud  Mat- 

tJiacum, 

Jesus  dixit,  "  Ne  timeatis  ab  iis  qui  occidere  corpus  possunt,  animam  vero 
occidere  non  possunt  ;  timete  potius  Ipsum  qui  potest  et  corpus  et 
animam  perdere  in  gehenna"  (x.  28  ;  Luc.  xii.  4,  5,  7): 

sed  hie  per  "timere"  significatur  timorem  habere  ne  spi- 
ritualiter  moriantur,  proinde  timorem  naturalem,  qui  est 
formido  et  pavor ;  timor  autem  spiritualis  est  sanctus 
timor,  qui  inest  omni  amori  spirituali  varie  secundum  quale 
amoris  et  secundum  quantum  ejus :  in  hoc  timore  est  homo 
spiritualis  ;  is  quoque  scit  quod  Dominus  non  alicui  malum 
faciat,  minus  aliquem  quoad  corpus  et  quoad  animam  per- 
dat  in  Gehenna,  sed  quod  omnibus  benefaciat,  et  quod 
unumquemvis  quoad  corpus  et  quoad  animam  velit  ad  Se 
in  caelum  attollere  ;  inde  ejus  timor  est  sanctus  timor,  ne 
per  malum  vitae  et  per  falsum  doctrinae  homo  Divinum 
ilium  amorem  in  se  avertat,  et  sic  laedat :  sed  naturalis 
timor  est  formido,  pavor  et  terror,  pro  periculis,  poenis  et 
sic  pro  inferno,  qui  timor  inest  omni  amori  corporeo,  etiam 
varie  secundum  quale  amoris,  et  secundum  quantum  ejus  ; 
homo  naturalis,  cui  ille  timor  est,  non  scit  aliter  quam 
quod  Dominus  malum  faciat  malis,  eos  condemnet,  in 
infernum  conjiciat,  et  puniat  ;  ex  eo  est  quod  illi  timeant 
et  formident  a  Domino.  In  hoc  timore  fuerunt  plerique 
ex  gente  Judaica  et  Israelitica,  ex  causa  quia  fuerunt 
naturales  homines  ;  quapropter  toties  in  Verbo  dicitur 
"pavescere  et  contremiscere  pro  Jehovah,"  et  quoque 
quod  "in  pavore  et  contremiscentia  fuerint :"  inde  fuit, 
quod  de  filiis  Israelis  dicatur  quod  "  trepidaverint "  quando 
Divina  Lex  seu  Divinum  Verum  promulgabatur  e  Monte 
Sinai 

{Exod.  xx.  15-17  [B.  A.  18-20]  ;  Deutr.  v.  20-22  [B.  A.  23-25]) : 

ille  timor  est,  qui  quoad  partem  intelligitur  per 

"Pavorem  Isaci,"  per  quern  Jacobus  juravit  Labani  {Gen.  xxxi.  42,  53); 

per  "Abrahamum"  enim,  "Isacum"  et  "Jacobum"  in 
Verbo  intelligitur  Dominus;  per  "Abrahamum"  Dominus 
quoad  Divinum  caeleste,  per  "Isacum"  quoad  Divinum 
spirituale,  et  per  "Jacobum"  quoad  Divinum  naturale ; 


CAP.  XI.,  VERS.  1 8. — N.  697. 


1867 


Divinum  spirituale,  quod  "Isacus"  significabat,  est  Divi- 
num  Verum,  quod  naturales  homines  terret  ;  et  quia  La- 
ban  erat  naturalis  homo,  ideo  Jacob  illi  per  "Isaci  pavo- 
rem"  aut  terrorem  juravit.  Similis  paene  timor  intelligi- 
tur  apud  Esaiam, 

"Jehovam  Zebaoth  sanclificabitis,  nam  Ipse  timor  vester  et  pavor  ves- 
ter"  (viii.  13); 

"timor"  ibi  dicitur  pro  spirituali  hcmine,  et  "pavor"  pro 
naturali.  Ne  spiritualis  homo  in  tali  timore  sit  in  quali 
naturalis  homo,  ideo  dicitur  "  Ne  timeas": — Apud  Esa- 
iam, 

Jacob  et  Israel,  "  Ne  timeto,  nam  redemi  te,  vocans  nomine  tuo,  Mini 
tu"  (xliii.  1) ; 

apud  Lucam, 

"  Ne  time,  parve  grex,  quia  complacuit  Patri  vestro  vobis  dare  regnum" 
(xii.  32) ; 

et  apud  Jeremiant, 

"  Ne  timeas,  serve  mi  Jacob,.  .  .et  ne  terrearis  Israel,  quia  Ego  servans 
te  e  longinquo  ;.  .  .  .Jacob  tranquillus  et  quietus  erit,  non  terrens" 
(xxx.  9,  10) ; 

et  in  pluribus  aliis  locis.  Praeterea  quod  "timor,"  "ter- 
ror," "  consternatio,"  et  similia,  significent  varias  commo- 
tiones  animi  et  mutationes  status  mentis,  videatur  supra 
(n.  667,  677). 

697.  "Et  perdere  perdentes  terram." — Quod  significet 
infernutn  illis  qui  destruunt  ecclesiam,  constat  ex  significa- 
tione  "  perdere,"  cum  de  illis  qui  destruunt  ecclesiam,  quod 
sit  damnatio  et  infernum  ;  nam  cum  "dare  mercedem  servis 
prophetis  et  Sanctis"  significat  salvationem  et  caelum  illis 
qui  in  veris  ex  bono  sunt,  ita  qui  faciunt  ecclesiam,  inde 
"perdere"  illam  '"'significat  damnationem  et  infernum:  et 
ex  significatione  "terrae,"  quod  sit  ecclesia  (de  qua  supra,  n. 
29,  304,  413P],  41 70]) ;  inde  "perdere  terram"  significat 
destruere  ecclesiam.  Quod  per  "terram"  in  Verbo  intel- 
ligatur  ecclesia,  multis  ostensum  est  supra,  turn  etiam  in 
A  ream's  Caclestibus.  Causae,  quod  per  "terram"  in  Verbo 
significetur  ecclesia,  sunt  plures  ;  nempe,  quod  per  "ter- 
ram" ibi,  dum  non  aliqua  terra  in  specie  nominatur,  ut 
terra  Aegypti,  Edomi,  Moabi,  Assyriae,  Chaldaeae,  Babe- 
lis,  et  aliorum,  intclligitur  terra  Canaan;  et  per  illam 

terram,  ab  illis  qui  in  spiritual!  idea  sunt,  non  potest  cogi- 
tari  terra,  quia  id  terrestre  est  et  non  caeleste,  sed  cogita- 
tur  quale  gentis  ibi  quoad  ecclesiam  ;  similiter  ut  dum  in 
alicujus  idea  est  ecclesia,  aut  religio,  aut  cultus,  dum  ex 
ilia  idea  nominantur  terrae  tunc  non  cogitatur  terra,  sed 
gentis  terrae  quale  quoad  ecclesiam,  religionem  aut  cul- 
tum  ;  inde  est  quod  angeli,  qui  spirituales  sunt,  dum  homo 
in  Verbo  legit  "terram,"  cogitent  ecclesiam  ;  et  quod 
angeli  cogitant,  hoc  sensus  spiritualis  Verbi  est,  nam  sensus 
spiritualis  Verbi  est  pro  angelis  et  quoque  pro  hominibus 
qui  spirituales  sunt  ;  Verbum  enim  in  littera  est  naturale, 
sed  usque  intus  seu  in  sinu  suo  est  spirituale  ;  ac  dum 
naturale  abstergitur,  patet  spirituale  quod  intus  seu  in 
sinu  est.  Praeterea  sunt  terrae  in  mundo  spirituali,  seu 
in  mundo  ubi  sunt  spiritus  et  angeli,  aeque  ac  in  mundo 
naturali  ubi  sunt  homines,  et  sunt  illae  terrae  quoad  ex- 
ternam  apparentiam  prorsus  similes  ;  sunt  ibi  planities, 
valles,  montes,  colles,  et  sunt  fluvii  et  maria,  et  quoque 
sunt  agri,  prata,  silvae,  horti,  paradisi  ;  et  illae  terrae  ibi 
sunt  aspeftu  pulchrae  prorsus  secundum  statum  ecclesiae 
apud  illos  qui  super  iis  habitant,  et  quoque  mutantur 
secundum  mutationes  ecclesiae  apud  illos :  verbo,  est 
plena  correspondentia  terrarum  ibi  cum  receptione  boni 
amoris  et  veri  fidei  apud  habitatores  ;  inde  quoque  est 
quod  per  "terram"  in  Verbo  signirlcetur  ecclesia;  quale 
enim  terrae  est  quale  ecclesiae  ibi  ;  correspondentia  id 
facit.  In  eo  mundo  ipsa  terra  cum  ecclesia  unum  facit, 
sicut  corrcspondens  cum  sua  re  cui  correspondet,  prorsus 
sicut  effectus  cum  sua  causa  efficiente  ;  sicut  oculus  cum 
suo  visu,  sicut  loquela  cum  suo  intellects,  sicut  actio  cum 
voluntate,  sicut  vultus  faciei  cum  affeftione  cogitationis, 
verbo,  sicut  instrumental  cum  suo  principali,  de  quibus 
dicitur  quod  unam  rem  faciant  ;  ita  in  mundo  spirituali 
quale  terrae  cum  quali  ecclesiae.  Ex  his  constare  potest 
unde  est  quod  per  "terram"  in  Verbo  signirlcetur  eccle- 
sia, et  hie  quod  per  "perdere  terram"  significetur  destru- 
cre  ecclesiam  :  ut  quoque  in  sequentibus  locis  : — Apud 
Esaiavi, 

"Xum  hie  vir  commovens  terram,  tremefaciens  regna?  posuit  orbem  in 
desertum,  urbes  ejus  destruxit?. ..  .terram  tuam  perdidisti,  popu- 
lum  tuum  occidisti "  (xiv.  16,  17,  20): 

haec  de  Lucifero,  per  quern  ibi  intclligitur  Babel,  ut  ex 
praecedentibus  et  consequentibus  ibi  patet  ;  et  per  "  ter- 
rain "  quam  commovet,  et  quam  perdidit,  significatur  eccle- 
sia  ;  per  "regna"  quae  tremefacit,  significantur  ecclesiae 
in  quas  ecclesia  communis  distincta  est;  per  "orbcm," 
quern  posuit  in  desertum,  significatur  ecclesia  communis  ; 
per  "  urbes "  quas  destruxit,  significantur  vera  do6lrinae 
ejus  ;  et  per  "populum"  quern  occidit,  significantur  homi- 
nes ecclesiae  quorum  spiritualem  vitam  perdidit.  Apud 
Jeremiam, 

"Ecce  Ego  contra  te,  mons  perdens, . .  .perdens  universam  terrain"  (li. 
25): 

etiam  haec  de  Babele,  quae  "mons  perdens"  dicitur,  quia 
"mons"  significat  amorem  imperandi,  ibi  super  caelum  et 
super  terrain,  cui  amori  inserviunt  bona  et  vera  ecclesiae 
pro  mediis  ;  quare  "  perdere  universam  terram"  significat 
ecclesiam.    Apud  Daniclcm, 

Bestia  quarta  ascendens  e  mari  "  comedet  totam  terram,  et  conculcabit 
earn,  et  conteret  earn"  (vii.  23): 

per  hanc  "bestiam"  etiam  significatur  amor  imperandi 
super  universum  caelum  et  universam  terram,  qui  amor 
est  illis  qui  e  Babele  sunt  (videatur  supra,  n.  3160],  5 56M) ;  quare 
per  "comedere,  conculcare  et  conterere  terram"  signifi- 
catur prorsus  destruere  ecclesiam.  Quis  non  videt  quod 
non  aliqua  bestia  ascensura  sit  ex  mari,  quae  comesura, 
conculcatura  et  contritura  sit  omncm  terram,  sed  quod 
aliquis  amor  malus  et  diabolicus,  qui  ita  facturus  est  eccle- 
siae ?    Apud  Mo  sen, 

"  Non  futurum  erit  amplius  diluvium  ad  pcrdendum  terram  "  (Gcu.  ix. 

11); 

per  "terram"  etiam  ibi  significatur  ecclesia,  quae  ab  An- 
tediluvianis  destructa  est,  sed  non  amplius  destruenda. 
Apud  Esaiam, 

"Jehovah  evacuans  terram,  et  exinaniens  earn,  et  evertet  facies  ejus. 

 Evacuando  evacuabitur  terra,  et  spoliando  spoliabitur  ; 

lugebit,  confundetur  terra  habitabilis  ;  languescet,  confundetur  or- 
bis:....ipsa  terra  prophanabitur.  .  .,  cx  eo  quod  transgressi  sint 
leges,  transcenderint  statutum,  irritum  reddiderint  foedus  aeterni- 

tatis,  propterea  malediclio  comedet  terram  Cataractae  ab  alto 

apertae  sunt,  et  commota  sunt  fundamenta  terrae,  confringendo 

confraifla  est  terra  commovendo  commota  est  terra,  titubando 

titubat  terra  sicut  ebrius,  et  hinc  inde  commovetur  sicut  tigillum  " 
(xxiv.  i,  3-6,  18-20) : 

quod  hie  per  "terram"  non  intelligatur  terra  sed  ecclesia, 
quisque  videre  potest  ;  quod  ita  dicatur  de  ecclesia,  est 
quia  terrae  in  mundo  spirituali,  super  quibus  habitant 
angeli  et  spiritus,  taliter  ut  hie  dicitur,  secundum  muta- 
tiones  status  ecclesiae  apud  habitatores  ibi,  mutantur, 
immo  etiam  commoventur.  Quod  dicatur  "Jehovah  eva- 
cuans  terram  et  exinaniens  earn,"  turn  "evacuando  evacua- 
bitur,  et  spoliando  spoliabitur,"  est  quia  terrae  ibi,  quando 
ecclesia  apud  illos  devastatur,  prorsus  mutat  facies  suas ; 
paradisiaca  ibi,  floreta,  vireta,  et  reliqua,  ex  quibus  illae 
terrae  prius  floruerant,  evanescunt  ;  et  pro  illis  existunt 
inamoena,  ut  arenosa,  rupeta,  campi  vepretis  et  senticetis 
pleni,  ac  similia,  quae  correspondent  falsis  et  malis  quae 
devastarunt  ecclesiam.  Devastatio  ejus  quoad  bonum 
amoris  et  charitatis  significatur  per  "evacuare  terram,"  et 
desolatio  ejus  quoad  vera  doclrinae  et  fidei  significatur 
per  "exinanire  et  spoliare  illam,"  et  ipsa  mutatio  per 
"evertere  facies  ejus  :"  "  lugebit,  confundetur  terra  habita- 
bilis  ;  languescet,  confundetur  orbis  ;  maledictio  comedet 
terram,"  significat  quod  non  aliquid  ibi  crescet  et  florebit, 
sed  quod  sterilescet  et  implebitur  inutilibus,  ex  quibus 
terra  dicitur  "lugere,"  "  languescere "  et  "comedi  male- 
diclione ;"  quia  haec  fiunt  quando  habitatores  ibi  non 
amplius  curant  san6la  ecclesiae,  ideo  dicitur,  "  ex  eo  quod 
transgressi  sint  leges,  transcenderint  statutum,  irritum 
reddiderint  foedus  aeternitatis."  Quoniam  terrae  ibi  nunc 
inundantur,  nunc  concutiuntur,  etiam  hie  et  ibi  hiscunt  et 
patent  versus  infernum  quod  infra  est  et  se  elevat,  quod 
fit  secundum  quale  et  quantum  falsa  et  mala  amantur,  et 
inde  bona  et  vera  ecclesiae  falsificantur  et  negantur,  ideo 
dicitur  quod  "cataractae  ab  alto  aperiantur,  fundamenta 
terrae  commoveantur,  terra  confringatur,  ac  titubet  sicut 
ebrius  ;"  haec  etiam  aclualiter  fiunt  in  mundo  spirituali, 
quando  status  ecclesiae  mutatur  ibi  in  contrarium.  Ex 
his  constare  potest  unde  est  quod  per  "terram"  hie  et  in 
Vcrbo  alibi  intelligatur  ecclesia. 

VERSUS  ig. 

6qS«  "  Et  apertum  est  templum  Dei  in  caelo,  et  visa  est  area  foederis  Ipsius  in 
templo  ipsius  :  et  facta  sunt  fulgura  et  voces  et  tonitrua  et  terrae  motus  et  grando  magna." 

19.  "Et  apertum  est  templum  Dei  in  caelo,"  signified  apparitionem  novi  caeli 
et  novae  ecc/esiae,  ubi  cultus  Domini  [n.  699]  ;  "et  visa  est  area  foe- 
deris Ipsius  in  templo  Ipsius,"  significat  Divinum  Verum,  per  quod 
coujunclio  est  cum  Domino  [n.  700,  701];  "et  facta  sunt  fulgura,  vo- 
ces et  tonitrua,"  significat  tunc  in  inferioribus,  ubi  malt,  conjliclus  et 
turbae  cogitationum  et  ratiocinations  ex  malo  et  /a/so  de  bono  et  vera 
[n.  702]  ;  "et  terrae  motus,"  significat  mutationem  status  quoad  ilia 
quae  caeli  et  ecclesiae  sunt  apud  illos  [n.  703];  "et  grando  magna," 
significat  falsum  infernale  destruens  vera  et  bona  ecclesiae  [n.  704]. 

699.  [  Vers.  19]  "Et  apertum  est  templum  Dei  in  caelo." — 

Quod  significet  apparitionem  novi  caeli  et  novae  ecclesiae, 
ubi  cultus  Domini,  constat  ex  significatione  "tcmpli,"  quod 
sit  caelum  et  ecclesia,  hie  novum  caelum  et  nova  eccle- 
sia ;   apparitio  illorum  significatur  per  quod  "templum 

apertum  Sit.  (Quod  "tempium"  in  supremo  sensu  significet  Dominum 
quoad  Divinum  Humanum  Ipsius,  ac  Divinum  Verum  procedens  ab  Ipso,  et  in  sensu 
respectivo  caelum  et  ecclesiam,  videatur  supra,  n.  220,  39 '  63O.)  Quod 

"templum"  hie  significet  novum  caelum  et  novam  eccle- 
siam, ubi  cultus  Domini,  est  quia  in  hoc  capite  aftum  est 
de  mutationibus  status  quae  praecedunt  ultimum  judicium, 
nempe  de  malorum  separatione  a  bonis  ac  de  illorum 
remotione  e  locis  ubi  prius  fuerunt  ;  quando  hoc  fit,  tunc 
apparet  illis  qui  in  superioribus  caelis  sunt  novum  caelum 
et  nova  ecclesia ;  haec,  quamdiu  conjuncli  fuerunt  cum 
malis,  non  potuerunt  apparere,  quia  interiora  eorum  occlusa 
fuerunt,  ne  laederentur  a  malis,  cum  quibus  quoad  externa 
communicatio  fuit  :  at  cum  separati  et  remoti  fuerunt, 
tunc  aperta  sunt  interiora  apud  bonos,  quae  in  se  cacles- 
tia  fuerunt  ;  quibus  apertis,  patuit  caelum  et  ecclesia  ; 
nam  quantum  interiora,  quae  caelestia  et  spiritualia  sunt, 
aperiuntur,  tantum  patet  caelum  quale  est  quoad  eccle- 
siam apud  illos  in  quibus  caelum  et  ecclesia  est.  Quod 
ita  sit,  nemo  potest  ex  propria  intelligentia  scire,  quia 
sunt  arcana  caeli,  quae  ex  revelatione  discenda  sunt :  quis 
enim  scire  potest  quomodo  ultimum  judicium  peractum 
est,  turn  quales  mutationes  in  mundo  spirituali  praeces- 
serunt,  et  quaenam  secutae  sunt  ?  Ut  vero  scirentur,  mani- 
festata  sunt  mihi  ;  quare  ilia  ex  revelatione  hie  describere 
licet.    Quod  dicatur  novum  caelum  et  nova  ecclesia,  ubi 

cultus  Domini,  est  quia  in  novo  caelo  et  in  nova  ecclesia 
colitur  solus  Dominus  ;  non  enim  ibi  distinguitur  Divinum 
in  tres  Personas,  sed  in  Trinum  in  una  Persona,  de  qua 
Trinitate  videantur  quae  in  Doclrina  Novae  Hierosolymae 
(a  n.  280  ad  310)  scripta  sunt :  hoc  quoque  est  quod  intelligi- 
tur  in  Apocalypsi,  ubi  agitur  de  Nova  Hierosolyma, 

"  ['ICeterum  et  templum  non  vidi  in  ilia,  quia  Dominus  Deus  omnipo- 
tens  Templum  ejus  est  et  Agnus  "  (cap.  xxi.  22) : 

per  "Dominum  Deum  omnipotentem  et  Agnum"  intelli- 
gitur  Dominus  quoad  Ipsum  Divinum  ac  Divinum  Huma- 
num  ;  quod  ibi  "non  templum  visum  sit,"  est  quia  per 
"templum"  in  supremo  sensu  significatur  Dominus  quoad 
Divinum  Verum  et  quoad  cultum  (ut  supra,  n.  220,  39 if*,^], 
630,  ostensum  est),  et  quia  per  "Novam  Hierosolymam  "  intel- 
ligitur  ecclesia  quoad  doftrinam,  seu  doclrina  Novae 
Hierosolymae.  At  usque  sunt  templa  in  caelo,  in  quibus 
praedicatur  Dominus,  ac  docetur  Divinum  Verum. 

700[rt],  "Et  visa  est  area  foederis  Ipsius  in  templo  Ipsius." — 
Quod  significet  Divinum  Verum,  per  quod  conjunclio  est 
cum  Domino,  constat  ex  significatione  "  arcae  foederis," 
quod  sit  Divinum  Verum  procedens  a  Domino  (dequase- 
quitur).  Quod  "area  foederis"  visa  sit,  erat  quia  apparuit 
"  templum  ;"  et  in  medio  Templi  Hierosolymae  fuit  area, 
in  qua  repositae  fuerunt  binae  tabulae  Legis,  per  quas  in 
universali  sensu  significabatur  Divinum  Verum  procedens 
a  Domino,  ita  Ipse  Dominus,  qui  est  Divinum  Verum  in 
caelis,  ex  quo  etiam  Dominus  vocatur  Verbum  apud  Jo- 
hannem  (cap.  i.  1,  2,  14).  Quod  "area"  hoc  significet, 
erat  quia  Tentorium  conventus  repraesentabat  tres  cae- 
los  ;  atrium  ejus  ultimum  seu  primum  caelum  ;  ipsum  Ten- 
torium usque  ad  velum,  ubi  erant  mensa  pro  panibus, 
altare  suffitus  et  candelabrum,  repraesentabat  medium 
seu  secundum  caelum  ;  et  area  quae  erat  intra  velum, 
super  qua  erat  propitiatorium  cum  cherubis,  repraesenta- 
bat intimum  seu  tertium  caelum  ;  et  ipsa  Lex,  quae  erat 
in  area,  repraesentabat  Dominum  quoad  Divinum  Verum 
seu  Verbum :  et  quia  conjun<5tio  cum  Domino  est  per 
Verbum,  ideo  area  ilia  vocabatur  "area  foederis;"  "foe- 
dus"  enim  significat  conjunclionem.     (Quod  Tentorium  seu  Ta- 

hernaculum  repraescntaverit  formam  caeli,  et  quod  una  cum  atrio  repraesentaverit 
ties  caelos,  ct  quod  sanctum  sanctorum,  quod  erat  intimum,  ubi  area,  in  qua  tabulae 

Legis,  repraesentaverit  tcrtium  seu  intimum  caelum,  ct  quod  Lex  seu  Testimonium 
Ipsum  Dominum,  videatur  in  Arcanis  Ctxelcstibus,  n.  3478,  9457,  9481,  9485.  Et  quod 
"  tabernaculum  "  aeque  ac  "  templum  "  in  supremo  sensu  significaverit  Dominum, 
in  sensu  respeclivo  caelum  et  ccclesiam,  et  inde  sanctum  cultus  etiam  ibi,  n.  9457, 
9481,  10242,  10245,  (l)i°3°4.  i°545-  Quod  "  foedus  "  in  Verbo  signified  conjunctio- 
nem ;  et  quod  omnia  ecclesiae  tarn  interna  quam  externa  sint  signa  foederis,  et  quod 
dicantur  "  foedus  "  quia  per  ilia  conjunciio,  etiam  in  Arcanis  Gu-lestibus,  n.  665,  666, 
1023,  1038,  1864,  1996,  2003,  2021,  2037,6804,  8767,  8778,  9396,  9416,  10632.  Quod 
inde  Lex  proniulgata  in  Monte  Sinai  dicta  sit  "  foedus,"  et  area  in  qua  ilia  Lex, 
"  area  foederis,"  etiam  ibi,  n.  6804,  9416.)     Quod  area  Cum  foedere  Seu 

cum  Testimonio  incluso,  significet  Dominum  quoad  Divi- 
num  caeleste,  quod  est  Divinum  Verum  in  intimo  seu  ter- 
tio  caelo,  constare  potest  ex  illis  quae  de  area  dicuntur 
in  Verbo  : — Ut  apud  Mosen, 

"Facient  Mihi  sanctuarium,  ut  habitem  in  medio  eorum,  juxta  omne 
quod  Ego  monstravi  tibi,  formam  Habitaculi        .imprimis  facieni 

arcam  ex  lignis  schittim  et  obduces  earn  auro  puro,  intus  et 

foris  obduces  earn  :  et  facies  ei  limbum  auri.  . .  . ;  quatuor  annulos 
auri  "  pro  vectibus  ;.  . .  ."et  dabis  in  arcam  Testimonium  quod 
dabo  tibi  :  et  facies  propitiatorium  ex  auro  puro,.  . .  .et  facies  duos 
cherubos  ex  auro,  solidum  facies  eos.  . .  .ex  propitiatorio, .  . .  .ita  ut 
cherubi  expandant  alas..,  et  obtegant  alis  suis  propitiatorium,  et 
facies  eorum. . .  .versus  propitiatorium  :. . .  .et  in  arcam  dabis  Tes- 
timonium,. . .  .et  conveniam  te  ibi,  et  loquar  tecum  desuper  propi- 
tiatorio ab  inter  duos  cherubos,  qui  super  area  Teslimonii,  omne 
quod  praecepturus  tibi  ad  filios  Israelis"  (ExoJ.  xxv.  8-22). 

"Facies  velum  ex  hyacinthino  et  purpura  et  coccineo  dibapho  et  xyiino 
intertexto.  .  .  .cum  cherubis  :  dabis  illud  super  quatuor  columnas 
ex  schittim  obductas  auro  ;. . .  .et  dabis  velum  sub  ansulas,  et  in- 
feres  eo  intra  velum  arcam  Testimonii.  ita  ut  velum  discrimen 
faciat  vobis  inter  sanctum  et  inter  sanctum  sanctorum  ;  et  dabis 
velum  ante  arcam.  .in  sancto  sanctorum  "  {E.xou'.  xxvi.  31-34) : 

supra  dictum  est  quod  Tentorium,  ubi  area,  candelabrum, 
mensa  pro  panibus,  et  altare  pro  suffitu,  una  cum  atrio, 
repraesentaverit  tres  caelos,  et  quod  locus  intra  velum, 
ubi  erat  area  in  qua  Lex  seu  Testimonium,  repraesenta- 
verit tertium  caelum  ;  quod  is  locus  repraesentaverit  id 
caelum,  fuit  quia  ibi  erat  Lex,  per  quam  intelligitur  Domi- 
nus  quoad  Divinum  Verum  seu  quoad  Verbum,  nam  "  Lex  " 
ilia  in  lato  sensu  id  significat,  ac  Divinum  Verum  proce- 
dens  a  Domino  format  caelos.  Hoc  recipitur  valde  pure 
ab  angelis  tertii  caeli,  quia  in  conjunction^  cum  Domino 
sunt  per  amorem  in  Ipsum  ;  sunt  enim  omnes  angeli  in 
illo  caelo  in  amore  in  Dominum  ;  quapropter  vident  Divi- 
num Verum  in  se  sicut  insitum,  tametsi  continue  influit  a 
Domino  ;  inde  est  quod  id  caelum  prae  reliquis  caelis,  qui 
inferiores  sunt,  dicatur  in  Domino  esse,  quia  in  Divino 
quod  procedit  ab  Ipso.    Hoc  caelum  repraesentatum  est 

per  arcam  in  qua  Lex,  hoc  est,  Dominus :  inde  erat  quod 
area  esset  obducta  auro  intus  et  foris,  et  quod  propitiato- 
rium  esset  supra  arcam,  et  super  propitiatorio  et  ex  illo 
duo  cherubi  qui  fuerunt  ex  puro  auro;  "aurum"  enim  ex 
correspondentia  significat  bonum  amoris,  in  quo  sunt  an- 
geli  tertii  caeli  ;  per  "  propitiatorium  "  significabatur  auditio 
et  receptio  omnium  cultus  qui  ex  bono  amoris  a  Domino, 
et  per  "cherubos"  significabatur  providentia  Domini  ac 
tutela,  ne  adeatur  nisi  quam  per  bonum  amoris ;  et  id 
caelum  cum  angelis  ibi  tutatur,  ne  aliquid  ad  Ipsum  Do- 
minum  elevetur  nisi  quod  ex  bono  amoris  in  Ipsum  ab 
Ipso  procedit  :  omnis  enim  cultus  Dei  transit  per  caelos 
usque  ad  Dominum,  ac  in  via  purificatur,  usque  dum  ele- 
vatur  ad  tertium  caelum,  ac  ibi  Naditur  et  recipitur  a 
Domino  ;  reliqua,  quae  impura  sunt,  in  via  absterguntur  : 
inde  est  quod  cherubi  ex  auro  super  propitiatorio,  quod 
super  area,  positi  fuerint :  et  inde  est  quod  ille  locus  dic- 
tus  fuerit  " sanftuarium,"  et  quoque  "sanctum  sanctorum," 
et  quod  discriminatum  fuerit  ab  exteriore  parte  Taberna- 
culi  per  velum.  Quod  Tentorium  una  cum  atrio  reprae- 
sentaverit  tres  caelos,  constare  etiam  ex  eo  potest,  quod 
omnia  quae  apud  filios  Israelis  instituta  erant,  repraesen- 
tativa  caelestium  fuerint  ;  nam  ipsa  ecclesia  fuit  ecclesia 
repraesentativa  ;  ita  imprimis  Tabernaculum  una  cum 
altari  fuit  sanftissimum  cultus,  super  altari  enim  perage- 
batur  cultus  per  holocausta  et  sacrificia,  et  in  Tabernaculo 
per  suffitiones,  perque  lucernas  quae  ibi  cottidie  accende- 
bantur,  et  per  panes  qui  etiam  super  mensa  cottidie  ordi- 
nabantur  ;  haec  omnia  repraesentabant  omnem  cultum  in 
caelo  et  in  ecclesia,  et  ipsum  Tentorium  cum  area  ipsos 
caelos :  inde  erat  quod  Tabernaculum  illud  vocaretur 
"  Habitaculum  Jehovae  Dei,"  sicut  vocatur  ipsum  caelum. 
Quod  repraesentati  sint  caeli  per  Tabernaculum,  etiam 
constare  potest  ex  eo,  quod  forma  ejus  monstrata  sit  Mosi 
a  Domino  super  Monte  Sinai;  et'quod  monstratur  in  for- 
ma a  Domino,  hoc  repraesentat  vel  caelum  vel  ilia  quae 
caeli  sunt.  Quod  forma  Tabernaculi  monstrata  sit  Mosi 
super  Monte  Sinai,  constat  ex  his  quae  di6ta  sunt  Mosi, 


"  Faciant  Mihi  sanefcuarium,  ut  habitem  in  medio  eorum,  juxta  omne  quod 
monstravi  tibi,  formam  habitaculi  ;"  et  postea,"  Vide  et  fac  in  forma 
eorum  quam  videre  faclus  es  in  monte  "  (Exod.  xxv.  8,  9,  40) : 

inde  est  quod  dicatur  "sanftuarium,"  et  dicatur  "ut  habi- 
tem  in  medio  eorum."  Quod  in  specie  concernit  arcam, 
quid  nempe  ilia,  turn  "  propitiatorium "  super  ea,  ut  et 
"cherubi"  super  propitiatorio,  significant,  turn  quid  "lim- 
bus  aureus"  circum  arcam,  quidve  "quatuor  annuli  pro 
vectibus,"  turn  quid  "velum,"  "ansulae,"  cum  reliquis  ibi, 
^'significant,  in  Arcanis  Caclcstibus  (a  n.  W9484  ad  9577,  9670  ad 
9680)  videatur  explicata.  Ipsa  sanctitas  totius  Taberna- 
culi  fuit  ex  Testimonio,  hoc  est,  ex  duabus  tabulis  lapi- 
dum  quibus  Lex  inscripta  fuit,  ex  causa  quia  "Lex"  signi- 
ficabat  Dominum  quoad  Divinum  Verum,  et  inde  quoad 
Verbum,  nam  hoc  est  Divinum  Verum.  Quod  Dominus 
sit  Verbum,  constat  apud  Johannem,  ubi  dicitur, 

"Verbum  erat  apud  Deura,  et  Deus  erat  Verbum  et  Verbum  Caro 

factum  est,  et  habitavit  inter  nos  "  (cap.  i.  1,  2,  14). 

[&.]  Quod  Lex,  quae  vocatur  et  "Testimonium"  et 
"Foedus,"  data  fuerit  in  arcam,  et  similiter  Liber  a  Mose 
scriptus,  constat  ex  his  apud  ilium, 

"Dabis  in  arcam  Testimonium  quod  dabo  tibi"  {Exod.  xxv.  16;  cap. 
XL  20) ; 

"  Posui  tabulas  "  Legis  "in  area  quam  feceram,  ut  essent  ibi,  quemadmo- 
dum  praeceperat  mihi  Jehovah  "  {Deiitr.  x.  5) : 

et  de  Libro  Legis  a  Mose  scripto, 

"Cum  absolvit  Moses  scribere  verba  Legis  hujus  super  librum  usque 
dum  consummavit  ea,  praecepit  Moses  Levitis  portantibus  arcam," 
. . .  .ut  acciperent  Librum  Legis,  et  ponerent  a  latere  arcae  foede- 
ris, ut  sit  ibi  in  testem  [fleutr.  xxxi.  [24,]  25,  26) : 

ex  quo  patet  quod  intus  in  area  non  fuerint  nisi  quam  duae 
tabulae  lapidum,  quibus  inscripta  fuit  Lex,  et  quod  a  la- 
tere ejus  esset  Liber  Mosis.  Quod  non  nisi  quam  binae 
tabulae  foederis  fuerint  in  area,  constat  ex  Libro  Prima 

"Non  in  area  nisi  duae  tabulae  lapidum,  quas  reposuit  ibi  Moses  in  Cho- 
rebo,  foedus  quod  pepigit  Jehovah  cum  nliis  Israelis  "  (viii.  9). 

Quod  Liber  Mosis  qui  a  latere  arcae  repositus  fuerat, 
postea  exemptus  et  conservatus  sit  in  Templo,  constare 
potest  ex  eo,  quod 

Chilkia  sacerdos  magnus  invenerit  Librum  Legis  in  domo  Jehovae,  et 
dederit  Schaphani,  qui  dixit  id  Wad  regem,  et  legit  eum  coram 
rege  (2  Reg.  xxii.  S-11). 

Quod  per  arcam  repraesentatus  sit  Dominus  quoad  Divi- 
num  Verum,  et  inde  significatum  Divinum  Verum  quod 
a  Domino,  ita  Verbum,  etiam  constare  potest  ex  eo,  quod 
inde  locutus  sit  Dominus  cum  Mose  ;  nam  dicitur, 

"  In  arcam  dabis  Testimonium  et  conveniam  te  ibi,  et  loquar  tecum 

ab  inter  duos  cherubos  qui  super  area  Testimonii,  omne  quod  prae- 
cepturus  sum  tibi  ad  filios  Israelis"  {Exod.  xxv.  21,  22) ; 

et  alibi, 

"  Quando  ingressus  est  Moses  in  Tentorium  conventus,  ut  loqueretur 
cum  Ipso,  audivit  vocem  loquentis  ad  ilium  desuper  propitiatorio, 
quod  super  area  Testimonii,  ab  inter  duos  cherubos  ;  ita  locutus 
est  ad  ilium  "  [Num.  vii.  89) : 

quod  Dominus  inde  locutus  sit  ad  Mosen,  erat  quia  Lex 
erat  ibi;  et  per  "Legem"  illam  in  sensa  lato  significatur 
Dominus  quoad  Verbum,  et  Dominus  ex  Verbo  loquitur 
cum  homine  ;  quod  "desuper  propitiatorio  inter  duos  che- 
rubos," erat  quia  per  "  propitiatorium  "  significatur  remotio 
falsitatum  ex  amoribus  malis,  et  tunc  receptio  et  auditio, 
et  per  "cherubos"  tutela  ne  adcatur  nisi  quam  per  bonum 
amoris.  Ouoniam  Dominus  in  caelo  et  in  ecclesia  est 
Divinum  Verum  seu  Verbum,  et  hoc  intelligitur  per  "Le- 
gem" inclusam  arcae,  et  quia  praesentia  Domini  est  in 
Lege  seu  Verbo,  ideo  ubi  fuit  area  ibi  fuit  Jehovah  seu 
Dominus,  ut  constare  potest  ex  his  apud  Mosen, 

"Dixit  Moses  "ad  Jehovam,  "  Ne  quaeso  relinque  nos,  quia  novisti  quo- 
modo  castrametandum  nobis  est  in  deserto,  unde  eris  nobis  [pro] 
oculis,  et  net  quando  iveris  nobiscum,  et  net  bonum  illud  quo  bene- 
faciet  Jehovah  nobis,  benefaciemus  etiam  Tibi.  Et  profecli  sunt 
a  Monte  Jehovae  itinere  trium  dierum,  et  area  foederis  Jehovae 
profkiscens  coram  illis  itinere  trium  dierum  ad  investigandum  illis 
requiem  ;  et  nubes  Jehovae  super  illis  interdiu,  cum  proficisceban- 
tur  e  castris.  Quando  proficiscebatur  area,  dixit  Moses,  Surge, 
Jehovah,  ut  Wdispergantur  inimici  tui,  et  fugiant  osores  tui  a  coram 
faciebus  tuis  :  et  quando  quiescebat  ilia,  dixit,  Redi,  Jehovah,  myria- 
des  chiliadum  Israelis"  {Num.  x.  31-36) : 

ex  singulis  his  patet  quod  Jehovah  seu  Dominus  ibi  intelli- 
gatur  per  "arcam,"  propter  praesentiam  Ipsius  in  Lege 
quae  in  area,  ita  propter  praesentiam  Ipsius  in  Verbo. 
Quia  Dominus  ibi  intelligitur  per  "Legem,"  et  inde  per 
"  arcam,"  dixit  Moses,  "  Surge,  Jehovah,  ut  dispergantur 
inimici  tui,  et  fugiant  osores  tui  a  coram  faciebus  tuis  ;" 
et  cum  quiescebat,  dixit,  "  Redi,  Jehovah,  myriades  chilia- 
dum Israelis  :"  sed  eadem  ilia  verba  involvunt  adhuc  inte- 
riora,  nempc  quod  Dominus  per  Divinum  suum  Verum 

ducat  homines  ac  tutetur  illos  contra  falsa  et  mala  quae 
ab  inferno,  imprimis  in  tentationibus,  quae  in  specie  signi- 
ficantur  per  "  profectioncs  filiorum  Israelis  in  deserto 
quadraginta  annis  :"  quod  ducat  illos  continue  per  Divinum 
suum  Verum,  significatur  per  quod  "area  foederis  Jehovae 
profecla  sit  coram  illis  itinere  trium  dierum  ad  investi- 
gandum  illis  requiem;"  per  "arcam  Jehovae"  intelligitur 
Dominus  quoad  Divinum  Verum,  per  "proficisci  itinere 
trium  dierum"  intelligitur  auspicium  et  du6tus  a  principio 
ad  finem  ;  et  per  "  investigationem "  significatur  salvatio 
quae  finis  :  tutatio  autem  a  falsis  et  malis  quae  ab  inferno, 
significatur  per  "  nubem  Jehovae  super  illis  interdiu  ;"  turn 
per  verba  Mosis  cum  proficiscebatur  area,  "  Surge,  Jehovah, 
ut  dispergantur  inimici  tui,  et  fugiant  osores  tui  a  coram 
faciebus  tuis ;"  per  "nubem  Jehovae  interdiu"  significatur 
etiam  tutela  per  Divinum  Verum  in  ultimis  quale  est  Ver- 
bum  in  sensu  litterae  ;  Dominus  enim  per  hoc  adiri  etiam 
potest  a  malis,  ac  tutatur  interiora  Verbi,  quae  sunt  cae- 

lestia  et  spil'itualia  ;  (quod  "  nubes"  illud  Verbi  significet,  videatur  supra, 

n.  5940  per  "  inimicos  et  osores"  significantur  falsa  et 
mala  quae  ab  inferno  (per  "inimicos"  falsa,  et  per  "oso- 
res" mala);  ita  quoque  significantur  inferna  quoad  ilia: 
vera  ex  bono,  quae  post  tentationes  homini  implantata 
sunt,  significantur  per  "  Quando  quiescebat  area,  dixit 
Moses,  Redi,  Jehovah,  ll]myriades  chiliadum  Israelis ;" 
"quiescentia  arcae"  significabat  statum  post  tentationes, 
quando  mala  et  falsa  remota  sunt;  per  "  redire "  signifi- 
catur praesentia  Domini  tunc,  nam  in  tentationibus  apparet 
Dominus  sicut  absens  ;  et  per  "  myriades  chiliadum  Israe- 
lis" significantur  vera  ex  bono  implantata,  ex  quibus  eccle- 

Sia.    (Quod  "  myriades  "  dicantur  de  veris,  ac  "  cliiliades  "  de  bonis,  videatur  supra, 

n.  336.)    Similia  significantur  per  haec  apud  Davidem, 

"  Ecce  audivimus  de  Ipso  in  Ephrata,  invenimus  Ipsum  in  agris  silvae  ; 
intrabimus  in  habitacula  Ipsius,  incurvabimus  nos  scabello  pedum 
Ipsius.  Surge,  Jehovah,  ad  requiem  tuam,  Tu  et  area  fortitudinis 
tuae :  sacerdotes  tui  induantur  justitia,  et  sandi  tui  jubilent"  (Ps. 
exxxii.  6-9) : 

agitur  in  eo  psalmo  manifeste  de  Domino,  qui  etiam  ibi 
intelligitur  per  "  Davidem,"  ut  constare  potest  ex  eo  quod 
dicatur,  "Invenimus  Ipsum  in  Ephrata,  et  in  agris  sil- 
vae;" turn  quod  "  incurvarcnt  sc  scabello  pedum  Ipsius;" 
"Ephratah"  est  Bethlechem  ubi  Dominus  natus  est,  et  per 

"Ephratam"  significatur  Verbum  quoad  sensum  ejus  natu- 
ralem,  ac  per  "Bethlechem"  Verbum  quoad  sensum  ejus 
spiritualem,  ac  ibi  voluit  nasci  quia  Dominus  est  Verbum  ; 
per  "agros  silvae"  significantur  ilia  quae  sensus  naturalis 
Verbi  sunt,  ita  quae  sensus  litterae ;  sensus  spiritualis 
Verbi  etiam  significatur  per  "habitacula  Ipsius,''  et  inde 
etiam  caelum,  quia  caelum  in  illo  sensu  est;  ac  per  "sca- 
bellum  pedum,"  cui  se  incurvabunt,  significatur  sensus 
naturalis  Verbi,  et  inde  etiam  ecclesia  in  terris,  quia  haec 

in  illo  SenSU  est  ;  (quod  "scabellum  pedum"  Domini  sit  ecclesia  in  terris, 

videatur  supra,  n.  606 :)  per  "  requiem,"  ad  quam  surgeret  Jeho- 
vah, significatur  unitio  Divini  ac  Humani  in  Domino,  ac 
conjunctio  Ipsius  cum  caelo  et  ecclesia  ;  et  quia  Domino 
quies  et  pax,  et  quoque  illis  qui  in  caelo  et  in  ecclesia 
sunt,  quando  subjugavit  inferna  ac  disposuit  omnia  ibi  et 
in  caelis  in  ordinem,  dicitur,  "  Surge, Tu  et  area  fortitudinis 
tuae  ;"  per  "Tu"  intelligitur  Ipse  Dominus,  et  per  "arcam 
fortitudinis  tuae"  intelligitur  Divinum  Verum  procedens 
ab  Ipso,  nam  per  hoc  est  Domino  Divina  potentia :  per 
"sacerdotes"  qui  induentur  justitia,  et  per  "sanclos"  qui 
jubilabunt,  significantur  similia  quae  per  "chiliades  et 
myriades  Israelis,"  per  "sacerdotes"  illi  qui  in  bono  sunt, 
et  per  "sanftos"  qui  in  veris,  ita  abstracle  bona  et  vera 

Caeli  et  ecclesiae.  (Quod  per  "  sacerdotes  "  in  sensu  abstradto  significentur 
bona  ecclesiae,  videatur  supra,  n.  fin.;  et  quod  per  "  sanctos  "  in  illo  sensu 

vera  ecclesiae,  etiam  supra,  n.  204,  'l)325[<2];  p'ura  ex  illo  psalmo  videantur  su- 
pra, n.  684[c].) 

[c]  Quoniam  "  area,"  ex  Lege  quae  in  ea,  significabat 
Dominum  quoad  Divinum  Verum,  et  quia  omnipotentia 
est  Domino  ex  Divino  Bono  per  Divinum  Verum,  inde 
per  arcam  facia  sunt  miracula  :  ut  quod  per  illam  aquae 
Jordanis  discissae  sint,  ut  transirent  filii  Israelis  in  sicco  ; 
quod  murus  urbis  Jerichuntis  conciderit ;  quod  Dago,  deus 
Aschdodaeorum,  deciderit  coram  ilia,  quodque  Aschdo- 
daei,  Gittitae,  Ekronitae,  et  Bethschemitae  percussi  fue- 
rint  plagis  propter  illam  ;  quod  Usa,  quia  tetigit  illam, 
mortuus  sit ;  quod  ObedEdom,  in  cujus  domum  introducla 
est,  benedictus  sit :  et  quoniam  historica  ilia  involvunt 
arcana,  quae  per  sensum  illorum  spiritualem  unice  patent, 
velim  etiam  ilia  explicare.,  ob  finem  ut  sciatur  quid  area 
in  stricto  et  in  lato  sensu  U!significat.  Primum,  De  aquis 
Jordanis  discissis  ut  transirent  filii  Israelis  in  sicco;  apud 
Joschuam, 

Joschua  et  omnes  filii  Israelis  "venerunt  ad  Jordanem  usque  ;  et  a  fine 
trium  dierum.  ..  . praecipiebat .  .Joschua,  dicendo,  Quum  videritis 
arcam  foederis  Jehovae...,  et  sacerdotes  Levitas  portantes  illam, 
vos  etiam  proficiscemini  e  loco  vestro,  et  ibitis  post  eam  ;  sed  spa- 
tium  erit  inter  vos  et  inter  eam  quasi  bis  mille  ulnarum  ;  non  appro- 
pinquabitis  ad  eam.".  . .  .  Et  sacerdotes  "  sustulerunt  arcam  foederis, 
et  iverunt  coram  populo  ;"  et  dixit  Joschua,  "  Quum  veneritis  usque 
ad  extremitatem  aquarum  Jordanis,  in  Jordane  subsistetis."  Et 
dixit  ad  populum,  "  Ecce  area  foederis  Domini  totius  terrae,  transi- 
ens  coram  vobis  in  Jordanem,  et  sumite  vobis  duodecim  viros  de 
tribubus  Israelis  ;...  .et  quando  quieverint  plantae  pedum  sacer- 
dotum  portantium  arcam  Jehovae  Domini  totius  terrae  in  aquis 
Jordanis,  aquae  Jordanis  exscindentur,  et  aquae  descendentes  de- 
super  consistent  cumulo  uno  :  et  faclum  est,  cum  "  sacerdotes  "ve- 
nerunt ad  Jordanem,  et  pedes  sacerdotum  portantium  arcam  in- 
tincli  essent  in  extremitate  aquarum,  et  Jordan  plenus  erat,  ut  esse 
solebat.  .  .omnibus  diebus  messis,  steterunt  aquae  descendentes 
desuper  cumulo  uno,  elongando  se  valde  ab  Adam  urbe, .  .  .  .et  de- 
scendentes super  mare  planitiei,  mare  salis,  consumptae  excisae 
sunt,  ita  ut  populus  transire  posset  versus  Jerichuntem.  Et  stete- 
runt sacerdotes. ..  .in  sicco  in  medio  Jordanis, ...  .et  universus" 

populus  "transivit  in  sicco  Dein  dixit  Jehovah  ad  Joschuam, 

Accipite  vobis. .  .duodecim  viros,  unum.  .de  tribu,  et.  . .  .tollite  e 
medio  Jordanis  de  statione  pedum  sacerdotum  duodecim  lapides, 
quos  transferetis  vobiscum,  et  relinquetis  in  loco  pernoclationis 
fecerunt  sic  filii  Israelis,  et  sustulerunt  duodecim  lapides  e 
medio  Jordanis.  . .  .juxta  numerum  tribuum  Israelis,  et  transtule- 

runt  eos  in  locum  pernoclationis  Tunc  postquam  absolvit 

universus  populus  transire,  transibat  area  Jehovae  et  sacerdotes 
. . . . :  et  factum  est  cum  ascenderint  sacerdotes, .  . . .  et  avellerentur 
plantae  pedum"  illorum...,  "redierunt  aquae  Jordanis  in  locum 
suum  Et  Joschua  duodecim  lapides,  quos  sumpserunt  ex  Jor- 
dane, erexit  in  Gilgale  "  (Jos.  iii.  1-17  ;  cap.  iv.  1-20). 

Omnia  historica  Verbi,  aeque  ac  prophetica  ejus,  continent 
sensum  spiritualem,  in  quo  non  agitur  de  filiis  Israelis  et 
cle  gentibus  ac  populis,  sed  de  ecclesia  et  de  ejus  instau- 
ratione  et  progressione  ;  nam  hoc  spirituale  Verbi  est,  et 
historicum  est  naturale  continens  spirituale.  Inde  quoque 
omnia  miracula  quae  in  Verbo  describuntur,  ut  miracula 
in  Aegypto  et  postea  in  terra  Canaane  facia,  involvunt 
talia  quae  caeli  et  ecclesiae  sunt  ;  per  id  etiam  miracula 
ilia  sunt  Divina.  Per  hoc  miraculum  significatur  intro- 
du6lio  fidelium  in  ecclesiam,  et  per  ecclesiam  in  caelum. 
Per  "filios  Israelis"  ibi  in  sensu  spirituali  intelliguntur 
fideles,  qui  postquam  tentationes  passi  sunt,  quae  signifi- 
cantur  per  "  errores  illorum  in  deserto,"  introducuntur  in 
ecclesiam;  per  "terram"  enim  "Canaanem,"  in  quam  filii 
Israelis  introducti  sunt,  significatur  ecclesia;  et  per  "Jor- 
danem" significatur  primus  ingressus  in  illam;  et  per 
"aquas  Jordanis"  significantur  vera  introducentia,  quae 

vera  sunt  qualia  vera  sensus  litteralis  Verbi  ;  nam  ilia 
etiam  primum  introducunt  :  ibi  autem  per  "Jordanem"  et 
ejus  aquas  significantur  falsa  mali  quae  ferunt  ad  infernum, 
ex  causa  quia  terra  Canaan  tunc  oppleta  fuit  gentibus 
idololatris,  per  quas  significantur  omnis  generis  mala  et 
falsa,  quae  faciunt  infernum  ;  ob  quam  causam  etiam  ex- 
pellendae  erant,  ut  locus  daretur  instaurandae  ecclesiae  : 
et  quia  "aquae  Jordanis"  nunc  falsa  mali  significabant, 
ideo  discissae  sunt  et  remotae,  ut  daretur  filiis  Israelis, 
per  quos  repraesentaretur  ecclesia,  transitus.  Nunc  quo- 
niam  Dominus  solus  removet  et  dissipat  falsa  mali  quae 
ab  inferno,  et  per  Divina  sua  vera  introducit  fideles  in 
ecclesiam  et  in  caelum,  et  quia  per  arcam  et  Legem  ei 
inclusam  repraesentatus  est  Dominus  quoad  Divinum  Ve- 
rum,  ideo  jussum  est  ut  area  praeiret  populo,  et  sic  duceret 
ilium.  Quare  factum  est,  quod,  "ut  primum  sacerdotes 
portantes  arcam  intingerent  pedes  in  aquis  Jordanis,  aquae 
illae  discinderentur  et  descenderent,  ac  populus  in  sicco 
transiret,"  et  quod,  postquam  hoc  factum  est,  aquae  redi- 
rent :  at  tunc  eaedem  illae  aquae  significabant  vera  intro- 
ducentia ;  erat  enim  Jordanes  primus  terminus  terrae 
Canaanis,  per  quam,  postquam  filii  Israelis  in  illam  ingressi 
sunt,  repraesentabatur  ecclesia,  et  per  ilium  fluvium  intro- 
du6lio  in  illam.  Quoniam  per  "aquas  Jordanis"  signifi- 
cabantur  vera  introducentia,  ideo  etiam  mandatum  est  ut 
ex  medio  ejus  tollerent  duodecim  lapides,  et  illos  trans- 
ferred in  primum  locum  ubi  pernoftarent  ;  et  hoc  quia 
"lapides"  significant  vera,  et  "duodecim  lapides  secun- 
dum numerum  tribuum  Israelis"  significabant  vera  eccle- 
siae. Quod  "Joschua  erexerit  illos  lapides  in  Gilgale  ab 
oriente  Jerichuntis,"  erat  quia  "Gilgal"  significabat  doc- 
trinam  vcri  naturalis  inservientis  pro  introduclione  in 
ecclesiam.  Ex  his  paucis  patet  quid  caeli  et  ecclesiae 
per  id  miraculum  repraesentatum  est,  et  quod  area  ex 
Lege  in  ilia  significaverit  Dominum  quoad  Divinum  Ve- 
rum  ;  quare  etiam  vocatur  "Area  foederis  Domini  totius 
terrae,"  ex  conjunctione  cum  Domino  per  Divinum  Verum, 
nam  per  illud  est  conjunctio,  quae  significatur  per  "foe- 
dus  ;"  et  illud  est  quod  facit  caelum  et  ecclesiam,  quae  in 
specie  per  "  totam  terram"  significantur,  imino  per  quod 
"omnia  fa 61  a  et  creata  sunt"  secundum  Domini  verba 

(Apud  Jokamtem,  cap.  i.  1-3,  10  ;  et  apud  Davidcrn,  Ps.  xxxiii.  6) ; 

per  "Verbum"  ibi  intelligitur  Divinum  Verum. 

[d.]  Secundum  Miraculum,  quod  per  arcam  factum 
est,  erat  delapsus  muri  Jerichuntis,  quod  ita  describitur 
apud  Josclntam, 

Urbs  "Jericho  erat  clausa  :  et  dixit  Jehovah  ad  Joschuam,.  .Dedi  in 

manum  tuam  Jerichuntem  et  regem  ejus,  et  fortes  robore  :  circum- 
ibitis  urbem  omnes  viri  belli... vice  una  in  die  in  sex  diebus  ; 
et  septem  sacerdotes  portabunt  septem  buccinas  jubilantium  coram 
area:  sed  die  septimo  circumibitis  urbem  septem  vicibus,  et  sacer- 
dotes clangent  buccinis  ;. . .  .et  tunc  vociferabitur  populus  vocife- 
ratione  magna,  et  cadet  murus  urbis  subter  se,  et  ascendet  popu- 
lus "   Dein  Joschua  circumire  fecit  urbem  primo  die  una  vice, 

sicut  dictum  est,  post  quam  circumitionem  redierunt  in  castra  et 
pernoclarunt  in  castris ;  postridie  similiter,  "et  septem  sacerdotes 
portantes  septem  buccinas  jubilantium  ante  arcam  Jehovae,  ince- 
dentes  eundo  et  clanxerunt  buccinis,  ante  quos  vir  belli  incedens, 
et  quoque  claudens  agmen  incedens  post  arcam.  .,  eundo  et  clan- 

gendo  buccinis       .sic  fecerunt  sex  diebus       .et  septimo  

circumiverunt  urbem  septem  vicibus  ;  et  vice  septima.  .  .  .populus 
vociferabatur  ;.  .  .  .et  cum  audiret"  hoc  "populus,  tunc  murus  urbis 

concidit  sub  se,  et  ascendit  populus  in  urbem  et  devotioni  de- 

dit  omnia  quae  in  urbe  a  mare  usque  ad  feminam,  a  puero  usque 
ad  senem  ;.  .  .  .et  urbem  combusserunt  igne,  et  omnia  quae  in  ilia  ; 
tantummodo  argentum  et  aurum,  et  vasa  aeris  et  ferri  dederunt  in 
thesaurum  domus  Jehovae.  Et  adjuravit  Joschua,  dicendo,  Male- 
dictus  vir  contra  Jehovam,  qui  surget  et  aedificabit  urbem  hanc.  . ; 
pro  suo  primogenito  fundabit  earn,  et  pro  minimo  statuet  valvas 
ejus"  {Jos.  vi.  1-26). 

Nemo  scire  potest  Divinum  quod  huic  miraculo  inest,  nisi 
sciat  quid  in  terra  Canaane  significabat  "urbs  Jericho" 
quae  combusta,  quid  "murus  ejus"  qui  concidit,  quid  "  ha- 
bitatores"  qui  devotioni  dati  sunt,  turn  quid  "aurum," 
"argentum,"  "vasa  aeris  et  ferri,"  quae  data  in  thesaurum 
domus  Jehovae  ;  insuper  quid  "clangere  buccinis"  et  "vo- 
ciferari,"  ut  et  quid  "circumire  sex  diebus,  et  septies  sep- 
timo die."  Per  "urbem  Jericho"  significatur  instruclio  in 
cognitionibus  boni  et  veri,  per  quas  homo  introducitur 
in  ecclesiam  ;  nam  Jericho  erat  urbs  non  procul  a  Jordane, 
per  quern  fluvium  significatur  introdu6lio  in  ecclesiam 
(ut  supra  didlum  est) ;  omnia  enim  loca  in  terra  Canaane  signi- 
ficativa  caelestium  et  spiritualium,  quae  sunt  ecclesiae, 
fuerunt,  et  hoc  ab  antiquissimis  temporibus  ;  et  quia  filii 
Israelis  repraesentaturi  erant  ecclesiam,  et  Verbum  apud 
illos  conscriberetur,  in  quo  loca  ilia  nominanda  erant,  et 
significarent  talia  quae  caeli  ct  ecclesiae  sunt,  ideo  filii 
Israelis  illuc  introducti  sunt;  [et  inde  fuit]  quod  "Jorda- 

nes  fluvius"  significaret  introductionem  illam,  et  "Jericho" 
instructionem  :  et  quia  "Jericho"  significabat  instructio- 
nem,  etiam  significabat  bonum  vitae,  quia  nemo  instrui 
potest  in  veris  doctrinae  nisi  qui  in  bono  vitae  est:  sed 
cum  terra  Canaan  possessa  fuit  a  gentibus  idololatris, 
significatio  locorum  et  urbium  in  ilia  terra  mutata  est  in 
contrarium,  et  inde  tunc  "Jericho"  significabat  profana- 
tionem  veri  et  boni  :  ex  his  sequitur  quod  ipsa  "urbs" 
significaverit  doctrinam  falsi  et  mali,  quae  pervertit  vera 
et  bona  ecclesiae  et  profanavit  ilia,  quod  "murus"  ejus 
falsa  mali  tutantia  illam,  et  quod  "  habitatores"  significa- 
verint  profanos  ;  et  quia  omne  profanum  est  ex  amore 
infernali  post  agnitionem  veri  et  boni,  ideo  urbs  ilia  igne 
combusta  est,  habitatores  ejus  devotioni  dati  sunt,  et 
murus  ejus  concidit ;  "ignis"  enim  significat  amorem 
infernalem,  "devotio"  deletionem  totalem,  et  "  conciden- 
tia  muri"  nudationem  pro  omni  malo  et  falso :  per  "sa- 
cerdotes  clangentes  buccinis"  significabatur  praedicatio 
Divini  Veri  a  Divino  Bono  ;  per  "  vociferationem  et  accla- 
mationem  populi"  significabatur  consensus  et  confirmatio  ; 
per  "  circumitionem  urbis  "  significabatur  lustratio  falsi  et 
mali  et  ejus  dissipatio  per  influxum  Divini  Veri  a  Domi- 
no, qui  influxus  significabatur  per  "  circumlationem  arcae  :" 
quod  "sacerdotes  numero  septem  essent,"  et  quod  "cir- 
cumiretur  urbs  septem  diebus,  ac  septies  septimo  die," 
significabat  sanftum  et  sanctam  praedicationem  Divini 
Veri,  nam  "septem"  significant  sanctum  et  in  opposito 
sensu  profanum  ;  quare  quia  sanctum  ab  una  parte  erat  et 
profanum  ab  altera,  "septem  erant  sacerdotes"  cum  "sep- 
tem buccinis,"  et  "septies  circumibatur  urbs."  Quod 
"aurum,  argentum,  vasa  aeris  et  ferri,  data  sint  in  the- 
saurum  domus  Jehovae,"  erat  quia  significabant  cognitio- 
nes  veri  et  boni  spiritualis  et  naturalis  ;  "aurum  et  argen- 
tum" cognitiones  veri  et  boni  spiritualis,  ac  "vasa  aeris 
et  ferri"  cognitiones  veri  et  boni  naturalis,  quae  apud 
illos  qui  profanant  vertuntur  in  dira  falsa  et  mala  ;  sed 
quia  usque  sunt  cognitiones,  tametsi  applicatae  ad  mala, 
inserviunt  usui  apud  bonos  per  applicationem  ad  bona ; 
ideo  ilia  "data  sunt  in  thesaurum  domus  Jehovae."  Hoc 
etiam  est  quod  intelligitur  per  "minas"  quae  [,1auferrentur 
malis  et  darentur  bonis,  turn  per  "  injustum  mammona ;" 

ut  et  per  "aurum,  argentum  et  vestes,"  quae  filii  Israelis 
abstulerunt  Aegyptiis,  et  dein  impenderunt  Tabernaculo; 
et  quoque  per  "aurum  et  argentum,"  quae  David  ex  spo- 
liis  hostium  congessit,  et  reliquit  Salomoni  ad  aedifican- 
dum  Templum.  Quod  "malediclus  esset  qui  reaedificaret 
Jerichuntem,"  et  quod  "fimdaret  illam  pro  suo  primoge- 
nito,  et  poneret  valvas  pro  suo  minimo,"  significabat  pro- 
fanationem  Divini  Veri  a  primo  ejus  ad  ultimum,  si  alibi 
repraesentaretur  instruclio  in  eo  quam  in  Hierosolyma, 
per  quam  significaretur  ecclesia  quoad  doctrinam  veri  et 
boni,  et  quoad  instructionem  ex  Verbo  :  quod  ilia  profa- 
natio  facia  sit  sub  rege  Achabo  a  Chielo  Bethelita,  legi- 
tur  in  Libro  Primo  Rcgum  (cap.  xvi.  34)  ;  de  quo  rege 
dicitur  quod  malum  fecerit  in  oculis  Jehovae  prae  omni- 
bus regibus  Israelis  (vers.  30,  33,  ibi).  Ex  miraculo  illo 
per  arcam  facto,  etiam  constare  potest  quod  per  earn,  ex 
Lege  in  ea,  repraesentatus  sit  Dominus  quoad  Divinum 
Verum,  et  inde  per  illam  significatum  sit  Divinum  Verum 
procedens  a  Domino. 

[<?.]  Tcrtium  Miraculum,  quod  Dagon  deus  Aschdo- 
daeorum  deciderit  coram  area,  et  quod  Aschdodaei,  Git- 
titae,  Ekronitae  et  Bethschemitae  percussi  fuerint  plagis 
propter  illam,  describitur  ita  in  Libro  Primo  Samuelis, 

"  Exivit  Israel  contra  Philisthaeos  in  bellum,  et  percussus  est  Israel 

coram  Philisthaeis .  .  .  .ad  quatuor  millia  virorum  ;.  .  .  .quare  dixe- 
runt  seniores,  Recipiamus  ad  nos  e  Schilunte  arcam  foederis  Jeho- 
vae, et  veniat  in  medio  nostrorum,  et  liberet  nos  e  manu  hostium 

[nostrorum]  :  et  deportarunt  [inde]  arcam  foederis  Jehovae 

Zebaoth  sedentis  super  cherubis  ;  et  cum  area  duo  filii  Eli  

Et  factum  est  cum  veniret  area  ad  castra,  acclamaret  totus  Israel 

acclamatione  magna.  .  .  .;  audiverunt  Philisthaei  et  cognove- 

runt  quod  area  Jehovae  venisset  ad  castra,  ac  timuerunt  sibi.  .,  di- 
centes,  Venit  Deus  ad  castra  ;...  .vae  nobis,  quis  liberabit  nos  e 
manu  deorum  magnificorum  horum?  Hi  dii  qui  percusserunt  Ae- 
gyptios  omni  plaga.  .  . ;  sed  fortes  vos  praestate,  et  estote  in  viros, 

Philisthaei,  ne  serviatis  Hebraeis   Et  pugnarunt  Philisthaei 

et  percussus  est  Israel.  .  .  .clade  magna.  .  .  .ad  triginta  millia  pedi- 
tum,  et  area  Dei  capta  est,  et  ambo  filii  Eli  mortui  Ac  Philis- 
thaei sumpserunt  arcam.  .,  et  deduxerunt  earn.  . .  Aschdodum  

in  aedem  Dagonis,  et  posuerunt  earn  juxta  Dagonem.  Cum  mane 
surgerent  Aschdodaei,  ecce  Dagon  jacebat  super  faciebus  suis  in 

terra  ante  arcam  Jehovae  et  reposuerunt  "  Dagonem  . . .  . ;  sed 

cum  mane  surgerent....,  Dagon  jacebat  super  faciebus  suis  in 
terra  ante  arcam.  .,  et  simul  caput  Dagonis,  et  duae  volae  manuum 
ejus  abscissae  super  limine  Et  gravis  fada  est  manus  Jeho- 
vae super  Aschdodaeos  et  percussit   eos  haemorrhoidibus, 

Aschdodum  et  terminos  ejus  :.  .  .  .tunc  dixerunt  Aschdodaei,  Non 
manebit  area.  .Israelis  apud  nos  :.  . .  .quare  dixerunt  satrapae  Phi- 
listhaeorum  Ad  Gath  transferatur  area  Dei  Israelis,"  et  trans- 

tulerunt  illam  ad  Gath :  "sed  facta  est  manus  Jehovae  in  urbe, 
....et  percussit  viros  urbis  a  minimo  usque  ad  maximum,  dum 
obturatae  sunt  iliis  haemorrhoides :  quare  miserunt  arcam  Dei 
Ekronem  ;.  .  .  .sed  clamaverunt  Ekronitae,"  quod  occidet  eos  ;.  .  .  . 
"et  viri  qui  non  mortui  sunt,  percussi  sunt  haemorrhoidibus 
quare  dixerunt  satrapae,  quod  remitterent  arcam  in  locum  suum. 
.  . . ."  Cum  manserat  area,  .in  agro  Philisthaeorum  septem  mensi- 
bus,  vocarunt  Philisthaei  sacerdotes  et  divinatores,  dicendo,  Quid 
faciemus  arcae  Jehovae ?..  .quomodo  dimittemus  earn  in  locum 
suum  ?  Et  dixerunt,.  . .  .Ne  dimittite  earn  vacue,  sed  remittetis  ei 
reatum,  tunc  sanabimini  ;. .  .  .nempe  ad  numerum  satraparum 
Philisthaeorum,  quinque  haemorrhoides  auri  et  quinque  mures 
auri,  quia  plaga  una  omnibus,  et  satrapis  vestris  ;  facietis  imagines 
haemorrhoidum  vestrarum,  et  imagines  murium  vestrorum  qui 
vastarunt  terram  ; .  . .  .  et  facite  plaustrum  novum,  et  duas  vaccas 
laclantes  super  quas  non  ascendit  jugum,  et  alligate  vaccas  plaus- 
tro,  et  abducite  filios  earum  domum,...ac  ponite  arcam  Jehovae 
super  plaustro,  et  vasa  auri.  . .  .ponite  in  capsa  ad  latus  ejus.  .  .  . ; 
et  videte  si  via  termini  ascendat  ad  Bethschemesch  : . . .  .et  fece- 
runt  ita  Tunc  recfla  incesserunt  vaccae  in  via  super  via  Beth- 
schemesch in  tramite  uno.  .  .,  et  boarunt ; .  . .  .et  satrapae  Philis- 
thaeorum [euntes]  post  eas  :.  . .  .et  venit  plaustrum  in  agrum  Jeho- 
schuae  Bethschemitae,  et  stetit  ibi,  et  ibi  lapis  magnus :  tunc 
dissecuerunt  ligna  plaustri,  et  vaccas  obtulerunt  in  holocaustum 
Jehovae.  Et  Levitae  deposuerunt  arcam  Jehovae,  et  capsam... 
in  qua  vasa  auri,.  .super  lapide  illo  magno  ;  et  viri  Bethschemitae 
obtulerunt  holocausta  et  sacrificarunt  sacrificia.  ..  .Jehovae  . 
sed  percussi  sunt  Bethschemitae,  quia  viderunt  arcam  Jehovae, 

.  .  .  .ad  quinquagies  mille  et  septuaginta  viros  Sed  viri  Kiri- 

athjearim  ascendere  fecerunt  arcam  Jehovae,  et  introduxerunt  earn 

in  domum  Abinadabi  in  Gibea, .  . .  .et  mansit  ibi  viginti  annis  

Tunc  dixit  Samuel.  .  .  .,  Si  toto  corde  vos  revertimini  ad  Jehovam, 
removete  deos  alienigenae  et  Aschtharoth,  et  praeparate  cor  ves-. 
trum  erga  Jehovam,  et  servite  Ipsi  soli,  tunc  liberabit  vos  e  manu 
Philisthaeorum  "  (cap.  iv.  i-ii  ;  cap.  v.  1-12  ;  cap.  vi.  1-21  ;  et  cap. 
vii.  1-3). 

Quod  area  capta  fueri.t  a  Philisthaeis,  et  quod  Philisthaei 
propter  arcam  in  Aschdod,  Gath  et  Ekrone,  percussi  fue- 
rint  haemorrhoidibus,  et  quod  mures  devastaverint  terram 
eorum,  et  quod  ibi  et  in  Bethschemesh  tot  mortui  sint, 
non  sciri  potest  quid  significant,  nisi  sciatur  quid  reprae- 
sentaverunt  et  inde  significaverunt  Philisthaei,  et  quid  in 
specie  Aschdodaei,  Gittitae,  Ekronitae,  et  Bethschemitae  ; 
turn  quid  significant  "haemorrhoides,"  et  quoque  "mu- 
res," ut  et  "imagines  eorum  ex  auro,"  et  insuper  quid 
"plaustrum  novum,"  et  "vaccae  laclantes;"  quod  reprae- 
sentativa  talium  sint  quae  ecclesiae  sunt,  patet  ;  nam 
quid  alioqui  foret  quod  Philisthaei  percuterentur  talibus 
plagis,  et  quod  area  ita  reduceretur?  Philisthaei  reprae- 
sentarunt  et  inde  significarunt  illos  qui  nihili  faciunt 
bonum  amoris  et  charitatis,  et  inde  nihili  bonum  vitae, 
ponendo  omne  religionis  in  scientia  et  cognitione  ;  inde 

similes  fuerunt  illis  hodie  qui  fidem  solam,  hoc  est,  fidem 
separatam  a  charitate,  faciunt  essentiale  ecclesiae  et  essen- 
tiale  salutis :  inde  erat  quod  vocati  sint  "  praeputiati," 
nam  "  praeputiatus  "  significat  expertem  amoris  spiritualis, 
ita  boni  ;  et  quia  illos  intra  ecclesiam  referebant,  ideo  non 
fuerunt  spirituales,  sed  mere  naturales  ;  nam  qui  bonum 
charitatis  et  vitae  nihili  facit,  is  fit  mere  naturalis,  immo 
sensualis,  et  non  amat  nisi  mundana  ;  nec  aliqua  vera 
potest  spiritualiter  intelligere  ;  vera  quae  naturaliter  capit 
vel  falsificat  vel  conspurcat  ;  qui  tales  sunt,  intelliguntur 
in  Verbo  per  "  Philisthaeos."  Inde  constare  potest  unde 
erat  quod  Philisthaei  toties  pugnaverint  cum  fill  is  Israe- 
lis, et  quod  nunc  vicerint  Philisthaei,  et  nunc  filii  Israelis. 
Vicerunt  Philisthaei  quando  filii  Israelis  recesserunt  a 
statutis  et  praeceptis,  non  faciendo  ilia  ;  et  vicerunt  filii 
Israelis  quando  vixerunt  secundum  ilia  :  vivere  secundum 
praecepta  et  statuta  erat  illorum  bonum  amoris  et  bonum 
vitae.  Quod  filii  Israelis  nunc  vifti  fuerint  a  Philisthaeis, 
fuit  causa  quia  recesserunt  a  cultu  Jehovae  ad  cultum 
aliorum  deorum,  et  imprimis  ad  cultum  Aschtharoth,  ut 
constare  potest  ex  verbis  Samuelis  ad  illos  (1  Sam.  vii. 
3)  ;  ilia  causa  etiam  fuit  quod  area  a  Philisthaeis  nunc 
capta  fuerit.  Dum  scitur  quod  per  Philisthaeos  reprae- 
sentati  sint  et  inde  significati  qui  nihili  faciunt  bonum 
amoris,  charitatis  et  vitae,  sciri  potest  cur  propter  arcam 
percussi  sint  haemorrhoidibus,  ac  inde  mortui,  turn  etiam 
cur  mures  devastarunt  terram  eorum  ;  "  haemorrhoides " 
enim  significant  verum  conspurcatum  malo  vitae,  quale 
est  apud  illos  qui  absque  bono  sunt  ;  nam  "sanguis  "  signi- 
ficat verum,  et  "sanies  haemorrhoidum "  verum  conspur- 
catum, et  "pars  posterior,"  ubi  haemorrhois,  significat 
amorem  naturalem,  qui,  apud  illos  qui  non  spirituales  sunt, 
est  amor  mundi ;  ac  "mures"  significant  falsa  sensualis 
hominis,  qui  omnia  ecclesiae,  sicut  mures  agros  et  mes- 
ses, et  quoque  olera  sub  terra,  depascunt  et  consumunt : 
hae  plagae  illis  fuerunt,  quia  tales  fuerunt ;  qui  enim  abs- 
que bono  sunt,  illi  vera  conspurcant,  et  quoque  omnia 
ecclesiae  devastant.  Quod  haec  facta  sint  propter  arcam, 
erat  quia  "area"  significabat  Divinum  Verum  quod  pro- 
cedit  a  Domino,  et  id  non  datur  genuinum  nisi  apud  illos 
qui  in  bono  amoris  et  inde  in  bono  vitae  sunt  ;  et  cum 

Divinum  Verum  influit  apud  illos  qui  non  in  bono  sunt, 
producit  effectus  qui  correspondent  falsis  doctrinae  et 
malis  vitae  eorum,  similiter  ac  fit  in  mundo  spirituali, 
cum  Divinum  Verum  influit  apud  tales  ;  tunc  apparet  con- 
spurcatio  veri  et  devastatio  boni  in  similitudine  haemor- 
rhoidum  et  murium.  Quod  Dagon  deus  Aschdodaeorum, 
ex  vicinia  et  praesentia  arcae,  dejectus  sit  in  terram,  et 
dein  caput  ejus  ac  volae  manuum  ejus  conjectae  sint  super 
limen  aedis  ejus,  erat  quia  "Dagon"  significabat  religio- 
sum  eorum,  quod,  quia  erat  absque  spirituali  bono,  etiam 
erat  absque  omni  intelligentia  et  absque  omni  potentia  ; 
"caput"  enim  significat  intelligentiam,  et  "volae  manu- 
um" significant  potentiam.  Simile  etiam  fit  in  mundo 
spirituali,  quando  Divinum  Verum  influit  e  caelo  apud 
tales  ;  apparent  enim  tunc  tanquam  absque  capite  et  abs- 
que volis  manuum  sint,  quia  absque  intelligentia  et  poten- 
tia. Quod  ex  suasu  sacerdotum  et  divinatorum  fecerint 
imagines  haemorrhoidum  et  murium  ex  auro,  et  illas 
posuerint  ad  latus  arcae  super  plaustro  novo,  cui  alliga- 
runt  duas  vaccas  lactantes,  super  quas  non  ascenderat 
jugum,  erat  causa  quia  "aurum"  significat  bonum  amoris, 
quod  sanat  et  purificat  a  falsis  et  malis  quae  per  "  hae- 
morrhoides"  et  "mures"  significantur ;  et  quia  "plau- 
strum"  significat  doftrinam  veri  naturalis,  et  "  plaustrum 
novum"  illam  illibatam  et  non  a  falsis  mali  illorum  inqui- 
natam  ;  et  "vacca  laflans,  super  qua  nondum  fuerat  jugum," 
bonum  naturale  nondum  a  falsis  conspurcatum,  nam  "  por- 
tare  jugum"  significat  servire,  hie  falsis  quae  bonum  con- 
spurcant  ;  et  quia  ilia  concordabant  cum  Divino  Vero, 
quod  per  "arcam"  significabatur,  ideo  repraesentativa  ilia 
adhibuerunt  et  applicuerunt,  et  postea  Levitae  ilia  obtu- 
lerunt  in  holocaustum,  et  id  per  ligna  ex  plaustro  com- 
busserunt.  Quod  area  cum  donis  deposita  sit  super  lapide 
magno,  juxta  quam  vaccae  substiterunt,  erat  quia  "lapis" 
significat  Divinum  Verum  in  ultimo  ordinis.  Quod  sacer- 
dotes  et  divinatores  Philisthaeorum  suaserint  ut  ita  fieret, 
erat  quia  scientia  correspondentiarum  et  repraesentatio- 
num  fuit  scientia  communis  eo  tempore,  erat  enim  theo- 
logia  eorum,  nota  sacerdotibus  et  divinatoribus,  qui  erant 
eorum  sapientes  ;  sed  quia  plerique  tunc  mere  naturales 
facli  sunt,  speftabant  ilia  idololatrice  colendo  externa  et 

non  cogitando  interna  quae  repraesentabantur.  Ex  his 
constare  potest  quid  singula,  quae  supra  ex  Libro  Saiuuc- 
lis  allata  sunt,  in  serie  significant,  et  quod  area,  ex  Lege 
in  ilia,  significet  Divinum  Verum  procedens  a  Domino. 

[/'.]  Quarto,  De  binis  miraculis  per  arcam,  quod  Usa 
mortuus  sit,  et  quod  ObedEdomus  benediclus  sit,  ita 
memoratur  in  Libro  Secundo  Samuclis, 

"Surrexit  et  abivit  David,  et  universus  populus  qui  cum  illo  e  Baate 
Jehudae  ad  ascendere  faciendum  inde  arcam  Dei,  cujus  invocatur 
nomen,  Nomen  Jehovae  Zebaoth  insidentis  cherubis  super  ilia,  et 
vehi  fecerunt  arcam  Dei  super  curru  novo,  et  deportarunt  earn  e 
domo  Abinadabi  quae  in  Gibea,  atque  Usa  et  Achjo  filii  Abina- 

dabi  ducentes  currum  Et  David  et  universa  domus  Israelis 

ludentes  coram  Jehovah  super  omnis  generis  lignis  abietum,  et 
citharis,  et  cum  nabliis,  et  cum  tympanis,  et  cum  dulciariis,  et  cum 
cymbalis.  Et  cum  venerunt  ad  aream  Nachonis,  emisit  Usa  in 
arcam,  et  apprehendit  earn,  eo  quod  declinassent  boves  :  et  exarsit 
ira  Jehovae  contra  Usam,  et  percussit  eum  Deus  propter  errorem, 

ut  mortuus  sit  ibi  apud  arcam  Dei  ;  et  doluit  Davidi  super  eo  

et  timuit  David  Jehovam  in  die  illo,  et  dixit,  Quomodo  veniet  ad 
me  area  Jehovae?  et  non  voluit  David  seponere  apud  se  arcam 
Jehovae  in  urbe  Davidis,  sed  declinavit  earn  in  domum  ObedEdomi 
Gittitae.  Cum  manserat  area  Jehovae  in  domo  "  ejus  "  tribus  men- 
sibus,  et  benedixit  Jehovah  ObedEdomo  et  omni  domui  ejus,  et 

hoc  nuntiatum  est  regi  Davidi  et  ivit  David  et  ascendere  fecit 

arcam  Dei  e  domo  ObedEdomi  in  urbem  Davidis  cum  gaudio  :  et 
...quando  progressi  sunt  portantes  arcam  Jehovae  sex  passus, 
sacrificavit  bovem  et  saginatum  ;  et  David  saltavit  ex  omnibus  viri- 
bus  coram  Jehovah,.  .  .cinchis  ephodo  lini :  et  David  et  omnis  do- 
mus Israelis  ascendere  facientes  arcam  Jehovae  cum  jubilo  et  cum 
sono  buccinae  et  introduxerunt  arcam  Jehovae"  in  urbem  Da- 
vidis, quae  Zion,  "  et  statuerunt  earn  in  loco  suo  intra  Tentorium, 
quod  expanderat  ei  David"  (vi.  1-17): 

haec  historica  in  sensu  interno  seu  spirituali  involvunt 
plura,  quae  exstare  ad  visum  non  possunt  in  sensu  litterae, 
qui  historicus  :  ut  quid  involvit  quod  area  deducla  sit  ex 
domo  Abinadabi  in  domum  ObedEdomi,  et  demum  in 
urbem  Davidis  quae  Zion  ;  quod  cum  deduceretur  luserint 
et  clanxerint  omnis  generis  instruments  musicis,  et  quod 
ipse  David  saltaverit  ;  turn  quod  area  dedu6la  sit  super 
curru  novo,  cui  alligati  fuerunt  boves  ;  ut  et  quod  Usa 
filius  Abinadabi  mortuus  sit,  et  quod  ObedEdomus  cum 
domo  sua  benediclus  sit.  Omnia  ilia,  tametsi  historica, 
in  sinu  suo  recondunt  talia  quae  caeli  et  ecclesiae  sunt, 
similiter  ac  ipsa  area,  quae,  propter  Legem  in  ilia,  reprae- 
sentabat  Dominum  quoad  Divinum  Verum ;  quare  voca- 
tur  "Area  Dei,  cujus  invocatur  nomen,  nomen  Jehovae 
Zebaoth  insidentis  cherubis :"  quod  nunc  deducla  sit  e 

domo  Abinadabi,  primum  in  domum  ObedEdomi,  et  tan- 
dem in  urbem  Davidis  quae  Zion,  involvit  arcana,  quae 
nemo  scire  potest  nisi  qui  scit  quid  significavit  "Gibea" 
et  ibi  "Baaljehudae,"  ubi  fuit  Abinadabus,  et  quid  "Gath" 
ubi  ObedEdomus,  et  tandem  quid  "Sion"  ubi  David. 
Omnes  traclus  cum  urbibus  in  illis  in  terra  Canaane  fue- 
runt  repraesentativi,  sicut  in  mundo  spirituali  in  regio- 
nibus  ibi  ac  in  urbibus  earum.  In  qualibet  regione  et 
quoque  in  qualibet  urbe  in  mundo  spirituali,  ad  orientem 
et  occidentem  habitant  qui  in  bono  amoris  sunt,  ad  ori- 
entem qui  in  bono  amoris  claro,  et  ad  occidentem  qui  in 
bono  amoris  obscuro  ;  ac  ad  meridiem  et  septentrionem 
ibi,  habitant  qui  in  luce  veri  sunt,  ad  meridiem  qui  in  luce 
veri  clara,  et  ad  septentrionem  qui  in  luce  veri  obscura : 
similiter  in  terra  Canaane,  in  traclibus  ejus  et  in  urbibus 
tracluum  ;  hi  respective  ad  plagas  correspondebant  regio- 
nibus  in  mundo  spirituali  et  urbibus  regionum  ibi ;  sed 
cum  differentia,  quod  homines  in  terris  quoad  bonum  amo- 
ris et  quoad  lucem  veri  in  plagis  suis  non  ita  ordinari 
possint  sicut  spiritus  et  angeli  in  mundo  spirituali ;  quare 
in  terra  Canaane  ac  in  urbibus  ejus  ipsa  loca  repraesenta- 
bant,  et  non  personae :  quod  ita  fuerit,  constare  potest 
ex  partitione  terrae  Canaanis  in  hereditates  quae  sorte 
contigerunt  tribubus  secundum  repraesentationem  eccle- 
siae  earum  ;  turn  ex  Hierosolyma  et  Zione,  quod  reprae- 
sentaverint  ipsam  ecclesiam,  Hierosolyma  illam  quoad 
verum  do£lrinae,  et  Zion  illam  quoad  bonum  amoris.  Si 
itaque  sciretur  quid  ecclesiae  et  caeli  significavit  "Gibea" 
et  ibi  "Baaljehudae"  ubi  erat  Abinadabus,  et  quid  eccle- 
siae et  caeli  significavit  "Gath"  ubi  ObedEdomus,  sciri 
poterit  quid  significavit  quod  "area  deduceretur  ab  Abi- 
nadabo  ad  ObedEdomum,  et  demum  in  Zionem :"  ex 
significatione  illarum  urbium  constare  potest  quod  per 
translationem  arcae  repraesentata  sit  progressio  ecclesiae 
apud  hominem,  ab  ultimo  ad  intimum  ejus,  sicut  ab  uno  cae- 
lo  in  alterum  usque  ad  supremum  quod  est  tertium  caelum. 
"Baaljehudae,"  ubi  erat  Abinadabus,  significavit  ultimum 
ecclesiae,  quod  vocatur  naturale  ejus;  "Gibea"  enim,  ubi 
erat  Baaljehudae,  illud  repraesentavit  :  "Gath"  autem, 
ubi  erat  ObedEdomus,  qui  inde  vocatur  "Gittita,"  signi- 
ficavit spirituale  ecclesiae,  quam  significationem  induit 

postquam  filii  Israelis  ceperunt  urbes  ab  Ekrone  usque  ad 
Gath  a  Phi  list  haeis  (1  Sam.  vii.  13-15):  "Zion"  autem, 
ubi  erat  David,  significavit  intimum  ecclesiae,  quod  voca- 
tur  caeleste  ejus.  Ex  his  patet  quod  "  translatio  arcae  " 
significaverit  progressionem  ecclesiae  apud  homincm  ab 
ultimo  ejus  ad  intimum  ejus,  et  hoc  quia  progressiones 
illae  hunt  per  Divinum  Verum,  quod  significatum  est  per 
"arcam;"  nam  progreditur  homo  ecclesiae  a  naturali  ad 
spirituale,  et  per  hoc  ad  caeleste,  (naturale  est  bonum 
vitae,  spirituale  est  bonum  charitatis  erga  proximum,  et 
caeleste  est  bonum  amoris  in  Dominum,)  et  hoc  continue 
a  Domino  per  Divinum  Ipsius  Verum  :  in  simili  progres- 
sione  sunt  bona  trium  caelorum  ;  quare  etiam  ascensus 
per  illos  ordine  etiam  repraesentatus  est.  Quod  cum 
deduceretur  area,  luserint  et  clanxerint  omnis  generis 
instrumentis  musicis,  et  quod  David  saltaverit,  repraesen- 
tabat  laetitiam  et  gaudium  quae  resultant  ex  affectione 
veri  et  boni  a  Domino  per  influxum  Divini  Veri,  quod 
significabatur  per  "arcam;"'  instrumenta  memorata,  qui- 
bus  luserunt  in  primo  itinere  a  domo  Abinadabi  ad  domum 
ObedEdomi,  repraesentabant  laetitiam  animi  ex  affectione 
veri  naturali  et  spirituali  ;  ac  saltatio  Davidis,  turn  jubi- 
lum  et  sonus  buccinae,  repraesentabant  gaudium  cordis 
ex  affectione  boni  spiritualis  et  caelestis.  Quod  harmoniae 
sonorum  musicorum  sint  ex  spirituali  mundo,  et  signifi- 
cent  affectiones  et  earum  laetitias  et  gaudia,  videatur  supra 
(n.  323.  326);  et  quod  "Zion"  significet  tertium  caelum  et 
inde  intimum  ecclesiae,  etiam  supra  (n.  4050/I).  Quod  area 
deducla  sit  super  curru  novo,  et  quod  ei  alligati  sint  boves, 
repraesentabat  et  inde  significabat  doclrinam  veri  ex  bono 
amoris,  "currus"  doclrinam  veri,  ac  "boves"  bonum  amo- 
ris, utrumque  in  naturali  homine  ;  nam  Divinum  Verum, 
quod  signiheatur  per  "arcam,"  subsistit  et  fundatur  super 
doctrina  veri  naturalis  quod  ex  bono  ;  inde  erat  quod  area 
posita  fuerit  "super  curru,  ante  quern  boves."  (Quod  "cur- 
rus "  significet  doclrinam  veri,  videatur  supra,  n.  35  5ta_'l  •  et  1u°d  "  DOS  "  bonum 
naturale,  in  Arcanis  Caeleslibus,  n.  2180,  2566.)  Quod  Usa  filius  Abina- 
dabi mortuus  sit  quia  manu  comprehendit  arcam,  erat 
quia  "tangere  manu"  significat  communicationem,  quod 
fit  cum  Domino  per  bonum  amoris  ;  et  tamen  Usa  non 
unctus  fuit,  sicut  erant  sacerdotes  et  Levitae,  quibus  per 
unctionem  accessit  repraesentatio  boni  amoris  ;  (quod  idacces- 

serit  per  unclionem,  videatur  supra,  n.  375 [d,e]  ;)  et  tamen  "  cherubi,"  qui 

super  propitiatorio  quod  super  area,  significabant  custo- 
diam  ne  Dominus  nisi  per  bonum  amoris  adiretur.  Quod 
hoc  etiam  factum  sit  ne  David  arcam  inferret  in  Zionem 
antequam  absoluta  esset  progressio,  quae  etiam  reprae- 
sentabatur,  (de  qua  mox  supra,)  constat  ex  eo,  quod  doluerit 
David  super  morte  Usae,  ac  timuerit  adducere  arcam  in 
suam  urbem,  quae  Zion  (vers.  8-10).  Quod  benedictus 
sit  ObedEdomus  propter  arcam,  et  domus  ejus,  erat  quia 
benedictio  a  bonis  mundi  significat  benedictionem  a  bonis 
caeli,  quae  unice  procedunt  a  Domino  per  receptionem 
Divini  Veri  repraesentati  per  arcam  ;  quae  bona  illis  sunt 
qui  in  spirituali  bono  sunt,  quod  repraesentabat  Obed 
Edom  in  Gath,  ut  supra  dictum  est.  Demum  quod  "area 
introducta  sit  in  Zionem,  ac  in  Tentorium  quod  pro  ea  a 
Davide  expansum  fuit,"  significabat  ascensum  in  tertium 
caelum,  ac  conjunctionem  Divini  Veri  cum  Bono  Amoris  ; 
nam  Zion  repraesentabat  intimum  ec'clesiae,  et  inde  inti- 
mum  caelorum,  quod  est  supremum  seu  tertium  caelum, 
ubi  angeli  in  bono  amoris  in  Dominum  sunt,  et  ubi  tutela 
ne  Dominus  adeatur  nisi  quam  per  bonum  amoris  ;  quae 
tutela  repraesentabatur  per  cherubos  super  area. 

[g.]  Simile  etiam  signifkabatur  per  quod  "area  intro- 
ducta sit  in  intimum  Templi  a  Salomone  aedificati,"  de  qua 
re  ita  legitur  in  Libro  Prima  Rcgum, 

Salomo  "adytum  in  domus  medio  praeparavit,  ut  poneret  eo  arcam 
foederis  Jehovae  ;. .  .  .et  fecit  in  adyto  duos  cherubos  ex  lignis  olei, 
.  . .  .et  posuit "  eos  "  in  medio  domus  interioris,  ut  expanderent  se 

alae.  .ad  parietem  utrinque,  ac  ut  alae  eorum  in  medio  domus 

se  attingerent ;.  .et  obduxit  cherubos  auro."   Et  Salomo  ascendere 

fecit  "arcam  foederis  Jehovae  ex  urbe  Davidis,  haec  Zion  Et 

venerunt  omnes  seniores  Israelis,  et  portarunt  sacerdotes  arcam,  et 
ascendere  fecerunt  arcam  Jehovae  et  Tentorium  conventus,  et  omnia 
vasa  sanctitatis  quae  in  Tentorio  ;. .  .  .et.  .Salomo  et  omnis  coetus 
 cum  illo  ante  arcam  ac  intulerunt  sacerdotes  arcam  foede- 
ris Jehovae  in  locum  ejus  in  adytum  domus,  in  sanctum  sanctorum, 
ad  sub  alis  cheruborum  :  nam  cherubi  expandentes  alas  super  lo- 
cum arcae,  ita  ut  obtegerent  cherubi  arcam,  et  vectes  ejus  desuper, 
.  . .  .et  videbantur  capita  veclium  e  sanclo  versus  facies  adyti,  non 
tamen  videbantur  foris.".  .  .  .Et  dixit  Salomo,  "Constitui  ibi  locum 
arcae,  ubi  foedus  Jehovae,  quod  pepigit  cum  patribus  nostris,  cum 
educeret  eos  e  terra  Aegypti  "  (vi.  19,  23,  27[,  28]  ;  cap.  viii.  1-8,  21); 

quoniam  area  in  Tentorio  conventus  repraesentabat  ter- 
tium caelum  ubi  Dominus,  ac  ipsum  Tentorium  extra 
velum  secundum  caelum,  ac  atrium  primum  caelum,  ita 

quoque  Templum  ;  nam  Templum  cum  atriis  suis  reprae- 
sentabat  tres  caelos  ;  quare  nihil  fuit  in  tcmplo,  nec  extra 
templum  ubi  atria,  nisi  quod  aliquid  caeli  repraesentavit ; 
et  hoc  ob  causam  quia  Dominus  illo  tempore  praesens  fuit 
in  repraesentativis  ;  erant  enim  ecclesiae,  quae  fuerunt  ante 
Domini  adventum,  ecclesiae  repraesentativae,  et  ultimo 
etiam  talis  quae  apud  filios  Israelis  instituta  fuit :  at  cum 
Dominus  in  mundum  venit,  tunc  externa  repraesentantia 
abolebantur,  quia  Ipse  Dominus  erat  quern  repraesentativa 
ecclesiae  adumbrabant  et  significabant ;  et  quia  ilia  erant 
externa,  et  quasi  velamenta  intra  quae  Dominus,  ideo  cum 
Ipse  venit  velamenta  ilia  ablata  sunt,  et  patuit  Ipse  cum 
caelo  et  cum  ecclesia,  in  quibus  Dominus  est  omne  in 
omnibus.  Primaria  repraesentativa  Domini  et  inde  caeli 
et  ecclesiae  fuerunt  Tentorium  conventus,  cum  mensa, 
candelabro,  altari  suffitus  et  area  inibi ;  turn  altare  cum 
holocaustis  et  sacrificiis  ;  ac  postea  Templum  ;  et  simile  per 
Templum  repraesentatum  est,  quod  per  Tentorium  con- 
ventus, cum  differentia  quod  Tentorium  conventus  sanctius 
repraesentativum  Domini,  caeli  et  ecclesiae  fuerit  quam 
Templum.  Ex  his  constare  potest  quod  adytum  Templi, 
ubi  area,  similiter  ut  in  Tentorio  conventus,  repraesenta- 
verit  Dominum  quoad  Divinum  Verum,  et  inde  tertium 
caelum,  ubi  angeli  conjunfti  sunt  Domino  per  amorem 
in  Ipsum,  ac  inde  Divinum  Verum  inscriptum  cordibus 
suis  habent.  Quid  autem  significabant  "  cherubi"  in  Tem- 
plo,  et  quid  "alae"  illorum,  turn  quid  "ve6les,"  qui  etiam 
memorantur,  paucis  dicetur.  Per  "cherubos"  significaba- 
tur  tutcla  ne  Dominus  adeatur  nisi  quam  per  bonum  amo- 
ris  ;  quare  etiam  illi  facli  sunt  ex  "  ligno  olei,"  per  quod 
lignum  significatur  bonum  amoris  (videatnr  supra,  n.  375) :  per 
"alas  cheruborum"  significatur  Divinum  spirituale,  quod 
descendit  ex  Divino  caelesti,  in  quo  est  tertium  caelum, 
in  secundum,  ac  recipitur  ibi  ;  quare  alae  "in  medio  do- 
mus  se  attingebant,"  et  inde  "  protendebantur  ad  parietem 
utrinque  :"  per  "vectes"  autem,  quibus  portabatur  area, 
significabatur  Divina  potentia,  ita  simile  quod  per  "bra- 
chia."  Ex  his  et  ex  praecedentibus  constare  potest  quid 
per  "arcam  foederis"  in  Verbo  significatur.  Praeterea  per 
"arcam"  significatur  repraesentativum  ecclesiae  in  genere, 
(similiter  ac  per  "juge"  apud  Daniclcm,  quod  cessaturum 

erat  cum  venturus  est  Dominus  in  mundum,)  apud  Jcre- 
miam, 

"  Dabo  vobis  pastores  juxta  cor  meum,  ut  pascant  vos  cognitione  et 
intelligentia  ;  tunc  fiet  cum  multiplicaveritis  vos  et  fructum  fece- 
ritis  in  terra,  in  diebus  illis, .  .  .non  dicent  amplius,  Area  foederis 
Jehovae,  neque  ascendet  super  cor,  nec  mentionem  facient  ejus, 
neque  desiderabunt,  neque  reparabitur  amplius  "  (iii.  15,  16): 

haec  dicta  sunt  de  adventu  Domini,  et  de  abolitione  rituum 
repraesentativorum  Ecclesiae  Judaicae  tunc  ;  quod  mani- 
festarentur  interiora  ecclesiae,  quae  a  ritibus  repraesenta- 
tivis,  quae  erant  externa,  obvelabantur,  et  quod  tunc 
interiores  seu  spirituales  futuri  sint,  significatur  per  quod 
"darentur  pastores  juxta  cor  Domini,  qui  pascent  illos 
cognitione  et  intelligentia;"  per  "pastores"  intelliguntur 
qui  docent  bonum  et  ad  id  ducunt  per  vera  :  multiplicatio 
veri  et  fructificatio  boni  significatur  per  "Tunc  net  cum 
multiplicaveritis  vos  et  fruclum  feceritis  in  terra  diebus  illis  :" 
quod  tunc  conjunclio  Domini  per  interiora  Verbi,  et  non 
per  exteriora  quae  solum  repraesentabant  et  significabant 
interiora,  significatur  per  "Non  dicent  amplius,  Area  foe- 
deris Jehovae  ;"  per  "arcam  foederis  Jehovae  "  signifkantur 
externa  cultus  quae  tunc  abolenda,  simile  quod  per  "juge" 
quod  cessaturum,  apud  Danielem  (cap.  viii.  13  ;  cap.  xi.  31  ; 
cap.  xii.  11):  quod  externum  cultus  non  amplius  futurum 
sit  sed  internum,  significatur  per  "Non  ascendet  super 
cor,  nec  mentionem  facient  ejus,  neque  desiderabunt,  ne- 
que reparabitur  amplius."  Ex  his  etiam  constare  potest 
quod  area  foederis  visa  Johanni  in  templo  Dei,  de  qua 
visione  nunc  agitur,  fuerit  apparitio  Divini  Veri,  per  quod 
conjunctio  est  Novi  Caeli  et  Novae  Ecclesiae  cum  Domino  ; 
et  quod  ideo  visa  sit,  ut  Verbum  in  littera  sibi  ubivis  simile 
esset,  consistens  ex  talibus  quae  externa  cultus  fuerunt, 
et  repraesentaverunt  interna  ;  similiter  ut  supra  (cap.  viii. 
3,  4),  quod  visum  sit  "altare,"  et  quod  visi  sint  "suffitus" 
coram  throno  :  consistit  enim  Verbum  in  littera  ex  meris 
correspondentiis,  talibus  quae  fuerunt  in  ecclesiis  reprae- 
sentativis,  et  quae  inde  usu  recepta  sunt  in  Verbo  ;  in 
quibus  interiora  caeli' et  ecclesiae,  quae  spiritualia  et  cae- 
lestia  sunt,  continentur: 

701  [re].  Ouoniam  area  vocatur  "area  foederis,"  etiam 
confirmandum  est  ex  Verbo  quod  ideo  dicta  sit  "area 

foederis,"  quia  in  ilia  fuit  Lex  ;  ac  per  "Legem,"  per  quam 
in  lato  sensu  intelligitur  Verbum,  (,Isignificatur  Dominus 
quoad  Divinum  Verum,  quod  est  Verbum,  ita  Divinum 
Verum  seu  Verbum  quod  a  Domino,  ct  in  quo  est  Domi- 
nus, quia  omne  Divinum  Verum  procedit  ab  Ipso :  hoc 
cum  recipitur  ab  homine,  fit  conjunftio  cum  Domino  ;  et 
haec  conjun6lio  est,  quae  significatur  per  "foedus."  Quo- 
modo  conjun6tio  Domini  cum  homine  et  hominis  cum 
Domino  fit,  etiam  paucis  dicetur.  Dominus  apud  omnes 
homines  continue  influit  cum  luce  quae  illustrat,  et  cum 
affectione  sciendi  et  intelligendi  vera  ac  volendi  et  faciendi 
ilia:  et  quia  ilia  lux  et  ilia  affectio  continue  influit  a 
Domino,  sequitur,  quod  quantum  homo  recipit  ex  ilia  luce, 
tantum  rationalis  fiat ;  et  quantum  ex  ilia  affectione,  tan- 
turn  sapiens  fiat,  et  ducatur  a  Domino.  Ilia  affeftio  cum 
luce  ad  se  trahit  ilia  vera  quae  homo  ab  infantia  didicit 
ex  Verbo,  ex  do6trina  e  Verbo,  et  ex  praedicatione,  ac 
conjungit  sibi ;  nam  omnis  affectio  vult  nutriri  a  cognitio- 
nibus  quae  cum  ilia  concordant.  Ex  ilia  conjunclione 
formatur  affectio  seu  amor  spiritualis  hominis,  per  quern 
ille  conjungitur  Domino,  hoc  est,  per  quern  Dominus  con- 
jungit hominem  Sibi.  Sed  ad  recipiendum  illam  lucem 
et  illam  affectionem,  datum  etiam  est  homini  liberum  elec- 
tionis,  quod  quia  ex  Domino  est,  etiam  est  donum  Domini 
apud  hominem,  et  nusquam  ei  aufertur  ;  nam  liberum  illud 
est  affectionis  seu  amoris  hominis,  proinde  etiam  est  vitae 
ejus.  Homo  ex  libero  potest  cogitare  et  velle  malum,  et 
quoque  cogitare  et  velle  bonum  :  quantum  itaque  ex  illo 
libero,  quod  est  amoris  et  inde  vitae  ejus,  cogitat  falsa  et 
vult  mala,  quae  sunt  contra  vera  et  bona  Verbi,  tantum 
non  conjungitur  Domino  ;  at  quantum  cogitat  vera  et  vult 
bona,  quae  sunt  ex  Verbo,  tantum  conjungitur  Domino, 
et  Dominus  facit  ut  sint  amoris  ejus,  et  inde  vitae  ejus. 
Ex  his  constare  potest  quod  conjunctio  ilia  sit  reciproca, 
nempe  Domini  cum  homine,  et  hominis  cum  Domino : 
talis  conjunftio  est,  quae  intelligitur  per  "  foedus  "  in  Verbo. 
Fallitur  qui  credit  quod  homo  nihil  agere  possit  ad  salu- 
tem  suam,  quia  lux  videndi  vera  et  affectio  faciendi  ilia, 
turn  etiam  liberum  cogitandi  et  volendi  ilia,  sunt  a  Domi- 
no, et  nihil  eorum  ab  homine ;  sed  quia  ilia  apparent 
homini  sicut  sint  in  illo,  et  cum  cogitantur  et  voluntur. 

sicut  sint  ex  illo,  propter  illam  apparentiam  debet  homo 
cogitare  et  velle  ilia  sicut  a  se,  sed  usque  agnoscere  quod 
sint  ex  Domino ;  aliter  nihil  veri  et  boni,  seu  fidei  et 
amoris,  potest  appropriari  homini :  qui  remittit  manus,  et 
exspectat  influxum,  is  nihil  recipit  ;  et.eo  nulla  est  con- 
junflio  reciproca  cum  Domino ;  inde  non  est  in  foedere. 
Quod  ita  sit,  clare  potest  constare  ex  eo,  quod  Dominus  in 
Verbo  mille  in  locis  dixerit  quod  facient  bonum,  et  quod 
non  facient  malum  ;  quae  nequaquam  dixisset,  nisi  datum 
esset  homini  aliquid  ex  quo  facere  potest,  et  quod  id  quod 
datum  est  ei,  appareat  ei  sicut  suum,  tametsi  non  est  ejus : 
et  quia  ita  est,  ideo  Dominus  ita  loquitur  apud  Jolianucm, 

"Sto  ad  januam,  et  pulso  ;  si  quis  audiverit  vocem  meam,  et  aperuerit 
januam,  ingrediar  ad  ilium,  et  cenabo  cum  illo,  et  ille  Mecum  " 
{Apoc.  iii.  20). 

[b.]  Quod  "foedus"  significet  conjunctionem  cum  Do- 
mino per  receptionem  Divini  Veri  intelle6tu  et  voluntate, 
seu  corde  et  anima,  hoc  est,  amore  et  fide,  et  quod  con- 
jun6tio  ilia  fiat  reciproce,  constare  potest  ex  Verbo  ubi 
"foedus"  nominatur.    Ex  Verbo  enim  patet, 

1.  Quod  Ipse  Dominus  dicatur  "Foedus,"  quia  conjunc- 

tio  fit  ab  Ipso  cum  Ipso  per  Divinum  quod pro- 
cedit  ab  Ipso. 

2.  Quod  Divinum  procedens,  quod  est  Divinum  Verum, 

ita  Verbum,  sit  foedus,  quia  illud  conjungit, 

3.  Quod praecepta,  judicia,  statuta,  filiis  Israelis  man* 

data,  fucrint  illis  fioedus,  quia  per  ilia  fiuit  tunc 
conjunclio  cum  Domino. 

4.  Quod  praeterea  quicquid  conjungit  diclum  sit  fioedus. 

Quod  Primum  attinet,  Quod  Ipse  Dominus  dicatur  "Foe- 
dus" quia  conjunclio  fit  ab  Ipso  cum  Ipso  per  Divinum  quod 
procedit  ab  Ipso,  constat  ex  his  locis: — Apud  Esaiam, 

"Jehovah,  vocavi  Te  in  justitia,  et  apprehendam  manum  tuam  et  custodi- 
am  Te,  et  dabo  Te  in  foedus  populi,  et  in  lucem  gentium"  (xlii.  6): 

haec  de  Domino,  qui  "Foedus  populi  et  Lux  gentium" 
vocatur,  ex  eo,  quod  "foedus"  significet  conjunctionem, 
et  "lux"  Divinum  Verum;  per  "populos"  intelliguntur 
qui  in  veris  sunt,  et  per  "gentes"  qui  in  bonis  (videatur  supra, 
n.  175,331,625);  "vocare  Ipsum  in  justitia"  significat  ut 
justitiam  faciat  separando  malos  a  bonis,  et  hos  salvando, 
illos  autem  condemnando ;  "  apprehendere  manum  et  cus- 

todire"  significat  cx  omnipotentia  Divina,  cui  inferna 
resistere  [,!nequeunt  ;  quod  "Jehovah"  fa6lurus  sit,  significat 
quod  Divinum  in  Domino.    Apud  eundem, 

"  Dedi  Te  in  focdus  populi,  ad  restituendum  terram,  et  ad  hereditandum 
hereditates  devastatas"  (xlix.  t2JS) : 

haec  quoque  de  Domino;  et  "dare  in  foedus  populi" 
significat  ut  cum  Ipso  et  per  Ipsum  sit  conjuncliio  ;  "  re- 
stituere  terram"  significat  ecclesiam  ;  et  "hereditare  here- 
ditates devastatas"  significat  restaurare  bona  et  vera 
ecclesiae,  quae  deperdita  sunt.    Apud  Davidem, 

"  Pepigi  foedus  Eleclo  meo,  et  juravi  Davidi  Servo  meo,  In  aeternum 

usque  firmabo  semen  tuum  in  aeternum  servabo  Ipsi  miseri- 

cordiam  meam,  et  foedus  meum  stabile  [Ipsi]  erit "  (Ps.  lxxxix.  4, 
5,  29  [£.A.3,4,  28]): 

per  "  Davidem  "  hie  intelligitur  Dominus  quoad  regium  (vide* 
atur  supra,  n.  205),  qui  "Eleclus"  vocatur  ex  bono,  et  "Ser- 
vus"  ex  vero  :  "pangere  foedus"  et  "jurare  Ipsi"  significat 
unitionem  Ipsius  Divini  cum  Humano  Ipsius  ;  "pangere 
foedus"  est  uniri,  et  "jurare"  est  id  confirmare  :  "in  ae- 
ternum usque  firmabo  semen  tuum"  significat  aeternitatem 
Divini  Veri  ab  Ipso;  "in  aeternum  servabo  Ipsi  miseri- 
cordiam"  significat  aeternitatem  Divini  Boni  ab  Ipso; 
"foedus  meum  stabile  erit"  significat  unionem  Divini  et 
Humani  in  Ipso:  hie  sensus  illorum  verborum  fit  dum  pro 
"Davide"  intelligitur  Dominus  quoad  Divinum  Humanum 
et  Ejus  regium,  de  quo  ita  dicitur  in  sensu  litterae  quia 
in  eo  agitur  de  Davide,  cum  quo  foedus  aeternum  non 
fuit.    In  Libro  Sccundo  Samnelis, 

"Dixit  Deus  Israelis,  mihi  locuta  est  Petra  Israelis  ;.  . .  .et  Ille  sicut  lux 
matutae,  oritur  sol,  [matutae]  sine  nubibus,  a  splendore  post  plu- 
viam  gramen  IsJe  terra;  nonne  firma  domus  mea  cum  Deo?  quia 
foedus  aeternitatis  posuit  mihi,  disponere  in  omnes  et  servare  " 
(xxiii.  3-5): 

haec  ibi  a  Davide;  et  per  "  Deum  Israelis"  [et]  per  "  Pe- 
tram  Israelis,"  intelligitur  Dominus  quoad  Divinum  Verum  ; 
quid  significat  quod  "Ille  sicut  lux  matutae,  oritur  sol, 
matutae  sine  nubibus,  a  splendore  post  pluviam  gramen 
e  terra,"  videatur  supra  (n.  6441c]).  Describitur  Divinum 
Verum  procedens  a  Domino,  a  quo  omnis  germinatio  veri 
et  fruflificatio  boni:  "Nonne  firma  domus  mea  cum  Deo?" 
significat  ecclesiam  conjunctam  Domino  per  Divinum  Ve- 

rum;  "  domus  Davidis"  est  ecclesia  :  "quia  foedus  aeter- 
nitatis  posuit  mihi,"  significat  quod  ex  unione  Humani 
Ipsius  cum  Divino  sit  Ipsi  conjunctio  cum  hominibus  ec- 
clesiae :  "disponere  in  omnes  et  servare"  significat  ex 
qua  omnia  et  omnes  regit,  ac  salvat  qui  recipiunt.  Apud 
Malachiapt, 

"Cognoscetis  quod  miserim  ad  vos  praeceptum  hoc,  ut  sit  foedus  meum 
cum  Levi  ;.  . .  .foedus  meum  fuit  cum  illo  vitae  et  pacis,  quae  dedi 
illi  cum  timore,  ut  timeret  Me  ;.  . .  .lex  veritatis  fuit  in  ore  Ipsius, 

et  perversitas  non  inventa  est  in  labiis  Ipsius  At  vos  reces- 

sistis  a  via,  impingere  fecistis  multos  in  lege,  corrupistis  foedus 
Levi  "  (ii.  4-6,  8) : 

per  "foedus  Jehovae  cum  Levi"  in  supremo  sensu  signifi- 
catur  unio  Divini  cum  Humano  in  Domino,  et  in  sensu 
respectivo  conjunctio  Domini  cum  ecclesia  ;  nam  Domi- 
nus  intelligitur  per  "Levin"  sicut  per  "Davidem,"  sed 
per  "Levin"  quoad  Divinum  Bonum  quod  est  sacerdotale 
Domini,  et  per  "Davidem"  quoad  Divinum  Verum  quod 
est  regium  Domini:  quod  Dominus  per  "Levin"  intelli- 
gatur,  patet  ex  eo,  quod  dicatur,  "Lex  veritatis  fuit  in 
ore  Ipsius,  et  perversitas  non  inventa  in  labiis  Ipsius  ;" 
per  "legem  veritatis"  significatur  Divinum  Verum  ex 
Divino  Bono,  et  per  "labia"  significatur  do6lrina  veri  ac 
instrucjtio  ;  et  postea, 

"Labia  sacerdolis  custodient  scientiam,  et  legem  quaerent  ex  ore  Ipsius, 
quia  Angelus  Jehovae  Zebaoth  Ille  "  (vers.  7) : 

per  "foedus  vitae  et  pacis"  significatur  unio  ilia  et  con- 
junctio ilia  (de  qua  mox  supra)  ex  qua  Ipse  Dominus  faftus  est 
vita  et  pax,  ex  qua  homini  vita  aeterna,  et  pax  ab  infes- 
tatione  a  malis  et  falsis,  ita  ab  inferno  :  quid  significatur 
per  "timorem  Ipsius,"  videatur  supra  (n.  696) ;  qui  vivunt 
contra  Divinum  Verum  intelliguntur  per  "  Vos  recessistis 
a  via,  impingere  fecistis  multos  in  lege,  corrupistis  foedus 
Levi  ;"  per  "recedere  a  via"  et  "impingere  in  lege"  signi- 
ficatur vivere  contra  Divinum  Verum,  et  per  "corrumpere 
foedus  Levi"  significatur  conjunctionem  cum  Domino. 
Apud  eundem, 

"Ecce  Ego  mitto  angelum  meum,  qui  parabit  viam  ante  Me  ;  et  subito 

veniet  ad  tempiurn  suum  Dominus  et  Angelus  foederis  quern 

vos  desideratis  "  (iii.  1) : 

quod  Domini  adventus  ibi  praedicatur,  constat  ;  quod 

Dominus  ibi  dicatur  "Dominus"  ex  Divino  Bono,  ac  "  An- 
gelus  foederis"  ex  Divino  Vero,  videatur  supra  (n.  242M. 
433M  444W-  UD'  etiam  reliqua  explicata  sunt.  Ex  his 
constare  potest  quod  per  "foedus,"  cum  de  Domino,  intel- 
ligatur  vel  Ipse,  vel  unio  Ipsius  Divini  cum  Humano  in 
Ipso  ;  et  respective  ad  illos  qui  in  caelo  et  in  ecclesia  sunt, 
conjunclio  cum  Ipso  per  Divinum  quod  procedit  ab  Ipso. 

[c.]  Secundo,  Quod  Divinum  procedens,  quod  est  Divi- 
num Verum,  ita  Verbum,  sit  foedus,  quia  Mud  conjungit, 
constare  potest  ex  sequentibus  locis  : — Apud  Mosen, 

Moses  descendens  e  Monte  Sinai  "  renuntiavit  populo  omnia  verba  Je- 
hovae,  et  omnia  judicia;  et  respondit  omnis  populus  una  voce,  et 
dixerunt,  Omnia  verba  quae  locutus  est  Jehovah  faciemus ;  et 
scripsit  Moses  omnia  verba  Jehovae"  in  Libro  ;.  . .  ."et  sumpsit  Li- 
brum  foederis,  et  legit  in  auribus  populi,  et  dixerunt,  Omne  quod 
locutus  est  Jehovah  faciemus  et  auscultabimus.  Et  sumpsit  Mo- 
ses" dimidium  sanguinis  ex  holocaustis,  "et  sparsit  super  populum, 
et  dixit,  Ecce  sanguis  foederis,  quod  pepigit  Jehovah  vobiscum 
super  omnibus  verbis  his  :  et  viderunt  Deum  Israelis,  sub  cujus 
pedibus  quasi  opus  lapidis  sapphiri"  (Exod.  xxiv.  3,  4,  7,  8,  10): 

quod  Divinum  Verum,  quod  apud  nos  est  Verbum,  sit  foedus, 
constare  potest  ex  singulis  his  in  sensu  interno  seu  spiri- 
tual! speclatis  ;  Moses  enim,  qui  dixit  ilia  populo,  reprae- 
sentavit  Legem,  hoc  est,  Verbum,  ut  constare  potest  ex 
aliquibus  locis  ubi  dicitur  "Moses  et  PropJictae"  et  in 
aliquibus  "Lex  et  PropJictae ;"  ita  "Moses"  pro  Lege,  et 
Lex  in  lato  sensu  significat  Verbum,  quod  est  Divinum 
Verum;  turn  quoque  constare  potest  ex  eo,  quod  "  Mons 
Sinai"  significet  caelum,  unde  Divinum  Verum;  et,  ex  eo, 
quod  "Liber  foederis,"  qui  leclus  est  coram  populo,  signi- 
ficet Verbum;  et  quod  "sanguis,"  ex  quo  dimidium  spar- 
sum  est  super  populum,  etiam  significet  Divinum  Verum, 
quod  est  Verbum,  et  quia  id  conjungit,  vocatur  "sanguis 
foederis:"  et  quoniam  omnis  conjunclio  per  Divinum  Ve- 
rum est  cum  Domino,  ideo  "  Deus  Israelis,"  qui  est  Domi- 
nus, visus  est  Mosi,  Aharoni,  et  ejus  filiis,  ac  septuaginta 
senioribus  :  quod  "sub  pedibus"  visus  sit,  erat  quia  cum 
per  Dominum  intelligitur  Verbum,  per  "pedes"  Ipsius 
intelligitur  Verbum  in  suis  ultimis,  hoc  est,  in  sensu  lit  - 
terae  ejus,  filii  enim  Israelis  non  interius  viderunt  illud  ; 
"sicut  opus  sapphiri"  significat  pellucidum  a  veris  inter- 
nis,  quae  sunt  sensus  spiritualis  Verbi.    (Sedhaccsingiiuuim  cx- 

posita  videantur  in  Arcanis  Caelestibus,  n.  9371-9412.)     Qualis  COIljunctio 

sit  quae  significatur  per  "foedus,"  constare  etiam  potest 
ex  allatis ;  quod  nempe  sit  sicut  solent  foedera  esse  in 
mundo,  nempe  a  parte  unius  et  a  parte  alterius,  similiter 
foedera  quae  Dominus  pangit  cum  hominibus,  erunt  a 
parte  Domini  et  a  parte  hominum  ;  quod  erunt  a  parte 
utrinque,  est  propter  conjunclionem.  Ilia  quae  a  parte  Do- 
mini erant,  memorantur  in  capite  praecedente, 

Quod  nempe  benedicet  pani  illorum  et  aquis  illorum,  quod  amovebit 
morbos,  quod  possessuri  sint  terram  Canaanis  a  mari  Suph  usque 
ad  fluvium  Euphratem  (Exod.,  cap.  xxiii.  25-31): 

et  ibi  per  "benedicere  pani  et  aquis"  in  sensu  interno 
spirituals  significatur  fructificatio  boni  et  multiplicatio  veri ; 
"panis"  significat  omne  bonum  caeli  et  ecclesiae,  et 
"aquae"  omnia  vera  illius  boni:  per  "amovere  morbos" 
significatur  removere  mala  et  falsa  quae  ab  inferno,  nam 
haec  sunt  morbi  in  spirituali  sensu:  et  per  "possidere 
terram  a  mari  Suph  ad  fluvium  Euphratem"  significatur 
ecclesia  cum  omni  ejus  extensione,  quae  a  Domino  illis 
qui  Ipsi  per  Divinum  Verum  conjunguntur.  Ilia  autem 
quae  a  parte  hominis  erunt,  memorantur  in  tribus  capiti- 
bus  quae  praecedunt,  ac  in  supra  allato  loco  in  summa 
intelliguntur  per  "verba  Jehovae  et  judicia,"  quae  Moses, 
descendens  e  Monte  Sinai,  renuntiavit  populo,  ad  quae 
populus  una  voce  dixit,  "Omnia  verba  quae  locutus  est 
Jehovah,  faciemus  et  auscultabimus.'.'  Inde  erat  quod 
Moses  diviserit  sanguinem  holocausti,  ac  dimidium  ejus, 
quod  erat  pro  Domino,  reliquerit  in  crateribus,  et  dimi- 
dium ejus  sparserit  super  populum.  Quod  per  Divinum 
Verum  fiat  conjunclio  Domini  cum  hominibus,  etiam  intel- 
ligitur  per  "sanguinem"  apud  Evangelistas, 

Jesus  "accipiens  poculum  [dedit  illis,]  dicens,  Bibite  ex  eo  omnes; 

hie  est  sanguis  meus,  ille  novi  foederis  "  (Matth.  xxvi.  27[,  28]  ; 
Marc.  xiv.  W23,  24  ;  Luc.  xxii.  20)  : 

hie  sanguis  vocatur  "sanguis  novi  foederis,"  quia  "san- 
guis" significat  Divinum  Verum  procedens  a  Domino,  ac 

"foedus"  COnjunclionem.  (Quod  "  sanguis  "  signified  Divinum  Verum 
procedens  a  Domino,  receptum  ab  homine,  videatur  supra,  n.  3^9'  47^ !  et  qu°d 
"  bibere  "  significet  recipere,  appropriare  sibi,  et  sic  conjungi,  etiam  supra,  n.  6 1  J .) 

Similiter  apud  Sachariam, 

"  Per  sanguinem  foederis  tui,  emittam  vinctos  tuos  e  fovea,  in  qua  non 
aqua"  (ix.  n) : 

haec  de  Domino,  de  quo  in  illo  capite  manifesto  agitur ; 
et  per  "sanguinem  foederis"  intelligitur  (utsupra)  Divinum 
Verum,  per  quod  cum  Domino  conjunftio :  quinam  per 
"vin6los  in  fovea,  in  qua  non  aqua,"  intelliguntur,  videa- 
tur  supra  (n.  537^]).  Quoniam  Dominus  sanguinem  suum, 
"per  quern  intelligitur  Divinum  Verum  procedens  ab  Ipso, 
vocabat  "sanguinem  foederis  novi,"  paucis  etiam  dicetur 
quid  per  "foedus  vetus,"  et  quid  per  "foedus  novum" 
intelligitur.  Per  "vetus  foedus"  intelligitur  conjunclio 
per  Divinum  Verum  quale  datum  fuit  filiis  Israelis,  quod 
erat  externum,  et  inde  repraesentativum  Divini  Veri  inter- 
ni ;  non  aliud  illis  Divinum  Verum  fuit,  quia  non  aliud 
recipere  potuerunt ;  fuerunt  enim  homines  externi  et  natu- 
rales,  et  non  interni  seu  spirituales,  ut  constare  potest  ex 
eo,  quod  illi,  qui  de  adventu  Domini  aliquid  sciverunt, 
non  aliud  cogitaverint  de  Ipso  quam  quod  futurus  rex, 
qui  illos  eveheret  super  omnes  populos  in  universo,  et  sic 
qui  stabiliret  regnum  in  terris  apud  illos,  et  non  in  caelis 
et  inde  in  terris  apud  omnes  qui  credunt  in  Ipsum  :  quare 
"vetus  foedus"  fuit  conjun6lio  per  tale  Divinum  Verum 
quale  continetur  in  Libris  Mosis,  et  diftum  fuit  "prae- 
cepta,"  "judicia"  et  "statuta;"  in  quibus  tamen  intus 
latuit  Divinum  Verum  quale  est  in  caelo,  quod  est  inter- 
num et  spirituale.  Hoc  Divinum  Verum  apertum  est  a 
Domino  cum  fuit  in  mundo ;  et  quia  per  id  solum  est  con- 
jun<5tio  Domini  cum  hominibus,  ideo  id  intelligitur  per 
"novum  foedus,"  et  quoque  id  intelligitur  per  "sanguinem 
Ipsius,"  qui  inde  vocatur  "sanguis  novi  foederis;"  simile 
etiam  intelligitur  per  "vinum."  De  novo  hoc  foedere, 
quod  ineundum  erat  cum  Domino  quando  in  mundum 
venturus  est,  in  Verbo  Veteris  Foederis  passim  agrtur : — 
Ut  apud  Jeremiam, 

"  Ecce  dies  venientes.. .  .quibus  pangam  cum  domo  Israelis,  et  cum  do- 
mo  Jehudae,  foedus  novum  ;  non  sicut  foedus  quod  pepigi  cum 
patribus  vestris,.  . .  .quia  illi  irritum  reddiderunt  foedus  meum  : 
....sed  hoc  foedus,  quod  pangam  cum  domo  Israelis  post  dies 
hos ;. . .  .dabo  legem  meam  in  medio  eorum,  et  super  cor  illorum 
scribam  illam,  et  ero  illis  in  Deum,  et  erunt  Mihi  in  populum  ;  ne- 
que  docebunt  vir  amplius  socium  suum,  aut  vir  fratrem  suum,  di- 
cendo,  Cognoscite  Jehovam  ;  omnes  enim  cognoscent  Me,  a  mi- 
nimo  eorum  usque  ad  maximum  eorum"  (xxxi.  31-34): 

quod  Jehovah,  hoc  est,  Dominus,  "paclurus  sit  cum  domo 
Israelis  et  cum  domo  Jehudae  foedus  novum,"  non  intel- 

ligitur  quod  paclurus  sit  cum  filiis  Israelis  et  cum  Jehu- 
da,  sed  cum  omnibus  qui  in  veris  doclrinae  et  in  bono 
amoris  in  Dominum  a  Domino  sunt;  quod  hi  per  "filios 
Israelis"  et  per  "Jehudam"  in  Verbo  intelligantur,  videa- 
tur  supra  (n.433);  quod  per  "dies  venientes  "  intelligatur 
adventus  Domini,  patet :  quod  conjunclio  cum  Domino  * 
tunc  futura  sit  per  Divinum  Verum  internum  et  spirituale, 
intelligitur  per  haec,  "Hoc  foedus  quod  pangam  cum 
domo  Israelis  post  dies  hos  ;  dabo  legem  meam  in  medio 
eorum,  et  super  cor  illorum  scribam  illam  ;"  per  quae  signi- 
ficatur  quod  recepturi  Divinum  Verum  intus  in  se  ;  nam 
Divinum  Verum  spirituale  recipitur  intus  ab  homine,  ali- 
ter  quam  apud  filios  Israelis  et  Judaeos,  qui  receperunt 
illud  ab  extra  ;  nam  cum  homo  Divinum  Verum  recipit 
intra  se,  hoc  est,  facit  illud  amoris  sui  et  inde  vitae  suae, 
tunc  scitur  verum  ex  ipso  vero,  quoniam  Dominus  in  suum 
verum  apud  hominem  influit  et  docet  ;  hoc  intelligitur 
per  haec  verba,  "  Non  docebunt  amplius  vir  socium  suum 
ac  vir  fratrem  suum,  dicendo,  Cognoscite  Jehovam  ;  omnes 
enim  cognoscent  Me  a  minimo  usque  ad  maximum  :"  ipsa 
conjunclio  per  id,  quae  significatur  per  "foedus  novum," 
intelligitur  per  "Ero  illis  in  Deum,  et  illi  erunt  Mihi  in 
populum."    Apud  eundem, 

"Erunt  Mihi  in  populum,  et  Ego  ero  illis  in  Deum,  et  dabo  iis  cor  unum 
et  viam  unam,  ad  timendum  Me  omnibus  diebus  ;.  . .  .et  feriam 
illis  foedus  aeternum,  quod  non  aversurus  Me  sim  a  post  eos,  ut 
benefaciam  iis,  et  timorem  meum  dabo  in  cor  eorum,  ut  non  rece- 
dant  ab  apud  Me  "  (xxxii.  38-40) : 

haec  etiam  de  Domino,  et  de  novo  foedere  cum  Ipso ; 
conjunclio  per  id  intelligitur  per  "Ero  illis  in  Deum  et 
erunt  Mihi  in  populum,"  et  ulterius  describitur  per  quod 
"daturus  iis  cor  unum  et  viam  unam,  ad  timendum  Ipsum 
omnibus  diebus,"  et  quod  "non  aversurus  sit  Se  a  post 
il'los,"  et  quod  "timorem  daturus  in  cor  eorum,  ut  non 
rccedant  ab  apud  Ipsum  ;"  per  "cor  unum"  et  per  "viam 
unam  ad  timendum  Me,"  significatur  una  voluntas  boni  et 
unus  intelleclus  veri  ad  colendum  Dominum  ;  quia  con- 
junclio reciproca  est,  Domini  cum  illis,  et  illorum  cum 
Domino,  dicitur  quod  "non  aversurus  sit  Se  a  post  illos, 
ut  benefaciam  iis,"  et  quod  "non  recedent  ab  apud  Me." 
Inde  patet  quid  per  "foedus  aeternum,"  quod  initurus 
est  cum  illis,  significatur,  nempe  conjunclio  per  Divinum 

Verum  spirituale,  quod  receptum  facit  vitam  hominis ; 
unde  fit  conjunclio  aeterna.    Apud  Ezechielem, 

''Excitabo  super  illos  Pastorem  unum  qui  pascet  eos,  Servum  meum 
Davidem  : .  . . .  Ego  Jehovah  ero  illis  in  Deum,  et  Servus  meus 

David  Princeps  in  medio  eorum  ;  tunc  excidam  iis  foedus  pacis, 

cessare  faciam  feram  malam,  ut  habitent  in  deserto  confidenter,  et 
dormiant  in  silvis  "  (xxxiv.  23-25) : 

haec  etiam  de  Domino;  et  per  "Davidem"  qui  pascet 
eos,  et  qui  Princeps  in  medio  eorum  erit,  intelligitur  Do- 
minus  quoad  Divinum  Verum,  qui  "Servus"  vocatur  ab 
inservire  :  conjunclio  cum  Domino  per  Divinum  Verum, 
intelligitur  per  "foedus"  quod  illis  excidet ;  id  vocatur 
"foedus  pacis"  ex  eo,  quod  homini  per  conjunclionem  cum 
Domino  sit  pax  ab  infestatione  mali  et  falsi  ex  inferno  : 
ideo  etiam  dicitur,  "  Cessare  faciam  feram  malam,  ut  habi- 
tent in  deserto  confidenter,  et  dormiant  in  silvis  ;"  per 
"feram  malam"  intelligitur  falsum  et  malum  ex  inferno, 
et  per-  "habitare  in  deserto  confidenter,  et  dormire  in 
silvis,"  significatur  quod  tuti  erunt  ab  omni  infestatione 
illorum  ubivis.    Apud  eundem, 

"  Servus  meus  David  erit  Rex  super  illos,  ut  Pastor  unus  sit  omnibus  illis  ; 
.  . .  .et  pangam  illis  foedus  pacis,  foedus  aeternitatis  erit  cum  illis,  et 
dabo  illos,  et  multiplicabo  illos  ;  et  ponam  sancluarium  meum  in 
medio  illorum  in  aeternum,  et  habitaculum  meum  apud  illos,  et  ero 
illis  in  Deum,  et  erunt  Mihi  in  populum  "  (xxxvii.  24,  26,  27) : 

etiam  hie  per  "Davidem"  intelligitur  Dominus,  nam  quod 
non  David  venturus  sit,  qui  erit  rex  et  pastor  eorum,  patet  ; 
sed  Dominus  "Rex"  vocatur  ex  Divino  Vero,  hoc  enim 
est  regium  Domini,  ac  Divinum  Bonum  est  sacerdotale 
Ipsius  ;  et  Dominus  "Pastor"  vocatur,  quia  pascet  illos 
Divino  Vero,  et  per  id  ducet  ad  bonum  amoris,  et  sic  ad 
Se  ;  et  quia  inde  conjunclio,  dicitur  "Pangam  illis  foedus 
pacis,  foedus  aeternitatis;"  quid  significat  "foedus  pacis," 
mox  supra  diclum  est,  turn  quod  conjunclio  intelligatur 
per  "Ero  illis  in  Deum,  et  illi  erunt  Mihi  in  populum:" 
per  "  sancluarium "  quod  ponetur  in  medio  eorum,  et  per 
"habitaculum"  quod  erit  apud  illos,  significatur  quod 
caelum  et  ecclesia,  quae  "  san6luarium  "  dicuntur  ex  bono 
amoris,  et  "habitaculum"  ex  veris  illius  boni,  nam  Domi- 
nus habitat  in  veris  ex  bono.    Apud  Hoscheam, 

"  Feriam  illis  foedus  in  die  illo  cum  fera  agri,  cum  avi  caelorum,  et  reptili 
terrae  ;  et  arcum,  et  gladium  et  bellum  frangam  de  terra,  et  cubare 
faciam  eos  secure,  et  desponsabo  te  Mihi  in  aeternum"  (ii.  18,  19): 

haec  de  instauratione  novae  ecclesiae  a  Domino :  quod 
tunc  Dominus  non  fafturus  sit  foedus  cum  fera  agri,  cum 
avi  caelorum,  et  cum  reptili  terrae,  patet  ;  quare  per  ilia 
significantur  talia  quae  apud  hominem  sunt;  per  "  feram 
agri"  affeftio  veri  et  boni,  per  "avem  caelorum"  cogi- 
tatio  spiritualis,  et  per  "reptile  terrae"  scientificum  natu- 

ralis   hominis  J    (quid  per  reliqua  significatur,  videatur  supra,  n.  650^]  ;) 

inde  patet  quod  "foedus,"  quod  Dominus  pa<5turus  est, 
sit  foedus  spirituale,  seu  foedus  per  spirituale  verum,  et 
non  foedus  per  naturale  verum,  per  quod  cum  filiis  Israelis 
pacius  est;  hoc  itaque  est  "foedus  vetus,"  et  illud  "foe- 
dus novum."  Quoniam  per  "Legem,"  quae  a  Domino 
promulgata  est  e  Monte  Sinai,  in  lato  sensu  significatur 
Verbum,  ideo  etiam  tabulae,  quibus  Lex  ilia  inscripta  fuit, 
vocantur  "tabulae  foederis,"  apud  Mosen, 

"Ascendi  in  montem  ad  accipiendum  tabulas  lapidum,  tabulas  foederis, 
quod  excidit  Jehovah  vobiscum  ;.  .  .  .a  fine  quadraginta  dierum  e: 
quadraginta  nocltum  dedit  mihi  Jehovah  duas  tabulas  lapidum,  ta- 
bulas foederis"  (Deutr.  ix.  9,  11) : 

per  "tabulas "  illas,  hoc  est,  per  " Legem "  illis  inscriptam, 
intelligitur  Divinum  Verum,  per  quod  conjunctio  cum 
Domino;  ex  qua  conjun<5tione  vocantur  "tabulae  foede- 
ris :"  et  quia  omnis  conjunclio,  sicut  foedus,  fit  a  parte 
unius  et  a  parte  alterius,  ita  vicissim  utrinque,  ideo  tabu- 
lae illae  binae  fuerunt,  et  ex  lapide  ;  quod  ex  lapide,  erat 
quia  per  "  lapidem  "  etiam  significatur  Divinum  Verum  in 

ultimis  (videatur  mArcanis  Caelestibus,  n.  643,  3720,  6426,  8609,  10376).  Inde 

est  quod  area,  in  qua  tabulae  illae  repositae  fuerunt,  dicla 
sit  "area  foederis,"  et  quod  ilia  apud  filios  Israelis  fuerit 
sanctissima  cultus,  de  qua  videatur  articulus  praecedens. 

[d.]  Tertio,  Quod  praecepta,  judicia  et  statuta,  filiis 
Israelis  mandata,fuerint  illis  foedus,  quia  per  ilia  fuit  tunc 
conjunclio  cum  Doiriitio,  constare  potest  ex  sequentibus 
locis  : — Apud  Mosen, 

"Si  in  statutis  meis  ambulaveritis,  et  praecepta  mea  observaveritis  et 

feceritis  ea  respiciam  ad  vos  et  fruclificabo  vos  et  multi- 

plicabo  vos,  et  confirmabo  foedus  meum  vobiscum  At  si  sta- 
tuta mea  reprobaveritis,  ut  non  facialis  omnia  praecepta  mea  

dum  irritum  feceritis  foedus  meum,"  contrarium  faciam  vobis 
(Levit.  xxvi.  3,  9,  15,-seq.): 

in  capite  praecedente  exponuntur  statuta  et  praecepta 
quae  observaturi  erant  et  fafturi ;  et  in  hoc  capite  bona 

quibus  gavisuri  si  praecepta  et  statuta  ilia  custodirent, 
et  postea  mala  quae  super  illos  ventura  sunt  si  non  cus- 
todirent :  sed  bpna  quibus  gavisuri  erant  fuerunt  bona 
terrestria  et  mundana,  similiter  mala,  ex  causa  quia  ter- 
restres  et  naturales  homines  fuerunt,  et  non  caelestes  et 
spirituales  ;  et  inde  nec  sciverunt  aliquid  de  bonis  quae 
interius  afficiunt  hominem,  nec  de  malis  quae  interius 
affligunt  ilium  ;  sed  usque  externa,  quae  observare  tene- 
bantur,  erant  talia  quae  intus  in  se  continerent  caelestia 
et  spiritualia,  per  quae  ipsa  conjunclio  est  cum  Domino  ; 
et  quia  haec  percipiebantur  in  caelo,  ideo  externa,  quae 
observaturi  erant  filii  Israelis,  vocantur  "foedus."  (Sed 

qualis  conjunctio  Domini  cum  filiis  Israelis  per  ilia  fuit,  videatur  in  Doftrina  Novae 

HUrosoiymat,  n.  248.)  Similia  per  "  foedus  "  intelliguntur  in 
sequentibus  locis  : — Apud  Mosen, 

"Dixit  Jehovah  ad  Mosen,  Scribe  tibi  verba  haec,  quia  super  ore  verbo- 
rutn  horum  pepigi  tecum  foedus  et  cum  Israele"  (Exod.  xxxiv. 
27); 

apud  eundem, 

"Custodite  verba  foederis  hujus,  et  facite  ea, . . .  .vos  stantes  hodie  hie, 
....capita  vestra,  tribus  vestrae, . .  .moderatores  vestri,  et  omnis 

vir  Israelis  ad  transeundum  in  foedus  Jehovae.  ..,  et  in  jura- 

mentum  Ipsius,  quod  Jehovah  Deus.  .excidens  tecum  hodie,  ut 
constituat  te  hodie.  .in  populum,  et  Ipse  sit  tibi  in  Deum  ;.  .  .  .non 
vobiscum  solis  excido  foedus  hoc  et  juramentum . .,  sed  etiam  cum 

omni  qui  non  hie  vobiscum  hodie"  (Deutr.  xxix.  8,  9,  11-14 

\_B.A.  g,  10,  12-15]); 

in  Libro  Secundo  Regum, 

Rex  Joschia  "misit,  et  congregarunt  se  ad  eum  omnes  seniores  Jehu- 
dae  et  Hierosolymae  :  et  ascendit  rex  Domum  Jehovae,  et  omnis 
vir  Jehudae,  et  omnes  habitatores  Hierosolymae  cum  eo,  turn 
sacerdotes  et  prophetae,  et  totus  populus  a  parvo  usque  ad  mag- 
num ;  et  legit  in  auribus  eorum  omnia  verba  Libri  foederis  inventi 
in  Domo  Jehovae  ;  et  stetit  rex  ad  columnam,  et  pepigit  foedus 
coram  Jehovah,  ad  eundum  post  Jehovam,  et  ad  custodiendum 
praecepta  Ipsius  et  testimonia  Ipsius,  et  statuta  Ipsius,  omni  corde 
et  omni  anima,  ad  stabiliendum  omnia  verba  foederis  hujus  scripta 
super  libro  hoc  :  et  stetit  omnis  populus  in  foedere"  (xxiii.  1-3) ; 

et  praeter  alibi 

(Ut  Jerem.  xxii.  8,  9  ;  cap.  xxxiii.  20-22  ;  cap.  1.  5  :  Ezech.  xvi.  8  :  Malach. 
ii.  14:  Psalm,  lxxviii.  37;  Ps.  1.  5,  16;  Ps.  ciii.  17,  18;  Ps.  cv.  8, 
9  ;  Ps.  cvi.  45  ;  Ps.  cxi.  5,  9 :  Deulr.  xvii.  2  :  I  Reg.  xix.  14) : 

in  quibus  locis  nominatur  "foedus,"  et  per  illud  signifi- 
cantur  externa,  quae  filii  Israelis  observaturi  erant.  Quod 
autem  foedus  attinet  quod  Dominus  pepigit  cum  Abra- 
hamo,  Isaco,  Jacobo,  non  fuit  sicut  foedus  quod  pepigit 

cum  posteris  ex  Jacobo,  sed  fuit  foedus  a  parte  Domini 
quod  multiplicaretur  semen  eorum,  et  daretur  ei  terra 
Canaan,  et  a  parte  Abrahami,  Isaci  et  Jacobi,  ut  circum- 
cideretur  omnis  masculus  :  quod  aliud  foedus  fuerit  cum 
posteris  Jacobi,  constat  apud  Mosen, 

"Jehovah  Deus.  .excidit  nobiscum  foedus  in  Chorebo  ;  non  cum  patri- 
bus  nostris  excidit  Jehovah  foedus  hoc,  sed  cum  nobis  "  (Deutr.  v. 

2,  3)- 

De  hoc  foedere  ita  legitur  apud  Mosen, 

"Jehovah  eduxit"  Abrahamum  "  foras,  et  dixit,  Specfta  versus  caelum, 

et  numera  Stellas;  et  dixit  illi,  Ita  erit  semen  tuum  :  et  dixit 

ad  ilium,  Accipe  tibi.  .vitulam  triennem,  et  capram  triennem,  et 
arietem  triennem,  et  turturem  et  pullum  ; .  .  .  .ac  partitus  est  ilia 
in  medium,  et  dedit  quamvis  partem  suam  obviam  alteri,  et  volu- 

crem  non  partitus  Et  sol  occidit,  et  caligo  facta  est,  et  ecce 

furnus  fumi  et  fax  ignis  transivit  inter  segmenta.  In  die  illo  pe- 
pigit  Jehovah  cum  WAbrahamo  foedus,  dicendo,  Semini  tuo  dabo 
terram  hanc  a  fluvio  Aegypti  usque  ad  fluvium  magnum  Euphra- 
tem  "  [Gen.  xv.  5-18) ; 

et  postea, 

"Dabo  foedus  meum  inter  Me  et  inter  te,  et  multiplicabo  te  in  valde 
valde  ;. . .  .Ego,  ecce  foedus  meum  cum  te,  et  eris  in  patrem  multi- 
tudinis  gentium  ; .  .  .  .  et  fructificabo  temet  : .  .  .  .  et  dabo  tibi  et  semini 
tuo  post  te  terram  peregrinationum  tuarum,  omnem  terram  Canaan, 
in  possessionem  aeternam   Hoc  foedus  meum,  quod  custo- 

diers inter  Me  et  inter  vos,  et  inter  semen  tuum  post  te ;  circum- 
cidetur  vobis  omnis  masculus  ;...  .qui  non  circumciditur  carne 
praeputii,  excidetur  anima  ilia  ex  populis  suis  ;  foedus  meum  irritum 
fecit : .  .  .  .et  foedus  meum  erigam  cum  Isaco,  quem  pariet  tibi  Sarah" 
(Gen.  xvii.  1-21). 

Ex  his  constare  potest  quale  foedus  initum  est  cum  Abra- 
hamo,  nempe  quod  "valde  multiplicaretur  semen  ejus," 
et  quod  "daretur  illi  terra  Canaan  in  possessionem." 
Ipsa  praecepta,  judicia  et  statuta,  per  quae  foedus,  non 
memorantur  ;  sed  usque  significantur  per  "vitulam,  capram 
et  arietem  triennes,"  et  per  "turturem  et  pullum  colum- 
barum,"  per  ilia  enim  animalia  significantur  talia  quae 
ecclesiae  sunt;  et  per  ipsam  "terram  Canaanem"  signi- 
ficatur  ecclesia.  Et  quia  praevidit  Dominus  quod  posteri 
Abrahami  ex  Jacobo  non  custodituri  essent  foedus,  inde 
apparuit  Abrahamo  "furnus  fumi  et  fax  ignis  transiens 
inter  segmenta;"  et  per  "furnum  fumi"  significatur  den- 
sum  falsum,  et  per  "facem  ignis"  dirum  malum,  in  quibus 
futuri  posteri  ex  Jacobo ;  quod  etiam  confirmatur  apud 
Jercmiam  (cap.  xxxiii.  vers.  18-20).  Quod  "  Abram  par- 
titus sit  vitulam,  capram  et  arietem,  et  dederit  quamvis 

partem  obviam  alteri,"  erat  secundum  rituale  foedcrum, 

quae   sunt    inter  duOS.     (Sed  haec  plene  explicata  videantur  in  Arcanis 

CaeUstibus,  a  n.  [-11783  ad  1862.)  Quod  foedus  factum  sit  per  cir- 
cumcisionem,  erat  quia  circumcisio  repraesentabat  purifi- 
cationem  ab  amoribus  sui  et  mundi,  qui  sunt  amores 
corporei  et  terrestres,  ac  remotionem  eorum  ;  quare  etiam 
circumcisio  facta  est  per  gladiolum  ex  lapide,  per  quern 
significatur  verum  doclrinae,  per  quod  fit  omnis  purificatio 
a  malis  et  falsis  ac  remotio  eorum.    (Sed  singula  quae  de  nio  foe- 

dere  in  eo  capite  scripta  sunt,  etiam  in  Arcanis  CaeUstibus  explicata  sunt,  a  n.  1987 
ad  2095:  et  de  circumcisione,  n.  2039  fin.,  2046  fin.,  2632,  2799,  4462,  7044,  8093, 

ibi.)  Ast  quia  per  "Abrahamum,"  "Isacum"  et  "Jaco- 
bum"  in  sensu  interno  intelligitur  Dominus,  inde  per 
"semen"  illorum  significantur  omr.es  qui  ab  ecclesia 
Domini  sunt,  quae  ecclesia  etiam  intelligitur  per  "  terram 
Canaanem,"  quam  semen  illorum  hereditaturum  erat.  Fuit 
etiam  foedus  initum  cum  Noacho, 

Quod  non  perirent  amplius  homines  per  aquas  diluvii,  et  quod  arcus  in 
nube  esset  in  signum  illius  foederis  {Gen.  vi.  17,  18;  cap.  ix.  9-17): 

quod  etiam  id  foedus  involvat  conjunclionem  Domini  per 
Divinum  Verum,  constare  potest  ab  explicatione  eorum 
in  Arcanis  Caelestibus  (n.  659-675,  et  n.  1022-1059) ;  quod  "  arcus 
in  nube,"  seu  iris,  ibi  significet  regenerationem,  quae  fit  per 
Divinum  Verum,  et  per  vitam  secundum  illud,  et  quod 
inde  sit  quod  ille  arcus  assumptus  sit  in  signum  foederis, 
videatur  etiam  ibi  (n.1042). 

[e.]  Quarto,  Quod  practerca  quicquid  conjungit,  dictum 
sit  foedus ;  ut  Sabbathum,  apud  Mosen, 

"Servabunt  filii  Isaelis  Sabbathum.  . .  .in  generationes  suas,  foedus  sae- 
culi  "  {Exod.  xxxi.  16) : 

quod  Sabbathum  dicatur  "foedus  saeculi,"  erat  quia  "Sab- 
bathum" in  supremo  sensu  significavit  unionem  Divini 
cum  Humano  in  Domino,  ac  in  sensu  respe&ivo  conjunc- 
tionem  Domini  cum  caelo  et  ecclesia,  et  in  universali  sensu 
conjunctionem  boni  et  veri,  quae  conjunctio  vocatur  con- 
jugium  caeleste  :  "  quies  in  die  Sabbathi"  inde  significavit 
statum  unionis  illius  et  conjunclionis  illius,  quia  per  ilium 
Domino  pax  et  quies,  et  per  ilium  etiam  pax  et  salus  in 

Caelis  et  in  terris.  (Quod  ilia  per  "Sabbathum,"  et  per  "  quietem  "  tunc 
significentur,  videatur  in  Arcanis  CaeUstibus,  n.  8494,  8495,  8510,  10356,  10360,  10367, 

10370,  W10374, 10668, 10730.)    Quod  sal  in  sacrificiis  dicatur  "sal 

foederis,"  etiam  apud  Mosen, 

"Non  cessare  facies  salem  foederis  Dei  tui  super  munere  tuo,  super 
omni  munere  tuo  offeres  salem  "  (Levit.  ii.  13) : 

quod  sal  super  munere  dicatur  "sal  foederis,"  erat  causa 
quia  per  "salem"  significatur  desiderium  veri  ad  bonum, 

ex   quo   COnjun6lio    Utriusque  (de  qua  salis  significatione  videatur  in 

Arcanh  CaeUstiBus,  n.  9207).  Quod  uxor  dicatur  "  uxor  foederis," 
apud  Malachiam, 

"Jehovah  testificatus  est  inter  te  et  inter  uxorem  juventutis  tuae,  contra 
quam  tu  perfide  egisti,  cum  ilia  socia  tua  et  uxor  foederis  tui  "  (ii.  14) : 

uxor  ibi  vocatur  "uxor  foederis"  ex  conjunctione  cum  suo 
viro ;  at  per  "uxorem"  ibi  significatur  ecclesia,  et  per 
"uxorem  juventutis "  Ecclesia  Antiqua,  contra  quam  Eccle- 
sia Judaica  perfide  egisse  dicitur ;  et  quia  utraque  reprae- 
sentativa  fuit,  et  in  eo  similes,  et  sic  forent  conjun&ae, 
ideo  dicitur,  "cum  ilia  socia  tua  et  uxor  foederis  tui." 
Quod  "foedus  cum  lapidibus  agri,"  dicatur  apud  Hiobwn, 

"A  fera  agri  non  timebis,  nam  cum  lapidibus  agri  foedus  tuum,  et  fera 
agri  pacifica  erit  tibi "  (v.  22,  23) : 

per  "foedus  cum  lapidibus  agri"  significatur  conjunflio 
cum  veris  ecclesiae,  nam  "  lapides  "  significant  vera,  "ager" 
ecclesiam,  et  "foedus"  conjunctionem  ;  per  "feram  agri" 
significatur  amor  falsi,  a  qua  fera  "  non  timebis,"  et  quae 
"pacifica  erit,"  quando  conjunclio  per  vera  est  cum  ecclesia. 
Dicitur  etiam  "foedus  cum  feris  et  avibus,"  apud  HoscJieam, 

"  Feriam  illis  foedus  in  die  illo  cum  fera  agri,  cum  ave  caelorum,  et  cum 
reptili  terrae  "  (ii.  18)  ; 

et  apud  Mosen, 

"Dixit  Deus  ad  Noachum,. . .  .Ecce  Ego  erigo  foedus  meum  vobiscum, 
.  . .  .et  cum  omni  anima  viva  quae  cum  vobis,  ad  avem,  ad  bestiam 
et  ad  omnem  feram  terrae  vobiscum,  ab  omnibus  egredientibus 
area,  quoad  omnem  feram  terrae  "  {Gen.  ix.  9,  10) : 

per  "foedus  cum  bestia,  fera,  avi  et  cum  reptili  terrae," 
significatur  conjunftio  cum  talibus  apud  hominem  quae 
significantur  per  ilia,  per  "bestiam "  enim  significatur  affeftio 
boni,  per  "feram"  affectio  veri,  per  "avem"  cogitativum,  et 
per  "reptile  terrae "  scientificum,  quod  ex  affeclionibus  illis 
vivit.    Dicitur  etiam  "foedus  cum  morte,"  apud  Esaiam, 

"Dixistis,  Excidimus  foedus  cum  morte,  et  cum  inferno  fecimus  visio- 
nem  :. . .  .abolebitur  foedus  vestrum  cum  morte,  et  visio  vestra  cum 
inferno  non  consistet"  (xxviii.  15,  i3): 

"excidere  foedus  cum  morte "  significat  conjunctionem 
per  falsum  ex  inferno,  ex  quo  homo  spiritualiter  moritur  ; 
"  facere  visionem  cum  inferno"  significat  divinationcm  quasi 
propheticam  ex  inferno.  Ex  his  nunc  in  serie  allatis  con- 
stare  potest  quod  per  "foedus,"  ubi  agitur  de  Domino, 
significetur  conjun6lio  per  Divinum  Verum.  Est  quidem 
conjunclio  cum  Ipso  per  bonum  amoris  ;  sed  quia  Dominus 
influit  apud  hominem  per  bonum  in  vera,  unde  homini  est 
affe6lio  veri,  et  homo  recipit  bonum  Domini  in  veris,  ex 
quibus  est  illi  agnitio,  confessio  et  adoratio  Domini,  inde 
bonum  amoris  per  verum  conjungit,  comparative  sicut  calor 
solis  tempore  veri  et  aestatis  cum  fru&ificationibus  terrae. 

702.  "Et  facta  sunt  fulgura,  voces  et  tonitrua." — Quod 
significet  tunc  in  inferioribus,  ubi  malt,  confliclus  et  turbae 
cogitationuni  et  ratiocinationes  ex  malis  et  falsis  de  bonis  et 
veris,  constat  ex  significatione  "fulgurum,  vocum  et  toni- 
truum,"  quod  sint  illustrationes,  cogitationes  et  perceptio- 
nes  (de  qua  supra,  n.  273) ;  et  in  opposito  sensu,  ut  hie,  conflic- 
tus  et  turbae  cogitationum,  et  ratiocinationes  ex  malis  et 
falsis  de  bonis  et  veris  ecclesiae  (de  qua  etiam  supra,  n.  498).  In 
sensu  stri6lo  per  "fulgura"  significantur  caligationes  intel- 
lects, per  "voces"  ratiocinationes,  et  per  "tonitrua"  con- 
clusa  falsi  ex  malo  ;  et  quia  ex  illis,  secundum  statum 
interiorum  apud  illos,  tunc  fiunt  confliclus  et  turbae  affec- 
tionum  et  cogitationum,  et  inde  ratiocinationes  ex  malis 
et  falsis  de  bonis  et  veris  ecclesiae,  ideo  haec  ex  serie 
consequente  a  praecedentibus  per  ilia  verba  significantur. 
Quod  "fulgura,  voces  et  tonitrua,"  turn  etiam  "terrae  motus 
et  grando"  exstiterint  in  inferioribus,  patet  ex  eo,  quod 
in  superioribus  visum  sit  "templum,"  et  visa  sit  "area 
foederis  in  templo,"  per  quae  significatur  apparitio  novi 
caeli  ubi  cultus  Domini,  et  repraesentatio  Divini  Veri  per 
quod  conjunctio,  ut  ex  praecedentium  explicatione  constare 
potest ;  ex  quibus  scquitur  quod  ilia  exstiterint  in  inferio- 
ribus per  influxum  e  caelis  superioribus.  Quod  talia  ex- 
stiterint in  inferioribus  per  influxum  c  caelis  superioribus, 
elucidatum  est  prius :  sed  quia  talia  sunt  quae  non  cadunt 
in  alicujus  intellectum,  nisi  per  vivam  revelationem  et  inde 
cognitionem  de  influxu  superiorum  in  inferiora  in  mundo 
spirituali,  haec  quia  mihi  revelata  sunt,  et  inde  cognita, 
velim  hoc  arcanum  breviter  exponere.    In  mundo  spiri- 

tuali,  per  quern  intelliguntur  et  caeli  et  inferna,  talis  est 
ordinatio  quod  caeli  sint  sicut  expansa,  unum  supra  alte- 
rum,  et  quod  sub  caelis  sit  mundus  spirituum,  et  quod  sub 
hoc  sint  inferna,  unum  infra  alterum  :  secundum  successi- 
vam  hanc  ordinationem  fit  influxus  a  Domino,  ita  per 
caelum  intimum  in  medium,  et  per  hoc  in  ultimum,  et  ex 
illis  in  suo  ordine  in  inferna  quae  subjacent.  Mundus  spiri- 
tuum est  medius,  et  recipit  influxum  tarn  e  caelis  quam 
ex  infernis,  quisque  ibi  secundum  statum  suae  vitae.  Sed 
ilia  ordinatio  caelorum  et  infernorum  mutationes  subiit  ab 
uno  judicio  ad  alterum,  per  id,  quod  homines  qui  e  terris 
alluerunt,  ex  quibus  caeli  et  inferna,  diversis  affectionibus 
fuerint,  quidam  spirituales  seu  interni  minus  et  magis, 
quidam  naturales  seu  externi  minus  et  magis.  Et  quia 
Dominus  nemini  malum  facit,  sed  omnibus  bonum,  ideo 
permisit  ut  illi  qui  moralem  et  quasi  spiritualem  vitam 
in  externis  ex  more  et  assuetudine  in  mundo  egernnt, 
utcunque  interius  fuerunt  conjuncti  cum  inferno,  sibi  in 
mundo  spirituum  formarent  instar  caeli  variis  in  locis  ;  et 
tunc  ordinationes  caelorum  supra  illos,  et  infernorum  infra 
illos,  dispositae  sunt  ut  interiora  illorum,  per  quae  con- 
juncti fuerunt  inferno,  quantum  possibile  fuit,  clausa  tene- 
rentur,  et  exteriora,  per  quae  conjuncti  fuerunt  ultimo 
caelo,  aperta :  et  tunc  provisum  fuit  ne  superiores  caeli 
immediate  influerent,  nam  per  influxum  immediatum  ape- 
rirentur  interiora  illorum,  quae  infernalia,  et  clauderentur 
exteriora  quae  sicut  spiritualia  apparuerunt  ;  influxus  enim 
caelorum  superiorum  est  in  interiora,  quae  propria  spiri- 
tuum sunt,  et  non  in  exteriora,  quae  non  propria  illorum 
sunt.  Quando  autem  tales  quasi  caeli  in  tantum  multipli- 
cati  sunt,  et  inde  influxus  ex  infernis  praevalere  coepit 
super  influxum  e  caelis,  et  per  id  caelum  ultimum,  quod 
cum  illis  conjuncturh  fuit,  incepit  labefactari,  tunc  imminuit 
ultimum  judicium,  et  per  vices  facta  est  separatio  malorum 
a  bonis  in  [l]novis  illis  quasi  caelis,  et  hoc  per  influxum 
immediatum  e  caelis  superioribus  ;  et  per  ilium  influxum 
aperta  sunt  illorum  interiora,  quae  fuerunt  infernalia,  et 
clausa  exteriora  quae  fuerunt  sicut  spiritualia,  ut  supra 
dictum  est.  Ex  his  nunc  patet  unde  erat  quod  apparuerit 
"templum"  et  "area  in  templo ;"  per  quae  significatur 
Divinum  Vcrum,  quo  illustrati  fuerunt  caeli  superiores,  e 

quibus  influxus  ficret  in  inferiora  ubi  erant  mali :  cx  hoc 
influxu  factum  est  quod  in  inferioribus,  ubi  mali,  visa  sint 
"fulgura,"  auditac  sint  "voces  et  tonitrua,"  turn  quod  fa6li 
"terrae.motus,"  et  depluerit  "grando."  Influxus  e  caelis, 
hoc  est,  per  caelos  a  Domino,  non  est  nisi  amoris  boni  et 
affe6lionis  vcri,  sed  vertitur  ille  apud  malos  in  talia  quae 
correspondent  illorum  malis  et  inde  falsis,  ita  quae  corre- 
spondent illorum  amori  mali  et  affectioni  falsi  ;  et  quia 
conflictus  et  turbae  cogitationum  et  ratiocinationes  ex 
malis  et  falsis  de  bonis  et  veris  ecclesiae,  in  quibus  fue- 
runt,  correspondent  " fulguribus,"  "vocibus,"  et  "  tonitri- 
bus,"  ideo  haec  sunt  per  quae  significantur  ilia  :  hie  enim 
agitur  de  statu  caeli,  qualis  futurus  est  proxime  ante  ulti- 
mum  judicium.  Quod  conflictus  et  turbae  cogitationum 
et  ratiocinationes  ex  malis  et  falsis  de  bonis  et  veris  eccle- 
siae existant  apud  illos  qui  interius  mali  sunt,  et  exterius 
apparent  boni,  postquam  aperta  sunt  illorum  interiora  et 
clausa  exteriora,  est  ex  conflictu  interiorum  illorum  cum 
exterioribus  in  primo  statu  separationis  ;  sed  ut  primum 
exteriora  prorsus  clausa  sunt,  ac  illi  relicvti  sunt  suis  inte- 
rioribus,  tunc  cessat  conflictus  ;  sunt  enim  tunc  plane  in 
amore  sui  mali  et  in  affectione  sui  falsi,  et  inde  in  suae 
vitae  jucundo  ;  quare  tunc  se  dejiciunt  in  infernum  ad  sui 
similes,  quod  fit  die  ultimi  judicii. 

703.  "Et  terrae  motus." — Quod  significet  mutationes 
status  quoad  ilia  quae  cacli  et  ecclesiae  sunt  apud  illos,  con- 
stat ex  significatione  "terrae  motus,"  quod  sit  mutatio 
status  ecclesiae,  de  qua  supra  (n.  400).  Quod  in  mundo 
spirituali  sint  terrae,  colics,  montes,  et  quod  illi  concuti- 
antur,  quando  status  ecclesiae  apud  illos  mutatur  in  malum 
et  in  falsum,  et  quod  illi  terrae  motus  intelligantur  per 
"terrae  motus"  de  quibus  dicitur  in  Verbo,  etiam  supra 
(n.  400,  499). 

704.  "Et  grando  magna." — Quod  significet  falsum  in- 
fernale  destruens  vera  et  bona  ecclesiae,  constat  ex  signifi- 
catione "grandinis,"  quod  sit  falsum  infernale  destruens 
vera  ecclesiae  (de  qua  supra,  n.  503) ;  et  quia  dicitur  "grando 
magna,"  et  "magnum"  praedicatur  de  bono,  et  "multum" 

de    vero    (videatur  etiam  supra,  n.  [65 2 [a],]    696),    inde    "  grando 

magna"  etiam  significat  falsum  infernale  destruens  bona 
ecclesiae.     Quod   praeter   "fulgura,   tonitrua   et  terrae 

motus,"  etiam  visa  sit  "grando  magna,"  est  quia  in  mundo 
spirituali  apparent  omnia  quae  in  mundo  naturali,  sicut 
nimbi,  nubes,  pluviae,  nix  et  grando,  quae  quidem  sunt 
apparentiae  sed  reales,  oriundae  ex  correspondentiis  ;  nam 
Divina  caelestia  et  spiritualia,  quae  propria  sunt  affectio- 
num  et  inde  cogitationum,  ita  boni  amoris  et  veri  illius 
boni,  apud  angelos,  cum  descendunt  in  sphaeram  proxime 
inferiorem,  induunt  formas  naturalium  similes,  ac  ita  se 
sistunt  coram  oculis  videndas  ;  ita  formantur  correspon- 
dentiae  :  similiter  fulgura,  tonitrua,  et  grando  ;  haec  nempe 
grando  formatur  ex  defluxu  Divini  Veri,  ubi  sunt  mali, 
qui  per  ratiocinia  concludunt  falsa,  et  per  ilia  impugnant 
vera  ac  destruunt  ilia :  cum  enim  Divinum  Verum  e  cae- 
lis  influit  in  sphaeram  quae  est  circum  malos  et  apparet 
sicut  nimbus  formata  ex  malis  affection ibus  et  inde  falsis 
cogitationum  illorum,  tunc  influxus  ille  vertitur  in  varia, 
ac  in  grandinem  apud  illos  qui  ex  malis  et  falsis  cogitant 
contra  bona  et  vera  caeli  et  ecclesiae,  ac  vehementer 
impugnant  ilia  :  causa  est  quia  affectiones  et  inde  cogi- 
tationes  illorum,  quae  sunt  falsi  contra  vera,  sunt  absque 
omni  calore  caelesti ;  inde  concrescit  pluvia,  quae  etiam 
subinde  e  caelis  in  inferiora  delabitur,  in  nivem  aut  in 
grandinem,  et  grando  ilia  destruit  omnia  quae  apud  illos 
virent  et  crescunt,  et  quoque  habitationes  illorum,  pror- 
sus  sicut  legitur  de  grandine  in  Aegypto :  causa  quod 
destruat,  est  quia  "ilia  quae  virent  et  crescunt"  signifi- 
cant vera  ecclesiae,  et  "habitationes"  bona  ejus,  quae  illi 
apud  se  destruunt :  hoc  fit,  ut  supra  dictum  est,  ex  cor- 
respondent. Grando  apparet  etiam  concreta  in  partes 
majores  et  minores  secundum  impugnationes  fortiores  et 
leniores  veri  per  falsa  ;  majores  partes  vocantur  in  Verbo 
"lapides  grandinis,"  quia  per  "lapides"  etiam  significan- 
tur  falsa.  Ex  his'  nunc  constare  potest  unde  est  quod 
per  "grandinem  magnam"  significetur  falsum  infernale 
destruens  vera  et  bona  ecclesiae. 

fumus  /n>"puteus"  (videa- 
tur  infra,  n.  539M). 

vocibus  pro  "  vicibus  " 

18  pro  "  IO" 

20  pro  "  21  " 

quia  pro  "qui" 

illis  pro  "  illi"  (vid.  A.  C, 
n.  2702). 

9134  pro  "9135" 

domino  pro  ''dominus"  (vid. 
A.  C,  n.  9088). 

22,  24  pro  "21,  23" 

Verba  uncis  inclusa  maxima 
in  parte  videantur  supra, 
n.  315W. 

eorum pro  "  ejus"  (vid.  A.C., 
n.  756). 

illi  pro  "  illis" 

"Jehovah": — sic  ed.  photo- 
lith.;  videatur  autem  su- 
pra, n.  504O],  ubi  legitur 
"Dominus,"  secundum  tex- 
tum  Hebraicum. 

xlix.  pro  "xli." 

eundem  pro  "  Esajam  " 

contendendum  pro  "  come- 
dendum  " 

xx.  pro  "  x." 

omnis  pro  "  omnes  "  (vide  su- 
pra, n.  275M). 

earn  pro  "  te  "  (vide  supra,  n. 
Sl8[i] ;  turn  quoque  A.  C, 
n.  2702). 

xix.  3  pro  "  xiv.  1 1  " 

504M  pro  "475,  504" 

vii.  pro  "viii." 

clibanus pro  "clibano"  (vid. 
n.  386M,  655M,  863W). 

clibanus  pro  "  clibano  "  (vi- 
deatur tiota  proxima  ante- 
cedens). 

"abscondisti": — sic  ed.  photo- 
lith.  In  A.  C,  n.  7519, 
legitur  "  abscondi " 

Sunt  pro  "fiant" 


Pag ■  Sig. 

'354  1 


■365 


'385  « 


eos  pro  "  vos  " 
vos  pro  "  eos" 
Eduxisti  pro  "Eduxit" 
datum  (ut  supra)  pro  "  dic- 
tum " 

naturales  pro"naturalis"  (vi- 
deatur infra,  n.  555MJ. 

9212  pro  "9121  " 

6317  pro  "6316" 

"  cogitat  ": — sic  editio photo- 
lith.  In  Doclrina  Novae 
Hierosolymae,  n.  50,  legi- 
tur "sentit ". 

"  agri' ' : — sic  editio photolith .; 
forte,  ut  in  loco  citato,  le- 
geris  "  terrae  ". 

loqui  pro  "  velle" 

quae  pro  "  qui" 

quae  pro  "qui " 

vii.  pro  "v." 

22  pro  "21" 

"3686": — sic  editio  photo- 
lith. Forte  hie  legeris  4454 
aut  6854. 
inducit  pro  "  inducat" 
datum  pro  "didtum"  (vid. 
infra,  ad  hujiis  arliculi fl- 
uent). 

significent  pro  " signifket:' 
37  pro  "  31 " 
24  pro  "36" 

illarum  (ut  supra)  pro  "illo- 

rum  " 
S44  pro  «  543  " 
persuasit:  verbo/ro"  persua- 

sit  e  verbo  " 
sensualis  ficlus,  sit  pro  "  sen- 

sualis  factus  Slf  (vid.  supra, 

n.  542). 
170-176;  ut  et  supra,  in  ex- 

plicatione,  n.  369,  395M 

pro  "170  ad  176,  369;  ut 

et  supra  in  Explicatione,  r. 

395".  J 
Jehudae/ro  "Hierosolymae 

xliv.  pro  "xlv." 

"  filios  vestros": — sic  editio 
photolith. :  fortasse  legeris 
tilias  vestras. 

"  filios  ": — sic  editio  photo- 
lith.; fortasse  legeris  filias. 

"  per  filios  qui  in  veris  ec- 
clesiae,  per  sociam  quae 
in  bono  ejus  ": — stc  editio 
photolith.  Forte  hie  lege- 
res,  per  "filias"  qui  amant 
vera  ecclesiae,  per  "sociam" 
qui  in  bono  ejus. 

deripientur  pro  "deripielur" 

ilium  pro  "  illos  "  {yid.  A. 
C.,  n.  53). 

"illis": — sic  editio  photo- 
lith. ;  forte  legeris  illi. 

"filii"  ac  "  filios  ": — sic  edi- 
tio photolith.  Conferatur 
arti cuius  n.  919,  ubi legitur 
"filiae"  ac  "filias";  ubi 
quoque  legimus,  "  per  '  fi- 
lias confidentes '  significan- 
tur  illi  in  ecclesia  qui  plus 
amant  falsa  quam  vera." 

iv.  pro  "  iii." 

"averte": — sic  editio  photo- 
lith. ;  sic  etiam  A.  C,  n. 
9052,  et  Apoc.  Rev.,  n.  435. 
Le  Boys  des  Guays  hie  le- 
geret  "  everte  ". 

"  redigit  ": — sic  editio  photo- 
lith. Videatur  supra,  n. 
4°3M>  "bi  legitur  "rede- 
git". 

31  pro  "30" 

co\Yiquescetpro"colliquescit" 

mutum  (ul  infra,  n.  815M) 
pro  "  malum  " 

nominis  pro  "  hominis  " 

531  pro  "532" 

92 1 5, 92 1 6 pro  "92 1 6, 92 1 7" 

"  naturale  ": — sic  editio  photo- 
lith. ;  fortassis  autem,  cum 
Le  Boys  des  Guays,  lege- 
ris "  rationale  ". 

inde/>-0"sed  inde"  ("sed" 
cum  deletis  cohaerente). 

Ab  auclore  primum  est  scrip- 
turn  "  Abramo  " 

1866  pro  "1867" 

quam  pro  "quern" 

xi.  pro  "xv." 

161  pro  "  162" 

deprivant  pro  "  deprivent " 

535        "  504  " 

7957  pro"  7956" 


Pug. 
H34 

1435 

H36 
1443 

1446 


144S 


1450 
1452 
H56 

H57 
H58 


146S 


1469 


13,  18  pro  "  14,  19" 

16  pro  "8  " 

significentur pro  "significent" 

525  pro  "324" 

'•  eorum, "  "  eos": — sic  editio 
photolith.  ;  videatur  autei/i 
supra,  n.  405!/;],  ubi  legi- 
mus "  earum" ,  "eas". 

"eos": — sic  editio  photolith. 
Videatur  proxima  praece- 
dens  nota. 

2-6  pro  "4,  5,  6" 

significat  pro  " significatur" 

"vestes": — sic  editio  photo- 
lith. Videatur  Apoc.  Rev ., 
n.  450,  ubi  legitur  "  vestis" 

"  oppressiones  ":  — sic  editio 
photolith. ;  videatur  autem 
supra,  n.  355OL  ubi  legi- 
mus "  oppressionem". 

xxxiii.  13-16  pro  "  xxi.  II, 
12  " 

significat  pro  "  significant" 
10  pro  "  19  " 

Israele  (ut  in  loco  citato)  pro 

"  Aegypto  " 
super  (ut  in  loco  citato)  pro 

"per" 
eundo//-<?  "flendo  " 
facient pro  "facerent"  (vide 

infra,  n.  1175;  turn  Apoc. 

Rev.  n.  788). 
perdiderunt  pro"  perd  id  it" 
546. pro  "  646  " 
377M  pro  "376" 
significent  pro  "significet" 
2  pro  "  20  " 
xiv.  pro  "xv." 
occultaverint  se  pro  "occul- 

taveris  te"  (videatur  infra 

explicatio). 
eques        infra  in  explica- 

tione)  pro  "equus" 

575  /™"574" 

custodias  {yid.  A.  C.,n.  6752) 
pro  "  cuslodiunl". 

"ejus":  —  sic  editio  photo- 
lith.; vide  autem  supra,  n. 
576,  ac  infra,  n.  587O],  ubi 
legimus  "eorum",  quod 
rctle  interpretatur  textum 
Hebraicum. 

7  pro  "8" 

ejus  pro  "luus".  (  Vide  in- 
fra, n.  706H;  el  Apoc. 
Rev.  n.  407.) 

Cubabunt  pro  " Cautabuiil" 
(vide  infra,  n.  I029O]). 

putrescet  pro  "  pulrescal " 
(y ideal ur  infra,  n.  II4S; 
et  A.  C,  n.  8869). 

format  pro  "firmat"  (vid. 
supra,  n.  3*86[4] ;  turn  A. 
C,  n.  8941,  9424,  10406). 

"  et  depulsus  est  ab  homine, 
et  facius  est  sicut  bestia  ": — 
sic  editio  phololith.  De  Ne- 
buchadnezare  autem,  non 
de  Belschazare,  in  litterali 
historico  sensu  versus  21, 
agitur.  Videatur supra, n. 
220[<*],  pag.  325,  nota  I. 

9215,9216 pro  "9216,  9217" 

4I2[#]  pro  "424" 

"Aegyptii": — sic  editio  photo- 
tith.;  sic  infra,  n.  654^]; 
sic  etiam  Schmidius.  Forte 
legeris  Aegypti,  quod  teX- 
tum  Hebraicum  reditu  in- 
terpretatur. 

"  Aegyptii": — videatur  nota 
proximo  antecedent. 

"  tenebras": — sic  editio  photo- 
lit/i.  Vide  A.  C,  n.  4301, 
7553,  9406,  quibus  in  arti- 
culis  legit  ur  "  tenebrae  ". 

"  Te  ": — sic  editio  phololith.; 
videatur  autem  supra,  n. 
205  etQ9l\_8\,  turn  infra,  n. 
684M  el  768[<) ;  quibus  in 
locis  legit  ur  "  Me  ". 

Forte  hie  legeris  contignans; 
vid.  supra,  n.  419^]. 

nubes  (utin  explicatione) pro 
"  nubem  " 

fruclificent  pro  "fruclificet " 
(vid.  A.  C.,  n.  348,  9263). 

liget  pro"  ligat"  {vid.  infra, 
1.  19,  ubi  tegilur  "  quod  ex- 
pandat"). 

mmpatur  pro  "  rumpitur  " 
(videatur  nota  proximo  an- 
tecedens). 

16,  18  pro  "  9" 

x.  3.  4  pro  "ix.  4" 

capite pro  "  expansum  "  (vid. 
supra,  n.  253M,  280W, 
297)- 

26-28  pro  "  26,  28,  29  " 

86  pro  "  87  " 

1059  pro  "  1060" 

525  pro  "$24" 

dextrum  enim  pro  "dexfcrum 
enim  et  sinistrum  ".  Inspi- 
ciatur  editiophotolilh.,  pag. 
547. 1-  3- 


1505 
1508 
1509 
1510 
1511 
1512 


'525 


152S 
1529 

1532 

1533 

1536 
15 

'539 

1544 
1546 


1554 
'556 
1557 


3,  4  pro"  34" 

petierit  pro"  petierint " 

liv.  pro  "  iv." 

caedere  pro  "  cadere  " 

Sachariam  pro  "  Eundem'' 

dextrum  pro  "sinislm/u" 
(vid.  A.  C,  n.  7430, 1006 1 ). 

dextro  pro  "  sinistro  " 

faciet  pro  "  facit" 

ponam  pro  "parum"  (vid. 
supra,  n.  187M). 

"  devastata  ": — sic  editio  pho- 
lolith. Videatur  ant.  m 
A.  C.  n.  9348,  ubi  legitur 
"  de  so  lata  ". 

300  pro  "  299  " 

opera  pro  "omnia"  (vid. 
supra,  n.  342^],  5I3[3]; 
turn  infra,  n.  650^]). 

"  subducit  ": — sic  editio  pho- 
lolith. In  Arcanis  Carles- 
tibus,  n.  2842,  legitur  "  re- 
cedet". 

50  pro  "40" 

xix.  18  pro  "  xviii.  19" 

Levit.  xix.  12  ;  Deutr.  v.  1 1 ; 
Exod.  xx.  7;  Sach.  v.  4 
pro  "  Deutr.  v.  1 1  ;  Exod. 
xx.  7;  Levit.  xix.  12; 
Sachar.  v.  4  ". 

"  destruxerunt": — sic  ed. pho- 
lolith. Forte,  cum  SchmiJio, 
hie  legeris  deseruerunt. 

577  pro"sW 

294  (quod est  semideletum)  re- 
stitui. 

7  pro  "24" 

14  pro  "  24" 

Davidis  (ut  supra,  n.  527) 
pro  "Israelis" 
14  pro  "11" 

"  Rex  ": — sic  editio  phololith. 

(  Videatur  supra,  n.  365H, 

pag.  721,  nota  3.) 
Iii.  pro  "  li." 

35  j*o"3" 
x.  pro  "  ix." 

deleclationem  pro  "  deleclio- 

nem" 
13  pro"!," 

ad  pro  "a"  (videatur  infra 
in  explicatione). 

vestri  pro  "  noslri"  (videa- 
tur infra,  n.  899M). 

18  pro  "17" 

caedere  pro  "  cadere  " 

26-28  pro  "  1 ,  2,  3  ' 

in  /;-»  "  ab" 

jucunda  pro  "injucunda" 

esset  pro  "  essent" 

vii.  pro  "  viii." 

22  pro  "  20  " 

43 1 W  pro  "417" 

6857  pro  "6856" 

34  pro  "  14" 

Quod  pro  "Quoad" 

43  pro  "42" 

dodtrinam  pro  "  doclrina  " 
"rugit": — He  editio  photo- 
lilh.;  videatur  autem  su- 
pra, n.  6oi[«],  ubi  legitur 
"  rugiit". 
9  pro  "  8  " 
51  pro  ".52" 
solum  pro  "  non  solum" 
oriundam  pro  "  oriundum  " 
"  qui n  " :  — sic  editio ph  otolith . 
Schmidius  hie  habet  "  qua- 
re". 

externi  pro  "  externus" 
19  pro  "  20  " 

praecedit  pro  "quae  praece- 
dit"  ("quae"  cum  verbis 
deletis  cohaerel). 

"  desiderat": — sie  editio pho- 
tolith.  Videatur  supra,  n. 
440|>],  turn  A.  C,  n.  9391, 
quibus  in  artieulis  legitur 
' '  desiderant ' ' . 

manus  suas  pro  "  munus 
suum"  (yid.  n.  440O]  et 
654H). 

descriptiones: — sic  editio  pho- 
to! it  h.  Fortasse  hie  tit 
supra  legeris  "  dispositio- 
nes :"  Schmidius  autem  in 
loco  citato  habet  descriptio- 
nes. 

terra  pro  "  terrain  " 
"  condemnemini  ":— 
Ho  photolith.;  et 


Am.  Con 


edi- 
De 
453.  523. 


531 ;  He  etiam  Schmidius. 
Videatur  autem  Doc.  de 
Sac.  Scrip.,  n.  51,  turn  V. 
C.  R.,  n.  226,  quibt 


artieulis 


mini",  quod  textum  Crae- 
cttm  reclius  interpretatur. 

34  pro"  24" 

xxii.  pro  "  xxxii." 

sunt  pro  "  est  " 

vi. pro  "v." 

Gemariae  pro  "  Gemaliae" 
cxvi.  14,  18,  19  pro  "xcvi. 
14" 


1623 
1627 

1628 

1631 

1632 

1633 
1636 

1637 
1638 

1640 
1646 


1648 
1649 
1650 


1652 


1665 
1666 


1667 
1668 
1669 


(vid. 


n.pro"m." 
8-IO  pro  "8,  IO" 
tuum  pro  "  nostrum " 

A.  C,  n.  9479). 
conculcabitis/n>  "  conculca- 

bis  " 
iv. pro  "v." 
12  pro"l3" 

consuvnantur  pro  "  consum- 

mantur  " 
xxiv.  pro  "  xvi." 
I,  S  pro  "l$" 
9  pro  "4" 

significant  pro  "  significent " 

vi.  /n>"vii." 

xxxvii.  pro  "  xxvii." 

ruperit  pro  "quod  rttperit" 

inducere  pro  "  induere  " 

"  quintus": — sic  editio  pho- 
tolith. Forte  ( cum  Le  Boys 
des  Guays)  legeris  quartus. 

"  sextus  ": — sic  editio  photo- 
lith. Forte  (cum  Le  Boys 
des  Guays)  legeris  quintus. 

exxviii.  pro  "  exxxviii." 

26  pro  "  16" 

poenae  pro  "paene" 

"ira": — sic  editio  photolith. 
Videatur  explicatio,  turn 
A.  C.,  n.  9277;  quibus  in 
locis,  secundum  textum  He- 
braicum,  legitur  "  ignis  ". 

xlv.  pro  "  Ixv." 

2  pro  "11" 

xviii.  pro  "  viii." 

"suo  ": — sic  editio  photolith. 
Videatur  A.  €.,  n.  7571, 
ubi  legitur  "  serotinum," 
quod  recle  interpretatur 
textum  Hebraicum. 

lxxii.  6,7  pro  "  cxlvii.  8,  6" 

"nubes": — He  editio  photo- 
lith. Vide  autem  A.  C, 
n.  93,  2405;  App.  ad  V. 
C.  A'.,  n.  53  ;  Did.  Prob., 
ed.  1845,  P-  28;  Index 
Bibl.,  s.  v.  Aurora;  qui- 
bus in  locis  legitur  "  Au- 
rora," quod  textum  Hebrai- 
cum rede  interpretatur. 

benefacite  pro  "  beuedicite" 
(yid.  A.  C.,  n.  2371). 

eum  pro  "  cum  "  (vid.  supra, 
n.  41  iM). 

"quia": — sic  editio  photo- 
lith. Videatur  supra,  n. 
503M,  ubi  legitur  "  qua  ". 

xiii.  pro  "  iii." 

1669 

1670 

1 

2 

1671 

1672 

1673 

1 

1676 

1678 

1 

1679 

1 

2 

1680 

1681 

1682 

1689 

1690 

1 

1691 

1692 

1 

2 

3 

'693 

1 

2 

1696 

1 

1697 

1698 

1 

1699 

1700 

2 

1703 

1704 

1707 

2 

1708 

1709 

22/T»"23" 

"  convertere  aquas  in  san- 
guinem": — sic  editio  pho- 
tolit 'h.  Forte  (cum  textu 
versus)  legcris  "percutere 
terrain  onun  plaga". 

signiticatui'  pro  H  significe- 
tur  " 

253  pro  "2^1  " 

malos  pro  "  bonos  " 

abso/verint  pro  "absolve- 
runt " 

qui  pro  " quia" 

i.  ,  x.  pro  "  i.  ad  x." 

"  at' ' : — ab  auclore forte  scrip- 
turn  sit  ac. 
"  alioqui ": — in  editione pho- 
tolith.  legitur  "  non  alio- 
quin": — "  non  "  manu  out- 
toris  forte  non  scriptum^ 
sive  ab  ipso  deletum  sit. 
xxxvi.  29  pro  "  xxxviii.  14" 
homineni  pro  "  hominem  et 

bestiam  " 
sextus  pro  "  tertius" 
significat  />-<?  "significant" 

ii.  pro  "  i." 

habitantiura  (ut  infra  in  ex- 
plicationc)  pro  "  dominan- 
tium  " 

"avis": — sic  editio  photo- 
lit  h.    Forte  lege r is  avi. 

"bestia": — sic  editio  photo- 
lith.  Forte  legeris  bestiae, 
ut  infra,  n.  uoo[r]. 

"haedos": — sic  editio  photo- 
lith.  Videatur  autetn  A. 
C,  n.  4735,  ubi  secundum 
textum  hebraicum  legitur 
"  hircos  ". 

"  haedos  ": — sic  editio  photo- 
lit  h.  Videatur  proxima 
antecedens  nota. 

qui  pro  "  quae  " 

22  pro  "  27  " 

significantur  pro  "removen- 

tur" 
20  pro  "  5,  8  " 
xxxii.  pro  "  xxii." 
2-7  pro  "3.  4,  5" 
xvii.  pro  "xviii." 
lix.  pro  "ix." 
xxiv.  pro  "xxvi." 
Nob  pro  "Non  " 
xliv.  pro  V  xlv." 
xlviii.  pro  "xlv." 
septimanarum  pro  "  septima- 

num" 

hie  pro  "similia  hie" 

excutimus pro  "exculiamus" 

vobis  pro  "nobis" 

IO,  II  pro  "8,  9" 

2  pro  "  3  " 

ea  pro  "  eo" 

35  pro  "  37  " 

"tibi": — sit  editio  photolith. 
A  Schmidio  hie  legitur  "vo- 
bis," quod  textum  Crae- 
cum  reclius  interpretatitr. 

IO-I2  pro  "  IO,  II,  13" 

aliquid:  —  manu  aucloris 
forte  scriptum  sit  aliquod. 

2-9  pro  "  1-8  " 

scientia  pro  "  scientiam  " 
(Hie  primum  scriptum  est 
"significat  scientiam".) 

"e": — sic  editio  photo! ith.; 
sic  etiam  supra,  n.  502^] ; 
videatur  autem  supra,  n. 
4°5M>  "hi  legitur  "  in". 

"  e  ": — sic  editio  photolith.; 
videatur  nota  proxima  an- 
tecedens. 

xxvii.  pro  "  xxvi." 

illius  pro  "  ilH" 

illius  pro  "  illi" 

occupatura  pro  "  occupatu- 

naturales  pro  "  naturalis  " 
significantur  pro  "  significen- 
tur" 

per  pro  "quod  per" 

"  Aegyptii  ": — sic  editio  pho- 
tolith.; sic  etiam  supra,  n. 
594M;  sic  Schmidius.  For- 
te legeris  Aegypti,  quod 
textum  Hebraicum  reclius 
interpretatur. 

"  ramus  et  juncus  ": — sit  edi- 
tio photolith.;  videatur  au- 
tem supra,  n.  559  el  5"7[«], 
quibus  in  articulis  leguuus 
"  ramum  et  juncum  ". 

"  Aegyptii ":  sic  editio  photo- 
lith .  Forte  legeris  A  egy  pt  i . 

"  ramus  et  juncus  ": — sic  edi- 
tio photolith.  Forte  legeris 
ramum  et  juncum. 

"  eorum  ": — sic  editio  photo- 
lith.; vide  autem  A.  C, 
n.  2J99,  ubi  legitur"e'}\is". 

Ohola  pro  "  Oholiba  " 

S  pro  "IS" 

cv.  pro  "  exxvi." 

51  pro  "I" 

300  pro  "299" 


APOCALYPSIS  EXPLICATA. 


vm,  /,-0"xvm." 

Pro  "  -runt"  legi  injecfti  fue- 
rint,  erat  causa  quia,  dum 
vixerunt  in  mundo,  in  sor- 
dida  avaritia  fuerunt.  (Haec 
verba,  quae  editioni  photo- 
lithographicae  desunt,  ex 
edit  tone  A  nglica ,  ljS6,  sup- 
pleta  sunt.) 

sint  pro  "  sunt  " 

xv.  pro  "  xiv." 

31  pro  "32" 

Joschiae  pro  "  fosuae" 

facies  pro  "facienl" .  J 'id. 
A.  C,  n.  3812,  8339,  qui- 
bus in  articulis  legit  in"  fa- 
cies ":  "  facient "  autem 
legitur  V.  C.  R.,  ed.  1 77 1, 
n.  252,  Doe.de  Serip.  Sac, 
n.  87:  sed  in  Apoe.  Rev., 
ed.  1766,  legitur  "faciet". 

8  pro  «  7  " 

lxv.  pro  "  lv." 

iii.  18  pro"  i.  15" 

7  pro  "  10" 

150  pro  "l5i" 

"meum": — sis  editio  photo- 
lith.  Forte  legeris  t'uum, 
quod  rede  interpretatur 
textum  Hebraicum. 

exxi.  pro  "  exxxi." 

significant  pro  "  significent  " 

"  foedis": — sic,  nisi  cum  Le 
Boys  des  Guays  hie  legeris 
falsis,  ut  infra,  n.  675[a]. 

"  praecepit  vobis  foedus  su- 
um,  quod  pepigit  vobis  ad 
faciendum  ":  —  sic  editio 
photolith.  Videatur  au- 
tem A.  C,  n.  1288,  6804, 
9396 ;  quibus  in  articulis 
legitur,  "Indicavit  vobis 
foedus  suum,  quod  praece- 
pit vobis  ad  faciendum". 

significent  pre  "significet" 

Zionis  pro  "  Zion  " 

3-7  pro  "3  ad  S" 

Asariah  pro  "  Anamah" 
(vid.  A.  C.,  n.  5223). 

vii.  pro  "  viii." 

est  pro  "sit" 

perierint  pro  "perierit" 

Viderunt  (ut  supra, n.  304IX]) 
pro  "  Venerunl" 

"fit: — sic  editio  photolith. 
Videatur  supra,  n.  '612, 
ubi  legitur  "fief,"  quod  rec- 

tius  interpretatur  textum 
Graeeum. 

ix.  34  pro  "  viii.  21  " 

Marc,  pro  "  Luc." 

Marc.  xv.  8  pro  "  Luc.  xvi. 
6,7" 

18  pro  "  16" 

33  pro  "34" 

531  pro  "532" 

300  pro  "200" 

"  caelorum  ": — sic  editio  pho- 
tolith.; sic  Schmidius ;  sic 
infra,  n.  1193;  A.  C.,  n. 
9184;  V.  C.  R.,  n.  416. 
Sed  videantur  A.  C,  sen- 
tentia  prima,  et  n.  5449; 
turn  opus  De  Caelo  et  In- 
ferno,  n.  64 ;  quibus  in  lo- 
cis  legitur  "Dei". 

49  pro  "46,  50" 

61  pro  "60" 

optimo  pro  "optime" 

significat  pro  "  significant " 

laborare  (cum  Schmidio)  pro 
"  labore" 

Quod  significet  pro  "  signi- 
ficat " 

322  pro  "  122  " 

343  pro  "342" 

33  pro  "34" 

Luc.  xx.  42,  43;  Marc.  xii. 
36  pro  "Marc. 
Luc.  xx.  42,  43  " 

I,  2,  pro  "  12  " 

"nomine": — sic  editio  pho- 
tolith.; videatur  autem  su- 
pra, 11.  482,  ubi  legitur 
"  robore,"  quod  textum  He- 
braicum reclius  interpreta- 
tur. 

Ambulare  (ut  infra)  pro 
"  sedere  " 

supra,  n.  41  ,[a]\  ac  in  opere 
De  Caelo  et  Inferno,  n.  534 
pro  "  in  Opere  de  Caeld  el 
Inferno,  n.  41 7,  534". 

videantur  pro  "videatur" 

Primum  scriptum,  sed  ma- 
im aucloris  postea  muta- 
turn,  in  editione  photolith. 
adhuc  videri potest  "  suis  ". 
Noil  mutatum  quidem  "  su- 
is "  videatur  infra  in  hoc 
articulo,  etiam  in  articulo 
n.  695M;  turn  in  Apoc. 
Rev.,  ed.  1764,  in  Conten- 
ds   Versuum  Singulorum 

capitis  xi.,  et  quoque  ibi  in 

articulo  n.  526. 
Nota  proxime  antecedent  vi- 

deatur. 
Nota  antecedent  videatur. 
coram  pro  "  cum  "  (vide  A. 

C.,n.  1793;  turn  infra,  in 

explications 
coram  pro  "  cum  "  (vide  in- 
fra in  explicatione ;  turn 

A.  C,  n.  6281. 
per  pro"  pro".  (Ab  auclore 

primum  scriptum  est  "  pro 

propheta".) 
et  pro  "  est" 
684,  685  pro  "  584,  585  " 
sic  pro  "si  " 

"  Induet ": — sic  editio  photo- 
lith.  Forte,  secundum  tex- 
tual Hcbraicum,  hie  legeris 
Induit. 

"  intravit  ": — sic  editio  fho- 
tolith.  Forte,  secundum 
textum  Ilebraicum,  hie  le- 
geris  intrat. 

duo  pro  "  sunt  duo  " 

possunt  pro  "  potest  " 

9050  pro  "  9250" 

20  pro  "  12  " 

1 8,  19  pro  "  29" 

"iliam": — sic  editio  photo- 
lith.  Forte,  secundum  tex- 
tual Hebraicum,  legeris 
[ut]  earn. 

"  Doce  illam": — sic  editio 
photolith.  Forte  legeris  ut 
earn.  Videatur  proxime 
antecedens  nota. 

10  pro  "g" 

"Quiescit": — sic.  editio  pho- 
tolith.; videatur  autem  su- 
pra, n.  183M,  ubi  legitur 
"Quiescet ". 

caeli  (ut  infra)  pro  "  Regni 
caeli" 

18  pro  "  10" 
20  pro  "11" 

significat  pro  "significant" 

Ceterum  pro  "  Caelum  " 

10304  pro  "  10505  " 

"aditur": — sic  editio  photo- 
lith. Fortassis  autem  le- 
geris audilur,  quod  congrne- 
ret  cum  "auditio"  (vide 
supra,  I.  6). 

significant  pro  "significa- 
tur" 

9484-9577,  9670-9680  pro 
"9546-9577" 

ad  pro  "  a" 

dispergantur  pro  " disper- 
genlur".  (Ab  auclore  pri- 
mum scriptum  est  "  el  dis- 
pergentur  ".) 

myriades  pro  "  myriadum  '' 

325M/^"328" 

sigmficat  pro  "significant" 

auferrentur  pro  "auferen- 
tur" 

significatur  pro  "  et  signifi- 
catur" 

nequeunt  pro  "  nequeant  ". 
(  Ab  auclore  primum  scrip- 
tum est  "  quod  ....  neque- 
ant*'.) 

e  (ut  infra  in  explicatione) 
pro  "a" 

23,  24  pro  "22" 

"Abrahamo": — sic  ed.  pho- 
tolith. Forte,  secundum 
texlum  Hebraicum,  legeris 
Abramo. 

1862  pro  "  i860" 

10374  pro  "  10376" 

"  novis  illis  ": — sic  editio  pho- 
tolith. Fortasse  pro  "  no- 
vis  illis"  legeris  illis. 

